
Käesolev raamat on kollektiivne monograafia, esialgne terviklik ülevaade pikaajali- 
sest ja suuremahulisest uurimistööst. Raamatu aluseks on alates 2002. aastast viiel 
korral (2002, 2005, 2008, 2011, 2014) toimunud sotsioloogilised küsitlused „Mina. 
Maailm. Meedia“ (lühendatult MeeMa), mille käigus on iga kord küsitletud 1500 
inimest esinduslikult Eesti elanikkonna suhtes vanuses 15—74 (2002, 2005, 2008) või 
15—79 (2011 ja 2014). Monograafia autoriteks on 19 Tartu Ülikooli ühiskonnateaduste 
instituudi õppejõudu, doktoranti ja magistriõppe vilistlast. 

Uurimistöö on saanud võimalikuks tänu SA Eesti Teadusagentuuri ja selle eel- 
käijate, samuti SA Archimedese toetustele ja grantidele. Suur tänu selle eest! 

Raamatus on esitatud uuringu peamised empiirilised tulemused ja analüütilised 
üldistused viimase 15 aasta arengutest Eesti ühiskonnas. Detailsemalt on vaadeldud 
viimase, 2014. a küsitluse tulemusi, võrreldes neid varasemates küsitlusvoorudes 
saadud andmetega. See on võimaldanud esitada ülevaate põhilistest sellel sajandil 
toimunud muutustest Eesti ühiskonnas, samuti arutleda tõenäoliste tulevikuaren- 
gute üle. 

Meie jaoks on olnud eriti oluline avaldada oma raamat eesti keeles, arutleda 
emakeeles viimaste aastakümnete arengu üle. See on võimaldanud võrreldes ing- 
liskeelsete publikatsioonidega palju sügavamat ja nüansirikkamat vaadet Eesti 
elule ja erinevatele elumaailmadele (elavikele). Loodame, et raamat leiab kasutust 
õppevahendina paljude sotsiaalteaduslike erialade erinevatel õppeastmetel. Lisaks 
sotsiaalteadlastele ja üliõpilastele võiks raamat olla huvipakkuv kõigile neile, keda 
huvitavad eri rahvarühmade elutingimused ja sidustatus ühiskonda, poliitiline ja 
kultuuriline aktiivsus, ajakasutus ja meediakasutus, hinnangud muutustele ja elule 
ENSVs jne. 

MeeMa 2014 lähtekohad ja ühiskondlik kontekst 


1.1. TEOREETILINE HOOVÕTT: 
ÜHISKOND JA ELAVIK 


Marju Lauristin, Peeter Vihalemm, Veronika Kalmus, 
Margit Keller, Maie Kiisel, Anu Masso, Signe Opermann, 
Külliki Seppel, Triin Vihalemm 


1.1.1. ÜHISKONNA MUUTUMINE: KOLMETASANDILINE SIIRE 


Kesk- ja Ida-Euroopas viimastel aastakümnetel toimunud ühiskondlikke muutusi 
käsitledes on üks keskseid mõisteid olnud siire, mille all mõeldakse süsteemseid 
muutusi kogu ühiskonnas, mille tulemuseks on ühiskonnatüübi vahetumine. See- 
juures on oluline eristada siiret kitsamas ja laiemas tähenduses. See vahetegemine 
sai üldlevinuks sajandivahetusel, kui hakkas selguma, kuivõrd aeganõudvad ja kee- 
rulised on ühiskondlike muutuste protsessid. Hakati eristama ühelt poolt transit- 
siooni, mõistes selle all siiret kitsamas tähenduses, üleminekut planeeritud riiklikult 
majandamissüsteemilt turumajandusse ja kommunistlikult režiimilt avatud demo- 
kraatiasse, ning teiselt poolt transformatsiooni, siiret laiemas tähenduses, mis hõl- 
mab ka sügavaid sotsiaalseid ja kultuurilisi muutusi (vt nt Bönker, Müller ja Pickel, 
2002; Goralczyk, 2000). Transitsiooni võib lugeda lõpetatuks uue ühiskonnatüübi 
põhialuste väljakujunemise, ühiskonna esialgse stabiliseerumise järel. Enamik uuri- 
jaid peab siirdeaja lõpuks postkommunistlikes riikides nende astumist Euroopa 
Liitu. See on ka meie seisukoht Eesti postkommunistliku arengutee periodiseeri- 
misel (vt peatükk 1.3). Transformatsioon toimub hoopis teisel ajaskaalal, hõlmates 
aastakümneid. 


I OSA. МЕЕМА 2014 LÄHTEKOHAD JA ÜHISKONDLIK KONTEKST 


Juba 1990. aastate algul jõuti järeldusele, et muutused ühiskonna eri vald- 
kondades ei pruugi olla omavahel hästi seostatavad ega samaaegsed. Sellise käsit- 
luse üldise häälestuse lõi Ralf Dahrendorf, kes oma avalikus kirjas Ida-Euroopa 
vabadusliikumise juhtidele osutas esimesena muutusteks kuluvat aega näitavate 
kellade erinevuse fenomenile: kiiresti toimuvate poliitiliste muutustega (kõige vähem 
kuus kuud) ei kaasne sama kiired muutused majanduses (vähemalt kuus aastat) 
ning kõige aeglasemalt käib sotsiaalsete ja kultuuriliste muutuste kell, millest sõl- 
tub inimeste käitumisviiside ja arusaamade teisenemine ning kodanikuühiskonna 
kujunemine. Viimaseks ei pruugi ka бо aastast jätkuda (Dahrendorf, 1990: 92-93). 

Ideed erineva kiirusega toimuvatest muutustest arendas Claus Offe 1990ndate 
algul edasi kolmetasandilise siirde mudeliks, mis võimaldab eristada ja kirjeldada 
ühiskondlikus süsteemis samal ajal, kuid eri tasanditel ja eri kiirusega kulgevaid 
keerukaid protsesse (Offe, 1991, 1996). 

Erinevalt kõigist eelnenud ühiskondlikest muutustest peab Offe postkommu- 
nistliku siirde protsessi unikaalseks oma ,,disainituse‘, poliitilistest valikutest sõltu- 
vuse tõttu. , Demokraatlikult disainitud kapitalism“ (Offe termin) eeldab omavahel 
seostatud poliitilisi otsuseid ja valikuid, mis mõjutavad kolme muutuste tasandit: 
rahvuslikku (nation-building) ehk riikliku enesemäärangu ja identiteedimuutusega 
seotud tasandit, põhiseaduslikku ehk riigiehituse ja õiguskorra muutumise tasandit 
ning sotsiaalmajanduslikku ehk jaotuse ja ümberjaotuse tasandit. 

Offe arvamuse kohaselt puudutab kõige fundamentaalsem muutuste kiht rahvuse 
ja riikluse aluseks olevaid väärtusi ja moraalseid ideid, uue identiteedi kujunemist. 
Selle kihistuse muutused puudutavad ajaloo tõlgendamist, geopoliitiliste eelistuste 
muutumist, riigi ja rahva suhteid, sh kodanikkonna ja elanikkonna vahekorda, pii- 
ride määratlusi, õigusteadvust, poliitilist kultuuri ja eetilisi norme. Selle tulemusel 
kujuneb uus rahvuslik ja sotsiaalne eneseteadvus, uus subjektsus, mis on siirde- 
protsesside edukuse sügavaim näitaja. Identiteedinihe on keeruline sotsiaalne ja 
kultuuriline protsess, mida ei saa esile kutsuda kunstlikult, nii nagu saab muuta 
seadusi ja luua institutsioone. Tavaliselt võtab see aega inimpõlvi. 

Siirde kõige nähtavam ja kõige kiiremini teostatav tasand on institutsionaalse 
süsteemi muutumine. 

Seejuures on üllatavalt kiire olnud ka uue põhiseadusliku korra kujunemine 
endistes kommunistlikes maades, erinevalt „normaalse“ kodanliku demokraa- 
tia kogemusest, kus põhiseadusliku korra kujunemine on võtnud aastakümneid. 
»Normaalse demokraatliku arengu“ puhul on olnud tegu riikidega, kus kapitalismi 
varajase arengu käigus kujunesid aegapidi uued majandusjõud ja poliitilised huvi- 
rühmad, kes järk-järgult kujundasid omavahelisi suhteid ja teadvustasid oma huve. 

Põhiseadust luues vormistati õiguslikult ühiskonnas juba väljakujunenud olukorda. 
Seetõttu ei sõltunud põhiseaduse tegijad ise otseselt oma otsuste tagajärgedest. See- 
vastu postkommunistlike maade siirdeaja põhiseadus peab asendama vana (kom- 
munistliku) ühiskondliku korralduse uuega veel enne, kui on välja kujunenud 
turumajanduslike suhete subjektid ning nende huve väljendavad uued poliitilised 
erakonnad. 

Siirde n-ö kesktasand on seotud ühiskonna sotsiaalmajandusliku arenguga, mille 
oluliseks osaks on ressursside ümberjaotus: omandireform, sotsiaalkaitse süsteemi 
ülesehitamine ja sotsiaalse õigluse tunnustatud kriteeriumide kujunemine. Offe 
peab siirdeühiskondadele iseloomulikuks ühiskondlikke pingeid tasakaalustavate 
ümberjaotusmehhanismide puudulikkust ja sellise olukorra tekkimist, kus ühiskond 
jaguneb vähesteks võitjateks ja suureks hulgaks kaotajateks. Ühiskondlike muutuste 
edu sõltub lõppkokkuvõttes kaotajate kannatlikkusest, arvab ta (1996: 45—49). Kan- 
natlikkusele rajatud majandus saab olla edukas vaid siis, kui leitakse mehhanismid, 
mis kannatlikkust motiveerivad ja sotsiaalseid vastuolusid pehmendavad. Offe peab 
sellisteks meetmeteks esiteks välisabi, teiseks sotsiaalset õiglustunnet rahuldavat sot- 
siaaltoetuste süsteemi ning kolmandaks restitutsioonil põhinevaid ajaloolise õigluse 
mehhanisme. Seejuures, viidates Saksamaa kogemusele, osutab ta sotsiaalse õigluse 
ja ajaloolise õigluse peaaegu vältimatule konfliktile postsotsialistlikus ühiskonnas 
(sealsamas: 92). Konflikt majandusedu, ajaloolise õigluse ja sotsiaalse õigluse ümber 
on kujunenud ka Eesti arengutes keskseks veelahkmeks erinevate poliitiliste jõudude 
ja arvamusliidrite seisukohtades. 

Siirdeaja kulgemist ei saa Offe esitatud kolmetasandilise siirde mudelit rakenda- 
des mõõta mitte niivõrd väliste tähiste alusel, kuivõrd ühiskonna küpsemisega oma- 
enda probleemide mõistjaks ja lahendajaks, ühiskonnas saavutatud uue kultuurilise 
ja poliitilise identiteediga, õiguskorra ja valitsemise legitiimsusega ning võitjate ja 
kaotajate vahelise terava konflikti asemel sotsiaalsete kokkulepete saavutamisega. 

Offe pakutud kolme dimensiooni seast kõige põhilisemat, uue identiteedi kuju- 
nemist võib vaadelda kui lääneliku tsivilisatsioonikompetentsi kujunemist ehk 
teisisõnu Ida-Euroopa läänestumist kultuurilises mõttes. Piotr Sztompka (1996) 
käsitluses võib läänestumist mõista kui vabanemist sovetlikust elukorraldusest ning 
sideme taastamist ajalooliselt omaste (Lääne-)Euroopa poliitilise ja majandusliku elu 
vormide ja kultuurinormidega. Ta kirjutab: ,, Aasta 1989 ei olnud üksnes poliitiline 
läbimurre autokraatsest üheparteisüsteemist parlamentaarsesse mitmeparteilisse 
süsteemi, mis on demokraatia ülimaks saavutuseks. See ei olnud ka vaid majanduslik 
murrang, sotsialistliku plaanimajanduse asendumine põhimõtteliselt vaba kapitalist- 
liku turumajandusega, mida võib pidada kapitalismi taassünniks. See ei piirdunud 

ka radikaalsete uuendustega institutsionaalses korralduses või siis endise ühiskond- 
liku korra restitutsiooniga, ,,tagasipöördumisega“ Euroopasse, läände või normaal- 
sesse elukorraldusse, ükskõik kuidas seda ka nimetada. Pigem algas siit uue sot- 
siaalse korra ülesehitamine erineva päritoluga komponentide veidrast segust. See 
on põhjalik murrang kultuuris ja tsivilisatsioonis, sügavaimate ümberkujunduste 
algus ühiskonna kultuurilistes süvastruktuurides ja tsivilisatsioonilises pealiskihis, 
mille tulemusel aeglaselt ilmneb uus postkommunistlik kultuur ja tsivilisatsioon“ 
(Sztompka, 1996: 120). 

Sztompka kõneleb uue tsivilisatsioonikompetentsi kujunemise vajalikkusest 
ligikaudu samas tähenduses, kui Pierre Bourdieu on tarvitanud habituse mõistet. 
Habitus on inimese mõttelaad ja käitumismuster teatud majanduslike, kultuuriliste 
ja poliitiliste jõuväljadega kohanemisel. Kui need väljad muutuvad, on endine habi- 
tus asjakohatu ning põhjustab ebaadekvaatset käitumist ja identiteedikriisi. Uue 
habituse kujunemine on keerukas ja aeganõudev sotsiaalse õppimise ehk resotsia- 
liseerumise protsess (vt Bourdieu, 1977). Postkommunistlike ühiskondade üheks 
põhiprobleemiks peab Sztompka institutsionaalsete ja kultuuriliste muutuste eri- 
nevat tempot. Demokraatlike poliitiliste institutsioonide ja turumajanduslike ins- 
titutsioonide areng lääne mallide kohaselt toimub suhteliselt kiiresti, samal ajal kui 
demokraatliku poliitilise kultuuri või ärieetika areng ja lääneliku habituse loomuli- 
kuks kujunemine võib kesta aastakümneid. 

Milliste mõistete abil kirjeldada ja analüüsida ühiskondlike muutuste mõju eri- 
nevatele sotsiaalsetele subjektidele, nende arusaamadele, hoiakutele, püüdlustele, 
igapäevasele käitumisele? Meie esinduslikes empiirilistes uuringutes on sellisteks 
mõisteteks elavik, selle dimensioonid, muutumise tegurid ja dünaamika. 


1.1.2. ELAVIKU MÕISTE 


»Mina. Maailm. Meedia“ uuringutega oleme alates nende algusest 2002. aastal püüd- 
nud võimalikult terviklikult haarata inimeste suhet ümbritseva tegelikkusega, seda 
maailma, milles inimesed tunnevad end elavat. Fenomenoloogilises traditsioonis 
on seda tähistatud mõistega Lebenswelt, lifeworld. 

Meieni jõudis see mõiste 197опда(е lõpul Alfred Schützi ja Thomas Luckmanni 
väga inspireeriva raamatu „Ihe Structures of the Life-World“ (1974) kaudu. Tõlki- 
sime seda sisekaemuslikku maailma, mida inimesed enda jaoks olemas olevana läbi 
elavad, sõnaga elavik (analoogiliselt oleviku, tuleviku ja minevikuga; Lauristin ja 
Vihalemm, 1979). Kasutasime seda mõistet veel mõnes artiklis ja raamatus (nt Hion, 
Lauristin ja Vihalemm, 1988: 33—34). Kuna lääne sotsiaalteadustes tollal võidukäiku 

alustanud sotsiaalkonstruktivistlik suund, millesse mõiste kõige paremini sobib, 
ei sobinud marksistliku ühiskonnakäsitlusega, ei saanud sõna tollases kontekstis 
kuigi laialdaselt levida. Kui saksa Lebenswelt ja inglise lifeworld sajandivahetusel 
Eesti sotsiaalteadlaste seas laiemat tähelepanu leidsid (eeskätt seoses Jürgen Haber- 
masile ja tema järgijatele omases vastanduses system and lifeworld), tõlgiti seda kui 
elumaailma (vt nt Habermas, 2001: 45). 

Oma uuringutes oleme siiski lifeworld'i eestikeelse vastena eelistanud elavikku 
nii esimeses „Mina. Maailm. Meedia“ (edaspidi lühendatult MeeMa) põhjal ilmu- 
nud raamatus (Kalmus, Lauristin ja Pruulmann-Vengerfeldt, 2004) kui ka käes- 
olevas raamatus. Oma semantilise tausta poolest tundub see olevat mahukam ja 
mitmeplaanilisem sõna kui elumaailm, sobivam vaste Lebenswelt'ile ja lifeworld'ile 
kui mineviku, oleviku ja tuleviku, ajaliku ja igavikulise, isikliku ja üldise, välise ja 
sisemise dünaamilisele ühendusele. Seda kasvõi ülalmainitud keskse opositsiooni 
mõttes: süsteem kui objektiivne, inimese suhtes väline ühiskondlik tegelikkus ja 
elavik kui sellele vastav sisekaemuslik konstrukt, inimese ja maailma subjektiivset 
suhestumist väljendav mõiste tunduvad täpsemini vastavat nii Schützi ja Luckmanni 
kui ka Habermasi (1987) analüüsi põhifookusele. Uurimuse algse kontseptuaalse 
skeemi põhiplokke jälgides (Lauristin ja Vihalemm, 2004: 24) on võimalik vastajate 
elavikku kirjeldada seda kujundavate suhtluse ja infokasutuse praktikate abil eeskätt 
meedia ja kultuuritarbimise vallas, aga ka poliitikas, ettevõtluses ja materiaalses 
tarbimises. Teisalt iseloomustavad iga vastaja elavikku selle põhidimensioonide, aja 
ja ruumi tajumine ning ka tema enesemääratlus kindlate sotsiaalsete kategooriate ja 
hoiakute abil, milleks on tema väärtused, identiteedid, enda sotsiaalse positsiooni 
tajumine, suhtumine ühiskonna institutsioonidesse ning toimunud muutustesse. 


1.1.3. ELAVIKU PÕHIDIMENSIOONID 


Aeg 


Meie uuringu fookuses on inimeste igapäevaste praktikate, eelistuste ja uskumuste 
seos nii Eesti ühiskonnas kui ka maailmas toimunud ja toimuvate muutustega, mida 
vaatleme aja kui elaviku ühe põhidimensiooni kontekstis. Aega käsitleb Schütz 
(Schutz ја Luckmann, 1974: 45-58) ühelt poolt individuaalsena – kui subjekti enese- 
positsioneerimist sündmuste järgnevuse teljel, mille lähtekohaks on hetkel läbi- 
elatav sündmus (olevik), millele eelnenud sündmuste rida moodustab mineviku 
ning tulevaste, ettenähtavate sündmuste rida kulgeb läbi praeguse hetke tulevikku. 

Sündmus(t)e läbielamine olevikulisena, hetkel (juba või veel) toimuvate, mitte lõpe- 
tatutena on üks elaviku olulisemaid kujundajaid. 

Aja käsitlemisel elaviku dimensioonina eristame personaalset ja sotsiaalset aega. 
Elaviku ajamõõde kui individuaalse Mina jaoks tajutav personaalse aja kulgemine 
olevikust minevikku on seotud nii argielu mikrotaseme toimingute rütmiga kui ka 
isikliku elukaare sündmustega (sünnid ja surmad, pereelus toimuvad muutused 
jne). Sotsiaalses keskkonnas toimivad institutsionaalsed elukorralduslikud raamid 
(nt tööaja, puhkeaja, kooliaja alguste, lõppude ja vaheaegade ühtlustamine, avalike 
asutuste lahtiolekuaja ning ühiskondliku transpordi sõiduplaanide kehtestamine, 
mitmesuguste tähtpäevadega seotud rituaalid jne) sünkroniseerivad personaalset 
aega ühiskonnaelu rütmide ja muutustega, sotsiaalse ajaga. 

Sotsiaalse aja kulgu määravad kollektiivselt läbielatavad ja perioodiliselt kor- 
raldatavad või ühiselt mälestatavad ühiskondlikud sündmused (sõjad, revolutsioo- 
nid, valimised, valitsuste vahetused, majanduskriisid jms). Sotsiaalse aja tempot eri 
valdkondades, nt poliitikasündmuste ja majanduslike reformide või kultuuriliste 
muutuste erinevat kulgemist siirdeühiskondades, on võrreldud erineva kiirusega 
käivate kelladega (Dahrendorf, 1990). Personaalse ja sotsiaalse aja suhestamiseks 
kasutatavad kultuurilised ühismõõdustajad on nt kellaajad, kalendriajad, ajaarva- 
mise alguspunkti määratlemised ja muud kokkuleppelised tähised, mis lubavad 
kõnelda sündmuste ühe- või eriaegsusest, subjektiivseid ajahetki sünkroniseerida, 
ühismõõdustada ja ühitada. Traditsiooniliselt on sellist sünkroniseerivat rolli män- 
ginud ka meedia (vt Harro-Loit ja Pallas, 2013). Oma uuringus püüame tabada 
subjekti personaalse, sisemise aja erinevat sünkroniseeritust sotsiaalsete muutuste 
ajalise dimensiooniga (küsimustikus viitab sellele muutuste kiiruse hindamine ning 
muutustega kaasaskäimise, nendest mahajäämise või ettejõudmise tunne). Samuti 
püüame kombata vastajarühmade sisemise, praegu elatava aja suhestumist kollek- 
tiivset ajakogemust määratlevate sündmustega, nt tähtpäevade või perioodidega, 
mida on kirjeldatud ajaloonarratiivis kui Eesti ühiskonna jaoks üldkehtivaid olulisi 
muutusi. 


INDIVIDUAALSE JA SOTSIAALSE AJA SÜNKRONISEERUMINE JA DESÜNKRONISEERU- 
MINE. Ühiskond koosneb institutsioonidest, sotsiaalsetest rühmadest ja indiviididest, 
mis või kes kulgevad ja muutuvad sotsiaalses aegruumis mõnevõrra erinevas tempos. 
Kiiruste märkimisväärne erinevus tekitab ühiskonna koostisosade vahelist asünk- 
roonsust — teatud institutsioonide või rühmade suhtelist ettejõudmist ja teiste maha- 
jäämust. Asünkroonsuse kontseptsioon lähtub eelduslikult ideaalkujutelmast, mille 
järgi peaksid ühiskonna allsüsteemid olema üksteisega tihedalt seotud, vahetama 

infot täpselt ja aegsasti ning kohanema muutustega harmooniliselt ja sünkroniseeri- 
tult. Asünkroonsus saab hoomatavaks, kui ühiskond sellest ideaalist olulisel määral 
kõrvale kaldub, nt väga kiirete ja järskude muutuste ajal (Giesen, 2004; Luhmann, 
1990). 

Modernsetes, industriaalajastu ühiskondades on asünkroonsuse leevendajaks ja 
sünkroniseerimise mehhanismiks peetud tugevat valitsust kui ühiskonna allsüstee- 
mide arengut keskselt kontrollivat ja koordineerivat ehk ühitavat jõudu. Postindust- 
riaalsetes ja väga kiirelt muutuvates ühiskondades ei pruugi keskvõim suuta seda 
funktsiooni täita, kuna traditsiooniline bürokraatia jääb maha kiiremini arenevate 
institutsioonide, nt turu või tehnoloogia arengust, muutudes ise desünkronisee- 
rivaks jõuks (Giesen, 2004). Sõltuvalt sellest, kui kiiresti ja kui ühtlases tempos 
suudavad institutsioonid ja ühiskonnarühmad võtta kasutusele või kodustada uusi 
tehnoloogiaid (Berker jt, 2006), täidavad ka viimased ühiskonna kui terviku arengut 
sünkroniseerivat või desünkroniseerivat rolli. 

Traditsiooniliselt tingib ühiskonnarühmade sotsiaalses ajas kulgemise desünkro- 
niseeritust indiviidide jaotumine nn sotsiaalsetesse põlvkondadesse (Pilcher, 1994). 
Just kiirete ühiskondlike muutuste ajal suudavad eelkõige kujunemiseas noored 
uute nähtustega värskelt kokku puutudes (Mannheim, 1927/1952) nendega nõt- 
kelt kohaneda ning seeläbi lasta end kanda transformatsiooni laineharjal, samas 
kui vanemad põlvkonnad võivad muutuste tempost maha jääda. Põlvkondlikkuse 
desünkroniseerivat toimejõudu on alati tasakaalustanud mentaalsete struktuuride 
ja käitumispraktikate kultuuriline edasikandmine sotsialiseerimise käigus. Meie 
uurimuses on olulisel kohal küsimus, missuguseks kujuneb põlvkondade eristumise 
kui desünkroniseerija ning kultuurilise taastootmise kui sünkroniseeriva mehha- 
nismi jõuvahekord kiireneva sotsiaalse aja tingimusis ja etno-kultuuriliselt polari- 
seerunud ühiskonnas. Hüpoteesina oletame, et etnilis-kultuuriliselt polariseerunud 
ühiskonnas võib kultuurilise taastootmise protsess tugevneda, kui marginaalsemasse 
positsiooni jääv rühm suudab oma identiteedi säilitamiseks teatud mõtte- ja tõlgen- 
dusmalle rühma sees jõuliselt edasi kanda ning seeläbi põlvkondade kulgu sotsiaal- 
ajaloolises ajas sünkroniseerida. 


INDIVIDUAALSE JA SOTSIAALSE AJA KIIRENEMINE JA AEGLUSTUMINE, TIHENEMINE 
JA HAJUMINE. Kui modernses ühiskonnas sai arengut kannustavaks eesmärgiks kii- 
rus, mis tugines suuresti arusaamale „аео on raha“, siis hilismodernse ühiskonna või 
„voolava modernsuse“ (Bauman, 2000) mootoriks on kiirendus ehk aktseleratsioon, 
mille mehhanismi toidab aegruumiline konvergents (Janelle, 1973) või aegruumiline 
kokkusurumine (Harvey, 1989), mis avaldub vahemaade vähendamises ja lühemasse 


I OSA. МЕЕМА 2014 LÄHTEKOHAD JA ÜHISKONDLIK KONTEKST 


ajahetke rohkemate tegevuste mahutamises, seda eeskätt (digitaalsete) tehnoloogiate 
abil. Aktseleratsiooniteoreetilist lähtepunkti esindab veenvalt Hartmut Rosa oma 
eri struktuurides samal ajal toimuvaid protsesse ning nende vastasmõjusid käsit- 
levates töödes (2003, 2013). Peamine paradoks, mille tema ja teised ajasotsioloogid 
(vrd Davis, 2013; Hassan ja Purser, 2007; Rosa, 2013; Tomlinson, 2007) välja toovad, 
seisneb selles, et püüdlused vastata nüüdisaja infoühiskonna kasvavatele ja sageli 
ettenägematutele nõudmistele (toota rohkem, pakkuda 24/7 teenuseid-elamusi- 
informatsiooni) ja kestvalt intensiivistuvale elutempole võivad luhtuda. Aeg muutub 
defitsiidiks, mille kompenseerimine muude ressurssidega ei ole tingimata võimalik. 

Rosa selgitab, et hilismodernse ajastu kiirendusprotsessid ei ole lineaarsed, vaid 
mitmedimensioonilised ega baseeru pelgalt kvantitatiivsetel näitajatel, vaid toimivad 
läbipõimunult. Kui kiirendus tehnoloogilises arengus kujutab endast progressile 
ja innovatsioonile orienteeritud protsessi, siis „sotsiaalne aktseleratsioon“ hõlmab 
suhetevõrgustikke ning -mustreid, väärtusi ja praktikaid (igas valdkonnas), milles 
osalemise ja mille kogemise aeg kokku tõmbub. Seega muudab kronoloogilise aja 
destabiliseerimine ülalkirjeldatud moel isikutevahelise ja sotsiaalse kommunikat- 
siooni asünkroonseks (kuivõrd kiirused muutuvad igaühe jaoks erinevaks, ,,olevik“ 
vastavalt kas kitseneb või laieneb), mis omakorda segab ühiskonnaliikmete ja insti- 
tutsioonide vahelist kooskõla. Lisandub objektiivne tõenäosus, et kõik ühiskonna- 
grupid ei suuda muutustega ühtviisi positiivselt kohaneda, mis omakorda ohustab 
ühiskonna stabiilsust ja sidusust. Samuti ei talu kõik protsessid ühiskonnas inten- 
siivsuse tõusu ning tulemuseks on kas süsteemi takerdumine (,,kokkujooksmine*) 
või ,,aeglustuse saarekeste“ tekkimine. Kuna kiirendusega võib kaasneda ühiskonna 
sidususe vähenemine ning juurdunud elulaadi muutumine, võib vastupanu kiiren- 
duse survele tekitada ka sotsiaalset või kultuurilist vastupanu. Seega on sotsiaalse 
aktseleratsiooniprotsessi üheks peamiseks kõrvalmõjuks või soovimatuks tagajärjeks 
düsfunktsionaalne seisak, mida piltlikult võib võrrelda suure liiklusummikuga, mille 
on põhjustanud ahelavarii või ulatuslik süsteemirike. 

Kas ja kuidas inimeste personaalne ja sotsiaalne aeg kiireneb? Ühe kiirenduse 
mehhanismina toimivad sotsiaalsed praktikad ehk harjumuslikud, kindlal ajal teatud 
kultuuriruumis levivad ütlemiste ja tegemiste võrgustikud, nagu neid on defineeri- 
tud filosoof Ted Schatzki (1996). 

Tegevuste sünkroniseeritus ja tempo on olulised tunnused, mille kaudu saab 
sotsiaalsete praktikate (kimpude) tihenemist ja hõrenemist analüüsida. Näiteks kui 
10—20 aastat tagasi oli ettevõtete ja organisatsioonide tööaeg igapäevase elurütmi 
tugev ja selge korrastaja (hommikul kindlaks kellaajaks tööle, õhtul koju), siis praegu 
on tehnoloogia arengu lainel kujunenud välja uued, kaugtöö ja projektipõhise töö 

viisid ja võtted, mis on sünkroniseerituselt hõredamad. Samas ei pruugi desünkro- 
niseeritus inimesi sugugi rohkem vabastada. Projektipõhise töö osakaalu suurene- 
mine võimaldab küll töövõtjatel ning tööandjatel oma elu näiliselt paindlikumalt 
korraldada, kuid nõuab samal ajal spetsiifilisi praktikaid, nagu projektide taotle- 
mine, kirjalik ja suuline enesereklaam, veenev aruandlus. Projektide rahastajad 
ning nende loodud reeglistikud on tööpraktikate kujundamisel võimsad mõjurid. 
Vajadus kiiresti kohaneda, olla värbamiseks vaba, esineda pidevalt uute ideedega või 
nendega kaasa minna nõuab ressursse. Seesugune tööelu korraldus tõmbab inimesi 
üha uutesse praktikatesse (nt enese koolitamine, suhtlusvõrgustike kasutamine jms). 
Kui ühelt poolt arvatakse, et uuel aastatuhandel on ühiskonnaelu institutsio- 
naalne koordineeritus laialivalguvam, siis teiselt poolt leitakse, et indiviidi perso- 
naalne tegevuste koordineeritus ja rööptegutsemine (või rööprähklemine) on pigem 
sagenenud. See ei kehti aga ühtviisi kõikide ühiskonnagruppide kohta. Raamatu üks 
eesmärke on näidata, mil määral on ajaga kaasaskäimise võimekus inimeste endi 
tegevusraadiusega seotud. Tahame näidata, millistesse praktikatesse on inimesed 
haaratud ning kuidas need omavahel kokku sobituvad ja üksteist mõjutavad. 


Ruum 


Elaviku ruumidimensioon väljendab Schützi järgi (Schutz ja Luckmann, 1974: 36—37) 
Mina liikuvust ja asetumist teiste subjektide või paikade suhtes, distantsi ja suunda. 
Ruum on konstrueeritud subjekti ümbritseva, tema liikumisel takistust või katkestust 
esile kutsuva piiri kaudu, mis võib olla märgistatud materiaalse, füüsilise objektiga 
(seinad, müürid, looduslikud takistused), geograafilise või poliitilise kokkuleppe abil, 
ühiskonna institutsionaalse või sotsiaalse struktuuri kaudu. Ruumi põhiomadused 
on suletus või avatus, mis tähendavad subjektile füüsilist või mõttelist kättesaadavust, 
tema võimalust liikuda ühest paigast, positsioonist või keskkonnast teise. Schütz 
(sealsamas: 36—41) eristab aktuaalset ruumi, milles füüsiliselt kohal ollakse, potent- 
siaalsest ehk subjektile tema tegeliku ümberpaiknemise kaudu olevikus, minevi- 
kus või tulevikus tegelikult kättesaadavast ruumist. Viimast eristatakse omakorda 
tegelikkuses kättesaamatust, kuid mõtteliselt kättesaadavast ehk kujuteldavast ruu- 
mist. Piiride ja liikuvusvõimaluste määratlemine nii geograafilises kui ka sotsiaalses 
dimensioonis on ühiskondlike institutsioonide ja suhete üks olulisemaid aspekte. 
Meie uuringu fookuses on ühest küljest Schützi teoorias käsitletud personaalne 
ruum ehk subjekti reaalsuse aktsendist, tegelikust ja mõttelisest aegruumilisest 
lähtepositsioonist tulenev ümbritseva maailma tajumine (sealsamas: 22—25). See 
on isiklik ruum, mille keskpunkti ja piirid määratleb iga indiviid oma reaalsete või 

kujuteldavate suhete või tegevuste ulatusega. Meie empiiriline uuring võimaldab 
hinnata personaalse ruumi aktualiseerumist, kättesaadavust ja avatust nii füüsilise 
liikuvuse ja paiknemise kui ka mõtteliste tajuruumide vormis (nt küsimustikus vii- 
tavad sellele kultuuriline taju, mõttelised meediaruumid jms). 

Personaalse ruumi kõrval on meie uuringus vaatluse all ka kollektiivne (meie) 
ruum, mida määravad eri sotsiaalsete rühmade ühine kogemus, liikumisvõimalu- 
sed, aga ka identiteedi ja kollektiivse mäluga seotud ruumilised kujutlused, mida 
Benedict Anderson (1991) on käsitlenud kujutletava kogukonna piiridena. Meie eri- 
line huviobjekt on personaalse ja kollektiivse ruumi muutumine struktuursete ja 
institutsionaalsete tegurite mõjul ning uute personaalsete ruumitajude ja praktikate 
kujunemine ühiskondlike ja tehnoloogiliste muutuste kontekstis. 


SOTSIAALNE RUUM. Ruumi mõistet füüsilises, sh geograafilises keskkonnas paik- 
nemise ehk lokalisatsiooni tähenduses täiendab meie uurimustes sotsiaalse ruumi 
mõiste. See on seotud ühiskonna strukturatsioonist tulenevate vastastikuste ase- 
tustega ja ümberpaiknemistega sotsiaalsete suhete struktuuris, horisontaal- ja 
vertikaalteljel. 

Sotsiaalne ruum toimib sümboolse ruumina, mida struktureerivad erinevad elu- 
stiilid ja neid järgivad staatusrühmad (Bourdieu, 1989: 20). Üksteisele lähemal aset- 
sevad isikud ja grupid (ka organisatsioonid) jagavad sarnaseid tunnuseid. Struktuuri, 
s.t sotsiaalse distantsi taastootmine toimub ühtaegu nii objektiivselt, eri elustiilidega 
gruppide tegevuse kaudu, kui ka subjektiivselt, vastastikku teatud tegevusele tähen- 
duse andmise kaudu (nt teatud tegevuse kodanlikuks või alamklassile omaseks pida- 
misega). Sotsiaalne ruum mõjutab ka geograafilist paiknemist. Sotsiaalses ruumis 
lähedasemad inimesed kalduvad sagedamini sattuma lähestikku ka füüsiliselt (elu- 
koht, tööalased kokkupuuted), samal ajal kui sotsiaalselt kaugemate gruppide kokku- 
puuted füüsilises ruumis on pigem juhuslikud ja põgusad (Bourdieu, 1989: 16). 

Anthony Giddensi (1984) käsitluses on ruum toimijate vaatepunktist lähtuvalt 
alati sotsiaalne ja osaleb sotsiaalse interaktsiooni kujundamisel (sh võimu ja ressurs- 
side omistamisel). Inimeste praktikad kätkevad teadmisi, kuidas kasutada ruumi ref- 
leksiivse jälgimise kogemuse kaudu (nt ootejärjekord bussipeatuses, koosolekuruum, 
klassiruum, avalikud väljakud). Ruum haarab endasse inimesi, kes tunnevad selle 
sotsiaalset kasutust. See kehtib nt kultuuritarbimise puhul: kui kontserdil käimise 
või näituse, restorani vms külastamise kogemus puudub, siis piirab nende oskuste 
omandamise vajadus barjäärina tarbimisvõimaluste kasutamist. Süsteemiteoreeti- 
lisest vaatenurgast (Luhmann, 2009) lähtuvalt on ruum süsteemi piire defineeriva 
kommunikatsiooni olulisim objekt. 

INDIVIDUAALNE JA SOTSIAALNE MOBIILSUS, PERSONAALSE JA SOTSIAALSE RUUMI 
LAIENEMINE JA KOKKUTÕMBUMINE. Ruumisuhetes on viimaste sajandite jook- 
sul toimunud kardinaalsed muutused, mis hõlmavad tööstusliku pöördega alanud 
tehnoloogilisi muutusi (nt liikumisvõimaluste suurenemine seoses aurulaevade ja 
raudteega), traadita telekommunikatsiooni revolutsiooni (alustades telegraafist) 
ning viimastel kümnenditel üha kiirenevas tempos toimunud info- ja kommunikat- 
sioonitehnoloogilisi arenguid (internet nii informatsiooniallika kui ka suhtluskesk- 
konnana). Neid muutusi on kirjanduses nimetatud aegruumiliseks kokkusurumiseks 
(Harvey, 1989). Maailma kokkusurumine tähendab ühest küljest, et ümbritsev sot- 
siaalne ruum on inimestele paremini kättesaadav, asub tänu tehnoloogilistele võima- 
lustele enam personaalse elaviku haardeulatuses ning tajutavalt on maailm justkui 
kasvanud. Teisalt tähendab füüsiliste ja tunnetuslike distantside vähenemine, et 
individuaalselt haaratav maailm on selgelt tajutavate piiridega ning tundub seetõttu 
väiksemana, kuna formaalselt on igal indiviidil võimalus ruumilistest kaugustest osa 
saada ja kogemuste põhjal kujundada omaenda mõtteline ettekujutus maailmast. 
Eestile ja teistele postkommunistlikele riikidele on iseloomulik, et mitu muutust 
ruumisuhetes on toimunud samal ajal – nii riigipiirides, riigikorras, elukorralduses 
kui ka info- ja kommunikatsioonikanalites. 

Selliste sotsiaalses ruumis toimunud muutustega toimetulek eeldab indiviidi 
tasandil teatud personaalse laienemisvõimelisuse (Adams, 2005) ja mobiilsuskapitali 
(Kaufmann, Bergman ja Joye, 2004) arendamist. Esimene ehk laienemisvõimelisus 
tähendab võimet oma kogemus- ja tegevusruumi, harjumuspärast elavikku veni- 
tada üle varasemate harjumuspäraste piiride selliselt, et saada olla ühenduses endast 
eraldatud kaugete kohtade, tegevusruumide ja sotsiaalsete kontekstidega. Teine ehk 
mobiilsuskapital ühendab endas sotsiaalse ja geograafilise mobiilsuse mõiste ning 
näitab indiviidi võimet olla mobiilne sotsiaalses ja geograafilises ruumis, võimeline 
sotsiaal-ruumiliseks mobiilsuseks tulenevalt konkreetsetest asjaoludest. 

Indiviididel on erinev võimekus ühiskondlike muutustega kaasas käia, seetõttu 
võivad kirjeldatud laienemisvõimelisus ja mobiilsuskapital olla ühiskonnaliikmete 
ja sotsiaalsete rühmade seas ebavõrdselt jaotunud. Selliselt eristuvad aegruumi- 
lise kokkusurumise tulemusena ühest küljest mobiilsed, personaalselt laienemis- 
võimelised indiviidid, kes suudavad kaasas käia sotsiaalses ruumis toimunud kiirete 
muutustega, ning teised, mittemobiilsed ja vähese personaalse laienemisvõimega 
indiviidid, kellel on raske toime tulla olevikuga ehk ühiskonnas levinud samaaegsete 
ruumiliste kihistustega. Interaktsioonid erineva laienemisvõimelisusega indiviidide 
vahel on komplitseeritud. Erinevast laienemisvõimelisusest ja mobiilsuskapitalist 
tulenevalt eristuvad indiviidid ka oma fransformatiivse võimekuse poolest (Archer, 

2010; Giddens, 1979), mis tähendab muutustega kohanemise või ise muutuste esile- 
kutsumise võimekust. Kui Giddensi strukturatsiooniteooriast lähtuvalt on selline 
erinev transformatiivne võimekus seletatav eelkõige olemasolevate võimusuhete 
kaudu, siis Archeri morfogeneetilise lähenemise järgi tulenevad erinevused eelkõige 
sotsiaalse interaktsiooni viisidest (nt ühiste soovide olemasolu, võimule kuuletumine, 
üksteisega arvestamine). 


Sotsiaalse tunnetuse kategooriad 


Kolmandaks subjektiivse elaviku põhidimensiooniks loetakse (Berger ja Luckmann, 
1966; Schütz ja Luckmann, 1974) sotsiaalset tegelikkust liigendavaid kategooriaid, 
mis võimaldavad subjektil sündmusi ja objekte (sh iseennast ja teisi inimesi) nime- 
tada, üksteisest eristada, klassifitseerida ja suhestada. Kuna subjekt puutub igal het- 
kel kokku keerukate, omavahel seotud ja muutlike nähtustega, on igas kultuuris 

välja kujunenud nähtustest arusaamise ja nendega suhestumise mudelid ja mustrid, 
mentaalsed struktuurid, mida subjekt saab rakendada nii iseenda kui ka looduses 

ja ühiskonnas toimuva mõtestamiseks. Goffman (1974) on selliseid mudeleid nime- 
tanud raamideks, mille inimesed elu jooksul omandavad (isikliku ja vahendatud 

kogemuse kaudu) ning mida rakendavad sotsiaalsete situatsioonide tõlgendamiseks 

ja sobiva käitumisviisi valikuks. 

Sotsiaalse kategoriseerimise oluliseks alaks on sotsiaalne strukturatsioon, ühis- 
konnas tegutsevate subjektide positsiooni määratlemine ja enese nendega suhesta- 
mine (sotsiaalse kihistumise, rahvusliku identiteedi, põlvkondliku kuuluvuse jms 
kategooriad). Strukturatsioonil on nii vertikaalne kui ka horisontaalne mõõde. Verti- 
kaalne strukturatsioon loob sotsiaalseid hierarhiaid, paigutades indiviidid üksteise 
suhtes ühiskonna astmetele, nt sotsiaalsetesse klassidesse, mida marksistlikus tähen- 
duses eristab majanduslik positsioon: klassikalises marksismis tootmisvahendite 
omamine või mitteomamine, tänapäevases kontekstis tööalane positsioon, sissetulek 
ja tarbimisvõimalused, sh ligipääs uutele tehnoloogiatele. Vertikaalset kihistumist 
tingib piiratud ressursside ebavõrdne jaotumine. Lisaks rahale on oluline piiratud 
ressurss aeg, seda eriti sotsiaalse aja kiirenemise tingimustes. Objektiivse suurusena 
on igaühel võrdselt 24 tundi ööpäevas, kuid aeg subjektiivse tingimusena (Immanuel 
Kanti tähenduses) ning erinevad võimalused aega kindlatel eesmärkidel kasutada 
loovad ajalise ebavõrdsuse – ajarikkuse ja ajavaesuse. Ajarikkuse kui elukvaliteedi 
ühe komponendi oluline mõõdupuu on aja hulk, mida inimene saab täiesti vabalt 
enda äranägemisel kasutada ehk indiviidi „епда aeg“ (Mückenberger, 2011). Meie 
uurimuses tõstatub küsimus, kuidas on aeg ja raha piiratud ressurssidena indiviidi 

teadvuses omavahel seotud ning kuidas mõjutab nende omamine (või neist ilma- 
jäetus) indiviidi subjektiivset asetumist sotsiaalsesse struktuuri. 

Horisontaalne strukturatsioon eristab indiviide ja sotsiaalseid rühmi 
bourdieu'likus mõistes elustiili, tarbimise (sh kultuuri- ja meediatarbimise) har- 
jumuste ning habituse alusel (Bourdieu, 2003). Indiviidi või grupi paiknemise 
sotsiaalses struktuuris määrab ka põlvkondlik kuuluvus kui sotsiaalne kategooria. 
Sotsiaalsed põlvkonnad erinevad suhestumises sotsiaalse, kultuurilise ja ajaloolise 
ajaga (Corsten, 2011) ning vastavate elustiilidega, milles omakorda väljendub sot- 
siaalne staatus ja sellel põhinev kihistumine. 

Kui klassikalistes sotsioloogilistes käsitlustes kasutati modernse ühiskonna ise- 
loomustamiseks ja uurimistulemuste selgitamiseks valdavalt vertikaalse strukturee- 
rimise kategooriaid, nagu klassid, ametipositsioonid, varanduslik seisund, haridus- 
tase, siis tänapäeva hilismodernses ühiskonnas on sageli olulisemad horisontaalset 
strukturatsiooni, nt elustiili, kultuuri- ja meediatarbimise mitmekesisust, sotsiaalset 
sidustatust ja ühiskondlikku aktiivsust kirjeldavad kategooriad, mille kasutamist 
uuringutes, sh MeeMa projektis esindavad uued mitmemõõtmelised ja üksteisesse 
sulanduvad kategoriseerimisprintsiibid: klastrid, tüübid ja identiteedimustrid. 

Mitu elustiili ja stratifikatsiooni uurijat (Keller ja Robert, 2011; Sobel, 1981; Richter, 
2002) on leidnud, et horisontaalne stratifikatsioon on suuresti tingitud positsioonist 
vertikaalses hierarhias, kus ülemistel kihtidel on rohkem võimalusi bourdieu'likuks 
eneseväljenduseks. Samuti on indiviidide võimekus leida endale horisontaalses 
plaanis individuaalseid nišše seotud ühiskonna moderniseerumisega, mille puhul 
haaratakse indiviidid alates ülemistest kihtidest kaasa traditsioonilistest suhetest 
modernsetesse ja modernsetest suhetest omakorda hilismodernsetesse suhetesse. 
Vertikaalseid ja horisontaalseid struktuurikategooriaid omavahel seostades ja kom- 
bineerides saame andmeanalüüsi käigus välja tuua püsivaid mustreid (tüüpe, klast- 
reid) ja luua uusi kontekstitundlikke struktuurikategooriaid, mis iseloomustavad 
inimeste toimimist ja positsioone ühiskonna erinevatel väljadel (Bourdieu, 2003). 
Liikudes läbi käesoleva raamatu peatükkide, võib lugeja neid mustreid omavahel 
võrrelda ning püüda koos autoritega leida vastust raamatu põhiküsimustele, mis 
on sõnastatud alapeatükis 5. 

Teine oluline sotsiaalse kategoriseerimise ala on väärtuskategooriad kui üldista- 
tud eesmärgid ja kriteeriumid, mis subjekti jaoks viitavad tegevuste soovitavusele 
või ebasoovitavusele. Meie uuringutes on olulisel kohal väärtushinnangute seos 
ühiskonnas toimuvate muutustega ja sotsiaalse strukturatsiooniga, nii muutuste 
endi kategoriseerimine soovitavateks või ebasoovitavateks kui ka suhtumine konk- 
reetsetesse valikutesse. 

Väärtuspõhised on ka kultuurinormid ja käitumismudelid (käsud, keelud, hoiatu- 
sed, õpetused, ideoloogiad, stsenaariumid), samuti subjektide tegevuste, praktikate 
mõtestamine, eesmärgistamine, nende tulemuste hindamine. Võib öelda, et inimeste 
igapäevaelu koosnebki sotsiaalsete praktikate sooritamisest. Sellised sooritused taas- 
toodavad praktikaid kui teatud äratuntavaid üksuseid (entity) ehk kollektiivseid, 
kultuuris edasikantavaid tegutsemisviise, mida iga indiviid teostab ühtaegu nii 
unikaalsel kui ka teiste ühiskonnaliikmete jaoks arusaadaval viisil (nt tähtpäevade 
tähistamine, nutitelefoni kasutamine sotsiaalmeedia jälgimiseks jms). Kui ühtpidi 
muudavad praktikaid needsamad igapäevaelulised nn mikrosooritused, siis teisalt 
puudub kõigil ühtmoodi voli ühiskondlikku muutust esile kutsuda ja alal hoida. 
Praktikate puhul võib rääkida nn koordineerivatest agentidest (Vihalemm, Keller ja 
Kiisel, 2015; Warde, 2016): organisatsioonidest, tehnoloogiatest, reeglistikest või ka 
väga mõjukatest persoonidest, kes saavad praktikate kulgu suunata. Samas ei seisne 
sotsiaalsete praktikate normatiivne, „sundiv“ või ,,varbav“ olemus toimijate jaoks 
sageli mitte otsestes ettekirjutustes, vaid tuleneb hoopis praktikate omavahelisest 
seotusest (Schatzki, 2010). Eri ajastutes, kultuurides, aga ka põlvkondades on omad 
normatiivsuse ja vastastikuste (mõju)suhete seisukohalt tihedamad ja hõredamad 
sotsiaalsete praktikate kimbud. Tihedus ja hõredus muutub sotsiaal-kultuurilises 
aegruumis, oluline roll on siin tehnoloogial, mis muudab praktikate kestust ja sise- 
mist organiseeritust. Näiteks toidutegemine puupliidil oli oluliselt tihedam praktika, 
mis mõjutas ka teisi pereema päevategemisi (Southerton, 2009), mikrolaineahjud 
muutsid toiduvalmistamise variatiivsemaks ja hajusamaks, praegu on ,,kodukokka- 
mise“ kõrge ühiskondlik väärtustatus ja tervislikkuse püüe muutmas söögivalmis- 
tamist taas ajamahukamaks ja koordineeritumaks. 

Kolmanda kategoriseerimise telje moodustavad nähtuste olemuse, seoste, põh- 
juste ja mõjude kohta käivad uskumused (mõisted, skriptid, skeemid, kontseptid, 
teooriad, kirjeldused), mille seas saab eristada tõenduspõhiseid ehk teaduslikke 
üldistusi ja tõlgendusi mitteteaduslikest (emotsionaalsetest, kunstilistest, ideoloo- 
gilistest, tavateadvuslikest, müütilistest) ning konkreetsetel kogemustel põhine- 
vaid empiirilisi seletusi abstraktsetest ideoloogilistest või teoreetilistest skeemidest 
(vt van Dijk, 2005). Sotsioloogid Lizardo ja Strand (2010) väidavad (Giddensi 1984. 
aastal sõnastatud praktilise teadvuse ja diskursiivse teadvuse kontseptsioonile tugi- 
nedes), et ühiskonna makrostruktuuride muutumise protsessis toimub kõigepealt 
n-ö kehaline ja praktiline-tegevuslik, improviseeritud kohanemine, mille puhul on 
reaalset tegevust raske verbaalselt põhjendada. Alles siis, kui varasemad institut- 
sionaliseeritud seletused uues olukorras ei kehti, hakatakse otsima uusi, mis loob 

soodsa pinnase ideoloogiate konkurentsiks, mida Lizardo ja Strand nimetavad ka 
ühiskonna kõrgideoloogiliseks seisundiks (2010). 

Meie uurimuse eesmärk on ühelt poolt selgitada, kuivõrd ideoloogiline eristu- 
mine aitab seletada inimeste toimetulekut makrotaseme ühiskondlike muutustega, 
ning teisalt kombata, kuidas inimesed seletavad ja analüüsivad mikrotaseme muutusi 
ja probleeme, mis on seotud aja, selle (mitte)jätkumise, elutempo ja kohanemise 
kiirusega. Küsime, kas ajast ja (kohanemis)kiirusest on saamas uus ühiskondlike 
pingete, kihistumise ning killustumiste allikas ja sümbol. 


1.1.4. ELAVIKU TRANSFORMATSIOON KUI MEEMA UURIMISOBJEKT 


Ühiskonnakorra muutumine kui elaviku kujundaja 


MeeMa projekti kavandades lähtusime arusaamast, et Eesti iseseisvuse taastamine 
käivitas ühiskonna kõigi liikmete jaoks paljuski ennustamatu tervikliku muutuse ins- 
titutsionaalsetes süsteemides, suhetes, tegevusvõimalustes ja reeglites. See sotsiaalse 
keskkonna terviklik muutumine toimus n-ö normaalse ajaloolise muutusteprotsessi 
kulgemisega võrreldes kiirendatud tempos ja tehislikul, poliitiliselt kujundatud vii- 
sil (Offe, 1996), mis nõudis inimestelt muutustega toimetulekuks olulisi ja tavali- 
sest enam teadlikke pingutusi. Ühiskonna makrotasemel toimunud kiired insti- 
tutsionaalsed (poliitilised, majanduslikud, ideoloogilised, kultuurilised) muutused 
lõhkusid ja muutsid kasutamiskõlbmatuks eelmisest, nõukogude ajast pärinevaid 
institutsioone, avasid suletud piire, muutsid kommunistlikust ideoloogiast kantud 
arusaamu ja tunnistasid kõlbmatuks endised reeglid ja suhted, kujundades samal 
ajal kapitalistlikule turumajandusele ja demokraatliku ühiskonna arusaamadele 
vastavaid institutsioone, reegleid ja suhteid ning suurendades plahvatuslikult liiku- 
mis- ja valikuvõimalusi nii ruumis, ajas kui ka mõttemaailmas. 

Karl Polanyi (1944/1967) on selliste nn suurte transformatsioonide toimumise 
sidunud ühiskondlike muutuste ,lahtijuuriva“ mõjuga, mis kutsub esile vastand- 
liku suunaga liikumisi muutuste kiirendamiseks või aeglustamiseks, seniste ruumi- 
suhete ja sotsiaalsete kategooriate säilimiseks. Polanyi teooriast lähtudes on Eestis ja 
teistes postkommunistlikes maades viimastel aastakümnetel tegemist ,,suure trans- 
formatsiooniga“, mis rebib suure osa ühiskonna liikmetest lahti nende juurdunud 
(embedded) eluviisist ja suhetest ning tekitab ühiskonnas konflikti kahe samal ajal 
toimuva liikumise vahel: ühelt poolt muutusi kiirendava ja edasiviiva, teiselt poolt 
muutusi takistava ja pidurdava jõu ehk Giddensi mõistet kasutades agentsuse vahel. 
Meie uuringud võimaldavad empiiriliselt esile tuua selle, kuidas on muutunud eri 

rahvarühmade esindatus edasiviivates ja pidurdavates jõududes, samuti nende toime 
tagajärjed nii ühiskonna restruktureerumise kui ka arusaamade, hoiakute, püüdluste 
ja praktikate muutumise aspektist. 

Meie uuringud langesid perioodi, kus 1990ndate ühiskondliku murrangu tule- 
musel olid tekkinud uued ruumilised ja sotsiaalsed positsioonid. Liikuvuse, aja- 
kasutuse ja tarbimise muutused olid juba teatud määral kinnistunud, mistõttu sai 
võimalikuks neid muutusi küsitluste abiga välja selgitada. Üks olulisi ühiskondliku 
murrangu tulemusi on ressursside ümberjaotus, millele järgneb ulatuslik sotsiaalne 
restrukturatsioon. Ühiskondliku restrukturatsiooni ehk ümberstruktureerimise all 
mõistame väga ulatuslikke muutusi sotsiaalsete suhete süsteemis, sisuliselt uute 
struktuuride teket. Strukturatsioon Giddensi (1984) tähenduses viitab sotsiaalsete 
struktuuride järjekestvusele või muundumisele, seega sotsiaalsete süsteemide taas- 
tootmise ulatusele. Sotsiaalne süsteem omakorda tähendab indiviidide või kollek- 
tiivsete toimijate (nt sotsiaalsete rühmade) vahelisi taastoodetavaid suhteid, mis 
väljenduvad regulaarsete sotsiaalsete praktikatena. Samas tuleks silmas pidada, et 
meie uuringuperioodil olid need ühiskondliku elukorralduse vormid, mille poole 
tranformatsiooni alguses püüeldi (turumajandus, demokraatia, ettevõtluse ja tarbi- 
mise vabadus), lääne ühiskonnas jõudnud kriitilisse seisu seoses globaliseerumise 
kiirenemise, IKT arengu, terrorismi ning 2008. aastal puhkenud majanduskriisiga, 
mistõttu pidi Eesti ühiskond lisaks postkommunistlikele reformidele olema valmis 
ka muutusteks globaalses kontekstis ning nendega pidevalt kohanema. 


Asjad, tehnoloogiad ja taristu kui elaviku kujundaja 


Poliitiliste muutuste mõjule lisandus Eesti ühiskonna kiire liikumine uude tehno- 
loogilisse keskkonda ning järsk sattumine varamodernsest masinakesksest ja hierar- 
hilisest industriaalühiskonnast (mille variantideks võib pidada nii ENSV-d kui ka 
sõjaeelset Eestit) hilismodernsesse võrgustuvasse tarbimisühiskonda. Materiaalne 
ja tehnoloogiline keskkond on inimeste elavikega dünaamilises vastasmõju suhtes, 
olemata pelgalt selle tulemus või vaid väline etteantud tingimus. 

Paul Edwards (2003) toob välja, et praegune kõrgtehnoloogia väärtustamise dis- 
kursus jätab ebaõiglaselt kõrvale varasemad tehnoloogilised uuendused, mis kujun- 
dasid modernsust ja olid ise selle kujundatud (keraamika, paber, kanalisatsioon, 
ilmaennustussüsteemid, autod jne). „Tuues kokku aja, ruumi ja sotsiaalse korral- 
duse makro-, meso- ja mikroskaalad, moodustavad nad nüüdisühiskonna stabiilse 
vundamendi“ (Edwards, 2003: 186). Infrastruktuur on olemuselt sotsiotehniline, 
sotsiaalseid suhteid ja elulaadi kujundav nähtus. Geels ja Schot (2007) on eristanud 

siin kolme tasandit: nišš ehk väiksemad mikrotasandi kooslused (nt firmad), milles 

toimub muu hulgas radikaalne innovatsioon; teiseks, sotsiotehniline režiim, mida 

võib mõista teatud reegleid ja toimimisviise kehtestavate kogukondade ja allsüstee- 
midena. Kolmandaks eristatakse sotsiotehnilise maastiku tasandit, mis on kõige 

laiem väline kontekst, kuid mitte tingimata alati hierarhiliselt ülimuslik (Geels, 2011). 
Visuaalselt võiks neid suhteid ette kujutada kontsentriliste ringidena (mitte niivõrd 

ülalt-alla redelina). 

Taristu ja elaviku suhteid iseloomustab Giddensi (1984) mõistes nn duaalsus, s.t 
vastastikune mõju, kus korraga ollakse nii kujundaja kui ka kujundatav. Kui sotsio- 
tehnilise süsteemi sotsiaalne pool ei toimi, kiputakse probleeme käsitlema inimlike 
probleemidena, vähem mõeldakse infrastruktuurile kui millelegi, mis kujundab 
ühiskonna enese ümber just sel moel, nagu ta on kujundatud. Asjad ja tehnoloogiad 
on paljude tegevuste võimaldajad ja ka piirajad, neisse on omamoodi sisse kodeeri- 
tud teatud võimalused, mida inimesed nendega nii vaimses kui ka kehalises mõttes 
teha saavad ja mida ei saa. Sotsiaalse ja materiaalse-tehnoloogilise koosmõju on see, 
mis ühiskondlikku muutust loob, kiirendab või ka pidurdab. 

Taristu kas lahutab inimese keskkonnast (kaitseb loodusjõudude eest) või ühen- 
dab inimese tema keskkonnaga (luues võimaluse saada kätte eluks vajalik), määrab 
kiiruse, mis tingib ressursside kättesaadavuse suhtelised tempod, ning strukturee- 
rib ühiskonda, kujundades selle sisemisi sotsiaalseid suhteid. Edwards rõhutab, et 
taristu arengus on võrdväärselt olulised nii tehnoloogilised arengud (mesoskaala) 
kui ka kasutajate innovatsioon (mikroskaala). Makroskaalal määratlevad sotsiaalse 
aja piirid taristu eluea ja sõltuvuse sotsiaalsest formatsioonist. Taristu funktsioonid 
on püsivamad selle konkreetsest vormist (Edwards, 2003: 205). IKT mõjul saab 
Castellsi käsitluses (1989) hilismodernsel ajastul võimalikuks sotsiaalsete prakti- 
kate samaaegsus ilma territoriaalse piirnevuseta. Suurtes majandusotsustes võib 
selline Castellsi „уоовиде ruum“ põhjustada kataklüsme, sest majandustegevuste 
sünkroniseerimine reaalajas transnatsionaalse info- ja kommunikatsioonivõrgu 
tingimustes muudab äraarvamatuks rahvusriikide tehtavate pingutuste mõju sta- 
biilse majandusarengu tagamisele. Üheks selliseks näiteks võivad olla Soome Nokia 
eduloo ootamatud uperpallid. 

Materiaalsed-tehnoloogilised tingimused seavad Eesti maailma konteksti — neid 
pole võimalik vaadelda Eesti „omadena“. Kommunikatsioonitehnoloogiline kesk- 
kond uuenes Eestis kiiresti, sest kasutusel olev struktuur oli küllalt amortiseerunud 
selle järsuks ja väheste kuludega väljavahetamiseks. Forsseeritud muutused ei jät- 
nud samas juurutajatele ja kasutajaskonnale piisavalt aega läbi mõelda muutustega 
kaasnevaid ohte ja riske. Tekkinud uus kommunikatsioonitehnoloogiline keskkond 


17 


I OSA. MEEMA 2014 LÄHTEKOHAD JA ÜHISKONDLIK KONTEKST 


erines olemuse poolest oluliselt eelmise perioodi ühesuunalist ja hierarhilist kom- 
munikatsiooni võimaldavast tehnoloogiast, sest andis kasutajale kommunikatsiooni- 
protsessis märksa aktiivsema rolli, seades inimese kommunikatsiooniprotsessi kesk- 
messe. Internetivõimekusega mobiilsete seadmete levik on vähendanud meedia- 
tehnoloogia võimu inimese päeva struktureerijana. Erinevalt senisest olukorrast, kus 
on tulnud kohaneda etteantud struktuuriga (nt saateaeg tele- või raadioprogrammis, 
ajalehe trükist tuleku kellaaeg jms), on inimesest saanud oma meediapäeva käsutaja 
ja seega on erinema hakanud ka inimeste aja kulgemise tempod. Kasutaja ise valib, 
millal ta on infovoos sees (connected), ja ta saab valida teadlikult ka võimaluse olla 
sellest voost väljas. Auditooriumi meediakasutus on suurel määral individualisee- 
runud ja killustunud: massimeediat kui suuri inimrühmi ühendavat fenomeni võib 
uurija fikseerida vaid suurte kriiside ajal (nt pronksiöö sündmused 2007. aastal) ning 
rituaalne ühendav meediakasutus seostub vaid üksikute sündmustega (nt presidendi 
vastuvõtt vabariigi aastapäeval, suured spordivõistlused). 


Mediatiseeritud elavik 


Koos industriaalühiskonna väljakujunemisega on kasvanud vahendatud kogemuse 
osatähtsus inimeste igapäevases elus ja elavikus. Inimesele, kelle elavik piirdub 
põhiosas praktilise tegevuse, vahetu kogemuse ja suhtlemisega, on elunähtuste 
tajumisel ja mõtestamisel peamine isiklik elukogemus ja traditsioonilised seosed 
lähema ümbrusega. Tootmise industrialiseeritus, linnastumine ja haridustaseme 
tõus mõjuvad vahetuid seoseid nõrgestavalt. Taandub traditsiooniline elukäsitus, 
suureneb ühiskondlikest teabekanalitest saadava vahendatud kogemuse osatähtsus. 
Isiklikku elukogemust täiendab ja ka asendab üha suuremal määral kultuurikogemus, 
elaviku terviklikkust ei saavutata enam vahetult emotsionaalsel pinnal, omaenda 
muljetele tuginedes, vaid abstraktsel, mõistelisel ja hoiakulisel tasandil. Kui ting- 
likult eristada praktilise tegevuse maailm vaimuilmast, siis on üks linnastumise ja 
harituse kasvu ning kommunikatsioonivormide ja -kanalite muutumise olulisemaid 
tagajärgi vaimuilma osakaalu suurenemine elavikus. Inimeste eluring on muutunud 
järjest avaramaks, ja mitte ainult selles mõttes, et nad teavad üha enam nähtus- 
test ja sündmustest kaugel väljaspool silma ja kõrva ulatust, vaid et järjest suurem 
hulk väljaspool vahetut kogemust olevaid nähtusi ja sündmusi on nendele olulised. 
Ka vahetu kogemuse enda, igapäevaelu praktikate tõlgendamisel ja mõtestamisel on 
järjest suurem tähtsus kultuurilise algupäraga tõlgendusskeemidel. 

Vahendatud kogemuses on alates 20. sajandi algusest üha enam domineerima 
hakanud massimeedia vahendatud kogemus. Selles mõttes võib enamiku nüüdisaja 

inimeste elavikku nimetada meedia kujundatud ehk mediatiseeritud elavikuks. 
Nn uue meedia kujunemine ja tormiline areng viimastel aastakümnetel on veelgi 
suurendanud eri meediakanalite (üha enam digitaalmeedia) olulisust elaviku kuju- 
nemisel ja igapäevasel toimimisel. 

Tegelikkuse faktid kujunevad elaviku osaks sotsiaalse ja kultuurilise reaalsuse 
faktidena (vt nt Van Dijk, 2005: 39), mille kujunemisel on olnud oluline osa sellel, 
kuidas need faktid on esitatud elavikku mõjutavates meediakanalites. Füüsilistest 
sündmustest saavad meieni jõudvad sotsiaalse tegelikkuse sündmused sageli aja- 
kirjandusliku faktiloome kaudu, mistõttu väliselt justnagu samast tegelikkusest 
luuakse erinevates ühiskondlikes oludes tegutsevas meedias üsnagi erinev tegelik- 
kusepilt (vt Treufeldt, 2012). Väljaspool vahetut kogemust asuv tegelikkus kujundab 
meie elavikku suuresti meedias esitatud tegelikkusepildi kaudu. Meedia toob näh- 
tused ja sündmused meie maailma, nende esinemise elavikus määrab suures osas 
nende esinemine meedias. 

Seejuures ei mõjuta meedia mitte ainult seda, kas nähtusi ja sündmusi tajutakse 
eksisteerivate või eksisteerinutena, vaid ka seda, millisena neid nähakse ja kuidas 
tõlgendatakse, milline tähendus neile antakse. Meedia osaleb olulise tegurina elaviku 
põhidimensioonide, avalikkuse jaoks ühise aja ja ruumi kogemuse ning reaalsust 
struktureerivate sotsiaalse tunnetuse kategooriate kujunemisel. Laialdase levikuga 
tõlgendusskeemid, mis juhivad sotsiaalse tunnetuse protsessi, on kujunenud suurel 
määral meedia mõjul. Graberi definitsiooni järgi kujutab skeem endast „kognitiivset 
struktuuri, mis koosneb varasemal kogemusel tuginevatest teadmistest inimeste 
ja olukordade kohta. See on kasutusel uue informatsiooni töötlemisel ja talletatud 
informatsiooni käikutoomisel“ (1984: 23). Laialdase levikuga skeemid (raamistikud) 
võivad olla kasutusel rahvusvaheliselt (nt külm sõda, rahvusvaheline terrorism), 
suuremalt jaolt on need siiski seotud rahvusliku meedia ja kultuurilise (sh sub- 
kultuurilise) eripäraga. 

Lisaks elaviku dimensioonidele ja püsivatele tõlgendusskeemidele on meediast 
mõjutatud ka hetkel aktuaalse elaviku kujunemine, talletatud kogemuse aktualisee- 
rimine ja täiendamine. Oluline osa on siin avaliku tähelepanu kujundamisel, selle 
suunamisel teatavatele nähtustele, sündmustele või inimestele. Seda näitab nende 
kujunemine kõneaineks, arutelu objektiks (päevakorda võtmine — agenda setting), 
mida võib pidada meedia mõju oluliseks esinemisvormiks (vt nt McOuail, 2003: 
407–408). Meedia suurem tähelepanu teatud teemadele viib sageli nendega seotud 
kogemuse aktualiseerumisele ja täienemisele, mida võib pidada elaviku funktsio- 
neerimise oluliseks mehhanismiks. 

Uue meedia laialdase leviku üks tagajärgi on meedia tähelepanu all püsimise 
aja lühenemine, kiire üleminek uutele teemadele, mis viib omakorda killustatuse ja 
fragmenteerituse suurenemisele meedia sisus, selle tagajärjel ka meediakasutajate 
elavikes. Tulemuseks on ka info üleküllus ja kaootilisus, järjest suurenevad raskused 
selles orienteerumises. 


1.1.5. RAAMATU PÕHIKÜSIMUSED, -TEESID JA STRUKTUUR 


Raamatus otsime vastuseid kolmele põhiküsimusele. 

• Mis on Eesti ühiskonnas viimasel aastakümnel toimunud? 
• Kuidas kirjeldame praegust ühiskonda? 

• Kes ја mis suunas kujundavad ühiskonna arenguid? 

Seejuures peame silmas järgmisi kontseptuaalseid küsimusi. Kuidas kajastub 
ühiskonna muutumine inimeste muutuvates elavikes? Missugune on muutuva 
ühiskonna ja inimeste muutuvate elavike dünaamiline suhe? Mis iseloomustab 
tänapäeval erinevate elavike põhidimensioone – aja ja ruumi aspekte ja tasandeid 
ning subjektiivse tegelikkuse mentaalseid struktuure? Kuidas kulgevad eri rahva- 
rühmades elavike põhidimensioonidega seonduvad põhiprotsessid: individuaalse 
ja sotsiaalse aja kiirenemine ja aeglustumine, aegade sünkroniseerumine ja desünk- 
roniseerumine, personaalse ja sotsiaalse ruumi strukturatsioon ja restrukturatsioon 
kihistumise ja mobiilsuse mõjul? Millised on nende protsesside põhimehhanismid 
ja -tegurid? Kuidas mõjutavad neid protsesse infrastruktuurilised, materiaalsed- 
tehnoloogilised muutused? 

Sõnastame oma uuringu põhiteesid järgmiselt. 

1. Makrotasemel toimuv suur transformatsioon kajastub elavikus nii aja- kui ka 
ruumimõõtme muutustena ning subjektide sotsiaalsete enesemäärangute palju- 
susena uute võimaluste ruumis, mis toob ühiskonnas kaasa kultuurilise ja sotsiaalse 
fragmenteerumise ning mentaalsete struktuuride selge eristumise ja kohatise 
polariseerumise. 

2. Transformatsiooniprotsessi sisemine konfliktsus (muutusi kiirendavate ja 
pidurdavate liikumiste vastasseis) avaldub ühiskonnaliikmete erineva eneseposit- 
sioneerimisena sõltuvalt muutustega toimetuleku ressurssidest, mis viib ühiskonna 
ümberkihistumiseni, s.t restrukturatsioonini. 

3. Sotsiaalse ja personaalse aja kiirenemine ja sotsiaalse ruumi avanemine ühelt 
poolt ning sotsiaalne kihistumine teiselt poolt võimendavad teineteist vastastikku. 

Raamat koosneb kuuest osast, mis jagunevad 25 peatükiks, kokkuvõttest ja 
lisadest. 

1. MeeMa 2014 lähtekohad ja ühiskondlik kontekst 
2. Mentaalsete struktuuride muutumine 
3. Kultuurisuhte muutumine ja meediakasutus 
4. Igapäevaelu praktikad 
5. Ühiskonna ajamõõde 
6. Ühiskonna sidusus muutuvas sotsiaalses aegruumis 
Raamatu lisades on toodud 2014. a küsitluses kasutatud küsimustiku näidis ja 
indeksite loend koos nende koostistega. 

1.2. MEEDIA JA ÜHISKONNA SEOSTE UURIMINE 
EESTI SOTSIOLOOGILISE TRADITSIOONI KONTEKSTIS 


Signe Opermann ja Peeter Vihalemm 


Käesolev raamat esitab ülevaate „Mina. Maailm. Meedia“ uuringutest aastatel 
2002—2014, keskendudes viimase, 2014. aastal toimunud küsitluse tulemustele. Kui- 
võrd uurimistöö on tuginenud meedia ja ühiskonna seoste uurimise traditsioonile, 
mis hakkas kujunema juba 50 aastat tagasi koos esimeste ulatuslike sotsioloogiliste 
uuringutega, peame vajalikuks anda laiem ülevaade sotsioloogiliste uuringute endi 
kujunemisloost ja arengust Eestis. Seejuures piirdume põhiliselt nende uuringutega, 
mis on oma temaatikalt ja lähenemisviisilt olnud lähemal meie uurimissuunale. 

Nõukogudeaegseid uuringusuundi ja uurimistulemusi tuntakse üldiselt vähe, 
kuivõrd publitseerimise võimalused olid nõukogude režiimi tingimustes üsnagi 
piiratud. Väljundiks olid enamasti vaid väikeses tiraažis teaduslike konverentside 
teesid ja rotaprindis väljaantud kogumikud, mis tänaseks on raskesti kättesaadavad. 
Eeskätt noort uurijate põlvkonda silmas pidades oleme püüdnud koostada põhjaliku 
nimekirja peamistest publikatsioonidest kõigi ülevaates puudutatud uurimissuun- 
dade puhul. 


1.2.1. RETROSPEKTIIV: SOTSIOLOOGILISTE UURINGUTE ALGUS EESTIS 


Alustuseks tuleks heita pilk Eesti sotsiaalteaduste ajalukku, mida on hiljuti põhja- 
likult käsitletud ka sotsioloogiaõppe avamise 25. aastapäevale pühendatud artik- 
lis (Rämmer, Kalmus ja Käärik, 2015). Autorid (samas, 13) tõdevad: „Kuigi juba 
sõdadevahelisel ajal Eestis läbiviidud noorsoouuringute (Kuks, 1934) tulemusi kasu- 
tati pedagoogilises tegevuses, peeti pärast nõukogude võimu kehtestamist Eestis 

sotsioloogiat kodanlikuks väärteaduseks.“ 19. sajandil olid sotsiaalteadustega olnud 
seotud tuntud akadeemilised isikud, nagu Alexander von Oettingen ja Wilhelm 
Ostwald (Nobeli preemia 1909), hiljem Hans Kruus, Alfred Koort, Ilmar Tõnisson 
(õppis Londoni majanduskoolis) ja Eduard Laaman (Vooglaid, 1995). Süstemaatiliste 
empiiriliste uuringute traditsioonile pandi siiski alus alles 1960. aastatel nn Hruštšovi 
sula ajal (vt Vihalemm, 2004), nagu see toimus ka mujal Nõukogude Liidus (vt Keen 
ja Mucha, 1994; Jadov, 1998). Sotsioloogiaõppe kui iseseisva eriala avamiseni Tartu 
ülikoolis läks veel mitu aastakümmet." Sotsioloogiaõppega sai kuni 1989. aastani 
tegeleda üldjuhul aspirantuuris, tänases mõistes doktorantuuri tasemel, seda pea- 
miselt erinevate uurimisrühmade koosseisus. Aspirantide haridustaust varieerus 
suuresti, enamik neist tuli psühholoogia, ajaloo või matemaatika teaduskonnast 
(Lagerspetz ja Pettai, 2003: 62). Huvilistel üliõpilastel oli siiski ka diplomiõppe tase- 
mel võimalik teatud aineid (nt sotsioloogia ajalugu, sotsiaalpsühholoogia, isiksuse 
sotsioloogia, sotsioloogilise uurimise metoodika ja tehnika, statistika jne) indivi- 
duaalprogrammi järgi süvendatult õppida, nagu seda tegi hilisem sotsioloogiaõppe 
käivitaja ja esimene sotsioloogiaprofessor Paul Kenkmann 4. kursuse tudengina 
(Rämmer, Kalmus ja Käärik, 2015: 16—17). 

Nõukogude võimu jaoks oli valdkond ideoloogiliselt ohtlik. Avaliku arvamuse 
ning ühiskonnas toimuva mõttevahetuse uurimine võis põhjustada soovimatut 
aktiivsust ja seeläbi ohustada partei status guod, küll aga oli võimalik fokuseerida 
tähelepanu kultuuri ja meedia tarbimisele, elutee valikule, olmemuredele ning tööga 
rahulolule. 

Suhtelise liberaliseerumise periood 196o0ndatel pärast stalinismi kõrgaega tõi 
kaasa sotsioloogia taassünni. Sotsioloogilised keskused tekkisid eeskätt Moskvas, 
Leningradis ja Novosibirskis, samuti Gruusias ning Eestis. Meie noortel sotsioloo- 
gidel tekkisid olulised akadeemilised kontaktid väljaspool Eestit. Tartus kui Nõu- 
kogude Liidu provintsis said filosoofilised ideed ja kaasaegsed teoreetilised käsitlu- 
sed võrreldes näiteks Leningradi või Moskvaga veidi vabamalt levida. 


[1] Sotsioloogia eriala avati Tartu Ülikoolis Paul Kenkmanni eestvedamisel 1989. aastal. 
Arhiivimaterjalidest selgub siiski, et ettepanek luua sotsioloogia õppetool tehti Tartu Ülikooli 
seaduse lugemisel Riigikogus juba 1925. aastal, kuigi toona jäi idee soiku sobiliku kaadri 
puudumise tõttu (Waba Maa, 14.05.1925). 1992. aastal avati Tallinnas Humanitaarinstituudis 
sotsioloogiaõppe suund ning 1997. aastal alustas sotsioloogide koolitamist Tallinna Pedagoo- 
gikaülikool (tänane Tallinna Ülikool). 

[2] Esimene avaliku arvamuse uuring Eestis viidi läbi alles 1984. aastal. 

Sotsioloogia sai kiiresti populaarseks, paljud lootsid, et „valitsevat ühiskonna- 
korda on võimalik parandada, juhtida ühiskonda avatuse ja demokraatia teele“ 
(Kuuli, 2002: 139). 

Raudse eesriide tagant jõudsid Eestisse fotokoopiate või ka salaja Soomest toodud 
raamatutena nt massikommunikatsiooni ja ajakirjanduse teooriad (nt Klapper, 1960), 
aga ka uuema sotsioloogia ülevaated jms. Lääne sotsioloogilist kirjandust, sh ka sot- 
sioloogilisi teadusajakirju, hoiti Moskvas ühiskonnateaduste raamatukogu kinnises 
nn erifondis, kuhu ülikooli antud ametliku soovituskirjaga siiski teadustöö tarvis 
lugema pääses. Oluline teoreetiline mõju oli läänes toona populaarsel struktuur- 
funktsionalismil, mis vaatleb ühiskonda omavahel seotud osade süsteemina, milles 
igal süsteemi kui terviku stabiilsust toetaval institutsioonil on täita oma roll. Selline 
käsitlus oli vastuolus ametliku ajaloolise materialismi seisukohtadega majandusest 
kui ühiskonna arengu ainsast baasist. 

Üheks tähtsamaks eneseväljenduse ja arutelu platvormiks said perioodil 1966- 
1969 Ülo Vooglaiu algatatud Kääriku seminarid, mis toimusid tavatult mitte- 
formaalses õhkkonnas. Neil akadeemilistel kooskäimistel osalesid juhtivad sotsio- 
loogid Leningradist ja Moskvast: Vladimir Jadov, Juri Levada, Igor Kon jt. Kääriku 
seminaride populaarsust suurendas ettekannete ja teeside kogumike avaldamine 
(Kääriku I, П ja III, 1967-1969). Lisaks ilmus Tartu Riikliku Ülikooli (TRU) rota- 
printväljaandena Vladimir Jadovi 1968. aastal Tartus peetud loengusari sotsioloo- 
gilistest uurimismeetoditest, esimene sotsioloogia õpik Nõukogude Liidus (Jadov, 
1968), mis kujunes väga populaarseks ja mõjurikkaks. 

1967. aastal asutati Leningradi Ülikooli sotsioloogialabori eeskujul ning Ülo 
Vooglaiu juhendaja Vladimir Jadovi ja TRÜ ajakirjandusõppe looja Juhan Peegli 
toetusel sotsioloogia kabinet, millest peagi sai sotsioloogia laboratoorium. Selles 
oli vaid üks koosseisuline ametikoht, aga järjest suurenev hulk lepingulisi töötajaid, 
tegevusest võttis osa palju üliõpilasi. 

Marju Lauristin kirjutab: „Kuna ettevõtetele oli antud korraldus koostada sot- 
siaalse arengu plaane, sai sellest tõuge töösotsioloogia arenguks. Ettevõtetele anti 
luba tellida töökollektiivi uuringuid. Esimesena kasutas seda võimalust Tartu Ehitus- 
materjalide Tehas [...] Kabinet sai uuringute tellimusi ka teistelt ettevõtetelt ja arenes 
paari aastaga isemajandavaks“ (Lauristin, 2010: 88). Hiljem lisandusid uuringud 
Kunda tsemendivabrikus, Järvakandi tehastes, autobussikoondistes ja mujal. 


[3] Töökollektiivide rahulolu uuringute metoodikast ja mõningatest tulemustest annab üle- 
vaate uuringute algataja ja juhi Asser Murutari ja Peeter Vihalemma 1972. aastal ilmunud 

Töökollektiivide rahulolu uuringutega alustati 1967, nendest varemgi algas aja- 
kirjandussotsioloogiline uurimistöö. 1965—1966 korraldati esimesed suured audi- 
tooriumi küsitlused nii Tallinnas kui ka Tartus, Eesti Raadio ja Eesti Televisiooni 
kuulajate ja vaatajate ning Tartu ajalehe Edasi lugejate selgitamiseks. Eriti tugevasti 
mõjutas järgnevaid uuringuid Edasi lugejaskonna analüüs. 

Lähtudes Vladimir Jadovi loodud kompleksse uuringu metodoloogiast, arendati 
välja empiiriliste sotsioloogiliste küsitluste ülesehituse metoodika. Kujunes välja 
mahuka küsimustiku mudel, mis käsitles vaadeldavat nähtuste ringi (nt ajalehe- 
lugemist) laias sotsiaalses kontekstis, seostatuna vastajate üldiste huvide ja orientat- 
sioonidega, elutingimuste ja elulaadiga. See omal ajal nn Tartu ankeedina tuntuks 
saanud küsimustiku tüüp on paljuski ka uuringu „Mina. Maailm. Meedia“ (MeeMa) 
küsimustiku prototüübiks. 

Andmete analüüs toimus lisaks üksiktunnustele ka koondtunnuste (indeksite) 
tasandil, samuti sai tavaliseks tüpoloogiline analüüs. Selleks kasutati klasteranalüüsi, 
mille puhul andmetöötluseks kohandati TRÜ arvutuskeskuses väljatöötatud pro- 
gramm, mis algselt oli olnud hoopis loodusteadlaste kasutuses (metsanduslikes 
taksonoomilistes uuringutes). Edasi uuringu üks peamisi tulemusi (vt Vooglaid, 
1970) oli lugejate tüpoloogia loomine, mis sai veidi hiljem eeskujuks ka televaatajate 
tüpoloogia koostamisele (vt Šein, 2005). 

Praegu, aastate tagant neid uuringuid hinnates saab väita, et vaatamata nõu- 
kogude režiimi piiravatele tingimustele pandi viie aastakümne eest Tartus ja Tal- 
linnas alus elujõulisele sotsioloogilisele uuringutraditsioonile. Juba 197ondatel 
iseloomustas sellealaseid uuringuid kõrgtasemel kvantitatiivsete meetodite kasuta- 
mine, mis osalt töötati välja kohapeal ning osalt võeti üle lääne teaduspraktikatest. 
Mõnedki uuringutulemused olid nii teoreetiliselt kui ka empiiriliselt täiesti võrrelda- 
vad nn vabas maailmas saavutatuga, kuigi toona tekkis haruharva reaalseid kontakte 
ja võrdlusvõimalusi, rääkimata rahvusvahelisest koostööst. 

Ülo Vooglaiu juhitud TRÜ sotsioloogialabor tegutses ligi kümme aastat kuni 
keelustamiseni 1975. aastal (vt Vihalemm, 2004: 51). Pärast labori likvideerimist pai- 
sati seal töötanud inimesed (hiilgeaegadel kokku 50-60 töötajat) laiali erinevatesse 
haridus- ja teadusasutustesse. 


artikkel (Murutar ja Vihalemm, 1972). See toob muuhulgas esile asjaolu, et suures kompleksses 
uuringus oli põhjalikult vaatluse all ajakasutus, sealhulgas vastajate tunnetatud ajapuudus 
erinevate tegevuste jaoks, mis rohkem kui 40 aastat hiljem kujunes uuesti uurimisobjektiks 
küsitluses „Mina. Maailm. Meedia 2014“. 

1.2.2. 1960.–1970. AASTATEL ALGUSE SAANUD UURIMISSUUNDADEST 
Ajakirjandussotsioloogia 


Esimene suur Tartu ülikoolis tehtud empiiriline sotsioloogiline uuring oli ülalmaini- 
tud Edasi lugejaskonna küsitlus 1965—1966, mis haaras Tartu linna ja rajooni, osalt ka 
teiste ümberkaudsete rajoonide elanikkonda ning lisaks lugejate huvidele ja ootustele 
ajalehe suhtes hõlmas ka üldisi hoiakuid ja orientatsioone, elutingimusi ja ajakasu- 
tust. Ülo Vooglaiu väljatöötatud küsimustik „Теје arvamus?“ pani aluse kompleksse 
ja detailse andmekogumise traditsioonile, nagu ka küsitlustulemuste analüüsimisele 
lisaks üksiktunnustele ka indeksite ja tüpoloogiate tasandil (vt Vooglaid, 1970). 

Samal ajal esimese lugejaskonnauuringuga hakati 1960ndate keskel analüüsima 
elektroonilise meedia auditooriumi. Eesti Raadios (ER) loodi rahvastiku sotsiaal- 
demograafilisele koosseisule vastav valimimudel ja küsitlejate võrgustik. Kogu Eestit 
katvate esinduslike elanikkonnaküsitluste traditsioon sai alguse Eesti Raadiost. 
Esimene suur küsitlus, mis puudutas ERi ja Eesti Televisiooni (ETV) kohta meedia- 
kanalite hulgas, tehti Asta Tamre juhtimisel 1965. aastal. 1970ndate algul alustati kord 
kvartalis toimuvaid raadio ja televisiooni auditooriumi paneeluuringuid, mis kestsid 
kuni 1993. aastani, mil uuringufirma TNS Emor auditooriumi monitooringu üle võt- 
tis. ERi juurde rajati informatsiooni- ja arvutuskeskus ning esimene elektrooniline 
helisalvestiste andmebaas N. Liidus. ETV vaatajaskonna arvamust asus esinduslikult 
uurima selleks otstarbeks televisiooni metoodika osakonda moodustatud uudset 
arvutustehnikat valdav analüütikute grupp. 

Oluline on esile tuua auditooriumiuuringute kiire mõju ajakirjanduspraktikale. 
1960. aastate ideoloogilise sula õhkkonnas olid uurimistulemused oluline ajend 
ümberkorraldustele meediasüsteemis ja ajakirjanduse sisus. 3. aprillil 1967 läks eet- 
risse ERi teine programm, hoopis teisiti ülesehitatud, palju inimlikuma lähenemise 
ja sisuga Vikerraadio, mis muutus kohe väga populaarseks. Edasi oli esimene ajaleht 
Nõukogude Liidus, mis kaotas ära väga vähese loetavusega juhtkirja, asendades selle 
ajakirjanike ja arvamusliidrite publitsistlike arvamusavalduste ja kommentaaridega. 
Edasi muutus väga populaarseks, tiraaž kahekordistus kahe-kolme aastaga ning oleks 
veelgi kasvanud, kui seda peatselt saabuval stagnaajal ei oleks hakatud kunstlikult 
piirama, takistades lehe tellimist väljapoole Tartu linna ja rajooni. 

Ajakirjanduse sotsioloogiline analüüs ei piirdunud kaugeltki auditooriumi- 
uuringutega. Juba 1968. aastal alustas Marju Lauristin Edasi tekstide kontent- 
analüüsiga (vt Lauristin, 1972). Alates 1972. aastast hakati kontentanalüüsi kasutama 
ka reklaamfilmide, tele- ja raadiosaadete analüüsimisel (vt Vihalemm, 2004: 58). 

1971-1976 korraldati eksperimentaalseid uuringuid hoiakute osa kohta ajalehe- 
tekstide vastuvõtul (vt Vihalemm, 1976). 

Edasi uurimine kestis kümme aastat ja oli tõeliselt kompleksne, hõlmates lisaks 
lugejaskonna ja sisu analüüsile ka ajakirjanike ja autorite küsitlust, vaatlusi ning 
tekstide vastuvõtu eksperimentaalset uurimist (Vooglaid, 1972; Vihalemm, 2004). 

Ajakirjanduslikud uuringud Tartus jätkusid pärast sotsioloogialabori sulgemist 
ülikooli ajakirjanduskateedris Juhan Peegli kaitsva tiiva all ning keskendusid koha- 
likele ajalehtedele ја raamatunõudlusele. Näiteks võib tuua ligi 900 üksiktunnust 
sisaldava ankeediga „Ajaleht ja elu“ aastatel 1979-1982 korraldatud uuringu, mis 
keskendus rajoonilehtede lugejate ajakirjanduslikele huvidele ja ootustele. Uurin- 
gusse haarati ka inimeste elulaadi puudutavad küsimused, mida uuriti väärtuste, 
tegevuste ja keskkonna vahel valitsevate seoste põhjal. Võib öelda, et see uuring oli 
nii mahult kui ka teoreetilistelt ja metodoloogilistelt lähtealustelt küllalt sarnane 
MeeMa küsitlustega uuel sajandil. Uuring andis olusid arvestades võrdlemisi hea 
pildi pealispinna all valitsevatest hoiakutest ja suhetest ühiskonnas, nii et tulemuste 
põhjal oli võimalik „kaardistada erinevate ühiskonnarühmade võõrandumist süs- 
teemist või kaasaminekut sellega“ (Lauristin, 2010: 99). 

Meediakasutusse puutuvaid rakenduslikku laadi tulemusi on lehelugejate teema- 
huvi baasil hiljem kommenteerinud Lauristin jt (1987: 80), tuues peamiste järelduste 
seas välja, et ,,juhtkirjade ja tootmisaruannete asemel“ soovinuks lugejad hoopis 
rohkem saada infot kohaliku elu probleemidest ja sündmustest, inimestevahelistest 
suhetest, kultuurist, igapäevaelu korraldamisest (teenindus, kaubandus, heakord) jne. 
Veel selgitavad Vihalemm ja Lauristin (2004: 7), et lehelugejate huvi tugevus osutus 
olevat ajakirjanduses käsitletud teemade suhtes risti vastupidine nende ametliku olu- 
lisuse ja materjali kontrolli hierarhiale. Huvipingereas olid esikohal psühholoogiliselt 
lähedased nähtused, nagu perekond ja kodu, teisel kohal loodus ning kolmandal 
sotsiaalne heaolu. Huvi poliitika vastu kasvas alles koos massilise vabadusliikumise 
sünniga ning huvi majanduse vastu pärast taasiseseisvumist, majandusaktiivsuse 
kasvades (Vihalemm ja Lauristin, 2004: 7). 

Raadio ja televisiooniga seonduvate sotsioloogiliste uuringute hulgast võib esile 
tõsta 1972 valminud teleauditooriumi tüpoloogilise analüüsi, mille alusel Hagi Šein 
koostas programmi- ja teemavaldkondade ning nende ajakirjandusliku ja žanrilise 
käsitluse lähedusspiraali, mida ETV toimetustes teemade ja saateformaatide valikul 
ka praktikas kasutati (vt Šein, 1978: 55; 2005: 179-184). 

Alates 1980. aastate algusest vähenes ringhäälingus huvi auditooriumiuurin- 
gute vastu, nende asemel hakati põhjalikumalt tegelema saadete sisuanalüüsiga. 

1990ndate algul vähenesid põhjalikumad ringhäälingu sotsioloogilised uuringud, 
neid korraldanud struktuurid lõpetasid järk-järgult tegevuse. 

Oluline on esile tuua, et raadio- ja teleuuringute tulemused on enamasti talle- 
tatud Eesti Sotsiaalteaduslikus Andmearhiivis (vt www.psych.ut.ee/esta). Arhiiv 
sisaldab ka paljude teiste 1970—2015 läbiviidud uuringute elektroonilist andmebaasi 
(sh ülalkirjeldatud küsitluse „Ajaleht ja elu“ tulemusi), samuti mitte-elektroonilisi 
materjale (uuringute aruandeid). 

Põhjaliku ülevaate empiiriliste meediauuringute kujunemisest ja arenguloost 
leiab huviline lugeja Peeter Vihalemma 2004. aastal avaldatud artiklist kogumikus 
„Meediasüsteem ja meediakasutus Eestis 1965-2004“ (vt ka Vihalemm, 2001). Viha- 
lemm toob välja, et empiirilised uurimused katsid kõiki põhilisi meediakanaleid ja 
valdkondi nii palju, kui see nõukogude režiimi tingimustes võimalik oli. Ta nendib, 
et uuringute nõrgad küljed olid kasinad võimalused tulemusi publitseerida ja iso- 
leeritus , läänelikust akadeemilisest diskursusest“. Nii olid kuni 1990. aastateni Eestis 
kasutatud teoreetilised kontseptsioonid mõne läänes tuntud teooria kohandused 
nõukogude ainese uurimiseks, kusjuures mõnigi kord varjatud kujul, kuna otsene 
toetumine lääne allikale ei olnud lubatud (Vihalemm, 2004: 55). Kasutati nt tarvete 
ja tasude kontseptsiooniga (ingl uses and gratifications theory, vt McOuail, 2003: 
346-350) sarnanevat lähenemisviisi, kuigi seda otseselt niiviisi ei nimetatud, vaid 

kõneldi auditooriumi ootuste ja vajaduste uuringutest. 


Elulaadiuuringud 


Ühiskondlikel muutustel (nt hariduse kasv, uudsed kommunikatsioonivormid jne) 
on kahtlemata mõju ka inimeste elulaadile ja elustiilile“, mis praktiliste aspektide 
kõrval peegeldub hoiakutes, väärtusorientatsioonides ja valikutes. Siinkohal on olme 
kõrval suur tähtsus ka suhestumisel kultuuriga, traditsioonide hoidmisel, kontaktidel 
ümbritseva keskkonnaga ning meedia vahendatud kogemustel. 

Esimene empiiriline elulaadi uuring ,,Sinu kodu“ viidi TRÜ sotsioloogialabo- 
ris läbi aastatel 1972—1973. Erinevaid elulaade (ühtekokku joonistus välja kaheksa 
elulaadi tüüpi) analüüsiti toona peamiselt tegevuste kaudu, mis olid seotud kas 
kodukeskkonna või töökohaga. Tulemustest selgus, et kõige olulisemad tegurid elu- 
laadi kujunemisel on elutingimused ja elukoht. Eristusid kaks modernset ja kaks 


[4] Elulaadi võib mõista kui tegevusmustrit, mis on määratletud sotsiaalse struktuuri kaudu, 
ja elustiili kui tegevusmustrit, mis põhineb individuaalsel agentsusel (Rosengren, 1997: 15). 

konservatiivset linlikku elulaadi, uutele maakeskustele omane modernne linnalis- 
maaline ning sellele vastanduv traditsiooniline alevi ja väikelinna elulaad ning kaks 
traditsioonilist maa-elulaadi tüüpi (Raitviir, 1981). 

Perioodi 1979—1985 väldanud uuring ,, Meie muutuv elulaad“ (Hion, Lauristin 
ja Vihalemm, 1988) põhines küsitlustel „Ajaleht ja elu“ ning „Raamat ja lugeja“ 
ning võttis eesmärgiks elustiilide tüpologiseerimise, tuginedes statistilisele andme- 
analüüsile ning konkreetsetele elujuhtumitele (uuringuandmed sisaldasid välja- 
võtteid Ene Hioni intervjuusarjast „Meie elu lood“, mis oli Eesti Raadio eetris 
aastatel 1983-1984). Kogutud andmeid analüüsiti järgmiste kategooriate alusel: 
a) millised tegevusvaldkonnad on vastajate elus olulise tähtsusega; b) millist laadi 
huvide rahuldamisele ning probleemide lahendamisele on suunatud tegevus nendes 
valdkondades, s.t on see suund ühiskonnakeskne või enesekeskne; c) kui suur on 
sotsiaalne, vaimne, praktiline aktiivsus neil tegevusaladel; d) kui tulemuslik on see 
aktiivsus, milline materiaalne ja sotsiaalne heaolu sellega kaasneb; e) rahulolu ise- 
enese ja oma eluga, f) üldine suhtumine ümbritsevasse ellu, kas rahulolev, oludega 
leppiv või kriitiline, muutustele suunatud (Hion, Lauristin ja Vihalemm, 1988: 42). 

Vihalemm ja Lauristin kirjeldavad kokkuvõtlikult inimeste toonast elujärge, sot- 
siaalset aktiivsust, huvisid ja ühiskondlikke hoiakuid, tuues välja, et umbes pool 
eesti rahvast hoidis end aktiivsest ühiskondlikust elust pigem eemale ja keskendus 
igapäevasele tööle ja harrastustele, oma perele ja majapidamisele, samal ajal kui ligi 
kolmandik eestlasi oli tollases süsteemis hästi kohanenud ja aktiivse elulaadiga, kuid 
süsteemi suhtes sageli kriitiliselt meelestatud. Umbes viiendik eestlastest, nende 
hulgas paljud noored, distantseeris end nõukogude süsteemist ning rakendas oma 
aktiivsuse pigem ,,süsteemivälistes materiaalse tegevuse ja kultuuri valdkondades 
ning seltskondlikes harrastustes“ (Vihalemm ja Lauristin, 2004: 3). 

198ondate keskel läbiviidud ja tervet elanikkonda haaranud analüüs andis hea 
ülevaate eestlaste eluviisidest ja ühiskonnas valitsevatest meeleoludest just enne 
suuri ühiskondlikke muutusi ja laulva revolutsiooni algust (Lauristin, 2010: 102). 
Tulemusi oli hiljem võimalik interpreteerida lähtuvalt erinevate ühiskonnagruppide 
võimekusest kohaneda drastiliste muutustega, mis kaasnesid 1990ndatel iseseisvuse 
taastamise ja turumajanduslikule ühiskonnakorraldusele üleminekuga. Samuti pak- 
kus olulist ainest inimeste väärtusmaailma analüüs ning väärtuste teisenemine. 


[5] Raamat on tõlgitud ka inglise keelde (tõlkijad Laine Hone ja Mall Tamm) ning pealkirja all 
»Life-styles in Contemporary Estonia“ antud välja Perioodika kirjastuses 1988. aastal. 

Keskkonnateadvuse uuringud 


Eraldi tähelepanu väärib keskkonnateadvuse probleem, millest lähtus 1983—1984 
korraldatud rahvusvaheline uuring. Selle käigus koguti andmeid Eestis, Venemaal 
(täpsemalt Leningradis), Ungaris ja Leedus, kuigi tulemuste võrdlev analüüs ei tul- 
nud toonase režiimi tingimustes kõne alla isegi mitte ,,vennaliku“ Ungariga. Diskus- 
sioon sai heal juhul toimuda vaid teadurite omavahelise suhtluse formaadis, kuid 
mitte ühispublikatsioonide tasemel. Napilt enne nn fosforiidisõja algust 1987. aastal 
seostus keskkonnakaitse massiteadvuses kitsalt spetsialiseeritud tegevusalaga, mida 
peeti pigem eriteadlaste ja ametkondade vastutusalasse kuuluvaks. Siiski osutas Ees- 
tis läbiviidud küsitlus elanikkonna ökoloogilisele teadlikkusele ja murele keskkonna 
halvenemise pärast. Lisaks õhkus vastustest usaldamatust ametkondliku informat- 
siooni suhtes. Uurimuse tulemused on kokku võetud Boris Firsovi ja Marju Lauris- 
tini toimetatud kollektiivses monograafias (Lauristin ja Firsov, 1987) ning mitmes 
Eesti Looduse artiklis (nt Lauristin ja Vihalemm, 1985b; Lauristin, Vihalemm ja 
Timak, 1985). 

Veidi teisest vaatepunktist haakub keskkonnateemadega omaaegsest TRÜ sotsio- 
loogialaborist väljakasvanud ja Mati Heidmetsa eestvedamisel käivitunud kesk- 
konnapsühholoogia alane teadustöö (koos Jüri Kruusvalli, Toomas Niidu ja mitme 
teisega) Tallinna Pedagoogilises Instituudis, hilisemas Tallinna (Pedagoogilises) Üli- 
koolis (TPÜ). Nimetatud projektid keskendusid indiviidide interaktsioonile ümbrit- 
seva ruumiga (linnakeskkonna, eluruumi ja privaatse ruumiga) ning avaliku ruumi 
arhitektuurilahendustega (vt Kruusvall, 1981; Niit, Kruusvall ja Heidmets, 1981; Niit, 
Heidmets ja Kruusvall, 1987, 1994). 1990.—2000. aastatel laienes uurimishuvi indi- 
viidide suhetele looduskeskkonnaga. TPÜ juurde loodud keskkonnapsühholoogia 
grupi töö käivitas keskkonnaga seonduva sotsioloogilise ja sotsiaal-psühholoogilise 
uurimistöö ka Venemaal, Ukrainas, Gruusias ja Kasahstanis. Organiseeriti konve- 
rentse ja kollokviume, avaldati hulgaliselt teaduspublikatsioone (Niit ja Heidmets 
»2001: 195). 


Noorsoo-sotsioloogia, perekonna- ja rahvastiku-uuringud 


1966. aastal rajas Mikk Titma TRÜ juurde haridussotsioloogia uurimisgrupi (seda 
juhtisid eri aegadel Paul Kenkmann, Jüri Saarniit jt), millest 1969. aastal kujunes TRÜ 
kommunistliku kasvatuse laboratoorium ja mille töö laienes 1974. aastal Tallinna, 
täpsemalt ENSV Teaduste Akadeemia Ajaloo Instituudi alla. Titma leidis sobiva 

uuringumudeli Ameerika Ühendriikidest ning võttis kasutusele Morris Rosenbergi 
koostatud ankeedi keskkoolilõpetajate küsitlemiseks. 

Uurimused keskendusid kindlatesse hariduskohortidesse kuuluvate noorte elu- 
tee uurimisele, tuginedes peamiselt longituuduuringutele!!. Nende kaks seeriat 
algasid vastavalt 1966 ja 1982, püüti jälgida ja analüüsida elutee erinevaid aspekte, 
nagu hariduskäik, karjäär, ühiskondlik-poliitiline ning kultuuriline aktiivsus, pere- 
konnaelu, sotsiaalmajanduslik olukord, plaanide ja väärtushinnangute kujunemine 
ja muutumine ajas (Titma jt, 1990; Titma, 1999, 2001; Titma jt, 2003; vt ka Helemäe, 
Saar ja Vöörmann, 2000). Uurimus oli orienteeritud võrreldavusele samalaadsete 
lääne uuringutega. Esimese longituuduuringu valimisse kuulusid nn sõjajärgsesse 
põlvkonda kuuluvad eestikeelsete keskkoolide abituriendid, kordusküsitlused viidi 
läbi aastatel 1969, 1973, 1976, 1979, 1991 ja 2007. Teise uurimuse ,,Ühe põlvkonna 
eluteed“ valimisse kuulusid 1983. aasta keskõppeasutuste lõpetajad (nii keskkoolist, 
tehnikumist kui ka kutsekeskkoolist), kellest kujunes nn võitjate põlvkond. Projekti 
oli kaasatud uurijaid Nõukogude Liidu eri piirkondadest. Esimene küsitlus viidi läbi 
15-s Nõukogude Liidu piirkonnas ning valimisse kuulus 45 000 respondenti. Kordus- 
küsitlused toimusid 1987—1989, 1992—1993 (osalesid Valgevene, Eesti, Läti, Leedu, 
Moldova, Tadžikistan, kolm Kasahstani, neli Venemaa ja kuus Ukraina regiooni), 
1997—1998 ning 2004. Nimetatud andmestik on olnud hea alusmaterjal erineva foo- 
kusega analüüsideks, sh sotsiaalse kihistumise teemal, mida on läbi viinud Mikk 
Titma õpilased Ellu Saar, Jelena Helemäe jt, kes on praeguseks liitunud Tallinna 
Ülikooli teadlaskonnaga. 

Tartu Ülikooli juures on märkimisväärselt tegeletud ka perekonna ja rahvas- 
tiku uurimisega. Demograafia ja sotsiaalpsühholoogia valdkonnas tehtav teadustöö 
(Ene-Margit Tiit, Dagmar Kutsar jt) haakub teataval määral eelkirjeldatud haridus- 
kohortide eluteede analüüsimise pikaajaliste projektidega, keskendudes põlvkondade 
vahetumisele, perepoliitikale, elutingimustele, töökarjäärile ja teistele seotud teema- 
dele. 1970.—1980. aastail oli TRÜ arvutuskeskuse juures tegutsenud perelabor oluline 
uurimiskeskus, publitseerides kümme köidet kogumikku „Perekonna probleemid“ 
ja olles oluline sotsioloogiahuviliste tudengite koondumise ja väljaõppe koht. 


[6] Longituuduuringu all mõistetakse uurimisstrateegiat, mis keskendub mitmele järjestiku- 
sele andmekogumisele ühtedelt ja samadelt indiviididelt teatava ajavahemiku järel (Helemäe, 
Saar ja Vöörmann, 2000: 37). 

Kultuuritarbimise uuringud 


1970.—1980. aastatel pakkus tänuväärset uurimisainet väga ulatuslik kultuuritarbi- 
mine. Raamatute tiraažid, nende ostmine ja lugemine, samuti teatri- ja kontserdi- 
külastuste sagedus olid rekordilised. ,, Kultuuril oli eestlasi ühendav sisu ja muu 
vabaduse puudumist kompenseeriv tähendus,“ selgitab Lauristin (2010: 101) kul- 
tuuritarbimise tagamaid. 

Nagu näitas TRÜ ajakirjanduse osakonna uuring , Raamatunõudlust kujundavad 
tegurid“, mis viidi Kirjastuskomitee rahastamisel läbi aastatel 1979-1985 ja tugines 
esinduslikele küsitlustele „Ajaleht ja elu“ ning „Raamat ja lugeja“, puudus raamatu- 
lugemise harjumus vaid 10%-1 täiskasvanud eestlaskonnast, samal ajal kui väga 
suurt osa — 45% eestlastest – iseloomustas aktiivne huvi raamatute vastu. Seejuures 
jagunesid aktiivsed lugejad ja ostjad kaheks rühmaks, ühte kolmandikku nendest 
iseloomustas aktiivne, mitmekülgne ja teadlik raamatusuhe ning kahte kolman- 
dikku aktiivne, kuid vähevaliv raamatusuhe. Passiivsed, minimaalse ja juhusliku 
raamatukasutusega inimesed moodustasid ligikaudu ühe kolmandiku. Neist veidi 
aktiivsemaid, mõõdukaid, kuid raamatu suhtes üsna vähenõudlike ootustega inimesi 
oli umbes neljandik (vt Lauristin ja Vihalemm, 1985a). 

Nagu ülal viidatud, kujunes TRÜ kõrval oluliseks (sotsioloogiliste) kultuuri- 
uuringute keskuseks ka ENSV Eesti Teaduste Akadeemia Ajalooinstituut, kus juba 
196ondate keskel alustati koostöös teatriühinguga teatrikülastuste ja -huvi uuri- 
mist. Ankeetküsitluste ja intervjuude abil selgitati teatripubliku struktuuri, teatri- 
huvi ulatust ja iseloomu erinevates rahvarühmades, samuti teatrihuvi kujunemist 
ning erinevate žanride ja laadide eelistamise põhitegureid (Kask ja Vellerand, 1980). 
Haritlaste, õppivate noorte ja tööliste teatrisuhete andmestik võimaldas eristada 
teatrikülastajate põhitüüpe, mille ühe poolusena nähti teatriharitud vaatajat, kes 
suudab lugeda keerukat teatrikeelt ja tajuda kujundite mitmetähenduslikkust. Huvi 
ja vastuvõtu teise poolusena tõid uurijad esile sündmustiku, story jälgimist nautiva 
vaataja, kes otsib teatrist põnevust, koomikat, tuttavlikkust, eelistab olustikulist, kee- 
rukaid kujundeid vältivat teatrikeelt. Nende kahe polaarse vastuvõtjatüübi vahele 
mahtus mitu vaheastet (Kask ja Vellerand, 1980: 48). 

1966., 1973. ja 1978. aastal viidi TA Ajaloo instituudi sotsioloogia sektoris Juhan 
Kahki ja Erkki Ranniku juhtimisel läbi töötava elanikkonna laialdasi ankeetküsitlusi, 
mis hõlmasid tööd, vaba aega ja perekonda, sisaldades mitmekülgseid andmeid ka 
lugemise, teatris ja kinos käimise, kontsertide ja kunstinäituste jms külastamise 
kohta (vt Arutjunjan ja Kahk, 1980; Rannik, 1985; Haavio-Mannila ja Rannik, 1985; 
Järve, 1985; Narusk, 1988). 

Üldiselt sisukaid ja olulisi uurimistulemusi tõlgendati mõnigi kord väga ideo- 
loogiliselt ja propagandistlikult. Eriti paistab selle poolest silma Juri Arutjunjani 
ja Juhan Kahki toimetatud raamat ,,Sotsioloogilisi suletõmbeid Nõukogude Eesti 
kohta“, mis on kirjutatud internatsionaalse kasvatustöö edendamise võtmes, suu- 
natud tugevdama „oluliste erinevuste kadumist linna ja maa, kolhoositalurahva ja 
töölisklassi, füüsilise ja vaimse töö, erinevate rahvuste vahel“ (Arutjunjan ja Kahk, 
1980: 83). Seejuures on küsitlustulemused mitmes valdkonnas, eriti kultuuritarbimise 
teemal, suure väärtusega ja pakuvad huvi veel pikka aega. 

1980. aastatel ja taasiseseisvumise järel on kultuuritarbimise uuringud jätkunud 
Teaduste Akadeemia (alates 1998. aastast Tallinna Ülikooli) Rahvusvaheliste ja Sot- 
siaaluuringute Instituudi egiidi all, vt ,, Argielu Eestis“ allpool. 


Avaliku arvamuse uuringud 


Uudse ja seni võimude poolt takistatud suunana tekkis empiiriliste sotsiaaluuringute 
väljale avaliku arvamuse uurimine, millega tegi 1984. aastal algust ENSV Riikliku 
Televisiooni- ja Raadiokomitee Informatsiooni- ja Arvutuskeskuse auditooriumi 
uuringute osakond Andrus Saare eestvedamisel. Arusaadavalt ei julgenud paljud 
respondendid tollases ideoloogilises õhustikus oma poliitilisi tõekspidamisi küsit- 
lejatele avaldada. Mõistagi pidid ankeedid läbima ka EKP Keskkomitee tsensuuri 
tiheda sõela, paljud uuringud olid võimude initsieeritud ja tulemused osaliselt või 
täielikult salastatud. Kuivõrd puudus avameelne avalik arutelu, puudus tegelikult ka 
avalik arvamus selle mõiste tõsisemas tähenduses (vt ülevaadet avaliku arvamuse 
uuringute väljakujunemisest Eestis Rosimannus ja Titma, 2004). 

198ondate lõpul, Rahvarinde jt liikumiste loomise tuules olukord muutus, hakkas 
kujunema poliitiline avalikkus ja algas avaliku arvamuse uurimise kuldaeg. 1987. 
aastal ilmus Andrus Saare ja Juhan Kivirähki brošüür ,, Massiteabevahendid ja avalik 
arvamus“. Aasta hiljem pandi alus esimesele uuringufirmale Saar Poll, mis kasvas 
välja Eesti Ajakirjanduse ja Infokeskusest (asutaja Andrus Saar). Sügisel 1988 alustas 
Karin Niinase ja Juhan Kivirähki juhitud Mainori avaliku arvamuse uurimise keskus, 
mis 1990 kasvas üle Eesti Turu- ja Arvamusuuringute Keskuseks Emor, 1993. aastal 
alustas turu-uuringute ettevõte Ariko MG ja 1994. aastal Turu-uuringute AS. 

Kui 1984—1987 korraldati avaliku arvamuse uuringuid kord-paar aastas, siis ise- 
seisvusliikumise ja poliitilise võitluse kõrgperioodil alates aprillist 1988 korraldati 
neid regulaarselt iga kuu, mõnel kuul mitu korda. Selleaegseid küsitlustulemusi on 
vähe üldistatud ja publitseeritud, vähesedki publikatsioonid (nt Saar, 1989; Rosi- 
mannus ja Veskimägi, 1990) näitavad ühiskondlike olude ja avaliku arvamuse kliima 

kiiret ja dramaatilist muutumist. Kõige ilmekamalt avaldus see vastustes küsimusele, 
milline peaks tulevikus olema Eesti poliitiline staatus. Aprillis 1989 arvas seda, et 
Eesti peaks olema iseseisev riik väljaspool Nõukogude Liitu, 56% eestlastest, 1989 
septembris 64%, 1990 jaanuaris juba 81% ja 1990 mais 96% (Kivirähk, 1991; vt ka 
Lauristin ja Vihalemm, 1997: 91). 

Tähelepanuväärne on asjaolu, et Emor oli algusaastatel küllalt tugevasti orien- 
teeritud ka uurimistulemuste sügavamale analüüsile, üldistamisele ja tutvustamisele, 
andes 1991—1992 välja eesti- ja ingliskeelseid ajakirju Emori Toimetised (seda ilmus 
kaks numbrit) ja Emor-Reports (kokku seitse numbrit). 


Rahvusvaheline koostöö 


Rahvusvaheliste uuringute korraldamine nõukogude perioodil oli äärmiselt kee- 
ruline. Üks väheseid rahvusvahelisi projekte, milleks meediasotsioloogidele luba 
anti, oli juba eespool viidatud keskkonnateadvuse võrdlev uuring Eestis, Venemaal, 
Ungaris ja Leedus (vt Lauristin ja Firsov, 1987). Kui keskkonnakaitse oli 1980ndate 
algul veel apoliitiline teema, siis kümnendi keskpaigaks oli situatsioon juba muu- 
tunud. Lauristin (2010: 102) nendib, et andmete ametlik võrdlemine riikide vahel 
ei osutunud tegelikkuses võimalikuks, rääkimata tulemuste ühisest publitseerimi- 
sest. Eestis kogutud andmete analüüs osutas selgelt kõrgema hariduse ja sotsiaalse 
positsiooniga vastajate rahulolematusele valitseva süsteemiga. ,,Sellest rahulolema- 
tusest hakkas kogunema kriitiline energia, mis lõpuks vallandus rahvaliikumiste, 
laulva revolutsiooniga,“ kirjutab Lauristin (samas). 1986.—87. aastal kostsid esimesed 
kriitilised hääled fosforiidikaevanduste rajamise plaanide kohta praeguse Lääne- 
Virumaa aladele, sündmused jõudsid haripunkti 1987.–88. aastal. Lauristin (1988) 
on fosforiidiküsimuse kommunikatsiooni analüüsinud kui Eesti avalikkuse arengu 
üht võtmesündmust ning „demokraatia õppetundi“. 

Omapoolse tõuke rahvusvaheliseks koostööks andis ka Nõukogude Sotsioloogia 
Assotsiatsiooni Baltimaade osakonna loomine 1975. aastal, mis tihendas akadeemilisi 
sidemeid, soodustas mõningat osalemist Rahvusvahelise Sotsioloogia Assotsiat- 
siooni töös, samuti võimaldas mõnes rahvusvahelises võrdlusuuringus osalemist 
(Titma, 2002). 

1970.—1980. aastatel hakkasid kujunema akadeemilised suhted Tartu ning Tam- 
pere ja Lundi kommunikatsiooniteadlaste vahel (vt Vihalemm, 2001: 84). Täiemahu- 
lise kultuuridevahelise teadusprojekti ettevalmistamiseni jõuti siiski alles 1989. aastal 
(Rosengren ja Weibull, 1997: 1-2). Projekti nimeks sai Balticom ning seda rahas- 
tasid sellised mainekad institutsioonid ja fondid nagu Rootsi Kuninglik Teaduste 

Akadeemia, Rootsi Instituut, Eesti Teadusagentuur jt. Balticomi programmi ees- 
märk oli võrdlevalt analüüsida omavahel kultuuriliselt ja ajalooliselt seotud, kuid 
siiski erinevaid ühiskondi, nagu seda on Eesti ja Rootsi. Unikaalse dimensiooni 
lisas Eestis 1980ndate lõpul, 1990ndate alguses valitsenud dramaatiline õhustik, 
mis mõjus stabiilse heaoluühiskonna taustal vaadeldes erakordsena. Mahuka pro- 
jekti fookuses oli põhiliselt Eesti siirde- ja reformiperiood (1987—1997) regionaalses, 
poliitilises, sotsiaalses ja individuaalses kontekstis. Olulisel kohal oli ka rahvusvahe- 
line sotsiaalne ruum eestlaste, rootslaste ja soomlaste seisukohalt, huvi lähemate ja 
kaugemate maade vastu. Teoreetilisest küljest tugines uuring hästi komponeeritud 
väärtussüsteemide käsitlusele (vt Rosengren, 1997: 9-24), mis võttis kokku Milton 
Rokeachi, Ronald Ingleharti, Shalom Schwartzi, Anthony Giddensi ja Jeffrey Alexan- 
deri väärtusteoreetilised lähtekohad ning asetas rõhu postmateriaalsetele väärtustele. 
Lisaks ülalkirjeldatud uuringutele alustati juba nõukogude ajal veel mitme uuri- 
missuunaga, nagu nt linnasotsioloogia (Marje Pavelson, Katrin Paadam jt), maasot- 
sioloogia (Asser Murutar jt), hälbiva käitumise ja kuritegevuse sotsioloogia (Eduard 
Raska jt), spordisotsioloogia (Mait Arvisto jt). Kõik need jätkusid ka pärast taasise- 
seisvumist, jäädes MeeMa uurimistraditsioonist mõnevõrra kaugemale. 


1.2.3. OLULISEMAID SOTSIOLOOGILISI UURIMISSUUNDI 
TAASISESEISVUNUD EESTIS 


1990. aastad viisid Eesti tagasi vabasse maailma, algas turumajandusliku ühiskonna 
ülesehitamine ning suurte sotsiaalsete ja kultuuriliste muutuste aeg. See pakkus 
põnevat uurimisainest, sotsioloogiline uurimistöö jätkus ja täiustus, olles küll 
1990ndatel piiratud rahaliste ressursside vähesuse tõttu. Paljud uuringud said teoks 
tänu välisabile Põhjamaadest ja rahvusvahelistest fondidest. 


Sotsiaalne kihistumine ja mobiilsus 


1990. aastate alguse reformide järel, mida lääne vaatlejad on pidanud väga edukaks 
(vt nt Lauristin ja Vihalemm, 1998: 899), hakati üha enam rääkima toimunud muu- 
tuste negatiivsest tõlgendamisest siinse elanikkonna seas, samuti usalduse kahane- 
misest (mida on täheldatud ka teistes postsotsialistlikes riikides, vt Sztompka, 1999). 
Eesti paistis silma eeskätt selle poolest, et kardinaalsete reformide käigus ei seatud 
prioriteediks muutustega kaasnevate sotsiaalsete riskide haldamist. Nii muutus neo- 
liberalistliku reformipoliitika ja radikaalsete ümberkorraldustega raskemini kohanev 
osa ühiskonnast üha enam võimust võõrandunuks (Lagerspetz ja Pettai, 2003: 70—71). 

Ebavõrdsust sotsiaalsetes positsioonides ja tööturul, sissetulekutes ning sotsiaal- 
ses toimetulekus on uurinud arvukas sotsioloogide autorkond. Ellu Saar (2010: 24) 
on märkinud, et sotsiaalne stratifikatsioon tekib peamiselt kahe protsessi tulemu- 
sena: ,,esiteks, seatakse vastavusse sotsiaalsed positsioonid ja teatud hüved (nt sisse- 
tulek, prestiiž jne); teiseks, toimub inimeste paigutamine neile positsioonidele“. 
Üheksakümnendatest alates on Eesti sotsioloogid püüdnud välja selgitada, mil mää- 
ral õnnestus inimestel sotsialismiperioodil omandatud kapital uuenenud oludes 
ümber konverteerida. Selleks on jälgitud terve hulga faktorite, sh nii personaalsete 
ressursside (nt haridus, oskused, sotsiaalsed sidemed, jõukus) kui ka muude tun- 
nuste, peamiselt soo ja rahvuse mõju eluga toimetulekule. Samuti on kritiseeritud 
poliitikaid, mis sotsiaalsete kihtide vahelise ebavõrdsuse vähendamise asemel seda 
taastoodavad. 

Välja on antud artiklikogumikke (Helemäe, Saar ja Vöörmann, 2000; Saar, 2002; 
Vetik, 2002; Saar, 2011 jne), milles on süvitsi tegeletud põlvkondadevaheliste eri- 
nevustega, haridussüsteemis ja -korralduses toimunud muutustega (nt 1970. aas- 
tate haridusreform ja diferentseerumine) ning muude haridusvalikutest tulenevate 
teguritega, võimalustega sotsiaalses hierarhias kaugemale jõuda, sisenemisega töö- 
turule ja hilisema materiaalse olukorraga, osalemisega ühiskondlikes protsessides 
jne. Omaette küsimuseks on saanud sooline ja rahvuseline stratifikatsioon, viimasel 
juhul on eraldi tähelepanu pööratud etnilise segregatsiooni ja kihistumise vahelistele 
seostele. 

Saar (2002: 280) toob välja, et transformatsiooniperioodi alguses kuulusid edu- 
kate gruppi eelkõige kõrgharitud mehed, kelle seas oli enam eesti keelt kõnelevaid 
suuremate linnade elanikke (eeskätt tallinlasi), keda iseloomustasid ettevõtlikkus, 
initsiatiiv, riskijulgus ja sotsiaalsed sidemed ning kes pidasid stratifikatsiooni süve- 
nemist paratamatuks, turumajanduse „loomulikuks“ kaasnähtuseks. Muutustega 
vähem kohanenute gruppides andsid tooni väikelinnade ja maapiirkonna elanikud, 
sotsialismiajal tööstuses ja põllumajanduses rakendust leidnud inimesed, aga ka 
see osa elanikkonnast, kelle jaoks rafineerimata vahendid, mille abil oma heaolu 
parandada, ei olnud vastuvõetavad (nt intelligentsi esindajad jt). 

Suurte struktuursete muutuste perioodil on üldiselt täheldatud suuremat sot- 
siaalse mobiilsuse ulatust (liikumist ühest sotsiaalsest kihist teise). Lisaks suureneb 
(mõnel juhul ka väheneb) põlvkondadevahelise sotsiaalse mobiilsuse tõenäosus. 
Sotsiaalse mobiilsuse probleemiga ning seda tingivate teguritega, nagu sotsiaalne 
päritolu, haridus, põlvkondadevaheline dünaamika ja töötee, on põhjalikumalt 
tegelenud Saar ja Helemäe (1998); Helemäe, Saar ja Vöörmann (2000) jt. Kesken- 
dudes turumajanduse tingimustes avanenud tööturuvõimaluste rakendumisele ja 

karjäärimuutustele põlvkondadevahelises võrdluses, teeb Helemäe järelduse (2011), 
et noore põlvkonna suurele mobiilsusvõimekusele transitsiooniperioodi alguses 
aitasid kaasa nii hariduslik ressurss kui ka uued oskused strateegilistes valdkondades, 
mis ei olnud nõukogude perioodile omased. Nüüd aitasid need karjääriredelil kii- 
resti tõusta. Seevastu vanematele põlvkondadele said saatuslikuks nende nõukogude 
ajal omandatud kogemused ja hõivatud positsioonid, mille tõttu karjääri jätkamine 
teatud valdkondades võis muutuda võimatuks. 

Kihistumise ja mobiilsuse uuringutega on tihedalt seotud täiskasvanute koolituse 
ja elukestva õppe uuringud, millega Tallinna Ülikoolis on aktiivselt ja järjekind- 
lalt tegeldud alates 1997. aastast. Koos statistikaametiga on korraldatud kaks suurt 
küsitlust, 1997 ja 2007, tulemusi analüüsitud mitmes kogumikus (Helemäe, Saar ja 
Vöörmann, 1998; Helemäe, Saar ja Vöörmann, 1999; Vöörmann, 2001; Põder jt, 2009) 
ja paljudes artiklites, sealhulgas sellistes, kus Eesti olukorda ja arengut võrreldakse 
teiste Euroopa maadega (vt nt Saar ja Helemäe, 2008; Saar jt, 2013; Saar, Täht ja 
Roosalu, 2014; Saar, Unt ja Roosmaa, 2014). 


Argielu Eestis 


Eespool käsitletud töö, vaba aja ja perekonna uuringud TA ajaloo instituudi sotsio- 
loogide poolt jätkusid 1980.—1990. aastatel ja uuel sajandil viie mahuka esindusliku 
küsitlusega, mille tulemused on esitatud neljas Anu Naruski ja Leeni Hanssoni toi- 
metatud kogumikus (Narusk, 1994, 1999a; Hansson, 2004, 2009). 

Valimis oli suuri erinevusi, olulisi lahknevusi oli ka küsimustikes (vt lähemalt 
Hansson, 2009: 256, 259). Siiski võimaldavad kogumikes esitatud andmed ja üldis- 
tused saada mitmekülgse pildi olude, arusaamade ja hoiakute muutumisest teel nõu- 
kogulikust ühiskonnast majanduskriisieelsesse tänapäeva Eestisse. 

Kogumikes esitatud andmed täpsustavad paljudes publikatsioonides, k.a käes- 
olevas raamatus, esiletoodud tendentse. Nii näiteks näeme 1985. aasta ja 1993. aasta 
küsitlustulemusi võrreldes kultuuri tähtsuse vähenemist taasiseseisvumise järel, mil- 
lest tuleb juttu kultuurisuhte muutumise peatükis (3.1). 1985. aastal oli kultuurihuvide 
rahuldamine (lugemine, teatris, kinos käimine jne) tähtis 65%-le eesti meestest ja 
83%-le eesti naistest, 1993. aastal vastavalt 33%-le ja 66%-le. Andmed näitavad ka 
kultuuriasutustes käimise, raamatute ja ajalehtede-ajakirjade lugemise langust jms 
(Järve, 1994; Saar, 1994). 

1998. aasta küsitlustulemustest kokkuvõtet tehes tõdeb Anu Narusk, et ena- 
mik Eesti inimesi oli turumajandusele üleminekuga (periood 1991–1994) Каазпе- 
nud hirmudest ja ebamugavustundest üle saamas ning olukord oli teatud määral 

stabiliseerunud. Inimeste rahulolu mitme eluvaldkonna ja eluga üldse oli veidi kas- 
vanud (Narusk, 1999b: 5). 

2003. aasta küsitlustulemusi kokku võttes tõdetakse, et perioodil 1998—2003 jätkus 
positiivsete muutuste kinnistumine, millele toetus ka kasvav rahulolu eluga üldiselt, 
pere majandusliku olukorraga ja tervisega (Laidmäe ja Allaste, 2004: 119–120). 

Küsitlus ,,Eesti 2008: töö, kodu ja vaba aeg“ toimus kiire majanduskasvu järgsel 
ajal varasügisel, kui enamik vastajaist ei tunnetanud majanduskriisi veel omal nahal, 
kuigi majanduskasv oli selleks ajaks juba miinuses. Eluga rahulolu oli 2003-2008 
märgatavalt kasvanud (Laidmäe, 2009: 117), samuti rahulolu eluasemetingimustega 
(Ojamäe ja Paadam, 2009: 100). 

Majanduskasvu ja üldise rahulolu tõusujoones areng rohkem kui kümne aasta 
jooksul pärast taasiseseisvumist asendus mõned kuud pärast 2008. aasta küsitlust 
kiire langusega. Töö, kodu ja vaba aja küsitlused võimaldavad mõnevõrra täpsemalt 
jälgida Eesti iseseisvumise aja, stabiliseerumise perioodi ja majandusliku tõusuaja 
kajastumist inimeste arusaamades ja hinnangutes. 

Selle uurimissuunaga on mõneti seotud elutingimuste ja vaesuse uurimine Tartu 
Ülikooli sotsioloogia osakonnas Dagmar Kutsari ja Avo Trummi juhtimisel. Selle- 
alaseid mahukaid uuringuid ei ole palju, aga neil on suur praktiline ja tunnetuslik 
väärtus. 

1990ndate teisel poolel viidi Oslos asuva Rakenduslike Sotsiaalteaduste Instituudi 
koordineerimisel kahel korral (1994 ja 1999) läbi ulatuslik elutingimuste uuring 
Põhja- ja Baltimaades (NORBALT) (vt Kutsar, 1997). Vaatluse all olid majanduslikud 
ressursid, tervislik seisund, tööhõive ja töötingimused, eluase, sotsiaalsed kontaktid, 
poliitilised hoiakud, turvatunne ja elukohavahetuse kavatsused. Eestis kogutud pea- 
mised uurimisandmed ja nende analüüs on esitatud kolmes kogumikus — Grogaard, 
1996; Marksoo, 2000 ja Kutsar, 2002. Viimati nimetatud kogumikku võib pidada 
eriti väärtuslikuks, kuna see võimaldab jälgida elutingimuste muutusi 1990ndatel, 
seostades neid ka statistikaameti kogutud andmete ja valikuuringutega (leibkondade 
elujärje uuringud, tööjõu uuringud jt). 

1990ndate lõpus hakati Eestis sõnaselgelt rääkima vaesusest. Kopenhaagenis 1995. 
aastal toimunud ülemaailmse sotsiaalse arengu tippkohtumise järel töötas ÜRO 
Arenguprogramm (UNDP) välja tegevusprogrammi vaesuse leevendamise riiklike 
tegevuskavade koostamiseks. Sellega asuti tegelema ka Eestis. Projekti „Маезизе lee- 
vendamine Eestis“ eripäraks kujunes teaduslike analüüside suur maht. See oli üks 
vähestest riigiasutuste ja sotsiaalteadlaste aktiivses koostöös elluviidud projektidest, 
mille tulemustel oli suur ühiskondlik tähendus. Vaja oli määratleda Eesti sotsiaal- 
majanduslikust olukorrast lähtuv vaesuspiir, selle alusel selgitada vaesuse ulatus, 

struktuur, riskirühmad ja arengujooned, anda hinnang toimiva sotsiaalpoliitilise 
süsteemi efektiivsusele, kinnitada sihiseaded vaesuse leevendamise konkreetse 
tegevuskava väljatöötamiseks. 

1999. aasta sügiseks esitasid sotsiaalteadlastest, ekspertidest ja sotsiaaltöötajatest 
koosnenud töörühmad vaesuse leevendamise alusdokumendi, esimese süstemaa- 
tilise vaesuse analüüsi Eestis (Kutsar ja Trumm, 1999). Kümme aastat hiljem ilmus 
statistikaameti ja sotsiaalministeeriumi koostööna valminud kogumik vaesuse 
tähenduse ja ulatuse muutumisest Eestis alates taasiseseisvumisest (Kutsar, 2010). 


Eri põlvkondade eluteed 


Peatüki esimeses pooles on kirjeldatud põlvkondliku sidususe uurimise seisukohalt 
esindusliku näitena kahte Mikk Titma juhitud uuringut – , Eesti 1966. aasta lon- 
gituud“ ja „Ühe põlvkonna elutee“, mis sisaldavad järjepidevalt samadelt vastaja- 
telt kogutud uurimismaterjali. Neid on põhjust nimetada ka siin, kuivõrd mõlema 
uuringu andmed koosmõjus annavad märkimisväärse võimaluse mitme 1990. aas- 
tatel aktualiseerunud uurimisprobleemi analüüsimiseks. 

Esimese uurimuse valimisse kuulus algselt 2260 aastal 1966 keskhariduse oman- 
danud noort, seega oli tegu suhteliselt elitaarse valimiga (Roots ja Titma, 2008: 5—7). 
Selle põlvkonna esmane sotsialiseerumine toimus käsumajandusliku sotsialismi ajal, 
kuid hilisem lülitumine ühiskondlikesse struktuuridesse sai teoks turumajandusli- 
kele suhetele üleminekul (Helemäe, Saar ja Vöörmann, 2000: 43). Murranguliseks 
teetähiseks sai uuringus 1991. aasta, mil küsitleti juba 4ondate keskpaika jõudvaid 
inimesi, kes oma tööelu ja karjääri tipul olles olid turuühiskonnale iseloomulikud 
tingimused ja väärtused omaks võtnud või siis muutustele alla vandumas. 

Teine uuring, mis võttis 1983. aastal esindusliku valimi alusel vaatluse alla 3360 
aastatel 1964—1966 sündinud keskkoolilõpetajat, pöördus edasistes andmekogumise 
etappides samade indiviidide juurde taas 1992. ja 1997. aastal, mil nood olid oman- 
danud kõrgema või erialase hariduse ja jõudnud siseneda tööturule. 

Lähivaatesse võetud „võitjate“ (196ondatel sündinud) ja „kaotajate“ (1940ndatel 
sündinud) põlvkonna haridustee ning edasise elukäigu kohta kogutud andmed pak- 
kusid tänuväärset ainest järgmiste teemade käsitlemiseks: noorte haridus, sotsiaalne 
(põlvkondadevaheline) mobiilsus”, kihistumine (Ellu Saar, 1988, 1997, 1998 – koos 


[7] Põlvkondadevahelise mobiilsuse all mõistetakse protsessi, kus järgmine põlvkond hõlmab 
võrreldes vanematega sotsiaalse hierarhia astmetel kõrgema või madalama positsiooni. 

Jelena Helemäega, 1999, 2000 – koos Jelena Helemäe ja Rein Vöörmanniga); sündi- 
muskäitumine, tööhõive ja sotsiaalne mobiilsus (Roots ja Titma, 2008). 

Meedia võimendatuna üldkäibivaks muutunud „võitjate põlvkonna“ võitjate ја 
kaotajate elutee üksikasjalikuma käsitluse juurde on Ellu Saar naasnud ka Aili Aare- 
laid-Tarti toimetatud kogumikus ,,Nullindate kultuur II. Põlvkondlikud pihtimused“ 
(Saar, 2012), kus ta analüüsib 2004/2005. aastal tehtud intervjuude ja 2000. aastal 
läbiviidud fookusgrupi tulemusi ning vaatleb täpsemalt toimetulekut 1990. aastate 
alguse ühiskondlike muutustega (mis paljude jaoks saabusid sobival ajal), lisaks väl- 
jenduvad selle põlvkonna puhul liberaalsed ja individualistlikud hoiakud selgemini 
kui varasemate ja hilisemate põlvkondade puhul (vt Tallo ja Terk, 1998). 


Põlvkonnateadvus 


Sotsioloogilises käsitluses on pärast 1990. aastaid olnud märgata kasvavat huvi 
põlvkondliku eneseteadvuse vastu, mille käigus on esitletud varasemast mitme- 
plaanilisemat vaadet põlvkonnale kui sotsiaal-ajaloolise struktuuri piiritähisele. Karl 
Mannheimi (1952 [1928]) teooriat edasi arendades on üha enam pööratud tähele- 
panu aspektidele, mis lähedase sünniaastaga indiviide sotsiaalses ajas määratleb ja 
ühendab. Põlvkonna moodustab „ühtsus põlvkonna kui terviku tasandil“, indiviidide 
tasandil ilmnevad ühisjooned, nagu väärtushinnangud ja käitumismallid, saavad 
seda vaid toetada (Helemäe, Saar ja Vöörmann, 2000: 15). 

Sotsioloog ja kultuuriuurija Aili Aarelaid-Tart, kes jõudis põlvkonnastumise 
analüüsini elulugude, mälu ja kultuuritrauma uurimise kaudu, on märkinud, et 
põlvkondlik teadvus ei ole indiviidile vanusega kaasa antud elamisraamistik (Aare- 
laid-Tart, 2012: 9). See on diskursiivne ja refleksiivne sotsiaalne konstruktsioon, mis 
võib ühendada eakaaslasi sotsio-bioloogiliseks tervikuks. Inimese jaoks on tema 
sünniaasta küll elu vältimatuks mõõtkavaks, kuid põlvkondliku kuuluvuse määrat- 
lemine rajaneb pigem ühiste ajalooliste-sotsiaalsete-kultuuriliste tähistajate sisemisel 
äratundmisel. 

Aarelaid-Tartilt (2006) pärineb põhjalik uurimus nelja sovetliku kümnendi tõl- 
gendustest erinevates ideerühmitustes ning põlvkondades. Kultuuritrauma tähistab 
autori jaoks radikaalsete muutuste perioodi, sovetiaja alguse ja lõpu võimet hal- 
vata põhjalikult kogu ühiskonna funktsioneerimist ja institutsionaalset struktuuri. 


Põlvkonnasisene mobiilsus tähendab seda, millisele tasemele jõuab indiviid eluea jooksul 
sotsiaalses hierarhias (Saar, 2010: 25). 

Kuid kõige tundlikum traumaatilisele kogemusele on Aarelaid-Tarti sõnul siiski 
kultuur. Uurimuses intervjueeriti nii kodumaal elavaid eesti intellektuaale, Rootsis 
elavaid pagulaseestlasi kui ka Eestis elavaid peamiselt nõukogude ajal saabunud 
venelasi, kes taasiseseisvunud Eestis end ahistatuna tundsid. Elulugusid uurides 
jõudis Aarelaid-Tart järeldusele (sealsamas), et kuigi indiviid ei saa muuta trau- 
maatilistes ajaloosündmustes kujunenud sotsiaalset tegelikkust, soovib ta siiski selle 
üle teatud kontrolli saavutada, et vähemalt oma tuleviku kujundamisel end mingil 
määral ja sõltumata asjaoludest kuigivõrd vabana tunda. Selle juures otsitakse tuge 
ajalooteadvusest, rituaalidest ja traditsioonidest kui rütmistatud toimingutest elu 
korrastamisel jne. Nendes toimingutes väljenduvad inimliku aja erinevad moodu- 
sed — kultuuriline, poliitiline, ajalooline aeg, aga ka põlvkondlik aeg, mil põlvkond 
läbib teatud (murrangulise) ajalooetapi ja saab kollektiivselt teadlikuks endast kui 
unikaalsest generatsioonist, mis teda eelkäijatest ja järeltulevatest eristab. 

Just põlvkonnateadvuse kaudu tajuvad indiviidid oma eksistentsi jooksul aset 
leidnud suure mõjuulatusega sündmusi, hakates neid pidama osaks oma eluloost 
(Aarelaid-Tart, 2012) ja luues sellest tulenevalt kollektiivseid käitumismalle ja süm- 
bolilisi konstruktsioone, saades sel moel uut sotsiaalset reaalsust loovateks tegutse- 
jateks. Kirjeldatud protsessid ei sisalda üksnes dramaatilisi momente, iga uus põlv- 
kond leiab sündmusele oma interpretatsiooni ning loob uued sümbolilised normid, 
mis mõnikord panevad aluse uuele subkultuurile. 

Koos Li Bennich-Björkmaniga on Aarelaid-Tart (2012) spetsiaalsemalt vaatluse 
alla võtnud ka pöördeliste aegade põlvkonnad kõigis Balti riikides ja süvenenud viie 
põlvkonnagrupi elulugudesse, mida reflekteerivad vastavalt 1920ndatel, 1930ndatel, 
1950ndatel, 1970ndatel ning 1990ndatel sündinud indiviidid. Peaaegu kõik neist on 
pidanud elama kahe või enama vastandliku mentaalse, ideoloogilise ja majandusliku 
korra all, elades elu, mis hõlmas erinevaid väärtuste konstellatsioone, millest üks 
baseerus nõukogude ideoloogial ja teine lääne demokraatial. 


Meediauuringud 


Akadeemilised meediauuringud on olnud suuresti koondunud Tartu Ülikooli, oma- 
aegsesse ajakirjanduse (hiljem ajakirjanduse ja kommunikatsiooni) osakonda, mil- 
lest praeguseks on saanud ühiskonnateaduste instituut. 

Mahukamatest meediauuringute projektidest oli üks esimesi pärast taasise- 
seisvumist Svennik Hoyeri, Epp Laugu ja Peeter Vihalemma toimetatud ja rohke- 
arvulise autorkonna toel avaldatud kogumik „Towards a Civic Society: The Baltic 
Medias Long Road to Freedom“ (1993), mis avas lääne ühiskonna ja rahvusvahelise 

kommunikatsiooniuurijate kogukonna jaoks arusaadavas keeles Balti riikide seni- 
teadmata tahke. Raamat tutvustas Eesti, Läti ja Leedu meediamaastiku ja meedia- 
süsteemi olukorda ja arengut, alustades 17. sajandist ja lõpetades sovetijärgse perioodi 
algusega. Kolmeosalises raamatus tehakse esmalt põhjalik ekskurss ajakirjanduse 
ajalukku kõigis kolmes Balti riigis ning antakse ülevaade professionaalse ajakir- 
janduse kujunemisest ja arenemisest erinevate võimude all ja iseseisvuse ajal, kuni 
okupatsioonideni aastatel 1940—1944. Teine osa on pühendatud muutustele meedia- 
maastikul nõukogude režiimi aastatel 1945-1986, analüüsides seda kolme perioo- 
dina: Stalini aeg 1945-1955, Hruštšovi sula 1956—1968 ja stagnatsiooniaeg 1969-1986. 
Raamatu kolmas osa keskendub uuele algusele alates laulvast revolutsioonist, vaatleb 
meediasüsteemi arengut kolmes noore demokraatiaga ühiskonnas kuni teose ilmu- 
miseni 1993. aastal. Uurimusele annab väljaspool olija perspektiivi tuntud Norra 
ajakirjandusuurija Svennik Hoyer, kes võrdleb Balti riikide ja Skandinaavia maade 
meedia arengulugu. 

Selle raamatu jätkuna ilmus 2002. aastal Peeter Vihalemma toimetatud , Baltic 
Media in Transition’, mis tõi rahvusvahelise lugejaskonna ette taasiseseisvunud Eesti, 
Läti ja Leedu meedia ja ühiskonna arengu, mil ajakirjandusest sai suurt ühiskond- 
likku läbimurret käivitav mehhanism. Raamat katab terve kümnendi 1990ndate algu- 
sest kuni uue aastatuhande alguseni ning tutvustab rahvusvaheliselt vähe levinud 
statistikat Balti riikide arengu kohta teiste siirdeühiskondadega võrreldes. Kogumik 
keskendub meedia (sh venekeelse meedia) rollile siirdeühiskonnas ning analüüsib 
Eesti Televisiooni ja Raadio tegevust aastatel 1991-2001, samuti suurimates päeva- 
lehtedes toimunud muutusi. 

Traditsioonilise massimeedia kanaleid ja nende kasutajaid, aga ka interneti 
levikut ja kasutajaskonda kaardistab 2004. aastal ilmunud laiahaardeline kogumik 

„Meediasüsteem ja meediakasutus 1965-2004“ (Vihalemm, 2004). Nüüdisaegse 
meediakasutuse teatmeteoseks tituleeritud raamatu tähtsus seisneb erinevate and- 
mete ja raskesti ligipääsetavate uurimistulemuste süsteemses esitamises ja üldsusele 
kättesaadavaks tegemises. 

Samal aastal (2004) avaldati veel teinegi koguteos, ,,Eesti elavik 21. sajandi algul“ 
(toimetajad Kalmus, Lauristin ja Pruulmann-Vengerfeldt), mis koondas endas 
2002/2003. aasta talvel toimunud esimese MeeMa küsitluse. Paralleelselt üle-ees- 
tilise esindusliku uuringuga toimus sarnase ankeedi alusel postiküsitlus ka Rootsis 
Stockholmis (vt lähemalt Bolin, 2005). 

Uue meedia uuringutega tehti algust juba samas ,,Eesti elaviku“ raamatus, kui 
eraldiseisvana võeti fookusesse mobiiltelefonide (toona ei olnud need veel ühenda- 
tud internetti), arvutite ja interneti kasutus (Runnel ja Vengerfeldt, 2004). 


с 

Pille Runnel ja Pille Pruulmann-Vengerfeldt on jätkanud samasuunalisi analüüse 
veel mitmeski publikatsioonis, mille seast võib välja tuua need, milles käsitletakse 
põhjalikumalt tehnoloogilist murrangut ja internetiseerumist, mis on viinud Eesti 
kujunemiseni üheks juhtivaks e-riigiks (Runnel jt, 2009). Teisalt on need arengud 
viinud uut tüüpi kihistumiseni Eesti ühiskonnas – digitaalse kihistumiseni, mis 
osutab interneti kasutamise barjääridele, mis teatud ühiskonnagrupid internetist ja 
uuemast kommunikatsioonitehnoloogiast eemal hoiavad, tekitades sel moel info- 
kihistumist ehk erineval tasemel kohanemist infokeskkonnas (Kalvet ja Pruulmann- 
Vengerfeldt, 2008; Kalmus jt, 2013). 

Seoses interneti ja mobiilsete meediatehnoloogiate levikuga üha noorema elanik- 
konna seas muutus aktuaalseks laste ja noorte meediakasutuse uurimine. Üks mas- 
taapsemaid algatusi selles vallas on enam kui 30 Euroopa riigi teadlasi koondav 
projekt „EU Kids Online“ (Livingstone ја Haddon, 2009), mille esimeses osas (2006– 
2009) koguti, võrreldi ja hinnati juba olemasolevaid andmeid ning teises (2009—2011) 
viidi läbi esindusliku valimiga originaaluurimus, milles küsitleti 25-s Euroopa riigis 
elavaid 9—16-aastaseid lapsi ja nende vanemaid. Küsitlusankeet puudutas laste inter- 
netikasutust, digitaalset kirjaoskust, riskide kogemist ja nendega toimetulekut ning 
lapsevanemate tegevusi laste juhendamisel. Projekti Eesti-poolne juht Veronika Kal- 
mus on koos uurimisrühma liikmetega (Andra Siibak, Pille Pruulmann-Vengerfeldt, 
Maria Murumaa-Mengel, Kairi Talves jt) tutvustanud tulemusi paljudes artiklites), 
tuues välja, et Eesti lapsed on Euroopas esirinnas nii interneti kasutamise ulatuse 
(ka internetiga liialdamise) kui ka sel teel kogetud riskide poolest (Kalmus, 2008; 
Smahel jt, 2012; Helsper jt, 2013), nende seas nt küberkiusamine ja kokkupuuted 
vägivalla, pornograafia ja seksuaalse ahistamisega (Kalmus jt, 2010; Soo jt, 2015). 

Uus aastatuhat on toonud kaasa põhjaliku kultuurinihke, mille põhjused ei ole 
enam seletatavad siirdeühiskonna protsessidega, vaid on mõjutatud globaalse kul- 
tuuri, aga eeskätt tehnoloogilise keskkonna muutusest ja nendest muutustest, mis 
on toimunud elanikkonna kultuuris osalemise viisides (Lauristin, 2012a: 13-14; 
vt samuti ptk 3.1 käesolevas raamatus). 


[8] Projekti tulemusi tutvustavate publikatsioonide täielik nimekiri ja raportid on kättesaada- 
vad projekti kodulehel: http://eukidsonline.ut.ee. 

Kodanikuühiskond ja kogukond 


Alus kodanikualgatuste institutsionaliseerimise ja kogukondade uuringutele pandi 
1990. aastate keskpaigas (Aarelaid-Tart, 1993; Aarelaid-Tart ja Tart, 1995) ning 
20oondate alguses (Lagerspetz, 2001; Lagerspetz, Ruutsoo ja Rikmann, 2000). 

Nõukogude perioodil oli kodanike omaalgatus kammitsetud ja poliitiliselt kont- 
rollitud. Esimesi märke sõltumatust kodanikualgatusest võis näha perestroika ajal, 
mil režiimi haare lõdvenes. Mikko Lagerspetzi, Erle Rikmanni ja Rein Ruutsoo 
(2007) hinnangul oli tegu ühiskonna mõningase liberaliseerimisega ilma tegeliku 
demokratiseerimiseta, kuid et võimaliku represseerimise hirm ei olnud enam nii 
suur kui varem, hakkas tekkima ka režiimist sõltumatuid liikumisi ja ühendusi. 
Autorid (Lagerspetz, Rikmann ја Ruutsoo, 2007: 9–12) periodiseerivad põhjalikult 
kodanikualgatuste tekke ja kodanikuühiskonna arengu faasid ja etapid, alustades 
aastatel 1986-1990 alanud nn protestifaasiga, mil suurt osa elanikkonnast Кааза- 
vate algatuste tõukejõuks sai rahvuslik vabadusliikumine, ning lõpetades 2ооопдаје 
kodanikuühiskonna konsolideerumise faasi tunnusjoonte visandamisega. 

Lagerspetz, Ruutsoo ja Rikmann (2000) jäädvustasid uue aastatuhande eel Eesti 
kodanikualgatuste hetkeseisu ja arenguvõimalused, tuginedes 1998. aastal korralda- 
tud küsitluse tulemustele mittetulundusühingute hulgas. Võrreldav esinduslik küsit- 
lus korraldati 2005. aastal, millest annab täpsema ülevaade Erle Rikmanni (2007) 
koostatud kogumik. 

Praeguseks on see valdkond stabiliseerunud, vastu on võetud mitu põhimõtteid ja 
head tava kehtestavat dokumenti, asutatud on tegevusi koordineerivaid ja toetavaid 
organisatsioone ja uurimisasutusi. 

Paralleelselt kodanikuühiskonna temaatikaga on aktualiseerunud kogukonna- 
liikumine, mille puhul piirkonna elanikud mõtestavad oma tegevust kogukonnast 
lähtuvalt ja sellele suunatult. 2014. aasta seisuga annab geograafiliselt piiratud alal 
tegutsevatest kogukondadest ülevaate linnateemade kompetentsikeskuse Linnalabor 
ja MTÜ Eesti Külaliikumine Kodukant koostöös läbiviidud uuring (Vihma ja Lippus, 
2014), milles lisaks kogukondade struktuurile, juhtimisele ja ressurssidele pööratakse 
tähelepanu ka kogukondade ja kohalike omavalitsuste vahelistele suhetele. 


Lõimumine 
Venekeelse elanikkonna lõimumine Eesti ühiskonda on leidnud nii meie kui ka eriti 


välismaise avalikkuse, ajakirjanike ja poliitikute laialdast ja järjekindlat tähelepanu. 
Võib öelda, et integratsiooni probleemistik on kõige enam empiiriliste uuringutega 

kaetud ning kõige enam välismaistele analüütikutele huvi pakkunud ühiskonnaelu 
valdkond Eestis. 

Juba 198ondate lõpus, veelgi enam pärast taasiseseisvumist tehti sageli välismaise 
rahastuse toel suuri uuringuid, mis küsitlustulemuste alusel võrdlevalt analüüsisid 
eestlaste ja mitte-eestlaste ühiskondlikke hoiakuid ja sotsiaalset aktiivsust, kollektiiv- 
set identiteeti ja väärtushinnanguid, tööhõivet, hinnanguid rahvussuhetele jne (vt nt 
Kirch jt, 1992; Hallik, 1997; Vihalemm, 1997; Kirch, 1997; Kirch jt, 1997; Kruusvall, 
1997; Pavelson, 1997). 

Aprillis 1996 moodustati tollase haridusministri Jaak Aaviksoo korraldusega 
teadusasutustevaheline töörühm, mis sai ülesandeks töötada välja venekeelse elanik- 
konna integreerimise riikliku programmi alused. Asuti täitma uurimis- ja arendus- 
projekti , Mitte-eesti noorte integreerimine Eesti ühiskonda“ (projekt VERA). Mõne 
kuuga kujunes seminaride käigus uurimiskollektiiv 27 uurijast, projekti juhtinud 
nõukogus olid Marju Lauristin, Mati Heidmets, Priit Järve ja Marje Pavelson. Aasta- 
tel 1997—2002 anti välja mitu mahukat kogumikku (vt Järve, 1997; Lauristin jt, 1998; 
Heidmets, 1998; Lauristin ja Heidmets, 2002), publitseeriti mitukümmend artiklit 
nii Eestis kui ka välismaal. 

1998. aastal käivitus esimene riiklik mitte-eestlaste integratsiooniprogramm, selle 
ja järgnevate lõimumiskavade üheks osaks sai integratsioonimonitooringute korral- 
damine, mida on siiani tehtud kuuel korral — aastatel 2000, 2005, 2008, 2010, 2011 
ja 2015 (vt Lauristin ja Vetik, 2000; Hallik jt, 2006; Vetik, Lauristin jt, 2008; Vetik jt, 
2010; Lauristin jt, 2011; Kallas jt, 2015). Tähelepanuväärne on asjaolu, et uurimis- 
grupp on alati moodustunud mitme keskuse esindajatest. 

Lõimumise tendentse ja tõlgendusi üldistades ütles Marju Lauristin 2007. aasta 
Metsaülikoolis: 


Mitte-eestlaste ja eestlaste vahelise võõrdumise püsivust ning isegi selle suurenemist viimas- 
tel aastatel on seletatud eeskätt eestlaste ja venekeelse elanikkonna erineva meediaruumi, 
ideoloogia ja Venemaa propaganda mõjuga, mitte vaadeldud lahendamist nõudvate sot- 
siaalsete ja psühholoogiliste probleemide kontekstis. Uurimistulemused näitavad aga, et 
venekeelne elanikkond ise peab kõige olulisemaks võõrdumise allikaks sotsiaalset tõrjutust 
Eesti ühiskonnas, eestlaste ja mitte-eestlaste erinevaid eneseteostuse väljavaateid nii hari- 
duses, majanduses kui ka avalikus elus. Samas ei pea valdav osa eestlasi neid probleeme 
eriti oluliseks. Eitades sotsiaalmajanduslike probleemide rolli integratsioonis, peetakse 
silmas üldise heaolu kasvu positiivset mõju ka mitte-eestlaste olukorrale. [...] Ometigi 
on üldise heaolu kasvu taustal rahvuslik mõõde elanikkonna kihistumises kasvanud. [...] 
Eestlased, kes on saanud oma hariduse juba vabas Eestis ning jõudnud juba keskealistena 
majanduses ja poliitikas juhtivale positsioonile, on saanud hüüdnimeks ,võitjate põlvkond“. 
Samaealiste mitte-eestlaste kohta seda aga öelda ei saa. Kontrast sama earühma eestlaste 

eneseteostusega, sotsiaalse ebaõigluse tunne on eriti suur just haritud keskealistel, sh Eesti 
kodakondsusega mitte-eestlastel. Täitumata ootustest tulenev rahulolematus ning selle pin- 
nalt kasvav protesti-identiteet võimendub nende teismelistes lastes. (Lauristin, 2008: 152). 


Need üldistused kehtivad ka praegu. Veelgi enam, nagu näeme selle raamatu mit- 
mest peatükist (2.3, 4.3, 6.2, 6.3, 6.4, 6.5, 6.6), on erinevused eestlaste ja venekeelse 
ühiskonnaosa vahel viimasel aastakümnel veelgi kasvanud. Seda olulisemaks võib 
pidada sellealase olukorra fikseerimist ja analüüsi, millega tegeldakse aktiivselt nii 
Tartu kui ka Tallinna ülikoolis ja uuringukeskuses Praxis. 


Elustiilid ja subkultuurid 


Üha laiemalt levivatest uutest subkultuuridest ja elustiilidest on akadeemilisi uuri- 
musi tehtud üsna vähe. Sellevõrra tänuväärsem on 2013. aastal ilmunud kogumik 
subkultuuridest ja stiilikultuuridest koos nende väärtuste ja normidega, mis Eesti 
kontekstis eksisteerivad. Sissejuhatuses subkultuuride sotsiaalteaduslikku käsitlusse 
teeb kogumiku toimetaja Airi-Alina Allaste (2013: 27–56) ekskursi subkultuuride 
uurimise traditsiooni ja termini kujunemisse. Allaste demonstreerib, kuidas mõiste 
on ajas muutunud ja laienenud ning viitab nüüdisajal pigem ,üleilmsetele trendi- 
dele ja sarnaste maitse-eelistustega indiviidide võrgustikule“ kui ,,sotsiaalsele pato- 
loogiale“ (Allaste, 2013: 10, 29). Peeter Vihma (2013: 57—67) toob välja, kuidas elu- 
stiilide uurimises üldiselt defineeritakse neid üha enam tarbimise kaudu: milliseid 
rõivaid ja aksessuaare, muusikat, filme, ajakirju jm tarbitakse. See teeb elustiilist 
tarbekaupade hankimise kaudu defineeritava eluprojekti, millele osutas juba Pierre 
Bourdieu (1993). 

Nõukogude ajal, mil ühiskond oli väliselt homogeensem ja kontrollitud, ei ekspo- 
neerinud eristuvad subgrupid end avalikult, vaid tegutsesid võrreldes lääneriikidega 
varjatult. Seetõttu ei leia ka sellesse ajajärku kuuluvaid erandlikke kultuurilisi nähtusi 
(nt biitnikute kultuuri) käsitlevaid allikaid, mõni üksik välja arvatud (vt Salumets, 
1998). 

Kõige pikemalt on globaalsetest subkultuuridest Eestis kestnud punkkultuur, mis 
sai hoo sisse 1970ndate lõpus,198ondate alguses (USAs ja Suurbritannias hakkas 
sel ajal punk juba hääbuma), muutudes siinmail üheks kõige enam etableerunud 
liikumiseks (Turk, 2013: 79). Pungi õitsenguperioodiks Eestis loetakse 198ondaid 
(vt Trubetsky, 2009). Koos nõukogude režiimi lagunemisega kadus osaliselt senise 
vastupanu või provokatsiooni mõte; teisalt sai punkliikumisest omal moel rahvusliku 
liikumise osa (Turk, 2013: 79, 114). 

Teiste stiilikesksete subkultuuride seas on Eestis lähemalt uuritud ka peavoolu- 
kultuurist eristuvat metal-kultuuri, mille peamiseks tunnuseks on metal-muusika 
kuulamine (Araste, 2013); hiphopkultuuri muusika, tantsu, grafiti, ürituste jm kaudu 
(Kobin ja Allaste, 2009; Kobin, 2013); alternatiivsel elektroonilisel muusikal põhine- 
vat klubikultuuri (Allaste, 2001; Allaste, 2013); mootorratturite subkultuuri ehk moto- 
ja biker-kultuuri, mis jõudis Eestisse 1990ndate keskpaigas, mil hakkas kujunema 
läänelik rattaomanike subkultuur (Altermann ja Maripuu, 2013), jne. 

Subkultuuride kirjul maastikul leidub veel rohkesti mitmesuguseid etnilise, reli- 
gioosse, sportliku või erialase ideoloogilise taustaga allkultuure, mille kohta aka- 
deemilisi uurimusi eesti keeles napib. Küll aga on lähemalt uuritud ökoloogilist 
elustiili ja vaimseid praktikaid viljelevaid kogukondi, mis otsivad lahendust sellistele 
nüüdisühiskonna probleemidele, mis tulenevad keskkonna ja majandusega, aga ka 
sotsiaalsusega seotud riskidest (vt Allaste, 2011; Krull, 2012). 


1.2.4. KOKKUVÕTE 


Ülaltoodud ülevaade sotsioloogilise uurimistöö arengust Eestis 50 aasta jooksul 
ei pretendeeri kaugeltki kõikehõlmavusele!!. Oleme käsitlenud vaid neid uuringuid, 
mis on olnud oluliseks eeltööks ja kontekstiks MeeMa uuringule. Siiski võimaldab 
see näha mõningaid sotsioloogiliste uuringute arengu põhijooni, kasvõi andme- 
kogumise ja analüüsi metodoloogia arengut, uurimisvaldkondade ja uurimiskes- 
kuste püsimist või muutumist. 

Kokkuvõtvalt võib praegusest perspektiivist vaadatuna vähemasti meediasotsio- 
loogiliste uuringute puhul algusest peale esile tuua nende tugevat metodoloogilist 
alust, nii et hoolimata režiimi ahistavatest tingimustest oli võimalik enam-vähem 
adekvaatselt sotsiaalseid protsesse hõlmata. See saavutati suuresti tänu komplekssele 
kontseptuaalsele lähenemisele, andmekogumise ja -töötlemise reeglite ja tavade 
väljakujunemisele. Suur osa 1970.–1980. aastatel kujunenud uurimispõhimõtetest 
on ka MeeMa uuringutes äratuntavalt esindatud. 

Eestit võib pidada üheks kõige enam sotsioloogiliste küsitlustega kaetud piir- 
konnaks tollases Nõukogude Liidus. Kahjuks on suurt kogutud andmehulka väga 
vähesel määral üldistatud. Tervikpildi loomine ühiskonna arengust ei olnudki nõu- 
kogudeaegsete ideoloogiliste piirangute tõttu võimalik. Seda saaks aga teha praegu, 


[9] Täielikuma pildi saamiseks varasemast ajast vt Saar, Titma ja Kenkmann, 1994; Titma, 
2002; Lagerspetz ja Pettai, 2003; Rosimannus ja Titma, 2004. 

sest suur osa küsitlustulemustest on säilinud Eesti Sotsiaalteaduslikus Andmearhiivis 
ja sekundaarseks analüüsiks kättesaadav. Sotsioloogiline arheoloogia võiks noortele 
uurijatele olla huvipakkuv ja inspireeriv väljakutse. 

Mikko Lagerspetz ja Iiris Pettai tõid Eesti sotsioloogia nõrga küljena esile aka- 
deemilise foorumi puudumise, mis edendaks professionaalset diskussiooni (2003). 
Kahjuks on see suurel määral nii ka praegu. Kuigi Eesti Sotsioloogide Liidu tegevus 
on viimastel aastatel aktiviseerunud ning üle paari-kolme aasta toimuvad Eesti sot- 
siaalteadlaste konverentsid, on järjekindlaks erinevaid keskusi ja uurimistulemusi 
ühendavaks ja üldistavaks foorumiks olnud üksnes inimarengu aruanded. Nende 
koostamises on peale sotsioloogide osalenud ka politoloogid, majandus-, hari- 
dus- ja keskkonnateadlased ja teised, nii on need olnud kõiki Eesti sotsiaalteadlasi 
koondav platvorm. Viimasel kümnel aastal on inimarengu aruannete maht suure- 
nenud ja haare laienenud, ühiskondlik tähelepanu nendele oluliselt kasvanud. Võib 
öelda, et suurel määral tänu nendele on ka avalikkuse tähelepanu sotsiaalteadustele 
suurenenud. 

Teise puudusena märkisid Lagerspetz ja Pettai (2003) uurimistulemuste teoree- 
tilise mõtestamise vähesust. Viimasel 10—15 aastal on selles toimunud suur edasi- 
minek, tänu sotsioloogia kui eriala õpetamisele kahes ülikoolis, regulaarsele koos- 
tööle teiste maade uurijatega, publikatsioonidele rahvusvahelistes ajakirjades ning ka 
tänu inimarengu aruannetes esitatud üldistatud analüüsile. Siiski tuleb tõdeda, et ka 
praegused uuringud jäävad kohati fragmentaarseteks, neis napib sageli üldistusjõudu 
ühiskonna kohta tervikuna, mida Lagerspetz ja Pettai 2003. aastal Eesti sotsioloogia 
nõrgaks küljeks pidasid. 

Käesolev raamat kujutab endast ühte katset anda süsteemne ülevaade inimese ja 
ühiskonna vahekorrast ning elaviku muutumisest uuel sajandil. 

SOTSIAALTEADUSLIK VAADE 
KOLME AASTAKÜMNE ARENGUTELE 


Marju Lauristin ja Peeter Vihalemm 


Selleks et tõlgendada „Mina. Maailm. Meedia“ (MeeMa) ja teiste empiiriliste sot- 
siaalteaduslike uuringute tulemusi, peab paigutama need Eesti üldise ühiskondliku 
arengu konteksti. Kahjuks on üldistavaid, eri valdkondi ühendavaid ülevaateid vähe, 
mistõttu üldine pilt ühiskondlikust arengust kipub sageli olema ühekülgne ja must- 
valge, stereotüüpidest mõjutatud. Mitmekülgsema pildini jõudmine eeldab meie 
meelest viimaste aastakümnete arengu erinevate perioodide esiletoomist ning nende 
iseloomustamist sel ajajärgul domineerinud majanduslike, poliitiliste ja kultuuriliste 
protsesside kaudu. 

Püüdes Eesti viimase kolme aastakümne arengut üldistavalt iseloomustada, 
oleme jaganud selle seitsmeks perioodiks. Esimeste puhul nendest on olulisi sünd- 
musi rohkem, perioodide piirid on selgemini määratletavad ning kindlasti tuleb 
esile tuua ka alaperioode. Arenguperioodide eristamist saab seostada selgete polii- 
tiliste tähtsündmustega, eeskätt Eesti riiklust puudutavate muutustega, nagu ise- 
seisvuse taastamine, valitsuskoalitsioonide muutumine, liitumine Euroopa Liiduga, 
majanduskriis jms. Oleme püüdnud perioodide eristamisel ja nimetamisel välja tuua 
iseloomulikke sisulisi muutusi ja protsesse. Varasemates publikatsioonides (Viha- 
lemm ja Lauristin, 2004; Lauristin ja Vihalemm 2009, 2010) väljatoodud perioodide 
piire uuesti mõtestades oleme teinud nendesse, samuti perioodide nimetustesse 
mõningaid muudatusi. Viimase 10—15 aasta puhul on arenguperioodid ebamäära- 
semad, üleminekud ühtlasemad ja eristused tinglikud. 

Eristame järgmisi arenguperioode": 

• poliitiline läbimurre ja taasiseseisvumine 1987—1991 
• uue riikliku korralduse rajamine 1991-1995 

• majanduslik stabiliseerumine 1995-1999 

• eurointegratsioon ja arengukriis 1999—2004 

• uuel teelahkmel ELi liikmena 2004—2008 

• majanduskriis ja sellest väljumine 2008—2012 

• majanduslik ja poliitiline paigalseis 2012-2016. 

Allpool käsitleme ülalnimetatud perioode üksikasjalikumalt. 

Oleme oma varasemates siirdeaja ülevaatlikes analüüsides neid perioode iseloo- 
mustanud järgmistest aspektidest: domineerinud protsessid, muutusi toetanud insti- 
tutsionaalsed struktuurid ja sotsiaalsed jõud, muutusi takistanud tegurid, muutuste 
sümboolne sisu (Lauristin ja Vihalemm, 1997: 84—116; 1998: 687—701). Eraldi käsit- 
lemist on leidnud meedia osa nendes muutustes (Vihalemm ja Lauristin, 2004). 
Kuivõrd praegune käsitlus keskendub kogu siirdeteekonna üldistamisele, loobume 
siinkohal alaperioodide üksikasjalikust analüüsist, tuues ära ainult nende märk- 
sõnalise iseloomustuse tabelis 1.3.1. 

Meie sihiks ei ole ammendava ajaloolise ülevaate esitamine, pigem punktiirse 
taustapildi loomine, mis on vajalik Eesti ühiskonnas toimunud muutuste nägemi- 
seks nende ajalises raamistuses. Omaette eesmärk on seejuures sotsiaalse konteksti 
loomine MeeMa küsitlustele sügisel 2002, 2005, 2008, 2011 ja 2014, et osata paremini 
tõlgendada tendentse küsitlustulemustes. 


1.3.1. I PERIOOD. 
POLIITILINE LABIMURRE JA TAASISESEISVUMINE 1987-1991 


Üleminekuaja alguseks Eestis loetakse üldiselt fosforiidisõja algust veebruaris 1987, 
kui pärast aastakümneid kestnud tardumust „läks ajalugu liikvele“ (Taagepera, 1993: 
111). Ülemineku eelduste kujunemise aega (veebruar 1987 — märts 1988) vaatleme 
koos poliitilise läbimurde perioodiga. Seda perioodi iseloomustab poliitilise kesk- 
konna väga kiire muutumine. Kevad 1987 erineb väga palju kevadest 1988 või 1989. 

Nõukoguliku poliitilise ja ideoloogilise kontrolli taandumine toimus aprillist 
1988 kuni detsembrini 1989 nii kiiresti, et mingi sündmuse mõistmiseks ei piisa 


[1] Meie periodiseering on suhteliselt lähedane Raivo Vetiku jt poolt 2012. a esitatud 
periodiseeringule (Vetik jt, 2012: 443). 

aastaarvust, hädavajalik on määrata selle toimumine vähemalt kuu, kui mitte kuu- 
päeva täpsusega. Aprilli keskel 1988 võeti sinimustvalge lipp Tartu muinsuskaitse 
päevadel esimest korda sõja järel taas avalikult kasutusele; kaks kuud hiljem, jaani- 
päevaks oli see ametlikult kuulutatud Eesti rahvuslipuks; vähem kui aasta pärast, 
24. veebruarist 1989 lehvis see taas Pika Hermanni tornis; aasta hiljem valis 590 ооо 
inimest Eesti Kongressi. 

Poliitilise läbimurde ajajärgu võib jagada järgmisteks alaperioodideks: 

• veebruar 1987 — aprill 1988: ärkamine, fosforiidisõda, poliitilise avalikkuse taassünd; 
• mai 1988 — detsember 1989: rahvuslike jõudude konsolideerumine, massiliikumiste 
kõrgpunkt (laulev revolutsioon); 
• jaanuar 1990 — august 1991: institutsionaliseeritud võitlus iseseisvuse taastamise 
eest, Ülemnõukogu ja Eesti Kongressi tegevus põhiseadusliku korra taastamisel. 
Aastad 1988—1990 jäävad Eesti ajalukku erakordse rahvusliku tõusu ning tavakoda- 
nike massilise poliitikast osavõtu ajana. Seda aega iseloomustab korraga nii Laulu- 
väljaku kordumatu ühistunne kui ka esile tõusnud sügav emotsionaalne vastasseis 
rahvusliku liikumise kahe tiiva vahel, mida tinglikult nimetame radikaalseks ja refor- 
mistlikuks suunaks ning mille organisatsiooniliseks vormiks kujunes konkurents 
Rahvarinde ja Eesti kodanike komiteede liikumise vahel. 

Selle perioodi kõige olulisema protsessina võib nimetada nõudmiste radikaliseeru- 
mist – ajaloolise tõe, rahvusliku mälu ja rahvuslike sümbolite taastamisest perioodi 
alguses kuni Eesti täieliku poliitilise ja majandusliku iseseisvuse taotlemiseni 
perioodi lõpuks (vt lähemalt tabel 1.3.1). 

Novembris 1988, kui võeti vastu suveräänsuse deklaratsioon (sisuliselt vetoõigus 
Moskva seaduste ja otsuse suhtes, mis kutsus esile ,,suveräänsuste paraadi“ kõigis 
teistes liiduvabariikides ning oli sellisena oluline tegur NSVLi lagunemises — vt Ger- 
ner ja Hedlund, 1993; Clemens, 1997; Hale, 2000), oleks suur osa eestlastest olnud 
nõus liidulepinguga, s.t uuendatud Nõukogude Liitu edasijäämisega. NSV Liidust 
lahkulöömist toetas novembris 1988 tehtud avaliku arvamuse küsitluse kohaselt 56% 
eestlastest (Beissinger, 2002: 176). Samal tasemel oli toetus täielikule iseseisvusele 
aprillis 1989. Murrang arusaamades Eesti võimaluste kohta toimus 1989 sügisel, kui 
sündmused Kesk-Euroopas näitasid kogu Nõukogude impeeriumi peatse kokkuvari- 
semise võimalikkust. Jaanuaris 1990 pidas täielikku iseseisvust õigeks valdav enamik 
eestlastest, mõni kuu hiljem peaaegu kõik eestlased (tabel 1.3.2). 

1989. aasta sügise sündmused Poolas, Ida-Saksamaal ja kõigis teistes Nõukogude 
senistes satelliitriikides näitasid, et reaalsus on muutumas, Nõukogude impeeriumi 
kokkuvarisemine on võimalik. 

Tabel 1.3.1. Poliitilise läbimurde perioodi üldiseloomustus 1987-1991 


võitlus Eesti iseseisvuse 
taastamise ja rahvus- 
vahelise tunnustamise 
eest 


Alaperiood Domineerivad protsessid | Protsesside sisu ja tulemus 
Veebruar Poliitilise avalikkuse Opositsiooniliste arvamuste avalik väljendamine 
1987 — eelduste kujunemine Ajaloolise tõe taastamise, ajaloo mittesovetliku käsitluse 
märts 1988 Nõukogude Liidus algus 
Gorbatšovi glasnosti- Rahvusliku identiteedi taasavastamine, rahvuslike 
poliitika raamides eesmärkide manifesteerimine 
Isemajandava Eesti (IME) | Massiliikumiste eelduste kujunemine 
programm Ettevalmistused majanduslikuks iseseisvumiseks 
Aprill Rahvuslike vabaduslii- Poliitilise aktiivsuse kiire kasv, poliitiliste massiliikumiste 
1988 – kumiste kujunemine muutumine üldrahvalikeks 
detsember | sotsiaalselt ja poliitiliselt | Vabaduse piiride laienemine Nõukogude Liidus toimu- 
1989 domineerivaks jõuks vate üldiste muutuste raamistikus 
Poliitiliste nõudmiste Suveräänsusdeklaratsioon 
radikaliseerumine, Eesti keele staatuse seadusandlik kindlustamine 
suveräänsuse asemel Eesti, Läti ja Leedu rahvarinnete liidripositsioon 
Nõukogude Liidus Eesti Nõukogude Liidu liberaliseerumises 
täieliku iseseisvuse Impeeriumimeelsete liikumiste kujunemine mitte-eest- 
taotlemine laste hulgas 
Rahvaliikumiste vastas- | Eesti rahvusliku liikumise jagunemine kaheks tiivaks, 
seisudel põhineva polii- | reformistlikuks Rahvarindeks ja radikaalseks Eesti 
tikavälja kujunemine kodanike komiteede liikumiseks 
Väikeettevõtluse ja rahvusvaheliste ühisettevõtete 
kujunemine 
Jaanuar Kompartei ja nõukogude Kompartei taandumine poliitiliselt areenilt, uute era- 
1990 — organite poliitilise kont- | kondade teke, mitmeparteisüsteemi kujunemine 
august rolli kaotamine Eesti Kongressi valimised ja tegevusse astumine, otsus 
1991 Institutsionaliseeritud põhiseadusliku korra taastamise kohta 


Iseseisvusmeelsete jõudude võit Ülemnõukogu valimis- 
tel ja Rahvarinde valitsuse moodustamine 

Üleminekuperioodi väljakuulutamine Eesti iseseisvuse 
taastamiseks 

Eesti Vabariigi nime, vapi ja lipu taastamine 

Poliitiline konkurents Ülemnõukogu ja Eesti Kongressi 
vahel 

Impeeriumimeelsete jõudude vastupanu Tallinnas ja 
Ida-Virumaal 

Rahvusvahelise toetuse kasv Balti riikide iseseisvumisele 

Vastastikuse koostöö kokkulepe Eesti ja Jeltsini Vene- 
maa vahel 

Eesti taasiseseisvumise otsuse vastuvõtmine Ülemnõu- 
kogus rahvuslike jõudude kokkuleppel, kompromiss 
Eesti põhiseaduslikule korrale ülemineku küsimuses 
Ülemnõukogu ja Eesti Komitee vahel 

Eesti taasiseseisvumise rahvusvaheline tunnustamine 


Allikas: Lauristin ja Vihalemm, 1997; Vihalemm ja Lauristin, 2004 

Tabel 1.3.2. Millisena te sooviksite näha Eesti tulevikku? 1989-1990 
% rühmast. Avaliku arvamuse küsitluste tulemused 


1989 1990 
Kas Eestist peaks saama ... Aprill Sept Jaan Märts Mai 
Eestlased 
-.. liiduvabariik praeguse föderatsiooni koosseisus 2 2 о 1 о 
... laialdaste õigustega vabariik uuenenud NSV Liidus 39 31 15 9 1 
-.. iseseisev riik väljaspool NSV Liitu 56 64 81 87 96 
Ei tea, ei oska öelda 3 3 2 2 3 
Venekeelsed vastajad 
-.. liiduvabariik praeguse föderatsiooni koosseisus 54 37 20 24 21 
... laialdaste õigustega vabariik uuenenud NSV Liidus 25 47 52 45 46 
-.. iseseisev riik väljaspool NSV Liitu 5 9 7 21 26 
Ei tea, ei oska öelda 14 7 9 8 7 


Allikas: Kivirähk, 1991 


Vaatamata Eesti jätkuvale vormilisele kuulumisele Nõukogude Liidu koosseisu 
oli suveräänsusdeklaratsioonijärgne areng valmistanud ette pinna sisuliselt esi- 
meste vabade parlamendivalimiste toimumiseks. 1990. aasta kevadel toimunud 
Eesti Kongressi ja ENSV Ülemnõukogu valimised kujunesid nende kahe liikumise 
seisukohalt otsustavaks jõukatsumiseks, mis pidi määrama Eesti edasise arengutee. 

Peaaegu ühel ajal valitud Ülemnõukogu ja Eesti Kongressi liikmeskonna osaline 
kattumine viis kahe liikumise vahelise poliitilise diskussiooni Eesti tuleviku üle par- 
lamentaarsele tasandile, valmistades ette konstruktiivset dialoogi ja tasakaalustatust 
taasiseseisvumisteede valikul. Selle tulemusena kuulutas Eesti Kongress 11. märtsil ja 
Ülemnõukogu 30. märtsil 1990 ametlikult välja poliitilise üleminekuperioodi ja aju- 
tise valitsemiskorra kuni iseseisva Eesti põhiseadusliku valitsuse ametisseastumiseni. 

Üleminekuperioodi Ülemnõukogu kujunes parlamentaarse demokraatia taasta- 
mise kooliks, kus õpiti nii seadusandluse tehnoloogiat, poliitiliste vastastega talitse- 
tud parlamentaarse debati pidamist, oma poliitiliste eesmärkide saavutamist demo- 
kraatlikul teel kui ka strateegilist riiklikku mõtlemist ning ühiste eesmärkide nimel 
kompromisside saavutamise kunsti. 1990.—1991. aastal võttis Ülemnõukogu vastu 
mitu iseseisvunud Eesti edasist arengut määranud seadust, nagu keeleseadus, Eesti 
valitsemise ajutise korra aluste seadus, omandireformi aluste seadus, sotsiaalmaksu 
ja tulumaksu seadused, ravikindlustusseadus jt. 

Moskvas toimunud 1991. aasta augustiputš kõrvaldas Mihhail Gorbatšovi nädalaks 
võimult, demonstreerides sellega ka kogu Nõukogude Liidu ,,demokratiseerimise“ 

ebakindlust, ja avas ootamatult kiiresti ajaloo akna Balti riikide iseseisvuse lõplikule 
taastamisele ja kiirele rahvusvahelisele tunnustamisele. 

Pärast dramaatilisi vaidlusi lahendas Ülemnõukogu 20. augustil 1991 keeruka 
restitutsioonidilemma ja võimukonkurentsi Eesti Kongressiga, teavitades maailma 
Eesti Vabariigi iseseisvuse taastamisest ning kutsudes sama otsusega ellu Põhisea- 
duse Assamblee, mille ülesandeks sai Eesti Vabariigi uue, nüüdisaja euroopalikule 
õigussüsteemile sobiva põhiseadusliku korra aluste väljatöötamine ning Eesti Vaba- 
riigi kodanikele rahvahääletuseks esitamine (vt Kaks otsustavat päeva Toompeal, 
1996; Vahter, 2011). 


1.3.2. II PERIOOD. ERAKORRALISE POLIITIKA AJAJÄRK: 
EESTI VABARIIGI RIIKLIKU KORRALDUSE RAJAMINE 1991-1995 


Reformide aja Poola peaminister Leszek Balcerowicz on kirjeldanud 1989. aasta 
murrangu järgset aega Ida- ja Kesk-Euroopas kui erakorralise poliitika ajajärku 
(1994, 1995). Sellele olid iseloomulikud rahva suur valmisolek reformideks, kan- 
natlikkus reformidega kaasnevate raskuste talumisel ning ootus, et neid lühiajalisi 
kannatusi kompenseerib saabuv olukorra üldine paranemine. Sellise kõrgendatud 
usalduskrediidi ja tulevikku suunatud ootuse tõttu saab valitsus erakorralise polii- 
tika perioodil ilma pikemate aruteludeta ja lühikesse aega kokkupressitult läbi viia 
sügavaid süsteemseid muutusi nii majanduses kui ka ühiskonnaelu paljudes muudes 
valdkondades. Loomulikult eeldab see valitsuselt kindla tulevikuvisiooni olemasolu 
ning poliitilist tahet seda visiooni järgida ja riskida. 

Riikluse aluste rajamise ja radikaalsete reformide periood taasiseseisvunud Eesti 
Vabariigis jaguneb poliitilise arengu seisukohalt kaheks: ajaks enne ning pärast 1992. 
aasta valimisi. Esimest alaperioodi (septembrist 1991 kuni oktoobrini 1992) võib 
nimetada uute riiklike institutsioonide ettevalmistamise ajaks, teist alaperioodi 
(oktoobrist 1992 kuni 1995. aasta märtsini) esimese põhiseadusliku valitsuse ja esi- 
mese kolmikliidu koalitsiooni (Isamaaliit, ERSP ja Mõõdukad) tegutsemise ajaks. 
Mõlema alaperioodi üldiseloomustus on esitatud tabelis 1.3.3. 

Sügis ja talv 1991 olid majanduslikult väga rasked. Detsembrist 1990 detsembrini 
1991 tõusis elukalliduse indeks 300% (World Bank, 1993: 5). Selle pehmendamiseks 
viidi sisse mitmesuguseid kompensatsioone ja toetusi. Rubla hüperinflatsioonist 
tingitud kaubapuuduse leevendamiseks kehtestas Savisaare juhitud valitsus keeru- 
lise ja järjest laieneva talongisüsteemi. „1992 jaanuaris oli leib ja piim Eestis kaarti- 
del, tänavatel polnud autosid, kuna ei jätkunud bensiini. Peeti plaane evakueerida 

Tabel 1.3.3. Riikluse aluste loomise ja radikaalsete reformide perioodi 
üldiseloomustus 1991-1995 


Protsesside peamine sisu ja tulemus 


Ala- Domineerivad 
periood | protsessid Riiklus ja poliitiline areng Sotsiaalmajanduslik areng 
August Eesti iseseisvu- Diplomaatiliste suhete ja rahvus- Majanduskriis, jätkuv hüper- 
1991 – se rahvus- vaheliste sidemete sisseseadmine inflatsioon 
september vaheline tun- Uue põhiseaduse väljatöötamine ja | Hindade vabakslaskmine, 
1992 nustamine referendumil vastuvõtmine erastamise algus 
Üleminek Piirirežiimi sisseseadmine Venemaaga | Rahareformi ettevalmistami- 
uuele põhi- | Konflikt erinevate poliitiliste jõudude | ne, Eesti krooni kehtesta- 
seaduslikule | vahel Eestis elavate venelaste staa- | mine 
korrale tuse küsimuses Elatustaseme järsk langus, 
Rahanduslik | Eesti Vabariigi kodakondsusseaduse | sotsiaalse depressiooni 
lahkulöömi- | taasjõustamine esimene laine 
ne Nõukogu-  Ettevalmistused esimesteks vabadeks | Sotsiaalmaksul põhineva 
de süsteemist mitmeparteilisteks valimisteks solidaarse pensioni- ja 
Kiire läänes- | Ajakirjanduse poliitiline iseseisvumine| - ravikindlustussüsteemi 
tumise Esimene valitsuskriis, Edgar Savisaare) rajamine 
algus kõigis valitsuse umbusaldamine ja Tiit Restitutsioon, sõjaeelse 
eluvald- Vähi üleminekuvalitsuse moodus- omandiõiguse taastamine 
kondades tamine 
Oktoober | Radikaalsed Riiklike struktuuride ja avaliku elu Tööhõive struktuuri järsu 
1992 – majandus- vormide desovetiseerimine muutumise algus 
märts likud ja Koostöö arendamine lääneriikide- Vabakaubanduslike põhi- 
1995 poliitilised ga, poliitiline konfrontatsioon mõtete kehtestamine, Eesti 
reformid Venemaaga avanemine rahvusvahelisele 


(šokiteraapia) 
Jätkuv läänes- 
tumine 


Põhiseaduslike põhimõtete ellu- 
rakendamine, uue õiguskorra ja 
valitsemiskorralduse loomine 

Välismaalaste seaduse vastuvõtmine 
ja sellest esilekutsutud etnilised 
pinged 

Piirikontrolli tugevdamine 

Eesti kaitsejõudude arenemine, riigi- 
kaitsesüsteemi rajamine 

Vene vägede väljaviimine Eestist 


turule 

Liberaalse maksupoliitika 
kujundamine 

Riigivara erastamine ja tagas- 
tamine 

Rahvusliku pangasüsteemi 
taassünd 

Range raha- ja eelarvepoliitika 
kehtestamine, põllumajan- 
duse ja tööstuse riiklike 
toetuste piiramine 

Pankrotid ja panganduskriisid 

Sotsiaalne kihistumine, eba- 
võrdsuse suurenemine 

Uue sotsiaaltagatiste süsteemi 
loomine, toimetulekupiiri 
kehtestamine ning sotsiaal- 
kindlustuse ja sotsiaalhoole- 
kande süsteemi reformimine 


Allikas: Lauristin ja Vihalemm, 1997; Vihalemm ja Lauristin, 2004 

Tallinna linn, sest polnud kütust. Viletsus, kuhu nõukogude aja suhtelisest heaolust 
kukkusime, oli väga suur.“ (Laar, 1998: 150) 

Ülemnõukogu võime tagada demokraatlik areng taastatud iseseisvuse esimesel 
aastal pandi proovile 1992. a alguse valitsuskriisi lahendamisel, kui erakorralise olu- 
korra kehtestamist kavandanud Edgar Savisaar lahkus umbusaldushääletuse järel 
valitsusjuhi kohalt ning kiiresti moodustati nn mittepoliitiline spetsialistide valit- 
sus eesotsas Tiit Vähiga, kelle põhiülesandeks kujunes majanduskriisi peatamine ja 
rahareformi võimalikult kiire lõpuleviimine, uue põhiseaduse vastuvõtmise ning 
esimeste põhiseaduslike vabade valimiste korraldamine. Paljudest tõsistest raskustest 
hoolimata (vt nt Aare, 2003) see üldjoontes ka õnnestus. Vastandina Savisaarele, kes 
püüdis majandusraskustest välja rabeleda talongide kehtestamise ja erakorraliste 
meetmete rakendamisega, astus Tiit Vähi valitsusjuhina esimesi samme majanduse 
liberaliseerimise ja ettevõtluse elavdamise poole. 

Väljapääsuks majanduslikust kaosest pidi saama valitsuse ja Eesti Panga otsustav 
tegevus Eesti krooni kehtestamisel. Kroon oleks tugev, stabiilne, täielikult konvertee- 
ritav ja Eestis ainsana kehtiv. Nendest põhimõtetest lähtuvat, Savisaare ja Otsasoni 
alustatud ning Vähi ja Kallase lõpuleviidud rahareformi võib pidada üheks kõige 
olulisemaks, julgemaks ning õnnestunumaks reformiks taasiseseisvunud Eestis. 

Sügiseks 1992 suudeti luua ka teised riikluse välised atribuudid. Rajati piirivalve, 
toll ja kehtestati viisarežiim. Esimeste põhiseaduslike valimiste ajaks olid Eesti koda- 
nikel käes uhiuued sinised passid. Tööle hakkasid esimesed välisesindused, Eestist 
sai mitme rahvusvahelise organisatsiooni liige (septembris 1991 ÜRO, jaanuaris 1992 
Rahvusvahelise Tööorganisatsiooni (ILO), mais 1992 Rahvusvahelise Valuutafondi, 
juulis 1992 Maailmapanga liige). 

1992. aasta valimiste kaudu kujunes uus poliitikamaastik. Selle kujundamisel 
ei osalenud enam mittekodanikud ega kompartei. Põhivastasteks kujunesid Isamaa 
ja ERSP blokk Mart Laari juhtimisel, valimisliit Kindel Kodu, kus domineerisid 
Koonderakond ja Maaliit, ning Edgar Savisaare juhitud valimisliit Rahvarinne, kus 
põhijõud oli Rahva-Keskerakond. Teised Rahvarindest lahku löönud erakonnad 
(Mõõdukad ning Liberaaldemokraatlik Partei), kes olid koos Isamaaga hääleta- 
nud Savisaare valitsuse umbusaldamise poolt jaanuaris 1992, jätkasid koostööd 
Isamaaliiduga Mart Laari juhitud nn kolmikliidu valitsuses. Selle koalitsiooni terav 
vastasseis Savisaare juhitud opositsiooniga taasiseseisvumisjärgse Riigikogu esime- 
ses koosseisus kujundas Riigikogu samm-sammult valitsuskoalitsiooni jõupolii- 
tika elluviijaks, kus koalitsiooni ja opositsiooni dialoogi asemel tuli kasutusele nn 
teerullitaktika. 

»Erakorralise poliitika“ ajal tehtud mööndused demokraatlike protseduuride jär- 
gimises osutusid ka kõigile järgnevatele valitsustele mugavaks võimaluseks vältida 
kogu rahva jaoks oluliste otsuste tegemisel demokraatiale omaseid tülikaid avalike 
debatte ja dialoogi opositsiooniga, et leida konsensuslikke lahendusi. See on ajapikku 
kaasa toonud süveneva võõrandumise Eesti riigi valitsemises. 

Edukale rahareformile vaatamata püsis taasiseseisvunud Eesti esimese põhisea- 
dusliku valitsuse tegevusse astumisel majanduses sügav langus, rahva vaesus oli suur 
ja Eesti maine maailmas negatiivne. 

Majanduse suure ümberkorraldamise, nn siirdekriisi aastatel 1990-1994 vähenes 
Eesti sisemajanduse kogutoodang (SKT) Euroopa Rekonstrueerimis- ja Arengu- 
panga (EBRD) andmetel 38%, mis oli oluliselt vähem kui Lätis, Leedus, Venemaal 
või Ukrainas, kuid tunduvalt rohkem kui Poolas, Tšehhis või Ungaris. Soovides 
Eestit majanduslikust madalseisust võimalikult kiiresti välja tuua, valis Mart Laari 
juhitud valitsus maksimaalse liberaliseerimise tee, mis tähendas loobumist paljudest 
riigi hoobadest majanduse juhtimisel: mitte mingeid tolle ega kvoote, tootjatoetusi 
või -soodustusi; miinimum riigi poolt reguleeritud hindasid; keskmiste ja suurte 
ettevõtete võimalikult kiire erastamine valdavalt rahvusvaheliste enampakkumiste 
kaudu. Liberaalset majanduspoliitikat püüti ühendada erainitsiatiivi toetamisega 
nii ettevõtluses kui ka mittekommertsiaalses sfääris. 

Nende reformidega asus Eesti rajale, mida on nimetatud ,,šokiteraapia“ või ka 

»suure paugu“ mudeliks. Eesti läks kaubanduse ja investeeringute liberaliseerimisel 
kaugemale kui ükski teine Euroopa, Ladina-Ameerika või Kagu-Aasia riik (Feld- 
mann ja Sally, 2002: 83), jälgides väga täpselt ja järjekindlalt nn Washingtoni konsen- 
suse”! põhimõtteid. Radikaalsete reformide põhimõtteid toetas seejuures ka avalik 
arvamus – turumajanduse toetus oli 1990-1997 postkommunistlike maade hulgas 
stabiilselt kõrge Poolas ja Eestis (Norgaard, 2000: 130—131). Seetõttu on Maailmapank 
iseloomustanud Eestit kui edukate majandusreformide näidisriiki (World Bank, 
1999: 7). 

1992 püstitatud majanduse arengu lähieesmärgid saaavutati kõigi raskuste kiuste 
üldjoontes kahe aasta jooksul. 1992 tehtud rahareform osutus väga edukaks. 1994 


[2] „Washingtoni konsensuseks“ hakati nimetama kümne majanduspoliitilise põhimõtte 
kompleksi – eelarvedefitsiidi viimine miinimumi, maksubaasi laiendamine ja maksumäärade 
vähendamine, avalike kulutuste ümberkorraldamine, range rahapoliitika, hindade vabasta- 
mine, deregulatsioon, väliskaubanduse ja välisinvesteeringute liberaliseerimine, vahetuskursi 
ühtlustamine, riigiettevõtete erastamine, omandiõiguste kindlustamine (vt Aslund, 2002: 72). 

aeglustus elukalliduse kasv, oli esimesi märke SKT kasvust ja inflatsiooni vähene- 
misest. Välisinvesteeringud kasvasid kiiresti, saavutades ühe Ida- ja Kesk-Euroopa 
tipptasemetest (World Bank, 1996: 64). Maailmapanga ekspertide hinnangu kohaselt 
kuulus Eesti 1994. aastal maade hulka, kes ,,olid teinud selge lõpu endise režiimiga“ 
ning saavutanud poliitilise vabaduse ja majandusliku stabilisatsiooni hea taseme 
(de Melo, Denizer ja Gelb, 1996: 420). 

Eesti üliliberaalse majanduspoliitika edusammud võitsid küll Maailmapanga ja 
Rahvusvahelise Valuutafondi tunnustuse, kuid jäid eestlastele endile paljuski võõraks 
ja arusaamatuks. Sotsioloog Anu Naruski sõnade kohaselt „tähendasid reformid 
enamikule rahvast harjumuspärase elulaadi lõppu“ (Narusk, 1996: 13). Ulatuslike 
reformide ja sadade lahendamist nõudvate probleemidega hõivatud valitsusel ei jät- 
kunud oskust ega ressursse, et rahvale küllaldaselt avada oma otsuste eesmärke ja 
tagamaid, selgitada erinevaid valikuid ja võimalusi. Ehkki just rahva kannatlikkus ja 
usk elujärje paranemisse tagas reformide legitiimsuse, ei toonud 1990ndatel liberaal- 
sete majandusreformidega saavutatud kiire makroökonoomiline edu kaasa elanik- 
konna igapäevase elu märgatavat paranemist. Järjest enam märgatavaks sai sotsiaalne 
kihistumine, rahva seas süvenes ebakindlus ja stress (vt nt Kutsar, 1995). Sotsiaalse 
stressi mõju näitasid kiiresti langenud sündivus ning langenud keskmine eluiga. 

Kõige vastuolulisemaks kujunenud omandiõiguse restitutsioon vastas 1990ndate 
alguse rahva meeleoludele, kuid näitas ka kõige kujukamalt, kui vaevaline on ajaloo 
ülekohtu heastamine olukorras, kus tegelikud uued omandisuhted on alles institut- 
sionaliseerimata ning võimalus kuritarvitusteks ja isiklikust küündimatusest või 
pahatahtlikkusest väljakasvavaks suvaks eriti suur. 

Ehkki erastamisse positiivselt suhtujad on eestlaste seas selges ülekaalus, on ka 
negatiivseid impulsse saanuid väga suur hulk, eriti vanemate inimeste hulgas, nii 
et suhtumises omandireformi on põhjust rääkida Eesti ühiskonda läbivast lõhest. 
See lõhe reformidesse suhtumisel on Karl Polanyi (1944) väljatoodud transformat- 
siooni ambivalentsuse ilmekas näide, jagades tänaseni Eesti elanikkonna ühelt poolt 
nendeks, kes tunnevad end uues ühiskondlikus elukorralduses hästi ja toimivad 
muutuste edukate eestvedajatena, ning teisalt muutustes pettujateks, kes tajuvad 
end reformide tulemusel turvatundest ilmajäetuna ning ühiskondlikust elust võõr- 
dununa. Nagu näitavad MeeMa küsitluste tulemused, on erinev suhtumine refor- 
midesse seotud nii sotsiaalse kihistumise kui ka rahvuslike ja põlvkondlike erine- 
vustega (vt peatükid 2.2, 2.3, 4.3, 6.3, 6.5, 6.6). Ühiskonna jagunemisele muutuste 
pooldajateks ja vastasteks aitas kaasa ka tööhõive struktuuri kiire muutumine, mis 
muutis dramaatiliselt tööliselukutsete ja põllumajandustöötajate väljavaateid elus 
edasi jõuda. 

Tabel 1.3.4. Tööhõive struktuuri muutumine 1989-2014 
% hõivatutest 


| | 1989 | 1991 | 1995 


| 2000 | 2005 2010 2014 
Põllumajandus, metsandus, kalandus 21 19 10 | 7 | 5 4 4 
Tööstus ја ehitus 37 37 34 | 33 | 34 30 30 
Kaubandus ja teenindus 42 44 55 | 60 | 61 66 66 


Allikas: Statistikaameti andmebaas 


Nelja aasta jooksul, 1991—1995, hakkas järsult muutuma tööhõive struktuur. Põllu- 
majanduses, metsanduses ja kalanduses hõivatute hulk vähenes kaks korda, järgneval 
kümnel aastal veel kaks korda, tugevasti suurenes teeninduses hõivatute arv (vt tabel 
1.3.4). 

Välismaalaste seaduse vastuvõtmisega suvel 1993 loodi õiguslik ja halduslik meh- 
hanism, mille tulemusel nõukogude ajal Eestisse sisserännanutele omistati ajutiselt 
elamisloa saanud välismaalase staatus. Selle radikaalse juriidilise sammuga tugevdati 
ühelt poolt eestlaste oma riigi tunnet ja tagati nende toetus reformiprotsessidele. 
Samal ajal tekitas „välismaalase“ staatus venekeelses elanikkonnas arusaamatust ja 
stressi ning lõi toitepinnase Venemaa demagoogilistele süüdistustele ja venemeelsele 
protestipoliitikale. 


1.3.3. III PERIOOD. MAJANDUSLIK STABILISEERUMINE 1995-1999 


Erinevalt eelmisest, erakorralise poliitika perioodist oli alates 1995. aastast Eesti 
arengu dominandiks majanduslike eesmärkide saavutamine, mitte poliitilised refor- 
mid. Iseseisva riigi aluste loomise ja nõukogulikkusest eemaldumise ülesanne oli 
1995. aastaks põhiosas täidetud. Uus ühiskondlik süsteem oli mõnevõrra stabilisee- 
runud, majandus hakkas liikuma tõusujoones. 

Radikaalsete reformide kursi makromajanduslikud tulemused olid väga edukad 
(vt joonis 1.3.1). Pärast mitut langusaastat kasvas Eesti SKT nii 1995. kui ka 1996. aas- 
tal vastavalt 4,5% ja 5,2%, 1997 koguni 11,9%. Venemaa majanduskriis 1998. a suvel ja 
sügisel aeglustas Eesti majanduslikku arengut, kuigi kokkuvõttes kasvas SKT 1998. a 
4,3%. Langus Vene kriisi mõjul tuli järgmisel aastal (aasta keskmisena -0,7%), kuid 
alates sügisest 1999 on Eestit iseloomustanud stabiilne majanduskasv. 

Valitsuskoalitsioon muutus valimiste vaheajal 1995—1999 kaks korda. Protesti- 
hääled Laari ja Tarandi juhitud valitsuste radikaalsete reformide poliitika vastu aita- 
sid võimule Koonderakonna ja Maarahva Ühenduse (KMÜ), kes algul moodustas 

Joonis 1.3.1. Sisemaise kogutoodangu dünaamika Eestis 1990-1999 
% võrreldes eelmise aastaga püsihindades 


15 


T T T T T T 
1990 1991 1992 1993 1994 1995 1996 1997 1998 1999 


Allikas: Statistikaameti andmebaas 


koalitsiooni Keskerakonnaga, siis Reformierakonnaga ja lõpuks vähemusvalitsuse 
ainult enda baasil. 

Mitmesuguste poliitiliste skandaalide tõttu vahetus valitsus kahe aasta jooksul 
(1995. a aprillist 1997. a märtsini) neli korda. Kuid ükski neist valitsustest ei muutnud 
1992 alustatud poliitilist pealiini — neoliberaalne majanduspoliitika ja kiire integrat- 
sioon Euroopa poliitiliste ja majanduslike struktuuridega. 

Kiiret arengut Euroopa Liiduga ühinemise suunas võib pidada stabilisatsiooni- 
perioodi üheks peamiseks iseloomustavaks jooneks (vt perioodi üldiseloomustust 
tabel 1.3.5). Ehkki 1995. aastal oli sõlmitud assotsieerumisleping ELiga ja esitatud 
täisliikmeks saamise avaldus, oli sellesuunaline tegevus loiuvõitu ning Eestit käsitleti 
läänes üldiselt vähetähtsa endise Nõukogude vabariigina. 1996. aasta lõpul välis- 
ministriks saanud Toomas Hendrik Ilves on oma tagasivaadetes korduvalt rõhuta- 
nud, et 1990ndate keskel ei tahetud meid ei NATOsse ega Euroopa Liitu. 


15. detsembril 1994 seisis Financial Timesi esikaanel kantsler Kohli sõnum: Balti riigid ei saa 
kunagi Euroopa Liitu, sest see toidaks asjatult nende lootusi julgeolekugarantiidele. Nende 
andmine aga provotseeriks Venemaad. 1995. aastal teatas Saksamaa kaitseminister Rühe, et 
sõidab Eestisse teatega, et Eesti ei saa mitte kunagi ei NATOsse ega Euroopa Liitu. Samal 
aastal ütles tollane USA asevälisminister Holbrooke mulle, et proovige saada Euroopa Liitu, 
NATOga eriti hästi ei lähe. (Ilves, 2006: 148) 

Tabel 1.3.5. Majandusliku stabiliseerumise perioodi üldiseloomustus 1995-1999 


Ala- Domineerivad | Protsesside peamine sisu ja tulemus 
periood] protsessid Riiklus ja poliitiline areng Majanduslik ja sotsiaalne areng 
1995- |Majanduskasv | Poliitiline ja majanduslik lähene- | Majandusliku liberaliseerumise 
1997 Reformide aeg- mine Euroopa Liidule jätkumine 
lustumine Koostöö NATOga rahupartnerlu- | Rahaturu stabiliseerumine ja eks- 
Integreeru- se programmi alusel pansioon, börsimulli tekkimine 
mine lääne Ametnikkonna bürokratiseeru- | Rahvusliku kogutoodangu kasv 
majandus- ja mine Inflatsiooni vähenemine ja elatusta- 
julgeoleku- Õigusreformi jätkumine seme tõus 
struktuuri- Poliitilised skandaalid, vöõran- | Väikeste ja keskmiste ettevõtete 
desse dumine, valitsuskriisid erastamise lõpuleviimine, suur- 
Tiigrihüppe” programmiga ettevõtete erastamise algus 
alustamine Pangakriisid 
Sotsiaalpoliitika detsentraliseeri- Õigusreformi jätkumine 
mine ja riigi funktsioonide Regionaalse ja sotsiaalse ebavõrd- 
nõrgenemine suse süvenemine 
Kutse ELi ja NATOsse Jätkuv demograafiline kriis 
Kultuuri ja meedia kommertsialisee- 
rumine 
1998 — | Ettevalmistu- Läbirääkimised Euroopa Majanduskasvu pidurdumine Vene 
1999 sed Euroopa Liitu astumise üle, seaduste kriisi mõjul sügisel 1998, uus tõus 
Liitu ja ühtlustamine, infrastruktuuri alates sügisest 1999 
NATOsse vastavaks ELi standarditele Välisinvesteeringute kasvav sisse- 
astumiseks rekonstrueerimise algus vool, ettevõtete jätkuv üleminek 
Uue kommuni- Mitte-eestlaste integratsiooni- välismaalaste omandusse 
katsiooniteh- poliitika väljatöötamine Suurettevõtete erastamine 
noloogia kiire | Poliitilise maastiku konsolidee- | Jätkuv sotsiaalne ja kultuuriline 
areng rumine, kolmikkoalitsiooni kihistumine, süvenevad lõhed 
kujunemine 1999. a valimiste põlvkondade ja piirkondade vahel, 
eel üleminekuaja võitjate ja kaotajate 
Poliitiliste institutsioonide vahel 
jätkuv delegitimatsioon Individualistlike väärtuste esiletõus 


Allikas: Vihalemm ja Lauristin, 2004 


1996. aastal aktiviseerunud tegevus ELi suunal — saatkondade võrgu laienemine, 
hoogustunud lobitöö kõikides Euroopa pealinnades, tõsine suhtumine Euroopa 
Komisjoni raportitesse (vt Ilves, 2006: 148) – tõi edu, Eesti taotlusi hakati tõsiselt 
võtma. Koos muljetavaldavalt kiire majandusarenguga viis see 1997 selleni, et Eesti 
valiti koos viie Kesk-Euroopa siirderiigiga nende hulka, kellega alustatakse liitu- 
misläbirääkimisi. Need algasidki märtsis 1998, hõlmates 31 valdkonda ehk peatükki. 
Sellega käivitus väga intensiivne ELi põhimõtete ja standardite seostamine Eesti 
institutsionaalse korraldusega. 

Koostöö NATO rahupartnerlusprogrammi raames, millega Eesti oli ühinenud 
1994. aastal, omandas järk-järgult reaalse sisu. Alates 1996. aastast hakati osalema 
rahutagamisoperatsioonides (Baltbat Taani rahukaitseüksuste koosseisus), 1998 
asutati Tartusse Balti kaitsekolledž Taani kindrali Michael Clemmeseni juhtimisel. 
Aprillis 1999 räägiti NATO tippkohtumisel Eestist kui kandidaatriigist ja kinnitati 
liikmesuse tegevuskava. 

Koostöös ÜRO arenguprogramm ja Põhjamaadega töötati välja riiklik mitte- 
eestlaste integratsiooniprogramm aastateks 1997—2006. Stabiilne majanduslik ja 
sotsiaalne areng koos sihikindla integratsioonipoliitikaga kujundasid 1990ndate 
teiseks pooleks rahvustevahelistes suhetes palju rahulikuma olukorra. 

Ehkki muutuste tempo oli endiselt kiire, hakkasid inimesed vähehaaval toibuma 
kiire ülemineku šokist ja turumajanduslikus keskkonnas orienteeruma. Samas ilm- 
nesid muutuste käigus teisenenud suhted inimeste vahel, erinev kohanemine ja 
toimetulek uute oludega. Terava kuju võttis sotsiaalne kihistumine ja majanduslik 
ebavõrdsus: ühed püüdsid haarata igast võimalusest, et „ratsa rikkaks saada“, teised 
said vaevaliselt hakkama igapäevaste elumuredega, millest teravaimaks kujunesid 
kiiresti kasvavad eluasemekulud. Kõigile siirdeühiskondadele iseloomulik jagune- 
mine võitjateks ja kaotajateks tõukas eluheidikute sekka terved suured sotsiaalsed 
rühmad: pensionärid, maainimesed, lasterikkad pered. 

1995-1999 Eestis võimul olnud valitsuskoalitsioon oli tunduvalt lähemal tehno- 
kraatlikule spetsialistide valitsusele kui ükski teine enne või pärast neid võimul olnud 
Eesti Vabariigi valitsus. Seetõttu olid majanduse arengus tugevasti fookuses tehno- 
loogilise arengu probleemid. Neist kõige kaugeleulatuvama mõjuga on kahtlemata 
teadlik panustamine infotehnoloogilisele arengule. Eesti infotehnoloogilist arengut 
olid vedanud haridus- ja teadusasutused. Küberneetika instituut, tehnikaülikool, 
Tartu ülikool, Nõo keskkool jpt olid selles valdkonnas suure kompetentsusega juba 
nõukogude ajal. Koos infotehnoloogilise arengu rahvusvahelise liidri Soome lähe- 
dusega lõi see head eeldused tõusta kiiresti Euroopas esirinda arvutite ja interneti 
kasutuselevõtmisel (vt Vengerfeldt ja Runnel, 2004: 246). Laialdasemast interneti- 
kasutusest võib rääkida alates 1996. aastast (vt Herron, 1999; Vihalemm, 2002: 299). 
1996. a kevadel käivitus „Tiigrihüppe“ projekt, mille tähendus ulatus kaugele välja- 
poole koole, tähistades arvutikasutuse ja interneti muutumist massiliseks erinevates 
valdkondades, ning mis oli esimene (ja paraku seni ka viimane) riiklikult kavandatud 
ja rahastatud kogu ühiskonda innovatiivsele arenguteele innustav programm. Kui 
esmalt alustati koolide intensiivse arvutistamisega, siis peagi jõuti arvutite ja inter- 
neti laialdase ja kiire levikuni halduses, panganduses, elanikkonnale mitmesuguste 

teenuste osutamises, meedias. Juba 1990ndate lõpuks oli Eesti infotehnoloogiliselt 
arengutasemelt ette jõudnud enamikust siirderiikidest. 

Arutledes Eesti võimalike arengustsenaariumide üle, nägid Eesti teadlased 1998. 
aastal ideaalstsenaariumina (vt Säästev Eesti 21, 1998) Eesti läbimurret globaalse 
infotehnoloogilise arengu tippu analoogiliselt Soomega. Sellest unistuste ajast on 
nüüdisfolkloori osaks muutunud president Meri üleskutse leida Eesti oma Nokia. 


1.3.4. ТУ PERIOOD. EUROINTEGRATSIOON JA ARENGUKRIIS 1999-2004 


Alates 1999. aasta valimistest peame õigeks eristada uut, eurointegratsiooni ja arengu- 
kriisi perioodi Eesti postrevolutsioonilise faasi arengus. Ühelt poolt oli tegemist 
Euroopa Liiduga liitumise intensiivsete ettevalmistustega, teiselt poolt sisepingete 
kasvuga (vt perioodi üldiseloomustust tabelis 1.3.6). KMÜ kaotas 1999. aasta vali- 
mised, Koonderakond pääses küll parlamenti, aga oli kaotusest sedavõrd šokeeri- 
tud, et lõpetas varsti tegevuse. Valitsuskoalitsioon kujunes lähedaseks 1992. aasta 
koalitsioonile, selle moodustas Isamaaliit koos Mõõdukate ja Reformierakonnaga, 
peaministriks sai jälle Mart Laar. 

Võime öelda, et Eesti arengut Mart Laari teise valitsuse ajal aastatel 2000—2001 
iseloomustas selge vastuolu väliste ja sisemiste kriteeriumide ning hinnangute 
vahel. Väljast vaadates oli areng olnud edukas või isegi väga edukas. Läbirääkimi- 
sed Euroopa Liiduga liitumiseks toimusid edukalt, majanduse areng oli kiire. Ette- 
võtluskliima Eestis oli soodne, investeeringute sissevool suur. Internetiseerumise 
taseme poolest oli Eesti ainsana postkommunistlikest maadest paljude aastate jook- 
sul lähedane Euroopa Liidu keskmisele, sajandivahetusel sellest isegi parem. Eesti 
e-valitsus leidis laialdast rahvusvahelist tähelepanu ja tunnustust. Kõigis eluvald- 
kondades domineerisid alates 1990ndate teisest poolest turumajanduslikud suhted, 
mis olid oma iseloomult avatud ja kriitikale kättesaadavad, korruptsioonitase oli 
püsivalt suhteliselt madal. Seoses 1999. aasta valimistega toimus poliitiline stabili- 
seerumine, kujunesid välja selge ja püsiva toetajaskonnaga juhtivad erakonnad ning 
nende rühmitused. 

Kevadel 1999 ametisse asunud Mart Laari valitsus kavatses üldjoontes jätkata sealt, 
kus ta 1995 oli pooleli jäänud, märkamata ühiskonna vahepealses arengus toimunud 
pööret muutustesse suhtumises. Arutlused ,,kahe Eesti“ vahel (vt Vetik, 2002) laie- 
neva vastuolu ja uue ühiskondliku kokkuleppe vajaduse üle olid selle selge tunnus- 
märk. Poliitikute kritiseerimine avalikes esinemistes muutus 2000. aasta kevadel 
üldlevinuks, lausa enesestmõistetavaks. Suur osa rahvast oli rahulolematu nii mitme 
konkreetse otsusega kui ka üldise arengusuunaga, Eesti välisest edukusest hoolimata. 

Tabel 1.3.6. Eurointegratsiooni ja arengukriisi perioodi üldiseloomustus 


1999-2004 


Domineerivad 
protsessid 


Protsesside peamine sisu ja tulemus 


Riiklus ja poliitiline areng 


Majanduslik ja sotsiaalne areng 


Euroopa Liitu ja 
NATOsse astumise 
ettevalmistuste lõpu- 
leviimine (seaduste 
kooskõlastamine ja 
administratiivsete 
struktuuride etteval- 
mistamine) 

Jätkuv majanduskasv 

Uue kommunikatsioo- 
nitehnoloogia jätkuv 
kiire areng, massilise 
internetiseerumise 
algus 

Majanduslike ja poliiti- 
liste eliitide võitlus 

Usalduskriis, arengu- 
kriis, sisepingete 
teravnemine 


Eurointegratsioon, ühinemine 
Euroopa Liidu ja NATOga 

Eesti rahvusvahelise tuntuse 
suurenemine 

E-riigi areng, e-valitsuse loomine 

Endise poliitilise kursi jätkamine 
muutunud oludes 

Poliitilised skandaalid, võimu 
süvenev võõrandumine 
rahvast, valitsuskriisid 

Reformide takerdumine 

Uue majanduseliidi huve kajas- 
tava pragmaatilise suuna võit 
poliitikas, valitsuskoalitsiooni 
vahetumine 

Uue poliitika ootus ning selles 
pettumine – Res Publica 
võimuletulek ja langus 

Riigi- ja omavalitsusasutuste 
erakonnastamine 


Sotsiaalse kihistumise teravnemine, 

„kaks Eestit” 

Eesti Raudtee erastamine, rongiliiklu- 
se vähendamine 

Investeerimiskliima paranemine, 
ettevõtete tulumaksu kaotamine 

Vanemahüvitise kehtestamine 

Kodumaise majanduseliidi positsioo- 
nide tugevnemine 

Heaolu kasv 

Laenuvõtmise levik eraisikute ja 
ettevõtete hulgas 

Sotsiaalkindlustuse areng, teine 
pensionisammas 

Postindustriaalse teenusmajanduse 
väljakujunemine 

Tarbimisühiskonna väljakujunemine 

Infoühiskonnale omaste joonte 
kujunemine 

Kultuuri postmoderniseerumine 


Esile tõusid seni avalikus debatis marginaalseks peetud vaesuse ja sotsiaalse tõrju- 
tuse probleemid. Usaldus valitsuse ja peaministri vastu kahanes kiiresti (vt joonis 
1.3.2). 

Eesti ühiskond oli jõudnud uude arengustaadiumi. Transitsioon kitsamas mõttes, 
üleminek turumajandusele ja demokraatlikule ühiskonnakorraldusele oli lõppemas, 
tuli hakata määratlema uusi prioriteete ka sisemises arengus, mitte üksnes väli- 
ses lähenemises Euroopa Liidule ja NATO-le. 1998 edukalt alanud läbirääkimised 
Euroopa Liitu astumiseks takerdusid mõnevõrra, koos usalduskriisiga valitsuse ja 
Riigikogu, tegelikult kogu poliitilise eliidi suhtes langes ka avaliku arvamuse toetus 
Euroopa Liiduga liitumisele. Aastatel 1995-1999 domineerinud euroentusiasmi kõr- 
val tõusis üha enam esile euroskeptitsism, mis taandus alles enne liitumisreferen- 
dumit 2003. aasta septembris, mil domineerivaks kujunes eurorealism (vt Mikkel 
ja Kasekamp, 2005). 

Otsene rahulolematus vähenes küll Laari tagasiastumise, pragmaatiliselt orien- 
teeritud Reformi- ja Keskerakonna valitsuskoalitsiooni loomise ning Siim Kallase 
peaministriks saamise järel jaanuaris 2002. Kuid tasakaalustatus oli siiski ainult 

Joonis 1.3.2. Usaldus poliitiliste insitutsioonide vastu 1999-2002 
% elanikkonnast vanuses 15-74 

väline, oodatud sotsiaalse tasakaalustumise asemel süvenesid sotsiaalsed pinged. 
Pärast Reformi- ja Keskerakonna koalitsiooni võimuletulekut tugevnes juba eelmisel 
perioodil ilmnenud suundumus avalikult ja läbipaistvalt poliitikalt korporatiivsele 
poliitikale, majanduslike ja erakondlike huvigruppide võitlusele. Ministeeriume 
hakati käsitlema kui ühe erakonna omandit, mille tegevusse teised võimuerakonnad 
ei sekkunud. Tarbimisühiskonna väärtuste tugev pealetung võimendas sotsiaalse 
ebavõrdsuse taju. Ühiskonna tervikuna levis pettumuse ja illusioonide kadumise 
meeleolu, millele kontrastselt mõjus „noorte ja edukate“ väljakutsuv tarbimiskultus. 
Noorte edumaad muutustega kaasaminekul võimendas infoühiskonna kujunemine, 
mille selgeks märgiks oli massilise internetiseerumise jätkumine. Kui 1995 oli inter- 
netikasutajaid Eestis 3% elanikkonnast, siis 1998 juba 14% (Vengerfeldt ja Runnel, 
2004a). Uuel sajandil oli internetikasutuse levik veelgi kiirem: 2000. a 28%, 2005. a 
53%, 2010. a 74%, 2015. a 88% (vt lähemalt ptk 3.2). Vanema põlvkonna pettumus- 
meeleolud ja iseseisvuse ajal täiskasvanuks saanud noore põlvkonna soov saada suu- 
remat sõnaõigust ka poliitikas võimendusid vastastikku, tekitades ootuse poliitiliste 
liidrite vahetumise järele. Selle ootuse hoovuses saavutas märksõnaga ,,Uus poliitika“ 

sabatähena Eesti poliitikataevasse kerkinud Res Publica ootamatu võidu 2003. aasta 
Riigikogu valimistel. Kahjuks ei tajunud Res Publica uue poliitika vajaduse tegelikku 
sisu ja kaotas kiiresti avalikkuse poolehoiu. 

Kui eespool käsitletud siirdeetapid peegelduvad MeeMa küsitlustes vaid retro- 
spektiivsete hinnangute kaudu, siis selle perioodi olukorda Eesti ühiskonnas kajas- 
tavad meie uuringu tulemused juba otseselt. MeeMa esimene suur küsitlus toimus 
1. detsembrist 2002 kuni 6. jaanuarini 2003 ja selle viis läbi uurimiskeskus Faktum. 
majandusliku edenemise perioodina. Riigikogu valimised toimusid 2—3 kuud hiljem 
märtsis 2003, küsitluse ajal ei olnud valimiskampaania veel täit hoogu saavutanud. 

Ühiskonna oluline muutumine uue aastatuhande alguseks tekitas vajaduse mää- 
ratleda uuesti arengu põhieesmärgid. Senine selge ja märkimisväärset üksmeelt alal 
hoidnud rahvuslik eesmärk oli saavutatud, oli vabanetud Nõukogude süsteemist ja 
ehitatud üles läänelik majandus ja elukorraldus. Kuigi sisepoliitiline areng aastatel 
2002-2004, otsesest poliitilisest kriisist ülesaamise järel, viitab pigem killustumi- 
sele ja pettumusele kui konsolideerumisele, oli Eesti välispoliitiline, majanduslik ja 
kultuuriline areng kiire ja edukas. Eesti saamine NATO liikmeks 29. märtsil 2004 
ja Euroopa Liidu liikmeks 1. mail 2004 muutsid kardinaalselt Eesti geopoliitilist 
staatust, suurendasid rahvusvahelist tuntust ja usaldusväärsust. 


1.3.5. V PERIOOD. UUEL TEELAHKMEL ELI LIIKMENA 2004—2008 


Eesti saamisega Euroopa Liidu liikmeks algas uus periood, mida võib ühelt poolt 
pidada siirdeaja lõpule jõudmiseks, Eesti kui ELi liikme formaalseks tunnustamiseks 
»normaalse kapitalistliku ühiskonnana“, teisalt aga iseloomustada kui uuel teelahk- 
mel olekut, uute põhimõtteliste valikute aega. Perioodi algust iseloomustab tugev 
majanduskasv, 10%-ni ja sellest ülegi ulatuv SKT suurenemine 2005. aasta kevadest 
2007. aasta sügiseni. 2008 puhkenud ülemaailmne majanduskriis pööras aga ka Eesti 

majanduse langusesse (vt joonis 1.3.3). 

Eesti majanduslik ja infotehnoloogiline edu, selle rahvusvaheline tunnustamine 
ning Eesti vastuvõtmine NATOsse ja Euroopa Liitu 2004 koos sellest tulenevate 
suurte rahvusvaheliste boonustega riigi julgeoleku ning majanduskasvu turgutami- 
seks lõid Andrus Ansipi juhitud uuele valitsusele väga soodsa positsiooni ühiskonna 
rahulolematuse leevendamiseks ning avalikkuse lepitamiseks. Aastaid 2005-2007 
iseloomustas tarbimise väga kiire kasv. 

Keskmine palk kasvas 2006. aastal 16,5%, järgmisel aastal koguni 20,5%. Era- 
isikute laenud kasvasid 60–70% aastas. Eesti elanike toetus Euroopa Liidule ning 

Joonis 1.3.3. Sisemaise kogutoodangu dünaamika Eestis 2000-2008 
% võrreldes eelmise aastaga püsihindades 


10,1 10,5 


T T T T T T T 
2000 2001 2002 2003 2004 2005 2006 2007 2008 


Allikas: Statistikaameti andmebaas 


Joonis 1.3.4. Rahulolu oma eluga 2002-2008 
Rahulolijate % kodanikkonnast vanuses 15—74 

rahulolu eluga kasvas enneolematu määrani. Avaliku arvamuse üldine häälestus oli 
Euroopa Liiduga liitumise järel eeskätt majanduskasvu ja heaolu tõusu tõttu üsnagi 
positiivne. Tugevasti kasvas rahulolu oma eluga, püsides inertsina kõrgel ka veel 
sügisel 2008 (vt joonis 1.3.4). 

Juunis 2004 toimunud Euroopa Parlamendi valimiste tulemused näitasid väga 
selgelt pettumust Res Publicas — peaministri partei ei saanud selles ühtegi kohta. 
Sügiseks 2004 oli Res Publica toetus võrreldes 2003 kevadel toimunud valimiste 
ajaga vähenenud ligi viis korda, 5%-le. 

Aprillis 2005 pidi Res Publica valitsuskoalitsioonist taanduma ning ühines järg- 
misel aastal Isamaaga, moodustades Isamaa ja Res Publica Liidu (IRL). Valitsus- 
koalitsiooni juhtivaks jõuks sai rohkem kui aastakümneks Reformierakond, algas 
Andrus Ansipi üheksa aastat kestnud valitsemisaeg peaministrina. Aastaid 2005- 
2007 iseloomustas ennekõike üldise jõukuse ja rahulolu kasv, mis mõjutas kõiki 
eluvaldkondi, tekitas uute võimaluste, vaesusest väljajõudmise tunde. 

Eesti oli jõudnud kiirete reformide perioodist rahunemise ja rahuliku kasvu 
ajajärku, kogumise aega. Üheksa kvartalit järjest, kevadest 2005 suveni 2007 oli 
Eesti SKT kasv 10–12%. Sissetulekute kasv oli veelgi kiirem. Paljude inimeste elujärg 
paranes tunduvalt (kuigi selles oli suur osa ka laenuvõtmisel), tekkis tunne riigi 
jõudmisest uuele võimaluste tasemele. 

MeeMa teine suur küsitlus toimus oktoobris-novembris 2005, majandustõusu 
õhkkonnas. 

Majanduslik tõus 2000—2007 kujundas paljudes arvamuse, et heaolu kiire suure- 
nemine on normaalne ja püsiv, jääb kestma paljudeks aastateks. Inimestele ja ette- 
võtetele andis see julguse võtta suuri pikaajalisi laene. 

Uue koalitsiooni võimuletuleku järel aprillis 2005 suurenes toetus poliitilistele 
institutsioonidele. 2006. aasta kevadel oli toetus Riigikogule, valitsusele ja peami- 
nistrile märkimisväärselt kõrgem kui kunagi varem taasiseseisvumise järel. Riigikogu 
valimiste eel ägenenud poliitilise võitluse ajal sügisel 2006 see mõnevõrra langes, 
kuid tõusis uuesti märtsis 2007 toimunud valimiste järel (vt tabel 1.3.7). 

2007. aasta kevade väga kõrget üldist usaldustaset valitsusinstitutsioonide vastu 
mõjutas dramaatiliselt pronkssõduri kriis aprillis. See tõstis järsult eestlaste toetust 
Riigikogule, valitsusele ja peaministrile, selle mõju säilis ka 2007. aasta sügisel. See- 
juures oli ja on eestlaste ja venekeelse elanikkonna hinnang pronkssõduriga seon- 
duvale kardinaalselt erinev. Kui eestlaste usaldustase valitsusinstitutsioonide suhtes 
tõusis, siis venekeelse elanikkonna usaldustase Eesti riigi suhtes langes (vt joonis 
1.3.5). Võib öelda, et pronksiöö mõjul toimus sisult vastassuunaline konservatiivne 
konsolideerumine nii eestlaste kui ka venekeelse elanikkonna hulgas, kujunes üldine 

Tabel 1.3.7. Usaldus poliitiliste institutsioonide vastu 2004-2008 


% elanikkonnast vanuses 15-74 


2004 | 2005 2006 2007 | 2008 
Apr | Märts | Okt Mai Okt Mai | Okt | Ма | Okt 
Riigikogu | 48 | 42 52 58 45 65 | 50 | 42 | 40 
Valitsus | 5 | 35 55 64 51 67 | 59 48 | 47 
Peaminister | 46 | 2 7 74 66 68 | 61 | 49 | 47 
2 Andmed puuduvad. Allikas: Faktum, Turu-uuringute AS 


Joonis 1.3.5. Usaldus valitsuse vastu 
eestlaste ja venekeelsete vastajate 
seas 2007 


Usaldajate % 


(= Eestlased 
G=—- Venekeelne elanikkond 

Allikas: Turu-uuringute AS 


vastandlik häälestus valitsusinstitut- 
sioonide ja Eesti riigi suhtes sarnaselt 
1990ndate algusega. See on suurel määral 
säilinud tänaseni, nagu näeme mitmest 
käesoleva raamatu peatükist (2.2, 2.3, 6.3, 
6.6). 

Samal ajal rahvussuhete teravnemi- 
sega pronkssõduri kriisi järel tugevnesid 
ühiskonnas majanduskriisi ilmingud, 
suurenes väljaränne jne (vt tabel 1.3.8). 
Üldise rahulolu ja rahunemise meeleolu 
segunes sageli pettumusega, rahulolema- 
tusega poliitilise arengu suhtes. Sügisel 
2007 hakati järjest rohkem kõnelema 
uue vaikiva ajastu märkidest. Rahulole- 
matust kutsus esile süvenev poliitiline 
stagnatsioon, erakondlik killustumine 
ja korporatiivsus, süvenev erakonnasta- 
mine, küüniline põhimõte ,juriidiliselt 
on kõik korrektne“ (JOKK). Pragmaatili- 
selt ja korporatiivselt orienteeritud polii- 
tiline põhisuund tugevdas juba sajandi- 
vahetusel kerkinud vajadust uute ühiste 
eesmärkide, uue konsensuse järele, seda 
enam, et Euroopa Liiduga ühinemise 
järel tugevnesid seni vaoshoitud vastas- 


seisud arusaamades ja hoiakutes nii mineviku, oleviku kui ka tuleviku suhtes. Inten- 
siivsed ettevalmistused ELi ja NATOga liitumiseks olid sisemist käärimist kaane 

Tabel 1.3.8. Uuel teelahkmel Euroopa Liidu liikmena, 
perioodi 2004-2008 üldiseloomustus 


Domineerivad 


Protsesside peamine sisu ja tulemus 


Jätkuv euro- 
integratsioon 

ELi struktuuri- 
fondide 
toetus Eesti 
arengule 


Europarlamendis ja teistes ELi 
juhtorganites 

Poliitilise stagnatsiooni tugev- 
nemine: pragmaatiline valitsus- 
koalitsioon, küünilisus otsuste 
põhjendamisel (nn JOKK-sünd- 
room) 

Teravnenud ideoloogilised konflik- 
tid ELiga liitumisega seondunud 
vaoshoitusest loobumise järel 

Pronkssõduri Tõnismäelt äravii- 
misega seonduv kriis, lõhe 
süvenemine eestlaste ja vene- 
keelse elanikkonna vahel selle 
tagajärjel 


protsessid Riiklus ja poliitiline areng Majanduslik ja sotsiaalne areng 
Majanduskasvu | Uued võimalused osaleda Heaolu jätkuv kasv 
kiirenemine Euroopa poliitikas, liikmesus Laenuvõtmise laienemine eraisikute ja 


ettevõtete hulgas 

Inimkapitali defitsiit majanduses 

Ajude ja töökäte väljavool 

Ühiskonna sotsiaalne ja kultuuriline killus- 
tumine, tükeldumine 

Uue identiteedi otsingud 

Kasvav vaimne vaakum 

Majandusliku ja poliitilise eliidi läbipõimu- 
mine 

Erakonnastamine 

Majanduskasvu aeglustumine alates sügi- 
sest 2007 

Tugevnev vajadus majandus ümber struk- 
tureerida 

Ühinemine Schengeni viisaruumiga 


all hoidnud, välise üksmeele varjus tugevnes huvide konfliktsus. Alates 2004. aasta 
sügisest tulid erimeelsused üha enam esile. Konfliktsete arusaamade ja hoiakute 
taga võis aimata tugevnevat vajadust uue identiteedi, visiooni ja konsensuse järele. 

Paraku jäi arutelu põhimõtteliste valikute üle ja valimislubaduste seostamine ühe 
või teise arengusuunaga 2007. aasta Riigikogu valimistel olemata. Erakondade vali- 
misprogrammid ja loosungid ei püstitanud põhimõttelisi eesmärke ega pakkunud 
uusi strateegilisi lahendusi ning olid tugevasti mõjutatud senisest populistlikust suu- 
nitlusest. Reformierakonna peamine loosung 2007. a valimisteks oli jõuda 15 aastaga 
viie rikkaima Euroopa riigi hulka. Kuigi seda enamasti tõsiselt ei võetud, aitas see 
kaasa pideva majandustõusu häälestuse kujunemisele. 

Valimistulemused kinnitasid senise pragmaatilise poliitilise kursi populaarsust. 

2008. aasta kevadel alanud majanduslangus, mis sügisel kasvas üle kriisiks, ära- 
tas ühiskonna loidusest, esile tõusid tõsised majandusraskused. Üha enam kõneldi 
vajadusest majandus ümber struktureerida. 

1.3.6. VI PERIOOD. MAJANDUSKRIIS JA SELLEST VÄLJUMINE 2008-2012 


Kuigi juba 2008. aasta algusest peale oli Eesti majandus languses, tabas samal sügisel 
puhkenud majanduskriisi tugevus ja laiaulatuslikkus ootamatult nii valitsust kui ka 
üldsust. 

MeeMa kolmas suur küsitlus toimus septembris ja oktoobris 2008, kui ülemaa- 
ilmne finantskriis oli juba puhkenud, kuid ei osatud veel ette näha, kui tugevasti see 
Eestit hakkab puudutama. 

Küsitlus toimus pigem äsjase majandusliku edenemise kui saabuva kriisi 
õhkkonnas. 

Juba uue aasta algul said aga kõik tunda olukorra tõsidust. Veebruari algul 2009 
leppis valitsuskoalitsioon kokku riigieelarve tugevas kärpimises. Avaliku sektori 
palgafondi vähendati 10% võrra, algasid massilised koondamised, tööpuudus kas- 
vas kiiresti, jõudes 2010. a alguseks peaaegu 20%-ni. Siiski otsustas valitsus jätkata 
eelarve tasakaalu poliitikat, püüdlusi euro kasutuselevõtu kriteeriume täita. Kulude 
kokkuhoid ja reservide osaline käikulaskmine võimaldas jõuda selleni, et 2009. aasta 
eelarve puudujääk oli 1,7% SKTst, millega täideti viimane euro kasutuselevõtu kri- 
teerium. Mais 2010 hindas Euroopa Komisjon positiivselt Eesti valmisolekut eurole 
üle minna ning soovitas ta alates 1. jaanuarist 2011 eurotsooni vastu võtta. 

Majanduskriis oli kiire ja sügav, neli kvartalit järjest, 2008 lõpust 2009 lõpuni 
langes SKT igas kvartalis 13-18%, aasta kokkuvõttena 14,3%, mis oli suurim langus 
Euroopa Liidus. Valitsuse kiire ja jõuline kokkuhoiupoliitika aitas kaasa sellele, et 
otsesest kriisist väljumine läks kiiresti. Juba 2010. aasta II kvartalis oli langus peatu- 
nud, aasta lõpuks jõuti 7% juurdekasvuni (vt joonis 1.3.6). 

MeeMa neljas suur küsitlus toimus 2011. a septembris ja oktoobris, kui otse- 
sest majanduskriisist oli üle saadud ja avaliku arvamuse üldine häälestus taas 
lootusrikkam. 

Poliitilist ja sotsiaalset arengut oli kriisiga toimetulek tugevasti mõjutanud, ühine 
pingutus varjutas muid probleeme ja vastuolusid. 

Kriis ja selle ületamine näitas väikese riigi eeliseid erakorralises olukorras, võimet 
kiiresti reageerida. Eesti ettevõtted ja ühiskond näitasid üles paindlikkust majandus- 
kriisiga toimetulekul, võimet teha ja taluda valusaid otsuseid (Riigikontroll, 2011: 5). 

Niipea kui otsene majanduskriis hakkas taanduma, tõusid uuesti esiplaanile sot- 
siaalse ja poliitilise arengu probleemid ja vastuolud (vt tabel 1.3.9). 

Ikka ja jälle kerkis üles küsimus terviklikust arengukontseptsioonist, põhimõtte- 
liste küsimuste laiapõhjalisest arutelust ja valikutest edasiste arenguteede vahel. Riigi- 
kontrolör Alar Karis tõdes 2013. a sügisel oma kokkuvõttes Eesti riigi arengu ja 

Joonis 1.3.6. Sisemaise kogutoodangu dünaamika Eestis 2008-2011 
% eelmise aasta sama perioodiga võrreldes; kvartalite kaupa 

Tabel 1.3.9. Majanduskriisi ja sellest väljumise perioodi üldiseloomustus 


2008-2012 


Domineerivad 
protsessid 


Protsesside peamine sisu ja tulemus 


Riiklus ja poliitiline areng 


Majanduslik ja sotsiaalne areng 


Majanduskasvu kiire 
langus ja mõõdu- 
kas taastumine 

Kokkuhoiupoliitika 

Ettevalmistused euro 
kasutuselevõtuks 

Maailmamajanduse 
ebakindlus 

Rahvastiku vähene- 
mine vananemise 
ja väljarände tõttu 


Vene-Gruusia sõda, suhete pingestu- 
mine Venemaaga 

Valitsuskriis seoses sotsiaaldemokraati- 
de lahkumisega valitsuskoalitsioonist 

Eesti saamine OECD liikmeks 

Korruptsiooniskandaalid (maade- 
vahetus, Savisaare rahaskandaal) 

Vaidlused uue töölepinguseaduse üle, 
selle jõustamise edasilükkamine 

Riigikogu valimised, Reformierakonna 
võimu kindlustumine 


Heaolu langus 

Tööpuuduse kasv 

Maapiirkondade ääremaastumi- 
ne 

Pensioniea tõstmine 65. eluaas- 
tani 

Põhikooli ja gümnaasiumi õppe- 
kavade eraldamine 

Üleminek eurole 

Eesti liitumine Euroopa finants- 
stabiilsuse fondiga 


majanduse arengu kohta, et ,,terviklikku ja süsteemset kava Eesti elu edendamiseks 
ei ole olnud“ (Karis, 2013: 2). Vajadus selle järele suureneb, mida enam põhimõtteliste 
otsuste tegemine edasi lükatakse. 

Et aga need Eesti riigile vajalikud otsused saaksid tehtud ja ka ellu viidud, on vaja laia- 
põhjalist kokkulepet: ühelt poolt on vaja valmisolekut avalikult probleeme ja möödalask- 
misi tunnistada, teiselt poolt aga konstruktiivset häälestust, et energia suunata üheskoos 
parimate lahenduste otsimisele, mitte aga sellele, et lahmivalt ja tühistele üksikküsimustele 
keskendudes kedagi rünnata, suurendades ühiskonnas veelgi lõhet ootuste ja realiteedi 
vahel. (Karis, 2013: 2). 


Sellist kokkulepet, terviklikku arengukontseptsiooni ei ole kahjuks tänase päevani 
sündinud. 2011. aasta Riigikogu valimised kulgesid majanduskriisist väljumise 
järellaines, põhimõttelisi küsimusi ei püstitatud, valitsuskoalitsiooni tegevus kriisi 
lahendamisel tundus üldiselt edukas, Reformierakond kindlustas oma võimu ja 
jätkas senist kurssi. 


1.3.7. VII PERIOOD. MAJANDUSLIK JA POLIITILINE PAIGALSEIS 2012—2016 


2012. aastaks oli majanduskriis põhijoontes ületatud. Kuigi kriisieelse reaalse SKT 
tasemele jõuti alles 2015. aastal (Karis, 2015), jätkas majandus kasvu, kuid üsna tagasi- 
hoidlikus tempos (vt joonis 1.3.7). Euroopa üldiste majandusraskuste taustal ei olnud 
ju paariprotsendine majanduskasv sugugi halb, kuid jäi selgelt allapoole avalikkuse 
ootusi. Üha enam hakati rääkima majanduse paigalseisust. 

Senised probleemid majanduses ja ühiskondlikus elus püsisid, mitu neist teravnes 
ning uusi tuli juurde (vt tabel 1.3.10). 

Majandusliku olukorra üldisele paranemisele vaatamata kasvas rahva rahulole- 
matus, aktiveerus avalik kriitiline arutelu kuhjunud probleemide lahendamiseks. 
Avaliku arvamuse kliima oli alates 2012. aasta algusest languses, madalseis kestis 
2014. aasta kevadeni, valitsuskoalitsiooni vahetumiseni (vt joonis 1.3.8). 

2012. aasta algul kasvas avalikkuse kriitiline häälestus tugevasti ja püsis kõrgel 
kogu aasta. Esimest korda taasiseisvumise järel jõuti avalike massiliste protestimeele- 
avaldusteni ja laialdaste streikideni. 

Veebruaris sattus peaminister Ansip noorte pahameele alla, kui ta solvas Riigi- 
kogus esinedes võltsimisvastase leppe ACTA vastaseid. Need korraldasid seejärel 
mitme tuhande osavõtjaga meeleavaldused Tallinnas ja Tartus ACTA ja Ansipi vastu. 
Märtsis toimus õpetajate ja lasteaednike kolmepäevane streik, mille põhinõudmiseks 
oli palgatõus ja mida toetasid meedikud. Meedikute endi streik palgatõusu saavuta- 
miseks vältas kogu oktoobri. 

Mais puhkes Reformierakonna rahastamisskandaal – Silver Meikar tunnistas, et 
on osalenud erakonna mustas rahastamises, ning süüdistas selles erakonna juht- 
figuure. Erakond süüdistusi omaks ei võtnud, Meikar visati erakonnast välja. See 

Joonis 1.3.7. Sisemaise kogutoodangu dünaamika Eestis 2008-2015 
% võrreldes eelmise aastaga püsihindades 

Tabel 1.3.10. Majandusliku ja poliitilise paigalseisu perioodi üldiseloomustus 


2012-2016 


Domineerivad 


Protsesside peamine sisu ja tulemus 


vananemise ja 
väljarände tõttu 
Tootlikkuse kasvu 
pidurdumine 
Pagulaskriis ja isla- 
mistide terrori- 
aktid Euroopas 


Endise poliitilise kursi jätkumine 
pärast 2015. a valimisi 

Pingete teravnemine Venemaaga 

Sõjalise koostöö tugevnemine 
NATOga 

Poliitiliste vastasseisude ja ebakind- 
luse üldine suurenemine maailmas 


protsessid Riiklus ja poliitiline areng Majanduslik ja sotsiaalne areng 
Maailmamajandu- | Poliitiliste probleemide ja ettepane- | Rahvusvaheliste firmade lahkumine 
se jätkuv kute esinduslik arutelu Rahva- Eestist 
ebakindlus kogus Üleminek tasuta kõrgharidusele 
Tööealise rahvas- | Valitsuskoalitsiooni muutumine, Haldusreformi aktiivne ettevalmista- 
tiku jätkuv uue põlvkonna liidrite esilekerki- mine 
vähenemine mine, poliitika elavnemine 2014.a | Eesti kultuuri edukas tutvustamine 


maailmas 
Sallimatuse kasv, erinevate rahvarüh- 
made vastandumine samasooliste 
kooselu ja pagulaste küsimustes 
Korruptsiooniskandaalide sagenemine 
Langus põllumajanduses seakatku ja 
Vene turu äralangemise tõttu 


kutsus esile meeleavaldusi Reformierakonna valeliku poliitika vastu Tallinnas ja Tar- 
tus, novembri keskel ühenduse , Aitab valelikust poliitikast“ korraldatud laialdased 
meeleavaldused mitmes linnas ning ühiskonnategelaste avaliku pöördumise Harta 
12, milles kutsuti avama erakondlikku süsteemi ja andma kodanikuühiskonnale 
poliitikas reaalset mõju. 


85 


I OSA. МЕЕМА 2014 LÄHTEKOHAD JA ÜHISKONDLIK KONTEKST 


Joonis 1.3.8. Avaliku arvamuse dünaamika 2011-2016 
Positiivsete vastuste % 

Allikas: Eurobarometer 


Kodanikuaktiivsuse tugev tõus leidis ajakirjanduses suurt toetust, aastalõpu hin- 
nangutes hakati rääkima uuest ärkamisajast, pöördepunktist Eesti uuemas ajaloos ja 
avaldati lootust, et 2013. aastal toimub läbimurre senise poliitilise kursi muutumise 
suunas (vt nt Veidemann, 2012; Soonvald, 2013; Fjuk, 2013). 

Kuid oodatud läbimurre jäi tulemata. President algatas probleemide ja ettepane- 
kute arutamiseks esindusliku Rahvakogu kokkukutsumise, kuhu kõik omavalitsu- 
sed said kvoodi alusel saata oma esindajad. Laialdase arutelu esimeseks etapiks oli 
laiapõhjaline ettepanekute tegemine internetis, millest eksperdid valisid välja kõige 
olulisemad, kusjuures president piiras aruteluteemad nendega, mis ei puudutanud 
põhiseaduslikke institutsioone. Rahvakogu tuli kokku aprillis 2013, hääletas läbi 
pärast esialgset valikut sõelale jäänud 18 ettepanekut erakonnaseaduse ja valimis- 
seaduse muutmiseks, mis seejärel läbisid ekspertiisi ja anti edasi Riigikogule. Paraku 
on nendest ettepanekutest väga vähe realiseerunud, need sumbusid bürokraatlikku 
masinavärki. Rahvakogu ettepanekute lahjendamine oli peamiseks põhjuseks, miks 
ajakirjanduses hakati 2013. aastat nimetama pettumuste aastaks (vt nt Lõhmus, 2014). 

Reformierakond ja Keskerakond võitsid 2013. aasta sügisel toimunud kohalikud 
valimised, senine poliitiline kurss jätkus. Kodanikuaktiivsus hajus ajapikku, protesti- 
vaim sumbus igapäevase elu probleemidesse ja poliitikute tahtmatusse võtta ette 
olulisi muudatusi. 

Majanduslik ja poliitiline paigalseis jätkus 2014. ja 2015. aastal. Majanduse makro- 
näitajad olid suhteliselt positiivsed, kuid probleemid nende varjus teravnesid. ,,Eesti 
majanduse masinavärk ei tööta oma parimal võimalikul moel ja probleemide lahen- 
damiseks ei piisa vaid ühe-kahe ministeeriumi pingutustest.“ (Karis, 2015). 

Valitsuse vahetus 2014. aasta varakevadel, sotsiaaldemokraatide liitumine valitsus- 
koalitsiooniga, Andrus Ansipi tagasiastumine ning uut põlvkonda esindavate Taavi 
Rõivase ja Sven Mikseri esiletõus andis lootust poliitilise kursi muutuseks. Avaliku 
arvamuse kliima paranes oluliselt (vt joonis 1.3.8). 

MeeMa viies suur küsitlus toimus augustis ja septembris 2014, uue valitsuse tege- 
vuse suhtes võrdlemisi lootusrikkal perioodil. 

Suuri lootusi pandi Riigikogu valimistele 2015. aasta varakevadel. Kuid valimised 
ei toonud muutust, jätkus Reformierakonna ja Keskerakonna edu ning vastasseis. 
Mõlemad olid põhimõtteliste muutuste vastu. Avaliku arvamuse peamised näitajad 
langesid tagasi madalseisu. Sellele lisandus välispoliitilise olukorra pingestumine, 
Venemaa agressiivsus Ukraina suhtes, sõda Süürias, islamivõitlejate (1515) terrori- 
rünnakud ning pagulaste massilisest sissevoolust tingitud kriis Euroopa Liidus. 
Maailm oli muutunud rahutuks ja ebakindlaks, see oli üks põhjustest, miks enamik 
poliitikuid (ennekõike Reformierakond), samuti enamik valijaid ei julgenud ette 
võtta kursimuutust, püüdis säilitada tasakaalu ja status guod. 

Rahutu ja ebakindla maailma taustal ning varasemate pettumustega võrreldes 
on Eesti poliitiline paigalseis mõjunud kohati isegi positiivsena. Nagu kirjutas aja- 
kirjanik Argo Ideon 2015. aasta kohta – „normaalne aasta oli, selline vaiksevõitu 
tiksumine“ (Ideon, 2015). 

Poliitiline paigalseis, mille oli tekitanud reaalse alternatiivi puudumine valitseva 
koalitsiooni kokkupanekul, jõudis lõpule 2016. a sügisel Edgar Savisaare taandami- 
sega Keskerakonna esimehe kohalt, mis tegi võimalikuks uue vasaktsentristliku valit- 
suskoalitsiooni moodustamise, milles Keskerakond oli juhtiv poliitiline jõud. Polii- 
tilise maastiku värskendamisele aitas tublisti kaasa 2016. aasta presidendivalimiste 
ummikusse jooksmisele järgnenud poliitilise konsensuse saavutamine erakondade 
ülese presidendikandidaadi leidmiseks. Selle tulemusel valis Riigikogu presidendiks 
Kersti Kaljulaidi, kellest sai esimene Eesti Vabariigi naispresident. 

2016. aastat võib pidada Eesti poliitikas siirdejärgse põlvkonnavahetuse aas- 
taks, mis pühkis minema mitmed senised eelarvamused ja tabud ning avas tee uue 

põlvkonna avatumale ja uuenduslikumale poliitikale. Selle eesmärgiks oli Eesti ühis- 
konna arengupotentsiaali täielikum kasutamine ühiskonna sidususe ja heaolu suu- 
rendamiseks ning demograafilise taandarengu peatamiseks. 2016. aasta lõpus alus- 
tati mitmeid aastaid tuliselt vaieldud maksusüsteemi uuendustega, viidi lõpusirgele 
haldusreformi jõuline käivitumine, mis vähendab omavalitsuste arvu arvatavasti ligi 
kolm korda. 2017. aastale läks Eesti vastu teadmisega, et tal seisab ees tõsine rahvus- 
vaheline väljakutse — võtta enda õlule Euroopa Liidu eesistujamaa kohustused ajal, 
mil maailma ja Euroopa tulevikku ohustavad terrorirünnakud, rändekriis, Brexit, 
ettearvamatu Donald Trumpi valimine USA presidendiks, Süüria kodusõja katast- 
roofilised tagajärjed ning sõjakate autoritaarsete režiimide kujunemine Euroopa 
Liidu lähinaabruses. Võib nõustuda paljude poolt väljaöeldud arvamusega, et 2016 
oli pöördeline aasta. 

Maailm on muutumas. Mitmeaastase paigalseisu järel on taas pääsenud lii- 
kuma ka Eesti, kes püüab selles rahutus maailmas jätkata oma teed väärika vaba 
väikeriigina. 


1.3.8. KOKKUVÕTE: KUIDAS HINNATA EESTI SIIRDETEEKONDA? 


Kas Eesti tee on olnud edukas? 


Eesti teekond stagnaajast tänapäeva on olnud keeruline ja vastuoluline, tõusude 
ja langustega. Väljastpoolt vaadates ja teiste siirderiikidega võrreldes on teekond 
olnud edukas, Eesti on saanud pidevalt kiita nii ekspertidelt kui ka ajakirjanikelt. 
Omal maal on edusamme saatnud sagedane rahulolematus, eriti poliitilise ja sot- 
siaalse arenguga. Avalik arvamus on mitmel perioodil olnud tugevasti negatiivne. 
Majanduse arenguga on oldud rohkem rahul, nii mõnigi kord on üksnes majanduse 
esiplaanile seadmist peetud ka Eesti arengu puuduseks. 

Üldistades Eesti iseseisvusaegse arengu tulemusi ja võrreldes meie positsiooni 
teiste maadega, jõudis Mati Heidmets järeldusele, et „sageli on meie potentsiaali 
näitajad paremad kui tegelik tulemus“ (Heidmets, 2013: 195). 


Eesti on suutnud luua soodsa ja oluliste piiranguteta tegevuskeskkonna inimestele, ette- 
võtetele, vabaühendustele. ... Oleme üles ehitanud arengut toetava keskkonna, samas pole 
õnnestunud seda veel piisavalt konverteerida siinsete inimeste heaoluks. Meie tervis, raha- 
kott ja eluga rahulolu on endiselt Euroopa kehvemate hulgas. Arengukeskkond on hea, 
areng ise aga ei vasta ootustele. (Heidmets, 2013: 195) 

Kas Eesti tee on olnud unikaalne? 


Eesti siirdeteekonda on sellest aspektist huvitav võrrelda Poola sotsioloogide Andrzej 

Rychardi ja Edmund Wnuk-Lipinski esitatud postkommunistliku siirde üldiste 

perioodide analüüsiga (2002). Lähtudes eeldusest, et iga eelnev arenguetapp moo- 

dustab sisendi järgmisele etapile, pakuvad nad viieastmelist siirdeprotsessi mudelit: 

1) eelduste kujunemise periood ehk n-ö siirde inkubatsiooniaeg, kus kujunevad 
muutuste sihid, eeldused ja vajalikud ressursid; 

2) uue ja vana süsteemi vaheline üleminekuaeg, mil juba kujunevad uue elukorral- 
duse, uute institutsioonide alused ja eristuvad uute poliitiliste jõudude piirjooned, 
kuid pole veel toimunud täielikku muutust; 

3) uue süsteemi väljaarenemise periood, mil uued poliitilised jõud võtavad lõplikult 
võimust ja viivad ellu põhilised muutused, mis muudavad võimatuks tagasipöör- 
dumise vana juurde; 

4) postrevolutsiooniline faas, mida iseloomustavad saavutatud arengusuuna kin- 
nistumine, uute majanduslike ja poliitiliste suhete stabiliseerumine, samas aga 
rahva osaluse ja aktiivsuse järsk langus, eliidi eemaldumine rahvast ning võimu 
võõrandumine; 

5) konsolideerumise periood, kus ühiskond on arenguraskustest üle saanud, on 
saavutatud majanduslik jõukus ja demokraatlik poliitiline kultuur ning ühis- 
konna heaolu on jõudnud tasemeni, mis tagab rahva valdava enamiku rahulolu 
ja loob kindla aluse ühiskondlikule stabiilsusele (Rychard ja Wnuk-Lipinski, 2002: 
206-214). 

Võrreldes meie pakutavat periodiseeringut Rychardi ja Wnuk-Lipinski viiefaasi- 

lise siirdeprotsessi mudeliga, võime väita, et üldjoontes tegi Eesti läbi samasuguse 

arengutee nagu teised Euroopa postkommunistlikud riigid. 

Esimese, eelduste kujunemise perioodina võib Festis käsitleda arengut veebrua- 
rist 1987 aprillini 1988. 

Teise faasina väljatoodud üleminekuaeg vanalt institutsionaalselt korralduselt 
uuele on Eestis selgesti eristatav Ülemnõukogu ja Eesti Kongressi poolt märtsis 
1990 väljakuulutatud üleminekuperioodina Eesti Vabariigi põhiseadusliku korra 
taastamisele, mille lõppu tähistab Eesti krooni tulek ja põhiseaduse vastuvõtmine 
referendumil juunis 1992. 

Kolmas faas, uuele majandus- ja poliitilisele korrale vastava institutsionaalse 
süsteemi väljaarendamine langeb suures osas kokku meie teise perioodiga, mida 
ilmestab uue riikliku korralduse kujundamine ning erakorralise reformipoliitika 
teostamine Laari esimese valitsuse poolt (1992-1994). 

Poola sotsioloogide neljanda, postrevolutsioonilise faasi oleme oma periodisee- 
ringus jaganud kaheks. Esiteks kuulub sinna meie kolmas periood 1995-1999, mis 
seostub 1995. aasta Riigikogu valimiste järel tekkinud pragmaatilise poliitikaga, mida 
teostas Koonderakonna juhitud valitsuskoalitsioon. 1995. aasta kevadest 1998. aasta 
sügiseni oli Eestis majandus stabiilse tõusu staadiumis, samas kui poliitikas tugevnes 
majanduslike huvirühmade surve ning süvenes kodanike võõrdumus riigist. Alates 
1999. a valimistest peame õigeks eristada uut, eurointegratsiooni ja arengukriisi 
perioodi Eesti postrevolutsioonilise faasi arengus. Ühelt poolt oli tegemist intensiiv- 
sete ettevalmistustega Euroopa Liidu liikmeks saamiseks, teiselt poolt kriisini ula- 
tunud sisepingete kasvuga. Ajutise lahendusena kriisi süvenemise vastu mõjus Siim 
Kallase juhitud uue pragmaatilise valitsuskoalitsiooni võimuletulek jaanuaris 2002. 

Eesti saamisega Euroopa Liidu liikmeks algas uus periood, mis sarnaneb Poola 
sotsioloogide esiletoodud konsolideerumisega. Seda võib ühelt poolt pidada siirde- 
aja lõpule jõudmiseks, Eesti kui Euroopa Liidu liikme formaalseks tunnustamiseks 

»normaalse kapitalistliku ühiskonnana“, teisalt aga iseloomustada kui uuel teelahkmel 
olekut, uute põhimõtteliste valikute aega. 

Poola sotsioloogid kirjeldavad konsolideerumise perioodi väga optimistlikus 
võtmes. Tuleb tunnistada, et selles mõttes ei ole konsolideerumiseni jõudnud ei Eesti 
ega enamik teisi Euroopa postkommunistlikke riike. Poola sotsioloogide arengu- 
mudel sobib siirdeperioodi kirjeldamiseks kuni Euroopa Liiduga liitumiseni, esi- 
algse konsolideerumiseni liitumise eel ja vahetult selle järel. Kuid sellele järgnenud 
arengus on igal maal esile kerkinud uued probleemid ja vastuolud, mis eriti selgesti 
kerkisid esiplaanile seoses pagulaskriisi puhkemisega 2015. aastal. 

Küpse demokraatia aluseks oleva kriitilise refleksioonivõime kujunemine on Eesti 
poliitilises kultuuris kulgenud suurte raskustega ja tagasilöökidega. Pronkssõduri 
et ühiskonna sügavamast ja püsivast konsolideerumisest ollakse alles üsna kaugel, 
tervendava refleksiivsuse asemel valitsevad nii poliitikute kui ka rahva meeli endi- 
selt pigem emotsionaalsed müüdid. Võib öelda, et sisulise ja tugeva, jätkusuutliku 
konsolideerumiseni ei ole Eesti ühiskond jõudnud, rahva võõrandumine poliitikast 
ja poliitikutest kestab tänaseni. 


Elanikkonna hinnangud Eesti ühiskonnas toimunud muutustele 


Üldtendentsina on kõik MeeMa küsitlused näidanud, et vaatamata avalikkuses levi- 
nud kriitilistele hoiakutele püsib üldhinnang muutustele Eesti elanikkonnas tervi- 
kuna ülekaalukalt positiivne. Samas on aga eestikeelsete ja venekeelsete vastajate 

Tabel 1.3.11. Muutuste üle roomustajate ја kurvastajate osakaal 2002-2014 


% rühmast 


1.3. EESTI TEE STAGNAAJAST TÄNAPÄEVA 


| Rõõmustajad Kurvastajad 

| 2002 | 2005 | 2008 | 2011 | 2014 | 2002 | 2005 | 2008 | 2011 | 2014 
Kõik küsitletud | 55 | 63 58 | 50 | 51 22 | 14 19 | 27 23 
Eestlased | 65 | 72 68 | 59 | 61 19 | 12 15 22 19 
Venekeelsed vastajad | 35 | 43 29 | 28 | 31 зо | 18 32 | 38 32 


seas tendents silmatorkavalt erinev: kui eestlaste hinnangutes toimub mõningane 
negatiivse suhtumise kasv, kuid enamiku hinnang püsib positiivne, on venekeelsete 
vastajate hoiakute suhe alates 2008. aastast vastupidiseks muutunud ja negatiivsed 
hoiakud saanud ülekaalu positiivsete üle (vt tabel 1.3.11). 

Hinnangud on kooskõlas põhiliste ühiskonnas toimunud arengutega – positiiv- 
sete hinnangute osakaal suurenes majandustõusu ajal, meie küsitlusaastatest olid 
need kõige positiivsemad 2005; positiivsete hinnangute osakaal vähenes majandus- 
kriisi ajal, meie küsitlustes kajastub see 2011. aasta tulemustes; kriisist väljumise 
aastatel (2014) on hinnangud veidi paranenud. 

Uurimistulemuste põhjal ilmnes, et ühiskondlike muutuste hinnang sõltub enne- 
kõike üldisest optimistlikust või pessimistlikust häälestusest ühiskonnas, materiaal- 
setest teguritest (rahaline jõukus), sotsiaalsest enesemääratlusest (enda paigutamine 
madalamasse või kõrgemasse ühiskonnakihti) ja haridusest (vt lähemalt ptk 2.2). 
Üldtendentsina on eestlaste seas kõigis rahvarühmades ülekaalus positiivsed hinnan- 
gud, vaid end sotsiaalsesse madalkihti paigutanute seas domineerivad 2008, eriti aga 
2011 ja 2014 negatiivsed hinnangud. Venekeelsete vastajate üldist hoiakut on ilmsesti 
mõjutanud pronkssõduriga seondunud sündmused 2007 – negatiivsete hinnangute 
kasv on 2008. aastaks võrreldes 2005. aastaga palju suurem kui eestlastel. Kui 2002. ja 
2005. aastal sõltus ka venekeelsete vastajate hoiak muutuste suhtes nende majandus- 
likust ja hariduslikust edukusest ning edukamates kihtides domineerisid positiivsed 
hinanngud, siis alates 2008. aastast on venekeelsete vastajate kõigis rühmades, ka 
majanduslikult edukate seas, püsinud negatiivsete hinnangute ülekaal. Seega osu- 
tavad meie uurimistulemused, nagu ka kõik teiste uurijate korraldatud küsitlused, 
suurtele erinevustele eestlaste ja kohalike venelaste üldises ühiskondlikus häälestuses 
(vt Eesti inimarengu aruanne 2010/2011; Eesti inimarengu aruanne 2014/2015; Lau- 
ristin jt, 2011; Kallas jt, 2015). Detailsemalt on erinevate rahvarühmade hinnanguid 
siirdeaja muutustele kirjeldatud peatükis 2.2. 

Eesti areng MeeMa 2014 teoreetilises kontekstis 


Üleminekut ühest ühiskonnakorraldusest teise võib vaadelda kui sotsiaalse aegruumi 
muutust. Üleminekuperioodi esimese kümne aasta jooksul toimus ühiskondlike 
muutuste kuhjumine, mida võib nimetada sotsiaalse aja kiirenemiseks. Institutsio- 
naalsete raamide järsu muutumisega toimus ka sotsiaalsete suhete, sotsiaalse ruumi 
ümberkujunemine. MeeMa esimene küsitlus 2002. aastal toimus siis, kui sotsiaalse 
aja kiirenemine ja sotsiaalse ruumi ümberkujunemine olid oma esimesi tulemusi 
juba näidanud, küsitlus fikseeris muutuste tagajärgi. Kui esimest muutuste kümnen- 
dit iseloomustas sotsiaalse aja kõrge sünkroonsuse aste, s.t ühiskonna tähelepanu 
koondus üheaegselt olulistele makrotaseme muutustele, kogu ühiskonda mõjuta- 
vatele reformidele, poliitikasündmustele, siis alates ühinemisest Euroopa Liidu ja 
NATOga kahanes suurte muutuste tõenäosus, suurenes keskendumine privaatsfää- 
rile, ühiskondliku ja kultuurielu killustumine. 

Suurte muutuste vaibumine pärast Euroopa Liiduga ühinemist tähendas ka seda, 
et seni vähem märgatud, aga olulised mikromuutused hakkasid etendama senisest 
suuremat rolli — tehnoloogia arengu ja tööhõivega seotud muutused, kodanikuühis- 
konna areng ja poliitilise osaluse praktikate teisenemine. Olulist mõju individuaalse 
aja kiirenemisele ning erinevate sotsiaalsete gruppide elurütmide desünkroniseeru- 
misele avaldas interneti ja sotsiaalmeedia areng, mis järk-järgult vähendas traditsioo- 
nilise meedia ühiskondlikke ja individuaalseid rütme ühtlustavat rolli. Laienenud 
Eestist väljapoole liikumise võimalused, autostumine ja internetistumine avardasid 
inimeste personaalset ruumi, muutudes seejuures ka oluliseks sotsiaalset kihistumist 
ja põlvkondlikke erinevusi võimendavaks teguriks. 

Võib öelda, et MeeMa iga kolme aasta tagant toimunud küsitlused on harukordne 
võimalus ühiskonna süvastruktuurides toimunud muutusi jälgida, esile tuua ja 
nende mõju analüüsida. Näeme, kuidas määravaks said muutused igapäevaelus, 
kuidas toimus tarbimis- ja infoühiskonna kujunemine. Inimesed, keda suured refor- 
mid tõukasid välja harjumuspärastest suhetest, kelle positsioonid sotsiaalses ruu- 
mis muutusid ebastabiilseks, kohanesid järk-järgult uute suhetega ning õppisid või 
ei õppinud kasutama oma võimalusi. Võime öelda, et siirdejärgne sotsiaalne ruum 
on tänaseks välja kujunenud, settinud. Käesolevas raamatus tutvustatavad MeeMa 
uuringu tulemused võimaldavad seda settimisprotsessi analüütiliselt jälgida. 

Peeter Vihalemm ja Anu Masso 


1.4.1. KÜSIMUSTIKU VALMIMINE, KÜSITLUSE KÄIK JA VALIM 


Uuringut ,, Mina. Maailm. Meedia“ (lühendatult MeeMa) on küsitlusfirmade abiga 
läbi viidud viis korda: 2002, 2005, 2008, 2011, 2014. Esimesel kahel korral oli part- 
neriks uuringukeskus Faktum, kolmel järgneval Saar Poll. Valim on olnud ligikaudu 
1500 inimest, aastatel 2002-2011 esinduslikult elanikkonna vanuses 15-74"! aastat 
suhtes, 2014. a elanikkonna vanuses 15-79 aastat suhtes. Küsitluse protseduur on 
kõigil aastail olnud täpselt ühesugune. 

Uuringut MeeMa 2014 hakati Tartu Ülikooli ühiskonnateaduste instituudis ette 
valmistama 2013. a sügisel. Küsimustiku esimene variant valmis järgmise aasta keva- 
deks, suvel 2014 anti see üle küsitluse läbiviijale Saar Pollile. Küsimustiku ettevalmis- 
tamisest ja hilisemast tulemuste analüüsist võttis osa 22 inimest — õppejõud, teadurid 
ja doktorandid. Töögruppi juhtisid Triin Vihalemm ja Veronika Kalmus, sellesse 
kuulusid (tähestiku järjekorras) Halliki Harro-Loit, Margit Keller, Katrin Kello, Maie 
Kiisel, Ragne Kõuts-Klemm, Marju Lauristin, Marianne Leppik, Maarja Lõhmus, 
Anu Masso, Tiiu Männiste, Signe Opermann, Pille Pruulmann-Vengerfeldt, Andu 


[1] 2011. a oli ka lisavalim 75-79aastaste suhtes. Kõigi küsitluste võrdluse puhul on kasutatud 
valimit 15-74 eluaastat, vaid 2014. a tulemusi eraldi esitades ja vanuserühmi võrreldes on 
toodud andmed Ка 75-79aastaste kohta. 

Rämmer, Jarmo Seljamaa, Külliki Seppel, Andra Siibak, Piia Tammpuu, Liina-Mai 
Tooding, Marko Uibu ja Peeter Vihalemm. 

Nii eesti kui ka vene keeles koostatud küsimustik koosnes kahest osast, kirjalikust 
ja suulisest (vt raamatu lisa 1). Kirjalik küsimustik (48-leheküljeline ankeet A4 for- 
maadis) sisaldas 657 tunnust, mis olid jagatud järgmistesse plokkidesse: hinnangud 
muutustele; huvid ja väärtused; osalus ühiskonnaelus; osalus kodanikuühendustes; 
traditsioonid; religioon; ajalugu; kuuluvustunne, identiteet; kontaktid, liikumis- 
võimalused; ajakasutus; kultuuritarbimine; tarbimine ja keskkond; enesetunne ja 
tervis; ohud ja riskid; põlvkonnad ja kasvatus; meediakasutus, infokanalid; arvuti 
ja internet; ettevõtlus, töö; pere sissetulekud; elukoht, eluase; ühiskondlik seisund. 
Suuline küsimustik (16 lehekülge küsimusi, 229 tunnust) täiendas neid tunnuste- 
plokke. Koos küsitleja poolt fikseeritud tunnustega ehk nn paraandmetega küsitluse 
koha ja aja, kestuse jms kohta ulatus algtunnuste arv 890-ni. 

Küsitleja külastas vastajat tema kodus kaks korda. Esimesel külastusel jättis ta 
vastajale iseseisvaks täitmiseks ankeedi. Kokkulepitud ajal tagasi tulles esitas ta täien- 
davaid suulisi küsimusi vastaja elus viimastel aastatel toimunud muutuste kohta; 
põlvkonnatunnetuse ja esivanemate kohta; aja jätkumise kohta erinevateks tegevus- 
teks; erinevate maade läheduse kohta; meediatarbimise kohta, vastaja töökoha ja töö 
iseloomu kohta. Enamikku suulistest küsimustest ei esitatud mitte kõigile, vaid neile, 
kes olid ankeedis kasutanud üht või teist vastusevarianti, märkinud end sotsiaal- 
meedia või nutitelefoni kasutajaks vms. Küsimise ja vastamise hõlbustamiseks olid 
küsimused ja vastusevariandid enamasti (eeskätt pikkade, tabelitena formuleeritud 
küsimuste puhul) trükitud eraldi kaartidele, mida vastajatele esitati vastavalt varem 
ankeedis märgitud vastustele. Küsitleja luges ette küsimuse ja võimalikud vastuse- 
variandid, mida vastaja sai kaardile trükitud kujul jälgida ja nende hulgast endale 
sobiva variandi valida. Kokku oli kasutuses 16 küsimustekaarti. 

Saar Polli läbiviiduna toimus MeeMa 2014 küsitlus 16. augustist kuni 30. sep- 
tembrini 2014, hõlmates esinduslikult 15—79-aastast Eesti elanikkonda. Planeeritud 
valimi suurus oli 1500 inimest, sh 1020 inimest, kelle põhiline suhtlemiskeel oli eesti 
keel, ja 480, kellel selleks oli vene keel. Kummas keeles vastata, otsustas küsitletav 
ise. Nii oli ankeedile vastamise keel ka hilisemates analüüsides peamine diferentsee- 
riv taustatunnus (etnilise kuuluvuse või emakeele asemel), tuginedes seejuures ka 
varasematele uuringutele (Vihalemm jt, 2011), mis näitavad, et keeleline eristumine 
on Eestis oluline rühmadevahelise erisuse tunnus (erinevalt teistest Balti riikidest, 
kus rahvuslik kuuluvus on olulisem grupikuuluvuse määraja). 

Valimi moodustamisel kasutati üldkogumi proportsionaalset mudelit piirkon- 
dade ja linna-maa vaates ning mitmeastmelist tõenäosuslikku juhuvalikut. Mudeli 

aluseks olid rahvastikustatistika andmed seisuga 1. jaanuar 2014. Esmalt valiti mudeli 
alusel valimipunktid, mida oli kõigis piirkondades üle Eesti kokku 150. Valimipunk- 
tid täpsusega kuni lähteaadressi tasandini valiti asula elanike arvule proportsionaalse 
tõenäosusega. Valiku baasina kasutati rahvastikuregistri aadressiloendit. 

Seejärel tehti vastaja valik, igas valimipunktis kümme inimest. Vastajate valikul 
rakendati lähteaadressi meetodit, kodude külastamisel nn noore mehe reeglit ja 
kvooti peamise suhtlemiskeele alusel. Kvoodid määrati iga valimipunkti kohta eraldi, 
arvestades valimipunkti asukoha rahvusjaotust. Noore mehe reegli kohaselt peab 
küsitleja alati eelisjärjekorras küsitlema kodus olevatest meestest vanuses 15—74 (või 
15—79) kõige nooremat (juhul kui valimisse sattunud isik ehk noorim mees keeldub 
osalemast, ei tohi asendust teha vanema mehega ega naisega). Alles siis, kui hetkel 
meessoost sihtrühma esindajaid kodus pole, võib sama vanuseprintsiipi kasutades 
teha valiku naiste hulgast. 

Kokku küsitleti 1503 inimest, 1028 eesti ja 475 vene suhtluskeelega, inimesed ise 
valisid, kummas keeles nad vastavad. Tulemuste esituses on käesolevas raamatus 
eesti keeles vastanuid vaadeldud eestlastena, kuigi nende hulgas võis olla ka teistest 
rahvustest inimesi. Ka venekeelseid vastajaid, kelle hulgas oli tunduvalt suuremal 
määral teisi rahvusi (eeskätt ukrainlasi ja valgevenelasi), on raamatus mõnikord 
esituse lühiduse ja ladususe huvides nimetatud venelasteks või mitte-eestlasteks, 
enamasti siiski venekeelseteks vastajateks. 

Küsitlustöö käigus kujunenud valimi sotsiaal-demograafilist struktuuri võrreldi 
vastavate üldkogumi näitajatega ning tulemuste esinduslikkuse tõstmiseks teostati 
kaalumine. Küsitlusandmeid kaaluti järgmiste peamiste sotsiaaldemograafiliste tun- 
nuste kaupa: asulatüüp, sugu, vanus (vt tabel 1.4.1), rahvus, regioon. Valimit võrreldi 
ja kaalud arvutati, tuginedes rahvastikustatistikale seisuga 01.01.2014. a. Küsitlus- 
firma ja uuringu tellijate vahel on olnud tihe koostöö, nt 2011. aastal täiendati Saar 
Polli esialgu pakutud kaalusid hiljem haridusliku koosseisu kaaludega. 

Enamik raamatus esitatud analüüsidest on toodud kaalutud andmetest lähtudes, 
mistõttu analüüsitud andmed ja järeldused on üldistatavad Eesti elanikkonnale ter- 
vikuna. Vaid üksikute spetsiifilisemate analüüsimeetodite korral (nt klasteranalüüs), 
mil tehniliselt polnud andmete kaalumine võimalik, on selgitus koos tulemuste tõl- 
gendatavusega esitatud raamatu peatükkides. Andmed üldkogumi, küsitluse käigus 
kujunenud valimi ja kaalutud valimi struktuuri kohta on toodud tabelis 1.4.1. Nagu 
tabelist näha, on erinevused kaalutud ja kaalumata valimi vahel suhteliselt väikesed, 
mis näitavad kasutatud küsitlusmetoodika usaldusväärsust. 

Uuringu vastamismäära võib pidada heaks. Küsitlusfirmalt saadud tagasiside põh- 
jal oli üks põhjusi uuringu temaatiline fookus: erinevalt sagedastest turu-uuringutest 

Tabel 1.4.1. MeeMa 2014 valimi iseloomustus 


% 


Üldkogumi mudel Esialgne küsitlustulem | Kaalutud küsitlustulem 

Regioon 

Põhja-Eesti 43,0 43,9 43,0 

Lääne-Eesti 11,3 11,2 11,3 

Kesk-Eesti 9,6 10,4 9,4 

Kirde-Eesti 11,7 10,4 11,7 

Lõuna-Eesti 24,5 24,2 24,5 
Asulatüüp 

Linnalised asulad 68,7 66,4 68,7 

Maalised asulad 31,3 33,6 31,3 
Rahvus (vastamise keel) 

Eestlased (eestikeelsed) 68,0 67,9 68,0 

Mitte-eestlased (venekeelsed) 32,0 32,1 32,0 
Sugu 

Mehed 471 45,9 477 

Маіѕеа 52,9 54,1 52,9 
Vanus 

15—19 6,1 51 6,1 

20-29 18,0 16,3 18,0 

30-44 17,3 24,2 17,3 

45-54 16,8 16,4 16,8 

55-64 17,3 19,8 17,3 

65-74 19,7 12,8 19,7 

75-79 4,8 5,5 4,8 


Allikas: Saar Poll 


oli ühiskondlikult ja individuaalselt olulistele teemadele vastamine respondentide 
jaoks huvipakkuv. Samas oli küsimustikule vastamist raskendavaks asjaoluks suhte- 
liselt pikk ankeet (vastamine võttis aega 1-1,5 tundi). Andmestikus esineb suhteliselt 
vähe puuduvaid väärtusi, enamasti alla 1%, mis tulenes lisaks küsimuste oluliseks 
peetud sisule uuringu läbiviimise meetodist (küsitleja isiklik kontakt kõigi vasta- 
jatega, suuline küsitlus lisaks kirjalikule, suulise küsitluse tulemused sisestati otse 
arvutisse jms). Siiski sõltub puuduvate väärtuste arv mõnevõrra konkreetsest küsi- 
musest, olles veidi kõrgem tundlike küsimuste juures (nt sissetuleku puhul 3%) ja 
puududes mõnede küsimuste puhul üldse (nt sugu). 

1.4.2. KÜSIMUSTIKE STRUKTUUR 


Käesolevas raamatus tutvustatakse MeeMa 2014 põhitulemusi, tehes võrdlusi varase- 
mate uuringutega. Võrdlus on võimalik, sest kõigil aastatel on lähenetud ühtmoodi, 
samu tunnusteplokke ja osaliselt ka täpselt samu küsimusi kasutades. 

Üldiselt sama küsitlusmetoodikat on kasutatud kõigi MeeMa küsitluste puhul, 
ka küsimustiku maht on olnud ligikaudu samasugune, viimastel aastatel siiski veidi 
suurenenud: 2002 oli fikseeritud tunnuste arv 799, 2005. a 776, 2008. a 837 ja 2011. a 
872. Suur osa küsimustest olid täpselt samad (vt ülevaadet küsimustike struktuurist 
tabelis 1.4.2), kuid nt 2014. aastale oli iseloomulik rõhuasetus aja kiirenemisele, sellest 
tulenevalt lisati palju uusi küsimusi ja täiendati olemasolevaid teemaplokke. Veidi on 
kohendatud ka küsimuste sõnastust ja vastusevariante. Neid erinevusi on täpsemalt 
selgitatud peatükkides, kus on vaja tagada eri aastate uuringute võrreldavus. 

Tabelis 1.4.2 on võrdlev ülevaade, millistest põhilistest tunnusteplokkidest on 
küsimustik erinevatel uuringuaastatel koosnenud. Tunnuste hulk ja küsimuste 
sõnastus konkreetses plokis võis seejuures olla eri aastatel erinev, samuti vastuse- 
variantide sõnastus. Täpselt kattuvaid üksiktunnuseid oli kahes viimases küsitluses 
45%. Kõigis viies küsitluses oli täpselt ühesuguseid üksiktunnuseid ja ühtemoodi 
moodustatud indekseid kahjuks hoopis vähem. 

Nagu tabelist näeme, on 2005-2014 kasutatud küsimustikud suhteliselt sarnase- 
mad, kuid esimene küsimustik (2002) erineb teistest veidi rohkem, formaat ei olnud 
veel selgelt välja kujunenud. 2002. a kasutatud küsimustik on ära toodud toonase 
küsitluse tulemusi kokkuvõtva raamatu lisana (Kalmus, Lauristin ja Pruulmann- 
Vengerfeldt, 2004). Huviline lugeja saab teha võrdlusi käesoleva raamatu lisades 
esitatud küsimustiku ja indeksite nimekirjaga. 

Käesolevas raamatus on eri teemade puhul ka eri määral võrdlusi varasemate 
MeeMa uuringutega. Otseselt on olnud võimalik võrrelda neid küsimusi, mis olid 
eri aastate uuringutes samamoodi sõnastatud. Veidi keerulisem on olnud võrdlus 
nendel juhtudel, mil skaalapunktide sõnastust on muudetud. Enamasti on võrd- 
lus ka sellistel juhtudel võimalik olnud, kuna sõnastuse muudatustes on jälgitud 
sama tonaalsuse loogikat või on olnud võimalik eri aastate andmeid sarnast loogi- 
kat järgides võrreldavalt ümber kodeerida. Keerulisem on olnud võrrelda tulemusi 
juhtudel, mil küsimuse või skaala sõnastust (nt ruumiliste kontaktide puhul) on 
oluliselt muudetud, sellisel juhul on eri aastate tulemuste võrreldavuse tagamiseks 
suhtarvude võrdlemise asemel kasutatud protsentide järjestamist (nt ruumiliste 
kontaktide korral on maad järjestatud protsentide alusel). 

Tabel 1.4.2. Tunnusteplokkide kattuvus MeeMa küsitlustes 2002-2014 


.. e 


2002 


2005 


2008 


2011 


Hinnangud muutustele 


+ 


Hinnang nõukogude ajale 


Huvid ja väärtused 


Osalus ühiskonna elus 


Osalus kodanikuühendustes 


+ + |+ + 


Tähtpäevade tähistamine 


Religioon 


Ajalugu 


Kuuluvustunne, identiteet 


Keelekasutus 


Kontaktid teistes maades, maailm Eestist väljaspool 


+ + + + 


Ajakasutus 


Elulaad, harjumused, tegevused 


Kultuuritarbimine 


Huvi erinevate filmide vastu 


Huvi erinevate muusikaliikide vastu 


Kirjandushuvi 


Kultuuriharrastused (harrastustegevused) 


+ |+ + |+ + + 


Hoiakud kultuuri suhtes 


Tarbimine ja keskkond 


Enesetunne ja tervis 


Ohud ja riskid 


+ |+ + + 


Põlvkonnad ја kasvatus 


+ + |+ |+ 


Lapsed ja noored 


Lapsed, tarbimine ja meedia 


Meediakasutus, infokanalid 


Arvuti ja internet 


+ 


+ 


Mobiiltelefon 


+ 


+ + |+ + 


Sotsiaalmeedia kasutamine 


Suhe ettevõtlusega 


Tööala 


Tööalane koolitus, elukestev õpe 


Töökoht (töö iseloom) 


Pere sissetulekud 


Elukoht, eluase 


Ühiskondlik seisund 


+ + + + + + |+|+ 


Viimase aja muutused vastaja elus 


+ + + + + + |+ | + 


+ + + + + + + + |+ |+ + + 

Nii alg- kui ka koondtunnuste analüüsimisel on MeeMa uuringutes kasutatud 
lisaks vastuste jaotuse võrdlemisele mitut tunnustevaheliste seoste uurimise mee- 
todit (korrelatsioon-, faktor- ja regressioonanalüüsi). Kahte käesolevas raamatus 
enam kasutatavat meetodit — analüüsi indeksite ja tüpoloogiate vormis – tutvustame 
lähemalt. 


1.4.3. INDEKSITE MOODUSTAMINE JA NORMEERIMINE 


Selleks et koondada ja üldistada küsitlustulemusi, suurendada tulemuste usaldus- 
väärsust ja selgemini esile tuua vastuste üldtendentse, kasutati tulemuste analüüsimi- 
sel lisaks üksiktunnustele ka koondtunnuseid ehk indekseid. Indeksite kasutamine 
on Tartu Ülikooli sotsioloogialaboris, hiljem ajakirjanduse osakonnas ning selle järg- 
lasena tegutsenud ajakirjanduse ja kommunikatsiooni, praeguses ühiskonnateaduste 
instituudis tehtud empiiriliste sotsioloogiliste uuringute traditsioon olnud juba alates 
1969. aastast, Ülo Vooglaiu juhitud Edasi lugejaskonna uuringust (vt Vooglaid, 1970). 

2014. a MeeMa tulemuste, 879 üksiktunnuse põhjal moodustati 125 üldist koond- 
tunnust, mille nimekiri ja koosseis on toodud raamatu lisas 2. Seejuures on iga 
indeksi puhul näidatud, kas seda on kasutatud ka varasemates uuringutes ning kas 
indeksi aluseks olevate algtunnuste koosseis ja indeksi skaalad on täpselt võrrelda- 
vad varasemaga või on võrdlus võimalik vaid üldtendentsi tasemel, kuna 2014. a 
tehti muutusi indeksi kooseisus või/ja algskaala ümberkodeerimises hilisemaks 
analüüsiks. Raamatu lisas 2 toodud indeksite nimekirjas on ühe tärniga märgitud 
need indeksid, mis on moodustatud ja ümber kodeeritud täpselt nii nagu varase- 
mas, eeskätt eelmises, 2011. a küsitluses. Neid oli 27% kõigist indeksitest. 33% indek- 
sitest moodustati üldiselt samasugustena, aga oli ka mõningaid erinevusi, eeskätt 
algtunnuste arvus või/ja algse indeksi ümberkodeerimises ja kasutatud skaalades. 
2002. a küsitluses kasutatud indeksite nimekiri on ära toodud esimese küsitluse 
tulemusi kokkuvõtva raamatu lisades (Kalmus, Lauristin ja Pruulmann-Vengerfeldt, 
2004). 

Lisas 2 toodud indeksite nimekirjast on ka näha, millised koondtunnused moo- 
dustati 2014. a uuringus esimest korda. Enamik indekseid on olnud ühised nii eesti- 
kui ka venekeelsetele vastajatele, osa aga on erinenud vastamise keelest lähtudes. Näi- 
teks suur osa meediakasutust puudutavaid küsimusi olid tulenevalt enam jälgitavate 
meediakanalite eripärast eesti ja vene keeles vastajatele erinevad. Indeksite moodus- 
tamisele mõeldi juba küsimustikku koostades, sest varasem kogemus oli näidanud, 
et paljudele uurimisküsimustele saab paremini vastata just koondtunnuste abil. See- 
tõttu on enamik koondtunnustest n-ö formaalsed või loogilised ja moodustatakse 

juba enne küsitlust. Mõnel juhul (nt elulaadiga seonduvad indeksid) toimus koond- 
tunnuste koostamine pärast küsitlustulemuste esmast analüüsi, lähtudes tunnus- 
tevahelistest seostest, korrelatsioon- ja faktoranalüüsist. Raamatu lisas on toodud 
vaid uurimisrühmas üldiselt kasutusel olnud indeksid. Lisaks neile moodustasid 
uurimisgrupi liikmed täiendavaid indekseid, lähtudes oma uurimisprobleemidest. 

MeeMa tulemuste analüüsi paremaks mõistmiseks anname järgnevalt lühiüle- 
vaate indeksite koostamise ja normeerimise põhimõtetest ja protseduurist ning 
nende rakendamisest vaadeldavas uuringus. 


1. Esimene samm indeksite moodustamisel on leida ühismõõdustaja, mis ühendaks 
omavahel mitu algtunnust. Ühismõõdustaja kajastub koondtunnuse nimes. Indeksi 
moodustamine tähendab punktikogumist koondtunnuse (ühismõõdustaja) skaalal. 
Näiteks erinevate ajalehtede lugemise ühismõõdustajaks on tavaliselt lehelugemise 
aktiivsus ja mitmekülgsus. Mida rohkem punkte kogub vastaja uue tunnuse skaalal, 
seda aktiivsem ja mitmekülgsem on ta lehelugejana. 

Igast nn tabeltunnusest saab teha vähemalt ühe koondtunnuse, ühismõõdustaja 
on seotud üldise küsimusega tabeli päises. Probleem on aga selles, mida uus tunnus 
meile õieti annab ja kuidas seda tõlgendada. Kuna koondtunnus on enamasti seotud 
uurimisteemaga, mis on määratletud varasemates empiirilistes uuringutes ja teoorias, 
on koondtunnuse loomisele enamasti vaja mõelda juba küsimustiku koostamisel. 

Kui tegemist ei ole indeksi moodustamisega ühe tabeli osade põhjal või kui ühis- 
mõõdustaja ei iseloomusta kõiki tabeli osi, tuleks indeksi komponentide sisulist 
kokkusobivust kontrollida mõne statistilise meetodiga, nt korrelatsioon- ja faktor- 
analüüsiga. Selleks et hiljem oleks võimalik teha indeksitevaheliste seoste analüüsi, 
tuleks hoiduda indeksite koosseisu kattuvusest, s.t järgida printsiipi, et iga algtunnus 
saab kuuluda ainult ühte koondtunnusesse. 

Selliselt on indeksite moodustamisel peaaegu võrdselt olulised nii teoreetiline 
(loogiline) mõte kui ka empiiriline ehk andmetest endist tulenev soovitus. Seega 
algab indeksi loomine tegelikult juba küsimuste sõnastamisel, kus aluseks võetakse 
valdkonna erinevad teoreetilised lähenemised ning varasemad kvalitatiivsed ja kvan- 
titatiivsed uuringud. Ka hiljem, pärast andmekogumist on indeksi loomisel võrd- 
selt olulised nii sisulised kui ka statistilised kriteeriumid: nt on enamiku raamatus 
kasutatud indeksite korral tegemist nii statistiliselt seotud kui ka sisuliselt loogi- 
lisi selgitusi pakkuvate indeksitega (nt ajaindeksid, ruumiliste kontaktide indeks, 
meediakasutuse tüübid, tarbimisliku ükskõiksuse indeks). Teisalt on mitmel juhul 
olnud tegemist varem suhteliselt vähe uuritud valdkonnaga, mistõttu sai mõnevõrra 
vähem tugineda teoreetilistele eeldustele ja varasematele uuringutele ning seega 

keskenduti indeksite (aga ka tüpoloogiate) loomisel eelkõige statistilistele kriteeriu- 
midele (nt mentaalsed koondstruktuurid väärtuste ja identiteedi peatükis). 


2. Teine samm indeksite moodustamisel on koondtunnuse koostamine kas summa- 
indeksina (kindlate vastusevariantide/koodarvude summeerimise teel) või loendus- 
indeksina (teatav vastusevariant, koodarv või mitu nendest annab ühe punkti 
indeksisse). 

Täielik summaindeks tähendab kõigi algtunnuste kõigi skaalapunktide (kood- 
arvude) summeerimist ning eeldab seetõttu intervallskaalat ja ühesuguseid alg- 
skaalasid. Hoopis sagedamini on kasutusel osaline summaindeks, mille puhul läheb 
arvesse ainult osa algtunnuse skaalast, nt hinnanguskaala positiivne osa – vastuse- 
variant „väga hea“ („väga huvitav“, „väga meeldiv“ jne) annab 2 punkti, vastuse- 
variant „hea“ või „üldiselt hea“ 1 punkti. Täieliku summaindeksi puuduseks on suu- 
red tõlgendusraskused, kuivõrd algskaalad ei kujuta endast enamasti kindla mõõt- 
ühikuga (etaloniga) intervallskaalasid. Seetõttu on MeeMa uuringutes moodustatud 
indeksid enamasti loendusindeksid või osalised summaindeksid (vt raamatu lisa 2). 

Tõsine probleem indeksite moodustamisel on algtunnuste võrdväärsuse küsimus. 
Näiteks arvutades indeksit algtunnuste põhjal, mis mõõdavad kodu varustatust kom- 
munikatsioonivahenditega, annab iga olemasolev asi ühe punkti, kuigi on selge, et 
lauatelefon ja nutitelefon on erineva hinna ja tähendusega. Kuigi kõigi algtunnuste 
võrdväärsuses võib sageli kahelda, on nende omavaheliste kaalude või koefitsientide 
kindlaksmääramine veelgi raskem, mistõttu oleme harilikult koondtunnuste moo- 
dustamisel eeldanud algtunnuste võrdväärsust, seda ka kõigis MeeMa uuringutes. 


3. Edasiseks analüüsiks on vajalik koondtunnuste skaalade ümberkodeerimine 
ehk lühendamine. Koondtunnused moodustuvad erineva arvu algtunnuste alusel 
ja algsel indeksi skaalal on võimalik koguda erinev punktisumma. Tavaliselt kõigub 
maksimaalselt võimalike punktide arv indeksi skaalal arv nullist 15-ni, aga esineb ka 
nn superindekseid, mille puhul on võimalik maksimaalselt koguda mitukümmend 
punkti. MeeMa 2014 puhul on sellised mitu meediakasutuse indeksit, nt ajalehtede 
lugemise aktiivsuse ja mitmekülgsuse indeksi algsel skaalal oli võimalik koguda 
52 punkti (vt lisa 2). 

Koondtunnuseid, mille puhul maksimaalne kogutud punktisumma läheneb 10-le 
või on üle 10, on raske tõlgendada, eriti raske aga omavahel võrrelda. Pealegi on 
vastajate jagunemine enamasti ebaühtlane, mitu indeksi skaalapunkti kogub vähe 
vastajaid või jääb hoopis tühjaks. Seepärast on hädavajalik indeksite algskaalasid 

lühendada ja normeerida, nii et vastajate jagunemine erinevate indeksite lõpp- 
skaaladel oleks võrreldav ja tõlgendatav. 

Koondtunnuste lühendamine on MeeMa uurimistraditsioonis tavaliselt tähenda- 
nud nende ümberkodeerimist viiepallistele skaaladele, mille esimene skaalapunkt on 
harilikult tõlgendatav kui koondtunnuse (nt poliitikahuvi või ajalehtede regulaarse 
lugemise) puudumine või väga vähene esinemine; teine skaalapunkt vähene (ena- 
masti alla keskmise) esinemine; kolmas skaalapunkt keskmine; neljas skaalapunkt 
suur (enamasti üle keskmise) ja viies skaalapunkt väga suur, väga tugev esinemine. 
Kui suur hulk vastajaid ei kogu indeksi skaalal ühtegi punkti, neil puudub vastav 
aktiivsus (nt soov osaleda koolitustel, täiendõppes — vt indeks 49 lisas 2), oleme 
tõlgendanud kolmandat skaalapunkti mitte kui koondtunnuse keskmist, vaid mär- 
kimisväärset esinemist ja esimest skaalapunkti kui tunnuse puudumist. Teiste skaala- 
punktide tõlgendus on sarnane muude indeksitega (2 „vähene“, 4 ja 5 „tugev“ ja 

»Väga tugev“). Olenevalt algtunnuste arvust ja vastuste jaotumisest esineb muidugi 
ka kolmepalliseid ja neljapalliseid lõppskaalasid, mida tõlgendatakse samuti ülaltoo- 
dud loogikast lähtudes kas skaalapunktidena „vähe — keskmiselt — palju“ või „üldse 
mitte — veidi – märkimisväärselt – palju“. Selline tavaliselt pikal arvulisel algskaalal 
indeksite ümberkodeerimine ehk skaala lühendamine võimaldab tulemusi paremini 
üldistada ning indeksi variatiivsust selgemalt kommunikeerida. 

Indeksite lühendamine ja normeerimine võib toimuda teatud püsivast tõlgen- 
dusskeemist lähtudes (absoluutne lühendamine) või vastajate reaalse jaotumise alu- 
sel (suhteline lühendamine). Tavaliselt on kasutusel suhteline lühendamine, mille 
puhul püütakse saavutada vastajate sümmeetrilisele jaotusele lähenevat jaotumist 
lõppskaalal. See tähendab, et esimeses ja viiendas skaalapunktis oleks 10–15% vasta- 
jaid, teises ja neljandas skaalapunktis 15-20% vastajaid ning keskmises, kolmandas 
skaalapunktis 30–40% vastajaid. Nii tehti kõigis MeeMa uuringutes. Sisuliselt tähen- 
das see lõppskaala jagamist kolmeks vastajate arvu poolest ligikaudu võrdseks osaks, 
millest esimene ja kolmas osa (indeksi väärtusega alla keskmise ja üle keskmise) 
jagati omakorda veel kaheks (veidi ja tugevasti alla ja üle keskmise). 

Muidugi esineb sellisest sümmeetrilisest jaotusest erinevaid juhtumeid, kus esi- 
messe skaalapunkti koondub üsnagi suur hulk vastajaid ja proportsioonid vasta- 
jate jaotumise vahel indeksi skaalal on hoopis teised. Sageli on sel juhul esimesse 
skaalapunkti kogunenud vastajate osakaal hilisemas analüüsis üks põhilisi tunnust 
iseloomustavaid näitajaid. MeeMa 2014 tulemustest võib siinkohal näitena tuua 
venekeelsete meediakanalite jälgimise eesti vastajate hulgas: 67% ei jälgi neid üldse. 
Seda on oluline võrrelda eestikeelsete meediakanalite jälgimisega venekeelsete vas- 
tajate hulgas: 40% ei jälgi neid üldse. Sellistel juhtudel pole skaalade lühendamine 

järginud mitte ainult sümmeetrilise jaotuse nõuet, vaid ka seda, et lühendatud ning 
lühendamata indeksi skaalad oleksid sarnase jaotuse kujuga (nt kui pikema indeksi- 
skaala korral on enam indiviide koondunud väiksema skaalapunktide arvuga varian- 
tide juurde, siis peaks ka lühendatud skaala korral selline jaotuse kuju võimalikult 
alles jääma). 

Lisaks indeksite skaalade suhtelisele lühendamisele kasutatakse vahel ka absoluut- 
set lühendamist. Viimane tähendaks olukorda, kus igal uuringuaastal on indeksite 
lühendamisel kasutatud sama skeemi, sõltumata indeksi jaotuse kujust eri aastatel. 
Absoluutne lühendamine on võimalik eelkõige nendel juhtudel, mil eri aastatel on 
analüüsitavad küsimused ja skaalad olnud sõnastatud samamoodi, mistõttu MeeMa 
uuringus on enamasti kasutatud indeksite suhtelist lühendamist. 


4. Edasiseks analüüsiks leitakse iga koondtunnuse puhul üks seda kõige paremini 
iseloomustav näitaja, mõnikord ka kaks. Tavaliselt on selleks neljanda ja viienda 
skaalapunkti summa, nende vastajate osakaal, kes koondtunnuse skaalal on kogunud 
keskmisest rohkem punkte, nt keda võib pidada suurteks lehelugejateks või suurteks 
poliitikahuvilisteks jne. Nende osakaal erineb harilikult eri rahvarühmades suuresti. 
Neid erinevusi analüüsides ongi võimalik välja tuua üldisi ja usaldusväärseid ten- 
dentse vaatlusalustes nähtustes. Sageli võrreldakse lisaks sellele ka esimesse skaala- 
punkti sattunud vastajate osakaalu. Seda tehakse siis, kui see tähistab vaadeldava 
koondtunnuse puudumist, nt ajalehtede mittelugemist, kontaktide puudumist teiste 
maadega vm. Sellisena on see selgelt tõlgendatav, tähenduslik näitaja. 

Käesolevas raamatus toodud võrdlevates tabelites ongi indeksid sageli esindatud 
nimetatud kahe näitajaga, ühelt poolt nende osakaaluga, kes ei kogunud koondtun- 
nuse skaalal üldse punkte, ja teiselt poolt nende osakaaluga, kes kogusid punkte üle 
keskmise. 

Indeksite moodustamine ja normeerimine võib olla ka hoopis keerulisem, tugi- 
neda eelanalüüsile ja katsetamisele. Mõnel juhul on kõigepealt moodustatud alam- 
indekseid (osaindekseid) ja seejärel koondindekseid. Hea näide on siinkohal kultuu- 
rilise ja sotsiaalse kapitali koondindeksite moodustamine MeeMa 2002. a küsitluse 
tulemuste põhjal (Pruulmann-Vengerfeldt, 2004). 


1.4.4. TÜPOLOOGILINE ANALÜÜS 


Lisaks analüüsile indeksite vormis on raamatus laialdaselt kasutatud tüpoloogilist 
analüüsi, kus vastajatüüpide teatud tunnuste abil leidmisel on tuginetud klaster- 
analüüsi meetodile. Tüpoloogiline analüüs on mitmemõõtmeliste analüüsitehnikate 

kogum, mille eesmärgiks on tunnuste või indiviidide rühmitamine teatud varja- 
tud dimensioonide või eelnevalt määratud tunnuste alusel. Selles raamatus oleme 
tüpoloogilise analüüsi tegemisel enamasti kasutanud klasteranalüüsi k-keskmiste 
meetodil (vt nt Tooding, 2015: 386-391), mis võimaldab varem määratletud tunnuste 
kombinatsiooni sarnasuse alusel leida andmestikust indiviidide rühmad. Nii võimal- 
dab raamatus kasutatud tüpoloogiline analüüs sarnaselt indeksitega andmestikku 
koondada ja uurimistulemusi üldistada. 

Kuna klasteranalüüs leiab andmetest varjatud struktuure ja võimaldab uurida 
klastritesse kuuluvate indiviidide omadusi, teeb see võimalikuks selgitada analüüsi- 
tavate nähtuste toimimismehhanisme. Samas ei võimalda meetod selgitada põhjusi, 
miks sellised struktuurid esinevad, mistõttu on uurimuse eri faasides kvantitatiivset 
analüüsi kombineeritud kvalitatiivsete meetoditega. 

Klasteranalüüsi põhjal moodustatavad indiviidide tüpoloogiad võivad olla kas 
teoreetilised (tüüpi moodustavad tunnused on teada) või empiirilised (aluseks on 
vastajate jagunemine tüüpi moodustavate tunnuste alusel). MeeMa uuringus on 
olnud tegemist empiirilise tüpoloogilise analüüsiga. Raamatus kasutatud klaster- 
analüüs k-keskmiste meetodil leiab andmetest teatud algoritmide alusel suhteliselt 
homogeensed indiviidide grupid. Klasteranalüüsi tegemisel võime tinglikult eristada 
kolme järgmist sammu. 


1. Esimeses faasis määratletakse klasteranalüüsiks sobivad tunnused. Kasutata- 
vad tunnused peaksid puudutama sama nähtusteringi, igaüks veidi erineva nurga 
alt. Tunnuste kasutamise formaalseks piiranguks on see, et analüüsitavad tunnused 
peaksid olema mõõdetud sarnasel arvulisel või järjestusskaalal. Klasteranalüüsiks 
oleme käesolevas uurimuses kasutanud enamasti ühes nn tabelis paiknevaid tun- 
nuseid. Teatud tingimustel on võimalik klasteranalüüsiks kasutada ka tunnuseid 
erinevatest tabeltunnustest, mille skaala pikkus mõnevõrra erineb (nt viiepalline 
ja kolmepalline skaala). Tulemuste tõlgendamise seisukohalt pole aga väga erineva 
skaalaga tunnused klasteranalüüsiks kuigi sobivad. Seetõttu kasutatakse tunnuste 
skaalaerinevuste kõrvaldamiseks sageli tunnuste eelnevat standardiseerimist. Samas 
kasutatakse standardiseerimist klasteranalüüsi korral sageli ka juhtudel, mil tunnuste 
skaalad on sarnased, kuid vastajad kasutavad eri skaalapalle erineva variatiivsusega. 
Algtunnuste standardiseerimine on sagedane praktika, mis võimaldab hiljem tule- 
musi ehk tunnuste kuuluvust konkreetsetesse klastritesse paremini hinnata ning 
lihtsustab seega järelduste tegemist. 

Teise lahendusena on kasutatud faktoranalüüsi. Faktoranalüüs võimaldab leida 
suure hulga tunnuste omavaheliste korrelatsioonide põhjal tunnuste rühmad ehk 

varjatud dimensioonid. Saadud koondtunnused ehk faktorid salvestatakse eraldi 
tunnusena andmestikus. Järgmise sammuna tehakse saadud faktortunnuste põhjal 
klasteranalüüs ehk teisisõnu indiviide ei rühmitata mitte algtunnuste, vaid nende 
omavaheliste korrelatsioonide põhjal moodustunud varjatud dimensioonide põhjal. 
Faktoritel põhineva tüpoloogilise analüüsi eelis võrreldes algtunnustel põhineva 
analüüsiga seisneb analüüsi suuremas üldistusvõimes (nt järeldusi on lihtsam teha 
pigem kolme faktortunnuse kui 20 algtunnuse põhjal). 


2. Klasteranalüüsi teises faasis määratletakse kasutatavate rühmade arv ja antakse 
rühmadele nimed. Rühmade määratlemisel kasutatakse kõige sagedamini euklei- 
dilist kaugust (linnulennukaugust) mitmemõõtmelises ruumis. 

Käesolevas raamatus kasutatud analüüsides on enamasti kasutatud 3-srühma- 
lisi lahendeid, mis on ka edasisteks seoseanalüüsideks arvuliselt kõige sobivamad, 
arvestades uuringu valimi suurust. Suurema klastrite arvu korral võib ohuks olla 
arvuliselt liialt väikeste klastrite eristumine, mis pole sobivad edasiste seoseanalüü- 
side tegemiseks (sel põhjusel jäetakse vahel arvuliselt väikesed ja sisuliselt väheolu- 
lised klastrid hilisemast analüüsist välja või liidetakse mõne olemasoleva klastriga). 
Rühmade sisu kirjeldamisel kasutatakse statistilisi kriteeriume, mis võimaldavad 
määrata, milline kasutatud tunnustest mõjutab saadud klasterlahendit (nt ANOVA) 
kõige rohkem. Rühmade sisu kirjeldamisel keskendutakse konkreetse tunnuse kesk- 
väärtustele klastrites ehk teisisõnu kirjeldatakse, millised indiviidid määravad konk- 
reetse klastri peamise sisu. 


3. Kolmandas analüüsifaasis selgitatakse klastrite olemust, analüüsides seoseid 
teiste taustatunnustega. Enamasti on uurimuses analüüsitud klastritesse kuuluvate 
indiviidide sotsiaal-demograafilist profiili ehk rühmade soolist, vanuselist, haridus- 
likku jms kuuluvust. Samuti on analüüsitud seoseid teiste sisuliste taustatunnustega, 
sageli indeksitega. Selliselt on tüpoloogiline meetod võimaldanud uurimistulemusi 
üldistada, aga ka nähtuse sisemist mitmekesisust edasi anda. Sarnaselt teiste tüpo- 
loogilise analüüsi meetoditega (nt mitmemõõtmeline skaleerimine) on tegemist 
analüüsitehnikaga, kus uurija enda subjektiivsete otsustuste roll on suhteliselt suur 
(nt klastrite arvu ja algtunnuste määratlemisel). Seetõttu on MeeMa uuringus klast- 
rite nimetamisel tuginetud teoreetilistele lähtekohtadele, varasematele kvantitatiiv- 
setele ja kvalitatiivsetele uuringutele ning uurimisseminaride käigus toimunud aju- 
rünnakute tulemustele. Rühmitamismeetodi usaldusväärsuse tagamiseks on paral- 
leelselt kasutatud erinevaid rühmitamismeetodeid (nt faktor- ja klasteranalüüsi). 

Il osa. 

Veronika Kalmus ja Triin Vihalemm 


2.1.1. SISSEJUHATUS 


Elaviku ühe dimensioonina käsitleme vaimseid ehk mentaalseid nähtusi, omadusi 
ja struktuure — mõttemustreid, enesepilte ja maailmatunnetust (vt ptk 1.1). Elanik- 
konnaküsitlustes saab viimaseid hoomata paljuski väärtusindikaatorite ja identiteedi- 
kategooriate abil. Peatükis lähtume eeldusest, et väärtused ja identiteedid on olulised 
kultuuri elemendid ning et nende muutumine peegeldab muutusi ühiskonnas ja 
kultuuri ümberkujunemist. Sellest tulenevalt võimaldab väärtuste, identiteetide ja 
nendevaheliste seoste uurimine valgustada olulist tahku Eesti siirdekultuurist. 
Siirdekultuurina käsitleme spetsiifilist, suurte poliitiliste ja sotsiaal-majandus- 
like muutuste tagajärjel tekkinud, killustunud, mosaiikset kultuuriruumi, mis sisal- 
dab nii vanale ühiskonnale iseloomulikke sümboleid, norme, väärtusi jt kultuuri- 
elemente kui ka uusi hoovusi (Alexander, Eyerman, Giesen, Smelser ja Sztompka, 
2004). Ühiskonna suurte muutuste perioodil toimuvaid kultuurinihkeid – eriti 
nõukogude võimu perioodi järgsetes ühiskondades – on käsitlenud mitu uurijat 
(Kennedy, 2002; Outhwaite ja Ray, 2004; Sztompka, 2004; Vogt, 2005). Kultuurimuu- 
tuse süvamehhanismide analüüsiks sobib kõige universaalsemalt Piotr Sztompka 
kultuurilise trauma käsitlus (2000), mille kohaselt kultuur on nii muutuse vahen- 
daja kui ka objekt. Ühiskonna institutsionaalse, poliitilis-majandusliku muutuse 
protsess toimub kultuuriliselt päritud keskkonnas, kus ühiskonnaliikmete ühises 
kasutuses on vahendid käibivate sotsiaalsete praktikate sümboliseerimiseks, tõlgen- 
damiseks, raamistamiseks ja jutustamiseks. Sztompka väidab, et stabiilseid ühiskondi 


111 


II OSA. MENTAALSETE STRUKTUURIDE MUUTUMINE 


iseloomustab teatav kultuuriline tasakaal, mis kehastub traditsioonides, väärtustes, 
identiteetides jne. Tugevad poliitilised ja majanduslikud muutused lõhuvad selle 
tasakaalu, tuues kaasa uue kultuuri elemendid. Vana kultuur ei kao kohe, vaid uus ja 
vana kultuur eksisteerivad rööbiti, luues palju erinevaid (ka vastandlikke) tähendusi, 
mille tõttu on ühiskonnaliikmete käsutuses väga kirev ja vastuoluline sümbolite, 
väärtuste ja identiteetide varamu, mida kasutada toimunu ja hetkel toimuva mõtes- 
tamiseks. Tegemist ei ole neutraalse kogumiga, vaid uue ja vana kultuuri vahel käib 
ühiskonnas võimuvõitlus. Seega võib ka sümbolite vahel avalduda vastastikmõju 
(nt vana kultuuri elementide kasutamist võidakse automaatselt tõlgendada uue kul- 
tuuri eitamisena või vastupidi). Sellised kultuurilised nähtused nagu nõukogude 
aja esteetiline, meelelahutuslik jne uuestimõtestamine (nn nostalgiatooted, sari 
»ENSV"“) tekivad alles teatud aja möödudes, andes tunnistust uue ja vana kultuuri 
vaheliste pingete vähenemisest. 

Sztompka (2004) väitel sõltub siirdekultuuri edasine areng põlvkondadevahe- 
listest suhetest ühiskonnas. Ajasotsioloogilisi termineid kasutades võime lisada, et 
siirdekultuuri arengut määrab oluliselt see, kuivõrd asünkroonseks jääb pärast ühis- 
konna ,,segipaiskamist“ sotsiaal-ajaloolises struktuuris erinevatele positsioonidele 
paigutunud rühmade (eelkõige põlvkondade, aga ka etnokultuuriliste rühmade) 
kulgemine sotsiaalses, kultuurilises ja ajaloolises ajas. Kriitilisemast perspektiivist 
vaadatuna sõltub siirdekultuuri edasine kujunemine sellest, kuivõrd markantselt 
eristuvad ajaloolis-sotsiaalsete rühmade allkultuurid (sh nende elaviku mentaalsed 
struktuurid) ning millistel printsiipidel (domineerimine-allumine, vastandumine- 
rööbitumine, refleksiivsus ja dialoog jne) formeeruvad nende allkultuuride suhted. 

Peatükis analüüsime Eesti elanike väärtusteadvust ja samastumist erinevate sot- 
siaalsete rühmadega nii nende omaksvõtu ulatuse kui ka omavaheliste seoste — väär- 
tuste ja identiteetide kimpude ehk struktuuride — kaudu. Oleme väärtuste ja identi- 
teetide struktuuride ehk faktorite analüüsi metoodikat rakendanud ka varasemate 

»Mina. Maailm. Meedia“ uuringuandmete põhjal ning rahvusvahelises võrdluses 
(Kalmus ja Vihalemm, 2004, 2006; Vihalemm ja Kalmus, 2008, 2009). Mööndes 
ankeetküsitluse kui meetodi piiranguid (tulemuseks saadud mõttemustrid kajastavad 
vaid ankeedis küsitut), rõhutame, et , Mina. Maailm. Meedia“ (lühendatult MeeMa) 
ankeedi indikaatorid katavad küllaltki suurt osa võimalikest väärtus- ja identiteedi- 
põhistest mõttemustritest ning indikaatorite suur järjepidevus eri küsitlusetappidel 
pakub harvaesinevat võimalust tuvastada 12 aasta jooksul toimunud muutusi. Pea- 
tükis asetame põhirõhu aastate 2002 ja 2014 küsitlusetapil mõõdetud väärtuste ja 
identiteetide struktuuride võrdlusele. Just struktuuride võrdlev analüüs avab ühis- 
konna sotsiaalsete ja kultuuriliste muutuste süvakihte, mis kirjeldavas analüüsis esile 


112 


2.1. VÄÄRTUSED ЈА IDENTITEEDID 


ei tule. Käsitleme ka peamiste sotsiaal-demograafiliste rühmade eripärasid väärtuste 
ja identiteetide struktuuride omaksvõtus. Aastatevahelise võrreldavuse eesmärgil 
vaatleme nii 2002. kui 2014. aasta andmete analüüsimisel 15—74aastaseid vastajaid. 


2.1.2. VÄÄRTUSPILT 2002. JA 2014. AASTAL 


Väärtusi on võimalik käsitleda kultuuri elemendina: abstraktse ettekujutusena soo- 
vitavast, mis ei pruugi otseselt väljenduda inimeste igapäevases käitumises (vt Kroe- 
ber ja Kluckhohn, 1952; Rokeach, 1973). Teise väärtusteuurijate koolkonna (Ronald 
Inglehart ja tema järgijad) kohaselt väljendavad väärtused inimeste reaktsioone 
sotsiaal-majandusliku keskkonna muutustele (Inglehart, 1990). Vaesemates ühis- 
kondades on olulised nn puudus- ehk defitsiidiväärtused, nagu jõukus. Ühiskonna 
majandusliku seisundi paranedes nende väärtuste olulisus langeb, esiplaanile tõu- 
sevad nn pehmemad väärtused, nagu sõbrad, huvitav elu, puhas keskkond jne. Toe- 
tudes ülemaailmsete võrdlevate uuringute andmetele, on Inglehart loonud käsitluse 
aeglasest nihkest materialistlikelt toimetulekuga seotud väärtustelt postmateria- 
listlikele eneseväljenduse ja inimsuhetega seotud väärtustele. Käsitlusest tuleneva 
kultuurinihke kontseptsiooni kohaselt liigub kultuur traditsionalismist modernismi 
ja modernismist postmodernismi (Inglehart, 1997). Sellele kontseptsioonile tugine- 
des on ka väärtusi jagatud traditsioonilisteks (nt lunastus), modernseteks (nt võim, 
jõukus, tehnika areng) ja postmodernseteks (nt tervis, rahu maailmas). 

MeeMa küsitlustes kasutatud väärtuste indikaatorid on pärit Milton Rokeachi 
(1973) käsitlusest. Viimast arendas edasi Shalom Schwartz (1992), lisades indikaa- 
toreid ning luues empiiriliste seoseanalüüside põhjal väärtuste süsteemi. Schwartzi 
kontseptsioonis kuuluvad väärtusindikaatorid ehk -kujutlused ühise motivatsiooni- 
lise eesmärgi alusel kümnesse väärtustüüpi (eesti keeles vt nt Kalmus ja Vihalemm, 
2004). Kuna MeeMa ankeedis kasutatud 25 Rokeachi väärtusindikaatorit võib vaa- 
delda Schwartzi süsteemi n-ö vähendatud mudelina, kasutame peatükis tulemuste 
tõlgendamisel kohati Schwartzi väärtustüüpide nimetusi. 

Joonisel 2.1.1 on MeeMa küsitlustes mõõdetud 25 väärtusindikaatorit reastatud 
2014. aasta valimi keskmiste kahanevas järjekorras. Nii 2002. kui 2014. aastal on 
pingerea tippu koondunud eelkõige inimese füüsilise heaolu ja turvalise keskkon- 
naga seonduvad väärtused (tervis, rahu maailmas, tugev perekond, riigi julgeolek), 
mille standardhälbed on ühtlasi suhteliselt madalad (vt ka Kalmus ja Vihalemm, 
2004). Pingerea lõpuossa jäävad mõlemal aastal valdavalt individualistlikud väär- 
tused (võimu omamine, ühiskondlik tunnustus, huvitav elu, jõukus), aga ka tradit- 
siooniline väärtus lunastus. 

Tervis 

Rahu maailmas 
Tugev perekond 
Riigi julgeolek 
Õnn 

Puhas keskkond 
Tõeline sõprus 
Ausus 
Eneseaustus 
Vabadus 
Armastus 


Tarkus 


Õiglus 


Joonis 2.1.1. Väärtuste keskmised 2002 ja 2014 


„Alljärgnevalt on nimetatud asju, mida mõned peavad väga tähtsaks, mõned tähtsusetuks. Kuivõrd tähtsad või 
tähtsusetud on need isiklikult Teie jaoks? 1 – “Täiesti tähtsusetu“; 5 – “Väga tähtis” 

4,70 


4,80 
4,68 


4,65 
4,64 


4,67 
4,59 


4,69 
4,58 

4,55 


4,62 
4,51 


4,55 
4,47 


4,60 
4,47 


4,49 
4,46 


4,52 
4,45 


4,52 
437 


Eneseteostus 


Sisemine harmoonia 


Meeldiv elu 


Kaunis maailm 


Mugav elu 


Tehnika areng 


Jõukus 


Võrdsus 


Huvitav elu 


Ühiskondlik tunnustus 


Lunastus 


Võimu omamine 

438 
4,34 


4,59 
428 


4,22 
4,20 


4,36 
419 


4,20 
4,09 


419 
4,08 


413 
4,02 


4,27 
4,00 


4,10 
3,97 


3,88 
3,69 


3,59 
3,44 


2,93 
2,98 


2002 
M 2014 
1 2 3 4 5 


Võrreldes 2002. aastaga on mõnevõrra vähenenud kõigi väärtuste (v.a võimu oma- 
mise) keskmised. Suhteliselt kõige enam on muutunud sisemise harmoonia (kesk- 
mise muutus 0,31), võrdsuse (-0,27) ja ühiskondliku tunnustuse (-0,19) väärtustamine. 
Põhjuseks võib olla kahe küsitlusfirma (Faktum versus Saar Poll) küsitlusmetoodika 
väike erinevus ja/või Eesti elanike üldise väärtusskeptitsismi kasv. Üldiselt on aga 
Eesti elanike väärtushierarhia püsinud 12 aasta vältel suhteliselt stabiilsena. 

2.1.3. VÄÄRTUSTEADVUSE EMPIIRILINE STRUKTUUR 2002. JA 2014. AASTAL 


Väärtusteadvuse struktuuri analüüsimiseks kasutasime faktoranalüüsi, mis võimal- 
dab tuua esile suure hulga tunnuste omavahelised seosed neid mõjutavate varjatud 
ehk latentsete tunnuste abil. Faktoranalüüsi käigus leitakse esialgsest palju väiksem 
komplekt tunnuseid, mistõttu meetodit iseloomustatakse ka kui informatsiooni 
kokkusurumise meetodit. Analüüs põhineb tunnustevahelistel korrelatsioonseostel 
(Tooding, 2014), mis koondavad algtunnused tunnuste kimpudesse ehk faktori- 
tesse. Oma analüüsis kasutasime faktoranalüüsi peakomponentide meetodit koos 
varimaks pööramisega, mis sobitab faktoranalüüsi alglahendi maksimaalselt kokku 
algtunnuste seoste tegeliku struktuuriga ning toob selgemalt esile omavahel tihe- 
damini seotud väärtusindikaatorite kimbud ehk väärtusorientatsioonid (Saarniit, 
1995). Infokadude vältimiseks asendasime puuduvad väärtused viiepallise skaala 
keskmise väärtusega 3 (ankeedis vastusevariant „Ei tähtis ega tähtsusetu“). Faktorite 
arvu määramisel lähtusime omaväärtuste kriteeriumist (suurem kui 1). Nii 2002. kui 
2014. aasta andmestiku puhul andis see meetod tulemuseks viiefaktorilise mudeli 
(vt joonis 2.1.2), mis on igati rahuldav ka muude statistiliste parameetrite (mudeli 
kirjeldusvõime vastavalt 53,2% ja 56%, lisatunnuseid 12 ja 10) poolest. 

Võrreldes 2002. aastaga on Eesti elanike väärtusstruktuur 2014. aastal jäänud 
üldjoontes samaks, toimunud on aga ka mitu olulist muutust. 2002. aasta esimene, 
suur faktor – isiksuslik ja sotsiaalne tasakaal —, mis koondas nii individualistlikke, 
kollektivistlikke kui ka kõikehaaravaid väärtuskujutlusi, on püsinud 2014. aastal 
suures osas muutumatuna, üksnes väärtus riigi julgeolek on liikunud viiendasse 
faktorisse. Nimetatud muutust — turvalisuse ja tasakaaluga seostuva komponendi 
äraliikumist — arvesse võttes nimetasime esimese faktori isiksuslikuks ja sotsiaal- 
seks täiuslikkuseks. 

Märkimisväärsed muutused on leidnud aset ka teise faktori koosseisus. Kui 2002. 
aastal kuulusid nii koguvalimi kui ka enamiku vaadeldud sotsiaal-demograafiliste 
gruppide väärtusteadvuses (vt Kalmus ja Vihalemm, 2004) materiaalsele heaolule 
osutavad jõukus ja mugav elu ning enesekehtestamise soovile viitavad võimu oma- 
mine, ühiskondlik tunnustus ja huvitav elu eraldi faktoritesse, siis 2014. aastal moo- 
dustavad jõukus ja mugav elu koos 2002. aasta enesekehtestamise orientatsiooni 
tuumtunnuste – võimu omamise ja huvitava eluga — ühise faktori, millega on liitu- 
nud ka tehnika areng (ühiskondlik tunnustus seondub faktoriga tugevalt korrelee- 
ritud lisatunnusena). Seega on Eesti elanike väärtusteadvus muutunud mõnevõrra 
sarnasemaks Schwartzi (1992) väärtustesüsteemiga, milles võimu omamine, jõukus, 
ühiskondlik tunnustus ja tehnika areng kuuluvad koos võimu väärtustüüpi. Ühtlasi 

Joonis 2.1.2. Väärtustunnuste faktoranalüüsi lahendite faktorgraafid 2002 ja 2014 


Peakomponentide meetod, varimaks pööramine, omaväärtuste kriteerium, faktorlaadungid. Fakto- 
reid markeerivate värviliste ristkülikute all on toodud faktori lisatunnused 


2002 2014 


Kaunis maailm 0,41 
Kaunis maailm 0,30 Mugav elu 0,35 
F2 Keskkond ja füüsiline heaolu Võrdsus 0,36 
Puhas keskkond 079 
Tervis 0,78 
Tehnika areng 0,53 
Rahu maailmas 0,52 
Тидем регекопа 0,33 
Riigi julgeolek 0,35 
Kaunis maailm 0,40 Meeldiv elu 0,42 
F3 Hingeline tasakaal Ühiskondlik tunnustus 0,45 
Lunastus 0,78 F3 Hingeline ja sotsiaalne harmoonia 
Võrdsus 0,57 Lunastus 0,83 
Kaunis maailm 0,53 Ühiskondlik tunnustus 0,54 
Ausus 0,30 Võrdsus 0,44 
Sisemine harmoonia 0,39 Kaunis maailm 0,41 
Ühiskondlik tunnustus 0,47 Sisemine harmoonia 0,38 
Õiglus 0,31 
Ед Keskkond ja füüsiline heaolu 
Puhas keskkond | 0,78 
Õnn 0,46 Tervis | 077 
Meeldiv elu 0,51 Tugev perekond 0,33 
Võrdsus 0,32 Kaunis maailm 0,34 
Е5 Enesekehtestamine Tehnika areng 0,39 
Võimu omamine 072 Е5 Välispoliitiline turvalisus 
Ühiskondlik tunnustus 0,52 Riigi julgeolek 0,76 
Huvitav elu 0,50 Rahu maailmas 0,72 
Eneseteostus 0,49 
Tehnika areng 0,42 

peegeldab niisugune struktuurimuutus selgemini väljakujunenud arusaamu eri- 
nevate kapitalide seotusest. Samas seostuvad Eesti elanike väärtusteadvuses (eri- 
nevalt Schwartzi skeemist ja ka nt 2002-2003 küsitletud rootslastest; vt Kalmus 
ja Vihalemm, 2006) selle väärtusorientatsiooniga ka hedonistlikud komponendid 
mugav elu ja meeldiv elu (viimane lisatunnusena), mis annab tõenäoliselt tunnis- 
tust järelsiirdeühiskonnale omasest veendumusest, et materiaalne kindlustatus ja 
hedonism on lahutamatult seotud. Schwartzi võimu ja hedonismi väärtustüüpide 
tugevat esindatust arvestades andsime 2014. aasta väärtusstruktuuri teisele faktorile 
nimeks võim ja hedonism. 

Kolmandas faktoris esinevad mõlemal vaatlusalusel aastal püsitunnustena tra- 
ditsioonilis-religioosne lunastus ning universalistlikud, sotsiaalsele harmooniale 
orienteeritud väärtused võrdsus ja kaunis maailm. Kuna kaks viimast viitavad pigem 
ortodokssele kui protestantlikule eetikale, oleme seda väärtusteadvuse komponenti 
2002. aasta analüüsitulemuste põhjal nimetanud ka ,,ortodoksseks lunastuseks“ (Kal- 
mus ja Vihalemm, 2006). 2014. aastal ei ole lunastuse seosed ortodoksse eetikaga 
aga enam ainuvaldavad: lisandunud on indiviidi eneseteostuse ning seeläbi sot- 
siaalse (ja jumaliku) heakskiidu pälvimisega seostuv ning seega pigem luterlikule 
eetikale viitav ühiskondlik tunnustus, mis kuulus lunastusega samasse faktorisse ka 
2002—2003 uuritud rootslaste väärtusteadvuses (Kalmus ja Vihalemm, 2006). Niisiis 
peegeldab 2014. aasta väärtusteadvuse kolmas struktuurielement eri kristlike eetika- 
kontseptsioonide mõjutusi või sulamit. Võttes arvesse ka faktori lisatunnuste – sise- 
mise harmoonia ja õigluse — väärtustähendusi, oleme kolmanda faktori nimetanud 
hingeliseks ja sotsiaalseks harmooniaks. 

Neljas ja viies faktor väljendavad tähendusrikkaid muutusi. Nimelt on 2002. aasta 
väärtusstruktuuri teine faktor — keskkond ja füüsiline heaolu — 2014. aastal lagu- 
nenud kaheks iseseisvaks komponendiks. Neist esimene hõlmab väärtusi puhas 
keskkond ja tervis, lisatunnustena ka tugevat perekonda ja kaunist maailma (nagu ka 
algne faktor 2002) ning tehnika arengut. 2002. aasta suurimate faktorlaadungitega 
tunnuste (puhas keskkond ja tervis) püsivuse tõttu nimetame faktorit ka 2014. aastal 
keskkonna ja füüsilise heaolu komponendiks. 

Viies faktor sisaldab üksnes kaht tunnust – riigi julgeolekut ja rahu maailmas. 
Nende väärtuste koondnimetuseks sobib välispoliitiline turvalisus. Ilmselt viitab 
niisuguse väärtusorientatsiooni selgepiiriline eristumine tajutud välispoliitilise ohu 
suurenemisele pärast Venemaa agressiooni Ukrainas. 

Oluline on märkida, et Eesti elanike väärtusstruktuuri ja selle muutumist on 
teiste andmestike (nt Euroopa Sotsiaaluuringu) alusel ja teiste analüüsimeetoditega 
(nt klasteranalüüs, multidimensionaalne skaleerimine) uurinud ka teised autorid 

(vt nt Lilleoja ja Tart, 2011; Sõmer, 2011; Tart, Sõmer ja Lilleoja, 2012), jõudes siin- 
esitatuga võrreldes mõnevõrra teistsuguste mudeliteni, kuid suuremal üldistus- 
astmel analoogiliste järeldusteni. Lugejal tasub aga silmas pidada, et kvantita- 
tiivse struktuurianalüüsi tulemus sõltub paljuski kasutatud meetoditest ja autorite 
tõlgendustest. 


2.1.4. IDENTITEEDIKATEGOORIATE OMAKSVOTT 2002. JA 2014. AASTAL 


Muutused inimeste kollektiivses identiteedis peegeldavad ilmekalt thiskonnas ja 
kultuuris toimuvaid muutusi. Seetõttu on seda ka uuringus ,, Mina. Maailm. Mee- 
dia“ analüüsi alusena kasutatud. Kuigi uuring ei ulatu tagasi Eesti ühiskonna kõige 
tormilisemate muutuste perioodi, vaid nullindate algusse, peegeldab see kaudselt 
siiski ühiskonnas toimunud individualiseerumise (Bauman, 2002; Beck ja Beck- 
Gernsheim, 2002), uute samastumisaluste väljakujunemise ning vastandumiste 
protsesse. Enne empiiriliste tulemuste ülevaadet tutvustame põgusalt identiteedi 
ja selle uurimise käsitlusi. 

Identiteeti on uuritud kultuuriantropoloogilisest paradigmast lähtuvalt (Barth, 
1969; Cohen, 1985), aga ka kui kommunikatsiooniprotsessi: identiteedi konstruee- 
rimist ja vastuvõttu ehk internaliseerimist (Jenkins, 2000). Grupi identiteedikom- 
munikatsioon toonitab jagatud/ sarnaseid omadusi grupi liikmeid ühendavatena 
(Cerolo, 2006). Inimeste tõlgendused avalikult ringlevatest sümbolitest ja lugudest 
kujundavad ka seda, kuidas nad tunnetavad kuuluvust erinevatesse gruppidesse, 
seotust ja sarnasust nendega. Nii institutsionaalsed tegutsejad kui ka indiviidid taas- 
loovad identiteeti mitmesuguste sümbolite ja praktikate (nt tähtpäevade tähistamise, 
vt ptk 5.4.) kaudu. 

Sotsioloogilistes küsitlustes on identiteedi mõõtmisel sageli toetutud sotsiaal- 
psühholoogiale, mille üks enim tsiteeritud autoreid Henri Tajfel defineerib sotsiaalset 
identiteeti kui „indiviidi minakontseptsiooni osa, mis tuleneb teadmisest kuulumise 
kohta sotsiaalsetesse gruppidesse koos nendele omistatava väärtuse ja emotsionaalse 
tähendusega“ (Tajfel, 1981: 225, eestindus Valk, 2003: 231). Kollektiivne identiteet kui 
indiviidi enesekohase grupimääratluse allikas on suuresti mõjutatud ülalviidatud 
avalikust kommunikatsioonist — teatud rühmade, sümbolite ja praktikate esilolek 
kujundab kogemust kollektiivsest subjektist, kes jagab teatud sümboleid, mis või- 
maldavad tähendusi luua ning arendada teatud olukordades välja ka kollektiivsed 
käitumisstrateegiad. 

MeeMa ankeedis küsisime vastajatelt samastumist erinevate kollektiivsete kate- 
gooriatega, mida identiteediuuringutes traditsiooniliselt kasutatakse (Abrams ja 

Hogg, 1990; Brady, 2000; Hopkins ja Reicher, 1996; Tajfel, 1981; Turner, Hogg, Oakes, 
Reicher ja Wetherell, 1987). Konkreetsemalt küsiti vastajatelt: „Kelle puhul järgnevas 
nimekirjas Te võite öelda, et tunnete nendega mingit ühtekuuluvust, nii et võiksite 
enda ja nende kohta kasutada sõna ,,meie“?“ Vastusevariante võis nimekirjast valida 
mitu, kokku oli nimistus 30 varianti 2002. aasta ning 29 varianti 2014. aasta ankeedis. 
Võrdlevasse analüüsi on sisse võetud vaid need kategooriad, mis olid samad mõlema 
aasta küsitluses (osa vastusevariante vahetus). 

Joonisel 2.1.3 on toodud nende vastajate osakaal, kes märkisid vastavad identi- 
teedikategooriad ühtekuuluvust ja meie-tunnet tekitavana. Nii 2002. kui ka 2014. 
aastal on kõige laialdasemat samastumist loovad kategooriad oma rahvusrühm (eest- 
lased/(Eesti) venelased), perekond, sõbrad ja suguvõsa. Rahvuslik identiteet on Eesti 
ühiskonnas valdav laialdasema sotsiaalse samastumise ja solidaarsuse allikas ning 
on seda olnud viimase 20 aasta jooksul." 

Olulised inimestevahelise solidaarsuse ja ühtsustunde loojad on ka õppimise ja 
töötamisega seonduvad sotsiaalsed praktikad. 20 aasta jooksul on õppimise tähtsus 
identiteediloojana veidi kasvanud ning töökoha olulisus veidi vähenenud. Seda võib 
ehk seletada tänapäevase õpi- ja töökäsitluse kaudse mõjuga: elukestev õpe, hori- 
sontaalne karjäärimudel, vabakutselise ja projektipõhise töö osakaalu suurenemine, 
Opi- ja tööränne jms. 

Kui põlvkondlik identiteet on jäänud samale tasemele, siis silmatorkav on mälu- 
põhise identiteedi (kellega on ühised mälestused) langus 2002 versus 2014. See võib 
olla (osalt) seletatav põlvkonnavahetusega — nooremates vanuserühmades pole ühi- 
sed mälestused kokkuliitjana nii olulised kui suuri ühiskondlikke vapustusi kogenud 
vanema põlvkonna jaoks (vt peatükk 6.5). 

Jagatud ruum – olgu see siis naabruskond, linnaruum või Eestimaa – on suhte- 
liselt vähem levinud, kuid ajalises plaanis üsna stabiilne samastumise looja. Nende 
kategooriatega (naabrid, linna/valla elanikud, Eestimaa elanikud) samastub ligikaudu 
iga kolmas Eesti täiskasvanud elanik. 


[1] Oma rahvusrühmaga samastujate osakaalu tõus aastal 2014 võrreldes aastaga 2002 on 
tõenäoliselt seletatav kahe asjaoluga: rahvusliku samastumise laienemine eestlaste seas 
85%-It 2002. a 95%-le 2014. a ning küsitlusmetoodika muutus venekeelses ankeedis. Kui 
2002 olid venekeelses ankeedis kategooriad „Eesti venelased“ ja „Venemaa venelased“, siis 
2014. aankeedis kasutati variante „Eesti venelased“ ja „venelased“ ,, Venelastega“ tundis 2014. a 
ühtekuuluvust ja meie-tunnet laiem ring vastajaid (76%) kui ,, Venemaa venelastega“ 2002. a 
(28%). Samastumine „Eesti venelastega“ on olnud mõlemal aastal sama (52%). 

Joonis 2.1.3. Identiteedikategooriatega samastunute osakaal 2002 ja 2014 
% koguvalimist 


2002 
M 2014 
mi | J | е . | 
Ота rahvusrühm* 77 Ühised huvid/harrastused** 53 
~ ________ зз ____ 
Perekond 86 Eurooplased 16 
sa НИ 22 НЕ 
Sõbrad 78 Põhjamaalased 24 
77 НИНА 25 ___ 
Suguvõsa 66 Sarnane maitse 34 
з _______ 25 ___ 
Õpingukaaslased 43 Sama kodakondsus 21 
Töökaaslased 59 Sarnane eluvaade/elustiil*** 49 
Põlvkond 45 Tavalised tööinimesed 27 
24 ____ 20 __ 
Ühised mälestused 54 Inimkond 28 
~ ____ 15 __ 
Naabrid 42 Vaesed 16 
а ___ siil 
Kõik Eesti elanikud 31 Edukad 14 
зз III ofl 
Linna/valla elanikud 32 Rikkad 2 
з ШИ sii 
о 25 50 75 о 25 50 75 


* Oma rahvusrühm: eestikeelsete vastajate puhul „eestlased“, venekeelsete vastajate puhul „Eesti venelased“ 
(2002) ning „venelased“ või/ja „Eesti venelased” (2014). 2014. a ankeedis olid olemas mõlemad variandid, nii 
„venelased“ kui ka „Eesti venelased", mis liideti kokku üheks tunnuseks, kuna polnud alust neist üksnes üht või 
teist arvesse võtta. 

** Vastusevariantide sõnastus erines: 2002. a küsitluses kasutati varianti „inimesed, kellega mul on ühised huvid“; 
2014. a ankeedis varianti ,inimesed, kellega mul on ühised harrastused“. 

*** Vastusevariantide sõnastus erines: 2002. a küsitluses kasutati varianti ,inimesed, kelle vaated elule on minuga 
sarnased“; 2014. a ankeedis varianti „inimesed, kellel on minuga sarnane elustiil“. 


Eestist väljapoole jääv maailm on Eesti elanikele identiteedi pakkujana jäänud 
suhteliselt tagasihoidlikule kohale, kuid siiski on 20 aasta jooksul siingi toimunud 
olulised nihked — kasvanud on eurooplastega ühtekuuluvuse tundjate hulk ning vähe- 
nenud on solidaarsus ja meie-tunne kogu inimkonnaga. Eesti kuulumine Euroopa 

Liitu, inimeste suurem mobiilsus ja tugevnenud ühine kommunikatsiooniruum või- 
vad olla eurooplaseidentiteedi tõusu olulisimad põhjused. Solidaarsuse vähenemine 
kogu inimkonnaga on ilmselt komplekssem nähtus, milles oma osa võivad mängida 
globaalsete probleemide süvenemine ning pingestunud rahvusvaheline olukord. 

Põhjamaad on suhteliselt stabiilne viiterühm neljandikule Eesti elanikkonnast. 

Poliitiline identiteet (kaaskodanikud, inimesed, kellega on sama kodakondsus) 
loob ühiskonnaliikmete vahel solidaarsust suhteliselt väikeses ulatuses — vähem 
kui igal neljandal juhul. Joonis 2.1.3 näitab, et seda küsimust aluseks võttes pole 
Eestis 20 aasta jooksul toimunud nihet eri rahvusi ühendava poliitilise identiteedi 
tugevnemise suunas. 

Klassisolidaarsus (tavalised tööinimesed), samuti ühiskondlik-majanduslikul 
edukusel põhinevad samastumised (vaesed, rikkad, edukad), pole Eesti ühiskonnas 
avalikult soositud identiteedid, s.t neid ei peeta teistega võrreldes oluliseks samas- 
tumisaluseks või ei peeta küsitlusele vastates sobivaks neid rõhutada. See ei tähenda, 
et Eesti ühiskonnas puuduks edukultus, kuid ühiskondlik-materiaalne (eba)edukus 
pole iseseisev, end-ise-seletav kategooria, vaid on läbi põimunud muude identiteeti 
loovate sümbolite ning lugudega (nt rahvusega, millest tuleb lähemalt juttu allpool). 
Tõenäoliselt on ühelt poolt nõukogude aja kogemus põhjuseks, miks klassi-identiteet 
esineb Eesti ühiskonnas harva n-ö puhtal kujul. Teisalt võib kaudseks põhjuseks 
olla ka Eesti turu väiksus, mille tõttu pole nt ettevõtetel kasulik luua turundusega 
sotsiaalseid erisusi, vaid konstrueerida pigem ühtseid ideaale ja ergutada eduka- 
maid-jõukamaid järgida püüdvat tarbijakäitumist. 

Peamise üldkultuurilise muutusena võib nimetada tänapäevasele infoühiskonnale 
iseloomulikku tendentsi, kus püsivaid seoseid suurte sotsiaalsete rühmadega asen- 
datakse paindlikumate identiteetidega, mis ei põhine üksiktunnustel, vaid paljude 
tunnuste kombinatsioonidel: elustiili, maitse-eelistusi ja harrastusi võib inimene 
hõlpsamini vahetada kui nt rahvust. Elustiililisi-subkultuurilisi identiteete jagab 
ligikaudu kolmandik-neljandik Eesti elanikkonnast. 2002. aastal rõhutasid vastuse- 
variandid rohkem ühiseid huve (mis on laiem mõiste kui harrastus) ning eluvaadet 
(mis on laiem kui elustiil) ning nendega samastuti ka laialdasemalt. 2014. aastal 
kasutatud kategooriad rõhutavad harrastusi ning elustiili, mis annavad edasi täna- 
päevaste heaoluühiskondade orientatsiooni eneseväljendusele. Otseselt võrreldav 
on vaid kategooria ühised maitse-eelistused, mis on langenud statistiliselt arvesta- 
taval määral. Seega võib öelda, et kuigi elustiili-identiteedid on Eestis olemas ja 
kogu nüüdisaegne (populaar)kultuurimeedia ka taasloob neid aktiivselt, pole need 
20 aasta jooksul tugevnenud, vaid pigem nõrgenenud. 2005. aasta küsitluses, kus 
võrreldavaid kategooriaid esimest korda kasutati, samastas end sarnase elustiili alusel 

41% ja sarnaste harrastuste alusel 42% Eesti elanikkonnast (seega on 2014. aastaks 
võrreldes 2005. aastaga toimunud kahanemine). 

Küsitlus ei katnud küll kõiki võimalikke sotsiaalseid identiteete”!, kuid üldiselt 
võib öelda, et 20 aasta jooksul on Eesti elanike sümboolne solidaarsusruum muu- 
tunud pigem killustunumaks: „suuri“ samastumissümboleid peale rahvuse ja pere- 
konna palju ei olegi. Sellega võib kaudselt seletada ka kooseluseaduse ja pagulas- 
probleemi väga kuuma ühiskondlikku arutelu ja ühiskonna vaatepõhist lõhenemist. 

Muud identiteedikategooriad haaravad väiksemaid elanikkonna rühmi ja seetõttu 
on neid mõttekas edasi vaadelda struktuuripõhises analüüsis, kus moodustuvad 
identiteetide kimbud. 


2.1.5. IDENTITEEDI EMPIIRILINE STRUKTUUR 2002. JA 2014. AASTAL 


Identiteedistruktuuride iseloomustamiseks kasutasime samalaadset faktoranalüüsi 
nagu eespool kirjeldatud väärtusstruktuuride puhul (peakomponentide meetod, 
varimaks pööramine, omaväärtus suurem kui 1). Selline meetod andis tulemuseks 
kuus faktorit, mille koosseis on toodud joonisel 2.1.4. 

Nii 2002. kui 2014. aastal kirjeldab esimene faktor ühtekuuluvust igapäevasesse 
lähisuhete võrgustikku kuuluvate inimestega: pere, sugulaste, sõprade, töö- ja kooli- 
kaaslastega. Seetõttu oleme selle identiteetidekimbu nimetanud võrgustikuliseks 
identiteediks. 2002. aastal kuulus lähivõrgustikuga samasse faktorisse ka oma 
rahvusrühma tunnus. Seega oli rahvusel teatav tribaalne (rahvuskaaslane kui tea- 
tud mõttes sugulane, pereliige) tähendus. Selline struktuur oli tõenäoliselt iseloo- 
mulik järelm rahvusluse ideoloogial põhineva omariikluse taastamise perioodile 
(nt Rootsis samal aastal tehtud uuringus sellist struktuuri ei ilmnenud; vt Kalmus ja 
Vihalemm, 2006). Eriti saab sellisest mõjust rääkida eestlaste puhul. Venekeelse ela- 
nikkonna rahvustunnet tugevdas-arendas reaktsioon eestlaste rahvuslusele. Märke 
sellest, et rahvusrühma tunnus on ,,sugukondlikust“ struktuurist lahkumas ning 
moodustamas omaette struktuuri, ilmnes juba 2005. aasta MeeMa uuringus, eriti 
venekeelse vastajaskonna seas (Vihalemm, 2007). 2014. aasta uuringutulemuste järgi 
moodustab rahvus eraldi kategooria. Märkimisväärne on, et rahvuslik identiteet on 


[2] Samastumist internetikogukondade, religioosse kuuluvuse või erakonnaeelistuste alusel 
hakati mõõtma hilisemates küsitlustes, kuid need identiteedikategooriad pole kuigi laialdaselt 
levinud samastajad. Seetõttu pole neid ka käesolevas, eeskätt ajalisele võrdlusele suunatud 
peatükis lähemalt käsitletud. 

Joonis 2.1.4. Identiteeditunnuste faktoranalüüsi lahendite faktorgraafid 
2002 ja 2014 
Peakomponentide meetod, varimaks pööramine, omaväärtuste kriteerium, faktorlaadungid 


2002 2014 


F2 Subkultuuriline identiteet, 
F2 Subkultuuriline identiteet, mentaalne solidaarsus 
mentaalne solidaarsus Imimesed, kellega mul on üks maitse, 
Sarnaste huvidega inimesed 0,72 sarnased eelistused a 
Inimesed, kellel on minuga sarnased vaated 072 Inimesed, kellel on minuga sarnane elustiil 0,72 
elule н Inimesed, kellega on ühised harrastused 0,68 
Inimesed, kellega mul on üks maitse, Sa Inimesed, kellega jagan ühised mälestusi = | 0,64 
sarnased eelistused і Ере а. 
Inimesed, kellega jagan ühised mälestusi 


moe Bout 9,5 F5 Samastumine ühiskonnas edu saavutanutega 
F5 Samastumine ühiskonnas edu saavutanutega Majanduslikult kindlustatud inimesed 0,72 
Ettevõtjad, omanikud 0,77 Edukad inimesed 0,64 
Jõukad, majanduslikult kindlustatud EES F6 Rahvuslik eristav identiteet 
inimesed Eesti venelased 0,71 
Inimesed, kes midagi otsustavad 0,58 Eestlased -0,69 
Edukad inimesed 222 Kõik inimesed, kes Eestis elavad 0,41 


F6 Samastumine ühiskonnas kõrvaletõrjututega 
Vaesed, majanduslikus kitsikuses olevad 


ee о, 

inimesed ie 
Inimesed, kellel elus ei vea 0,74 
Tavalised tööinimesed 0,41 

olemuselt eristav — oma rahvusega samastumisega kaasneb teise rahvusrühmaga 
mittesamastumine (eestlased versus venelased). Venekeelne elanikkond tunnustab 
koos rahvuslikuga küll territoriaalset solidaarsust (kõik inimesed, kes Eestis elavad), 
kuid ei tunne ühtekuuluvust eestlastega, ning vastupidi — eestlased tunnetavad tuge- 
vat ühtekuuluvust teiste eestlastega, kuid välistavad meie-tunde nii (Eesti) venelas- 
tega kui ka Eesti elanikega sõltumata nende rahvuslikust kuuluvusest. Arvestades ka 
asjaolu, et samastumine kodakondsuse alusel on jätkuvalt võrdlemisi vähe levinud, 
tundub, et Eesti ühiskonnas on kultuurilist pinnast peamiselt rahvuspõhise ideoloo- 
giaga jätkamiseks ning poliitilise rahvuse ja/või territoriaalse identiteedi sotsiaalne 
kandepind on võrdlemisi kitsas. 

Teine faktor moodustus nii 2002. kui ka 2014. aastal ühiste või sarnaste huvide, 
elustiili, maitse-eelistuste ja mälestuste alusel tekkivate identiteetide kimbuna. 
Oleme nimetanud selle faktori subkultuuriliseks identiteediks ja mentaalseks 
solidaarsuseks, kuna seda ühendavad jagatud sümbolid ja praktikad, mis ei ole seo- 
tud sotsiaalse struktuuri, vaid abstraktsemate nähtustega. Sellist identiteeti peetakse 
iseloomulikuks just hilismodernsele ühiskonnale. 

Kolmas faktor haarab üksiktunnuseid, mis esindavad suuremat või väiksemat 
ühist territooriumi jagavaid inimesi (kõik inimesed, kes Eestis elavad (2002); oma 
linna, valla, maakoha elanikud; naabrid), sarnase poliitilis-majandusliku staatu- 
sega inimesi (tavakodanikud"!; tavalised tööinimesed (2014); vaesed, majanduslikus 
kitsikuses olevad inimesed (2014); need, kellega on ühine kodakondsus/kaaskoda- 
nikud) ning jagatud põlvkonnatunnetusega inimesi (minu ea- ja põlvkonnakaas- 
lased). Oleme nimetanud selle faktori jagatud sotsiaalsel ruumil ja positsioonil 
põhinevaks solidaarsuseks. Põhiosas on faktor olnud püsiv nii 2002. kui ka 2014. 
aastal. Siiski on mõningate üksiktunnuste tasandil toimunud olulised muutused. 
Kategooria kõik inimesed, kes Eestis elavad on 2014. aastaks liikunud eraldi eris- 
tuva rahvusliku identiteedi faktorisse. 2002. aastal eraldi struktuuri moodustanud 
samastumine ühiskonnas kõrvaletõrjututega, kuhu kuulusid sellised üksiktun- 
nused nagu vaesed inimesed; inimesed, kellel elus ei vea'* ning tavalised tööinimesed, 
ei eristu 2014. aastal enam omaette faktorina. Kaks olulist sotsiaal-majanduslikku 
positsiooni näitavat kategooriat vaesed, majanduslikus kitsikuses olevad inimesed 
ning tavalised tööinimesed on liikunud kolmandasse faktorisse, kuhu koonduvad 


[3] Kategooria tavakodanikud oli kasutusel 2002. a uuringus, hilisemates uuringutes seda 
ei kasutatud. 
[4] Kategooriat inimesed, kellel elus ei vea ei kasutatud 2014. a uuringus. 

laiemad jagatud sotsiaalsel ruumil ja positsioonil põhinevad identiteedid. Seega 
võib öelda, et sotsiaal-majandusliku positsiooniga seonduvad tegurid on muutunud 
olulisemaks ka teiste, üldisemate solidaarsuskategooriate määratlemisel. Näiteks 
räägitakse võitjate ja kaotajate põlvkondadest või vaesematest ja rikkamatest piir- 
kondadest Eestis. Ka poliitilise identiteedi tunnus paikneb selles faktoris (suhteliselt 
nõrga faktorkaaluga), mis viitab arusaamale, et kodanikuõigusi ja kohustusi nähakse 
selle kaudu, milline on inimeste asend ruumilises ja sotsiaal-majanduslikus struk- 
tuuris, ja vastupidi, sotsiaal-majanduslikke erisusi võib ühendada ühine kodanikuks 
olek. Ka Rootsis 2002—2003 läbiviidud uuringu põhjal kuulusid need kategooriad 
ühte faktorisse, kusjuures lisandusid veel Eestis omaette struktuuri moodustanud 
subkultuurilised, mentaalse solidaarsuse kategooriad (Kalmus ja Vihalemm, 2006). 

Neljas faktor, mis haarab kategooriaid eurooplased, põhjamaalased ning kogu 
inimkond ning mida on seetõttu nimetatud panregionaalseks identiteediks, on 
püsinud muutumatul kujul nii 2002. kui ka 2014. aasta uuringutes. Selle struktuuri 
püsimine on märkimisväärne ning võimaldab vaielda Kennedyga (1999), kes on 
leidnud, et rahvusülene, globaalne orientatsioon ei ole postkommunistlikes riikides 
eriti levinud, kuna see vastandub olemuselt rahvusriigi ideele, mille najal enamik 
ühiskondi end nõukogude korra lagunedes taas üles ehitas. 

Sama püsiv on olnud viies faktor, samastumine ühiskonnas edu saavutanu- 
tega, kuigi selle koosseis üksiktunnuste tasandil on vähenenud seeläbi, et 2014. aasta 
uuringus mõningaid kategooriaid ei kasutatud. Seda märkimisväärsem on faktori 
eristuvus ka 2014. aasta uuringus, mis viitab, et ühiskondlik edukus on jätkuvalt 
iseseisev inimestevahelist solidaarsust loov tunnus (edukad hoiavad kokku), mida 
tõenäoliselt aitab taasluua ka edukuse pidev kujutamine meedias. 

Kuues faktor on seevastu 2002. ja 2014. aasta uuringutes täiesti erineva olemusega. 
Kummastki faktorist eraldi on ülalpool juba juttu olnud. Tinglikult võib öelda, et 
kui kaotajad pole enam Eesti ühiskonnas omaette identiteedikategooria, vaid mingil 
määral laiali valgunud ning läbi põimunud teiste tunnustega, siis rahvus on lahkne- 
nud varasemast tribaalsest struktuurist ja kujunenud autonoomseks ning vastandust 
sisaldavaks struktuuriks. 


2.1.6. MENTAALSED KOONDSTRUKTUURID 2002. JA 2014. AASTAL 


Sissejuhatuses tutvustatud Sztompka (2004) kontseptsiooni kohaselt võivad erine- 
vatel positsioonidel paiknevad sotsiaalsed rühmad siirdekultuuri sümbolite, väär- 
tuste ja identiteetide varamust üles korjata erinevaid kultuurilisi mõttemustreid 
ehk -mudeleid (cultural templates) ning nende põhjal omavahel diskuteerida või 

vastanduda (nt on Eestis käibel arusaam siirdeprotsessi võitjatest ja kaotajatest). 
Kuigi Sztompka ei mõõda kultuurilisi mustreid empiiriliselt, viitab ta siiski või- 
malusele analüüsida sotsiaalsete rühmade vastastikmõju uuele ja vanale kultuurile 
iseloomulike mustrite avaldumise kaudu, nt põlvkondade kaupa. 

Sztompka teoreetilisele käsitlusele tuginedes oleme varem välja pakkunud origi- 
naalse kultuuriliste mustrite empiirilise mudeli, mis põhineb indiviidide väärtus- 
orientatsioonide ja identiteetide koondstruktuuride analüüsil (Kalmus ja Vihalemm, 
2006; Vihalemm ja Kalmus, 2008, 2009). Analoogset meetodit kasutame ka siin- 
kohal 2002. ja 2014. aasta andmestike võrdlevanalüüsiks. 

Suure üldistusastmega mentaalsete struktuuride kirjeldamiseks tegime mõlema 
aasta andmestike põhjal teisese faktoranalüüsi, kus kasutasime sisendtunnustena 
väärtus- ja identiteedifaktorite kaalusid kui uusi tunnuseid. Sarnaselt väärtuste ja 
identiteetide struktuuri analüüsiga kasutasime peakomponentide meetodit koos 
varimaks pööramisega ja lähtusime faktorite arvu määramisel omaväärtuste kritee- 
riumist (suurem kui 1). 2002. aasta andmestiku põhjal eristus viis, 2014. aasta puhul 
kuus väärtuste-identiteetide kimpu ehk mentaalset koondstruktuuri (joonis 2.1.5). 

2002. aasta koondstruktuurid osutavad tugevatele ja selgetele seostele sotsiaalse 
enesepositsioneerimise ja väärtusorientatsioonide vahel (Kalmus ja Vihalemm, 
2006). Esimeses faktoris kuulub eetilisi ja esteetilisi väärtusi hõlmav hingeline tasa- 
kaal kokku madala sotsiaalmajandusliku positsiooniga inimestega samastumise ning 
kohaliku, klassi- ja tsiviilidentiteediga, mistõttu nimetame komponenti orientatsioo- 
niks hingelisele tasakaalule ja „lihtrahva“ solidaarsusele. See mentaalne mall oli 
keskmiste faktorkaalude analüüsi põhjal omasem vanemaealistele (55—74aastased), 
vene keelt kõnelevatele, naissoost, madala sissetulekuga ja põhi- või keskharidusega 
vastajatele. Sztompka on Poola ühiskonna näitel väitnud, et turvalisus, võrdsus ja 
õiglus on rohkem väärtustatud muutustega halvemini kohanenud sotsiaalsete rüh- 
made seas, samas kui paremini kohanenud rühmad väärtustavad vabadust, tõhusust 
ja jõukust (Sztompka, 2004: 177). Meie uuring näitab sarnaseid suundumusi ka Eesti 
ühiskonnas. 

Teine faktor ühendab isiksuslikku ja sotsiaalset tasakaalu eesmärgistavad väärtu- 
sed ning võrgustikulise identiteedi, seega andsime koondstruktuurile nimeks orien- 
tatsioon isiksuslikule ja sotsiaalsele harmooniale. See mõttemuster oli levinum 
noorte (15—2gaastaste), eesti keelt rääkivate ja kõrge sissetulekuga inimeste seas. 

Kolmas koondstruktuur hõlmab enesekehtestamisele viitavaid väärtusi ja kõrge 
sotsiaalmajandusliku positsiooniga inimestega samastumist, väljendades (eriti kõr- 
vutuses rootslaste mentaalse mustriga; vt Kalmus ja Vihalemm, 2006) võrdlemisi 
puhtakujulist modernset individualiseerumist siirdeühiskonnas, mistõttu nimetame 


126 


2.1. VÄÄRTUSED ЈА IDENTITEEDID 


Joonis 2.1.5. Mentaalsed koondstruktuurid 2002 ja 2014 


Väärtus- ja identiteedifaktorite teisese faktoranalüüsi tulemused; peakomponentide meetod, 
varimaks pööramine, omaväärtuste kriteerium, faktorlaadungid 


2002 2014 

F1 Orientatsioon hingelisele tasakaalule ja F1 Etnilise eristumise ja hingelise solidaarsuse 

„lihtrahva“ solidaarsusele orientatsioon 

Hingeline tasakaal 0,77 Eristuv etniline identiteet 0,78 

Samastumine madala sotsiaalmajandusliku rae Hingeline ja sotsiaalne harmoonia 0,78 
positsiooniga inimestega F2 Subkultuuriline-eneseteostuslik orientatsioon 

Kohalik, klassi- ja tsiviilidentiteet 0,44 Subkultuuriline (elustiililine) ühtekuuluvus 0,72 

F2 Orientatsioon isiksuslikule ja sotsiaalsele | Isiksuslik ja sotsiaalne täiuslikkus 0,70 


harmooniale F3 Orientatsioon sotsiaalsele ja välispoliitilisele 


Isiksuslik ja sotsiaalne tasakaal 0,77 turvalisusele 
Võrgustikuline identiteet 0,67 Võrgustikuline identiteet 0,76 
F3 Individualistlik eduorientatsioon Välispoliitiline turvalisus 0,74 
Enesekehtestamine 0,76 Fa Individualistlik eduorientatsioon 
Samastumine kõrge sotsiaalmajandusliku JE Klassi- ja kohalik identiteet -0,74 
positsiooniga inimestega Д Võim ја hedonism 0,68 
Ед Orientatsioon turvalisusele ja vaimsele Fs Elitistlik-modernne orientatsioon 
ühtekuuluvusele ADE E 
ТЕРЕ Eliidi-identiteet 0,73 
eskkond ja füüsiline heaolu 0,71 ERE 
i 17 Т 2 Keskkond ja füüsiline heaolu -0,65 
ubkultuuriline untekuuluvus О; A А = А 
Е = - 22 F6 Maailmakodaniku orientatsioon 
Е5 Postmaterialistlik maailmakodaniku = Р : 
М K Panregionaalne identiteet 0,93 
orientatsioon 
Panregionaalne identiteet 0,70 
Materiaalne kindlustatus ja heaolu 0,68 


komponenti individualistlikuks eduorientatsiooniks. Ootuspäraselt oli see mõtte- 
mall omasem noortele, meessoost ja kõrge sissetulekuga vastajatele. 

Neljandas faktoris on ühendatud keskkonna ja füüsilise heaolu väärtustamine 
ning subkultuuriline ühtekuuluvus, seega sobib koondstruktuuri nimetuseks orien- 
tatsioon turvalisusele ja vaimsele ühtekuuluvusele. Selle, teatud määral post- 
materialistliku suundumuse olid rohkem omaks võtnud vanemaealised, vene keelt 
kõnelevad, naissoost ja kõrgharidusega vastajad. 

Viies struktuurielement väljendab postmaterialistliku suundumuse sotsiaalselt 
eristavat omadust veelgi selgemalt. Selles faktoris on panregionaalne identiteet nega- 
tiivselt korreleeritud materiaalset kindlustatust ja heaolu eesmärgistava väärtusorien- 
tatsiooniga – eurooplaste, põhjamaalaste ja kogu inimkonnaga samastuvate inimeste 
jaoks ei ole jõukusel ja mugaval elul väga suurt tähtsust. Sestap nimetame kom- 
ponenti postmaterialistlikuks maailmakodaniku orientatsiooniks. See vaimne 

Tabel 2.1.1. Mentaalsete koondstruktuuride seosed teiste tunnustega 2014 


Pluss- ja miinusmärgid ning koloreeritud taust näitavad seose statistilist olulisust 
(++/– = p<o,01; +/– p<o,05); tühi lahter märgib statistiliselt olulise seose puudumist 


Avatus muutustele 


Hinnang Eesti elus viimase 10 aas- 
ta jooksul toimunud muutustele 


Positiivne hinnang nõukogude 
aja suhtes 


Sotsiaalne orientatsioon 
Liberaalne orientatsioon 
Sotsiaalne lõimitus 


Üldine usalduslikkus; Usaldus 
riiklike institutsioonide vastu 


Üldine poliitikahuvi ja aktiivsus 
Kodanikuaktsioonides osalemine 


Kodanikuühendustes osalemine 


Tehnoloogilised ressursid ja ruumiline avatus 
Kodu varustatus kommunikat- 
sioonivahenditega; Arvutikasu- 
tuse aktiivsus ja mitmekülgsus 
Eneseväljenduslik ja suhtlemis- 
keskne internetikasutus 
Eesti-sisene liikuvus 


Kogemus ja kontaktid endises 
N. Liidus 


Endise N. Liidu emotsionaalne 
lähedus 


Kogemus ja kontaktid arenenud 
Lääne-Euroopas; Lääne-Euroo- 
pa emotsionaalne lähedus 


Keelteoskus 


Jõukus ja tarbimine 


Rahaline jõukus 


Konsumerism 


Säästev tarbimine 

F1 Etnilise F3 Orien- 
eristumise | F2Subkul- | tatsioon 
ја hinge- | tuuriline | sotsiaal- F4 F5 F6 
lise soli- | eneseteos-| sele ја Individua- | Elitistlik- | Maailma- 
daarsuse tuslik välispolii- listlik modernne | kodaniku 
orientat- orientat- | tiliseletur- | eduorien- | orientat- | orientat- 
sioon sioon valisusele | tatsioon sioon sioon 
Religioossus 
Kohanemine muutustega 


Jätkub... 

JÄRG: Tabel 2.1.1. Mentaalsete koondstruktuuride seosed teiste tunnustega 2014 


F1 Etnilise F3 Orien- 
eristumise | F2Subkul- | tatsioon 
ја hinge- | tuuriline sotsiaal- Ед F5 F6 
lise soli- | eneseteos-/ sele ја Individua- | Elitistlik- | Maailma- 
daarsuse tuslik välispolii- listlik modernne kodaniku 
orientat- | orientat- | tiliseletur- eduorien- orientat- | orientat- 
sioon sioon valisusele | tatsioon sioon sioon 
Ajaressurss ja -kasutus 
Tunnetatud ajapuudus; m EH 
Ületöötamine 
Rööprähklemine -- ++ ++ ++ 
Püüdlused ajakasutust ümber a an aa an 
korraldada 
Aja ülejääk = == z + 
Ajakulu tööle ja enesetäiendusele ++ ++ ++ 
Ajakulu kodustele toimetustele ++ ++ ++ -- -- 
Ajakulu meediatarbimisele ++ 
Ajakulu raamatute lugemisele ++ ++ -- 
Ajakulu huvialadele, hobidele ++ ++ -- ++ 


suundumus oli ootuspäraselt omasem enamal määral kapitaliseeritud rühmadele – 
kõrge sissetulekuga, kõrgharidusega, eesti keelt kõnelevatele ja meessoost vastajatele. 

2014. aasta andmestiku põhjal moodustunud koondstruktuurid kannavad nii 
analoogiat 2002. aasta struktuurielementidega kui ka eriomaseid tunnuseid; ilmselt 
tulenevad muutused osaliselt väärtus- ja identiteedistruktuuride teisenemisest, osalt 
aga sotsiaalsetest ja kultuurilistest muutustest. Kuna MeeMa rikkalik ankeet seda 
võimaldab, saame mentaalseid struktuure iseloomustada lisaks sotsiaal-demograa- 
fiale ka teiste tunnuste abil. Arvutasime väärtuste-identiteetide koondstruktuuride 
korrelatsioonid teiste, enamasti agregeeritud indekstunnustega*). Tabelis 2.1.1 on 
analüüsi tulemused toodud kokkuvõtlikul kujul. 

Esimese faktori moodustavad hingelisele ja sotsiaalsele harmooniale orientee- 
ritud väärtused ning uus identiteedistruktuur – eristuv etniline identiteet. Erine- 
valt 2002. aastast kuulub kristlik-eetilisi ja esteetilisi väärtusi ühendav komponent 
2014. aastal kokku etnilisel eristumisel põhineva identiteedistruktuuriga, mistõttu 
nimetame esimest koondstruktuuri etnilise eristumise ja hingelise solidaarsuse 


[5] Siin ja edaspidi tekstis ning tabelis 2.1.1 nimetatavad tunnused on mitme üksiktunnuse 
baasil moodustatud koondtunnuste, indeksite nimetused. Kuidas indeksid MeeMa uuringutes 
moodustati, on selgitatud peatükis 1.4. Indeksite nimistu on ära toodud raamatu lisas 2. 

orientatsiooniks. Kuna see mõttemuster on keskmisest märgatavalt sagedamini levi- 
nud just Eesti venekeelse vähemuse seas (vt tabel 2.1.2 peatüki lisas), siis võiks seda 
nähtust pidada ka rahvakeelse mõiste „уепе hing“ avaldumiseks. See orientatsioon 
on ootuspäraselt tugevasti seotud religioossusega (vt tabel 2.1.1) ning majandus- 
poliitilisele liberaalsusele vastandumisega (sotsiaalne orientatsioon tabelis 2.1.1). 
Etnilise eristumise ja hingelise solidaarsuse orientatsioonile on iseloomulik nos- 
talgia nõukogude aja suhtes ning kontaktid endistes liiduvabariikides. Eesti arengu 
ja institutsioonide suhtes on sellise mentaalse orientatsiooni kandjad meelestatud 
umbusklikult ning osalevad ise kodanikuna ühiskonnaelus väga harva. Samas või- 
vad neid oluliselt puudutada muutused, mis seostuvad tarbimisvõimaluste ning 
-võimekusega, vaatamata piiratud raharessurssidele. Nende kodanikuosalust võib 
osalt takistada ka koduste kommunikatsioonivahendite nappus (tabel 2.1.1). Nende 
aeg kulub peamiselt raamatute lugemisele ning kodustele toimetustele. Samas pole 
tegemist muutusi põhimõtteliselt vältiva, kapseldunud elupraktikaga, kuna hoiaku- 
line avatus muutustele elus on kõrge. Faktorkaalude keskmiste võrdlus viie sotsiaal- 
demograafilise tunnuse (rahvus, sugu, vanus, haridus, sissetulek) alusel näitab, et 
etnilise eristumise ja hingelise solidaarsuse orientatsioon on lisaks venekeelsetele 
Eesti elanikele omasem naistele ning selle esinemissagedus kasvab vanuse kasvades 
(vt ka joonised 2.1.6 ja 2.1.7). Sissetulekuga on vastupidi — mida madalam sissetulek, 
seda suurem on tõenäosus seda orientatsiooni kanda. 

Teises faktoris ei ole isiksuslikku ja sotsiaalset täiuslikkust kui eneseteostuslikku 
eesmärki kandev väärtuskomponent erinevalt 2002. aastast ühendatud mitte võr- 
gustikulise identiteedi, vaid subkultuurilise (elustiililise) ühtekuuluvusega, sestap and- 
sime koondstruktuurile nimeks subkultuuriline-eneseteostuslik orientatsioon. 
Seda mentaalset struktuuri iseloomustavad tugevad seosed peaaegu kõigis tabelis 
2.1.1 toodud dimensioonides. Orientatsiooniga kaasneb avatus muutustele, Eesti 
arengu positiivne hindamine, kõrge usalduslikkus ning sidustatus kodanikuna, hea 
keelteoskus ja geograafiline liikuvus, aktiivne ja eneseväljenduslik meediatarbimine, 
mitmed huvid ja harrastused, rahaline jõukus, ületöötamine ja ajapuudus. Vastupidi 
eelmisele on see orientatsioon levinum eestlaste seas. Subkultuuriline-eneseteostus- 
lik orientatsioon on omasem naistele ning kõrge sissetulekuga (> 500 eurot kuus 
pereliikme kohta) inimestele. Oluliseks kandepinnaks on ka haridus ja vanus: sub- 
kultuurilise ja eneseteostusliku orientatsiooni esinemistõenäosus kasvab sedamööda, 
mida noorem ja kõrgema haridustasemega on inimene. 

Kui 2002. aastal kuulus turvalisuse väärtuskomponent kokku subkultuurilise 
identiteediga, siis 2014. aastal moodustab välispoliitiline turvalisus vastajate teadvu- 
ses ühise struktuurielemendi koos lähisuhetel põhineva võrgustikulise identiteediga, 

mistõttu kolmanda koondfaktori nimetuseks sobib orientatsioon sotsiaalsele ja 
välispoliitilisele turvalisusele. Selle orientatsiooniga kaasneb positiivne hinnang 
Eesti arengule, tugev usalduslikkus institutsioonide suhtes, kõrge kodanikuaktiiv- 
sus ja hea keelteoskus. Kui subkultuurilisele-eneseteostuslikule orientatsioonile on 
iseloomulik teatav pinge konsumerismi ja püüdluste vahel (keskkonna)säästlikult 
tarbida, siis turvalisuse orientatsiooni puhul domineerib säästlikkuse idee tarbija- 
liku hedonismi üle. See orientatsioon on omasen eestlastele, naistele, ja vanemale 
vanuserühmale (55—74-aastased). Sotsiaalse ja välispoliitilise turvalisuse tahtsusta- 
mine kasvab koos hariduse ja sissetuleku kasvuga, olles kõrgeim kõrgharitud ja kõrge 
sissetulekuga (> 500 eurot kuus pereliikme kohta) inimeste seas. Suhteline rahaline 
jõukus koos tunnetatud ajapuudusega on iseloomulik ka sellele orientatsioonile. 

Sarnaselt 2002. aasta analüüsitulemustega leiame ka 2014. aastal mentaalse struk- 
tuuri, mida võib nimetada individualistlikuks eduorientatsiooniks. Erisus ilmneb 
aga siingi: nimelt väljendub suunitlus edukusele ja sotsiaalsele üleolekule 2014. a 
võimu ja hedonismi eesmärgistava väärtuskimbu negatiivses korrelatsioonis n-ö 
tavainimesi ühendava klassi- ja kohaliku identiteediga. Ootuspäraselt kaasneb sellega 
tugevalt liberaalne ilmavaade, rahaline jõukus ja konsumerism (ka hea varustatus 
kommunikatsioonivahenditega) ning vähene hoolimine tarbimisega seonduvatest 
(keskkondliku) jätkusuutlikkuse argumentidest. Individualistliku eduorientatsioo- 
niga seostub aktiivne tööalane tegevus (sh enesetäiendus), aga ka suur ajakulu hobi- 
dele ning aktiivne eneseväljenduslik meediatarbimine. See orientatsioon on omasem 
meestele ja veidi sagedamini venekeelsetele Eesti elanikele (eestlastega võrreldes). 
Individualistlik eduorientatsioon kasvab koos sissetuleku kasvuga ja vanuse noore- 
nedes, olles kõrgeim kõrge sissetulekuga (> 500 eurot kuus pereliikme kohta) ini- 
meste seas ja noorimas earühmas (15—29-aastased). 

Täiesti uue struktuurielemendina esineb 2014. aastal koondfaktor, milles samastu- 
mine majanduslikult kindlustatud ja edukate inimestega ehk eliidi-identiteet on nega- 
tiivselt korreleeritud keskkonna ja füüsilise heaolu väärtuskimbuga. Kuna niisugune, 
puhtast keskkonnast ja tervisest vähem hooliv suunitlus osutab pigem progressiusust 
kantud modernsele mentaliteedile, vastandudes teatud määral ökoloogilis-post- 
modernsele vaimsusele, nimetame viiendat koondstruktuuri elitistlik-modernseks 
orientatsiooniks. Sellelegi orientatsioonitüübile on iseloomulik liberaalne ilma- 
vaade ja vähene hoolimine jätkusuutlikkuse põhimõttest isiklikus tarbimises. See 
orientatsioon avaldub tugevamini noorimas vanuserühmas (15—29-aastased) ning 
meeste ja põhiharidusega vastajate seas. Tabelist 2.1.1 nähtub, et selle orientatsiooniga 
käib kaasas suhteliselt passiivne, meediakeskne elulaad, mida iseloomustab suhteline 

Joonis 2.1.6. Eestlaste mentaalsed koondstruktuurid vanuserühmades 2014 
Keskmised faktorkaalud 


15-29 30-54 55-74 


F1 Etnilise eristumise ja hingelise 
solidaarsuse orientatsioon 

F2 Subkultuuriline-eneseteostuslik 
orientatsioon 

F3 Orientatsioon sotsiaalsele ja 
välispoliitilisele turvalisusele 

Ед Individualistlik eduorientatsioon 


Fs Elitistlik-modernne orientatsioon 


F6 Maailmakodaniku orientatsioon 


ajaküllus ja nii töiste ja majapidamislike kui ka hobidega seotud tegevuste vähesus, 
vähene lugemine ja osalemine kodanikuaktsioonides. 

Kuuenda faktori moodustab 2014. aastal üksnes panregionaalne identiteet, seega 
on maailmakodaniku orientatsioon kaotanud 2002. aasta struktuuriga võrreldes 
postmaterialistliku väärtusdimensiooni. Seda orientatsiooni iseloomustab ootus- 
päraselt tugev vastandumine nõukogude ajale, keelteoskus, aktiivne meediakasutus 
ning kõrge geograafiline liikuvus. Maailmakodaniku orientatsiooni iseloomustab 
ka kõrge kodanikuaktiivsus ja osalus aktsioonides, samuti usaldus Eesti ühiskonna 
institutsioonide vastu. Orientatsiooniga kaasnevad ka töö- ja hobidekeskne elu- 
laad, suurem rahaline jõukus, ajavaegus ja rööprähklemine ning see mõttemuster 
on võrreldes venekeelse elanikkonnaga veidi levinum eestlaste seas. Sarnaselt sub- 
kultuurilise-eneseteostusliku orientatsiooniga on ka maailmakodaniku orientat- 
siooni oluliseks kandepinnaks haridus ja vanus: selle esinemistõenäosus kasvab, 
mida noorem ja kõrgema haridustasemega on inimene. 

Üldiselt eristavad väärtus- ja identiteedistruktuure sotsiaal-demograafilistest 
tunnustest kõige tugevamini rahvus ja vanus. Sestap esitame joonistel 2.1.6 ja 2.1.7 
orientatsioonide faktorkaalud rahvuseti ja kolmes vanusrühmas. 

Eestlaste seas eristuvad mentaalsed orientatsioonid vanuserühmiti märkimis- 
väärselt. Eesti noorte seas on levinud subkultuuriline-eneseteostuslik orientatsioon, 
individualistlik eduorientatsioon ja ka maailmakodaniku orientatsioon, vähemal 
määral ka elitistlik-modernne orientatsioon. Subkultuuriline-eneseteostuslik 

Joonis 2.1.7. Venekeelsete vastajate mentaalsed koondstruktuurid 
vanuserühmades 2014 
Keskmised faktorkaalud 


i 15-29 30-54 55-74 
792 97 


F1 Etnilise eristumise ja hingelise 
solidaarsuse orientatsioon 

F2 Subkultuuriline-eneseteostuslik 
orientatsioon 

F3 Orientatsioon sotsiaalsele ja 
välispoliitilisele turvalisusele 

Ед Individualistlik eduorientatsioon 


0,75 -,69 


0,5 


0,25 


Fs Elitistlik-modernne orientatsioon 


F6 Maailmakodaniku orientatsioon 


-0,25 


orientatsioon, mille puhul püüdlus isiksuslikule ja sotsiaalsele eneseteostusele ning 
harmooniale väljendub hilismodernsete elustiililiste identiteetide kaudu, on iseloo- 
mulik ka eestlaste keskmisele vanuserühmale (olles siin ainsaks kandvaks mentaal- 
seks mustriks). Eestlaste vanimas vanuserühmas on levinud orientatsioon omaenda 
lähisuhete ja kogu riigi poliitilisele turvalisusele. Eriti võõras on neile individualistlik 
eduorientatsioon. 

Etnilise eristumise ja hingelise solidaarsuse orientatsioon iseloomustab venekeel- 
sete vastajate kõiki vanuserühmi. Seega on Eestis välja kujunemas tugev põlvkondi 
ühendav etnokultuuriline mentaalne muster, mis põhineb kristlik-eetilistel ja estee- 
tilistel väärtustel ning eestlastest eristumisel. Vene noorte seas on sellele lisaks välja 
arenenud individualistlik eduorientatsioon. Vanemas vanuserühmas konkureerivaid 
mentaalseid struktuure ei esine. 


2.1.7. KOKKUVÕTE 


Üldiselt on Eesti elanike väärtushierarhia vaadeldud 12 aasta vältel püsinud suh- 
teliselt stabiilsena. Pingerea tipus troonivad nii 2002. kui ka 2014. aastal inimese 
füüsilise heaolu ja turvalise keskkonnaga seonduvad väärtused, pingerea lõpuossa 
jäävad valdavalt individualistlikud väärtused, aga ka traditsiooniline lunastus. 


133 


II OSA. MENTAALSETE STRUKTUURIDE MUUTUMINE 


Väärtusstruktuur on 12 aasta möödudes jäänud üldjoontes samaks, toimunud on 
aga ka mitu olulist ja tähenduslikku muutust. Esiteks on Eesti elanike väärtusteadvus 
muutunud võimu väärtustüübi koosseisu poolest mõnevõrra sarnasemaks Schwartzi 
(1992) pakutud väärtustesüsteemiga, peegeldades selgemini väljakujunenud aru- 
saamu erinevate kapitalide (majandusliku, poliitilise ja sotsiaalse) seotusest. Samas 
annab hedonistlike komponentide seostumine võimu väärtuskimbuga tunnistust 
järelsiirdeühiskonnale omasest veendumusest kõrge sotsiaalse staatuse ja kapitali- 
seerituse ning hedonismi lahutamatuse kohta. 

Teiseks: 2014. aastal on hingelis-religioossesse väärtuskimpu lisandunud luterli- 
kule eetikale viitav ühiskondlik tunnustus, mida võib tõlgendada eri kristlike eetika- 
kontseptsioonide mõjutuse või sulamina. 

Kolmandaks oluliseks muutuseks on välispoliitilist turvalisust markeerivate väär- 
tuste (riigi julgeoleku ja rahu maailmas) esilekerkimine iseseisva orientatsioonina. 
Tõenäoliselt on tegemist pingelisemaks muutunud välispoliitilise olukorra lühiajalise 
mõjuga väärtusteadvuse struktuuritasandil. 

Suhteliselt stabiilset väärtushierarhiat ja väärtusteadvuse struktuuri kui elaviku 
vaimse dimensiooni ühe komponendi püsivust võime tõlgendada ühiskonna- 
rühmade kultuurilises aegruumis kulgemise stabiliseerija ja sünkroniseerijana. 
Eesti elanike mentaalsetes koondstruktuurides on aga 2002-2014 toimunud olu- 
lised nihked. 

Meie analüüsi tulemused kinnitavad teiste uuringute (Vihalemm, 2007, 2010) 
tulemusi, mis viitavad vähemusrühma etniseerumisele — etniline kuuluvus muu- 
tub teistest identiteetidest (nt poliitilisest identiteedist) domineerivamaks ja asub 
inimeste enesemääratluses kesksele kohale. Selle tähtsustamise kaudu püütakse ka 
kompenseerida tunnetatud madalamat sotsiaalset staatust ja muid negatiivseid koge- 
musi. Niihästi enamus- kui vähemusrühma rahvuslik identiteet ei rajane mitte polii- 
tilistel, vaid kultuurilis-religioossetel sümbolitel, väärtustel ja praktikatel, kuna oma 
rahvusrühma kuuluvust tunnetatakse vastanduvana üldisematele territoriaalsetele 
(kõik Eestis elavad inimesed) ja poliitilistele solidaarsustele. Eesti venekeelses elanik- 
konnas on reaktsioonina nende jaoks negatiivsetele ühiskonna arengusuundadele 
välja kujunenud tugev etnokultuuriline, religioossete juurtega väärtustel põhinev 
etnilise eristumise ja hingelise solidaarsuse orientatsioon, mis ühendab eri põlvkondi 
ning toimib seega vähemusrühma sees teatava sünkroniseeriva mehhanismina. Põhi- 
ja vähemusrahvusest nooremate põlvkondade omavahelises kõrvutuses toimib see 
mõttemuster aga sotsiaalses ja kultuurilises ajas kulgemise desünkroniseerijana. 

Sotsiaalset solidaarsust kannab ka eestlaste vanem vanuserühm, kelle väärtused, 
identiteedid ja igapäevane elulaad on suunatud lähisuhetele ja riigi turvalisusele. 

Sotsiaalse solidaarsuse ja turvalisuse ning etnilise eristumise ja hingelise solidaar- 
suse orientatsioonile vastanduvad subkultuuriline-eneseteostuslik orientatsioon ning 
maailmakodaniku orientatsioon, mis on omased moodsale globaalsele heaoluühis- 
konna tüübile ning mida Eestis kannavad tugeva sotsiaalse sidususe ning töiselt ja 
ühiskondlikult aktiivse elulaadiga rühmad. Seega võib öelda, et rühmadel, kel võiks 
olla rohkem teadmisi, suhtekapitali ning võimeid ühiskonnas toimuvat ise aktiivselt 
kujundada, ei pruugi olla piisavalt sotsiokultuurilist empaatiat, mõistmaks teist- 
suguse kogemuse, võimaluste ning orientatsioonidega inimesi. Nende pürgimine 
eneseteostusele ning suhteliselt paindlik ja muutuv eneseseostamine teiste rühmade, 
institutsioonide ja traditsioonidega võib luua ka pingeid ja vastandusi ühiskonna 
teiste rühmadega. Ka elitaarsus, eeskätt materiaalne edukus, on Eestis ihaldusväär- 
set sotsiaalset erisust loov tähenduste-sümbolite kompleks, millega soovitakse end 
samastada, vajamatagi sinna kõrvale midagi muud (elitistlik-modernne orientatsioon 
on omane suhteliselt passiivse elulaadiga inimestele). N-ö vaeste ja ebaedukatega 
samastumises avalduv tunnetatud sotsiaal-materiaalne mahajäämus pole aga oma- 
ette mentaalne struktuur, vaid on hakanud viimase 12 aasta jooksul läbi põimuma 
teiste — territoriaalsete, põlvkondlike, poliitiliste — identiteetidega. Seeläbi võivad 
need identiteedid ka ise tähenduselt muutuda n-ö võitlevamaks suurema sotsiaalse 
õigluse ja võimu eest. 

Kui kümne aasta taguse, 2005. aasta küsitluse põhjal tundus (vt Kalmus ja 
Vihalemm, 2008), et eri rahvustest noorte identiteedi- ja väärtusorientatsioonid 
muutuvad sarnasemaks, siis uuemad andmed seda ei kinnita, vaid viitavad pigem 
rahvusliku erisuse püsimisele läbi eri generatsioonide. See tähendab, et teatud men- 
taalseid orientatsioone kantakse edasi põlvest põlve, need n-ö taastoodavad end 
oma rahvusrühmas. Üldise tendentsina mõlemas rahvusrühmas võib aga välja tuua, 
et kui noorem põlvkond esindab suhteliselt mitmepalgelist kultuuriliste mustrite 
paletti, siis vanem põlvkond on selgelt koondunud väheste mõttemustrite ümber. 
See annab tunnistust teatud aeglustumisest, isegi tardumusest vanemas põlvkonnas, 
nii eestlaste kui ka venekeelse elanikkonna seas. 

Üldkokkuvõttes võib öelda, et nihked väärtus-, identiteedi- ja mentaalsetes 
koondstruktuurides peegeldavad küllaltki olulisel määral vaadeldud perioodi jook- 
sul Eesti ühiskonnas ja välispoliitilises reaalsuses toimunud muutusi. Kõrgeima 
üldistustasandi tendentsidena saame nimetada struktuuride teatavat kristalliseeru- 
mist ning neid kandvate sotsiaalsete rühmade jätkuvat polariseerumist. 

Tabel 2.1.2. Mentaalsete koondstruktuuride faktorkaalude keskmised 
sotsiaal-demograafilistes gruppides 2014 


Miinusmärk ja punane taust tähistavad negatiivset ehk vastandsuunalist seost 

F1 Etnilise F2 Sub- F3 Orientat- 
eristumise | kultuuriline- | sioon sotsiaal- 
ja hingelise enese- sele ja välis- Ед Individua-| F5 Elitistlik- | Fé Maailma- 
solidaarsuse | teostuslik poliitilisele listlik edu- | modernne kodaniku 
N (orientatsioon | orientatsioon | turvalisusele | orientatsioon | orientatsioon | orientatsioon 
Keel 
Eesti 975 -0,42** OGA ООК -0,06** 0,03 (õe 
Vene 456 0,89** -0,35** -0,26** 014“ -0,06 -0,16** 
Sugu 
Mehed 679 SOMONI ве) и = пој (ој 0,15** 0,08** 0,02 
Naised 752 0,09** Олт“ 0,09** -0,14** -0,07** -0,02 
Vanus 
15-29 362 020 OAs 0/084% 0,40** (1230 0,25** 
30-54 513 -0,04** OH -0,08** OO? 0,02** 0,02** 
55-74 556 0,16** -0,19** Ona -0,25** -0,18** -0,18** 
Jatkub... 

JÄRG: Tabel 2.1.2. Mentaalsete koondstruktuuride faktorkaalude keskmised 
sotsiaal-demograafilistes gruppides 2014 


** p<0,01; * р<0,05 


F1 Etnilise F2 Sub- F3 Orientat- 
eristumise | kultuuriline- |sioon sotsiaal- 
ja hingelise enese- sele ја välis- Ед Individua- F5 Elitistlik- Е6 Maailma- 
solidaarsuse | teostuslik poliitilisele listlik edu- modernne kodaniku 
N orientatsioon orientatsioon | turvalisusele | orientatsioon | orientatsioon | orientatsioon 
Haridus 
Alla kesk- A xx 
hariduse 743 2072 019 
Keskharidus | 771 0,06* 
Kõrgharidus | 417 -0,03* 
Sisetulek pereliikme kohta 
Kuni 300 417 0,08** -0,02 -0,02 
301–500 544 ОИ 0,03 -0,02 
Üle 500 428 -0,01 0,05 

Marju Lauristin ja Peeter Vihalemm 


2.2.1. HINNANGUD ÜHISKONNAS TOIMUNUD MUUTUSTELE 


Elanikkonna hinnangud siirdeühiskondades toimunud muutustele on olnud sot- 
siaalteadlaste tähelepanu orbiidis siirdeaja algusest peale. Hinnanguid on enamasti 
analüüsitud avaliku arvamuse uuringute raames ja neid on vaadeldud kui reformi- 
poliitika pooldamise indikaatorit erinevates maades. 1991-2004 korraldati briti sot- 
sioloogi ja politoloogi Richard Rose'i juhtimisel paljudes Ida- ja Kesk-Euroopa rii- 
kides regulaarselt avaliku arvamuse uuringuid, et võrdlevalt analüüsida rahva poolt 
riigi arengutele antavat toetust (Rose, 2009). Erinevalt Lätist ja Leedust on Eesti 
paistnud püsivalt silma sellega, et ülekaalus on positiivsed hinnangud ühiskondlikele 
muutustele, seda nii 1993.–2004. (Rose ја Maley, 1994; Rose, 1995; Rose, 1997; Rose, 
2000; Rose, 2002; Rose, 2005) kui ka 2011. aastal (Lauristin ja Vihalemm, 2011). 
Ehkki ka kõigis uuringu „Mina. Maailm. Meedia“ (MeeMa) küsitlustes on olnud 
vaatluse all hinnangud ühiskonnas alates 1990ndate algusest toimunud muutustele, 
ei ole meie uuringul olnud avaliku arvamuse mõõtmise ülesannet. Meid on huvi- 
tanud need objektiivsed ja subjektiivsed tegurid, mis võiksid erinevat suhtumist 
kujundada, ning inimeste jaotumine muutustesse suhtumise järgi. Oleme nendes 
hinnangutes (nii nagu ka enese asetamises teatud ühiskonnakihti, mida kirjeldame 
lähemalt peatükis 6.6) näinud märki inimeste erinevast toimetulekust muutuvas 
ühiskondlikus keskkonnas. Sellise vaateviisi teoreetilise taustana on sobiv meenutada 
Karl Polanyi kontseptsiooni ühiskondliku transformatsiooni kahetisest sotsiaalsest 

mõjust, nn topeltliikumise efektist: ühelt poolt kerkivad esile muutustest huvitatud 
rühmad, kes soovivad muutusi kiirendada ja laiendada, teiselt poolt aga need grupid, 
keda muutused kisuvad lahti harjunud eluviisist, tööst ja keskkonnast ning kes see- 
tõttu soovivad muutusi pidurdada. Selle tulemusel ei ole transformatsiooniprotsess 
ühene muutuste voog, vaid kahe vastassuunalise — edasiviiva ја tagasihoidva – liiku- 
mise süntees. Riigivõimu ülesannet näeb Polanyi nende vastassuunaliste liikumiste 
tasakaalustamises, muutuste mõjul tekkiva ühiskonna lõhestumise leevendamises 
(Polanyi, 1944/1967; vt ka ptk 1.1 ja 2.3 käesolevas raamatus). 

Polanyi teooria käsitleb Euroopas 19.—20. sajandi industrialiseerumisprotsessi 
transformatiivseid mõjusid. Kõigis MeeMa küsitlustes sisaldunud hinnangud ühis- 
konnas toimuvatele muutustele annavad võimaluse jälgida, kas ka postkommunist- 
liku transformatsiooni käigus on olnud tegemist sellise ,,topeltliikumisega“ ning 
millised konkreetsed rahvarühmad on ühe- või teisesuunalisse hoovusesse kistud. 
Siirdeteoorias on neid probleeme käsitletud kui ühiskonna jagunemist reformide 
tulemuste mõjul võitjateks ja kaotajateks, kusjuures kaotajana on märgitud erine- 
vaid rühmi, alates nn endistest ehk nõukogude süsteemi eliidist ja lõpetades iga 
ühiskonna nõrgimatega — vanurite ja vähemustega (vt Rychard, 1966). Võitjatena 
on sageli esile tõstetud nooremaid earühmi, kellel oli muutustega kiireks kaasami- 
nekuks kõige rohkem eeldusi (vt Titma, 1999, 2001; Saar, 2002, 2012). Raamatus 
»Eesti elavik 21. sajandi algul“ (Kalmus, Lauristin ja Pruulmann-Vengerfeldt, 2004) 
heitsime põgusa pilgu Eesti ühiskonna võitjatele ja kaotajatele siirdeaja esimese 
kümnendi lõpul. Nüüd, kus iseseisvuse taastamisest on möödunud veerand sajandit, 
on põhjust oletada, et need ühiskondliku pöörde järgsed erinevused on oma tera- 
vuse kaotanud ja ühiskonna enamik on muutustega kohanenud või lihtsalt leppinud, 
ei ole enam selgeid võitjaid ja kaotajaid. Kas see aga on nii? Või ilmneb ka tänaste 
sotsiaalsete konfliktide taga ikka veel suutmatus muutustega toime tulla? 

Üldtendentsina on kõik MeeMa küsitlused näidanud, et vaatamata avalikku- 
ses levinud kriitilistele hoiakutele püsib Eesti elanikkonnas tervikuna üldhinnang 
muutustele ülekaalukalt positiivsena (vt joonis 2.2.1). Samas on aga eestikeelsete ja 
venekeelsete vastajate seas positiivse ja negatiivse suhtumise vahekord silmatorkavalt 
erinev: kui eestlaste seas on rõõmustajad püsivalt suures ülekaalus (neid on kahe 
kolmandiku ringis ja kurvastajaid alla veerandi, iga kuues aga ei oska kindlat seisu- 
kohta võtta), siis venekeelsed vastajad jagunevad peaaegu võrdselt rõõmustajateks, 
kurvastajateks ja kõhklejateks, kusjuures 2008. aastast alates on negatiivsed hoiakud 
saanud väikese ülekaalu positiivsete üle. 

Hinnangud on kooskõlas põhiliste ühiskonnas toimunud arengutega: positiivsete 
hinnangute osakaal suurenes majandustõusu ajal, meie küsitlusaastatest olid need 

Joonis 2.2.1. Muutuste üle rõõmustajate ja kurvastajate osakaal 2002-2014 
% rühmast 

Rõõmustajad 


Kurvastajad 


5- | MA : oo — i | mi | 
| 1 E 
р | | Я 
| 19 Ee | 2 E А 15. [Ei 2 eg 
о 


2002 2005 2008 2011 


kõige positiivsemad aastal 2005; positiivsete hinnangute osakaal vähenes majandus- 
kriisi ajal, meie küsitlustes kajastub see 2011. a tulemustes; kriisist väljumise aastatel 
(meie küsitluses 2014) on hinnangud veidi paranenud. Venekeelsete vastajate hin- 
nangute muutumist on ilmsesti mõjutanud ka Pronkssõduriga seondunud sünd- 
mused: negatiivsete hinnangute suurenemine on 2008. a võrreldes 2005. aastaga 
kasvanud palju enam kui eestlastel. 

Seega osutavad meie uurimistulemused (vt ka ptk 2.3, 4.3, 6.3, 6.6), nagu kõigi 
teistegi uurijate korraldatud küsitlused, suurtele erinevustele eestlaste ja kohalike 
venelaste üldises ühiskondlikus häälestuses (vt nt Lauristin ja Heidmets, 2002; Kallas 
jt, 2015). Kui eestlased on ühiskonnas toimuva, sh riiklike institutsioonide tegevuse 
suhtes häälestatud valdavalt positiivselt, siis venekeelsete vastajate hulgas olid 2002 
ja eriti 2005 samuti ülekaalus positiivsed hinnangud, kuid alates 2008. aastast enam 
mitte. 

Siinkohal on oluline märkida, et kuigi kohalike venelaste häälestus ühiskondliku 
arengu suhtes on tunduvalt negatiivsem kui eestlastel, on see siiski palju positiiv- 
sem kui kohalikel venelastel Lätis ja Leedus. 2011. a kevadel korraldatud nn Balti 
baromeetri põhjal oli taasiseseisvumise järel toimunud muutuste üle rõõmustajate 

ja kurvastajate suhe kohalike venelaste hulgas Eestis 32% : 30%, Lätis 18% : 68% 
ja Leedus 19% : 48%. Lätis ja Leedus domineeris negatiivne häälestus ülekaalukalt 
ka lätlaste ja leedulaste hulgas: rõõmustajate ja kurvastajate suhe oli lätlaste seas 
27% : 61% ja leedulaste hulgas 25% : 39% (Lauristin ja Vihalemm, 2011). Võib arvata, 
et viimaste aastate üldiselt positiivne areng, eriti majanduses, on nii Lätis kui ka 
Leedus ühiskondlikku häälestust positiivsemaks muutnud. 


2.2.2. ERI RAHVARÜHMADE MUUTUSHINNANGUTE VÕRDLUS 


Eri rahvarühmades on häälestus ühiskondlike muutuste suhtes mitmel puhul erinev 
(tabel 2.2.1), kusjuures üldtendentsina on see seotud nende kasutada olevate ressurs- 
sidega, mille abil muutustega hakkama saada, olgu need ressursid siis materiaalsed, 
intellektuaalsed või ka füüsilise toimetulekuga seotud. Seejuures on hinnangute 
erinevus ressursivaesemate (vanemate inimeste, madalama hariduse ja staatusega 
inimeste) ja ressursirikkamate rühmade vahel kas püsinud samana või suurenenud, 
ehk teiste sõnadega, Eesti ühiskonna majanduslik edenemine ei ole toonud kaasa 
erinevuste vähenemist muutustega toimetulekus, vaid pigem süvendanud ühiskond- 
likku lõhet paremini ja kehvemini toimetulevate rühmade vahel. 

2005. a, 5.0 otsekohe pärast Eesti astumist Euroopa Liitu, millega seoses Eesti 
kogu elanikkonna eluga rahulolu hinnangud hüppeliselt tõusid (vt joonis 1.3.4 käes- 
oleva raamatu peatükis 1.3), olid kõigis rahvarühmades antud hinnangud muutus- 
tele suhteliselt kõige positiivsemad ja 2011. aastal, s.o vahetult pärast majandus- 
kriisi antud hinnangud enamjaolt kõige negatiivsemad. Tabel 2.2.1 lubab oletada, 
et ühiskondlike muutuste hinnang sõltub ennekõike üldisest (optimistlikust või 
pessimistlikust) häälestusest ühiskonnas, materiaalsetest teguritest (rahaline jõukus), 
sotsiaalsest enesemääratlusest (enda paigutamine madalamasse või kõrgemasse ühis- 
konnakihti) ja haridusest. Samas ei ole inimeste hinnang muutustele seotud mitte 
ainult otsese toimetuleku, vaid ka muude teguritega, mis võivad olla nii psühholoo- 
gilist või maailmavaatelist laadi kui ka objektiivsetest asjaoludest tingitud. Vaatleme 
allpool neid tegureid ja nende mõju lähemalt. 


2.2.3. ERINEVAD MÕJUTEGURID MUUTUSTE HINNANGU KUJUNDAJATENA 


Erinevate mõjutegurite olulisuse üle ei saa otsustada üksnes positiivsete ja nega- 
tiivsete hinnangute osakaalu järgi rahvarühmades. Hoopis täpsemalt näitas seda 
regressioonanalüüs, mis hõlmas nii subjektiivseid kui ka objektiivseid muutustega 
suhestumise tegureid. Tabelis 2.2.2 toome kokkuvõtvalt ära regressioonanalüüsis 

Tabel 2.2.1. Muutuste üle rõõmustajad ja kurvastajad rahvarühmades 
2002-2014 
% rahvarühmast 


Rõõmustajad Kurvastajad 
2002 | 2005 | 2008 | 2011 2014 | 2002 | 2005 | 2008 | 2011 2014 

Sugu 

Mehed 59 65 55 50 52 21 12 23 26 23 

Naised 52 61 57 48 51 24 16 19 29 23 
Vanus 

15—19 62 67 61 48 64 11 8 11 19 13 

20-29 61 67 64 54 62 18 9 13 18 12 

30—44 54 66 59 53 56 23 10 19 23 21 

45-54 47 55 53 46 51 32 20 21 33 25 

55-64 53 62 51 48 45 26 19 28 32 29 

65-74 58 58 44 43 39 22 20 35 36 29 
Haridus 

Alla keskhariduse 50 51 49 39 46 21 23 25 32 30 

Keskharidus 52 61 55 47 47 26 14 21 29 25 

Kõrgharidus 70 78 66 62 63 15 8 14 19 17 
Sotsiaalne kiht 

Madalkiht 34 44 36 28 25 47 32 37 49 46 

Madal-keskkiht 46 52 43 39 39 31 20 29 32 29 

Keskkiht 52 63 52 51 54 21 11 21 24 19 

Kõrg-keskkiht 65 74 67 65 68 14 11 13 13 15 

Kõrgkiht 77 78 72 66 68 9 4 10 16 12 
Sissetulek pereliikme kohta 

Kuni 150 eurot 39 43 47 39 41 33 25 27 34 31 

151-250 53 51 51 41 46 23 21 27 32 29 

251–400 65 65 53 46 42 16 14 22 29 28 

401–600 75 72 64 61 58 9 8 14 18 19 

Üle 600 euro 81 87 71 66 68 10 3 1 18 15 
Elukoht 

Tallinn 64 63 50 48 48 18 15 21 30 26 

Väikelinn 49 63 59 51 54 24 16 23 23 22 

Maapiirkond 60 66 62 55 54 23 13 17 25 23 


esile kerkinud mõjutegurite loendi ning iga teguri esiletuleku järjekorra regressioon- 
mudelis küsitlusaastate kaupa. 

Tabelist 2.2.2 näeme, et kõigil küsitlusaastatel oli nii eestlastel kui ka venekeelsetel 
vastajatel muutuste hinnangu kõige olulisemate mõjutajate seas rahaline jõukus, mis 
kujutab endast summaarset koondindeksit vastustest küsimustele, milliste vajaduste 

Tabel 2.2.2. Muutuste hinnanguga regressioonanalüüsis seostunud tunnused 
2002-2014 
Lineaarregressioon, tegurite esiletuleku järjekord. Tühi lahter – sel aastal jäeti nimetatud tunnus 


regressioonanalüüsi käigus mudelist välja, s.t see ei kuulunud esmatähtsate tegurite hulka. X – ni- 
metatud küsimus puudus sel aastal ankeedist 


Eestikeelsed vastajad Venekeelsed vastajad 

2002 | 2005 2008 | 2011 2014 | 2002 2005 | 2008 | 2011 2014 
Usaldus riiklike institutsioonide vastu 2. 2. + 1. 1. >. 2. pA 3, 2. 
Rahaline jõukus 1. 1. pA 3 Я, + 1. 2 
Hinnang tervisele 6. 4. 6. Б, 3, 4. 4. i: 
Hinnang nõukogude ajale x РА х 5 7. х 4. x 1 6. 
Sotsiaalne orientatsioon 8. 6. 6. 3, 3; 
Sotsiaalne kihtikuuluvus 4. 3. 3, b; 4. 
Isiklik läänemaade kogemus 3. 2 4. 
Keelteoskus + 
Haridus 4. 7: 6. 8. 
Poliitikahuvi ja poliitiline aktiivsus Б. A 
Elukoht (linn või maa) 6. 5. 
Konsumerism 2. 7 
Kultuuriline aktiivsus 3. 5. 
Ettevõtlikkus 5. 
Arvutikasutuse aktiivsus 6. 


rahuldamiseks vastajatel raha on jätkunud ja millisteks mitte. Ehkki regressioon- 
analüüsi sisendtunnuste seas oli esialgu ka sissetulek pereliikme kohta, ei tulnud 
see kordagi regressioonalüüsis esile, rahanumbritest palju olulisemaks osutus sisse- 
tuleku seos vajaduste ja tarbimisharjumustega, mida rahalise jõukuse indeks pee- 
geldab. Teiseks muutuste hinnangut kõige tugevamini mõjutavaks teguriks osutus 
aga usaldus riiklike institutsioonide suhtes, mis kolmel aastal oli eestlastel esikohal 
ja venekeelsetel vastajatel neli korda teisel kohal. See on samuti koondtunnus, mis 
ühendab vastused Eesti riigi, presidendi, valitsuse, kohtuvõimu, kaitseväe ja polit- 
sei usaldamise kohta. Selle tunnuse nii tugev positsioon näib kinnitavat Polanyi 
seisukohta riigivõimu tasakaalustava rolli olulisusest. Mõju ulatuselt kolmandaks 
võib pidada tervisehinnangut, mis näitab, et füüsilise heaolu muutumine järjest 
enam sõltuvaks sotsiaalsetest teguritest (vt ptk 4.2) suurendab oluliselt ka tervise 
rolli inimeste suhestumisel ühiskonnas toimuvaga. Seejuures on tervise suhtes eriti 
tundlik just venekeelne elanikkond, kelle tervisenäitajad ja rahulolu tervishoiuga on 
tunduvalt halvemal järjel kui eestlastel. Viimases küsitlusvoorus on tervis tõusnud 
venekeelse vastajate regressioonmudelis esikohale. Muutuste hinnangu ideoloogilist 

Tabel 2.2.3. Korrelatsioonseosed ühiskondliku häälestuse ja 
seda mõjutanud tegurite vahel 2014 
Pearsoni korrelatsioonikordajad, pingerida 


Regressioonanalüüsis oluliseks osutunud tegurid 
Usaldus riiklike institutsioonide vastu 0,389 
Rahaline jõukus 0,325 
Sotsiaalne kiht (enesehinnang) 0,317 
Positiivne hinnang nõukogude aja suhtes -0,313 
Keelteoskus 0,280 
Isiklik läänemaade kogemus 0,260 
Sotsiaalne orientatsioon -0,229 
Tervis 0, 227 
Arvutikasutuse aktiivsus ja mitmekülgsus 0,216 
Ettevõtlikkus 0,190 
Konsumerism 0,182 
Üldine poliitikahuvi ja aktiivsus 0,152 
Haridus 0,131 
Sissetulek 0,055 
Muud tegurid 
Eluga rahulolu 0,570 
Kultuuritarbimise aktiivsus ja mitmekülgsus 0,280 
Osalemine kultuuri ja spordi suurüritustel 0,269 
Usaldus meedia vastu 0,239 
Eesti-sisene liikuvus 0,220 
Kodu varustatus kommunikatsioonivahenditega 0,217 
Vanus -0,179 
Kodanikuaktsioonides osalemine 0,144 
р<0,001 


tausta esindavad kaks regressioonanalüüsis samuti enamikul aastatest välja tulnud 
tunnust. Nendeks on hinnang nõukogude ajale, mis venekeelsetel vastajatel oli 2011. 
aastal koguni esikohal, ja kriitiline suhtumine liberaalsesse turumajandusse, mida 
kajastab indeks ,,sotsiaalne orientatsioon“. 

Tabelis 2.2.3 on toodud lineaarse korrelatsiooni kordajate pingeridade võrdlus 
2005 ja 2014, mis täiendab ja illustreerib regressioonanalüüsi tulemusi. 

Korrelatsioonanalüüs kinnitab veel kord ühiskondlikku häälestust mõjutavate 
tegurite püsivust. Tabelis 2.2.3 toodud pingereas 2014. a küsitlustulemuste põhjal 
kõrgetel kohtadel olevad tegurid olid ootuspäraselt esiplaanil ka regressioonanalüüsi 
tulemusi üldistavas tabelis 2.2.2, mis kajastab kõigi viie küsitlusvooru tulemusi. 

Muudest teguritest olid korrelatsioonide põhjal 2014. aastal olulised eluga rahul- 
olu, mis on sedavõrd seotud muude teguritega, et regressioonanalüüs seda esile ei 
too, samuti mitu tegevusliku aktiivsuse tegurit, mis seovad inimesi ühiskonnaga ja 
kujundavad soodsat ühiskondliku häälestust: kultuuritarbimise aktiivsus ja mitme- 
külgsus, osalemine kultuuri ja spordi suurüritustel, Eesti-sisene liikuvus, kodani- 
kuaktsioonides osalemine. 


2.2.4. OBJEKTIIVSED JA SUBJEKTIIVSED HINNANGUTEGURID 


Regressioonanalüüsis sõelale jäänud tegurid muutuste hinnangute kujunemisel võib 
tinglikult jaotada kahte rühma: objektiivsed, tingimuste ja resurssidega seotud tegu- 
rid ning subjektiivsed, tunnetuslikud ja hoiakulised tegurid. Vaatleme järgnevalt, 
millised tugevad ja püsivad seosed ilmnevad nende tegurite puhul hinnangutes 
muutustele. 


Objektiivsed, elutingimuste ja resurssidega seotud tegurid 


Selles mõjutegurite rühmas võib regressioonanalüüsi tulemuste põhjal eriti oluliseks 
pidada rahalist jõukust, tervislikku seisundit ja haridust. 

Rahaline jõukus, hinnang raha jätkumisele pere erinevateks väljaminekuteks 
alates toidust ja riietest kuni raamatute ja harrastusteni, osutus kõigil vaatlusalustel 
aastatel oma mõju poolest tugevamaks teguriks kui sissetulek ühe pereliikme kohta, 
mis samuti oli regressioonanalüüsiga hõlmatud. 

Oma rahalist olukorda hindavad eestlased mõnevõrra paremaks kui venekeelsed 
vastajad. Eestlaste hulgas oli 2014. a 44% neid, kelle rahaline jõukus oli suhteli- 
selt suur (üle kõigi vastajate keskmise), venekeelsete vastajate hulgas oli neid 30%. 
Rahaline jõukus oli vähene (alla kõigi vastajate keskmise) 23%-1 eestlastest ja 42%-1 
venekeelsetest vastajatest. 

Tabelist 2.2.4 näeme, et rahaline olukord mõjutab hinnanguid muutustele tuge- 
vasti nii eestlaste kui ka venekeelsete vastajate hulgas. Aastate vaates oli 2005. a 
jõukate hulgas rohkem rõõmustajaid kui 2011 ja 2014. Siiski on jõukus ja rahulolu 
ühiskonnas toimuvaga väga tihedalt seotud vaid eestlaste seas, kõige jõukamate eest- 
laste hulgas on kõigil uuringuaastatel muutuste üle rõõmustajad valdavas ülekaalus, 
samas kui kõige jõukamas venekeelses rühmas oli 2011. aastal rõõmustajate osakaal 
langenud alla poole ning püsis ka 2014. aastal vaid 58% juures. Samas on vaesemate 
venelaste hulgas eestlastega võrreldes rohkem neid, keda ühiskondlikud muutused 
kurvastavad (eriti 2011. aastal, mil majanduskriisi mõju oli veel väga tugev). 

Tabel 2.2.4. Hinnangud muutustele rahalise jõukuse rühmades 2005–2014 


% jõukusrühmast 


2.2. HINNANGUD MUUTUSTELE 


Eestikeelsed vastajad 


Venekeelsed vastajad 


Rahaline jõukus Muutused ... 2005 2011 2014 2005 2011 2014 
. К rõõmustavad 30 37 37 26 14 14 
Мада маћепе 
kurvastavad 54 39 40 33 63 53 
А rõõmustavad 51 47 49 33 24 21 
Vähene 
kurvastavad 24 35 27 23 42 39 
. rõõmustavad 70 61 56 36 29 25 
Keskmine 
kurvastavad 14 20 21 17 33 34 
s rõõmustavad 79 71 69 45 55 49 
uur 
kurvastavad 4 1 10 17 10 19 
И rõõmustavad 87 73 79 76 43 58 
Väga suur 
kurvastavad 4 10 11 5 18 10 


Tabel 2.2.5. Hinnang ühiskondlikele muutustele ја tervisehinnang 2002-2014 
% tervisehinnangu rühmast 


Eestikeelsed vastajad 


Venekeelsed vastajad 


Tervis Muutused... 2002 2005 2014 2002 2005 2014 
A rõõmustavad 77 84 73 58 53 73 
Olen täiesti terve 
kurvastavad 12 6 12 14 16 9 
а rõõmustavad 2 6 6 
Üldiselt terve 2 2 2 4 = 33 
kurvastavad 13 7 14 26 8 22 
röõmustavad 65 70 57 31 37 24 
Saan hakkama 
kurvastavad 19 13 20 32 21 33 
rõõmustavad 6 61 2 1 8 
Ei võimalda kõike = => 2 a 
kurvastavad 34 20 32 35 27 43 
A rõõmustavad 43 50 43 36 36 15 
Üldiselt kehv 
kurvastavad 37 36 26 34 25 59 
röõmustavad 37 37 38 15 о о 
Väga halb 
kurvastavad 51 63 46 58 71 90 


Üks siirdeajal teravnenud probleeme on elanikkonna tervise sõltumine majan- 
duslikust toimetulekust ja elukohast, mistõttu on hakatud kõnelema tervise sot- 
siaalsest kihistumisest, samuti ka tervisest kui ühest integratsiooniprotsessi kom- 


ponendist (vt ptk 4.2). Meie andmed kinnitavad, et hinnang oma tervisele mõjutab 
tugevasti inimeste üldist häälestust ühiskondlike muutuste suhtes. Nagu näeme 
tabelist 2.2.5, hindas 2014. aastal 90% venekeelsetest vastajatest, kes oma tervist väga 


halvaks pidasid, ka ühiskondlikke muutusi negatiivselt. 

Oma tervislikku seisundit hindavad eestlased oluliselt paremaks kui venekeelsed 
vastajad. 2014. a küsitluses pidas oma tervist üldiselt heaks 51% eestlastest ja 38% 
venelastest, üldiselt kehvaks vastavalt 17% ja 29%. Venekeelsete vastajate hulgas oligi 
just tervis regressioonanalüüsi põhjal kõige tugevam muutuste hinnangu mõjutegur. 


Subjektiivsed, tunnetuslikud ja hoiakulised tegurid 


Regressioonanalüüsi põhjal on eestlaste ühiskondlikku häälestust kõige enam mõju- 
tanud tegur mitmel aastal olnud usaldus riiklike institutsioonide vastu, mis on täht- 
suselt esimese kolme hulgas olnud ka venekeelsete vastajate jaoks. 

Eestlaste ja venekeelsete vastajate usalduses riiklike institutsioonide vastu on 
suuri erinevusi, mis veelgi suurenesid pronksiöö sündmuste mõjul 2007. a. (vt tabel 
2.2.6). Usaldamatus on kohalike venelaste seas püsinud tänaseni. 2014. a iseloomus- 
tas suhteliselt suur (üle kõigi vastajate keskmise) usaldus riiklike institutsioonide 
vastu 37% eestlastest ja 15% venekeelsetest, vähene usaldus 21% eestlastest ja 47% 
venekeelsetest vastajatest. 

Usaldus riiklike institutsioonide vastu mõjutab eestlaste ühiskondlikku häälestust 
mõnevõrra tugevamini kui venekeelsetel vastajatel. 2014. a küsitluses rõõmustasid 
ühiskondlike muutuste üle 86% institutsioone väga usaldavatest eesti vastajatest 
ja vaid 52% sama usaldusastmega venekeelsetest vastajatest. Nende seas, kes riigi 
institutsioone üldse ei usalda, on ka suhtumine muutustesse valdavalt negatiivne. 

2005., 2011. ja 2014. a sisaldas MeeMa uuring ka mitut küsimust hinnangu kohta 
nõukogude ajale. Vastajatelt küsiti, kuivõrd nad nõustuvad väidetega, et inimeste elu 
oli ENSVs turvalisem, nõudis vähem pingutust, inimesed olid üksteise suhtes hooli- 
vamad ja ausamad ning tavalise inimese sissetulek võimaldas suuremat materiaalset 
heaolu (vt tabel 2.2.10 peatüki lisas). Esimest laadi väidetega nõustumise ja teist laadi 
väidetega mittenõustumise põhjal kujunes indeks „Positiivne hinnang nõukogude 
ajale“. Kõigil aastatel, kui vastajate hinnangut nõukogude ajale küsisime, osutus see 
regressioonanalüüsi põhjal oluliseks ühiskondlikku häälestust mõjutavaks teguriks 
nii eestlaste kui ka venekeelsete vastajate hulgas (vt tabel 2.2.7). 

Ootuspäraselt erinevad eestlaste ja venekeelsete vastajate hinnangud nõukogude 
ajale tugevasti. 2014. a küsitluses oli eestlaste hulgas 15% ja venekeelsete vastajate seas 
6% neid, kellel puudus positiivne hinnang nõukogude ajale, kes ei nõustunud ühe- 
gagi ülaltoodud esimese rühma väidetest ja nõustusid mõlema teise rühma väitega. 
16%-le eestlastest ja 56%-le venekeelsetest vastajatest oli iseloomulik tugev positiivne 
hinnang nõukogude ajale. 

Tabel 2.2.6. Hinnang ühiskondlikele muutustele ja 
usaldus riiklike institutsioonide vastu 2008—2014 


% usaldusrühmast 


Eestikeelsed vastajad Venekeelsed vastajad 
Usaldus Muutused... 2008 2011 2014 2008 2011 2014 
M К roomustavad 18 19 27 16 14 8 
Vaga vahene 
kurvastavad 59 66 50 48 58 47 
M rõõmustavad 51 45 36 26 28 25 
Vähene 
kurvastavad 25 37 35 30 38 40 
. röõmustavad 70 56 58 29 30 34 
Keskmine 
kurvastavad 15 22 18 32 37 31 
E rõõmustavad 76 74 77 53 42 59 
uur 
kurvastavad 9 10 10 1 16 9 
M rõõmustavad 86 72 87 63 46 52 
Väga suur 
kurvastavad 4 8 3 14 20 19 


Tabel 2.2.7. Hinnang ühiskondlikele muutustele ја hinnang nõukogude ajale 


2011 ja 2014 


% nõukogude aja hinnangu rühmast 


Eestikeelsed vastajad | Venekeelsed vastajad 
Positiivne hinnang nõukogude ajale | Muutused... 2011 2014 2011 2014 
rõõmustavad 67 66 50 69 
Puudub 
kurvastavad 12 8 14 47 
А rõõmustavad 69 70 47 54 
Nõrk 
kurvastavad 12 10 17 19 
röõmustavad 8 2 
Möõdukas 2 22 22 
kurvastavad 24 22 32 20 
rõõmustavad 36 50 28 21 
Tugev 
kurvastavad 45 31 39 41 
M röõmustavad 34 35 13 18 
Väga tugev 
kurvastavad 45 43 64 49 


Positiivne hinnang nõukogude ajale mõjutab ühiskondlikku häälestust уепе- 
keelsete vastajate hulgas tugevamini kui eestlaste hulgas: nende vene vastajate seas, 
keda iseloomustab väga tugev positiivne hoiak nõukogude aja suhtes, on vähe ühis- 
kondlike muutuste üle rõõmustajaid (2011. a 13%) ja palju kurvastajaid (2011. a 64%). 
Positiivsete hinnangute osakaal nõukogude ajale, nostalgia selle suhtes on üldiselt 
2002.—2014. aasta võrdluses vähenud. Seda eestlaste hulgas, venekeelseid vastajaid 
iseloomustab läbi aastate ühtlaselt kõrge positiivsete hinnangute tase, tugev nostalgia. 

Joonis 2.2.2. Hinnang muutustele ja taustatunnused sotsiaalsetes kihtides 2014 
Keskmised viiepallisel skaalal 


IM Korgkiht 

IM Kõrg-keskkiht 
Keskkiht 
Madal-keskkiht 

IM Madalkiht 


Hinnang muutustele 


Rahaline jõukus 


Usaldus riiklike institutsioonide vastu 


Positiivne hinnang nõukogude ajale 


Sotsiaalne orientatsioon 


Mõne väite põhjal (,Inimeste elu oli ENSV ajal turvalisem“) saab rääkida isegi nos- 
talgia tugevnemisest (69% selle väitega nõustujaid 2008 ja 2011, 79% 2014). Regres- 
sioonanalüüsi tulemuste põhjal oli positiivne hinnang nõukogude ajale venekeelsete 
vastajate hulgas 2011. a kõige tugevam ühiskondlikku häälestust mõjutanud tegur. 
Eespool toodud andmeid on võimalik tõlgendada ka Bourdieu võtmes, käsitledes 
erinevusi vastajate majanduslikus ja füüsilises seisundis (tervis, vanus), samuti nende 
hoiakuid uue ja vana institutsionaalse süsteemi suhtes kui eri liiki kapitali, mis loob 
kognitiivsed ja emotsionaalsed eeldused muutustega toimetulekuks (vt Männiste, 
2014). On loogiline oletada, et mida rohkem on ühel või teisel rahvarühmal või 
kogukonnal materiaalseid ja sotsiaalseid ressursse ja mida vähem sõltuvad tema 
ressursid minevikus omandatust, seda kindlamalt tunnevad selle liikmed end vanast 
süsteemist lahti öeldes ning uute sotsiaaalsete suhete ja praktikatega kohanedes. 
Jooniselt 2.2.2 on näha, et mida kõrgem on vastajate enesemääratlus ühiskond- 
likul redelil, seda kõrgem on ka nende hinnang ühiskondlikele muutustele, olles 

võrdeline materiaalsete ja sotsiaalsete ressursside suurenemisega ning pöördvõrde- 
line positiivse hinnanguga nõukogude ajale, samuti sotsiaalse orientatsiooni tuge- 
vusega. Viimast tendentsi võib tõlgendada ka kui vastandumist domineerivale neo- 
liberaalsele ja sotsialistliku süsteemi suhtes kriitilisele suunale. Lähemalt vaatleme 
maailmavaateliste hoiakute dünaamikat järgmises alapeatükis. 


2.2.5. MAAILMAVAATELISED HOIAKUD 2002—2014 


Maailmavaatelised hoiakud kajastusid MeeMa ankeetides kolmes küsimusteplokis: 
liberaalne või sotsiaalne orientatsioon, demokraatlik ühiskonnakorraldus ja hinnang 
nõukogude ajale (nostalgia nõukogude aja suhtes). Ühe või teise hoiaku empiirili- 
seks indikaatoriks oli nõustumine vastavat hoiakut esindavate väidetega, sageli olid 
need esitatud vastandlike väidete paaridena (vt küsimustiku näidist raamatu lisas 1). 
Tulemuste analüüsis kasutati põhiliselt väidetega nõustumise astet kajastavaid 
koondtunnuseid (indeksid „liberaalne orientatsioon“ ja „sotsiaalne orientatsioon“). 
Hoiakute dünaamika analüüsimiseks aga koondtunnused hästi ei sobi, indeksite 
jaotused ei ole enamasti täpselt võrreldavad, eriti siis, kui tahta võrrelda kõiki viit 
küsitlusaastat: indeksite koosseis (algtunnuste arv) oli enamasti eri aastatel erinev. 

Seetõttu koostasime koondtabelid maailmavaateliste konkreetsete väidetega 
nõustumise kohta 2002-2014 põhiliste hoiakuid eristavate sotsiaal-demograafiliste 
tunnuste kaupa: rahvus (ankeedi keel), vanus ja enesehinnanguline sotsiaalne kiht 
(tabelid 2.2.8, 2.2.9, 2.2.10 peatüki lisas). 


Liberaalne või sotsiaalne orientatsioon 


Liberaalset või sotsiaalset orientatsiooni esindasid kaks vastandlike väidete paari 
2002. a ankeedis, kolm väidete paari aastate 2005—2011 ankeetides ja neli väidete 
paari 2014. a ankeedis. Kõigil aastatel oli sotsiaalset orientatsiooni kajastavate väide- 
tega nõustujaid enamasti rohkem kui liberaalset orientatsiooni kandvate väidetega 
nõustujaid. Erandiks oli vaid väidetepaar kiire erastamise ja avatud turumajanduse 
kasulikkusest või kahjulikkusest Eestile, mille puhul liberaalset orientatsiooni esin- 
dav väide selle kasulikkusest leidis üldiselt kõigil aastail veidi suuremat toetust võr- 
reldes väitega selle kahjulikkusest (v. a 2008. a, kui toetajaid oli kummalgi väitel 
võrdselt, vt tabel 2.2.8 peatüki lisas). 

Kõigi väidete ja küsitlusaastate võrdluses leidis kõige suuremat üldist suurt toetust 
2014. а ankeedis toodud seisukoht, et maksud peavad soodustama ühiskondliku rik- 
kuse õiglast jaotumist ja kihistumise vähendamist, millega nõustus 67% vastajatest. 

Küsitlustulemuste põhjal võib öelda, et sotsiaalne orientatsioon on Eestis viimase 
15 aasta jooksul veidi tugevnenud. Nõustujaid väitega, et riik peab aitama nõrgematel 
toime tulla, oli 2014. a 59% (2011 koguni 62%), varasematel aastatel mõne protsendi 
võrra vähem (kõige vähem, 54%, 2008. a arvatavasti äsjase väga kiire majanduskasvu 
mõjul). 

Samal ajal näitavad mõned küsitlustulemused ka liberaalse orientatsiooni väikest 
tugevnemist. Seisukohaga, et inimese heaolu peaks sõltuma eelkõige temast endast, 
nõustus 2002. a 27% ja 2014. a 37% vastajatest. Võib oletada, et arvamuste kliima on 
muutunud selgepiirilisemaks, hoiakud tugevamaks, mida näitab vastuste „raske 
öelda“ osakaalu vähenemine. 

Eri rahvarühmade võrdluses on kõige silmatorkavam venekeelsete vastajate ja 
vanemaealiste tunduvalt tugevam sotsiaalne orientatsioon. Ootuspäraselt on sot- 
siaalne orientatsioon keskmisest tugevam ka madalamates enesehinnangulistes 
sotsiaalsetes kihtides (vt tabel 2.2.8 peatüki lisas). 

Liberaalse orientatsiooni suhteliselt laialdast levikut noorte hulgas näitab nt asja- 
olu, et 2014. a küsitluses nõustus 48% vastajatest vanuserühmas 20—29 aastat väitega, 
et inimeste heaolu peaks sõltuma neist endist (see oli ka ainus kord, kui liberaalset 
orientatsiooni esindava väitega nõustuti rohkem kui sotsiaalset orientatsiooni esin- 
дама vastandväitega ,,Riik peaks aitama nõrgematel ja vähem suutlikel inimväärselt 
eluga toime tulla“ — nõustujaid oli selles earühmas 43%). 


Hoiakud demokraatia suhtes 


Hoiakuid demokraatia suhtes esindas 2002. a ankeedis üks vastandlike väidete paar, 
2005. ja 2008. a kaks ning 2011. ja 2014. a kolm väitepaari (vt tabel 2.2.9 peatüki lisas). 

Üldiselt leidsid demokraatlikke hoiakuid esindavad väited mittedemokraatlike 
väidetega võrreldes suuremat toetust. Väidetepaari puhul, kas riigile on tähtsam 
kindel kord või isikuvabadused, jagunesid toetajad kõigil aastatel suhteliselt võrd- 
selt, 2002 ja eriti 2008 leidis kindel kord võrreldes isikuvabadustega siiski rohkem 
toetajaid. 

Aastate võrdluses täheldame demokraatlike hoiakute tugevnemist. Väidet, et 
mitte-eestlaste suurem osalus Eesti poliitikas ja majanduses on Eestile kasulik, toe- 
tas 2002. а 37% ја 2014. a 52%, Seejuures eestlastest vastavalt 23% ja 38%. 

Rahvarühmade võrdluses on tendentsid eri väidete puhul mõnevõrra erinevad. 
Otsesõnaline väide, et demokraatia on kõigele vaatamata parim valitsemisviis, leiab 
eestlaste hulgas rohkem toetust kui venekeelsete vastajate seas. Earühmade ja sot- 
siaalsete kihtide eelistustes puuduvad selgepiirilised tendentsid. Tugevate volitustega 

riigipea leiab demokraatiaga võrreldes veidi suuremat toetust vanemate vastajate 
hulgas ja sotsiaalses madalkihis. 

Mitte-eestlaste suurema osaluse suhtes Eesti poliitikas ja majanduses on kesk- ja 
vanemaealised (vanuserühmad üle 45) positiivsemalt häälestatud kui noored. 

Vanemaealised eelistavad noortega võrreldes üldiselt rohkem kindlat korda isiku- 
vabadustele ning noored isikuvabadusi kindlale korrale (vt tabel 2.2.9 peatüki lisas). 
Aastate võrdlust ei ole selle väitepaari puhul kahjuks võimalik teha, kuna väidete 
sõnastus on muutunud (2011. ja 2014. a ankeedis on lisaks kindlale korrale mainitud 
ka rahvuslikku julgeolekut ning lisaks isikuvabadustele ka inimõigusi). 


2.2.6. KOKKUVÕTE 


Meie küsitlustulemuste põhjal osutub, et hinnangu kujunemisel ühiskondlike aren- 
gute suhtes on esmatähtsad eeskätt viis tegurit: rahaline jõukus (raha jätkumine 
erinevateks vajadusteks), usaldus riiklike institutsioonide suhtes, hinnang tervisele, 
hinnang nõukogude ajale ja sotsiaalse orientatsiooni tugevus. Nende tegurite taga 
on erinevused nii materiaalses kui ka sotsiaalses kapitalis, aga ka erinev sümboolne 
kapital, mis raskendab või kergendab kaasaminekut uuendustega nii majanduselus 
kui ka teistes valdkondades. Eesti siirdeajale on olnud iseloomulik, et poliitiline eliit 
esindab peamiselt neid ühiskonna rühmi, kes on muutustega hästi toime tulnud ja 
kuuluvad paremini kohandujate hulka. Muutustest negatiivselt mõjutatute (vane- 
mate põlvkondade, rahvusvähemuste, materiaalsetes raskustes inimeste, maaelanike) 
osavõttu poliitilistest otsustusprotsessidest on mõjutanud nende võõrdumus riikli- 
kest institutsioonidest, mis viitab riigi rolli nõrkusele muutustega paratamatult kaas- 
neva ,,topeltliikumise“ (Polanyi) tasakaalustajana. See olukord peegeldub selgesti 
uues sotsiaalse kihistumise mustris, kus etnilised vähemused ja vanemad earühmad 
on surutud ühiskonna madalamatele astmetele ka siis, kui nende haridustase ja 
osalusaktiivsus võimaldanuks edukamat eneseteostust (vt ptk 6.6). 

Maailmavaateliste hoiakute dünaamika 2002—2014 osutab süvenevale polarisee- 
rumisele. Eestlaste ja venekeelsete vastajate hoiakud nõukogude aja suhtes erinevad 
tugevasti, kusjuures erinevused on suurenenud, hoiakute vastandlikkus tugevnenud. 
Sotsiaalse ja liberaalse orientatsiooni pooldajad on samuti selgemini eristunud. Libe- 
raalne orientatsioon on üldkeskmisega võrreldes selgelt tugevam eestlaste hulgas, 
nooremates rahvarühmades ja kõrgema sotsiaalse kihihinnangu puhul, sotsiaalne 
orientatsioon tugevam venekeelsete vastajate, vanemaealiste ja madalama kihi- 
hinnanguga inimeste seas. 

Positiivse muutusena tuleb märkida, et demokraatlikud hoiakud on 2002-2014 
üldiselt tugevnenud, sallivus mitte-eestlaste Eesti majanduses ja poliitikas osaluse 
suhtes suurenenud. 

LISA 


Tabel 2.2.8. Liberaalne ja sotsiaalne orientatsioon rahvarühmades 2002-2014 
Väitega nõustujate % rahvarühmast 

Ankeedi keel Vanus Sotsiaalne kiht 
Kogu- Madal- Kõrg- 
Aasta | valim | Eesti | Vene | 15-19 20-29 30-44 45-54 55-64 65-74 |Madal kesk | Kesk | kesk | Korg 
Inimese heaolu peaks sõltuma eelkõige sellest, kuidas ta ise suudab enda ja oma pere eest hoolitseda 
(liberaalne orientatsioon) 
2002| 27 28 25 33 30 27 26 25 20 18 24 26 30 37 
2005 31 31 33 31 29 33 32 34 27 27 25 30 35 41 
2008 36 35 38 31 37 41 41 33 24 21 27 35 39 51 
2011 | 29 32 23 33 35 30 28 24 23 19 22 28 37 45 
2014 37 42 27 41 48 42 39 29 27 22 31 37 45 48 
Riik peaks aitama nõrgematel ja vähem suutlikel inimväärselt eluga toime tulla (sotsiaalne orientatsioon) 
2002 | 56 58 53 47 51 57 61 57 59 65 61 58 51 47 
2005 57 58 54 63 56 53 57 57 59 61 64 55 55 52 
2008 54 56 50 57 50 51 51 57 63 64 63 54 50 42 
2011 | 62 61 66 60 55 60 63 67 70 72 69 64 54 48 
2014 | 59 52 63 49 43 49 55 65 65 71 63 55 46 45 
Turg suudab end ise reguleerida ja ei vaja riigi sekkumist (liberaalne orientatsioon) 
2005 21 25 13 31 34 21 20 15 20 21 20 18 24 28 
2008 21 22 19 25 24 22 20 24 1 10 13 16 25 36 
2011 | 19 23 13 26 25 22 19 17 8 12 14 20 26 30 
2014 21 25 15 33 28 28 18 17 14 16 16 21 23 31 
Riik peab avalikkuse huvides turgu reguleerima (sotsiaalne orientatsioon) 
2005 51 45 65 42 47 49 55 60 55 54 52 53 50 44 
2008 53 51 57 44 48 52 53 58 64 59 58 56 49 44 
2011 | 56 51 66 44 48 50 58 64 70 62 62 53 52 48 
2014. 55 50 64 37 46 48 61 60 65 64 62 50 54 40 
Kiire erastamine ja avatud turumajandus on olnud Eestile kasulik (liberaalne orientatsioon) 
2002 33 37 24 47 33 35 33 33 27 16 29 31 39 48 
2005 | 39 42 33 31 47 44 39 38 29 33 32 39 45 49 
2008 33 37 32 41 31 37 33 31 20 20 23 31 39 43 
2011 31 36 21 31 39 35 30 28 31 19 23 32 42 43 
2014 | 34 40 21 36 38 41 32 33 28 21 27 34 41 45 
Jätkub... 

Ankeedi keel Vanus Sotsiaalne kiht 

Kogu- Madal- Kõrg- 
Aasta | valim | Eesti | Vene | 15-19 20-29 30-44 45-54 55-64 65-74 | Мада! kesk | Kesk | kesk | Kõrg 
Kiire erastamine ja avatud turumajandus on olnud Eestile kahjulik (sotsiaalne orientatsioon) 


2002| 28 29 25 8 19 26 34 33 35 48 31 24 23 21 
2005 26 27 23 13 17 24 28 32 42 33 30 26 20 23 
2008 | 33 31 39 13 26 32 38 39 51 40 41 30 33 25 
2011 30 27 36 14 19 25 34 39 45 44 33 28 23 22 
2014 | 27 25 31 15 14 22 29 30 37 38 32 24 18 16 


Maksud ei pea tegelema ümberjaotamisega, vaid peavad soodustama neid, kes on töökamad ja edukamad 
(liberaalne orientatsioon) 


2014 | 15 17 12 18 17 19 16 14 т 10 12 14 18 23 


Maksud peavad soodustama ühiskondliku rikkuse õiglast jaotumist ja kihistumise vähendamist 
(sotsiaalne orientatsioon) 


2014 | 67 64 73 50 59 61 71 73 78 74 74 67 65 58 


Tabel 2.2.9. Hoiakud demokraatia suhtes rahvarühmades 2002-2014 
Väitega nõustujate % rahvarühmast 


Ankeedi keel Vanus Sotsiaalne kiht 


Kogu- Madal- Kõrg- 
Aasta | valim | Eesti | Vene | 15-19 20-29 30-44 45-54 55-64 65-74 | Мада! kesk | Kesk | kesk Кога 


Kõigist probleemidest hoolimata on demokraatia igal juhul parim valitsemisviis 
2011 61 65 52 57 62 60 63 62 54 50 57 58 76 65 
2014 64 70 52 58 66 67 65 65 60 51 68 62 73 66 
Eelistaksin demokraatiale tugevate volitustega riigipea võimu 


2011 13 11 18 10 12 13 12 14 18 17 13 14 8 14 


2014 | 13 10 19 1 8 8 15 13 20 20 10 13 10 12 


Mitte-eestlaste suurem osalus Eesti poliitikas ja majanduses on Eestile kasulik 
2005 | 37 23 68 25 34 34 37 39 38 40 35 39 36 33 
2008 | 46 30 82 38 42 45 54 48 50 44 48 43 46 52 
2011 48 32 81 35 36 46 56 54 56 48 54 48 41 48 
2014 52 38 83 45 37 46 55 59 63 57 56 47 54 48 
Mitte-eestlaste suurem osalus Eesti poliitikas ja majanduses on Eestile kahjulik 


2005 | 29 40 4 38 25 28 28 30 28 31 27 27 29 37 
2008 22 31 3 28 25 20 18 25 20 24 22 20 22 23 
2011 | 21 30 2 24 27 24 15 19 15 20 18 20 24 22 
2014 18 25 4 18 23 19 16 16 19 17 22 20 14 20 


Kindel kord on riigis tähtsam kui isikuvabaduste tagamine 
2002 | 32 32 29 18 24 26 35 45 42 39 35 34 25 26 
2005 ЕД 29 34 19 21 26 30 41 48 35 35 29 27 29 
2008 | 43 48 30 30 33 43 46 51 47 43 47 42 42 40 

Jätkub... 

Ankeedi keel Vanus Sotsiaalne kiht 
Kogu- Madal- Kõrg- 
Aasta | valim | Eesti | Vene | 15-19 20-29 30-44 45-54 55-64 65-74 |Madal kesk | Kesk | kesk | Kõrg 


Kindel kord ja rahvuslik julgeolek on riigis tähtsamad kui isikuvabaduste ja inimõiguste tagamine 


2011 | 26 25 27 28 18 24 25 28 35 28 25 24 26 29 
2014 28 33 18 22 22 23 24 34 33 22 28 33 26 32 
Isikuvabaduste tagamine on riigis tähtsam kui kindel kord 
2002 31 32 29 39 36 31 36 21 24 23 29 27 39 39 
2005 | 33 34 32 39 38 33 34 32 23 31 27 31 35 42 
2008 21 19 24 25 28 19 20 16 15 20 16 19 21 27 


Isikuvabadused ja inimõigused on riigis tähtsamad kui kindel kord ja rahvusliku julgeoleku tagamine 
2011 34 34 32 35 38 35 39 32 25 26 35 34 38 34 
2014 35 28 51 42 39 32 40 34 35 45 39 32 33 29 


Tabel 2.2.10. Hoiakud nõukogude aja suhtes rahvarühmades 2005-2014 
Väitega nõustujate % rahvarühmast 


Ankeedi keel Vanus Sotsiaalne kiht 


Kogu- Madal- Kõrg- 
Aasta | valim | Eesti | Vene | 15-19 20-29 30-44 45-54 55-64 65-74 |Madal kesk | Kesk | kesk | Kõrg 


Inimeste elu oli ENSV ajal turvalisem 
2005 61 56 73 33 43 62 73 77 71 70 70 63 55 48 
2008 50 41 69 18 32 48 59 69 70 | 62 63 47 45 40 
2011 48 38 69 10 22 46 65 67 67 | 67 54 48 37 33 
2014 52 39 79 27 25 42 60 64 75 68 64 50 40 40 
Tavalise inimese sissetulek võimaldas ENSV ajal suuremat materiaalset heaolu 
2005 53 48 64 35 45 51 59 63 61 65 61 53 48 42 
2008 47 43 57 27 34 46 55 58 60 62 60 47 36 39 
2011 51 44 66 31 33 50 62 59 65 | 68 60 49 40 34 
2014 48 40 63 26 28 40 53 59 60 63 55 48 36 34 
ENSV ajal ei olnud midagi head, mida praegu tasuks taga igatseda 


2005 18 23 9 18 19 18 15 16 22 п 15 17 21 24 
2008 18 23 7 13 22 17 17 20 16 15 11 18 21 22 
2011 15 19 6 14 14 17 14 16 12 10 10 16 18 21 
2014 17 23 5 15 15 20 17 14 17 13 17 17 21 21 


ENSV ajal olid inimesed üksteise suhtes hoolivamad ја ausamad 
2005 58 50 75 33 45 59 66 67 7' 7' 65 58 50 48 
2008 53 43 76 31 37 49 62 70 72 60 64 54 47 46 
2011 50 39 73 20 36 48 60 61 66 69 57 44 44 35 
2014 55 43 79 28 35 46 60 61 78 69 66 52 43 45 
Elu ENSVs nõudis vähem pingutust 
2014 56 51 66 21 30 58 65 67 70 | 65 65 55 52 44 

Jätkub... 

Ankeedi keel Vanus Sotsiaalne kiht 

Kogu- Madal- Kõrg- 
Aasta | valim | Eesti | Vene | 15-19 20-29 30-44 45-54 55-64 65-74 | Мада! kesk | Kesk | kesk | Kõrg 
ENSV ajal elas enamik inimesi oma tavalist elu, mis ei erine oluliselt elust pärast ENSVd 
2011 22 24 17 19 17 22 18 22 34 | 46 53 52 51 59 
2014 24 24 23 15 17 21 28 25 30 | 27 25 25 23 22 
Elu ENSVs oli imelik ja naljakas 
2014 20 29 3 17 21 25 19 21 16 13 15 22 27 23 
Elu ENSVs oli õudne ja masendav 
2014 10 14 2 19 10 1 9 8 8 7 8 10 13 1 

2.3. KELLEL ON MÕJU 
ÜHISKONNA ARENGUSUUNDADELE? 
POLIITILISE AGENTSUSE TÜPOLOOGIA 


Marju Lauristin 


2.3.1. TEOREETILINE TAUST 


Käesolevas peatükis otsime vastust küsimusele, milline on olnud Eesti elanikkonna 
poliitiliste valikute ja aktiivsuse võimalik mõju ühiskonna arengusuundade kujune- 
misele. Teiste sõnadega, vaatleme inimeste käitumist ja positsioneerumist poliitika- 
väljal (vt Bourdieu, 2003) kui nende poliitilise agentsuse™ ilmnemist (Giddens, 
1984; Hirschman, 1970). Seejuures lähtuvalt Hirschmani (1970) poliitilise aktiiv- 
suse mudelist eristame aktiivselt kaasaminevat, nõustuvat (lojaalset) positsiooni 
(loyalty); oponeerivat, mittenõustuvat, kriitilist häält tõstvat positsiooni (voice) ja 
vaikivat, kõrvalehoidvat (exit) positsiooni võimuinstitutsioonide tegevuse suhtes. 
Meie põhitähelepanu on seejuures elanikkonna suhestumisel Eesti ühiskonnas aas- 
tatel 2002—2015 toimunud sotsiaalsete muutuste ja reformidega. 

Meie analüüsi põhiküsimus lähtub Karl Polanyi kontseptsioonist (1944/1967), 
mis osutab kahele siirdeajal kujunevale vastassuunalisele liikumisele (double move- 
ment), millest üks toetab toimuvaid muutusi ja sunnib neid veelgi jõulisemalt ja 


[1] Agentsust võib vaadelda kui indiviidi võimet ühiskonna struktuuris toimida, järgida või 
luua reegleid, kasutada või kujundada ressursse — vt Giddens, 1984. Agentsust kui toimimis- 
võimet on käsitletud ka käesoleva raamatu peatükkides 4.1, 4.3, 7.1 ja 7.3. 

kiiremini ellu viima ning teine hoiab muutusi tagasi, püüdes võimalikult kaua säili- 
tada eelnenud ühiskondlikku elukorraldust. Meid huvitab Eesti siirdeaja muutuste, 
nende toetamise ja neile vastuseisu ühiskondlik taust ning selle muutumine 15 aasta 
jooksul. Nende reformide põhisisu on kirjeldatud kui üleminekut nõukogulikult 
totalitaarselt ja plaanimajanduslikult süsteemilt läänelikule demokraatlikule ning 
vabaturumajanduslikule ühiskonnakorraldusele. Mõlemas dimensioonis on reformi- 
dega kaasnenud väga suured muutused kõigi ühiskonnaliikmete igapäevapraktikates. 
Turumajanduslikud reformid tähendasid argielus uusi olukordi, mida tuli lahendada 
ja millega toime tulla heaolu ja majandusliku tegevuse valdkonnas, alustades elu- 
aseme ja elamumajandusega ning lõpetades tööalase karjääriga ja tarbimisvõimalus- 
tega. Poliitilised reformid muutsid iga inimese asendit riigivõimu suhtes õigusteta 
süsteemiorjast vabaks kodanikuks, kelle osalust oodatakse (vähemalt põhiseadusliku 
korra teooria järgi otsustades) avaliku võimu tegevuse suunamises nii valimiste kui 
ka kodanikuaktiivsuse muude kanalite kaudu. Nõukogude aja ideoloogilist retoori- 
kat asendas vaadete pluralism, milles orienteerumine osutus tavakodanikule üsnagi 
keeruliseks. Areenile tulid erakonnad, kes hakkasid kodaniku valikuid sõnastama 
läänemaailmas üldkehtivate ideoloogiliste skeemide kohaselt, mis lihtsustatult on 
taandatavad vasak- ja parempoolsuseks. Ka Eesti poliitiline väli hakkas valimistest 
valimistesse üha rohkem järgima lääne demokraatiatele omaseid jõujooni, mida 
iseloomustab poliitikate ja elanikkonna maailmavaateliste hoiakute eristumine 
vasak-parempoolsel ehk sotsiaalsel vs. turuliberaalsel teljel ühelt poolt ja liberaalse 
avatuse-konservatiivse suletuse teljel teiselt poolt. Siirdeühiskonnale omaselt jäi 
siiski tugevasti domineerima identiteedipoliitiline tendents (vt Lagerspetz ja Vogt, 
2013), mis tänapäeval on omandanud üsna agressiivse rahvuskonservatiivse kuju. 
Identiteedipoliitikaga kaasnenud nn vene küsimus on tugevasti varjutanud kõike 
Eesti poliitikaväljal toimuvat. Identiteedipoliitika on tugevasti seotud ka mälupoliiti- 
kaga. Kõikides postkommunistlikes riikides kujunes hinnang minevikusündmustele 
ja nõukogulikule süsteemile üheks teravamaks eraldusjooneks. Sestap on Eestiski 
tänaseni aktuaalne inimeste eristumine ENSVsse suhtumise järgi. 

Kuna viimastel aastatel on Eestis üldiselt valitsenud arvamus, et Eesti kunagine 
jõuline reformipoliitika ning sellest johtunud kiire areng on XXI sajandi teisel aasta- 
kümnel asendunud seisakuga, siis huvitab meid, kuidas on analüüsitaval perioodil 
toimunud arengud ühiskonnas seotud poliitilise agentsuse mustriga, kas nimetatud 
muutuste põhjustajaks võiks olla sügavam ühiskondliku (re)strukturatsiooni prot- 
sess või on tegemist vaid poliitilise konjunktuuri pealispindsete ilmingutega. 

Ülalkirjeldatud mitmemõõtmelist ja keerukat poliitilise välja formeerumise 
tausta arvestades on iga inimese osalemine sellel seotud väga erinevate valikute ja 

hoiakutega. Poliitikaväljal osalemise mustrit käsitleme selles uuringus poliitilise 
agentsuse tüpoloogiana, mida allpool käsitleme sotsiaal-demograafiliste tegurite 
ja poliitiliste arengute kontekstis. Selle tüpoloogia loomiseks kasutasime klaster- 
analüüsi, mis võimaldab vastajate mitmemõõtmelist klassifikatsiooni ning selle 
tulemusel ilmneva mustri kirjeldamist üheaegselt mitmel alusel. 

Iga uuringuaasta klasteranalüüsi tulemusi vaatleme eraldi, et seejärel kokkuvõttes 
esile tuua poliitikaväljal toimunud strukturatsiooni trendid ja põhitegurid. Püüame 
ka vastata küsimusele, kuidas selline poliitilise agentsuse muster on läbi aastate Eesti 
poliitilisi arenguid mõjutanud. 


2.3.2. KLASTERANALÜÜSI RAKENDAMINE POLIITILISE AGENTSUSE 
TÜPOLOOGIA KONSTRUEERIMISEKS. ANALÜÜSI MUDEL 


Klasteranalüüsi õnnestumise eeldus on valida mitmemõõtmelise klassifikatsiooni 
aluseks sellised tunnused, mis on piisavalt hästi mõõdetavad ja omavahel võrrelda- 
vad ning millel on arusaadav ning teoreetiliselt põhjendatav seos uurimisküsimusega. 
Elanikkonna poliitilises käitumises ja hoiakutes ilmnevate mustrite selgitamiseks 
ning poliitilise agentsuse erinevate tüüpide väljajoonistamiseks kasutasime k-kesk- 
miste klasteranalüüsi, mille sisendtunnusteks määrasime ülalkirjeldatud kaalutlus- 
test lähtudes MeeMa viie küsitluslaine korduvate (või sisult piisavalt sarnaste) üksik- 
tunnuste põhjal koostatud poliitilist käitumist ja maailmavaatelisi valikuid iseloo- 
mustavad koondtunnused (indeksid). Nendeks indeksiteks olid 1) üldise poliitilise 
aktiivsuse näitajad, sh valimisaktiivsust, kodanikuaktiivsust (kodanikuaktsioonides 
osalemist), erakondlikku määratletust ja ajalehtede lugemise aktiivsust kirjeldavad 
indeksid; 2) ühiskondlikesse muutustesse suhtumist ja usaldust riiklike institutsioo- 
nide vastu mõõtvad indeksid; 3) maailmavaatelist eristumist väljendavad sotsiaalse 
vs. turuliberaalse orientatsiooni indeksid (vt indeksite koostist raamatu lisas 2). 

Sisendtunnuste struktuur võimaldas saadud tulemuste analüüsimisel kasutada 
poliitilise välja kolmemõõtmelist mudelit, mille moodustavad poliitilise osalemise 
aktiivsus, kriitilisus võimuinstitutsioonide suhtes ja vasak-parempoolne maailma- 
vaateline eristumine (vt joonis 2.3.1). Klasteranalüüs seob vastajad kimpudesse ehk 
klastritesse nende tunnuste väärtuste sarnasuse ja eristumise alusel. 

Neid vastajate klastreid vaatleme kui teatud tüüpi poliitilise agentsuse kandjaid. 
Kasutades klastrisse kuuluvust vastajale omistatud uue tunnusena, oleme neid tüüpe 
algul iseloomustanud sisendtunnuste (moodustajatunnuste) väärtuste alusel, seejärel 
vaadelnud nende indeksite taga olevaid üksiktunnuseid iga tüübi puhul lähemalt. 
Seejärel oleme analüüsinud nii saadud klastrite sotsiaal-demograafilist tausta kui ka 

Joonis 2.3.1. Poliitilise agentsuse klastrite kirjeldamise mudel 


Aktiivse osaleja positsioon 


poliitikaväljal 

\ \ 

. \ \ 
| 1 Е \ \ Kriitilisus, 

н + 4—— |. _—> i suhtumine 
suhtumine 1 1 kõrvaltvaataja Н i Я Лр 
ПИРЕ | itsi , avaliku võimu 
avaliku võimu р positsioon ! 
t Џ Ц 1 tegevusse 
tegevusse \ \ П П 


ГА 1 
у 


` 1 
. Liberaalne ` 4 Sotsiaalne A 


Passiivne, poliitikaväljast eemale 
tõmbunu või tõrjutu positsioon 


seotust muude poliitilist aktiivsust ja eelistusi iseloomustavate tunnustega, konst- 
rueerides niiviisi poliitilise agentsuse tüpoloogia läbivalt kõigi viie küsitluslaine 
kohta. 


2.3.3. POLIITILISE AGENTSUSE KLASTERANALÜÜSI TULEMUSED 2002-2014 


MEEMA KÜSITLUS 2002. Võime öelda, et Eesti arengut aastatel 2000-2002 iseloo- 
mustas selge vastuolu väliste ja sisemiste kriteeriumide ning hinnangute vahel. Väl- 
jast vaadates oli areng olnud edukas või isegi väga edukas. Läbirääkimised Euroopa 
Liiduga liitumiseks toimusid edukalt, majanduse areng oli kiire. Seoses 1999. aasta 
valimistega toimus poliitiline stabiliseerumine, kujunesid välja peamised selge ja 

püsiva toetajaskonnaga erakonnad ning nende rühmitused. Kuid suur osa rahvast 
oli rahulolematu nii mitme konkreetse otsusega kui ka üldise arengusuunaga, Eesti 
välisest edukusest hoolimata. Kevadel 1999 ametisse asunud Mart Laari valitsus 
ei suutnud märgata ühiskonna vahepealses arengus toimunud pööret suhtumises 
muutustesse. Arutlused ,,kahe Eesti“, eduka ja mahajäänud ühiskonnaosa vahel üha 
suureneva vastuolu üle ning uue ühiskondliku kokkuleppe vajaduse üle olid selle 
selge tunnusmärk. Esile tõusid seni avalikus debatis marginaalseks peetud vaesuse ja 
sotsiaalse tõrjutuse probleemid. Usaldus valitsuse ja peaministri vastu kahanes kii- 
resti (vt joonis 1.3.2 peatükis 1.3). Eesti ühiskond oli jõudnud uude arengustaadiumi. 
Transitsioon kitsamas mõttes, üleminek turumajandusele ja demokraatlikule ühis- 
konnakorraldusele oli lõppemas, tuli hakata määratlema uusi prioriteete ka sisemises 
arengus. 

Mart Laari valitsuse tagasiastumise ning Siim Kallase peaministriks saamise järel 
jaanuaris 2002 läks võim pragmaatiliselt orienteeritud Reformierakonna ja Keskera- 
konna valitsuskoalitsiooni kätte. Otsene rahulolematus küll vähenes, usalduskriis 
lõppes, kuid oodatud sotsiaalse tasakaalustumise asemel süvenesid sotsiaalsed pin- 
ged. Tugevnes suundumus korporatiivsele poliitikale, majanduslike ja erakondlike 
huvigruppide võitlusele, riigiametnikke hakati üha enam allutama erakondlikule 
survele. 

Vanema põlvkonna pettumusmeeleolud ja iseseisvumisese järel täiskasvanuks 
saanud noore põlvkonna soov saada suuremat sõnaõigust ka poliitikas võimendu- 
sid vastastikku, tekitades ootuse poliitiliste liidrite vahetumise järele. Selle ootuse 
hoovuses saavutas märksõnaga ,,Uus poliitika“ sabatahena Eesti poliitikataevasse 
kerkinud Res Publica ootamatu võidu 2003. aasta Riigikogu valimistel. Kahjuks 
ei suutnud Res Publica anda uue poliitika loosungile rahva ootustele vastavat sisu 
ja kaotas kiiresti avalikkuse poolehoiu. 

MeeMa esimene suur küsitlus toimus 1. detsembrist 2002 kuni 6. jaanuarini 2003. 
konna valitsuse mesinädalatena, suhteliselt rahuliku ja kiire majandusliku edenemise 
perioodina. 

2002. aasta küsitlusandmete klasteranalüüs eeltoodud mudeli alusel tehti viie- 
klastrilise lahendina. Joonistus välja elanikkonna järgmine jaotus aktiivse või pas- 
siivse, toetava või kriitilise ning sotsiaalse või liberaalse maailmavaatelise hoiaku 
alusel (vt joonis 2.3.2). 

Nagu jooniselt näha, oli 2002. aastal Eesti poliitikaväljal võimu tegevuse suh- 
tes positiivselt häälestatud klastrite (Hirschmani järgi lojaalsel positsioonil olijate) 

Joonis 2.3.2. Poliitilise agentsuse klastrid 2002 
% koguvalimist 


IM A. Aktiivne B. Aktiivne = [M C. Passiivne D. Passiivne E. Passiivne || Puudub 
lojaalne kriitiline sotsiaalne liberaalne võõrdunud 
| Ји === 
Џ аат 
о 25 50 75 100 


osakaal kokku 53% küsitletutest. Negatiivselt häälestatute klastrite osakaal oli 40% 
ja 6% vastanutest langes klassifikatsioonist välja. 

Poliitiliselt kõige aktiivsema tüübiga A seostub tugevalt positiivse häälestusega 
ja osalustahtega poliitiline agentsus, mida iseloomustab väga aktiivne osavõtt nii 
valimistest kui ka kodanikuühenduste tegevusest, kõrgendatud huvi poliitika vastu 
ja positiivne suhtumine Eesti siirdeajal toimunud muutustesse. Erinevalt kõigist 
teistest klastritest on sellesse tüüpi kuulujatel enamasti ka kindel lemmikerakond. 
Samas ei erista selle klastri liikmeid selge maailmavaateline suundumus, nii sot- 
siaalset kui ka liberaalset maailmavaadet esitavate väidete suhtes ollakse pigem lei- 
ged, kusjuures veidi tugevam tundub olevat sotsiaalsele hoolivusele omane hoiak. 
Võimegi 2002. aasta kohta väita, et ühiskonnas üldiselt oli tunda poolehoiu kasvu 
sotsiaalsetele väärtustele, võrreldes varasema siirdeajaga, mil ühiskonnas domineeris 
siirdekultuurile omane konkurentsivaim ja vast saavutatud materiaalse edu fetišee- 
rimine (vt Kennedy, 2002). Poliitilise agentsuse tüüpidest oli 2002. aastal ainsana 
selgelt väljendatud liberaalse parempoolse maailmavaatega pigem kõrvaltvaatajana 
poliitikat jälgiv D-klaster (vt joonis 2.3.2). Nii selgubki, et 2002. aastal ei olnud 
põhiliseks poliitilise agentsuse tüüpe mentaalselt eristavaks jooneks mitte niivõrd 
maailmavaateline vastandumine vasak-parempoolsuse skaalal kui suhtumine muu- 
tustesse ja usaldus riiklike institutsioonide vastu, mis olid A-klastris mõlemad väga 
positiivsed. A-klastrile oli iseloomulik väga aktiivne osavõtt nii kohalikest kui ka 
Riigikogu valimistest. Seega võime öelda, et ehkki see klaster moodustas valimist 
veidi vähem kui veerandi (23%), oli tema mõju Eesti ühiskonnas nullindate alguses 
toimunud protsessidele väga suur tänu tema kaalukusele ühiskonnas nii otsustajate 
kui muutustes aktiivsete kaasalööjate hulgas. 

A-klastri ühiskondlikku kaalukust hinnates tuleb silmas pidada ka seda, et 
passiivsemate C- ja D-klastri hoiak muutuste suhtes oli samuti toetav, kusjuures 
D-klaster esindas üsna selgesti A-klastrist veelgi liberaalsemat reforme poolda- 
vat hoiakut. Kahte vähem aktiivset positiivse häälestusega C- ja D-klastrit eristas 
omavahel ühelt poolt D-klastri väga tugev liberaalne orientatsioon, teisalt C-klastri 

Joonis 2.3.3. Poliitilise agentsuse klastrite üldiseloomustus 
moodustajatunnuste alusel 2002 
Indeksite keskmised viiepallisel skaalal 
A. Aktiivne lojaalne 4,00 Positiivne hinnang muutustele 
sie | —— Üldine poliitikahuvi ja aktiivsus 
3,09 Usaldus riiklike institutsioonide vastu 
ма Sotsiaalne orientatsioon 
4,01 
B. Aktiivne kriitiline 2,19 

EEE 

Liberaalne orientatsioon 


3,71 Kodanikuaktiivsus 

2,33 | 
3,02 

2,15 

tunduvalt positiivsem hinnang ühiskonnas toimuvatele muutustele. Seetõttu nime- 
tasime C-klastri lojaalseks sotsiaalseks ning suhteliselt passiivse ja vähese huviga 
D-klastri liberaalseks kõrvaltvaatajaks. Aktiivsele ja lojaalsele A-klastrile vastandus 
oma väga kriitilise suhtumisega ühiskonnas toimuvasse samuti väga aktiivse hoia- 
kuga B-klaster, keda võib pidada protestiidentiteedi kandjaks. Viies, E-klaster oli 
2002. aastal ainus väga tugevalt sotsiaalse orientatsiooniga klaster, paistes samal ajal 

Tabel 2.3.1. Poliitilise agentsuse klastrite sotsiaal-demograafiline koosseis 2002 
% klastrist. Paksus kirjas ja koloreeritud taustal suured erinevused koguvalimist 

A. Aktiivne | B. Aktiivne | C. Passiivne | D.Passiivne Е. Passiivne | Kogu- 
lojaalne kriitiline sotsiaalne | liberaalne | võõrdunud | valim 
Ankeedi keel 
Eesti 92 64 69 71 44 68 
Мепе 8 36 31 29 56 32 
Kodakondsus 
оаа kodanikud, äi ӧз 67 а äi 66 
ei 8 23 21 5 26 18 
Mittekodanikud 3 15 12 14 33 16 
Sugu 
Mehed 54 43 47 55 40 48 
Naised 46 57 53 45 60 52 
Haridus 
Alg-/põhiharidus 14 20 31 23 25 22 
Keskharidus 51 59 54 55 63 57 
Kõrgharidus 35 21 15 22 12 21 
Vanus 
15-19 2 3 26 13 10 10 
20-29 12 8 28 30 18 18 
30-44 24 26 26 27 32 27 
45-54 21 24 m 15 17 18 
55-64 22 18 6 9 13 15 
65-74 18 20 5 9 12 
Sissetulek pereliikme kohta 
Kuni 1500 krooni 18 40 27 31 47 33 
1501–2500 29 33 26 25 29 29 
2501–4000 23 18 26 24 17 21 
4001–6000 20 5 15 т 5 т 
Üle 6000 krooni 9 4 5 10 3 6 
Enesehinnanguline sotsiaalne kiht 
Madalkiht 7 17 6 9 12 10 
Madal-keskkiht 19 25 12 19 25 20 
Keskkiht 30 30 36 30 35 32 
Kõrg-keskkiht 26 21 26 25 19 23 
Kõrgkiht 19 7 20 16 9 14 
Jätkub... 

JÄRG: Tabel 2.3.1. Poliitilise agentsuse klastrite 
sotsiaal-demograafiline koosseis 2002 


A. Aktiivne | B. Aktiivne | C. Passiivne D. Passiivne Е. Passiivne | Kogu- 
lojaalne kriitiline sotsiaalne | liberaalne | võõrdunud | valim 
Tööala 

Ettevõtja, juht 21 12 11 18 6 14 
Spetsialist, ametnik 24 14 13 14 10 15 
Talunik, FIE 8 5 4 9 5 6 
Teenindaja 10 10 10 9 13 11 
Tööline 17 26 23 25 31 24 
Õppur 6 6 33 21 12 14 
Pensionär, kodune, töötu 28 33 13 18 30 25 


silma oma passiivsusega, suure umbusuga riigi toimimise suhtes ja täiesti negatiivse 
suhtumisega muutustesse. A-, B- ja C-klastrit võib Polanyi teooriat meenutades 
pidada muutuste kandjateks, B- ja E-klastris aga väljendus muutustest häiritud ja 
neid pidurdada püüdvate ühiskonnarühmade aktiivsem või passiivne hoiak. 

Klastrite sotsiaalne koosseis aitab mõnevõrra neid erisusi selgitada (vt tabel 2.3.1). 

Nagu tabelist 2.3.1 on näha, koosnes aktiivne lojaalne A-klaster, keda võib iseloo- 
mustada kui tugevat, positiivset, kiireid muutusi toetavat poliitilise agentsuse tüüpi, 
enamasti haritud, keskmise või kõrge sotsiaalse enesehinnanguga, keskmise või üle 
selle sissetulekuga keskealistest eestlastest, kusjuures selles klastris oli 2002. aastal 
kerge meeste ülekaal. Tegevusala poolest olid selles klastris ülekaalukalt esindatud 
omanikud, juhid ja tippspetsialistid, s.o inimesed, kes on ka tööalaselt seotud otsuste 
tegemisega. Toetatavatest erakondadest oli selles klastris esikohal tollal tõusuteel 
olnud parempopulistlik Res Publica, järgnesid Reformierakond ja IRL, ehk teisisõnu, 
toetati parempoolseid erakondi, kes olid olnud radikaalse turumajandusliku reformi- 
poliitika aktiivsed teostajad (vt tabel 2.3.2). Ühiskonna dünaamika seisukohalt on 
oluline märgata, et passiivsemate C- ja D-klastri koosseisus oli rohkem nooremaid 
inimesi, sh C-klastrist 33% ja D-klastrist 21% moodustasid õppurid, üliliberaalses 
D-klastris oli keskmisest rohkem ka ettevõtjaid. Samuti on tähelepanuväärne, et 
nende positiivselt häälestunud klastrite rahvuslik koosseis ja ka kodakondsuslik 
staatus ei erinenud Eesti keskmisest. Samas oli nende valimisaktiivsus ja osalus 
kodanikuühiskonnas 2002. aastal madal. Oma nõrgema poliitilise agentsuse tõttu 
moodustasid nad pigem toetava fooni A-klastri mõjule, mitte ei mänginud 2002. 
aasta Festi poliitikaväljal iseseisvat rolli. Kuid koosseisu suhtelise nooruse tõttu võis 
neil siiski olla oluline mõju ühiskonna tulevikusuundumuste kujunemises. 

Tabel 2.3.2. Erakondlikud eelistused poliitilise agentsuse klastrites 2002 


% klastrist, esimene + teine valik. Iga vastaja võis märkida kaks erakonda, seetõttu võib kogusumma 
olla üle 100% 


A.Aktiivne | B.Aktiivne | C.Passiivne D. Passiivne | E. Passiivne | Kogu- 
lojaalne kriitiline sotsiaalne liberaalne | võõrdunud | valim 
Isamaaliit 23 4 7 10 4 10 
Reformierakond 23 11 18 19 5 15 
Res Publica 37 20 30 17 11 23 
Mõõdukad 15 8 10 9 3 9 
Keskerakond 29 37 25 22 23 17 
Rahvaliit 17 7 3 5 3 7 
Minu vaadetele pole А i m E 3 i 
lähedane ükski erakond 7 4 А 
Ei tunne huvi, ei tea nende é э А ò i з 
erakondade vaateid Е 7 2 4 5 


A-klastrile hoiakutelt vastanduv, kuid samuti väga aktiivne B-klaster oli see- 
vastu tugeva kriitilise, oponeeriva poliitilise agentsuse kandja. Vaadates selle klastri 
koosseisu, torkab silma selle vastandlikkus A-klastrile mitmes aspektis. Esiteks oli 
selles klastris kuuendik mittekodanikke ja neljandik venekeelseid Eesti Vabariigi 
kodanikke. Kokku oli klastri kooseisust 36% venekeelse ankeedi täitjaid. Seega oli 
poliitilise agentsuse B-tüüp Eesti poliitilisel väljal selgesti vähemuse hääle kandja. 
Seda võimendas veelgi klastri sooline koosseis, mis erinevalt A-klastrist oli pigem 
kaldu naissoo suunas. 42% klastri koosseisust oli end paigutanud ühiskonnaredelil 
keskmisest positsioonist madalamale ja vaid 28% kõrgemale, samas kui A-klastris oli 
see suhe vastupidine: 26% keskmisest madalamal ja 45% kõrgemal. Tööala poolest 
olid B-klastris põhiliselt esindatud nii sini- kui ka valgekraelised töötajad, juhtide 
ja haritlaste osakaal oli A-klastrist ligi poole väiksem. Samas tuleb silmas pidada, et 
B-klastrisse kuulusid just need eestikeelsed vastajad, kellel oli kõrge sotsiaalne enese- 
hinnang ja tugev kriitiline agentsus, mis väljendus ka nende poliitilistes praktikates. 
Nagu A-klaster oli ka B-klaster aktiivselt kaasas nii valimistel kui ka kodaniku- 
ühiskonnas, kusjuures tema erakondlik eelistus kuulus ülekaalukalt Keskerakon- 
nale. (Keskerakond oli 2002. aastal esimene valik ka C- ja E-klastris ning teine valik 
A- ja D-klastris.) Teine eelistus oli B-klastris Res Publica, mis teatavasti koondas 
tol hetkel paljusid kriitiliselt meelestatud kodanikke. B-klaster ongi Hirschmani 
järgi hääleka protestija positsioonil (voice). B-klastriga sarnaselt kriitilist, kuid palju 
negatiivsemat ja tõrjuvamat suhet Eesti riigis toimuvasse esindas aga nii 2002. a kui 
ka kõigis järgnevates küsitlustes E-klaster, mille ilmet kujundavad olulisel määral 

venekeelsed vastajad, küllalt sageli mittekodanikud, pensionärid ja töölised. Naisi 
oli selles klastris rohkem kui mehi. Seda klastrit iseloomustab väga nõrk poliitiline 
agentsus, Hirschmani klassifikatsiooni alusel esindavad nad võõrdunud, ühiskonna 
asjades häält mitteomavat ,,valjajaaja“ (exit) positsiooni. 

Kokkuvõttes võib 2002. aasta kohta öelda, et poliitikaväli oli polariseerunud 
kahe tugeva poliitilise agentsusega tüübi A- ja B-mõjualaks, kusjuures vastandu- 
mise aluseks polnud mitte maailmavaateline eristumine, vaid üldine positiivne või 
kriitiline häälestus valitseva poliitika suhtes ning võimalused ja tahe seda oma osa- 
lusega mõjutada. Kuna küsitlus toimus mõni kuu enne 2003. aasta valimisi, mis tõid 
ülekaalukalt võimule populistliku Res Publica, võime ülalkirjeldatud pildis kergesti 
ära tunda need jõujooned, mis sellise valimistulemuseni viisid. 


MEEMA KÜSITLUS 2005. MeeMa teine suur küsitlus toimus oktoobris-novembris 
2005, majandustõusu õhkkonnas. 

Aastaid 2005—2007 iseloomustas ennekõike üldise jõukuse ja rahulolu kasv, mis 
mõjutas kõiki eluvaldkondi, tekitas uute võimaluste ja vaesusest väljajõudmise tunde. 
Valitsuskoalitsiooni juhtivaks jõuks sai pärast valimisi märtsis 2005 Reformiera- 
kond. Avaliku arvamuse üldine häälestus oli Euroopa Liiduga liitumise järel eeskätt 
majanduskasvu ja heaolu tõusu tõttu üsnagi positiivne (vt joonis 1.3.4 peatükis 1.3). 
Majanduslik tõus 2000—2007 kujundas paljudes arvamuse, et heaolu kiire suurene- 
mine on normaalne ja püsiv, jäädes kestma paljudeks aastateks. Koos sellega suu- 
renesid ka inimeste ootused, et nende heaolutase ühtlustub kiirelt Euroopa Liidu 
tasemega, mida veelgi kannustas Reformierakonna 2005. aasta valimiskampaanias 
püstitatud loosung jõudmisest viie Euroopa rikkaima riigi hulka. Uue koalitsiooni 
võimuletuleku järel aprillis 2005 suurenes toetus poliitilistele institutsioonidele. 

Et võrrelda, kuidas need ühiskonnaelus toimunud suured muutused kajastusid 
elanikkonna suhetes riigi ja poliitikasfääriga, tegime 2005. a küsitlusandmete klaster- 
analüüsi täpselt samal viisil kui 2002. a küsitluse puhul. 

Klastrite jaotus kriitilisuse-lojaalsuse teljel (joonis 2.3.4) püsis sarnasena 2002. 
aasta omaga: 64% vastanutest kuulus Eesti riigi ja ühiskonna suhtes positiivselt ja 
usaldavalt häälestatud klastritesse, 36% aga kriitilistesse ja umbusaldavatesse. Võr- 
reldes klastrite sisendtunnuste keskmisi (joonis 2.3.5) torkab silma, et mitte ainult 
A-klastri, vaid ka kriitilise B-klastri hinnang muutustele oli kõrgem kui 2002. aastal. 
Märkimisväärne on mõõdukalt aktiivse, kuid väga tugeva sotsiaalse orientatsioo- 
niga, riiklike institutsioonide suhtes usaldava C-klastri ilmnemine alternatiivina 
lojaalsuse-kriitilisuse teljel väga aktiivsele kriitilisele B-klastrile. Teisalt joonistus 
veidi selgemini kui 2002. aastal välja maailmavaateline vastandumine liberaalsemate 

Joonis 2.3.4. Poliitilise agentsuse klastrid 2005 


% koguvalimist 


IM A. Aktiivne B. Aktiivne _ [7] C. Passiivne D. Passiivne E. Passiivne 
lojaalne kriitiline sotsiaalne liberaalne võõrdunud 
| 
| ї 
о 25 50 75 100 


A- ja D-klastri ја tugeva sotsiaalse orientatsiooniga B-, С- ja E-klastri vahel (vt joonis 
2.3.5). 

Klastrite sotsiaal-demograafiline koosseis 2005. aasta küsitluses selgub tabelist 
2.3.3. Aktiivsete ja passiivsete klastrite rahvuslikku, soolist ja hariduslikku koosseisu 
võrreldes ilmnes samuti nagu 2002. aastal seos aktiivse ühiskonnas osalemise ning 
sotsiaalse staatuse ja etnilise tausta vahel. Aktiivse lojaalse klastri moodustasid ini- 
mesed, kelle majanduslik suutlikkus, haridus ja tööalane positsioon võimaldasid 
paremini orienteeruda nii poliitikas kui ka majanduses ning seetõttu muutustega 
hõlpsamini toime tulla. Selles klastris jätkus meeste ülekaal ning keskmisega võrrel- 
des tõusis esile eestlaste domineeriv osakaal. 96% klastri liikmetest olid Eesti kodani- 
kud (sh klastrisse kuuluvate venekeelsete vastajate hulgas oli kodanikke tunduvalt 
rohkem kui keskmiselt), peaaegu pooled määratlesid oma sotsiaalse positsiooni 
ühiskonnas keskmisest kõrgemaks. Selleks oli ka objektiivne alus, kuna 56% klastrist 
olid kas omanikud, juhid või haritlased, kelle pere keskmine sissetulek oli keskmi- 
sest kõrgem. A-klastrile oma kriitilise hoiaku poolest vastanduv B-klaster oli 2005. 
aasta valimis tunduvalt kõrgema sotsiaalse positsiooni hinnanguga kui analoogiline 
klaster 2002. aastal. Eriti väärib märkimist, et ka venekeelsed vastajad, kes kuulusid 
aktiivsesse kriitilisse B-klastrisse, paistsid silma kõrgema sotsiaalse enesehinnangu 
poolest. Oma rolli mängis siin võib-olla asjaolu, et 2005. aastal oli nii A- kui B-klaster 
võrreldes 2002. aasta küsitlusega mõnevõrra nooremas eas; samuti majanduskasvust 
tingitud üldise heaolu tõus. Seevastu mõõdukas positiivselt häälestatud ja tugevalt 
sotsiaalsetele väärtustele orienteeritud C-klaster oli keskmisest veidi madalama sot- 
siaalse enesehinnanguga ja ka vanem kui A- ja B-klaster. Selles klastris oli veidi enam 
mittetöötavaid inimesi, eeskätt pensionäre, ning vanemate inimeste osakaal oli veidi 
suurem kui üheski teises klastris. 

Võrreldes klastrite liikmete erakondlikke eelistusi saame jälle kinnituse, et 
20oondate alguse Eesti ühiskonnas oli aktiivseima ja ühiskonna võtmepositsiooni- 
dele lähemal seisva grupi positsioon maailmavaatelisel skaalal selgesti parempoolne 


170 


2.3. POLIITILINE AGENTSUS 


Joonis 2.3.5. Poliitilise agentsuse klastrite üldiseloomustus 
moodustajatunnuste alusel 2005 
Indeksite keskmised viiepallisel skaalal 


A. Aktiivne lojaalne Positiivne hinnang muutustele 
Üldine poliitikahuvi ja aktiivsus 
Usaldus riiklike institutsioonide vastu 
Sotsiaalne orientatsioon 


Liberaalne orientatsioon 
B. Aktiivne kriitiline 


Kodanikuaktiivsus 


C. Passiivne sotsiaalne 


D. Passiivne liberaalne 


E. Passiivne võõrdunud 


Koguvalim 


(vt joonis 2.3.6), samal ajal kui temale vastanduv, kõige rohkem vasemale kaldunud 
E-klaster esindas kõige vaesemat, passiivsemat ja ühiskonnast võõrdunud rahvaosa, 
mille koosseisu kuulus ka kõige rohkem mittekodanikke ja teiste riikide kodanikke. 
Siin oli rohkem naisi ning madalama sissetulekuga inimesi, millega seostus ka asja- 
olu, et 72% E-klastri koosseisust olid lihttöö tegijad või pensionärid. Kui võrdleme 
vasakpoolsete (tinglikult loeme nende hulka Mõõdukaid / Sotsiaaldemokraatlikku 

Tabel 2.3.3. Poliitilise agentsuse klastrite sotsiaal-demograafiline koosseis 2005 


% klastrist. Paksus kirjas ja koloreeritud taustal suured erinevused koguvalimist (sinine – keskmisest 
suurem, punane – keskmisest väiksem) 


A. Aktiivne B. Aktiivne | C. Passiivne | D.Passiivne | E.Passiivne | Kogu- 
lojaalne kriitiline sotsiaalne lojaalne tõrjutud valim 
Ankeedi keel 
Eesti 90 73 71 72 51 70 
Vene 10 27 29 28 49 30 
Kodakondsus 
ila 96 89 ва 87 69 ва 
Muud kodanikud 2 5 7 8 14 
Kodakondsuseta 1 6 9 5 16 
Sugu 
Mehed 53 43 43 54 41 | 47 
Naised 47 57 57 46 59 53 
Haridus 
Alla keskhariduse 12 14 19 20 26 19 
Keskharidus 44 53 59 58 58 55 
Kõrgharidus 42 31 18 20 12 23 
Vanus 
15-19 8 12 10 1 10 10 
20-29 18 17 19 19 19 18 
30-44 27 26 22 28 30 27 
45-54 22 14 16 17 20 18 
55-64 15 16 18 12 10 14 
65-74 10 15 15 13 10 13 
Sissetulek pereliikme kohta 
Kuni 1500 krooni 8 7 13 14 24 14 
1501–2500 8 24 24 19 23 20 
2501-4000 31 29 38 32 25 31 
4001-6000 23 20 13 19 13 17 
Üle 6000 krooni 26 16 10 14 8 14 
Sotsiaalne kiht 
Madalkiht 6 11 1 9 17 1 
Madal-keskkiht 12 13 22 17 24 18 
Keskkiht 29 33 36 35 34 34 
Kõrg-keskkiht 28 19 18 21 17 20 
Kõrgkiht 21 19 10 13 5 13 
Jätkub 

JÄRG: Tabel 2.3.3. Poliitilise agentsuse klastrite 
sotsiaal-demograafiline koosseis 2005 


A. Aktiivne B. Aktiivne | C. Passiivne | D.Passiivne Е. Passiivne | Kogu- 
lojaalne kriitiline sotsiaalne lojaalne tõrjutud valim 
Tööala 

Ettevõtja, juht 18 16 10 10 6 п 
Spetsialist 38 28 16 17 12 21 
Teenindaja 12 7 10 8 16 11 
Tööline 14 19 25 29 33 25 
Õppur 8 13 12 15 9 12 
Mittetöötav 9 15 25 19 23 19 


Joonis 2.3.6. Vasak- või paremerakondade eelistamine 
poliitilise agentsuse klastrites 2005 
% klastrist. Iga vastaja võis märkida kaks erakonda 


M Ainult Vasak- ja parempoolne IM Ainult it Ei leia, ei huvita 
vasakpoolsed koos parempoolsed 


| ——— m 


B. Aktiivne kriitiline 


C. Passiivne sotsiaalne 


D. Passiivne liberaalne 


E. Passiivne võõrdunud 


Koguvalim 


Erakonda, Keskerakonda ja Rahvaliitu) ning parempoolsete erakondade (Isamaa- 
liit, Res Publica ja Reformierakond) toetajaid, tuleb ilmsiks, et ainult A-klastris oli 
kindel eelistus parempoolsetel erakondadel, E-klastris aga vasakerakondadel. B-, 
C- ja D-klastris oli aga mõlemaid üsna võrdselt ning sellest lähtudes olnuks nende 
jaoks eelistatuim, et Eestit valitseks nn lai koalitsioon, mis hõlmaks nii parem- kui 
ka vasakerakondi. 

2005. aasta kevadel tuli võimule Andrus Ansipi juhitud parempoolne valitsus, 
mille ühiskondlikku toetuspinnast kujundasid liberaalselt häälestatud tugeva polii- 
tilise agentsusega A-klaster ning sellele sekundeeriv passiivsem ja mitte nii ühese 

erakondliku eelistusega D-klaster, kes kokku moodustasid 40% valimist. Parem- 
liberaalsele poliitikale oponeeriva jõu moodustasid sotsiaalsema suunitlusega krii- 
tiline B-klaster ja mõõdukas, valitsuse suhtes suhteliselt positiivselt meelestatud 
C-klaster, kelle osakaal valimis oli kokku 35%. Neile oli küll iseloomulik vasak- 
poolsemate seisukohtade ja erakondade eelistamine, kuid see ei olnud kaugeltki nii 
tugev kui A-klastri toetus paremerakondade poliitikale. Tugeva sotsiaalse poliitika 
vajadus oli ja on objektiivselt kõige enam omane E-klastrisse kuuluvale vaesemale, 
madalama staatusega ning end ühiskonnas tõrjutuna tundvale seltskonnale. Nende 
poliitiline agentsus on aga äärmiselt nõrk, suur osa nendest ei ole riigi tasandil 
valimisõiguslik ja ka valimisõiguslik osa ei orienteeru hästi erakondades, mistõttu 
on neid kergem manipuleerida mistahes populistlike loosungite abil. Sellisel ühis- 
kondlik-poliitilisel maastikul oli paremerakondadel suhteliselt kerge omandada ja 
säilitada juhtrolli, köites endaga ka sotsiaalse orientatsiooniga valijaid mõnede sel- 
gete ja lihtsate populistlike lubadustega a la „Viime Eesti viie rikkaima riigi hulka!“ 


MEEMA KÜSITLUS 2008. 2007. aasta Riigikogu valimiste tulemused kinnitasid senise 
pragmaatilise poliitilise kursi populaarsust. Siiski toimus valimiste järel oluline nihe 
valitsuskoalitsioonis, mille moodustasid kaks parempoolset erakonda, Reformiera- 
kond ning Isamaa ja Res Publica Liit, ning kolmandana lisaks parempoolsetele era- 
kondadele vasakliberaalsed sotsiaaldemokraadid. See muutis valitsuse toetuspinna 
laiemaks, lisaks liberaalse agendaga A- ja D-klastrile sai valitsust toetava poliitilise 
agentsuse kandjaks ka tugeva sotsiaalse suunitlusega C-klaster. 

2007. aasta kevade väga kõrget üldist usaldustaset valitsusinstitutsioonide vastu 
mõjutas aga dramaatiliselt pronkssõduri kriis aprillis. See tõstis järsult eestlaste 
toetust Riigikogule, valitsusele ja peaministrile, samas kui venekeelse elanikkonna 
usaldustase Eesti riigi suhtes langes (vt lähemalt ptk 1.3). Võib öelda, et pronksiöö 
mõjul toimus sisult vastassuunaline konservatiivne konsolideerumine nii eestlaste 
kui ka kohalike venelaste hulgas. 

Sügisel 2007 hakati Eesti avalikkuses järjest rohkem kõnelema uue vaikiva ajastu 
märkidest. Rahulolematust kutsus esile süvenev poliitiline stagnatsioon, erakond- 
lik killustumine ja korporatiivsus, süvenev erakonnastamine, küüniline põhimõte 

,juriidiliselt on kõik korrektne“ (JOKK). Euroopa Liiduga ühinemise järel tugevnesid 
seni vaoshoitud vastasseisud arusaamades ja hoiakutes nii mineviku, oleviku kui ka 
tuleviku suhtes. Intensiivsed ettevalmistused ELi ja NATOga liitumiseks olid sisemist 
käärimist kaane all hoidnud, välise üksmeele varjus tugevnes huvide konfliktsus. 

Joonis 2.3.7. Poliitilise agentsuse klastrid 2008 
% koguvalimist 


IM A. Aktiivne B. Aktiivne В C. Passiivne | D. Passiivne E. Passiivne || Puudub 
lojaalne kriitiline sotsiaalne liberaalne võõrdunud 
| ;-- 
| M 
о 25 50 75 100 


Joonis 2.3.8. Poliitilise agentsuse klastrite üldiseloomustus 
moodustajatunnuste alusel 2008 
Indeksite keskmised viiepallisel skaalal 


A. Aktiivne lojaalne 3,66 
3,94 
3,64 
2,43 
2,49 
4,01 


Positiivne hinnang muutustele 
Üldine poliitikahuvi ja aktiivsus 
Usaldus riiklike institutsioonide vastu 
Sotsiaalne orientatsioon 


Liberaalne orientatsioon 


B. Aktiivne kriitiline 2:10 
3,21 
2,16 
3,76 


Kodanikuaktiivsus 


C. Passiivne sotsiaalne 


D. Passiivne liberaalne 


E. Passiivne võõrdunud 


Koguvalim 

Tabel 2.3.4. Poliitilise agentsuse klastrite sotsiaal-demograafiline koosseis 2008 


% klastrist. Paksus kirjas ja koloreeritud taustal suured erinevused koguvalimist (sinine – keskmisest 
suurem, punane – keskmisest väiksem) 


A. Aktiivne B. Aktiivne | C. Passiivne | D.Passivne | E.Passiivne | Kogu- 
lojaalne kriitiline sotsiaalne liberaalne tõrjutud valim 
Ankeedi keel 
Eesti keel 88 57 86 71 37 68 
Vene keel 12 43 14 29 63 32 
Sugu 
Mehed 36 43 51 55 51 | 47 
Naised 64 57 49 45 49 53 
Vanus 
15-19 4 5 22 8 7 9 
20-29 21 16 21 20 21 20 
30-44 28 26 21 25 27 26 
45-54 22 16 1 20 19 18 
55-64 15 21 14 18 14 16 
65-74 10 16 12 9 1 1 
Haridus 
Alla keskhariduse т 18 38 28 32 25 
Keskharidus 50 53 47 47 53 50 
Kõrgharidus 38 29 14 25 14 24 
Sissetulek pereliikme kohta 
Kuni 2500 krooni т 14 14 8 18 13 
2501-4000 20 21 24 21 24 22 
4001-6000 24 34 31 27 32 29 
6001–10 000 27 24 24 27 17 24 
Üle 10 000 krooni 15 4 4 1 5 8 
Sotsiaalne kiht 
Madalkiht 4 15 13 10 23 13 
Madal-keskkiht 12 24 19 10 22 17 
Keskkiht 27 25 28 24 27 26 
Kesk-kõrgkiht 26 23 22 22 16 22 
Kõrgkiht 30 14 18 32 13 21 
Tööala 
Juht, spetsialist 46 26 15 30 13 26 
Tööline, teenindaja 29 36 38 38 49 38 
Õppur, kodune т 13 27 13 15 16 
Pensionär, töötu 14 25 20 18 22 20 


Kuigi juba 2008. aasta algusest peale oli Eesti majandus languses, tabas samal 
sügisel puhkenud majanduskriisi tugevus ja laiaulatuslikkus ootamatult nii valitsust 
kui ka üldsust. 

Sellises õhkkonnas toimus septembris ja oktoobris 2008 MeeMa kolmas suur 
küsitlus. Tuleb siiski lisada, et kuigi ülemaailmne finantskriis oli juba puhkenud, 
ei osatud veel ette näha, kui tugevasti see Eestit hakkab puudutama. Küsitluse ajal 
olid Eesti elanikud veel pigem äsjase majandusliku edenemise kui saabuva kriisi 
meeleolus. Siiski olid meie küsimustikus 2008. aastal suurema tähelepanu all just 
majandusarenguga seotud probleemid. Vaadeldes 2008. aasta küsitlusandmete põh- 
jal tehtud ühiskondliku aktiivsuse klasteranalüüsi tulemusi, võime nendes märgata 
ühiskonnas suurenenud poliitilise ja rahvusliku polariseerumise märke (vt joonised 
2.3.7 ja 2.3.8, tabel 2.3.4). 

Ühelt poolt oli nii aktiivsete kui ka mõõdukate klastrite vaates selgesti eristu- 
nud sotsiaalse ja liberaalse maailmavaate pooldajad. Seejuures paistis suhteliselt 
väheaktiivne D-klaster silma isegi tugevamate parempoolset liberalismi esindavate 
hoiakute poolest võrreldes A-klastriga. Teisalt oli suurenenud lõhe suhtumises Eesti 
ühiskonnas toimunud muutustesse ja usalduses riiklike institutsioonide vastu. 

Vaadeldes klastrite sotsiaal-demograafilist koosseisu (tabel 2.3.4), näeme mitut 
olulist erinevust eelnevate küsitluslainetega võrreldes. Esiteks oli suurenenud vene- 
keelse elanikonna esindajate osakaal aktiivsetes A- ja B-klastris. Teiseks, väga oluline 
muutus oli toimunud C-klastri koosseisus, mis erinevalt eelmisest küsitlusvoorust 
koosnes nüüd rohkemal määral noorematest kõrgema sotsiaalse enesehinnanguga 
vastajatest. See võib tähendada sotsiaalse suunitlusega agentsuse märkimisväärset 
tugevnemist Eesti poliitikamaastikul. Lojaalsete ja kriitiliste klastrite rahvusliku 
koosseisu dünaamika oli selgesti vastassuunaline: kasvanud oli venekeelsete vastajate 
osakaal kriitilistes, nii B- kui ka E-klastris. Samas olid Eesti riigi tegevusse positiivse 
suhtumise alusel omavahel lähenenud ülekaalukalt eestlastest koosnevad klastrid 
A, C ja D, sõltumata nende erinevast maailmavaatest. Viimased moodustasid nüüd 
58% kõigist küsitletutest (vt joonis 2.3.7). Ilmselt oli sellele konsolideerumisele kaasa 
aidanud nii 2007. aasta pronkssõdurikriis kui ka samal aastal toimunud valimiste 
järel moodustunud laia koalitsiooni ehk nn kolmanda kolmikliidu valitsuse mõju. 
Seevastu oli teravnenud eristumine poliitiliselt aktiivseteks ja passiivsemateks, 
poliitikasse kõrvaltvaatava suhtumisega klastriteks. Poliitilisel väljal olid vastamisi 
kahe nii maailmavaateliselt kui ka rahvuslikult taustalt erineva aktiivse tüübi, A- ja 
B-klastri tugev agentsus, samas kui kõik teised tüübid nii paremal kui ka vasemal 
olid taandunud kõrvaltvaataja positsioonile. 

Tööalase staatuse järgi oli nii nagu eelmistel aastatel A-klastris märkimisväärne 
osa juhtidel ja spetsialistidel, samas kui aktiivne kriitiline B-klaster ning talle 
sekundeeriv passiivne võõrdunud E-klaster esindasid rohkem pensionäre, töötuid 
ning töölisi ja teenindajaid. Sotsiaalsema suunitlusega C-klaster oli kõige rohkem 


177 


II OSA. MENTAALSETE STRUKTUURIDE MUUTUMINE 


Tabel 2.3.5. Erakondlikud eelistused poliitilise agentsuse klastrites 2008 


| Esimene valik 


Teine valik 


A. Aktiivne lojaalne 


| Reformierakond, IRL 


IRL, Reformierakond 


B. Aktiivne kriitiline 


| Keskerakond 


Keskerakond, Rohelised 


C. Passiivne sotsiaalne 


| IRL, Keskerakond 


IRL, Reformierakond 


D. Passiivne liberaalne 


| Keskerakond, Reformierakond 


Rohelised, IRL 


E. Passiivne torjutud 


| Ei tea, Keskerakond 


Mõni vene erakond, Rohelised 


Tabel 2.3.6. Nõustumine maailmavaateliste väidetega 


poliitilise agentsuse klastrites 2008 
% klastrist. Paksus kirjas ja koloreeritud taustal suured erinevused koguvalimist 


A. Aktiivne В. Aktiivne C. Passiivne D. Passiivne | E. Passiivne | Kogu- 
lojaalne kriitiline | sotsiaalne | liberaalne | tõrjutud | valim 

A: Inimese heaolu peaks sõltu- 

ma eelkõige temast endast 42 5 12 86 30 36 
B: Riik peaks aitama nõrgema- 

tel toime tulla a 83 Р) 19 51 on 
A: Turg reguleerib end ise ja 

ei vaja riigi sekkumist aa 4 а 48 B = 
B: Riik peab avalikes huvides A РА A 

turgu reguleerima 2 5 43 Е 
A: Kiire erastamine ја avatud 

turumajandus oli Eestile 51 18 24 47 13 33 

kasulik 
В:... kahjulik 22 49 7 21 46 33 
A: Madalad maksud, et 

inimesed saaksid ise maksta 50 45 36 85 46 52 

teenuste eest 
B: Suuremad maksud, et taga- Я 6 5 z 

da avalikke teenuseid А Eu EE А 
A: Mitte-eestlaste suurem osa- 

lus poliitikas ja majanduses 41 56 34 47 56 46 

on Eestile kasulik 
В:... kahjulik 27 20 27 24 12 22 


kogunud mittetöötavaid vastajaid pensionäridest õppuriteni, samas kui mõõdukas 
liberaalne D-klaster oli analoogiliselt A-klastriga kõrgema sotsiaalse positsiooni 


poole kalduv. 


Klastrite liikmete erakondlikud eelistused pakkusid vähe uudislikku võrreldes 
2005. aastaga (tabel 2.3.5). Siiski oli oma üllatusmoment selles, et kõige liberaalsema 
maailmavaatega D-klastri suurim soosik ei olnud enam mõni paremerakond, vaid 


hoopiski Keskerakond. 

Kontrollides üldindeksite põhjal klastrite maailmavaatelistest erisustest kujune- 
nud pilti konkreetsete vastustega nõustumise kohta sotsiaalset, liberaalset või kon- 
servatiivset maailmavaadet peegeldavate väidetega (vt eelmine peatükk 2.2 ja tabel 
2.3.6), näeme D-klastrit kõige selgemini esindamas turuliberaalset maailmavaadet 
oma suhtumiselt riigi ja turujõudude vahekorda. Konservatiivsuse-liberaalsuse tel- 
jel oli just D-klaster kõige vabameelsem oma hoiakult kultuurilise mitmekesisuse 
ja vähemuste sallimise suhtes, samas kui nii parempoolse A- kui ka vasakpoolse 
C-klastri liikmed hoidsid pigem konservatiivsuse poole, eelistades julgeolekut ja 
kindlat korda isikuvabadusele ja inimõigustele ning olles suhteliselt ettevaatlikud 
mitte-eestlastele suurema juurdepääsu lubamisel Eesti Vabariigi kõrgetesse ameti- 
tesse või oma lähiümbruskonda elama asumisel. 


MEEMA KÜSITLUS 2011. MeeMa neljas suur küsitlus toimus 2011. a septembris ja 
oktoobris, kui otsesest majanduskriisist oli üle saadud ja avaliku arvamuse üldine 
häälestus oli taas lootusrikkam. Majanduskriis oli olnud kiire ja sügav, 2008 lõpust 
2009 lõpuni langes SKT igas kvartalis 13-18%, aasta kokkuvõttena 14%, mis oli suu- 
rim langus Euroopa Liidus. Valitsuse kiire ja jõuline kokkuhoiupoliitika aitas kaasa 
sellele, et otsesest kriisist väljumine läks kiiresti. Juba 2010. aasta II kvartalis oli 
langus peatunud, aasta lõpuks jõuti 7% juurdekasvuni. 

Kriis ja selle ületamine tõid välja väikese riigi eelised erakorralises olukorras, 
võime kiiresti reageerida. Eesti ettevõtted ja ühiskond näitasid üles paindlikkust 
majanduskriisiga toimetulekul, võimet teha ja taluda valusaid otsuseid. Niipea kui 
otsene majanduskriis hakkas taanduma, tõusid uuesti esiplaanile sotsiaalse ja polii- 
tilise arengu probleemid ja vastuolud. Majandusliku olukorra üldisele paranemisele 
vaatamata rahva rahulolematus kasvas ja aktiveerus avalik kriitiline arutelu kuhju- 
nud probleemide lahendamise üle. Klasteranalüüsi tulemused peaksid aitama näha, 
ühiskonna poliitilise agentsuse struktuuri muutumises. 

Poliitilise agentsuse klasteranalüüs näitab sotsiaalse suunitluse tugevnemist: seni 
suhteliselt mõõdukas lojaalse hoiakuga sotsiaalne C-klaster paistis 2011. aastal eelne- 
nud küsitlusvoorudega võrreldes silma nii oma arvukuse, teravama maailmavaate- 
lise fookuse kui ka suurema poliitilise huvi ja aktiivsuse poolest. Samuti oli näha 
aktiveerumise märke seni äärmiselt passiivses ja võõrdunud E-klastris. Kuid huvitav 
on ka liberaalse maailmavaatega A- ja D-klastri mõningane nihkumine sotsiaalse 
suunitluse poole. 

Vaadeldes klastrite koosseisu (tabel 2.3.7), näeme enam-vähem samasugust pilti 
kui 2008. aastal. Tähelepandav on eestlaste osakaalu mõningane suurenemine 

Joonis 2.3.9. Poliitilise agentsuse klastrid 2011 
% koguvalimist 


IM A. Aktiivne B. Aktiivne Е C. Passiivne ` D. Passiivne E. Passiivne 
lojaalne kriitiline sotsiaalne liberaalne võõrdunud 
| 
о 25 50 75 100 


Joonis 2.3.10. Poliitilise agentsuse klastrite üldiseloomustus 
moodustajatunnuste alusel 2011 
Indeksite keskmised viiepallisel skaalal 


A. Aktiivne lojaalne 4,05 IM Positiivne hinnang muutustele 
s | Üldine poliitikahuvi ja aktiivsus 
2,77 IW Usaldus riiklike institutsioonide vastu 
31 5 | | 
a IM Sotsiaalne orientatsioon 
I Liberaalne orientatsioon 
B. Aktiivne kriitiline 239 ћ а 
3,60 fsa Kodanikuaktiivsus 
2,35 
4,12 
2,24 
3,35 


С. Passiivne sotsiaalne 3,91 
3,41 
3,45 
4,40 
1,61 
3,19 


D. Passiivne liberaalne 3,54 
2,29 
3,28 
2,77 
3,18 
1,90 


E. Passiivne võõrdunud 2,47 
2,29 
2,31 
424 
1,81 
1,67 


Koguvalim 3,27 
3,03 
2,98 
371 
237 
2,67 


1 2 3 4 5 


2.3. POLIITILINE AGENTSUS 


Tabel 2.3.7. Poliitilise agentsuse klastrite sotsiaal-demograafiline koosseis 2011 
% klastrist. Paksus kirjas ja koloreeritud taustal suured erinevused koguvalimist 


A. Aktiivne | B. Aktiivne С. Passiivne D. Passiivne E. Passiivne | Kogu- 
lojaalne kriitiline sotsiaalne liberaalne võõrdunud | valim 
Ankeedi keel 
Eesti keel 90 66 84 67 37 67 
Vene keel 10 34 16 33 63 33 
Sugu 
Mehed 49 42 43 50 48 46 
Naised 51 58 57 50 52 54 
Haridus 
Alla keskhariduse 8 16 17 33 25 21 
Keskharidus 55 59 47 53 58 54 
Kõrgharidus 37 25 36 15 17 25 
Vanus 
15-19 4 8 18 3 8 
20-29 21 8 25 26 15 19 
30-44 36 27 24 22 21 25 
45-54 18 26 14 11 19 17 
55-64 12 18 14 12 18 15 
65-74 6 14 12 10 15 12 
75-79 2 5 4 2 8 4 
Sotsiaalne kiht 
Madalkiht 4 30 7 17 34 18 
Madal-keskkiht 11 28 47 18 29 21 
Keskkiht 32 25 34 29 21 28 
Kõrg-keskkiht 32 1 26 20 10 20 
Kõrgkiht 21 5 17 17 7 13 
Sissetulek реге Ккте kohta 
Kuni 160 eurot 14. 23 13 21 21 18 
161–250 18 18 12 19 24 18 
251–400 24 37 33 27 37 32 
401–600 25 14 27 19 11 19 
Üle 600 euro 18 8 14 12 5 1 
Tööala 
Juht, spetsialist 47 23 34 17 14 26 
Teenindaja 12 16 13 9 1 12 
Tööline 16 23 18 25 26 22 
Õppur 10 3 12 22 4 т 
Mittetöötav 14 36 22 26 45 29 

aktiivses kriitilises B-klastris ning kõrgema haridustaseme ja sotsiaalse enese- 
hinnanguga vastajate lisandumine C-klastris. Ka need nihked annavad märku sot- 
siaalse suunitluse suuremast esilekerkimisest avalikkuses 2011. aastal. 

Klastrite koosseis tööalase staatuse järgi näitab ühelt poolt küllaltki püsivat, 2008. 
aasta pildilt tuttavat seost poliitilise agentsusega — aktiivse lojaalse klastri koosseisus 
on palju juhte ja spetsialiste. Teisalt on siingi märgata 2011. aastale iseloomulikku 
sotsiaalse suunitlusega agentsuse tugevnemist, mis ilmnes kõrgema tööalase staa- 
tusega vastajate suuremas esindatuses C-klastris. 

Täpsema ettekujutuse klastrite maailmavaatelisest profiilist annab nõustumine 
sotsiaalset, liberaalset või konservatiivset orientatsiooni esindavate väidetega 
(vt tabel 2.3.8). Näeme, et liberaalse suunitlusega, kuid erineva aktiivsustasemega 
A- ja D-klastri vahel valitseb suurem hoiakuline üksmeel kui sotsiaalse suunitlu- 
sega B-, C- ja E-klastri vahel. Põhimõtteliseks erisuseks on suhtumine Eestis toimu- 
nud majandusreformidesse ja turumajandusse üldisemalt, mille suhtes tugevamalt 
venekeelse taustaga B- ja E-klaster olid negatiivselt meelestatud, samas kui maksu- 
küsimustes ning riigi sotsiaalse vastutuse suhtes kõige radikaalsemalt häälestatud 
C-klastris oli hinnangutes turumajandusele ja erastamispoliitikale ülekaalus posi- 
tiivne hoiak. 

Juba eelmise küsitluse puhul viitasime B- ja E-klastri etnilise tausta olulisele 
polariseerivale mõjule, mis tugevnes silmanähtavalt pärast pronkssõdurikriisi. Ehkki 
2011. aastaks oli ühiskonnas välja kujunenud positiivne konsensus küsimuses, kas 
mitte-eestlaste suurem osalus on Eesti majandusele ja ühiskonnale kasulik või kah- 
julik, näitavad ka need klasteranalüüsi tulemused, et paraku ei olnud see veel vähen- 
danud suurt lõhet eestlaste ja venekeelse elanikkonna suhestumises Eesti riigiga. 
Seda, et tegemist on üsna totaalse emotsionaalse võõrdumisega, millest ülesaamiseks 
ei piisa vaid sotsiaalmajanduslikust edust, vaid on vaja hoopis sihipärasemat ja psüh- 
holoogiliselt tundlikku tööd ka venekeelse eliidi häälestuse muutmiseks, näitab Eesti 
riigi tajumise emotsionaalse konteksti erinevus kahes aktiivses ning kõrge poliitilise 
agentsusega A- ja B-klastris (vt joonis 2.3.11)°!. Kui A-, C-, ја D-klastris seostusid 
Eesti riigiga sellised omadussõnad nagu oma, avatud, soe, puhas, hooliv, siis nii 
B- kui ka E-klastris domineerisid Eesti riigi iseloomustamisel sõnad külm, hall, lan- 
gev, jõuetu, hoolimatu. Seejuures olid B-klastris esindatud edukamad, haritumad, 


[2] Eesti riigi tajumise emotsionaalset konteksti mõõtsime nn semantilise diferentsiaali mee- 
todil, mis kujutab endast vaadeldava objekti hindamist seitsmepallisel skaalal vastandlikke 
emotsioone väljendavate sõnapaaride abil skaala otstes. 

Tabel 2.3.8. Nõustumine maailmavaateliste väidetega 
poliitilise agentsuse klastrites 2011 


% klastrist. Paksus kirjas ja koloreeritud taustal suured erinevused koguvalimist 


A. Aktiivne | B. Aktiivne С. Passiivne | D. Passiivne | E. Passiivne | Kogu- 
lojaalne kriitiline | sotsiaalne | liberaalne | tõrjutud | valim 
A: Inimese heaolu peaks 
sõltuma eelkõige tema enda 65 14 10 57 8 29 
suutlikkusest 
B: Riik peaks aitama nõrgematel 
toime tulla 26 79 85 31 78 66 
A:Turg suudab end ise 8 ið 8 E 
reguleerida ~ 35 4 9 
B: Riik peab avalikes huvides 5 = 6 E 
turgu reguleerima 7 А s 26 2 
A: Kiire erastamine ja avatud 
turumajandus on olnud 50 18 40 38 14 31 
Eestile kasulik 
В:... kahjulik 21 65 32 20 66 40 
A: Makse tuleks vähendada, et 
inimesed saaksid ise maksta 66 61 32 70 44 53 
kõigi teenuste eest 
B: Avalike teenuste parandami- A 48 48 5 5 5 
seks võiks makse ka tõsta Ei 3 
A: Demokraatia on parim a E ei 
valitsemisviis А 3 we 57 БА 
B: Eelistab tugeva riigipea 
võimu demokraatiale 8 1 8 је 13 3 
A: Mitte-eestlaste suurem 
osalus Eesti poliitikas ja 38 50 45 39 65 47 
majanduses on kasulik 
B: Mitte-eestlaste suurem D 59 zi 3 b 30 
osalus on kahjulik 


aktiivsemad, paremini lõimunud mitte-eestlased, kelle sotsiaalmajanduslik profiil 
oli lähemal A-klastrile kui E-klastrile. 

2011. aasta sügisel, kui meie küsitlus toimus, oli Eestis valitsemas parempoolne 
IRLi ja Reformierakonna koalitsioon, kelle suhtes oli ühiskonnas küpsemas üsna 
terav usalduskriis (vt joonis 1.3.8 peatükis 1.3), mis päädis „Harta 12“ avaldamise 
ja Rahvakogu aktsiooniga. Selles kontekstis on huvitav jälgida, millised olid tollal 
ühiskondliku aktiivsuse klastrite erakondlikud sümpaatiad (tabel 2.3.9). 

Nagu näeme, domineeris A-, C- ja D-klastris poolehoid parempoolsetele erakon- 
dadele, kelle kõrvale oli aga eelmiste küsitlusvoorudega võrreldes tugevalt tõusnud 
SDE, mis veelgi kinnitab sotsiaalse agenda tugevnemist. Samas oli SDE ilmunud teise 
valikuna tugevasti silmapiirile ka B- ja E-klastris, kus valdavalt domineeris poolehoid 

Joonis 2.3.11. Emotsionaalne hoiak Eesti riigi suhtes 


poliitilise agentsuse klastrites 2011 
Semantilise diferentsiaali viiepallise skaala keskmised 


® A. Aktiivne B. Aktiivne © C. Passiivne D. Passiivne E. Passiivne 
lojaalne kriitiline sotsiaalne liberaalne võõrdunud 
2,9 3,0 3,9 3,9 41 
Hoolimatu De Hooliv 
32 32 3,9 3,9 42 
Jõuetu | 21—e Jõuline 
3,0 3335 43 4,4 
Tõusev @—@ Langev 
2,8 30 3,4 37 39 
Puhas е—2 Määrdunud 
34 36 37 4,4 4,5 
Värviline ee 4 Hall 
31 3,4 3,5 4,2 4,4 
Soe о - Külm 
24 2931 37 41 
Avatud • Ф Suletud 
19 22 2,6 31 3,4 
Oma 4 Võõras 
1 2 3 4 5 


Keskerakonnale. Seega näeme, et ühekülgse parempoolse agentsuse domineerimine 
poliitikaväljal kutsus 2011. aastaks esile selgesti väljendunud ootuse alternatiivse 
poliitika järele. Seda näitab ka muude küsimuste puhul erimeelsetes klastrites ilm- 
nenud üksmeel vastustes küsimusele, kas Eesti senist arengusuunda tuleks muuta 
(tabel 2. 3.10). 

Üldistavalt võime ütelda, et meie klasteranalüüsi tulemused näitavad küllatki 
veenvalt, et Eesti poliitikas toimunud protsessid ei ole juhuslik poliitiliste kampaa- 
niate või meedia mõju tulemus, vaid representeerivad hoopis sügavamaid (re)struk- 
turatsiooniprotsesse ühiskonnas endas ja poliitilise agentsuse järkjärgulist kujune- 
mist erinevates sotsiaalsetes rühmades. 2011. aastaks oli Eesti ühiskonnas lõpule 
jõudmas poliitiline restruktureerumine, kujunenud välja poliitilise agentsuse uus 
tase, mis sattus tugevasse pingesse 200ondatel domineerima hakanud nn kartelli- 
parteide struktuuriga. 2012. aasta algul kasvas avalikkuse kriitiline häälestus tugevasti 
ja püsis kõrgel kogu aasta. Esimest korda taasiseisvumise järel jõuti avalike massiliste 
protestimeeleavaldusteni ja laialdaste streikideni. 

Kuid oodatud läbimurre jäi tulemata. President algatas kodanikuühiskonna esile- 
toodud teravate probleemide sõelumiseks ja ettepanekute arutamiseks esindusliku 

Tabel 2.3.9. Erakondlikud eelistused poliitilise agentsuse klastrites 2011 


% klastrist. | — esimene valik; 11 — teine valik. Paksus kirjas ja koloreeritud taustal suured erinevused 
koguvalimist 


A. Aktiivne B. Aktiivne | C.Passiivne | D.Passiivne | E.Passiivne | Kogu- 
lojaalne kriitiline sotsiaalne liberaalne võõrdunud | valim 
І Il І ll І 1 І Il І ll I} i 
IRL 21 25 9 13 17 27 7 26 4 15 11 |22 
Keskerakond 6 7 34 10 13 9 13 14 37 12 21 |10 
Rahvaliit 5 4 3 9 2 7 3 5 1 9 3 [7 
Reformierakond 25 23 6 6 20 18 17 19 5 6 15 | 15 
Rohelised 4 15 4 20 3 12 2 1 2 1 3 | 14 
SDE 19 23 16 35 20 24 8 22 5 29 14 | 27 
Mõni vene erakond о 2 1 7 о 2 о 5 1 18 о: | 5 
Mõni muu erakond 1 1 1 1 1 1 о 1 о 1 i | 1 
Pole lähedast 
erakonda 10 19 1 15 23 16 
Ei tea, ei tunne huvi 9 7 12 34 21 17 
Tabel 2.3.10. Kas Eesti poliitika ja majanduse areng peaks jätkuma 
senises suunas või peaks seda muutma? 2011 
% klastrist. Paksus kirjas ja koloreeritud taustal suured erinevused koguvalimist 
A. Aktiivne B. Aktiivne | C. Passiivne D. Passiivne | E. Passiivne | Kogu- 
lojaalne kriitiline sotsiaalne liberaalne võõrdunud | valim 
Praegune suund 
peaks jätkuma GE E 20 a 4 22 
Ei tea, pole mõel- 
nud, mul ükskõik 4 2 4 > 7 á 


Rahvakogu kokkukutsumise. Rahvakogu tuli kokku aprillis 2013, hääletas läbi pärast 
esialgset valikut sõelale jäänud 18 ettepanekut erakonnaseaduse ja valimiseaduse 
muutmiseks, mis seejärel läbisid ekspertiisi ja anti edasi Riigikogule. Paraku on 
nendest ettepanekutest väga vähe realiseerunud, need sumbusid bürokraatlikku 
masinavärki. 


МЕЕМА KÜSITLUS 2014. Reformierakond ja Keskerakond võitsid 2013. aasta sügisel 
toimunud kohalikud valimised, senine poliitiline kurss jätkus. Kodanikuaktiivsus 
hajus ajapikku, protestivaim sumbus igapäevase elu probleemidesse ja poliitikute 
tahtmatusse võtta ette olulisi muudatusi. 

Majanduslik ja poliitiline paigalseis jätkus 2014. ja 2015. aastal. Majanduse makro- 
näitajad olid suhteliselt positiivsed, kuid sotsiaalsed ja poliitilised probleemid nende 
varjus teravnesid. Valitsuse vahetus 2014. aasta varakevadel, üheksa aastat järjest 
peaminister olnud Andrus Ansipi tagasiastumine ja sotsiaaldemokraatide tulek valit- 
susse andis lootust poliitilise kursi muutuseks suurema sotsiaalsuse poole. Avaliku 
arvamuse kliima paranes oluliselt (vt joonis 1.3.8 peatükis 1.3). 

MeeMa viies suur küsitlus toimus augustis ja septembris 2014, uue valitsuse tege- 
vuse suhtes võrdlemisi lootusrikkal perioodil. Vaatleme järgnevalt, kas ja kuidas 
on ülaltoodud protsessid representeeritud erinevates poliitilise agentsuse tüüpides. 

Nagu näeme jooniselt 2.3.13, oli 2014. aastal ühiskonnas üldiselt institutsionaalne 
poliitiline aktiivsus nõrgenenud ja vabakondlik aktiivsus tugevnenud. Erinevalt kõi- 
gist eelmistest küsitlusvoorudest oli summaarselt pääsenud domineerima kriitiliselt 
häälestatud poliitiline agentsus, mida esindasid aktiivne B-klaster ning passiivsed 
klastrid D ja E (kokku 64% küsitletutest). 

Maailmavaateline vastandumine parem-vasakteljel on selgesti näha aktiivsete 
klastrite A ja B puhul, samal ajal kui mõõdukate, ühiskonna suhtes rohkem kõrvalt- 
vaataja kui osaleja positsioonil olevate C- ja D-klastri senine selge eristumine sot- 
siaalseks ja liberaalseks oli täiesti kadunud. Senine võõrdunud ja passiivne E-klaster 
oli muutunud veidi aktiivsemaks, säilitades oma tugevalt sotsiaalse ja Eesti riigi 
suhtes kriitilise hoiaku. 

Märkimisväärne nihe oli toimunud mõõdukate C- ja D-klastri maailmavaatelises 
profiilis: nad mõlemad esindasid nüüd pigem liberaalset suunitlust ning eristusid 
eeskätt oma emotsionaalse positiivse või negatiivse häälestuse poolest (vt joonis 
2.3.14). 

Vaadeldes lähemalt klastrite maailmavaatelist profiili selle järgi, milliste väide- 
tega rohkem või vähem nõus ollakse, näeme vastandumise vähenemist suhtumises 
turumajanduslike reformide kahjulikkusesse. Konsensusele oli lähedal ka arusaam 
maksupoliitikast, mis küll selle aasta küsitluses oli ka sõnastatud veidi üldisemalt. 
Ka liberaalsetes klastrites oli ülekaal neil, kes pooldavad maksupoliitika kasutamist 
sotsiaalse kihistumise vähendamiseks (tabel 2.3.11). 

Oluliseks erisuseks klastrite võrdluses oli nendele omane suhtumine ENSVsse, 
mis oli passiivsemates ja Eesti riigi suhtes kriitilisemates D- ja E-klastris märgatavalt 
positiivsem kui aktiivsemates ja lojaalsemates klastrites (vt tabel 2.3.12). 

Klastrite koosseisus olid 2014. aasta küsitlustulemuste põhjal toimunud mõned 
olulised muutused (tabel 2.3.13). Eriti silmatorkav oli aktiivse kriitilise B-klastri 
feminiseerumine ning selle etnilise tausta muutumine domineerivalt eestikeelseks. 
Vähem kriitilised venekeelsed vastajad olid ilmselt liikunud aktiivsest kriitilisest 

Joonis 2.3.12. Poliitilise agentsuse klastrid 2014 
% koguvalimist 


IM A. Aktiivne B. Aktiivne = [M C. Passiivne | D. Passiivne E. Passiivne 
lojaalne kriitiline sotsiaalne liberaalne võõrdunud 
| | 
Џ 1 
о 25 50 75 100 


Joonis 2.3.13. Poliitilise agentsuse klastrite üldiseloomustus 
moodustajatunnuste alusel 2014 
Indeksite keskmised viiepallisel skaalal 


A. Aktiivne lojaalne Positiivne hinnang muutustele 
Üldine poliitikahuvi ja aktiivsus 
Usaldus riiklike institutsioonide vastu 
Sotsiaalne orientatsioon 


Liberaalne orientatsioon 
B. Aktiivne kriitiline 


Kodanikuaktiivsus 


C. Passiivne sotsiaalne 


D. Passiivne liberaalne 


E. Passiivne võõrdunud 


Koguvalim 

Joonis 2.3.14. Emotsionaalne hoiak Eesti riigi suhtes 
poliitilise agentsuse klastrites 2014 


Semantilise diferentsiaali keskmised viiepallisel skaalal 


® A. Aktiivne B. Aktiivne © C. Passiivne D. Passiivne E. Passiivne _ Ф Koguvalim 
lojaalne kriitiline sotsiaalne liberaalne võðrdunud 


3,2 3,2 3,5 36 4041 


Hoolimatu eo · Hooliv 
3,5 3,6 3,6 3,8 41 4,1 
Jõuetu eo Jõuline 
3,0 33 34 35 37 3,9 
Tõusev @—e м Langev 
2,5 2,6 2,9 2,9 3,3 33 
Puhas ә ө Määrdunud 
32 35363839 
Värviline • • Hall 
3,1 3,2 3,4 3,5 3,8 3,8 
Soe eo © Külm 
2,4 25 2829 3334 
Avatud ee o Suletud 
18 212224 2,8 3,0 
Oma д— o - Võõras 
3,4 3,4 3,5 3,6 3,9 3,9 
Kahanev | oe Kasvav 
3,0 33 33 34 37 3,8 
Kiire @— > Aeglane 
2,6 2,7 2,9 3,0 3,2 3,2 
Turvaline s- ) Ohtlik 
3,8 3,8 42 4,444 46 
Ebasõbralik | @ зә Sõbralik 
2,4 2,7 2,8 30 3435 
Arenev D—7 Ae - Paigalseisev 
1 2 3 4 5 


B-klastrist mõõdukasse positiivsesse C-klastrisse, kriitilisemad aga passiivsemasse 
D-klastrisse, kusjuures nende maailmavaatelises suunitluses oli toimunud nihe sot- 
siaalsuselt liberaalsusele. 

Mõningast valgust sellise muutuse sisule heidab vaade klastrite erakondlike eelis- 
tuste iseloomule, kus on näha, et nii D- kui ka E-klastri eelistustes domineeris üle- 
kaalukalt opositsiooniline ja end liberaalsena esitlev Keskerakond, seevastu A-klast- 
ris oli esimeste eelistuste muster sarnane 2014. aastal valitsema asunud kolmikliidu 
koosseisuga (vt tabel 2.3.14), B- ja C-klaster aga eelistasid Keskerakonna kõrval kas 
sama palju või ka rohkem sotsiaaldemokraate või Reformierakonda. 

Tabel 2.3.11. Nõustumine maailmavaateliste väidetega 
poliitilise agentsuse klastrites 2014 


% klastrist. Paksus kirjas ja koloreeritud taustal suured erinevused koguvalimist 


A. Aktiivne В. Aktiivne С. Passiivne | D. Passiivne | E. Passiivne | Kogu- 


lojaalne kriitiline | sotsiaalne | liberaalne | võõrdunud | valim 

A: Inimese heaolu peaks sõltu- ið 68 6 

ma eelkõige temast endast 74 4 5 37 
B: Riik peaks aitama nõrgema- 

tel eluga toime tulla 17 27 22 18 31 55 
A: Turg suudab end ise А 8 si 

reguleerida | 5 E Eu 5 
B: Riik peab avalikes huvides 

29 79 30 28 80 55 


turgu reguleerima 


A: Kiire erastamine ja avatud 
turumajandus on olnud 60 30 50 23 16 34 
Eestile kasulik 


B:.... kahjulik 1 34 14 27 39 27 
A: Maksud ei pea tegelema 5 5 = 2 Р A 
ümberjaotamisega У 4 4 Е 
В: Maksud peavad soodustama 
ühiskondliku rikkuse õiglast 
40 92 44 38 92 67 


jaotumist ja kihistumise 
vähendamist 


Tabel 2.3.12. Nõustumine väidetega ENSV aja suhtes 
poliitilise agentsuse klastrites 2014 


% klastrist. Paksus kirjas ja koloreeritud taustal suured erinevused koguvalimist (sinine – keskmisest 
suurem, punane – keskmisest väiksem) 


A. Aktiivne В. Aktiivne С. Passiivne D. Passiivne | E. Passiivne | Kogu- 
lojaalne kriitiline | sotsiaalne | liberaalne | võõrdunud | valim 


ENSV ajas ei olnud midagi 
head, mida praegu tasuks 39 64 38 63 84 57 
taga igatseda – ei nõustu 


ENSV ajal olid inimesed 
üksteise suhtes hoolivamad 36 55 40 59 72 55 
ja ausamad – nõustub 


Inimeste elu oli ENSV ajal 


turvalisem – nõustub 25 с 38 94 7 52 
Tavalise inimese sissetulek 
võimaldas ENSV ajal 
26 43 34 63 54 48 


suuremat materiaalset 
heaolu – nõustub 


Seega võime kokkuvõtteks öelda, et 2014. aasta andmestikust ilmnenud poliiti- 
lise agentsuse muster oli teatud mõttes pöördelise iseloomuga. Kui veel 2011. aastal 

Tabel 2.3.13. Poliitilise agentsuse klastrite sotsiaal-demograafiline koosseis 


2014 


% klastrist. Paksus kirjas ja koloreeritud taustal suured erinevused koguvalimist 


A. Aktiivne B. Aktiivne | C. Passiivne | D.Passiivne Е. Passiivne | Kogu- 
lojaalne kriitiline sotsiaalne liberaalne võõrdunud | valim 
Keel 
Eesti 91 78 73 62 48 68 
Мепе 9 22 27 38 52 32 
Sugu 
Mehed 45 37 56 54 48 47 
Naised 55 63 44 46 52 53 
Vanus 
15-19 7 3 10 6 5 6 
20-29 22 17 30 16 10 18 
30-44 22 16 19 21 13 17 
45-54 18 18 14 17 16 17 
55-64 14 19 1 18 21 17 
65-74 14 21 9 7 29 20 
75-79 2 5 5 6 5 
Sissetulek pereliikme kohta 
Kuni 150 eurot 3 3 10 7 6 
151-250 10 12 12 13 п 
251-400 26 32 33 43 49 37 
401-600 32 33 23 21 17 25 
Üle 600 euro 26 21 26 т 1 18 
Sotsiaalne kiht 
Madalkiht 6 9 8 25 33 17 
Madal-keskkiht 12 17 16 21 24 18 
Keskkiht 26 32 24 29 21 26 
Kõrg-keskkiht 30 22 26 12 14 21 
Kõrgkiht 25 19 26 12 8 17 
Haridus 
Alla keskhariduse 10 10 21 21 24 18 
Keskharidus 47 48 52 58 59 53 
Kõrgharidus 43 42 27 21 16 29 
Tööala 
Omanik, juht 14 15 8 7 4 9 
Haritlane, spetsialist 29 29 16 1 18 
Abispetsialist, 11 10 15 8 10 11 
teenindaja 
Tööline 14 14 24 31 24 21 
Õppur 10 7 18 6 5 9 
Mittetöötaja 23 26 19 36 51 33 

Tabel 2.3.14. Erakondlikud eelistused poliitilise agentsuse klastrites 2014 
% klastrist. Esimene valik 


A. Aktiivne | B. Aktiivne С. Passiivne | D. Passiivne | E. Passiivne | Kogu- 

lojaalne kriitiline sotsiaalne | liberaalne | võõrdunud | valim 
IRL 21 10 9 4 4 9 
Keskerakond 7 22 15 31 41 25 
Konservatiivne Rahvaerakond 3 3 2 2 2 2 
Reformierakond 26 1 18 7 5 12 
Rohelised 2 3 4 2 3 3 
SDE 17 22 12 7 7 13 
Muu erakond 2 1 1 1 1 1 
Mitte ükski erakond 10 13 13 18 15 14 
Ei tunne huvi, ei tea 12 15 25 28 23 21 


PA 


Joonis 2.3.15. Esinduskogusse või ühiskondlikku ametisse valitute ја 
Euroopa Liidu toetust saanute osakaal poliitilise agentsuse klastrites 2014 


| 
A. Aktiivne lojaalne 55 Valitud esinduskogusse või 
Дд | ühiskondlikku ametisse 
IM saanud Euroopa Liidust toetust, 
B. Aktiivne kriitiline 49 osalenud Euroopa Liidu projektides 
+" ____ 
С. Passiivne sotsiaalne 17 
n ___ 
D. Passiivne liberaalne 17 
> ii 
E. Passiivne võõrdunud 7° 
5 || 
Koguvalim = 
ла | И 
о 25 50 


domineeris selgelt poliitilise välja jaotumine sotsiaalse või liberaalse ideoloogia pool- 
damise järgi ning aktiivsetele A- ja B-klastrile sekundeerisid vähem aktiivsed, kuid 
maailmavaateliselt eristunud klastrid, oli 2014. aasta pilt märkimisväärselt muutu- 
nud. Sotsiaalset suundumust vedava aktiivse ja kriitilise B-klastri tööalane ja etniline 
taust oli muutunud ning sarnanes oma koosseisult nüüd rohkem A-klastriga, kes 
on pikalt püsinud poliitilisel väljal liidri positsioonil. See tõi kaasa sotsiaalse suunit- 
lusega poliitilise agentsuse tugevnemise, millega kaasnesid muutused ka poliitilise 
välja struktuuris. 2015. aasta Riigikogu valimiste järel saigi võimule IRLi, Reformiera- 
konna ja SDE parem-vasakkoalitsioon ning see tõi kaasa ka sotsiaalse suunitlusega 

agenda mõningase tugevnemise Eesti poliitikas. Samas on vähenenud üldine huvi 
nn institutsionaalse poliitika vastu. Seda illustreerib ilmekalt A- ja B-klastri domi- 
neeriv positsioon sotsiaalse ja materiaalse ressursi ümberjaotuses (vt joonis 2.3.15). 
Võimu pikaajaline koondumine teatud sotsiaalsete gruppide kätte on ka üks põhjusi, 
miks Eesti ühiskonnas on süvenenud võõrdumine poliitikast kui sellisest. 


2.3.4. KOKKUVÕTE 


Esitasime MeeMa viie laine tulemuste analüüsi alusel pildi Eesti poliitilise maastiku 
sotsiaalsetest allhoovustest 21. sajandi algusest tänaseni. Meie sihiks oli näidata, mil- 
line on olnud poliitilise agentsuse süvastruktuuride mõju poliitikavälja kujunemisele. 

Selgus, et vaatamata avaliku arvamuse näilisele kaootilisusele ja valimistulemuste 
volatiilsusele on Eesti poliitikaväljale iseloomulik poliitilise agentsuse üsna selge 
maailmavaateliselt eristunud muster. Selle kirjeldamiseks esitasime peatüki alguses 
kolmemõõtmelise mudeli. Jõujoontena esile toodud aktiivsuse-passiivsuse, lojaal- 
suse-kriitilisuse ja liberaalsuse-sotsiaalsuse telgedel põhinev mudel osutus poliitilise 
välja muutuste kirjeldamiseks tõepoolest hästi sobivaks. Püüdsime seda mudelit täita 
erinevate poliitiliste agentide tegevuse ja erakondade taga seisvate potentsiaalsete 
valijate eelistuste kirjeldustega. 

Vaadeldud 15 aasta jooksul on välja kujunenud liberaalset ja sotsiaalset agendat 
järgivad alternatiivsed aktiivsed poliitilise aktiivuse tüübid A ja B, mis potentsiaalselt 
võimaldaksid valimiste kaudu normaalset demokraatlikku rotatsiooni parem- ja 
vasakpoolse poliitika vahel. Ometi polnud seda kuni 2016. a novembrini toimunud. 
Selle kõige olulisemaks põhjuseks oli Eesti sotsiaalse arengu kõige negatiivsema 
teguri, etnilise ja sotsiaalse ebavõrdsuse ärakasutamine poliitilisteks manipulat- 
sioonideks. Rakendades oma valijaskonna suurendamiseks kampaaniaid, mis või- 
mendavad vaheaktiivse ja negatiivse häälestusega venekeelse elanikkonna rühmade 
vastandumist Eesti riigi institutsioonidele, oli Keskerakond aidanud ka ise kaasa nii 
iseenda kui ka oma põhivalijaskonna poliitilisele marginaliseerimisele, millega kaas- 
nes sotsiaalse suunitlusega poliitilise agenda legitiimsuse vähenemine. Keskerakonna 
pikaajaline marginaliseerumine takistas demokraatlikku poliitilist rotatsiooni ning 
soodustas ka noorema ja aktiivsema venekeelse elanikkonna hulgas võõrdumist 
ja pessimistlikke hoiakuid Eesti riigi suhtes. Seetõttu ei ole sotsiaalse ja liberaalse 
poliitilise agentsuse erinevus saanud adekvaatselt väljenduda põhjamaist heaolu- 
ühiskonda arendavate erinäoliste poliitikate konstruktiivse dialoogina, vaid sumbus 
leppimatusse poliitilisse vastasseisu. Selline olukord võimendas pahempoolsete polii- 
tiliste alternatiivide stigmatiseerimist ja ülioptimistliku turuliberalismi pikaajalist 

domineerimist Eesti poliitikaväljal. Viimaste aastatega on ka venekeelse elanikkonna 

seas suurenenud poliitilise agentsuse polariseerumine, mis avaldub ühelt poolt lõi- 
munud uue venekeelse eliidi osakaalu mõningase suurenemisena Eesti-kesksetes A-, 
B- ja C-klastris, teisalt võõrdumist väljendava negativistliku sotsiaalkriitilise hoiaku 

kapseldumisena passiivsetes D- ja E-klastris. Ühiskonnas on võtnud võimust ,,polii- 
tiline tööjaotus“ selle negatiivses, suletud ühiskonnale omases tähenduses, kus mitte 

üksnes poliitikas ei valitse kartellikokkulepped erakondade vahel, vaid ka üldisem 

materiaalse ja sotsiaalse kapitali jaotus ei soosi uusi juurdetulijaid. Selle raamatu 

käsikirja lõpliku valmimise ajal 2016. a lõpus on just toimunud Keskerakonna juht- 
konna vahetus ning valitsuskoalitsiooni muutus, mis on äratanud lootusi nimetatud 

suluseisust väljatulekuks. 

Jälgides aastate jooksul elanikkonna jaotumise dünaamikat poliitilise agentsuse 
klastritesse, täheldasime ka naiste aktiivsuse kasvu, nende osakaalu suurenemist 
aktiivsetes klastrites. Omaette probleemiks on Eesti poliitikaväljal, nagu ka kogu 
ühiskonnas toimuv põlvkondade vahetus, mis toob kaasa optimistliku, võimu tege- 
miste ja ideoloogiliste erisuste suhtes üsna ükskõikse, institutsionaalses poliitikas 
väheaktiivse digipõlvkonna kasvu valijaskonnas. Selleks et põlvkondade vahetumine 
ei suurendaks poliitilise manipuleerimise, sh interneti teel toimuva varjatud aju- 
pesu efektiivsust, on vajalik Eesti e-demokraatia sisuline areng e-valimiste põhiselt 
esindusdemokraatia mudelilt noori köitva arutleva ja osaleva e-demokraatia mudeli 
poole. 

Olulise uue dimensioonina tuleks edasistes uuringutes sotsiaalse-liberaalse telje 
kõrval rohkem välja arendada liberaalse-konservatiivse eristumise nüüdisaegset 
sisu kajastavaid indikaatoreid. Meie uuring annab tunnistust viimastel aastatel 
liberaalsuse-konservatiivsuse telje märgatavast tugevnemisest Eesti poliitilise välja 
struktuuris. 

Uue aspektina kerkis esile ka ühiskondliku aktiivsuse klastrite seos sotsiaalse aja 
kiirenemisega, mida on põhjalikumalt analüüsitud sotsiaalset kihistumist käsitlevas 
peatükis 6.6. 


KASUTATUD KIRJANDUS 


Bourdieu, P. (2003). Praktilised põhjused. Teo teooriast. Tallinn: Tänapäev. 

Giddens, А. (1984). The Constitution of Society: Outline of the Theory ој Structuration. Cam- 
bridge: Polity. 

Hirschman, A. (1970). Exit, Voice, and Loyalty: Responses to Decline in Firms, Organizations, 
and States. Cambridge, MA: Harvard University Press. 


193 


II OSA. MENTAALSETE STRUKTUURIDE MUUTUMINE 


Kennedy, M. (2002). Cultural Formations of Postcommunism: Emancipation, Transition, Nation, 
and War. Minneapolis and London: University of Minnesota Press. 

Lagerspetz, M. ja Vogt, H. (2013). Estonia. S. Berglund, J. Ekman, K. Deegan-Krause ja T. Knut- 
sen (Toim). The Handbook of Political Change in Eastern Europe. Third Edition (lk 51-84). 
Cheltenham & Northampton: Edward Elgar. 

Polanyi, K. (1944/1967). The Great Transformation: The Political and Economic Origins of Our 
Time. Boston: Beacon Press. 


194 


2.4. OOTUSED 
MAAILMA TULEVIKU JA RISKIDE SUHTES 


Maie Kiisel ja Külliki Seppel 


2.4.1. RISKI ÜHISKONNATEOREETILINE KÄSITLUS 


Seda, mida tulevik toob, on võrdlemisi keeruline määratleda. Sellest polekski 
midagi, kui me ei peaks oma tänaseid tegevusi õigustama tulevikuennustuste val- 
guses. Erinevalt industriaalühiskonnast, mis püüdles elektrifitseerimise, vaktsinee- 
rimise ning võrdsema ja kõrgema haridustaseme poole, ei unistata hilismodernse 
ühiskonna poliitikadokumentides enam nii kõlavalt. Tulevikuvisioonides kumiseb 
katastroofipotentsiaal: kliimamuutustes uppuvad saareriigid ja suurte piirkondade 
elamiskõlbmatuks muutumine, haldamatu migratsioon, ökosüsteemi kokkuvarise- 
mine, toidukriis ja terrorism. Arusaam sellest, et hilismodernne ühiskond pöördub 
valgustusaja suurtelt püüdlustelt iseenese kahjulike kõrvalmõjude ennustamisele, 
ennetamisele ja parandamisele, kujunes välja eri valdkondade teadlaste ridamisi 
toimunud avalikes sõnavõttudes. Teaduskirjanik Rachel Carsoni „Hääletu kevad“ 
ilmus 1962. aastal, Rooma klubi ,, Kasvu piirid“ 1972, sama sõnumit kandsid edasi 
ÜRO keskkonnakonverentsid Stockholmis (1972) ja Rio de Janeiros (1992). Ilmselt 
tuntuima sotsiaalteadusliku käsitluse, mis vaatleb ühiskonna arengut iseenese heaolu 
ohustajana, lõi Ulrich Beck. Tema ,,Riskiühiskond“ ilmus 1986. aastal (eesti keeles 

2005), vahetult pärast Tšornobõli tuumakatastroofi, mistõttu „viimaste sündmuste 
valguses“!!! pälvis tema raamat palju tähelepanu ka väljaspool akadeemilisi ringkondi. 

Lisaks ühiskonnateoreetilisele hoovusele, milles sõnaga „risk“ väljendatakse krii- 
tilisi hoiakuid industriaalühiskonda iseloomustava progressiusu suhtes, sisenes see 
mõiste majanduslike ja insenertehniliste elualade survel sotsiaalteadustesse ka inst- 
rumentaalse mõistena, milles risk tähendab mõistuspäraselt käsitletavat ja ületatavat 
агепоџеезта и). Selle vaate ambitsioon oli leida poliitikate vormimise protsessides 
vastumürke otsustesse haprust lisavale riskitalumatusele (vastuseis tuumajaamadele, 
ravimite võimalikele kõrvalmõjudele jm). Selle psühholoogilise traditsiooni tuntu- 
maid autoreid on ehk Paul Slovic, kes koos kolleegide Fischhoffi, Lichtensteini ja 
teistega andis 1981. aastal välja teose ,, Acceptable Risk“ (Fischhoff jt, 1981). 

Sarnaselt Slovicuga arutlevad ka Douglas ja Wildawsky oma teoses „Risk and 
Culture“ (1982) riski vastuolulisuse üle. Miks oludes, kus ekspertide arvates on maa- 
ilm turvalisem kui kunagi varem, on elu inimeste arvates oluliselt ohtlikumaks muu- 
tunud? Miks inimesed, kes tunnevad muret kaugete keskkonnariskide pärast, ei ela 
samaväärse innuga kaasa palju lähemal seisvatele probleemidele, nagu vaeste ligipääs 
haridusele? Douglas ja Wildawsky vastanduvad oma kultuurianalüüsis toona levinud 
seisukohale, et riskide prioriseerimine lähtub Maslow püramiidi põhimõtetest — alles 
siis, kui inimesel on kõht täis, hoolivat ta ka teistest. Kultuuriantropoloogid rõhu- 
tavad hoopis, et riskide tajumine lähtub vastuoludest, mida tajutakse vähekriitiliste 
idealistlike veendumuste (usk inimheadusse, võrdsus, südame ja mõtte puhtus) ning 
maiste omakasupüüdlike ambitsioonide kokkupuudetes. Suurkorporatsioonid ja 
kasumiahnus ründavat võrdsust, globaalsed salasepitsused aga inimeste heatahtlikke 
kavatsusi. Seega — hilismodernsed riskid on sündinud modernseist struktuuridest 
endist. 

Ulrich Becki käsitluses on risk tõusnud ühiskonnas keskseks teemaks seoses 
moderniseerumisprotsesside kiiruse ja radikaalsusega. See loob võimaluse kõrvu- 
tada ja vastandada moderniseerumise edu ja kõrvalmõjusid. Kuigi ühiskonna võime 
riske tuvastada ja ohutumaks muuta kasvab, kasvatab see paradoksaalselt ka tunne- 
tatud riski suurust, sh umbusaldust hilismodernsete lahenduste vastu (Beck, 1994, 


[1] Pärast tuumaõnnetust trükivalmis raamatule lisatud uue eessõna pealkiri. 

[2] Sõna „risk“ on kasutusel olnud juba ammusest ajast, sh Piiblis (eesti keeles näiteks 
väljendina ,,omal riisikol“), kuid seni mõisteti selle all just tuleviku mitteratsionaalset loomust 
(nt meresõitjate ja kauplejate tegevuses peitus risk, sest nende ettevõtmise tulevik oli saatuse 
või hea õnne (Fortuna) või mõne muu transtsendentse jõu määrata, vt Luhmann, 1993: 8-14. 

1999). Beck (1994) ja Delanty (2000: 159) põhjendavad seda massiharidusega kaasne- 
vate teadmistega ja paralleelselt omandatavate individuaalsete kultuuriressurssidega. 
Nii sünnivad emantsipeeritud, enesekindlad toimijad, kes on valmis osalema tähen- 
duste tõlgendamises ja kahtluse alla panemises. Kui modernses ühiskonnas allutati 
riskid mõõdetavusele ja kalkuleeritavusele (võimalus põhjendada ettenägematuid 
õnnetusi üleloomulike jõudude või fortuuna iseteadliku tahtega ei olnud enam sot- 
siaalselt vastuvõetav), siis hilismodernne ühiskond on kaasanud arutellu juba terve 
hulga osalisi (kirjanikud, advokaadid, poliitikud, kodanikuaktivistid, ettevõtjad), kes 
omapoolse riskide defineerimise abil pigem ähmastavad arusaamu riskide põhjustest 
ja põhjustajatest, kui vähendavad riski potentsiaali. Seeläbi kaotab industriaalühis- 
konda organiseerinud põhimõte — teaduspõhisus — oma autonoomset positsiooni. 
Ühiskondlike riskide kalkuleerimise ja institutsionaalse käsitlemise mehhanismid 
muutuvad kaheldavaks ja lammutatavaks ning riski mõtestamine muutub indivi- 
duaalseks ülesandeks. Nii seisavad eksperdid probleemi ees: nende kalkulatsioonid 
riskide tuvastamisel ei veena inimesi riski olemasolus. Otsuse end vaktsineerida, 
ravida, vanaduspõlve kindlustada või haridusteed valida teevad inimesed sageli eks- 
perdi jaoks ebamõistlikel kaalutlustel. 

Niklas Luhmanni (1993: 21-22) sõnul usub ekspert faktidesse (nende objektiivsu- 
sesse), sest tema riskide kalkuleerimise metoodika lähtub vastava ekspertsüsteemi 
(nt meditsiin, inseneriteadused) süstemaatilisest viisist eristada uuest informatsioo- 
nist vaid eelnevate teadmistega ühtivat teadmist. Nii on eksperdil võimalik eeldada, 
et inimese „korrektne“ riskikäitumine sõltub vaid õigete juhiste kättesaadavusest. 
Luhmann käsitleb sellist esitatava tõe kahtlusevaba omaksvõttu esmase vaatlusena 
(first-order observation, Beobachtung erster Ordnung): vaatleja võtab maailma nii, 
nagu see talle paistab. Erinevalt eksperdist näeb aga indiviid seda, et ühest ja samast 
teabekillust teevad eri eksperdid erinevaid järeldusi. Seega lisab indiviid esmasele 
vaatlusele veel ühe, kahtlusest ajendatud teisese vaatluse (second-order observation, 
Beobachtung zweiter Ordnung), mis distantseerib teda eksperdi esitatavast tõest. Üht 
eksperti teisele eelistades võtab indiviid enda kanda riski eksida eksperdi valikus 
ning viimase poolt sõnastatud ohu loomuses. Siiski ei seisne Luhmanni arvates risk 

„уаје“ eksperdi eelistamises, vaid eelistuse langetamise võimalikkuses kui sellises. 
Luhmann eristab üksteisest ohte, millega kaasnevad kaotused on sõltumatud indi- 
viidi valikust (nt autoõnnetusse sattumine), ja riske, mille ilmnemise puhul indi- 
viid ei saa süüdistada välist toimijat, vaid isiklikku otsust (nt valikut eri turvalisuse 
astmetega autode vahel). Ta defineerib sarnaselt Beckiga (1992) riskide analüüsi 
refleksiivsusena – silmitsi seismisena iseenda valikute võimalike tagajärgedega. Luh- 
mann (1989) hoiatab, et kiiruse kasv kommunikatsioonis, mis refleksiooni käigus 

üha uusi riskiallikaid tuvastab, võib muuta indiviidid võimetuks pakutavast riski- 
infost järeldusi teha. 

Selline eristus aitab selgitada ka kultuuriantropoloogide tõstatatud probleemi, 
miks peetakse silmanähtavaid probleeme sageli vähem oluliseks kui abstraktseid 
riskitõenäosusi. Mõneti sarnaselt Luhmanniga leiavad Douglas ja Wildawsky (1982: 
9), et risk on individuaalse teadvustamise küsimus. Nende sõnutsi valivad inimesed 
riske, mille suhtes — oma eluviisile vastavalt — teadlikult käituda. Seega lähtub ris- 
kimine ja riskide vältimine teatud tüüpi sotsiaalse organiseerituse viisist. Et muuta 
riskide valikut ja taju, tuleks muuta sotsiaalse elu korraldatust. 

Anthony Giddens (1990) ei ole Luhmanni riskikäsitlusega rahul, sest selles pöö- 
ratakse liialt palju tähelepanu riskide teadvustatusele. Ta leiab, et Luhmanni viis 
eristada ohte, mis põhinevad indiviidi eelarvamusel, et tuttavlikud olud jäävad 
muutumatuks (teadvustamata enesekindlus), riskidest, mille eelduseks on kaht- 
lus ја valikute kõrvutamine (teadlik usaldus enese valiku suhtes), pole роћјеп- 
datud. Ta leiab, et väliste põhjuste ja isiklike valikute süüdistamine on võimalike 
tagajärgede analüüsimisel liigagi sageli eristamatult põimunud. Giddensi arvates 
oleks igal sammul kahtlustamine indiviidile praktikas liiga kurnav. Pigem leiab ta, 
et indiviid toimib enamasti üldisele eneseusaldusele tuginedes (confidence — usk 
oma võimetesse mingis kitsamas kontekstis toimida). Usalduse (trust) tingib hoo- 
pis ajalise ja ruumilise kogemuse puudujääk, mis suunab indiviidi loobuma teise 
poole tegevuse detailide jälgimisest ja analüüsimisest. Usaldus põhineb Giddensi 
järgi seega usul teiste toimijate tegutsemise korrektsusesse aspektides, mille isiklik 
järeleproovimine oleks kurnav. Giddensi jaoks pole seega refleksiivsus mitte nii- 
võrd riskide kalkuleerimise praktika (Becki ja Luhmanni vaadete kohaselt usalduse 
omistamine teise poole tegevusele) kui just poolautomaatne jälgimispraktika, mille 
järgi indiviid pidevalt oma käitumistraditsioone kohandab. 

Ühes asjas on hilismodernse ühiskonna käsitlejad (Beck, 1999; Giddens, 1994; 
Archer, 2002) ühel meelel: ühiskonna struktuuride tajutud ebakõlade kasv ajendab 
ka indiviidide refleksiivsuse kasvu, mis omakorda võimaldab paljundada kujut- 
letavaid tulevikke ja luua vastavaid enesekohaseid ,identiteediprojekte“. Becki ја 
Beck-Gernsheimi (2002: 22—29) arvates pole hilismodernset ühiskonda iseloomustav 
individualiseerumine mitte inimeste vaba valik, vaid sundus juhtida ise oma elu, 
tuginedes individuaalsetele riskikalkulatsioonidele ja poliitikatele. Selles pole indivii- 
did siiski päris üksi – standardiseeritud, kuigi reaalsesse ellu raskesti kohaldatavate 


[3] Sulgudes vastavalt Luhmanni mõisted confidence ja trust. 

riskistrateegiate kehtestamine institutsioonide poolt ei kao kuhugi. Kuigi modernse 
ühiskonna kesksed institutsioonid sageli enam oma algsel moel ei toimi (nt tuumik- 
perekond, tarbijaõigused), tugineb nende olemasolu eeldusele arvukate ja detailsete 
poliitikate kompleks, mis on sündinud kompromissina rahvusriigi majanduslike 
võimaluste ja erinevate sotsiaalsete gruppide riskikalkulatsioonide vahel. Näiteks 
peavad lapsevanemad veenduma laste ohutus netikasutuses ja selgitama telerist tule- 
vate märulifilmide konteksti, kuigi selliseks hooldavaks tegevuseks pole modernisee- 
ruva ühiskonna kasvava ajasurve tingimustes realistlik aega leida; ja tarbijad peavad 
alla kirjutama lepingutele, mille peenikeses kirjas nõuete puhul nad tegelikult kaasa 
rääkida ei saa. Nii lõimuvad omavahel modernsete institutsioonide traditsioonid ја 
indiviidide eksperimentaalsed eluprojektid. Kriitiline küsimus sellises sümbioosis 
on, kas üksikindiviidi võimuses on kanda näilisest valikuvabadusest juhitud ja peale- 
sunnitud otsustega kaasnevaid tagajärgi. 

Beckidele, kes vaatlevad refleksiivsust nüüdisühiskonna keskse väljakutsena, 
vastandub Margaret Archer (2003), kes väidab, et risk ja refleksiivsus (kui iseenese 
valikute analüüsimine) ei ole ühiskonnas midagi uut, see ei ole ühenäoline ja ei 
(k)ohusta kõiki inimesi korraga. Archeri järgi (2003: 98) areneb refleksiivsus reakt- 
sioonina sotsiaalse struktuuri muutusele, toimides eeskätt indiviidi sisevestlusena, 
millest sünnivad otsused tegutseda. Et inimese kogemused sotsiaalsest struktuurist 
on erinevad, on ka refleksiivsus mitmenäoline nähtus (Archer eristab nelja põhilist 
ja veel mitut vähem tüüpilist refleksiivsuse laadi), nii et eri sotsialiseerumiskogemu- 
sega indiviidid kalduvad eelistama üht laadi teisele. Archer (2012: 16, 318) nendib, 
et nüüdisühiskonna mitmekesisem, keerukam ja vastuolulisem sotsiaalne struktuur 
toetab ühe kindla refleksiivsuse laadi — metarefleksiivsuse — arengut (meta-reflexi- 
vity), mis domineerib teiste laadide üle. Metarefleksiivsuse all mõistab ta mõtteviisi, 
mis on tekkinud vastukaaluks ühiskonna muutumise kiirenemisele. Et kontekst, 
milles indiviidil toimida tuleb, ei paku enam valmisseeditud ja stabiilseid lahendus- 
käike hariduses, tööturul, meditsiinis jm, tõuseb esile mõttelaad, mis toetab indiviidi 
selles segaduses siiski uute tegutsemisvõimaluste leidmisel. Kui 20. sajandil aitas 
indiviidil iseseisvaid valikuid langetada lihtsakoeline instrumentaalne ratsionaalsus 
(Archeri tõlgenduses võistluslik majandusliku kasu otsimine, mis tugines eeldusele, 
et kuigi keegi alati kaotab kellegi võidu arvelt, jäävad võistlustingimused samaks), 
siis tänapäev eeldab kõrgemat kriitilisust enese sisekõne ja tegude suhtes. Lõputu 
kriitilisus ei aita aga paraku indiviidil säilitada rahulolu oma minaga. Sestap on tava- 
line, et inimestel, kelle eluvalikud on domineerivalt metarefleksiivsed, areneb välja 
oma elumure või eesmärk, millest lähtuvalt saab ta oma elulisi valikuid analüüsida, 
nn eluprojekte püstitada ja neid rahuldavalt ellu viia. Metarefleksiivsele inimesele on 

omane vajadus sarnase mõtteviisiga inimeste järele, kelle kogukonnas oma mõtteviisi 
kaasajastada (,,sünkroniseerida“, vt ptk 5.1). Samal ajal on selline inimene võrdle- 
misi eraklik, alludes küllaltki vähe lähedaste survele konventsionaalsel viisil käituda. 
Noortele inimestele iseloomulikult puudujäävaid teadmisi kompenseerivad nad 
arutelu ja enesekriitikaga. 

Samas näitab Archeri enda võrdlusanalüüs sotsioloogiatudengite sihtrühmas 
(2003. ja 2010. aastal), et kasvanud on hoopis nende indiviidide arv, kes rakenda- 
vad tüüpilisemalt autonoomset refleksiivsust (autonomous reflexivity), mitte 
metarefleksiivsust. Kuigi ka valdavalt autonoomset refleksiivsust kasutavad indi- 
viide mõjutab üleskasvamise perioodil kehtinud teadmiste ebakohasuse kogemine, 
kipuvad nemad tegutsema iseenda tegusid kriitiliselt analüüsimata. Sarnaselt meta- 
refleksiivsetega ei toetu autonoomsed oma lähikonna nõuannetele, kuid isiklike 
kogukondlike eluprojektide arendamise asemel, mis metarefleksiivseid sageli ühis- 
konna kasuks tööle paneb, on autonoomsed indiviidid altimad lähtuma isikliku kar- 
jääri edendamisest, eriti äri- ja avalikus sektoris. Autonoomselt refleksiivsete sama- 
väärset osakaalu metarefleksiivsetega näitab ka Jarmo Seljamaa läbiviidud MeeMa 
andmete analüüs (Seljamaa, 2015). Sellest selgub, et kui vanemates vanuserühmades 
(54-aastased ja vanemad) on domineeriv refleksiivsuslaad metarefleksiivsus, siis 
nooremates gruppides (15—24-aastased, 25-34-aastased) on metarefleksiivsuse kõrval 
samavõrra levinud (u 30%) ka autonoomne refleksiivsus, mis vanuse kasvades oluli- 
selt väheneb. See põhjendab, miks nooremas põlvkonnas nähakse niivõrd vastuolu- 
lisi omadusi (nt y-generatsiooni metafoori kasutamine või vastuoksa, individualisti 
sildi omistamine). 

Ülejäänud refleksiivsuslaadid, mille Archer (2003, 2012) välja toob, on kommu- 
nikatiivne ja killustatud refleksiivsus. Kommunikatiivne laad (communicative refle- 
xivity) on omasem inimestele, kes toetuvad isiklike otsuste tegemisel lähikondsetele 
ja kitsamale sõprade ringile, taastootes sel moel nii normatiivset konventsionalismi 
kui ka põlvkondadevahelist solidaarsust (järgides vanema põlvkonna juhtnööre). 
Olles toimijana võrdlemisi passiivsed ning lastes asjaoludel ja keskkonnal oma elu 
juhtida, võivad nad samas sotsiaalselt olla võrdlemisi aktiivsed, osaledes sageli ka 
kodanikuühendustes ja -aktsioonides (peamiselt sõpruskonna hoidmise, mitte oma 
eluprojektide realiseerimise eesmärgil). Killustatud refleksiivsust (fractured ref- 
lexivity) kohtab enam inimeste seas, kelle võime hoida üleval sisekõnet enese ja 
ühiskonna kohta on mingil põhjusel taandarenenud. Sellise võime kadu võivad soo- 
dustada olukorrad, kus järsk keskkonnamuutus ei toeta juba väljaarenenud oskuste 
kasutamist, nt liinitöö kui sellise kadu vabrikutöölise puhul. Killustatud refleksiiv- 
susega inimestel ei kao olukordadest järelduste tegemise oskus, kuid nad ei suuda 

seda tõlkida edasiviivateks tegudeks ega ka neid ette võtta. Nende elus asjad lihtsalt 
juhtuvad. 

Ühiskonnateoreetikute riskikäsitlustest võib seega esile tõsta riski sotsiaalset 
konstrueeritust, selle lähtumist indiviidi ja sotsiaalse struktuuri suhetest, indiviidide 
ebavõrdset suhestatust riskidega, kasvanud sundust teha individuaalseid riskikalku- 
latsioone ja ellu kutsuda oma individuaalsete eluplaanidega sobituvaid sotsiaalseid 
praktikaid (vt lähemalt ptk 4.1). 


2.4.2. RISK, TULEVIK JA INDIVIIDI VALIKUD 


Ka riskisotsioloogid jõudsid 1990. aastatel tõdemuseni, et risk on sotsiaalne konst- 
ruktsioon. Hilgartner (1992) soovitas esimeste seas, et küsimus ,,Mis on risk?“ tuleks 
asendada küsimusega „Kuidas inimesed mõistavad midagi riskina?“. Aveni ja Renni 
(2009) riskikirjanduse analüüs näitab, et riski defineerimine sotsioloogias muutub 
endiselt pidevalt, kuid erinevused definitsioonide vahel peituvad pigem detailides. 
Valdav on lähenemine, mille kohaselt kaalutleb indiviid riskiga kohtumisel selle 
hüpoteetilist kahju või tagajärgi, samuti määra(tle)matust, ohustatavat või kaalul- 
olevat väärtust jne. Vastavalt kaalutluse tulemusele langetab indiviid otsuse tegut- 
seda. Riskisotsioloogia tunnistab seega küll riski sotsiaalset konstrueeritust, kuid ei 
suuda vastata küsimusele, milline päästik täpselt lülitab sisse riskide kaalutlemise 
protsessi. Riskisotsioloogias levinud sellest puudujäägist mööda vaatav ja ankeet- 
küsitlustele tuginev metoodika jätab mulje, et inimene on loodud kõike kõige suhtes 
kontrollima. Selline indiviid määratleb toidupoes alkoholileti ees esiteks alkoholi- 
tarbimisega kaasnevad riskid rahakotile, tervisele ja loodusele, teiseks mõtiskleb 
ta oma alkoholialase mitteteadmise ulatuse üle, kolmandaks analüüsib võimalikku 
kahjude suurust ja tõenäosust ning neljandaks juurdleb oma maksa (või looduse või 
rahakoti) kahjudega toimetuleku võime üle. Reaalses elus on selline käitumine siiski 
võrdlemisi haruldane. Kahtluse sellise lähtekoha sobilikkuse üle on riskikirjandusse 
toonud Judith Green (2009: 493), küsides: „Kas tervisesotsioloogial oleks põhjust 
hüljata mõiste „risk“?“ Ta leiab, et riski uurimine on siirdunud analüüsivaldkonda, 
mis on piiratud äärmuslikult kitsa teoreetilise raami ja probleemipüstitusega. Greeni 
seisukoht tekitas küll mõningast poleemikat, kuid nt Jens О. Zinn (2009) leidis Gree- 
nile vastates, et kuigi ta on mõningate riskisotsioloogia eksiteede tunnistamisega 
nõus, peaks tema arvates riskiteooriat siiski edasi arendama ja rafineerima. Siinkohal 
rõhutame just Greeni seisukohta: kui teadlane saab lähtuda eeldusest, et risk võib 
peituda kõiges (sh endiselt eeskätt ekspertsüsteemide sõnastatud riskistsenaariu- 
mides), on riski väga mugav analüüsida, sest nõustumist sellise teadlase püstitatud 

konstruktsiooniga on uuringu metoodikaga lihtne esile kutsuda. Nii jätavad küsit- 
luse tulemused võimaluse arvata, et vastajal on esitatud riskistsenaariumi suhtes ka 
tegelikult selge seisukoht. 

Kiiseli ja Vihalemma läbiviidud kvalitatiivne riskisõnumite vastuvõtu uuring 
(2014) näitas, et riski on mõtet kontekstualiseerida vaid tingimustes, milles indiviidi 
harjumuspärane tegutsemisloogika enam lahendusi ei paku, s.t tingimustes, mis pei- 
davad endas indiviidi jaoks selget vajadust langetada otsus ja asuda tegutsema. Siiski 
ei saa riski tõlgendada reaalse ohuhinnanguna, vaid pigem kommunikatsioonitegu- 
rina, mis äratab indiviidi tähelepanu. Tõdemus, et olukord vajab harjumuspärasest 
erinevat lahendust, aitab indiviidil tema sotsiaalsest positsioonist olenevalt esile 
kutsuda episoode varasematest elukogemustest, toetades emotsionaalselt rahul- 
davate (mitte objektiivselt ohtu välistavate) käitumismustrite leidmist. Seeläbi on 
riskitaju seotud ka sotsiaalse struktuuriga. Näiteks toidukaupluse külastamine on 
harjumuspärane tegevus, mis ei loo üldjuhul indiviidil refleksiivset suhet toodetega, 
isegi kui nende pakendeil võib olla peenes kirjas tervisehoiatusi. Sotsialiseeritus 
aktiivsemate ühiskondlike sidemetega gruppidesse võib aga tingida selle, et tarbija 
määratleb enese jaoks ohtlikud tooted, mille vältimise ümber ta kujundab uued 
ostuharjumused. 

Erinevates MeeMa küsitlustes on käsitletud elanikkonna arvamusi selle kohta, 
milline tulevik võiks ees oodata nii neid kui ka maailma ja kuidas ees ootavad sünd- 
mused võivad kujundada nende elu. See võimaldab analüüsida, kas riskiühiskonna 
areng on toonud kaasa kasvanud ohutunnetuse ning millistest teguritest sõltub ini- 
meste ettekujutus maailma tuleviku kohta. Samuti oleme küsinud arvamusi selle 
kohta, millised riskid võiksid Eestile ohtlikud olla, ning seda, milliste riskide olemas- 
olust ollakse teadlikud, milliste riskide eest end kaitstakse ning milliseid strateegiaid 
kasutataks enda kaitsmisel ohtude eest. Analüüsitulemusi tuleb siiski tõlgendada 
ettevaatlikult: ankeetküsitlus näitab vastajate arvamuste jagunemist, kuid mitte eriti 
otseselt seda, kui aktuaalne selline mõtteviis inimese jaoks on. 


Kas maailm on muutunud ohtlikumaks paigaks? 


Kui Douglas ja Wildawsky muretsesid juba 1982. aastal sellepärast, et inimesed 
peavad hilismodernseid riske olulisemaks või ohtlikumaks kui veel lahendamata 
modernseid probleeme, ei pidanud see Eestis 2008. aastal veel paika. Toona, majan- 
duskriisi alguses, olid Eesti elanike jaoks esiplaanil modernsele ühiskonnale iseloo- 
mulikud ohud (joonis 2.4.1). Kõige olulisemaks ohuallikaks peeti maailmamajan- 
dusega seotud riske (ülemaailmne majanduslangus, toiduhindade tõus, nafta hinna 

Joonis 2.4.1. Elanike hinnangud erinevate riskide ohtlikkusele Eesti jaoks 2008 


Indeksite keskmised neljapallisel skaalal (1 – „ei kujuta endast ohtu Eesti jaoks“; 4 – „väga suur oht”). 
Üksiktunnused on temaatilisteks indeksiteks koondatud faktoranalüüsile toetudes. Indeks võib 
koosneda 2-4 üksiktunnusest 


Rahvastikuprotsessid 2,08 
Keskkonnariskid 2,48 

Uute tehnoloogiatega seotud riskid 2,50 
Globaalne vägivald ja kuritegevus 2,69 
Globaalsed epideemiad 2,79 
Majandusriskid 3,14 


tõus), mille seos isikliku heaoluga on kõige otsesem. Järgnesid ohud, mida kogetakse 
peamiselt meedia vahendusel. Ohu tõenäolisuselt olid teisel kohal epideemiad, nagu 
linnugripp ja HIV/AIDS, kolmandal kolmik terrorism-sõjad-rahvusvaheline kuri- 
tegevus. Olulisuselt neljandana järgnesid uute info-, bio- ning geenitehnoloogia- 
tega seotud riskid. Neist vähem ohtlikena nähti pikemaajalisi ja „mujal“ toimuvaid 
protsesse, nagu veevarude vähenemine, looduskatastroofid, kliima soojenemine ja 
tootmisõnnetused. Kõige vähem olulise ohufaktorina joonistusid välja need, millest 
Eestis sel ajal veel peaaegu ei räägitud: globaalne ülerahvastumine ja sisseränne. 

Erinevate elanikkonnarühmade ohuhinnanguid kõrvutades ei torka silma erilisi 
sotsiaal-demograafilisi erisusi. Siiski on eestlastel on ohutaju veidi kõrgem (eriti 
terrorismi ja globaalse kuritegevuse puhul), venekeelse elanikkonna ohutunne on 
kõrgem ainult globaalsete epideemiate võimalikkuse puhul. Selgepiiriliste erinevuste 
puudumise põhjuseks võis olla esiteks see, et vastajad ei mõtle sageli sellistes ette- 
antud kategooriates, mistõttu riskistsenaariumid ka ei eristunud üksteisest piisavalt, 
aga ka see, et ankeedis küsiti potentsiaalse ohu kohta Eestile, mitte vastajale endale. 
Et küsitud riskid temaatiliselt, aga siiski ka modernsuse-hilismodernsuse skaalal 
grupeerusid, võib oletada, et teatud ohtude esiletõstmine lähtus vastaja kalduvusest 
eelistada üht riskiarutelu teisele. 

Mitu riskihoiakuid käsitlenud uuringut on näidanud, et inimeste suhtumine 
riskidesse on seotud üldise usalduse ja kindlustundega: usaldavamad ja enesekind- 
lamad inimesed on riskide suhtes muretumad (Coleman, 1993; Siegrist jt, 2005). 
Meie analüüs näitab, et see seos pole siiski nii ühene. Analüüsides ohutaju teiste 
hoiakute ja käitumismustrite vaates, võib eristada kaht tendentsi. Ühelt poolt kujun- 
davad ohutunnet tõesti üldine ebakindlus ja murelikkus: keskmisest kõrgem ohu- 
taju erinevate globaalsete riskide suhtes on inimestel, keda iseloomustab madalam 

üldine usalduslikkus ja väga madal rahulolu eluga, samuti üldine alalhoidlikkus ja 
passiivsus. Teiselt poolt aga mõjutab ohutunnet kõrgem osalus hilismodernsetes 
riskikogukondades, millele on omased keskkonnakaitseline aktiivsus, säästev tar- 
bimine, mahe- ja teadlik toitumine, püüdlemine tervislike eluviiside poole. Nende 
omadustega vastajaid iseloomustab ka kõrgem valmidus otsida ohu korral lisainfot 
ning valmisolek kohe reageerida.!” 

Riskide ohtlikuks pidajate seas joonistuvad välja hilismodernsete riskide tead- 
vustajad, kes on nende vältimiseks välja arendanud hulga käitumispraktikaid, ning 
modernsete ohtude pärast muretsejad, kes on ise võrdlemisi passiivsed. Näiteks 
keskkonna- ja uue tehnoloogiaga seotud riskide suhtes on kõrgem ohutaju just 
ühiskondlikult aktiivsematel inimestel. Muret võimaliku majanduslanguse pärast 
mõjutab seevastu enam madalam hinnang oma majanduslikule olukorrale ning 
suurem kartus, et majanduslangus võib mõjutada perekonna heaolu. 


Tulevikustsenaariumid 


Mõistmaks indiviidi riskistrateegiaid, on vaja mõista tema tulevikuperspektiivi – 
risk ongi indiviidi otsus tuleviku üle. Otsustavaks näitajaks pole siin siiski see, kas 
inimene mõlgutab omal initsiatiivil mõtteid mingisuguse abstraktse tuleviku üle, 
vaid otsesed kokkupuuted olukordadega, mis esitavad inimesele väljakutse lange- 
tada tulevikustsenaariumide suhtes valikuid, nt valik minna täienduskursustele või 
valik võtta vastu täiendav, kuid tundmatu ülesanne vms. Sellised valikuvõimalused 
avanevad sotsiaalsetes suhetes. Peatükis 4.3 on kirjeldatud tüpoloogia, mis näitab, 
kui mitmekülgsetesse ja aktiivsetesse sotsiaalsetesse suhetesse on vastaja sidustu- 
nud. Joonis 2.4.2 näitab, et mida tugevamalt on vastaja sotsiaalsetesse praktikatesse 
sidustunud, seda enam kogeb ta vajadust olla muutustele avatud. Seeläbi tuleb tal 
ka teistest rühmadest enam mõtestada nende muutustega kaasnevaid riskivalikuid. 

Hoolimata üha tihedamast lõimumisest globaalsesse riskiühiskonda pole maailm 
vastajate jaoks ohtlikumaks muutunud. Tulevikuvisioonides domineerivad positiiv- 
sed stsenaariumid, mis on viimastel aastatel veelgi poolehoidjaid juurde võitnud 
(vt joonis 2.4.3). Eesti elanike usk teaduse võimesse lahendada neid kimbutavaid 
probleeme, samuti usk keskkonnaprobleemide poliitilise lahenduse võimalikkusesse 


[4] Vastused küsimusele „Кијшеве palun järgmist olukorda. Kuulete raadiost, et Eesti lähedal 
on tuumaelektrijaamas olnud avarii ning tuuled võivad tuua Eestisse radioaktiivsete ainete 
pilve. Mida Te teeksite?“. 

Joonis 2.4.2. Kas Teil on tunne, et elu nõuab Teilt pidevalt uusi ideid ja avatust 
muutustele? 2014 


% sidustumisrühmast 


[] Üldse mitte Väga harva Mõnikord H Jah, sageli 


Nõrgalt sidustunud | 24 12 46 


a 
= 
a 
= 


Ман јапа sidustunud 52 


Tarbijana sidustunud 


[E E 


Mitmekülgselt ja mõõdukalt sidustunud 


Mitmekülgselt ja tugevalt sidustunud 


CS 
со 
л 
N 


о 


25 50 75 100 


ületab hirmu võimalike negatiivsete stsenaariumide ees, nagu keskkonnaprobleemid, 
inimestevaheline vaenutegevus või tehnoloogia üle kontrolli kaotamine. 

Samas näitab analüüs, et suurimad erinevused elanikkonna eri rühmade vahel 
ei tulene niivõrd erinevate tulevikustsenaariumide oluliseks pidamisest, vaid just 
üldisemast hoiakust maailma tuleviku suhtes: kas vastaja kujutab tulevikku enda 
jaoks ette pigem võimalusterohkena või vastupidi, individuaalseid valikuid repres- 
seerivana. Klasteranalüüsi tulemuste põhjal võib Eesti elanikkonna jagada kolme 
suhtumuslikku rühma: optimistliku tulevikuvaatega (43% vastajatest), negatiivse 
tulevikuvaatega (32%) ja ükskõiksed (25%), kes ei ole tulevikku enda jaoks sel viisil 
mõtestanud (nende hulgas on kõige enam ,,Ei tea, ei oska öelda“ vastanuid). 

Optimistliku tulevikuvaatega rühma kuuluvad inimesed on aktiivsemad ja ava- 
tumad väljakutsetele väga erinevates valdkondades. Nad on teiste rühmadega võr- 
reldes optimistlikuma eluhoiakuga ja toimekamad nii poliitiliselt kui ka sotsiaalselt, 
neid iseloomustab ka suurem liberaalsus, sallivus ning kõrgem üldine usalduslikkus 
(sh teadlaste vastu), samuti sagedasem tulevikule mõtlemine ja üldine huvi maailmas 
toimuva vastu. Selline vaade on keskmisest rohkem iseloomulik kõrgharidusega ja 
kõrgema sissetulekuga inimestele, samuti meestele. 

Negatiivse tulevikuvaatega rühma kuulujad on pessimistlikuma eluhoiakuga 
ning on muutustest rohkem häiritud. Samas on selle rühma liikmetel keskmisest 
kõrgem loodushuvi ning mure keskkonna pärast. Sellise hoiakuga inimeste osakaal 
on meeste-naiste ja erinevate vanuserühmade hulgas üldiselt ühesugune, kõrgem 
on nende osakaal madalama sissetulekuga inimeste hulgas. 

Joonis 2.4.3. Mis ootab Teie meelest sel sajandil ees kogu maailma? 2011 ja 2014 
% koguvalimist 


| Pigem + täiesti ebatõenäoline Ei tea, ei oska öelda Pigem + väga tõenäoline 


Tehnoloogiad valitsevad maailma 


Maailm muutub elamiskõlbmatuks 


Kolmas maailmasõda 


Vaen ja vägivald 


Võit terrorismi ja sõdade üle, püsiv rahu 


Ülemaailmne keskkonnakokkulepe 


Teadus kasvatab eluiga 


Uued energiaallikad 2011 7 54 
4] 
го E + | 
о 25 50 75 100 


Kolmandasse rühma kuulujaid võib nimetada ükskõikseteks, keda iseloomustab 
huvipuudus ühiskonnaelu suhtes (poliitika, meedia, keskkonna olukorra suhtes), 
samuti on nad poliitiliselt ja sotsiaalselt üsna passiivsed. Ükskõikse hoiakuga rüh- 
mast leiab keskmisest enam naisi, vene keelt kõnelevaid inimesi, aga ka madalama 
haridustasemega ning ennast madalamatesse kihtidesse positsioneerivaid inimesi. 

Need tulemused näitavad, et inimese tulevikuhoiakud ei peegelda niivõrd aru- 
saama võimalikest eesootavatest muutustest, kuivõrd inimese üldist aktiivsust, elu- 
kogemuse mitmekesisust ja ellusuhtumist. 

Allpool toodud tabelid 2.4.2 ja 2.4.3 kinnitavad, et mitmekülgsem sidustumine 
erinevate sotsiaalsete praktikate kaudu aitab vastajal mõtestada tuleviku määrat- 
lematust ning suurendada muutuste ja riskidega toimetulekut. Näiteks tunnista- 
vad mitmekesisemalt ja tugevamalt sidustunud grupid teistest enam positiivseid 
tulevikustsenaariume. Kuigi negatiivsete tulevikustsenaariumide ja sidustumise 
vaheline seos pole statistiliselt oluline, näitavad andmed tabelis 2.4.3, et kõige enam 
pooldavad negatiivseid stsenaariume siiski ühiskonnaga kõige vähem sidustunud 
grupid. Vaadeldes seda tabelit lähemalt, selgub, et üldjuhul märgivad mitmekülgselt 
sidustunud teistega võrreldes peaaegu kõiki tulevikustsenaariume rohkem. Samas 
tabelis leiduvad statistiliselt olulised seosed sidustumise ja tulevikustsenaariumide 
märkimise vahel on tingitud peamiselt sellest, et vähem sidustunud vastajate seas on 
vastata mitteosanud inimeste osakaal sageli kolm korda kõrgem kui mitmekesisemalt 
sidustunute gruppides. 

Kõrvutades hinnanguid tulevikule 2011. ja 2014. aasta andmetes, nähtub, et 
ootused tulevikule on muutunud optimistlikumaks. Samas on positiivsete tuleviku- 
stsenaariumide märkimine nõrgalt sidustunute seas oluliselt vähem kasvanud ja 
negatiivsete tulevikustsenaariumide märkimine vähem kahanenud kui mitmekülg- 
selt sidustunute seas. See toetab peatüki 4.3 järeldusi ühiskonna kasvava polarisee- 
rumise kohta. 

Seega iseloomustab mitmekülgselt sidustunuid arusaam tulevikust kui mitme- 
külgseid võimalusi pakkuvast, samas kui vähem sidustunute jaoks polegi tulevikule 
mõtlemine aktuaalne. Seda kinnitab ka sidustumise klastrite ristamine indeksitega 

»sagedane mõtlemine oma tuleviku peale“ (näitab enda ja oma lähedaste tuleviku 
peale mõtlemise sagedust ning kujutletavate ajaperioodide mitmekesisust) ning 
»tööga seotud muutuste tajumine“ (näitab, kui palju on viimastel aastatel muutunud 
vastaja töö sisu või viis, tempo või pinge ning tööga seotud nõudmistega kaasnev 
pingelisus) (vt tabel 2.4.2). Mitmekülgsemalt sidustunud mõtisklevad oluliselt sage- 
damini tulevikust ja puutuvad muutustega sagedamini kokku (vt ka sidustumise 
peatükk 4.3). Kui mitmekülgsemalt sidustunud vastajad on muutustele avatumad 
(vt tabel 2.4.2)5), siis sotsiaalsete suhetega vähem sidustunud vastajad on muutuste 


[5] Indeksi kõrgem väärtus näitab muutuste pidamist pigem aeglasteks kui kiireteks, osalemist 
muutuste eestvedamises ning positiivset suhtumist kannapöörete tegemisse. 

suhtes skeptilisemalt meelestatud! seistes muutustele vastu oluliselt sagedamini kui 
sidustunumad grupid. Kõige vähem on muutustest häiritud tarbijana sidustunud – 
põhiliselt noored inimesed, kes puutuvad juba elukaarelistest põhjustest tulenevalt 
muutustega tihedamalt kokku. 


Tegevusstsenaariumid 


Kahes viimases küsitluses oleme küsinud ka selle kohta, milliseid tegevusi peavad 
inimesed ohtude vältimiseks kõige kohasemaks (joonis 2.4.4). Enim nimetatuist 
esimesed kolm (mõelda oma lähedastele; olla pidevalt kursis maailmas toimuvaga; 
pöörduda tagasi traditsiooniliste eluviiside poole) omavahel kombineerituna vas- 
taksid Archeri (2012) tõlgenduses enim kommunikatiivsele refleksiivsusele — see 
riskitõlgenduse laad sisaldab soovi muutustega aktiivselt kursis olla, samas aga läh- 
tumist traditsioonidest ja lähedaste eeskujust ning vähest võimekust ise muutuseks 
samme astuda. 

2011. ja 2014. aasta küsitluste vahel suuri erinevusi ei ilmnenud, valitud stratee- 
giate pingerida on peaaegu sama. Mõnevõrra on küll vähenenud aktiivsust eeldavate 
tegevuste eelistamine (olla kursis, suurendada oskusi) ning kasvanud ootelejäämise 
eelistamine (mõelda oma lähedastele, võtta asja rahulikult). 

Ohuolukorrale reageerimise täpsemaks analüüsimiseks koondasime faktorana- 
lüüsi abil vastajate äramärgitud tegutsemisvõimalused laiemateks käitumisstratee- 
giateks. Analüüsis eristus kolm riskistrateegiat, millel on sarnasusi teoreetilises osas 
kirjeldatud Archeri kesksete refleksiivsuse laadidega: metarefleksiivne strateegia, 
kommunikatiivne strateegia ja selline, millel on nii autonoomse kui ka killustatud 
strateegia tunnused. Strateegiate struktuurid püsivad stabiilsed nii 2011. kui ka 2014. 
aasta andmestiku põhjal (vt tabel 2.4.1). 

Metarefleksiivse strateegia puhul on kesksel kohal enda kursis hoidmine maa- 
ilmas toimuvaga ja tegevused uute vajalike oskuste (eelnevaks) omandamiseks ning 
teiste inimeste mobiliseerimiseks. Teine käitumisstrateegia on sarnane kommunika- 
tiivse refleksiivsusega, sest see toetub kitsa lähikonnaga suhtlemisele ја tegevuslikud 
valikud (tagasipöördumine traditsioonide juurde, palvetamine) ei kätke uuendus- 
likkust. Kolmanda tegevusstrateegia tunnusjooned on sarnased nii autonoomse 
kui ka killustatud refleksiivsusega, sest siit leiab tegutsemisviisid, mis eeldavad 


[6] Muutustele vastuseismise indeks väljendab muutustest mitteväljategemise püüet, muutus- 
test kõrvalehoidmist, nende takistamist, eestvedamisest hoidumist. 

Joonis 2.4.4. Mida peaksid inimesed Teie arvates ohtude vältimiseks tegema? 
2011 ja 2014 
% koguvalimist 

autonoomseid tegevusvalikuid Шта kaasneva informatsiooni hankimise või inimeste 
koondamise plaanita. Kesksed on põgenemise ja varude kogumise kavatsused. 
Erinevate strateegiate eelistamine peegeldab erinevat suhtumist tulevikku. Meta- 
refleksiivsed vastajad mõtlevad sagedamini oma tuleviku üle ja astuvad sageda- 
mini konkreetseid samme selle kindlustamiseks. Teiste strateegiate eelistajad on 
tulevikuarengu suhtes pessimistlikumalt häälestanud ja on olnud eneste ohtude 
eest kaitsmisel passiivsemad. Samuti on strateegiaeelistused seotud ühiskondliku 
sidustumisega. Metarefleksiivse strateegia eelistamine on iseloomulik optimistliku 
ellusuhtumisega, kõrge (enese)usalduse ning sotsiaalse ja poliitilise aktiivsusega 
inimestele. Kommunikatiivne refleksiivsus iseloomustab inimesi, kellel on samuti 
kõrge poliitikahuvi, kuid aktiivsus väljendub pigem isiklike elupraktikate tasandil, 
nagu tervisliku elustiili ja tarbimispraktikate harrastamine. Kolmandat strateegiat 
eelistavad inimesed on sagedamini poliitiliselt apaatsed ja madala usaldusega riiklike 
institutsioonide suhtes. Teist ja kolmandat strateegiat eelistavaid inimesi eristab ka 
erinev orientatsioon riigi suhtes: kui kommunikatiivse strateegia toetajad peavad 

Tabel 2.4.1. Tegevusstsenaariumid ohu korral 2014 


Faktorkaalud. Faktoranalüüs peakomponentide meetodil. Faktortelgede pööramine varimaks mee- 
todil. Paksus kirjas ja koloreeritud taustal on esile toodud faktori peamised tunnused 


Faktorid 
Mida peaksid inimesed Teie arvates Meta- Kommunika- | Autonoomne- 
ohtude vältimiseks tegema? refleksiivne tiivne killustatud 
Olema pidevalt kursis maailmas toimuvaga 0,661 0,026 0,148 
Suurendama oma oskusi kasutada uusi tehnoloogiaid, 
Pe = 0,655 -0,060 0,010 

teaduse viimast sõna 
Võtma asja rahulikult, nagunii ei saa midagi olulist ette võtta -0,598 -0,146 -0,024 
Koondama mõttekaaslasi ohtude vastu võitlemiseks 0,592 0,066 0,004 
Põgenema sinna, kus oht on väiksem -0,035 0,018 0,775 
Koguma raha ја piisavaid varusid 0,324 -0,028 0,621 
Pöörduma tagasi traditsiooniliste oskuste ја oii o 782 656 

loodusliku eluviisi juurde = 2 1293 
Palvetama -0,236 0,536 0,410 
Mõtlema oma lähedastele, omavahel kokku hoidma 0,387 0,513 0,241 


oluliseks riigi rolli ühiskonnaelu organiseerimises (sotsiaalne orientatsioon”), siis 
autonoomse/killustatud strateegia eelistajad peavad õigeks toetuda eeskätt iseendale 
(liberaalne orientatsioon'?). 

Vanuserühmiti on nooremaid inimesi rohkem esimese ja kolmanda strateegia 
eelistajate hulgas, vanemaealisi rohkem teise strateegia eelistajate seas. See sobib 
Archeri väidetega, mille kohaselt refleksiivsuse laadide areng kommunikatiivselt 
metarefleksiivsele toimub põlvkondade vahetumisega. Metarefleksiivse strateegia 
eelistajate osakaal on meeste ja naiste hulgas sarnane, küll on naistele tüüpilisem 
kommunikatiivse ja meestele autonoomse-killustatud strateegia eelistamine. Rah- 
vuseti on eestlaste suhteline osakaal kõrgem esimese strateegia eelistajate hulgas, 
venekeelsete oma kolmanda strateegia puhul. Haridustaseme võrdlusel eristub kol- 
mas strateegia, mille eelistamine on iseloomulikum madalama haridustasemega 


[7] Sotsiaalne orientatsioon tähendab järgmiste väidete toetamist: „Riik peaks aitama nõrge- 
matel ja vähem suutlikel inimväärselt eluga toime tulla“; „Riik peab avalikkuse huvides turgu 
reguleerima“; „Maksud peaksid olema küllalt suured, et tagada avalike teenuste kvaliteeti ja 
kättesaadavust“. 

[8] Liberaalne orientatsioon tähendab järgmiste väidete toetamist: „Inimese heaolu peaks sõl- 
tuma eelkõige sellest, kuidas ta ise suudab enda ja oma pere eest hoolitseda“; „Turg suudab 
end ise reguleerida ja ei vaja riigi sekkumist“; „Maksud peaksid olema võimalikult madalad, 
et suurendada inimeste sissetulekuid, nii et nad saaksid ise maksta neile vajalike teenuste eest“. 

inimestele, teiste strateegiate puhul on suhteliselt kõrgem osakaal kõrgema haridu- 
sega inimestel. 

Metarefleksiivsus on Archeri käsitluses just hilismodernsusele omane käitumis- 
strateegia, mille kasutamine eeldab piisavat enesekindlust (Giddensi confidence), 
mille toel mugandada „ametlikke“ riskitõlgendusi ja -juhiseid iseendale sobiva raa- 
mistiku järgi. Kommunikatiivne refleksiivsus toimib teadvustamata usalduse alusel 
teistesse toimijatesse ja nende kavatsustesse (Giddensi trust), mistõttu ka riskidega 
toimetulekul vajavad nad välist tuge, eeskätt lähima kogukonna tasandil. Kolmanda, 
autonoomse-killustatud refleksiivsuse segatüübi puhul on suurem potentsiaal ref- 
lekteerida riske alternatiivses raamistikus (Luhmanni teisene vaatlus) ning valida 
põhivoolu riskisoovitustest irduvaid käitumisstrateegiaid. 

Võrreldes riskikäitumisstsenaariumide eelistusi erinevate sotsiaalse sidustumise 
gruppide hulgas (tabel 2.4.4) on näha, et rühmad erinevad üksteisest eeskätt mär- 
gitud tegevusstsenaariumide mitmekesisuse poolest. Mitmekülgselt sidustunud ini- 
meste valik ohtude vältimiseks on laiem ja selles komplektis on enam konstruktiiv- 
seid ja sotsiaalseid sidemeid loovaid riskistsenaariume. Näiteks pooldavad mitme- 
külgselt sidustunud teiste gruppidega võrreldes enim taktikaid, mis toetavad lähe- 
dastega kokkuhoidmist ja mõttekaaslaste koondamist, ава ka kommunikatiivseid 
(pidev kursis olemine) ja tehnoloogilisi oskusi. Vähem sidustunud gruppidel pole 
populaarsemad strateegiad oluliselt teistsuguses pingereas, kuid nende märgitud 
tegevusstsenaariumid on vähesemad ja ühekülgsemad. Mitmekesiselt sidustunud 
gruppidega võrreldes mainivad vähem sidustunud enam passiivseid ja alalhoidlikke 
taktikaid, nt mitte kuidagi reageerimist, traditsioonide juurde tagasipöördumist, 
palvetamist ja põgenemist. 

2011. ja 2014. aasta andmeid kõrvutades on näha, et stsenaariumide eelistamises 
on toimunud muutusi. Võrreldes 2011. aastaga on kahanenud toetus stsenaariumile, 
mis eeldab tehnoloogiliste oskuste ja teaduslike võtete omandamist, seda eriti vähem 
sidustunute gruppides; kasvanud on nende vastajate osakaal, kes toovad olulise stse- 
naariumina välja „Tuleb võtta asja rahulikult, sest nagunii ei saa midagi olulist ette 
võtta“. Kui mitmekesiselt sidustunute seas on stsenaariumide väljatoomine ohuga 
toimetulekuks kasvanud-mitmekesistunud, siis vähem sidustunud gruppide seas 
on nii stsenaariumide märkimine kui ka nende mitmekesisus kahanenud. Ka selles 
aspektis võime näha teatud polariseerumise süvenemist mitmekesiselt sidustunute 
ja vähem sidustunute vahel. 

Võrdlemisi üldiste ohtude maandamise stsenaariumide kõrval küsisime 2014. 
aastal ka enda kaitsmise kohta palju argisemate riskide eest, nagu identiteedivargus, 
toiduriskid jm (vt joonis 2.4.5). 

Joonis 2.4.5. Kas Te olete teinud midagi selleks, 
et kaitsta ennast erinevate ohtude ja riskide eest? 2014 
% koguvalimist 


Pigem mitte + kindlasti mitte Raske öelda Palju + veidi 
Toidus sisalduda võivate ohtlike ainete eest | 46 4 50 
Toimetulekuraskuste eest vanaduspõlves | 51 4 44 
Interneti- või pangaparooli või identiteedivarguse eest 54 j 55 
ka Ба x е SA 74 5 22 
Töövõimetuse eest õnnetuse või haiguse tagajärjel 
fe да x 87 6 
Vägivaldse konflikti eest Eestis | | 
о 25 50 75 100 


Tulevikuriskide eest on ennast aktiivsemalt kaitsnud inimesed, kes on ka üldiselt 
sotsiaalselt ja ühiskondlikult aktiivsemad. Olulist rolli mängib haridus: kaitsmine 
on sagedasem kõrgemalt haritud inimeste hulgas, suurem veelahe jookseb just kesk- 
haridusega ja alla keskharidusega inimeste vahelt. Naised on aktiivsemad meestest, 
eestlased vene keelt kõnelevatest inimestest. Erineva sotsiaalse sidustatusega vasta- 
jate võrdlus näitab, et mitmekülgsemalt sidustunud inimesed on võtnud ette rohkem 
samme enda kaitsmiseks muutuste ja tulevikuga kaasnevate riskide negatiivsete 
tagajärgede eest. Mida rohkem on vastajal sotsiaalseid sidemeid, seda enam on ta 
midagi ette võtnud selleks, et säästa vanaduspõlveks, kindlustada end töövõimetuse 
puhuks, kaitsta end identiteedivarguse ja toiduriskide eest, valmistuda võimalikuks 
vägivaldseks konfliktiks Eestis. 


Risk kui võimalus, risk kui kaotus 


Kaugetel meresõitjatel oli võimalus riskimisest võita, nt tuua koju eksootilisi kauba- 
laadungeid kaugetelt maadelt, aga ka kaotada: rannikust kaugenedes võis uskumuse 

järgi kohtuda merekoletisega või üle ilmaveere alla kukkuda. Beck (1992, 2002) rõhu- 
tab, et riski vältimiseks peab eneseteadlikul indiviidil olema varnast võtta toiminguid, 
mille abil iseennast veenda ettekujutatava riski järjekordses maandatuses, taasluues 

sel moel ka indiviidi ettekujutust endast. Hilismodernses kiirenemises tuleb riski- 
otsuseid langetada tempos, mis ei võimalda aeganõudvat ja tagasivaatavat juurdle- 
mist. Reageerida tuleb sisuliselt refleksi pinnalt. 

Tabel 2.4.5. Riskiteadlikkus ja aktiivsus elustiililistes praktikates 2011 
Lühendamata indeksite keskmised 


Riskiteadlikkus 
Väga kõrge Kõrge Keskmine Madal Мада тада! Koguvalim 


Säästev tarbimine (laiendatud) 3,25 3,00 2,66 2,36 2,04 2,63 
Kultuuriosalus 3,78 3,59 3,51 3,32 3,07 3,44 
Konsumerism 4,34 3,95 3,82 3,67 3,49 3,83 
Tervislikud eluviisid 3,32 3,22 3,04 2,75 2,45 2,94 


Ajalehtede lugemise aktiivsus 


ja mitmekülgsus 3,29 3,16 3,07 2,89 2,68 3,01 


Beck parafraseerib koguni Descartes'i kuulsat eeldust „mõtlen, järelikult olen 
olemas“, loobudes kahtlemise võimalikkusest ja nentides tautoloogia paratamatust, 
öeldes: „Ich bin Ich“. Tõepoolest, kui vaadelda riskiteadlikkust, siis kaasneb sellega 
terve rida eneseteadlikke praktikaid, mis ei tugine ohtude üle kaalutlemisele. Pigem 
ahvatlevad aktiivseid inimesi positiivse tähendusega toimingud, pakkudes neile 
tuge pidetuse ja kontrollimatuse olukorras. 2011. aasta küsitluse andmete põhjal on 
hilismodernsete riskide tundmine”! kõrgeim nende seas, kes on igapäevastes enese 
elu juhtimise praktikates kõige aktiivsemad. Nendeks praktikateks võivad olla kesk- 
konna- või toiduriskide vältimine, terviseedendus, enese ilmasündmustega kursis 
hoidmine, aga ka nt kultuuriline aktiivsus või eneseväljenduslik tarbimine (vt tabel 
2.4.5). Tabelis 2.4.5 sisalduvad andmed näitavad, et võimekus riske tõlgendada ja 
nende vastu midagi ette võtta (mis väljendub kõrgemas indeksi väärtuses) on kõr- 
gem nende seas, kes on aktiivsemad eri tüüpi eneseteadlikes praktikates. Võimalik, 
et see praktika ongi kujunenud ümber riski vältimise. 

Hilismodernses ühiskonnas sõltub riskiteadlikkus vastuvõtlikkusest erinevate 
ekspertsüsteemide loodud ohuhinnangutele. Tajumaks, et abstraktne ohupotentsiaal 
on olulisem probleem kui mõni käegakatsutav mure (kaheldav kliimamuutus vs. 
rahvuskaaslase madal sissetulek), on inimesele vaja võrdlemisi head toimetuleku- 
taset ning mitmekihilist arusaama ja kogemust ühiskonnast. Kiiseli ja Vihalemma 


[9] Hilismodernsete riskide tundmise indeksi komponendid: lisaained toidukaupades, 
pestitsiidid puu- ja juurviljadel, geenmuundatud organismid toidukaupades, terrorism 
ja massirahutused, toidukriis või toiduvarude lõppemine, loodusvarade nappus, loodus- 
katastroofid; vastaja on teadlik järgmistest hilismodernsetest riskidest (1 p) või on teadlik ja 
püüab end nende eest kaitsta (2 p). 


216 


2.4. OOTUSED MAAILMA TULEVIKU JA RISKIDE SUHTES 


analüüs (2014) näitas, et kui puuduvad loomulikud ja positiivsed kokkupuuted eks- 
pertsüsteemide ja võimuaparaadiga, vähendab see indiviidide võimekust ekspertide 
sõnastatud ohuhinnanguid mõista. 

Rühmadel, millel on negatiivseid kogemusi või katkestusi suhetes riskisõnumi 
toojaga (nt valitsusega), on lihtsam riskide kalkuleerimisel hüljata usaldus insti- 
tutsionaalsete soovituste vastu ja otsida alternatiivseid autonoomseid lahendusi. 
Majandus-, teadus- ja poliitilise süsteemi sünergias ülesehitatud tõekspidamised eri 
riskide potentsiaali kohta (nt kliimamuutused, pagulased, seksuaalvähemused jne) 
tunduvad sellistele gruppidele eluvõõrad. Sobiva referentsgrupi olemasolul on või- 
malik ametlike riskimääratlustega vastanduvate inimeste omavaheline koondumine. 
Neid ühendab sarnasus individuaalsetes tõlgendustes, mis tuvastavad ametlikus 
riskimääratluses ebakõlasid (s.o teisene vaatlus Luhmanni käsitluses). 

Võib oletada, et mitmekiiruseline moderniseerumine loob ebavõrdsetest sot- 
siaalsetest gruppidest üksteisele vastanduvad riskikogukonnad. Ühed möönavad 
riskide olemasolu positiivsete tähendustega individuaalseid riskipraktikaid üle 
võttes (kliimamuutusega seotud keskkonnateadliku tarbimise praktikad, sotsiaal- 
set võrdsust toetavad sõnavõtud, ettevõtluspraktikad jne), teised tajuvad sellistes 
suundumustes ohte. Viimaste hoiakus avaldub eluterve kriitika esimeste üledimen- 
sioneeritud ja ilukõneliste sõnavõttude suhtes, aga ka põhimõtteline vastandumine 
soovitustele, mille järgimiseks pole neil võimalusi. Eri kiirusega arenev ühiskond 
suurendab elanikkonnas vastandumist maailmakodaniku hoiakuga mitmekülgselt 
sidustunud ja vähem sidustunud elanikkonnagruppide vahel (vt ptk 4.3). Ühte- 
dele jäävad võimalused, teistele valikute puudumine ja vastandumine. MeeMa and- 
med näitavad, et nii sidustumine kui ka enese riskide eest kaitsmise aktiivsus on 
võrdeliselt seotud poliitilise eneseväljenduse paljususega (vt ptk 4.3). Mida vähem 
sidustunud on inimene, seda vastanduvamas suhtes on ta riskiga, samas seda ühe- 
külgsemad ja vähesemaid alternatiive pakkuvad on tema jaoks ka olemasolevad 
parteipoliitilised valikud. 

Sotsiaalse sidustumise kõrgem näitaja ennustab toetust koalitsioonierakondadele 
ja madalam näitaja toetust Keskerakonnale või hoopis valikute puudumist (joonis 
2.4.6). Kui 2002. aastal oli eri sidustumise klastritesse kuulujate toetus Keskerakon- 
nale sisuliselt ühesugune ja mitmekülgselt sidustunute eelistustes oli Keskerakond 
olulisel kohal, siis 2014. aastal on koalitsiooni- ja opositsioonierakondade vahel 
toimunud oluline toetajaskonna polariseerumine (joonis 2.4.6). 

MeeMa 2014. aasta küsitlus toimus augustis ja septembris, mil 2015. aasta Riigi- 
kogu valimisteni oli jäänud veel küllaltki pikk aeg, inimeste eelistused kahe esma- 
kordselt parlamenti jõudnud erakonna – EKRE ja Vabaerakonna – suhtes polnud 

Joonis 2.4.6. Parteide eelistamine sotsiaalse sidustumise klastrites 2002 ja 2014 
% sidustumisklastrist. Iga vastaja võis teha kaks valikut, seetõttu on eelistuste summa üle 100% 


2002 
[7] Keskerakond = [7] Rahvaliit M Mõõdukad ` Reformierakond JM Res Publica | Isamaaliit 


IW Teised erakonnad JB Ükski nimetatud erakondadest | | Ei tunne huvi, 
pole lähedane ei tea erakondade vaateid 


Nõrgalt sidustunud 


Valijana sidustunud 


Tarbijana sidustunud 


Mitmekülgselt ja mõõdukalt sidustunud 


Mitmekülgselt ja tugevalt sidustunud 


2014 
[7] Keskerakond = MW Sotsiaaldemokraatlik erakond | Reformierakond Ш Isamaa ja Res Publica Liit 


IW Teised erakonnad JB Ükski nimetatud erakondadest [| Ei tunne huvi, 
pole lähedane ei tea erakondade vaateid 


Nõrgalt sidustunud 


Valijana sidustunud 


Tarbijana sidustunud 


Mitmekülgselt ja mõõdukalt sidustunud 


Mitmekülgselt ja tugevalt sidustunud 


о 25 50 75 100 125 150 


selleks ajaks veel välja kujunenud. Ometi saab üht-teist järeldada riskiga suhestu- 
mise ja poliitiliste valikute vaheliste seoste kohta"). Selgub, et kuigi mitmekülgselt 
sidustunud võivad koalitsiooniparteide suhtes olla kriitilised, valivad nad enamasti 
siiski ühe kolmest võimuerakonnast (võib ka öelda, et nende valikud on piiratud 


[10] Poliitiliste eelistuste mõõtmise võeti arvesse nii vastaja esimest kui ka teist eelistust. 
Analüüsitava grupi mõlema eelistuse protsendipunktid liideti omavahel. 

Joonis 2.4.7. Parteide eelistamine indeksi , Aktiivsus enda kaitsmisel ohtude ja 
riskide eest“ erineva tugevusega rühmades 2014 
% rühmast. Iga vastaja võis teha kaks valikut, seetõttu on eelistuste summa üle 100% 


IM Keskerakond Sotsiaaldemokraatlik erakond | Reformierakond Ш Isamaa ja Res Publica Liit 
IM Teised erakonnad В Ükski nimetatud erakondadest Ei tunne huvi, 
pole lähedane ei tea erakondade vaateid 


Aktiivsus enda kaitsmisel 
ohtude ja riskide eest 


Puudub 


Vähene 


Mõõdukas 


Tugev 


Väga tugev 


koalitsioonierakondadega). Mitmekülgselt ja tugevalt sidustunud eelistavad teistele 

sotsiaaldemokraate, mitmekülgselt ja mõõdukalt sidustunud Reformierakonda, järg- 
mise valikuna tuleb Isamaa ja Res Publica Liit (vt joonis 2.4.6). Vähem sidustunutest 
on huvitav valijana sidustunute grupp, mille valikute ampluaa on väga mitmekesine. 
See grupp ei toeta näiliselt ühtki parteid teistest oluliselt enam — võimalik, et selles 

sidustumise grupis näitab eelistuste ühtlane jagunemine eri parteide vahel selge 

eelistuse puudumist või kriitilisemat, vähem lojaalset valijakäitumist. Huvitav on, et 

2014. aasta sügisel oli (veel) võrdlemisi väikese toetusega EKRE ja roheliste toetajas- 
konna enamik (2/3) koondunud just valijana sidustunute gruppi. Võib oletada, et 

võrdlemisi kõhklevate poliitiliste seisukohtadega valijatena sidustunute poliitilised 

valikud oleksid tänasel päeval suuresti EKRE poole kaldu. Nii valijana kui ka nõrgalt 

sidustunute grupile on ühine see, et neis gruppides on väga kõrge osakaal sellistel 

vastajatel, kes ei tunne erakondade vaateid, ja neil, kes ühtki loetletud erakondadest 

endale lähedaseks ei pea. Kõige valikutevaesem on erakondade eelistuste poolest 

nõrgalt sidustunute grupp, kelle esimeseks (ja kolmandiku vastajate jaoks ka ainu- 
keseks võimalikuks) valikuks on Keskerakond. 

Jooniselt 2.4.7 nähtub, et inimestel, kel on madalamad teadmised hilismodern- 
setest riskidest ja kes on ükskõiksemad nendele reageerimise suhtes, on ka vähem 
valikuid parteide seas. Kõrge hilismodernse riskiteadlikkusega inimeste jaoks (joo- 
nis 2.4.7) on koalitsioonierakondade vastuvõetud otsused üldplaanis legitiimsed, 

mis ei välista valijaskonna kriitilisust valitsuse üksikotsuste suhtes (käsitletavad kui 
juhuslikud vead, mitte süsteemi enese põhimõtteline sobimatus). Need, kellel pole 
nüüdisaegses riskiühiskonnas toimetulekuks ressursse ja sidemeid, on poliitika 
suhtes kas sagedamini huvitud või vastanduvad valitsuskoalitsioonile süsteemsetel 
põhjustel (valitsuskoalitsioon toimib nende meelest põhimõtteliselt valedel alustel). 


2.4.3. KOKKUVÕTE 


Riskikäsitluste analüüsil peab arvestama, et riskide tajumine on väga individuaalne 
nähtus, mille mõõtmine standardiseeritud ankeetküsitluse abil on keeruline. Oleme 
uurijatena skeptilised, kas vastajad tajuvad just selliseid riske ja sellisel viisil, nagu 
meie oleme küsinud. Erinevates MeeMa küsitlustes on inimeste riskihoiakuid ja 
ootusi tuleviku kohta küsitud eri viisidel. Oleme küsinud arvamusi selle kohta, mil- 
lised riskid võiksid Eestile ohtlikud olla (2008), milliste riskide olemasolust ollakse 
teadlikud (2011), milliste riskide eest end kaitstakse (2011, 2014) ning milliseid stra- 
teegiaid kasutataks enda kaitsmisel ohtude eest (2011, 2014). Samuti on uuritud, mil- 
line tulevik võiks ees oodata nii vastajat kui ka maailma ja mida peaks tegema, et 
tulevikus ootavatele ohtudele vastu seista (2011, 2014). Nende erineval moel kogutud 
andmete analüüsist julgeme esile tuua korduvalt esinenud ja üldisemaid mustreid, 
mis tunduvad olevat sõltumatud küsimise viisist. 

Riskide tajumises joonistub välja polariseerumine ühelt poolt hilismodernsete 
riskide teadvustajate (kel on nende vältimiseks välja arendatud rida käitumisprak- 
tikaid) ning teiselt poolt modernsete ohtude pärast muretsejate vahel, kes on ise 
võrdlemisi passiivsed. Võib ka öelda, et riskide taju ei ole otseselt indiviidi elu suunav, 
vaid pigem muude elupraktikatega kaasnev nähe. Riskide taju ning riskide maanda- 
mise aktiivsus, samuti tulevikku suhtumine, aga ka üldse tulevikule mõtlemine on 
selgelt seotud üldise sidustumisega ühiskonda, indiviidi eluhoiaku ning ühiskond- 
liku aktiivsusega. Mida mitmekülgsemalt ja aktiivsemalt on inimene ühiskonnaga 
sidustunud, seda teadlikumalt ja aktiivsemalt tegutseb ta enda riskide eest kaits- 
jana. Mida vähem on indiviid ühiskonda sidustunud, seda vähem on ta võimeline 
riske teadvustama ja tõlgendama abstraktsete riskimääratluste mõõtmise skaaladel. 
Kõrvutades riskide tajumise analüüsi viimase paari aasta aktuaalsete tendentsidega 
Eestis (usaldamatus meditsiini, hariduse, välispoliitika jm suhtes, mis varasemast 
tugevamini väljendub avalikes sõnavõttudes ja väljaastumistes), võib öelda, et ris- 
kide avalik legitimeerimine on kriisis. Poliitiline süsteem ühes erinevate eksperti- 
dega ei suuda enam osa elanikkonna jaoks legitimeerida hilismodernseid riske ja 
nende lahendamise strateegiaid, sest ekspertide riskimääratlused kätkevad endas 

ühiskonnaeluga vähem sidustunud kõrvaltvaatajate vaates liialt palju vastuolusid ja 
ebakõlasid. Võib-olla just sellest sündinud usalduse kadu toetab vastandlike viite- 
raamide kujunemist, mis võimaldab ühel poolel näha musti tulevikustsenaariume 
ning teisel poolel lootust ja eneseteostuslikke võimalusi. 

Ill osa. 
Kultuurisuhte muutumine ja meediakasutus 


3.1. KULTUURISUHTE MUUTUMINE 


Marju Lauristin ja Peeter Vihalemm 


3.1.1. SISSEJUHATUS 


1990ndate alguses toimunud dramaatiline kultuurinihe puudutas nii kultuuri üldist 
tähendust, kultuuriinstitutsioonide toimimise põhimõtteid, suhtumist kultuuriväär- 
tustesse kui ka kultuuriloome sisu. 1990ndate kultuurinihke põhjused on üheselt 
seostatavad poliitika ja majanduse vallas toimunud põhjalike ümberkorraldustega: 
poliitilise kontrolli kadumisega kultuuri üle ja turumajanduslike suhete tungimisega 
kultuuri levikut määrama. 1990ndate kultuurimuutus oli seega klassikaline siirde- 
ühiskonna nähtus. Sellel perioodil väljakujunenud spetsiifilisi hoiakuid ja väärtus- 
eelistusi on koguni hakatud pidama eriliseks ,,siirdekultuuriks“ mida iseloomus- 
tavad edu kui keskse väärtuse rõhutamine, mimeetiline suhe lääne eeskujudesse ja 
majanduskasvu kui ühiskonna arengu ainueesmärgi ületähtsustamine (vt Kennedy, 
2002; Norkus, 2008). 1990ndatel tehtud rahvusvahelistes uurimustes on Eestit peetud 
üheks sellise edukeskse siirdekultuuri näidismaaks (vt De Melo jt, 1996; Norgaard, 
2000; Panagiotou, 2001). 

Käesoleva analüüsi lähtekohaks on veendumus, et 21. sajandi alguskümnenditel 
oleme tunnistajaks siirdekultuuri asendumisele nüüdisaegse võrguühiskonna hilis- 
modernse kultuurimustriga. Selle kultuurinihke põhjused ei ole enam seletatavad 
siirdeühiskonna poliitiliste ja majanduslike protsessidega, vaid on mõjutatud pigem 
globaalse kultuuri suundumustest, tehnoloogilise keskkonna muutustest ja nii kul- 
tuuriloojate kui ka tarbijate seas toimuvast noore, vabas ning avatud ühiskonnas 
kujunenud põlvkonna pealekasvamisest (vt lähemalt Lauristin, 2012). 

Keskendume oma käsitluses muutustele Eesti elanikkonna kultuuris osalemise 
viisides, mis on seotud erinevate kultuuri leviku kanalite (kultuurimeediumide) 
kasutamisega. Kultuurimeediumidena mõistame nii kultuuris osalemist võimalda- 
vaid traditsioonilisi institutsioone (raamatukogu, teater, muuseumid, galeriid jne) 
ja n-ö klassikalisi kultuurilevi kanaleid (raamat, televisioon, raadio) kui ka nn uut 
digitaalmeediat. Meid huvitab küsimus: kuidas on muutunud kultuuris osalemise 
viis ja aktiivsus erinevates rahvarühmades? Kuivõrd ja kuidas on seda mõjutanud 
interneti järjest suurenev tähtsus? 

Toetudes eeskätt MeeMa 2014 tulemustele, esitame lisaks kultuuriaktiivsuse üld- 
tendentside esiletoomisele ka kultuuriaktiivsuse tüüpide üldistatud mudeli. 


3.1.2. KULTUURILISE AKTIIVSUSE ÜLDTENDENTSID 


Kultuuri olulisus inimeste jaoks 


Alustame sellest, millises tähenduses kasutame allpool mõisteid „kultuur“ ja 

»kultuurisuhe“. Kõige laiemas tähenduses mõistame kultuuri kui inimeste vaimse 

aktiivsuse tulemust, mille sisuks on ühiste tähenduste ja käitumisviiside kujunda- 
mine ning selle kaudu ka vahetu kogemuse kollektiivne mõtestamine. Kultuuriks 

muutub see kogemus, mis on talletatud ja mille tähendust saab teistega jagada, kom- 
munikeerida (vt Habermas, 1987: 219—221). Kogemuse mõtestamise ja jagamisega 

tegelevad nii lastevanemad kui ka lavastajad, õpetajad nii koolis kui ka kirikus, nii 

blogijad kui ka päevikupidajad, nii kirjade kui ka raamatute kirjutajad. See tegevus 

eeldab mitmesuguste märksüsteemide ja kodifitseerimisreeglite tundmist ja kasuta- 
mist, erinevate kultuuritekstide loomist ja mõistmist. Seetõttu moodustavad kunstili- 
sed tekstid kultuuri kontsentreerituima osa ning kultuuris osalemist tõlgendataksegi 
sageli just kirjanduse, kunstiloomingu, audiovisuaalsete teoste loomise, levitamise 

ja vastuvõtmisena. Teisalt hõlmab kultuur inimeste kogu elulaadi, argikäitumises 
väljenduvaid norme ja väärtusi, kombeid ja uskumusi. Seega saame rääkida ka ini- 
meste igapäevastest kultuuripraktikatest. 

2007. aastal toimunud üle-euroopalise Eurobaromeetri küsitluse järgi seostub 
sõna „kultuur“ tõlgendamine igapäevateadvuses eeskätt kunstilise kultuuriga ja 
teisalt meelelahutusega. Eurobaromeetri andmetel on see Eestis isegi sagedamini 
kombeks kui Euroopas. Euroopa keskmisega võrreldes vähem aga seostatakse Ees- 
tis kultuuriga teadust ja ka üldisemaid vaimseid nähtusi (nt väärtused, religioon ja 
tsivilisatsioon) (Eurobarometer 2007). 

Oma analüüsis oleme käsitlenud kultuurisuhet kui inimeste osalemist ,,kul- 
tuuriloome väljal“ eeskätt kunstilise kultuuri tarbimise praktikatena (vt Bourdieu, 
1984, 1993). Kultuuritarbimise aktiivsust või passiivsust käsitleme nii kvantitatiivselt, 
kultuurivaldkonnaga seotud tegevuste kontaktide hulga ja sageduse mõttes, kui ka 
kvalitatiivselt, kultuuri sisulise rolli seisukohalt inimese jaoks. 

Kultuurisuhte oluliseks (ehkki mitte ammendavaks) sotsioloogiliseks väljendu- 
seks on kultuuritarbimise ja aktiivsete kultuuriharrastuste levik elanikkonnas. 

Aktiivne kultuuriosalus eristab tänast Eestit paljudest teistest Euroopa maadest. 
Vaadates Eesti kohta teiste ELi liikmesmaade hulgas, on Eesti esirinnas nii kultuuri 
olulisuse tunnistamise tasemelt elanikkonna kõigis kihtides kui ka kultuuritarbimise 
ja praktilise kultuuriharrastuse erinevate vormide leviku poolest. Eurobaromeetri 
2007. ja 2013. aasta küsitluste andmetel iseloomustab Eestit kultuuri tarbijate ja 
harrastajate suur hulk elanikkonnas võrreldes Euroopa Liidu keskmiste näitaja- 
tega (Eurobarometer 2007; Eurobarometer 2013; vt ka Vihalemm ja Lauristin, 2015). 
Eurobaromeetri koostatud kultuuriaktiivsuse (kultuurilise praktika) indeksi järgi 
iseloomustas 2013. aastal 30% Eesti kodanikest vanuses 15-74 eluaastat väga kõrge 
või kõrge kultuuriline aktiivsus, millega Eesti oli Euroopa Liidus neljandal kohal 
Rootsi, Taani ja Hollandi järel. 

Seejuures iseloomustas Eestit ka suur aktiivsus interneti kultuurilistel eesmärki- 
del kasutamises. 37% küsitletutest kasutas vähemalt kord nädalas internetti kultuuri- 
info saamiseks või kultuuri tarbimiseks (kuues koht Euroopa Liidus, ELi keskmine 
30%) (Eurobarometer 2013). 

Vastuste põhjal MeeMa küsitlustes kasutatud otseküsimusele „Kas kultuur üldiselt 
on Teie elus olulisel kohal?“ saame järeldada kultuuri tähtsuse vähenemist inimeste 
jaoks viimasel aastakümnel. Joonis 3.1.1 näitab, et meie küsitluste põhjal on kultuuri 
oluliseks pidajate osakaal elanikkonnas aastatel 2005-2014 vähenenud 73%-lt 55%-le, 
seejuures venekeelses elanikkonnas rohkem kui eestlaste hulgas. 

Suured erinevused ei ole kultuuri olulisuse hindamisel mitte ainult eestlaste ja 
venekeelsete vastajate vahel, vaid ka soo, vanuse ja hariduse vaates (vt joonis 3.1.2). 

Joonisel 3.1.2 ilmnevaid tendentse kinnitavad ka kõik teised eri rahvarühmade 
kultuurisuhet puudutavad küsitlustulemused, millest olulisemaid allpool tutvustame. 
Naiste ja kõrgharidusega inimeste tunduvalt positiivsem ja aktiivsem kultuurisuhe 
oli iseloomulik ka nõukogude ajale ja tuli selgelt esile ka 2002. a MeeMa põhjal 
(Lõhmus, Lauristin ja Salupere, 2004). Kuid erinevused on suurenenud, 2005. a pidas 
kultuuri oma elus oluliseks 78% naisi ja 66% mehi, 2014. a vastavalt 65% ja 44%. 2014. 
aastaks on selgemini esile tulnud noorte leigem kultuurisuhe, mis ilmneb ennekõike 
nende väiksemas huvis raamatute, eriti ilukirjanduse vastu, nagu me allpool näeme 

Joonis 3.1.1. Kultuuri oma elus Joonis 3.1.2. Kultuuri oma elus 
oluliseks pidajate osakaal 2005-2014 oluliseks pidajate osakaal 
% eesti- ja venekeelsetest vastajatest rahvarühmades 2014 
78 % rahvarühmast 
А 67 Sugu Mehed 44 
62 Naised 65 
‹ Eestlased Vanus 15-19 50 
о 
2 Е © ыа 20-29 51 
be 30-44 55 
Venekeelsed 45-54 54 
40 vastajad 55-64 57 
65-74 57 
=> 75-79 64 
HaridusAlla keskh. 36 
Keskharidus 51 
ihe | | | Kõrgharidus 73 | | 
2005 2008 2011 2014 о 25 50 75 


(vt tabel 3.1.2). Koos interneti domineerimisega meediakasutuses annab see tunnis- 
tust olulisest põlvkondlikust kultuurinihkest. 


Raamatuhuvi muutumine 


Kõrvutades 1990ndatel alanud ja uuel sajandil jätkuvat ilukirjanduse lugemise vähe- 
nemist 1970.–80. aastatega, kus nn väärtkirjanduse lugemine kuulus kõigi ühis- 
konnakihtide meelistegevuste hulka (vt Lauristin ja Vihalemm, 1985, 1986), näeme, 
et sagedased ilukirjanduse lugejad moodustavad suhteliselt väikese rühma võrreldes 
pragmaatiliste ja meelelahutuslike infotarbijatega, kelle põhiliseks kultuurikanaliks 
ei ole enam raamat, vaid televisioon, viimastel aastatel üha kasvavas tempos aga 
internet. 

Kui 198ondate algul luges meie andmetel ilukirjandust vähemalt kord nädalas 
57% eestlastest ja 1990. a 48%, siis 2011. a oli regulaarseid ilukirjanduse lugejaid kaks 
korda vähem, 24% (vt lähemalt Vihalemm, 20144, 2014b). 

Väga tugevasti on vähenenud raamatute ostmise aktiivsus. Raamatuostjate üldine 
osakaal on eestlaste hulgas viimastel aastakümnetel võrreldes 1980ndate algusega 
langenud peaaegu kolm korda, 91%-lt 35%-le, venelaste hulgas 76%-lt 23%-le (vt lähe- 
malt Vihalemm ja Lauristin, 2015). Regulaarseid raamatuostjaid oli 1980ndate algul 

62%; 2014. aastal oli neid kümme korda vähem, vaid 6% eestlastest. Samas on eesti 
keeles kättesaadavate raamatute mitmekesisus nõukogude ajaga võrreldes mõõtma- 
tult suurem, mistõttu üldtuntud autorite ja teoste kultuuriliselt ühendav roll (vt Lau- 
ristin ja Vihalemm, 1985, 1986) on asendunud raamatute tarbijaskonna killustumi- 
sega väiketeks eriilmelisteks lugejarühmadeks. Eestlaste kodused raamatukogud 
on võrreldes 1990. aastaga tugevasti vähenenud, ilmselt on nõukogudeaegseid raa- 
matuid kodude kaasajastamise käigus osalt minema visatud. Koduraamatukogude 
vähenemine on viimasel aastakümnel jätkunud. 

Raamatuhuvi aeglane vähenemine on jätkunud ka viimastel aastatel. Ehkki luge- 
mishuvi ja raamatuostmine ei vähene samas tempos, näitab ka raamatute lugemine 
langustendentsi. Meie 2014. a küsitluse andmetel on mittelugejate osakaal elanik- 
konnas 2011. aastaga võrreldes püsinud samal tasemel (18%), kuid suurte lugejate, 
üle kümne raamatu aastas läbilugenute osakaal on vähenenud 23%-lt 19%-le. 

Siiski on raamatuhuvi Eestis siiski suhteliselt suurem kui paljudes teistes Euroopa 
maades. Eurobaromeetri 2007. a küsitluse andmetel oli Eestis viimase aasta jooksul 
raamatuid lugenud 79% täiskasvanutest, millega olime koos Soomega 7.-8. kohal ELi 
maade hulgas, võrreldaval tasemel Saksamaaga (esikohal oli Rootsi 87%-ga). 2013. a 
Eurobaromeetri põhjal oli raamatulugemine paljudes ELi riikides vähenenud, Eesti 
oli 78%-ga 6. kohal (Eurobarometer 2013). 2007. a kõigis ELi maades tehtud täis- 
kasvanute hariduse uuringu kohaselt oli Eesti Soome ja Rootsi järel Euroopa Liidus 
kolmandal kohal nende osakaalu poolest, kes olid aasta jooksul lugenud rohkem 
kui 12 raamatut (Eurostat 2011). 

Samas on oluliselt muutunud raamatute lugemise sisuline funktsioon. 1990ndatel 
kasvas kiiresti tarbekirjanduse eelistamine ilukirjandusele. Nullindatel muutus see 
valdavaks peaaegu kõigis elanikonna rühmades. Raamatueelistuste kujunemises kas- 
vas sotsiaalsete ja majanduslike tegurite osa, mida mõjutas nii raamatute kõrge hind 
kui ka lugemisest oodatava praktilise kasu tähtsustamine. Eriti oluline kvalitatiivne 
muutus lugemise tähenduses toimus nullindate teisel poolel, kui noorte seas muutus 
valdavaks interneti kasutamine nii ajakirjanduse lugemiseks kui ka meelelahutuseks. 

MeeMa 2014 tulemustes on selgesti näha, kuidas nooremate earühmade jaoks 
on internet muutumas multifunktsionaalseks kultuurikeskkonnaks, mis üha roh- 
kem asendab traditsioonilisi kultuurikanaleid. Nullindate lõpp tõi tahvelarvutite ja 
sotsiaalmeedia kujul kaasa olulise nihke interaktiivse digitaalse kultuurimeediumi 
universaalse leviku ja multifunktsionaalsuse poole. 

Tabel 3.1.1. Kultuuriaktiivsus rahvarühmades 2014 


% rahvarühmast 


Rahvus Sugu (eestlased) Haridus (eestlased) 
Vene- 
keelsed Alla kesk- Kesk- Kõrg- 
Eestlased | vastajad Mehed Naised | hariduse | haridus haridus 

Kultuuriasutuste külastamine viimase 12 kuu jooksul 
Sõnateater 

min 1 kord 56 30 49 63 33 54 75 

3 korda ja rohkem 17 4 13 21 6 16 27 
Muusikateater 

min 1 kord 40 21 33 45 28 37 51 

3 korda ja rohkem 9 5 5 10 6 6 13 
Kontserdid 

min 1 kord 67 55 61 72 46 67 80 

3 korda ja rohkem 20 8 7 22 8 19 28 
Кто 

min 1 kord 46 44 43 48 36 41 60 

3 korda ja rohkem 22 16 24 23 19 18 30 
Kunstinäitused 

min 1 kord 29 27 25 33 13 26 45 

3 korda ja rohkem 8 6 6 9 1 5 14 
Muuseumid 

min 1 kord 46 30 43 48 30 42 62 

3 korda ja rohkem 10 8 10 1 2 9 17 
Raamatukogu 

min 1 kord 55 38 44 65 43 55 64 

3 korda ja rohkem 37 21 28 45 57 37 45 
Mitut raamatut viimase 12 kuu jooksul lugenud 

Mitte ühtegi 18 18 23 13 32 17 10 

1-2 raamatut 30 28 32 29 28 34 25 

3-10 raamatut 32 34 31 34 28 30 39 

Üle 10 raamatu 20 21 14 25 13 19 24 


Kultuuriaktiivsus erinevates rahvarühmades 


Vaadates kultuuriaktiivsust erinevates rahvarühmades (tabel 3.1.1), näeme suuri rah- 
vuslikke, soolisi ja hariduslikke erinevusi. 

Näeme, et eestlaste kultuuriaktiivsus (v.a raamatuhuvi ja kinokülastused) on olu- 
liselt kõrgem ning et eesti kultuuri elujõudu kannavad rohkem naised ja haritumad 
inimesed. Kõrgema haridusega inimeste oluliselt suurem kultuuriline aktiivsus on 

Tabel 3.1.2. Raamatulugemine vanuserühmades 2014 
% eestlaste vanuserühmast 


15-19 20-29 30-44 45-54 55-64 65-74 75-79 
Mitut raamatut lugenud viimasel aastal? 


Ei ühtki 7 27 23 17 13 12 12 

Üle 10 15 13 14 20 23 27 28 
Aeg ilukirjandusele argipäeval 

Üldse mitte 56 64 62 46 32 32 32 

Üle 1 tunni 15 15 14 21 29 52 57 
Aeg huvialastele ja tarberaamatutele argipäeval 

Üldse mitte 52 52 54 40 35 31 43 

Üle 1tunni 17 16 7 12 15 22 22 


ootuspäraselt omane kõigile maadele, kuid naiste sedavõrd suurem kultuuriosalus 
ei ole nii väga üldine. Eurobaromeetri 2007. a ja 2013. a küsitluste kohaselt on naiste 
hulgas Euroopa Liidu keskmisena vaid 4–5% rohkem neid, kes on viimasel aastal 
vähemalt korra teatris käinud (Eurobarometer 2007: 16; Eurobarometer 2013: 19). 
Soomes on naised sarnaselt Eestiga palju aktiivsemad teatris käijad (Ajankäyttö- 
tutkimus 2009), USAs aga mitte (NEA 2013: 16—17). Suured erinevused meeste ja 
naiste vahel on raamatuhuvis, seda nii paljudes Euroopa maades kui ka USAs. 

Vanuselised erinevused kultuuriasutuste külastamises ei ole Eestis väga suured, 
peale selle, et noored käivad palju sagedamini kinos. Oluline on esile tuua, et kui 
Euroopa Liidus üldiselt on vanemaealiste kultuuriline aktiivsus oluliselt väiksem, 
siis Eesti puhul seda öelda ei saa. 

Suured vanuselised erinevused on aga raamatuhuvis. See on Eestis meie küsit- 
luste andmetel vanemaealiste hulgas oluliselt suurem kui noorte ja keskealiste hulgas, 
eriti ilukirjanduse puhul (tabel 3.1.2) 

Kõige rohkem on mittelugejaid vanuserühmas 20-44, arvatavasti seetõttu, et 
nende elu on täidetud muude tegevustega (õppimisega, pereloomisega ja laste kas- 
vatamisega, rahateenimisega) ning neil ei ole kohustuslikku ilukirjanduse lugemist, 
nagu seda on 15-19-aastastel. Huvialaseid ja tarberaamatuid loevad 15—19-aastased 
samal tasemel 20—44-aastastega, mittelugejaid on nende seas oluliselt rohkem kui 
vanemaealiste hulgas. 

Kõige enam määrab raamatulugemist haridustase. Kõrgharidusega inimeste hul- 
gas on lugemisaktiivsus palju suurem kui teistes haridusrühmades. Hariduse suurt 
mõju raamatuhuvile on täheldatud ka teistes maades, nt USAs (NEA 2013: 26). Sar- 
naselt Eestiga on ka naiste lugemisaktiivsus nii USAs kui ka paljudes Põhjamaades 

Tabel 3.1.3. Kultuuriaktiivsuse rühmade sotsiaal-demograafiline koosseis 2014 
% eestlaste kultuuriaktiivsuse rühmast 


Kultuuriaktiivsus 
Küllaltki 
Väga vähene vähene Keskmine Suur Väga suur 

Sugu 

Mehed 61 50 53 41 29 

Naised 39 50 47 59 71 
Vanus 

15-19 2 6 5 10 6 

20-29 18 20 21 20 20 

30-44 20 21 18 19 18 

45-54 16 18 15 14 20 

55-64 15 10 19 16 18 

65-74 23 18 17 16 17 
Haridus 

Alla keskhariduse 43 25 17 16 5 

Keskharidus 48 56 56 45 43 

Kõrgharidus 9 19 27 39 52 
Sotsiaalne kiht 

Madalkiht 29 15 15 8 5 

Madal-keskkiht 21 20 15 15 14 

Keskkiht 24 27 29 31 25 

Kõrg-keskkiht 16 21 24 25 26 

Kõrgkiht 10 17 17 20 30 
Sissetulek pereliikme kohta 

Kuni 150 eurot 15 9 6 5 2 

151-250 eurot 17 14 8 7 7 

251-400 eurot 37 40 34 28 27 

401-600 eurot 15 18 25 33 33 

Ule 600 euro 14 17 24 24 27 


oluliselt suurem meeste omast. Näiteks Rootsis oli 2011. a ühe tavalise nädala jooksul 
lugenud ilukirjandust 50% naistest ja 31% meestest (MedieSverige mini 2012: 38). 
Kõigi Euroopa Liidu maade keskmisena on soolised erinevused raamatuhuvis aga 
palju väiksemad: 2013. a Eurobaromeetri järgi oli viimase 12 kuu jooksul lugenud 
vähemalt ühte raamatut 72% naistest ja 64% meestest (Eurobarometer 2013: 14). 

Lugemisaktiivsuse üldise vähenemise olukorras on vanema põlvkonna püsivalt 
suur raamatuhuvi kultuurilise visaduse oluliseks tunnusmärgiks. 

Tabel 3.1.4. Meediakasutus kultuuriaktiivsuse rühmades 2014 
% eestlaste kultuuriaktiivsuse rühmast 


Kultuuriaktiivsus 
Väga | Küllaltki Kesk- Väga 
vähene | vähene mine Suur suur 
Ajalehtede lugemise aktiivsus ja mitmekülgsus: E Я é 6 
üle keskmise a 9 3 47 4 
Televaatamise aktiivsus ja mitmekülgsus: üle keskmise 28 27 31 35 31 
TV arutlus- ja doksaadete jälgimine: üle keskmise 17 23 33 38 44 
TV meelelahutussaadete jälgimine: üle keskmise 29 31 31 26 16 
Ei kasuta internetti 45 37 18 11 5 
Ei kasuta internetti tahvelarvuti ja nutitelefoni abil 79 67 62 54 55 
Interneti kasutamine tahvelarvuti ja nutitelefoni abil 
2 За JA 5 12 15 21 21 
aktiivne ja mitmekülgne 
Ei jälgi võrguväljaandeid ja portaale 49 32 26 18 12 
Võrguväljaannete ja portaalide jälgimine 16 B 5 m 48 
aktiivne ja laialdane 
Ei kasuta sotsiaalmeediat 63 54 46 39 43 
Sotsiaalmeedia kasutamise 46 3 3 6 
funktsionaalne mitmekesisus suur 3 33 


Kultuuritarbimise aktiivsuse ja mitmekülgsuse täpsemaks iseloomustamiseks, 
samuti kultuuritarbimise ja digitaalsete kommunikatsioonikanalite kasutamise 
seoste analüüsimiseks (vt tabelid 3.1.3 ja 3.1.4) moodustasime kultuuriaktiivsuse 
indeksi, mis koondas küsitlustulemusi kultuuriasutuste külastamise ja raamatute 
lugemise kohta. Selle koondindeksi alusel jagunesid küsitletud suure, keskmise ja 
väikese kultuuriaktiivsusega rühmadeks. Tabelis 3.1.3 toodud MeeMa 2014 andmed 
näitavad kultuuriaktiivsuse taseme suuri erinevusi soo- ja haridusrühmades, kuid 
suhteliselt ühtlast pilti vanuserühmade vaates. Samas tõuseb kultuuriaktiivsus seoses 
suurema sissetulekuga ja kõrgema sotsiaalse kihihinnanguga. 

Kultuuriaktiivsuse indeksit mõjutab kõige enam kultuuriasutuste külastamine, 
mis on noorte hulgas samal tasemel kesk- ja vanemaealistega (erinevalt raamatu- 
lugemisest, milles vanuserühmade erinevused on suured, nagu eespool nägime). 
Samal ajal on eri vanuserühmade meediakasutus tugevasti erinev, noored on palju 
aktiivsemad internetikasutajad (sh ka tahvelarvutite ja nutitelefonide abil), veebi- 
väljaannete ja portaalide jälgijad jms. Tabel 3.1.4 annab aimu selle kohta, kuidas on 
kultuuriaktiivsus seotud uue meedia kasutamisega. 

Näeme, et kuigi üldine televaatamise aktiivsus ja mitmekülgsus on suhteliselt 
ühtlaselt levinud kõigis kultuuriaktiivsuse rühmades, on TV arutlus- ja doksaadete 

jälgimine palju aktiivsem ja mitmekülgsem kõrge kultuuriaktiivsusega inimeste 
hulgas. Samas on suurem meelelahutuse jälgimine televisioonist pigem iseloomulik 
keskmise ja väikese kultuuriaktiivsusega inimestele. 

Tabelis 3.1.4 toodud küsitlustulemused ei kinnita küllaltki levinud arvamust, et 
aktiivne interneti kasutamine mõjutab kultuuris osalemist enamasti negatiivselt. 
Pigem on paljud aktiivsed internetikasutajad ka aktiivsemad kultuuris osalejad. Kuid 
kas kõigi aktiivsete internetikasutajate kultuurisuhe on ühesugune või on see erinev 
sõltuvalt sellest, kas internet on domineeriv infokanal ja kultuurimeedium või täien- 
dab see traditsioonilisi kultuurikanaleid? Sellele küsimusele võimaldab vastust saada 
kultuuriaktiivsuse tüüpide analüüs 2014. a küsitluse tulemuste põhjal. 


3.1.3. KULTUURIAKTIIVSUSE SISULINE ERISTUMINE, AKTIIVSUSE TÜÜBID 


Kultuuriaktiivsuse tüüpide iseloomustus 


MeeMa 2014 andmed vastajate osalemise kohta erinevates kultuuritarbimise vormi- 
des on aluseks allpool kirjeldatud kultuuriaktiivsuse tüpoloogiale, mis on koostatud 
klasteranalüüsi meetodit kasutades. Sellise lähenemise ideestik toetub Pierre Bour- 
dieu kontseptsioonile ühiskonna sotsiaalkultuurilisest kihistumisest, mis peegeldab 
erinevate sotsiaalmajanduslike ressurssidega inimeste osalust erinevates kultuuri- 
vormides ja samal ajal ka erineva hariduse ja kasvutingimuste mõju inimeste eelis- 
tustele kultuuri tarbimises (Bourdieu, 1984). 

MeeMa 2014 tulemuste põhjal oleme teinud kolm klasteranalüüsile tuginevat 
kultuurilise aktiivsuse tüpoloogiat, kasutades mõnevõrra erinevaid moodustaja- 
tunnuseid. Kõige sisukamaks nendest osutus tüpoloogia, mille moodustajatunnuste 
hulgas domineerisid kultuuriasutuste külastamine, raamatute lugemine, aja kuluta- 
mine erilaadsetele tegevustele (töö ja enesetäiendus, huvid ja hobid jne) ning inter- 
netikasutus (tabel 3.1.5). 

Eristus viis tüüpi, mis erinevad ühelt poolt kultuuris osalemise üldise aktiivsuse 
poolest: kaks aktiivset, üks mõõdukas ja kaks passiivset. Teiselt poolt eristab tüüpe 
orienteeritus kirjasõnale või internetile. Kaks tüüpi (A ja C) on orienteeritud pigem 
kirjasõnakesksele traditsioonilisele kultuurile ja kaks (B ja D) internetile, seejuures 
erineval üldise kultuuriaktiivsuse tasemel. Üks tüüpidest, passiivne (E), ei huvitu 
ei traditsioonilisest ega internetikesksest kultuurist (vt joonis 3.1.3). 

Multiaktiivne traditsiooniline A-tüüp (18% kõigist küsitletutest) on teistest 
oluliselt suurema üldise kultuuriaktiivsusega. Domineerib huvi traditsioonilise 
raamatukeskse kultuuri vastu, kuid ka internetikasutus on aktiivne ja mitmekülgne. 


232 


3.1. KULTUURISUHE 


Tabel 3.1.5. Kultuuriaktiivsuse tüübid 2014 


Moodustajatunnuste keskmiste erinevus koguvalimist viiepallisel skaalal. Paksus kirjas ja koloreeri- 
tud taustal suuremad erinevused koguvalimist (sinine — keskmisest suurem, punane – keskmisest 
väiksem) 


A-tüüp: D-tüüp: 
multi- B-tüüp: C-tüüp: kultuuri- 
aktiivne uusaktiivne) mõõdukas | huvita 
traditsioo-| interneti- | traditsioo-| interneti- | E-tüüp: 
niline keskne niline keskne | passiivne |Koguvalim 

Tüübi suurus (% vastajatest) 18 16 19 26 21 100 
Kas kultuur elus olulisel kohal? 0,59 0,30 0,10 -0,27 -0,48 2,58 
Teatris käimine, sõnalavastused 0,72 0,30 -0,05 -0,36 -0,45 1,63 
Teatris käimine, muusikalavastused 0,60 0,31 -0,11 -0,25 -0,36 1,43 
Kontserdil käimine 0,59 0,43 -0,11 -0.18 -0,48 1,81 
Kinos käimine 0,35 0,92 -0,48 0,04. -0,54 1,71 
Kunstinäitused 0,74 0,12 -0,13 -0,23 -0,32 137 
Muuseumikülastused 0,65 0,29 -0,14 -0,17 -0,44 1,52 
Raamatukogud 0,95 0,54 0,12 -0,48 -0,73 2,00 
Laulupeod, tantsupeod 0,51 0,30 о -0,21 -0,37 1,56 
Teised suured kultuuriüritused 0,36 0,38 -0,06 -0,12 -0,39 1,68 
Koduse raamatukogu suurus 1,80 0,12 0,53 -0,90 -1,00 3,37 
Raamatute ostmise sagedus 0,75 0,22 0,10 -0,30 -0,55 1,98 
e lugenud viimasel TE ää 0,64 -0,88 -0,84 2,88 
Aeg tööle ja enesetäiendusele 0,42 0,95 -0,38 0,01 -0,69 2,40 
Aeg kodustele toimetusele 0,09 0,05 0,06 -0,09 -0,06 3,01 
Aeg meediatarbimisele 0,09 0,24 0,44 -0,27 -0,36 2,88 
Aeg raamatute lugemisele 0,77 0,57 0,95 -0,97 -0,75 2,52 
Aeg huvialadele, hobidele 0,31 0,97 0,18 -0,11 -1,01 2,89 
Rööprähklemine 0,16 0,78 -0,44 0,40 -0,73 3,01 
Krooniline ajapuudus 0,20 0,48 -0,42 0,28 -0,39 2,82 
Aja ülejääk -0,28 0,02 -0,02 0,01 0,22 1,99 
Arvutikasutuse aktiivsus ja 

mitmekülgsus 0,48 WER! -0,80 0,50 -1,23 2,77 
Interneti kasutamise vahendite 

mitmekülgsus 0,14 1,22 -0,68 0,59 -1,05 2,56 
Eneseväljenduslik ja suhtlemis- as Ter 8 ове А söö 

keskne internetikasutus 


Aktiivse lugejana iseloomustab seda tüüpi sügav raamatuhuvi, mis hõlmab ka klas- 
sikat ja luulet. Tähelepanuväärselt suur on huvi nii varasema ajaloo kui ka lähiajaloo 
vastu, samuti huvi ühiskondlikel teemadel arutluste vastu ja üldine poliitiline aktiiv- 
sus. Elulaad on teiste tüüpidega võrreldes aktiivsem ja mitmekesisem. 

Joonis 3.1.3. Kultuuriaktiivsuse tüüpide paiknemine 
neid iseloomustavatel põhitelgedel 2014 
% koguvalimist 


Aktiivne 
mitmekülgne kultuurisuhe 

A 

Multiaktiivne 

189 
Ex tüüp A 
16% Uusaktiivne 
M tüüpB 
Mõõdukas 
Тога traditsiooniline 
tüüp C 
Traditsiooniline Uus 
trükisõnakeskne < > internetikeskne 
kultuurisuhe kultuurisuhe 
Kultuurihuvita 
Passiivne 26% internetikeskne 
21% huvitu tüüp D 
tüüp E 

y 

Passiivsus, 


kultuurihuvi puudumine 


Sotsiaal-demograafiliselt koosseisult on sellele tüübile iseloomulik vanemas kesk- 
eas kõrgharitud eesti naiste domineerimine (vt tabel 3.1.6). 

Uusaktiivne internetikeskne B-tüüp (16% küsitletutest) on samuti kõrge, kuid 
eelmisest tüübist veidi madalama üldise kultuuriaktiivsusega. Sellele tüübile on aga 
kõige iseloomulikum väga aktiivne ja mitmekülgne internetikasutus, sh väga laial- 
dane sotsiaalmeedia kasutus (98% tüübist kasutab seda). Orientatsioon interneti- 
kesksele kultuurile on selgelt tugevam kui osalus traditsioonilises raamatukeskses 
kultuuris, mis on küll samuti aktiivsem kõigi küsitletute keskmisest. Rohkem kui 
pooled (57%) on viimastel aastatel loobunud mõnest traditsioonilise meediakasutuse 
vormist interneti kasuks. Kõige enam on loobutud ajalehtede lugemisest paberil 

(37%). Elulaad on aktiivne, ajapuudus suur, palju on rööprähklemist. Ajaloohuvi on 
madalam kui eelmisel tüübil (vt tabel 3.1.9 peatüki lisas). 

Sotsiaal-demograafiliselt koosseisult on kõige iseloomulikum noorte dominee- 
rimine, kaks kolmandikku on vanuses alla 30, pooled nendest õppurid. Suur on ka 
haritlaste, spetsialistide osakaal (29%). 

Mõõdukas traditsiooniline C-tüüp (19% küsitletutest) on oma üldiselt kultuu- 
riaktiivsuselt lähedane küsitletute keskmisele, kuid kulutab suhteliselt rohkem aega 
raamatute, eriti ilukirjanduse lugemisele, samuti ajalehtedele ja ajakirjadele. Inter- 
netikasutus on tugevasti allpool keskmist, sotsiaalmeediat kasutab vaid 17%. Võib 
oletada, et raamatulugemisel võib olla ka kompensatoorne ja meelelahutuslik tahen- 
dus, huvi armastusromaanide vastu on teiste tüüpidega võrreldes kõrgem (vt tabel 
3.1.9 peatüki lisas). 

Selles tüübis domineerivad pensioniealised inimesed (52%), iseloomulik on ka 
keskmisest madalam sissetulekute tase (vt tabel 3.1.6). 

Kultuurihuvita internetikeskne D-tüüp on teistega võrreldes kõige suurem, 
26% küsitletutest. Selle tüübi üldine kultuuriaktiivsus on oluliselt väiksem küsit- 
letute keskmisest, eriti silmatorkav on vähene raamatuhuvi, kõige madalam teiste 
tüüpidega võrreldes. Kolmveerand tüübi koosseisust ei loe üldse ilukirjandust. Inter- 
netikasutus on keskmisest oluliselt suurem, eriti sotsiaalmeedia kasutamine (85%). 
Tähelepanuväärne on teiste tüüpidega võrreldes kõige väiksem huvi lähiajaloo vastu 
ja kõige väiksem ajakulu ajalehtedele-ajakirjadele (vt tabel 3.1.9 peatüki lisas). 

Sarnaselt B-tüübiga domineerivad siin noored, suur on ka nooremas keskeas 
inimeste osakaal (kaks nooremat vanuserühma kokku, 15—44 eluaastat, moodustavad 
72% D-tüübist). Kolmandik tüübist on töölised. 

Passiivne E-tüüp (21% küsitletutest) on väga väikese üldise kultuuriaktiivsusega, 
suhteliselt kauge nii traditsioonilisest kui ka internetikesksest kultuurist. Erinevatest 
huvidest on küsitletute keskmisel tasemel (venekeelsete vastajate puhul isegi sellest 
kõrgem) huvi televisiooni meelelahutussaadete vastu. 

Selles tüübis domineerivad sarnaselt C-tüübiga vanemad inimesed, 85% on vanu- 
ses üle 45. Keskmisest suurem on venekeelsete vastajate osakaal, peaaegu pool tüübist 
(vt tabel 3.1.6). Sissetulekute tase ja haridustase on keskmisest madalam. 

Kultuuritarbimise tüüpe eristab ka erinev huvi teatud teemavaldkondade vastu. 
Üldistatud pildi kultuuriaktiivsuse tüüpide erinevate huvide tugevusest annab järg- 
nevatele küsimustele antud vastuste faktoranalüüs: „Millist laadi kirjutisi või raa- 
matuid Te eelistate lugeda? Millised teemad Teid huvitavad, mida eeskätt valiksite 
raamatutest, ajalehtedest-ajakirjadest või internetist endale huvipakkuvat lugemist 
otsides?“ 

Tabel 3.1.6. Kultuuriaktiivsuse tüüpide sotsiaal-demograafiline koosseis 2014 


% tüübist. Paksus kirjas ja koloreeritud taustal suured erinevused koguvalimist 

D-tüüp: 
A-tüüp: B-tüüp: C-tüüp: kultuuri- 
multiaktiivne uusaktiivne / mõõdukas huvita 
traditsioo- | interneti- | traditsioo- interneti- E-tüüp: Kogu- 
niline keskne niline keskne passiivne | valim 

Rahvus (emakeel) 

Eesti 83 70 65 71 53 68 

Vene 17 30 35 29 47 32 
Sugu 

Mehed 33 45 47 55 50 | 47 

Naised 67 55 53 45 50 53 
Vanus 

15—29 13 65 41 24 

30-44 18 18 31 17 

45-64 47 7 39 22 45 34 

65-79 23 1 52 4 40 25 
Haridus 

Alla keskhariduse 5 22 12 20 27 7 

Keskharidus 38 43 61 56 62 53 

Kõrgharidus 57 35 27 24 11 29 
Elukoht 

Tallinn 35 29 29 28 33 31 

Tartu, Pärnu 13 18 12 12 6 12 

Tallinna, Tartu, Pärnu ümbrus 1 1 5 1 6 9 

Narva, Kohtla-Järve, Sillamäe 6 13 8 7 16 10 

Väikelinnad 21 15 31 23 24 23 

Maapiirkonnad 14 13 15 19 14 15 
Sissetulek pereliikme kohta 

Kuni 250 eurot 13 12 14 19 24 17 

251-400 eurot 28 24 50 31 49 37 

401–600 eurot 33 32 23 23 16 25 

Üle 600 euro 24 27 10 24 9 18 
Sotsiaalne kiht 

Madalkiht 6 6 23 12 35 17 

Madal-keskkiht 16 10 22 17 25 18 

Keskkiht 29 23 28 27 22 26 

Kõrg-keskkiht 27 28 17 23 т 21 

Kõrgkiht 22 32 9 21 7 17 

Jätkub... 

JÄRG: Tabel 3.1.6. Kultuuriaktiivsuse tüüpide sotsiaal-demograafiline koosseis 


D-tüüp: 
A-tüüp: B-tüüp: C-tüüp: kultuuri- 
multiaktiivne) uusaktiivne | mõõdukas huvita 
traditsioo- interneti- | traditsioo- | interneti- E-tüüp: Kogu- 
niline keskne niline keskne passiivne | valim 
Tööalane staatus 
Ettevõtja, juht 15 12 7 10 4 9 
Haritlane, spetsialist 34 29 10 18 4 18 
Ametnik, teenindaja 9 14 8 13 9 т 
Tööline 10 8 18 33 27 21 
Õppur 7 33 о 9 о 9 
Mittetöötav 24 4 56 17 56 33 


Kõige sisukamaks osutus seitsmefaktoriline lahend, mis toob esile kultuuri- 
aktiivsuse tüüpide erinevad huvisuunad: kas abstraktsematele, kogu ühiskonnaga 
seonduvatele orienteerumine (A-tüüp, mõnevõrra ka B-tüüp) või konkreetsemate, 
argieluliste valdkondade eelistamine (C- ja E-tüüp). Teiselt poolt kajastub faktor- 
analüüsiga esiletõusnud tunnustekimpudes humanitaarse ja tehnilise orientatsiooni 
tugevus (humanitaarse suunitlusega A-tüüp ja C-tüüp, tehnilise suunitlusega B-tüüp 
ja D-tüüp), samuti viimati nimetatud tüüpidele iseloomulik meelelahutuslik ja kon- 
sumeristlik huvisuund (vt joonis 3.1.4 ja tabel 3.1.9 peatüki lisas). 

Jooniselt 3.1.4 näeme, et A-tüüpi iseloomustab väga tugev kultuurihuvi, samuti 
suur huvi ühiskonnas toimuva, uudiste ja päevakajaliste arutluste vastu. Viimasega 
samal tasemel on ka huvi filosoofia ja teaduse vastu. 

Oma ealiselt struktuurilt sarnaseid B- ja D-tüüpi (mõlemas on ülekaalus noo- 
red ja nooremas keskeas inimesed) ühendab suur huvi arvutite ja infotehnoloogia, 
samuti autode ja tehnika vastu. Ühine on ka tugev konsumeristlik huvisuund, huvi 
reklaami, moe ja seltskonnaelu vastu. B-tüüpi iseloomustab erinevalt D-tüübist ka 
suhteliselt tugev huvi teaduse, globaalprobleemide ja filosoofia vastu. C-tüüp on väga 
aktiivne traditsioonilise meedia kasutaja, uudiste ja ühiskonnaelu jälgija, iseloomulik 
on ka suur huvi argielu ja inimsuhete vastu. 

E-tüübile jäävad suhteliselt kaugeks nii traditsioonilised kultuurivormid kui ka 
internetil baseeruv aktiivsus, keskmisele lähedast huvi pakub vaid argielu, inimsuh- 
ted ja meelelahutuslikud raamatud. 

Huvisuundade võrdlev analüüs näitab selgelt, et kultuuriaktiivsuse põhjal eristu- 
vad inimesed elavad erinevates maailmades, reaalsuse aktsent nende elavikes on 
tugevasti erinev. 

Joonis 3.1.4. Kultuuriaktiivsuse tüüpide huvifaktorite keskmiste väärtuste 
kaugus valimi keskmisest 2014 


(E Ел Ühiskond, | | F2 Kultuur, | | Ез Argielu, | Ед Filosoofia, 8 Е5 Теһпіка, | F6 Krimi, F7 Reklaam, 
uudised keskkond inimsuhted teadus arvutid, mood, 
ettevõtlus seltskond 
A: B: с: р: Е: 
Multiaktiivne Uusaktiivne Mõõdukas Kultuurihuvita Passiivne 


traditsiooniline 


internetikeskne 


traditsiooniline 


internetikeskne 


0,75 —,71 


45 


137 
133 
28 
125 


15 


„07 


-,02 


-,31 
З -34 -34 


-0,5 


Ülalesitatu põhjal oleme koostanud tabelis 3.1.7 toodud kultuuriaktiivsuse tüü- 
pide koondiseloomustuse. 

Tabel kinnitab, et kultuurisuhte klasteranalüüs on võimaldanud eristada mitte 
üksnes kultuuriliselt, vaid ka sotsiaalselt selgelt erinevaid inimeste rühmi. Selle 
eristumise aluspõhjaks on oletatavasti püsiv eelistuste ja praktikate struktuur, mis 
ei avaldu mitte ainult kultuuriaktiivsuses, vaid ka teistes valdkondades. 


Kultuuriaktiivsuse tüüpide levik erinevates rahvarühmades 


Võrreldes kultuuriaktiivsuse tüüpide levikut erinevates elanikkonna rühmades (joo- 
nised 3.1.5—3.1.9) saame täpsema ülevaate nende sotsiaalsest taustast ja tähendusest. 

Näeme, et ehkki konkreetsete harrastuste ja kultuurihuvide sisu poolest on naised 
ja mehed küllaltki erinevad, on naiste ja meeste kultuuriaktiivsuse tüüpide levik 
naiste ja meeste seas suhteliselt sarnane (joonis 3.1.5). Oluliste erinevustena võib esile 

Joonis 3.1.5. Naiste ja meeste jagunemine kultuuriaktiivsuse tüüpidesse 2014 
% meestest ja naistest 


IN A.Multiaktiivne [M B.Uusaktiivne С. Mõõdukas D. Kultuurihuvita E. Passiivne 
traditsiooniline internetikeskne traditsiooniline internetikeskne 

| 

Mehed 21 29 23 
| 

Naised 21 21 20 
i} Т 

о 25 50 75 100 


Joonis 3.1.6. Eestlaste ja venekeelsete vastajate jagunemine 
kultuuriaktiivsuse tüüpidesse 2014 


% eestlastest ja venekeelsetest vastajatest 


IM A.Multiaktiivne JM B. Uusaktiivne С. Mõõdukas D. Kultuurihuvita E. Passiivne 
traditsiooniline internetikeskne traditsiooniline internetikeskne 
Eestlased 20 26 17 
| | 
Venekeelsed vastajad 23 22 31 
Џ Џ ] 
о 25 50 75 100 


tuua vaid multiaktiivse traditsioonilise A-tüübi suurema esindatuse naiste hulgas ја 
kultuurihuvita internetikeskse D-tüübi suurema leviku meeste hulgas. 

Samas torkab silma eestlaste ja venekeelsete vastajate väga suur lahknevus pas- 
siivse E-tüübi leviku puhul: sellesse kuulub peaaegu kolmandik venekeelsetest vas- 
tajatest ja kuuendik eestlastest (joonis 3.1.6). Suur erinevus on ka kõige aktiivsema 
A-tüübi levikus, eestlastest on see iseloomulik viiendikule ja venekeelsetest vastaja- 
test kümnendikule. Osaliselt võib selle tulemuse taga olla küsimustikus pakutavate 
kultuuris osalemise võimaluste valik eesti- ja venekeelses ankeedis, mis ei haaranud 
kultuuriaktiivsuse neid võimalusi, mida pakub siinsele venekeelsele elanikkonnale 
lähedus Venemaa kultuurikeskustele. Passiivse ja aktiivse kultuurisuhte erineva levi- 
kuga eri rahvusrühmades on ilmselt seotud ka pikaajalised rahvusliku identiteediga 
seonduvad kultuuris osalemise traditsioonid eestlaste hulgas, mis venekeelsel elanik- 
konnal puuduvad. Oma osa on arvatavasti sellelgi, et viimasele on omane rohkem 
linlik ja väheaktiivne, endassetõmbunud elulaad, milles televaatamine domineerib 
muude harrastuste üle. Eestlaste seas on rohkem neid, kes tegelevad mitmekesiste 
hobide ja harrastustega. 

Joonis 3.1.7. Vanuserühmade jagunemine kultuuriaktiivsuse tüüpidesse 2014 
% vanuserühmast 


I A.Multiaktiivne [JM B. Uusaktiivne С. Möödukas D. Kultuurihuvita E. Passiivne 
traditsiooniline internetikeskne traditsiooniline internetikeskne 


| 


30-44 


75-79 || 57 1 55 


ї 1 


Kõige huvitavam ja tulevikusuundumustele selgesti viitav on aga kultuuriaktiiv- 
suse tüüpide erikaalu muutumine seoses vastajate vanusega (joonis 3.1.7), kus on 
selgesti märgatav viimasel kümnendil toimunud murrang kultuuritarbimises. 

15—29-aastased noored on oma kultuuriosaluse harjumustelt selgesti polariseeru- 
nud. Uusaktiivne internetikeskne kultuurisuhe (B-tüüp) on väga tugevas ülekaalus 
võrreldes A-tüübiga, kelle aktiivset internetikasutust tasakaalustab veelgi aktiivsem 
huvi traditsiooniliste kultuurivormide vastu. Tähelepanuväärne on traditsioonilise 
kultuurihuvita ja väga aktiivse internetikasutusega D-tüübi laialdane levik noorte 
hulgas ja nooremas keskeas, eriti vanusegruppides 20—29 ja 30—44. Samas on oluline 
märkida, et vaatamata interneti rolli plahvatuslikule kasvule viimase viiel aastal 
ei ole see kunstilise kultuuri meediumina vanuserühmades üle 45 eluaasta kujune- 
nud tõsiseks konkurendiks traditsioonilistele kultuuris osalemise vormidele ega ka 
elektroonilistele massimeediumidele. Kuid noorte ja nooremate keskealiste seas on 
see juba suurel määral toimunud, vt ka ptk 3.2. 

Haridusrühmade jagunemine kultuuriaktiivsuse klastritesse näitab kõrghariduse 
suurt tähtsust kultuuriaktiivsuse kujunemisel (joonis 3.1.8). Kahte aktiivse kultuuri- 
suhtega klastrisse kuulub kokku üle poole kõrgharidusega inimestest, teistes haridus- 
rühmades veerand. 

Joonis 3.1.8. Haridusrühmade jagunemine kultuuriaktiivsuse tüüpidesse 2014 
% haridusrühmast 


IM A.Multiaktiivne [M B.Uusaktiivne С. Мӧбаикаѕ E D. Kultuurihuvita E. Passiivne 
traditsiooniline internetikeskne traditsiooniline internetikeskne 


Alla keskhariduse 14 33 
Keskharidus 24 25 
Kõrgharidus 19 8 

Kõik 21 21 
о 25 50 75 


100 


Joonis 3.1.9. Sotsiaalsete kihtide jagunemine kultuuriaktiivsuse tüüpidesse 
2014 
% sotsiaalsest kihist 


IM A.Multiaktivne В B. Uusaktiivne C. Mõõdukas MW D. Kultuurihuvita E. Passiivne 
traditsiooniline internetikeskne traditsiooniline internetikeskne 


Kõrg-keskkiht = EH 17 aooo 
Keskkiht E | 22 ЕБИ 18 
Madal-keskkiht | ~ | 25 EEE 

Madalkiht BA 28 EM 43 


Kultuurisuhtel on tugev seos ka enese määratlemisega sotsiaalsel redelil: enese- 
hinnanguliselt kõrgemates kihtides on rohkem neid, kes kuuluvad kultuuriliselt 
aktiivsetesse klastritesse (joonis 3.1.9). 

Tabel 3.1.8. Kultuuriaktiivsuse tüpoloogia 2002 ja 2014 
% koguvalimist 


2002. a tüpoloogia 2014. a tüpoloogia* 
A. Uus multiaktiivne 19 A. Uusaktiivne internetikeskne | 16 
B. Traditsiooniline aktiivne humanitaarne 21 B. Multiaktiivne traditsiooniline | 16 
С. Mõõdukas praktiline 18 C. Mõõdukas traditsiooniline | 22 
D. Passiivne arvutikeskne 24 D. Kultuurihuvita internetikeskne | 20 
E. Passiivne meelelahutusekeskne 7 E. Passiivne | 27 


* Eespool toodud tüpoloogiast mõnevõrra erinevad moodustajatunnused. 


Kultuurisuhte püsiv struktuur 


Võrreldes MeeMa 2014 põhjal tehtud kultuuriaktiivsuse tüpoloogiat 2002. a tüpoloo- 
giaga (vt Vihalemm ja Lauristin, 2015: 212) tõusis osaliselt erinevatest moodustaja- 
tunnustest hoolimata nii 2002. a kui ka 2014. a küsitlustulemuste klasteranalüüsis 
esile eespool kirjeldatuga sarnane kultuurisuhte struktuur (vt tabel 3.1.8). 

Üsna suur sarnasus ilmneb ka MeeMa 2014 tulemuste põhjal tehtud meediakasu- 
tuse tüüpide analüüsi tulemustega, mille puhul moodustajatunnused seondusid eri- 
nevate meediumide ja kanalite kasutamise aktiivsuse ja mitmekesisusega. Eestlaste 
hulgas eristus kuus meediakasutaja tüüpi (vt lähemalt ptk 3.2 käesolevas raamatus): 
• multiaktiivne traditsioonilise meedia kasutaja 
aktiivne uue meedia kasutaja 
• mõõdukalt aktiivne traditsioonilise meedia kasutaja 
• mõõdukalt aktiivne traditsioonilise ja uue meedia kasutaja 
• üksnes uue meedia kasutaja 
• passiivne meediakasutaja. 

Nii kultuurisuhte kui ka meediakasutuse tüpoloogiline analüüs toob esile teatava 
stabiilse struktuuri: ühelt poolt tõusevad esile rohke ja mitmekesise kultuuritarbi- 
misega aktiivsed tüübid (A ja B), neile sekundeerivad mõõdukad, vähesema ja ühe- 
külgsema kultuuritarbimisega (kas traditsiooniliste massimeediumide või interneti 
domineerimisega) rühmad (C ja D). Kõige passiivsem klaster E on oma väheseski 
kultuuriaktiivsuses pigem traditsionaalne, televisioonile orienteeritud, eelistades 
siingi vaid kergemat ajaviitelist sisu. Seevastu nii uusaktiivne B-tüüp kui ka pigem 
passiivne D-tüüp eelistavad uut digitaalmeediat (vt joonis 3.1.10). 

Lubades endale spekuleerimist kultuuriaktiivsuse tuleviku teemal ning pida- 
des silmas ka traditsioonilise kultuuri globaalselt laienevat digitaalset levikut ja 

Joonis 3.1.10. Kultuuriaktiivsuse tüüpide struktuur 
MeeMa 2002-2014 tulemuste põhjal 


Aktiivsed, ressursirikkad 


{ Kultuuriaktiivsuse ` 


„tüüp A -( ¢ Kultuuriaktiivsuse `} 
tüüp B 
Traditsioonilised, Uuenduslikud, 
vanade vanadest 
struktuuride struktuuridest 


säilitajad mittehoolivad 


Passiivsed, ressursivaesed 


loomeprotsessi mediatiseerumist ja audiovisualiseerumist (vt nt Laak ja Viires, 
2015; Ibrus, 2015), võime ette näha aktiivsete A- ja B-tüübi teineteisele lähenemist, 
õigemini traditsiooni ja kultuurimälu taasloova A-tüübi sulandumist uue meedia 
kultuurilisi võimalusi nii looja kui ka tarbijana aktiivselt kasutava B-tüübiga. Tekki- 
mas on kahel teljel polariseerunud rombikujuline struktuur, kus selgesti vastanduvad 
vertikaalteljel ühelt poolt mitmekülgselt aktiivne ressursirikkus ja teiselt poolt res- 
sursivaesus ja ilmajäetus, samas kui horisontaalsel teljel vastanduvad trükisõnakesk- 
sed traditsiooniliste kultuurivormide eelistajad ning kultuuri järjekestvuse hoidjad 
ühekülgsetele „digifuturistidele“ traditsioonilisest kultuurist täielikult võõrdunud 
uue meedia kasutajatele. 

Kultuuriaktiivsuse ja meediakasutuse klasteranalüüs erinevate tunnuste põhjal 
ja erinevate aastate andmeid kasutades tõi püsivalt esile üsna samalaadse struktuuri 
joonisel 3.1.10 kujutatuga. Küllaltki sarnane aktiivsuse ja eelistuste struktuur ilmnes 

ka teistes valdkondades, nt sotsiaalses sidustumises (vt pt 4.3). See annab tunnistust 
erinevaid valdkondi läbistava isomorfse struktuuri olemasolust, mida võib oletusli- 
kult seostada elaviku struktuuriga, õigemini selle muutumisega. 


3.1.4. KOKKUVÕTE 


Viimastel aastakümnetel toimunud kultuurimuutuse põhijooni võib iseloomustada 
järgmiselt. 

1. Uue meedia kultuurilise mõju suurenemine. Alates 1990ndate lõpust, eriti aga 
pärast sajandivahetust, kasvas interneti roll kultuurikanalina Eestis väga kiiresti. 
2014. aastaks oli interneti kasutamine noorte seas kasvanud 100%-ni, jõudnud kesk- 
eas inimeste hulgas üle 85% ning ka pensionäride seas 45%-ni (vt lähemalt ptk 3.2 
käesolevas raamatus). Koos interneti kiire levikuga on raamatu osa kultuurikanalina 
pidevalt vähenenud, ehkki see muutus on toimunud võrreldes interneti pealetungiga 
palju aeglasemas tempos (vt Vihalemm, 2014b; Vihalemm ja Lauristin, 2015). 

2. Paralleelselt interneti tungimisega igapäevaellu toimus teinegi oluline kultuuri- 
line nihe: suurenes tarbijalike väärtuste mõju ja nendele toetuva sümboolse kapitali 
tähendus inimestevahelistes suhetes. Kujunes välja konsumeristlik kultuurimudel, 
millele on omane brändikesksus, inimese ja asjade hindamine nende ,,turuvaartuse“ 
alusel (vt lähemalt ptk 4.1 käesolevas kogumikus). 

3. Fragmenteerumine, killustumine: pakkumise üleküllus kõigis kultuurivald- 
kondades koos kultuuri olulisuse vähenemisega on viinud väheste teoste ümber 
koondunud suurearvulise publiku asendumisele paljude võimaluste vahel killus- 
tunud väikesearvuliste publikutega. Erinevate rahvarühmade kultuurilised eelistu- 
sed eristuvad üha rohkem, esile tõusevad erinevad maitsekultuurid. Kultuuriliste 
tüvitekstide mõju kahaneb, rahvusliku identiteedi ühine kultuuriline alus nõrgeneb 
(vt Lauristin, 2015). 

4. Kultuurilise osaluse polariseerumine. Vanuselised, soolised, hariduslikud ja 
rahvuslikud erinevused kultuuriasutuste külastamises ja raamatuhuvis on viimastel 
aastakümnetel oluliselt suurenenud. 

Kultuuriaktiivsuse tüpoloogiline analüüs toob esile kultuurisuhte olulise muu- 
tumise, raamatukeskse orientatsiooni nõrgenemise ja globaalse internetikeskse 
orientatsiooni esiletõusu. Mõtestades eespool esitatud kultuuriaktiivsuse tüüpide 
mustrit, milles ühelt poolt on klassikaliste kultuuriaktiivsuse vormide kõrvale tõus- 
nud uus internetipõhine aktiivne ja mitmekesine kultuuriosalus, teisalt aga laieneb 
kultuurivõhiklus ja passiivsus, saame viidata kolmele põhilisele protsessile, mis seda 
kultuurinihet on põhjustanud. 

Esiteks, üleminek turumajandusele ja kultuuri funktsioonide muutumine ühis- 
konnas tõid kaasa kultuuritarbimisega seotud väärtuste nihkumise poliitika ja 
ideoloogia väljalt isikliku eneseteostuse väljale. Sellega koos vähenes kultuurisfaari 
normatiivsus, suurenes tarbimiseelistuste vabadus ja mitmekesisus, sh ka vabadus 
kultuuriga üldse mitte tegeleda või eelistada neid kultuuri vorme, mida enne peeti 
väheväärtuslikeks, sobimatuteks või ebatõsisteks. Vähenes üldine kultuurihuvi, suu- 
renes kultuuritarbimise polariseerumine ja kihistumine. 

Teiseks, kultuuriloomet ja kultuuritarbimist on aina enam mõjutanud infotehno- 
loogiline areng, mis muudab kultuurikoode ja loob järjest uusi väljendusvahendeid, 
samas hajutades piire erinevate kultuurivormide ja rahvuslike kultuuriruumide vahel. 

Kolmandaks ja mõlemat eespool mainitut võimendavaks teguriks on põlvkon- 
dade vahetus nii kultuuripublikus kui ka kultuuri loojate seas, mis muudab nii 
väärtuskriteeriume ja huvisid kui ka kultuurimeediumide eelistamist. Klassikaline, 
viimased neli sajandit domineerinud kirjasõna- ja raamatukeskne kultuur loovutab 
oma positsioone nooremate põlvkondade jaoks käepärasemale, aina avaramaid või- 
malusi pakkuvale audiovisuaalsele ja digitaalsele kultuurile. 

Ülalkirjeldatud uuringutulemustele toetudes võime oletada, et Eesti kultuuri- 
väljal on toimumas oluline paradigmaatiline muutus, millest ei jää puutumata ükski 
tegevusvaldkond: koos trükisõna juhtpositsiooni kadumisega nõrgeneb tähelepanu 
kultuuri diakroonsele teljele, vähem oluliseks muutub kultuuri ajalooline aspekt, 
muutuste ja teisenemiste taju, oleviku, mineviku ja tuleviku vahekord. Tugevneb 
kultuuri sünkroonne aspekt, mille keskmes on kultuurimustrite levik piiramatus 
ruumis, sarnaste mustrite ja elamuste korduvus ja üheaegsus. Valdavaks saab vir- 
tuaalmaailma ,,igikestev olevik“. 

LISA 


Tabel 3.1.9. Kultuuriaktiivsuse tüüpide huvisid ja orientatsioone 
iseloomustavad tunnused 2014 


% tüübist 
A-tüüp: D-tüüp: 
multi- B-tüüp: C-tüüp: kultuuri- 
aktiivne | uusaktiivne mõõdukas huvita 
traditsioo- | interneti- | traditsioo- | interneti- | E-tüüp: | Kogu- 
niline keskne niline keskne passiivne | valim 
Kultuuritarbimise mitmekesisus Р 5 
üle keskmise 9 Е 3 9 2 37 
Ajalehtede lugemise aktiivsus ja 64 Ра 38 55 РЕ 3 


mitmekülgsus üle keskmise 


Ei loe ajalehti-ajakirju 12 20 4 41 22 21 


Võrguväljaannete ja portaalide 


jälgimine üle keskmise kl Е $ = 5 Е 
Loobunud ajalehtede lugemisest 30 A А 71 2 

paberil Е 3 3 
Huvi ühiskondlike arutluste vastu 

ajalehtedes, internetis 48 35 32 18 18 29 

üle keskmise 
Kasutab sotsiaalmeediat 56 98 17 85 11 52 
On sotsiaalmeedias jaganud raama- 

tu-, filmi- või muusikasoovitusi Е 66 4 38 4 26 
On järginud sotsiaalmeedias 

esitatud kultuuriga seonduvaid 43 90 9 68 5 41 


soovitusi 


Kasutab tahvelarvutit, nutitelefoni 
suhtlemiseks rohkem kui pool 15 50 9 32 26 34 
tundi päevas 


Jagab internetis sõpradele meedia- 


uudiseid 44 77 19 55 9 47 
Huvi varasemate ajalooperioodide 

vastu üle keskmise a ЊЕ a6 20 Е 31 
Huvi lähiajaloo vastu üle keskmise 46 27 43 18 23 31 
Poliitiline aktiivsus üle keskmise 32 20 1 9 3 14 
Ei loe huvialaseid ja tarberaamatuid 23 23 31 73 77 49 
Ei loe ilukirjandust 18 32 12 74 62 42 
Loeb ilukirjandust vähemalt 1 tund ae z1 73 5 19 sd 

päevas 
jalle 37 36 48 29 36 | 37 
iro ae ро ees 42 ae 63 39 ав 52 
Valiks lugemiseks eesti klassikat 73 46 63 34 39 50 
Valiks lugemiseks luulet 39 27 26 1 т 21 

Tabel 3.1.10. Huvifaktorite koosseis 2014 


Põhikomponentide analüüs, varimaks pööramine, seitsmefaktoriline lahend. Paksus kirjas ja kolo- 
reeritud taustal faktorite põhitunnused 


F7: 
F1: F2: F4: F5: reklaam, 
uudised,| kultuur, Ез: inim- teadus, | autod, F6: mood, 
ühis- kesk- | suhted, | ajalugu, | arvutid, | krimi, selts- 
kond kond | argielu | eetika äri ulme kond 
Riigijuhtide, poliitikute mõtteavaldused еа 55 
ja seisukohad б aot 
Poliitikauudised 0,786 
Arutlused, analüüsid päevateemadel, SES; da8 
poliitilised diskussioonid 4 oon 
Arvamusliidrite, kultuuritegelaste oom sõdi 0266 
seisukohad Я 29 É 
Majandusuudised 0,704 0,339 
Majandus- ја rahandusteemade analüüs 0,524 0,450 0,211 0,260 
Spordiuudised 0,513 0,483 
Luuletused, luulekogud 0,712 
Maailmakirjanduse väärtteosed 0,702 | 0,238 0,288 
Eesti/vene kirjanduse klassika _ 0,698 | 0,214 0,239 
Arvustused ja analüüsid kunstist, jp ней | 
kirjandusest jms 0:566 ma 
Kultuuriuudised 0,430 | 0,573 | 0,199 
Arhitektuur, linnakeskkond, ehitus | 0,511 0,239 0,374 0,258 
Reisimuljed, elu teistes maades | 0,476 | 0,317 
Raamatud ja kirjutised loodusest _ 0,476 0,388 0,298 
Kirjutised tavaliste inimeste muredest ja 
2 0,766 0,209 
röõmudest 
Igapäevaeluks kasulikud teadmised, ЯЕ 
soovitused (23 
Laste, kodu, perega seotud kirjutised 0,721 0,213 
Tervis, meditsiin 0,718 
Elulood, mälestused 0,257 0,387 0,578 
Uudised ja arutlused sotsiaalvaldkonnast | 0,253 0,572 0,383 0,250 
Tänapäeva Eesti elu, inimsuhteid ja saa- 0388 M 25 
tusi käsitlevad raamatud 3 "483 137 
Globaalprobleemid, maailma arengu oa A 
trendid 1234 1734 
Euroopa ajalugu ja tulevik 0,716 
Eesti ajalugu ja tulevik 0,238 0,661 -0,200 
Teaduslikud avastused, teadlaste elu 0,310 0,621 0,332 
Statistika, uuringute tulemused 0,240 0,564 0,246 
Õiguskaitse, seaduslikkuse analüüs 0,385 0,227 0,554 0,246 
Moraali, eetika teemad 0,204 0,264 0,288 0,547 0,252 
Jätkub... 


249 


III OSA. KULTUURISUHTE MUUTUMINE JA MEEDIAKASUTUS 


JÄRG: Tabel 3.1.10. Huvifaktorite koosseis 2014 


F7: 
F1: F2: F4: F5: reklaam, 
uudised, kultuur, | F3:inim- teadus, | autod, F6: mood, 
ühis- kesk- | suhted, | ajalugu, | arvutid, | krimi, selts- 
kond копа | argielu | eetika äri ulme kond 
Filosoofilised mõtteavaldused, esseed 0,203 0,453 0,480 0,202 
Autod, tehnika 
Arvutid, infotehnoloogia areng 0,212 0,206 
Ettevõtlus ja ärielu 0,283 0,210 0,492 
Teadusuudised 0,428 0,324 0,289 
Krimikirjandus, põnevikud 
Armastuslood, armastusromaanid 0,265 0,384 -0,248 0,281 
Politseiuudised 0,307 | -0,233 0,347 0,276 
Fantaasia- ja ulmekirjandus 0,344 0,266 
Reklaam, mood, uued tooted ja teenused 0,229 0,245 0,689 
Seltskonnaelu, tuntud isikud ja suhted 0,450 0,323 0,480 

3.2. MEEDIAKASUTUSE MUUTUMINE: 
INTERNETIAJASTU SAABUMINE 


Peeter Vihalemm ja Ragne Kõuts-Klemm 


Käesolev peatükk annab ülevaate meediasisu jälgimisest traditsioonilisel viisil: trü- 
kitud ajalehtede ja ajakirjade lugemisest, teleri vaatamisest ja raadiokuulamisest 
viimase 15 aasta jooksul (2000—2015), samuti traditsioonilise meediasisu jälgimise 
ülekandumisest internetti. 

Kuna eesti- ja venekeelse elanikkonna jälgitavad meediakanalid on erinevad, siis 
keskendume selles peatükis eestlaste meediakasutuse analüüsile ning viitame võrdlu- 
seks mõningates aspektides ka venekeelse elanikkonna meediakasutuse põhijoontele, 
kui nendes ilmneb olulisi erinevusi. Venekeelse elanikkonna meediakasutust on 
põhjalikumalt analüüsitud peatükis 6.4. 

Sajandivahetusest alates on toimunud suured muutused infokeskkonnas ja 
meediakasutuses — Eesti on astunud internetiajastusse. Kodune infokeskkond 
on kvalitatiivselt teisenenud 200ondate teisest poolest alates, kui arvuti ja inter- 
netiühendus oli juba rohkem kui pooltes Eesti kodudes ning kommunikatsiooni- 
tehnoloogiliste vahendite poolest muutusid kodud üha rikkalikumaks (joonis 3.2.1). 
IT-visionäär Linnar Viigi arvates sai murdepunktiks aasta 2011, mil aktiivsed meedia- 
tarbijad hakkasid saama esmast infot elektrooniliste kanalite kaudu (Pau, 20164). 

Teiselt poolt paistab, et kommunikatsioonivahendite omamine on muutunud üha 
personaalsemaks: on kasvanud perede hulk, milles on mitu telerit ja arvutit, lisaks 
kaasaskantavad nutiseadmed (tahvelarvuti, nutitelefon, e-luger jms), mille kasuta- 
mise viis on valdavalt individuaalne. Meediasisu jälgimine on üha laienenud inimese 
igapäevase liikumise ruumis ning lahutatud kodusest keskkonnast — kaasaskantavad 
nutiseadmed ja väljaspool kodu kättesaadava internetivõrgu laienemine toetavad 

Joonis 3.2.1. Kodu varustatus kommunikatsioonivahenditega 2002-2014 
% koguvalimist 


100 


Mobiiltelefon (mitte nutitelefon) 


75 Internetiühendus 


Sülearvuti 


Personaalarvuti (2014 lauaarvuti) 
Nutitelefon 


T 
2002 2005 2008 2011 2014 Allikas: MeeMa 2002-2014 


individualiseerunud ja ruumist sõltumatut meediakasutust (vt Newman ja Levy, 
2014). Võttes arvesse tohutult kasvanud ligipääsu traditsioonilisele meediasisule 
kaasaskantavate seadmete kaudu, tähendab toimunud muutus ka seda, et massi- 
kommunikatsiooni vahendid ei sünkroniseeri enam inimeste elavikke: igaüks saab 
meediasisu jälgida endale sobival ajal ja kohas. 

Internetikasutajate osakaal täiskasvanud elanikkonnas on Kantar Emori andmetel 
aastatel 2000-2014 kasvanud ligi kolm korda, 28%-lt 84%-le, valdav enamik (83%) 
kasutab MeeMa 2014 andmetel internetti iga päev. Statistikaameti andmetel ula- 
tus 2015. a II kvartalis internetikasutajate osakaal Eesti elanikkonnas vanuses 16—74 
koguni 88%-ni (Statistikaamet 2015)". Selle poolest on Eesti näitajad võrreldavad 
USA ja Suurbritanniaga, kus uuringukeskuste Pew Research Center (2014) ja Ofcom 
(2014) analüüsidele toetuvalt on internetikasutajaid täiskasvanud elanikkonnas 87%. 

Interneti mitmekülgne kättesaadavus ja kasutatavus ning traditsiooniliste 
meediakanalite sisu laialdane levik erinevatele platvormidele on väga suurel määral 
muutnud ka inimeste suhteid traditsioonilise meediaga. 

See on tugevasti muutnud ka suhtlemist pereliikmete ja lähedastega (tabel 
3.2.1). 2014. aastaks oli MeeMa andmetel mobiiltelefoniga helistamine tõusnud 


[1] Aasta hiljem oli sama uuringu kohaselt internetikasutajaid 87%. See lubab arvata, et inter- 
neti kiire levik Eestis on peatunud. 

Tabel 3.2.1. Eri suhtluskanalite kasutamine vanuserühmades 2014 


% vanuserühmast, pingerida vastuste „мада sageli“ + „копа sageli“ osakaalu alusel 
Kui sageli kasutate pereliikmete ja lähedastega | Kogu- 
suhtlemisel järgmisi kanaleid? valim |15-19 | 20-29 30-44 45-54 55-64 65-74 
Isiklik vahetu suhtlemine 
Väga sageli, enamasti + küllalt sageli 91 90 90 94 92 93 88 
Mitte kunagi 1 3 1 0,3 1 1 3 
Mobiiltelefoniga helistamine 
Väga sageli, enamasti + küllalt sageli 91 92 95 94 93 92 85 
Mitte kunagi 3 1 0,4 2 3 3 7 
Mobiiliga SMS sõnumite saatmine 
Väga sageli, enamasti + küllalt sageli 35 61 54 44 38 25 15 
Mitte kunagi 17 8 2 5 12 20 36 
Kiirteadete vahetus (Skype'is, Facebook Messengeris) 
Väga sageli, enamasti + küllalt sageli 28 62 51 39 26 16 4 
Mitte kunagi 49 13 15 33 48 68 82 
Facebook, Twitter ja muud sotsiaalvõrgustikud 
Väga sageli, enamasti + küllalt sageli 28 68 56 36 24 13 4 
Mitte kunagi 53 14 18 32 56 74 85 
E-post 
Väga sageli, enamasti + küllalt sageli 25 16 30 31 33 25 15 
Mitte kunagi 36 21 16 20 30 43 61 
Skype'iga helistamine 
Väga sageli, enamasti + küllalt sageli 24 23 30 25 30 24 17 
Mitte kunagi 50 27 27 39 45 60 74 
Lauatelefon 
Väga sageli, enamasti + küllalt sageli 22 7 5 10 19 24 44 
Mitte kunagi 49 63 66 57 47 42 36 
Kirjad ja postkaardid 
Väga sageli, enamasti + küllalt sageli 6 4 7 5 7 9 4 
Mitte kunagi 41 58 49 44 36 36 38 


kasutussageduselt võrdseks kanaliks isikliku vahetu suhtlemisega, seda ka pensio- 
niealiste inimeste hulgas. Lauatelefoni abil suheldakse oluliselt vähem kui nt saa- 
detakse SMS-e, pooled küsitletutest ei kasuta seda üldse. Üsnagi harva tuleb ette 
kirjade ja postkaartide saatmist. Elektroonilised kanalid on kardinaalselt muutnud 
inimestevahelise suhtlemise viise kogu ühiskonnas, mitte ainult noorte hulgas. 
Eestis läbiviidud kvalitatiivsetest uuringutest (Tamme ja Siibak, 2012; Siibak ja 
Tamme, 2013) nähtub muu hulgas, et uue meedia pakutavad võimalused on tugevalt 
mõjutanud ka perekondlikke suhtlusmustreid. Sageli just nooremate põlvkondade 
töö- ja õpingute mobiilsuse tõttu on paljudes perekondades hakatud omavahelise 

suhtluse hõlbustamiseks ning tihendamiseks üha enam kasutama internetipõhiseid 
suhtluskanaleid (nt Skype, Facebook), mis võimaldavad piiride- ja ajaülest asünk- 
roonset suhtlust, pakkudes samas nii verbaalse, visuaalse kui ka tekstilise kommuni- 
katsiooni sidumise võimalust. Olgugi et vanemate põlvkondade esindajad ei tunne 
end internetis suheldes nii mugavalt ja kindlalt kui nooremate põlvkondade esin- 
dajad, tunnetavad nad siiski, et internetipõhised suhtluskanalid aitavad vähendada 
geograafilist distantsi eri paikades asuvate pereliikmete vahel, sageli vähendavad 
need ka psühholoogilist distantsi (Tamme ja Siibak, 2012; Siibak ja Tamme, 2013). 


3.2.1. ÜLDTENDENTSID MEEDIAKASUTUSES 2000—2015 


Esimese silmatorkava tendentsina saame Kantar Emori andmetele tuginevalt väita, 
et viimase 15 aasta jooksul on traditsioonilisel viisil”! meediasisu jälgimise maht 
vähenenud peaaegu iga meediumi puhul (vt peatüki lisas toodud tabelid 3.2.10 ja 
3.2.11, samuti Vihalemm, 2015). 

Eriti tugevalt on vähenenud paberajalehtede ja -ajakirjade lugemine. Kui aastal 
2000 ei lugenud Eestis üksnes 5% elanikkonnast üldse ajalehti, siis 2015. aastaks oli 
paberlehtede maailmast väljapoole jääjate osakaal tõusnud 26%-ni. Regulaarsete 
lugejate osakaal oli paberlehtede puhul vähenenud 79%-lt 50%-le. Lugejate hulgast 
enamgi on vähenenud lugemise maht – ühe inimese poolt üldiselt (sh ka mõni- 
kord) loetavate lehtede keskmine arv on langenud 2,06-le, regulaarselt loetavate 
paberlehtede arv 1,1-le. Eriti järsk oli kukkumine 2014. aastal. 2015. a toimus stabi- 
liseerumine, isegi väike tõus (vt tabelid 3.2.10 ja 3.2.11 peatüki lisas). Samasugused, 
mõnevõrra isegi tugevamad langustendentsid iseloomustavad ajakirjade lugemist. 

Samas võime näha, et huvi uudiste vastu on elanikkonnas endiselt üpris suur ning 
muutunud on vaid kanalid, mille kaudu uudiseid jälgitakse — n-ö traditsiooniliste 
meediakanalite kahjuks. Ligikaudu neljandik MeeMa 2014. a. küsitlusele vastanutest 
väidab, et nad on loobunud interneti tõttu ajalehtede lugemisest, kümnendik ka tele- 
ja raadiouudiste jälgimisest traditsioonilisel viisil. Eriti palju on loobujaid noorte ja 
nooremas keskeas küsitletute hulgas (vt tabel 3.2.2). Kantar Emori andmetel luges 
2015. а 1 kvartalis Postimehe paberlehte eesti või vene keeles iga päev 230 000 inimest 
ja digitaalsetel platvormidel veel lisaks 169 ооо inimest, 42% kõigist lugejatest (Alla, 


[2] Traditsiooniline meedia või meediasisu jälgimine traditsioonilisel viisil hõlmab meie 
käsitluses ajalehtede ja ajakirjade paberversioone, tele- ja raadiosaadete vastuvõttu teleri või 
raadiovastuvõtja abil. 


254 


3.2. MEEDIAKASUTUS 


Joonis 3.2.2. Delfi ja Postimees.ee lehekülgede 
kogukülastatavus ја külastatavus mobiilibrauseritest 2012-2016 
Nädalane külastatavus tuhandetes 


Delfi kõik brauserid Postimees.ee kõik brauserid 


IM shDelfimobiilibrauser В sh Postimees.ee mobiilibrauser 


2010 
2000 


1848 
1699 |- 
1633 
1500 1445 1469 | 
1110 1146 | 
1001 1011 
1000 965 929 972 | 
845 870 
795 
5 [ 
m KÄI Ма i 
2012 2013 2013 2014 2014 2015 2015 2016 
juuli jaan juuli jaan juuli jaan juuli jaan 


Allikas: http://tnsmetrix.emor.ee/; Tamm, 2016 


2015). Veebis ja eriti mobiilis lugejate hulk suureneb kiiresti (vt Kopli, 2016). Alates 
2012. a. juulist, mil Emor toob olulisema veebilehtede külastatavuse statistika hulgas 
välja lehtede mobiilibrauseritega külastamise näitajad, on viimaste osakaal kasvanud 
ligikaudu 9%-lt pooleni kõigist külastuskordadest (vt joonis 3.2.2). 2016. a. oktoob- 
riks on suhe kaldunud mobiilsete seadmete kasuks ja üle poole külastuskordadest 
tehakse mobiili kaudu (Pau, 2016b). 

Kaasaskantav nutiseade võimaldab uudistega sagedamini kontaktis olla. Kvali- 
tatiivsed meediapäevikutega kogutud andmed viitavad sellele, et uudislehekülgede 


[3] Seejuures peab ütlema, et Postimees, nagu ka Maaleht on loetavuse poolest erandlikud. 
Nende paberversiooni lugejaskond on viimasel viiel aastal olnud suhteliselt stabiilne. Selle 
stabiilsuse säilitamiseks on Postimehe mahtu 2016. a aprillis oluliselt suurendatud (vt Alla, 
2016). 

Tabel 3.2.2. Traditsioonilise meedia kasutamisest loobumine 
uue meedia kasuks vanuserühmades 2014 


% rühmast 


Kas olete viimastel aastatel loobunud mõ- Vanus 
ne traditsioonilise meedia liigi kasutami- 
sest arvuti, interneti või multimeedia ka- | Kogu- 
suks või kasutate seda nüüd väga harva? | valim | 15-19 | 20-29 30-44 | 45-54 | 55-64 | 65-74 | 75-79 


Ei ole millestki loobunud 65 46 43 56 66 78 82 84 
Ajalehtede lugemisest paberil 23 36 36 30 20 16 12 
Uudistesaadete vaatamisest telerist 9 18 20 9 7 3 2 4 
Uudiste kuulamisest raadiost т 15 19 15 12 6 4 


Muusika kuulamisest raadiost, 


muusikakeskusest 14 28 25 17 12 8 5 7 


Muude saadete, filmide vaatamisest telerist 9 23 22 9 7 2 3 2 


sisu kontrollitakse võimaluse avanedes mitu korda päevas – see selgitab Ка, miks 
nädala jooksul ulatub Delfi külastuste arv kahe miljonini. 

Oluline on esile tõsta kahe noorema vanuserühma, 15—19-aastaste ja 20—29-aas- 
taste võrdse tugevusega mõjutatust aktiivsest internetikasutusest. Kuid ei saa sugugi 
öelda, et internet on kujunenud keskseks ja universaalseks meediumiks üksnes kõige 
nooremate hulgas. Nagu kinnitavad teised MeeMa 2014 tulemused, samuti Emori 
andmed, on internetikasutus suhteid traditsioonilise meediaga samavõrra tugevasti 
mõjutanud ka teistes vanuserühmades (Vihalemm, 2015). 

Kui võtta arvesse ka online-väljaannete lugemist, on ajalehtede summaarne loe- 
tavus võrreldes nullindate algusega siiski oluliselt kasvanud. Nagu mitme teisegi 
maa võib ka Eesti puhul öelda, et uudisajakirjanduse jälgimine ei ole kunagi olnud 
nii suur kui praegu (vrd Newman ja Levy, 2014). Samas, edasist kasvu ei saa prog- 
noosida, pigem on tendents pöördunud – kasvab nende hulk, kes ei soovi üldse 
kontakti ,,traditsiooniliste“ uudiste ja lehesisuga. Seda näitavad mh ka uuringud, 
mis analüüsivad uudise tähenduse muutumist inimeste jaoks ja järeldavad, et aja- 
kirjandusliku töö tulemusena sündinud uudis ei ole peamine ja olulisim uudise liik, 
mida inimesed internetikeskkonnas jälgida eelistavad (Erdelez ja Yadamsuren, 2011; 
Velsker, 2014; Härma, 2015). 

Võrreldes 2000. ja 2015. aasta keskmist raadiokuulamisele ja televaatamisele kulu- 
vat aega, mille Kantar Emor on meediakasutuse uuringutes fikseerinud, näeme suh- 
telist stabiilsust: raadiokuulamisele kulutatav aeg on 15 aastaga kasvanud 15 minuti 
võrra päevas (7%) ja televaatamisele kulutatav aeg kahanenud 13 minuti võrra päe- 
vas (5%) (vt tabelid 3.2.10 ja 3.2.11 peatüki lisas). Vahepealsetel aastatel toimunud 

Tabel 3.2.3. Kultuuri- või meediateenuste kasutamine interneti vahendusel 2015 
% rahvarühmast. Vähemalt 15-aastased Eesti elanikud, viimase 12 kuu jooksul 


Sugu Vanus Haridus 

Kogu-| Me- | Nai- Üle | Alla 

valim | hed | sed | 15-24 25-44 45-64 65 kesk | Kesk | Kõrg 
Kasutanud kokku 61 64 57 76 83 60 20 38 58 73 
Ajakirjanduse lugemiseks 46 49 44 46 67 47 14 20 44 60 
Muusika kuulamiseks 47 51 44 70 70 40 9 32 46 55 
Filmide vaatamiseks 42 48 38 66 64 33 8 32 40 50 
Telesaadete vaatamiseks reaalajas 21 24 18 32 32 17 5 14 19 27 
Telesaadete järelvaatamiseks 33 34 32 40 50 30 7 18 30 44 
Raadiokuulamiseks reaalajas 24 27 21 34 38 18 5 14 22 30 
Raadiosaadete järelkuulamiseks 15 17 14 17 25 12 3 7 12 22 


Allikas: Statistikaameti andmebaas 


kõikumised raadiokuulamise ja televaatamise mahus kajastavad pigem muutusi 
andmekogumise metoodikas kui reaalses meediakasutuses. 2003. a jaanuarist alates 
kogutakse Emoris televaatamise andmeid nn telemõõdikute abil, mille kasutusele- 
võtt vähendas andmebaasides fikseeritud vaatamisaega varasemate vaatajapäeviku- 
tega võrreldes“. Raadiokuulamist fikseeritakse endiselt päevikute abil, kuid 2003. 
aastast alates tehakse seda täpsemalt. Kui senini paluti päevikusse 15 minuti täpsu- 
sega märkida raadiokuulamine üldiselt, siis alates 2003. aastast märgitakse eraldi 
raadiokuulamine kodus, autos ja tööl. Täpsem kuulamisaja fikseerimine suurendas 
tugevasti inimeste hinnanguid oma raadiokuulamise ajale. 

MeeMa andmetele tuginevalt võime aga öelda, et järjest on suurenenud inimeste 
hulk, kes ütlevad, et nad üldse ei vaata televiisorit — 2014. a oli neid ligikaudu küm- 
nendik vastajatest ja nooremate vanuserühmade hulgas kaks korda rohkem. 

Võimalust määrata ise oma meediarepertuaar'! kasutatakse üha rohkem – pea- 
aegu pool (46%) nii eestlastest kui ka mitte-eestlastest vaatasid MeeMa andmetel 


[4] Samas jätab Kantar Emori telemõõdik kõrvale telesaadete jälgimise interneti kaudu, mida 
2011. a tegi MeeMa andmetel vähemalt aeg-ajalt ligikaudu pool eestlastest. Andres Jõesaare 
tehtud analüüsi kohaselt tuli ligi pool noorteseriaali „Nullpunkt“ vaatajaskonnast internetist, 
mida traditsiooniline telemõõdikute süsteem ei arvestanud (Jõesaar, 2016). 

[5] Meediarepertuaari mõistet kasutatakse uuemas meediakasutuse uurimise traditsioonis, 
et siduda meediakasutuse uurimine lahti ühe kanali põhisest vaatest ning viidata indiviidi 
enda aktiivsusele ja määravale rollile jälgitava meediasisu individuaalsel komplekteerimisel 
(vt Hasebrink ja Domeyer, 2012). 

2014. a filme ja seriaale internetist tagantjärele. Veidi väiksem oli järelvaatamise 
võimaluse kasutajate osakaal meelelahutussaadete (40%) ja uudiste puhul (38%). 
Vaid 28% eestlastest ja 50% mitte-eestlastest ei kasutanud meedia jälgimiseks arvutit, 
noorte hulgas oli neid alla 10% (MeeMa 2014). 

Statistikaameti andmetel kasutas 2015. a jooksul üle 60% Eesti elanikkonnast 
(noortest ligikaudu 80%) meedia jälgimiseks või/ja kultuuri tarbimiseks internetti. 
Eriti oluline on interneti vahendav roll ajakirjanduse, muusika ja filmide puhul 
(tabel 3.2.3). 

Järjest rohkem on inimeste meediarepertuaari integreeritud sotsiaalmeedia 
(Facebook, Twitter, Instagram, blogid jms). Rohkem kui pool Eesti täiskasvanud 
elanikkonnast (52%) kasutas 2014. a sügisel sotsiaalmeediat (noortest 90%). Nende 
numbrite põhjal võib tõdeda, et kuigi meie noored on sotsiaalmeedia kasutuses maa- 
ilmas esirinnas, siis meie täiskasvanud elanikkonna hulgas on sotsiaalmeedia kasuta- 
jaid märkimisväärselt vähem kui mõnedes suurriikides: nt Ameerika Ühendriikides 
(Pew Research Center 2015) ja Suurbritannias (Ofcom 2016) kasutas sotsiaalmeediat 
vastavalt 74% ja 73% täiskasvanud elanikkonnast (noortest mõlemas riigis 89%). 

Enamik Eesti sotsiaalmeedia kasutajatest (60% ehk 31% kõigist Meema 2014. a 
uuringus küsitletutest) oli jaganud meedias avaldatud uudist, postitanud lingi, kom- 
menteerinud või esitanud küsimusi mõne meedias avaldatud uudisloo kohta. Veelgi 
rohkem, 80% sotsiaalmeedia kasutajatest (42% kõigist küsitletutest) olid ise järgi- 
nud Facebookis või mõnes teises sotsiaalmeedia kanalis avaldatud soovitust lugeda 
mõnda ajalehelugu või raamatut, vaadata mõnda etendust, filmi või saadet (MeeMa 
2014). Teiselt poolt on just nooremate hulgas esile kerkinud rühmad, kes väldivad 
kokkupuuteid ajakirjandussisuga (Velsker, 2014; Kõuts-Klemm, 2016). 

Üldise järeldusena võib öelda, et vähenenud on meedia mõju ajakasutuse tegu- 
rina, päevaste tegevusrütmide määrajana. Vähem on neid, kes istuvad igal õhtul kell 
üheksa teleri ette, et „Aktuaalset kaamerat“ vaadata, sest seda saab teha ka muul ajal 
ja mitte ainult telerist. 

Sarnaseid trende on täheldatud ka mujal maailmas. Näiteks kui 2012. aastal oli 
Suurbritannias arvuti vahendusel filme või telesaateid vaadanud 54% täiskasvanud 
elanikkonnast, siis aastaks 2015 oli see arv tõusnud juba 67%-ni; internetiraadiote 
kuulajaskond on vastavalt tõusnud aga 32%-lt 47%-ni (Ofcom 2016). 

Meediakasutuse arengule on uuel sajandil olnud iseloomulik eri rahvarühmade 
vaheliste erinevuste suurenemine. Kui nõukogudeaegses meediakasutuses olid 
põhilisteks eristavateks teguriteks rahvus ja haridus (Vihalemm, 2006), siis viimastel 
aastakümnetel on nendele lisandunud vanus, mis on kujunenud põhiliseks meedia- 
kasutuse mõjutajaks mitte ainult digitaalse meedia, vaid ka traditsioonilise meedia 

puhul. Eri meediapõlvkonnad polariseeruvad üha selgemini (vt ptk 6.5 käesolevas 
raamatus, samuti nt Siibak ja Kalmus, 2016). Võib arvata, et vanuselised erinevused 
meediakasutuses suurenevad juba lähiaastatel veelgi. Noorte hulgas prognoositakse 
lähema kümne aasta jooksul traditsioonilise raadiokuulamise ja televaatamise tuge- 
vat vähenemist (vt Niitra, 2015; Pau, 2016a). Ilmselt väheneb see väga suurel määral 
ka nooremas keskeas, vanusegrupis 30—44 eluaastat. 

Meediarepertuaare analüüsides ilmneb ka, et teatavaid meediakasutuse mustreid 
ei pruugi leida inimesi sotsiaal-demograafiliste tunnuste alusel rühmitades, vaid et 
meediaeelistusi selgitavad inimese huvid, isiksuseomadused, suhe maailmaga, har- 
jumused jms, mida on massiküsitlusega keeruline hõlmata (Hasebrink ja Domeyer, 
2012; Curtois et al., 2015; Härma, 2015). 


3.2.2. TRADITSIOONILISE MEEDIAKASUTUSE MUUTUMISE PÕHIJOONED 


Peamiste ajalehtede tiraažid ja loetavus 


Inimeste lehelugemise harjumuste muutumine peegeldub ajalehtede trükiarvudes. 
Kõigi peamiste eestikeelsete ajalehtede tiraaž peale Maalehe ja Meie Maa oma on 
2008-2013 tugevasti vähenenud, viimasel kolmel aastal (2013-2016) on langus olnud 
väiksem (tabel 3.2.4). 

Tiraažide vähenemisest hoolimata on võrguväljaannete ilmuma hakkamise tõttu 
paljude ajalehtede summaarne loetavus aasta-aastalt suurenenud. Nagu näeme tabe- 
list 3.2.5, on aastatel 2002—2014 kõigi peamiste ajalehtede puhul peale Õhtulehe 
suurenenud nende mõjuväljas olijate hulk, s.t vähenenud nende eestlaste hulk, kes 
seda väljaannet üldse ei loe. 

Neljandik eestlastest ja 9% venekeelsest elanikkonnast vastas 2014. a sügisel, et 
loeb võrguväljaandeid iga päev. Seejuures ei ole enamasti kasvanud püsilugejate 
osakaal (v.a Postimees ja Maaleht), vastupidi, see on vähenenud, kuid tugevasti on 
kasvanud juhulugejate hulk; kergelt on kahanenud inimeste hulk, kes väljaandega 
üldse kontaktis ei ole (joonis 3.2.3). 

Postimehe püsilugejaid on viimastel aastatel tublisti juurde tulnud, ilmselt online- 
väljaande lugejaskonna jätkuva kasvu arvel. 19% eestlastest vastas 2014. a sügisel, et 
loeb iga päev Postimees.ee materjale. Suurima igapäevase loetavusega online-kanal 
oli Delfi (24%) (МееМа 2014). 

Tabel 3.2.4. Ajalehtede tiraaže 2005-2016 
Tuhandetes, jaanuari seisuga 


2005 2006 |2007 2008 2009 | 2010 2011 |2012 | 2013 | 2014 2015 | 2016 


Üleriigilised lehed 

Postimees 644 664 | 671 | 68,0 | 654 | 594 | 60,3 | 58,2 | 547 | 512 | 50,2 | 50,1 
Eesti Päevaleht 357 | 340 | 37,0 | 35,5 349 | 323 29,6 | 25,9 | 226 | 217 | 203 | 20,1 
Õhtuleht 658 65,7 642 | 615 582 | 539 | 523 | 512 | 508 | 495 | 493 | 48,8 
Äripäev 20,0 | 231 | 225 | 23,9 | 213 | 135 | 133 | 117 | 11,0 11,1 9,9 87 
Eesti Ekspress 577 | 48,5 | 503 | 438 | 387 344 332 | 307 | 30,4 | 307 | 28,6 | зол 
Maaleht* 42,6 452 | 45,2 | 44,1 | 426 | 42,9 | 420 | 441 | 438 | 441 | 433 | 457 
Keskmine 477 | 472 | 477 | 461 | 435 | 394 | 38,5 | 370 | 356 | 347 | 319 | 339 
Venekeelsed lehed 

Postimees vene k - 25,2 | 16,4 | 20,9 | 12,9 12,7 мл 10,2 8,8 7.4 9,0 8,1 
MK Estonija ? 15,6 | 13,8 | 12,0 1,0 | 10,4 | 11,3 12,1 | 12,4 | 12,6 12,1 | 12,5 
Denj za dnjom 14,2 | 15,2 | 16,0 | 15,0 | 12,0 | 12,4 | 13,0 | 12,3 | 104 | 10,2 13,1 11,9 


Kohalikud lehed 
Pärnu Postimees 15,5 15,3 15,5 | 156 | 14,9 | 13,6 13,4 | 13,0 | 12,6 12,3 12,1 11,8 


Narva 71 7,0 12,9 10,7 1,0 11,0 11,1 11,0 11,0 ? ? ? 
Sakala 10 | 113 | 113 | 11,0 | 10,4 97 | 93 92 | 89 87 | 85 83 
Virumaa Teataja 8,4 8,3 8,4 8,2 7,8 уд] 6,9 6,8 6,4. 6,2 6,1 5,9 


Põhjarannik / Se- 
мегпоје Poberežje | 75 | 80 | 77 | 79 | та | 71 | 68 | 67 | 64 | 63 | 62 | 61 


Meie Maa 74 7,8 7,8 7,5 73 72 73 73 73 6,9 6,9 6,9 
Võrumaa Teataja 5,7 5,4 5,5 5,4 5,3 5,0 42 4,0 37 3,5 3,3 3,2 
Järva Teataja 5,8 5,8 5,9 5,8 5,5 47 4,6 4,3 4,0 4,0 4,0 4,0 
Keskmine 8,6 8,6 9,4 9,0 87 8,2 8,0 7.8 7,5 6,8 6,7 6,6 


* Maalehe puhul on toodud veebruarikuu andmed. Igor Mangi horoskoobi avaldamise tõttu on lehe jaanuari 
tiraaž olnud juba aastaid ligemale 10 ооо võrra suurem. 


2 Andmed puuduvad Allikas: Eesti Ajalehtede Liit 


Tabel 3.2.5. Peamiste ajalehtede loetavus eestlaste hulgas 2002-2014 
% eestlastest. Paberleht + võrguväljaanne 


Loeb pidevalt Loeb mõnikord, harva 
2002 2005 | 2008 2011 2014 | 2002 | 2005 | 2008 2011 2014 
Postimees 39 34 40 46 44 38 45 43 43 39 
Eesti Päevaleht 31 22 24 22 19 36 48 48 55 52 
Õhtuleht 42 34 35 33 34 39 47 49 49 46 
Äripäev 13 11 12 10 7 30 38 39 45 44 
Eesti Ekspress 22 17 19 17 13 35 45 46 50 47 
Maaleht 19 14 20 22 23 36 43 43 46 46 
Sirp Р) 2 3 3 3 13 19 20 23 24 


Allikas: МееМа 2002-2014 

Joonis 3.2.3. Peamiste ajalehtede mittelugejate hulk eestlaste seas 2002-2014 
% eestlastest 


2002 2005 MM 2008 M201 8 2014 
75 
57 58 
51 
50 542 
3330 „а 33 29 
25-23 21 
17 17 19 19 17 18 
OT 
о ~ PI 
Postimees Eesti Päevaleht Õhtuleht Äripäev Eesti Ekspress Maaleht 


Allikas: MeeMa 2002-2014 


Raadio ja televisioon 


Raadiokuulamise üldine maht (sellele päevas kulutatav aeg) on Kantar Emori and- 
metel täiskasvanud elanikkonnas alates 2009. aastast veidi vähenenud, televaatamise 
üldine maht püsinud pigem suhteliselt stabiilne (vt peatüki lisas toodud tabelid 
3.2.10 ja 3.2.11). 

Tugevasti on vähenenud raadiokuulamise ja televaatamise maht noorte hulgas 
(vt joonis 3.2.4). 20—29-aastaste seas on televaatamise aeg päevas aastatel 2000-2015 
vähenenud rohkem kui kaks korda, neljalt tunnilt pooleteisele tunnile päevas. Vähe- 
nenud on ka televaatamise ulatus noorte hulgas, televaatajate osakaal noorte seas. 
Kui 2003. aastal vaatas vähemalt korra nädalas (weekly reach) telerit 92% 4-29-aas- 
tastest eestlastest, siis 2015. a oli see 82%. Venekeelsete noorte hulgas oli langus veelgi 
suurem (Jõesaar, 2015: 42). 

Meediakasutuse mahust olulisemgi on küsimus, mida meediast jälgitakse. Oleme 
oma küsitlustulemuste analüüsimisel moodustanud konkreetsete saadete jälgimise 
huvi põhjal viis televaatamise koondtunnust (indeksit): teleuudiste jälgimine, arutlus- 
ja dokumentaalse sisuga saadete, kultuurisaadete, meelelahutussaadete, loodus- ja 
teadussaadete jälgimine!. Vastustes näeme vanemas keskeas ja vanemate vastajate 


[6] Indeksid koondasid endas vastuseid järgmistele küsimustele: 
Teleuudiste jälgimine: „Kui sageli jälgite „Aktuaalset kaamerat“, ,,Seitsmeseid uudiseid“, 
»Reporterit“?“ 


261 


III OSA. KULTUURISUHTE MUUTUMINE ЈА MEEDIAKASUTUS 


Joonis 3.2.4. Raadiokuulamise 
ja televaatamise maht noorte 
vanuserühmades 2000 ja 2015 


Minutit päevas 


Raadiokuulamine 2000 
IN Raadiokuulamine 2015 
MW Televaatamine 2000 


IM Televaatamine 2015 


15-19-aastased 152 


20-29-aastased 211 


о 60 120 180 240 


Allikas: Kantar Emor 


Joonis 3.2.5. Erinevate telesaateliikide 
jälgimine eestlaste vanuserühmades 
2014 


Sagedaste vaatajate, s.t üle vastajate keskmise 
jälgimist märkinute % eestlaste vanuserühmast 


MH uudised 

IN Arutlus- ја doksaated 
IM Kultuurisaated 

IM Meelelahutussaated 
IM Loodus- ја teadussaated 


15-29-aastased 13 
14 
17 
33 
20 


30-44-aastased 27 
23 
22 
23 
29 


45-64-aastased до 
38 
37 
27 
33 


65-79-aastased 47 
53 
38 
26 
40 


Koguvalim 32 
32 
29 
28 
31 


TV arutlus- ja doksaadete jälgimine: „Kas vaatate internetist arutlussaateid tagantjärele?“ 
»Kui sageli jälgite „Vabariigi kodanikke“, ,Foorumit“, Välisilma“, „Kapitali“ „Каћекбпе!“, 
»Kolmeraudset“ rahvusvahelisi uudistekanaleid?“ 

TV kultuurisaadete jälgimine: „Kas vaatate internetist kultuurisaateid tagantjärele?“; „Kui 

sageli jälgite „OP! teatrit ja filmi“, „ОР! kunsti“ „ОР! kirjandusministeeriumi „Мі-а“, „Jüri 


Üdi klubi“?“ 

keskmisest suuremat huvi kõigi saateliikide vastu peale meelelahutussaadete ning 
noorte keskmisest väiksemat huvi kõigi saateliikide vastu peale meelelahutussaadete 
(joonis 3.2.5). 

Televaatamine on viimasel kümnel aastal uute kodumaiste kanalite juurdetuleku 
ja väliskanalite kättesaadavuse järsu suurenemise tõttu mitmekesistunud. Kuigi huvi 
kolme eestikeelse põhikanali vastu on püsinud suhteliselt stabiilne, on suurenenud 
huvi uute eestikeelsete kanalite (ETV2, TV6, TV11, TV12 jne), samuti ingliskeelsete 
globaalkanalite vastu, seda eriti noorte hulgas. Telejälgimise fragmenteerumist on 
toetanud ka laiem emakeelse sisu kättesaadavus (nt eestikeelsete subtiitritega varus- 
tatud filmi- ja seriaalikanalid Fox, Fox Life jt). 2015. a sai Eestis vaadata 347 tele- 
kanalit, neist 27 eestikeelsed ja 107 venekeelsed (Jõesaar, 2015: 40). Kui 2002. a jälgis 
MeeMa andmetel lääne meediakanaleid (s.t põhiliselt ingliskeelseid globaalseid 
telekanaleid) 57% eestlastest, siis 2014 tegi seda 75%, sealjuures 87% vanusegrupis 
15—19 aastat (vene noortest koguni 96%). Eriti aktiivselt jälgivad noored sealjuures 
filmi- ja seriaalikanaleid, samuti kasutavad just nooremad vanusegrupid kõige inten- 
siivsemalt internetist meelepäraste filmide ja seriaalide vaatamise võimalust (2014. a 
sügisel märkis kolmandik 15—29-aastastest, et teeb seda sageli). 


3.2.3. INTERNETIKASUTUSE MUUTUMISE PÕHIJOONED 


Alates 1990ndate lõpust, eriti aga pärast sajandivahetust kasvas internetikasutus 
Eestis väga kiiresti. Kantar Emori andmetel tõusis internetikasutus 15—74-aastaste ela- 
nike seas 28%-lt 2000. aastal 83%-ni 2014. aastal ja Statistikaameti andmetel 2015. aas- 
tal 88%-пі (vt joonis 3.2.6). Kõige nooremas vanusegrupis lähenes internetikasutus 


TV meelelahutussaadete jälgimine: „Kas vaatate internetist filme, seriaale ja meelelahu- 
tussaateid tagantjärele?“; „Kui sageli jälgite telemänge; meelelahutussaateid („Eesti laul“, „Su 
nägu kõlab tuttavalt“ jms); pereseriaale; romantilisi draamasid; komöödiaid; põnevusfilme, 
krimisarju?“ 

TV loodus- ja teadussaadete jälgimine: „Кш sageli jälgite dokumentaal- ja loodusfilme; 

loodus- ja keskkonnasaateid; teadussaateid, populaarteaduslikke filme; ajaloosaateid, dok- 
filme ajaloost?“ 
[7] Kantar Emori andmed 2015. a kohta tekitavad kahtlust usaldusväärsuses. Esimest korda 
alates 2000. aastast näitasid need internetikasutuse vähenemist 2,7% võrra võrreldes 2014. 
aastaga. Seepärast kasutame 2015. a puhul statistikaameti andmeid, mille kohaselt interneti- 
kasutus 3,8% suurenes. 2016 näitasid ka statistikaameti andmed vähenemist 1,2% võrra, mis 
lubab arvata, et internetikasutuse kiire kasv on peatunud. 

Joonis 3.2.6. Internetikasutajad vanuserühmades 2000-2015 
% vanuserühmast 

0——- 15-19 

о] 40-49 
===  Кодимант 
O—-t 60-74 


89 


O— T T T T T T T T T T T T T T T 
2000 2001 2002 2003 2004 2005 2006 2007 2008 2009 2010 2011 2012 2013 2014 2015 


Allikas: Kantar Emor, Statistikaamet (2015. a andmed) 


sajale protsendile juba 2006. aastal, keskeas inimeste hulgas tõusis üle 75% aastal 
2009. Viimastel aastatel on jõudsalt kasvanud internetikasutus pensioniealiste seas, 
jõudes 2015. a statistikaameti andmeil esmakordselt üle poole, 54%-ni. Haridus- 
rühmade vahel on erinevused selles valdkonnas väiksemad kui vanuserühmade 
vahel. Eestlaste ja venekeelsete vastajate vahel, samuti meeste ja naiste vahel ei ole 
internetikasutuse levikus olulisi erinevusi. 

Suurenenud ei ole mitte ainult internetikasutajate hulk, vaid ka kasutussagedus. 
Kui 2005. a oli igapäevaseid internetikasutajaid 51% kõigist küsitletutest, siis 2014. 
aastal oli neid 69% (tabel 3.2.6), 84% kõigist internetikasutajatest. 

2014. a küsimustikus oli küsimus vahendite kohta, mille abil praegusel ajal inter- 
netti kasutatakse. Sülearvuti edestab selles suhtes selgelt lauaarvutit, seda kasutab 
72% kõigist internetikasutajatest lauaarvuti 62% vastu. Meie andmetel oli nutitelefoni 
abil 2014. a sügisel internetis 43% ja tahvelarvuti abil 23% internetikasutajatest. Kõige 
rohkem kasutatakse neid vahendeid suhtlemiseks ja meedia jälgimiseks (ligikaudu 
kolmveerand nutitelefoni ja tahvelarvuti kasutajatest). 

Tabel 3.2.6. Interneti kasutussagedus rahvarühmades 2008 ja 2014 
% rahvarühmast 


2008 2014 

Millal Te viimati inter- Viimasel | Pole kunagi Viimasel | Pole kunagi 
netti kasutasite? Täna, eile nädalal kasutanud | Täna,eile nädalal kasutanud 
Koguvalim 60 8 29 69 7 18 
Rahvus 

Eestlased 61 7 28 73 7 15 

Venekeelsed 55 8 32 59 9 25 
Haridus 

Alla keskhariduse 50 8 39 55 6 34 

Keskharidus 55 т 31 64 9 20 

Kõrgharidus 76 7 16 86 5 6 
Vanus 

15-19 89 6 о 96 3 

20-29 84 10 3 93 5 

30-44 69 11 17 88 7 3 

45-54 53 10 34 70 1 12 

55-64 35 8 53 58 10 23 

65-74 16 3 79 41 7 44 


Allikas: MeeMa 2008, 2014 


Tabel 3.2.7. Arvutikasutuse ajakulu eri tegevusteks vanuserühmades 2014 
% vanuserühmast; arvutikasutus tavalisel argipäeval 


Ei kasuta selleks arvutit Üle ühe tunni 
Kogu Kogu- 
valim |15—19 20-2930-44 45-54 55-64 65-74|valim|15-19 20-29 30-44 45-54 55-64|65-74 
Tööks 59 60 48 40 53 59 82 28 13 38 44 34 28 10 


Õppimiseks, ene- 


setäienduseks 50 9 29 37 50 58 78 17 46 33 18 17 8 5 


Meedia jälgimi- 
seks arvuti abil 
Suhtlemiseks (sh 
sotsiaalmeedia | 40 4 13 23 42 53 66 16 53 40 18 26 6 6 
ja Skype) 
Mängimiseks 69 19 54 64 75 82 83 9 36 17 30 3 3 2 


35 8 10 17 35 47 62 15 33 26 19 13 10 7 


Millised on aga üldise arvutikasutuse valdkonnad ja ajakulu nendes valdkondades? 

Tabelis 3.2.7 on toodud küsitlustulemused vanuserühmades 2014. a sügisel. 

Näeme, et kõige laialdasemalt kasutatakse arvutit meedia jälgimiseks, eriti noorte 
ja nooremas keskeas vastajate hulgas (kuigi selleks kulutatav aeg jääb enamasti alla 

ühe tunni). Ligikaudu sama tavapärane Joonis 3.2.7. Arvutikasutuse aktiivsus ја 
on arvuti kasutamine suhtlemiseks. Aja- Mitmekülgsus vanuserühmades 2014 
kulu suhtlemisele on noorte hulgas oluli- Üle küsitletute keskmise kasutajate % 


selt suurem kui meedia jälgimisele. 29% A 
15—19-aastastest kasutab arvutit suhtle- aga al | 
miseks üle 3 tunni päevas (võrdluseks – 304A 37 | 
õppimiseks kasutab arvutit üle 3 tunni aa ЗА 
päevas 19% sellest vanusegrupist). Juba 55-64 15 
järgmises vanusegrupis, 20—29-aastaste 65-74 6 
hulgas läheb arvuti abil suhtlemisele Koguvalim 27 


palju vähem aega, 14% kulutab selleks 
üle 3 tunni. Esiplaanile tõuseb töö, mil- 
lele üle з tunni päevas kulutab 28%, 30—44-aastaste hulgas isegi 35%. 

Arvutikasutuse aktiivsus ja mitmekülgsus on vastava indeksi põhjal ootuspäraselt 
kõige suurem 15—19-aastaste hulgas ning langeb proportsionaalselt vanuse suurene- 
misega (vt joonis 3.2.7). 


3.2.4. MEEDIAKASUTUSE MUSTRID 


Meediakasutuse sisulisi erinevusi eri rahvarühmades näeme selgemini, kui vaadata 
mitte üksiknäitajaid, vaid tunnuste kombinatsioone, koondades erinevad huvid ja 
eelistused teatavateks üldistatud mustriteks. Seda võimaldab teha klasteranalüüs. 

MeeMa eri aastatel läbiviidud küsitluste põhjal näeme meediakasutuse mustrites 
üpriski püsivaid kanalite ja meediumide kombineerimise viise (vt Lauristin jt, 1987; 
Kõuts, 2004; Vihalemm, Lauristin ja Kõuts, 2012; Kõuts, Vihalemm ja Lauristin, 
2013 jt). Üldjuhul eristuvad küsitletud üksteisest meediakasutuse üldise aktiivsuse 
ja mitmekülgsuse poolest, teiselt poolt traditsioonilisele või uuele meediale orien- 
teerituse poolest. Samasugustel alustel eristusid 2014. a küsitluses kuus meediakasu- 
tuse tüüpi (klasteranalüüs k-keskmiste meetodil) (tabel 3.2.8). Võrreldes 2011. aasta 
küsitlusega on selgemalt tulnud esile ainult uuele meediale orienteeritud rühm (vrd 
Vihalemm, Lauristin ja Kõuts, 2012). 

I tüüp, multiaktiivne traditsioonilise meedia kasutaja (16% küsitletutest). 
Sellesse tüüpi koonduvad väga aktiivsed ja mitmekülgsed traditsioonilise meedia 
kasutajad, kes loevad palju ajalehti ja ajakirju, loevad raamatuid, kuulavad raadiot 
ja vaatavad telerit. Televisioonis on nende huvi suunatud uudistele ning arutlus- ja 
dokumentaalsaadetele, aga keskmisest kõrgema kultuurihuvi tõttu jälgivad nad ka 
kultuurisaateid. Selles tüübis võib märgata pigem avalik-õiguslike kanalite eelistamist 

Tabel 3.2.8. Meediakasutuse tüübid eestlaste hulgas 2014 


Indeksite keskmiste erinevused eestlastest küsitletute keskmisest viiepallisel skaalal. Paksus kirjas ja 
koloreeritud taustal suurimad erinevused keskmisest (sinine — keskmisest suurem, punane – kesk- 
misest väiksem) 


Indeksi 
kesk- 
Itüüp | Iltüüp Ш«дор | IV tüüp V tüüp VI tüüp | mine 

Klastri suurus (% eestikeelsetest küsitletutest) 16 13 22 18 14 17 
Kodu varustatus kommunikatsiooni- 

vahenditega 0,29 0,55 -0,33 0,45 0,15 -0,83 3,29 
Ajalehtede lugemise aktiivsus ja mitmekülgsus 0,91 0,45 0,23 0,12 | -0,93 -0,83 3,16 
Raadiokuulamise aktiivsus ja mitmekülgsus 0,73 0,43 0,12 0,09 | -0,84 -0,55 3,12 
Televaatamise aktiivsus ja mitmekülgsus 0,91 0,23 -0,29 0,41 | -0,89 -0,30 3,06 
Ajakirjade lugemine 0,98 -0,02 -0,02 -0,02 -1,02 -1,02 3,02 
Teleuudiste jälgimine 0,97 0,12 0,22 | -0,08 -1,42 -0,01 3,01 
TV arutlus- ja doksaadete jalgimine 1,19 0,22 0,60 | -0,40 -1,26 -0,59 2,97 
TV meelelahutussaadete jälgimine 0,13 0,17 0,21 0,16 | -0,54 -0,25 2,97 
Avalik-õiguslike kanalite jälgimine 1,02 -0,12 0,53 -0,29 -1,43 -0,21 2,91 
Arvutikasutuse aktiivsus ja mitmekülgsus 0,28 1,36 -0,78 0,38 0,77 -1,31 2,83 
Lääne meediakanalite jälgimine 0,99 1,07 | -1,05 0,59 0,10 -1,04 2,80 
Kultuuriväljaannete jälgimine 1,08 0,93 0,36 -0,50 -0,55 -1,20 2,72 
Võrguväljaannete ja portaalide jälgimine 0,77 1,03 -0,76 0,58 0,15 -1,22 2,69 
TV kultuurisaadete jälgimine 1,57 0,60 0,71 -0,81 -0,99 -1,15 2,50 
Ajakulu raamatute lugemisele 0,62 0,48 0,61 -0,48 | -0,75 -0,59 2,46 
Erinevate sotsiaalmeedia kanalite kasutamine -0,51 1,86 -1,01 0,38 1,30 -1,12 2,28 
Internet tahvelarvuti ja nutitelefoni abil: -озв ШОИ on | оол | -072 | 188 

aktiivsus ja mitmekülgsus 


kommertskanalitele. Tüübi esindajate arvutikasutus on elanikkonna keskmise tase- 
mel ning arvuti on neile eelkõige vahend, mis võimaldab täiendada tavapärast mee- 
diarepertuaari, ning arvutit ei kasutata suhtluseks. Viimasele osutab see, et selles 
tüübis on sotsiaalmeedia kasutus tugevasti alla keskmise. Sotsiaal-demograafiliselt 
koosseisult domineerib siin vanem keskiga (45—64-aastased), keskmisest oluliselt 
rohkem on kõrgharidusega inimesi ja tallinlasi, keskmisest veidi rohkem mehi ja 
jõukamaid inimesi. 

II tüüp, aktiivne uue meedia kasutaja (13% küsitletutest). Siia tüüpi liigitus 
kõige vähem küsitletuid. Oma meediaorientatsioonilt on see mõnevõrra sarnane 
eelmise tüübiga, kuid selle erinevusega, et traditsioonilist meediat kasutavad siia 
liigitunud inimesed eelkõige nüüdisaegse kommunikatsioonitehnoloogia vahen- 
dite, tahvelarvutite ja nutitelefoni abil. Nende meediarepertuaar on pigem lugemis- 
keskne: jälgitakse online-ajalehti, erinevaid kultuuriväljaandeid ja portaale. Seevastu 

televaatamisele pühendatakse aega pigem vähem kui esimeses tüübis, v.a televisiooni 

kultuurisaated, mille vastu on nende huvi keskmisest kõrgem. Kuna selle tüübi võõr- 
keelteoskus on teistega võrreldes parim, siis on nende hulgas ka kõige suurem lääne 

meedia jälgimise aktiivsus. Huvi lääne meedia vastu ei tulene aga usaldamatusest või 

kriitilisusest kohaliku meedia suhtes, vaid selle taga võib näha lihtsalt avatust maa- 
ilmas toimuvale ning vajadust olla mitmekülgsemalt informeeritud. Selles tüübis on 

palju noori ja kõrgharidusega inimesi, keskmisest veidi rohkem naisi ja suuremate 

linnade elanikke. 

III tüüp, mõõdukalt aktiivne traditsioonilise meedia kasutaja (22% küsitle- 
tutest). Kolmas tüüp hõlmab kõige suurema osa eestlastest ning selle meediakasu- 
tust võib iseloomustada mitmes mõttes keskmisena. Sellele tüübile on iseloomulik 
keskmisel määral traditsiooniliste kanalite jälgimine — ajalehtede ja ajakirjade luge- 
mine, raadiokuulamine, televaatamine. Pigem eristab siia tüüpi kuuluvate inimeste 
meediamustrit see, mida nad võrreldes teistega ei tee või teevad oluliselt vähem. 
Tüübile ei ole iseloomulik jälgida lääne meediat ja ka arvutikasutuses on nad pigem 
tagasihoidlikud. Viimane tähendab ka, et uudisportaalide lugemine ja sotsiaalmeedia 
kasutus on selles rühmas võrreldes kõigi küsitletutega kõvasti alla keskmise. Nende 
kodu varustatus erinevate kommunikatsioonivahenditega on kõige tagasihoidlikum. 
Selles tüübis on teistega võrreldes oluliselt rohkem vanemaid inimesi ja mõnevõrra 
rohkem naisi. 

IV tüüp, mõõdukalt aktiivne traditsioonilise ja uue meedia kasutaja (18% 
küsitletutest). Meediajälgimises on see tüüp pigem orienteeritud televisioonile ja 
siin eeskätt selle meelelahutuslikule poolele. Teleuudiste ja avalik-õiguslike kanalite 
jälgimine on keskmisest pigem väiksem, seevastu huvi lääne meedia vastu veidi 
üle keskmise. Lisaks telemeelelahutusele jälgitakse ka võrguväljaandeid ja portaale. 
Tüüpi liigitunud inimesed on väikese kultuurihuviga, ei jälgi kultuurisaateid ega 
huvitu raamatute lugemisest. Oma sotsiaal-demograafiliselt koosseisult on neljas 
tüüp väga lähedane eestlaste keskmisele, vanemaid (pensionieas) inimesi on kesk- 
misest mõnevõrra vähem, 20—44-aastasi rohkem. 

V tüüp, üksnes uue meedia kasutaja (14% küsitletutest). Sellesse tüüpi liigitu- 
nud inimeste meediahuvi erineb selgelt teiste tüüpide omast. Huvi traditsioonilise 
meedia vastu on neil peaaegu puudub: nad ei loe ajalehti ja ajakirju, ei vaata telerit, 
ei kuula raadiot, ei tunne huvi raamatute vastu. Kõigi nende indeksite puhul on sellel 
tüübil kõige madalamad näitajad. Nende kultuurihuvi on väga väike, uudismeedia 
jälgimise harjumus peaaegu puudub. Tüüpi iseloomustab aktiivne arvuti- ja eriti 
sotsiaalmeedia kasutus, minimaalselt jälgitakse uudisportaale ja lääne kanaleid ning 
võib arvata, et sedagi pigem isikliku huvi või meelelahutuslikus võtmes. Selles tüübis, 

Tabel 3.2.9. Meediakasutuse tüüpide sotsiaal-demograafiline koosseis 2014 


% tüübist. Paksus kirjas ja koloreeritud taustal suured erinevused keskmisest (sinine – keskmisest 
suurem, punane – keskmisest väiksem) 


Eestlased 
keskmi- 
l tüüp litiip | Illtüüp | IVtüüp | Vtüüp | VI tüüp selt 
Sugu 
Mehed 53 42 39 49 53 50 47 
Naised 47 58 61 51 47 50 53 
Vanus 
15-19 1 14 <1 9 17 1 6 
20-29 6 43 1 26 54 6 20 
30-44 16 22 9 32 22 17 19 
45-54 26 15 12 17 5 21 16 
55-64 27 3 24 14 1 21 16 
65-74 20 42 3 23 18 
75-79 5 1 10 о о 1 5 
Haridus 
Alla keskhariduse 5 13 10 18 35 41 20 
Keskharidusega 43 46 60 53 43 50 50 
Kõrgharidusega 52 41 30 30 22 9 30 
Sissetulek pereliikme kohta 
Alla 160 euro 2 Б 5 7 12 1 7 
161–250 10 5 7 10 7 19 10 
251–400 30 21 47 29 22 37 32 
401–600 27 36 27 26 24 17 26 
Üle 600 euro 31 27 10 25 33 13 22 
Elukoht 
Tallinn 34 29 30 19 22 13 24 
Tartu, Pärnu 15 20 10 13 21 9 14 
Tallinna, Tartu, Pärnu ümbrus 1 12 8 13 15 13 1 
Väikelinn 25 19 32 27 26 40 29 
Maapiirkond 15 19 21 29 16 27 22 


nagu ka II tüübis domineerivad tugevasti noored (71% vanuses alla 30), paljud alles 
omandavad haridust või on kooli pooleli jätnud (35% on vähema kui keskharidu- 
sega). Tüübis on mõnevõrra rohkem mehi kui naisi. Sissetulekute tase on ebaüht- 
lane (kõige kõrgem polariseerumine, suhteliselt paljud on kas väga madala või väga 
kõrge sissetulekuga). Tegemist on meediakasutuse mustriga, mida meie varasemates 
uuringutes ei ole selgelt esile tulnud. 

Joonis 3.2.8. Meediakasutuse tüüpide elulaadilised erinevused 2014 
Tüüpide erinevused eestlaste keskmisest vastavate indeksite vaates 


IM Eesti-sisene NW Läänemaade [M Orientatsioon tööle IM Seltsielu, uus В Lugemine, tubased 
liikuvus kogemus ja enesetäiendusele meedia, sport harrastused 


I tüüp II tüüp III tüüp IV tüüp 


75 179 


14 


729 


VI tüüp, passiivne meediakasutaja (17% küsitletutest). Sellesse tüüpi liigitunud 
eestlastel on kõigi indeksite väärtused pigem alla keskmise, meediakasutus väga 
vähene (eriti madalad näitajad on uue meedia kasutuses ja kultuuriväljaannete jäl- 
gimises). Keskmisel määral jälgivad selle tüübi esindajad ainult teleuudiseid, mõne- 
võrra ka meelelahutussaateid. Selline meediakasutuse muster on omane vanemas 
keskeas ja pensioniealistele inimestele, suur osa (41%) neist on vähema kui kesk- 
haridusega. Sissetulek on keskmisest oluliselt väiksem, elukoht pigem väikelinn ja 
maapiirkond. Siia liigitunud inimesi iseloomustab ka kõige kehvem võõrkeelteoskus, 
mis ilmselt piirab nende meediakasutuse võimalusi. 

Sotsiaal-demograafilise koosseisu poolest on omavahel sarnased I ja II tüüp, mil- 
lest esimene on pigem keskealiste ja teine pigem nooremaealiste kõrgharidusega 
eestlaste grupp. Iseloomulik on, et esimeses on keskmisest veidi rohkem mehi ja 
teises keskmisest veidi rohkem naisi. Täiesti vastandlikud on vanuse ja soo poolest 
Ш ja У tüüp. Mõõdukalt aktiivne traditsioonilise meedia kasutamine (III tüüp) 
on iseloomulik pigem pensioniealistele naistele ja üksnes uue meedia kasutamine 
(V tüüp) iseloomustab pigem nooremapoolseid mehi (tabel 3.2.9). 

Oma elulaadi ja huvide poolest on meediakasutajate tüübid suhteliselt erine- 
vad (vt joonis 3.2.8). Elulaadilt on mõnevõrra sarnased aktiivse meediakasutusega 

silma paistvad I ja П tüüp, neile vastan- 

dub VI tüüp. Esimesed kaks on aktiivsed 

kultuurihuvilised ja laialdaselt liikuvad, 
Kultuuritarbimise В Osalus kultuuri ja viimasesse tüüpi on aga koondunud 
rhitmekülgsus spordi kd väheste huvidega ja elustiili poolest 
pigem väheliikuvad inimesed. Küsitle- 
tute kontakte ja liikuvust nii Eesti sees 
kui ka läänemaades võib käsitleda kui 
aktiivse ja mobiilse elustiili üht väljen- 
dusviisi. Aktiivsed meediakasutajad, st 
I ja II tüüp, eristuvad seejuures omavahel 
eelkõige selle poolest, kuivõrd aktiivsed 
on tüüpi liigituvad inimesed ka muude, 
meediast väljapoole jäävate tegevuste 
poolest – П tüübile on iseloomulik suur 
Eesti-sisene liikuvus, seltsieluline aktiiv- 
sus ning osalemine kultuuri ja spordi 
suurüritustel, samuti teistest tüüpidest 
oluliselt kõrgem orientatsioon enese- 
täiendamisele ја tööle. Seevastu multi- 
aktiivne traditsioonilise meedia kasutaja 
(I tüüp) on pigem vähem orienteeritud 
nii tööle ја enesetäiendusele kui ka selt- 
sielule ja spordile ning tegeleb rohkem tubaste tegevustega, milles oletatavalt on 
suur osakaal just meediajälgimisel, sh lugemisel. Nii I kui ka II tüübil on keskmisest 
oluliselt rohkem kontakte väljaspool Eestit ja nad reisivad palju, eelkõige lääne- 
riikides. VI tüüp (passiivne meediakasutaja) vastandub neile kahele kõigis vaadeldud 
elulaadilistes tegevustes. 

V tüüp (üksnes uue meedia kasutaja) on elulaadi poolest samuti küllaltki aktiivne 
ning see aktiivsus on enamasti suunatud kodust väljapoole, avaldudes seltsielulise ja 
sportliku aktiivsusena, samuti küllalt selge orientatsioonina tööle ja enesetäiendusele. 
Selle tüübi esindajatel on igapäevategevuste hulgas erakordselt vähene tubaste tege- 
vuste ja lugemise osakaal. Huvi lugemise vastu on neil isegi nõrgem kui passiivsel 
VI tüübil. 

III ja IV tüüp, s.t mõõdukalt aktiivne traditsioonilise meedia kasutaja ja mõõdu- 
kalt aktiivne traditsioonilise ning uue meedia kasutaja sarnanevad oma elulaadilise 
aktiivsuse taseme poolest, see on eestlaste keskmise lähedal või sellest pisut madalam. 


Vtüüp VI tüüp 

Joonis 3.2.9. Usaldus ja osalus meediakasutuse tüüpides 2014 
Tüüpide erinevused eestlaste keskmistest vastavate indeksite vaates 


IM Üldine poliitikahuvi = IW Kodanikuaktsiooni- = IM Kodanikuühendustes Ш Usaldus institutsioonide 
ja aktiivsus des osalemine osalemine vastu 


Іайр II tüüp III tüüp IV tüüp V tüüp VI tüüp 


74 


06, 27. ,06 


- 10 || ag 
= 17. 

Need tüübid erinevad aga selle poolest, millele nende aktiivsus on suunatud. Ainult 
traditsioonilise meedia kasutaja jaoks (III tüüp) on tavapärasemad tubased tegevu- 
sed ja lugemine, sh aktiivne huvi kultuuri vastu, samas kui nii traditsioonilise kui 
ka uue meedia kasutaja jaoks (IV tüüp) on omasem kasutada võimalusi väljaspool 
kodu. Nii Eesti-sisese liikuvuse kui ka läänemaade kogemuse, seltsielulise ja sport- 
liku aktiivsuse näitajad on IV tüübil oluliselt kõrgemad kui III tüübil. Kultuuri- 
tarbimise mitmekülgsus on III tüübil veidi üle küsitletute keskmise, IV tüübil alla 
selle, piirdudes eelkõige osalusega kultuuri ja spordi suurüritustel. 

Nii meedia kui ka riiklike institutsioonide usaldamise poolest ei eristu meedia- 
kasutajate tüübid olulisel määral. Usaldus meedia ja riigiinstitutsioonide vastu on 
eestlaste hulgas üldiselt kõrge (mõlemad on Eurobaromeetri uuringute järgi Euroopa 
Liidu keskmisest kõrgemad, vt Eurobarometer 2015). Küll aga eristuvad need tüübid 
sotsiaalses ja poliitilises elus osalemise aktiivsuse poolest. Näeme, et kodanikuühis- 
konna eestvedajaid on ilmselt rohkem І ja II tüübis, samuti leiab keskmisel määral 
aktiivseid inimesi III ja IV tüübist. V ja VI tüübile on iseloomulik huvi puudumine 
poliitika ja kodanikualgatuse ning ühiskonnaelus osalemise vastu (vt joonis 3.2.9). 

Seos aktiivse ja mitmekülgse meediakasutuse ning aktiivsema osaluse vahel ühis- 
konnaelus on Eesti elanikkonnas olnud jälgitav paljude aastate vältel (Lauristin jt, 
1987; Kõuts, Vihalemm ja Lauristin, 2013) ning samalaadne seos on ilmnenud ka 
teistes Euroopa riikides läbiviidud uuringutes (Delhey ja Newton, 2002; 2005). 

Meediakasutajate tüpoloogiline analüüs võimaldab teha viimase tosina aasta 
jooksul toimunud muutuste kohta huvitavaid järeldusi. 2014. a küsitlustulemuste 
analüüs tõi esile mitu suurt erinevust võrreldes 2002. a küsitluse põhjal tehtud 
klasteranalüüsiga. Viimatimainitu põhjal väitsime, et Eesti elanikkonnas dominee- 
risid uue sajandi algul traditsioonilise meedia kasutajad: kolm tüüpi kuuest (kokku 
55% küsitletutest) ei kasutanud internetti (Vihalemm, Lõhmus ja Jakobson, 2004: 
145, 345). 2014. a küsitlustulemuste klasteranalüüsi põhjal eristunud kuuest tüübist 
oli vaid kaks sellist, kus oli märkimisväärsel hulgal neid, kes ei kasutanud internetti 
(VI tüübis 51% ja III tüübis 27%). Kahe tüübi puhul (II ja V, kokku 27% küsitletutest) 
domineeris tugevasti uue meedia kasutus, eriti üksnes uuele meediale orienteeritud 
V tüübis. Kui sellele lisada IV tüüp, mille mõõdukas meediakasutus on ka suunatud 
pigem uuele meediale, võib öelda, et uue meedia eelistajad moodustavad ligikaudu 
poole, 45% küsitletud eestlastest. 

200ondate esimese poole küsitlustulemused võimaldasid järeldada, et tradit- 
siooniline ja uus meedia täiendavad üksteist. Ainult kõige nooremas vanusegrupis, 
15—19-aastaste hulgas võis märgata, et uus meedia on traditsioonilise välja tõrjunud 
(Vihalemm, 2006: 27). 2014. a sügisel toimunud küsitluse ajaks oli see toimunud 
juba rohkem kui veerandi eestlaste puhul (II ja У tüüp, mille koosseisus on enamasti 
20—44-aastased). 


3.2.5. KOKKUVÕTE 


Alates sajandivahetusest on eestlaste meediakasutuses toimunud järgmised muutused. 

• Meediasisu jälgimine traditsioonilisel viisil (paberlehe lugemine, televaatamine 
televiisorist ja raadiokuulamine raadioaparaadi kaudu) on vähenenud nii mahu 
kui ka mitmekesisuse poolest. 

• Süvenenud on rahvarühmade erinevused meediakasutuse mahtudes, viisides ја 
kanalieelistustes. 

e Eriti tugevalt on vähenenud paberajalehtede ja -ajakirjade lugemine, kuid aja- 
lehtede veebiväljaannete jälgimine on seevastu kasvanud kõigis vanuserühmades. 

• Raadiokuulamisele ja televaatamisele päevas keskmiselt kulutatud aeg on olnud 
suhteliselt stabiilne, kuid erineb vanuserühmades oluliselt ning on väga tugevasti 
vähenenud nooremate küsitletute hulgas (15—29-aastaste seas). 

• Huvi uudiste vastu on eestlaste hulgas endiselt väga suur, kuid üha vähem jälgitakse 
neid traditsioonilisel viisil ja üha rohkem internetist. 

• Vähenenud on meedia mõju ajakasutuse tegurina, päevaste tegevusrütmide määra- 
jana. Järjest vähem on neid, kes kogunevad kindlal kellaajal televiisori või raadio 
juurde, et teatud saadet jälgida, sest seda saab teha ka muul ajal ja muul viisil. 


Kui tuua välja erinevaid meediakasutajate tüüpe, siis eestlaste meediakasutust eris- 
tavad kaks peamist mõõdet: 1) meediakasutuse aktiivsus ja mitmekülgsus ning 
2) orientatsioon kas traditsioonilisele või internetimeediale. Nende alusel eristuvad 
kuus rühma: 1) multiaktiivne traditsioonilise meedia kasutaja, 2) aktiivne uue mee- 
dia kasutaja, 3) mõõdukalt aktiivne traditsioonilise meedia kasutaja, 4) mõõdukalt 
aktiivne traditsioonilise ja uue meedia kasutaja, 5) üksnes uue meedia kasutaja ja 
6) passiivne meediakasutaja. Nendele rühmadele on iseloomulikud ka erinevad 
huvid ja elulaad, erinev suhe ümbritsevaga ning erinev osaluse aste ühiskonnas, 
poliitikas ja kultuurielus. 

Viimase tosina aastaga on selgelt tulnud esile meediakasutaja tüüp, kelle meedia- 
repertuaar piirdub eelkõige sotsiaalmeediaga ning väga vähesel määral interneti- 
portaalide ja veebilehtedega. Ilmselt domineerib selle tüübi huvide seas suhtlus- ja 
meelelahutushuvi, samas kui huvi uudiste ja arutluste vastu on vähene. Võib väita, et 
esimese ja viimase MeeMa küsitluse vahele jäänud aja jooksul on toimunud oluline 
murrang elanikkonna meediaeelistustes: ligi pooled eestlastest eelistavad meedia- 
kasutuseks internetikeskkonda. See omakorda tähendab auditooriumi veelgi ulatus- 
likumat fragmenteerumist. Meediakasutus ei ole enam inimeste elavikke sünkroni- 
ѕеегіу mehhanism – kasvanud on individuaalne vabadus valida sobiv hetk ja koht 
meediasisuga kontaktis olemiseks. 

3.3. INTERNETIKASUTUS ЈА 
SOTSIAALMEEDIA KASUTUS 


Ragne Kõuts-Klemm, Pille Pruulmann-Vengerfeldt, 
Andra Siibak, Marju Lauristin 


Viimastel kümnenditel intensiivselt arenenud info- ja kommunikatsioonitehnoloo- 
gia on võimaldanud kujuneda ulatuslikul võrguühiskonnal, kus puudub keskne ja 
suure võimuga infojagamise institutsioon ning on võimalikud iga üksiku inimese 
otsesuhted kaugete vahemaade taha ja kiire ligipääs võrgus olevale infole. Uurijad 
on osutanud interneti ja selle kasutamise tehnoloogia potentsiaalile luua inimeste 
ja organisatsioonide jaoks uutmoodi osalusvõimalusi, vähendada ebavõrdsust ja 
aidata kaasa heaoluühiskonna kujunemisele (vt nt Castells, 1996; Schulz, 2011). Eestit 
on rahvusvahelistes raportites esile tõstetud internetitehnoloogia kiire ja oskusliku 
rakendajana (ITU 2006; European Commission 2006). 

Interneti kasutamise võimalused on avardunud nii tehnoloogilise mitmekesisuse 
kui ka internetipõhiste platvormide ja tegevuste rohkuse kujul. Internetiühendus 
saadab inimest igal sammul, võimaldades olla suhtluseks pidevalt kättesaadav, jäl- 
gida meediat, otsida vajalikku infot või lihtsalt mõttekalt sisustada tekkivaid puhke- 
ja ootuspause. Teatavaid kasutusvajadusi on loonud inimesest väljaspool seisvad 
struktuurid, kes seavad isiku kasutusvajaduse fakti ette, nt tuludeklaratsiooni saab 
täita peaaegu ainult internetis, sularahaga arveldavate pangakontorite hulk väheneb, 
kaasava eelarve hääletuses saab osaleda ainult veebikeskkonna kaudu jne. Teiselt 
poolt on interneti kõikjalolek muutnud mõned teenused inimesele mugavamaks, 
nt parkimise eest tasumine, vaatamisväärsusteni orienteerumine internetikaardi 
juhendi järgi, Riigikogu valimistel osalemine kodust lahkumata, liiklusolude seire 

enne teele asumist ja teel olles jpm. Kriitiliste internetiuuringute küsimused võik- 
sidki olla, kas inimeste vajadused lähevad kokku teenuste arendajate pakutavaga ning 
kelle huvisid teenib teatavate teenuste võimaldamine ainult internetitehnoloogia 
vahendusel. 

Võrguühiskonnas eeldatakse, et IKT kasutamise oskused on tehnoloogiast ja 
informatsioonist küllastunud ühiskonnas edukaks hakkama saamiseks hädavaja- 
likud: inimesed saavad võtta tehnoloogia loodud võimalustest maksimumi vaid 
juhul, kui neil on olemas vastav kompetents, s.t digitaalne kirjaoskus, et tehnoloogiat 
võimalikult mitmekülgselt kasutada. Paarkümmend intensiivset uuringuaastat on 
osutanud tõigale, et digitaalse kirjaoskuse levik võib erinevates ühiskondades olla 
väga ebaühtlane. See on loonud uut ebavõrdsust, n-ö teise või isegi kolmanda astme 
digitaalse lõhe (Hargittai, 2002; Tsatsou, 2011) või digitaalse stratifikatsiooni (Pruul- 
mann-Vengerfeldt, 2008). Kahtlemata ei ole eesmärgiks jõuda olukorrani, kus kõik 
teevad internetis kõike, kuid inimeste oskused peaksid siiski olema piisavad selleks, 
et kasutada internetitehnoloogiaid neile vajalikus ulatuses. 


3.3.1. ONLINE-VÕIMALUSTE TREPP 


Eesti elanikkonnas on internetikasutajate osakaal pidevalt kasvanud ja 2016. a 
П kvartalis oli see Statistikaameti andmeil 87%. Võrreldes esimese MeeMa küsitlu- 
sega 2002 on nende hulk, kes internetti ei kasuta, kahanenud tollaselt 60%-It 2014. 
aastaks 18%-le. Mittekasutajate hulgas on endiselt rohkem vanemaid, madalama 
haridustaseme ja väiksema sissetulekuga inimesi. Venekeelses elanikkonnas on 
MeeMa 2014 andmel mittekasutajate hulk suurem kui eestikeelses elanikkonnas, 
vastavalt 25% ja 15%. Nooremate hulgas on kasutajate osakaal 100% ning nemad 
eristuvad pigem oskuste poolest. 

Sonia Livingstone ja Ellen Helsper (2007) on laste ja noorte internetikasutuse 
empiiriliste uuringute pinnalt väitnud, et noorte internetikasutust iseloomustab 
liikumine ,,online-voimaluste trepil“ mööda nelja peamist astet. Esimesel, millelt 
tavaliselt enamik inimesi interneti kasutamisega alustab, leiame infootsinguga seon- 
duvad tegevused: internetti on hakatud kasutama eesmärgiga leida enda jaoks olulist 
informatsiooni, mis võib olla seotud nii õppimise, töö kui ka muude igapäevaelu 
vajadusega. Teisele trepiastmele jõudnud internetikasutajad on enda jaoks avastanud 
interneti pakutavad interaktiivsed suhtlusvõimalused, sh online-mängud. Kolmandal 
trepiastmel lisanduvad kasutajate ühistegevust ja loomingulist sisuloomet võimal- 
davad tegevused, nt blogi või enda kodulehe pidamine, muusika ja filmide allalaadi- 
mine vms. Neljandale trepiastmele jõudnud on hakanud internetti kasutama aga 

ühiskondlikku osalust, kaasatust ja interaktiivust eeldavate tegevuste jaoks. Näiteks 
allkirjastavad need kasutajad internetis petitsioone ja pöördumisi, avaldavad arva- 
must foorumites ja kommentaariumides jne. 

Rahvusvahelised uuringud (Hasebrink jt, 2009; O'Neill ja Dinh, 2012) on näi- 
danud, et liikumine online-võimaluste trepil on seotud digitaalse kirjaoskusega. 
Seejuures peavad nii teadlased kui ka poliitikadokumentide koostajad (UNESCO, 
Euroopa Komisjon jne) digitaalset kirjaoskust elutähtsaks oskuseks, ilma milleta 
pole võimalik tehnoloogiast küllastunud ühiskonnas hakkama saada". 

Trepiastmed peegeldavad hästi inimeste motivatsiooni teatavateks netitegevus- 
teks. Kui esimestel astmetel praktiseeritavad netitegevused on need, millega saab 
hakkama suurem osa internetikasutajatest, sest nendeks ei ole vaja palju lisatead- 
misi või -oskusi, siis kolmandale või neljandale astmele jõudmine eeldab kasutaja- 
telt uute kompetentside omandamist ning kindlasti ka motivatsiooni ja tahet neid 
uusi oskusi kasutama asuda. Seejuures tuleb silmas pidada, et online-võimaluste 
trepist rääkides varitseb meid paratamatult normatiivsete hinnangute ja ootuste 
oht — aktiivne ja mitmekülgne internetikasutus oleks nagu tingimata hea ja vajalik 
elus edasi jõudmiseks, seevastu passiivne ja vaid piiratud tegevusi hõlmav interneti- 
kasutus on probleem, mille lahendamisega tuleks kindlasti tegeleda. Kahtlemata on 
tänapäeva ühiskonnas võimalik edukalt toime tulla ka üsna vähese arvutikasutusega 
või hoopiski ilma arvutit ja internetti kasutamata. Kuid sedamööda, kuidas üha laie- 
neb teenuste ja tööde hulk, millele ligipääs eeldab interneti kasutamist, muutuvad 
digitaalsed pädevused järjest enam nii töötajana, tarbijana kui kodanikuna tegut- 
semise eelduseks ning seetõttu ka üheks elukestva õppe oluliseks komponendiks”. 

MeeMa 2014 põhjal võiks Eesti elanikkonna jaotada trepiastmetele ligikaudu 
järgmistes proportsioonides: I astme oskusi kasutab 82% elanikkonnast; II astmeni 
on jõudnud natuke rohkem kui pool elanikkonnast (nt 57% tegeleb piltide ja fotode 


[1] Siinkohal tuleb tähele panna, et eri autorid mõtestavad digitaalset kirjaoskust ja sellega 
kaasnevaid kompetentse sageli erinevalt ning kohati on seetõttu hakatud digitaalset kirja- 
oskust kasutama kui omamoodi „vihmavarju“, mis kataks ära ka sünonüümidena esitatavate 
terminitega (IKT kirjaoskus, tehnoloogiline kirjaoskus, arvutialane kirjaoskus, informat- 
siooniline kirjaoskus jne) seostatavad pädevused. Põhjaliku normatiivse kirjelduse digitaalse 
kirjaoskuse elementidest on eri haridusastmete õppekava tarvis välja töötanud Hariduse 
Infotehnoloogia Sihtasutus HITSA (https://www.innovatsioonikeskus.ee/et/oppevara). 

[2] Täpselt samasugune kriitiline hoiak kaasneb ka liiga aktiivse internetikasutusega, kuna 
eeldatakse, et liigne ekraani ees veedetud aeg võetakse mõnede teiste tegevuste või tervise 
arvelt. 

Joonis 3.3.1. Online-oskuste trepp ja Eesti elanikkonna oskused 2014 


IV aste: ühiskonnas ja 
poliitikas osalemine 
(ligikaudu viiendik Eesti 
elanikkonnast) 


Ш aste: koostegevus ja 
sisuloome (ligikaudu 
kolmandik Eesti elanik- 
konnast) 


Il aste: interaktiivne 
suhtlus, sh online-mängud 
(ligikaudu pool Eesti 
elanikkonnast) 


l aste: praktilise info 
otsimine (ligikaudu 82% 
Eesti elanikkonnast) 


üleslaadimisega, 54% suhtlusvõrgustikes sõprade jälgimisega, 37% enda kohta info 
jagamisega suhtlusportaalides); III astme tegevused on omased ligikaudu kolmandi- 
kule elanikkonnast (meediauudiseid jagab 36%, muusikat ja filme laadib alla ja jagab 
35%, videoid laadib üles 27% küsitlusele vastanutest) ja ГУ astme tegevusi teeb kuni 
viiendik (internetis toimunud allkirjade kogumisel on osalenud 19%, mõne polii- 
tilise sisuga protesti- või toetuskampaaniaga on liitunud 18%, interneti poliitilises 
arutelus on osalenud 16%). 

Kahtlemata ei ole digitaalsete oskuste erinev levik ja kasutamine seletatavad 
ainult tehnoloogiliste võimaluste olemasoluga, ehkki viimased on olulise tähtsu- 
sega (nt pärsib kiire internetiühenduse puudumine maapiirkondades selgesti nende 
arengut ja takistab online-teenuste kättesaadavust). Samas näitavad uuringud, et 
väga suurt osa inimeste kasutuses olevast tehnoloogiast ei kasutata otstarbekalt kas 
oskuste või ka motivatsiooni puudumise tõttu. Pruulmann-Vengerfeldt ja Kalvet 
(2008) eristavad siinkohal juurdepääsu-, oskuste- ja motivatsioonibarjääre, mis sel- 
gitavad ka seda, miks midagi ei tehta. Samuti tuleb arvesse võtta ka ühiskondlikku ja 
kultuurilist konteksti, mis toetab või pärsib üht või teist tüüpi tegevusi. Paljude teiste 
Euroopa riikidega võrreldes ongi Eesti silma paistnud digitaalseid oskusi rõhutava ja 
uute tehnoloogiate kasutuselevõttu mitte üksnes soodustava, vaid ka normatiivselt 
pealesundiva avaliku hoiaku poolest. See peegeldub nt ka MeeMa tulemustes, kus 
osutus, et arvutikasutamise aktiivsus ja vastavad oskused on muutunud oluliseks 
ühiskondliku kihistumise teguriks (vt peatükk 6.6). 

3.3.2. INIMESTE HINNANGUD OMA ARVUTIKASUTUSOSKUSTELE 


MeeMa küsitluses palusime vastajatel nii hinnata oma arvutikasutusoskusi üldiselt 
kui ka osutada, milliseid tegevusi ja kui sageli nad arvutis ja internetis tavaliselt 
teevad. Vaatamata sellele, et Emori andmetel on internetikasutajate osakaal täis- 
kasvanud elanikkonnast perioodil 2000—2014 kasvanud ligi kolm korda (vt ptk 3.2), 
on siiski palju neid, kes peavad oma arvutikasutusoskusi ebapiisavaks või üldse 
puudulikuks. Hinnangud oma arvutikasutusoskusele erinevad ootuspäraselt kõige 
enam earühmade vaates: nende hulk, kes ei kasuta arvutit ja kes ei oska seda üldse 
kasutada, on vanemate inimeste hulgas suurem; eriti suur on mitteoskajate hulk 
just kahes kõige vanemas kasutajategrupis: 44% 65—74-aastaste seas ning 59% üle 
75-aastaste seas (joonis 3.3.2). 

Siiski on märgatav ka teine vanuseline barjäär, mis eraldab valdavalt hea ja väga 
hea oskusega alla 30-aastaseid vanematest põlvkondadest. Noorte seas on kõrge 
oskuste tase valdaval enamikul, kuid juba neljakümneviieselt on enamikul puudu 
keerukamate toimingute jaoks vajalikke pädevusi. Nutitehnoloogia ja sotsiaalmeedia 
kasutamisel jookseb piir juba alla 30-aastaste ja vanemate vahel (põlvkondlike еппе- 
vuste kohta vt lähemalt ptk 6.5). 

Käesolevas uuringus ei analüüsitud seda, millistest kompetentsidest või oskustest 
inimesed IKT-d kasutades enim puudust tunnevad, kuid varasemad selleteemalised 
uuringud (nt PIAAC) viitavad, et eestlased on nt tehnoloogiarikkas keskkonnas 
probleemilahendamise oskustelt teistest riikidest maha jäämas. 2012. aastal oli 
15—65-aastaste Eesti inimeste seas rahvusvahelises võrdluses keskmisest vähem neid, 
kes oskavad infotehnoloogiarikkas keskkonnas lahendada keerukamaid ülesandeid, 
ja suhteliselt rohkem neid, kellel on keerukamate ülesannete lahendamisega raskusi 
(vt Masso jt, 2014). 

Kasutusoskustele viitab ka valmisolek anda nõu internetiga seotud küsimustes. 
2014. a MeeMa küsitluses oli internetikasutajate hulgas ligikaudu pool neid, kes 
ei pea end piisavalt pädevaks, et anda teistele internetiga seotud küsimustes nõu 
(joonis 3.3.3). 

Oskus ja valmisolek nõu anda nii töökaaslastele kui ka väikestele või vanematele 
pereliikmetele on aga võrgustikupõhises pidevalt õppivas ja arenevas ühiskonnas 
oluline. See on üldiste arvutikasutusoskustega üsna sarnane jaotus. Inimesed, kes 
oskavad enda hinnangul vähemalt heal tasemel arvutit kasutada, on ka rohkem 
nõus teisi aitama võrreldes nendega, kes hindavad oma oskusi pigem rahuldavaks. 

Joonis 3.3.2. Arvutikasutusoskuste enesehinnangud vanuserühmades 2014 
% vanuserühmast 


Ei oska üldse Vähesed | Rahuldavad 8 Head 8 väga head 
ПЕТЕ = 
75-79 | 59 21 з 8 
| 
о 25 50 75 100 


Joonis 3.3.3. Hinnangud oma pädevusele internetiga seotud küsimustes 
nõu anda 2014 
% internetikasutajatest vanuserühmas 


Ei pea end üldse pädevaks Mitte eriti pädev 7 Küllaltki pädev IN väga pädev 
EA 
65-74 | 30 48 EENI 
Koguvalim | 14 36 KAA, 
о äi A 75 100 


284 


3.3. UUE MEEDIA KASUTUS 


3.3.3. INTERNETIKASUTAJATE TÜÜBID 


Internetikasutamise põhjused ja kasutusvajadused on erinevad. Esimestest MeeMa 
uuringutest alates oleme püüdnud eristada ka internetikasutuse mustreid selle alusel, 
kui sagedane on internetikasutus ja millisteks tegevusteks internetti kasutatakse 
(vt Pruulmann-Vengerfeldt ja Reinsalu, 2009). Lähtudes sellest, millisteks tegevus- 
teks internetti kasutatakse, oleme klasteranalüüsi abil liigitanud meie küsitlustele 
vastanud inimesed sarnase internetikasutusmustriga rühmadeks, mida käsitleme 
kui internetikasutajate tüüpe. Vastavalt klasteranalüüsi loogikale eristuvad kasu- 
tajad oma aktiivsuse tasemelt, mida saab kirjeldada nii kasutussageduse, mitme- 
külgsuse kui ka pädevusastme järgi. Teisalt eristuvad aga kasutusviisid tegevuste 
funktsionaalselt iseloomult ja sisult. Võrreldes eri aastate MeeMa uuringute tulemusi 
võime teiseks oluliseks teljeks pidada internetikasutuse töist ja enesetäienduslikku 
kasutamist, mille vastaspooluseks on ajaviiteline, meelelahutuslik-kommunikatiivne 
kasutusmuster. 

Varasemates MeeMa uuringutes oleme eristanud kuus internetikasutuse tüüpi, 
millele lisandub seitsmendana mittekasutaja. Kahel viimasel küsitlusaastal eristus 
kasutajate tüüpe viis, lisaks mittekasutajad (vt tabel 3.3.1). 

Tabel 3.3.1 näitab suurt püsivust internetikasutuse funktsioonides kasutuse tuge- 
vast suurenemisest hoolimata. Järgnevalt kirjeldame, mille poolest erinevad üks- 
teisest internetikasutajate tüübid ning milline on nende sotsiaal-demograafiline 
koosseis. Kuna 2014. a küsitluses ei olnud tüüpilistes kasutusmustrites suuri muutusi 
MeeMa eelmise lainega võrreldes, lähtume siinkohal 2011. a tüüpidest. Mittekasuta- 
jaid kirjeldasime eespool ja nemad jäävad siit kirjeldusest välja. 

A. Mitmekülgne kasutaja. Nende osakaal on 2011. a andmestiku põhjal natuke 
rohkem kui viiendik kõigist küsitletutest ja selle grupi osakaal on aasta-aastalt kasva- 
nud. Mitmekülgne internetikasutaja teeb kõike keskmisest rohkem: jälgib aktiivselt 
internetis kättesaadavat ajakirjanduslikku sisu, tarbib infot ja meelelahutust ning 
harrastab ka keerulisemaid netitegevusi. Selle tüübi kasutajate hulgas on keskmisest 
natuke rohkem eestlastest küsitletuid, naisi ja mehi on enam-vähem sama palju 
kui koguvalimis, natuke rohkem on alla keskharidusega ja natukene rohkem kõrg- 
haridusega kasutajaid, rohkem suurlinnade ja nende lähiümbruse elanikke. Selline 
kasutusmuster on iseloomulik pigem noortele — siin on 13% 15-19-aastaseid ja 28% 
20-29-aastaseid küsitletuid. 

B. Aktiivne töine kasutaja (20% aastal 2011). Ka selle grupi osakaal on aastatega 
suurenenud. Nende internetikasutust ilmestab interneti kasutamine eelkõige info 
otsimiseks, samas ka osalemine foorumites ja aktiivne suhtlus. Selle tüübi esindajad 

peaaegu ei kasutagi internetti mängimiseks ning mõnevõrra vähem kasutavad nad 
seda ka filmide-muusika allalaadimiseks või loominguliseks eneseväljenduseks. Sel- 
les grupis on kasutajate hulgas keskmisest palju rohkem eestlasi, natukene rohkem 
mehi, oluliselt rohkem kõrgharidusega kasutajaid, rohkem linnalistes ja vähem maa- 
piirkondades elavaid inimesi. Vanuse poolest esindavad nad n-ö nooremat keskiga, 
30—44-aastaseid on siin koguvalimi keskmisest rohkem (42%). 

C. Passiivne meelelahutuslik kasutaja (14% aastal 2011). Infootsinguna mää- 
ratletavaid tegevusi teevad selle rühma esindajad vähem, v.a info otsimine meele- 
lahutuse kohta. Selle tüübi esindajad pöörduvad keskmisest rohkem interneti poole, 
et mängida, meelt lahutada, laadida alla ja tarbida filme, videoid, muusikat. Samuti 
on nende kasutusmustrile iseloomulik eneseväljendus (nt fotode üleslaadimine) 
ja olemasolevate sõprade-tuttavatega internetis suhtlemine. Võrreldes kõigi küsit- 
letutega on selline internetikasutus iseloomulik keskmisest enam venekeelsetele 
kasutajatele, meestele, pigem madalama haridusega inimestele ning pigem Eesti 
idapoolse piirkonna elanikele. Selles rühmas on kõige nooremaid vastajaid keskmi- 
sest oluliselt rohkem (22%). 

D. Passiivne töine kasutaja (15% aastal 2011). Sellesse gruppi liigitusid küsitletud, 
kelle internetikasutus tuleneb ilmselt töökoha vajadustest. Neile ongi iseloomu- 
lik interneti kasutamine nii vähe kui võimalik ja seda eelkõige töistel eesmärki- 
del. Passiivne töine kasutaja suhtleb klientidega ja ametnikega, organisatsioonis 
ka kolleegidega, lisaks otsib tööga seotud praktilist informatsiooni, teavet kohalike 
omavalitsuste ja riigiasutuste kohta, kasutab ka teatavaid e-teenuseid ning inter- 
netipanka. Eraelulised või meelelahutuslikud tegevused ei tule selle rühma puhul 
esile või esinevad ilmselt väga minimaalsel määral. Selline töine kasutaja on oma 
sotsiaal-demograafilistelt tunnustelt pigem naine, kesk- või kõrgharidusega, elab 
pigem väiksemas linnas või maapiirkonnas, on pigem vanemas keskeas veel töö- 
ealine inimene. Selles rühmas peaaegu puuduvad 15—19-aastased küsitletud. 

E. Vähekasutaja (11% aastal 2011). Nii praktiline kui ka meelelahutuslik interneti- 
kasutus on sellesse rühma liigitunud küsitletute hulgas üpris harv, nemad teevad 
internetis kõiki tegevusi teistest vähem. Vähekasutajate hulka kuulub keskmisest 
rohkem venekeelseid küsitletuid, natukene rohkem mehi, oluliselt rohkem kesk- 
haridusega inimesi, oluliselt rohkem maapiirkondades elavaid inimesi ning üle 
45-aastaseid kasutajaid. Eriti palju on selles rühmas üle 55-aastaseid inimesi. 

Internetitegevuste eristamine ja koondamine inimeste hulgas levinud mustrite 
alusel võimaldab üldistatult võrrelda eri aastatel eristunud klasteranalüüsi lahendeid. 
Kuna klasteranalüüsi tehes on püütud tüüpide konstrueerimisel maksimaalselt kasu- 
tada igal aastal sarnaseid küsimusi, siis saab esile tuua teatavaid muutumistendentse. 

Joonis 3.3.4. Internetikasutuse tüüpide paiknemine 
neid iseloomustavatel põhitelgedel 2011 


% koguvalimist 


Aktiivne mitmekülgne 
internetikasutus 


A 

Passiivne, rutiinne 
internetikasutus 


Kokkuvõtvalt võib öelda, et internetikasutuses on aastatega muutunud olulisemaks 
tööalane ja muu kasulik info, samas kui interneti kasutamine eelkõige või valdavalt 
meelelahutuseks on vähenenud. Selle taga on ilmselt asjaolu, et aastate jooksul on 
internetikasutus tugevasti suurenenud just kesk- ja vanemaealistes rahvarühmades. 
Väga jämedates joontes saame interneti kasutuspraktikad visandada neljaväljalisele 
skeemile aktiivsuse-passiivsuse ja informatsiooni vs. meelelahutuse telgede alusel 
(vt joonis 3.3.4). 

Nimetatud lahendis ei ole selgelt esil viimase kümnendi üks olulisemaid feno- 
mene – sotsiaalmeedia kasutamine. Seda vaatame eraldi ja 2014. a küsitlus annab 
meile siinkohal kõige põhjalikumat infot, sest sotsiaalmeedia kasutus on järsult 

kasvanud just viimasel kuuel-seitsmel aastal ning oma uuringutes ei ole me seda 
varem nii põhjalikult käsitlenud. 


3.3.4. SOTSIAALMEEDIA KASUTAMINE 


Sotsiaalmeedia tervikuna sisaldab eri tasandite kommunikatsioonivõimalusi, veebi- 
päeviku pidamisest ning verbaalsest ja visuaalsest enesepresentatsioonist kuni 
massimeedia jälgimiseni. Eri sotsiaalvõrgustikud võimaldavad eri tüüpi tegevusi. 
Facebook kui suurima kasutajaskonnaga võrgustik on väga mitmekesine, see võimal- 
dab jälgida sõpruskonna postitusi, anda infot enda tegevuste kohta, jälgida meedia- 
kanaleid ja vajalikke teenusepakkujaid, luua kinniseid temaatilisi arutelugruppe, 
suhelda privaatsete sõnumite kaudu lähedastega, turundada oma tooteid, luua 
avalikke toetusgruppe ja palju muud. Twitter on keskkond, kus saab lühidalt aval- 
dada arvamust konkreetsete sündmuste, teemade ja olukordade kohta, Instagram 
võimaldab tegeleda sotsiaalse suhtlusega eelkõige fotopostituste kaudu jne. Eestis 
on ligikaudu 600 ooo kasutajaga suurim võrgustik Facebook (Dalton, 2015), teiste 
sotsiaalvõrgustike kasutajaskonnad on oluliselt väiksemad. 

Sotsiaalmeediat kasutas meie küsitluse andmetel 2014. a sügisel 52% kõigist vas- 
tajatest ja 67% internetikasutajatest. Selle levik laieneb, aga üsnagi aegamööda. Kolm 
aastat tagasi, 2011. a septembris oli sotsiaalmeedia kasutajaid meie andmetel kõigest 
protsendi võrra vähem, 51%. 

Sotsiaalmeedia kasutajaid on venekeelsete internetikasutajate hulgas veidi roh- 
kem (70%) kui eestikeelsete küsitletute hulgas (65%). Kuid kuna internetikasuta- 
jate osakaal on eestlaste hulgas suurem (82%, venekeelsete vastajate hulgas 70%), 
siis on kõigi eestikeelsete vastajate hulgas sotsiaalmeedia kasutajate osakaal veidi 
suurem (53% venekeelsete vastajate 49% vastu). Suured erinevused sotsiaalmeedia 
kasutuses on seotud vanuse ja haridusega, kuigi need on väiksemad kui erinevused 
internetikasutuses. Sotsiaalmeedia kasutus on valdav siiski vaid noorte hulgas, juba 
keskealiste seas jääb selle kasutus 70% lähedale internetikasutajatest, 50% lähedale 
kõigist küsitletutest. 

Sotsiaalmeedia kasutuses on erinevus vanusegruppide vahel palju suurem kui 
internetikasutuses. Kui internetikasutus ja sotsiaalmeedia kasutus on kõige noore- 
mate hulgas ligikaudu samal tasemel (võib isegi väita, et paljud neist kasutavadki 
internetti ainult sotsiaalmeedia kaudu), siis juba 30—44-aastaste hulgas on sotsiaal- 
meedia kasutajaid vähem. 60-79-aastaste hulgas kasutab sotsiaalmeediat vaid kol- 
mandik nendest, kes kasutavad internetti (vt joonis 3.3.5). 

Tabel 3.3.2. Sotsiaalmeedia kasutajad Joonis 3.3.5. Sotsiaalmeedia 


rahvarühmades 2014 ja nutiseadmete kasutajad 
% rahvarühmast vanuserühmades 2014 
% vanuserühmast 
Interneti- Kõik 
kasutajad | küsitletud IM sotsiaalmeedia kasutajad 

Koguvalim 67 52 Nutiseadmete kasutajad 

Rahvus 
Eestlased 65 53 15-19 97 E EEE 
Venekeelsed vastajad 70 49 80 

Vanus 20-29 sii 
15-19 98 97 А 
— = т 20-44. гэ ______ 
30-44 77 73 45-54 s II 
45-54 60 51 33 
55-64 42 42 55-64 2 
65-74 34 17 15 

Haridus 65-74 17 | 
Alla keskhariduse 86 53 6 
Keskharidus 65 49 Koguvalim 52 ENIM, 
Kõrgharidus 61 57 ша l 

о 25 50 75 100 


Vanemate eagruppide väiksem huvi sotsiaalmeedia vastu ei ole kindlasti midagi 
Eestile eripärast, vaid pigem ootuspärane tendents, mida kinnitavad paljud uurin- 
gud üle maailma. Nii nt ilmneb OfComi (2016) uuringuraportist, et aastal 2010 oli 
Suurbritannias vaid 11%-1 üle 65-aastastest internetikasutajatest profiil mõnes sot- 
siaalmeedia keskkonnas ја 50—64-aastaste hulgas oli see protsent 27. Suurbritannias 
need näitajad siiski kasvavad ja 2015. aastaks oli mõlemas rühmas sotsiaalmeedia 
kasutajate hulk tõusnud vastavalt 30 ja 51%-ni (OfCom 2016). 

Vanemate põlvkondade tagasihoidlikum huvi sotsiaalmeedia vastu on mõneti 
tingitud nende väiksemast tehnoloogilisest kompetentsist ning digitaalsest kirja- 
oskusest, üldisest skeptilisusest tehnoloogia kui sellise vastu ja halvenenud füüsilisest 
vormist tingitud raskustest uusi tehnoloogiaid kasutama asuda (Smith, 2014). Kuid 
sama oluliseks võib pidada ka nende väiksemat motivatsiooni, mis osaliselt tuleneb 
sellest, et puudub eakaaslaste sotsiaalne surve (Trültzsch-Wijnen jt, 2015). 

Eeltoodust hoolimata on sotsiaalmeedia kasutus vanemaealiste hulgas just vii- 
mastel aastatel paljudes riikides jõudsalt kasvama hakanud (vt Smith, 2014; ITU 
2016) ning ka Eestis võib seda kindlasti lähiaastatel oodata. 

Tabel 3.3.3. Nutiseadmete kasutamine eri tegevusteks vanuserühmades 2014 
% vanuserühmast 


15-19 | 20-29 | 30-44 | 45-54 | 55-64 65-74 | Koguvalim 
Nutiseadmete kasutajad (N) 74 203 159 86 40 18 581 
Nutiseadmete kasutajad (%) 80 75 61 34 15 6 39 
Suhtlemiseks 86 89 71 69 45 68 77 
sh üle 1tunni 34 21 13 8 о 26 17 
Meedia jälgimiseks 66 86 71 73 61 67 75 
sh üle 1tunni 14 1 9 4 2 9 9 
Mängimiseks 63 40 31 24 14 16 36 
sh üle 1 tunni 23 5 5 3 2 о 6 
Õppimiseks, enesetäienduseks 64 44 29 28 27 16 38 
sh üle 1tunni 19 1 5 7 o о 9 
Tööks 17 30 34 29 24 24 29 
sh üle 1tunni 5 6 10 19 5 8 7 


3.3.5. NUTISEADMETE OLEMASOLU 


Sotsiaalmeedia kui kommunikatsioonivõrgustik võlub just võimalusega kaotada 
füüsilised aja ja koha piirangud, sest selle vahendusel on võimalik olla igal hetkel 
info- ja suhtlusvõrgustikus sees. Küsitlus toimumise hetkel oli nutiseade!! 38%-1 
kõigist vastajatest, nooremates vanuserühmades koguni vähemalt kolmel neljandikul. 

Nagu näeme tabelist 3, on tavalisim nutiseadme kasutus seotud just meedia jälgi- 
mise ja suhtlemisega, üsna vähetähtis on selle kõrval nutiseadme kasutamine mängi- 
miseks, õppimiseks ja enesetäienduseks ning tööks. Kõige nooremas vanuserühmas 
kasutatakse nutiseadet domineerivalt suhtluseks ja selle kõrval on isegi meedia jäl- 
gimine pigem vähem esinev tegevus. 

Võib arvata, et need küsitletud, kes märkisid tegevuste ajakuluks rohkem kui 
ühe tunni, on nutiseadme vahendusel haaratud nendesse tegevustesse pidevalt ning 
tegelik ajakulu sõltub teiste tegevuste ,,nõudlikkusest“ või ,,pealetükkivusest“ – kui- 
võrd on võimalik põhitegevuse, nagu nt õppimine, töötamine või söömine, kõrval 
olla samal ajal sees ka virtuaalsete sõprade suhtlusvõrgus või meedia uudisvoos 
(rööptegevuste kohta vt lähemalt ptk 5.3). 


[3] Nutiseadmete kasutuse kohta käivas küsimuses peeti silmas nii nutitelefoni kui ka tahvel- 
arvutit. 

Joonis 3.3.6. Sotsiaalmeedia kasutamine eri tegevusteks 2014 
% sotsiaalmeedia kasutajatest 


IM On seda teinud vähemalt mõnel korral nädalas On seda teinud 


Jaganud infot oma isikliku elu kohta 74 


Vahetanud infot oma õpingute või töö kohta 62 


Kasutanud „meeldib“ nuppu mõne asutuse tegevuse suhtes 60 


Kutsunud oma sõbralisti liikmeid osalema mõnel üritusel 60 
Jaganud meedias avaldatud uudist, 


59 
postitanud selle kohta lingi, kommenteerinud 


Pöördunud toe või abi saamiseks sõbralistis olijate poole 54 


Jaganud teavet toodete või teenuste kohta 50 


Jaganud raamatu-, filmi- või muusikasoovitusi 50 


Kasutanud,,meeldib” nuppu mõne algatuse või 
kodanikuühenduse tegevuse suhtes 


Avaldanud arvamust toodete ja teenuste kohta 35 


Arutanud televiisorist/raadiost tulevat saadet/programmi 31 


Postitanud infot, kommenteerinud kultuurisündmusi 


Postitanud infot, kommenteerinud 
tervise ja meditsiini teemadel 


Andnud tagasisidet riigiasutustele või omavalitsustele 


Postitanud, kommenteerinud, küsinud poliitilistel teemadel 


о 
EEE gge 
è 


3.3.6. SOTSIAALMEEDIA KASUTAMISE EELISTUSED VANUSERÜHMADES 


Sotsiaalmeedia ei ole mõeldud ainult interpersonaalseks kommunikatsiooniks, kuid 
selle arvukate võimaluste kasutamine sõltub inimese individuaalsetest vajadustest 
ning sotsiaalsest ja kultuurilisest kontekstist. Sotsiaalmeediat saab kasutada väga 
utilitaarselt, hankida selle kaudu vajalikku infot saamaks hakkama kodaniku või 
tarbijana, aga seda saab kasutada ka meelelahutuse ja aja sisustamise eesmärgil. 
Üle poolte sotsiaalmeedia kasutajatest on jaganud sotsiaalvõrgustikes infot oma 

Tabel 3.3.4. Sotsiaalmeedia kasutamine eri tegevusteks vanuserühmades 2014 
% sotsiaalmeedia kasutajatest vanuserühmas 


Kõik 

kasu- 

tajad | 15-19 |20-29 30-44 | 45-54 55-64 65-74 
Jaganud infot oma isikliku elu kohta 74 88 92 72 72 52 60 
Vahetanud infot oma õpingute või töö kohta 62 91 70 40 57 43 24 


Kasutanud,,meeldib” nuppu mõne asutuse tegevuse 


suhtes 60 70 73 61 49 47 39 


Kutsunud oma sõbralisti liikmeid osalema mõnel üritusel | 60 75 77 50 53 42 37 


Jaganud meedias avaldatud uudist, 
postitanud selle kohta lingi, kommenteerinud 


59 70 68 56 57 46 44 


Pöördunud toe või abi saamiseks sõbralistis olijate poole 54 82 70 47 40 33 25 
Jaganud teavet toodete või teenuste kohta 50 55 64 47 46 40 21 
Jaganud raamatu-, filmi- või muusikasoovitusi 50 75 59 42 42 38 32 


Kasutanud „meeldib“ nuppu mõne algatuse või 


kodanikuühenduse tegevuse suhtes ki = 56 44 a i = 


Avaldanud arvamust toodete ja teenuste kohta 35 39 44 36 33 19 20 
Arutanud televiisorist/raadiost tulevat saadet/programmi | 31 51 39 25 22 21 21 
Postitanud infot, kommenteerinud kultuurisündmusi 29 33 37 28 26 23 15 
Postitanud infot, kommenteerinud tervise ja meditsiini я 3 56 5 5 А 5 

teemadel Е 3 4 4 а 3 
Andnud tagasisidet riigiasutustele või omavalitsustele 19 13 19 15 27 25 21 
Postitanud, kommenteerinud, küsinud poliitilistel 

teemadel 15 14 21 12 10 т 24 


isikliku elu ning õpingute ја töö kohta, asunud jälgima mõnda teenusepakkujat või 
organisatsiooni, jaganud tuttavatele infot toimuvate ürituste kohta, jaganud mõnda 
meediauudist. Samuti on üpris tavaline pöörduda sõbralistis olijate poole küsimuse 
või palvega, samuti tegeleda ka turundusega – soovitada oma suhtlusringkonnale 
mingeid teenuseid, üritusi või kultuuriloomingut. Vähem tavaline on aktiivsem 
osalus ning avalik teavitamine oma seisukohtadest: vaid viiendik kasutab sotsiaal- 
meedia võimalusi kodanikualgatuste jälgimiseks või nende kohta info levitamiseks, 
avaldab arvamust teenuste ja toodete, kultuurisündmuste ja meediatekstide kohta. 
Kõige ebapopulaarsemad on sotsiaalvõrgustikes poliitika ja omavalitsusega seotud 
tegevused (vt joonis 3.3.6 ja tabel 3.3.4). 

Vanuserühmade vaates tulevad sotsiaalmeedia tegevuse puhul esile erinevused ja 
trend on pigem selles suunas, et vanusega kasvab ka valmisolek aktiivselt sekkuda 
ja osaleda nii poliitilistel kui ka ühiskonnaelu teemadel (vt tabel 3.3.4). 

Tabel 3.3.5. Sotsiaalmeedia kasutusviiside faktoranalüüsi tulemused 2014 


Faktorlaadungid. Paksus kirjas ja koloreeritud taustal suhteliselt suuremad erinevused nullist 
(punane – negatiivsed väärtused, sinine – positiivsed väärtused) 


F1 Laikimine, 
turundus F2 Sõbrasuhtlus | F3 Avalik osalus 

Rahvus 

Eestlased 0,147 0,006 -0,029 

Venekeelsed vastajad -0,336 -0,013 0,067 
Sugu 

Mehed -0,116 0,049 -0,022 

Naised 0,095 -0,040 0,018 
Vanus 

15-19 0,050 0,978 -0,150 

20-29 0,187 0,338 0,007 

30-44 -0,078 -0,176 -0,066 

45-54 -0,038 -0,306 0,021 

55-64 -0,089 -0,622 0,106 

65-74 -0,304 -0,738 0,251 

75-79 -0,706 -0,870 0,061 
Haridus 

Alla keskhariduse 0,056 0,510 -0,136 

Keskharidus -0,042 -0,040 0,021 

Kõrgharidus 0,033 -0,223 0,043 
Enesehinnanguline kihtikuuluvus 

Madalkiht -0,270 -0,239 0,150 

Madal-keskkiht -0,004 -0,144 0,156 

Keskkiht -0,059 0,027 -0,045 

Kõrg-keskkiht 0,059 -0,002 -0,085 

Kõrgkiht 0,145 0,205 -0,041 


3.3.7. SOTSIAALMEEDIA KASUTUSVIISIDE FAKTORANALUUS 


Selleks et tuua esile sotsialmeedia kasutusviiside erinevaid profiile, tegime ülal- 
nimetatud toimingutest faktoranalüüsi, mis ühendas sarnase kasutustendentsiga 
toimingud kolme kimpu. Esimesesse koondusid kõik need nutitegevused, mille 
sisuks oli kas teatud asja, ürituse, isiku või teenuse laikimine, tagasiside andmine või 
kasutamiseks soovitamine. See on nutipõhine tarbimiskäitumine või turundustege- 
vus. Nimetamegi seda turundusfaktoriks. Teise kimpu kogunesid tegevused, mis on 
suunatud isiklikele kontaktidele, oma võrgukogukonnaga muljete, mõtete ja koge- 
muste jagamisele või otsesele abi saamisele/andmisele. Nimetame seda sõbrasuhtluse 

Joonis 3.3.7. Sotsiaalmeedia kasutamise profiil sotsiaalsetes kihtides 2014 
Faktorlaadungid 
И FiLaikimine, turundus IN F2Sõbrasuhtlus [7] F3 Avalik osalus 


Kõrg- Madal- 
Kõrgkiht | keskkiht | Keskkiht | keskkiht |Madalkiht 


,21 
0,2 


0,1 
06 


03 


о 
T = 
204 -,05 


-06 


-0,1 -,09 


-0,2 


727 


70,3 


faktoriks. Kolmas faktor ühendab toiminguid, mille adressaat on mõni avalik insti- 
tutsioon (k.a internetiportaal), mille kaudu tahetakse oma probleemi lahendada või 
mille tegevusele tahetakse mõju avaldada. Nimetame seda avaliku osaluse faktoriks. 
Nende kolme faktori keskmist kaalu erinevate sotsiaalsetes rühmades võrreldes 
näeme, et sotsiaalmeedia kasutamisel on kindel sotsiaalne eripära (vt tabel 3.3.5). 
Nooremad on rohkem orienteeritud sõbrasuhtlusele, vanemad aga institutsioo- 
nidele, eestlased on agaramad sotsiaalmeedia kasutajad tarbijate ja turundajatena, 
venekeelsed vastajad aga pigem otsivad probleemidele lahendusi, mehed osutuvad 
üllatuslikult aktiivsemaks sõbrasuhtluses, naised aga hindamises ja turundamises. 
Nagu juba eespool osutasime, on arvuti- ja internetikasutusest saanud oluline 
subjektiivse kihistumise tegur. Erinevalt käituvad kihid ka sotsiaalmeedias (vt joo- 
nis 3.3.7). Need, kes on edukamad, on hoopis rohkem tegevad ka virtuaalmaailma 
arvamusliidritena, jagades laike ja soovitusi. Samuti on nad (olles ühtlasi keskmi- 
sest nooremad) palju agaramad võrgusuhtluses nn oma mulli kujundama, osaledes 
aktiivselt diskussioonides ja andes meelsasti teada oma seisukohtadest. Madalkiht, 

kellel puudub ligipääs otsustamise juurde, on seevastu valmis rohkem kasutama 
internetti avaliku ruumina, et oma huve väljendada ja kaitsta. 


3.3.8. KOKKUVÕTE 


Viimase tosina aasta jooksul on arvuti- ja internetikasutus Eesti elanikkonnas olu- 
liselt kasvanud ning aastaks 2016 kasutas internetti juba 87% inimestest vanuses 
16—74. Internetikasutajad eristuvad internetitegevuste poolest samamoodi nagu 
n-ö tavaelus: virtuaalne ruum taastoodab olemasolevaid sotsiaalseid hierarhiaid ja 
võimendab diferentseerumist. Eriti teravaks muutub digitaalse kirjaoskuse taseme 
ühtlustamine seoses digitaalsete teenuste ja osalusvormide kiire arenguga, kusjuures 
paljudel aladel on digitaalsed teenused juba välja tõrjumas harjumuspäraseid nii 
ametiasutuste kui ka erasektori teenusepakkujatega suhtlemise vorme. E-valimiste 
ning paljude avalike teenuste (alates maksuametist perearstiabini) internetti koli- 
mise tõttu on suhtlus internetikeskkonnas muutunud nüüdisaegse elukvaliteedi 
oluliseks tingimuseks. Seetõttu on oluline näha Eesti elanikkonna hulgas mitte ainult 
eduka e-riigi kodanikke, vaid ka neid ühiskonna rühmi, kes end internetis koduselt 
ei tunne või seda koguni pelgavad. 

MeeMa andmed näitavad, et ligikaudu 80% elanikkonnast valdab arvutit ja 
internetti baastasemel — nad saavad hakkama vajalike teenuste kasutamisega ning 
enda jaoks vajaliku info otsimisega. Ligikaudu pool elanikkonnast kasutab interneti 
pakutavaid interaktiivsuse võimalusi, on aktiivsed suhtlejad, meelelahutuse tarbi- 
jad ning võimelised keerulisemaks infootsinguks. Koostegevuse ja sisuloome jaoks 
kasutab arvutit ja internetti kolmandik Eesti elanikkonnast, nad osalevad foorumites 
ja kommentaariumides, suhtlevad aktiivselt sotsiaalvõrgustikes, postitavad ka ise 
fotosid ja videoid või peavad blogi või oma kodulehte. Seevastu poliitiliselt ja ühis- 
kondlikult — nt petitsioonide allkirjastamine, ametiasutustele tagasiside andmine, 
poliitilised ja maailmavaatelised üleskutsed jms – osaleb internetis vaid ligikaudu 
viiendik elanikkonnast. 

Sotsiaalmeediast on paljude kasutajate jaoks saanud oluline ja personaalne info- 
ruum, mis tugineb ühest küljest suuresti enda kontaktidevõrgustiku poolt jagatavale 
infovoole, teisalt aga kujuneb konkreetse teenusepakkuja (nt Facebook, Twitter, Pin- 
terest jt) valikutest lähtuvalt. Personaalse uudisvoo tõttu saame iga sotsiaalmeedia 
kasutaja kontekstis rääkida nn personaalse avaliku ruumi moodustumisest, mida 
omakorda võib tõlgendada kui ühte fragmenteerunud meediamaailmaga kaasne- 
vat nähtust. Võib märgata ka teatava nn jälgimiskultuuri levikut: hulk inimesi on 
sotsiaalmeedias n-ö nähtamatult olemas, jälgivad teiste postitusi ja meediauudiseid, 

kuid oma arvamust nähtu-kuuldu kohta ei avalda. Ehkki põhimõtteliselt on vir- 
tuaalne ruum kõigile avatud, on ka sotsiaalmeedias välja kujunenud erinevad 
kasutamismustrid, mis omakorda peegeldavad ja võimendavad Eesti ühiskonna 
kihistumist ning soolist, vanuselist ja keelelist ebavõrdsust. 

4.1. TARBIMINE: 
VÕIMALUSED, ENESEVÄLJENDUS JA SÄÄST 


Margit Keller ja Maie Kiisel 


4.1.1. TARBIMISE TEOREETILISED KÄSITLUSED 


Tarbimine ei ole asi iseeneses, vaid väga erinevate tegevuste kompleks, mille kaudu 
ühiskonna liikmed oma argielu elavad ning eneseteostuseks vajalikke ressursse leia- 
vad ja kasutavad. Alljärgnev peatükk vaatleb Eesti tarbijat ajavahemikus 2002—2014, 
andes alguses mõningase võrdluspildi teiste Euroopa Liidu riikidega, ning seejärel 
keskendub rahale, ajale ja erinevatele elustiilidele. Peatükk lõpeb aruteluga kesk- 
konnasäästliku elustiili kujundamise võimalikkusest. 

Viimase mõnekümne aasta jooksul on jõudsalt esile tõusnud mitmesugused, 
erineva distsiplinaarse taustaga tarbimisuuringud. Siinses kogumikus võtame tar- 
bimise kui nähtuse tõlgendamiseks Eesti ühiskonnas tarbimissotsioloogilise, mitte 
niivõrd majandusteadusliku või tarbimispsühholoogilise lähtekoha. Tarbimisele 
võib läheneda nn indiviidikeskselt, defineerides tarbijat kui suveräänset kodanikku, 
kes kommertsväljal otsuseid tehes teostab oma vaba valikut (Slater, 1997; Gronow, 
2015; Halkier, 2010). Teisalt võib tarbimist mõista struktuurikeskselt ning arutleda 
selle üle, kuidas majanduslikud ja sotsiokultuurilised tingimused, keskkonnad ja 
institutsioonid määravad selle, kes, kuidas ja mida tarbib. Selle mõtteviisi üks äär- 
musi käsitleb tarbimist kui kommertsmaailma ,,võrgutuse“ tulemust (vt nt Bauman, 
1992) ja sotsiaalmajanduslike taustategurite summat. 

Alates 197ondatest avaldas tarbimisuuringutele tugevat mõju n-ö kultuuriline 
pööre, mis tõstis uurijate huvifookusse tarbimise eneseväljenduslikud, identiteedi- ja 

(sub)kultuuriloomega seotud aspektid (vt nt Featherstone, 1990). Tänaseks aga lei- 
dub autoreid, kes väidavad, et kitsamalt kultuurikeskne vaade on oma aja ära ela- 
nud (Warde, 2014) ning vastukaaluks on nüüdisaegses tarbimissotsioloogias kanda 
kinnitamas n-ö igapäevase, „tavalise“ tarbimise käsitlus, mille uuemad, viimase 
kümne aasta uurimused saavad suurel määral inspiratsiooni sotsiaalsete praktikate 
teooriast (Gronow ja Warde, 2001; Warde, 2005, 2014). Kuigi siinne peatükk on nii 
sisulise järgnevuse ning ka MeeMa uuringu andmete kaudu seotud sellega, kuidas 
me aastal 2004 ilmunud kogumikus, siinse raamatu eelkäijas, tarbimist mõtestasime 
(vt Keller ja Kalmus, 2004: 201—216), on autorite lähenemine mõnevõrra muutunud 
ja oleme mitut nähtust teisiti tõlgendanud. 

Sotsiaalsed praktikad on kollektiivsed tegevusmustrid, teatud tegutsemise ja 
kõnelemise viiside võrgustikud (vt ka ptk 1.1 selles raamatus), mis kindlas sotsio- 
kultuurilises ruumis moodustavad äratuntava terviku. Nad ei ole staatilised, vaid 
muutuvad ajas pidevalt ning eri inimesed sooritavad neid eri ajahetkedel isemoodi 
(Reckwitz, 2001; Schatzki, 2002). Näiteks võib koduaia või maja eest hoolitsemist 
pidada sotsiaalseks praktikaks või koguni erinevate alampraktikate kimbuks. Tarbi- 
mise käsitlemine eraldi peatükina jätab mulje, justkui oleks tarbimine mingi eraldi- 
seisev nähtus. Siinne käsitlus lähtub teistsugustelt alustelt. Tarbimine leiab aset erine- 
vate sotsiaalsete praktikate raames ja on nende kompetentse sooritamise vältimatu 
osa. Et saata lapsi kooli, on ,,kompetentsetel“ vanematel vaja soetada terve hulk 
tarbekaupu, mis on ühtaegu nii funktsionaalselt vajalikud kui ka sotsiaalselt aktsep- 
teeritavad (mitte lihtsalt koolikott kui suvaline anum vihikute-raamatute vedamiseks, 
vaid kindlas kaubamärkide ja hinnaklassi raamistikus asuv ning teatud tervise-, moe- 
jms nõuetele vastav koolikott). Nn praktikapõhise lähenemise üks peamisi seisu- 
kohti ongi, et vajadused teenuste ja kaupade järele ei sünni mitte niivõrd inimeste 
peades nende sisemise motivatsiooni tulemusena ega ole alati nende ratsionaalsete 
valikute tulemus (kuigi mõnikord, eeskätt suuremate ja kallimate ostude puhul nad 
on ka seda), vaid sotsiaalsed tegevusmustrid tingivad teatud ostmise ja kaupade 
kasutamise viisid. Enamasti on need harjumuslikud. Autod ja majad, laste haridus- 
tee, linnaruumi korraldus jms on need tegurid, mis tarbimist samavõrra või ehk 
rohkemgi kujundavad kui inimeste üksikotsustused. Tarbija käitumises põimuvad 
niisiis inimese valik ja ratsionaalne kalkuleerimine (eeskätt suuremate ja kallimate 
ostude, kognitiivselt nõudlikumate otsustuste puhul) ning poolautomaatne har- 
jumuslikkus (rutiinsed tarbimistoimingud hommikusest duši all käimisest auto- 
sõiduni). Igapäevases tarbimises on väga suur roll möödapääsmatutel tegudel, mille 
tulemusena tarbitakse nii, nagu on kombeks ja nagu igapäevaelu korraldus nõuab 

(nt lapse koolitööd tuleb teha arvutis, mitte käsitsi; paljusid kaupu on võimalik osta 
vaid pakendatult; üksikusse maakohta saab vaid autoga, mitte bussiga jne). 

Meie käsitluses ei vaadelda tarbimisena mitte üksnes ostmist (nagu seda teevad 
paljud turundusliku tagapõhjaga tarbimisuuringud, mis räägivad ostukäitumisest), 
vaid ka kaupade ja teenuste, keskkondade ja objektide kasutamist ning samuti neist 
loobumist, äraviskamist (Warde ja Southerton, 2012). Tarbimine ei ole ainult indivi- 
duaalne, vaid ka kollektiivne: tarbimismustrite kujunemises osalevad nii pereliikmed, 
sõbrad kui ka kolleegid. Tarbimisotsused ei esine isolatsioonis, vaid sageli moo- 
dustuvad nendest kimbud. Erinevate praktikate põimumine, varasemad tarbimis- 
tegevused, ostud jne loovad teatava rajasõltuvuse, mis osaliselt tingib ka tänaseid 
tarbimistegevusi. Supermarketi või tanklaketi kliendikaart on üks näide, kuidas nii 
turunduskommunikatsioon kui ka erinevad tehnoloogilised nüansid seovad tarbi- 
tavad kaubad kokku. Need kõik ühtpidi loovad mitmesuguseid tarbimisvõimalusi, 
kuid teistpidi ka piiravad tarbija suveräänse valiku ruumi, sest suur osa valikutest 
on tarbimiskeskkond juba „ага teinud“. 

Lähtuvalt eelöeldust käsitleme tarbimist siin kui n-ö punast niiti, mis läbib iga- 
päevaelu tegevuste kompleksi. Selles toimetavad küll refleksiivsed indiviidid, kuid 
nende ratsionaalse arutluse ja vaba valiku osakaal on väiksem, kui meile tavatead- 
vuse tasandil tunduda võib. Tarbimissotsioloogiline sotsiaalsete praktikate lähene- 
mine uuringute teoreetilise raamina areneb pidevalt ning on kaugel sellest, et olla 
valmis. Kvantitatiivsete andmetega kokkuviimiseks on seda veel napilt kasutatud 
ja seega on tegu suhteliselt suure väljakutsega. Niisiis on osa eelolevast peatükist 
üsna traditsiooniline statistiliste andmete esitus ja seletus, kuid osa on liikumine 
uudsematel käsitlusradadel. Võtame arvesse nii Eesti ühiskonnas aastail 2002-2014 
toimunud arengut kui ka igapäevaelu korraldust, püüame tabada infot selle muu- 
tumise kohta ning pakkuda tõlgendusi. 


4.1.2. EESTI JA EUROOPA TARBIMISE VÕRDLUS 


Esmalt vaatleme Eesti tarbimise ja tarbijate suhtumise üldnäitajaid ELi riikide võrd- 
luses. Andmed pärinevad Eurostatist ja Eurobaromeetri uuringutest. 

Üks kõnekamaid tarbimise indikaatoreid, mille kaudu saab Eestit ja teisi Euroopa 
riike võrrelda, on tegelik individuaalne tarbimine (TIT ehk inglise keeles AIC – 
actual individual consumption). See peegeldab leibkondade jõukust ja elujärge 
paremini kui SKT määr, sest koostamisel võetakse arvesse kõiki riigis ostetud 
kaupu ja teenuseid, sõltumata sellest, kas ostjaks on kodumajapidamised ise või 
maksab tarbitu eest riik või mittetulundussektor (nt mitmesugused tervishoiu- ja 

Tabel 4.1.1. Sisemajanduse kogutoodang ja 
tegelik individuaalne tarbimine Euroopa Liidu riikides 2011 ja 2014 


Indeksi väärtus võrreldes Euroopa Liidu keskmisega (= 100 punkti). Koloreeritud taustaga on märgi- 
tud tarbimisindeksi väärtuse muutumine vähemalt 3 punkti võrra (punane – langus, sinine – tõus) 


Sisemajanduse Tegelik individuaalne 
kogutoodang (SKT) tarbimine (TIT) 
2011 2014 2011 2014 
Luksemburg 265 263 138 140 
Holland 135 130 118 112 
Austria 128 128 120 121 
Taani 125 124 114 115 
Saksamaa 123 124 121 123 
Rootsi 127 124 114 114 
Soome 117 110 113 113 
Suurbritannia 105 108 114 114 
Prantsusmaa 108 107 11 112 


Euroopa Liidu keskmine (27/28 riiki) = 100 


Itaalia 103 97 106 98 
Tšehhi 83 84 73 75 
Sloveenia 83 83 79 74 
Slovakkia 73 76 72 74 
Leedu 65 74 70 80 
Eesti 68 73 59 65 
Kreeka 77 72 89 83 
Ungari 65 68 62 62 
Poola 64 68 70 74 
Läti 57 64 52 65 
Ногмаа а 60 59 59 59 
Rumeenia 51 54 53 55 
Bulgaaria 44 45 47 49 


Allikas: Eurostat, 2015 


haridusteenused). Seega mõõdab TIT ühe inimese kohta tegelikult tarbitu suhte- 
list määra võrdluses referentsnäitajaga (väärtusega 100), mis praegusel juhul on 
28 Euroopa Liidu riigi keskmine. Tabel 4.1.1, mis tugineb Eurostati 2015. aasta suvel 
avaldatud andmetel, näitab, et TIT väärtus viimasel kolmel aastal on suuresti samaks 
jäänud või mõne riigi puhul ka mitme punkti võrra langenud. Silma torkab siin 
suurim kasvaja Leedu, mis on tuntavalt ette läinud Eestist ja Lätist ning seda just 
tarbimise, mitte SKT suurenemise poolelt. Ka Eesti tõus on olnud teistega võrreldes 
üsna muljetavaldav, kuid TIT näitaja väärtus on siiski vaid veidi üle poole (65 punkti) 

Joonis 4.1.1. Tarbijate hinnangutel põhinevad 
kindlustunde indikaatorite komponendid 2002-2014 
Indikaator näitab positiivsete ja negatiivsete vastuste protsentide vahet 


50 


25 


Pere rahanduslik olukord 


0-74 - Püsikaupade ostud praegu 
Pere majanduslik olukord (viimased 12 kuud) 


Säästud praegu 


Maja, korteri remont 


75 


Auto ostmine 


Maja ostmine, ehitamine 


-100 


2002 2005 2008 2011 2014 Allikas: Tarbijabaromeeter, 2015 


EL28 keskmisest. Huvitav on see, et teistes Ida- ja Kesk-Euroopa riikides (peale 
Baltimaade) on tarbimise tase jäänud suhteliselt stabiilseks. Ilmselt on üks sele- 
tõukab, ning teisalt siiski ka suhteliselt madal starditase, n-ö suurem arenguruum 
võrreldes mõne teise Ida-Euroopa riigiga, nt Tšehhiga. 

Eurobaromeetri 2015. a kevadise avaliku arvamuse uuringu kohaselt peetakse Ees- 
tis kõige tähtsamateks probleemideks, millega riik hetkel silmitsi seisab, majanduse 
olukorda (32%) ning kasvavat elukallidust (32%), samas kui enamik teiste küsitletud 
riikide vastajaid peab olulisimaks hoopis töötust (mille järel on valdavalt teisel kohal 
immigratsioon või majanduse üldine olukord). Euroopas tervikuna arvatakse oma 
leibkonna finantsolukorra tulevikku lähima 12 kuu jooksul üldiselt samaks jäävat 
(63%); 23% usub, et olukord paraneb. Selles Eurobaromeetris paistab Eesti silma 
oma suurima toetusprotsendiga (83%) Euroopa majandus- ja rahaliidule. Raha- 
liidu toetus on madalaim Suurbritannias (20%), Tšehhi Vabariigis (22%) ja Rootsis 

Joonis 4.1.2. Tarbija kindlustunde 
koondindikaator Euroopa Liidu 
riikides augustis 2015 

Indikaator näitab positiivsete ja negatiivsete 
vastuste protsentide vahet 


-70 -60 -50 -40 -30 -20 -10 о 10 20 


| | Taani 16,7 
lirimaa* 12,0 
Holland 11,0 
Soome 10,9 
Rootsi 10,7 
Suurbritannia 2,8 
Luksemburg 16 
Saksamaa 07 
Tšehhi Vabariik 0,5 


-13 Hispaania 
-28 Malta 

-2,9 Belgia 
F зо EL 28 

-4,2 Sloveenia 
-7,0 Läti 

-7,4 Eesti 

-8,0 Leedu 
-9,2 Itaalia 
-1,3 Austria 
-141 Küpros 
-14,3 Poola 
-14,8 Slovakkia 
-16,6 Rumeenia 
-17,5 Prantsusmaa 
-18,7 Portugal 
-21,3 Horvaatia 
-21,4 Ungari 
-29,3 Bulgaaria 
-64,8 Kreeka 

* Juuli näitaja. Allikas: Business ..., 2015 


(25%). 2014. aasta sügise Eurobaromeetri 
avaliku arvamuse küsitluse kohaselt 
peab oma leibkonna rahalist seisu Ees- 
tis heaks 71% küsitletutest ning halvaks 
27%. Enim on rahul olijaid Taanis (88%) 
ning ootuspäraselt vähim Kreekas (25%). 
EL28 keskmine on 65%. Niisiis ollakse 
Eestis keskmisest optimistlikumad, mida 
tõestab ka jaekaubanduse jõudsalt kas- 
vav käive, nt Statistikaameti andmetel 
oli 2015. aasta detsembri jaekaubanduse 
maht püsivhindades 10% suurem kui 
samal ajal aasta varem. 

Tarbija usalduse indikaatorid Eesti 
Konjunktuuriinstituudi vahendatuna 
näitavad kindlustunde kasvu!” võrreldes 
kriisiaastatega, kuid nn buumiaegsele 
püsikaupade ostmise plaanidele ei olda 
ligilähedalgi. 

Tarbija kindlustunde koondindikaa- 
tor näitab, et Eesti on teiste riikidega 
võrreldes üsna keskmine, optimiste ja 
pessimiste on umbes samapalju, samal 
tasemel Läti ja Leeduga, aga jääb maha 
põhjanaabreist. 


4.1.3. IGAPÄEVAELU RESSURSID: 
RAHA JA AJA JÄTKUMINE 


Rahalised võimalused 


Alates 2002. aastast oleme ankeedis 
korranud identset küsimust selle kohta, 


[1] Kindlustunde indikaator on Euroopa Komisjoni kasutatav baromeetri sünteesindikaator. 
Saldod näitavad positiivsete ja negatiivsete vastuste protsentide vahet. 


304 


4.1. TARBIMINE 


Tabel 4.1.2. Eesti tarbija igapäevaeluliste (tarbimis)tegevuste prioriteedid 
2002-2014 


Väitega nõustujate % koguvalimist 


„Üldiselt jätkub raha” „Ei vaja, ei kuluta sellele“ 
2002 2005 | 2008 | 2011 | 2014 | 2002 | 2005 2008 | 2011 | 2014 

Eluaseme kuludeks (küte, vesi jne) 69 80 76 69 81 1 1 2 2 2 
Rohtudeks, tervise eest hoolitsemiseks | 69 80 76 69 81 3 4 6 7 5 
Korralikuks toitumiseks 72 82 80 70 78 <1 <1 <1 <1 1 
Oma välimuse eest hoolitsemiseks 

(juuksur, kosmeetika, jõusaal) 40 45 45 38 48 9 19 8 9 9 
Riiete ostmiseks 34 45 46 36 45 2 2 2 2 3 
Külaliste kutsumiseks, 

kingituste tegemiseks 26 38 33 26 33 А 6 ki 2 Е 
Laste koolitamiseks 33 41 33 30 29 29 31 42 44 54 
Ajakirjanduse tellimiseks 28 32 32 19 27 19 25 23 32 33 
Auto hooldamiseks, sõitmiseks 18 25 27 21 26 27 30 27 28 35 
Sportimiseks 19 25 23 19 25 34 34 37 37 44 
Teatris, kontserdil käimiseks 19 27 25 17 25 14 16 17 19 23 
Laste harrastusteks 24 32 27 23 24 32 33 44 46 55 
Meelelahutuseks, harrastusteks 19 25 24 18 24 15 15 16 18 22 
Arvuti ostmiseks, hooldamiseks, 

täiustamiseks 1229 21 15 | 19 | 27 | 25 27 | 27 | 34 
Õppimiseks, enesetäienduseks 20 25 21 17 18 30 30 40 40 51 
Raamatute ostmiseks 18 25 23 14 18 13 19 21 27 34 
Korteri meelepäraseks sisustamiseks 9 17 18 12 18 10 8 1 17 21 
Uue olmetehnika muretsemiseks 

(mikrolaineahi, külmkapp, TV) 15 13 Е 22 17 9 9 13 29 21 
Kohvikus, restoranis käimiseks 14 20 17 12 17 31 30 32 32 38 
Remondiks 1 18 16 12 17 5 6 9 14 16 
Reisimiseks 8 1 14 10 15 19 18 20 23 23 
Lähisugulaste toetamiseks 12 16 14 10 13 21 25 30 28 32 
Auto ostmiseks, uuendamiseks 6 9 10 6 8 28 30 32 37 45 


kuivõrd vastajatel ja nende peredel jätkub raha erinevateks kulutusteks (tabel 4.1.2). 
Juba küsimuste sõnastus ei peegelda mitte niivõrd eraldiseisvate tarbimisotsuste tege- 
mist, ostude sooritamist, vaid lähtumist igapäevaelulistest praktikatest. Sotsiaalseis 
praktikais peituvad erinevad komponendid, mis nõuavad raha kulutamist, nt ei sõltu 
korralik toitumine ainult toidu ostmisest, vaid ka paljudest muudest sotsiaalsetest 
ja kultuurilistest teguritest. Ühtpidi näeme, mille jaoks inimestel enda hinnangul 
raha jätkub ja kuidas nad piiratud eelarve juures majandavad, teistpidi saame teada, 
kuidas igapäevaelu on organiseeritud erinevateks endastmõistetavuste mustriteks 

(millele seab kahtlemata oma tõlgendusraami ka ankeedi küsimuste sõnastus, eriti 
sealsed omadus- ja tegusõnad). Võime väita, et majanduskriis on Eesti tarbijat valu- 
salt tabanud ja üldistatult öeldes oleme nende hulga poolest, kel üheks või teiseks 
kulutuseks raha jätkub, 2014. aastal peaaegu samas kohas, kus olime kriisieelsel 
aastal 2005, sest kriisi järel, 2011. aasta küsitluses olid tarbijate hinnangud kukkunud 
lähedaseks 2002. aastale, üheksa aastat varasemale tasemele. Iseloomulik on, et neid, 
kel jätkub raha eluaseme kulude katteks (kes seavad oma rahaasjad nii) on veidi 
rohkem, kui neid, kel jätkub korralikuks söögiks. 

Sotsiaal-demograafiliste tunnuste lõikes ilmneb 2014. aastal mitu huvitavat eri- 
sust. Näiteks on riiete ostmise puhul suured vanuselised käärid: kui 15—19-aastaste 
vanuserühmas jätkub üldiselt riiete ostmiseks raha 70%-l vastanutest, siis 65—74-aas- 
taste seas jätkub seda vaid 35%-1. Uued rõivad ei ole selle vanusegrupi jaoks enam 
prioriteet. Kuigi naised saavad endale lubada mõnevõrra vähem ankeedis nimetatud 
asju-tegevusi kui mehed, võib oletada, et üsna suurte erinevuste üks põhjus on ka 
see, et naiste ootused välimusele ja toidule on kõrgemad, nad mõistavad „гаћа jätku- 
mist“ erinevalt. Näiteks piisab korralikuks toitumiseks raha 83%-1 meestest ja 75%-1 
naistest, riiete ostuks 52%-l meestest ja 39%-l naistest, välimuse eest hoolitsemiseks 
55%-1 meestest ja 42%-1 naistest. 

Sama andmestik võimaldab vastuse ,,Ei vaja seda, ei kuluta sellele“ põhjal rääkida 
ka nn mittevajamisest, mis on 2014. aastaks väga paljudes kategooriates märkimis- 
väärselt kasvanud. Laste koolitamiseks ja harrastusteks kulutamise mittevajalikkus 
on suuresti seletatav sellega, et 2014. aastal on nende hulk valimis, kel on peres alla 
18aastaseid lapsi, vaid 30%, samas kui 2002. aastal oli neid 42%. Tasub meeles pidada, 
et tegemist on üldkogumi suhtes esindusliku valimiga. Ka vanemaid inimesi on suh- 
teliselt rohkem. 2002. aastal oli 55—74-aastaseid kokku 28% vastanutest ning aastal 
2014 oli sama näitaja juba 37%. 30—44-aastaseid oli 2002. aastal 27% ja 2014 vaid 17%. 
Osaliselt pakub see tõlgendust sellele, miks nt sportimist mittevajalikuks pidajate 
hulk on tervelt 10% ja õppimise puhul lausa 20% suurem kui küsitluse varaseimal 
aastal. Samas on ka selliseid kategooriaid, kus valimi teistsugune koosseis täit seletust 
ei paku. Tegemist on laiemate tendentsidega ühiskonnas: hüppeliselt on kasvanud 
nt nende hulk, kellele on mittevajalik raamatute ost. Kuigi üldiselt raha jätkumine 
ei ole enamiku teemade puhul kuigivõrd kasvanud, on vastamisel vähem valitud 
varianti ,,Ei jätku, oleme pidanud sellest loobuma“ ning rohkem ,Vahel jätkub, vahel 
mitte“ ja „Ei vaja, ei kuluta sellele“. Kuidas seda seletada? Esiteks, osa elanikkon- 
nast on arvatavasti hulga tegevusi ning kaupade ja teenuste liike lihtsalt oma elust 
välja lülitanud, leides, et need on mitmel põhjusel (rahalistel, tervislikel, ealistel 
või sotsiaalsetel põhjustel) kättesaamatud. Teiseks on mitmel alal (nt olmetehnika 

Tabel 4.1.3. Tarbimislik ükskõiksus, rahapuudus ja rahaline jõukus 2002-2014 
% koguvalimist 


Tarbimislik ükskõiksus Rahapuudus 
(mittevajamine) (vajalikust loobumine) Rahaline jõukus 


2002 2005 2008 | 2011 | 2014 | 2002 2005 | 2008 | 2011 2014 | 2002 | 2005 2008 | 2011 ' 2014 


Мада suur | 14 | 14 | 20 | 22 | 26 8 7 8 з 5 | 13 20 | 18 | 13 | 17 


Suur 22 | 22 | 24 | 24 | 28 | 18 | 14 | 14 | 18 13 | 19 | 25 | 26 | 16 | 23 
Mõõdukas | 26 28 26 26 23 31 30 29 26 26 34 32 32 | 34 | 31 
Vahene 12 1 8 7 6 | 23 21 18 | 18 | 20 | 22 | 16 15 | 23 | 19 
Puudub 26 25 22 21 16 20 28 32 24 36 13 7 9 | 14 | 10 


Tabel 4.1.4. Tarbimisliku ükskõiksuse indeks sotsiaalse sidustumise klastrites 
2002-2014 
Lühendamata indeksi põhjal, max väärtus 23 


| | | | | о 
Mitmekülgselt ja tugevalt sidustunud | | | | | 3,53 
Mitmekülgselt ja mõõdukalt sidustunud | 3,60 | 2,99 | 4,35 | 3,63 | 3,98 

| | | | | 

| | | | | 

| | | | | 


Tarbijana sidustunud 2,34 2,54 3,46 3,75 4,25 
Valijana sidustunud 4,69 4,85 5,50 6,21 6,45 
Nõrgalt sidustunud 4,12 4,66 5,55 6,77 8,34 


või korteri sisustamine) juba üht-teist saavutatud ja ostetud varasematel aastatel 

ning neid kulutusi ei pea praegu uuesti tegema. Kolmandaks võivad vahepealsed 

keerukad kriisiaastad olla õpetanud vähemaga toime tulema. Neljandaks võib tarbi- 
mislikku mitmekesisust piirata ka kasvav surve ajakasutusele, s.t eluga normaalseks 

hakkamasaamiseks on vaja rohkem rööprähelda ja pingutada. 

Vastuste „Ei vaja seda“ põhjal on kõikide aastate kohta koostatud nn tarbimisliku 
ükskõiksuse indeks (vt tabel 4.1.3). Siingi näeme kasvu: nende hulk, kel on väga suur 
ükskõiksus, on 2014. aastal peaaegu kaks korda suurem kui 2002. aastal. Praegu 
ei saa veel üheselt vastata küsimusele, kas see räägib tarbimislikust küllastumisest 
või mittesaavutatu kättesaamatuks tunnistamisest ja blokeerimisest. 

Peatükis 4.3 on pikemalt juttu sotsiaalsest sidustumisest ühiskonnas, mõistes seda 
sotsiaalsete praktikate sooritamise aktiivsuse ja mitmekülgsuse kaudu. Siinkohal 
mainime lühidalt, et ühiskonnaga nõrgalt sidustunute seas on tarbimislik ükskõiksus 
väga tugevalt kasvanud, samas mitmekülgselt sidustunute klastris on ükskõiksuse 
määr peaaegu sama madal kui aastal 2002 (vt tabel 4.1.4). Näeme, et majanduskriisi 

Tabel 4.1.5. Suhteliselt väga Tabel 4.1.6. Rahapuudus 
suur tarbimislik ükskõiksus rahvarühmades 2011 ja 2014 
rahvarühmades 2011 ja 2014 Suur ja väga suur rahapuudus, 
% rahvarühmast % rahvarühmast 
2011 2014 2011 2014 
Mehed 26 29 Mehed 28 15 
Naised 19 27 Naised 35 20 
15-29-aastased 19 15 15-29-aastased 23 14 
66-74-aastased 45 61 30-44-aastased 35 20 
Eestlased 19 24 60-74-aastased 31 18 
Venekeelsed vastajad 30 36 Eestlased 28 16 
Kõrgharidus 14 17 Venekeelsed vastajad 40 22 
Alla keskhariduse 31 41 Alla keskhariduse 33 17 
Keskharidus 34 20 
Kõrgharidus 26 16 


perioodil algas tugev polariseerumine, kus nende jaoks, kel on ühiskonnaga nõrgad 
sidemed, on ka nn tarbimislikud kokkupuuted muutunud lõdvaks või olematuks. 

Tarbimislik ükskõiksus on seotud ka laste olemasoluga peres (samas laste arv 
statistiliselt olulist seost ei näita). Neist, kel ei ole alla 18-aastaseid lapsi, on 66% 
suure või väga suure tarbimisliku ükskõiksusega. Samas lastega vastajaist väljen- 
dab ükskõiksust 27% (11%-l on see väga suur). Kui lasteta inimesed saavad endale 
lubada ka vähest tarbimismaailmas osalemist, siis lastega perede igapäevaelu tingib 
mitmesuguseid vajadusi autost arvutini. Vähem on neid, kas saavad öelda ,,Ei kuluta 
sellele, ei vaja seda“. Seegi näitab kaudselt, kuivõrd kitsas on tõlgendada tarbimist 
vaid üksikindiviidi vaba valiku pärusmaana. 

Võrreldes 2011. aastaga on 15—29-aastased noored ainus grupp, kelle hulgas ei ole 
tarbimislik ükskõiksus kasvanud (tabel 4.1.5). Tarbimisliku ükskõiksusega teatud 
mõttes vastassuunalist nähtust mõõdab konsumerismi (nn eneseväljendusliku tar- 
bimise) indeks, millest tuleb pikemalt juttu allpool. Nende kahe indeksi vahel on 
negatiivne korrelatsioon (seosekordaja on -0,323, olulisuse nivool p<0,001). Näeme, 
et konsumerism on ka vanimas eagrupis jõudsalt kasvanud: kui 2011. aastal oli suure 
ja väga suure konsumerismiga inimesi vanimas eagrupis 2%, siis 2014. aastal oli 
neid juba 19%. Toimumas on taas polariseerumine, kus üks osa ühiskonnast on 
üha tugevneva tarbimisliku orientatsiooniga ning teine osa üha ükskõiksem. Mis 
on selle nn mittevajamise tegelikud sotsiaalsed ja psühholoogilised tagamaad, vajab 
täiendavat kvalitatiivset uurimist. 

Rahapuuduse indeks (koostatud sama, raha jätkumise küsimuse baasil) näitab 
vastuste „Ei jätku, oleme pidnud sellest loobuma“ osakaalu (vt tabelid 4.1.3 ja 4.1.6). 
Rahapuuduse eri tasemel olevate vastajate muster on võrreldav 2005. aastaga, kuid 
suure rahapuuduse käes kannatavate vastanute hulk on kukkunud vaadeldud aastate 
madalaimale tasemele, iseloomustades enam naisi ja venekeelseid vastajaid. Hari- 
duse puhul ei ole tulemused nii üheselt tõlgendatavad, alla keskharidusega vastajate 
grupis on ka palju noori, kelle vajaduste ja võimaluste spekter on hoopis teistsugune 
kui keskealistel, kel on pere, majapidamine ja mitmesugused kohustused, mis raha 
nõuavad. 

Rahalise jõukuse näitajad on küll 2011. aastaga võrreldes kasvanud, kuid ei ületa 
2005. ja 2008. aastat (tabel 4.1.3). 

Oleme siinses peatükis lähtunud sellest, et tarbimist tingivad nii igapäevatoimin- 
gute korraldus kui ka materiaalne elukeskkond ja taristu, mis inimest ümbritsevad. 
Huvitav on näha, et vastajaile kuuluvate kinnisvaraobjektide arv (nt kodu, suvekodu 
jt) ei ole aastate jooksul palju muutunud (vt tabel 4.1.19 peatüki lisas). Ikka on umbes 
kaks kolmandikku neid, kellel on korter, ja alla ühe kolmandiku neid, kellel on maja. 
Suvekodu omajate hulk majanduskriisi ajal mõnevõrra kukkus, kuid nüüd on nende 
hulk tagasi 2002. aasta tasemel. 

Igapäevasteks ostudeks kasutavad tarbimislaenu meie andmestiku kohaselt suh- 
teliselt vähesed, nt vaid 2% on maininud kiirlaenufirmasid, pisut enam on kasutatud 
arvelduskrediiti ja krediitkaardiga maksmist (mõlemad 9% koguvalimist). Samas 
on suuremamahulist pikaajalist laenu võtnud 25% vastanutest, mida on tunduvalt 
vähem kui rekordaastal 2011 (43%). 


Ajakasutus 


Teine oluline ressurss lisaks rahale, milles siinses kontekstis juttu teeme, on aeg. 
Aja ja raha piiratus sunnib inimest langetama tegevuslikke valikuid, mis omakorda 
kätkevad endas tarbimisvalikuid. Aeg kujundab ka elukaart, mis tingib, millised 
praktikad on hetkel aktuaalsemad. 2014. aastal küsisime esimest korda aja jätkumise 
kohta (vt peatüki lisas toodud tabel 4.1.20). 

Mõistetavalt on vastusevariandi , Ei vaja, ei tegele sellega“ suurimad osakaalud 
neis rahvarühmades, mis on seotud teatud perekondliku seisuga või elukorraldusega 
(lapsed, koduaed, lemmikloomad). Kui neid pole, pole ka vaja nendega tegeleda. 
Lastega tegelemine näib endiselt olevat Eestis rohkem naiste pärusmaa: sellega mitte 
tegelevat väidab end 27% naistest ning 44% meestest (erinevused on statistiliselt 
olulised nivool p<o,001). 

Töö ja õppimise ning enesetäienduse puhul esinevat suurt ,,mittevajajate“ hulka 
saab osaliselt seletada vanemate inimeste suhtelise rohkusega valimis. Ometi kõne- 
levad need arvud ka sellest, et elukestev õpe ning pidev enesetäiendamine on pigem 
loosungid, mitte Eesti ühiskonna igapäevane normaalsus. Erinevates rahvarühma- 
des ilmnevad siingi mõned huvitavad erisused. Näiteks tegelevad eestlased töösse 
ja õppimisse süvenemise ning enesetäiendamisega rohkem kui venekeelsed vasta- 
jad (35% eestlasi ja 53% venekeelseid vastajaid ei kuluta aega õppimisele ja enese- 
täiendamisele). Ka väga suure rahapuudusega inimeste seas on tervelt 38% neid, 
kelle igapäevaelu ei hõlma pidevat oma töösse ja õppimisse süvenemist. Huvialadega 
tegelemist ei vaja 8% eestlastest ning 21% venekeelsetest vastajatest. Suhteliselt suur 
on erinevus ka sportimises (selleks ei vaja aega 35% eestlastest ja 47% venekeelsetest 
vastajatest). Taas näeme ühiskonna kihistumist ja killustumist erinevalt sidustunud 
(nii töö kui ka hobide kaudu) elanikkonna rühmadeks. Ajakulu tööle, õppimisele 
ja hobidele tundub olevat rahvusrühmade, samuti jõukamate ja vähem jõukate üks 
eraldusjooni. 

Samasugune piirjoon jookseb haridusrühmade vahel. Madalama haridusega 
inimesed ei tegele enesetäiendamise ja õppimisega (vähema kui keskhariduse 
puhul 46%, keskhariduse puhul 47%, seevastu kõrgharitute hulgas on neid vaid 
25%), samuti on siin seos tarbimisliku ükskõiksusega. Neist, kel vastav näitaja on 
väga suur, ei tegele tervelt 75% õppimise ja enesetäiendamisega. Võime eeldada, et 
seosed on siin mitmesuunalised. Osalus õppimises ja enesetäiendamises sunnib 
ka enam tarbima (kasvõi teatud viisil riietuma või väljas lõunatama) ning teisalt 
loob õppimise kaudu saadav kvalifikatsioon ja positsioon ühiskonnas ka ligipääsu 
tarbimisvõimalustele. 

Raamatute lugemises on samuti suur erinevus: alla keskharidusega inimestest 
ei loe tervelt 38% raamatuid, kusjuures kõrgharitutest väidab nii vaid 8%. Ka siin koh- 
tame pinnast polariseerumisele: haritud õpivad pidevalt juurde ning mitteharitud ei 
tee seda. Erinevatest andmetest ilmnevad viited ühiskonna lõhestumisele gruppideks, 
kus ühelt poolt liigutakse kiiresti edasi ja sidustutakse ühiskonnaga mitmesugustel 
viisidel ning teisalt kinnistutakse olemasolevasse, kusjuures sidemed ühiskonnaga 
nõrgenevad (vt ptk 4.3). Niisugune eraldumine ning oma kapslisse jäämine (sealt nt 
õppimise ja enesetäiendamise kaudu välja murdmata jätmine) võib hakata iseennast 
taastootma. Näiteks võib madal sissetulek, mis takistab katki läinud arvuti asenda- 
mist, vähendada võimalusi arendada tehnoloogilisi oskusi, vastata tööportaalides 
ilmuvatele kuulutustele ja hoida alal tutvusi, mis võivad tuua kasulikke tööpakkumisi. 

Kõige otsesemalt n-ö tavatähenduslik tarbimise küsimus „Kaupluste külastamine, 
sobivate kaupade otsimine ja ostlemine“ ei näita olulisi erinevusi ei hariduse ega 

rahvuse arvestuses. Küll aga tegelevad sellega mõnevõrra vähem mehed (14% mehi 
ja 7% naisi „ei vaja seda“). Koguvalimis on 11% vastajaid, kes üldse kaupluste külas- 
tamisele aega ei kuluta ja enamikul neist (73% ) on ka suur või väga suur tarbimislik 
ükskõiksus. Üle 6oaastaste seas on enim neid, kel üldiselt poeskäimiseks aega jätkub 
(57%), samas kui 30—44-aastaste seas, kes käivad aktiivselt tööl ja kasvatavad lapsi, 
on neid tunduvalt vähem – 37%. Poes käia on vaja, kuid aega on vähe. 

Sotsiaalsete praktikate põhise lähenemise üks keskne väide on see, et igapäeva- 
elulised tegevused ja tarbimine selle osana ei esine isolatsioonis, üksiktegevuste eral- 
datud episoodidena, vaid tegu on pideva kimpudesse koondumise ja põimumisega. 
Üks tegu tingib teise ning erinevad toimingud moodustavad omavahel mõtteliselt 
seotud komplekse (nt mõne jaoks on ostlemine meelelahutusega seotud tegevuste 
kimbus, mõne teise jaoks aga puhtalt funktsionaalse pere varustamise kimbus). Ena- 
masti on sellist tegevuste rühmitumist seni uuritud kvalitatiivselt, kas intervjuude 
või etnograafiliste meetodite abil (vaatlus, osalusvaatlus). Siin katsetasime inimeste 
ajakasutuse tunnuste põhjal faktoranalüüsi valimi eri gruppides (vt joonis 4.1.3). 
Tegu ei ole sama küsimusega, kus uuriti aja jätkumist, vaid pisut teistsuguse nimis- 
tuga, mille puhul vastajail paluti hinnata, kui palju aega tegevusele päevas kuluta- 
takse (alates „Ei kuluta sellele“ kuni „Üle 4 tunni“). Siinkohal on oluline märkida, et 
käsitleme aega väljaspool põhitööd, seega ka töö küsimus käsitleb ametlikust tööajast 
väljapoole jäävat osa päevast. Esmalt on toodud faktorgraaf (ehk joonis, mis näitab, 
missugused tunnused omavahel kokku kuuluvad) erinevate tegevuste struktuurist 
15—29-aastaste hulgas (analüüsiks valiti andmebaasist ainult sellesse vanuserühma 
kuuluvad vastajad) ning seejärel 44—59-aastaste rühmas, kes on veel aktiivses tööeas, 
kuid kelle elu sisustamise viisid eeldatavasti nooremate omadest tunduvalt erinevad. 
Faktoranalüüs ei võimalda vaadelda, missuguses grupis olijad kui palju midagi tee- 
vad, kuid annab võimaluse uurida, milline on eri rühmadesse kuuluvate inimeste 
tegevuste struktuur, missugused ühisnimetajad ehk tuumtunnused erinevaid prak- 
tikate komplekse (ehk mõtestatud tegevuslikke tervikuid) omavahel kokku seovad ja 
missugune on selle earühma igapäevaeluliste toimetuste muster. Kõnekas on see, et 
nooremate hulgas tuli esimese ja seega suurima seletusjõuga faktorina välja puhkuse 
ja suhtlusega seonduvate tegevuste kimp (silmas tuleb pidada, et küsimus keskendub 
töövälisele ajale, mille sisustamisel on indiviidi vabadus suurem), kuhu kuuluvad 
nii sotsiaalmeedias suhtlemine kui ka ostlemine. Samas näeme, et viimatinime- 
tatu seostub keskealiste valimigrupis tugevamini kodu ja pere eest hoolitsemisega. 
Keskealiste esimene faktor erineb oma sisu poolest üsna tuntavalt noortest, see on 
lugemise ja enesearengu keskne. 

Joonis 4.1.3. Faktoranalüüsi viiefaktorilise lahendi faktorgraaf 


noorte ja keskealiste hulgas 2014 


Peakomponentide meetod, varimaks pööramine, faktorlaadungid. Faktoreid markeerivate ristküli- 


kute all on toodud faktori lisatunnused 
15-29-aastased 


Ра - Puhkus ја ajaveetmine, sh online-suhtlus 


45-59-aastased 


Ра - Huvialad ja lugemine 


Lihtsalt puhkus, lõdvestus 0,71 Huvialaste ja tarberaamatute lugemine 0,70 
Poes käimine, šoppamine (sh internetis) 0,62 Huvialane tegevus, harrastused ja hobid 0,67 
Suhtlemine sõprade ja tuttavatega 0,58 Sportimine, vabas õhus liikumine, fitness 0,65 
(sh sotsiaalmeedias) ! Ilukirjanduse lugemine 0,60 
Televiisori vaatamine 0,38 Õppimine, enesetäiendamine, erialase sen 
у ў kirjanduse lugemine = 
F2 - Kodu ја hoolitsus mas а ата я 
alehtede, ajakirjade lugemine 0,41 
Majapidamistööd, kodu korrashoid 0,80 J shes 9 a 
Toidu valmistamine, kokkamine 0,75 F2 - Kodu ja hoolitsus 
Suhtlemine teiste pereliikmetega, nende eest ва Majapidamistööd, kodu korrashoid 0,76 
hoolitsemine ' Toidu valmistamine, kokkamine 0,70 
Enese eest hoolitsemine 0,53 Suhtlemine teiste pereliikmetega, nende eest |, 
Poes käimine, šoppamine (sh internetis) 0,32 hoolitsemine i 
Poes käimine, šoppamine (sh internetis O, 
F3 - Lugemine (sh online) - PP - ( ) a 
- — - Enese eest hoolitsemine 0,43 
Ajalehtede, ajakirjade lugemine 0,76 
Ilukirjanduse lugemine 0,75 F3 - Põhitöö ja enesetäiendus 
Huvialaste ja tarberaamatute lugemine 0,65 Põhitööga või lisateenistusega seotud tege- öz 
Internetis huvitava info otsimine, online- ала vused (väljaspool ametlikku tööaega) ' 
uudiste jälgimine 4 Õppimine, enesetäiendamine, erialase T 
kirjanduse lugemine 559 
F4 - Huvid, sport ja eneseareng Televiisori vaatamine -0,60 
Huvialane tegevus, harrastused ja hobid 0,75 
Õppimine, enesetäiendamine, erialase Е F4 - Puhkus ja transport 
kirjanduse lugemine 17 Transport, liiklus, ühest kohast teise liikumine | 0,75 
Sportimine, vabas õhus liikumine, fitness 0,58 Lihtsalt puhkus, lõdvestus 0,75 
Huvialaste ja tarberaamatute lugemine 0,45 Enese eest hoolitsemine 0,34 
Enese eest hoolitsemine 0,33 F5 - Suhtlus ja internet 
F5 - Põhitöö ja transport Suhtlemine sõprade ja tuttavatega 285 
Põhitööga või lisateenistusega seotud їеде- о (sh sotsiaalmeedias) 
vused (väljaspool ametlikku tööaega) 177 Internetis huvitava info otsimine, опте- 
та = uudiste jälgimine ee 
Transport, liiklus, ühest kohast teise liikumine | 0,51 јад 
Ajalehtede, ajakirjade lugemine 0,34 


Järgnevas analüüsis vaatleme, kuidas ajakasutuse faktoritega (ehk siis tinglikult 
tegevuste mustritega) seostuvad konsumerism ehk eneseväljenduslik tarbimine ja 
tunnetatud ajapuudus (mida väljendavad vastavad indeksid). Tabelites 4.1.7 ja 4.1.8 
on esitatud noorema earühma ajakasutuse faktorite faktorkaalude keskmised, mis 

Tabel 4.1.7. Ajakasutuse faktorite faktorkaalude keskmised noorte hulgas 
konsumerismi indeksi väärtusklassides 2014 
15-29-aastased. Miinusmärk ja punane taust tähistavad negatiivset ehk vastandsuunalist seost 


*** p<0,001; *р<0,05 


F1 F2 F3 F4 F5 
Puhkus ja Kodu ja Lugemine Huvid, sport ja Põhitöö ja 
Konsumerism ajaveetmine hoolitsus (sh online) eneseareng transport 
Madal/puudub 0,07 -0,21* -0,17* 
Keskmine -0,16 0,09* 0,06* 
0,04 0,09* 0,13* 


Tabel 4.1.8. Ajakasutuse faktorite faktorkaalude keskmised noorte hulgas 
tunnetatud ajapuuduse indeksi väärtusklassides 2014 
15-29-aastased. Miinusmärk ja punane taust tähistavad negatiivset ehk vastandsuunalist seost 


Fa F2 F3 F4 F5 
Puhkus ja Kodu ja Lugemine Huvid, sport Põhitöö ja 
Tunnetatud ajapuudus | ajaveetmine hoolitsus (sh online) | ja eneseareng transport 
Madal/puudub | 0,12 -0,19** -0,11 | 0,10 -0,25** 
Keskmine | 0,03 -0,05** -0,02 | -0,10 602 
Kõrge | -0,13 0,20%* 0,11 | 0,02 оло"“ 
** p<0,01 


väljendavad konsumerismi/ tunnetatud ajapuuduse skaala erinevatele astmetele 
paigutunud respondentide ,, keskmist“ seotust vastavate ajakasutusmustritega. Võib 
öelda, et mida konsumeristlikumad on vastajad, seda enam on neile omased tege- 
vused, mis kuuluvad puhkuse ja ajaveetmise (nt lõõgastus ja ka ostlemine) ning 
ka huvide, spordi ja enesearengu kompleksi. Kodu ja hoolitsusega seotu eri kon- 
sumerismi tasemetega vastajate seas nii eristuv ei ole, seega võib öelda, et see on 
n-6 universaalsem ja ühendavam tegevustemuster (nagu näeme ka kahe earühma 
faktorgraafi võrdlusest). 

Tunnetatud ajapuuduse indeksi eri tasemetel nii selgeid eristumisi eri faktorite 
kaupa esile ei tule. Küll aga on kodu ja hoolitsuse tegevustemustriga mõnevõrra 
rohkem seotud need inimesed, kelle tunnetatud ajapuudus on suurem. Ajapuuduse 
käes vaevlejad on samuti rohkem seotud oma vabast ajast töö tegemise ja ühest 
kohast teise liikumisega/transpordiga. 

Nagu keskealisi iseloomustavast tabelist 4.1.9 näeme, on konsumerismi eri tase- 
metega seotud nii huvialade ja lugemise muster kui ka põhitöö ja enesetäienduse 

Tabel 4.1.9. Ajakasutuse faktorite faktorkaalude keskmised keskealiste hulgas 


konsumerismi indeksi väärtusklassides 2014 
45-59-aastased. Miinusmärk ja punane taust tähistavad negatiivset ehk vastandsuunalist seost 


F1 F2 F3 F4 F5 
Huvialad ja Kodu ja Põhitöö ja Puhkus ja Suhtlus ja 
Konsumerism lugemine hoolitsus enesetäiendus transport internet 
Madal/puudub 0,02 0,03 -0,09 
Keskmine -0,07 0,06 
-0,01 0,13 


*** p<0,001 


Tabel 4.1.10. Ajakasutuse faktorite faktorkaalude keskmised keskealiste hulgas 
tunnetatud ajapuuduse indeksi väärtusklassides 2014 
45-59-aastased. Miinusmärk ja punane taust tähistavad negatiivset ehk vastandsuunalist seost 


F3 F4 F5 
Huvialad ja me ja Põhitöö ja Puhkus ja Suhtlus ja 
Tunnetatud ajapuudus lugemine hoolitsus enesetäiendus transport internet 
Madal/puudub | -0,08 | -0,06 0,04 0,04 
Кеѕктіпе | 0,14 | -0,06 -0,12 -0,05 
Kõrge | -0,03 | 0,11 0,06 0,01 
*** р<0,001 


muster. Mida konsumeristlikum vastaja, seda enam on ta ka kummagi mustri tege- 
vustega seotud. 

Tabelist 4.1.10 näeme, et tunnetatud ajapuuduse indeksiga nii selgeid erisusi esile 
ei tule. Vaid keskealiste põhitöö ja enesetäienduse faktoris on tendents ühene: mida 
kõrgema ajapuudusega inimesed, seda enam on neile omane ka hõivatus tööga ja 
enesetäiendusega ning seda just töövälisel ajal. 


4.1.4. KONSUMERISM KUI ELUSTIIL 


Juba 2002. aasta andmete põhjal konstrueerisime nn konsumerismi indeksi, millesse 
kuuluvad järgmised tunnused: kindlate rõivafirmade eelistamine, rõivaste sobivuse 
hinnast olulisemaks pidamine, rõivaste kaubamärgi hinnast olulisemaks pidamine, 
korteri või maja sisustamisel kindla stiili järgimine, sisustamisel sisekujundaja nõuan- 
nete kasutamine, kindlate firmade kosmeetika tarvitamine ning spordiklubis käimine 
ning viimaks keha vormis hoidmise ja iluteenuste kasutamine. Uurijailegi pisut oota- 
matult osutus too indeks 2002. aastal väga kõnekaks ning andis huvitavaid seoseid 

Joonis 4.1.4. Konsumerismi indeksi 
väärtusklassid 2002–2014 

Joonis 4.1.5. Konsumerism 
vanuserühmades 2002-2014 

(vt Keller ja Kalmus, 2004). Sisuliselt samu küsimusi peaaegu täpselt samas sõnas- 
tuses on esitatud kõigis viies uuringu laines, mistõttu on indikaator täiesti võrreldav. 
2004. aastal kirjeldasime indeksi teoreetilist sisu, võttes appi Zygmunt Baumani 


konsumerismi mõiste: 


Konsumerism tähendab sümboliliste kaupade tootmist, levitamist, ihaldamist, omandamist 
ja kasutamist. /.../ Tarbimine ei ole lihtsalt materiaalne ahnuse rahuldamine, kõhu täitmine. 
Küsimus on sümbolitega manipuleerimises väga mitmesugustel eesmärkidel. Elaviku tasan- 
dil on eesmärgiks identiteedi konstrueerimine, „mina“ konstrueerimine ja teiste inimestega 
suhete konstrueerimine. Ühiskonna tasandil on eesmärk säilitada institutsioonide, grup- 
pide, struktuuride ja muu sellise jätkuvus. Ning süsteemi tasandil on eesmärk kindlustada 
tingimuste taastootmine, milles kõik eelöeldu oleks võimalik. (Bauman, 1992: 223) 


Kahtlemata ongi osa tänapäevasest tarbimisest suunatud eeskätt eneseväljendusele, 
identiteediloomele ja sümbolitega manipuleerimisele ning me usume, et konsume- 
rismi indeks mõõdab suhteliselt edukalt seda osa tarbimisest. Samas, nagu eespool 
on korduvalt rõhutatud, on suurem osa igapäevaelust täis madala sümbolilise kaa- 
luga, tavalisi, harjumuslikke toiminguid, mille raames tarbitakse erinevaid tooteid 
ja teenuseid ning tajutakse seda sageli nii loomuliku ja normaalsena, et selle peale 

ei mõelda kui mingile eraldi tarbimistoimingule (nt inimene käib duši all, mitte 
ei tarbi vett; teeb pliidil süüa, mitte ei tarbi elektrit). Seega ei tohiks konsumerismi 
üle tähtsustada ega teisalt siiski ka selle seletavat jõudu alahinnata. Jooniselt 4.1.4 
näeme, et n-ö hüpe toimus aastaks 2005, mil puuduva konsumerismiga vastajate osa- 
kaal langes 47%-lt 28%-le. See osakaal on püsinud tänaseni üsna stabiilsena. Mõne- 
võrra on kasvanud kõrge ja väga kõrge konsumerismiga inimeste osakaal üldvalimis 
(2014. aastaks kokku 32%-ni koguvalimist võrreldes nt 2005. aasta 24%-ga). 

Jooniselt 4.1.5 näeme, et vanuselised käärid konsumerismi tasemes on üldjoontes 
samaks jäänud, kõige vanemate vastajate tarbimislik orientatsioon on küll kasva- 
nud, kuid samavõrra on noorimate oma eest ära läinud. 15—29-aastaste grupis on 
aastal 2014 tervelt 47% neid, kel on väga kõrge või kõrge konsumerism, samas kui 
vanimas eagrupis on see näitaja 19%. Erinevalt mitmest teisest eneseväljenduslikust 
praktikatekimbust (nt kultuuriosalus, kodanikuühiskond, seltsielu) on konsumerism 
kõrgem vene keelt kõnelevas rahvastikusegmendis, olles ühelt poolt ilmselt kultuuri- 
lise eripära väljendus, teisalt asendus teistele, kättesaamatutele alternatiividele. 2005. 
aastaks toimunud kasv konsumerismis leidis aset peamiselt just vene keelt kõnelevas 
rühmas, tehes 20-protsendilise hüppe (2002. aastal oli kõrge või väga kõrge kon- 
sumerismi tasemega inimeste osakaal eestlaste seas 11%, venekeelsete vastajate seas 
14%, 2014. aastal vastavalt 29 ja 41%). 

Vaatlemaks, missuguste tunnustega vastanutel on suurem tõenäosus olla pigem 
kõrgema kui madalama või puuduva konsumerismiga, viisime läbi regressioon- 
analüüsi (vt tabel 4.1.11). 

Regressioonanalüüsi erinevaid mudeleid katsetades saime teada, et naistel ning 
venekeelsetel vastajatel on meeste ja eestlastega võrreldes suurem tõenäosus olla 
pigem kõrgema kui madalama konsumerismiga. Samuti ennustab kõrgemat kon- 
sumerismi arvutikasutuse aktiivsus ja mitmekesisus, millest nähtub, et nn enese- 
väljenduslike ja suuremat pühendumist nõudvate tarbimistegevuste puhul on vaja 
ka palju arvutit kasutada. Küllap on selle seose taga ka teised, vahendavad tunnu- 
sed (vanus, üldine aktiivsem eluhoiak). Võime oletada, et kalduvust tarbimislikule 
eneseväljendusele suunavad tugevalt ka inimestevahelised suhted, mida hoitakse 
alal paljuski just arvutiekraani vahendusel. Sama kinnitab tõik, et kestvuskaupade 
erinevate ostumustrite juures on asjatundjatega konsulteerimise kõrval enim vali- 
tud variant põhjalik otsing internetis, mida kasutatakse isegi siis, kui e-ostu ei tehta. 
Ootuspäraselt on suurem tõenäosus olla konsumeristlik neil, kes on majanduslikult 
jõukamad (tabelid 4.1.11 ja 4.1.12). Vanuse puhul on ainus statistiliselt oluline erine- 
vus kõige nooremas vanusegrupis (kõrgem konsumerism). Madala optimistliku elu- 
hoiakuga inimestel on väiksem tõenäosus kuuluda kõrge konsumerismiga vastanute 

Tabel 4.1.11. Kõrge konsumerism võrrelduna madala/puuduva konsumerismiga 
2014 


Toodud on ainult statistiliselt olulised kategooriad; p<o,001 


Regressiooni- 
kordaja Riskisuhe 
Mehed (vrd naised) -0,398 0,671 
Eesti (vrd vene) -1,556 0,211 
15-29 (vrd 60+) 0,726 2,068 
Madal majanduslik jõukus (vrd kõrge) -1,408 0,245 
Keskmine majanduslik jõukus (vrd kõrge) -0,899 0,407 
Madal arvutikasutuse aktiivsus ja mitmekesisus (vrd kõrge) -1,656 0,191 
Keskmine arvutikasutuse aktiivsus ja mitmekesisus (vrd kõrge) -0,614 0,541 
Madal optimism (vrd kõrge) -0,819 0,441 
Madal säästev tarbimine (vrd kõrge) -0,796 0,451 


hulka, samas keskmine optimism võrrelduna kõrge optimismiga vastajaid ei erista. 
Huvitav on ka see, et madala säästva tarbimise tasemega vastanud kuuluvad vähem 
tõenäoliselt kõrge konsumerismiga rühma, seega on konsumerism ja säästev ehk 
roheline tarbimine paljuski käsikäes käivad nähtused, mitte vastassuunalised, nagu 
esmapilgul võiks arvata. Sellest räägib põhjalikumalt alapeatükk 4.1.6. 

Tarbija tegevust indiviidikesksest vaatepunktist hinnates võiks öelda, et vii- 
mase 12 aasta jooksul on noortele inimestele brändide järgi ostuotsuste tegemine, 
interjööri kujundamine ja keha eest hoolitsemine järjest olulisemaks muutunud. 
Praktikateooriate võtmes võime konsumerismi tõlgendada kui sotsiaalsete mustrite, 
tegevuste, väärtuste ja hoiakute kogumit, mis seondub teatud tarbimisaktide ja rutii- 
nidega ning moodustab mõtestatud alakogumeid (rõivad, välimus, kodu sisustamine 
ja keha eest hoolitsemine). Selle praktikatemustri n-ö värbamisjõud on väga tugev 
nooremate inimeste hulgas (kõnetades nooremaid ehk just kättesaadavuse ja elu- 
kaarest tingitud huvide ja ühelaadsemate vajaduste tõttu), kuid ka nt optimistliku- 
mate ja muutustele avatumate inimeste seas. Selles praktikate kompleksis osalemine 
nõuab mõistagi raha. Samas, kui vaatame korrelatsioone eri indeksite vahel (toodud 
on vaid need, mille seose tugevus on üle 0,3; samuti mõned huvitavad negatiivsed 
seosed), siis näeme, et lisaks tugevale seosele arvuti- ja internetikasutusega on olu- 
line konsumerismi ennustaja ka töö ja enesetäiendus. Info ja eeskujude ammutamine 
online-keskkondadest on konsumeristliku elustiili jaoks vajalik sümboliline ressurss. 
Eesti meediakanalite jälgimine ei anna konsumerismiga huvitavaid seoseid, küll aga 
lääne meedia jälgimine ning ka isiklik läänemaade kogemus. Oleme varasemates 

Tabel 4.1.12. Eri indeksite seosed konsumerismiga 2014 
Spearmani korrelatsioonikordaja, seosed on olulised nivool p<o,001 


Rahaline jõukus 0,415 
Arvutikasutuse aktiivsus ja mitmekülgsus 0,419 
Orienteeritus tööle ja enesetäiendusele 0,377 
Eneseväljenduslik ja suhtlemiskeskne internetikasutus 0,359 
Seltsielu, uus meedia, sport 0,344 
Ajakulu tööle ja enesetäiendusele 0,337 
Lääne meediakanalite jälgimine 0,331 
Ettevõtlikkus 0,321 
Isiklik läänemaade kogemus 0,304 
Tarbimislik ükskõiksus -0,323 
Rahapuudus -0,207 
Ükskõiksus keskkonna suhtes -0,133 
Väliste elustiilimõjutajate rohkus -0,122 


uurimustes mõtestanud tarbimisühiskonna arengut Eestis kui teatavat läänestumist 
või läänele järele jõudmise teekonda (vt Keller, 2004). Aga võime ka öelda, et vär- 
vatus ja lõimitus töisesse ja suhtlevasse ellu, kus pidevalt tuleb olla teiste inimeste 

tähelepanu all, tingib selle, et peab maitsekalt riietuma, kodu sisustamisse panustama 

ning oma välimuse eest hoolitsema. Teatud elulaadimustris sees olles on üksiktarbijal 

siiski üsna piiratud individuaalse valiku manööverdamisruum. 


E-ostmine ja kestvuskaupade hankimise mustrid 


Nüüdisaegses tarbimismaailmas ei saa mööda vaadata ka e-kaubandusest ning 
ostude sooritamisest interneti teel. Special Eurobarometer 398 oktoobrist 2013 näi- 
tab, et Eestis oli viimase 12 kuu jooksul 30% täiskasvanutest teinud e-ostu kohalikult 
müüjalt, 15% ELis asuvalt müüjalt, 6% väljapoolt ELi ning 50% vastanutest ei ole 
ühtegi e-ostu sooritanud. Need näitajad on võrreldavad EL27 keskmisega, mille 
kohaselt 53% vastanuist ei olnud e-oste teinud. Eesti jäi tollal e-ostlemise määralt 
maha Rootsist ja Taanist (kus e-oste mittesooritanute hulk oli vaid vastavalt 21% ja 
24%). Samas ei olnud Horvaatias viimase aasta jooksul midagi interneti kaudu ost- 
nud 83% küsitletutest, Portugalis oli see näitaja 82% ja Bulgaarias 79%. E-ostmine on 
ELis keskmiselt seotud vastajate vanusega (nooremad), haridusega (kõrgem), sage- 
dase internetikasutusega ning enese sotsiaalse staatuse hindamisega (madalamaks 
hinnanute hulgas on enam neid, kes viimase aasta jooksul e-ostnud pole). Sugu ja 
elukoht siin inimesi ei erista. 

2014. aasta MeeMa ankeediga uurisime ka vastajate kestvuskaupade (nt mööbel, 
kodutehnika vms) ostuviise. Vastajad said märkida kõik sobivad vastusevariandid. 
Enim oli koguvalimis neid, kes konsulteerivad enne asjatundjatega ja sõpradega 
(26%), ning neid, kes teevad põhjaliku otsingu e-poodides ja ostuportaalides (23%). 
Vanadele asjadele uue elu andjaid oli koguvalimis 18%. Vähem leidus neid, kes püüa- 
vad ise teha, mis võimalik (4%); neid, kes külastavad enne ostu tegemist mitut poodi 
(3%), ning kaduvväike osa neid, kes valisid variandi „Ostan e-poest esimese vähegi 
sobiva asja“ (1%). Siit ilmneb, et kestvuskaupade hankimise praktika osadeks võib 
täieõiguslikult pidada suhtlust inimestega, kelle arvamust sel teemal usaldatakse, 
ja infootsingut internetis (sh e-poodides). Vähem leidub füüsilist poodide ,läbi- 
kammimist“. Samuti pole kestvuskaupade kui n-ö suure ostu puhul aktsepteeritav 
tunnistada ,,esimese vähegi sobiva“ valimist, mis näitaks kiirustamist ja läbimõtle- 
matust. Statistiliselt olulised erisused ilmnesid vanuse ja rahvuse vaates. Venekeel- 
setele vastajatele (14%) on e-poodides otsingu tegemine vähem omane kui eestlas- 
tele (27%), samuti on see tegevus omane noorematele (15—29-aastaste hulgas 37% ja 
60—74-aastaste seas vaid 5%). Samas meeste ja naiste vahel siin olulist erinevust ei ole. 


4.1.5. TARBIJA KÄITUMISE MUUTUMINE JA MUUTMINE 


2014. aasta küsitluses olime keskendunud ka teemale, kuidas on võimalik tarbijate 
käitumist muuta. Küsisime, mida vastajad näevad enda elus muutuse tekitajana, aga 
ka seda, millist sekkumist nad toetaksid inimeste keskkonnasäästlikumale (sellest 
teemast pikemalt alapeatükis 4.1.6), tervislikumale, rahatargemale jms teele suuna- 
misel. Sarnaselt kogu tarbimise teoreetilise mõtestusega võib selleski alavaldkonnas 
üldiselt eristada kaht peamist lähenemist: indiviidikeskset, pigem psühholoogia taus- 
taga raamistikku ja struktuurikeskset mõtlemist, mille aluseks on inseneeria ning 
majandusteadus. Teadlased vaidlevad tuliselt selle üle, kas kliimamuutuse või üle- 
kaalulisuse probleemidega võitlemiseks tuleks muuta üksikisiku käitumist (kujunda- 
des seejuures paljuski teavitamise ja veenmisega inimeste teadmisi ja hoiakuid) või 
infrastruktuuri, tehnoloogiaid ja tooteid (vt Vihalemm, Keller ja Kiisel, 2015; Keller, 
Halkier ja Wilska, 2016; eestikeelse teemakäsitluse näitena ka Vihalemm, Keller ja 
Kiisel, 2013). Sotsiaalsete praktikate sotsioloogiast inspireeritud vaade asetub nende 
kahe äärmuse vahele ning räägib kollektiivsete tegevusmustrite komponentide – 
tähenduste, oskuste ning materiaalsete objektide ja keskkondade – üheaegsest ја 
mõtestatud ümberkujundamisest, võttes ühtaegu arvesse ka praktikate omavahelist 
osalist kattumist ja põimumist. Näiteks tahtsime teada, mida peavad vastajad oma 
elustiili ja tarbimisharjumusi muutnud tegureiks. Mõnevõrra üllatavalt väidab üsna 


319 


IV OSA. IGAPÄEVAELU PRAKTIKAD 


Tabel 4.1.13. Elustiili ja tarbimisharjumusi muutnud tegurid 2014 
% koguvalimist, kes selle vastuse märkisid. Valida võis mitu vastust 


Elukorraldust on sundinud muutma... 


Asjade, teenuste hinnatõus 49 
Rahalised probleemid 46 
Oma väärtuste, tõekspidamiste ümberhindamine 19 
Ekspertide soovitused 13 
Transpordi, haridus- ja sotsiaalelu kohalik korraldus 12 
Seadusemuudatused 10 


Informeerimine, hoiatamine ohtude eest, soovitused 
Ühised ettevõtmised kogukonnas, külas 

Muu 

Mitte miski, ei ole elukorraldust viimastel aastatel muutnud 26 


suur osa oma elukorraldust viimaste aastate jooksul üldse mitte muutunud olevat. 
Ootuspäraselt on suurim kaal rahaga seotud teguritel, nii hinnatõusul kui ka isikli- 
kel rahaprobleemidel (tabel 4.1.13). Siit tõuseb mitu küsimust inimeste enesehinda- 
mise võime ja refleksiivsuse kohta, s.t muutusi on elus kindlasti, kuid tavapäraselt ei 

pruugi me osata nende tagamaid analüüsida. Ja seetõttu, et paljud tegurid põimuvad, 
on ka üksikute kategooriate eristamine keeruline. Hinnatõus on hinnatundlikele 

gruppidele midagi suhteliselt märgatavat ja käegakatsutavat, mille tõttu mõnigi asi 

ostmata jäetakse. Kuidas aga seadusemuudatused inimeste harjumusi ümber kujun- 
davad, selle kohta on otsest vastust raske anda. 

Mõned tähelepanu väärivad erisused ilmnevad naiste ja meeste hinnangutes oma 
käitumise mõjuritele: hinnatõus on mõjutanud elukorraldust muutma meeste seas 
46%, naiste seas 53% vastajaist. Naisi on rohkem mõjutanud ka informeerimine ning 
transpordi-, sotsiaal- ja hariduselu kohalik korraldus. Oma elukorraldust ei ole vii- 
mastel aastatel muutnud 24% naisi ja 30% mehi. Sama näitaja on 23% eestlaste ja 35% 
venekeelsete vastajate seas. Eestlasi on statistiliselt enam mõjutanud kogukondlikud 
ettevõtmised, seadusemuudatused, informeerimine ja ekspertide soovitused. 

Huvitav on see, et maailmaparanduslikku, indiviidi ,,õigemale“ käitumisele 
üles kutsuvat reklaami peetakse väheoluliseks, samas kui ebasoovitavat kommerts- 
reklaami — mille puhul ilmselt mängis rolli ka küsimuse sõnastuses toodud näide 
kiirlaenudest kui eriti markantsest kategooriast — peetakse niivõrd võimsaks, et 
selle riiklik piiramine liigitub väga oluliseks. Pingerea esikolmikus on teinegi riigi 
kehtestatav piirang. Siit kumab usk sellesse, et riigi pädevuses on teha halvad ahvat- 
lused võimalikult vähe kättesaadavaks. Samas on siiski tunduvalt vähem neid, kes 

Tabel 4.1.14. Institutsionaalsete sekkumiste soovitavus ja 
hoiak nende olulisuse suhtes 2014 
% koguvalimist 


Kui oluliseks peate järgnevaid tegureid? Väga oluliseks 
Riiklikud reklaamipiirangud (nt kiirlaenudele) 31 
Uued tervislikud, säästvad tooted 30 
Riiklikud müügipiirangud (nt alkoholile) 27 
Tarbijaharidus koolides 26 
Asjatundjate arvamused meedias 22 
Kahjulike toodete hindade tõstmine 22 
Tarbijate isiklik nõustamine 20 
Koolitused töökohtadel 18 
Kõrgem aktsiis 17 
Reklaamikampaaniad teles, plakatitel 10 
Trahvid tarbijatele 9 


usuvad kõrgendatud aktsiisi või hindade tõstmise mõjujõudu. Ilmselt on igasugune 
hinnatõus ebapopulaarne teema. Lisaks riigi suunamisele — eks kaudselt ole seda 
ka tarbijaharidus koolides — usutakse ka tooteinnovatsiooni, mis peaks tarbimisega 
seotud probleeme lahendama. Üldiselt tundub, et täiskasvanud tarbija kui indiviidi 
valikute suunamine kommunikatsiooni (reklaami, koolitamise ja nõustamise) kaudu 
on suhteliselt väheste vastajate silmis tõhusaim vahend mõistlikuma tarbimise teki- 
tamiseks. Pigem võib oletada, et vastajad peavad struktuurseid ja institutsionaalseid 
lahendusi olulisemaks kui üksikisiku mõjutamist. Tarbijate seisukohtade analüüsist 
tõuseb küsimus, millised tegurid on tarbijate keskkonnateadlikumale, tervisliku- 
male jm teele suunamisel tegelikult mõjusad ning kelle pädevuses on nende tegurite 
edendamine. 


4.1.6. KESKKONNASÄÄSTLIKU ELUSTIILI KUJUNDAMISE VÕIMALIKKUS 


Üks olulisemaid ootusi inimeste elustiilile lähtub kriitilistest hinnangutest tarbimis- 
käitumisele. Ökoloogilise mõtte ajaloos vormus ootus inimeste elustiili muutumi- 
sele poliitiliseks käitumiskavaks 1987. aastal, mil ÜRO järjekordsel keskkonnaohtu- 
dele lahendusi otsival konverentsil kinnitati Brundtlandi komisjoni säästva arengu 
definitsioon. Järgnevail aastail kanti see üle erinevatesse poliitikavaldkondadesse. 
Säästva arengu kesksed põhimõtted on jäätmete vähendamine ning mõistlikum ja 
mitmekesisem ressursside kasutus viisil, mis rahuldaks nii inimeste kui ka majan- 
duse arengut. 

Keskkondliku elustiili edu näitab püüd seda igal tasandil juurde toota. Võib öelda, 
et see on Eestis juba nii tugevalt kanda kinnitanud, et areneb edasi puhtalt elustiili- 
gruppide enda initsiatiivist. Elustiil on ühiskonnateoreetikute arvates (Beck, 2002; 
Giddens, 1991) elamise viisi refleksiivse mõtestamise tulemus, milleks sunnib sot- 
siaalsete ettekirjutuste lahustumine hilismodernsuse elutingimustes. See on justkui 
indiviidi lahtikiskumine turvalise ja ettearvatava elutee trajektoorilt (vähemuutuv 
elulaad) ja tagasi istutamine oludesse, mille ohud ja võimalused tuleb indiviidil ise 
defineerida (intensiivne elustiil). Giddens leiab, et kohustus valida isiklikku elustiili 
tähendab siiski võrdlemisi piiratud valikuid elustiiližanriliste võimaluste väljal. Becki 
(1992) käsitluses areneb keskkonnasäästlik elustiil (hilis)modernse ühiskonna prob- 
leemide enesekeskse analüüsi tagajärjena, sisaldades endas paljusid valikuid. Archer 
(2007) aga vastandub Giddensile ja Beckile, rõhutades esiteks, et sotsiaalsete ette- 
kirjutuste roll ei ole ühiskonnas tingimata vähenenud, mistõttu indiviid ei ole päris 
vaba oma elustiili (Archeri mõistestikus eluprojekte) arendama. Teiseks ei ohusta 
tema arvates refleksiivsuse sundus indiviide ühetaoliselt. Seda toetab ka Seljamaa 
(2015) empiiriline analüüs MeeMa tulemuste pinnalt, mis näitab, et eneseteadliku 
elustiili võimekus on siiski vaid mõnekümnel protsendil elanikkonnast. Ülejäänud 
on hoolimata võimest reflekteerida ühiskonna muutumise üle võrdlemisi staatiliselt 
pesastunud „etteantud“ elulaadi võimalustes. 

Kase (2014, 2015) analüüsid näitavad, et elustiil on kompleksne ja sitke nähtus, 
mida juhuslikud maailmaparanduslikud katsed (nt info pakkumine) ajendada ega 
muuta ei saa. Elustiili kandja kujundab aktiivselt ise oma elu, järgides ja arendades 
edasi sellele elustiilile omaseid sotsiaalseid suhteid. Ta pressib oma eesmärkide saa- 
vutamiseks kokku oma isiklikku aega, leidmaks seda juurde üksteist vastastikku 
tingivaile tegevustele: refleksiivsele vaatlusele (mida teevad ,,olulised teised“); koge- 
muste vahetusele teiste sama elustiili harrastajatega; ekspertidega nõupidamistele; 
suhete hoidmisele (nt suhtlusfoorumis osalemine); reisimisele elustiili ,,pühapaika- 
desse“; spetsiaalsete raamatute ja ajakirjade lugemisele; tarbimisele, info- ja elustiili 
toodete otsingule ning elustiilipraktikate järeleproovimisele, harjutamisele, kohan- 
damisele ja edasiarendamisele. Elustiil võimaldab nii süvitsi liikuda kui ka teha hüp- 
peid või põimimisi, nt üldiselt fotohuvilt loodusfotograafiasse, ökotoitumiselt öko- 
loogilisse kodukujundamisse. Oluline on rõhutada elustiili lõpetamata olekut, aga 
ka elustiili seotust elukaarega — elustiil on võimalik neil, kel on tekkinud võimalus 
isiklikeks valikuteks. Sestap ei saagi eeldada, et ökoelustiili saaksid harrastada lapse- 
ohtu või väga vanad inimesed. Elustiil varieerub ka vastavalt elulaadile. Ökoelustiili 
mõtestatakse üldjuhul hilismodernse ühiskonna käsitluste kaudu (Allaste, 2011). 
Ökoloogiline elustiil hõlmab tarbimisvalikuid, mis on tugevalt põimunud töö- ja 

perekonnaeluga, vaba aja veetmise viisidega, kultuuritarbimisega ja eluaseme valiku- 
tega. Ökoelustiili kandja väljendab kuuluvust kindlate ühiskonnakriitiliste ideedega 
kogukonda. See elustiil on saanud algtõuke vastukultuurist, mis taotleb ühiskonna 
sotsiaalse struktuuri sobivamaks kujundamist ökokogukondlikule elamise viisile 
(sh taristu, haridussüsteem, meditsiin jne). 

Kuigi ökoelustiil aitab poliitilisi meetmeid näiliselt käitumispraktikateks moon- 
dada, sõltub see siiski teatud tüüpi agentsusega indiviidide vajadusest selliste meet- 
mete, sh informatsiooni järele. Olles isikliku initsiatiivi poolest isegi ees poliitilistest 
sekkumistest, on nad muidugi vastuvõtlikud kõigele sellele, mis aitavad neil elustiili 
täiustada (sidusus elustiili kui tervikuga), aga ka võrdlemisi pimedad soovitustele, 
mis jäävad selle elustiili võimalustest väljapoole (nt peetakse alkoholitarbimist 
rohkem õigustatuks, kui see seondub mahepõllumajandusega), ehk siis isiklikult 
kasuliku ja sobiva ühendamine maailmaparandusliku ideega suurendab nende ini- 
meste jaoks teatud tegevuste väärtuslikkust, kuid jätab samas teised tegevused nende 
radariulatusest välja. 

Elustiilikeskne analüüs võimaldab mõista inimeste käitumist aspektides, millele 
omistatakse keskkonnasäästu või looduslähedusega haakuvaid tähendusi, aga selle 
juurdetootmine keskkonnasäästu eesmärgil ei osutu eriti lihtsaks. Esiteks omis- 
tatakse keskkonnamõju ainult valitud tegevustele. Probleemiks peetakse liiasust 
(vee jooksma jätmine hambapesu ajal), sooritamata jätmist (pakendi mittetagasta- 
mine) või negatiivset sooritust (jäätmete metsa alla viimine). Paraku on aga prak- 
tikad, mis moodustavad inimese elutegevuse, oma loomult keskkonda kasutavad 
(hammaste pesemine, toote ostmine). Siia eraldi keskkonnasäästlike praktikate kihi 
juurdeloomine muudab argielu komplekssemaks ja vähem dünaamiliseks. Teiseks 
püütakse soovitud käitumist juurde toota mõistmata, et käitumine eeldab sotsiaal- 
seid ja materiaalseid tingimusi. Näiteks jääb sotsioloogilistes uuringutes ihaldatava 
prototüübina pildile see vastaja, kes nendib energiasäästu rakendamist. Samas, nagu 
näitab ka järgnev alapeatükk - kui suure maja omanik võib tõesti leida kohti oma 
elektrikulu vähendamiseks, et kasutada oma sissetulekuid mõistlikumalt, siis sellel, 
kellel on võimalik elektrit kasutada vaid hädapärasteks vajadusteks, on seda palju 
keerulisem teha. Kolmandaks: säästva arengu ideoloogia eeldab, et inimene ei pea 
jätma midagi tegemata, vaid eeskätt eelistama säästlikumaid valikuid (keskkonna- 
säästmisega kaasneb ressursikasutus). Kuigi keskkondlik elustiil võimaldab ka vali- 
tud praktikate väljalülitamist, on uurijal keeruline vahet teha, mil määral jäävad 
need sooritamata keskkonnamure tõttu, mil määral aga lihtsalt aegruumi piiratuse 
ja sotsiaalse vajaduse puudumise tõttu (tüüpilised küsimused sotsiaaluuringuis selle 
kohta, kas inimene on jätnud midagi keskkonnakaalutlustel tarbimata). 

Keskkonnapraktikad Eestis ja Euroopas 


Keskkondlike praktikate areng sai Eestis hoo sisse Euroopa Liiduga liitudes, kui 
võeti vastu terve rida seadusi (nt pakendi- ja jäätmeseadus), mis toetasid keskkond- 
like käitumispraktikate institutsionaliseerimist ja selleks vajaliku taristu arengut. 
Eurobaromeetri uuringute järgi (2004, 2007, 2011, 2014) on Eesti elanike hinnangud 
oma keskkonnaalastele hoiakutele ja praktikatele Euroopa Liidu liikmesriikidega 
võrreldes aga endiselt keskpärased (vt tabel 4.1.21 peatüki lisas). Eestlased tunnis- 
tavad sagedamini kui Euroopa riikide kodanikud keskmiselt, et on viimase kuu 
jooksul eelistanud kohalikku toitu ja keskkonnasäästlikumat transpordivahendit 
autole. Viimase põhjus võib aga olla ka selles, et Eesti on veel aktiivses autostumise 
faasis. Euroliidu keskmisega samale tasemele jääb ökomärgisega toodete eelistamise 
aktiivsus ja autokasutuse vähendamise püüded, mille näitajad on aga igal pool võrd- 
lemisi madalad. Alla keskmise jäävad eestlased jäätmete sortimises ja nende tekke 
vähendamise püüetes. Selliste inimeste osakaal Eestis, kes on viimase kuu jooksul 
püüdnud midagi teha elektri või vee säästmiseks, on Euroopa madalaim. 

Kõige sagedasem keskkonnapraktika on Eurobaromeetri andmetel jäätmete 
eraldi kogumine (sh ka Eestis). See on ka mõistetav, sest lisaks sellele, et vahepeal on 
loodud toetav taristu ja vastu võetud sanktsioneeriv seadus, on jäätmete eraldamine 
kodune tegevus, mis ei nõua eraldi käike ega väljaminekuid. See on egalitaarne ja 
üha rohkem institutsionaliseeritud. Institutsionaliseerimise tugevat rolli näitab ka 
see, et jäätmete eraldamist tunnistavad kõige rohkem inimesed vanadest ELi liikmes- 
riikidest, nagu Rootsi, Ühendkuningriigid, Holland, Luksemburg, Rootsi, Iirimaa, 
Prantsusmaa jt. On loomulik, et kiireim kasv sellesse praktikasse lülitujate seas on 
toimunud uutes liikmesriikides (ja üllatuslikult ka Kreekas), sest siin on kasutamata 
puhvrit, mille arvelt sotsiaalset muutust edendada. Üllatav on aga, et Eestis on jäät- 
meid sortivate inimeste osakaal kahanenud (vt tabel 4.1.21 peatüki lisas). MeeMa 
andmed seda ei kinnita, kuigi praktika arengu peatumine on tõepoolest jälgitav. 

Kõige vähem tunnistatakse Euroopas osalust sellistes praktikates nagu ökomärgi- 
sega toodete ostmine (esirinnas Taani, Rootsi, Austria, kus seda toetab mahetoodete 
hea kättesaadavus) ja autokasutuse vähendamine (vastavalt Holland ja Soome). 

Vastused Eurobaromeetri küsimustele, mis eeldavad millegi täiendava, aga kesk- 
konnasäästliku tegemist (võimaldavad eneseväljendust ja postmaterialistlikku hea- 
olutunnet), on väheses tõusutendentsis (vt tabel 4.1.15). Siia alla kuuluvad jäätmete 
eraldamine, kohalike ja ökotoodete eelistamine ning keskkonnasäästliku transpordi 
valimine. Need on praktikad, mida tõukavad tagant taristu edendamine (rattateed, 
mahekauplused, jäätmeteenused), praktikate egalitaarne institutsionaliseerimine 

Joonis 4.1.6. Kodumajapidamiste ampritasude suurendamise lepingute arv 
2005-2015 

Allikas: Elektrilevi, 2015 


(jäätmete eraldi kogumine) ja elustiili areng, mis aitab inimestel oma elus täienda- 
vatele tegevustele aegruumilist kohta leida. 

Langustendentsis on nõustumine väidetega, mis eeldaks katkestusi rutiinistatud 
argielulistes tegevustes. Nimelt on ressursikasutus peidetud inimest ümbritsevasse 
taristusse ning sotsiaalsetes suhetes kehtestatud vajadustesse, mis on iseenesest legiti- 
meeritud: vajadus käia tööl ja lähetustes (mobiilsuse ökoloogiline jalajälg), saada osa 
sotsiaalsest elust (hügieen, riietumine, väljas söömas käimine, reisimine, kultuuri- 
osalus), olla kursis maailma sündmustega (meediatoodete tarbimine) jne. Et vee- 
ja energiakasutus ei ole iseseisvad praktikad, vaid sotsiaalseis suhteis kehtestatud 
praktikate komponent, on nende vähendamise võimalused üha enam tingitud ühis- 
konna materiaalsest elukorraldusest ja sotsiaalse elu komplekssuse kasvust. Joonis 
4.1.6 näitab, kuidas paralleelselt üleskutsetega energiat säästa kaasneb elektrivõrgu 
läbilaskevõime suurenemine – kuigi energiasäästlikumate kodumasinate soetamine 
ja energiasäästu võimaluste otsimine on end ühiskonnas kehtestanud, toimub paral- 
leelselt elektrit vajavate seadmete ja masinate arvu suurenemine, mis väljendub selles, 
et kodumajapidamistes kasvab kasutatavate amprite arv. 

Võib öelda, et ühiskondlik taristu on kehtestanud end nähtamatu ja kasvava kesk- 
konnasäästu takistava mõjurina: langustendentsis on hinnangud, mis väljendavad 

vee-, energia- ja autokasutuse ning jäätmete vähendamist. See ei tähenda, et sääst- 
vates praktikates mitteosalemine tähendaks säästu puudumist. 2004. ja 2007. aasta 
andmete kõrvutamine (tabel 4.1.21 peatüki lisas) näitab, et energiakasutuse vähen- 
damiseks ja ühistranspordi eelistamiseks keskkonnasäästu eesmärgil oli 2004. aastal 
valmis vähem inimesi, kui seda 2007. aastal harrastas. Ilmselt väljendab see erinevus 
seda, et suur osa inimestest peab paratamatult elektritarbimise piiramisega arves- 
tama või ei saagi oma autot muretseda. 


Ökoloogilise elustiili iseloomustus 


Iseloomustamaks elustiili võimet mahutada inimeste argiellu eraldiseisvaid ref- 
leksiivseid praktikaid ja nende praktikate tingitust sotsiaalse elu komplekssusest, 
koostasime MeeMa andmete pinnalt ökoelustiili indeksi). Seejärel kõrvutasime 
ökoelustiili harrastamise indeksit andmetega, mis väljendavad materiaalse taristu 
kasutamist ja osalust sotsiaalsetes suhetes. Mõõtmaks ökoelustiili võimekust pak- 
kuda lahendusi keskkonnaprobleemidele, ristasime indeksit ka andmetega, mis 
peegeldavad ökoloogilise jalajälje suurust. Kahtlemata ei võimalda sotsiaaluuring 
pakkuda konkurentsi ülimalt keerulistele reaalse ökoloogilise jalajälje analüüsidele, 
küll aga võimaldab vaadelda ressursikasutuse tendentse. Ökoloogilist jalajälge suu- 
rendavad nt reisid, autokasutus, kaupade ja teenuste tarbimine, tehnoloogia tootmise 
ja kasutamisega hävinevad ressursid, kinnisvara suurus (kütte- ja materjalikulu). 


ÖKOELUSTIILI ARENG EESTIS. Inimeste hinnangud keskkonnakaitse olulisusele enda 
jaoks, sellele, kuidas keskkonnaprobleemid nende elu mõjutavad või kui palju nad 
ise saavad siin midagi ära teha, on peaaegu muutumatud (Special Eurobarometer, 
2007, 2011, 2014; MeeMa, 2011, 2014). MeeMa andmed näitavad, et kuigi keskkonna- 
säästlikke tegevusi sooritavate inimeste osakaal on kasvanud, on vastajate hinnangud 
enda keskkonnateadlikkusele 2005. aastast alates mõnevõrra langenud. See pole 


[2] Ökoelustiili indeks on üksikvastustest saadud koondtunnus. Koostis: hinnang oma kesk- 
konnateadlikkusele (kuni 2 punkti), jäätmete eraldi kogumine (iga eraldikogutud jäätmeliik – 
pandipakend, segapakend, paber ja papp, ohtlikud, biolagunevad jäätmed — annab 1 punkti), 
isiklikud keskkonnateod (püüd vähendada tarbimist, keskkonnasäästlike kaupade eelistamine, 
autoga sõitmise vähendamine, elektri tarbimise vähendamine, liigsetest pakenditest loobu- 
mine, elustiili ja kodu ökoloogilistest põhimõtest lähtuv kujundamine, kampaaniates kaasa- 
löömine (Teeme Ära), mööbli, esemete, riiete taaskasutus; kokku 2 punkti), mahetoidu ost- 
mine eri ostukohtadest (seitse võimalust; igaüks kuni 2 punkti). 

Joonis 4.1.7. Ökoelustiili haaratuse määr sotsiaalse sidustumise rühmades 2014 
% sidustumisrühmast 


Puudub Madal Keskmine Е Kõrge В Väga kõrge 


Nõrgalt sidustunud | 46 23 16 "= | 


Valijana sidustunud | 22 24 26 


Tarbijana sidustunud | 25 24 21 оэ 


Mitmekülgselt ja mõõdukalt sidustunud | 13 о 265 » iz 
Mitmekülgselt ја tugevalt sidustunud | 7 | 12 24 cs Е 
о 25 50 75 100 


siiski kõiki sotsiaalseid gruppe puudutav tendents. Hinnangud enese keskkonna- 
teadlikkusele ja keskkonnasäästlikud praktikad on omasemad eeskätt mitmekülg- 
selt ja tugevalt sotsiaalsetesse suhetesse sidustunud (kõrge agentsusega) inimestele 
(vt sidustatuse analüüsi lähemalt ptk 4.3). Huvitaval kombel on kasvanud käärid 
kõrgema ja madalama sidustatuse astmega inimeste keskkonnaalastes hinnangutes 
ja käitumispraktikates. 

Kui mitmekülgselt ja tugevalt sidustunud inimeste hinnang oma keskkonna- 
säästlikkusele on 2014. aastal sama optimistlik kui oli 2005. aastal, siis vähem sidus- 
tatud inimeste hinnangud on järjest kukkunud. Kui 2005. aastal pidas kõrge agent- 
susega inimestest end üsna või väga keskkonnateadlikuks 80% (2014. a 78%), siis 
nõrgalt sidustunud vastajatest 62% (2014. a 33%). Seosekordaja Crameri V kasv igal 
mõõtmisaastal (0,095 2005. a ja —0,195 2014. a) näitab, et sotsiaalsel sidustatusel on 
keskkonnateadliku enesehinnangu kujundamisel üha tugevam roll. Sotsiaalse sidus- 
tatuse mõju on aga tugev ka inimeste keskkonnakäitumise ennustajana (vt joonis 
4.1.7), olles oluliselt tugevam kui sotsiaal-demograafilistel näitajatel, sh hinnangul 
sotsiaalsele positsioonile, mis on nende hulgas olulisim keskkonnasäästliku elustiili 
ennustaja. 

Keskkondlikesse praktikatesse haaratus pole aga ühesugune. Järjest on vähene- 
nud Eesti inimeste soov vältida liigset pakendamist, maksta ökoloogiliste toodete 
eest rohkem ning vähendada tarbimist. Ka nende langustrendis tegevuste soorita- 
mises on üha määravam sotsiaalne sidustatus. Teistest keskkonnasäästlikest prakti- 
katest eristub jäätmete eraldi kogumine (vt joonis 4.1.8). Ühelt poolt on see olnud 
kasvavas tendentsis praktika (viimasel ajal on sellesse haaratud inimeste osakaal küll 

Joonis 4.1.8. Jäätmete eraldi kogumine sotsiaalse sidustumise rühmades 2014 
% sidustumisrühmast 


IM Tagatisrahaga pandipakendid 
IW Paberja papp 
Ohtlikud jäätmed 
Segapakendid 


Nõrgalt sidustunud 71 
Valijana sidustunud 79 


Tarbijana sidustunud зо KR 
76 


Mitmekülgselt ja 89 
mõõdukalt sidustunud 81 


Mitmekülgselt ja 86 
tugevalt sidustunud 81 


о 
N 
мл 
[Va] 
о 


75 100 


peatunud, Eurobaromeetri andmeil isegi vähenenud), teisalt – kuigi agentsusel on 
selle praktika juures roll — pole näha sotsiaalse sidustatuse mõju kasvu. Ilmselt on 
siin põhjuseks loodud taristu, mis demokratiseerib ja kohustab inimeste valikuid 
võrdlemisi ühtviisi. Taristu olulisust säästlike praktikate edendamisel näitab seegi, 
et kuigi teiste ökopraktikate harrastamise poolest eestlaste edumaa venekeelsete 
vastajate ees järjest kasvab (sh kahanemise arvelt venekeelses elanikkonnas), siis 
jäätmete sortimises võtavad venelased tasapisi eestlastele järele. 

Kõige vähem on kuue aastaga (2008—2014) kasvanud tagatisrahaga pakendite 
tagastamine (kasvu määr 3%, praegune tase 79%). Oletust, et nende tagastamiseks 
on rohkem motiive kui keskkonnasääst, toetab asjaolu, et tagastamine on levinud 
erinevates rahvarühmades. Ohtlikke jäätmeid üleandnud inimeste arv on kasvanud 
kuue protsendi võrra (60%). Paberi ja papi kokkukogujate osakaal on kasvanud 
9% võrra (2014. a 72%), tagatisrahata segapakendite tagastajate osakaal 12% võrra 
(2014. a 50%). 

Teiste riikidega võrreldes on eestlaste jaoks oluliseks keskkonnasäästu prakti- 
kaks kohaliku ja mahetoidu eelistamine (Special Eurobarometer, 2011, 2012, 2014). 
Siit leiab nii ökoelustiilist kui ka veel säilinud naturaalmajanduslikest praktikatest 

Joonis 4.1.9. Mahetoidu hankimise viisid 2014 
% koguvalimist 


Sageli | Mõnikord 
Sugulastelt e] 39 


Turu mahetoidu letist |- | 38 
Tavapoest, sh ökoletist |e 37 
Tuttavalt mahetalunikult a 26 

Oko- ja mahepoest ja 28 


Internetist |3 


о 25 50 75 


tingitud tarbimispraktikaid. Taristu roll on veel vähene. Aktiivseim mahetoidu tar- 
bija on mitmekülgselt ja mõõdukalt sidustunu, kelle mahetoidu hankimise viisid 
on kõige mitmekülgsemad. Ökopoodide ja toiduvõrgustike kasutamine mahetoidu 
hankimiseks on selgelt elustiili praktika — neid kasutab enim mitmekülgselt ja tuge- 
valt sidustunud elanikkonna grupp. Ökopoed ja toiduvõrgustikud on muide endiselt 
kõige väiksemat elanikkonna gruppi teenindavad mahetoidu pakkujad (vt joonis 
4.1.9). Demokraatlikumad ja vähem agentsusest sõltuvad mahetoidu hankimise viisid 
on isekasvatamine, sugulastelt hankimine jms. 

Ökoelustiili harrastajate omavahelisi ja mediatiseeritud suhteid väljendab see, et 
selle eluviisi harrastajate seas on kõige suurem keskkonnakaitselistesse kodaniku- 
ühendustesse kuulujate osakaal, vähem aktiivsete ökoharrastustega gruppidega 
võrrelduna löövad nad rohkem kaasa sellistes lühiajalistes sotsiaalse koondumise 
vormides nagu talgud, vabatahtlik töö või poliitiline aktivism ehk siis ökoelustiil on 
seega selgelt kaasa haaratud ja edasi arendatud kõrge sotsiaalse sidustatuse tingimus- 
tes (vt joonis 4.1.7). Ökoelustiil õigustab ka selle harrastajate meediatarbimist, mis 
rohkem sidustunud inimestel on niigi palju suurem. Siiski on ökoelustiilile omasem 
pigem aktiivne ja selektiivne kui passiivne ja valimatu meediatarbimine (raamatud 
ja internet vs. televisioon). 

Ökoelustiil tõukub sageli muutustest, mis inimese elu kujundavad. Okoelustiiliga 
inimesed on kogenud rohkem muutusi nii isiklikus elus kui ka välistest teguritest 
tingituna. Muutused koonduvad kõige rohkem ümber keskealiste inimeste rühma 

(vt tabel 4.1.16), kes vastutavad nii oma eel- kui ka järeltuleva põlve elu kujundamise 
eest. On loogiline, et muutused panevad indiviidile kohustuse neid mingil alusel 
lahendada. Elustiili kujundamine on üks oluline võimalus seda lahendust leida. 

Olulisemad isikliku elu muutused, mis on statistiliselt seotud ökoelustiili harras- 
tamisega, on oma elu ümberkorraldamise vajadus õpingute (sh mõne pereliikme 
õpingute), kolimise ja elukoha vahetuse või teise riiki asumise tõttu (Crameri V 
vahemikus 0,155-0,190). Veidi vähem toetab selle elustiili arengut laste sünd, enda 
või lähedase haigus, aga ka lähedase surm ning suvekodu ostmine (Crameri V ligi- 
kaudu 0,100). Abiellumine (kooselu alustamine), lahutamine (lahkuminemine), töö- 
tuks jäämine ja ettevõtte loomine aga ökoelustiili kujunemist statistiliselt ei mõjuta. 
Välistest muutustest on statistiliselt olulised tegurid sotsiaalsete suhetega seonduvad, 
nt töö või ametiga seotud muutused, ühised ettevõtmised kogukonnas, seaduse- 
muudatused, aga ka meediapoolne informeerimine (nt tervisliku toitumise nõu- 
anded), ekspertide soovitused ja oma isiklike väärtuste ümberhindamine. Vastustest 
ei nähtu, et elustiililiste muutuste kujunemine oleks statistiliselt seotud rahaliste 
probleemide, hinnatõusude või sotsiaalse ja materiaalse taristu ümberkujundami- 
sega (koolide sulgemine, tasuta transport). See ei tähenda, et taristu ümberkujun- 
damine inimeste elukorraldust ei muudaks. 

Ökoelustiili kritiseeritakse sageli selle ebatäiuslikkuse eest. Heidetakse ette, et 
ökopoe ees peatuvad suured maasturid, et ökopoes müüakse välismaist kaupa jne. 
Sestap on põhjust vaadelda ka ökoelustiili võimekust keskkonnaprobleemidele 
lahendusi pakkuda. Selleks vaatleme ökoelustiili seoseid tüüpiliste ökoloogilist jala- 
jälge kujundavate teguritega. 


Mobiilsus ja ökoloogiline jalajälg 


Mobiilsete inimeste transpordimõju ökoloogilisele jalajäljele on kindlasti suurem 
kui neil, kes vähem liiguvad. Keskkonnasäästlike harjumustega inimesed reisivad 
aga palju sagedamini kui ülejäänud. Siiski ei tingi esimene otseselt teist, pigem vas- 
tupidi. 2002. ja 2004. aastal tehtud uuringuis (oludes, kus keskkonnasääst ei olnud 
käitumispraktikates institutsionaliseeritud), mis peilisid tartlaste keskkonnasäästu 
harjumusi (Kiisel, 2002; 2005), oli oluliseks keskkonnasäästu harrastamise või selle 
ettekujutamise mõjutajaks välismaa kogemus („Tahaks ka nii nagu läänes“). Aktiivse 
ökoelustiiliga inimeste seas on võrreldes kõige väiksema aktiivsusega inimestega 
umbes poole vähem neid, kes ei ole viimase viie aasta jooksul reisinud (vastavalt 16% 
ja 37%). Ökoelustiili aktiivsetest harrastajatest 23% käib reisidel mitu korda aastas, 
25% peaaegu igal aastal. 

Tabel 4.1.16. Ökoelustiili rühmade sotsiaal-demograafilised näitajad 2014 


% ökoelustiili rühmast 


Ökoelustiil 
Väga kõrge Kõrge Keskmine Madal Puudub 
Mehed 38 37 48 47 60 
Naised 62 63 52 53 40 
Elukoht (Crameri V 04249 
Tallinn 27 25 31 29 36 
Tartu, Pärnu 12 12 12 16 10 
Tallinna, Tartu ja Pärnu ümbrus 12 п 7 6 8 
Narva, Kohtla-Järve, Jõhvi, Sillamäe 7 2 9 10 18 
Väikelinnad 20 29 23 26 20 
Maapiirkonnad 20 21 18 13 9 
Vanus (Crameri V 0,081*) 
15-19 4 5 3 8 10 
20-29 16 20 18 17 22 
30-44 22 17 18 21 15 
45-54 24 18 15 17 17 
55-64 16 20 21 17 16 
65-74 18 20 24 20 20 
“Sissetulek pereliikme kohta (Crameri V 0,087**) i i | 
Kuni 150 eurot 7 5 6 5 
151-250 eurot 13 9 9 13 13 
251-400 eurot 34 26 37 33 43 
401–600 eurot 21 35 27 24 20 
Üle 600 euro 21 20 20 19 17 


Madalkiht 7 1 15 15 28 
Madal-keskkiht 17 17 17 20 21 
Keskkiht 32 30 26 25 21 
Kõrg-keskkiht 26 23 23 21 14 
Kõrgkiht 19 19 19 18 15 
(Haridus (Crameri V олуи) 
Alla keskhariduse 5 12 11 23 26 
Keskharidus 53 51 58 54 53 
Kõrgharidus 42 37 31 23 20 
“Keel (Crameri V 03639 
Eesti 86 87 76 62 43 
Vene 14 13 24 38 57 


*** p<0,001; ** р<0,01; * р<0,05 

Indeksite põhjal, mis peilivad vas- 
tajate kogemusi 21 reisipiirkonnaga üle 
maailma, selgus, et ökoloogilise elustiili 
harrastajate seas on palju rohkem neid, 
kes on erinevaid sihtpaiku lühiajaliselt 
külastanud, aga ka neid, kes on neid siht- 
paiku külastanud korduvalt või neis ka 
pikemat aega elanud (vt joonis 4.1.10). 

Reiside põhjused on ökoelustiili har- 
rastajatel mitmekesisemad. Nad käivad 
sagedamini välismaal puhkamas, ameti- 
reisidel, ennast täiendamas ja õppimas, 
kultuurisündmustest osa võtmas (nt fes- 
tivalidel). Nende osakaal ökoinimeste 
seas, kes sõidavad välismaale sisseoste 
tegema, on kaks korda kõrgem (27%) 
kui nende seas, kes ökoelustiili kõige 
vähem harrastavad (11%). Seega toetab 
keskkonnasäästliku elustiili kujunemist 
ka reiside mitmekülgsus – reis ise peab 
võimaldama keskkonnasäästu vajaduste 
ja praktikate kogemist. Välismaale sõpra- 


Joonis 4.1.10. Geograafiline mobiilsus 
ökoelustiili rühmades 2014 
Keskmised ökoelustiili rühmades 


Eesti-siseste sihtkohtade külastamise indeksi 
keskmine 
Lühiajaliselt külastatud välisriikide keskmine arv 
(21 reisisihtkohta) 
IM korduvalt, pikemalt külastatud välisriikide 
keskmine arv (21 reisisihtkohta) 


1 5 10 15 


Väga kõrge 12,58 
4,76 


1,30 (| 


Kõrge 10,96 
4,51 


119 m 


9,72 
414 


1,09 | 


7,61 
3,23 


0,82 | 


6,66 
2,95 


0,80 | 


Keskmine 


Madal 


Puudub 


dele või perele külla sõitmine, töökohale liikumine ja spordivõistlusi vaatama minek 
ei eristanud inimesi ökoloogilise elustiili poolest. 

Eesti-siseste liikumiste kohta küsitud andmed 16 sihtkoha kohta viimase aasta 
jooksul näitasid, et ökoelustiili harrastajad reisivad ka riigi sees oluliselt rohkem. 
Statistiliselt külastavad ökoelustiili harrastajad teistest rohkem ääremaadel asuvaid 
ja väikeseid sihtkohti. Sellist reisimist võimaldab isikliku auto omamine. Ökoelustiili 
harrastajad elavad sagedamini peres, kus on auto ja sagedamini ka mitu autot. Kui 
kõige vähem ökoelustiili järgivaist inimestest umbes 45% elab peres, milles puudub 
auto, siis ökoinimestest elab autota peredes umbes 23% vastanuist. Neil on ka palju 
sagedamini mitu autot pere kohta (vt joonis 4.1.11). 

Joonis 4.1.11. Auto olemasolu peres ökoelustiili rühmades 2014 
% ökoelustiili rühmast 


| Jah, üks Jah, rohkem kui üks 
Keskmine | 48 EI 
Madal |08 E 
Puudub | 40 EM 
о 25 50 75 


Tarbimispraktikad ja ökoloogiline jalajälg 


Tarbimise jalajälge on raske küsimustikuga hinnata, sest ka tarbijail endil pole enam 
ülevaadet ostetavate kaupade päritolust, toorainest ja tootmisprotsessist. Tarbimis- 
praktikad on aga ökoinimestel siiski võrdlemisi hästi eristuvad. Eespool, alapeatükis 
4.1.4 kirjeldatud konsumerism, mis peegeldab vastaja teadvustatud osalust kaupade 
ja teenuste tarbimises eneseväljenduse eesmärgil, ei ole ökoelustiili harrastajal välja 
arenenud n-ö puhtal kujul. Ökoinimene ei tarbi niivõrd brände kui just sobivust 
oma elustiiliga. Seda võimaldab ka tema madalam hinnatundlikkus. Samas on ta 
oma valikule lojaalne, ta ei ole vähem aktiivsete gruppidega kõrvutades nii aldis 
ostma nt suvalist kosmeetikat. See peab olema kindla firma oma. Ökoinimene on 
ka teadlik kodu sisustaja, järgides kindlat stiili või sisekujundaja nõuandeid, sageli 
ostab ta kasutatud asju või annab mõnele vanale esemele uue elu. Keha kujundamine 
on sellele grupile samuti olulisem: ta on seda elustiili mitteharrastava rühmaga võr- 
reldes kaks korda aktiivsem spordiklubide ja kehateenuste kasutaja. 

Küsimused kestvuskaupade nagu mööbli või kodutehnika ostmisharjumuste 
kohta näitavad (tabel 4.1.18), et ostmine on säästjale selgelt sotsiaalne tegevus – sel- 
leks konsulteerib ta eri pooltega, otsib internetist juurde asjakohast informatsiooni 
jne. Põhjalik planeerimine võib tähendada ka kvaliteetsemate toodete tarbimist, 
mis parema vastupidavuse tõttu võivad tarbimise mahtu vähendada. Alapeatükis 
4.1.3 kirjeldatud rahalise jõukuse indeks, mis mõõdab eelkõige tarbimisvajaduste 
mitmekesisust ja majandamise oskust (oskust võimaldada oma sissetulekute piires 
endale kaupu erinevatest tootekategooriatest) näitab, et säästja on edukas majan- 
daja, kes pole tarbimise suhtes samas üldsegi ükskõikne (tabel 4.1.17). Ka ristamine 

Tabel 4.1.17. Tarbimisindeksid ökoelustiili rühmades 2014 


Indeksi keskmine ökoelustiili rühmas 


Väga 

kõrge Kõrge (Keskmine, Мада! Puudub 
Konsumerism 2,55 1,98 1,84 1,74 1,69 
Rahaline jõukus 22,90 22,89 20,50 19,52 17,93 
Tarbimislik ükskõiksus 3,19 4,57 5,92 6,75 7,69 
Kinnisvara omamine 1,52 1,40 1,24 1,21 1,07 
Kodu varustatus kommunikatsioonivahenditega 10,82 10,07 9,26 8,34 731 


Tabel 4.1.18. Suuremahuliste ostude kaalutlemine ökoelustiili rühmades 2014 


% ökoelustiili rühmast 


Väga Crameri V, 
kõrge Kõrge Keskmine, Madal | Puudub | p<0,001 
Kaalun põhjalikult erinevaid variante, külas- A E с A 5248 
tan mitmeid poode ja alles siis teen otsuse 7 Е 3 55 4 
Konsulteerin asjatundjatega, sõpradega, 
siis teen otsuse 36 Е 3 28 kk on 
Ostan kasutatud asju 38 32 26 21 21 0,140 
Teen vanad asjad korda, annan neile uue elu 46 32 23 20 16 0,231 
Saan sõprade, sugulaste käest 24 23 18 18 21 - 
Teen põhjaliku otsingu erinevates 56 5 4 т РА 9955 
e-poodides, ostuportaalides Е ? 
Teen ise, mis vähegi võimalik 29 18 13 16 12 0,155 
Ма ei kaalu põhjalikult, ostan poest esimese 
SEAN : 5 6 12 13 21 0,184 
vahegi sobiva asja 
Ostan e-poest esimese vähegi sobiva asja 1 2 2 3 4 - 


tarbimisliku ükskõiksuse indeksiga, mis näitab samade tootegruppide mittevajamist 
või tootegrupile raha mittekulutamist, toetab sama järeldust. 
Selle kohta, kui suurt tarbimist mahutab vastaja elustiil, võimaldab mõnevõrra 
aimu saada tarbija kodu suurus. Ökoelustiili harrastaja elab säästjaga võrreldes kolm 
korda sagedamini omaette majas, mis võimaldab enamasti mahutada rohkem täien- 
davat tarbimist (nt saun, sportimisruumid, panipaigad) kui korter, mis on sagedasem 
kodu selle elustiili mitteharrastajale. Ökoinimestel on ka rohkem erinevaid kinnis- 
varaobjekte (nt maakodu). Nende püüe elektrit säästa on pöördvõrdeline elektrit 
kasutavate masinate arvuga, nt koduste elektrooniliste kommunikatsioonivahendite 

mitmekesisus! ja hulk on kõige aktiivse- Joonis 4.1.12. Kultuuritarbimine 
mal ökoeluviisi grupil palju suurem kui  Ökoelustiili rühmades 2014 
kõige vähem aktiivsel. Nii võib öelda, Lühendamata indeksite keskmised 
et n-ö postmaterialistlik elustiil eeldab ока орао 
siiski võrdlemisi materialistlikku baasi. В Kultuuritarbimise mitmekülgsus 

Üks ökotrendidest on loobumine Suurürituste külastamine 
kaupadest ja nende asendamine ela- 


muste tarbimisega. Ometi on ka ela- ka зло ДОНИ 
muste saamiseks vajalik taristu, nt suur- ———_ 
üritustega kaasneb suur transpordimõju, 8,50 

aga ka pakendite kasutus. Elitaarsemate Keskmine 6,83 IT 
kunstielamuste eelduseks on aga nt kul- ane 

tuuritemplite kaasajastamise, eksposit- Madal 500 [IA 

sioonide ja küttekulud. Nii kultuuri- jä 

asutuste!“ kui ka suurtirituste’! külas- Puudub Ko = 

tamise poolest on ökoelustiili viljelejad 4 Е + 


esirinnas (vt joonis 4.1.12). 
Kultuuritarbimist kujundab ka raa- 

matute lugemine. See, millisel kujul raamatuid osta, mõjutab aga ökojalajälge. Kõrge 

ökoelustiili indeksiga väärtusega vastajad ostavad raamatuid palju sagedamini kui 
need, kel indeksi väärtus madalam. Kui esimestest ostab raamatuid sageli või regu- 
laarselt 17%, siis kõige madalamate ökonäitajatega inimestest vaid 1%. Raamatuid 
peaaegu ei osta vastavalt 13% ja 61% vastanuist (Crameri V 0,212; p<0,001). Aja- 
lehtede lugemist paberil peetakse mõnes rahvarühmas juba pigem arhailiseks harju- 
museks. Ökoinimene aga pole paberist loobunud. Ta kasutab lehetootmise ressursse 

topelt — lugedes vähem säästvatest inimestest rohkem nii paberil kui ka elektroonilisi 

ajalehti. Vaid 4% ökoinimestest ei loe ajalehti (ökoelustiili mittejärgijaist viiendik). 


[3] Indeks koondab tunnused 17 elektroonilise kommunikatsioonivahendi omamise kohta, vt 
indeks 64 „Kodu varustatus kommunikatsioonivahenditega“ raamatu lisas 2. 

[4] Indeks koosneb hinnangutest kultuuriasutuste (teatri, kontsertide jne) külastamise sage- 
dusele ning loetud raamatute arvule viimase 12 kuu jooksul, vt indeks 55 ,,Kultuuritarbimise 
mitmekülgsus“ raamatu lisas 2. 

[5] Vt indeks 23 „Osalemine kultuuri ja spordi suurüritustel“ raamatu lisas 2. 

4.1.7. KOKKUVÕTE 


Tarbimist käsitlevate andmete analüüsist võib järeldada, et Eesti tarbija on kriisist 
kosumas. Nende inimeste osakaal, kellel üldiselt jätkub raha erinevate kaupade ja 
teenuste jaoks, on võrreldav 2005. aasta kriisieelse tasemega. Ka Euroopa võrdluses 

on Eesti tarbimismahud kasvamas, kuigi jäävad ELi keskmisest veel kõvasti maha. 
Konsumeristlike inimeste osakaal on kasvanud nii noorte kui ka vanade seas, kuid 
vanuselised käärid säilivad. Samal ajal on tugevalt kasvanud tarbimislik ükskõiksus 

ehk nende hulk, kelle kulutused erinevatele toote- ja teenustegruppidele on ühekülg- 
semad. Üks peamisi märksõnu, mis eelnevast analüüsist pinnale jääb, on polarisee- 
rumine. Nooremate, haritumate ja jõukamate hulgas on tarbimislik orientatsioon ja 

ilmselt ka tarbimise toel harrastatavad elustiilid enam levinud, samas kui suur osa 

vanemaealistest, vähem kindlustatutest ning vähem haritutest on end suurest osast 

tarbimismaailmast välja lülitanud. Mõtlemise koht on kindlasti see, et ka õppimine, 
enesetäiendus ja lugemine kui sotsiaalsest kapseldumisest väljasaamise praktikad 

ei ole nende väljalülitunute hulgas üldiselt levinud. 

Eri vanuses inimeste argielulised tegevusmustrid, mis omakorda põimivad 
endasse ka mitmesuguseid tarbimistegevusi, on üsna erinevad. Nooremate puhul 
on huvid, sport ja eneseareng ning vanemate puhul töö ja enesetäiendus ka otseselt 
seotud konsumerismi elupraktikatesse põimituse tasemega. Aktiivsete inimeste elu- 
laadid tingivad teatud sidustatuse tarbimismaailma. Siit tõuseb küsimus, kuivõrd on 
tarbimise intensiivsus ja ka selle muutmise võimalused (sh nt keskkonnasäästu ees- 
märgil) indiviidi enda otsustada ning kuivõrd mängivad juhtrolli hoopis keskkond, 
taristu ja igapäevaelu korraldus teljel töö-kodu-huvialad. See kõik kokku moodustab 
tiheda võrgustiku, kus üksiksekkumiste kaudu muutusi esile kutsuda on keerukas. 
Kõrge konsumerismitasemega inimeste hulgas on väliste elustiilimõjutajate hulk 
väike ja seega ka igasuguste maailmaparanduslike sekkumiste mänguruum piiratud. 
Kuigi tarbimine on interneti ja arvuti kaudu toimuvate infootsingute ja suhtlusega 
tugevalt põimitud, näitavad meie instituudi tudengite analüüsid targa tarbija ja kesk- 
konnasäästliku käituja kujundamise katsetest (Altmäe, 2015; Tago, 2014), et heasoov- 
like soovitustega, mis on esitatud meediakampaaniate vormis, pole ka aktiivsete 
infootsijate tegevuse kujundamine lihtne. 

Ökoelustiili analüüsi näitel võib välja tuua, et see, kas tarbijad keskkonnasäästli- 
keks peetavad tegevused üle võtavad, sõltub võrdlemisi väikese ja omavahel tihedalt 
sidustunud ühiskonnagrupi panusest elustiili kujundamisse. Elustiili arendamisel on 
aga oma piirid. Keskkonnasäästlike praktikate levimus on suurem, kui seda toeta- 
vad egalitaarsed tegurid, nagu taristu ja seadused, ning kui need ei vaja täiendavaid 

rahalisi väljaminekuid. Okoelustiilile omane aktiivsus võimaldab tihendada indiviidi 
aega ja ruumi täiendavate, ökoloogilisest mõttest inspireeritud praktikatega. Ometi 
eeldab postmaterialistlik elustiil võrdlemisi hästi kindlustatud elujärge, mis võimal- 
dab omakorda ka puhvrit, mille arvelt säästu saavutada. Keskkonnateadlikkus on 
siiski vaid üks konsumerismi erivorm, mis haakub või kleepub mitmel rindel aktiiv- 
sete inimeste külge, kes kasutavad iseenesest väga aktiivselt ühiskondlikku taristut 
(nii sotsiaalses kui ka materiaalses mõttes) ja arendavad seda ka edasi. Analüüs 
näitab sedagi, et taristul ja ühiskondlikel suhetel on inimeste keskkonnamõju kujun- 
damisele suurem mõju kui teadmistel, sest keskkonnakasutus ei kaasne mitte üksnes 
keskkonnateadmatu käitumisaktiga, vaid iga käitumisaktiga, mida ökoloogilist elu- 
stiili viljelevad inimesed on oma aegruumilistesse võimalustesse palju rohkem kokku 
kuhjanud. Seeläbi võib öelda, et ökoloogiline refleksiivsus on saanud võimalikuks 
suuresti tänu hilismoderniseeruva ühiskonna võimele odavalt ressursse ammutada. 

LISA 


Tabel 4.1.19. Kinnisvara ja auto omamine 2002-2014 
% koguvalimist 


2002 2005 2008 2011 2014 

Korter 65 66 60 68 64 
Maja, majaosa, ridaelamuboks 23 26 29 24 26 
Suvekoduna kasutatav maamaja, suvila 17 18 12 12 17 
Talu 9 10 10 8 9 
Ärimaa, ärihooned о 1 1 1 

Muu maavaldus 9 13 10 1 9 
Ei ole kinnisvara 8 9 7 8 9 
Perel on auto(d) 51 62 75 64 64 

Tabel 4.1.20. Aja olemasolu eri tegevusteks 2014 


% koguvalimist 


On püüdnud 

Ei vaja seda, sellele tege- 

Kas teil jätkub piisavalt aega А ei tegele vusele aega 

järgmisteks tegevusteks? Üldiselt jätkub sellega juurde saada 
Oma tervise eest hoolitsemiseks 64 4 33 
Oma valimuse eest hoolitsemiseks 63 6 7 
Pereliikmete, sugulastega suhtlemiseks 61 2 30 
Korralikuks toitumiseks, söögi tegemiseks 60 6 14 
Kodu korrashoiuks 54 5 23 
Televiisori vaatamiseks 53 6 13 
Väljapuhkamiseks 49 1 30 
Kaupluste külastamiseks, sobivate kaupade ostmiseks 46 1 8 
Süvenemiseks töö ja õppimisega seotud asjadesse 45 30 17 
Sõprade, tuttavatega suhtlemiseks 42 4 20 
Huvialadega tegelemiseks 40 12 22 
Lastega tegelemiseks 39 35 19 
Looduses viibimiseks 37 15 т 
Lemmikloomadega tegelemiseks 34 49 8 
Raamatute lugemiseks 31 20 16 
Võrgus, sotsiaalmeedias suhtlemiseks 30 39 9 
Koduaia hooldamiseks 28 41 15 
Pidutsemiseks 28 23 8 
Sportimiseks, füüsilise vormi hoidmiseks 26 39 16 
Õppimiseks, enesetäiendamiseks 25 41 1 
Reisimiseks 24 30 14 
Teatris, kontserdil käimiseks 23 30 9 
Listides, foorumites osalemiseks, meilidele vastamiseks 22 48 3 
Kohvikus, restoranis käimiseks 14 47 4 
Kultuurilisteks harrastusteks 12 61 4 

Tabel 4.1.21. Eestlaste keskkonnasäästlikud praktikad 
Euroopa Liidu keskmisega võrreldes 2004-2014 


Mis on kolm asja, 
mida oleksite 
valmis esmases järje- 
korras keskkonna Kas olete viimase kuu jooksul teinud midagi järgnevatest 
kaitsmiseks tegema? keskkondlikel põhjustel? (võimalik mitu vastust) 
2004 (25 riiki) 2007 (27 riiki) 2011 (27 riiki) | 2014 (28 riiki) 
Eraldama jäätmeid, Sorteerinud suurema osa oma prügist 
nii et neid saab taaskasutada* taaskasutuseks 

Eesti 7% 59% 62% | 56% 

ELi keskmine 72% 55% 66% 72% 
Vähendanud oma energiatarbimist, nt 
kasutate vähem jahutus- või küttesüsteemi, 

Vähendama kodust energiakasutust ei jäta seadmeid ooterežiimile, ostate 
(elekter, küte, seadmed majapidamises)* energiasäästlikke seadmeid jne 

Eesti 25% 34% 47% 33% 

ELi keskmine 39% 47% 53% 52% 
Arvestama keskkonnaga kallihinnalisi oste 
tehes, nt reisides (ainult 2004), soetades autot, | Vähendanud veekasutust, nt pole jätnud 
küttesüsteemi, maja ehitades jne* nõusid pestes või duši all käies vett jooksma* 

Eesti 16% 6% 33% 18% 

ELi keskmine 24% 15% 43% 37% 
Kasutama ühistransporti nii palju kui võimalik | Olete valinud keskkonnasõbraliku transpordi- 
oma isikliku auto asemel* viisi (jala, rattaga, ühistransporti kasutades) 

Eesti 21% 37% 27% 42% 

ELi keskmine 30% 38% 30% 35% 
Ostnud rohkem kohalikke tooteid ja hoiduma 
neist, mis tulevad kaugelt* Olete valinud kohalikke tooteid 

Eesti ? 39% 43% 49% 

ELi keskmine ? 20% 28% 35% 
Vähendama jäätmeid, nt ostes suurpakendis 
või kontsentreeritud tooteid, taaskasutatud 
esemeid või vältides ülepakendatud kaupade | Vähendanud prügi, nt vältides ülepakendatud 
ostmist jne.* tooteid ja ostes pikema elueaga tooteid 

Eesti 29% 20% 30% 29% 

ELi keskmine 32% 30% 37% 33% 
Ostma keskkonnasäästlikke tooteid oma 
igapäevasteks vajadusteks (2007) isegi siis, Ostnud ökomärgisega keskkonnasäästlikke 
kui need on maksnud veidi rohkem (2004)* tooteid* 

Eesti 45% 29% 20% 21% 

ELi keskmine 31% 23% 17% 21% 
Asendanud oma auto energiasäästlikumaga, 
isegi kui see on väiksem või palju kallim* Kasutanud autot vähem* 

Eesti ? 15% 18% 18% 

ELi keskmine ? 16% 20% 20% 


* Märgitud väited on inglise keelest tõlgitud tagasi eesti keelde. 


? Küsimus puudus sel aastal uuringust. Allikas: Special Eurobarometer 

4.2. TERVISEPÜÜDLUSED 
ÜHISKONNA POLARISEERIJANA? 


Marko Uibu ja Triin Vihalemm 


Tervis on Eesti ühiskonnas olnud püsiv väärtus ka suurte muutuste aegadel (vt ptk 2.1, 
samuti Vihalemm ja Lauristin, 1997). Kas seetõttu võiks tervis olla ka ühendaja 
erinevates ühiskondlikku kokkulepet vajavates vaidlustes ja poliitilistes otsustes? 
Alljärgnev analüüs toob esile tervisekäsitluste ühiskondlik-kultuurilised tagamaad 
Eestis ning püstitab küsimuse, kas tervisepüüdlustest võib kujuneda uus ühiskonna 
polariseerumise alus. 

Kuna biomeditsiinilised teadmised ei ole olnud inimeste tervisekäitumise mõist- 
miseks ja prognoosimiseks piisavad, käsitletakse tervist üha enam sotsiokultuurilise 
nähtusena (vt Landrine ja Klonoff, 1992; Johannessen, 2006). Osa autoreid leiab 
koguni, et tervisega seonduv ongi rohkem sotsiaal- kui meditsiiniteadus (Ule, Mal- 
nar ja Kurdija, 2014). 

Meditsiini ja sotsiaalteaduste tihe dialoog on tänapäeva ühiskonnas kahtlemata 
väga vajalik, seda tingib juba hilismodernse ühiskonna enda poliitiline ja majan- 
duslik korraldus ja jätkusuutlikkus. Tänastes heaoluriikides mõjutab inimeste 
tervisekäitumisega seonduvaid arusaamu ja norme neoliberaalne väärtussüsteem, 
mis tähtsustab indiviidi rolli ning asetab talle individuaalse vastutuse (Fries, 2009). 
Heaolustandardite püsimise või paranemise ootus ühelt poolt ning kasvav surve 
sotsiaalkuludele teiselt poolt tekitab pingeseisu, milles ühe pääseteena nähakse indi- 
viidide isikliku vastutuse kasvavat rolli. Meditsiinis ja tervise-edenduses tähendab 
see inimeste suunamist oma tervise ja kehaga seonduvaid näitajaid jälgima, ise või- 
malikke probleeme ennetama, arendama eneseseire ja -kontrolli oskusi ja vahendeid. 

Nn positiivse tervise või salutoloogilise lähenemise puhul pööratakse tähelepanu 
terve püsimisele, mis saab inimese enda vastutusalaks (Kasmel ja Lipand, 2007). 

Tervislik eluviis ja haiguste ennetamine on efektiivne viis parema terviseni jõuda 
(Kasmel ja Lipand, 2007). Samuti peetakse ravi seisukohalt tõhusaks passiivse ja 
objektina käsitletava patsiendi muutumist aktiivseks ja oma raviotsustes osalevaks 
kliendiks. Personaalse kontrolli tajumise positiivsete tagajärgedena on välja toodud 
nt tervislikumad eluviisid, paremad tervisenäitajad, aga ka kõrgemad hinnangud 
oma subjektiivsele tervisele (Ross ja Mirowsky, 2010). 

Individuaalse vastutuse ja autonoomsuse kasvades põimuvad tervisega seon- 
duvad arusaamad ning käitumine üha enam tarbimisühiskonna tegevuste ja süm- 
bolitega (nt spordivarustuse brändid, keha vormis hoidmine kui elustiili osa). 
Tervisekäitumine kujuneb paljuski konsumerismi loogika kohaselt (vt ptk 4.1). 
Tarbimiskeskse ehk konsumeristliku käsitluse mõju tervisekorralduses on näha 
juba kasutatava terminoloogia vahetumises: viimase 30 aasta jooksul on mõiste 
„tarbija“ üha enam asendamas mõistet „patsient“ (Figert, 2011). Karell (2009) leiab 
oma magistritöös, et kliendikeskset lähenemist ja kliendikesksuse mõistet hinna- 
takse Eestis kõrgelt nii terviseteenuse kvaliteedi hindamisel kui ka õenduse õpeta- 
misel. Patsiendi käsitlemine terviseteenuste tarbijana on arenenud koos patsienti 
võimustavate arusaamadega jagatud otsustamise ning arsti-patsiendi partnerluse 
kohta (Elwyn jt, 2010; Greenhalgh ja Wessely, 2004). Siin mängivad kindlasti rolli 
ka meditsiinisüsteemide eripärad: riikliku tervisekindlustuse puhul nagu Eestis on 
arstidel lihtsam jääda turul mittekonkureerivate ekspertide rolli, erakindlustusel 
põhinev (nt USA tüüpi) süsteem toetab tugevamalt turuloogikat. 

Patsiendi käsitlemine kliendina võimaldab tal väljuda modernsele ühiskonnale 
iseloomulikust „haige“ rollist (Parsons, 1951), nt töötatakse kroonilistele haigetele 
välja aktiivse osaluse ja enesejuhtimise programme (Lorig, Ritter ja Stewart, 2001). 
Tarbijalikkuse kasv, erinevate tervist mõtestavate lähenemiste levik ja infokanalite 
laienemine on muutnud tervisekäsitluste pilti kirjumaks ning nihutanud piire. Üha 
rohkem jagatakse arusaama, et tervis pole vaid haiguse puudumine (Shaw Hughner 
ja Schultz Kleine, 2004). Kasvanud on meditsiiniline pluralism ehk biomeditsiinist 
erinevate tervise ja haiguse mõtestamise ja nendega tegelemise viiside hulk (Cant 
ja Sharma, 1999). 

Huvitav indikaator ongi siin nn uus meditsiiniline pluralism (Cant ja Sharma, 
1999), mille empiiriliseks kirjeldamiseks on aga keeruline leida adekvaatset meto- 
doloogiat ja ka sellealaseid uuringuid on Eestis tehtud küllaltki vähe. Mõned vara- 
semad andmed viitavad alternatiiv- ja rahvameditsiini suurele levikule. 2002. aastal 
Eestis tehtud küsitlusest tuli välja, et vaid 8,5% vastanutest ei kasuta enda hinnangul 

rahvameditsiini meetodeid üldse (Zirkel, 2002). Samuti on ligi 80% eestimaalastest 
nõustunud väitega, et sensitiivsetel inimestel on võime haigeid tervendada, ehkki 
tegelik kogemus ravitseja juures käimisest on vaid pisut rohkem kui kümnendikul 
(Altnurme, 2013). 2014. aasta Euroopa Sotsiaaluuringus märkis naistest 47% ja mees- 
test 31%, et on kasutanud viimase aasta jooksul uuringus väljatoodud alternatiivravi 
meetodeid. Et aga uuringus esitatud nimekiri ei kajastanud kõiki võimalikke variante 
(sh kohalikke meetodeid, nagu nt Luule Viilma õpetus), siis tuleb nendesse numbri- 
tesse suhtuda ettevaatlikult. Eraldi küsimus ongi alternatiivsete ravimeetodite mää- 
ratlemine ja piiritlemine, nt ravimtaimede kasutamist ei saa Eesti kontekstis pidada 
alternatiivseks, sest need on sedavõrd levinud ja ajaloolis-kultuuriliselt omased. 

Pluralism ei avaldu mitte ainult erinevate meetodite kasutamises, vaid ka põhi- 
mõttelisemalt haiguse ja tervise mõtestamises, mis erineb nii eri aegadel kui ka 
(sub)kultuurides (Shaw Hughner ja Schultz Kleine, 2004). Ka tänapäeval tajutakse 
eri sotsiaal-demograafilistes gruppides norme erinevalt. Uuringud näitavad tervi- 
sega seonduvates arusaamades suuri erisusi nii ühiskondliku positsiooni, soo kui ka 
rassi alusel, nt mõjuvad ülekaaluga seotud negatiivsed arvamused rohkem naistele 
(Nettleton, 2013). 

Meditsiinisüsteemi näilise liberaalsuse ja vabaduse kasvuga ei kao aga kuhugi 
normid, mida indiviidid enda terviseotsuste ja -käitumise puhul vältimatu või olu- 
lisena tajuvad ning järgida püüavad. Tervisekäitumises ei toimi kontroll üha enam 
mitte eraldiseisva institutsiooni, meditsiinisüsteemi kaudu, vaid pigem varjatult, 
kultuuriliste normide toel (Rose, 1999). Kriitilised autorid (nagu Foucault või Rose) 
rõhutavadki näilise vabaduse taga peituvaid võimumehhanisme. Peidetud võimu 
teostamine sobib hästi just vabaturumajanduse, demokraatia ja neoliberalismiga, 
mis deklareerivad indiviidi vabadust ühe absoluutse alusväärtusena. Normide, tead- 
miste ja mentaliteetide kaudu varjatult valitsemist on Michel Foucault kirjeldanud 
mõistega gouvernmentalite ehk ,valitsemismeelsus“ (Peeter Selja pakutud eestikeelne 
vaste, vt toimetaja märkust Alasuutari ja Oadir, 2014: 1). Tervisekäitumises tähendab 
see nt seda, et hommikujooksu ja dieediga alustaja näeb neid kui enda vaba valikut, 
adumata ühiskondlikke norme, mis tema valikuid suunavad. Pole vähetähtis, et 
võimu teostamise edukusele aitab tugevalt kaasa see, kui võimu kohalolu ja toimi- 
mise mehhanisme ei tajuta (Foucault, 1978). 

Tervisekäitumises võib normide järgimise püüd avalduda ka liialdatud tervise- 
taotluse või tervisepüüdlusena (tuletatud ingliskeelsest neologismist healthism – 
nähtus, millel eesti keeles seni üldtunnustatud vaste puudub). Tervisepüüdlus on 
indiviidi vastutuse ja tervise individualiseerumise protsessiga tahtmatult kaasnev 
nähe, mis väljendub nt tervislikkuse normile mittevastavusega seotud ärevuses 

(„Olen liiga paks!“) või normide ülemäärases ja patoloogilises võimendumises (üle- 
treenimine, ortoreksia). Pärnpuu (2015: 39) järeldas Delfi terviseteemaliste artiklite 
põhjal, et lugejates kasvatatakse ,,vastutust eelkõige läbi soovi mahtuda normi ning 
sellega seotud kohustuse langetada ејаз пуан кша“, ent need normid „lähtusid 
pigem stereotüüpsest ideaalist kui tervislikust normaalsusest“. Hästi omaksvõetud 
sotsiaalsetel normidel ongi tendents kasvada ja võimenduda. 

Enesehoolde (self-care) üha kasvavate standardite kujunemine normiks tähendab, 
et maailma mastaabis kõige tervemad ja privilegeeritumad inimesed võivad para- 
doksaalselt oma tervise pärast kõige rohkem muretseda (Ziguras, 2004: 13). Tervise 
hoidmine ja parandamine nõuab väga suuri ressursse ning individuaalse vastutuse 
korral nn positiivse tervise süsteemis kannab inimene need kulud ise. Tervisepüüd- 
lus ulatub väga erinevatesse fundamentaalsetesse elusfääridesse, nagu nt omaenda 
keha tajusse. Foucault’ väljapakutud mõiste ,,enesetehnoloogiad“ (technologies of 
the self) hõlmavad tegevusi rahulolu ja tunnetatud heaolu saavutamiseks ning on 
seotud võimu tehnoloogiatega (technologies of power) (Foucault, 1988). Seega või- 
vad ebastandardse ja ebatervislikuna näiva kehaga inimesed tunda end halvasti just 
moraalselt ja sotsiaalselt. Moraalne dimensioon sisaldub ka haige olemises, kus oma 
haiguse sümptomitega toimetulekut võib näha kui indiviidi personaalset moraalset 
kohustust (Townsend, Wyke ja Hunt, 2006). 

Meditsiinist ja tervisest lähtuvad tõlgendusviisid on kultuuris laienenud, haa- 
rates üha rohkemaid eluvaldkondi. Medikaliseerumine tähendab „protsessi, kus 
meditsiiniväliseid probleeme hakatakse mõistma ja lahendama kui meditsiinilisi, 
käsitledes neid tavaliselt haiguste või häiretena“ (Conrad, 1992: 209). Medikalisee- 
rumise klassikalised näited on alkoholism, laste hüperaktiivsus või ülekaalulisus, 
millest räägitakse üha enam kui meditsiinilistest patoloogiatest, mida tuleb ravida 
nt tablettide või haiglaraviga. Üha enam võib medikaliseerumist näha ka nn posi- 
tiivse tervise valdkonnas meditsiinilise tõlgenduse kohaloluna: arstidelt või muudelt 
tervisevaldkonna spetsialistidelt (farmakoloogidelt, toitumisnõustajatelt) oodatakse 
suuniseid ja abivahendeid (nagu toidulisandid) toitumise, transpordi jne küsimuste 
korraldamisel. Eestis väljendub klassikalist tüüpi medikaliseerumine nt ravimite 
tarvitamise kiires kasvus. Samas ei peaks sellest järeldama, et eestimaalased oleks 

„rohkem haiged või et haigused on muutunud raskemaks, vaid see fenomen näitab 
pigem rahvastiku haiguskäitumise muutumist tarbimiskäitumiseks“ (Kiivet, 2013: 
42). 

Järgnevas analüüsis toome välja mõningaid seoseid Eesti elanike tervisealaste 
arusaamade, nendega seonduvate tegevuste ning sotsiaal-demograafiliste tunnuste 
vahel, mis näitavad eneseseire, tervisepüüdluste ning tervisehinnangute eristumist 

lahtuvalt inimeste asendist sotsiaalses struktuuris, nende tarbimis- ja ,,elustiilivoime- 
kusest“ (vt ptk 4.1 ja 4.3). Kõik andmed tekstis, tabelites ja joonistel pärinevad , Mina. 
Maailm. Meedia“ (MeeMa) küsitlusest 2014. 


4.2.1. EESTI ELANIKE TERVISEHINNANGUD 


MeeMa küsitlus 2014 toob välja, et eestimaalaste subjektiivne hinnang oma tervisele 
on üldiselt hea: positiivseid hinnanguid andis 79% vastajatest!!. Väga halvaks hindab 
oma tervist 2% vastajatest; kehva tervisega, mis nõuab pidevat hoolt, on 6%; mõnin- 
gaid piiranguid seab tervis 12 protsendile vastajatest. 2011. aasta rahvaloenduses nii 
palju erinevaid vastusevariante ei olnud, kuid tulemus oli ligikaudu sarnane: 32% 
15-79-aastastest väitis, et neil on pikaajaline haigus või terviseprobleem, ning 66 
protsendil ei olnud pikaajalist haigust või terviseprobleemi; 2% küsimusele ei vas- 
tanud (Statistikaamet, 2015). 

MeeMa 2014 küsitluses väitis 44% vastajatest, et nad on tervise nimel enda hin- 
nangul oma harjumusi või eluviisi püüdnud muuta; 19,5% on seda proovinud, kuid 
mitte eriti edukalt ning 37% ei ole püüdnud muutusi teha. Grupid, kes on tervise 
nimel oma käitumist muutnud, erinevad statistiliselt vanuse, soo, haridustaseme 
ja elukoha poolest nendest, kes seda pole püüdnud teha; samas ei erine need gru- 
pid sissetuleku poolest (Haabpiht, 2015). Võrdlus ankeedi põhjal koostatud riskide 
ja ohtude indeksiga näitab riskitaju seost tervisekäitumise muutmisega: muudes 
elusfäärides end riskide ja ohtude eest kõige rohkem kaitsta püüdvad inimesed on 
teinud kõige tõenäolisemalt muutusi ka oma tervisekäitumises (vt põhjalikumat 
analüüsi Haabpiht, 2015). 

Tervise nimel oma harjumusi või eluviisi muuta püüdnud 952 vastajal paluti 
ankeedis täpsustada, milliseid muutusi on nad tervise nimel teinud, ja küsiti nende 
seisukohti ka üldisemalt tervisega seotud väidete kohta. Enda harjumusi või eluviisi 
muutnutest on kõige rohkemad hakanud tervislikumalt toituma (64% mainis seda 
varianti), järgneb spordiga tegelemise ja liikumise suurendamine (47%), tervise- 
näitajaid on hakanud rohkem jälgima 45%. 

Üldiselt on näha, et eneseseire ja -hoolde tegevused on paremini omaks võt- 
nud teatud osa elanikkonnast, kusjuures inimeste asend ja võimalused sotsiaalses 


[1] 32% protsendil „on mõningaid hädasid, aga saavad hakkama“, 35% on „üldiselt terved“ ja 
12% „täiesti terved“. 

struktuuris eristavad ka nende tervisekäitumist. Lähemalt vaatleme seda järgmises 
alapeatükis. 


4.2.2. SOTSIAAL-DEMOGRAAFILISED ERISUSED 
TERVISEKAITUMISES JA -HINNANGUTES 


Tervisehinnangud, tervisega seonduvad tegevused ja arusaamad eristavad Eesti 
elanikkonda olulisel määral, eriti tugevalt vanuse, rahvuse (keele), soo ja hariduse 
põhjal. Analüüsisime inimeste hinnanguid oma tervisele mh ka multinominaalse 
regressioonanalüüsi meetodil, mis võimaldab tuua välja „otsesed“ seosed kahe tun- 
nuse vahel (nt rahvus ja tervisehinnang), hoides teiste tunnuste (nt sissetuleku või 
hariduse) vahendava mõju kontrolli all. Tervisehinnangute puhul on suurim eristaja 
ootuspäraselt vanus: vanemate inimeste tervisehinnangud on igas aspektis oluliselt 
kehvemad, tervisehädad piiravad nende argitegevusi. Märkimisväärne on aga, et 
sissetulekute erinevus ei mängi tervisehinnangutes statistiliselt olulist rolli, küll aga 
on kõige vaesematel vastajatel võrdluses kõige jõukamatega oluliselt suurem tõenäo- 
sus olla halva tervisega (vt tabel 4.2.1). 

Enda paigutamine sotsiaalsesse kihti (vt lähemalt ptk 6.6) on selges seoses hin- 
nanguga tervisele. End ühiskonna kujuteldaval trepil ülemistele astmetele ehk kõr- 
gemasse kihti paigutajate seas sisuliselt ei olegi neid, kes ütleksid, et nende tervis on 
väga halb. Ka halva või pigem halva tervisega on vaid 8% end kõrgkihti paigutaja- 
test’, samas kui madalkihis on vastav protsent 411). Täiesti terveks peab end madal- 
kihti paigutajatest 3% ja kõrgkihti paigutajatest 23%. (Vt joonis 4.2.1 peatüki lisas.) 

Ka tervist kahjustavate harjumuste ja enda subjektiivse ühiskonnas positsionee- 
rumise vahel on seos, nt end madalkihti paigutanute seas on suitsetajaid võrdluses 
kõrgkihti paigutanutega ligi kaks korda enam. Kui suitsetamise ja sissetuleku vahel 
iseenesest selget seost ei ole, siis haridustaseme tõustes kasvab nende hulk, kes on 
suitsetamisest loobunud, samuti väheneb igapäevane suitsetamine hariduse kas- 
vades. Need tulemused on väga sarnased varasemate uuringute omadega, kus just 
haridus on suitsetamise puhul väga suur eristaja (Rahno, 2011). Narkootikumidega 


[2] Kokku liidetuna vastusevariandid „Tervis on väga halb“ (0,5%); „Tervis on üldiselt kehv, 
nõuab pidevat hoolt“ (3%) ja „Tervis ei ole eriti hea, ei võimalda teha kõike, mida tahaksin“ 
(4%). 
[3] Kokku liidetuna vastusevariandid „Tervis on väga halb“ (7%); „Tervis on üldiselt kehv, 
nõuab pidevat hoolt“ (14,5%) ja „Tervis ei ole eriti hea, ei võimalda teha kõike, mida tahaksin“ 
(19%). 

Tabel 4.2.1. Tervisehinnangute seosed sotsiaal-demograafiliste tunnustega 
2014 


Regressioonanalüüsi tulemused. Plussmärgid ja koloreeritud taust näitavad seose statistilist oluli- 
sust (+++ p<0,001; ++ р<0,01; + p<0,05), tühi lahter märgib statistiliselt olulise seose puudumist 


Tervis piirab argitegevusi | Tervis on halb 


Venekeelsed vastajad võrdluses eestikeelsetega + 
Mittejõukad võrdluses väga jõukatega 

Vanad võrdluses noortega 

Põhiharidusega vastajad võrdluses kõrgharidusega ++ 


Enda paigutamine madalasse sotsiaalsesse kihti võrdluses 
enda paigutamisega kõrgesse sotsiaalsesse kihti 


kokkupuutumise näitajad on väikesed (narkootikume on proovinud enda sõnul 8% 
vastajatest) ning erinevad sotsiaal-demograafilised tunnused ei erista kasutajaid 
märkimisväärselt. 

See, kas inimene on tervise nimel midagi ette võtnud, sõltub olulisel määral 
vastaja sugupoolest. Naised pööravad tervisele rohkem tähelepanu: 49% naisi ja 
38% mehi on tervise nimel muutnud oma harjumusi või eluviisi, vastavalt 32% ja 
42% ei ole seda teinud. Suured erinevused on ka selles, mida tervise nimel tehakse. 
Naised on märksa aktiivsemad terviseinfo otsijad (41% naisi ja 30% mehi teeb seda) 
ja tervislikumale toitumisele tähelepanu pöörajad (69% naisi ja 56% mehi teeb seda). 
Meeste jaoks seostub aga tervislikkus pigem tervist kahjustavate tegevuste vähen- 
damisega: suitsetamisest on loobunud 38% mehi ja 21% naisi, alkoholi tarbimist 
vähendanud 41% mehi ja 16% naisi. Samas tuleb siin arvestada, et meeste hulgas 
on tervist kahjustavad tegevused laiemalt levinud ja nendest loobumine loogiliselt 
esimene valik, nt suitsetab iga päev või vahetevahel 41% mehi ja 19% naisi. 

Tervisehinnangud sõltuvad ka rahvusest. Venekeelsetest vastajatest märkis 29%, 
et neil on halb tervis, mis segab elu; eestikeelsete vastajate seas oli see protsent 19. 
Hea tervisega eestikeelseid vastajaid (vastused „Olen täiesti terve“ ja „Olen üldiselt 
terve“) oli 51%, venekeelseid 38%. Regressioonanalüüs viitab, et suurima mõjuga 
võib seejuures olla rahvuste erinev asend ühiskondlikus struktuuris (madalasse ühis- 
kondlikku kihti paigutab end 47% venekeelsetest ja 29% eestikeelsetest vastajatest). 
Regressioonanalüüsis, kus vahendatavate tunnuste mõju kontrolli all hoiti, tuge- 
vaid „otseseid“ seoseid rahvuse/keele ja tervisehinnangute vahel esile ei tule, kuid 
oma tervist halvaks pidavaid inimesi kohtab venekeelsete hulgas veidi sagedamini 
ka juhul, kui enesehinnangulist kihtikuuluvust mitte arvestada (vt tabel 4.2.5 pea- 
tüki lisas). Seega, mingid mõjutused võivad lähtuda ka keelekogukonna (igapäeva) 

kultuurist (nt Venemaa meedia, sh reklaami mõju). Kuna kihtikuuluvuse hinnan- 
gud erinevad rahvuse põhjal oluliselt, siis võiks olla ootuspärane ka riskikäitumise 

laialdasem levik venekeelse elanikkonna seas. Küsitluse andmetel ei esine aga tervist 

kahjustavaid harjumusi venekeelsete seas sagedamini kui eestlaste seas, pigem esi- 
neb sedalaadi riskikäitumist venekeelsete seas harvemini. Näiteks on narkootikume 

tarvitanud vastajate hulk venekeelsete seas väiksem kui eestlaste seas: vastavalt 5% ja 

9%. Et protsendid on väiksed, võib see vahe olla tingitud ka nt venekeelsete vastajate 

normikohasematest vastustest. 

Üldiselt võib öelda, et subjektiivsetes tervisehinnangutes ja tervisepüüdlustes on 
Eesti ühiskonnas selgelt näha just teatav materiaalne ja elustiililine eristumine vasta- 
valt inimeste endi poolt tajutud võimalustele ja asendile ühiskonna hierarhias, mis 
on seotud pigem haridusliku kapitaliga ning tajutud ühiskondliku positsiooni soo- ja 
rahvuspõhiste erinevustega kui rahaliste sissetulekutega. See vastab ka sissejuhatuses 
kirjeldatud tendentsile, et oma tervise eest hoolitsevad ja selle pärast muretsevad 
eeskätt materiaalselt kindlustatumad ja kõrge sotsiaalse staatusega rahvarühmad. 

MeeMa ankeedis esitati tervise nimel oma harjumusi muutnud või seda teha 
proovinud vastajatele (kokku 952 inimest) ka erinevaid tervisega seonduvaid üldi- 
semaid väiteid. Nendele küsimustele ei vastanud seega inimesed, kes ei ole tervisega 
seonduvalt käitumises muutusi teinud või ka proovinud neid teha. Vastajad pidid 
väidetest valima välja need, millega nad nõustuvad, mis ei anna võimalust hinnata 
hoiakute tugevust. Järgnevad tähelepanekud vihjavad seega pigem teatud üldistele 
tendentsidele, mis vajaksid edasiste uuringutega kinnitamist. 

Uuringu põhjal on märgatav, et eestikeelsed vastajad järgivad rohkem nn posi- 
tiivse tervise käsitlust: otsivad ise tervisealast infot, alternatiivseid ravimeetodeid, 
püüavad tervist saavutada positiivsete elustiilimuutustega jne. Teistes riikide teh- 
tud uuringud rahvuslikust erisusest tervisekäitumises viitavad, et keel toimib infole 
ligipääsu piiraja ja suunajana (Clayman, Boberg ja Makoul, 2010; Ledford jt, 2010). 
Kuigi venekeelsetel internetilehekülgedel leidub palju enesetehnikaid, proaktiiv- 
seid tegevusi ja tervisealast enesekontrolli käsitlevat materjali, pole see ilmselt siiski 
leidnud teed Eesti venekeelse elanikkonnani. Eesti venekeelseid elanikke iseloo- 
mustab eestlastest tugevam institutsionaalsete — arstide ja biomeditsiiniga seostu- 
vate – meetmete usaldamine. Üle kahe korra rohkem eestikeelseid vastajaid (28%) 
võrreldes venekeelsetega (13%) tähtsustab inimese enda rolli terviseinfo otsimisel 
(„Тегуіѕера seotud küsimustes on mõttekas kõigepealt otsida internetist ja mujalt 
ise infot ja alles siis (vajadusel) arsti poole pöörduda“). Suur vahe tuleb sisse ka teist- 
suguseid ravimeetodeid puudutavas küsimuses: väitega ,, Haigusi saab tõhusalt ravida 

ka ametlikult tõestamata ja tunnustamata raviviisidega (kiropraktika, energiaravi, 
vabastav hingamine jms)“ nõustus 21% eestikeelsetest vastajatest, venekeelsetest 
vaid 6%. 

Uuringus nimetatud praktikad, mida vastajad enda sõnul tervise parandamiseks 
muutnud on, aga ka hoiakud erinevates tervisega seonduvates küsimustes eristuvad 
nii sissetuleku kui ka nt hariduse, soo või rahvuse põhjal. Analüüsimaks erinevate 
tervisepüüdluste ja praktikate vahelisi seoseid ja mustreid, kasutasime faktoranalüüsi 
(peakomponentide meetod, varimaks pööramine, omaväärtused üle ühe), mis rüh- 
mitab ühte gruppi lähedase vastamismustriga üksiktunnused. Tervisepüüdlusi väl- 
jendavate väidetega (mitte)nõustumise põhjal eristusid kolm tervisepüüdlusprakti- 
kate kimpu: erinevad eneseseire tegevused (vererõhu mõõtmine jms) koos tervise- 
konsultatsioonide võtmisega ning teadliku puhkamisega (vt esimene faktor tabelis 
4.2.2); aktiivsed tervist hoidvad tegevused (toit, liikumine, vt faktor 2 tabelis 4.2.2) 
ning terviseriskiga seotud harjumustest ja tegevustest loobumine (faktor 3 tabelis 
4.2.2). Tervisealase info otsimise ja jälgimise tunnus asetub nii esimesse kui ka teise 
faktorisse. Kui esimene praktikatekimp näitab eeskätt teadlikku tähelepanu tervisele, 
siis teine kimp on tugevasti läbi põimunud üldisema elustiili ja tarbimisega. Kolmas 
kimp märgistab arusaama tervislikkusest kui riskikäitumise — eelkõige alkoholi tar- 
bimise ja suitsetamise — vähendamisest või sellest loobumisest. Loobuvad praktikad 
tähendavad ka suhteliselt väiksemat valmidust üldisemateks, tarbimisega seonduva- 
teks elustiilimuudatusteks (faktori 2 ja 3 vahel valitseb negatiivne korrelatsioon -0,25). 
Loobuvaid tervisepraktikaid harrastavad sagedamini mehed. Tabel 4.2.5 peatüki 
lisas toob Anova testi põhjal välja statistiliselt olulised erisused sotsiaal-demograa- 
filistes rühmades ning enesehinnangulistes sotsiaalse kihi määratluse rühmades. 
Nähtub, et n-ö passiivse tervisehoolde praktikatekimp (eneseseire, info otsimine ja 
teadlik puhkamine) on omasem vanemale vanuserühmale, kes on keskmise sisse- 
tulekuga, kuid määratleb end ühiskondlikul mõttelisel redelil pigem madalamasse 
ühiskonnakihti kuuluvaks. Uusi tervislikke harjumusi on püüdnud kujundada sage- 
damini naised, eestlased, kõrgema haridusega inimesed, kõrgema sissetuleku ja ka 
kõrgema enesehinnangulise ühiskondliku staatusega inimesed. Seega on aktiivseid 
tervisepüüdlusi väljendavate praktikate kimp seotud ka sotsiaalse stratifikatsiooniga: 
mida kõrgem enesehinnanguline ühiskondlik positsioon, seda tõenäolisemad on 
ka aktiivsed tervisepüüdlused. Viimane, kolmas faktor väljendab tervisepüüdlusi 
ebatervislikest harjumustest loobumise kaudu. N-ö loobuvad tervisepüüdlused on 
iseloomulikumad meestele ja aktiivses tööeas inimestele (tabel 4.2.5 peatüki lisas). 

Kuidas on tervisepüüdlused seotud tervisliku seisundiga? Tabelis 4.2.3 on too- 
dud tervisepüüdluste faktorskooride võrdlus erineva tervisehinnanguga rühmades. 

Tabel 4.2.2. Tervisepüüdlusi väljendavate väidete kimbud faktoranalüüsi alusel 
2014 
Faktorlaadungid 


Ра F2 F3 

F1A. Eneseseire, info otsimine, teadlik puhkamine 

Hakanud jälgima tervisenäitajaid (vererõhku, pulssi, veresuhkrut jne) 0,72 

Hakanud regulaarselt tervisekonsultatsioonides käima 0,69 

Võtnud rohkem aega puhkamiseks 0,48 

Hakanud jälgima ja otsima tervisealast infot 0,44 
F2A. Uued tervislikud praktikad 

Hakanud tegelema spordiga, suurendanud liikumist 0,75 

Hakanud tervislikumalt toituma, loobunud teatud toiduainetest 0,70 
F3A. Ebatervislikest harjumustest loobumine 

Vähendanud alkoholi tarbimist 0,81 

Loobunud suitsetamisest 0,70 


Nähtub, et n-ö passiivse tervisehoolde praktikaid rakendavad oma tervislikku sei- 
sundit halvaks pidavad inimesed. Seevastu aktiivseid tervisepüüdluspraktikaid har- 
rastavad vaid end terveks pidavad inimesed. Tervist kahjustavatest harjumustest loo- 
bujaid on nii täiesti tervete inimeste kui ka nende seas, kel tervis piirab argitegevusi 
ja harrastusi (loobumine võib olla tunnetatav ka piirava asjaoluna). Seda, kas halva 
tervisega inimesed on tervist kahjustavatest harjumustest juba varem loobunud 
või mitte, analüüs selgitada ei aita. MeeMa uuring sisaldas ka küsimusi, mis kirjel- 
davad inimeste elutempo pingelisust: ajapuuduse tunnetamist, nn rööprähklemist 
ehk mitme tegevuse ühel ajal tegemist ning nn tööhooliklust ehk väga suurt aja- 
kulu palgatööle (vt selgitusi vastavate indeksite koosseisu kohta raamatu lisast 2). 
Analüüsisime elutempot kirjeldavate tunnuste seoseid tervisepüüdlustega (tabel 
4.2.3). Passiivsed, eneseseire ja info-otsimise praktikad käivad käsikäes rahuliku 
ning ajaküllase elutempoga, mis on tõenäoliselt omasem vanematele inimestele 
(vt tabel 4.2.5 peatüki lisas). Aktiivsed tervisepüüdlused seevastu iseloomustavad 
kiire elutempo ning suure töökoormusega inimesi. Loobuvad tervisepraktikad on 
iseloomulikud suure töökoormusega rühmale. Analüüsist nähtub väga ilmekalt 
tervisepüüdluspraktikate seos elustiili ja ajakasutusega. Tekib paradoksaalne seos: 
mida kiirem elutempo ja suurem töökoormus, seda enam pingestatakse seda veelgi 
erinevate tervisepüüdlustega, mis võivad aga ka terviseseisundit halvendada, kuna 
nende peale kulub aega. 

Lisaks erinevate tervisepüüdluspraktikate kohta andmete kogumisele soo- 
viti uuringuga välja selgitada ka üldisemaid arusaamu tervise ja ravi valdkonnas. 

Tabel 4.2.3. Tervisepüüdlusfaktorite seosed tervisliku seisundi ja elutempoga 
2014 


Miinusmärk ja punane taust tähistavad negatiivset ehk vastandsuunalist seost 


Enesejälgimine, info, Uued tervislikud Halbadest harjumustest 
puhkamine (F1A) praktikad (F2A) loobumine (F3A) 
On terve Ge 0,30** 0,04** 
Tervis piirab argitegevusi ОТА 01208 0,04** 
Tervis on halb 0,56** -0,51** 502008 
Sage rööprähklemine -0,28** 020°" 0,18 
Ei rööprähkle 0,30** -0,55** 0,09 
On tööhoolik SOON 0,30** 0,24** 
Ei ole tööhoolik OG? -0,16** БОИ 
Krooniline ajavaegus -0,17* 0,20* 0,16 
Ei tunneta ajavaegust 0,20* -0,25** -0,14 


** p<0,01; * р<0,05 


Ankeedis esitati vastajatele nõustumiseks-mittenõustumiseks viis väidet, mis väl- 
jendavad üldisi arusaamu inimese enda ja meditsiini(süsteemi) võimu- ja vastutus- 
vahekorrast, valmisolekut oma terviseseisundi kohta selle halvenemise korral ise 
infot koguda ning suhtumist alternatiivsetesse raviviisidesse ehk meditsiinilisse plu- 
ralismi'!, Väidete rühmitamisel faktoranalüüsi meetodil saime tulemuseks kaks üldi- 
semat arusaamade kimpu: 1) terviseprobleemide seostamine üksnes arstiabiga, jättes 
kogu vastutuse terviseküsimustes täielikult arstile ja meditsiinisüsteemile, ja medit- 
siinilise pluralismi eitamine; 2) terviseinfo otsimise ja oma tervisliku seisundiga 
ise kursis olemise vajaduse eitamine. Meditsiinilist pluralismi eitavad arusaamad 
on rohkem levinud vanemate inimeste seas (s.t nooremate seas on meditsiinilise 


[4] Üldisemaid arusaamu tervise ja ravi kohta mõõdeti nõustumise/mittenõustumise kaudu 
järgmiste väidetega: (1) ,Tervisega seotud küsimustes on mõttekas kõigepealt otsida internetist 
ja mujalt ise infot ja alles siis (vajadusel) arsti poole pöörduda“; (2) „Тагунада tohib ainult 
neid ravimeid, mida arst soovitab“; (3) „Kui kerge köha-nohu välja arvata, siis kõigis muudes 
terviseprobleeme puudutavates küsimustes tuleb kõigepealt küsida nõu arstilt“; (4) ,,Haigusi 
saab tõhusalt ravida ka ametlikult tõestamata ja tunnustamata raviviisidega (kiropraktika, 
energiaravi, vabastav hingamine jms)“; (5) »Inimene ise ei pea oma haiguse ja raviga põh- 
jalikult kursis olema, arst teab ja ütleb, mida teha siis, kui on õige aeg“. Faktoranalüüs tõi 
vastajate hulgas esile kaks üldist orientatsiooni: biomeditsiinilise orientatsiooni faktortunnus 
moodustus mittenõustumisel neljanda väitega ning nõustumisel teise ja kolmanda väitega; 
passiivsuse faktor haaras nõustumise esimese väitega ja mittenõustumise viienda väitega. 

pluralismi arusaamad levinumad). Samuti on tugev rahvuslik eristus (eestlased on 
meditsiinilise pluralismi vaateid sagedamini omaks võtnud) ning teatud määral ka 
ühiskondliku kihi hinnangu põhine eristus (end kõrgkihti paigutavad inimesed 
pooldavad meditsiinilist pluralismi sagedamini). Teise faktori puhul statistiliselt 
olulisi eripärasid ei ilmnenud ja seetõttu pole selle faktori skoore tabelis 4.2.5 peatüki 
lisas ka ära toodud. 

Saamaks üldisemat ülevaadet, kuidas on seotud n-ö aktiivsed ja passiivsed 
tervisepüüdluspraktikad ning arusaamad tervisest ja ravist, rakendasime teisest 
faktoranalüüsi ehk suhestasime omavahel tervispüüdluspraktikate ning üldise- 
mate arusaamade faktorid. Selleks tegime vastavate faktortunnuste omavahelise 
faktoranalüüsi, millest joonistus välja kaks üldisemat praktikate-arusaamade mustrit 
või isegi pinget, mis on omasemad vastavalt modernset ja hilismodernset tüüpi 
ühiskonnale. 

Tabelis 4.2.4 toodud esimene faktor (F1 AB) kirjeldab biomeditsiinilisest aru- 
saamast juhitud tervisekäsitlust, mis on vastandseoses elustiililiste tervisepüüdlus- 
praktikatega (toitumine, liikumine). Selle arusaamade ja praktikate (puudumise) 
kimbu võib veidi lihtsustatult kokku võtta järgmiselt: haiguse diagnoosi paneb arst, 
inimesel endal pole vastutust ega teadvustatud vajadust püüelda haigusest lahti- 
saamise poole ega ka tervise tugevdamise poole ennetava käitumise kaudu. Selle 
faktori skoorid erinevates sotsiaal-demograafilistes rühmades on toodud lisatabelis 
4.2.5 peatüki lisas. Meditsiinisüsteemile lootvat ja passiivset (aktiivsete tervise- ja 
eneseseirepüüdlusteta) orientatsiooni kohtab sagedamini venekeelses elanikkonnas 
ja vanemate inimeste seas. See on ka tugevasti seotud objektiivse ja subjektiivse ühis- 
kondliku stratifikatsiooniga: madalama hariduse ja sissetulekuga ning end madal- 
kihti paigutavad inimesed loodavad oma terviseprobleemide puhul sagedamini üks- 
nes meditsiinisüsteemile ja on ise oma tervise hoidmise suhtes väheinitsiatiivikad. 
Faktorstruktuurist ilmneb ka vastupidine tendents: nooremad vanuserühmad ning 
enesehinnangu järgi kõrgemal positsioonil inimesed on oma tervisepüüdlustes ja 
arusaamades aktiivsemad ja autonoomsemad. 

Teise faktori (F2 AB) komponendid viitavad, et passiivsus oma tervise ja tervise- 
info suhtes ning arstidele lootmine käivad käsikäes loobuvate praktikatega (suitse- 
tamise ja alkoholitarvituse vähendamine) ja on vastandseoses selliste aktiivsete 
praktikatega nagu eneseseire ja spetsialistidega konsulteerimine. Selle faktori puhul 
ei ilmnenud statistiliselt olulisi eripärasid faktorskoorides ja seetõttu pole neid ka 
lisatabelis ära toodud. 

Arvestades asjaolu, et faktorid kirjeldavad eeskätt üldist struktuuri, kuidas eri- 
nevad arusaamad ja praktikad omavahel seostuvad, võib näha peegelpildimustrit: 

Tabel 4.2.4. Tervisepüüdluspraktikad ja arusaamad 
meditsiinisüsteemi ja inimeste võimu- ning vastutusvahekorrast 2014 


Teisese faktoranalüüsi tulemused, faktorlaadungid 


F1 F2 


F1 AB: Arstikeskne tervisekäsitlus, meditsiinilise pluralismi eitamine, 
vähene initsiatiiv muuta enda elustiili tervislikumaks 


Vastutuse jätmine tervise säilitamise ja taastamise eest arstile ja meditsiinisüsteemile, 0,79 
meditsiinilise pluralismi eitamine (Tervisega seonduvate arusaamade faktor 1B) 


Uued tervislikud praktikad (Tervisepüüdluste faktor 2А) -0,69 
F2 AB: Loobuvad tervisepüüdlused ja eneseseire vältimine 


Terviseinfo otsimise ning oma tervisliku seisundiga ise kursis olemise vajaduse eitamine 0,73 
(Tervisega seonduvate arusaamade faktor 2B) 


Ebatervislikest harjumustest loobumine (Tervisepüüdluste faktor 3A) 0,54. 


Eneseseire, info otsimine, teadlik puhkamine (Tervisepüüdluste faktor 1A) -0,43 


aktiivsem ja autonoomsem tervisekäitumine (tervislikkusepüüe toitumise ja lii- 
kumise kaudu ning enda tervisliku seisundi jälgimine ja konsulteerimine) seos- 
tub pigem meditsiinilise pluralismi jaatamisega ja vastuseisuga biomeditsiinilisele 
orientatsioonile. Aktiivne liikumine, tervislik toitumine ja enesejälgimine-konsul- 
teerimine on enam levinud eestlaste seas (võrreldes mitte-eestlastega), naiste ja 
kõrgharitute seas. 


4.2.3. MEDITSIINILINE PLURALISM 


Aktiivsem ja autonoomsem tervisekäitumine tähendab seega tõenäolisemalt ka 
meditsiinilise pluralismi tunnistamist. MeeMa 2014 uuringus märkis 17% vastajatest 
ära variandi ,,Haigusi saab tõhusalt ravida ka ametlikult tõestamata ja tunnustamata 
raviviisidega (kiropraktika, energiaravi, vabastav hingamine jms)“. Alternatiivseid 
ravivõtteid teadlikult tunnustavate inimeste arv on jätkuvalt väike ning seetõttu 
on hetkel veel raske teha üldistavaid järeldusi. Eelnev väidete analüüs viitab siiski, 
et meditsiinilise pluralismi tajumine normina on omane pigem haritumatele ehk 


[5] Selle tulemuse puhul tuleb arvestada teema spetsiifikaga. Eestis seostub nn alternatiivsete 
uskumustega ,,pigemlikkus* (ratherism), mis tähendab, et inimesed püüavad tugeva seisu- 
koha väljendamisest hoiduda, valides küsitlustes skaalal variantide „nõus“ või „täiesti nõus“ 
asemel ,,pigem nõus“ (Remmel ja Uibu, 2015). Seega võis MeeMa 2014 ankeedis selle küsimuse 
ülesehitus – loetelust sobiva variandi äramärkimine (vt küsimus 350 lisas 1 toodud ankeedi 
näidises) — tulemust märkimisväärselt kallutada. 

paremini informeeritud ja tervise teemaga rohkem tegelevatele inimestele. Ka 2014. 
aasta Euroopa Sotsiaaluuring näitab, et alternatiivsete meetodite kasutamine on 
sagedasem just kõrgemalt haritute seas. Samuti kasutavad rahvameditsiini meeto- 
deid, valdavalt ravimtaimi, enam haritud ja noored või keskealised elanikud (Zirkel, 
2002). Zirkeli 2002. aasta uuringus tuleb suur vahe sisse rahvameditsiini omaalgatus- 
liku kasutamise puhul: kui ligi 80% kõrgharidusega vastajaid kasutab rahvameditsiini 
omaalgatuslikult, siis põhiharidusega vastajatest teeb seda vaid 51%. Need tulemused 
haakuvad mujal maailmas tehtud uuringutega, kus väidetakse, et ehkki alternatiiv- 
ravil ei ole kindlate sotsiaal-demograafiliste tunnustega kasutajagruppi, on keskmine 
alternatiivsete meetodite poole pöörduja pigem teadlikum ja haritum ning pühendab 
tervisele keskmisest oluliselt rohkem tähelepanu (Cant ja Sharma, 1999: 28). 


4.2.4. KOKKUVÕTE: MILLISED ON EDASISED ARENGUD? 


Uuringust nähtub, et proaktiivse tervisekäsitluse jaoks eelduslik individuaalse panus- 
tamise põhimõte haakub üldisema tarbimisvalmidusega ehk konsumerismiga ning 
tugevama sotsiaal-majandusliku enesekindlusega. Nii eristusid faktoranalüüsis ühelt 
poolt grupid, keda iseloomustab tugevamalt nn positiivse tervise omaksvõtt, ja teiselt 
poolt need, kes näevad tervisekäitumises olulisena eelkõige meditsiinisüsteemi ja 
arstide rolli. Arstikeskne tervisekäsitlus ja väiksem initsiatiiv tervislikumaks elu- 
laadiks iseloomustab uuringu põhjal pigem vanemaid inimesi, mehi, venekeelseid 
vastajaid ja väiksema konsumerisminäitajaga inimesi. 

On tõenäoline, et pikemas perspektiivis positiivse tervise norm tugevneb: inimes- 
telt eeldatakse eneseseiret ja tervisega seonduvate tegevuste puhul aktiivse tarbija/ 
kliendi rolli võtmist. Hetkel järgivad positiivse tervise ja salutoloogilise lähenemi- 
sega seonduvaid arusaamu ja tegevusi sagedamini naised ja haritumad inimesed 
ning tõenäoliselt püsivad sellised erisused ka edaspidi. Rohkelt tähelepanu pälviv 
tervislik ebavõrdsus (vt European Commission, 2013) ei pruugi seega pikemas pers- 
pektiivis tuleneda nt keskkonnatingimustest (Orru jt, 2014) või ressursside nappusest, 
kuivõrd just erinevustest tervisekäitumises ja arusaamades tervisest. Juba praegu 
viitavad uuringutulemused küllaltki fundamentaalsetele erisustele tervise mõtesta- 
misel ja tervisekäitumisel. 

Selline eristumine rahvuse, soo või tajutava ühiskondliku positsiooni järgi võib 
tuua kaasa pingeid tervishoiu korralduses ja rahastamises. Erineva määraga indi- 
viduaalne tähelepanu oma positiivsele tervisele tekitab solidaarsusel põhinevas 
rahastamissüsteemis lisapingeid. Inimesed, kes panustavad pidevalt (nii oma aja 
kui ka rahaga) tervena püsimisse, ei pruugi olla rahul, et nende maksuraha läheb 

end justkui ise riskirühma viinud (ülekaal, vähene liikumine, suitsetamine, alko- 
holitarvitamine jne) inimeste haiguskuludeks. Terviseprobleemide mõtestamine 
elustiiliküsimusena, inimese enda tegude ja hoolimatuse tagajärjena vähendab sot- 
siaalsele keskkonnale ja struktuuridele omistatavat rolli. Tervisekäitumise normid 
on samas samuti sotsiaalse iseloomuga ja tulenevad erinevatest sotsiokultuurilistest 
normaalsuse režiimidest: nt suitsetamine või alkoholitarbimine võib teatud gruppi- 
des olla hälbiv, teistes aga pigem norm. 

Hinnang suurema isikliku tervisealase vastutuse olemusele ja tagajärgedele sõltub 
vaatleja perspektiivist. Kriitiline analüüs (lähtudes sellistest autoritest nagu Foucault 
või Rose) toob välja liigse tervisepüüdluse, normatiivsete enesetehnikate rakenda- 
mise. Teiselt poolt võib sama tendentsi näha vältimatu eeldusena salutoloogia ja 
positiivse tervise ideedele, mis on tervise edendamisel üldiselt efektiivsed meetodid 
(Kasmel ja Lipand, 2007). Kui ühelt poolt viib tarbijakesksus agentsuse tõusuni ja 
tervise eest vastutuse võtmiseni, võivad riskide defineerimine ja riskiotsustusel põhi- 
nevad programmid – erinevad jälgimise ja mõõtmise tehnoloogiad, nagu küsitlused, 
kliinilised sõeluuringud, geneetiline epidemioloogia – toota ka sotsiaalset ärevust. 
Tervisega seotud normidel on juba hetkel selgelt nähtav negatiivne pool. Näiteks võib 
püüdlus tarbida vaid „õigeid“ ja „sobivaid“ toiduaineid muutuda patoloogiliseks toi- 
tumishäireks ortoreksiaks. Seega vajavad tervisega seonduvad sotsiaalkultuurilised 
aspektid kindlasti tähelepanu ning arvesse võtmist. 

Patsiendipoolse individuaalse otsuse langetamise eelduseks olev piisav nõusta- 
mine ja läbirääkimine tähendab lisapingutust arstidele ning koormust meditsiini- 
süsteemile. Ehkki statistika seda tegelikult ei kinnita (vt Mechanic, McAlpine ja 
Rosenthal, 2001), tajuvad nii patsiendid kui ka arstid tihti, et arsti-patsiendi otse- 
suhtluseks jääv aeg on vähenenud ning meditsiinilised protseduurid muutunud väga 
instrumentaalseks ja optimeerituks (Ludmerer, 2005; Rabin, 2014). Individuaalse 
vastutuse võtnud ja teadlikult oma tervise eest hoolitsevad inimesed on tõenäolise- 
malt nõudlikumad ka arsti suhtes ning ootavad talt täpseid selgitusi. Piiratud ajaliste 
võimaluste tõttu patsiendi murede kuulamata ja küsimustele vastamata jätmine võib 
patsiendi jaoks jätta õhku küsimusi ja/või tekitada pettumust meditsiinisüsteemis. 
Ka Eesti avalikus diskussioonis alternatiivravi üle domineerib seisukoht, et patsiente 
ajendab alternatiivseid meetodeid otsima just soov saada ära kuulatud (vt Pihl ja 
Leitmaa, 2016). 

Pingeid tervisevaldkonnas ning muutusi tervisekäsitlustes kasvatavad-kiirenda- 
vad ka sotsiaal-demograafilised protsessid. Näiteks keskmise eluea tõusu juures suu- 
reneb märgatavalt haigete hulk, sest lisanduvad eluaastad ei ole tervelt elatud, vaid 
mööduvad peaaegu täielikult terviseprobleemide ja -piirangutega (Kiivet, 2013). See 

tekitab lisakoormuse meditsiinieelarvele ja sunnib ka vanemaid inimesi iseseisvalt 
krooniliste haigustega hakkama saama (Kiivet, 2013). MeeMa uuring näitab samas, et 
hetkel toetutakse just vanemates eagruppides rohkem arsti asjatundmusele, eakama- 
tel on vähem valmisolekut tegeleda tervisega individuaalsemalt ja autonoomsemalt. 
Ehkki võib arvata, et praegu aktiivsema tervisekäitumisega inimeste puhul jätkub 
sarnane aktiivsem käitumismuster ka vanaduses, väljendub selline surve medit- 
siinisüsteemile ka vajaduses leida praktilisi lahendusi (nt võib suureneda nõudlus 
meditsiinilise haridusega tervisenõustajate järele vms). Omaette teema on hetkel 
aktiivselt arendatav personaalmeditsiin, mis muudab inimeste arusaamu tervisest 
ja diagnoosimisest ning toob tõenäoliselt kaasa ka laiemaid kultuurimuutusi. 

Tarbijakesksuse suurenemisega ning krooniliste ja elustiilihaiguste osakaalu kas- 
vuga võib kaasneda ka biomeditsiini domineeriva positsiooni nõrgenemine. Kroo- 
niliste haiguste ning eriti vanaduses tekkivate probleemide puhul peab biomeditsiin 
tunnistama oma piiratust võrdluses nt sotsiaalse toe ja hoolitsusega (Nettleton, 2010). 
Üha olulisemaks saavad enesehoolitsus, spirituaalne dimensioon jms valdkonnad, 
mida biomeditsiinilises süsteemis ei ole oluliseks peetud. 

Meditsiinilise pluralismi tingimustes muutuvad tervisele ja haigusele omistata- 
vad tähendused heterogeensemaks — biomeditsiin peab arvestama konkureerivate 
süsteemidega. Nagu väidavad Kaptchuk ja Eisenberg (2001: 193): „modernistliku 
üheselt domineeriva meditsiininarratiivi nõrgenemine kasvatab meditsiinilise plu- 
ralismi taju ning jätab tarbijakeskse tervishoiusüsteemi arenedes biomeditsiinile 
üha piiratuma võimaluse kehtestada tervisekäitumise norme“. Tulevikus võib seega 
prognoosida suurenevat meditsiinilist pluralismi ning võitlust autoriteedi pärast: 
tarbija tajub oma õigust valida ning tema valikud ei ole piiratud vaid biomeditsiini 
väljapakutud lahendustega. See survestab pikemas perspektiivis nt laiendama tervi- 
sekindlustust ka ,, mittetõenduspõhistele“ meetoditele (Cant ја Sharma, 1999). Samuti 
väljendub tarbijalikkuse suurenemine inimeste terviseinfo vajaduse kasvus. Seega 
on võimalik prognoosida tervisega seoses sotsiaalkultuurilisi muutusi, mille mõju 
avaldub väga erinevates tervisevaldkonna aspektides. 

Tabel 4.2.5. Tervisepüüdluste ja üldiste tervisearusaamade faktorite seosed 
sotsiaal-demograafiliste tunnustega 2014 


Miinusmärk ja punane taust tähistavad negatiivset ehk vastandsuunalist seost 


Tervisepüüdlusfaktorid 


Üldised 
arusaamad 
tervisest (F1B) 
Biomeditsiiniline 


Koondfaktor: 
arusaamad ja 
käitumispüüd- 
lused (F1AB) 
Arstikeskne 
tervisekäsitlus, 
meditsiinilise 
pluralismi eita- 


Kuni 250 | 417 
260-600 | 544 
Üle 600 | 428 


Enesehinnanguline 


Madalkiht 538 
Keskkiht | 389 
Kõrgkiht | 570 


** p<0,01; * р<0,05 


Sissetulek pereliikme kohta (eurodes) 


kihtikuuluvus 


Halbadest orientatsioon, | mine, vähene 
Enesejälgimine, _ Uued tervisli- harjumustest meditsiinilise | initsiatiiv muuta 
info, puhkamine | kud praktikad loobumine pluralismi enda elustiili 
N (F1A) (F2A) (F3A) eitamine tervislikumaks 
Ankeedi keel 
Eesti 975 -0,07 [ооз _ | | 
Vene 456 0,1 0,14 
Sugu 
Mehed 679 -0,06 
Naised 752 ол 
Vanus 
15-29 362 
30-54 513 
55—74 556 
Haridus 
Alla kesk | 243 
Kesk 77 
Kõrg 417 

Joonis 4.2.1. Hinnang tervisele sotsiaalsetes kihtides 2014 


% kihist 
IM Tervis on Tervis on 
väga halb üldiselt kehv 


Kõrgkiht |4 4 25 
Kõrg-keskkiht hs 7 E 
Keskkiht ЈЕ 12 34 


Madal-keskkiht во 20 


Madalkiht E 15 19 
| 


Tervis ei ole 
eriti hea, 
ei võimalda 
teha kõike, 


mida tahaksin 


44 


On mõningaid Olen üldiselt 
hädasid, aga terve 
saan hakkama 


29 


Joonis 4.2.2. Mida olete teinud tervise nimel? 2014 
% eesti- ja venekeelsetest vastajatest 


Hakanud järgima ja 
otsima tervisealast infot 


Hakanud jälgima oma tervise näitajaid 
(vererõhku, pulssi, veresuhkrut vms) 


Hakanud regulaarselt 
tervisekonsultatsioonis käima 


Loobunud suitsetamisest 


Hakanud tegelema spordiga, 
suurendanud liikumist 


Hakanud tervislikumalt toituma, 
loobunud teatud toiduainetest 


38 
31 


42 
53 


13 
22 


25 
38 


53 
30 


69 
50 


25 

50 75 


IM Olen täiesti 
terve 


Eestikeelsed vastajad 


Venekeelsed vastajad 


4.3. SOTSIAALSE SIDUSTUMISE MUSTRID 


Maie Kiisel ja Jarmo Seljamaa 


»Neil seal Tallinnas on ju kogu aeg nii kiire!“ viskas surnuaial omaste haudu rehitsev 

vanaema ligiastunud tuttavale, kui see ta laste järele päris. Kogemata pealtkuuldud 
lause kõrvalisest vestlusest kesksuvisel surnuaiapühal perifeerses Eesti piirkonnas 
osutub ootamatult sisukaks. Esmaselt väljendab see lause põlvkondadevaheliste 
kokkupuudete vähenemist. Tõesti, haudade vahel askeldajate seast on raske leida ini- 
mest, kes pensionieast noorem. Aga see lause väljendab ka lähedastevahelise füüsilise 
ruumi laienemist ning ebavõrdseid võimalusi ja vajadusi suhete hoidmiseks. Teise 
poole kiirem elutempo varustab ta jõupositsiooniga, mis võimaldab ühepoolselt 
otsustada suhteid alalhoidvate tegevuste jätkamise üle. See pildike väljendab maa- 
piirkondade suhtevõrgustiku hõrenemist linnapiirkondade oma tihenemise kasuks. 
Väljendab ajaperspektiive, milles ühtede päralt on minevik, teiste päralt tulevik. Väl- 
jendab erinevusi tähendusrikaste ajahetkede sünkroniseerimisel: „Surnuaiapüha?“ 
Väljendab erinevusi aja korraldatuses ja tempos: kui hauaplatsi korrastamine lähtub 
looduse tsüklilisusest, kirikupühadest ja füüsilise tööprotsessi loomupärase järgne- 
vuse etappidest, siis linlik rööptegutsemine pigem aja rahalisest tasuvusanalüüsist. 
Väljendab kehaliste ja vaimsete oskuste väärtuse muutumist. Väljendab mõnede vali- 
tud sotsiaalsete tegevuste katkestumisi ja teiste juurdumisi. Kokkuvõtlikult: pildike 
surnuaiapühalt väljendab ajalis-ruumilisi muutusi sotsiaalseis sidemeis ja sotsiaalses 
struktuuris. 

Järgnevas analüüsis kirjeldame Eesti ühiskonna sotsiaalse sidustumise mustreid 
sotsiaalteoreetilistest elustiilikäsitlustest lähtudes. Kui argivestlustes seostatakse 
elustiili subkultuurilise eneseväljendusviisiga (nt isikupärased valikud toitumises, 
riietumises, sportimises jm), siis sotsiaalteoorias kätkeb elustiili küsimus hoopis 

põhimõttelist vaidlust selle üle, kas inimene muudab ühiskonda või vastupidi. Sot- 
siaalse struktuuri poolt ettekirjutamata võimalused ahvatlevad indiviide tegevustele 
(sotsiaalsed praktikad, vt ptk 4.1), mis elustiiliks lõimudes muudavad omakorda 
ühiskonna struktuurilisi sidemeid. Muutused ühes väljenduvad ka teises. Me läh- 
tume sellest, et igasugune sotsiaalne side — olgu siis inimese enda või ühiskonna 
inspireeritud — väljendub empiiriliselt mõõdetava tegevusena. Paraku — olgugi et 
kvantitatiivsed küsitlusandmed vastajate tegevuste kohta on võrdlemisi hästi elustii- 
lideks süstematiseeritavad – võib just indiviidi ja struktuuri vastastikmõju olla võrd- 
lemisi keeruline välja selgitada. Näiteks millised tegevused on sotsiaalse (olu)korra 
möödapääsmatusest, millised indiviidi valikutest tingitud? Sellele saame paraku 
vastata ainult kaude, polemiseerivalt, eri aastate uuringuandmetest sotsiaalsete side- 
mete dünaamikat otsides. 

Peatükk algab elustiili teoreetilise analüüsiga (Giddensi strukturatsiooniteooria, 
Archeri morfogenees jt). Edasi räägime lahti metoodika. Seejärel vaatleme, milli- 
seid sotsiaalse sidustumise mustreid Eestist leiab, kuidas on need 12 aasta jooksul 
muutunud ja kuidas erinevalt sidustunud grupid ühiskonna muutusi kogevad. Siis 
analüüsime, kuidas Eesti inimese elukaar ja isiklike eesmärkide poole püüdlemine 
elustiililist sidustumist kujundavad. Peatüki lõpetame sidustumise klastrite aja- ja 
ruumikasutuse analüüsiga. Kokkuvõttes elustame teoreetilised eeldused ja seome 
need empiiriliste tulemustega. 


4.3.1. ELUSTIIL KUI ÜHISKONNA SIDUSTAJA JA RESTRUKTUREERIJA 


Elustiili käsitlused 


Selles alapeatükis analüüsime teoreetilisi eeldusi, näitamaks, kuidas on võimalik 
Anthony Giddensi (1984) strukturatsiooniteooriast jõuda Eesti inimeste sotsiaalse 
sidustumise analüüsini. Giddensi vaates pole inimene vaba, üksnes iseenese tahtest 
toimija, vaid sotsiaalse struktuuri tingimustest kujundatud tegutseja. Samal ajal pole 
sotsiaalne struktuur inimese valikute suhtes ülimuslik. Ühiskonna ülesehitus, mis 
Giddensi käsitluses struktureerubki sotsiaalsete toimijate endi praktilise tegevuse 
tagajärjena, on ühtaegu nii inimese vaba tahte piiraja kui ka võimaldaja. Seetõttu 
nimetatakse Giddensi käsitlust duaalseks – indiviidi tegutsemisel ja sotsiaalsel struk- 
tuuril on vastastikku inspireeriv mõju. 

Ka inimese kõige juhuslikum tegevus (nt hommikune sissemagamine) on tähen- 
duslik, kasvõi selle poolest, et kaasneva aja- ja ressursikasutusega välistab see mõne 
teise tegevuse (osalemise hommikusel koosolekul, kus määratakse ülesandeid 

järgmiseks nädalaks). Aga kui indiviidid suudavad mõne sotsiaalse praktika sellele 
iseomaste reeglite ja ressurssidega kas ära jätta (sünnipäevakaartide saatmine) või 
tühjalt kohalt luua (e-ostlemine), ei avalda see mõju mitte üksnes üksiku inimese 
eluvalikutele, vaid sotsiaalsele struktuurile laiemalt (postiljonide töö kadu, kuller- 
teenuse teke). 

Ühiskondlikes suhetes osalemine sotsiaalsete tegevuste kujul on paratamatu. Töö 
tegemine, eluaseme sisustamine, järglaste kasvatamine, kõhutäie ja riietuse muretse- 
mine on kõigi jaoks hädavajalikud ülesanded. Neid ülesandeid võib aga täita vägagi 
erinevalt. Samuti võib inimene osaleda tegevustes, mille vajadus pole ühiskondlike 
suhete poolt jäigalt reglementeeritud. Iga inimese eripärast toimimise viisi nime- 
tatakse elustiiliks. Max Weber, kes selle mõiste sotsiaalteooriasse tõi, pidas selle all 
silmas eelkõige viisi juhtida oma elu sotsiaalse positsiooni pakutavate võimaluste 
ja tingimuste kaasabil. Olulisimaid elustiili mõtestajaid on olnud Bourdieu, kelle 

„Distinction“ (1984) on inspireerinud paljusid stratifikatsiooniuurijaid. Bourdieu 
käsitlus habitusest kui kehastatud mentaalsetest struktuuridest, mis taastoodavad 
sotsiaalset korda, on samas võrdlemisi staatiline, sest ei põhjenda, miks on inimene 
motiveeritud erinevaid kapitale konverteerima, samuti on see liialt domineerimissu- 
hete eeldusele üles ehitatud. Becki ja Beck-Gernsheimi (2002) ning Giddensi (1991) 
elustiilikäsitlused on dünaamilisemad, sest nende vaates põhjustavad inimese elu- 
stiiliotsingud sotsiaalses struktuuris pidevalt pisikesi muudatusi, mis kokkuvõttes 
lükkavad liikuma suuremaid. Nende autorite vaadetes on elustiil vähem seotud 
klassitunnuste ja sotsiaalse positsiooniga ning on eeskätt indiviidide horisontaalset 
eristumist toetav sotsiaalse struktuuri element, seeläbi ka võrdsustava efektiga. 

Kuigi elustiili mõiste on sotsiaaluuringuis keskselt kasutusel, näitab teadusandme- 
baasi otsingu üldpilt, et mõistet kasutatakse enamasti defineerimata märksõnana. 
Tüüpiline on see stratifikatsiooniuuringutes (kategoriseeriva mõistena, ebavõrdsuse 
mõõdikuna jm), samuti ,,(eba)tervislikku* elustiili mudeldavates analüüsides. Selgelt 
dominineerib indiviidikeskne lähenemine – elustiil kui indiviidi omadus ja isiklik 
ман ке), Elustiilipõhist stratifikatsiooni ühiskonna struktuuri ümberkujundava jõuna 


[1] Eesti elulaadiuuringute traditsioonile on omasem holistiline, terviklikum vaade, mis 
ei polariseeri analüüsis inimesi üheainsa kitsa sotsiaalselt soovitava harjumuste komplekti 
järgi. Elulaadikäsitlused on tüüpiliselt deterministlikumad, jättes sotsiaalsele struktuurile 
suurema võimu indiviidi üle, mitte vastupidi. Näiteks raamatus „Meie muutuv elulaad“ (Hion, 
Lauristin ja Vihalemm, 1988) käsitletakse elulaadi inimeste igapäevase elutegevuse püsivate 
vormide süsteemina (sh mõttelaad), mida kujundavad majanduslikud ja sotsiaalsed arengud, 
aga ka kultuuritraditsioonid, kontaktid välismaaga jm. Elulaadi vaade käsitleb siiski üldisemat 

käsitletakse empiirilistes analüüsides vähe. Sobel (1981: 16) 7) ning Spaargaren ja 
van Vliet (2000: 55)! hoiatavad elustiili mõiste käitumuslikuks nähtuseks taanda- 
mise eest, sest tekkiv tautoloogia — elustiil iseenese pärast — kaotab mõiste rikkaliku 
sotsiaalteadusliku väärtuse. 

Stratifikatsiooniuurija Michael Sobel (1981) tegeles keskselt küsimusega, miks 
on elustiil indiviidile ja ühiskonnale vajalik. Ta väidab, et indiviid arendab elustiili 
lähtuvalt viitemallist (reference set), mis on talle parasjagu kättesaadav ta sotsiaalsest 
positsioonist lähtuvalt. Viitemall väljendub hästi nt ostupraktikais — tarbijana toimi- 
mise oskused ja võimalused on võrdlemisi kättesaadavad igale inimesele, mistõttu 
on loomulik, et paljudele probleemidele otsitakse lahendusi just tarbimisest (nt öko- 
loogiliste probleemide lahendamine, majanduskasvu edendamine jne). Indiviidid 
täidavad Sobeli järgi (1981: 51) sotsiaalses struktuuris positsioone, millega seostuvad 
kindlad rollid oma kindlate ettekirjutustega. Nende järgimine aitab indiviidil oma 
rollis püsida. Paraku — mida komplekssem on ühiskond, seda enamaid positsioone 
peab indiviid silmas pidama. Mitmekesistunud võimalused avardavad Sobeli hin- 
nangul ka valikuid rollide ja positsioonide turul ning individuaalsed kõrvalekalded 
inimeste toiminguis muudavad sotsiaalse struktuuri keerukamaks. Ta leiab, et indi- 
viduaalsete kõrvalekallete ehk elustiilide praktiseerimine aitab ühiskonnas vähen- 
dada kaost, mis tekiks, kui ühiskonna komplekssetel nõudmistel puuduks kehastus 
kindlate rollimudelite kujul. 

See järeldus toob tagasi elustiili juurde üldisemalt ning seda laiemas kontekstis 
käsitlevate teoreetikute juurde. Ka Giddensi elustiili (1991), Becki ja Beck-Gerns- 
heimi individualiseerumise (2002) ning Archeri eluprojekti (2003) mõisted väljenda- 
vad individuaalse elamise viisi eesmärgistamise ja ellurakendamise valikulisust. Gid- 
densi elustiili mõiste kätkeb nii refleksiivsust kui ka elupraktikaid, mille abil isiksus 
organiseerib valikute paljususe tingimustes oma püüdlusi sidusaiks, kuigi jätkuvalt 
uuendatavaiks eluplaanideks. Elustiil korrastab indiviidi elupraktikaid, filtreerides 
selleks ainest üha enam vahendatud kogemustest — meediast, ekspertsüsteemidest 
jm. Nii rajab indiviid oma individuaalse usaldusmaastiku, mis aitab tal kinnitada 
oma valikute õigsust ja turvalisust. Elustiil ei kaota samas ära standardiseerivaid 


laadi ühiskondlikke muutuseid, mis on universaalsed suuremale osale indiviididest, mitte 
nende üksikult tehtud valikute tulemus. Vt ka ülevaadet elulaadi ja elustiili uuringutest Eestis 
käesoleva raamatu peatükis 1.2. 

[2] Sobel lähtub elustiili mõtestamisel Weberist, Mertonist ja Meadist. 

[3] Spaargaren ja van Vliet lähtuvad võrdlemisi erandlikult Giddensist. 

sotsiaalseid mõjureid (kaubastamine, haridussüsteem). Becki ja Beck-Gernsheimi 
elustiilikäsitlus on Giddensi omaga sarnane, kuid mõneti deterministlikum. Nende 
vaates pole elustiili individualiseerumine mitte üksnes indiviidi refleksiivsete elu- 
praktikate orgaanilise arengu tulemus, vaid selgelt ka hilismodernsete institutsioo- 
nide pealesurutud sundus, mis asetab vastutuse traditsiooniliste sidemete katkes- 
tamisega kaasnevate valikute eest (sh oma keha, rahvuse, sugulussidemete, töö- ja 
peresuhetega seonduva eest) indiviidile, arvestamata, et indiviidid on valikute lange- 
tamiseks ebavõrdsetel positsioonidel. Individualiseerumine on institutsionaliseeri- 
tud — indiviidid on standardiseeritud ratsionaalse ühiskonnakorralduse vajaduste 
järgi. Archeri käsitluses on indiviid oma valikutes autonoomsem kui kahe eelneva 
sotsiaalteoreetiku puhul. Archer seob inimese individuaalsete valikute langetamise 
võime lapsepõlves kogetuga, millest omandatud tegevusmudelit (refleksiivsuse laadi) 
kaldub indiviid rakendama ka hilisemas elus. See sisevestluste (internal conversa- 
tion) omadustest lähtuv suhtlus- ja tegutsemismudel tingib, millise järjepidevuse, 
iseseisvuse ning ettevõtlikkuse astmega on indiviid võimeline arendama välja oma 
eluprojekte — isiklikke sihte, eluplaane. 


Elustiil ja sotsiaalne struktuur 


Nagu mainitud, torkab teadusandmebaasides nüüdisaegseid põhivoolu empiirilisi 
elustiilianalüüse sirvides silma eeldus, et elustiil on justkui indiviidi isiklik omadus 
ja tema soovitud/soovimatute harjumuste tulem. Sellised uuringud võimaldavad 
inimesi normatiivselt kategoriseerida (nt sotsiaalselt ebasoovitavate harjumustega 
inimesteks), sidudes elustiili põhjused isiklike näitajatega (sissetulek, haridustase, 
rahvus), mitte viisiga, kuidas indiviid on sotsiaalsesse struktuuri , istutatud“ (embed- 
ded) või sellega sidustatud. See võib tuleneda Weberi ja Bourdieu mõjust, sest nende 
järgi on elu stiliseerimise võimalused otseselt seotud sotsiaal-majandusliku staatu- 
sega. Sobel (1981), Keller ja Robert (2011), aga ka Beck ja Giddens leiavad, et stiili 
kujundamisel ei saa enam eristada valikulisi komponente institutsioonilistest, nagu 
perekonnaelu, töö ja majanduslikud võimalused. Giddens ja Beck käsitlevad elu- 
stiili ka otseselt ühiskonna struktuuri restruktureeriva komponendina. Giddensi 
jaoks (1984) ei pruugi need valikud olla teadlikud. Refleksiivse jälgimise ja kehalise 
tegevusega taastoodab agent struktuuri, pisimuganduste kaudu käitumispraktikaid 
kujundavates reeglites ja ressurssides lükkab ta käima muutusi ka teiste agentide 
jaoks. Näiteks loovutab ostja poes ostu sooritades osa oma sissetulekust, alludes 
samas reeglile, mis kehtestab tootele hinna. Ostuga kinnitab ta selle reegli sobivust. 
Toote müüja teeb korduvate ostusoorituste pinnalt järelduse, et seda kaupa on mõtet 

edasi müüa, pikendades lepingut tootjaga (reegel) kindla müügikoguse tellimiseks 
(ressurss). Tegevuse kordamisega tugevdavad toimijad nii vastastikuseid ootusi üks- 
teisele (mistõttu tegevus ongi alati sotsiaalne, osalisi sidustav) kui ka tegutsejaid 
ühendavat tarbimisega läbipõimunud sotsiaalset struktuuri. Kui kaupleja täheldab 
refleksiivse jälgimise tulemusena (vt refleksiivsuse mõisteid ptk 2.4), et tarbija on 
kaupa vähem ostma hakanud, vähendab ta edaspidi ka tellimust tootjalt, kahandades 
nii ka seda tüüpi tarneahela toimimist. Sel moel on Giddensi arvates kindla käitu- 
misviisi kordumisega loodud mikromuudatused ja indiviidi elustiil üsna keskseiks 
ühiskonna struktuuri ümberkujundavaiks tegureiks. 

Margaret Archer (2012: 3) pole aga Becki, Giddensi ja Lashi (1994) refleksiivse 
moderniseerumise käsitlusega rahul, pannes kahtluse alla väite, mille kohaselt indi- 
viidide eraviisiliste elustiilivalikute kui sotsiaalse nähtuse põhivoolustudes muutub 
voolavaks ka sotsiaalne struktuur, isegi kuni tasemeni, kus ,,sotsiaalse struktuuri 
puudumine kehtestab end sotsiaalse struktuuri põhiomadusena“ (Beck ja Beck- 
Gernsheim, 2002: 51). Tema sotsiaalse morfogeneesi käsitlus sedastab, et struktuur 
ei kao kusagile, vaid selle muutumine lihtsalt kiireneb. Sealjuures ei mängi Archeri 
arvates (2013) struktuuri muutumises kaasa mitte niivõrd struktuur ega agent, vaid 
protsessid, mis võimaldavad nii mikro- kui ka makrotasandi struktuuridel üksteist 
üha ootamatumalt mõjutada, kusjuures need mõjud on ajaliste nihete ja arengu- 
lise iseloomu tõttu empiiriliselt peaaegu püüdmatud (nt panganduskriisi ulatus 
ja mehhanismid). Seega ei pruugi indiviidi valikud nt toiduainete tarbijana olla 
tingitud mitte niivõrd järkjärgulistest ,,stiililistest“ katsetustest kaubanduses, vaid 
protsessist, milles kombineeruvad üha agressiivsemalt vastastikmõjud finantsturgu- 
delt (nt investeeringud kaubandusvõrku), poliitikast (nt Lääne-Euroopa kõrgemad 
põllumajandustoetused), ökoloogilistest protsessidest (nt monokultuurse põllundu- 
sega kaasnevad taimehaigused) ning mediatiseerumisest (nt tarbimisriskide aktua- 
liseerimine). Selliste arengute kujundamine ei ole ühegi indiviidi võimuses, vaid 
ta leiab need eest. Nii et kuigi struktuur ja agent on Archeri käsitluses vastastikku 
seotud, jätab ta neile siiski võrdlemisi autonoomsed rollid. 

Siiski leiab ka Archer, et kokkupuuted kiirenevates muutustes tekkivate struk- 
tuuriliste ebakõladega sunnivad indiviidi tegelema sisemise enesekriitikaga, mille 
tulemusena ta kas loob oludega sobituva isikliku eluprojekti või kohandab seda. Kuid 
kas inimeste võimed rajada ja hoida oma elustiili on ühetaolised? Psühholoogilisest 
traditsioonist lähtuv Waters (2006) näitab, et kõikides elavates olendites eksistee- 
rib loomupärane tung tegeleda enesemuutmise protsessiga. See aitab ettekujutust 
elustiilist vormida käitumiseks. Enesemuutmise tung toetab vastutuse võtmist ja 
enesekindlust, tähendusloomes osalemist ja elustiilikogukonnaga sotsialiseerumist. 

Ka Giddens ei ole nõus arvamusega, nagu ei saaks kapitali või muu mõõdupuu järgi 
ebavõrdsemas positsioonis olevad inimesed endale eneseaktualiseerimist lubada. 
Et moderniseerumine toodab eristumise kaudu ka väljaarvamist, siis nt vaeste puhul 
saab rääkida elustiili kujundamisest allasurutuse tingimustes, millega võib paraku 
kaasneda ka nt ühiskondlikult heakskiidetud põhimõtete hülgamine või võõrandu- 
mine vastavaist tegevusmustritest. 

Erinevalt Giddensist ja Beckist leiab aga Archer (2012), et kuigi tänase ühiskonna 
struktuuri kiirenev muutumine suunab indiviide kriitilisele eneseanalüüsile, mis 
toetab neid uute kohaste tegutsemisviiside leidmisel (nimetades selliseid indiviide 
metarefleksiivseteks, vt lähemalt ptk 2.4), jääb sellist laadi refleksiivsus siiski vaid 
domineerivaks sotsiaalse elu mõtestamise viisiks, mille kõrvalt leiab ka teisi, mis kas 
ei pane ,,struktuurilist ühildamatust“ tähele või ei suuda sellega tegutsemisviiside 
valikul suhestuda. Samas tuleb rõhutada, et Archeri käsitluses tugineb indiviidi 
agentsus otseselt sisevestlustele, mistõttu väärilise tähelepanuta jäävad sisekõnes 
mitteteadvustatavad tegurid. Võimalik, et oma sisevestluste poolest väherefleksiivne 
indiviid võib olla väliselt väga edukas ettekirjutamata valikute langetaja. Näiteks 
Sobel leiab, et stiil eksisteerib stiliseerimise püüdest hoolimata, sh ka siis, kui stii- 
liline ühtsus puudub. Ehk siis inimese motiivist olulisem on tegevus, mis (ka ette- 
kavatsemata tegevuse puhul) sobitub sotsiaalsesse struktuuri. 

Üheks selliseks individuaalsete valikute langetamist ja oma elustiili kujundamist 
mõjutavaks teguriks võib pidada inimeste sõltumist neile kättesaadavast, kuid mitte- 
teadvustatavast positsioonist, mille ettekirjutuste täitmine võib toetada elustiililisi 
arenguid. Sobel (1981: 53) ja Calhoun (2003) toovad välja, et sarnaste positsioonidega 
indiviidid kipuvad omavahel rohkem suhtlema, sest neil on suuremad eeldused üks- 
teist mõista. Seetõttu on positsioonilt sarnasemal inimesel suurem tõenäosus saada 
referentgrupiks. Mida see tähendab? Elustiil muudab elustiiligrupi sees elu komp- 
lekssemaks, sest lisaks ühiskondliku elu hädapäraste tingimuste täitmisele tuleb leida 
aegruumilisi võimalusi tegevusteks, mis kinnitavad indiviidi kuulumist referentgrupi 
lähikonda. Selleks tuleb Watersi (2006) järgi läbi viia toiminguid, mis toetavad elu- 
stiiligrupi sees rollide võtmist, spetsiifiliste reeglite täitmist, rituaalide sooritamist ja 
suhete hoidmist grupiga. Seega eeldavad need tegevused aja- ja ruumikasutust ning 
kuna indiviidid pole eeldustelt võrdsed, pole elustiiligrupid kunagi populatsiooni 
jaoks ühtsed ega kõikehõlmavad. Kokkupuuted eri elustiiligruppide vahel küll toe- 
tavad üksteiselt õppimist ning refleksiivse jälgimise teel toimuvat oskuste ja tähen- 
duste ülekannet, kuid see omakorda tihendab nende indiviidide ajakasutust. Selline 
enese elustiilipraktikate poolt veedelda laskmine muutub peagi ebamõistlikuks, sest 
põrkab kiiresti inimvõimete ja struktuuriliste piirangute vastu – kõik ei saa ajaliselt 


369 


IV OSA. IGAPÄEVAELU PRAKTIKAD 


mitut asja ette võtta ega olla sajas kohas korraga. Seega võib eeldada, et ka järgnevas 

analüüsis väljajoonistuvad sotsiaalsed grupid võivad küll üksteisega kokku puutuda, 
kuid ei pruugi mõista üksteise taotlusi, ning elustiililiste ettekirjutuste täitmise või- 
met ei saa eeldada vastava elustiilita indiviidilt, kuigi tal võib olla rohkem vaba aega. 


Elustiil kui isiklik ja ühiskondlik muutus 


Beck ja Beck-Gernsheim (2002) toovad välja, et individualiseerumine sunnib tege- 
vusele, sest just tegevus aitab indiviidil leida kinnitust sellele, et tuvastatud eba- 
kõlad on ületatavad või eesmärgid saavutatavad (nt ökotoodete ostmine kui kinnitus 
isiklikust ökoidentiteedist). Võime hoida end tegevuses on oluline ka ühiskondlike 
muutustega toimetulekul. Seljamaa (2015) analüüs näitab, et üldisem tegevustesse 
haaratus ennustab struktuursetes muutustes osalemist ja nendega toimetulemist 
paremini kui isiklikud hinnangud oma käitumisele muutusi eeldavas olukorras. Nii 
Giddens (1984: 61-62) kui ka nt Ida-Euroopa siirdetraumat käsitlenud Sztompka 
(2000) rõhutavad, et väljakujunenud tegevuspraktikate äkilisel ebakohaseks muu- 
tumisel — nt nende struktuurilisel katkestamisel — võivad toimuda dramaatilised 
muutused inimese vaimses suutlikkuses oma elu juhtida. Tegevusse kaasatus aitab 
indiviidil näha muutustes võimalusi, mitte ohte. Võib oletada, et indiviid laseb end 
uute elustiililiste praktikatega ka ebateadlikult kaasa kiskuda seetõttu, et see tõstab 
tema enesekindlust ja pakub kontrolli komplekssemaks muutuvas ühiskonnas taju- 
tud struktuurilise ühildamatuse üle. 

Kase (2015) uuringus peegeldus, et kuigi teadlik tähelepanu valitud elustiilile 
pärast teatud meisterlikkuse astme saavutamist väheneb, on loogiline, et see kandub 
üle mõnele teisele lähedasele elustiilile vaimse nälja või tühjustunde tõttu (Giddens 
käsitleb seda sõltuvuskäitumisena: compulsion). Seega inimene, kel on juba välja- 
kujunenud eluprojekt, on valmim rakendama ka neid heatahtlikke soovitusi, mis on 
elustiilisegadikus oma konkreetse adressaadi kaotanud. Näiteks kui elustiiligrupid 
on loonud enesele elustiili piiritlevad reeglid (linnaosaseltside osalustraditsioonid, 
lemmikloomakasvatajate loomapidamisstandardid jms), siis tasapisi kanduvad need 
reeglid üle ka teistele, eeskätt sarnastele elustiiligruppidele. Nii kujundavad elustiili- 
grupid üha rohkem tegutsemisstandardeid ka oma elustiilivälistele gruppidele. 

Sotsiaalne heakskiit sellele, et nt linnaosaplaneeringud linnakodanikega üksipulgi 
läbi arutatakse või lemmikloomaga iga päev vähemalt pool tundi tegeletakse, tõstab 
neis tegevustes osalejate ajakulu. Nende tavade järgimine seab inimesele kohustuse 
kas aega millegi arvelt juurde leida või hoopis maha võtta, nt aeglustada planee- 
ringute läbiarutamise tempot. Kui sotsiaalsetes ootustes edasiliikumise tempole 

järeleandmisi ei tehta (planeeringu vastuvõtmise tähtaeg, isiklikud tähtajad kodus- 
tele ettevõtmistele), siis nii sotsiaalne aeg kui ka sotsiaalne struktuur tihenevad. Elu- 
stiililised arengud, mis kehtestavad oma reegleid ühiskonnas laiemalt, toetavad seega 
samu tegureid, mida Rosa (2003, mugandatud) tõlgendab modernsuse kiirenemist 
tagantlükkavate protsessidena: individualiseerumine, diferentseerumine, ratsiona- 
liseerumine ja tuvastatud määratlematuste ,,kodustamine“. Nii Rosa (2003: 21) kui 
ka Archer (2012) nendivad, et kiirenevatele struktuuri loovatele või uuendavatele 
protsessidele jäävad siiski sekundeerima ka alalhoidvad protsessid, mis muutust 
pidurdavad. Keerukustumine ei pruugi leida aset tingimata morfogeneetilistes, s.o 
struktuuri muutumist kiirendavates protsessides. Ka see, kuidas indiviidid tulenevalt 
oma sotsiaalsest positsioonist struktuuris aja kiirenemist ja struktuuri keerukus- 
tumist tajuvad, ei pruugi olla ühene. Võib polemiseerida, kas inimene, kes tegeleb 
Watersi mõistes aktiivselt enesemuutmise protsessiga, osaledes seeläbi ka sotsiaalse 
struktuuri muutmises, näeb maailma keerulise või lihtsana, aeglase või kiirena, ja 
kuidas erineb sellest inimese vaade, kes ei suuda muutustega kaasa liikuda. 


Elustiilikäsitluste rakendamine 


Eelnevas arutluses tõime välja mitu vastuolu, mis puudutavad indiviidide eluprak- 
tikatest tekkivate sotsiaalsete sidemete võimet muuta sotsiaalset struktuuri. Näiteks 
küsisime, kas muutused sotsiaalses struktuuris toimuvad orgaaniliste muudatuste 
tõttu inimeste elutegevuses või areneb struktuur indiviidi valikutest siiski võrdle- 
misi sõltumatuna; kas elustiil on indiviidi teadlik tegevus või „juhtub“ see igal juhul, 
hoolimata sellest, kuidas välja kukub (nt sotsiaalsest positsioonist tingituna); kas 
elustiil väljendub kindlates individualiseeritud toimingutes või ka üldistes institut- 
sionaliseeritud tegevustes (nagu pere- ja tööelu); kas elustiili omandamine ja arenda- 
mine on universaalne või elitaarne võime; kas ettekirjutamata valikute järgimisel on 
sotsiaalset võrdsust kasvatavad või kahandavad omadused. Samuti kerkis küsimus, 
kas sotsiaalset elu tihendavad elustiilipraktikad kasvatavad ühiskonnas keerukust 
ja/või tempot ning kuidas struktuuriliselt erinevalt sidustunud inimesed kaasnevaid 
muutusi kogevad ja reflekteerivad. 

Kui võrrelda Archeri ja Giddensi vaadet, siis ilmselt ei olnud selle arengu taga 
üksnes Eesti toimija tegevuslikud mikrokatsetused, milles üks samm viib teiseni – 
mida leiab kiilus 4.3.1 toodud Salumaa näitest läbivalt —, vaid ka globaalsete struk- 
tuuride juhuslikest kokkupuudetest sündinud tõmbe- ja tõukejõud, mis tema alg- 
selt selgepiiriliste joonteta huvialadest ühele nii palju hoogu andsid. 1990. aastate 
keskpaiga laiema struktuurilise segaduse tõttu võis toimija ettekirjutamata olukordi 

Kiil 4.3.1. Teekond oma ettevõtteni 


Näiteks selle kohta, kuidas elustiili ja struk- alles teisel aastal. Kolmandal õppeaastal tai- 
tuuri küsimused empiirilisest materjalist üles pas Salumaa ühest algoritmiülesandest aren- 
leida, toome idufirmade arendusnädalavahe- datud Tartu sõiduplaneerija lahendusega 
tuse Garage48 ja tarkvaraarendusettevõtte _ Tartu linnavalitsuse uksest sisse astuda. Selle 
Mooncascade kaasasutaja Priit Salumaa (2012, müügitulu sai otsustavaks – IT-arendus vahe- 
2015, 2016) teekonna oma ettevõtteni. Väike- = tas sepatöö välja. Kooli kõrvalt sai ta tööle üli- 
linna tuumikperekonnas kasvanud poiss asus kooli IT-osakonda, kust Saksamaa arvestatav 
isa kõrval varakult sepatööd tegema. 12-aas- = magistrantuuristipp ta peagi n-ö üle ostis. 
taselt müüs ta oma töid juba turismimessil. | Naasnuna asus ta tööle Skype'i, mis oli sel ajal 
Hiljem ka välismaal messe mööda ringi reisi- üks kahest Eesti suure ambitsiooniga ja tun- 
des omandas ta sujuvalt keeled, müügi- ja = tud idufirmast. Seal juba mõne kuuga ,põru- 
väljendusoskuse, kaasa aitas ka näiteringi ko- пипа“ jätkas ta teises – Playtechis. 2008. aasta 
gemus. Füüsilisest isikust ettevõtjana õppis majanduskriisi ajal tema osakond likvideeriti. 
ta tasapisi raamatupidamist. Noorukipõlvest Selle üksuse end aastatega sissetöötanud 
leiab seega eeskätt orgaanilise arengu tun- = meeskonnaga asutas ta oma ettevõtte – kui- 
nused — turvalise keskkonna ja järkjärgulise gi keskkond oli sel ajal riskirohke, pehmen- 
uute praktikate omandamise. Poistele tüüpi- das teeleasumist täiskomplektne kollektiiv. 
liselt õppis ta arvuteid tundma arvutimänge Ettevõtte arendamise käigus on Salumaa te- 
mängides, alguses põhikooli arvutiklassis, | gevuste pakett oluliselt muutnud. Inimeste 
gümnaasiumi ajal juba ka Tartu Noorte Tehni- = juhtimise, müügi ja turundusega tegeledes 
kamaja arvutiringis, mis sündis tänu ülikooli оп ta loobunud programmeerimisest, see- 
matemaatikateaduskonnas ülejäänud Juku- järel ka tarkvaraarenduse projektijuhtimisest. 
de ja Yamahate utiliseerimise vajadusele. Pro- Osalt töö, osalt ka pereeluga kaasnenud aja- 
grammeerimist õppis ta kõrvu valdkonna tor- surve tõttu on ta osaliselt või täielikult loo- 
miliste arengutega. Ülikoolis soovis Salumaa bunud ka endistest aktiivsetest harrastustest, 
õppida majandust, kuid ei saanud valitud nagu fotograafia, sport, luuletamine, sepatöö, 
erialale sisse. Käiku läks varusissepääs: sisse- koorilaul. Praegu leiab ta, et nullist idufirma 
astumisel teadlikult teise valikuna märgitud arendamine sobib noorele ja paindlikule tu- 
matemaatikateaduskonda oli toona konku- _ dengile, mitte enam temasugusele end spet- 
rentsi puudumise tõttu lihtne saada. Teda — siifilises valdkonnas tõestanud kodulaenuga 
huvitava IT-suuna peale, mida omaette eri- = pereinimesele. 

alana veel olemas polnud, sai ta kandideerida 


üsna omapäi lahendada. Kui Eestis oleks elektroonikajäätmete valdkond olnud regu- 
leeritud, oleks arvutiring sündimata jäänud. Siit leiab ka aja kiirenemise mõjusid. 
Ülikooliõpingute jätkamine varasemal huviteemal ning hilisem õpingute ja töö ühi- 
tamine säästis sisseelamisele kuluvat aega ja andis suhtelise ajalise edumaa nende ees, 
kes seda teha ei saanud. Kolmanda kursuse tudengit aitas oma meeskonna koolitöö 
mahamüümisel ülikoolis õpetatava edumaa omavalitsuse tehnoloogilise arengu 
ees. Ka sai Salumaa oma ajakasutust ise määrata, edasiliikumist ei pidurdanud ins- 
titutsionaliseeritud kohustused (nagu omastehooldus, väeteenistus), mis valiku- 
liste tegevuste aega (nagu ümberõpe) vähendavad. Ruumilises plaanis on oluline 

Joonis 4.3.1. Ajalis-ruumiline surve raskendab 
alalhoidlike ja uuenduslike tegevuste ühitamist 


Alalhoidlike ideoloogiate ja institutsioonide 
kättesaadavus 


Kohandumihe 


Ülepinge – vajadus hüljata 
y elustiililiselt ebamõistlik tegevus 


• 


M > 


> Autonoomia 


Uuenduslike tegevuslike valikute 
kättesaadavus 


struktuuride läbilaskvus: ülikooli õppe- ja töökohtade arv, kõrget palka pakkuvate 
ettevõtete struktuur, valdkonna inimeste vahel tekkinud tihedate sidemete võrgus- 
tiku mahutavus. Oluline on ka sünkroniseeritus – tegevuspraktikate väljakujune- 
mine tehnoloogilise arengu laine harjal, eriala teke ülikoolis, meeskonna parima 
vormi ajastamine ajale, mil majandus kokku kukub. 

Tänaseks on Eestis IT-valdkond institutsionaliseerunud — valdkonna haridus 
on kõrgel tasemel, ülikoolide kõrval tegutsevad tehnoloogiaettevõtted, kus võib 
õpingute ajal töötada, idufirmasid toetavad kiirendid. Et Tartus on meeldiv kesk- 
kond, ei pea IT-ettevõtjad minema Silicon Valleysse, vaid võivad koonduda Tartu 

»Silicon Alleyle“ — Ülikooli tänavale (sõnastus: Salumaa, 2015). Seega on Tartusse 

IT-d õppima tulek üha rohkem struktuurselt ette antud, mitte toimija valiku küsimus. 

Institutsionaliseeritud arengutee vähendab omajagu indiviidi ajakulu enese- 
otsingutele, kiirendades tema edasiliikumist, samas vähendab see ka ringiekslemisel 
kogutavaid sidemeid, mida võtta appi juhul, kui struktuursed muutused vaiba alt ära 
tõmbavad. Seega mõningane mittesihtotstarbeliste tegevuste olemasolu on sotsiaalses 

struktuuris valikuvõimaluse säilitamiseks vajalik. Samas lisab institutsionaliseeri- 
tud arenguteelt kõrvalevaatamine indiviidi ajalis-ruumilistele ressurssidele pinget, 
eriti seni, kuni püütakse korraga järgida nii etteantud kui ka valikulisi sotsiaalseid 
positsioone (nt töövõtjana paralleelselt tööandjaks hakkamine). Salumaa juhtum 
näitlikustab seda, et uute tegevustega edasiliikumiseks on vaja olemasolevatest tege- 
vuspraktikatest järk-järgult lahti lasta, mitte neid lõputult kokku kuhjata. 

Seda illustreerib joonis 4.3.1 – kuigi puhtakujulised autonoomsed valikud eel- 
davad toimijalt sobivate ressursside ja struktuuriliste eelduste olemasolu, on indi- 
viidil ajakasutuslikult lihtsam valida kas struktuurse etteantusega kohandumise või 
autonoomsete valikute tee, selmet püüda järgida mõlemat ambitsiooni. Seega kogeb 
morfostaatiliste (struktuuri alalhoidvate) ja -geneetiliste (uuendavate) protsesside 
vahel toimiv indiviid alati pinget langetada tegevuslikke valikuid. Mingil hetkel sun- 
nib ajasurvest tekitatud pinge loobuma mõne institutsionaliseeritud või siis valikulise 
praktika tunnustamisest (vt joonis 4.3.2). Aga ka valikuline praktika ei saa muutuda 
elujõuliseks, kui seda ei kehtestata sotsiaalses struktuuris (see ei leia järgijaid, tarbi- 
jaid jne). Seega on institutsioonide areng (uus morfostaatiline kihistus) kirjutatud 
sisse ka struktuuri uuendavasse protsessi. Ühelt poolt lihtsustab see elustiili järgimist, 
sest kulud individuaalsetele katse-eksituslikele tegevustele vähenevad (tegevuste aja- 
lis-ruumiline tihedus hõreneb), teisalt vähendab institutsionaliseerumine indiviidi 
edasisi võimalusi valitud stiilist loobuda (joonisel 4.3.2 elustiili valmislahenduste 
sünd). Näiteks tunnistab Salumaa, et tema enam programmeerima ega ka uut idu- 
firmat edendama ei sobi, sest tal on lihtsam jätkata n-ö sissesõidetud rööbastel. Uus 
struktuuriuuenduslik protsess algab, kui institutsionaliseeritud toimimispraktikate 
kõrvale ei mahu ajalis-ruumilise kokkusurutuse tõttu enam valikulisi praktikaid. 

Uus struktuuriuuenduslik tsükkel võib indiviidi käitumises peegelduda nii kon- 
formses etteantud struktuuritingimustele allumises kui ka etteantuse järgimisest 
loobumises. Siin muutuvad taas oluliseks indiviidi ressursid ja struktuuriline posit- 
sioon: kumma protsessiga on tal sel hetkel lihtsam kaasa minna. Hilismodernses 
ühiskonnas, kus ühiskonna struktuurid on üksteisega tihedalt lõimunud, võib eel- 
dada, et ka morfostaatilistes struktuurides kasvab ajalis-ruumiline surve tasapisi, 
sest sotsiaalseid nõudmisi esitavate erinevates arengujärkudes sotsiaalsete institut- 
sioonide arv kasvab. 

Salumaa näite pinnalt tasub rõhutada veel ühte aspekti, mida elustiiliteoreetikud 
pole piisavalt välja toonud. Nimelt on inimestel elukaareliselt ebavõrdsed võimalused 
osaleda individuaalsete valikute tegemisel. Seni, kuni noor inimene on institutsiona- 
liseeritud süsteemis nagu kool, kuni tal pole ligipääsu sobivatele ressurssidele ja kuni 
ta ei leia rakendust oma oskustele või huvialadele, ei saa tema stilistilised valikud 

Joonis 4.3.2. Indiviidi tegevuste ajalis-ruumiline ülepinge võib viia 
nii uuenduslike kui ka alalhoidlike protsesside tugevnemiseni 


Uute tegevuste arv, ajakulu nendele 


Ülepinge 


Tegevuste 
ajalis-ruumiline tihedus 


ОРРРРРРРРРРРР, З h 


Elustiili toetavate 

ЗРРРРРРРРАРРРРРА Әр 12 valmislahenduste sünd 
ehk 

institutsionaliseerumine 


TÕE 3 13 


Uuenduslike tegevuslike valikute 
kättesaadavus 


elustiilile omaselt orgaaniliselt arenema hakata. Noore ea elujõulised katsetused 
võivadki lihtsalt juhtuda sotsiaalsest positsioonist ja struktuurilistest segadustest 
tulenevalt. Seda, milline stiil sellest välja kujunes, võib öelda juba tagantjärele, kui 
saadud õppetunnid on asunud suunama uusi ja nende vahele tõmmatav seosejoon 
muutub vaatlejale nähtavaks. Samas võib Salumaa näite puhul välja tuua ka noore 
inimese elustiili väljakujunematuse eelise — noor inimene oskab institutsioonilist 
etteantust loominguliselt ära kasutada (leida õlekõrre ülikooli pääsemiseks, tulla 
toime madala elustandardiga). 

Sellest näitest järeldub, et põhjusi, miks inimese sotsiaalne positsioon muutub, 
võib olla mitmesuguseid, nii individuaalseid, struktuurilisi, ajalis-ruumilisi kui ka 
protsessilisi. Sotsiaalse struktuuri dünaamika analüüs vajaks üksikute indiviidide 
sotsiaalsete positsioonide muutumise keerulist kvalitatiivset analüüsi tagasiviidetega 
ühiskonnas toimunud muutustele endile. Selle järgi, millistes loomult refleksiivse- 
tes ja ühendavates sotsiaalsetes praktikates inimene osaleb ja kuidas need elustii- 
liks kombineeruvad, võib ennustada ka sotsiaalsete sidemete omadusi, mis teda 
ühiskonna struktuuri haaravad. Omaette küsimus on, kuidas inimene end neis 

sidemeis tunneb, kui palju tegutsemine neis suhetes tema valikuvabadust või enese- 
realiseerimist toetab või kammitseb. Sestap on vaja mõõta nende vähem või rohkem 
individuaalsetest tegevustest sündivate sidemete või võrgustike tihedust ning viia 
see kokku andmetega, mis aitavad mõista, kui kiire-aeglane, lihtne-keeruline või 
suletud-avatud on selle indiviidi jaoks sotsiaalne struktuur. 


4.3.2. SOTSIAALSE SIDUSTUMISE ANALÜÜSI METOODIKA 


Elustiili mõõtmise kaugeleulatuvat traditsiooni on Sobel Ameerika näitel põhjalikult 
analüüsinud. Ta rõhutab (1981: IX), et elustiili all võib mõista eristuvat ja seeläbi 
ka tuvastatavat elamise viisi. Sestap saab elustiili mõõta, mõõtes vaadeldavaid ja 
eristatavaid tegevusi. Sobeli (1981) analüüs näitas, et tarbimise uurimine pakub teis- 
test elustiili analüüsimise võimalustest selgemaid tulemusi, sest sarnaselt elustiiliga 
saab ka tarbimist väliselt vaadelda. Tarbimine näitab valikuvõimaluste kasutamist, 
kuigi inimene pole valikuilt alati vaba. Kui töötegemine on staatuse komponen- 
dina kammitsetud väga paljude piirangute ja reeglitega, siis tarbimine on mõneti 
alastruktureeritud, seda piiravad indiviidi poolt peamiselt isiklikud vajadused ja 
väljaminekud ning struktuuri poolt turu pakkumine. Tarbimine aitab Sobeli arvates 
hästi väljendada nüüdisühiskonna keskset mõõdupuud – oskuslikkust (prowess) 
leida ja järgida individualiseeritud sotsiaalse positsiooni juhiseid. Kui Sobel kes- 
kendus elustiili analüüsis eelkõige leibkonna kulutustele, siis Giddensist lähtuvad 
nüüdisaegsed tarbimiskäsitlused (vt lähemalt peatükk 4.1) vaatlevad tarbimist iga- 
päevapraktikatesse peidetud läbiva lõimena, milles osalemine muutub sotsiaalse elu 
kompetentsuse näitajaks. Et tarbimine on sotsiaalsete praktikate komponent, on selle 
analüüsimine elustiili ja sotsiaalse stratifikatsiooni peegeldajana igati mõistlik, aga 
mitte puudusteta, sest ühiskonna struktuuri loovad ka tegevused, milles tarbimise 
koostisosa puudub. Käesolevas analüüsis laiendamegi tähelepanu esemete soetami- 
selt ja teenuste ostmiselt argitegevustele kui niisugustele, mis (tavaliselt tarbimise, 
tehnoloogia, sotsiaalsete suhete, ruumi jms-ga põimunult) loovad ja kehtestavad sot- 
siaalseid struktuure. Otsime andmetest indiviidide sotsiaalsete praktikate komplekte 
võrdlemisi „Јаја rehaga“, ennustamaks eeskätt indiviidide ühiskonnaga sidustumise 
suhteid. Me ei püüa analüüsida eraldiseisvaid kitsapiirilisi subkultuurilise elamise 
viise, mida võibki loetlema jääda. 

Analüüsimaks muutusi sidustumise mitmekesisuses ja tugevuses, määratle- 
sime sotsiaalseid sidemeid loovate tegevuste tüübid. Koostasime igale neist mit- 
mest küsimusest koosneva indekstunnuse nii, et tagatud oli eri küsitluste võrrel- 
davus. Indeksid esindavad ühiskonnateooria klassikalisi analüüsiteemasid, nagu 

Tabel 4.3.1. Indekstunnused, mida kasutati sotsiaalse sidustumise analüüsil 2014 


Alg- Maksimaalselt võima- Типпиѕе puudumine, 
tunnuste | lik ja suurim tegelik* mitteosalemine 
arv punktide arv (% vastajatest) 


Sotsiaalse elu indeks (kui aktiivselt osaleb 
tegevustes, mis loovad ja hoiavad suhteid 3 6/6 10 
sõprade ja tuttavatega) 


Konsumerismi indeks (kui aktiivselt kujundab 


oma kodu, keha, välimust) 8 8/8 27 
Kodanikuühendustes osalemise indeks (osale- 20 зой 5 
mine eri valdkondade kodanikuühendustes) $ 4 

Looduspraktikate indeks (kui aktiivselt käib 
2 4/4 18 


looduses ja tegutseb aias) 
Valimistel osalemise indeks (kui paljudel 
a кује 3 6/6 26 
viimaste aastate valimistel osalenud) 
Kultuuriosaluse indeks (kui aktiivselt külastab 
kultuuriasutusi, loeb raamatuid, osaleb 7 12/12 12 
kultuurilistes harrastustes) 


* Suurim tegelik punktide arv on edaspidi märgitud terminiga “skaala pikkus". 


turg (tarbimisühiskond), riik (poliitiline osalus) ja kodanik (kodanikuühiskond 
ja kultuuriosalus). Neid täiendab indekstunnus, mis vaatleb indiviidi sotsiaalseid 
tegevusi tema privaatsfääris, mis viivad teda kokku teiste inimestega väljaspool 
sugulussuhteid (sotsiaalne elu). Kuues tunnus vaatleb inimese tegevusi looduses. 
Selle tunnuse teoreetiline eeldus on, et moderniseerumisega peaks kaasnema loo- 
duse ja ühiskonna kaugenemine teineteisest. Indekstunnuste üldandmed on kirjel- 
datud tabelis 4.3.1 ja täpsed komponendid esitatud indeksite loetelus raamatu lisas 2. 

Loogiline oleks olnud vaadelda sotsiaalse sidususe loojana ka vastajate tööalaseid 
tegevusi (nt teiste inimeste juhtimine, arendustegevused, otsustamine, uute ideede 
otsing jms, mis on seotud struktuuri muutmisega), kuid 2002. ning 2008. aasta 
andmete põhjal polnud seda tunnust võimalik koostada.!“ 

Oluline on rõhutada, et aastatel 2002-2014 on kasvanud nende indeksite (sot- 
siaalsed suhted, kultuuriosalus ja konsumerism) väärtused, milles eneseväljendus 


[4] Me viisime siiski läbi ka alternatiivse analüüsi, milles asendasime looduspraktikate 
indeksi tööalase agentsuse indeksiga, piirdudes kõrvutusega 2005., 2011. ja 2014. aasta vahel. 
Klasteranalüüsi tulemusena kujunenud tüüpide struktuur ja dünaamika osutus läbi aastate 
üsnagi sarnaseks – tööalane agentsus koondus ühe tegevuslikult kõige aktiivsema klastri esin- 
dajate kätte. 

Joonis 4.3.3. Sidustumisklastrite moodustajatunnuste keskmised 2002-2014 
Sulgudes skaala pikkus 


Mitmekülgselt ja tugevalt Mitmekülgselt ja mõõdukalt 
sidustunud sidustunud 
| | 
Sotsiaalse elu 2,70 2,53 
indeks (6) 2,78 2,77 | 
4,92 3,45 
3,91 3,55 
2,14 4,55 
Konsumerismi 1,14 1,26 
indeks (8) 2,31 | 1,95 | | 
зло 1,44 
2,33 2,07 
2,42 319 
Ühendustes osalemise 428 0,66 
indeks (11) 5,01 1,52 | 
5,07 1,93 
5,59 149 
зло 1,27 
Looduspraktikate 2,43 2,30 
indeks (4) 2,15 | 2,09 | 
173 185 
1,89 1,96 
1,83 2,78 
Valimistel osalemise 4,76 5,41 
indeks (6) 4,04 5,26 | 
1,96 5,40 
4,89 5,51 
5,42 5,50 
Kultuuriosaluse 4,15 5,48 
indeks (12) 4,03 5,55 | 
9,47 774 
9,07 7,61 
6,91 6,99 
о 25 5 75 10 о 2,5 5 75 10 


põimub tarbimisega – sotsiaalsetesse sidemetesse on integreeritud rohkem mate- 
riaalseid komponente. Oluline kasv on toimunud ka kodanikuühendustes osalemi- 
ses (indeksi väärtus puudus 2002. aastal 71%-l, 2014. aastal vaid 42%-1 vastajaist). 
Viimastel uuringuaastatel on kodanikuühendustes kaasalöömise mitmekesisuses ja 
aktiivsuses tekkinud seisak või isegi väike tagasilangus — ilmselt kodanikuühiskonna 
enese teisenemise tõttu. Valimistel hääletamas käimine, mis ei ole otseselt valikuline 
tegevus (olles võimaldatud kohustus), pole kogu valimil ajas muutunud. Loodu- 
ses toimetamise aktiivsus on kahanenud (Kiisel, 2013): nende inimeste osakaal, kes 
ütlevad, et käivad looduses sageli või mõnikord, on 1983. aastast saadik kahanenud 


378 


4.3. SOTSIAALNE SIDUSTUMINE 


2002 
2005 
2008 > 
Nõrgalt 
Tarbijana sidustunud Valijana sidustunud sidustunud 
| 
2014 Sotsiaalse elu 4,23 1,62 1,91 
indeks (6) 3,94| 171 | 1,87 
3,44 211 2,13 
3,70 2,18 2,17 
3,21 2,20 2,45 
Konsumerismi 1,73 0,59 0,78 
indeks (8) 2,49] 1,01 1,26 
2,16 1,10 1,29 
2,47 1,00 1,26 
3,06 1,36 1,04 
Ühendustes osalemise 0,46 0,42 0,29 
indeks (11) 1,47 | | 0,92 0,78 | 
1,07 1,22 0,96 
1,52 0,94 0,75 
1,33 0,96 0,56 
Looduspraktikate 177 1,83 129 
indeks (4) 1,40] 1,61 1,27 
1,42 1,62 1,09 
1,64. 1,48 1,11 
1,61 1,90 1,62 
Valimistel osalemise 0,76 5,16 0,65 
indeks (6) 0,95] 5,21 0,91 
0,66 5,17 0,66 
0,76 5,37 0,89 
0,81 5,42 0,83 
Kultuuriosaluse 4,81 172 155 
indeks (12) 5,00 173 1,36 
7,09 2,24 1,84 
77 2,91 2,37 
5,66 2,44 1,47 
о 25 5 75 о 25 5 75 о 25 


umbes 1% aastas. Ka käesolevas analüüsis kasutatud indekstunnuses oli 2011. aastani 
väike langustendents. Samas on moderniseerumise ja linnastumise tõttu muutunud 
ka looduses viibimise tähendus. Põllu- ja aiatööde asemele on tulnud potipõllundus 
ja linnaaiandus (trend, milles võib nooremas eagrupis täheldada isegi tõusu), loo- 
duses matkamise ja vaatlemise asemele kanuu- ja seiklusmatkad, loodusfotograafia 
ning turismitalude väisamine. 

Kaasasime need kuus tegevusekeskset indekstunnust klasteranalüüsi (k-kesk- 
miste meetod), mis võimaldab saada ülevaate vastajategruppidest, kelle haaratus 
sotsiaalsetesse tegevustesse on sarnane. Klasteranalüüsile on iseäralik see, et välja 

joonistuvad äärmused nii, et ühes otsas on need, kelle seas on kõik tunnused esin- 
datud madalalt, ja teises otsas need, kel samad näitajad on väga kõrged. Sama juhtus 
ka meie analüüsiga. Selgub, et refleksiivseisse, eneseväljenduslikesse praktikatesse 
sidustumine on rahvastikus koondunud ühte võrdlemisi hästi toimetulevasse seg- 
menti. Aktiivsus mitmes eneseväljenduslikus praktikas ennustab võrdlemisi hästi ka 
aktiivsust ülejäänutes. Oluliselt sekkub klastrite dünaamikasse valimistel osalemise 
indeks. Ilma seda komponenti lisamata, ainult eneseväljenduslikele komponentidele 
tuginedes kipub analüüsis tekkima väga suur klaster (umbes pooled vastajaist), kuhu 
kuuluvate vastajate erinevate tegevusindeksite keskmised jäävad kõik väga madalaks. 
Valimistel osalemise indekstunnus aitab mõista, et passiivse, vähesidustunud eluviisi 
seest leiab ühe olulise alatüübi, kes on ühiskonnas toimuvaga siiski piisavalt kursis, 
et täita oma kodanikukohust ka vähesest poliitikahuvist või/ja eneseväljendusliku 
ambitsiooni puudumisest hoolimata. 

Analüüsil otsustasime kasutada viieklastrilist jaotust, mis joonistus sarnasena 
välja kõigil viiel uuringuaastal. Need viis klastrit on järgmised (vt klastrite dünaa- 
mikat 2002—2014 jooniselt 4.3.3, klastrite moodustajatunnuste keskmised on toodud 
ka peatüki lisas tabelis 4.3.8). 

1. Mitmekülgselt ja tugevalt sidustunud: kõikide sotsiaalsete tegevuste indeksite 
väärtused on kõrged, kuigi konsumerismi indeksi väärtus jääb veidi alla kolmandale, 
tarbimise läbi sidustunute klastrile. Selle klastri keskseks tunnuseks on väga mitme- 
külgne ja aktiivne osalus kodanikuühendustes. Et see näitaja on teistes klastrites väga 
madal, on kodanikuosalus sisuliselt tugevalt sidustunute klastri indikaatortunnus. 

2. Mitmekülgselt ja mõõdukalt sidustunud: eelmisega peaaegu identne klaster, 
kuid kodanikuühendustes osalemise indeksi väärtus on oluliselt madalam. Teiste 
indeksite väärtused on mõõdukalt sidustunute klastril võrreldes 2014. aastal tugevalt 
sidustunute klastriga kohati isegi veidi kõrgema väärtusega. 

3. Tarbijana sidustunud: kõige kõrgem väärtus konsumerismi indeksis, selle kõr- 
val on väga tugevad ka sotsiaalse elu ja kultuuriosaluse indeksite väärtused, jäädes 
siiski mitmekülgselt sidustunute gruppide näitajatest madalamaks. 

4. Valijana sidustunud: väga madalad sidustumise näitajad, kuid käivad sama 
aktiivselt valimas kui tugevalt ja mitmekülgselt sidustunud vastajad; ka loodussuhete 
indeksi väärtus on võrdlemisi kõrge. 

5. Nõrgalt sidustunud: kõik sidustavad praktikad on teiste klastritega võrreldes 
vähem esindatud. 

Esimesed kaks gruppi on omavahel väga sarnased, sotsiaal-demograafiliste 
erinevuste kõrvutamisel eri aastate vahel nähtub, et ilmselt on need grupid ka eri 
uuringukohortide vaates kergesti vahetuvad (sh elukaarelistest muutustest tingituna). 

Analüüsiandmete tõlgendamisel on sageli mõistlik need kaks gruppi kas mõtteliselt 
kokku liita või käsitleda neid üheväärsetena (tekstis on sel juhul viidatud lihtsalt kui 
mitmekülgselt sidustunutele). 

Viies uuringus sarnaselt loodud klasteranalüüs on esitatud viie joonisena, igaühel 
neist ühe klastri muutumine ajas (joonis 4.3.3). Et indeksite pikkused on erinevad, 
ei tuleks võrrelda eri indekseid ühe klastri piirides, vaid vaadelda nende dünaami- 
kat, samuti keskmisi eri klastrites. Näiteks konsumerismi indeks on kultuuriosaluse 
või kodanikuühendustes osalemise indeksiga kõrvutades võrdlemisi lühike. See 
ei tähenda, et konsumerism oleks kultuuriosalusest madalam. Jooniselt selgub kõige 
olulisema tendentsina, et sotsiaalsete praktikate mitmekülgsus ja aktiivsus on kas- 
vanud vaid mitmekülgselt sidustunute klastrites. 


4.3.3. SOTSIAAL-DEMOGRAAFILISTE GRUPPIDE VÕIMALUSED 
ELUSTIILILISEKS SIDUSTUMISEKS 


Sidustumine ühiskondlikesse suhetesse elustiililiste tegevuste kaudu on 12 aasta jook- 
sul vastajate sotsiaal-demograafiliste tunnuste vaates muutunud. Vaatleme lühidalt 
seda, kuidas sotsiaalsetes tegevustes osalemine erineb vanuse, emakeele, haridustee, 
soo, sissetuleku ja oma sotsiaalsele positsioonile antava hinnangu poolest. Ülevaate 
ajas toimunud muutustest esitame peegelduses 2014. aasta andmetega, mille leiab 
tabelist 4.3.2. 

Eri vanuses inimesed on sidustatud mõnevõrra erinevatesse sotsiaalsetesse prak- 
tikatesse, sest nende vajadused ja võimalused olla seotud institutsioonidega (nt kooli- 
kohustus, „töövabastus“, peresuhted) on erinevad. Seega on vanus oluline kindla 
elustiili edasikandmise eeldus. Sotsiaalse sidustumise klastrid eristuvad vanuselise 
jaotuse poolest peamiselt ühe klastri puhul: kui tarbijana sidustunute keskmine 
vanus on 35 aastat, siis ülejäänud klastrites on keskmine vanus umbes 15 aastat kõr- 
gem (1-2-aastase vahega). Noores eas on sotsiaalsete tegevuste kättesaadavus seega 
loomupäraselt piiratum. Vanuse ja sotsiaalse sidustumise klastrite vaheline statisti- 
line seos on aasta-aastalt siiski nõrgenenud (Crameri V väärtus on langenud 0,3 pealt 
0,2 peale), seda eriti eestlaste seas, kelle puhul vanusegruppide elustiililist ühtlus- 
tumist toetab mitmekesisem ligipääs eneseväljendusvõimalustele. Mitmekülgselt ja 
mõõdukalt, tarbijana ja nõrgalt sidustunute klastrites on viimaste uuringukohortide 
andmeil mõnevõrra kasvanud vanemate vanusegruppide osakaal. Valijana sidustu- 
nute vanuseline jagunemine on samaks jäänud. Võib öelda, et vanuselised muutused 
sidustumises on tingitud eelkõige elanikkonna vananemisest, mitte sidustumise 
arengust mitmekülgsuse suunas vanemates vanusegruppides. 


381 


IV OSA. IGAPÄEVAELU PRAKTIKAD 


Tabel 4.3.2. Sidustumisklastrite sotsiaal-demograafiline struktuur 2014 
% klastrist 


Mitmekülgselt | Mitmekülgselt 
ja tugevalt ja mõõdukalt Tarbijana Valijana Nõrgalt 
sidustunud sidustunud sidustunud sidustunud sidustunud 

Vanus 

15-24 10 9 38 4 17 

25-34 13 17 20 16 14 

35-44 15 10 10 16 10 

45-54 24 15 17 18 15 

55-64 21 19 8 22 18 

65-75 17 29 7 24 26 
Ankeedi keel 

Eesti 88 76 54 80 50 

Vene 12 24 46 20 50 
Sugu 

Mehed 33 37 46 50 57 

Naised 67 63 54 50 43 
Haridus 

Alg-, pohiharidus 4 5 22 13 30 

Keskharidus 36 47 56 59 58 

Kõrgharidus 60 48 22 27 11 
Sissetulek 

Väga madal 3 2 6 6 9 

Madal 6 7 10 12 15 

Keskmine 27 25 30 39 45 

Kõrge 34 32 28 24 17 

Väga kõrge 26 29 23 17 10 
Enesehinnanguline sotsiaalne positsioon 

Madalkiht 9 6 10 18 30 

Madal-keskkiht 14 15 17 20 22 

Keskkiht 27 28 22 26 26 

Kõrg-keskkiht 30 24 25 21 12 

Kõrgkiht 19 28 27 14 11 


Ka keel ja rahvus on olulised sidustumise kujundajad, alates 2002. aastast on 
ankeedile vastamise keel muutunud sidustumise suunajana järjest olulisemaks (Cra- 
тегі V väärtus on 2014. aastaks 0,2-lt kasvanud 0,34-le). Venekeelsete vastajate 
osakaal on mitmekülgselt sidustunute seas madalaim (u 20%), kõrgem tarbijana 
(u 45%, siin võib täheldada läbi aastate ka aeglast, aga sujuvat venekeelsete vastajate 
osakaalu kasvu) ja nõrgalt sidustunute seas (u 50%). Eestlaste osakaal on kõrgeim 

Joonis 4.3.4. Sidustumisklastrid eesti- ja venekeelses elanikkonnas 2014 
% eestlastest ja venekeelsetest vastajatest 


IM Mitmekülgselt ja Mitmekülgselt ja И Tarbijana J valijana Nõrgalt 
tugevalt sidustunud mõõdukalt sidustunud sidustunud sidustunud sidustunud 
| 
Eestlased 16 20 
Venekeelsed vastajad 10 43 
| 
о 25 50 75 100 


mõlemas mitmekülgselt sidustunud ja valijana sidustunute klastris (vt joonis 4.3.4). 
Eestlaste sees moodustub suurim grupp valijana sidustunutest, kuid kui mitme- 
külgselt sidustunute grupid kokku liita, saame ligikaudu sama suure grupi. Viimane 
on ajas ka pidevalt kasvanud. Venekeelsete vastajate seas on kõige rohkem nõrgalt 
sidustunuid, kasvanud on vaid tarbijana sidustunute osakaal. 

Hariduse seos sidustumisega oli 2011. ja 2014. aastal oluliselt kõrgem kui uuringu 
varasematel aastatel (Crameri V 0,3 varasema 0,2 asemel). Mitmekülgselt ja tugevalt 
sidustunute seas on kõrgharidusega inimeste osakaal kasvanud 38% pealt 2002. aastal 
60%-ni 2014. aastal, mitmekülgselt ja mõõdukalt sidustunute seas on sama näitaja 
liikunud 37%-lt 48%-le, tarbijana ja valijana sidustunute seas on kasv olnud mõne 
protsendipunkti suurune (praegu kõrgharidusega inimeste osakaal vastavalt 22% ja 
27%), nõrgalt sidustunute seas pole hariduslik koosseis muutunud (kõrgharidusega 
inimesi 11%). Võib öelda, et haridus on aidanud sotsiaalsete sidemete kujundamisel 
kaasa eelkõige nende puhul, kel olid arvestatavad sotsiaalsed sidemed enne hari- 
duse omandamist, või siis on sotsiaalsete sidemete mitmekülgsus suunanud inimest 
haridust omandama. 

Võrreldes sotsiaalse sidustumise seoseid sotsiaal-demograafilistes rühmades sel- 
gub, et seosed soo, sissetuleku ja sotsiaalse positsiooniga on seostest vanuse, rahvuse 
ja haridusega oluliselt nõrgemad. Sugu on eelmise kümnendiga võrreldes sotsiaalse 
sidustumise kujundajana küll mõnevõrra olulisemaks muutunud. Naisi on meestest 
oluliselt enam mitmekülgselt sidustunute gruppides (mõlemas üle 60%), samuti 
tarbijana sidustunute grupis (veidi alla 60%). Valijana sidustunute seas on mõle- 
mat vanusegruppi võrdselt, nõrgalt sidustunute seas on mehi rohkem (2014. aastal 
57%). Viimati nimetatud grupis on läbi aastate ka meeste osakaal tasapisi kasvanud, 
naiste osakaal on kasvanud mitmekülgselt ja tugevalt sidustunute grupis. Üldpildis 
toimub ajas siiski nii naiste kui ka meeste puhul liikumine suurema sidustumise 
poole, lihtsalt naiste seas on mitmekülgselt sidustunute klastritesse kuulujate osakaal 


383 


IV OSA. IGAPÄEVAELU PRAKTIKAD 


Joonis 4.3.5. Sissetulek ning enesehinnanguline sotsiaalne positsioon 
sidustumisklastrites 2014 
% klastrist 


Mitmekülgselt ja tugevalt sidustunud 60 Kõrge + väga kõrge sisse- 
tulek pereliikme kohta 


IM Kõrg-keskkiht + kõrgkiht 
Mitmekülgselt ja mõõdukalt sidustunud 61 


Tarbijana sidustunud 52 


Valijana sidustunud 41 


Nõrgalt sidustunud 27 


palju suurem kui meeste seas (vastavalt 33% ja 20%). Võib öelda, et naiste ümber on 
sotsiaalsetest praktikatest loodav struktuur tihedam, võrgustunum. 

Et elustiil on põimunud tarbimisega, on loomulik, et enam sidustunutel on seda 
võimaldav keskmine sissetulek pereliikme kohta suurem kui vähemsidustunutel. Kui 
pärast 2008. aasta mõõna näitavad mitmekülgselt sidustunute andmed keskmise 
sissetuleku kasvu juba 2011. aastal, siis teiste klastrite puhul alles 2014. aastal. Tuge- 
vamalt sidustunud tulevad majanduslikest raskustest kiiremini välja. Mitmekülgselt 
sidustunute seas on ettevõtlikkuse ja rahalise jõukuse indeksite väärtused teiste klast- 
ritega võrreldes kõrgeimad, nõrgalt sidustunute seas on kõrgeimad rahapuuduse ja 
tarbimisliku ükskõiksuse indeksite väärtused. 

Samalaadsed tendentsid ilmnevad vastaja hinnangutes oma sotsiaalsele posit- 
sioonile (vt joonis 4.3.5). Kui mitmekülgselt ja tugevalt sidustunute seas näeme ten- 
dentsi hinnata oma sotsiaalset positsiooni igal uuringuaastal veidi kõrgemalt, siis 
nõrgalt sidustunute seas on areng vastupidine — hinnangud sotsiaalsele positsioo- 
nile langevad aasta-aastalt üha madalamasse skaalapunkti. Võib öelda, et võimetus 
sotsiaalsetes tegevustes osaleda või neid jätkata, või ka refleksiivne hinnang enda 
vähesematele võimetele kõrvutuses teistega langetab inimese hinnangut oma sot- 
siaalsele positsioonile. 

4.3.4. SOTSIAALNE SIDUSTUMINE JA 
HINNANGUD ÜHISKONDLIKELE MUUTUSTELE 


Ühiskonnas toimuvates muutustes osalevad inimesed strukturatsioonikandjatena 
ka ise, kuigi mitte ühetaoliselt. Pigem võib eeldada, et muutused ühe inimese elu- 
praktikates võivad kaasa tuua muutuse selles, kuidas teine tajub oma tegutsemise 
keskkonda. Sestap on vaja eristada seda, kuidas indiviidid ise muutustes osalevad ja 
kuidas erineva osalusastmega indiviidid muutusi tajuvad. Viie uuringuaasta vaates 
(vt tabel 4.3.3) võib sotsiaalsete tegevuste abil toimuvas sidustumises täheldada kerget 
kasvu. Teoreetilistest eeldustest lähtuvalt on see ootuspärane muutus: muutuvad 
olud ajendavad inimesi tegevusele (sest tegevus aitab inimesel üle olla muutustega 
kaasnevast ärevusest ja tajuda kontrolli määratlematuse üle) ning vastupidi — tege- 
vused lükkavad käima uusi muutusi, sest tegevus loob uusi sotsiaalseid sidemeid 
või kiirendab aega (nt täiendavate töiste tegevuste lisandumine). Normaliseerub 
sotsiaalse struktuuri kiirenev muutumine: sotsiaalne elu, aja- ja ruumikasutus 
muutuvad tihedamaks. Sestap ei saa ka ühiskonna struktuur muutuda individua- 
liseerumisega üksnes voolavamaks või paindlikumaks, vaid see muutub ka ühtlasi 
järjest keerulisemaks ja tihedamaks. Näiteks töölõikude spetsiifilisemaks muutu- 
mine pikendab tööturule sisenemist, kuigi tööalaseid võimalusi on rohkem. Siit 
tekib küsimus – kas muutused ühes sotsiaalsete suhete dimensioonis võivad hakata 
takistama muutusi teises? 

Muutused ei puuduta erinevaid sidustumise klastreid ühtviisi. Viie eri klastri 
dünaamikat analüüsides (2002-2014) selgub (joonis 4.3.3), et muutus sotsiaalsete 
praktikate mitmekülgsuse ja tugevnemise suunas on toimunud vaid kahel grupil – 
neil, kes olid juba vaadeldava perioodi algul mitmekülgselt sidustunud. Ülejäänud 
grupid on erinevatesse tegevustesse haaratuse poolest võrdlemisi sarnaseks jäänud. 
Ka hinnangud Eesti elus toimunud muutustele on eri klastrites erinevad: mida enam 
on vastaja sidustunud, seda rohkem leiab ta neist rõõmustavat. Kuigi pärast 2005. 
aastat on nõustumine muutuste rõõmustava küljega oluliselt vähenenud, on eri grup- 
pide hinnangud liikunud sünkroonselt: sidustunud on endiselt optimistlikumad 
(vt joonis 4.3.6). Ka ootused tulevikule on mitmekülgselt sidustunutel vähemsidus- 
tunute ootustest kõrgemad. Seega võib eeldada, et mitmekülgsemalt sidustunud, kes 
toimivad tihedamates struktuursetes sidemetes ja neid ka ise juurde loovad, ei taju 
oma eluilma keerulisemana. 

Oluline muutus on toimunud ühiskondlike muutuste kiirusele antavates hinnan- 
gutes. Kui 2002. aastal leidsid just mitmekülgselt sidustunud grupid kõige enam, et 
muutused on liiga kiired (vt joonis 4.3.7), siis 2014. aastal on pilt vastupidine. Nüüd 


385 


IV OSA. IGAPÄEVAELU PRAKTIKAD 


Joonis 4.3.6. Hinnangud Eesti elus viimase kümne aasta jooksul toimunud 
muutustele sidustumisklastrites 2002–2014 


Hinnangute keskmised viiepallisel skaalal 
(1 - “muutused on olnud minu jaoks kurvastavad”, 5 – “õõmustavad”) 


5 


4 Mitmekülgselt ja mõõdukalt sidustunud (3,81 — 4,00 – 3,81 – 3,67 – 3,76) 


e—, Mitmekülgselt ja tugevalt sidustunud (3,62 – 3,73 – 3,95 – 3,82 — 3,70) 
Tarbijana sidustunud (3,65 – 3,71 – 3,52 – 3,25 – 3,44) 
a ai Valijana sidustunud (3,35 — 3,73 — 3,43 — 3,22 — 3,36) 


Nõrgalt sidustunud (3,18 — 3,33 — 3,07 — 2,89 — 2,98) 


3 


1 T T 


T T T 
2002 2005 2008 2011 2014 


Joonis 4.3.7. Hinnangud ühiskondlike muutuste kiirusele 
sidustumisklastrites 2002 ja 2014 
Vastuste ,muutused on olnud minu jaoks liiga kiired” ja „pigem kiired“ % klastrist 


2002 


M 2014 


Mitmekülgselt ja tugevalt sidustunud 4 
31 
Mitmekülgselt ja mõõdukalt sidustunud 42 


Tarbijana sidustunud 31 


Valijana sidustunud 40 


Nõrgalt sidustunud* 38 


о 25 50 


* „Ei oska öelda“ vastanute suure hulga tõttu on need analüüsist välja jäetud. 


hindavad Eestis toimunud muutusi kõige kiiremaks nõrgalt sidustunud, kelle endi 
toimimispraktikad ega hinnangud pole ajas eriliselt muutunud. See lubab oletada, 
et mitmekülgselt sidustunud grupid on oma tegevuste mitmekesistumise ja tempo 
kasvupotentsiaali ära kasutanud. Näiteks kui mitmekülgselt sidustunud inimene 

soovib leida seltsilisi, et minna kalale või talgutele, võib ta leida oma arvukast suhte- 
võrgustikust palju inimesi, kes tema kutset sotsiaalmeedias laigivad, kuid mitte neid, 
kel oleks ka tegelikus elus niipalju aega sõprussuhetesse investeerida. Valikuliste 

praktikate kaasakiskuv kutse põrkub tihenenud ajaga, enesemuutmise tung jääb, 
aga elupraktikates ei toimu enam väliselt jälgitavaid muutusi. Oluline on mainida, et 

nõrgalt sidustunute seas ei oska iga viies Eestis toimunud muutuste kiirust hinnata 

(mitmekülgselt sidustunute seas vaid 5%). See võib tuleneda ühiskondlike muutuste 

vähesest kõlapinnast vastaja argielulistes praktikates ning muutuste mõtestamisest 
isikliku elu võtmes (mille elupraktikates pole muutuseid toimunud). 


4.3.5. ÜHISKONNA MUUTUMINE INIMESTE ELUKAARELISE ARENGU LÄBI 


Kui vaadelda sidustumises 12 aasta jooksul toimunud muutusi (tabel 4.3.3), on 
klasteranalüüsi ,,ujuvusest“ hoolimata"! näha kerget nihet suurema sidustumise 
poole. Kui võrrelda koguvalimit noorte rühmaga (eriti venekeelsete noortega), tun- 
duks sageli väljendatav mure noorte sotsiaalse toimetuleku pärast justkui põhjen- 
datud. Noorte seas on mitmekülgselt sidustunud inimesi 19% (sh venekeelsete noorte 
seas ainult 10%) koguvalimi 27% vastu. Keskmisest veidi rohkem on ka nõrgalt sidus- 
tunuid ja tarbijaina sidustunuid. Sellest lähtudes võiks tõesti küsida, mis noortega 
lahti on. 

Õnneks võimaldavad küsitlusandmed analüüsida, mis on saanud 12 aasta tagus- 
test noortest tänaseks. Selleks moodustasime 2014. aasta andmestikus vanuserühmad, 
mis vastavad 2002. aasta vanuserühmadele. Tabelis 4.3.4 on näidatud, mis on samade 
vanuserühmade sidustumisest saanud kaksteist aastat hiljem. Siin joonistuvad välja 
elukaarega, aga kindlasti ka ühiskondliku struktuurimuutusega seotud muutused 
sidustumises. 2002. aastal noorima earühma sidustumise muster on 2014. aastaks 
muutunud üldvalimi sidustumise mustriga peaaegu identseks: nõrgalt sidustunute 
osakaal on mõnevõrra väiksem ja valijana sidustunute osakaal mõnevõrra suurem 
(vahe umbes 5 protsendipunkti). 2002. aasta 30—44-aastaste vanuserühmas on 2014. 
aastal kasvanud mõnevõrra mitmekülgselt sidustunute ja vähenenud nõrgalt sidustu- 
nute osakaal, 2002. aasta vanuserühm 45-59 on 12 aastat hiljem peaaegu samamoodi 
sidustunud kui toona. Seega kaasnevad muutustega inimese elukaares võimalused 
luua ühiskonnaga teistsuguseid ja mitmekülgsemaid sidemeid, mis on nooremaks 


[5] Klasteranalüüs jagab vastajad gruppidesse omavahelise sarnasuse alusel. Täpselt samade 
näitajatega rühmi ei õnnestu eri andmebaaside puhul saavutada. 

Tabel 4.3.3. Sidustumisklastrid eesti ja venekeelsete noorte seas 2014 


% rühmast 

Mitmekülgselt | Mitmekülgselt 
ja tugevalt | ja mõõdukalt Tarbijana Valijana Nõrgalt 
sidustunud sidustunud sidustunud sidustunud sidustunud 
Vanusegrupp 15-29 9 10 35 16 30 
Eestlased 12 10 31 17 30 
Venekeelsed vastajad 1 9 47 14 30 
Koguvalim 13 14 16 30 27 
Koguvalim 2002 6 16 17 29 32 


keskeaks välja arenenud ja püsivad seejärel pikka aega muutumatuna, et vanemas eas 
taas taanduma hakata. Oluline on ka noores eas omandatud praktikate edasikandu- 
mine vanematesse vanuserühmadesse, niimoodi on vanuserühmi mööda hajunud 
nt noortele omane konsumerism (vt ptk 4.1). Lisaks elukaarele hakkab ühiskonna 
sotsiaalses struktuuris mängima ka populatsiooni vananemine – nooremate inimeste 
väiksem hulk. Sidustumise üldine kasv üldvalimis võib olla tingitud nooremate ja 
seeläbi ka vähem sidustunud inimeste väiksemast osakaalust. 

Siiski on oluline mainida, et eesti- ja venekeelsete noorte sidustumine areneb 
elukaare poolest erinevalt. Eesti- ja venekeelsete noorte seas on 12 aastat hiljem 
mitmekülgselt sidustunud gruppide osakaal kasvanud kahekordseks, eesti noorte 
puhul veidi enamgi. Ka eestlaste 30—44-aastaste vanuserühmas on 12 aastat hiljem 
mitmekülgne sidustumine oluliselt kasvanud. Sidustumise kasv on peatunud toona- 
ses vanuserühmas 45-59, praeguses vanuserühmas 57—71 (mitmekülgselt sidustunud 
on vanemaks saanud). Venekeelsete vastajate 2002. aasta 30-44- ја 45—59-aastaste 
vanuserühmades on aga mitmekülgselt sidustunute osakaal kahanenud. Kui eesti 
noorte (15—29) seas oli 2002. aastal tarbijana sidustunuid 42%, siis 12 aastat hiljem 
kõigest 12%. Venekeelsete noorte seas on tarbijana sidustumine täpselt sama suure 
osakaaluga nagu kaksteist aastat tagasi — 35%. Tarbijana sidustunute osakaal on 
venekeelsete vastajate 2002. aasta 30—44-aastaste vanuserühmas tänaseks oluliselt 
kasvanud (siis 17%, praegu 30%). Kui venekeelsete 2002. aasta noorimas vanuse- 
rühmas on 12 aastaga kasvanud valijana sidustunute osakaal nõrgalt sidustunute osa- 
kaalu olulise kukkumise arvelt, siis vanemates rühmades (2002. aastal 30-44, 2014. 
aastal 42-56; ja vanemad) on tendentsid vastupidised — valijana sidustunud grupi 
osakaal kukub oluliselt, nõrgalt sidustunute osakaal kasvab. Muutusi Eesti vene- 
keelsete vastajate sidustumises ei saa seletada üksnes elukaareliste erinevusega, mis 
vanemaks saades tasanduvad. Moderniseerumine sunnib kasvatama refleksiivsust 

Tabel 4.3.4. Samade vanuserühmade sidustumisklastrid 
eestlaste ja venekeelsete vastajate seas 2002 ja 2014 
% rühmast. K – koguvalim; E – eestlased; V — venekeelsed vastajad 


Mitmekülgselt | Mitmekülgselt 
ja tugevalt ja mõõdukalt Tarbijana Valijana Nõrgalt 
sidustunud sidustunud sidustunud sidustunud sidustunud 
K E Vv K E Vv K E V K E vV K E v 
2002. a 15-29 4 4 3 9 6 | 40 | 42 | 35 9 | 10 8 | 40 | 35 | 50 
2014. а 27-41 3 |15 6 | 15 | 15 | 15 17 | 12 | 35 | 34 | 38 | 20 | 21 21 24 
2002. а 30-44 5 4 6 | 19 | 23 12 | 14 | 83 | 17 | 31 31 | 30 | 32 | 30 | 35 
2014. a 42-56 | 17 | 23 5 | 12 | 15 6 | 14 5 | 30 | 32 | 37 25 | 25 | 21 | 34 
2002. а 45-59 8 т 5 | 21 | 25 | 15 7 7 7 | 36 40 | 29 | 28 | 18 45 
2014. a 57-71 м | 16 5 17 | 20 1 6 4 8 | 37 47 22 | 29 13 54 
2002. a 60-74 6 8 о | 18 24 5 4 4 з | 48 47 52 | 24 | 17 40 
2014. а 72-75 15 | 20 8 | 18 | 22 13 7 7 8 | 26 | 39 5 | 34 12 | 67 


(eneseväljenduslikke praktikaid) ja see on venekeelsete seas toimunud 2002. aasta 
noorte põlvkonnas. Venekeelse elanikkonna vanemad vanuserühmad arenevad 
sidustumiselt pigem regressiivselt, katkestuvalt. See tuleneb ilmselt nende äralõiga- 
tusest struktuuriuuenduslikest sidemetest (vt lähemalt ptk 6.2, 6.3, 6.4) ja sellega 
seotud ankurdatusest morfostaatilistesse (alalhoidvatesse) struktuuriprotsessidesse. 

Elukaar kujundab ka elukorralduslikke muutusi. MeeMa viimases, 2014. aasta 
küsitluses küsiti eraldi ka vastajate elus viimase kümne aasta jooksul toimunud 
muutuste kohta (vt tabel 4.3.5). Nendest nimetati enim laste või lapselaste sündi 
ning enda või mõne pereliikme õpingute alustamist või lõpetamist (seda märkis 
kaks vastajat viiest). Laste ja lapselaste sünni kogemiselt eristuvad aga ainult tarbi- 
jana sidustunud, kellel on elukaareliselt vähem võimalusi olla lapsevanem või vana- 
vanem. Ka tegeliku alaealiste laste arvu poolest ei eristu klastrid üksteisest (v.a taas 
nooremad tarbijana sidustunud). Sidustumise klastrid eristuvad siiski enda või 
pereliikmete õpingute kogemuse poolest: sidustunutel ja nende järglastel on olnud 
rohkem võimalusi või põhjusi õpingute algust ja lõppu tähistada. Olulised muutused 
isiklikus elus, mille äramärkimine andis sotsiaalse sidustumisega statistiliselt olulise 
seose, on ka enese või pereliikme haigus (selle sagedama kogemisega eristub tugevalt 
ja mitmekülgselt sidustunute grupp), samuti eriala, elukutse, töö- või ametikoha 
muutus (seda märkis kolm vastajat kümnest), aga ka enda või mõne pereliikme 
elama asumine teise linna, maakohta (iga viies vastaja). Lähedase surm, abiellu- 
mine või kooselu alustamine ja lahutus statistiliselt olulist seost sidustumisega ei 
loo. Ilmselt pole need alati otsene ajend elukorraldust ümber kujundada. Statistiliselt 

oluline seos sidustumisega on oma ettevõtte või äriprojektiga alustamisel (kuigi 

koguvalimis puudutab see muutusekogemus vaid iga kuueteistkümnendat inimest). 
Mitmekülgselt ja tugevalt sidustunute seas on viimase kümne aasta jooksul olnud 

sellega kokkupuuteid 12%-l vastajaist. Oluline on välja tuua, et kõikide, ka statistili- 
selt mitteeristavate eraeluliste muutustega on enim kokku puutunud mitmekülgselt 
sidustunud grupid. Sellest tendentsist eristub vaid enese või pereliikme töötuks 

jäämise kogemus, millega on rohkem kokku puutunud nõrgalt sidustunute grupp. 
Mitmekülgselt sidustunute grupi sagedasem muutuste kogemine isiklikus elus võib 

tuleneda sellest, et neile on omane laiem sotsiaalne ring, kelle kaudu muutuseid 

tajuda. Samuti võib mitmekülgselt sidustunute sotsiaalne taju olla avaram, toetades 

enamate sotsiaalsete detailide märkamist. 

Tabelis 4.3.5 väljendatud elukaarelistest muutustest ei saa seega otsida olulisi ühis- 
konnaelu ümberstruktureerumise põhjusi. Ühiskonnaelu kujundavate elukaareliste 
muudatustena saab käsitleda ikkagi eeskätt elustiililisi valikuid soodsates struk- 
tuurilistes tingimustes: õpingud, äriprojektide alustamine, aga ka elukoha ja eriala 
vahetamine. Seega on inimese elukaarest olulisem muutuste vahendaja hoopis turg, 
mis haarab rohkem kaasa elukaare varasemas etapis olevat elanikkonda. 

Eraeluliste suurte muutuste plaanis (nagu sünd, surm, lähedase haigus jm) võib 
vaesemaid tarbijana sidustunuid (kel pole oma noore ea tõttu olnud vajadust oma 
elu radikaalselt ümber kujundada) pidada võrdlemisi autonoomseteks otsustajateks, 
hoolimata toimimisest tugevalt institutsionaliseeritud keskkonnas, nt koolielu tur- 
valistes raamides. Seljamaa analüüs (2015) näitab, et noorte tarbijana sidustunute 
seas on kõige rohkem autonoomsete otsuste langetajaid. 

Ka Archer (2012) leidis oma kordusuuringust üllatusena, et kasvanud pole sidus- 
tavate otsustajate osakaal, vaid hoopis autonoomsete otsustajate osakaal, kes on 
iseteadlikud ja ei vaja otsustamiseks läbirääkimisi ,,oluliste teistega“. Võib eeldada, 
et noortel on peale parema ligipääsu turumehhanismidele ka lihtsam osaleda muu- 
des muutustes (nt välismaale tööle ja õppima minek, avaram mõttekaaslaste ring), 
sest neil pole olulisi sotsiaalseid praktikaid, mis nende ajakasutust ja ideid pärsiks, 
kinni hoiaks. 


4.3.6. ELUSTIILIVÕIME JA SELLE JAGUNEMINE ÜHISKONNAS 


Kui vaadelda teisi tabelis 4.3.5 väljatoodud eraelulisi muutusi, siis statistiliselt olu- 
lise seose sidustumisega annavad isiklikud sündmused, mis eeldavad küll sobivat 
elukaarelist arengujärku (iseseisvumine, materiaalse baasi teke), kuid pole üks- 
nes sellest tingitud. Nendeks on muutused ametikohas või erialas, kolimine teise 

piirkonda, oma kodu loomine ja oma ettevõtte alustamine (neid muutusi on taas 
enim kogenud mitmekülgselt ja tugevalt sidustunud). Selliseid muutusi ei saa seleta- 
tada ainult elukaarega, vaid ka inimeste isiklike valikute langetamisega muutuvates 
oludes (töökohtade teke, ettevõtlustoetused, kinnisvara kättesaadavus). Võib öelda, 
et silmatorkavaid isiklikke sihte ja tegevusi nende nimel saavad endale lubada just 
mitmekülgselt sidustunud inimesed ja vastupidi — oma sihtide poole püüdlemine 
(n-ö eluprojektid) viibki sidustumiseni. Eluprojekt (Archeri mõiste) on sisult sar- 
nane mõiste elustiiliga, kuid selle rõhuasetus on teadvustatud eesmärkidel. Näiteks 
uue ja just enesele sobiva kodu hankimine kui eesmärk võib olla inimese elustiili 
üks mitmest ambitsioonist, kuid mitte elustiil ise. Kui kodu ja ettevõtte loomine on 
võrdlemisi etteantud eluprojektid (kodu peab olema, sissetulekut tuleb hankida), siis 
indiviidi enese valikutest tulenevad eluprojektid on samuti võimalikumad nende 
puhul, kel sotsiaalseid sidemeid rohkem. Peatükis 4.1 (joonis 4.1.7) on analüüsitud 
ökoelustiili kui üht näidet, mille peamised kandjad on just mitmekülgselt sidustunud 
inimesed, kel on ka piisavalt vabu ressursse, et enesele sellist võrdlemisi kallist toi- 
metamist lubada. Tabelist 4.3.7 näeb, et võimekus edendada alternatiivseid elustiile 
ka teistes valdkondades (nt tervislik elustiil, poliitiline aktivism, kodanikuaktiivsus, 
mahetoidu tarbimine kui toidukeskne elustiil) on koondunud mitmekülgselt sidus- 
tunud inimeste kätte. Seejuures võib eraldi elustiilina käsitleda ka tööalast agentsust 
(enese tööelu juhtimise võimekust) — mõne inimese jaoks on töö elustiil. 

Kui vaadelda seda, millist tööd teevad sotsiaalselt rohkem sidustunud inimesed, 
selgub, et nad teevad palju suurema tõenäosusega valge- kui sinikrae tööd. Mitme- 
külgselt sidustunu tööülesanded võimaldavad praktiliste oskuste ülekannet väga 
erinevatesse valdkondadesse (sh kodanikuühendustes kaasalöömisse)'). Kui vali- 
jana sidustunud vastajad teevad sagedamini töid, mis eeldavad looduse, loomade 
ja taimedega tegelemist, ja nõrgalt sidustunud sagedamini lihtsat füüsilist tööd, aga 
ka rutiinset masinate ja seadmetega tehtavat tööd, siis tööülesandeid, mis eeldavad 
juhtimist, teiste inimeste tegevuste korraldamist, konfliktide lahendamist, informat- 
siooni töötlemist, suhtlemist ja paberitööd, teevad sagedamini mitmekülgselt sidus- 
tunud vastajad. Neis ülesannetes vajalikke oskusi on võrdlemisi kerge omandada 
teisi inimesi kõrvalt jälgides, nende tegevuste tulemusi vaadeldes, muude tegevuste 


[6] Tööalase agentsuse indeksi (vt tabel 4.3.7) komponendid olid järgmised: igapäevaste töö- 
ülesannete seotus avaliku esinemisega; uute ideede otsinguga, loovtegevustega; majanduslike, 
rahaliste arvestustega; teiste inimeste tegevuse korraldamisega; juhtimis- ja investeerimis- 
otsuste, strateegiliste valikute tegemisega; kontaktide hoidmise, konfliktide lahendamisega. 

Tabel 4.3.7. Sotsiaalne sidustum 

Crameri V 


0,189 
0,226 


0,193 
0,156 
0,159 
0,158 


Koguvalim 


0,85 
1,87 
7,18 


4,01 
3,69 
0,42 


Nõrgalt 
sidustunud 


0,33 
1,08 


5,16 
3,34 
2,81 


0,20 


Valijana 
sidustunud 


0,75 
1,60 
7,29 
3,68 
3,42 
0,32 


Tarbijana 
sidustunud 


0,82 
2,04 
6,07 
3,93 


4,06 
0,44 


ja mõõdukalt 


sidustunud 


1:27 
2,53 
9,71 
4,74 
4,84 


0,62 


Mitmekülgselt Mitmekilgselt 


ja tugevalt 


sidustunud 


1,79 
3,25 
9,85 
5,46 
4,47 
0,92 


Poliitiline aktiivsus* (10) 


Kodanikuaktsioonides osalemine (7) 
Lehelugemise mitmekesisus (27) 


Tervisekeskne elustiil (12) 


Mahetoidu tarbimine (14) 
Tööalane agentsus (6) 


* See indeks (erinevalt indeksite loetelus tootud üldise poliitikahuvi ja aktiivsuse indeksist) ei sisalda valimistel osalemist, sest valimistel osalemise tunnused 


on juba sotsiaalse sidustumise klastri komponendiks. 


kõrvalpädevustena (nt koosolekutel 
osalemine, keelelised pädevused, arvuti 
kasutamine). Ühekordsete koolitustena, 
mida töötukassa abiprogrammid vahem- 
sidustunutele pakuvad, pole selliste 
oskuste omandamine nii spontaanselt, 
märkamatult ja sujuvalt võimalik kui 
ühel valgekrael tema igapäevatöös. 

Oma elustiili ja -projekte kujunda- 
des kogevad mitmekülgselt sidustunud 
vastajad ka rohkem väliste mõjutajate 
survet oma elukorraldusele. Kuigi kõiki 
sidustumisklastreid on viimastel aasta- 
tel kõige enam puudutanud rahalised 
probleemid ja kaupade-teenuste hinna- 
tõus (keskmiselt 46% ja 50%), on need 
mõjurid ootuspäraselt kõige enam esil 
nõrgalt sidustunute klastri puhul, kuhu 
kuuluvadki kõige vaesemad inimesed 
(vastavalt 60% ja 58%), ja kõige vähem 
tarbijana sidustunute puhul (30% ja 41%). 
Kõige enam on väliste mõjuritega kokku 
puutunud mitmekülgselt sidustunud ini- 
mesed. Mitmekülgselt ja tugevalt sidus- 
tunute klastris on kõige suurem nende 
inimeste osakaal, kes on öelnud, et nad 
on ise oma tõekspidamisi ümber hin- 
nanud (28%, keskmiselt 20%), võtnud 
kuulda ekspertide soovitusi (27%, kesk- 
miselt 14%) ja arvesse võtnud informat- 
siooni, mis hoiatab ohtude eest (23%, 
keskmiselt 10%). Sellest võib järeldada, 
et elukorraldusse muudatusi soovitavate 
infoallikate jälgijate seas on ülekaalukalt 
esindatud just see klaster, sest selles gru- 
pis on rohkem avatust ja vajadust seda- 
laadi soovituste järele, et oma elustiili 

kujundada. Tüüpiliselt on nad ka ise selliste soovituste reprodutseerijad ja edasi- 
arendajad. Mitmekülgselt sidustunute seas on seega kõige enam selliseid vastajaid, 
keda Archer nimetab metarefleksiivseteks (vt ptk 2.4; samuti Seljamaa, 2015). Need 
inimesed tajuvad teistest sagedamini muutusi ning oma erinevate ressursside mit- 
mekesisuse ja rohkuse tõttu on nad ajendatud looma uut tüüpi sotsiaalseid tege- 
vuspraktikaid, mis omakorda haaravad kaasa teisi inimesi. Sestap ei saa eeldada, 
et heasoovlikule informatsiooni pakkumisele järgneb teadlikkuse kasv ja soovitud 
käitumine ühiskonnas laiemalt, sest selle tarbimise ja arvessevõtmise määrab siiski 
valitud eluviisist inspireeritud toimijavõimekus ehk agentsus (eeskätt läbipõimunud 
tegevuste kimp, mis seostub vajadusega teatud infokandjate tarbimise järele, vt ka 
ptk 4.1). 

Mitmekülgselt sidustunud inimesed väidavad ka teistest sagemini, et on muutnud 
oma elukorraldust transpordi, haridus- ja sotsiaalelu ümberkorraldamise tõttu (20%, 
keskmiselt 13%) ning oluliselt ka seadusemuudatuste tõttu (enim nendib seda tarbi- 
jana sidustunute grupp). Ilmselt tuleb aktiivse elustiili harrastajatel ühiskonnaeluga 
kokkupuute tõttu sagedamini elutingimuste struktuurseid kujundajaid lahti mõtes- 
tada. Teistest gruppidest enam on mitmekülgselt sidustunuid mõjutanud kogukond- 
likud ühisettevõtmised, mis on ka loomulik, arvestades, et nad on tüüpiliselt ka 
kodanikuühendustes kaasalööjad. 


4.3.7. LIIKUVUS JA ELUTEMPO SIDUSTUMISE STRUKTUURIDES 


Järgnevalt vaatleme, kuidas suhestuvad sidustumise tüübid aja- ja ruumikasutusega 
ning aja ja ruumi tunnetamisega (tempo, ajastamine, distants, elupraktikate tihene- 
mine ja asendumine). 

Füüsiline ja virtuaalne mobiilsus. Mitmekülgselt sidustunud inimestel on kõige 
mitmekülgsem ja aktiivsem Eesti-sisese ringiliikumise ja välisriikides reisimise koge- 
mus. Seda toetavad struktuurselt piiride avanemine ja reisimisega seonduva taristu 
areng, individuaalselt kõige parem keelteoskus ning kõige kõrgem informeeritus 
teistes maades toimuvast. Nõrgalt sidustunutel on samad näitajad kõige madalamad. 
Nii ringiliikumine kui ka reisimine võtab aega ja nõuab raha. Ootuspäraselt ongi 
mitmekülgselt sidustunutel ajakulu ühest kohast teise sõitmisele kasvanud teiste 
klastrite esindajatest rohkem, kuigi üldplaanis on selles grupis rohkem neid, kelle 
ajakulu ühest kohast teise liikumisele on vähenenud. Vähem sidustunud vastajatel 
on vajadus ringiliikumise järele väiksem. 

Mitmekülgselt sidustunud vastajad on lisaks suuremale füüsilise ruumi ületamise 
võimekusele ka kõige paremini ühendatud virtuaalsete suhtlusvõrkudega. Võimalik, 

et see ongi aidanud neil ringiliikumise vajadust vähendada. Nende kodu on kõige 
paremini varustatud kommunikatsioonivahenditega, nad on mitmekülgseimad 
võrguväljaannete (aga ka ajalehtede, vt tabel 4.3.7) lugejad, nad tunnevad enim 
huvi uudiste, ühiskondlike arutluste, aga ka igapäevaeluliste lugude vastu meedias. 
Mitmekülgselt sidustunute televaatamise harjumused on küll kõige mitmekülgse- 
mad, aga enim kulutavad televaatamisele aega hoopis nõrgalt sidustunud inimesed. 
Kuigi teiste klastritega võrreldes on teler enim aega juurde röövinud just nõrgalt 
sidustunute ajakasutusest, püüavad nad (teistest rohkem) selleks veelgi aega juurde 
leida. Eri klastritesse kuulujate televaatamise eelistused on samuti erinevad. Kui 
mitmekülgselt sidustunute klaster saavutab telekanalite jälgimise mitmekülgsuse 
internetis selektiivselt uudisklippe jälgides (enesekeskne ajastus), siis nõrgalt sidus- 
tunud vaatavad rohkem Tallinna televisiooni (sünkroonne ajastus). Sidustunud ja 
vähesidustunud ajastavad seega oma meediakasutust erinevalt. 

Et televaatamine seondub sünkroonse vaatamise traditsiooniga („Aktuaalset 
kaamerat“ kogunetakse vaatama õhtul kella üheksa ajal), nõuab teler neilt inimestelt, 
kelle ajasurve on suurem, alternatiivide otsimist. Nähtub, et televaatamise arvelt 
hoitaksegi üha enam aega kokku. Televaatamises on nõrgalt sidustunute klaster 
teinud kõige vähem ajakasutuslikke järeleandmisi, kõige enam on vaatamisharju- 
mused muutunud tarbijatena sidustunud noorte hulgas, kellest ligi 20% ei vaatagi 
enam telesaateid telerist. Neil on võimalik televisioonist osa saada neile sobival ajal 
eri internetilahenduste abil. Mitmekülgselt ja tarbijaina sidustunuist nendib 45%, 
et kulutab varasemast rohkem aega internetis. Vähemsidustunuist samal ajal aga 
polegi suur osa üldse interneti kasutajaks hakanud (valijaina sidustunuist 30%, nõr- 
galt sidustunuist 35%). Võimalik, et internetti on kolinud ka kultuuritarbimine ja 
enesetäiendus, millele kõigil sidustumise gruppidel kulub varasemast vähem aega 
(tarbijad eristuvad pikema enesetäiendusele kulunud ajaga, ilmselt oma noorema 
ea tõttu). Kuid ilmselt ei mõjuta üldist ajakulu vähenemist mitte ainult kultuuri- ja 
enesetäienduspraktikate internetti liikumine. Lugemise üldisest langustendentsist 
hoolimata kulutavad sellele enam aega mitmekülgselt sidustunud (16%), nõrgalt 
sidustunuist seevastu 31% ei tegele sellega enam ja 16% ei ole sellega ka varem 
tegelnud. 

Reisi- ja meediakogemused toetavad omakorda kosmopoliitset hoiakut. Kosmo- 
poliitsus ei tähenda tingimata maailmakodaniku identiteeti või globaalset vaadet, 
see võib Becki sõnul väljenduda ka lihtsalt selles, et traditsioonilistest piiridest oma 
ja võõra, rahvusliku ja rahvusvahelise vahel ei peeta kinni, tekivad uued põnevad 
tõlgenduskombinatsioonid (Wimmer ja Ouandt, 2006: 343). Mitmekülgselt sidustu- 
nute identiteet mahutab kõige rohkem erinevaid suhestumisvõimalusi, võimaldades 

teiste sidustumise tüüpidega võrreldes rohkem ühtekuuluvust tunda peaaegu kõikide 
väljapakutud inimgruppidega (nt inimkond tervikuna, sarnaste maitse-eelistustega 
inimesed, endised koolikaaslased, edukad inimesed, sarnaste hobide harrastajad, 
eestlased, Eesti venelased jne)”, v.a vaesed, majanduslikus kitsikuses olevad inime- 
sed, kellega tunnevad teistest rohkem ühtekuuluvust kaks vähem sidustunud klastrit. 
Mitmekülgselt sidustunute kosmopoliitne identiteet ei tähenda, et selles oleks tehtud 
järeleandmisi perekonna ja sõprade ning tuttavatega ühtekuuluvuse arvelt, mida 
eeldaks individualiseerumise teooria. Vastupidi, just need sidemed on mitmekülg- 
selt sidustunutele nende väga mitmekülgses identiteedipagasis kõige olulisemad. 
Ka ajaloolised juured on mitmekülgselt sidustunutele teistest olulisemad — oma 
esivanemaid teatakse oluliselt varasematest ajalooperioodidest kui vähemsidustu- 
nute klastrites. Üldine tendents perega koos vähem aega veeta annab mitmekülgselt 
sidustunute seas vähem tunda. Mitmekülgselt sidustunute klastrites on kõige suurem 
selliste inimeste osakaal, kes leiavad perele samapalju aega kui varem. Samas on 
nõrgalt sidustunute seas teiste klastritega võrreldes kõige rohkem nii neid vastajaid, 
kes leiavad perega suhtlemiseks rohkem aega kui varem, kui ka neid, kel seda aega 
on vähemaks jäänud (polariseerunud võimalused). 

Аја kokkupressimine. Lisaks kõrgele suhestumisvõimele, ,, mahukale hingele“, 
iseloomustab mitmekülgselt sidustunute klastreid ka mahukas aeg. Teistest klastri- 
test enam kulutavad mitmekülgselt sidustunud aega peaaegu kõikidele tegevustele, 
sh tööalasele tegevusele ja enesetäiendusele, meediatarbimisele, raamatute lugemi- 
sele. Aja kokkupressimise oskus ja vajadus aga ei puuduta üksnes tempoka eluga 
inimesi mitmekülgselt sidustunute klastritest. Mille arvelt see lisaaeg leitakse? Millest 
on loobutud? 

Kõigis sidustumise gruppides on töölkäivate inimeste hulgas töötegemisele kuluv 
aeg suurenenud. Kui vaadelda mitmekülgselt sidustunud klastreid koos, siis selgub, 
et nende seas on tööle enama aja pühendamine kasvanud kõige vähem. Kõige roh- 
kem esineb seda nõrgalt sidustunute seas. Peab siiski mainima, et nõrgalt sidustu- 
nute hulgas on 28% selliseid, kes enam ei tööta, ja 15%, kes pole seda väidetavalt ka 
varem teinud. Erandlikult on ka mitmekesiselt ja mõõdukalt sidustunute seas 22% 
neid, kes hetkel ei tööta. Perega suhtlemisele on kõigis sidustumisgruppides hakatud 
vähem aega kuluma. Kodustele toimetustele kulutavad üllatuslikult kõige rohkem 


[7] Meie-tunnet peiliti ankeedis 29 sotsiaalse grupi põhjal: kolmega neist tundis teistest 
rohkem ühtekuuluvust tarbijana sidustunu, ühega – vaestega – kaks nõrgemalt sidustunud 
klastrit, ülejäänud 25-ga emb-kumb mitmekülgselt sidustunud klastritest. 

aega mitmekülgselt sidustunud. Kuid kodustele majapidamistöödele on hakanud 
keskmiselt rohkem aega kulutama nõrgalt ja valijana sidustunud, mis võib väljen- 
dada muude ajakasutust dikteerivate tegevuste rolli vähenemist. Sõpradega suht- 
lemise arvelt on ajavõit kasvanud ligi pooltel vastajatel. Teistest vähem on sõprade 
arvelt aega kokku hoidnud mitmekülgselt ja mõõdukalt sidustunud. Võib öelda, et 
autonoomsema, teistega vähem arvestava eluviisi teket juhib nõudlikum tööelu ja 
sotsiaalsete suhete kolimine internetti. 

Mitmekülgselt sidustunute seas on teiste gruppidega võrreldes enam inimesi, kes 
kulutavad kaubandusvõrgus vähem aega kui varem (36%), ajakulu on kasvanud vaid 
15%-1 mitmekülgselt sidustunutel. Selle taga ei ole ilmselt mitte vähenenud vajadu- 
sed (tarbimislik ükskõiksus on sellel grupil väga madal, vt tabel 4.1.4 ptk 4.1), vaid 
kasvanud konkurents ajakasutusele ja internetikaubamajade võimalused. 

Tarbijana sidustunute grupp, kelle hulgas domineerivad noored, kulutab teistest 
rohkem aega hobidele. Isegi kui selleks on vanemate poolt pealesurutud klaveriõpin- 
gud, võib huviringides osalemine olla hea teeots hilisemateks elustiililisteks siireteks 
sidustunumate inimeste gruppidesse. Seetõttu on oluline, et ka vähem sidustunud 
inimeste lastel oleks ligipääs institutsionaliseeritud huviringidele. Tarbijana sidus- 
tunute ajakasutust iseloomustavad peale hobide ka õppimisele, välimusele, spordile, 
sõpradele, internetile ja ostlemisele kulutatud, aga ka transpordis veedetud aeg. Teis- 
test gruppidest enam tegelevad tarbijana sidustunud ka puhkamisega. Samadele asja- 
dele, millega tarbijad juba niigi rohkem tegelevad, püüavad nad ka aega juurde saada. 

Ajataju. Ajakasutust ja -tunnetust analüüsivatest indeksitest (vt tabel 4.3.6) jää- 
vad silma eespool juba mainitud tendentsid. Kui mitmekülgselt ja tugevalt sidustu- 
nud kannatavad kõige enam ajapuuduse all, sh tunnistavad kõige rohkem raskusi 
leida perega ajaveetmiseks ühist aega, märgivad kõige enam kroonilist ajavaegust ja 
ületöötamist, püüavad oma ajakasutust kõige sagedamini soovitud tegevuse heaks 
ümber korraldada ja leiavad kõige vähem aega puhkamiseks, siis nõrgalt sidustu- 
nutel on samad näitajad skaala vastandotsas. Neil on kõige rohkem ka sellist aega, 
millega neil pole midagi peale hakata. Siiski pole siin seosed päris ühesed, sest võrd- 
lemisi lähedal nõrgalt sidustunute klastrile on ka mitmekülgselt, aga mõõdukalt 
sidustunute klaster. Näiteks kannatavad mitmekülgselt ja mõõdukalt sidustunud 
vastajad kõige vähem üldise ajapuuduse all, perega ühise aja leidmise võimalused on 
peaaegu kõige paremad, peaaegu kõige vähem tuleb ette kroonilist ajavaegust ja üle- 
töötamist. Selle põhjuseks on ilmselt mitmekülgselt sidustunud klastrite erinevused 
isiklikes eluprojektides. Kui tugevalt sidustunud on aktiivsed kodanikuühendustes 
(ja mitte ühes, vaid keskmiselt koguni kolmes eri valdkonna vabaühenduses), siis 
lisab see ambitsioon nende ajakasutusse juurde peaaegu ühe lisatöökoha. Mõõdukalt 

sidustunutest paljud aga ei käi tööl. Ajapuuduse tunnetus ei pea tulenema otseselt 
mitte sellest, et isiklik elu elamata jääks, vaid et on tugev tahtmine osaleda ka teistel 
rinnetel, kuigi pere ja kodu praktilised vajadused ei kao kuhugi. Aja kulg ja aja- 
puudus on eriti teravalt teadvustatud tugevalt ja mitmekülgselt sidustunud grupis. 
Mitmekülgselt ja mõõdukalt sidustunud grupp on enam pühendunud iseenese ja 
lähedaste eluprojektide elluviimisele — seega on ambitsioonid ja naudingud seotud 
põhiliselt nende tegevustega, millele loomupäraselt aega kulutatakse. 

Võrdelist seost ajakasutuse ja sidustumise vahel segab veel üks erand. Tarbijana 
sidustunute klaster on ajakasutuse harjumustelt pigem sarnane mitmekülgselt ja 
tugevalt sidustunutega – noorte inimeste aeg on võrdlemisi ülekoormatud. Tarbijana 
sidustunud eristuvad sealjuures kõrgeima skooriga rööptegutsemises, aga samal ajal 
ka puhkamises ja lõdvestumises. Noorte eluviis on ilmselt sõltuvam väliste kohus- 
tuste (nt kool, töökoht, huviringid) vähesematest ajastamisvõimalustest, kuid on 
samas tsüklilisem, võimaldades rohkem eristada puhke- ja tööaegu. Elupraktikad 
ei ole neil nii mitmekülgsed, otsustamine on autonoomsem (vt ptk 4.3.5). 

Aja- ja ruumikasutuse andmed väljendavad polariseerumist sidustumise klast- 
rite äärmuste vahel. Mitmekülgselt sidustunutel kasvab ringiliikumise ulatus ja aja- 
kasutuse tihedus. Sotsiaalsete praktikate mitmekesisus saab kasvada virtuaalsete ja 
desünkroonsete (meedia)praktikate toel, nii on võimalik teha mitut asja korraga, 
sh toimija jaoks sobivas järjekorras. Aktiivne ja mitmekülgne meediatarbimine, mis 
on tingitud kõrgest refleksiivsusest, isiklikest elustiililistest vajadustest ja tehnoloogia 
arengust, aitab tunda ühtekuuluvustunnet peaaegu kõikide inimgruppidega. 

Vähem sidustunud klastrid, kelle eluviisi iseloomustab etteantud struktuursete 
oludega kohanemine, on paiksemad ja tarbivad järjest vähem kultuuri ja meediat, 
keskendades oma tähelepanu rohkem sünkroonsele suhtluskanalile — televisioonile. 
Vähemsidustunutel, kes käivad tööl, on sellele hakanud teistest enam aega kuluma. 
Kasvanud on ka koduse majapidamise toimetustele kuluv aeg, mis on vanemate ini- 
meste puhul põhjendatav mitme senise tegevuse äralangemisega pensionile jäämise 
või halva tervise tõttu. Huvitav on vähemsidustunute väiksem võime leida vabale 
ajale kasutust. See väljendab ilmselt ühtviisi nii madalat toimijavõimekust kui ka 
väheseid sotsiaalseid sidemeid ja eeskujusid, mis ahvatleksid end jäljendama. See 
on otseselt tingitud ka sellest, et nõrgalt ja valijana sidustunud elavad sagedamini 
maapiirkondades ja väikelinnades, kus on väiksem teenuste, liiklemisvõimaluste ja 
interneti kättesaadavus, aga ka väiksemad sissetulekud. 

4.3.8. KOKKUVÕTE 


Meie analüüsi olulisim järeldus on, et sidustumist edendab sidustumine ise. Selle 
mehhanismiks võib olla sotsiaalse praktika inspireeriv-kaasakiskuv mõju, aga ka 
praktikatest sündivas indiviidide võrgustikus kasvav vastastikune nõudlus („Kuidas 
nii, et sa ei tule meie üritusele?“). Sidustumist toetab ka kiiret elu teenindav taristu, 
mis piisava ressursi olemasolul lihtsustab toimija ligipääsu sotsiaalsetele tegevus- 
tele (nt võib toimija osta küllaminekuks koogi lähimast kohvikust, kasutada töö 
või partneri leidmiseks sotsiaalvõrgustikku ja reisimiseks järjest mitmekesisemaid 
lennuliine). Selleks võib olla ka uue praktika komponendi tuttavlikkus, mis lihtsus- 
tab mõne praktika omandamist teisega võrreldes või maskeerib sellega kaasnevat 
ajasurvet (nt tarbimise või projektijuhtimise praktikad). Mehhanismiks võib olla 
ka praktika desünkroniseeritavus, mis aitab teha mitut asja korraga toimija jaoks 
sobivas kombinatsioonis ja järjestatuses. Inimene, kes on juba sidustunud, on seega 
tõenäolisemalt enam kaasa haaratud ka ülejäänud eluvaldkondadesse, nt on sidustu- 
numad aktiivsemad kodumajapidamise ja tervisega seotud praktikates, poliitilistes 
ettevõtmistes ja kodanikuaktsioonides, aga ka nii vabatahtlikul kui ka palgatööl 
(täites rohkem valgekraedele tüüpilisi tööülesandeid). Tööalase agentsuse indeksiga 
seotud analüüs näitas, et ka tööalased juhtimispraktikad on läbi aastate kuulunud 
mitmekülgselt ja tugevalt sidustunute pagasisse, koondudeski sinna aasta-aastalt 
üha enam. Ajaliselt omavahel kombineeritavad tüüpilised valgekrae tööülesanded 
(rahaline arvestus, aruanded, ettekanded, koosolekute juhtimine, inimeste juhtimine 
jms) võimaldavad nende täitmise jälgijail imiteerimise vormis omandada kiirelt uusi 
oskusi, kuid toetavad ka toimija enese valikuist lähtuvat tegevuste ajastust, intensiiv- 
sust ja tempot. Inimesed, kelle töö on ühekülgne ja sünkroonses ajas kujundatud, 
saavad refleksiivselt jälgida ja jäljendada vähesemaid töölõike. Kui valgekrael on 
võimalik tööd tehes pidevalt katsetuslikult õppida (morfogeneetilised sidemed), 
sest ta enda ja kolleegide töötulemused kujundavad tööle seatavaid eesmärke, siis 
sünkroonselt ajastatud lihttöö tegija ei saa oma töölõike nii kergesti muuta, sõltu- 
des kellegi teise otsustest isegi siis, kui toimija lahendaks olukorrad ise muul moel 
(morfostaatilised sidemed). Selline sunnitud abituse keskkond edendab agentsust, 
mis Archeri arvates kujundab indiviidis kas normatiivset sõnakuulekust või vähest 
ettevõtlikkust (vt Archeri refleksiivsuse laadide käsitlus ptk 2.4). Nii väheneb ka 
hõredamas sotsiaalses struktuuris toimija võimekus muutustele reageerida või neid 
ise teadlikult luua. 

MeeMa andmed näitavad, et ühiskonda sidustumise elustiilimustrid ennustavad 
eneseväljenduslike elupraktikate järgimise võimet oluliselt paremini kui sissetulek 

või hinnang oma sotsiaalsele positsioonile. See järeldus võiks sobituda Giddensi 
ja Becki teoreetilise eeldusega, et võimel väljendada end elustiili abil on (erinevalt 
sissetulekust) ühiskonnas indiviide võrdsustav mõju. Paraku on näha, et ka elustiili- 
sidemed on jaganud eeliseid eeskätt neile, kelle sotsiaalne toimetulek oli kõrge juba 
varem, võimaldades teistest enam võita ka ühiskondliku taristu arengust. Aja- ja 
ruumikasutuse andmed väljendavad polariseerumist sidustumise klastrite äärmuste 
vahel. Mitmekülgselt sidustunutel kasvab ringiliikumise ulatus ja ajakasutuse tihedus. 
Tunnetatud ajapuudus ei näita samas, et aja desünkroonne ümberkorraldamine 
tugevalt ja mitmekülgselt sidustunuid ainult rõõmustaks. Kuigi mitmekülgsemalt 
sidustunud leiavad muutustest rohkem rõõmustavat kui kurvastavat, tajuvad nad 
teistest enam muutuste aeglustumist. Võib arvata, et kui 2002. aastal said mitmekülg- 
selt sidustunud ise muutusi kujundada ja oma praktilises tegevuses tajuda kontrolli 
tempo üle, siis nüüdseks on see grupp tegevuste mitmekesistumise ja tempo kasvu 
tõttu oma tiheda ja keeruka sotsiaalsete suhete võrgustiku n-ö vaba ressursi ära 
kasutanud. Seda näitab ka ajakasutus, mille ümberkorraldamisega tuleb just mitme- 
külgselt ja tugevalt sidustunud grupil pidevalt tegeleda. Nende elus on teistest vähem 
puhkust, rohkem rööptegutsemist, enam teadvustatud ajapuudust. 

Archeri käsitlus aitab mõista, et elustiilivõime ei ole küsimus horisontaalsest ega 
vertikaalsest võrdsusest, vaid inimese sotsiaalse positsiooni suhestumisest uuen- 
duslike ja alalhoidvate struktuuriliste protsessidega. Mida enamaid struktuurilisi 
positsioone peab inimene tegevuslikult silmas pidama, seda pingestatumad on tema 
ajalis-ruumilised ressursid. Küsimus on, milliste sidemete arvelt tuleb ressursside 
lõppedes enam järele anda — kas morfostaatiliste (nt põlvkondlikud suhted, põlised 
kodanikuühendused) või morfogeneetiliste (loobumine äriideest, ettevõtmisest) 
(vt joonis 4.3.8). Seega pole oluline üksnes sotsiaalsete sidemete mitmekülgsus 
või tugevus, vaid ka uuenduslike ja alahoidvate sidemete suhe toimija tegevuste 
struktuuris. Sellise eelduse sissetoomine aitab paremini mõista nooruslike tarbijana 
sidustunute sobimatust muidu võrdväärsete seoste komplekti, milles tihedama ajalis- 
ruumilise tegevustikuga inimesed on väliselt hinnates igati edukamad kui hõredama 
praktikate struktuuriga inimesed. Tarbijad on küll samuti haaratud rööptegutsemisse, 
kuid võrdlemisi ühekülgsemais praktikais, mis paiknevad ühtlasi struktuuriuuen- 
duslike protsesside maastikul. Siit leiab põhiliselt internetikasutuse, eneseteadlikud 
hobid ning suhtlemise välismaal asuvate tuttavate ja sõpradega (vt joonis 4.3.8). 
Kahe mitmekülgselt sidustunud klastri vastandlikud hinnangud ajale väljenduvad 
samal joonisel paigutuses optimaalse ajalis-ruumilise tiheduse suhtes. Kui mõlema 
klastri sotsiaalsetes praktikates on nii uuenduslikke (nt internetis toimetamine) kui 
ka alalhoidlikke praktikaid (nt püüe hoida elus ajaloolisi sidemeid), on tugevamalt 

Joonis 4.3.8. Sidustumise gruppide tegevuspraktikate ja elustiilivalikute 
valdav roll alalhoidlike ja uuenduslike struktuuriprotsesside arengus 


Struktuuriuuenduslike protsesside 
jõustamine 


Tarbijana 
sidustunud 


Alalhoidlike 
ideoloogiate ja 
institutsioonide 
hülgamine M 
Ülepinge 


Mitmekülgselt 


ja tugevalt 
Uuenduslike tegevuste 
hülgamine 
Valijana sidustunud 
Mitmekülgselt 


sidustunud 
ja mõõdukalt Tegevuste soodsaim ajalis-ruumiline tihedus 
sidustunud 


Nõrgalt sidustunud 


Alalhoidlike protsesside 
jõustamine 


sidustunutel ilmsem sundus teha valikuid kas alalhoidlike või uuenduslike tegevuste 
kasuks. Nõrgemalt sidustunud gruppide asetus joonisel jääb peamiselt alalhoidlike 
protsesside jõustamise teljele, sest nende sidemed muutustega kaasaliikuvate gruppi- 
dega on vähenemas, ressursse muutuste enese kasuks pööramiseks on vähe. Valijana 
sidustunud, kelle ajakasutus on pingestatum, on paigutatud tegevuste ajalis-ruumili- 
selt tiheduselt nn võimete piirile. Et valijana sidustunutel on rohkem sotsiaalsetesse 
tegevustesse haaravaid tegevusi (poliitiline aktiivsus, organiseeritud, kultuurilised 
praktikad jms), võib eeldada, et nad on võimelised looma n-ö vastupanustruktuure, 
millega uuenduslikele protsessidele vastu astuda. 

Aastate jooksul on kasvanud erinevus eestlaste ja venekeelsete elanike elustiilises 
sidustumises. Eestlaste seas on muutused sotsiaalsetes tegevustes põlvkondi ühe- 
taolisemalt kaasa haaranud kui venekeelsete vastajate seas. Venekeelse elanikkonna 
põlvkondade suhe muutustega on oluliselt vastuolulisem ja põlvkondi lõhestavam 
kui eestlaste puhul. Võib väita, et noored ja eestlased on morfogeneetiliste protses- 
sidega mitmekülgsemalt kaasa tõmmatud, vanemad ja venekeelsed vastajad on aga 

enam haaratud morfostaasi taastootvatesse praktikatesse. Tugevamaks on muutunud 
ka hariduse lõimumine sidustumisega. Kahtlemata kasvatab ülikool tudengi sotsiaal- 
set võrgustikku, mis võib omakorda inspireerida elustiilivalikuid. Ülikooli võidakse 
tulla aga ka möödapääsmatu tööalase surve pärast — haridus iseenesest ei pruugi 
jõustada indiviidi pärastisi morfogeneesi panustavaid valikuid. 

Sotsiaal-demograafilised muutused sidustumises on põhjendatavad elukaarelise 
lülitumisega ühiskonna komplekssuse arenguisse. Elukaar on kui konteiner, millesse 
saab kronomeetriliselt kokku pakkida individuaalset aega täitvaid sotsiaalseid tege- 
vusi, kuid mis iseenesest ei ajenda indiviidi sotsiaalseid sidemeid arendama. Selleks 
tõmbejõuks on sotsiaalsed sidemed ise, mis eeldavad ühelt poolt, et indiviid on 
iseseisvunud, teisalt annavad noorele ette tingimused, mis teda valikute tegemisel 
inspireerivad. Noorte uuendav mõju ühiskonna struktuurile tuleneb nende kõrge- 
mast autonoomsusest isiklike valikute langetamisel, mis aitab mööda minna morfo- 
staatilistest takistustest ja jõustada struktuuriuuenduslikke elupraktikaid. Elustiili- 
list sidustumist mõjutab seejuures kindlas elukaarelises etapis oleva populatsiooni 
arvukus. Võib arutleda, kas noorte vähenev arvukus toetab morfostaatilisi arenguid 
(vanemad põlvkonnad dikteerivad nooremale vähemusele oma reegleid) või morfo- 
geneetilisi arenguid (noorte vähesus sunnib vanemaid põlvkondi muutuma). 

Huvitav on see, et 2002. aastal küsitletud väga ühekülgselt sidustunud noorte 
seast arenes hiljem välja arvestatav mitmekülgselt sidustunute grupp. Tõenäoliselt 
annab tarbijana sidustumine (see on nooremale põlvkonnale endiselt kõige tüü- 
pilisem praktikate kimp) piisava edukogemuse täiendavate valikuliste sidemete 
arendamiseks muutuva struktuuri tingimustes. Kui 12 aasta tagused võrdlemisi 
ühekülgselt sidustunud noored on arenenud koos ühiskonna struktuurimuutusega 
võrdlemisi mitmekesiselt sidustunuteks, siis tänased noored alustavad eelkäijatest 
palju ajatihedama elustiilivalikute komplektiga. Nad on sündinud komplekssemasse 
sotsiaalsesse struktuuri ja see väljendub vahetult nende praktikates. Tänaste noorte 
sotsiaalsetes sidemetes on seega ka rohkem morfostaatilisi sidemeid. Mitmekülg- 
sem ja aktiivsem eluviis võib tuleneda vanemate kasvanud ootustest lapsepõlvele 
(arendavad huviringid, CV-edendamine), aga ka vastupidi, vanemate pidevast len- 
nus viibimisest (millega seondub vajadus iseseisvalt hakkama saada). Seega võib 
polemiseerida, kas elustiilist tingitud tihenemine ühiskonnas on vabanenud aja ja 
ressursside kõrvalmõju või on sellised sotsiaalseid sidemeid loovad tegevused reakt- 
sioon archerlikule ühiskondlike struktuuride üha kiirenevale muutumisele. Sel juhul 
võiks neid vaadelda indiviidi vastureaktsioonina sotsiaalsete tõdede ja sotsiaalsete 
tegevuste ühildamatusele, püüdena tegevuslikult kokku siduda nii uuenduslikke kui 
ka alalhoidvaid struktuuriprotsesse. 

Kui vanus eristab sidustumise mustreid järjest vähem, siis seos sidustumise ja 
soo vahel on tugevamaks muutunud (naised on sidustunud kiiremas tempos), samas 
pole see tendents rahvuse ja haridusega võrreldes nii tugev. Mõlemas mitmekülgselt 
sidustunud rühmas on naised selges ülekaalus. Kuigi naised märkavad sotsiaalse 
struktuuri ettekirjutamata võimalusi ja ebakõlasid (mis väljendub nt aktiivsemas 
kodanikuühiskonda panustamises) rohkem, võib nende tegevuste struktuuri dünaa- 
mika olla jõudnud punkti, kus tuleb valida struktuuri suhtes uuenduslike ja alalhoid- 
vate sidemete vahel. Meeste praktikad võivad loomult olla ühekülgsemad, mis võib 
olla eelis morfogeneetilise jõuga praktikatele ümberlülitumisele — tagasihoidvaid 
sidemeid on vähem. Võib eeldada, et vähemsidustunute klastritesse on analüüsi- 
meetodi tõttu sattunud ka võrdlemisi hea hüppevõimega inimesi. 

Mitmekülgselt sidustunutel on lisaks hilismodernsetele voolavatele ja ajutis- 
tele sidemetele ning praktikatele olemas ka traditsioonilised modernse ühiskonna 
sidemed. Näiteks on neile oma globaalsetest suhetest hoolimata endiselt (ja teistest 
enam) kõige olulisemad pereliikmed ning sõbrad-sugulased, suguvõsa ajalooline 
identiteet, meediatarbimisest pole lahutatud kanaleid, mis eeldavad sünkroonset 
ajakasutust jne. Sestap võib ka öelda, et mitmekülgselt sidustunud toimijad vajavad 
enda kõrvale maailma, mis püsiks paigal vähemsidustunute staatilisema elukorral- 
duse toel. Tulles tagasi peatükki alustava surnuaiapüha näite juurde — vana maailm, 
milles traditsioone elus hoitakse, peab mitmekülgselt sidustunu identiteediloome 
jaoks olemas olema, selleks et seda oleks võimalik vajadusel endale sobival ajal kasu- 
tada (nt kutsuda ellu lapsepõlvemälestusi, uurida sugupuud ja taastoota selle lugusid, 
tähistada kiriklikke pühasid). Analüüsides ajakasutuses toimunud muutusi, võib 
aga eeldada, et aja tihenemine on loonud sotsiaalsetes sidemetes rohkem eeldusi 
selleks, et mitmekülgselt sidustunute kokkupuuted vähem sidustunud inimestega 
väheneksid. Tegevusi, mille raames nad üksteisega kokku võiksid puutuda, on järjest 
vähem (sh ühiseid või sarnaselt sooritatavaid tegevusi). Jäänud on nt ostupraktikad 
kaupluses, mäluüritustel osalemine jms. 

Samas tuleb aga küsida, mida tihenev aeg ja vajadus rohkem korda saata võiks 
tähendada sotsiaalsele struktuurile. Sotsiaalsetes suhetes toimuva kiirenduse tõttu 
kohtuvad mitmekülgselt sidustunud veelgi enamate inimestega, kelle eeskujul kohan- 
datakse refleksiivselt oma eluprojekte. Kuigi on näha mõningast nihet sidustumise 
kasvu poole laiemalt, pole võimalik öelda, kas see haarab tasapisi kaasa indiviide 
ka vähemsidustunute gruppidest või jääbki mitmekülgselt sidustunute grupp n-ö 
edasi tihenema. Ja kas siin on veel selleks ruumi, kui vaadata 2014. aasta andmete 
põhjal esiletulevat osaluse kahanemist kõige sidustunuma klastri indeksites (joonis 
4.3.3). Võimalik, et enese tugevatesse tegevuslikesse kütkeisse ahvatleda laskmine on 


404 


4.3. SOTSIAALNE SIDUSTUMINE 


hakanud muutustele reageerimist takistama – aktiivsest ja mitmekülgsest tegutse- 
misest hoolimata tundub mitmekülgselt sidustunutele muutuste tempo palju aeg- 
lasem kui varem. Mitmekesised ja tugevad sidemed on duaalsed — neid on raske 
katkestada, sest nendes osalemine on muutustega toimetuleku ja enesemuutmisele 
ülesehitatud identiteedi säilimise garantii. Kui ühiskonnas peaks tekkima vajadus 
suurte muutuste järele, on need sidemed takistuseks, sest ka uuenduslikes tegevustes 
kehtestuvad alalhoidlikud struktuurid, mis hoiavad sotsiaalset struktuuri paigas. 
Mitmekesiselt sidustunutel on seega ka väga raske oma elutempot kujundada, sest 
nende identiteet sõltub silmatorkavatesse tegevustesse haaratusest. Aeglustamine eel- 
daks mittetegutsemist, mida on keeruline jäljendada (jäljendamine on aga praktika 
tekke põhimehhanism). Muutusteks on vaja ka võimeid ja võimalusi olemasolevaid 
sidemeid hüljata. 

Muutustega kaasaliikumine eeldab ka tõlgendusviiside kohandamise võimet. 
Kuigi mitmekülgselt sidustunute suhtlusvõrgustik on elustiililiselt mitmekesine, 
ei pruugi see tähendada, et nende sotsiaalse elu tõlgendamisvõimaluste mitmekesi- 
sus on kõrge. Vajadus aega kokku pressida suurendab vajadust kiiresti otsida, ana- 
lüüsida ja sünteesida erinevat tüüpi informatsiooni. Sellega kaasneb oma elustiili 
vajadustele paremini vastava, lihtsamalt kättesaadava ja kergemini töödeldava info 
eelistamine, aga ka sarnasemalt mõtlevate, kuigi väliselt väga erinevate (kosmo- 
poliitse hoiakuga) inimestega suhtlemine. Kui liita siia juurde vahetutele sotsiaalse- 
tele suhetele kulutatud aja vähenemine, võib eeldada, et mitmekülgselt sidustunute 
võime muutusi tõlgendada väheneb, sest kiirenev tempo kasvatab sidemeid eelkõige 
nende inimeste vahel, kelle mõtlemis- ja käitumispraktikad on sarnased. Sarnaste 
inimeste vaheliste sidemete kasv võib luua ühiskonnas sotsiaalsete sidemete saare- 
kesi, mille vahel pole häid ühendusteid ega tõlkimisvõimekust. 

Calhoun (2003) toob välja, et kosmopoliidid kipuvad eirama sotsiaalset reaal- 
sust ja indiviidide ühtsustunde realiseerimise erinevaid mehhanisme. Calhouni 
kirjeldatud kosmopoliitse klassi käsitlused on kooskõlas MeeMa andmetega. Meie 
andmetest tunneb ära nii tema kirjeldatud ekstreemsete kui ka mõõdukate kosmo- 
poliitide dimensiooni. Esimene neist käsitleb teistele inimestele sotsiaalsete ette- 
kirjutuste tegemist moraalse kohustusena. Peatükis 4.1.5 on vaadeldud seda, kui- 
võrd kiidavad vastajad heaks inimeste elustiili ümberkujundavate mehhanismide 
rakendamise vajalikkust, nt tervislikuma tootesortimendi kujundamise, aktsiiside 
ja trahvide tõstmise, eksperdinõuannete järgimise jms. Eri gruppide seast kiitis eri- 
nevate sekkumiste vajalikkuse teistest enam heaks mitmekülgselt sidustunute rühm. 
Samas on just mitmekülgselt sidustunutel kõige enam oskusi, võimalusi ja ressursse 
nende järgimiseks või kaasmõju talumiseks. Käesolevas peatükis väljendub ka teine, 

mõõdukate kosmopoliitide dimensioon, mille kohaselt kosmopoliitne hoiak lähtub 
võimalusest osa saada globaliseeruva ühiskonna mitmekesistest ,,kodakondsustest*, 
olla erinevuste suhtes tolerantne ning neid nautida. Seda peegeldab mitmekülgselt 
sidustunute võime tunda ühtsustunnet peaaegu kõikide sotsiaalsete gruppidega. 

Kui mitmekülgselt sidustunud suhtlevad pigem omavahel, siis nõrgalt sidustu- 
nute suhtlusringkond on ilmselt oluliselt väiksem, nagu ka gruppide mitmekesisus, 
kellega end samastada (see võib muidugi üksteiseleidmist lihtsustada). Samas võib 
neil olla sidemeid mitmekülgselt sidustunud inimestega kahanevate põlvkondlike, 
perekondlike või tööalaste (alluvus)suhete kaudu. Et nende ühekülgsed ja nõrgad 
sotsiaalsed sidemed ei võimalda neil kokku puutuda sotsiaalsete praktikate rikka- 
liku mitmekesisusega, siis ei saa vähemsidustunud olla sama tempokad jäljendavas 
õppimises ega olla kaasa tõmmatud muutuste voogu, kus üks asi viib teiseni. Nende 
võime muutusi mõista, neist rõõmu tunda on oluliselt väiksem (vt ka tulevikuvaadete 
ja ohutaju kohta ptk 2.4). Võib oletada, et kui mitmekülgselt sidustunud näevad oma 
identiteeti vana ja uue maailma (rahvusriigi ja piirideta maailma) lõimingus ja nende 
kooseksistentsi võimalikkuses, siis vähemsidustunud näevad seda pigem tuttavlike 
sotsiaalsete struktuuride taastamises. 

Mitmekülgselt sidustunud inimeste aja kokkuhoid tuleneb ka sellest, et nende 
sotsiaalsed praktikad hõlmavad endas rohkem tarbimist (sh infotarbimist), eden- 
dades nii rohkem ühiskonnas vähem märgatavaid ja pikema ahelaga sotsiaalsete 
sidemete võrgustikke, millest tarbitavad tooted ja teenused pärinevad. Näiteks osa- 
ledes lisaks põhivajadustele ka selliste toodete ja teenuste tarbimises, mille taga on 
rohkem oskusteavet, erinevaid ressursse, kaugeid vahemaid jm, jõustavad sidustu- 
nud oma praktikate abil rohkem sidemeid eri tegutsemissfääride, majandusharude, 
tootmistsüklite ja geograafiliste piirkondade vahel. Mitmekülgselt sidustunute 
mahukas hing ja empaatiavõime ei tähenda, et nende reaalne tegevus lõimiks vähem 
sidustunud inimesi enam sotsiaalse struktuuriga. Vähemsidustunutel ei ole nii palju 
võimalusi elitaarsete toodete-teenuste tootmisahelatesse lülituda. Nende eneste elu- 
projektid, mis võivad olla seotud nt heaks vanaemaks olemisega, pere eest hea seis- 
misega, koduse elu korraldamisega, ei pruugi realiseeruda, sest neil pole piisavalt 
ressursse vastata institutsionaliseeritud ootustele elustiili suhtes (morfostaatiline 
taastootmine põrkub morfogeneesi protsessile). Näiteks pole neil vahendeid, aega 
ega keeleoskust välismaale kolinud lähisugulaste külastamiseks. 

Oludes, kus eri ühiskonnagrupid tunnevad üha enam vajadust suurte muutuste 
järele, on nende esilekutsumine üsna keeruline tihenenud sotsiaalse struktuuri 
tõttu, kus võim sotsiaalsete praktikate üle on egalitaarne (paljude sarnaste toimijate 
igapäevaelulistesse toimingutesse peidetud) ja samal ajal polariseeriv (sarnasusest 

inspireeritud ja erinevusest tõukuv). See suurendab möödarääkimisvõimalust, lõhub 
avalikkuse areene ja toetab jätkuvat polariseerumist (vt sotsiaalse sidustumise ja 
poliitiliste valikute vahelisi seoseid ja arenguid ptk 2.3 ja 2.4). 

Oluline roll ühiskonna strukturatsioonis võib aga olla ka inimestel, kes on sot- 
siaalsete sidemete vähesuse, kuid kõrge autonoomia ja refleksioonivõime tõttu või- 
melised kaasa liikuma muutustega, mis lubavad neile tasu oskusliku eneseväljenduse 
eest. Sel moel võib noorem tarbijana sidustunud põlvkond, kes oma tarbimisprak- 
tikatega surub peale nutifonid ka neid ignoreerida püüdvatele vanematele ja inter- 
neti oma vanavanematele, kujundada ümber sotsiotehnilisi süsteeme, mille ümber 
sotsiaalne reaalsus kujuneb ja mis seda ise kujundavad. Et tarbijana sidustunutel on 
kõige rohkem välismaal töötamise kogemusi, seal kõige rohkem tuttavaid ees ja ka 
soov sinna liikuda kõige suurem, võib eeldada, et noorte arenev elustiil võib mõju- 
tada ühiskonna strukturatsiooni nii uuendavalt — luues kohapeal uusi sotsiaalseid 
sidemeid, mis vanemate põlvkondade tõekspidamistest ei hooli — kui ka väljakuju- 
nenud suhteid kinnistavalt, jättes polariseerunud grupid omavahele kemplema ning 
otsides eneseväljenduseks võimalusi mujalt kui Eestist. Kui rahvusriigi võimalused 
noort põlvkonda sotsialiseerida vähenevad, võib see aidata noori globaliseeruvate 
jõudude poolt kaasa tõmmata, mis ilmselt omakorda võib kiirendada ühiskonna- 
korralduses uue, n-ö desünkroonse ajakasutusega telje väljakujunemist. See võib 
tähendada, et noorte värskendavat mõju ühiskondlikule struktuurile ei tule Eestis 
oodata vahetult, vaid globaalsel tasandil toimuvate kaudsete ja ootamatute struk- 
tuuriliste protsesside kaudu (Archeri vaade). 

LISA 


Tabel 4.3.8. Sidustumisklastrite moodustajatunnuste keskmised 2002-2014 
Sulgudes skaala pikkus; p<0,001 


Mitme- Mitme- 
külgselt ja külgselt ja 
tugevalt mõõdukalt Tarbijana Valijana Nõrgalt 
sidustunud | sidustunud | sidustunud | sidustunud | sidustunud 
2002 
% koguvalimist 6 16 17 29 32 
Sotsiaalne elu (6) 2,70 2,53 4,23 1,62 1,91 

Mitme- Mitme- 
külgselt ja külgselt ja 
tugevalt mõõdukalt Tarbijana Valijana Nõrgalt 
sidustunud | sidustunud | sidustunud | sidustunud | sidustunud 
Konsumerism (8) 1,14 1,26 173 0,59 0,78 
Ühendustes osalemine (11) 4,28 0,66 0,46 0,42 0,29 
Looduspraktikad (4) 2,43 2,30 4,77 1,83 1,29 
Valimistel osalemine (6) 4,76 5,41 0,76 5,16 0,65 
Kultuuriosalus (12) 4,15 5,48 4,81 172 1,55 
2005 
% koguvalimist 6 14 16 27 37 
Sotsiaalne elu (6) 2,78 2,77 3,94 171 1,87 
Konsumerism (7) 2,31 1,95 2,49 1,01 1,26 
Ühendustes osalemine (12) 5,01 1,52 1,47 0,92 0,78 
Looduspraktikad (4) 2,15 2,09 1,40 1,61 1,27 
Valimistel osalemine (6) 4,04 5,26 0,95 5,21 0,91 
Kultuuriosalus (12) 4,03 5,55 5,00 1,73 1,36 
2008 
% koguvalimist 6 25 18 22 29 
Sotsiaalne elu (6) 4,92 3,45 3,44 2,11 2,13 
Konsumerism (7) 3,10 1,44 2,16 1,10 1,29 
Uhendustes osalemine (13) 5,07 1,93 1,07 1,22 0,96 
Looduspraktikad (4) 1,73 1,85 1,42 1,62 1,09 
Valimistel osalemine (6) 1,96 5,40 0,66 547 0,66 
Kultuuriosalus (12) 9,47 7.74 7,09 2,24 1,84 
2011 
% koguvalimist 8 23 15 26 27 
Sotsiaalne elu (6) 3,91 3,55 3,70 2,18 2,17 
Konsumerism (8) 2,33 2,07 2,47 1,00 1,26 
Uhendustes osalemine (14) 5,59 1,49 1,52 0,94 0,75 
Looduspraktikad (4) 1,89 1,96 1,64 148 111 
Valimistel osalemine (6) 4,89 5,51 0,76 5,37 0,89 
Kultuuriosalus (12) 9,07 7,61 7/7 2,91 2,37 
2014 
% koguvalimist 13 14 16 30 27 
Sotsiaalne elu (6) 2,14 4,55 3,21 2,20 2,45 
Konsumerism (8) 2,42 3,19 3,06 1,36 1,04 
Ühendustes osalemine (8) 3,10 1,27 1,33 0,96 0,56 
Looduspraktikad (4) 1,83 2,78 1,61 1,90 1,62 
Valimistel osalemine (6) 5,42 5,50 0,81 5,42 0,83 
Kultuuriosalus (12) 6,91 6,99 5,66 2,44. 1,47 

М оза. 
Uhiskonna ajamoode 


5.1. РЕКЗОМА АГ ЗЕ JA SOTSIAALSE AJA 
KIIRENEMINE JA TIHENEMINE 


Halliki Harro-Loit ja Triin Vihalemm 


Käesolev peatükk iseloomustab Eesti ühiskonna liikmete suhet aega. Aeg on ühelt 
poolt justkui ühetaoline ressurss – kõigi inimeste käsutuses on ööpäevas 24 tundi –, 
teisalt on meie päevade sisu ja tegevuste maht väga erinev. Selle üle, millele kui palju 
aega kulutada, otsustavad inimesed näiliselt küll ise, kuid samas on nende valikud 
seotud nii paiknemisega elukaarel (eluetapiga) kui ka võimalustega, mis on neil 
elatise teenimiseks, pereelu elamiseks, eneseteostuseks, puhkamiseks. Inimestel on 
võimalik aega kasutada erineval määral ja viisil. 

Järgnevates peatükkides esitatu avabki Eesti ühiskonna arengut inimeste aja- 
kasutuse aspektist. Esmalt anname ülevaate MeeMa uuringu sisuga haakuvatest aja- 
sotsioloogilistest teoreetilistest käsitlustest, sellele järgneb küsitlusandmetel põhinev 
kokkuvõte Eesti inimeste subjektiivsest ajatajust ja ajakasutusest. 


5.1.1. AJAGA SEOTUD MÕISTED 


Aeg on igapäevaeluline nähtus, mida on teaduslikus mõttes raske üheselt määratleda. 
Näiteks on eri teadusharudes kasutusel erinevad ajamõisted: astronoomiline aeg, 
bioloogiline aeg, ajalooline aeg jne. Aega mõõdetakse ühiskonnas inimeste loodud 
vahendite, nt kalendri ja kella abil, aga ka sündmuste järgnevuse ja omavahelise 
kauguse kaudu. Seega on isegi universaalse füüsikalise aja skaalad inimeste loodud 
ja inimestevahelises suhtluses käibele võetud. Ühiskonna vaatepunktist on oluline 
see, milline tähendus omistatakse ajale inimeste suhetes ning mil moel mõtestatakse 

arengut üldisemas tähenduses – kuidas osatakse meenutada minevikku, tajuda ole- 
vikku ning kujutleda tulevikku. 

Sotsioloog Carmen Leccardi (2014) väidab, et ühiskonna arengu ajaloolisi 
perioode ja ühiskondliku muutuse protsessi saab iseloomustada just selle kaudu, 
kuidas muutub ühiskonnaliikmete aja kogemise viis. Aastaaegade rütmis elava talu- 
poja, vabrikuvile järgi toimiva töölise ning tänapäevases kodukontoris kaugtööd 
tegeva spetsialisti sisemine ajakogemus on arvatavalt erinev. 

Ajasotsioloogid eristavad peamiselt kaht tüüpi ajasuhet: esiteks igapäevaelu toi- 
mingute korrastamiseks ja omavaheliseks koosolemiseks tehtavate toimingute koos- 
kõlastust ja koordineerimist ning teiseks eluloolist aega, mille kaudu inimesed oma 
elu kulgu kultuuris ringlevate normide ja tähenduste kaudu mõtestavad (Luckmann, 
1993; Leccardi, 2014). Alustame aja ja ühiskondlike suhete käsitluste tutvustamist 
ülevaatega tegevuste ajalise kooskõlastamise ja koordineerimisega seotud mõistetest. 

Inimeste suhtluse ja koostegutsemise aeg on sageli ette määratud ehk teatud 
tegevusi on institutsioonid eri protseduuride ja reeglitega ajastanud, nt õpilased 
saavad omavahel suhelda peamiselt vahetunni ajal ning riiklikel pühadel ei pea 
inimesed enamasti tööle minema ja saavad teha argirutiini mittekuuluvaid tegevusi 
(vt ptk 5.3). Ajastamine võib olla nii sotsiaalne (nt ühistegevuste algus- ja lõpuaja 
määramine) kui ka tehniliselt vahendatud (nt valgusfoori tulede kasutamine liik- 
luses). Ajastamine on ühiskonnas palju muutunud. Kui tööstusühiskonnas 19.—20. 
sajandil oli inimeste töiste ja muude tegevuste ajastamine rangem, sest töö suurtes 
vabrikutes algas ja lõppes täpselt samal ajal, siis tänapäeval võimaldab tehnoloogia 
paljudel elualadel tegutsevatel inimestel endil otsustada, millal tööd alustada ja lõpe- 
tada, samuti seda, kus tööd teha (nt kaugtöö võimalused, töötamine kodukontoris 
jmt), millal jälgida meediat (tele- ja raadioprogrammide järelvaadatavus jms) jne. 
Eri inimeste tegevuste ühitamist ühele ajale nimetatakse sünkroniseerimiseks ehk 
ajaliseks ühitamiseks. Näiteks on paljudele töödele on seatud kindlad tähtajad: tege- 
vused ei lõpe mitte hetkel, kui midagi saab n-ö sisuliselt valmis, vaid pigem siis, kui 
lõpeb selleks ettenähtud aeg; vahetund algab enamikus koolides kindalt kokkulepi- 
tud ajal, mitte sel hetkel, kui õpilased ära väsivad ja puhkust vajavad jne. Inimesed 
kasutavad ajastamise võtteid ja vahendeid (kuupäevad, kellaajad) oma tegevuste 
sünkroniseerimiseks eesmärgiga teha teatud asju samal ajal (nt suhelda Skype'is) 
või olla samas ajal samas kohas. Kui pereliikmed on eri kohtades laiali, siis pühade 
ajal tullakse enamasti kokku ehk sünkroniseeritakse oma tegevused (vt ka ptk 5.4). 
Omavahel sünkroniseerivad tegevusi ka institutsioonid. Hea näide on 1. september, 
mil enamikus Eesti koolides algab õppetöö. Sellega arvestavad ja selle järgi koor- 
dineerivad oma tegevust nii lasteaiad, liikluskorraldajad, huviringid kui ka muud 


412 


5.1. AJA KIIRENEMINE 


asutused ja institutsioonid. Vastandina tegevuste ja sündmuste ajalisele ühitamisele 
ehk sünkroniseerimisele esineb osas tegevusvaldkondades ka (varem ühtlustatud) 
toimumisaegade eristumist ehk desünkroniseerimist. Näiteks oli veel kümme aastat 
tagasi levinud päevauudiste kuulamine-vaatamine täpselt saadete eetrisoleku ajal, 
kuid praegu jälgitakse uudiseid sageli eri aegadel nutiseadmete vahendusel, kasuta- 
des järelvaatamise või -kuulamise võimalusi või saadakse link uudisklipile hoopis 
sotsiaalmeedia vahendusel sõprade soovitatuna. 

Ka ühiskonna alasüsteemides on omad tegevusi sünkroniseerivad jõud, mis 
ei moodusta omavahel ühtset süsteemi. Saksa sotsioloog Hartmut Rosa (2009) kir- 
jeldab seda järgmiselt: ,Vastupidi laialt levinud arvamusele ei ole maailmas ühtset, 
abstraktset ja lineaarset aega, mis sünkroniseerib alasüsteeme. Selle asemel loovad ja 
järgivad valdkonnad, nagu majandus, teadus, poliitika, kunstid jne, spetsiifilisi tem- 
poraalseid rütme ja horisonte“ (Rosa, 2009: 104). Sünkroniseerimine ja ajastamine 
väljenduvad ka kultuurinormides, mida nt meie igapäevases keelekasutuses tähis- 
tavad sellised väljendid nagu „hiljaks jääma“, „vara“, „õigel ajal“ (vt nt van Leeuwen, 
2005: 135). Lisaks on ajastamine ja tegevuste ajaline sünkroniseerimine seotud võimu 
ja autoriteediga. Näiteks on õpetajal voli ajastada tunnitegevuse algus lausega ,, Alus- 
tame tundi!“ või siis ütleb ema lastele: “On aeg koju minna” (sealsamas, 131). Mida 
suurem hulk inimesi on ühe või teise ühistegevusega seotud, seda täpsemalt tuleb 
tegevusi ajastada. Inimeste isiklikud kooskõlastatud tegevused on seotud üldisemate 
ühiskondlike arengute ja kultuurinormidega. Institutsionaalsed ja kultuurinormid, 
vastupidi, muutuvad omakorda indiviidide tegevuste kooskõlastamise vajaduste sur- 
vel (Leccardi, 2014). Näiteks industriaalühiskonnas loovad vabrikute tootmisliinid 
vajaduse ajastada täpselt tööaeg, infoühiskonnas on üha enam tegevusi, kus on vaja 
kooskõlastada koosolekute aega, projektide lõpptähtaegu jms – selle tulemusena 
muutub mitmetähenduslikuks ka „tööaeg“. 

Institutsioonaalsete reeglite ja kultuurinormide kaudu kehtestakse ka inimeste 
igapäevaelu rütmid, nt töö ja puhkeaja vaheldumine, ärkveloleku ja uneaja vahel- 
dumine jne. Harjumuslike tegevuste vahele tehakse sageli pause, mille jooksul soo- 
ritatakse tavapärasest erinevaid tegevusi ning valmistutakse järgmiseks perioodiks. 
Näiteks tähtpäevadel sooritatakse teatud rituaale, mida iga päev ei tehta (tähtpäe- 
vadest ja pausidest räägime lähemalt ptk 5.4). Institutsioonide võim tekitada kogu 
ühiskonnas igapäevarutiini katkestusi ehk pause on tänapäeval vähenenud, samuti 
on vähenenud institutsioonide sünkroniseeriv mõju, s.t selle määramine, millal suur 
osa inimesi teeb sama asja. Teadlased leiavad, et inimesed kujundavad oma elu- 
rütmi, peavad pause ja omistavad neile tähendusi järjest iseseisvamalt (Birth, 2012: 
99—118; Snow ja Brissett, 1986). Kui varasematel sajanditel määrasid kogu ühiskonda 

puudutavaid pause kirik ja kirikukalender (pühad, hingamispäeva pidamine jne), 
siis tänapäeval, nagu näitab ka tähtpäevade tähistamist käsitlev peatükk 5.4, esineb 
kogu Eesti ühiskonda haaravaid tähtpäevi, mida laialdaselt tähistatakse, vaid paaril 
korral aastas. Samas vältab enamiku jaoks siiani tööpäev kindlast kellaajast kindla 
kellaajani. 2014. aasta MeeMa küsitlus näitab, et 60%-l tööl käivast elanikkonnast on 
kindel tööaeg ning vaid 13% väidab oma tööaja olevat paindliku, nii et nad saavad 
suurel määral ise otsustada, mis ajal midagi teevad. Samuti on Eesti haridussüsteem 
endiselt tugevalt rütmistava mõjuga, seda eeskätt perede jaoks, kus kasvavad kooli- 
ealised lapsed. Seega on institutsioonide (nt tööandjad ja haridusasutused) rütmis- 
tavast mõjust vaba vaid suhteliselt väike osa elanikkonnast. 

Igas ühiskonnas ja kultuuris on olemas kehtestatud või tunnetuslikud normid, 
mis seovad institutsioonide ja indiviidide ajastamisstrateegiad pikema sotsiaalse aja 
horisondiga. Näiteid võib tuua eri ajastutest ja kultuuridest, kus on eksisteerinud 
teatud ettekujutused või lausa reeglid selle kohta, kui vanalt või millisel kalendrikuul 
minnakse kooli, millal saab jääda pensionile, millal tuleks luua pere; tööseadustikuga 
on reguleeritud puhkepäevade arv jne. Normidest tulenev mõjutab paljuski inimeste 
elukaart ehk elusündmuste ja arenguetappide kulgu sünnist surmani. Elukaare eri 
etappidel tekivad seetõttu eripärased ajastamise ja sünkroniseerimise vajadused. 
Näiteks kui laps läheb lasteaeda, hakkavad pereliikmete elu mõjutama lasteaia töö- 
rütmiga seotud ajastamise aspektid, mis omakorda kujundavad vajaduse teisigi tege- 
vusi kooskõlastada ja seda nii pereliikmete kui ka töökaaslaste ja teiste poolte vahel. 
Elus esineb siiski palju kõrvalekaldeid ülalnimetatud normidest ning tänapäevased 
normid jätavad inimestele varasemaga võrreldes suurema vabaduse oma tegevuste 
järgnevust planeerida. Ka biotehnoloogia areng on muutnud arusaama inimese 
elukaarest ja biograafilisest ajast, nihutades bioloogilise arengu, täiskasvanuks küp- 
semise, viljakuse ja vananemise piire varasemaga võrreldes. See toob omakorda 
kaasa uusi väljakutseid, nende seas nii ühiskondlikke, majanduslikke (nt pikaajaliste 
krooniliste haiguste põdemisega seonduv problemaatika), moraalseid (nt kloonimise, 
emakadoonorluse jms küsimused) kui ka poliitilisi (nt bioloogiline kodakondsus). 

Inimese eluloolist ehk biograafilist aega mõtestatakse ühiskonnas ja kultuu- 
ris kehtivate normide kontekstis ehk selle valguses, mida peetakse inimeste elus 
ja elukaare eri etappides oluliseks rõhutada. Elukaare etappide arengueesmärgid 
püstitatakse vastavalt prioriteetidele. Näiteks kui modernsele (tööstusajastu) väärtus- 
süsteemile oli iseloomulik töö ja materiaalse jõukuse tähtsustamine, siis tänapäevase 
postmodernse infoajastu väärtussüsteemis on olulisel kohal hobid ja vaba aja veet- 
mine, aga ka vabatahtlik (heategevuslik) töö ja panustamine ühiskonda (vt ptk 2.1). 
Melucci (1989) kasutab nüüdisaja inimese elueesmärkide iseloomustamiseks 

Tabel 5.1.1. Tulevikule mõtlemise sagedus 2014 
% koguvalimist 


Kas Te mõtlete sageli tuleviku peale, kujutate ette 

enda ja oma lähedaste elu lähemas ja kaugemas tulevikus? Mõtleb sageli | Ei mõtle kunagi 
Lähema aasta ulatuses 54 14 

2-3 aastat ette 30 28 

4-5 aastat ette 15 50 

6–10 aastat ette 7 68 

10-20 aastat ette 4 81 


nomaadi metafoori. Ta väidab, et tänapäeval pole elul sageli kindlat sihti, toimub 
vaba kulgemine, ilma et eesplaanil terendaks mingi saavutuse aegruum. Perekonna- 
traditsiooni, suguvõsalugude ja esivanemate kogemuse osatähtsus inimeste elukaare 
kujundamisel väheneb samuti. Teadlased on leidnud, et inimeste elulooline aeg on 
killustunud paljudeks omavahel vähesel määral seotud või sõltumatuteks episoodi- 
deks (Bauman, 2001). Seetõttu võib rääkida diakroonilise ehk arenguloolise, ajaliselt 
ja loogiliselt järgneva elukäsitluse asendumisest sünkroonilise ehk samaaegsete 
tegevuste ja protsesside keskse elukäsitlusega. Ühiskonnas edukaks institutsionaal- 
seks ja individuaalseks toimimiseks pole vajalik mitte niivõrd ajalooline kogemus 
ja mälul põhinev teadmus, kuivõrd erinevate olevikukogemuste kiire kogumise ja 
analüüsimise võimekus. Uurijad on leidnud, et progressiusku tööstusühiskonnaga 
võrreldes on nüüdisaja ühiskonna liikmete jaoks tulevik pigem ebaselge või raskesti 
planeeritav, olulisem on see, mida olevikus on võimalik teha (Schöneck, 2015; Lübbe, 
2009). Näiteks ei kogu inimesed eluaseme või asjade ostmiseks raha, vaid võtavad 
laenu, asudes hüvesid kasutama kohe ja lükates tagasimakse kohustused tulevikku. 
MeeMa uuring näitab, et Eesti inimesed ei armasta tulevikku pikalt ette planeerida. 
Kui iga teine mõtleb ja seab plaani aasta ulatuses ette, siis 2-3 aasta peale seab plaane 
vaid iga kolmas ja veelgi pikema aja peale mõtlevad ette hoopis vähesed (tabel 5.1.1). 
Iga teine Eesti elanik väidab, et ei mõtle kunagi ette isegi mitte 4—5 aastat. Seega võib 
öelda, et pikaajaline tulevikuelu ettekujutamine on pigem erakordne. 

Inimeste võimalused elada vastavalt oma sisemisele ajatunnetusele ja isiklikele 
(aja)vajadustele võivad olla ühiskondlikke ajanormidega rohkem või vähem koos- 
kõlas. Näiteks võib tekkida konflikt inimese n-ö sisemise kella ja institutsionaalsete 
nõudmiste või kultuurinormide vahel, ilmekaks näiteks on siin tööpäeva algus- 
kellaaeg. Kas ja millal peaks tööpäeva algus ja lõpp olema paindlik ning arvestama 
inimeste n-ö sisemist kella, on juba ühiskondlike suhete küsimus. Paindlik töögraafik 
on teatud juhtudel muutunud töökoha headuse ja tööturul konkureerimise edukuse 

üheks näitajaks. Veelgi ihaldusväärsem on, eriti nooremate ning haritud inimeste 
jaoks, võimalus rännata ja selle juures kaugtööd teha või püsivalt (mobiilses) kodu- 
kontoris töötada. 

Järgmistes peatükkides oleme MeeMa uuringuandmetele tuginedes analüüsinud 
inimeste ajakapitali olmasolu ja suurust ehk nende ajakasutussuutlikkust, mida 
siinkohal ka lühidalt käsitleme. Ajakasutussuutlikkus tähendab lihtsamalt öeldes 
inimese võimekust teatud aja jooksul teatud tegevusi sooritades saada juurde endale 
olulisi hüvesid: tugevdada suhteid, kindlustada end rahaliselt, saada tunnustust, võita 
tulevikus aega juurde jms. Ajakasutussuutlikkust mõjutavad paljud asjaolud, nagu 
haridus, amet/tööala, kohustus mõne pereliikme eest hoolitseda/kedagi hooldada 
(nt lapsed, eakad vanemad, abikaasa jt). Inimesed erinevad üksteisest ka indivi- 
duaalse ajakasutuse poolest, kulutades juba kasvõi erinevate vaimsete ja kehaliste 
võimete ning oskuste tõttu samalaadsele tegevustele erineva hulga aega, rääkimata 
individuaalsest ööpäevasest unevajadusest. 

Ka inimeste tööaeg on erineva hinnaga. See seab omakorda piirangud vabalt 
kasutatava aja ning elatise teenimiseks kulutatava aja vahekorrale. Suur osa kodus- 
test majapidamistöödest, laste kasvatamise, haigete ja/või vanade omaste hooldamise 
jm töödest on Eesti ühiskonnas valdavalt tasustamata, kuid nende peale läheb palju 
aega. Aega saab juurde võita teenuseid ostes – tasu eest käib kodus koristaja, lapse- 
hoidja, hooldaja jne — või kasutades perekonna ja sõpradevõrgustiku abi. Samas 
läheb teenuse ostuks vajaliku raha teenimiseks või sõpradele-sugulastele vastuteene 
osutamiseks samuti aega. Aja n-ö vahetamist materiaalsete ja mittemateriaalsete 
hüvede vastu nimetavad uurijad ajakapitali konverteerimiseks, s.t teatud väär- 
tused ühtlustatakse kokkulepete alusel (Preda, 2013). Seega võib väita, et inimeste 
autonoomia ja rahulolu aja kui ressursi kasutamise suhtes sõltub paljuski isiklikest 
kapitalidest, mida aga omakorda kujundavad tehnoloogia ja institutsionaalsed aren- 
gud, samuti elukaare etapid, mida parasjagu läbitakse (sellest lähemalt peatükis 5.3). 
Ajapuudus käib sageli kaasas nii kõrgema ühiskondliku positsiooni kui ka aktiivse 
tööea ja perekondlike kohustustega, selgub MeeMa küsitlusest. Näiteks selgub meie 
uuringust, et kõige vähem on aega oma äranägemist mööda kasutada 30—44-aastastel 
inimestel. Peaaegu neljandikul on ärkvelolekuaeg kohustuste ja muude tegevuste 
jaoks juba „ага broneeritud“ (vt lähemalt ptk 5.3). Neid tulemusi aitab selgitada 
alljärgnevalt toodud käsitlus tunnetatud aja tihenemisest ja kiirenemisest. 

5.1.2. SOTSIAALSE AJA TIHENEMINE JA KIIRENEMINE EHK 
AKTSELERATSIOON 


Transpordi ja kommunikatsioonitehnoloogiate areng ei too inimestele vaba aega 
juurde, vaid vastupidi, soodustab ajapuudust ja kiirendab elutempot – nii selgub 
paljudest uuringutest ja seda on kogenud paljud lugejad ilmselt ka omal nahal. Üks 
tunnustatumaid ajauurijaid Hartmut Rosa (2013) väidab, et tehnoloogiate arengu ja 
massilise leviku tõttu vabanevad inimesed ühtaegu teatud ajamahukatest tegevustest 
nii tööl kui ka kodus, kuid samas tehnolooga kiirendab ja tihendab nende elutempot. 
Saavutatud ajaline võit võimaldab teha omakorda teisi tegevusi: käia treeningul, 
teha rohkem tööd või tarbida enam meediat (Rosa ja Scheuerman, 2009). Pingeid 
loovad institutsioonide rakendatavad tähtajad kui uut tüüpi ajastamise vahendid ja 
võtted. Tööde lõppu reguleerib projekti tähtaeg, mitte tööaja kokkulepitud pikkus. 
Ka töö- ja töövälise aja tasakaal muutub tänases infoühiskonnas: tehnoloogia muu- 
dab inimesed pidevalt kättesaadavaks, tekitades samal ajal töörütmides katkestusi ja 
vajadust ümberlülitumiseks (Schöneck, 2015). Ettevõtjate või poliitikute jaoks avab 
(tehnoloogiline) ajastamine uusi võimalusi tööd ja muid protsesse kiirenduse ja 
tegevuste intensiivistamise kaudu tõhustada. Nii võib lüheneda ka kodanikele antud 
aeg mingile seadusemuudatusele reageerimiseks, perekonnaga seotud kohustuste 
täitmiseks mingil ajaperioodil jne (Rosa, 2013). „Kui enam ei eksisteeri defineeritud 
»ajaaknaid“ tegevuste jaoks, nagu töötamine, poodlemine, sõpradega suhtlemine, 
kirjavahetusega tegelemine, pere eest hoolitsemine jne, on kõiki neid tegevusi või- 
malik teha ükskõik millisel ajal ja millises järjekorras; ettenägematud sündmused 
võivad luua planeerimatu ja intensiivse hõivatuse, seetõttu on ratsionaalne organi- 
seerida igapäevaelu võimalikult paindlikul viisil, kuna mobiilside võimaldab koor- 
dineerida ja tegevuste järjekorda sünkroniseerida“ (Rosa, 2013: 235). 

Seega tekib tehnoloogiliste ja majandusliku arengu protsessidest juhitud ühis- 
kondlik surve soorituste intensiivistamiseks ehk ,,tegevusepisoodide hulga suurene- 
miseks ajaühikus“. Eesti keeles võiks seda nähtust nimetada sotsiaalse aja tihenemi- 
seks ja kiirenemiseks (ingliskeelne vaste oleks acceleration ој social time) (vt Rosa, 
2013: 64). 

Hartmut Rosa on kirjeldanud sotsiaalset aktseleratsiooni kolmedimensionaalsena 
(sealsamas, 74-80). 

Uute tehnoloogiate rakendamine on kaasa toonud nii inimeste, kaupade kui ka 
teabe liikumise kiirenemise ning tootmis- ja tarbimistsüklite lühenemise. Tehno- 
loogia areng on võimaldanud muuta osa kaupa digitaalseks, nt raamatud, filmid, 
muusika – nende levi on sisuliselt silmapilkne. 

Sotsiaalsed muutused aktselereeruvad ehk minevikukogemuse ja tulevikuootuste 
aeg lüheneb, olevik tähtsustub. 

Elutempo kiireneb, tegevuste ja kogemuste arv ühes ajaühikus (tunnis, päevas, 
aastas jne) suureneb. See toob kaasa nt söögiaegade või uneaja lühenemise, võima- 
likult väikese ajavahe eri tegevuste vahel, et nn „tühi aeg“ oleks minimaalne. Rööp- 
tegutsemine loob mulje, et jõuame teha ühes ajahetkes enam. 

Aja tihenemine ja kiirenemine saab toimuda seeläbi, et tegevusi tehakse lühema 
ajaga (eriti tehnoloogiliste abivahendite toetusel), lühendatakse või jäetakse ära 
pausid ja jõudehetked või püütakse mitut tegevust teha korraga (nn rööptegutse- 
mise põhimõttel). On oluline täheldada, et sotsiaalse aja tihenemine ei toimu kõigis 
ühiskondades sarnaselt ning ka ühes ja samas ühiskonnas elavate inimeste ajatihe- 
dus on erinev. Teisisõnu: ajaressurss nagu iga muugi kapital soodustab kihistumist 
ühiskonnas. 

Nii tekibki ühiskonnas toimuvate muutuste uurimises vajadus protsesside objek- 
tiivse intensiivsuse kõrval (nt ajaühikus läbitud kilomeetrid, edastatud teated, toode- 
tud asjad) panustada inimeste ajakasutuse, elutempo, ajasurve ja muutustega koha- 
nemise tunnetuse uurimisse. Selle selgitamisele oli suunatud oluline osa MeeMa 
2014. a küsitlusest. 


5.1.3. INIMESTE TUNNETATUD AJA KIIRENEMINE JA AJA TIHEDUS 


Mõistmaks kolme aktseleratsioonidimensiooni omavahelist seost, pakub Rosa (2013) 
välja kiirendusringide käsitluse: transpordi, kommunikatsioonivahendite jm tehno- 
loogiline areng loob uusi võimalusi eri tegevusi veelgi kiiremini ja paindlikumalt 
sooritada ning samuti vajaduse, et inimesed need uued ja intensiivistavad sooritus- 
viisid omandaksid. Tehnoloogiliste uuenduste suunamine sooritusaja lühendamisele 
ja paindlikumaks muutmisele on tingitud niihästi tootjate majanduslikust huvist 
(saada võimalikult palju toodangut võimalikult lühikese ajaga) kui ka inimeste endi 
huvist kogeda oma eluajal võimalikult paljut, elada võimalikult mitmekesist elu. 
Rosa (2013) nimetab neid nähtusi vastavalt majanduslikuks ja kultuuriliseks arengu- 
mootoriks. Kolmas, sotsio-strukturaalne „mootor“ (sealsamas, lk 151-194) on kahe 
eelmisega tihedasti seotud vajadus aega ja energiat igapäevaelu valdkondade vahel 
jagada: erialane töö, perega seotud kohustused, vabatahtlik töö, hobid jne. 
Ajasurvega toimetulekuks rakendavad inimesed sageli rööptegutsemist ehk 
mitme tegevuse sooritamist samal ajal. Rööptegutsemine on individuaalne eri tege- 
vuste sooritamine samal ajal, samas kui sünkroniseerimine on teatud tegevuste ajas- 
tamine samale ajale teiste inimestega. Kommunikatsioonitehnoloogia loob selleks 

häid võimalusi. Hartmut Rosa iseloomustab rööptegutsemise mõju sotsiaalsele ajaga 
seotud normidele kahe sümptomi kaudu: ,, Ajavahemikud, millal inimesed kesken- 
duvad ühele tegevusele, muutuvad üha lühemaks. Oluliseks muutub ka tehniline ja 
sotsiaalne eeldus, et inimesed on pidevalt kättesaadavad“ (Rosa, 2013: 306). Hassan 
(2009) väidab, et rööptegutsemine on seotud üldisemalt n-ö viivitamatuse kultuuri 
kujunemisega, mis normaliseerib võimalikult kohe reageerimise ülemuste, pere- 
liikmete, kolleegide, klientide jt väljendatud vajadustele, vähendades prioriteetide 
seadmise aega; samal ajal pakkudes ka paindlikkust ja efektiivsust ning nõudes sage- 
dasi ühelt tegevuselt teisele ümberlülitumisi (Hassan, 2009: 103-107). Viivitamatut 
tegutsemist võimaldavad kultuurinormid on tugevasti seotud tehnoloogiakasutuse 
ning töö- ja isikliku aja piiride hägustumisega, aga ka igasuguste otsustusprotsesside 
kiirenemisega. 

Rööptegutsemine on ka Eesti ühiskonnas väga levinud nähtus. MeeMa andmetest 
selgub, et mitu tegevust on sageli korraga käsil 42%-1 Eesti elanikest, mõnikord või 
harva rööptegutseb teist samapalju inimesi. 45-aastased ja nooremad rööptegutse- 
vad sagedamini kui vanemad inimesed ja see on muutunud nende jaoks valdavaks 
praktikaks (vt lähemalt ptk 5.3). Osalt on see seotud elukaareliste teguritega, osalt aga 
tehnoloogiliste abivahendite intensiivsema kasutusega nimetatud vanuserühmades. 

Sotsiaalse aktseleratsiooni uurimisel on ka Hartmut Rosa jaoks oluline küsimus, 
kuidas tunnetavad inimesed aja tihenemist. Ta toob näiteks pikemat ajaperioodi haa- 
ravad küsitlusuuringud (nt USA elanike seas kogutud võrreldavad küsitlusandmed 
1965., 1992. ja 1999. aastast), millest selgub suundumus, et inimeste tajutav ajastress ja 
ajasurve (nõustumine väitega ,, Mul on alati kiire“ või „Ма ei ole kunagi tundnud, et 
mul on kiire“) varieeruvad. Aastatel 1965-1992 kasvas ajasurvet tunnetavate inimeste 
hulk 14% võrra (24%-lt 38%-le) ning ajasurve all mitte nii väga kannatavate inimeste 
hulk kahanes (nende hulk, kes väitsid, et neil pole peaaegu kunagi kiire olnud, vähe- 
nes 27%-lt 18%-le (Robinson ja Godbey, 1996, refereeritud Rosa, 2013: 132). 

Rosa pakub suundumuse seletamiseks välja just vaba aja juurdekasvu, s.t teatud 
elanikerühma jaoks on tehnoloogilis-mjanduslik areng võimaldanud kiiremaid ja 
paindlikumaid sooritusi ning seeläbi suurendanud aega, mida saab oma äranägemist 
mööda kasutada. Kasutades Rosa käsitlust, võib oletada, et järelikult ei tundnud 
osa elanikkonnast ka survet hakata võidetud vaba aja arvelt kohe uusi tegevusi soo- 
ritama, kuigi majanduslik-tehnoloogiline areng seda võimaldas. Sellest tulenevalt 
võib püstitada koguni teesi aja kiirendusele vastuseismise võimalikkusest, kiirendu- 
sega (teadlikult) kaasa minemata jätmisest. Sotsioloogias ongi tekkinud n-ö aeglase 
elu uurimise traditsioon (nt Parkins ja Craig, 2006), mis haakub paljudes maades 
populaarsete pikki tootmisprotsesse toetavate tarbimisviiside ideega: aeglane toit 

(kohaliku, ökoloogiliselt puhta toodangu tarbimine ја selliste tootjate toetamine), 
aeglane reisimine (lennukite jm kiirtranspordi vältimine), aeglane mood (taaskasu- 
tuse või rätsepatöö hindamine, kiirmoekettide toodangu vältimine) jne. Nii võib 
aja juurdevõitmine olla osa inimeste teadlik elueesmärk ning muutuda omakorda 
sotsiaalseks väärtuseks, mille nimel pingutada ja oma õiguste eest võidelda. 


5.1.4. KOKKUVÕTE 


Personaalne aeg ja võimalused seda kasutada on väga oluline ühiskonna arengu 
ja ühiskonnaliikmete võimaluste ja (võimu)suhete kujundaja ning iseloomustaja. 
Järgnevates peatükkides analüüsitakse MeeMa küsitluse andmetele toetudes, kui- 
das Eesti elanikud tunnetavad oma ajalist hõivatust ja võimalusi otsustada, millele 
aega kulutada. Uurime, kuidas nad intensiivse elutempoga toime tulevad ning mil 
määral kardavad muutustega kaasa minna, või vastupidi, trendidest maha jääda. 
Kaks viimast peatükki ühendavad inimeste personaalse ajakäsituse ja ajakasutuse 
kultuurimäluga. Neis analüüsitakse tähtpäevade tähistamist igapäevaelu rütmide ja 
pauside kaudu, samuti eeskätt eri ajalooperioodide ja -sündmuste kõnekust inimeste 
jaoks. Lisaks uutele teadmistele ühiskonna kohta pakub loetav loodetavasti lugejale 
ka isiklikku äratundmist ning eneseanalüüsi ainest. 

Liina-Mai Tooding 


5.2.1. AJAKULU ERI TEGEVUSTELE 


Selles alapeatükis vaatleme ajakulutuse subjektiivseid hinnanguid erisuguste tege- 
vuste puhul, hinnanguid oma ajavaru piisavusele ja selle kasutamise oskusele. Tege- 
vuste all mõeldakse niihästi ööpäeva vältimatuid osi (nt uneaeg) kui ka ajatäidet 
omal valikul (nt enesetäiendamine, suhtlemine, lihtsalt puhkus). Tähtsa erista- 
jana uurime seejuures tegevusala, mis on aja organiseerimise oluline tegur, samuti 
haridusastet ja vanust. 

Vaatleme esmalt, kuidas jaguneb ööpäev tööks või kooliskäimiseks, vabaks ajaks 
ja uneks küsitletute eneste hinnangute kohaselt. Uneaeg on igaühe ja tööaeg paljude 
inimeste ööpäeva mahukas osa. Enamikul jääb üle ka oma suva kohaselt sisustatavat 
aega, mida nimetame siinkohal lühidalt vabaks ajaks. Uurime ka argipäeviti kodus 
arvuti kasutamisele kulutatud aega. 

Teisendasime küsitletute osutatud ajakulu hinnangud ligikaudu tundideks, võttes 
konkreetse ajavahemiku nimetanud inimese ajakuluks selle vahemiku keskmise või 
piirpunkti ja püüdes säilitada vahemike ühetaolist sisulist tähendust konkreetse 
tegevuse korral (nt 2—3 tundi tähendab 2,5 tundi, alla 6 tunni tähendab 5 tundi jne). 

Lühim tööaeg või koolipäeva pikkus oli „Кила 4 tundi“ ja pikim „Ше 12 tunni“ 
ning nende vahel eristati veel viit astet. Uneaeg varieerus määratlusest ,,alla 6 tunni“ 
kuni määratluseni „rohkem kui 10 tundi“ kolme vaheastmega, argipäeviti kodus 
arvuti kasutamise aeg nullist („ei tööta kodus arvutiga“) kuni määratluseni „üle 
10 tunni“ kuue vaheastmega ja oma soovi kohaselt kasutatav aeg nullist („enamasti 

Tabel 5.2.1. Keskmine ajakulu argipäeviti tööalarühmades 2014 


Tundides koos usalduspiiridega (alumine usalduspiir vastab keskmisest lahutamisele ja ülemine liit- 
misele keskmisega), usaldusnivoo 95% 


Arvutiga kodus 

Töö- või kooli- töötamise või 

N päeva pikkus Uneaeg Vaba aeg õppimise aeg 
Juhid, ettevõtjad 168 7,7+0,5 71601 3,3+0,4 2,140,4 
Spetsialistid 237 8,0+0,2 710,1 3,0+0,3 17+0,3 
Ametnikud, teenindajad 161 8,6+0,3 72%01 2,9+0,3 1,0+0,3 
Töölised 311 8,4+0,2 7,1£0,1 3,1+0,2 0,7+0,2 
Õpilased, üliõpilased 130 7,4+0,3 7,6+0,2 4,2+0,4 2,4+0,3 
Kodused, töötud 105 7,3%0,2 3,5+0,5 0,5+0,3 
Репѕіопагіа 386 7,3+0,1 5,0:+0,2 0,3+0,1 
Koguvalim 1499 8,1£0,1 7,2+0,1 3,7:+0,1 1,1£0,1 


ei olegi“) kuni määratluseni „Ше 6 tunni“ nelja vaheastmega. Ligikaudu tundideks 
üleviidud andmete põhjal saadud keskmine ajakulu hinnang tegevusala rühmiti on 
toodud tabelis 5.2.1. 

Inimesi, kelle päev on tegevuste poolest teatud ulatuses ette määratud ametitöö 
või kooliskäimisega, on 69% (sh õpilasi-üliõpilasi 9% ringis). Nendest ligi veerandi 
puhul moodustab töö- või kooliaeg kuni 7 tundi, ligi pooltel 8 tundi ja ligi kolman- 
dikul üle 8 tunni. Keskmine töö- või koolipäeva pikkus meie ligikaudsel tunniskaalal 
on 8-8,2 ringis. 

Tabelist 5.2.1 näeme, et tööpäeva pikkus varieerub enesehinnangu kohaselt 
tegevusalati enam kui tunni ulatuses. Mõttes väikest liitmist-lahutamist tehes 
näeme ka ligikaudu, milline on keskmise ümber kujunev statistiline usaldusvahemik 
usaldusnivool 95%. Usaldusvahemike mittekattuvus eri rühmades kõneleb rühmade 
statistilisest erinevusest, kattuvus aga sellest, et andmed erinevust ei näita. Tööpäev 
on keskmiselt suhteliselt pikem ametnikel, teenindajatel ja töölistel. Juhtide ja ette- 
võtjate poolt märgitud tööpäev jääb nendest statistiliselt oluliselt lühemaks, sarnane- 
des pikkuse poolest spetsialistide tööpäevaga, kuid varieerub siinvaadelduist kõige 
enam (ka laiem usaldusvahemik). Koolipäev jääb tööpäevast lühemaks. 

Uneaeg on ööpäeva möödapääsmatu osa ja ajakulu hinnangud osutusid küllaltki 
ühetaolisteks: ligi poole puhul vastajatest 6—7 tundi, ligi 40% magab umbes 8 tundi. 
Keskmiselt pikim uneaeg on õpilastel ja üliõpilastel, järgnevad kodused ja pensio- 
närid. Keskmine uneaeg on meie tunniarvestuse kohaselt 7,1-73 tundi. 

Vaba, oma soovi järgi sisustatava aja mõiste on eri eluperioodidel erisuguse tahen- 
dusega ja oleneb muudest igapäevastest kohustustest. Samuti võib selle määratlus olla 

Joonis 5.2.1. Enesehinnanguline ајакази из tööalarühmades 2014 
Tundides ööpäevas 


И Töö- või koolipäeva pikkus Muude tegevuste aeg I vaba aeg Uneaeg 


| 
Juhid, ettevõtjad jr 53 7:08 


Spetsialistid 6:00 


5: 
Ametnikud, teenindajad jee 5:20 


Töölised 5:26 


Kodused, töötud | 1309 


Õpilased, üliõpilased jaa 4:49 Ea 7:38 


Pensionärid [1:43 


subjektiivsem kui töö- või uneaja puhul. Üldise hinnangu kohaselt sellist aega kas 
ei ole üldse või on alla tunni 15%-1 kõigist küsitletutest. Viiendik nimetab 1-2 tundi 
ööpäevas ja veerand 3-4 tundi. Üle 4 tunni päevas on oma aega ligi 40%-1 vastajatest, 
kellest peaaegu poole moodustavad pensionärid ja töötud. Meie tunniskaalal tekib 
statistiliselt järgmine järjestus: kõige enam on enesehinnangu kohaselt oma aega 
pensionäridel (5 tunni ringis), järgnevad õpilased-üliõpilased (4 tundi) ja kodused 
ning seejärel töölkäijad (3 tundi). 

Kui vaadelda kolme kõnealuse ajalõigu summat – töö, uni ja oma soovi järgi 
sisustatav vaba aeg –, siis näeme, et hinnanguline sellest üle jääv aeg on keskmiselt 
5-6 tundi ööpäevas, kodustel ja pensionäridel rohkem (joonis 5.2.1). See on aeg, mis 
on suunatud teistele inimestele (pereliikmeile, sõpradele) ja hädavajalikele muudele 
toimingutele seoses töö või igapäevaeluga. Siin tuleb järeldustes olla ettevaatlik ja 
silmas pidada esiteks seda, et ajahinnangud on omasuised, ja teiseks, meie ,,tunni- 
arvestus“ on ligikaudne. Kolmandaks, aja määratlus oma soovi järgi sisustatavaks 
ajaks võib olla erineva põhitegevuse korral erisugune, kaasa arvatud subjektiivsus 
selle hindamisel, mis on „ота soov“ ja mis mitte. 

Arvuti taga töötab või õpib argipäeviti töövälisel ajal ligi 43% vastanuist (umb- 
kaudu pool ülejäänuist kasutab arvutit muul ajal). Ettearvatult on arvutikasutamise 
esirinnas õpilased ja üliõpilased, kellest 40% ringis töötab kodus arvuti taga vähe- 
malt 3-4 tundi päevas. Mitte nii kaua, aga samuti ülejäänuist enam kasutavad arvutit 

kodus ka juhid, ettevõtjad ja spetsialistid. See tegevus võib olla määratud ka vaba 
ajana, aga võib olla ka „töö koju kaasa võtmine“ ja vajadusel, mitte niivõrd soovil 
põhinev ajakasutus. 

Argipäeva tavapärasteks tegevusteks võib veel pidada toidu valmistamist, enese 
eest hoolitsemist ja liikumisi eri tegevuskohtade vahel. Tüüpiline toiduvalmistamine 
kestab kuni 2 tundi, enese eest hoolitsemine alla tunni, liikumine ühest kohast teise 
pool tundi kuni tund, kolmandikul ka kuni 2 tundi. Need tegevused on vastajail 
küllaltki ühetaolise kestusega. Süüa ei tee 16% ja liikumine eraldi tegevusena ei ole 
päevakavas 14% puhul. 


5.2.2. KAS AEGA ON VÄHE VÕI JÄÄB ÜLE? 


Igapäevaste vältimatute tegevuste (uni, töö) ajakulu variatiivsus tegevusvaldkonnast 
sõltuvalt oli suhteliselt väike, nagu nägime tabelist 5.2.1, samas võis märgata kül- 
laltki erisuguseid hinnanguid ajakogustele, mida saaks kasutada omaenese suva 
järgi. Ka arvutikasutuse aeg kõikus tugevalt. See mitmekesisus viib küsimuse juurde, 
kuivõrd piisavaks hindavad inimesed oma ajavaru, kas nad tunnevad ajast puudust 
ja loobuvad seetõttu teatud huvipakkuvatest tegevustest, või vastupidi, püüavad 
ajasurve all päeva pingestades mahutada sinna kõik vajaliku. Teiselt poolt, kuivõrd 
leidub neid, kes ei oska ajaga midagi peale hakata? Ajapuudus ja aja ülejääk on loo- 
mulikud subjektiivse ajatunnetuse määratlused igapäevaelus ja seetõttu võiks arvata, 
et nende kaudu saab esile tuua ajakasutuse erisusi. 

Alljärgnevalt on vaatluse alla võetud kaks ajakasutuse subjektiivset hinnangut: 
vastused küsimustele „Kas Teid vaevab ajapuudus?“ (1 — „üldse mitte“, 2 – „väga 
harva“, з – „mõnikord“, 4 – „küllalt sageli, 5 — „jah, väga sageli“) ja „Kas Teil on 
tulnud mõnikord ette, et ei oska ajaga midagi peale hakata, seda millegagi täita?“ 
(1 — „üsna sageli, 2 — „mõnikord küllS з — „väga harva“, 4 – „üldse mitte“). Nende 
kahe aja täidetust mõõtva hinnangu kaudu püüame avada ajatunnetuse variatiivsust 
ja iseloomustada seda tegevusala poolest, samuti mõju järgi igapäevaelule. Mõlemas 
küsimuses peegeldub teataval määral ka omaenese ajakasutusoskuse hinnang, teises 
ehk rohkem kui esimeses. 

Küllalt sagedast või väga sagedast ajapuudust märkis 31% küsitletuist ja sama suur 
oli nende hulk, kellele ajapuudus on tundmatu või kes seda harva tunnevad. Neid, 
kes tunnevad ajapuudust ajuti, mõnikord, oli 39% ringis. Seega jagunevad inimesed 
ajapuuduse hinnangutes laias laastus kolmeks peaaegu ühesuuruseks rühmaks: sage- 
dase, ajuti esineva ja harvaesineva ajapuuduse esiletoojad. Aja täitmisega ei ole oma 
hinnangu kohaselt üldse raskusi 44%-l küsitletuist ja seda esineb harva kolmandikul. 

Tabel 5.2.2. Pingsa ajakasutusega inimesed rahvarühmades 2014 
% rahvarühmast 


Kas Teid vaevab Kas Teil on tulnud mõnikord ette, et ei oska ajaga 
ajapuudus? – midagi peale hakata, seda millegagi täita? – 
Küllalt või väga sageli Üldse mitte 
Vanus 
15—19 34 23 
20–29 41 32 
30-44 48 47 
45-54 39 49 
55-64 23 53 
65–79 10 48 
Haridus 
Alla keskhariduse 25 34 
Keskharidus 30 42 
Kõrgharidus 35 54 
Tegevusala 
Juhid, ettevõtjad 48 55 
Spetsialistid 42 51 
Ametnikud, teenindajad 44 47 
Töölised 31 40 
Õpilased, üliõpilased 38 27 
Kodused, töötud 30 35 
Pensionärid 8 46 
Koguvalim 31 44 


Seega vaid pisut üle viiendiku tunnistab teatavat aja ülejääki (ei oska aega millegagi 
täita), aga sedagi enamjaolt üksnes mõnikord, mitte sageli. 

Kui vaadelda nende kahe küsimuse vastuseid koos, siis selgub, et pool küsitletuist 
ei tunne ei aja ülejääki ega ka mitte sagedast puudust, pisut üle neljandiku (27%) tun- 
neb sageli või väga sageli ajapuudust ja samal ajal leiab väga harva või üldse mitte, et 
aega ei oleks millegagi täita. Ligi viiendik (19%) ei tunne ajapuudust, küll aga ei oska 
aega sisustada, ja mõneprotsendiline on nende rühm, kes kogevad nii ajapuudust 
kui ka ülejääki. Tõlgendades vaadeldavat kaht hinnangut ajaga toimetulekuoskuse 
vaatevinklist, võiks öelda, et pool küsitletuist tuleb ajakasutusega enda silmis toime, 
pisut üle neljandiku elab enda arvates ajasurve all ja viiendikul pigem napib tegevusi. 

Ajapuudus seostub vanusega laias laastus pöördvõrdeliselt: mida eakam inimene, 
seda harvemini esineb ajapuudust (Spearmani korrelatsioonikordaja on -0,39). Siiski 
ei ole ajapuuduse vähenemine vanemaks saades rangelt monotoonne: sageli või väga 
sageli ajapuudust tundvate inimeste osa on suurim 30—44-aastaste inimeste seas, 

ulatudes peaaegu pooleni (tabel 5.2.2, kus on esile toodud sageli ajapuudust tundvate 
inimeste osa). See on intensiivne tööiga ja ka suurimate perekondlike kohustuste 
aeg. Noorimas vanuserühmas seevastu kinnitab sagedast ajapuudust kolmandik ja 
eakate rühmas kümnendik. 

Sõltuvust vanusest näeme ka aja täitmise oskuse hinnangus (tabel 5.2.2, parem- 
poolne veerg). Nende osa, kellel üldse ei tule ette, et ei oskaks ajaga midagi peale 
hakata, on väikseim 15-19-aastaste seas (viiendiku ringis), vanuse kasvades suure- 
neb kuni pooleni ja üle selle. Sellele leidub erinevas vanuses nähtavasti erisuguseid 
seletusi: kohustuste lisandumine töökarjääri edenedes ja perekonna loomisel, ees- 
märkide selginemine ja küpsus oma tegevuste korraldamisel, vanusega mõnevõrra 
kahanev suutlikkus tegutseda (piisab vähemast, et aeg tunduks sisustatud). 

Mida kõrgem on haridusaste, seda suurem on sagedast ajapuudust tundvate 
inimeste osakaal: kõrghariduse puhul üle kolmandiku, keskhariduseta inimeste 
seas veerand. Samal ajal eitab täielikult aja sisustamise probleeme enam kui pool 
kõrgharidusega inimestest (analüüs näitab, et eakate kõrgharidusega inimeste seas 
koguni 60%), aga vaid kolmandik keskhariduseta inimestest kinnitab, et neil ei tule 
ette aja täitmise raskusi. 

Tegevusala järgi vaadeldes näeme, et juhtide ja ettevõtjate seas on suurim osa (ligi 
pool) neid, kes kinnitavad sageli või väga sageli ette tulevat ajapuudust. Samal ajal 
on nende seas ka suurim nende inimeste osa, kellel kunagi ei teki aja sisustamisega 
raskusi. 

Juhtide ja ettevõtjate ajakasutus on intensiivne, tööaeg pikk ja vaba aega vähe. 
Neile lähedased on spetsialistid ning ka ametnikud ja teenindajad, aga veidi väik- 
sema ajapuuduse määraga. Töölised ja kodused on ajapuuduse poolest keskmisel 
positsioonil, aga aja sisustamisel kogevad sagedamini probleeme kui spetsialistid. 
Pensionäride ja õpilaste-üliõpilaste positsioonid on mõneti vastandlikud – kas selle 
taga võiks olla erisugune ajakasutuse elukogemus? Õpilaste-üliõpilaste seas on vaa- 
deldavates tegevusalarühmades väikseim osa – veidi üle neljandiku – neid, kel ei ole 
kunagi aja täitmise probleeme. Pensionäride rühm on igati eripärane siin vaadel- 
davas mõttes: palju oma soovi järgi täidetavat aega, sagedase ajapuuduse tundjaid 
kõvasti alla kümnendiku, kuid ligi pooltele pensionäridest on võõras tunne, et ajaga 
ei oska midagi ette võtta. 

Siin võiks arvata, et juhtide ja ettevõtjate, spetsialistide ning ametnike puhul 
hõlmavad suure osa aega tööga seotud kohustused (meenutame ka nende suhteli- 
selt suuremat kodust arvutikasutuseks kuluvat aega), pensionäre aga iseloomustab 
endale meelepärane ajasisustusviis. Üliõpilased ja õpilased nähtavasti tõepoolest 
vahel ei tea, mida ette võtta. Kindlasti on ajasurvel ja ajapuudusel või, vastupidi, aja 

Joonis 5.2.2. Mida toob endaga kaasa ajapuudus või aja üleküllus? 2014 


% koguvalimist 


Kas Teil on tulnud mõnikord ette, et ei oska 
ajaga midagi peale hakata, seda millegagi 
täita? 


Kas Teid vaevab ajapuudus? 


75 69 75 @ 70 71 
63 62 
Oma eluga üldiselt 61 a 
või täiesti rahul 56 
48 
20 39 44 Oma eluga üldiselt 
40 Küllaltki sageli või од või täiesti rahul 
® pidevalt tuleb tegelda 
mitme asjaga korraga 
35 
25 2523 24 Küllaltki või väga 
8 о 20 sageli on ajast maha- 
Е SA 16 15 jäämise tunne 
Küllaltki või väga Gai wee A о 
17 sageli on ajast maha- 10 Küllaltki sageli või 
14 13 jäämise tunne pidevalt tuleb tegelda 
mitme asjaga korraga 
o- 1 | 1 о- А | 1 — 
Üsna Mõnikord Väga Üldse Jah, Küllalt Mõnikord Мада Üldse 
sageli küll harva mitte väga sageli sageli harva mitte 


ülejäägil eri inimestele erisugune mõju ja sellest tulenevalt ei saa kaugeltki üheselt 
öelda, kas ajapuudus või ülejääk on hea või halb. Need on olulised sotsiaalpsühho- 
loogilised aja analüüsi teemad, mis jäävad meie käsitlusest enamjaolt kõrvale edas- 
pidiseks uurimiseks. Vaatleme lühidalt vaid seda, kuidas seostuvad ajapuuduse ja aja- 
kasutuse raskuste enesehinnangulised määrad eluga rahulolu ja argipäevategevuste 
korraldusega. Vaatleme veel ka seda, kuivõrd on meie andmetel maad võtnud tunne, 
et ollakse ajast maha jäänud, nii et ei saa enam aru, mis toimub. Sellise tundeni võib 
viia niihästi aja liiga pingeline täide (ei jõua ajaga kaasa minna) kui ka aja sagedane 
ülejääk (ei ole osanud ajaga kaasa minna). 

Oma eluga rahulolu väljendati viiepallisel skaalal (1 — „üldse mitte rahul", 2 – 

„mitte eriti rahul“, 3 — „raske öelda“ 4 — „üldiselt гаћш“, 5 — „täiesti rahul“). Eluga 
rahulolu on üldiselt kõrge: kaht esimest, rahulolematuse poole kalduvat vastuse- 
varianti kasutas 30% ringis küsitletuist. 

Joonisel 5.2.2 on kujutatud eluga üldiselt või täiesti rahul olijate osakaal olenevalt 
ajapuuduse määrast ja sellest, kui sageli ei osata ajaga midagi peale hakata. Märkame, 
et ajapuuduse määr ja oma eluga rahulolu ei ole rangelt lineaarses seoses: suurim 
kallak rahulolu poole (parempoolne diagramm, sinine joon) kaasneb kerge ajasurve 
all (ajapuudust esineb mõnikord või küllaltki sageli). Kuid niihästi suure ajapuuduse 

tundjate kui ka ajapuuduseta inimeste hulgas on rahulolijate osakaal väiksem. Täien- 
duseks lisame, et kuigi rahulolu eluga on negatiivselt seotud vanusega, samuti nagu 
ajapuuduse määr, tuleb ka vanuserühmi eraldi vaadeldes pilt ligilähedaselt sama. 

Aja ülejäägi määr eristab oma eluga rahulolu poolest ligikaudu samamoodi nagu 
ajapuudus (joonis 5.2.2, vasakpoolne diagramm). Väike, alla 50-inimeseline rühm, 
kel tuleb üsna sageli ette, et ei oska midagi ajaga peale hakata, väljendab teistest mär- 
gatavalt väiksemat rahulolu, kuid, tõsi küll, ülejäänud rühmades on vahed vähem 
märgatavad. Kes armastab kõnelda seosekordajate kaudu, sellele lisame, et statistiline 
seos eluga rahulolu ja kahe siin vaadeldava ajakasutuse tunnuse vahel on hii-ruut- 
statistiku alusel statistiliselt oluline olulisuse nivool kaugelt alla 1% (nagu ka kõigi 
allpool nimetatavate kordaja väärtuste korral), kuid ei ole tugev: Crameri V on 0,10 
ajapuuduse määraga ja 0,08 ajakasutuse raskuste sagedusega. 

Ajapuudus võib tingida tegelemise mitme asjaga korraga, mis võib tähendada 
niihästi suutlikkust palju ära teha kui ka arutut rabelemist. Arusaadavalt sobivad 
mitu tegevust kokku ka üheaegsetena (nt teatud liiki muusika kuulamine taustana), 
aga kaugeltki mitte kõik. Paralleeltegevuste sagedust kirjeldati viieastmelisel skaalal: 
1 – „üldse mitte“ ја „väga harva“ (kokku 26%), 2 — „mõnikord küll“ (30%), 3 — „КШ- 
Ја а sageli“ (29%) ja 4 — „väga sageli, pidevalt“ (15%). 

Nende osakaal, kellel küllalt sageli või pidevalt tuleb tegelda mitme asjaga kor- 
raga, on ettearvatult otseses seoses ajapuuduse määraga, varieerudes 10% ja 75% 
vahel (joonis 5.2.2, hall joon): mida sagedasem ajapuudus, seda sagedamini on käsil 
mitu tegevust korraga (Crameri V = 0,28). Veidi teine pilt avaneb aja sisustamisega 
toimetuleku järgi, paralleeltegevusi sageli või pidevalt harrastavate inimeste määr 
varieerub 10% laiuses vahemikus (Crameri V = 0,09, seos nõrk). See viitab sellele, et 
aja täidetuse hinnang võib olla vägagi subjektiivne. Meenutame ka, et umbes pooltel 
neist, kes ei kinnita sagedast ajapuudust, ei ole ka aja täitmise raskusi. Teiseks, aja 
sisustamise raskusi täielikult eitajatel esineb paralleeltegevustega ajatäidet mõne- 
võrra harvemini kui nendel, kes tunnistavad mõnikord ettetulevaid aja sisustamise 
raskusi. Toimetulek aja sisustamisega võib ühtlasi peegeldada suuremat süvenemist 
oma tegevustesse. 

Kas sagedane ajapuudus võiks tähendada seda, et ei jõuta ajaga hästi sammu 
pidada? Kas aja piisavus ja oskus sellele rakendust leida võiks, vastupidi, kaasa tuua 
rahuldust pakkuva toimetuleku ajaliste muutustega? Küsimusele „Kas mõnikord on 
tunne, et olete ajast maha jäänud, ei saa enam aru, mis toimub?“ vastas enam kui 
pool sisuliselt jaatavalt: vastuseid „väga sageli“, „küllaltki sageli“ või „mõnikord küll“ 
andis 57% küsitletuist (ülejäänud vastused olid „väga harva“ ja „üldse mitte“). Ajast 
mahajäämise tunne on pisut sagedasem neil, kes üldse ajapuudust ei tea, ja neil, kel 


429 


У OSA. ÜHISKONNA АЈАМООРЕ 


ajapuudust esineb väga sageli. Ajuti esineva ajapuuduse puhul tuntakse ajast maha- 
jäämist suhteliselt kõige harvemini (joonis 5.2.2, punane joon). Ajatäitmise oskuse 
hinnangu järgi on ajast mahajäämise tunne seda sagedasem, mida sagedamini tun- 
takse kimbatust, millega aega täita (Crameri V 0,15 ringis). 


5.2.3. MILLEGA TEGELDAKSE ARGIPÄEVITI? 


Püüame allpool anda ettekujutuse sellest, milliste konkreetsete tegevuste jaoks ja kui 
suures ulatuses kulutatakse töövälist aega. Me uurisime lähemalt 17 enam-vähem 
kõigile vastanuile sobivat tegevust nendele argipäeviti kulutatava hüpoteetilise aja- 
hulga alusel viiepallisel skaalal (1 — „ei kuluta sellele aega“, 2 — „pool tundi kuni 
tund“, 3 — „1-2 tundi, 4 — „3-4 tundi, 5 – „Ше 4 tunni“). Tegevuste nimistus olid 
põhitööga seotud tegevused ning õppimine ja enesetäiendamine, toiduvalmistamine, 
majapidamistööd laiemalt, poeskäimine ja ostlemine, suhtlemine nii pere ringis kui 
ka sõpradega, enese eest hoolitsemine ja liikumine ühest punktist teise, televiisori 
vaatamine, ajalehtede-ajakirjade ja ilukirjanduse või huvialaraamatute lugemine, 
internetis olek, huvialadega tegelemine, sportimine, lihtsalt puhkus. 

Joonisel 5.2.3 on võrdlevalt kujutatud keskmine argipäevane eri tegevustele aja 
kulutamise hinnang. Aja hulga poolest on esikohal televiisori vaatamine, suhtlemine 
pereringis ja sõpradega, majapidamistööd, lihtsalt puhkus ja lõdvestus (keskmine 
2,5—3 ringis). Teise tegevuste rühma rinde moodustavad keskmisega 2—2,5 toidu 
valmistamine, enese eest hoolitsemine, liikumine ühest kohast teise, poes käimine, 
internetis olek ja uudiste jälgimine, ajalehtede ja ajakirjade lugemine, tegelemine 
huvialadega. Kõige vähem on kõigi küsitletute keskmisena märgitud ajakulu töö- 
alasele tegevusele, õppimisele ja enesetäiendamisele ning lugemisele. Suurema aja- 
kuluga tegevused on hinnanguliselt need tegevused, millele pühendatakse kõige 
enam tähelepanu, mida võiksime lugeda kõige enam levinuteks. Vastuseid ei saa 
otseselt tõlgendada ajahulkadena (ööpäev läheks paljude vastuste puhul lõhki), vaid 
pigem osutusena: kui tegeleksin sellega argipäeval, siis sellises mahus. 

Vaatleme, kuivõrd varieeruvad need hinnangud sõltuvalt subjektiivsest ajatunne- 
tusest (ajapuudus, ülejääk), käsitledes parema ülevaatlikkuse huvides ajatunnetuse 
teravamaid vastandrühmi (kummaski 450 inimese ringis): neid, kes tunnevad aja- 
puudust küllalt või väga sageli, ja neid, kes ei tunne seda üldse või tunnevad väga 
harva. Samamoodi vaatleme aja sisustamise oskuse hinnangut kahes vastandrühmas 
(vastavalt 640 ja 320 inimese ringis): neid, kel üldse ei tule ette, et ei oska ajaga peale 
hakata, ja neid, kel seda esineb sageli või mõnikord. Joonisel 5.2.4 on esile toodud 
tegevuste keskmine hinnanguline ajakulu ajapuuduse ja ülekülluse rühmades. 

Joonis 5.2.3. Keskmine argipäevane ajakulu eri tegevustele 2014 
Vastuste keskmised viiepallisel skaalal (1 – „ei kuluta sellele aega”, 5 —,üle 4 tunni”) 


Televiisori vaatamine 


w 
ай 


Suhtlemine pereliikmetega, nende eest hoolitsemine 2,9 
Majapidamistööd, kodu korrashoid 2,8 

Lihtsalt puhkus, lõdvestus 2,7 

Suhtlemine sõpradega ja tuttavatega, sh sotsiaalmeedias 2,5 
Toidu valmistamine, kokkamine 2,4 

Transport, liiklus, ühest kohast teise liikumine 2,3 

Enese eest hoolitsemine 22 

Poes käimine, šoppamine, sh internetis 2,1 

Internetis huvitava info otsimine, online-uudiste jälgimine 2,1 
Huvialane tegevus, harrastused ja hobid 21 

Ajalehtede, ajakirjade lugemine 2,1 

Sportimine, vabas õhus liikumine, fitness 2,1 

llukirjanduse lugemine 19 


Õppimine, enesetäiendamine, erialakirjanduse lugemine 18 


Põhitööga või lisateenistusega seotud tegevused , з 
(väljaspool tööaega) ” 
Huvialaste ja tarberaamatute lugemine 17 


= 

N 
w 
+ 
л 


Nimetame jooniselt 5.2.4 suuremaid rühmadevahelisi keskmiste erinevusi (опеп- 
tiiriks: erinevus 0,5 palli võrra moodustab kaheksandiku skaala ulatusest). Ajapuu- 
dust tundmata pühendatakse palju rohkem aega kui sageli ajapuuduse käes vaeveldes 
televiisori vaatamisele ja lihtsalt puhkusele. Märgatavalt väiksemaks hinnatakse 
ajakulu õppimisele, põhitööga seotud tegevustele ja internetikasutusele. Samuti on 
väiksem hinnanguline ajakulu liikumisele, sportimisele ja huvialadele. Ajapuuduses 
inimesed kulutavad enda hinnangul suhteliselt vähe aega lugemiseks. Nendel, kel 
üsna sageli või mõnikord tuleb ette, et ei oska ajaga midagi peale hakata, on nendega 
võrreldes, kellel sellist olukorda üldse ette ei tule, aeg enam sisustatud telerivaatamise 
ja lihtsalt puhkusega, samuti poeskäimisega, suhtlemisega sõpradega, internetis käi- 
misega, seejuures tegeldakse vähem põhitööga seonduvaga. Ajapuuduse taga näib 
olevat eeskätt tööga seonduv, vähem ehk huvialased harrastused. Televiisor on sageli 
nende ajatäiteks, kes ei oska ajaga midagi ette võtta. Ka lihtsalt puhkus, lõdvestus 
tundub pigem ajatäide kui eesmärgipärane tegevus. Analüüsist selgus, et kolmandik 
küsitletuist jätab siin vaadeldavate, paljudele oletatavalt meelepäraste argipäeva- 
tegevuste seast vähemalt kolmandiku üldse kõrvale, ja see tekitab huvi tegevustest 

Joonis 5.2.4. Keskmine argipäevane ajakulu eri tegevustele 
ajakasutusrühmades 2014 


Vastuste keskmised viiepallisel skaalal aja ülekülluse ja ajapuuduse rühmades (1 – "е! kuluta sellele 
aega”, 5 – “üle 4 tunni”) 


Ei oska midagi ajaga peale hakata: üldse mitte ei tule ette 
|| Ei oska midagi ajaga peale hakata: tuleb ette üsna sageli või mõnikord 
IM Ajapuudus vaevab küllalt sageli või väga sageli 
IM Ajapuudus ei vaeva üldse mitte või vaevab väga harva 


Internetis huvitava 2,06 
info otsimine, 2,20 
online-uudiste 2,34 

jälgimine 178 


Transport, liiklus, 2,28 Televiisori 3,06 
ühest kohast 2,20 vaatamine 3,36 
teise liikumine 2,41 2,73 


2,11 3,53 


Suhtlemine 2,40 
sõprade ja 2,63 
tuttavatega, sh 2,52 
sotsiaalmeedias 2,36 


Poes käimine, 2,11 
šoppamine, 2,28 
sh internetis 2,11 

2,19 


Lihtsalt puhkus, 2,61 
lõdvestus 2,87 

2,51 

2,90 


Suhtlemine teiste 2,95 
pereliikmetega, 2,91 
nende eest 3,04 
hoolitsemine 287 


Sportimine, 2,03 
vabas õhus 2,07 
liikumine, fitness 2,14 


1,93 


Enese eest 2,18 
hoolitsemine 2,27 
2:23 

2,17 


Huvialane 2,15 
tegevus, harras- 2,00 
tused ja hobid 2,24 


1,95 


Toidu 2,41 
valmistamine, 2,43 
kokkamine 2,44 


2,35 


Huvialaste ja 176 
tarberaamatute 1,58 
lugemine 178 

1,50 


Majapidamistööd, 2,82 
kodu korrashoid 2,68 
2,83 

2,73 


Õppimine, enese- 1,87 
täiendamine, 1,78 
erialase kirjanduse 2,12 
lugemine 145 


Ilukirjanduse 1,96 
lugemine 1,86 
174 

1,99 


Ajalehtede, 2,07 
ajakirjade 2,18 
lugemine 1,98 

2,19 


Põhitööga või 1,95 
lisateenistusega 1,62 
seotud tegevused 2,12 
(väljaspool amet- 1,47 
likku tööaega) 

Tabel 5.2.3. Takistused meelepäraste tegevustega tegelemisel 2014 
Vastuste „see kindlasti“ ja mõnevõrra ka see” % ajakasutusrühmas 


Need, keda Need, kes üsna sageli 
ei vaeva ajapuu- | või mõnikord ei oska 


Kas miski takistab tegelemast meelepäraste dus või vaevab | ajaga midagi peale 
tegevustega? Koguvalim väga harva hakata 
Rahapuudus 84 81 87 
Väsimus ja tüdimus, vähe viitsimist 64 59 76 
Hõivatus koduste töödega, 

perekondlikud kohustused 58 34 2 
Sobivate võimaluste kaugus minu elukohast 54 47 65 
Töökoormus, tööalased kohustused 48 14 38 
Kehv tervis 42 54 53 
Halb aja planeerimise oskus 41 24 51 
Killustatus, tegelemine paljude eri asjadega 40 15 42 
Heade kaaslaste, sobiva seltskonna puudumine 40 43 55 


loobumise põhjuste vastu. Küsimusele ,,Kas miski takistab tegelemast meelepäraste 

tegevustega?“ vastati kolmepallise skaala abil: 1 — „see kindlasti“, 2 — „mõnevõrra 

ka see“ ja 3 — „зее mitte“. Üle 80% küsitletuist tõi esile, et mõnevõrra või kindlasti 

on põhjuseks rahanappus, ja üle 60% märkis põhjusena väsimust ja tüdimust (tabel 

5.2.3). Perekondlikke kohustusi märkis takistusena 60% ja sobivate tegevuskohtade 

kaugust elukohast üle poole. Töökohustused segavad poolt küsitletuist ja tervis, selts- 
konna puudumine, killustatus oma tegevustes ning halb aja planeerimise oskus 40%. 
Meie küsitletud olid varmad põhjusi eritlema: üle poole neist tõi korraga esile viis 

või enam tabelis loetletud põhjust. 

Meenutame, et ligemale 500 inimest küsitletud 1500-st kinnitas, et neid ei vaeva 
ajapuudus või vaevab väga harva. Meelepärastest tegevustest loobumise põhjuste 
esiletoomine nende inimeste seas erineb pisut üldisest (tabeli 5.2.3 keskmine arvu- 
veerg, paneme tähele osakaalude vahesid enam kui 10% võrra). Et vanemaealiste 
osa selles rühmas on suur, siis nimetatakse harvemini kui üldiselt põhjusena töö- 
koormust ja hõivatust koduste töödega, aga sagedamini kehva tervist. Rahapuudust, 
väsimust ja tüdimust ning heade kaaslaste puudumist tuuakse tegevustest loobumise 
põhjusena esile keskmisele sarnaselt. Oma tööde korraldamist — halba aja planeeri- 
mise oskust ning killustatust ja tegelemist paljude eri asjadega — nimetatakse märga- 
tavalt harvemini kui üldiselt. Siit tekib mõte, et ajapuudus mõjutab meelepärastest 
tegevustest loobumist eeskätt korralduslikult, ajakasutusoskuse kaudu. Teine võima- 
lik seletus võiks lähtuda mõttest, et ajapuuduseta elu on vaikne ja tegevussoovideta, 
seega ka tegevustakistusteta. 

See enam kui 300-inimeseline rühm, kes märkis, et üsna sageli või mõnikord 
küll tuleb ette, et ei oska ajaga midagi peale hakata (tabeli 5.2.3 parempoolseim 
veerg), toob esile teistsuguse tegevustest loobumise põhjuste komplekti (meenu- 
tame, et selles rühmas oli niihästi noori kui ka eakamaid). Rahapuudus, hõivatus 
koduste töödega ja killustatus tegevustes olid ligilähedaselt sama sageli nimetatud 
nagu üldiselt. Enam kui üldiselt toodi esile kehva tervist, väsimust ja tüdimust, heade 
kaaslaste puudumist, sobivate kohtade kaugust elukohast ja halba ajaplaneerimise 
oskust. Pisut vähem kui üldiselt märgiti põhjusena töökohustusi. Tuli esile ka see, 
et aja täitmisega teistest enam raskustes olevas rühmas toodi esile rohkem põhjusi 
kui üldiselt. 

Eelnevat kokku võttes leiame end üsna suurest kimbatusest, kui sooviksime ühe- 
selt seletada, milline võiks olla aja tegevustega täitmise mehhanism. Kas ajapuuduse 
tingib liiga suur hulk aeganõudvaid tegevusi või on tegevuste hulk väike seepärast, et 
aega ei ole? Kas aja täitmise probleemid tulenevad väikesest kättesaadavate tegevuste 
hulgast või piirdutakse väheste tegevustega seetõttu, et aeg tundub täidetud niigi? 
Kas tegevustest hoidumise taga on ebamõistlik ajakorraldus? Esmasest ajakasutuse 
kirjeldusest tekib hulk küsimusi. Vastused neile peituvad ilmselt käärides, mis on 
subjektiivse ajatunnetuse ja reaalselt kuluva aja vahel. 


5.2.4. LÕPETUSEKS: AJAKASUTUSE MÕÕTMISE PROBLEEMID JA VÕIMALUSED 


Ajakasutuse uurimise viisid on mitmepalgelised — rangest kronomeetriast ja 
päevikupidamisest ajakulutuse enesehinnanguteni. Ajakulutus tundub esmapilgul 
konkreetse ja lihtsa tunnusena, sest kõneleme kogusest. Probleemid tekivad ühiku 
valikust, milles ajakoguseid väljendada, ja nullpunktist, mille suhtes arvet pidada. 
MeeMa ajakäsitluse aluseks on valitud subjektiivsed hinnangud ja vastajad ei arvesta 
otseselt tundides ja minutites, vaid hindavad ajakogust omaenese ajatunnetuse skaa- 
lal. Kasutasime enamasti küsimusi, millele vastates tehti valik etteantud ajavahemike 
loetelust. Ajavahemikeks liigendumine oli seejuures erisugune, vastavalt hinnatava 
tegevuse loomulikule ajakulule. Peamiseks analüüsistrateegiaks võtsime võrdluse, 
subjektiivsete ajahinnangute kõrvutamise erinevates rühmades (tegevusala, vanuse, 
hariduse järgi jm), seadmata eesmärgiks tervikliku ajabüdžeti konstrueerimist 
omasuiste ütluste põhjal. Otseselt ajakoguste nimetamise kõrval („Кш palju aega 
kulub Teil keskmiselt ...“) uuriti ka hinnanguid oma ajavarude suhtes (,,Kas Teil 
jätkub piisavalt aega...“) ja ajakulu muutusi („Kuivõrd on võrreldes 10 aasta taguse 
ajaga muutunud Teie enda jaoks aeg, mis kulub ...“), samuti hoiakuid aja kulgemise 
ja muutuste suhtes üldisemalt. 

Kui asjakohased on subjektiivsed ajahinnangud? Aega täitvate tegevuste nimistu 
oli ajaploki eri osades eesmärgist tulenevalt pisut varieeruv, kuid suure ühisosaga, 
mis võimaldas ühe ja sama tegevusega seonduvat ajakulu erinevates küsimustes 
kõrvutades teataval määral hinnata ka andmete valiidsust. Nii nt nägime head, vaid 
mõneprotsendilise erinevusega kooskõla küsitletute jaotuses teatud tegevuse har- 
rastamise alusel (tegelen — ei tegele). Selliste, andmete sisust lähtuvate loogiliste 
kontrollide alusel tekkis veendumus, et subjektiivsed ajahinnangud on meie poolt 
valitud tõlgendusviisidele vastavalt vettpidavad. 

Nagu juba öeldud, ajakasutuse subjektiivseid hinnanguid ei saa tingimusteta 
ja kõigi tegevuste puhul käsitleda reaalaja kogustena. Uneaja, tööaja, vaba aja ja 
arvutiga töötamise aja hinnanguline pikkus vastab arvatavasti üsna hästi reaalsele 
ajakulule. Kui aga küsisime tavaliselt argipäeviti teatud tegevustele kulutatavaid 
ajakoguseid, siis konstrueeriti vastustes lõppkokkuvõttes mitmekordse pikkusega 
ööpäevi. Neid hinnanguid tõlgendasime võrdlevalt kui tegevuste olulisuse hinnan- 
guid inimese päevakavas pikema perioodi vältel (kui tegelen sellega argipäeval, siis 
pühendaksin niipalju aega). Siinkohal kõlab kriitikute hääl: tuleks küsida ajakogust 
ja tegevuse sagedust. Kui tahaksime piirduda küsitlusuuringuga, siis ei saa siiski 
kindel olla, kas saavutaksime nii küsides meid paremini rahuldava täpsusastme ja 
vastamismäära (praegu vastas kõigi 17 tegevuse kohta 93% küsitletuid, mida hindame 
väga väikese kaoga tulemuseks nii keerulistele küsimustele vastamisel, nagu seda 
on ajakasutus). 

Kui küsimus on esitatud ajaastmestiku varal, siis on ohutu see viis, kui kokku- 
võttena anda osakaalud astmestiku tähenduslikult oluliste lävede kohal (nt neli tundi 
ja enam, alla viie tunni). Kui on mitu ühetaolist tegevust ühe ja sama astmestikuga, 
siis tuleks võrreldavuse huvides valida kindlasti üks lävi, otsides mõnd võimalikult 
kirik-keset-küla väärtust. Kasutasime esialgse orientiirina ka keskmisi positsioone 
ajavahemikena väljendatud skaaladel. 

Ajakoguste ühtlustamiseks eri liiki tegevuste võrdlemisel kasutasime kogu uuri- 
muselegi üldiselt omast skaalade lühendamise võtet (vt ptk 1.4). Sellega muudeti eri 
astmestikega skaalad (nt tööaeg „kuni 4 tundi“ kuni „üle 12 tunni“, oma vaba aeg 

»enamasti ei olegi“ kuni „Ше 6 tunni“) ühesuguse astmete arvuga skaaladeks, mille 
puhul astmete tähendus on erisugune, kuid astmed ise konkreetse tegevuse sagedust 
või intensiivsust eristavad ja selles mõttes teise tegevusega võrreldavad ühikud. 

Teise võttena rakendasime ajavahemike skaala ligikaudset tagasiteisendamist tun- 
dideks, võttes vahemiku „esindajaks“ selle keskpunkti. Sellise käsitlusviisi plussiks 
on lähenemine arvulisele ajaskaalale ja tund kui hästi mõistetav arvestusühik. Mii- 
nuseks on vahemiku alguse ja lõpu ossa kuuluvate inimeste lugemine ühetaolisteks, 

kuid see on ajavahemike skaalade üldine puudujääk. Teine raskus tekib lahtiste 
vahemike arvudeks teisendamisel (kas üle 10 tunni on 10,5 või 11 tundi või veel 
midagi muud), mille puhul otsus tuleb langetada tähenduse alusel. 

Erisuguste tegevuste „loomulik“ ajakulu on erisugune, mõned on suurema, 
mõned väiksema ajalise ulatusega. Et oleks lihtsam kõrvutada eri liiki tegevusi, võiks 
ajahinnangud standardiseerida. See tähendab iga tegevuse ajahinnangu arvestuse 
alguspunkti nihutamist uuritud vastajaskonna hinnangute keskpunkti ja nihutatud 
skaalal arvepidamist hinnangute standardhälbe ühikutes. Me positsioneerime sel 
teel iga inimese teiste taustal vaadeldava tegevuse seisukohalt ja eri tegevuste ajakulu 
muutub seejuures skaala ulatuse poolest sarnaseks. Nii saadud andmed võimaldavad 
võrdlevalt hinnata, mis tegevuste poolest keegi erineb üldisest ajakulutusest rohkem 
(standardiseeritud väärtus selle tegevuse standardhälbe ühikutes suur) ja mille poo- 
lest vähem (standardiseeritud väärtus väike). Standardiseeritud andmete miinuseks 
on väärtuste suhteliselt abstraktne mõõtühik (standardhälve) ja empiirilisus — kesk- 
mine ja standardhälve on lokaalsed, selle andmestiku parameetrid. 

Omaette raskused tekivad subjektiivsete ajakoguste puhul sellest, et individuaalne 
kell hinnangutes võib päris palju erineda päriskellast ja samuti teise inimese sisemi- 
sest kellast. Ka siin võiks kasu olla standardiseerimisest, kuid teisiti kui äsja kirjelda- 
tud viisil, nimelt ühtlustades ajakulud ühe ja sama inimese kõigi vaadeldavate tege- 
vuste piires. Keskmine näitab selle inimese keskmist ajakulu tema ajakulutuste seas 
ja standardhälve kõikumisi selle ümber. Standardiseeritud väärtused positsioneeri- 
vad iga tegevuse selle inimese sisemisel skaalal tema standardhälvet mõõtühikuna 
kasutades ja selles mõttes on eri inimeste ajaskaalad tähenduse poolest võrreldavad. 
Käesolevas esmases analüüsis toetusime mittestandardiseeritud andmetele, kuid 
sügavama võrdluse korral tuleks sellist teisendusviisi kaaluda. 

Aega käsitledes määratleme inimese suhte sellesse tahes-tahtmata üheaegselt mit- 
mes eri kihis, mis viib meid reaalaja, kohordikuuluvuse ja vanuse tunnustega seotud 
raskusteni. Kohordi eripärasus, vanus iseendapoolse ajaarvestajana ја „füüsikaline“ 
aeg välise keskkonna tegurina on elukäiku kujundavad eri mõjurid, mille toime ana- 
lüüsis seguneb. Et neid eristada, tuleb mõni neist fikseerida, sest lihtne seos vanus = 
reaalaeg — sünniaeg, muudab loogiliselt võimatuks kõigi kolme komponendi eritle- 
mise korraga. Kuipalju kujundab muutusi elukaarel põlvkondlik kuuluvus, kuipalju 
vananemine ja kuipalju muutused ümbritsevas (reaalaja kulg) — need on küsimused, 
mille vastuseid aega käsitledes hädasti vajame, kuid lihtsal viisil kätte ei saa. 

5.3. AJAKASUTUSSUUTLIKKUS JA KIHISTUMINE 
EESTI ÜHISKONNAS 


Triin Vihalemm ja Marju Lauristin 


5.3.1. SISSEJUHATUS 


Võttes kokku peatükis 5.1 toodud ajateoreetilised käsitlused ühiskonna arengust 
ja peatükis 5.2 esitatud empiirilise ülevaate Eesti ühiskonna liikmete personaalse 
ajatunnetuse kohta, jõuame küsimuseni, kuidas eristavad ajakasutuse võimalused ja 
suhe aega ühiskonnaliikmeid üksteisest ning kuidas kujundab ajakasutus ühiskonna 
võimusuhteid ja sealtkaudu ka ühiskonna edasist arengut. Hartmut Rosa (2013) väi- 
dab, et ühiskonnakorralduse kvalitatiivseid muutusi aitab mõista just üleminek: 
kui inimestel tekib juurde kohustustevaba aega, siis milliste uute tegevuste, sh uute 
kohustustega see täidetakse? Millised ühiskonnarühmad püüavad oma elukaarel 
õppimist, töötamist ja pere-elu uutmoodi eesmärgistada ja kombineerida, milliseid 
uusi tegevuste sünkroniseerimise ja pausitegemise strateegiaid hakatakse rakendama 
ning kuidas mõjutavad need individuaalsed kohanemised ja uute elamisviiside otsin- 
gud institutsioone ja kultuuripraktikaid? Tuginedes peatükis 5.1 toodud peamistele 
ajakasutusega seotud nähtustele, analüüsime järgnevalt Eesti ühiskonna sisemist 
eristumist ja eri rühmade potentsiaali oma vajadustele lahendusi otsides käivitada 
ühiskonnas kvalitatiivseid muutusi. 

Toetudes Bourdieu (1986), Portes'i (1998) ja Putnami (2000) arendatud majan- 
dusliku, kultuurilise (haridus, oskusteave), sotsiaalse (suhted, grupikuuluvus) ja 
sümboolse (au, tunnustus) kapitali kontseptsioonidele ning Beckeri (1964) inim- 
kapitali (loovus, isiksuslikud omadused ja sotsiaalsed oskused) käsitlusele, pakub 


437 


У OSA. ÜHISKONNA АЈАМООРЕ 


Ungari sotsiaalteadlane Marian Preda (2013) välja individuaalse ajakapitali mõiste. 
Ajakapital on ajaline krediit, mille kõik inimesed sündides kaasa saavad ning mis 
koosneb kronoloogilisest ajakapitalist ehk indiviidi eluaastatest ning sotsiaalsest 
ja psühholoogilisest ajakapitalist, mis näitab (elu)aja kasutamise kvaliteeti (2013: 
31-32). Kui inimesed veedavad aega n-ö kvaliteetselt, meeldivaid tegevusi sooritades 
(nt sõprade ja perega koos olles, sporti tehes, hobidega tegeledes), siis nad suurenda- 
vad Preda järgi ka oma isiklikku ajakapitali ja võimendavad endale elamiseks antud 
aega. Kui nad aga raiskavad aega ebameeldivate tegevuste peale, siis vähendavad nad 
oma isiklikku ajakapitali. Tegevuste meeldivus ja ebameeldivus pole Preda käsitluses 
siiski vaid hedonistlikud ajakasutust iseloomustavad kategooriad. Ta toob näiteks 
suitsetamise, mis võib küll rahuldust pakkuda, kuid halvendab tervislikku seisundit 
ja vähendab nii kronoloogilist ajakapitali. Preda iseloomustab ajakasutuse kvaliteeti 
selle järgi, milline on teatud ajavahemikus sooritatud tegevuste mõju inimese tervi- 
sele ja meeleolule. Ajakasutuse kvaliteeti väljendavad niisiis tegevused, mida teatud 
ajavahemikus sooritati, ning muudki sooritusse haaratud kapitalid (majanduslik, 
sotsiaalne, kultuuriline). Seega mõtleb Preda ajakasutuse kvaliteedi all pigem indi- 
viidi eri kapitalide ,,heaperemehelikku“ kasutust eri tegevuste sooritamiseks teatud 
ajavahemikus. Isiklik ajakapital on (osaliselt) konverteeritav teisteks kapitalideks ja 
vastupidi: me müüme oma päevadest suure osa tunde tööandjale ja saame selle eest 
vastu raha ehk majanduslikku kapitali. Me investeerime aega suhtevõrgustike säilita- 
misse ja arendamisse küll sotsiaalmeedia, küll erinevate füüsiliste koostegutsemiste 
ja vastastikku abistavate tegevuste kaudu (s.t konverteerime isiklikku ajakapitali 
sotsiaalseks kapitaliks) ning saame teistelt inimestelt teinekord vastuteeneid, mis või- 
maldavad meil mingitele tegevustele vähem aega kulutada, need sooritamata jätta või 
teha mitut tegevust korraga (sotsiaalne kapital konverteerub isiklikuks ajakapitaliks). 
Eelneva teoreetilise arutelu põhjal võiks arvata, et jõukamad ja parema sotsiaalse 
positsiooniga ehk paremini ,,kapitaliseeritud“ inimrühmad on ka ajakapitali poolest 
jõukamad, s.t neil on rohkem rahuldustpakkuvalt veedetud aega. MeeMa andmete 
analüüs peatükis 5.2 näitas, et päris nii see ei ole. Eesti ühiskonnas on tööturu kõr- 
gematel positsioonidel olevate (s.t majanduslikku, kultuurilist ja sotsiaalset kapitali 
omavate) valgekraede ajakasutus väga intensiivne, tööaeg pikk ja oma soovi järgi 
täidetavat aega vähe. Seega tekib küsimus, kas nad raiskavad oma ajakapitali, kuna 
teevad pidevalt tööd ja ei puhka. Rahulolu ja vabalt kasutatava aja seos on keeru- 
kas. Suurem vaba aja hulk ei too kaasa suuremat rahulolu eluga, pigem vastupidi – 
eluga suuremal määral rahul olijad on mõõduka, kuid mitte pideva ajasurve all. Neil 
on rohkem võimalusi aega maha võtta (vt joonis 5.2.2). Eluga rahulolu on seega 
seotud vahelduva ajarežiimi kehtestamise võimalikkusega: pingeline tegevus peab 

vahelduma tegevustevaba ajaga. Ka ühiskondliku arenguga kaasaskäimise tunnetus 

on seotud personaalse aja mõõduka täidetusega. Inimesed, kel on mõõdukas aja 
ülejääk ja ajutine ajapuudus, tunnevad kõige vähem, et nad on ajast maha jäänud. 
Ajapuuduse ja sellega kaasneva rööptegutsemise surve kasvades hakkab ajast maha- 
jäämise tunne uuesti süvenema. MeeMa küsitlusandmete põhjal võiks öelda, et n-ö 

ideaalne ajasuhe on mitmekihiline, eeldades inimestelt võimekust ja võimalusi oma 

tegevusi ajastada (nt vaba töögraafik), vahetada elukohta ja sellega kaasnevaid argi- 
tegevusi (nt kolida kesklinnakorterist aiaga äärelinnamajja), jätta teatud tegevused 

ise tegemata ja kasutada vastavaid teenuseid (nt minna välja sööma selle asemel, et 
ise toitu valmistada). Kui Marian Preda määratleb kvaliteetse ajakasutuse selle järgi, 
kuivõrd suurt rahuldust suudab inimene meeldivate tegevustega endale luua tema 

käsutuses oleva kronoloogiline aja piires, siis MeeMa uuringu tulemused viitavad 

sellele, et rahulolu toovad ka need tegevused, mis tunduvad olevat vajalikud nt ühis- 
kondliku staatuse ja tunnustuse saavutamiseks või sälitamiseks ning ka üldisema 

ajakasutusvabaduse säilitamiseks. Ka peatükist 5.2 tuleb selgelt välja, et need või- 
malused elukaarel erinevad rühmiti (noorematel ja vanematel inimestel on rohkem 

vabalt sisustatavat aega kui keskealistel), ning peatükist 4.3 nähtub, et võimekus oma 

elustiili kujundada sõltub sotsiaalse sidustumise üldisematest mustritest, kuna ühte 

tüüpi tegevused ja suhted toovad kaasa teisi. Konkreetsete tegevuste vaheldumisi 

sooritamiseks, ajastamiseks ja asendamiseks on vajalikud eriomased teadmised- 
oskused, sageli ka raha, suhted ja muud ressursid. Seega on aja ja tegevuste vaheline 

vahetussuhe mitmekihiline ning nõuab rohkemate tegurite arvestamist kui üksnes 

hinnangud personaalsele ajakasutusele. 

Kuna ajakapitali kasutusvõimalused sõltuvad palju teiste kapitalide rohkusest 
ja omavahelisest konverteeruvusest, siis annab see võimaluse vaadelda ühiskonna 
kihistumist, pingeid ja arenguvõimalusi uutmoodi. Järgnevalt analüüsime MeeMa 
uuringu andmetele tuginedes seda, 1) kuidas inimesed oma ajakapitali majandusli- 
kuks, sotsiaalseks, kultuuriliseks ja sümboolseks kapitaliks konverteerivad; 2) kuidas 
nad oma tegevuste sooritamise ajalist ,heaperemehelikkust“ ja kasulikkust hindavad; 
3) kuidas nad erinevate tegevuste kaudu ajakapitali suurendada püüavad; 4) kui 
kvaliteetseks oma ajakasutust hindavad ning 5) kas ajakapitali omamine eristab 
ühiskonnarühmi sarnase mustri järgi, nagu sissetulek, sotsiaalne staatus või vanus. 

Võtame kasutusele uue termini ajakasutussuutlikkus. Leiame, et see nimetus 
viitab niihästi eespool kirjeldatud kapitalide olemasolule kui ka tahtele ja võimele 
neid selliselt kasutada (sh omavahel konverteerida), et mõju tervisele, meele- 
olule ja olemasolevate kapitalide säilimisele oleks positiivne. Lihtsalt öeldes väl- 
jendab ajakasutussuutlikkus seda, kui rikkalikult saavad inimesed materiaalseid 

ја mittemateriaalseid hüvesid teatud tegevusteks kulutatud aja eest (sh uut vabalt 
kasutatavat aega) ehk kui tõhusalt nad konverteerivad ajakapitali majanduslikuks, 
sotsiaalseks, kultuuriliseks, sümboolseks ja inimkapitaliks ning vastupidi. Võttes 
aluseks hinnangud personaalsele ajakasutusele ja indekstunnused (indeksite koos- 
seisu kirjeldust vt raamatu lisas 2), mis väljendavad ajakulu ja elurütme, pakume 
MeeMa andmetele tuginedes välja ühe võimaliku sotsioloogilise ajakasutussuutlik- 
kuse tüpoloogia. 


5.3.2. AAAKASUTUSSUUTLIKKUSE TÜPOLOOGIA 


Selle tüpoloogia konstrueerimisel on kasutatud mitut ajakasutust ja ajasuhet näitavat 
tunnust, samuti tunnuseid, mis viitavad ajakapitali teisteks kapitalideks konverteeri- 
mise võimalustele. Tüpoloogia moodustamisel on kasutatud klasteranalüüsi k-kesk- 
miste meetodil ja klastrite komponentidena ühesuguse skaalaga indekstunnuseid, 
mis on seega sama mõjuga klastri keskmise kujunemisel. 

Indekstunnused võib jagada nelja rühma. Esimese rühma tunnused näitavad, 
mislaadi tegevustega on täidetud inimeste kronoloogiline aeg (päevad, nädalad). 
Siin on kaasatud sellised indekstunnused nagu ajakulu tööle ja enesetäiendusele, 
kodustele toimetustele, meediatarbimisele, raamatute lugemisele, huvialadele. Teine 
rühm indekseid on sellised, mille puhul esines tugev seos ajatunnustega. Seega moo- 
dustuvad neist tõenäoliselt ajakapitali konverteerida võimaldavad suhted ja tege- 
vuspraktikad: sotsiaalmeedia kasutusaktiivsus ja sealse sõpraderingi mitmekesisus; 
kodanikuühendustes ja kodanikuaktsioonides kaasalöömine, riigisisene ja piiriülene 
liikuvus ning kontaktid (sotsiaalne ja sümboolne kapital), konsumerism (mis viitab 
kvaliteetaja juurdetekitamisele heaolutoodete ja -teenuste ostmise ehk majandusliku 
kapitali kaudu). Kolmanda rühma tunnused näitavad, milline on inimeste suhe 
muutustesse, mis nõuavad kohanemist ja survestavad neid seetõttu ajaliselt, aga 
võivad luua ka uusi võimalusi elu korraldamiseks. Need on avatus muutustele, vastu- 
seismine muutustele, häiritus muutustest, tööga seotud muutuste tajumine. Neljanda 
rühma moodustavad tunnused, mis näitavad, millised on tegevuste ajastamise ja 
(de)sünkroniseerimise strateegiad: krooniline ajavaegus, raskused ühiseks tege- 
vuseks aja leidmisel, ületöötamise määr, rööptegutsemine, püüdlused ajakasutust 
ümber korraldada, koduse elurütmi muutmine seoses pühade ja tähtpäevadega ning 
osalemine avalikel tähtpäevade tähistamise üritustel (vt ptk 5.4). 

Andmete analüüsil osutus kõige informatiivsemaks klasteranalüüsi kuuene 
lahend, mille tulemusel moodustunud rühmade iseloomust annab klastrite moo- 
dustajatunnuste keskmiste väärtuste põhjal ülevaate tabel 5.3.1. 

Tabel 5.3.1. Ajakasutussuutlikkuse klastrite moodustajatunnuste keskmised 
2014 


Keskmised viiepallisel skaalal. Paksus kirjas ja koloreeritud taustal suured erinevused koguvalimist 


Rahul- 
Edukas | olematu Aja- 
rööp- rööp- Virtuaal- | Ajastressis stressivaba) Kõrvale- 
tegutseja | tegutseja | rähkleja | töörügaja | harrastaja | tõmbunu 

Klastri osakaal koguvalimis 18 12 14 13 21 22 
Kronoloogilise aja täidetus tegevustega 
Ajakulu tööle ja enesetäiendusele 3,53 2,41 2,30 3,49 2,01 1,27 
Ajakulu kodustele toimetustele 3,09 3,36 2,54. 2,98 3,18 2,90 
Ajakulu meediatarbimisele 2,95 2,87 2,91 2,48 3,14 2,79 
Ajakulu raamatute lugemisele 3,23 1,97 1,90 2,27 3,29 2,09 
Ajakulu huvialadele, hobidele 3,82 2,92 2,80 2,46 3,30 2,07 
Ajakapitali konverteerida võimaldavad suhted ja tegevuspraktikad 
Kodanikuühendustes osalemine 3,35 2,45 1,44 1,82 2,45 1,38 
Kodanikuaktsioonides osalemine 3,97 3,69 1,85 2,31 3,35 1,62 
Konsumerism 4,74 2,20 3,30 3,04. 2,58 1,55 
Sõpraderingi mitmekesisus 

Facebookis 3,44 3,81 3,47 1,35 118 114 
Sotsiaalmeedia kasutamise 

funktsionaalne mitmekülgsus ВАА 3,58 Бај. 154 134 124 
Töö- ја ärisidemed teistes maades 1,33 1,12 1,15 1,28 1,06 1,01 
Eesti-sisene liikuvus 3,82 3,63 3,04 3,17 3,05 2,05 
Suhe aega, ajastamise ja (de)stinkroniseerimise strateegiad 
Rööptegutsemine 3,74 3,73 3,42 3,10 2,68 2,06 
ЕЯ ма | ме зе | мо | за | за 
о ajaga pole midagi I 1,98 ane ie Ре ney 
Ületöötamise määr (tööhooliklus) 2,93 2,82 2,18 3,93 1,84 1,48 
Püüdlused ajakasutust ümber 

korraldada EE 3:59 282 706 272 ape 
Sünkroniseerimisraskused: ei leia 

perega aega ühisteks tegevusteks EE 3,38 ма ЗАР 2,83 => 
Pausi pidamine: koduse elurütmi 

muutus tähtpäevadel 3,48 3/58 286 K EE 235 
Doe jae | ма | зе | 275 | ет | за 
Suhe muutustesse 
Avatus muutustele 3,15 2,40 2,67 2,48 2,05 1,71 
Muutustele vastuseismine 2,56 2,87 277 2,98 3,14 3,47 
Häiritus muutustest 2,90 3,46 2,38 3,58 2,99 2,92 
Tööga seotud muutuste tajumine 2,42 2,55 1,74 2,97 1,45 1,22 

Järgnevalt iseloomustame tabelis 5.3.1 toodud rühmi lähemalt, alustades edukast 
rööptegutsejast ja lõpetades kõrvaletõmbunuga. 

Klasteranalüüsile iseloomulikult moodustus rühm, kus suur osa moodustaja- 
tunnuseid on kõrge väärtusega ehk siis analüüsitavad kategooriad avalduvad tugeval 
määral. Oleme rühma nimetanud edukate rööptegutsejate rühmaks, sest rööp- 
tegutsemise indeksi keskmine väärtus on selles rühmas kõrgeim (tabel 5.3.1). Rühma 
liikmed tegutsevad paljudes eri valdkondades aktiivselt, kulutades palju aega tööle 
ja enesetäiendusele, aga ka hobidele ja raamatute lugemisele, kasvatades niimoodi 
oma kultuurilist ja inimkapitali. Levinud on tava sõita puhkusereisile välismaale 
(tabel 5.3.3). Klastrisse kuulujad investeerivad oma isiklikust ajakapitalist palju 
sotsiaalse ning sümbolilise kapitali säilitamisse ja arendamisse. Nad on aktiivsed 
suhtlusmeedia kasutajad (mitmekesine sõpradering Facebookis), osalevad aktiivselt 
kodanikuaktsioonides ja -ühendustes. Samuti liiguvad nad palju ringi nii Eestis kui 
ka välismaal, luues selle käigus tõenäoliselt samuti uusi kontakte. 

Edukate rööptegutsejate rühma liikmete ajakasutus on väga intensiivne. Pideva 
tunnetatud ajavaeguse kompenseerimiseks sooritavad nad tegevusi rööpselt ning 
püüavad oma ajakasutust sageli ümber korraldada. Teisisõnu tegelevad nad spet- 
siaalselt ajakapitali kogumise nimel oma tegevuste ümberkorraldamisega. Seega on 
soorituse ajakulu optimeerimise soov nende jaoks oluline motivaator (iseküsimus 
on, kuidas see neil tegelikult õnnestub). Üks viis aega juurde võita käib tervise arvelt, 
tehakse pikki tööpäevi ja magatakse keskmisest vähem. Seda tuleb klastrisse kuulu- 
jate puhul keskmisest sagedamini ette, vaatamata sellele, et osal klastri liikmetest on 
paindlik tööaeg (tabel 5.3.3). Suur ajaline pinge vaheldub selles rühmas kohustuste- 
vaba ajaga, mil võetakse pause. Enamik rühma liikmetest leiab, et neil on aeg-ajalt 
võimalik võtta endale aega, mil ei pea olema pidevalt kättesaadav ja kella vaatama. 
Selle klastri liikmed tunnetavad sageli tegevuste sünkroniseerimise raskust: neil on 
probleeme pereliikmete ja sõpradega koosolemiseks ühise aja leidmisel. Nad teevad 
riigipühadel jt tähtpäevadel pause, et neid nii pereringis kui ka avalikel üritustel osa- 
ledes tähistada (tabel 5.3.1). Seejuures ollakse paratamatult mõjutatud ka pidustusi 
korraldavate institutsioonide ajastusest. 

Kui vaadata klastri sotsiaal-demograafilist profiili (tabel 5.3.3), siis nähtub, et 
enamiku moodustavad valgekraed: omanikud, juhid, spetsialistid. Märkimisväärne 
on ka õppurite osakaal. Enamik klastriliikmetest on 20-55-aastased ja seega oma 
elukaarel suhteliselt hoogsa arengu etappides. Suur osa neist on kõrgharidusega, 
teenib keskmisest suuremat palka ning hindab end kuuluvat ühiskonna kujuteldava 
redeli ülemistele astmetele. Seega on klastrisse kuulujatel tugev majanduslik, kultuu- 
riline ja sotsiaalne kapital. Üle kolmandiku neist peab mingit laadi usaldusametit, 

on valitud esinduskogudesse. Seega on ka nende sümboolne kapital kõrge. Klastri 
liikmed investeerivad märkimisväärselt inimkapitali säilitamisse ja suurendamisse: 
pooled neist on elustiili tervislikumaks muutunud (kuigi valdav osa on enese hin- 
nangul hea tervise juures), samuti osalevad nad aktiivselt (täiendus)koolitustel (tabel 
5.3.2 ja 5.3.4). 

Võib öelda, et selle rühma liikmed on sotsiaalse aja kiirenemise ja tihenemise 
ehk sotsiaalse aktseleratsiooni kandjad. Nad on kõige enam avatud elumuutustele 
ja peavad elus kannapöörete tegemise võimet edukuse aluseks. Rühma liikmetele 
on kättesaadavad infotehnoloogilise arengu pakutavad paindliku tööaja võimalused, 
rööptegutsemine on muutunud nende jaoks normiks ja nad ei soovigi teistsugust 
režiimi. Tempokas elu sobib neile. 

Esimese klastri kokkuvõtlikuks iseloomustamiseks võib öelda, et sellesse rühma 
kuulujate isiklik ajakasutussuutlikkus on väga kõrge. Nende kronoloogiline aeg on 
täidetud kas meeldivate ja/või teisi kapitale kasvatavate või säilitavate tegevustega. 
Neil on olemas keskmisest rikkalikum majanduslik, sotsiaalne, sümboolne ning 
kultuuriline kapital, mida nad konverteerivad isikliku aja kapitali suurendamiseks 
või mille abil nad saavad n-ö kvaliteetaega juurde võita. Sotsiaalse aja aktseleratsioon 
on nende jaoks normaalne nähtus, nad on omandanud mitmesugused võtted kii- 
renenud elutempoga toimetulemiseks ja selle juures elukvaliteedi säilitamiseks: ka 
kiirel ajal osatakse võtta pause, tegutsetakse rööbiti. Aktseleratsioon pigem suuren- 
dab (või vähemalt säilitab) nende majanduslikku, sotsiaalset ja sümboolset kapitali. 
Ainsana on vähenemisohus inimkapital: vähene uni ning pikad tööpäevad mõjuvad 
viimaks siiski ka tervisele. Kuigi klastri osakaal on vaid 18% Eesti elanikkonnast, on 
selle liikmed oma sotsiaalse positsiooni ja tugeva suhtevõrgustiku tõttu ühiskonnas 
häälekamad ja mõjukamad. Nemad kujundavad tõenäoliselt intensiivsest ja tem- 
pokast elust normi, mida eeldavad (vaikimisi) ka teistelt oma mõjuväljas olevatelt 
inimestelt, olles nii aktseleratsiooni vahendajad ühiskonnas. 

Teise klastri liikmed (12% Eesti elanikkonnast) on sarnaselt esimese klastri liik- 
metega tiheda ajakasutusega inimesed, kes tunnetavad pidevat ajapuudust ja har- 
rastavad sageli rööptegutsemist. Erinevalt esimesest grupist ei ole nad kiire elutem- 
poga rahul ega pea seda normaalseks. Ühiskonnas üldiselt ning oma töökohal ja 
lähikonnas toimuvad muutused häirivad neid (tabel 5.3.1). Nad teevad tööd, mis 
vältab valdavalt kellast kellani, keskmisest sagedamini rohkem kui kaheksa tundi 
päevas. Samas tunneb iga teine oma tööst ometigi rõõmu (tabel 5.3.2). Seega võib 
tööle pühendatud tunde kasvõi osaliselt pidada meeldivalt ja kasulikult veedetud 
ajaks (Preda, 2013). Klastri liikmed tunnetavad kroonilist ajavaegust. Iga neljas ei leia 
terve päeva vältel ainustki omal äranägemisel sisustatud tundi (vt tabelid 5.3.1 ja 

5.3.2), kogu ärkveloleku aeg on ette ära planeeritud. Selles klastris ilmnevad kõige 
suuremad raskused ka perega ühisteks tegevusteks aja leidmisel. Klastriliikmete 
sagedased püüded oma aega planeerida ja ümber korraldada ilmselt ei kanna sageli 
vilja, sest nad on jätkuvalt ajahädas ja rahulolematud (tabel 5.3.1). Seetõttu oleme 
selle rühma nimetanud rahulolematu rööptegutseja klastriks. Klastri liikmete aeg 
on suurel määral täidetud tasustamata koduste töödega ja teiste eest hoolitsemisega 
(58%-1 neist on alla 18-aastased lapsed), seega on nende võimalused oma isiklikku 
ajakapitali majanduslikuks kapitaliks konverteerida piiratud. Paremad on nende 
võimalused suurendada ajakapitali oma sotsiaalset ja sümboolset kapitali investee- 
rides — sellesse rühma kuulujad on aktiivsed kodanikuühendustes ning suhtlusmee- 
dias. Nad veedavad keskmisest sagedamini aega ka hobide ja harrastustega tegeledes 
(tabel 5.3.1). Seega oskavad klastri liikmed siiski oma ajakapitali kvaliteetaja loomise 
kaudu kasvatada ning nt tähtpäevadel argirutiinist väljuda ja puhata. Enamik neist 
leiab ka nädala jooksul jõudehetki, mil ei pea kella vaatama ja kogu aeg (töötami- 
seks) kättesaadav olema (tabel 5.3.2). 

Klastri liikmetest suur osa kuulub noorematesse ja keskealiste vanuserühmadesse 
(tabel 5.3.3). Tööala järgi on nende seas keskmisest rohkem spetsialiste, abispetsia- 
liste ja teenindajaid, aga ka töölisi. Klastri hariduslik profiil vastab Eesti keskmisele 
haridustasemele, soolises struktuuris valitseb naiste ülekaal. Suur osa rühma kuulu- 
vatest inimestest elab maakonnakeskustes, aga ka suurte linnade ümbruses paikne- 
vates maa-asulates, sellest johtuvalt kulub neil tõenäoliselt omajagu aega liiklemisele 
(juhul kui töökoht asub linnas). Sissetuleku määr ja enesehinnangulise sotsiaalse 
staatuse aste on klastris keskmine või keskmisest kõrgem (tabel 5.3.3). Sarnaselt 
edukate rööptegutsejatega on ka rahulolematud rööptegutsejad end koormanud 
lühi- või pikemaajaliste laenudega, mille tagasimaksmise kohustus piirab nende 
elustiilivalikuid teatud määral (tabel 5.3.4). Kuigi iga kolmas inimene klastris unis- 
tab saada rohkem tööst vaba aega, selmet saada kõrgemat töötasu (vt tabel 5.3.2), 
ei pruugi see tegelikkuses võimalik olla. On märkimisväärne, et vaatamata klastri 
suhtelisele noorusele tunnistavad vaid pooled selle liikmetest, et neil ei esine mingeid 
terviseprobleeme (tabel 5.3.2). Lisaks on klastri esindajad edukate rööptegutsejate ja 
stressivabade harrastajatega võrreldes passiivsemad oma püüdlustes piisava uneaja ja 
tervislikuma eluviisi kaudu inimkapitali suurendada. Töökohapoolne ja elukaareline 
(kodu ja laste eest hoolitsemine) surve ajakasutusele on suur ning klastriliikmed 
püüavad lahendada vastuolu kohustuste täitmise ja ensele vabaks kasutuseks aja 
leidmise vahel, mis, nagu eespool öeldud, põhjustab rahulolematust ja kroonilise aja- 
vaeguse tunnet. Seega on rahulolematud rööptegutsejad sotsiaalse aktseleratsiooni 

protsessides pigem n-ö kannatajarollis, vaatamata keskmistele või keskmisest rik- 
kalikumatele kapitalidele, mis nende käsutuses on. 

Kolmandat klastrit iseloomustab suhtlusmeediakeskne elustiil. Lõviosa nende 
tegevustest toimub virtuaalkeskkonnas. Ajakulu kodustele tegevustele, tööle ja 
enesetäiendamisele on selles klastris keskmisest väiksem (tabel 5.3.1). Nad ei ole 
ka eriti aktiivsed kodanikuühendustes ja -aktsioonides osalejad. Rööptegutsemise 
indeksi määr klastris on tugevasti üle keskmise, kuigi selleks puudub otsene vajadus 
(tegemist vajavate toimetuste rohkus ja sellest tulenev ajasurve). Pigem jääb rühma 
kuulujatel aega üle (tabel 5.3.1). Mitme asja korraga tegemine on nende puhul tõe- 
näoliselt tehnoloogiast vahendatud harjumus, mitte n-ö objektiivne vajadus. Oleme 
seetõttu rühma nimetanud virtuaalrähkleja klastriks. See klaster hõlmab 14% Eesti 
elanikkonnast. Sotsiaalse staatuse poolest domineerivad selles rühmas (veel) lõpe- 
tamata haridusteega õppurid ja töölised, seega on klastriliikmete kultuuriline kapi- 
tal (haridus) tunduvalt väiksem kahe eelmise klastriga võrreldes. Rühmas on üle- 
kaalus mehed ning üle poolte klastrisse kuulujatest on nooremad kui 30 eluaastat. 
Virtuaalrähklejate elu kulgeb mõõdukas tempos: töö- ja koolipäevad, uneaeg ning 
kohustustevaba aeg ei tekita tegevuste sünkroniseerimisel pingeid, samuti ei koge 
nad aja vähesusest tingitud stressi. Isiklikku ajakapitali kipuvad virtuaalrähkleja 
klastrisse kuulujad pigem raiskama kui kasvatama — enamasti kellast kellani kestev 
töö või õpingud ei paku suuremale osale neist rõõmu (tabel 5.3.2). Hobidega tege- 
letakse keskmisel määral, tähtpäevi peetakse mõõdukalt, puhkusereisidel käiakse 
harva, ilmselt rahaliste vahendite piiratuse tõttu (tabel 5.3.2). Seega on peamine 
kvaliteetaja veetmise viis nende seas virtuaalse reaalsuse võimaluse ja suhtlusmeedia 
kasutamine. Elustiili poolest iseloomustab rühma liikmeid küllaltki kõrge konsu- 
merism (vt selle kohta ptk 4.1), mida keskmisel tasemel sissetulekud ilmselt siiski 
piiravad. Noorusest tulenevalt on klastri liikmete kujutlus enda käsutuses olevast 
kronoloogilisest ajakapitalist optimistlik, eeldatakse pikka eluiga (tabel 5.3.2). Üldine 
elutempo kiirenemine ning rööptegutsemine on selle rühma liikmete jaoks loomu- 
lik ja ootuspärane (tabel 5.3.1.). Selle rühma jaoks on sotsiaalse aktseleratsiooniga 
seotud raskused suhteliselt tundmatud, pigem nauditakse tehnoloogia soodustatud 
võimalusi aega ja ruumi paindlikult kasutada ning seda n-ö lusti, mitte vajaduse 
pärast. Suhteliselt suurt kasutamata ajaressurssi võimaldavad hoida elukaarelised 
ja bioloogilised eelised: klastriliikmed on noored, terved, rahaliste ja perekondlike 
kohustustega vähe koormatud. 

Neljas rühm, keda nimetame ajastressivaba harrastaja klastriks, hõlmab Eesti 
elanikkonnast 21%. Klastri nimetus tuleneb ühelt poolt asjaolust, et rühma liikmeid 
ei vaeva ajapuudus, perega ühise aja leidmise raskused, samuti ei ole nad sunnitud 

pidevalt rööptegutsema ning neil on piisavalt nii kohustustevaba kui Ка uneaega. 
Kodutööde ja pereliikmete eest hoolitsemisega on selle rühma liikmed mõõdukalt 
koormatud, ilmselt seetõttu, et valdav osa on üle 55 aasta vanad ja kohustused laste 
kasvatamisel juba kantud. Klastri liikmetest üle poole enam ei tööta ning need, kes 
töötavad, ei tunne end töökorralduse ja- ülesannete poolest ajaliselt survestatuna 
(tabelid 5.3.1 ja 5.3.3). Seega ei tunneta selle klastri liikmed ajastressi. Teine klastri 
nimetust kujundanud asjaolu on see, et sellesse kuuluvate inimeste elus on ülekaa- 
lus vaba- ja kogukondlikud tegevused, samuti kultuuri, harrastuste ning hobidega 
seotud tegevused (tabel 5.3.1). Seega on klastri liikmetel Marian Preda (2013) käsit- 
luse kohaselt väga suur ajakapital. Neil on palju vabalt kasutatavat aega, mida nad 
veedavad meeldivate tegevuste saatel. Inimkapitali püüavad nad arendada hariduse 
kaudu: vanusest sõltumata osaleb suhteliselt suur osa neist elukestvas õppes, olles 
viimase aasta jooksul käinud koolitustel või osalenud ümberõppes (tabel 5.3.4). 
Klastris valitseb naiste ülekaal (tabel 5.3.3). Vanusest tingitult esineb klastrisse kuu- 
lujatel ka terviseprobleeme, kuigi püüe elustiili tervise huvides muuta ja sedakaudu 
ajakapitali juurde võita on nende puhul märkimisväärne (tabel 5.3.2). Kokkuvõttes 
saab öelda, et klastri roll sotsiaalse aktseleratsiooni protsessides on pigem pidurdav. 
Kuigi rühma kuuluvad inimesed ei kaota sotsiaalse aja kiirenemisest midagi, sest nad 
on institutsioonide ja elukaare survest isiklikele ajakasutuse praktikatele suhteliselt 
vähe puudutatud, seisavad nad siiski muutustele, rööptegutsemisele ja elutempo 
kiirenemisele vastu nii isiklikus kui ka ühiskondlikus plaanis, väärtustades süvene- 
misvõimalust, järjepidevust ja protsesside aeglast kulgu. 

Eelkirjeldatud klastrile on mitmes mõttes vastandlik viies klaster, kujundliku 
nimetusega ajastressis töörügaja. Selle liikmetel kulub peaaegu kogu aeg töötege- 
misele ja elatise teenimisele. Tööl käimine on selle klastri liikmete puhul Marian 
Preda (2013) käsitluse kohaselt raisatud ajakapital: töö ei paku enamasti rõõmu, 
tööpäevad on pikad, jäik kellast kellani vältav tööaeg ei loo kombineerimisvõima- 
lusi (tabel 5.3.3). Muudeks tegevusteks, nagu enesetäiendamine, hobid, lugemine, 
perega koosolemine, ei ole aega. See tekitab suurt rahulolematust ja pinget. Klastri 
osakaal Eesti elanikkonnast on 13%. Kuna klastri liikmeid vaevab krooniline aja- 
puudus ja ületöötamine, siis püütakse tegevusi aja kokkuhoiuks ümber korraldada, 
harrastatakse rööptegutsemist (tabel 5.3.1). Rööptegutsemine ja kiire tempo ei ole 
klastriliikmete jaoks muutunud normaalseks nähtuseks, nad igatsevad rahuliku- 
mat režiimi ja kardavad liigkiirest tempost tingitud läbipõlemist. Terviseprobleeme 
esineb umbes viiendikul klastri liikmetest ning küllalt sagedasti püütakse tervise 
nimel ka elustiili ja harjumusi muuta (tabel 5.3.2.). Tööpinge jääb sellest hoolimata 
nende une- ja puhkuseaega lühendama (tabel 5.3.2) ning sealtkaudu ka ajakapitali 

Tabel 5.3.2. Ajakasutussuutlikkuse klastrite iseloomustus 2014 


% klastrist. Paksus kirjas ja koloreeritud taustal suured erinevused koguvalimist 


välismaale 


Rahul- 
Edukas olematu Aja- 
rööp- rööp- Virtuaal- stressivaba | Ajastressis | Kõrvale- 
tegutseja | tegutseja | rähkleja | harrastaja | töörügaja | tõmbunu 

Paindlik tööaeg 22 6 9 15 14 6* 
Alati kellast kellani tööaeg 54 65 62 66 54 60* 
Töö pakub rõõmu 62 53 36 50 33 33" 
Osalenud viimase aasta jooksul РМ 

koolitusel, ümberõppes sı 48 28 ae 30 с 
Võtnud tarbimislaenu 24 30 20 12 28 10 
Võtnud suuremahulist, pikaajalist а 5 1 у z 

laenu 4 7 7 7 7 
Arvab, et elab väga vanaks (90+) 39 23 29 15 14 Ш 
Peab end terveks 72 57 75 31 46 21 
Tervis on halb, piirab tegevusi 8 9 6 25 16 46 
On muutnud tervise nimel oma Р 3 о в 

harjumusi 5 44 3 54 4 3 
Ei oma üldse nädala jooksul aega, 

kui ei pea kella vaatama, kätte- 1 14 8 4 21 6 

saadav olema 
Puudub või alla tunni omal 

äranägemisel kasutatav aeg 16 23 1 8 38 6 

Ööpäevas 
Kui antaks valida, eelistaks rohkem 2 1 Я A 36 | 

vaba aega, mitte kõrgemat palka У 3 А 3 5 
Töö/koolipäeva pikkus üle 8 tunni 25 22 18 7 40 5 
Magab alla 8 tunni ööpäevas 54 60 47 47 61 55 
Sagedased puhkusereisid a Е a m P > 


* Töölkäijaid on klastris väga vähe 


vähendama. Klastri tööalane profiil on kirju: siia kuulub niihästi ettevõtjaid-juhte, 
teenindajaid kui ka töölisi (tabel 5.3.3). Vanuseliselt on klastri liikmete seas enam 
just aktiivses tööeas, 30—64-aastaseid inimesi; keskmisest enam esineb klastris vene 
keelt kõnelevaid inimesi ja mehi. Kui klastri liikmed on nii sissetulekute kui ka 
enese sotsiaalse positsioneerimise alusel keskmisel tasemel, siis on nende rahalised 
vajadused ilmselt suuremad kui teenimisvõimalused põhitöökohal, kuna paljud neist 
tegelevad lisateenistuse hankimisega ja on võtnud ka laenu (tabel 5.3.4). Sotsiaalse 
aktseleratsiooni kontekstis on selle klastri liikmed sattunud teatavas mõttes ohvri 
rolli. Nad on institutsioonidest ja elukaarest lähtuvalt topeltsurve all (aktiivne tööiga; 
jäik tööaeg, mitu töökohta) ning püüavad ühiskonnas ja lähikonnas toimuvatele 


447 


У OSA. ÜHISKONNA АЈАМООРЕ 


Tabel 5.3.3. Ajakasutussuutlikkuse klastrite sotsiaal-demograafiline profiil 2014 
% klastrist. Paksus kirjas ja koloreeritud taustal suured erinevused koguvalimist 


Rahul- 
Edukas | olematu Aja- Aja- 
rööp- rööp- Virtuaal- | stressis stressivaba) Kõrvale- | Kogu- 
tegutseja | tegutseja | rähkleja | töörügaja | harrastaja | tõmbunu | valim 

Sugu 

Mehed 37 33 62 57 42 52 47 

Naised 63 67 38 43 58 48 53 
Lapsed 

Alla 18 a lapsed peres 38 34 58 42 9 42 | 28 
Rahvus 

Eestlased 72 93 66 51 79 52 68 

Venekeelsed vastajad 28 7 34 49 21 48 32 
Vanus 

15-19 14 4 16 2 2 1 6 

20-29 27 37 42 12 4 3 19 

30-44 22 35 23 24 7 7 18 

45-54 20 16 1 27 18 15 18 

55-64 9 7 7 30 29 23 18 

65-74 7 2 1 5 40 50 21 
Haridus 

Alla keskhariduse 14 16 27 9 9 28 17 

Keskharidus 39 53 52 61 58 57 53 

Kõrgharidus 48 30 21 30 34 15 29 
Sotsiaalne kiht 

Madalkiht 5 8 14 17 17 36 17 

Madal-keskkiht 1 18 14 15 20 27 18 

Keskkiht 21 30 27 25 33 21 26 

Kõrg-keskkiht 28 28 23 25 20 21 

Kõrgkiht 35 15 22 18 11 8 17 

Jätkub... 


muutustele pigem vastu seista. Nad ei saa ise palju oma elu kujundada, sest nende 
majanduslik agentsus on piiratud: neid koormavad laenud; keskmine haridustase 
ja suhteliselt tagasihoidlik osalus täiendus- ја ümberõppes ei võimalda tööturul 
kõrgemalt tasustatud kohtadele pürgida; nad on hõivatud erasektoris, tööstuses 
või teeninduses, kus töökohad on ajaliselt vähepaindlikud. Seega on klastriliikmed 
sunnitud majandusliku aktseleratsioonimootori mõjul (vt ptk 5.1) tekkivate kiiren- 
dustega kohanema. 

JÄRG: Tabel 5.3.3. Ajakasutussuutlikkuse klastrite sotsiaal-demograafiline 
profiil 2014 


Rahul- 
Edukas | olematu Aja- Aja- 
rööp- rööp- Virtuaal- | stressis (stressivaba, Kõrvale- | Kogu- 


tegutseja | tegutseja | rähkleja | töörügaja | harrastaja | tõmbunu | valim 
Sissetulek pereliikme kohta kuus 


Kuni 150 eurot 4 9 9 7 3 5 6 
151-250 eurot 7 12 12 1 8 15 1 
251–400 eurot 22 26 34 33 44 54 37 
401–600 eurot 35 26 19 25 29 16 25 
Üle 600 euro 29 24 21 21 14 8 18 
Tööala 
Omanik, juht 19 10 5 19 6 2 9 
Haritlane, spetsialist 35 26 B 19 17 2 18 
Abispetsialist, teenindaja 1 16 12 20 8 4 1 
Tööline 6 29 28 36 17 18 21 
Орриг 20 7 28 1 1 1 9 
Mittetöötaja 9 12 15 5 51 73 33 
Elukoht 
Tallinn 34 21 26 31 33 33 31 
Tartu, Pärnu 15 12 17 11 13 7 12 
Tallinna, Tartu ja Pärnu 40 48 J А 8 Р 9 
ümbrus 
Narva, Kohtla-Järve, 

Jõhvi, Sillamäe и 2 Ш 16 7 12 ш 
Väikelinnad 16 26 20 23 24 30 23 
Maapiirkonnad 14 22 17 14 15 13 15 

Asulatüüp 
Linnalised asulad 71 47 67 75 68 76 69 
Maa-asulad 29 53 33 25 32 24 31 


Kuues klaster kannab nimetust kõrvaletõmbunu, hõlmates neid inimesi, kes on 
vanaduspensionil, samuti ei tegutse kodanikuühendustes, on keskmisest passiivse- 
mad (huvialade) harrastajatena ning meediatarbijatena (tabel 5.3.1). Kronoloogilise 
ajakapitali on nad suuresti juba ammendanud ning jõudnud elukaare lõpuossa. Nii 
ei oska nad oma ajaga suurt midagi peale hakata ja seda kipub üle jääma (tabel 5.3.1), 
mis võib tekitada ajast mahajäämise tunnet ning teatavat kõrvajäetuse stressi: paljud 
klastri liikmetest nõustuvad väitega „Kõik muudkui kiirustavad kuhugi, mul ei ole 
sageli midagi teha“. Sellist seisundit võib Marian Preda (2013) järgi pidada ajakapitali 
raiskamiseks. Nende kronoloogilist ajakapitali vähendab ka halb tervis, suur osa 

ei püüa selle nimel ka oma eluharjumusi muuta (tabel 5.3.2). Valdav osa neist elab 
väikelinnades, suhteliselt suure osakaal on meestel (samas vanuses naised kuuluvad 
sageli stressivaba harrastaja klastrisse). Klastri osakaal Eesti elanikkonnast on 22%. 
Selle klastri liikmed on samuti aktseleratsioonist puudutatud, eeskätt mahajäetust 
tunnetades. Seega kogevad nad sotsiaalse aja kiirenemisest tulenevat stressi mitte 
isikliku ajavaegusena, vaid võrdluses teiste ühiskonnaliikmetega. Nende jaoks on 
raske taluda personaalse aja aeglustumist sotsiaalse aja kiirenemise ja tihenemise 
kontekstis. 


5.3.3. KOKKUVÕTE 


Sotsialismijärgses Eestis toimunud tehnoloogiliste, institutsionaalsete, sotsiaalsete 
ja kultuuriliste muutuste kuhjumine on osutunud üheks kõige olulisemaks inimeste 
eluga toimetulekut kujundavaks teguriks. Esitatud analüüs toetab ajasotsioloogilist 
arusaama sellest, et sellises „jalge alt ära libisevas“, pidevalt teisenevas ühiskondli- 
kus keskkonnas muutub ajakiirendusega toimetuleku viis üheks kõige olulisemaks 
inimesi sotsiaalselt eristavaks, eri rühmadesse jaotavaks ressursiks (Rosa, 2013). 
Seejuures ei kattu inimrühmade eristumine nende ajakasutussuutlikkuse järgi 
ühiskonna materiaalse, haridusliku, vanuselise või etnilise kihistumise mustritega, 
vaid moodustab iseseisva strukturatsioonitasandi. Konverteerudes majanduslikuks, 
sotsiaalseks, kultuuriliseks kapitaliks, muudab ajakapital nende omavahelised vas- 
tastikmõjud mitmekihilisteks ja annab ootamatuid kõrvamõjusid. 

Kokkuvõtlikult on Eesti ühiskonnas eristuvad rühmad ja nende ajakasutussuut- 
likkuse eripärad toodud tabelis 5.3.4. Sellest nähtub, et ligi kolmandikul Eesti elanik- 
konnast on suur ajakasutussuutlikkus, mida iseloomustab ajakapitali kõrge konver- 
teeritavus kultuuriliseks ja sotsiaalseks kapitaliks ning sotsiaalse aktseleratsiooni 
haldamine rööptegutsemise ja sünkroniseerimispingutuste kaudu. Samas eristab 
inimesi suhe sotsiaalse ja personaalse aja tihenemisse ja kiirenemisse: 18% jaoks on 
sotsiaalne aktseleratsioon loomulik ja vastuvõetav (edukas rööptegutseja), 12% jaoks 
aga stressi ja vastuseisu tekitav (rahulolematu rööptegutseja). Eristub ka 14% osa- 
kaaluga rühm (virtuaalrähkleja), kes just tänu tehnoloogilistele võimalustele on 
saanud juurde ajakapitali, mida investeerida sotsiaalse ja majandusliku kapitali 
suurendamisse virtuaalsete suhete ja konsumerismi kaudu. Teine suhteliselt res- 
sursivaesem, kuid hea ajakasutussuutlikkusega rühm, 22%-se osakaaluga ajastressi- 
vaba harrastaja klaster asub tinglikult elukaare lõpuosas ning seetõttu ajasurve all 
ei kannata. Selle klastri agentsus on majanduslikus mõttes väike ning inimkapital 
vähenemas (halb tervis), kuid ajakapital on selles klastris kasulikult investeeritud 

Joonis 5.3.1. Ajakasutussuutlikkuse klastrite paiknemine 
ressursirikkuse ja kiirendusega kaasaminemise telgedel 2014 


% koguvalimist 
Kiirendusega kaasaminev 


A 
18% Edukas А 
rööptegutseja 
A A 9 
13% Aastressis 14% Virtuaalrähkleja 
töörügaja 
Ressursivaene, Ressursirikas, 
passiivne aktiivne 
Rahulolematu 
а... A 
rööptegutseja 
Bron Ajatressivaba 
harrastaja 
0, 
=> Kõrvaletõmbunu 
y 


Kiirendusega mitte kaasa minev 


sotsiaalse, kultuurilise ja sümboolse kapitali suurendamisse kodanikuühendustes 
ja avalikes üritustes osalemise ning hobide-harrastuste kaudu. Ajastressis töörügaja 
klaster esindab vähese ajakasutussuutlikkusega sotsiaalset rühma, kes on kaasa haa- 
ratud majanduslikust aktseleratsioonist ja tugevasti tööturu institututsioonide (aja)- 
surve all. Klastri agentsus on piiratud. Kõrvaletõmbunu klaster esindab sotsiaalset 
rühma, kelle ajakasutussuutlikkus on madal eeskätt elukaarelistel põhjustel – olles 
tagasi tõmbunud nii tööturult kui ka kodanikuühiskonnast ja kultuuriväljalt (vähe 
harrastusi ja meediakasutust), pole neil oma ülejäävat ajakapitali kuhugi investee- 
rida, nende aeg on seetõttu tühi ning see põhjustab personaalse aja aeglustumise ja 
sotsiaalse aja kiirenemise tunnetusest tingitud stressi. 

Püüdes sellest mitmekesisusest luua üldistatud pilti, заате ülalkirjeldatud paigu- 
tada ajakasutusklastrid kahele mõttelisele teljele (joonis 5.3.1). Vertikaalteljeks sobib 
ajakasutussuutlikkus ehk aja kui kapitali valdamise ja kasutamise efektiivsus. Siin 

leiame ühel poolusel kaks kõige intensiivsema ajakasutusega rööptegutsejate klastrit 
ja vastaspoolusel nii ajastressist vaevatud töörügaja kui ka elust kõrvaletõmbunud, 
ajatühjuses igavleja. Vertikaaltelje keskpunkti lähedal on aga need klastrid, mida 
iseloomustab ajakiirenduse eiramine, kas teadlik vastuseis sellele, oma elutempo 
aeglustamine kvaliteetaja suurendamise nimel või ka lihtsalt mugavusest tulenev aja 
ülejääk. Horisontaalteljeks ongi nimetatud suhe ajakiirendusse, sellega edukam või 
vähem edukas kohanemine või sellele vastuseis, elutempo aeglustamine. 

Vaadeldes aega kapitalina, hilismodernses ühiskonnas paremini või halvemini 
toimetuleku võimaldajana, saame tõdeda, et Eesti ühiskonnas eristuvad ajarikkad 
paistavad eeskätt silma rööptegevuste rohkusega, oskusega kasutada moodsaid info- 
tehnoloogilisi vahendeid nüüdisühiskonna komplekssusega edukaks toimetulekuks, 
üheaegselt ettetulevate mitmekesiste valikuvõimaluste ärakasutamiseks. Ajaressursi 
efektiivse kasutamise võimekusele näivad kõige enam kaasa aitavat ühelt poolt indi- 
viduaalsed eeldused, nagu haridus, tervis ja noorus, teisalt aga ligipääs materiaalse- 
tele võimalustele ja otsustamistasandile, mis annab suurema vabaduse nii valida töö 
tempot ja rütmi kui ka muretseda tehnikat ning nautida paremaid juurdepääsu- ja 
liikumisvõimalusi vaba aja sisustamisel. Samas on ajakiirendusele positiivse alter- 
natiivi omamine seotud suurema isikliku algatuse ja laialdase sotsiaalse kapitaliga, 
võrgustikes osalemisega. Seega võime näha ajakasutust ka sotsiaalse stratifikatsiooni 
aspektist kui ühte kihistumistegurit. Lähemalt käsitleme seda peatükis 6.6. 

5.4. TÄHTPÄEVAD 
KUI IGAPÄEVARÜTMIDE KATKESTUS 


Triin Vihalemm ja Halliki Harro-Loit 


5.4.1. SISSEJUHATUS 


Käesolev peatükk analüüsib Eesti ühiskonna sisemist ühtsust ja erisust omapärasest 
vaatepunktist, nimelt tähtpäevade tähistamise aspektist. Tähtpäevad ja pühad on 
ühiskonnas ning kultuuris väga mitmekihilised nähtused ja sestap olnud ka erinevate 
teadusdistsipliinide olulised uurimisobjektid: etnograafid ja folkloristid on uurinud 
eeskätt pühade ja tähtpäevade tähistamist kui tähenduse andmist; meediauuringu- 
tes analüüsitakse tähtpäevajakirjanduse tekste; ajaloos ja sotsioloogias vaadeldakse 
aastapäevi ja riiklikke tähtpäevi kui kollektiivse mälu ja identiteedi konstrueerijaid 
ning inimgeograafe huvitab rahvahulkade ümberpaiknemine ruumis (riigi)pühade 
ajal, eeskätt seetõttu, et inimesed reisivad siis tavapärasest enam. Käesolev sotsio- 
loogiline analüüs keskendub aga tähtpäevadele kui ühiskonna rütmide ja argielu 
pauside kujundajale (vt ka Harro-Loit jt, 2017). Miks selline vaatepunkt? Rütmid 
on väga fundamentaalne sotsiaalse korra (taas)loome viis, mille kaudu saab süva- 
tasandil analüüsida võimusuhteid, kultuurimuutust, erinevate rahvarühmade seotust 
ühiskondliku regulatsiooni ja sotsiaalse struktuuriga. Inimesed on aastatuhandeid 
elanud ühtaegu nii looduse rütmide kui ka sotsiaalselt ning kultuuriliselt konstruee- 
ritud rütmide polüfoonias (Birth, 2012). Sotsiaalse aja rütme loovad bioloogilised 
vajadused (nt uni ja ärkvelolek; aastaajad, astronoomilised tsüklid; loomade elukaar, 
viljade valmimise rütmid jms), kuid ka kalendrid ja kell, mis jaotavad inimeste aega 
ööpäeva-, nädala-, kuu- ja aastarütmideks; tööajaks ja puhkuseajaks. Kalendrid 

(nt päikese-, kuu-, kiriku-, külvi-, kooli- jms) ennekõike rütmistavad ning seejärel 
mõõdavad aega (Munn, 1992: 95). 

Kui 20. sajandi ühiskonnas peeti kõige olulisemaks ühiskonnaelu rütmistajaks 
kalendrit!) (Munn, 1992: 95), siis tänases ühiskonnas on ühtset rütmide loojat raske 
määratleda. Kuigi bioloogilised omadused (nt vajadus magada) loomulikult piira- 
vad inimeste tegevusi, on tehnoloogiline areng võimaldanud luua individuaalselt ja 
subkultuuriliselt erinevaid igapäevaelu rütme: kaugtöö endale sobival ajal; tele- ja 
raadiosaadete järeljälgimise võimalus; arvutis rööbiti eri akendes tegutsemine jne. 
Suurte inimhulkade tegutsemist ühte rütmi suunavate institutsioonide võim on 
justkui jäänud väiksemaks, kuigi see ei tähenda tingimata, et inimestel oleks aja- 
ressurssi juurde tulnud, pigem võib seda individuaalsele aja organiseerimisele kuluda 
rohkemgi. Selles kontekstis tekib küsimus: kuivõrd on ühiskond elurütmide mõttes 
killustunud ning millistel tänapäeva institutsioonidel on üleüldse võimekust suunata 
ühiskonnaliikmete elu (kasvõi ajutiselt) ühtsesse rütmi, ja kui, siis kuidas? Millised 
on need hetked ja praktikad, mis peatavad (korraks) inimeste igapäevaelu rohkem 
või vähem rutiinsed askeldused, võimaldades kogeda midagi sellest erinevat? 

Peatükis otsitakse nendele küsimustele vastuseid, analüüsides kalendripühade ja 
tähtpäevade tähistamist, mis võimaldab teha ka üldisemaid järeldusi Eesti ühiskonna 
sisemise sidususe ja killustatuse, samuti kollektiivse identiteediloome ja meedia 
võimu kohta. 


5.4.2. PÜHAD JA TÄHTPÄEVAD PAUSIDE LOOJANA 


Kalendrilised tähtpäevad rütmistavad ühiskonnaelu ja loovad pause eeskätt spetsii- 
filise kommunikatiivse/rituaalse praktikaga – tähistamisega. Erinevad rituaalid, nt 
tseremooniad, toit, muusika, kingid, tantsud, kõned, kõnelused, narratiivid, mille 
käigus luuakse tähendusi (Rosmann, 2005: 667—669) ja identiteete (Ben-Amos ja 
Weissberg, 1999), annavad põhjuse ja ajendi argirutiin katkestada ning teha (kollek- 
tiivne) paus. Katz (1998: 231) on toonud välja neli tunnust, mis määratlevad pühade 
(holiday) olemust: ühiskonnas toimub konsensuslik igapäevaelu rutiini katkestus, 
mil inimesed võtavad argipäevastest erinevaid rolle ja sooritavad erinevaid tegevusi; 
inimesed suhestuvad ühiskonnas mingi keskse väärtuse või teemaga; on olemas 
eripärased rituaalid ja/või sümbolid; inimesed eeldavad, et suurem osa teisi inimesi 


[1] Näiteks Gregoriuse kalender mahutab endasse mitu kalendrit: eri kirikute ja religioonide 
kalendrid, rahvakalender jne. 

teeb samu tegevusi samal ajal (sünkroniseerimise efekt). Sünkroniseerimist soodus- 
tavad institutsionaliseeritud pausid, mil pühadega kaasneb vaba aeg: kuna suurem 
osa inimesi puhkab ühel ajal, on võimalik kohtuda pereliikmete ja sõpradega, kelle 
puhkusi ei pruugi muul ajal olla lihtne kokku sobitada. 

Lisaks vaba aja andmisega tähistatud pühadele on kultuuris aga tähtpäevi, mida 
ei saa pidada pühaks, aga mille puhul inimesed ometigi katkestavad oma argi- 
askeldused millegi olulise meenutamiseks (aastapäevad) või teatud rituaalide soo- 
ritamiseks. Need katkestused võivad olla ajaliselt lühemad (nt hingedepäeval küünla 
süütamine või naistepäeva puhul lillede ostmine ja üleandmine), kuid inimeste jaoks 
väga tähenduslikud. Uurijad toonitavad, et mitte üksi tähtpäevade pidamine, vaid ka 
see, kuidas nende tähistamist vahendatakse massimeedias, on oluline grupiidenti- 
teedi kujundaja (Katriel, 2005). Tähtpäevad võivad erisuguste rituaalidega katkestada 
argirutiini ka juhul, kui märkimisväärset pausi pole võimalik pidada. Snow ja Brisetti 
(1986: 5) järgi on pausi olulisim otstarve jagada tegevus tähendust omavateks ja juhi- 
tavateks üksusteks. Samuti on paus käsitletav kui teetähis või orientiir, nt koolilaste 
kalendris jagab koolivaheaeg õppeperioode; nädalavahetus märgib ühe tööperioodi 
lõppu ja teise algust. Riigipühad on ritualiseeritud pausid, et teha kokkuvõtteid ja 
väljendada pühendumust (rahvus)riigile (Snow ja Brisett, 1986: 6). Kuid paus võib 
tähendada ka lihtsalt puhkamist, ajutist tagasitõmbumist enne järgmist perioodi. 
Argirutiini katkestuse puhul asendatakse rutiinne tegevus erakordsega. Katz toob 
näiteks meediasündmuse — olümpiamängud, mille ülekandmiseks katkestatakse 
televisiooniprogrammi tavarutiin ja programm kulgeb n-ö erirežiimil. Tagasi täht- 
päevade ja pühade juurde tulles võib öelda, et pausi võtmise eelduseks on tähtpäev 
või püha kui ajend argirutiini lühemaks või pikemaks katkestamiseks. Tähistamis- 
praktikatest sõltub, kas paus kujuneb lihtsalt puhkamiseks, tähenduslike rituaalide 
sooritamiseks või kasutatakse seda orientiirina järgmiseks perioodiks. 


5.4.3. EURÜTMIAT JA ARÜTMIAT LOOVAD PÜHAD JA TÄHTPÄEVAD 


Nagu öeldud, on (riigi)institutsioonide poolt reguleeritud ja korraldatud tähtpäeva 
tähistamised (vaba päev, lipuheiskamised, avalikud tseremooniad jne) uurijate 
arvates väga võimsad ühiskonnas pauside tekitajad (Zerubavel, 1981, 1985; Katriel, 
2005; Morse ja Neuberg, 2004), kuid empiiriliselt mõõdetud seda meie teada ei ole. 
Järgnevas analüüsis oleme seda lünka püüdnud täita ja pakume välja ühiskonnas 
tekitatavate rütmiliste võngete empiirilise mudeli, tuginedes „Mina. Maailm. Mee- 
dia“ (MeeMa) küsitlusandmetele pühade ja tähtpäevade tähistamise kohta. Oleme 
mudeli loomisel lähtunud Henri Lefebvre'i (2004) rütmiteooriast, mille kohaselt 

ühiskonnas eristuvad rütmiseisundid nagu muusikaski: eurütmia, polürütmia ja 
arütmia. Eurütmia on rütmide koosmõju ja ühinemine. Polürütmia on rütmide pal- 
jusus. Arütmia ehk erinevate rütmide konflikt kirjeldab olukorda, kus üks rütm n-ö 
segab teist, satub sellega teatud vastuollu. Oma uurimistöö kontekstis saame küsida 
järgmisi küsimusi. Kas ja millised on Eesti ühiskonnas need tähtpäevad ja pühad, 
mille tähistamine on piisavalt laiaulatuslik, et need toimiksid eurütmia loojatena? 
Kas meil on tähtpäevi, mis initsieerivad pigem arütmiat (osa tähistab suurelt, teised 
ignoreerivad)? Millised on polürütmiat loovad päevad, mida osa inimesi tähistab 
alati, teised pigem juhuslikult ja kolmandad ei teagi tähtpäevast suurt midagi? 

See, kuidas erinevad tähtpäevad ühiskonda rütmistavad, sõltub nii pärimusli- 
kust kommunikatsioonist (nt pere- ja suguvõsatraditsioonid, rahvatraditsioonide 
tutvustamine koolis jne) kui ka riigi, haridussüsteemi, kiriku, meedia jt identiteedi- 
loomega seotud organisatsioonide tegevusest tähistamispraktikate juurutamisel, mis 
omakorda on olulised pauside ja katkestuste mõjutajad ja sünkroniseerijad. 

Oma uuringus küsime, kuivõrd ja kuidas ehk milliste tähistamispraktikate kaudu 
tekitavad Eesti riigi ametlikus tähtpäevakalendris ning eestlaste ja venelaste! täht- 
päevakalendrites olevad pühad ja tähtpäevad ühiskonnas argipäevarutiinide katkes- 
tusi ja tähistamispause. Eeldame, et kõik tähtpäevad ja pühad ei ole pauside ning 
argirutiini katkestuse loojana ühtviisi olulised kõikide sotsiaalsete gruppide jaoks. 
Seetõttu uurime, milliste pühade ja tähtpäevade tähistamiseks suurem osa Eesti 
elanikest argiaskeldustes pausi võtavad ja millised on erinevates rahvus-, vanuse- 
jt rühmades pühade tähistamise erisused ehk kui palju on pühasid, mis panevad 
ühiskonna ühes rütmis hingama, ning millised loovad rütmide dissonantsi (ühed 
pühitsevad, teised töötavad). 

Tähtpäevade kui arütmia analüüsimisel on võetud vaatluse alla tähtpäevad, mida 
eri kogukonnad tähistavad ja tõlgendavad erinevalt, samuti kuupäevad, millele eri 
kogukonnad annavad suisa vastukäiva tähenduse, nagu nt 9. mai kui võidupüha 
ja Euroopa päev ning 1. mai nii töörahva püha kui ka kevadpüha”!. Ka jõulud on 


[2] Kuna küsitlusuuringus ei ole võimalik tuua välja kõigi etniliste rühmade esindajaid nende 
väikese arvu tõttu, siis on analüüsis lisaks Eesti riiklikele tähtpäevadele käsitletud üksnes kahe 
suurema rühma, eestlaste ja venekeelse elanikkonna rahvakalendri tähtpäevi. 

[3] Eestis on vastuolulisemateks kuupäevadeks veel ka 22. september, mis oli nõukogude ajal 
ideoloogiliselt oluline Tallinna vabastamise aastapäevana, kuid kuulutati 2007. a Otto Tiefi 
valitsuse päevaks; 2. veebruar Tartu rahu aastapäevana, 23. aprill nii jüripäeva kui ka vetera- 
nide päevana; 20. augusti tähistamine taasiseseisvusmise päevana ning 23. august Molotovi- 
Ribbentropi pakti aastapäevana. 

tähistatud arütmiliselt: õigeusu jõule eestlased ei tähista, osa venekeelsest elanik- 
konnast aga tähistab. Samas detsembrikuiseid jõule tähistab ka märkimisväärne hulk 
venekeelset elanikkonda (vt allpool). 

Tähtpäevade tähenduse annab eeskätt nende tähistamine. Tähistamise puhul 
on võtmeküsimuseks see, keda kaasatakse ja kes jäetakse välja ning kas osaletakse 
sündmuse või rituaali tulipunktis või perifeerselt (Sarangi, 2005: 555). Tähistamise 
käigus tõlgendatakse nii tähtpäeva aluseks saanud kunagist sündmust (nt lahing), 
keskset tegelast (nt ema) või sümboleid-tegevusi (nt kostüümid, sanditamine) ning 
nende kaudu kommunikeeritavat tähendust üha uuesti ja uuesti ümber, seda nii 
meedia, tseremooniate kui ühiskonnaliikmete poolt. Pühade-tähtpäevade tähis- 
tamispraktikaid kujundab ka nende kultuurilis-poliitiline päritolu. Eri maade ja 
riikide tähtpäevade- ja pühadekalendrid on väga erinevad, sisaldades eri ajastutest 
pärit tähtpäevi. Poolas on näiteks 12 riiklikku tähtpäeva, neist kaheksa on seotud 
religiooniga (Kaftan, 2007: 302). Võrreldes Eesti kalendriga on Soomes aga väga 
palju tähtpäevi seotud kultuurilooliselt oluliste isikutega. Eestis on (2016. a seisuga) 
11 riigipüha, rahvuspüha (Eesti Vabariigi aastapäev), mis on samuti puhkepäev, ja 
13 riiklikku tähtpäeva, mis ei ole puhkepäevad. Võrreldes nt Poolaga näitab just 
tähtpäevade ja pühade iseloom Eesti ühiskonna sekulaarsust: riiklikest pühadest on 
vaid suur reede ja ülestõusmispüha ning jõulud religioosse tähendusega, viimane 
aga on läbi 20. sajandi olnud pigem kodune ja perekondlik püha. Lisaks riikluse 
vaimsust kandvatele tähtpäevadele (Tartu rahulepingu aastapäev, Eesti lipu päev, vas- 
tupanuvõitluse päev, taassünnipäev) on hulk teisi tähtpäevi, mis võimaldavad kom- 
munikeerida inimsuhete väärtusi (nt emadepäev, isadepäev, vanavanemate päev) 
ja kultuurilisi väärtusi ja solidaarsust (emakeelepäev, hõimupäev) ning mälestada 
(leinapäev, kommunismi ja natsismiohvrite mälestuspäev). Paljud tähtpäevad ei ole 
riiklikud tähtpäevad, kuid neid tähistatakse sellele vaatamata aktiivselt. Osa tähtpäe- 
vade tähistamine on kõiki ühendava funktsiooniga, osa ühendab kindlaid gruppe ja 
mitte kogu ühiskonda. Tähtpäevad on sageli seotud ka töö- ja puhkeaja ning rituaali- 
dega: nt jalutuskäik surnuaeda või lõunasöögi valmistamine ja nautimine pereringis 
võtab tavapärasest enam aega, nõuab argipäeva ajalise rutiini katkestamist ning 
on seetõttu seotud töö- ja puhkeaja võimalustega. Tähtpäevade tähistamise kohta 
2015. a. kevadel läbiviidud fookusgrupis selgus, et lisaks üldistele tähtpäevadele 


[4] Artikli autorid viisid läbi fookusgrupi intervjuud 8. juunil 2015 Tallinnas ning sinna 
kutsuti MeeMa ankeedile vastanud eri vanuses inimesi, kes tähistasid paljusid nimekirjas 

mõjutavad inimeste argielu rütme paljuski ka perekondlikud aastapäevad: pulma- 
aastapäevad, sünnipäevad jms. Nii nagu üldisi tähtpäevi ei tähistata ka perekonna- 
siseseid tähtpäevi ajaliste pauside võtmise ja argirutiini katkestuse mõttes võrdselt. 
Peredes võidakse pidada eriliselt suurelt kas laste või hoopis suguvõsa vanimate 
liikmete sünnipäevi, juubeleid jms. Oluliseks argirutiini katkestuse ulatuse kujun- 
dajaks on siinkohal just pereliikmete füüsilise kokkutulemise võimalused. Seetõttu 
võivad peresiseselt rohkem tähistatavaks kujuneda suvised tähtpäevad, mil inimesed 
sagedamini puhkavad, või riigipühadele lähedased isiklikud tähtpäevad, mis esi- 
mestega ühitatakse. Mõnikord on peresiseste suhterituaalide tähistamine seetõttu 
ka lükatud üldistele tähtpäevadele, nt ema sünnipäevale tema täiskasvanud lapsed 
ei pruugi koguneda, kuid see-eest peetakse ühiselt emadepäeva. 

Tähtpäevade erinev kasutamine erinevate kogukondade või põlvkondade poolt 
on üks ühiskondliku arütmia loomise viise. MeeMa küsitlustes on olnud eraldi küsi- 
mused ankeedis loetletud tähtpäevade tundmise kohta (kas vastaja teab), samuti 
väärtustamise (kas on oluline) ning isikliku tähistamisrituaali kohta (kas tähistab 
isiklikult). Samuti uuriti tähtpäeva poleemilisust (kas mõnda päeva suhtutakse 
negatiivselt). Tähtpäeva ise tähistamise tunnuse puhul eeldasime, et see näitab, et 
teatud ajahetkel ühiskonna liikmed jagavad mingeid rituaalseid kommunikatsiooni- 
praktikaid ja tähendusi, vaatamata sellele, mis vormis tähistamine aset leiab (avalikel 
üritustel osalemine, perekondlikud tavad, tarbimispraktikad vm). Tähtpäeva üldi- 
selt oluliseks pidamine on teatud indikaator, et seda tunnustatakse ühise mälu- ja 
väärtusruumi osana vähemasti passiivsel moel. Tähtpäeva tähistamisse mingil põh- 
jusel negatiivselt suhtujate osakaal näitab selle sümboli poleemilisust ühiskonnas. 
Inimestelt küsiti ka, mida ja kui sagedasti tähtpäevadel tehakse, pakkudes välja rea 
tegevusi, mis esindavad institutsionaliseeritud rituaale (avalikud tähistamisüritu- 
sed, lasteaedades-koolides toimuvad üritused, kiriklikud tseremooniad), peretradit- 
sioone (pere koguneb ja kaetakse laud, minnakse koos väljasõidule või külla, käiakse 
kalmistul), lühemaajalisi või passivsemaid tegevusi (tähtpäevakajastuste jälgimine 
meedias, tähtpäevakaupade ostmine, õnnitluste-tervituste saatmine), pauside tege- 
mist (lihtsalt puhkamine, lõõgastumine) või argirutiinide mittekatkestamist (maja- 
pidamistööde või palgatöö tegemine). 


olnud tähtpäevi. Grupis osales üheksa inimest, kolm meest ja kuus naist, vanuses 32-70. 
Grupi eesmärgiks oligi saada kvalitatiivset infot tähtpäevade tähistamise praktikate kohta. 

5.4.4. TÄHTPÄEVADE TÄHISTAMISE ULATUS 


Joonis 5.4.1 toob välja tähtpäevade (ühise) tähistamise kaudu tekkivad aastaringsed 
rütmid. Kahtlemata on see rütmide skaala mõjutatud küsitluse valikusse võetud 
tähtpäevadest! ning tegelik pilt on oluliselt kirjum, kuid üldise ettekujutuse aasta 
tähtpäevarütmidest see siiski annab. Kuna rahvus mõjutab tähtpäevade tähistamist 
või mittetähistamist Eestis kõige tugevamini, siis on tähtpäevade (mitte)väärtustajate, 
tähistajate ja ükskõiksete osakaalud toodud ära rahvusrühmade kaupa tabelis 5.4.1. 

Üldiselt on kõige laialdasemalt tähistatud tähtpäevad uusaasta, jõulud, jaanipäev, 
olulisel määral ka lihavõtted, emadepäev, naistepäev ja isadepäev (joonis 5.4.1 ja 
tabel 5.4.1). Oleme ühiskonnas tähtpäevade tähistamise ja seeläbi ka pausi pida- 
mise, argitegevuste katkestuse ulatuslikkuse empiiriliseks tähiseks lugenud, et konk- 
reetset tähtpäeva väidab isiklikult tähistavat iga teine vastanu, 50% elanikkonnast. 
Tähtpäevad, mis suudavad tekitada ühiskonda eurütmilise seisundi, on enamikus 
vabad päevad kas riikliku pühana või pühapäevana (emadepäev, isadepäev). Samas, 
8. märts pole riiklik tähtpäev, kuid ometi suudab ühiskonna rütme mõjutada, ehk 
küll mitte niivõrd pausi kestuse kui just argirutiini katkestuse mõttes (nt lillede 
kinkimise rituaalid). 8. märtsi võiks pidada ka rahvuste vaates pigem ühise rütmiga 
ajahetkeks (vt tabel 5.4.1). Nõukogude Liidus tugevalt politiseeritud olnud tähtpäeva 
Eestis taasiseseisvumise järel ametlikult ei tunnustata, kuid mitteformaalselt on see 
isiklikes ja peretraditsioonides üsna juurdunud ning seda kasutab usinasti ära ka 
kaubanduslik-meelelahutuslik kommunikatsioon. 

Riikliku püha staatus ja sellega kaasnev vaba päev ei loo veel automaatselt eurüt- 
miat. Näiteks vaba päevaga tähistatav 20. august on küll laialdaselt väärtustatud, kuid 
vähem laialdaselt isiklikult tähistatud (vt joonis 5.4.1). Inimesed saavad küll pidada 
palgatööst pausi, kuid nad ei tee sel päeval midagi erilist, vaid puhkavad-lõõgastuvad 
või valmistuvad järgmiseks perioodiks (nt tegelevad majapidamistöödega). 


[5] Tähtpäevade nimistusse võtmisel küsitlusse lähtuti mitmest põhimõttest korraga: et esin- 
datud oleks nii riiklik tähtpäevakalender kui ka eestlaste ja venelaste rahvakalender ning 
et pühad jaguneks enam-vähem üle kogu aastase tsükli. Mõningate tähtpäevade kohta oli 
nende tähistamise ulatus juba varasematest uuringutest teada ning sellest infost lähtuvalt jäeti 
nimekirjast välja tähtpäevi, mille tähistajate hulk oli väga väike. Nimekirja lülitati ka erineva 
iseloomuga tähtpäevi: riiklusega seotud ja mälestuspäevad, rolllide ja väärtustega seotud päe- 
vad, religioosse alusega päevad jne. Täpsemalt on nimekirja kujunemist kirjeldanud Harro- 
Loit jt, 2017. 

Joonis 5.4.1. Tähtpäevade tähistajate osakaal 2014 või 2011 
% koguvalimist. Punktiirjoon tähistab mõttelist tähistamise ulatust — tähtpäevad, mida tähistab üle 
poole elanikkonnast, on tugeva rütmistava toimega 


| 
Uusaasta 92 


Tartu rahu aastapäev* 5 
Valentinipäev 31 
Isamaa kaitsjate päev Venemaal** 10 


Eesti Vabariigi aastapäev 43 


Vastlad/maslenitsa 32 
Naistepäev 55 

Küüditamiste aastapäevad 10 І 
Lihavõtted 54 

1.mai 15 

9.mai 24 

Emadepäev 69 

Troitsa** 7 

Jaanipäev 80 
Taasiseseisvumispäev* 27 


Џ 

Џ 

Џ 

Halloween 4 f 
A Р | 
Hingedepäev 34 І 
П 


Isadepäev* 54 


Mardipäev ја kadripäev* 19 | 
Jõulud 88 


* Andmed aastast 2011. 
** Troitsa ja 23. veebruari kohta küsiti ainult venekeelses ankeedis, kuid osakaal on võrreldavuse huvides 
arvestatud kogu elanikkonnale. 


Venelaste jt rahvuste seas eristub aktiivsem osa, kelle elurütme kujundavad nii 
Eesti riiklike tähtpäevade kalender, eestlaste rahvakalender kui ka vene rahva- 
kalender. Sotsiaalsete rollidega seotud emadepäeva ja isadepäeva tähistatakse laialt 
eestlaste seas, aga need on ka teiste rahvuste esindajate perepraktikates küllaltki hästi 
juurdunud, eriti emadepäev, mis edestab rahvusvahelises populaarkultuuri ruumis 
märgatavalt tugevamini kommunikeeritud sõbrapäeva/valentinipäeva (joonis 5.4.1 
ja tabel 5.4.1). Võrdlemisi populaarne on eestlaste seas vastlapäev ja venekeelses 
elanikkonnas maslenitsa (võinädal), mille tähistamine on tugevasti seotud koha- 
liku etnokultuurilise identiteedi taasloomega. Küllaltki laialdaselt on venelaste jt 
rahvuste seas tuntud ning ka isiklikesse peretavadesse internaliseeritud õigeusu ja 

Tabel 5.4.1. Tähtpäevade tähistamine rahvusrühmiti 2014 või 2011 
% rahvusrühmast. E — eestlased; V — venekeelne elanikkond 


Peab oluliseks, Peab oluliseks, Suhtub negatiiv- | Ei oska öelda või 
tähistab ise aga ise ei tähista selt tähistamisse vastamata 
E ү Е ү Е ү Е ү 

Uusaasta 91 95 7 4 1 о 2 1 
Ре aastapäev x „ 56“ ig? * 10* зе“ 69* 
Valentinipäev 34 23 35 33 3 5 28 39 
Vastlad/Maslenitsa 32 31 42 38 1 1 25 30 
Isamaa kaitsjate päev 

Venemaal (23.02.) = 33 7 49 | 2 = 25 
Eesti Vabariigi 

aastapdev (24.02.) 59 7 33 са 1 3 8 48 
Naistepäev (08.03.) 46 73 35 19 3 1 17 8 
Lihavõtted 55 58 25 30 2 1 18 1 
ätse | IL =) | ee | ан 
Emadepäev 83 40 14 47 о 1 4 13 
9. mai 1% 57 10% 32 38% 3 51% 9 
Troitsa - 22 - 43 - 2 - 33 
Jaanipdev 90 59 9 25 о 1 1 15 
oe 30 6* ад 39% 1 gt iA aye 
Mardipäev ја kadripäev 19 5% 47 17* 5 6* 30 73* 
Halloween 5 2 19 12 21 27 56 59 
Hingedepäev (02.11) 42 15 32 23 3 9 23 53 
Isadepäev* 62* 41% 25% 32% 4" 2* 12% 26* 
Jõulud** 94 74 4 18 о 1 2 о 


* Andmed aastast 2011. 

** Nimistus olid tähtpäevad asetatud nende ajalisse järgnevusse alates aasta algusest. Venekeelses ankeedis 
olid jõulud nimekirjas uusaasta järel (mis viitas vana kalendri jõuludele jaanuaris), eestikeelses ankeedis aga 
nimistu lõpus. 


rahvatraditsiooniga seotud troitsa ehk püha kolmainu päev, mida väidab isiklikult 
tähistavat iga kolmas venekeelne Eesti elanik (tabel 5.4.1). Kui eestlaste seas on tuge- 
vaima rütmistava toimega eeskätt riiklikud pühad, millest osa seondub modernse 
rahvusriigi ülesehitusega (ka emadepäev oli Eesti Vabariigis oluline riiklik täht- 
päev), osa aga on seotud kirikutraditsiooniga (jõulud, lihavõtted), siis venelaste 
seas on tugev rütmistaja ka nõukogude aja kollektiivne mälu, mida osalt toetavad 
tänasel päeval Venemaa meedia (23. veebruar, 9. mai) ja kaubandus (8. märts). Eesti 

riiklusega seonduv tähtpäev 24. veebruar on ka venekeelses elanikkonnas üsna laial- 
daselt omaks võetud — seda teab ning peab üldiselt oluliseks valdav enamik muust 
rahvusest inimesi. Eestlaste seas võrdlemisi populaarseid rahvakalendri tähtpäevi 
nagu hingedepäeva või mardi- ja kadripäeva küll teatakse suhteliselt laialdaselt, kuid 
ei tähistata. Nõukogude ajal oluline armee- ja sõjalaevastikupäev on tänasel Vene- 
maal ümber nimetatud isamaa kaitsjate päevaks, mille sisu on sama. Seda päeva 
tähistab ligikaudu iga teine venekeelne Eesti elanik ning see ongi 9. mai järel suu- 
rima ühiskondliku kõlapinnaga poliitiline tähtpäev nende jaoks, otsustades isiklikult 
tähistajate hulga järgi. 

Poleemilisemad tähtpäevad, millesse osa elanikkonast suhtub ükskõikselt või 
negatiivselt, teine osa aga väärtustab, on seotud eeskätt Eesti riikluse arengu või 
II maailmasõjaga: Tartu rahu aastapäev, küüditamiste aastapäevad, taasiseseisvumis- 
päev. Taasiseseisvumise päeva 20. augustil tähistab üle kolmandiku eestlasi. Vene- 
keelsetele vastajatele on see tähtpäev küll teada, kuid seda ei tähistata ning 8% jaoks 
on see ka negatiivse tähendusega sümbol. Nii negatiivset kui ka positiivset suhtumist 
tekitab erandina ka karnelivaliliku olemusega, Eestis alles pärast taasiseseisvumist 
tuntumaks saanud halloween. 


5.4.5. TÄHTPÄEVADE TÄHISTAMINE SOTSIAALSETES RÜHMADES 


Regressioonanalüüsi!! kasutades uurisime, millised sotsiaal-demograafilised tunnu- 
sed on seotud erinevate tähtpäevade tähistamise sagedusega (tabel 5.4.2). Olulisimad 
eristajad on rahvus, vanus ja sugu, laste arv peres, elukoht linnas või maal. Haridus, 
sissetulek ja aktiivsus tööturul andsid vähem seoseid. 

Seega on Eesti ühiskonnas erinevad sotsiaalse aja rütmid ja arütmiad paljuski 
rahvuse-, keele ja kultuuripõhised. Põlvkonniti saab rääkida erinevatest tähtpäeva- 
rühmadest: noortel on omad sagedamini tähistatavad tähtpäevad (sõbrapäev, vastlad, 
halloween, ka jaanipäev, emade- ja isadepäev) ning vanematel omad sagedamini 
tähistatavad tähpäevad (eeskätt mälestuspäevad ning hingedepäev, venekeelses 
elanikkonnas ka õigeusu kirikuga seotud tähtpäevad). Sooline eripära avaldub 


[6] Regressioonanalüüs võimaldab välja tuua n-ö puhta seose kahe tunnuse, nt mardi- või 
kadripäeva tähistamise ja hariduse vahel, hoides kontrolli all muude tegurite, nt vanuse, soo, 
rahvuse jm mõju. Käesolevas peatükis on kasutatud multinominaalset regressioonanalüüsi, 
mudelite statistilist sobivust on testitud pseudo R-ruutu kasutades (kõik väljatoodud seosed 
olid statistiliselt olulised vähemalt 0,05 tasemel). 

Tabel 5.4.2. Tähtpäevade tähistamise seosed 
sotsiaal-demograafiliste tunnuste ja sotsiaalsete praktikatega 2014 või 2011 


Regressioonanalüüsi tulemused. Plussmärgid ja koloreeritud taust näitavad seose statistilist oluli- 
sust (+ + p<0,01; + p<0,05; / p<0,10), tühi lahter märgib statistiliselt olulise seose puudumist 


Linna/ 
Aktiivsus, Sisse- maa- Lapsed | Seose- 
Vanus | Sugu | Rahvus tööturul) tulek | elanik | Haridus регеѕ punktid** 
Uusaasta + t 4 
Tartu rahu 
~ + ++ 5 

aastapäev 
Valentinipäev ++ ++ + 8 
Eesti Vabariigi 

X прав / pap 7 

aastapäev 
Vastlad “pe / / aps 8 
Naistepäev dp dpe 5 
Lihavõtted desk a 6 
9. та“ kaa F apap aE ap ap 3 
Етадераем ++ ++ 6 
Leinapäevad* + ++ 5 
Jaanipäev + 2 
Taasiseseisvumis- TOR fede 6 

раем 
Hingedepäev ++ ++ ++ 9 
Isadepäev* ++ ++ ++ ++ 12 
Mardi/kadripäev* oF apap pap eae / 12 
Jõulud ++ 3 


* Andmed aastast 2011. 

** Võrreldavuse huvides iseloomustasime statistiliselt olulise seose tugevust punktiandmise kaudu. Punktiskoori 
eesmärk oli üldistatult võrrelda sotsiaal-demograafilise erisuse ulatust ning sügavust erinevate tähtpäevade 
tähistamisel. Iga plussmärk tabelis andis ühe punkti. 


mõlemas rahvusrühmas eeskätt selles, et naised tähistavad tähtpäevi üldse sageda- 
mini kui mehed, seega võib öelda, et kiriku-, rahva ja riiklike tähtpäevade kalendrid 
rütmistavad naiste elu laialdasemalt ja intensiivsemalt kui meeste elu. Kindlasti on 
oluline rütmistaja ka haridussüsteem, nii lasteaedade kui kooli kaudu. Sellest annab 
märku asjaolu, et rahvakalendri tähtpäevade (vastlad, mardi- ja kadripäev) ning 
peresuhetega seotud tähtpäevade (isadepäev) tähistamist kujundav asjaolu on just 
laste olemasolu peres. Lisaks tabelis 5.4.2 kirjeldatud tunnustele analüüsisime ka 
tähtpäevade tähistamise seost vastajate religioossuse ning kiriklike kombetalituste 
täitmisega. Ootuspäraselt ilmnes statistiliselt oluline seos kirikukalendriga seotud 
tähtpäevade tähistamise puhul, kuid oluliselt tugevamini venekeelse elanikkonna 

seas. Vene tähtpäevakalendris on Ка rohkem kirikukalendri pühi, seevastu eestlaste 
seas on nii jõulud kui ka lihavõtted peamiselt pereringis ja ilmalikul viisil tähistatav 
püha. 


5.4.6. EURÜTMIA, ARÜTMIA JA POLÜRÜTMIA EESTI ÜHISKONNAS 


Tuginedes eeltoodud andmetele tähtpäevade tähistamise leviku ning eristuvuse 
kohta sotsiaal-demograafiliste tunnuste vaates, arendasime välja visuaalse mudeli, 
mis aitab selgitada erinevaid rütme ühiskonnas, mida tähtpäevad loovad. Joonisel 
5.4.2 on valik uuringus olnud tähtpäevi asetatud kaheteljelisse süsteemi, kus verti- 
kaalteljel on märgitud tähtpäeva tähistajate osakaal elanikkonnas ning horison- 
taalteljel tähtpäeva tähistamise erinevus sotsiaal-demograafiliste tunnuste vaates 
tabelis 5.4.2 toodud punktiskooril. Nagu juba eespool öeldud, tekitavad eurütmilist 
seisundit üksikud laialdaselt tähistatud tähtpäevad (eeskätt uusaasta, jõulud, jaani- 
päev) mida enam-vähem kõik elanikkonna rühmad ka tähistavad. Neil päevadel 
on ühiskonnaelu teatud mõttes sünkroniseeritud: tehakse teatud tüüpi, argipäevast 
erinevaid tegevusi samal ajal, eri peredes, maal ja linnas. Sedalaadi sünkroniseeritud 
seisundid on sümboolses mõttes olulised — inimesed tunnetavad kohati füüsilist 
ühtekuuluvust teatud sümbolite, tegevuste, asjade kaudu ning aegruumi jagamist. 
Eestis on jõuludel ning jaanipäeval ka ajalooline side kunagiste pööripäevadega, 
mis märkisid lisaks religioossele ja kultuurilisele tähendusele ka majandusperioo- 
dide vaheldumist, andes võimaluse pausi pidada ja uut perioodi planeerida. Seega 
võib öelda, et eurütmilised tähtpäevad loovad Eestis aegadeülesust ning ühiskonna- 
rühmadevahelisi sidemeid. 

Tähtpäevade tähistamine toob Eesti valdavalt n-ö kahekultuurilises ühiskonnas 
esile erinevate identiteedikogukondade (võimaliku) ühisosa. Eurütmia kui üldrahva- 
lik paus (millele lisanduvad pühadesöögid ja puhketegevused) elavdab majandust ja 
transporti; meedia ja kultuurikogukondade abil saab võimendada ühiste väärtuste 
kommunikatsiooni. Kas Eesti ühiskonnas on vähe eurütmilisi tähtpäevi? Sellele 
küsimusele saaks vastata, võrreldes teiste riikide tähtpäevi ja tähistamispraktikaid. 
Praegused eurütmilisi pause loovad pühad pole ajaliselt väga pikad (s.t osa ajast 
läheb lihtsalt eelnevast perioodist väljapuhkamisele, sotsiaalseid suhteid luua või 
tugevdada ei pruugita jõuda). Eurütmilised tähtpäevad on seotud kahe pööripäevaga, 
lõimides niihästi rahva- kui ka kirikukalendri tähendusi. Üldiselt võib öelda, et 
institutsioonid, k.a kirik ei ole ühiskondliku eurütmia loomisel väga tugevas posit- 
sioonis (eriti võrreldes nt valdavalt religioossete riikidega) ning ka üldtähistatavate 

Joonis 5.4.2. Pühade ja tähtpäevade tekitatud rütmid ühiskonnas 2014 


Kalkuleeritud multinominaalse regressioonanalüüsi meetodil. Sulgudes on toodud tähistajate % 
(jooniselt 5.4.1) / tähistamise erinevuse punktisumma (tabelist 5.4.2) 

pühade kaudu loodava eurütmilise seisundi võimalused ühiskonna sidustamiseks 
ja rühmadeüleste väärtuste kommunikatsiooniks on mõnevõrra alakasutatud. 
Enamik tähtpäevi aga eurütmiat ei tekitagi – neil on institutsionaalselt ja süm- 
boolselt nõrgem jõud värvata inimesi oma argitegevusi katkestama ja tähenduslikke 
rituaale sooritama või lihtsalt pausi pidama. Arütmia ala joonisel 5.4.2 moodustub 
tähtpäevadest, mida tähistab teatud osa elanikkonnast, eristudes selgelt teatud grupi- 
tunnuse – enamasti rahvuse – järgi. Kui enamik eestlasi katkestab argitegevused 
tähistamaks nt vabariigi aastapäeva, siis venekeelne elanikkond peab küll pausi (vaba 

päev), kuid sel päeval midagi erilist ei tee. Vastupidi on 9. maiga: kui venelased 
lähevad kalmistule lilli viima, korraldavad kontserte vms, siis eestlaste jaoks on 
see tavaline päev. Taasiseseisvumispäeval on teatav arütmia täheldatav ka eestlaste 
seas — osa tähistab seda, osa aga mitte — sarnaselt venekeelsete vastajatega (joonis 
5.4.2 ja tabel 5.4.1). 

Kas arütmia ühiskonnas on halb? Arütmia kui nähtus kindlasti mitte, kuid teatud 
tähtpäevad võivad saada ka ühiskonna lõhestatuse sümboliks. Arütmia puhul ei ole 
tähistamise-mittetähistamise erinevuse olemasolu seni problemaatiline, kuni tähis- 
tamine ei lähe otsesesse vastuollu teiste argielu rütmistajatega, mille näiteks on usu- 
pühad, mis ei ühti riigi koolikalendriga. Eestis oli selline vastuolu kõige suurem vene 
õigeusu jõulude puhul, seetõttu on viimatel aastatel koolivaheaega ka pisut nihutatud. 
Õigeusu jõulude tähistamist 7. jaanuaril üldiselt tolereeritakse ning ka nende muut- 
mine riigipühaks on aeg-ajalt avalikkuse päevakorda jõudnud (Põhiseaduskomis- 
jon..., 2012; Erakondadel..., 2015). Kuigi enamik venekeelset elanikkonda vabariigi 
aastapäeva isiklikult ei tähista, peab 42% seda oluliseks ning avalikult”! negatiivselt 
suhtujaid on väga vähe (vt tabel 5.4.1). Seega — üldiselt pole arütmia ühiskonna sta- 
biilsuse seisukohalt hinnates oluline riskifaktor, kuid siiski võib füüsiline ühel ajal 
ühes ruumipunktis viibimine üldiste ühiskondlike pingete tõustes mobiliseerida 
inimesi konfliktikäitumisele, nagu pronkssõduri juhtum seda ka näitas. Eestis on 
eeskätt problematiseeritud 9. mai tähistamist. Pronkssõduri teisaldamisega margi- 
naalsesse Tallinna linnaruumi ossa, sõjaväekalmistule, muudeti ka ühe elanikkonna 
osa tähistamisrituaalid linnarahva pilkude eest varjatu(ma)ks, mis tuletab meelde 
taunitud Nõukogude võimuperioodi algust. Tallinn talitleb 9. mail oma argirütmis, 
sõjaväekalmistu rituaale eriti märkamata. Eestikeelne ajakirjandus on viimastel aas- 
tatel kajastanud sõjaväekalmistul toimuvat pigem sündmuste tulipunktist kaugemal, 
nt on õhtuses uudistesaates näidatud videolõigud mõnikord võetud hommikul, kui 
rahvast on kalmistul hõredalt. Samas on venekeelse ajakirjanduse käsitlused tehtud 
sündmuste tulipunktis ehk siis (peale)lõunasel ajal, mil sõjaväekalmistul liigub suur 
rahvahulk ning sooritatakse rituaale™. 


[7] Küsitlust võib selle anonüümsusele vaatamata siiski pidada avaliku kommunikatsiooni 
osaks, sest vastused registreerib konkreetne küsitleja, kes saab vastaja silmis tahtmatult teatud 
normatiivse rolli. 

[8] Elo-Hanna Seljamaa on 9. mai tähistamist sõjaväekalmistul põhjalikult uurinud, vt selle 
kohta lähemalt Harro-Loit jt, 2017. 

Kahtlemata tugevdavad asünkroonsed/arütmilised kogemused rühma grupi- 
kuuluvuse tunnet ning on võimsad identiteedi (taas)loojad. Arütmiat eristab polü- 
rütmiast just see, et füüsiliselt ja virtuaalselt jagatud ühise aegruumi kogemus ühtib 
gruppidevaheliste piiridega (polürütmia puhul jooksevad piirid risti-rästi) ning võib 
võimendada vastandust. Etniliste ja/või religioossete rühmade vahelised füüsilised 
kokkupõrked on tihti alguse saanud just erinevate tähistamisrituaalide ajal. 

Polürütmia tekib ühiskonnas olukorras, kus (mitte)tähistamine eristab inimesi 
paljude erinevate sotsiaal-demograafiliste näitajate põhjal, tähistajate ja mittetähis- 
tajate eristumine on mitmekihilisem ning erinevates rütmides kulgemine ei tõmba 
rahvarühmade vahele selgeid sotsiaal-demograafilisi, staatuslikke või kultuurilisi 
piire. Analüüsis on polürütmiat käsitletud lihtsustatult, vaadeldes üksnes väikest 
valikut sotsiaal-demograafilisi eristajaid, kuid ka selline analüüs toob polürütmili- 
sed tähtpäevad Eesti ühiskonnas esile. Näiteks valentinipäeva, mardi- ja kadripäeva 
ning vastlapäeva tähistavad sagedamini noored, vastlapäeva ka lastega pered, samuti 
mängib rolli elukoht linnas või maal. Rahvus ei erista tähistamist-mittetähistamist 
nii drastiliselt. Hingedepäeva tähistavad sagedamini vanemad inimesed, kuid see 
ei ole üks ja valdav eristaja, tähistamispraktikaid kujundab ka elukoht linnas või 
maal, rahvus jm. Isadepäeva tähistamine on samuti juurdunud erineva sotsiaal- 
demograafilise taustaga rahvarühmades, omamata selget juhttunnust, liikudes seega 
pigem eurütmia kui arütmia ala poole. Polürütmia on tänapäeva multikultuursetes 
ühiskondades suhteliselt loomulik ning üldiselt ka tolereeritud nähtus. Polürütmia 
levik annab tunnistust ka sotsiaalse aja kiirenemisest: vanemad põlvkonnad tähista- 
vad ühtesid, nooremad teisi tähtpäevi, vanad traditsioonid ununevad ning (meedia 
vahendusel) võetakse üle uued. 


5.4.7. TÄHISTAMISPRAKTIKAD 


Joonisel 5.4.3 on toodud ülevaade, mida inimesed enda väitel tähtpäevade ja pühade 
ajal teevad ehk millised on enam levinud ning sagedasemad tähistamispraktikad. 

Enamik Eesti elanikke teeb tähtpäevade ajal enamasti midagi erilist kas siis kodus 
või avalikest üritustest osa võttes. Ka juhul, kui tähtpäevadel tuleb tegeleda palgatöö 
või majapidamistöödega, leitakse enamasti selle kõrvale võimalus ka midagi täht- 
päevakohast teha (perele laud katta, tervitusi saata, laste peole-aktusele minna vms). 
Selliseid inimesi, kes tähtpäevade ajal enamasti ainult palga- või majapidamistöö- 
dega tegelevad, on MeeMa uuringu järgi Eestis alla 10%. 

Peretraditsioonid mängivad tähistamises suurt rolli: enamasti katkestatak- 
segi argirutiin sellega, et pere tuleb kokku. Ka fookusgrupis tuli esile, et pere 

Joonis 5.4.3.Tähtpäevade tähistamispraktikaid Eesti elanikkonnas 2014 
% koguvalimist 


Mitte kunagi, harva Mõnikord H Sageli 
Pere atamelaua | > И KS 
katame laua 
Ostan midagi temaatilist | 35 ag | 
раема tahistamiseks 
Osalen tähtpäevaüritustel | с. © ЕЧ 
koolis, lasteaias 
Osalen avalikel 
tähtpäevaüritustel а 22 7] 
Saadan tervitusi sõpradele | 46 34 | 
Sõidame kuhugi | ¢, © 1 
(külla, maale, reisile) 
Käin surnuaial | 37 38 за 
Käin kirikus | 75 7 8 
Jälgin tähtpäevakajastusi | ,, 38 E 
meediast 
Lihtsalt puhkan, lõõgastun | n 41 OO | 
Teen majapidamistöid, | 49 x6 | 
aiatöid 
Tegelen palgatööga | 68 20 | 
| Џ | 
о 25 50 75 100 


kokkutulemise võimalused määravad inimeste jaoks sageli tähtpäeva tähenduse – 
eeskätt tulid inimestele meelde just pere ühise ajaveetmisega seotud pühad: jõu- 
lud, uusaasta, jaanipäev, emadepäev. Teised tähtpäevad, mida tegelikult ka tähistati, 
meenusid alles hiljem, vestluse käigus. Seega võib öelda, et ühiskonna rütmistamises 

on perekond väga oluline agent ja füüsiline kokkusaamine erilisuse looja. Üsna 

sagedane on ka passiivne pausipidamine lihtsalt puhates ja lõõgastudes või passiivne 

tähistamine, mis ei nõua aktiivset osalust (meediast tähtpäevasaadete või artiklite 

jälgimine ning tähtpäevadega seotud ostud). Tähtpäevade loodud pause kasutatakse 

ka järgmiseks perioodiks valmistumiseks, eeskätt majapidamistööde tegemiseks. 
Sõpradele tervituste saatmine viitab, et sotsiaalsete suhete hoidmine ja kujundamine 

on jätkuvasti tähtpäevade oluline roll. Avalikel tähtpäevaüritustel ja kirikus käimine 

pole Eesti ühiskonnas eriti laialdaselt levinud praktika. Haridussüsteem on tugevam 

ühiskonnaelu rütmide kujundaja (kuigi selle mõju sõltub laste olemasolust). 

Tabel 5.4.3. Seosed tähtpäevade tähistamispraktikate ja 
sotsiaalset sidustatust näitavate indekstunnuste vahel 2014 


Multinominaalne regressioonanalüüs. Plussmärgid ja koloreeritud taust näitavad seose statistilist 
olulisust (+++ p<0,001; ++ р<0,01; + p<0,05), tühi lahter märgib statistiliselt olulise seose puudumist 


Osalus avalikel 
institutsio- 
naalsetel Kodused Eurütmiliste | Arütmiliste _ Polürütmiliste 
tähtpäeva- tähistamis- | tähtpäevade | tähtpäevade | tähtpäevade 
üritustel praktikad tähistamine | tähistamine | tähistamine 
Igapäevane meediauudiste МА 
jälgimine 
Institutsioonide usaldamine + EEE ++ 
Valimistest osavõtt Е ek 
Alternatiivne poliitiline 
aktiivsus (piketid, allkirjade 
kogumised jne) 
Liikmesus vabaühendustes + 
Osalemine kodanikuaktsioo- 
nides ning heategevuses, ++ 
vabatahtlik töö 


Sagedane ja mitmekesine 
kultuuriasutuste külasta- 
mine 


Religioossus 


Jõukus, raha jätkumine 


Ajapuudus 


Selleks et analüüsida erinevate rütmistajate mõju, moodustasime tähistamisprakti- 
kate üksiktunnuste põhjal kahesuguseid indekstunnuseid. Tähistamispraktikate 
indeksirühmas eristasime kahte (ala)tunnust: 1) koduse tähistamise sagedust, mis 
hõlmas pere kokkutulemist, koos külla minekut ning surnuaial käimist; 2) avalikest 
tähistamisüritustest osavõttu, mis koondas avalikest ja koolide-lasteaedade täht- 
päevaüritustest osavõtu ning kirikus käimise sageduse. 

Teine indeksirühm koondas erinevate rütmide aladele (vt joonis 5.4.2) kuuluvate 
tähtpäevade isiklikult tähistajad ning siin eristasime kolm tunnust: 1) eurütmiliste; 
2) arütmiliste ning 3) polürütmiliste tähtpäevade tähistamise sagedust. 

Tabel 5.4.3 toob välja statistiliselt olulised seosed koduste ja avalike tähistamis- 
praktikate kimpude, erinevat laadi rütmidega tähtpäevade tähistamise ning muude 
üldisemaid sotsiaalseid praktikaid kirjeldavate indekstunnuste vahel, mis on moo- 
dustatud MeeMa küsitlustulemuste baasil. 

Erinevatest sotsiaalsetest praktikatest on tähtpäevade tähistamine kõige 
tugevamalt seotud kultuurilise (sh religioosse) osalusega, samuti osalusega 

kodanikuühiskonnas*. Kultuuriasutuste külastamise seos erinevate tähtpäevade 
tähistamispraktikatega viitab, et tähtpäevi tähistavad sagedamini inimesed, kes osa- 
levad tihti kultuuriüritustel. Tähistamisel on tugev kultuurilise osaluse põhi ning 
kultuurisuhte muutumine mõjutab tähtpäevade kaudu ka ühiskonnaelu sünkro- 
niseeritust. Ainsana pole kultuuriasutuste külastamise aktiivsus seotud arütmi- 
liste tähistamisega, mis viitab, et need liidavad endaga ka väiksema kultuurihuvi 
ja -aktiivsusega rahvast ning tähistamisalane sotsialiseerimine toimub siin muude 
vahendajate kaudu. Arütmiliste tähtpäevade tähistajad eristuvad rohkem oma reli- 
gioossuse ja poliitilise aktiivsuse poolest (valimistest osavõtt, meediauudiste jäl- 
gimine), vt tabel 5.4.3. Alternatiivne poliitiline aktiivsus (piketid, allkirjade kogu- 
mised jne) seevastu ei andnud tähtpäevade tähistamisega üldse seoseid. See viitab 
tähtpäevade kaudu avalike protestide küpsemise vähesele tõenäosusele. Tundub, et 
tähtpäevad seonduvad Eestis valdavalt ikkagi puhkusega ning kuuluvad positiivses 
mõttes erakordsete tegevuste aegruumi. 

Kodanikuaktsioonides ning -ühendustes osalemine on seotud polürütmiliste 
tähtpäevade tähistamisega. Mõned kodanikuaktsioonid on ise mõnikord seotud 
teatud tähtpäevadega (nt „Teeme ага“ on toimunud mitu korda maipühade ajal), 
kuna ka kodanikuaktsioonid katkestavad argirütmi ja neid on hea siduda teiste 
pausidega igapäevaelus. See, et kodanikeaktsioonides ning -ühendustes osalemine 
on seotud polürütmiliste tähtpäevade tähistamisega, annab ka võimaluse kogeda 
ühiseid elamusi ja kujundada kollektiivset identiteeti). 

Avalikel tähistamisüritustel osalemine on seotud üsna erinevate sotsiaalse sidu- 
suse ja aktiivsuse vormidega – nii kultuuriasutuste külastamisega, kodanikuaktsioo- 
nides osalemisega kui ka religioossusega. Ühelt poolt on aktiivsemalt ühistegevusi 
sooritavad inimesed altimad ka kollektiivselt ja avalikult tähtpäevi tähistama. Teisalt 
on avalikud tähistamised ka paljude kodaniku- ja religioossete rituaalide osa (usk- 
likud inimesed tähistavad kirikupühasid, käivad kirikus). Erinevalt avalikel tähis- 
tamisüritustel osalemisest on kodused tähistamispraktikad seotud materiaalsete 
võimalustega (jõukusega), aga samuti kultuuriürituste külastuse aktiivsusega. Samad 
tendentsid ilmnesid ka kvalitatiivuuringus, kus inimesed tõid spontaanselt esile seo- 
seid tähtpäevade tähistamise ja kultuuriürituste külastamise vahel (nt tähistatakse 


[9] Katsetasime väga erinevate indekstunnustega, tabelis 5.4.3 on välja toodud vaid need tun- 
nused paljudest, mis andsid statistiliselt olulisi seoseid. 

[10] Seosed tähtpäevade tähistamise tunnus(t)e ning kollektiivse identiteedi tunnuste (vt ptk 
2.1) vahel olid sagedased ning tugevad 

isiklikke tähtpäevi teatrikülastusega) või seostati tähistamisaktiivsuse vähenemist 
ka kultuuriürituste külastamise aktiivsuse vähenemisega ning ka majanduslike 
võimalustega. 

Fakt, et avalikest tähtpäevaüritustest osavõtt ning üldrahvalike tähtpäevade tähis- 
tamine on seotud ajapuuduse tunnusega, näitab, et institutsionaliseeritud tähtpäevad 
suudavad ühiskonna ellu pause tuua ka kiirenevas individuaalses ja sotsiaalses ajas. 


5.4.8. KOKKUVÕTE 


Tähtpäevade tähistamine tekitab sageli pause – niihästi vabade päevade kui ka spet- 
siaalsete tähistamisrituaalide tõttu, mis katkestavad argirutiini. Selliseid inimesi, kes 
tähtpäevade ajal enamasti ainult palga- või majapidamistöödega tegelevad (ehk siis 
mingilgi moel pausi ei pea), on MeeMa uuringu järgi Eestis alla 10%. 

Enamasti kasutatakse pause niihästi sotsiaalsete sidemete tugevdamiseks ühiste 
tegevuste ja pere kogunemise kaudu kui ka laiemate kollektiivsete identiteetide kin- 
nitamiseks avalikel tähtpäevaüritustel. Võib öelda, et tähtpäevad on (endiselt) oluline 
poliitilis-kultuuriline mehhanism personaalse aja rütmistamiseks, võimaldades teha 
pause erinevate argielu perioodide vahel. Samas ei ole tähtpäevad ühiskonnaelu ja 
sotsiaalse aja sünkroniseerijana kuigi mõjurikkad. Sotsiaalset aega sünkroniseeri- 
vad ja eurütmiat loovad kolm-neli tähtpäeva, ülejäänud toodavad polürütmiat või 
arütmiat ehk olukorda, kus üks osa elanikest tähistab ja peab pausi, teine osa aga 
kulgeb tavalises argirütmis. 

Polürütmilisi ja arütmilisi tähtpäevi ei tähistata sageli mitte koduses keskkonnas, 
vaid just avalikest üritustest osavõtu kaudu. Nendel üritustel inimesed kohtuvad 
omavahel, jagavad samu osaluselamusi ja tunnetavad ühtekuuluvust ja eristuvust 

»teistest kes samal ajal argiaskeldusi teevad. Seega on tähtpäevadel tänases Eestis 
tugev potentsiaal luua eristuvaid kollektiivseid identiteete, mis ei haara kogu ühis- 
konda, kuid ulatuvad privaatsfäärist kaugemale. Osaliselt taastoodavad tähtpäevad 
rahvuslikku eristumist (eriti 9. mai), kuid teisalt on mitmel rollide ja suhetega seotud 
tähtpäeval hea potentsiaal olla rahvuste ühendaja (nt emadepäev, isadepäev, naiste- 
päev). Osa polürütmilisi tähtpäevi aga ei ühenda/erista inimesi enam mitte üksikute 
tunnuste, vaid mitme tunnuse omavaheliste kombinatsioonide ning elulaadi alusel. 
Tugevamad eristajad on lisaks rahvusele vanus, sugupool, kultuuriasutuste külas- 
tamise aktiivsus, kodanikuaktiivsus, religioossus. Tunnetatud aja- ja rahapuudus 
tähtpäevade tähistamises olulist rolli ei mängi, seega võib öelda, et tähtpäevad ei ole 
ühiskondliku kihistumise taganttõukajad. 

Pauside ja argirutiinide katkestuse puhul on oluline roll peretraditsioonidel ning 
kultuuriosalusel; institutsionaalsed tähistamisrituaalid köidavad ühiskonna aktiiv- 
semat osa, kelle jaoks on harjumuslikud ka erinevad kodanikuaktsioonid jms. 

Tähtpäevad, sh need, mille tähistamiseks ei ole riik andnud puhkepäevi, võimal- 
davad pöörata tähelepanu erinevatele tähistamispraktikatele, millel on oluline roll 
nii kollektiivse mälu hoidjana kui ka ühiskonna väärtuskommunikatsiooni osana. 
Tähtpäevaajakirjanduse tekstide ja piltide analüüsi kõrvutamine küsitlustulemustega 
annab võimaluse võrrelda seda, kuidas meedia konstrueerib tähtpäevi ja nendega 
seotud väärtusi, ja ühiskonnas levinud tähistamispraktikaid. Kas tähtpäevade esit- 
lemine meedias on proportsionaalne võrreldes ühiskonnas tähistatavaga? Kui nt 
emakeelepäeva tähistatakse meedias emakeelealaste ettevõtmistega (nt üleriigilised 
etteütlused/õigekirjavõistlused), siis suure osa inimeste jaoks on see päev teada, aga 
nad ei tähista seda. Teisalt, jaanipäev on tähistamise mõttes tugevat eurütmiat loov 
püha, aga kuna suurem osa inimesi tähistabki seda väljas lõkke ääres, siis nt tele- 
visioon ei loo suurt eriprogrammi. Puuduvad otsesed kõrvutavad uuringud, kuid 
edasiseks võib püstitada hüpoteesi, et tähtpäevaajakirjanduse ja inimeste argi- ning 
pidupäevapraktikate vahel ei valitse proportsionaalsed seosed — meedia vahendatud 
sotsiaalne aeg ja pausid selles ei haaku kuigi hästi vahetult kogetavate pausidega 
ning rütmidega. 

Kui uuring näitas, et just vanemaaealiste jaoks on meedia kaudu tähistamisest 
osasaamine üks olulisematest tähtpäevade tähistamise viisidest, siis suurema osa 
noorte ja keskealiste jaoks on tähistamine pigem suunatud peresuhtlusele. 

Eesti tähtpäevadest on paljud seotud mineviku meenutamisega. Mitut mineviku- 
sündmustega seotud tähtpäeva ei tähistata, kuid neid teatakse. Siit võiks edasi küsida, 
kuivõrd on Eesti ühiskonna mäletamiskultuur seotud iga-aastaste tähtpäevade ja 
taasmeenutamisega. 

Kuna institutsionaalsed tähistamisrituaalid köidavad ühiskonna aktiivsemat osa, 
kelle jaoks on harjumuslikud ka erinevad kodanikuaktsioonid jms, siis tekib mitu 
küsimust edasisteks uuringuteks. Kas ja millise mõjuga rütmistajad on haridus- 
asutused ja erinevad organisatsioonid (sh firmad tööandjatena, ülikoolid, teatrid 
jms)? Kas on neid organisatsioone, mille tegevus rütmistajana mõjutab enam kul- 
tuuriliselt väheaktiivseid ja vähe sidustatud inimesi? 

5.5. KATKESTUSTE KULTUUR? 
EESTI AJALOO SÜNDMUSED JA AJASTUD 
EESTLASTE AJALOOKULTUURIS 


Katrin Kello ja Halliki Harro-Loit 


2014. aasta MeeMa eestikeelne ankeet sisaldas esmakordselt küsimusteplokki, mis 
keskendus ajaloole. Ankeedi täitjale esitati 22 kronoloogiliselt järjestatud sündmust, 
protsessi või perioodi Eesti ajaloost. Neid tuli hinnata, lähtudes nende emotsio- 
naalsest tähendusest enda jaoks, vastates küsimusele „Milline ajalooperiood Eestis 
tundub Teile oluline, tekitab huvi, äratab elavaid kujutlusi?“. Hindamiseks pakutud 
sündmuste, protsesside ja perioodide loend on esitatud tabelis 5.5.1. Hinnangud, 
mille vahel vastaja sai märksõnu hinnates valida, olid järgmised: „Minu jaoks väga 
oluline, huvitav, tekitab rohkesti mõtteid ja tundeid“, , Küllaltki oluline, tean sellest, 
aga see jätab isiklikult külmaks“, „Minu jaoks on see kauge, tean vähe, ei paku huvi, 
»Ei tea sellest üldse midagi, ei tekita mingeid seoseid“. 

Selle küsimusteplokiga tahtsid uurijad teada, millised on need Eesti ajaloo pide- 
punktid, mis tunduvad tänapäeva eestlasele tähtsad ja huvitavad. Küsimuste abil 
koguti andmeid nii eestlaste ajaloohuvi ja sellega seotud (tausta)tegurite kui ka nüü- 
dis-Eestis domineerivate sotsiaalse mälu mustrite kohta. On ju needki ühiskonnas 
toimivate diskursuste, praktikate ja väärtuste tähtis osa. 


5.5.1. AJALOOKULTUUR JA AJALOOTEADVUS 


Peatüki laiemaks taustaks on Jörn Rüseni esitatud ajalookultuuri ning sellega 
seotud ajalooteadvuse mõisted (Rüsen, 2001). Inimesed loovad oma mineviku- 
pildi (teisisõnu, nende ajalooteadvus kujuneb) kõige erinevamate allikate põhjal, 

Tabel 5.5.1. Eesti ajaloo sündmused, perioodid ja protsessid 
MeeMa eestikeelses ankeedis 2014 


Ajalooperiood 
(ankeedis ei olnud 


Ankeedis esitatud sõnastused seda märgitud) 
Muinasaeg, viikingiaeg, eestlaste sõjaretked naabermaadesse 1000-1200 
Muistne vabadusvõitlus, ristisõjad 1208-1227 
Jüriöö ülestõus 1343 

Eesti keskaeg, hansaaeg 1227—1558 
Reformatsioon, esimesed eestikeelsed trükised 1520-1535 
Liivi sõda, Poola aeg 1558-1625 
Rootsi aeg, Tartu ülikooli asutamine 1561/1625-1710 
Põhjasõda, Eesti liitmine Venemaaga 1700-1710 
18. sajand: vennastekoguduste liikumine, eestikeelne piibel, valgustusaeg 1710-1800 


19. sajandi algus: pärisorjuse kaotamine, Kristjan Jaak Peterson, Õpetatud 


Eesti Seltsi asutamine 1891139 
19. sajandi teine pool: ärkamisaeg, „Kalevipoja“ ilmumine, esimene laulupidu, 1857600 

talude päriseks ostmine 
20. sajandi algus, eestlaste tulek linnadesse, 1905. a revolutsioon, Noor-Eesti 1901-1915 
1917. a Vene revolutsioon, Vabadussõda, Eesti Vabariigi sünd 1917-1920 
Esimese iseseisvuse aeg, 1920.–30. aastad 1921-1940 
Molotovi-Ribbentropi pakt, baaside leping, 1940. aasta sündmused, 

iseseisvuse kaotamine, esimene nõukogude aasta 19391941 
Sõjaaeg, Saksa okupatsioon 1941-1944 
Stalini aeg Eestis, metsavendlus, küüditamine, kolhooside loomine 1944-1953 
Hruštšovi sula, „kuldsed kuuekümnendad“ 1956-1968 
Brežnevi aeg, põllumajandusliku suurtootmise areng Eestis, stagnaaeg 1964-1985 
Laulev revolutsioon, Rahvarinne, Balti kett, Eesti Kongress 1987-1990 
Iseseisvuse taastamine, üleminek Eesti kroonile, omandireform 1991-1992 
Ühinemine Euroopa Liidu ja NATOga 2004 


pildiraamatuist romaanideni ja argivestlustest ülikooliloenguteni. Iga uus teadmine 
paigutub olemasolevate kujutluste taustale, seda tõlgendatakse varasema kaudu. Aja- 
lookultuuri mõiste aitab näha selliste mitmekesiste, minevikuga seotud praktikate, 
huvide, teadmiste ja uskumuste seotust ja üheaegsust. Teisisõnu, ajalookultuur hei- 
dab valgust elaviku kõige mitmekesisematele aspektidele, mis mingil moel kajastavad 
või mõjutavad inimeste suhestumist aja voolu ja ajalooga. Esteetiline ja poliitiline, 
aga muidugi ka emotsionaalne dimensioon on siinjuures sama tähtsad kui ratsio- 
naalne teadmine. 

Ajalookultuur on eri valdkondi (haridus, teadus, kultuur, ühiskond, poliitika) 
siduv, ühtaegu nii sotsiaalne kui ka individuaalne nähtus, läbipõimunud diskursuste 
ja praktikate sümbioos. Need kontekstid ja praktikad sisaldavad erinevaid mineviku 
mõistmise ja ajaloost mõtlemise viise, huvisid ja eesmärke, millest lähtudes mine- 
vikupilt on kujunenud. Ühtlasi on ajalookultuur ruum, milles ajalooteadvus toimib. 

Ajalooteadvuse mõistet on määratletud mitmeti, kõige sagedamini n-ö ajalise 
teadvusena, milles ühinevad teadvuse minevikule, olevikule ja tulevikule suunatud 
komponendid ning mis sellisena sisaldab paratamatult ka ajalooteadmisi, indiviidi 
suhestumist minevikuga laiemalt (vt nt Allikas ja Karu, 1995). Indiviidi tasandil 
ühendab ajalooteadvus individuaalse ja kollektiivse minevikukogemuse (vt lähemalt 
Kõresaar, 2005). 

Ajalooteadvus on üks viis rääkida nähtusest, mida mõnikord on käsitletud ka 
terminite „sotsiaalne“ või „kollektiivne mälu“ kaudu. Sageli kasutatavate terminitena 
võivad viimased kanda üpris erinevat, nii laiemat kui ka kitsamat tähendust, kuid 
nende eri määratlustele on ühine see, et sarnaselt ajalooteadvusega rõhutavad nad 
minevikuga tegelemise sotsiaalset, inimestevahelist aspekti: indiviid ei „tea“ ega 

„mäleta“ üksi, vaid otseselt või kaudselt teiste toel ja nendega dialoogis. Igatahes on 
mälust ehk mäletamisest otstarbekas mõtelda eri tasanditel — eristada individuaalset 
mälu sotsiaalsest ehk/või kollektiivsest."! Mäletamine ei toimu mitte ainult üksteisest 
eraldiseisvate inimeste peades, vaid ka eri suurusega inimrühmadele omaste keelte ja 
sümbolite, diskursuste ja praktikate tasandil, mis pole indiviidi tasandi protsessidele 
taandatavad. Ajalookultuurile lähedane mõiste ongi ,,mälukultuur“ (vt lähemalt nt 
Bjerg, Lenz ja Thorstensen, 2011). Kuna ajalookultuuri mõiste on laiem, eelistame 
käesolevas peatükis seda. Siiski on tähtis silmas pidada, et ajalookultuur kui ruum 
või väli ühiskonnas sisaldab siinses kontekstis ka mälu, s.t on nii ajaloouurimist kui 
ka mäletamist ümbritsev laias mõttes mäluruum. Tulenevalt uurimistraditsioonist 
(vt lähemalt nt Allikas ja Karu, 1995; Kivimäe, 2000) on ajalooteadvus aga ajaloo- 
kultuuri paralleelmõiste ning osutab võrreldes kollektiivse mäluga ehk selgemini 
kognitiivse, emotsionaalse, esteetilise ja poliitilise komponendi (huvi, teadmiste 
ja väärtustamise) läbipõimitusele. Ka ankeedi koostajad ja küsimustikule vastajad 


[1] Üldiselt kasutatakse sotsiaalse ja kollektiivse mälu termineid kirjanduses kord sama-, 
kord eritähenduslikuna. Eelistame terminit „sotsiaalne mälu“ põhjusel, et „sotsiaalne“ osu- 
tab teatud kontekstides oma referendi dünaamilisusele paremini kui „kollektiivne“ (vrd 
László, 2008). Kollektiivne mälu võib olenevalt definitsioonist hõlmata ka ametlikku, n-ö 
normatiivset ajaloopilti (nt mineviku esitust kooliõpikutes) koos viimase aluseks olevate 
akadeemiliste ajalookäsitlustega. 

on ühe ja sama ajalookultuuri osad ning sellisena jagavad teatud määral ühist aja- 
looteadvust, või teisiti öeldes, sarnaseid sotsiaalse mälu mustreid. Ajalooteadvuses 
ühinevad huvi, teadmine ја väärtustamine – kõik need kolm aspekti, mida MeeMa 
ankeet puudutas. 


5.5.2. AJALOO MÄED JA ORUD KUI MÄLETAMISE PIDEPUNKTID 


Kogukondade ja ühiskondade ajalooteadvuse kirjeldamiseks kasutab Eviatar Zeru- 
bavel (2003) mägede ja orgude kujundit. See, kuidas inimesed ajalugu ette kujutavad, 
meenutab Zerubaveli kohaselt reljeefkaarti, „mille mäed ja orud vastavad mäleta- 
mis- ja unustamisväärsetele sündmustele. Üldise kuju annab sellele kaardile peotäis 
ajalooliselt ,sündmusrikkaid“ mägesid, mille vahel laiuvad näiliselt tühjad orud, mis 
ei näi sisaldavat midagi ajalooliselt tähelepanuväärset“ (Zerubavel, 2003: 27). Reljeef- 
kaardi kujundi abil illustreerib Zerubavel tõsiasja, et nii nagu mistahes loo puhul, 
mille tegevus toimub pikema aja vältel, ei ole ka ajaloo tihedus ühesugune. Võttes 
kätte mõne ajalooõpiku ning laotades selle leheküljed ajajoonele, näeme tihedamalt 
ja hõredamalt kaetud perioode. Rahvuste ajaloo puhul on tihedamalt kaetud aladeks 
tihtipeale need, mil rahvus kujunes, mil ta võitles oma olemasolu ja enesemääratluse 
eest. Muidugi on tihedamalt kaetud ka lähem minevik, mida teatakse ja mäletatakse 
paremini ning mis mõjutab tänast päeva kõige vahetumalt. Hõredamalt kaetud on 
rahulikumad ja stabiilsemad möödanikuperioodid, kus on vähem värvikaid, selgelt 
dateeritavaid sündmusi. 

Ka 2014. aasta MeeMa ankeedis saab sündmuste ja ajastute loendist juba esita- 
tud märksõnade tiheduse põhjal eristada mägesid ja orge, tähendus- ja sündmus- 
rikkamaid ning ,,igavamaid“ perioode. Näiteks 15. sajand esineb Eesti rahva aren- 
guloos oruna – seda on näha kasvõi suvalise ajalooõpiku sisukorrast. Ka MeeMa 
ankeedi loendis puudutavad nimetatud sajandit vaid kaks märksõna: keskaeg Eestis ja 
hansaaeg ning neidki märksõnu jagavad omavahel 13., 14., 15. ja 16. sajand. Seevastu 
16. sajandit puudutavad nii märksõnad reformatsioon, esimesed eestikeelsed trükised 
kui ka Liivi sõda, Poola aeg, osaliselt ka eelmainitud keskaeg Eestis, hansaaeg, samuti 
Rootsi aeg. 

Ankeedi märksõnad ei püüa niisiis Eesti ajaloo orge ja mägesid välja selgitada. 
Pigem oli meie huviks saada teada, millised on tänapäeva eestlase eelistused juba 
olemasoleval reljeefkaardil. Ankeeditäitjatele ei esitatud mitte neutraalset ajajoont, 
sajandite või aastaarvude loendit, vaid toodi niisugune reljeefkaart, mida luuakse 
jätkuvalt nii populaarses kui ka kõrgkultuuris, nii ajakirjanduses kui ka filmides, 
romaanides ja kooliõpikutes (vrd nt Pääbo, 2011: 121—126). 

Vastajale esitatud mägesid ja orge võib mõista kui mäletamise pidepunkte – üksusi, 
mis minevikku struktureerivad, seda kujutleda aitavad (vrd Pierre Nora ,,mälu- 
kohtade“ mõistega, vt Nora, 1989). Selliste mäletamise pidepunktidena muutuvad 
võrdväärseteks konkreetne ja lühiajaline sündmus (nt Jüriöö ülestõus) ning terve 
pikk, kuid pöördeliste sündmuste poolest vaesena mäletatav periood (nt Eesti 
keskaeg). 


5.5.3. SOTSIAALSE MÄLU MUSTRID 


Reljeefkaardid ning protsessid ja sündmused neil kaartidel on sotsiaalses mäleta- 
mises lahutamatud suurtest lugudest, mille osaks nad on. Suured narratiivid kui 
narratiivsed skeemid (inglise grand narratives, master narratives, narrative schemes/ 
templates) annavad mäletamise pidepunktidele sidususe: varustavad üksiksündmu- 
sed kindlate tähendustega ning seovad need sellistena omavahel kokku. (Teoreeti- 
listest vaadetest suurtele ajaloolugudele vt nt Tamm, 2007; László, 2008, 2014; Liu ja 
Hilton, 2005; Misztal, 2003.) Samadel minevikuprotsessidel võib eri lugude osana ja 
eri mälukogukondade jaoks olla väga erinevaid ning kohati lepitamatuid tähendusi. 

Eesti riigi nagu mistahes teisegi rahvusriigi aluseks on järjepidevuse idee. Marek 
Tamm (2007) kirjeldab eestlaste kultuurimälu aluseks olevat suurt lugu kui suurt 
vabadusvõitlust: 


Alates kõige esimestest katsetest Eesti ajalugu liigendada, on seda ikka tehtud seoses 
vabaduse kaotamise ja võitmisega. Eestlaste ajalugu algab „muistse priiusega“, mis eelneb 
13. sajandil alanud Saksa-Taani vallutusele, sellele järgneb ,,700-aastane orjaöö“, nagu väidab 
populaarne kujund, mille juured ulatuvad 19. sajandi keskpaika, siis 1918-1940 uus iseseis- 
vus sõltumatu vabariigi näol, seejärel Saksa ja Nõukogude okupatsioon, millele tegi lõpu 
iseseisvuse taastamine 1991. aastal. Seda ajaloo liigendamist toestab narratiiv, mis on üles 
ehitatud erinevate lahingute ja ülestõusude sidumisele üheks suureks võitluseks vabaduse 
eest. (Tamm, 2007) 


Etteruttavalt võib öelda, et selles peatükis allpool tutvustatavad tulemused tuletavad 
meelde ka üht teist tuntud käsitlust Eesti ajaloo mõtestamise alusmotiivist, nimelt 
Eesti ajalookäiku kui rida katkestusi, nagu seda on kirjeldanud Hasso Krull (1996). 
See käsitlus ei ole suure vabadusvõitluse skeemiga vastuolus — ka pöördeliste sünd- 
muste mõistmine üha uute katkestustena annab neile sündmustele sidususe. 

Krulli tähelepanekut kinnitavad Ene Kõresaare sotsiaalse mälu uuringud: eriti 
1990. aastatel käsitati ka nõukogude perioodi tervikuna ühe pika katkestusena – 
seda nii domineerivates, ametlikes diskursustes kui ka indiviidide mälestustes, kes 

ammutasid domineerivatest diskursustest tõlgendusressursse oma mälestuste kir- 
jutamisel. Ühiskonna ja indiviidide tasandil oli vastus küsimusele, millal katkestus 
lõppes (kas nt 1953. aastal Stalini surmaga või alles taasiseseisvumise ajal), ühtlasi 
vastus küsimusele, mida nõukogude aeg endast üldse kujutas ja kuidas sellesse suh- 
tuda (Kõresaar, 2005: 151-152). 

Empiiriliselt leiabki selliste skeemide või alusmotiivide kui sotsiaalse mälu must- 
rite olemasolu kinnitust nii mäletustes ja intervjuudes (nt Kõresaar, 2005), meedia- 
tekstides (nt Harro-Loit ja Pallas, 2013; Jakobson, 2013; Vihalemm ja Jakobson, 2011) 
kui ka sotsioloogilistes küsitlustes (nt Corning, 2010; Shuman ja Corning, 2000). 
Selles peatükis analüüsime eestlaste sotsiaalses mälus tähtsustatavate perioodide ja 
sündmuste üldist profiili ning sellega seotud tegureid. Kuna ühe analüüsitulemusena 
on küllalt intrigeeriv nn küpsele nõukogude ajale antud suhteliselt madal hinnang 
võrreldes varasemate ja hilisemate sündmuste ja perioodidega (Stalini ajaga ning 
laulva revolutsiooniga), vaatleme lähemalt ka nõukogude perioodi puudutavat oma- 
ette küsimusteplokki. 


5.5.4. KÕRGENDIKELGI ON OMAD ORUD EHK 
EESTLASTE MÄLUMAASTIKU PROFIIL 


Ankeedis esitatud sündmustele ja ajastutele antud olulisuse hinnanguid kujutab 
joonis 5.5.1. 

Võrreldes varasemate perioodidega olid ankeedi koostajad terve 20. sajandi 
esitanud kui kõrgendiku: märksõnu oli rohkem, olulised protsessid ja sündmused 
ehk mäletamise pidepunktid vaheldusid varasemast kiiremini. Seejuures sisaldab 
20. sajandi Eesti ajalugu nii tihedaid ja dramaatilisi perioode, mida tähistavad 
pöördelised sündmused (Eesti vabariigi loomine, 1940. aastad, taasiseseisvumine 
ja riigi uus ülesehitamine), kui ka rahulikuma arengu aegu. Ühele sellisele viitab 
juba ankeedis kasutatud märksõna stagnaaeg. Ei ole üllatav, et inimeste tähelepanu 
pöördelistele sündmustele on suhteliselt suurem: nagu joonisel näha, moodustab 
20. sajand omaette maastiku ühe künka (1917—1953), ühe mäe (1987—2004) ja nende- 
vahelise oruga (1956—1985). 

Künkaid lähemalt vaadates paistab, et mida selgem on katkestus, seda suhteliselt 
suurem on ka selle tähtsustamine. Just katkestus — mitte ajalooline pööre kui sel- 
line – aitab selgitada Stalini aja (küüditamised, kolhoosikord) ning aastate 1991-1992 
(iseseisvuse taastamine, omandireform) veidi kõrgemaid hinnanguid võrreldes vara- 
semate ja hilisemate märksõnadega (nt Teise maailmasõja aeg). 

Joonis 5.5.1. Ajastute ja sündmuste olulisusele antud hinnangud 2014 
Eestikeelsete vastajate hinnangute keskmised neljapallisel skaalal (4 — “väga oluline”) 


3,55 302 
3,43 


312 3,12 3,15 a6 


3 2,89 -73294 | 0 


2,78 
2,60 267 = 2,62 2652,64 2,64 268 
2,53 
2:40 2,35 


Ene Kõresaar on vanema põlvkonna (192опда(е! sündinud) eestlaste mälestusi 
lugedes leidnud, et nende jaoks oli periood Pätsi ajast kuni Stalini aja lõpuni aeg, mil 
isiklik kogemus suhestus ajalooga: toonast iseennast kujutati tihtipeale ,,suure ajaloo“ 
taustal. Oma elust 1960ndatel-198ondatel jutustati aga pigem individuaalsel viisil, 
ühiskonda tervikuna kõneks võtmata: suurt ajalugu siis justkui enam ei toimunud 
(Kõresaar, 2005: 190—191). Ka noorema põlvkonna puhul toovad Jõesalu ja Kõresaar 
(2013) välja erinevuse suure ajaloo ja vahetul isiklikul kogemusel põhineva mäleta- 
mise vahel (vt ka Grünberg, 2009; Jõesalu, 2010, 2016; Jõesalu ja Nugin, 2012; Nugin, 
2010). Küps nõukogude aeg oli tihe aeg isikliku kogemuse ja selle tõlgendamise 
tasandil, kuid see isiklik tasand seisab suurest ajaloost lahus – erinevalt 1940ndate 
ja ilmselt ka 198ondate lõpu ja 1990ndate alguse murranguaegadest, mida küsimus- 
tikus hinnati märksa olulisemaks. Suure ajaloo seisukohalt, mille kohta vastamist 
ankeedi märksõnad soosisid, puudusid küpsel nõukogude ajal aga katkestused, puu- 
dus tähendus Eesti iseseisvuse ja suure vabadusvõitluse seisukohalt. 

Ka kvantitatiivne meediaanalüüs osutab, et nii 1989., 1994. kui ka 2009. aastal 
mainiti nõukogude aega – tõsi, sh sõjajärgset Stalini aega — viimase saja aasta аја- 
perioodidest kõige vähem (Harro-Loit ja Pallas, 2013: 42). 20. sajandil oli selle n-ö 
ebapopulaarsus võrreldav vaid 20. sajandi esimese 15 aasta omaga. 

Laiemalt võib nn küpsele nõukogude ajale antud suhteliselt madala hinnangu 
selgituseks pakkuda mitut põhjust: selle ajastu suhteliselt vähesem diskuteeritus 
avalikus ruumis, pöördeliste sündmuste nappus võrreldes varasemate ja hilisemate 
perioodidega, samuti väidete sõnastus. Näiteks märksõnad Brežnevi aeg, põllu- 
majandusliku suurtootmise areng Eestis, stagnaaeg viivad vastaja mõtte soojadest 
lapsepõlvemälestustest kaugemale, aktiveerides pigem poliitika ja majandusega 
seotud kujutlusi.”! Samuti võib olla, et Hruštšovi ja Brežnevi nimed seostusid osa 
vastajate jaoks pigem Nõukogude Liidu või Venemaa kui Eesti ajalooga, s.t tundusid 
selgi lisapõhjusel kaugetena, seda eriti nooremate vastajarühmade hulgas. Lähemalt 
vaatleme nõukogude aja tähendusi eraldi alapeatükis 5.5.6 allpool. 

Erinevate tippude võrdlus osutab seejuures, et kõrge hinnang ei seostu üheselt 
tonaalsusega positiivse-negatiivse skaalal. Oluliseks peetavad perioodid Eesti ise- 
seisvuse teel võivad olla nii positiivse kui ka negatiivse tähendusega — nagu näeme 
jooniselt 5.5.1, tõusevad olulisuse hinnangud nii 19. sajandi teise poole ärkamisaja, 
sõdadevahelise Eesti Vabariigi kui ka Stalini aja puhul. 

Ka 20. sajandile eelnevas ajas moodustuvad teatavad omavahel eristuvad sünd- 
musterühmad, kusjuures mitte alati ei pälvi kooliõpiku kohaselt pöördeline sünd- 
mus suhteliselt kõrgemat keskmist hinnangut. Näiteks jääb muistne vabadusvõitlus, 
ristisõjad alla vähem pöördelisele, kuid arvatavasti värvikamana tajutud ning täna- 
päeval igal aastal tähtpäevana tähistatavale Jüriöö ülestõusule. Samuti on hinnangute 
keskmisi vaadates näha, et omaette tasandiku moodustavad muinasaeg, muistne 
vabadusvõitlus, keskaeg ja hansaaeg, Rootsi aeg, Põhjasõda ning 19. sajandi algus. 
Ilmselt on tegemist loendiga ajastutest, millega ilukirjanduse, filmide, ajakirjanduse 
ja kooli ajalooõpetuse tõttu küll seostub mõningaid kujutluspilte, kuid suhteliselt 
neutraalsel määral. 

Niisiis ei tee sündmust või ajastut inimestele lähedaseks mitte tingimata n-ö 
objektiivne pöördelisus ega tingimata ka sündmuse või protsessi tajumine rahvusliku 
katkestusena, vaid võrreldaval määral ka see, kuivõrd selles väljendub eestlaste enese- 
kehtestamine ja/või kuivõrd sündmust tänapäeval tähistatakse või meenutatakse (vrd 
Harro-Loit ja Kõresaar, 2010; Harro-Loit ja Pallas, 2013). Varasema ajaloo olulisus- 
hinnangute tipud on Jüriöö ülestõus ning 19. sajandi teine pool, millel kummalgi 


[2] Samas andsid nõukogude aja noored, s.t vastamise ajal 45—59aastased Brežnevi ajale suhte- 
liselt kõrgemaid hinnanguid kui ,,kuldsetele kuuekümnendatele“ — ainult väidete sõnastustes 
ei tohiks asi niisiis olla. 

on regulaarsed tähistamisüritused: Jüriöö tähistamine ја laulupidu, samuti muud 
ärkamisajaga seotud tähtpäevad. 

Sel moel saab ühtlasi seletada, mispärast 19. sajandi teist poolt (märksõnad 
ärkamisaeg, „Kalevipoja“ ilmumine, esimene laulupidu ja talude päriseks ostmine) 
tajutakse eestlaste enesekehtestamise seisukohalt tähtsama ning pöördelisemana kui 
20. sajandi algust (märksõnad eestlaste tulek linnadesse, 1905. aasta revolutsioon ja 
Noor-Eesti). Esiteks tajutakse „Kalevipoja“ ilmumist nähtavasti pöördelisema sünd- 
musena kui elitaarse Noor-Eesti loomist; „Kalevipoeg“ on 19. sajandist tänaseni 
katkematult olnud üldrahvalikuks ,,rahvusluse ressursiks“ (Kõresaar, 2006). Teiseks 
on 19. sajandi teise poole märksõnad enesekehtestusliku värvinguga ja positiivsema 
märgiga (vrd talude päriseksostmine 19. sajandi lõpus versus lüüasaamisega lõppe- 
nud 1905. aasta revolutsioon). Kolmandaks ei tähistata ühtki 1900—1914 toimunud 
sündmust niivõrd suurelt ja perioodiliselt kui laulu- ja tantsupidu."! „Kalevipoeg“ 
esimene laulupidu ja kogu see ajajärk tunduvad suhteliselt soojemad, värvikamad 
ja lähedasemad kui revolutsioon ja Noor-Eesti.'*! Samas ei jää viimased alla vana ja 
heana tuntud Rootsi ajale ega Põhjasõjale. 

Kohati ilmneb vastajate hinnangutes kooskõlalisi tendentse sellega, kuivõrd on 
üht või teist perioodi kajastatud Eesti ajakirjanduses (Harro-Loit ja Pallas, 2013). 
Kvantitatiivse sisuanalüüsiga vaadeldi, kuivõrd ja kuidas viidati minevikule Eesti 
ajalehtedes aastatel 1989, 1994 ja 2009. Nagu eespool öeldud, mõjutavad inimeste 
ajalooteadvust mitmesugused ajalookultuuri komponendid, mitte üksnes ning ilm- 
selt ka mitte peamiselt ajakirjanduses ilmunu. Tähtsad on ka eri ajastute käsitlused 
ilukirjanduses, kinos-teatris-muuseumides jm kultuurivaldkondades. Ajakirjandus 
kui ajalookultuuri osa väljendab osaliselt samu tendentse, mida ankeedile vastanute 
hinnangudki, kuid on samas piiratud ka spetsiifiliste nõuete ja vajadustega, nagu 
nt uudisväärtuslikkus. Ühelt poolt reageerib ajakirjandus sellele, mida inimesed 
oluliseks peavad, s.t võimaldab teatud määral jälgida ühiskonna minevikuhuvi muu- 
tumist ajas. Näiteks osutavad Harro-Loit ja Pallas, et 1989. aastal, kui Eesti ühiskond 
tegeles aktiivselt mineviku ümbermõtestamisega, kirjutati minevikuga tegelevaid 


[3] Kontrollimisel ilmnes statistiline seos 19. sajandi teise poole olulisusele antud hinnangu 
ning laulu- ја tantsupeol osalemise vahel (Spearmani korrelatsioon 0,3; p<0,001). Tegemist 
on veidi tugevama korrelatsiooniga kui muude sündmuste puhul (nt laulu- ja tantsupeol 
osalemise korrelatsioon huviga 1987.–1990. aastal toimunu vastu on 0,23). 

[4] Ka uuring minevikule viitamisest Eesti ajalehtedes aastatel 1989, 1994 ja 2009 näitab, et 
vahemikust 1840-1980 leidis kõige vähem mainimist just periood 1900-1915 (Harro-Loit ja 
Pallas, 2013: 42). 

artikleid rohkem. Teisalt kujundab ajakirjandus aga ka ise agendat, mõjutades seda, 
millised teemad on ühiskonnas parajasti aktuaalsed. 

Kokkuvõtteks võib öelda, et MeeMa ankeedi täitjate hinnangud on eestlaste 
suure looga üsna kooskõlas. Pöördelisi ning rahvuse ajaloo seisukohalt tähtsaid 
sündmusi, eriti kui need on ühtlasi aktuaalsed meedias ja kultuuris, hinnati kõrge- 
malt kui vähem diskuteeritavaid ja rahulikuma arengu perioode. Nagu näeme järg- 
mises alapeatükis, on sealjuures huvitav, et mida hiljutisema perioodiga on tegemist, 
seda sarnasemad on sotsiaal-demograafiliste rühmade hinnanguprofiilid. 


5.5.5. MÄLURUUMI ÜHTSUS JA MITMEKESISUS 
DEMOGRAAFILISTE RÜHMADE KAUPA 


Nagu on näha jooniselt 5.5.2 peatüki lisas, järgivad vanuserühmade hinnangu- 
profiilid võrdlemisi sarnast mustrit. Siiski ilmnes ka mõningaid erinevusi: mida 
vanem vastajarühm, seda kõrgemaid hinnanguid andis ta viimase sadakonna aasta 
sündmustele. Hinnangute korrelatsioon vanusega on üle 0,2 (р<0,01) ajavahe- 
mikku 1944—1992 puudutavate märksõnade puhul. Joonis 5.5.2 peatüki lisas näitab, 
et lähiajaloole antavates hinnangutes eristuvad teistest selgemini vanim ja noorim 
vastajarühm. Mõlema puhul pälvivad suhteliselt kõrgema hinnangu nende endi 
ning nende vanemate noorusaega puudutavad märksõnad (noorima vanuserühma 
puhul tähistavad seda 2004. aasta sündmused). Silma torkavad joonisel ka vanima 
põlvkonna suhteliselt kõrgemad hinnangud 20. sajandi ajaloole tervikuna. Samas 
noorimad vastajad on suhteliselt kõrgemalt hinnanud n-ö kooliajalugu, s.t koolis 
õpitud vanemaid perioode. Mitte ükski Eesti ajaloo varasem periood pole nende 
jaoks nõnda kauge kui nõukogude aeg.) 

Hariduse puhul (vt joonis 5.5.3 peatüki lisas) on hinnanguprofiilide erinevu- 
sed statistiliselt olulised kõigi väidete puhul (p<o,o01, keskmiste võrdlus ANOVA 
analüüsi abil). Vastaja haridus seletab 1–7% vastuste varieeruvusest: kõige vähem 
märksõnade muinasaeg, viikingiaeg, eestlaste sõjaretked naabermaadesse ning Jüriöö 


[5] Oletust, et nooremad vastajad ei tunne lihtsalt nimesid Hruštšov ja Brežnev, sest koolis 
on keskendutud nõukogude aja argielule, ei kinnita see, et vastuste „raske öelda“ osakaal 
on noorte seas suur ka nõukogudeaegset argielu puudutavate väidete puhul (vt joonis 5.5.5 
peatüki lisas). Osa 15—19aastaseid vastajaid polnud ankeedi täitmise ajaks nõukogude aega 
veel koolis käsitlenud: 5. klassis pole see teema õppekava järgi kohustuslik ning järgmine 
võimalus teemat käsitleda avaneb 9. klassis, kui õpilased on 15-16aastased. Seega võib koolis 
olnud kokkupuudet nõukogude aja teemaga kindlamini eeldada 17aastastelt vastajatelt. 

ülestõus puhul, kõige enam 17. sajandit ning aastaid 1938—1941 puudutavate märk- 
sõnade puhul. Huvitav on see, et kõrgem haridustase kallutab suhteliselt rohkem 
valima just vastusevarianti „Küllaltki oluline, tean sellest, aga see jätab isiklikult 
külmaks“. Eriti silmatorkav on erinevus isikliku läheduse hinnangute ning sünd- 
muse või perioodi tähtsusest teadlik olemise vahel just 20. sajandist varasema ajaloo 
puhul, mida erinevalt viimasest sajandist hinnataksegi märksa vähem emotsionaalse 
läheduse järgi. 

Seevastu sugude vaates vastajarühmade hinnanguprofiilid peaaegu kattuvad: 
kõige märkimisväärsem statistiline erinevus ilmneb märksõna muistne vabadus- 
võitlus, ristisõjad puhul, kuid isegi siin seletab vastaja sugu alla 2% vastuste variee- 
ruvusest (Eta? 0,015; р<0,001). Muude märksõnade puhul on vastaja soo selgitus- 
jõud veelgi väiksem: Protsentjaotuste võrdlemine toob selle selgemini esile: muistset 
vabadusvõitlust, ristisõdu pidas väga või küllaltki oluliseks 59% meestest ja 49% nais- 
test. Muude märksõnade puhul oli vahe väiksem või polnud seda üldse. 

Hinnanguprofiilide sarnasus kolme peamise sotsiaal-demograafilise tausta- 
tunnuse vaates näitab Eesti ajaloo mäletamisel sotsiaalse mälu ja domineerivate 
narratiivide ülimuslikkust individuaalse kogemuse üle, s.t mälu sotsiaalse kompo- 
nendi domineerimist privaatse üle — vähemasti n-ö normatiivselt (kooliõpikulikult 
ja suurest ajaloost lähtuvalt) sõnastatud teemade puhul, nagu need MeeMa ankeedis 
olid esitatud. Võimalik, et kui etteantud ajastu- ja sündmusenimed meenutavad 
kollektiivset lugu ning meedias, õpikutes ja ülevaateteostes sageli kasutatavaid ter- 
mineid, on neile väidetele antavad hinnangud ning oletatavasti ühtlasi ka inimeste 
tegelik huvi nende perioodide vastu rohkem mõjutatud nende terminite ühiskondli- 
kust kasutusest. Seda, et vanemad inimesed kaldusid eriti just 20. sajandi teemadele 
andma kõrgemaid hinnanguid, võib selgitada mitme teguri koosmõjuga: suurema 
kultuurihuviga, mille hulka ajaloohuvi ilmselt kuulub; rohkem väljakujunenud aja- 
looteadvusega (n-ö mineviku kohalolu selgema tajumisega, elaviku diakroonili- 
susega); samuti vanemas eas kasvava vajadusega oma elule rohkem tagasi vaadata. 


5.5.6. EESTI RIIK KUI VEELAHE EHK 
VAHETU JA TÄHTIS LÄHIMINEVIK VERSUS KAUGEM AJALUGU 


Peatüki sissejuhatuses öeldu põhjal võiks oodata, et nendele eestlastele, kellele eest- 
laste suur lugu on tähtis ja südamelähedane, on võrreldavalt tähtsad nii näiteks 
Jüriöö, 19. sajandi teise poole rahvuslik ärkamine kui ka Eesti Vabariigi loomine. 
Ehk teisisõnu võiks arvata, et suure loo komponendid moodustavad faktoranalüüsis 
omaette faktori. Teisalt on teada lähiajaloo (viimase 80-100 aasta ehk n-ö vahetu 

Tabel 5.5.2. Ajaloosündmustele antud olulisushinnangute faktorid 2014 


Eestikeelsed vastajad. Roteeritud faktormaatriks peakomponentide meetodil, faktorlaadungid. 
Paksus kirjas on faktorlaadungid üle 0,6 


F1 Ajalugu F2 Ajalugu 
enne 1917 pärast 1917 


Muinasaeg, viikingiaeg, eestlaste sõjaretked naabermaadesse 0,805 0,134 
Muistne vabadusvõitlus, ristisõjad 0,806 0,266 
Jüriöö ülestõus 0,779 0,244 
Eesti keskaeg, hansaaeg 0,846 0,215 
Reformatsioon, esimesed eestikeelsed trükised 0,839 0,228 
Liivi sõda, Poola aeg 0,849 0,206 
Rootsi aeg, Tartu ülikooli asutamine 0,823 0,310 
Põhjasõda, Eesti liitmine Venemaaga 0,775 0,363 
18. sajand: vennastekoguduste liikumine, eestikeelne piibel, valgustusaeg 0,759 0,237 
19. sajandi algus – pärisorjuse kaotamine, Kristjan Jaak Peterson, 0,768 бзан 

Õpetatud Eesti Seltsi asutamine 
19. sajandi teine pool: ärkamisaeg, „Кајемроја" ilmumine, esimene laulupidu, 0,687 ees 

talude päriseks ostmine 
20. sajandi algus, eestlaste tulek linnadesse, 1905. a revolutsioon, Noor-Eesti 0,655 0,472 
1917. а Vene revolutsioon, Vabadussõda, Eesti Vabariigi sünd 0,488 0,658 
Esimese iseseisvuse aeg, 1920.-30ndad aastad 0,447 0,711 
Molotovi-Ribbentropi pakt, baaside leping, 1940. aasta sündmused, 

iseseisvuse kaotamine, esimene nõukogude aasta 0,380 0,767 
Sõjaaeg, Saksa okupatsioon 0,382 0,735 
Stalini aeg Eestis, metsavendlus, küüditamine, kolhooside loomine 0,322 0,786 
Hruštšovi sula, ,kuldsed kuuekümnendad“ 0,270 0,745 
Brežnevi aeg, põllumajandusliku suurtootmise areng Eestis, stagna-aeg 0,226 0,731 
Laulev revolutsioon, Rahvarinne, Balti kett, Eesti Kongress 0,161 0,823 
Iseseisvuse taastamine, üleminek Eesti kroonile, omandireform 0,128 0,823 
Ühinemine Euroopa Liidu ja NATOga 0,122 0,713 


kogemuse ja veel elus olevate inimeste kaudu vahendatud aja) suurem tähtsus ja 
huvitavus inimeste jaoks (nt Welzer, 2005). 

Faktoranalüüs peakomponentide meetodil varimaks pööramisega kinnitab teist 
võimalust, andes tulemuseks kaks selgelt eristuvat faktorit: ajalugu enne ning aja- 
lugu pärast aastat 1917 (tabel 5.5.2). Niisiis toob faktoranalüüs välja just viimase aja 
ajaloo, s.t nn kommunikatiivse mälu perioodi, eristades seda suure loo varasematest 
tähtsündmustest. 

Analüüsides esimese faktori (1917. aastale eelnenud perioodidele viitavad märk- 
sõnad) kui omaette uue tunnuse korrelatsioone muude tunnustega (tabel 5.5.3.), ilm- 
neb korrelatsioon hinnanguga oma isiklike esivanemate tundmise kohta (Spearmani 

Tabel 5.5.3. Ajaloosündmustele antud olulisushinnangute faktorite 
statistiliselt oluliseks osutunud korrelatsioonid teiste tunnustega 2014 


Eestikeelsed vastajad. Spearmani korrelatsioonid; p<o,001 


Faktor1 | Faktor 2 
Oma esivanemate tundmine 0,309 0,094 
24.02.1918 tähistamine 0,199 0,300 
Küüditamiste mälestamine 0,140 0,285 
20.08.1991 tähistamine 0,122 0,247 
Huvi Euroopa Liidu ja tema institutsioonide vastu 0,227 0,274 
Osalemine laulu- ja tantsupeol 0,218 0,165 


korrelatsioon 0,3, p<o,oo1)'*!. See kinnitab, et indiviidi kõrge positsioon esimese 
faktori suhtes osutab n-ö tõelisele, aktuaalsetest diskursustest vähem sõltuvale aja- 
loohuvile. Eks olegi ju kõrgeimad laadungid selles faktoris märksõnadel keskaeg 
Eestis, hansaaeg ning Liivi sõda, Poola aeg, mille väärtustamine Eesti ajaloo kon- 
tekstis eeldab ilmselt sügavamat ajaloohuvi. „Tõelise ajaloohuvi“ korrelatsioon n-ö 
üldisele huvitatusele vastava huviga Euroopa Liidu ja tema institutsioonide уаз 
on tõepoolest nõrgem. Pigem korreleerub sellega, nagu ka ajalootähtpäevade tähis- 
tamisega'*!, teine faktor — vt korrelatsioone tabelis 5.5.3. 


[6] „Kui kaugele ulatuvad Teie teadmised oma esivanematest (teate näiteks nende nime, 
sünni- ja surmaaega, elukohta, tegevusala vm)? Märkige kõige varajasem põlvkond, kelle 
kohta midagi teate.“ Vastusevariandid skaalal 1...5: „Ei tea kellestki“; „Tean oma vanemate 
kohta“; „Теап oma vanaema(de) ja/või vanaisa(de) kohta“; „Теап oma vanavanaisa(de) ja/või 
vanavanaema(de) kohta“; „Tean ka vanavanavanematest varasemate esivanemate kohta“. “ 

[7] »Kuivõrd Teid huvitab informatsioon Euroopa Liidu ja selle institutsioonide tegevuse 
kohta (Euroopa Komisjon, Europarlament jt)?“ Vastused skaalal 1...4 „Ei huvita üldse“ ... 
»Huvitab väga“. 

[8] „Järgnevalt esitame Teile valiku erinevaid riiklikke ja rahvalikke pühasid ja tähtpäevi. Palun 
märkige neist igaühe puhul, kuivõrd oluline on selle päeva meeles pidamine ja tähistamine 
Teie/Teie pere jaoks.“ Vastused skaalal 1...5: „Ei tea, pole sellisest tähtpäevast kuulnud“... „See 
on oluline, pean seda alati meeles, tähistan“. 

5.5.7. HINNANGUD ELULE ENSVS 


Seda, et nõukogude ajale antud suhteliselt madalamad olulisushinnangud ei tähenda 
tingimata negatiivseid mälestusi oma elust sel ajal, kinnitab küsitletute nõustumine 
või mittenõustumine väidetega elu kohta Eesti NSVs. Nimelt on MeeMa ankee- 
did alates 2005. aastast sisaldanud eraldi väikest, aja jooksul täienenud väiteplokki 
nõukogude aja kohta (tabel 5.5.4). Siinkohal on oluline rõhutada, et tabel kajastab 
eestlaste hoiakuid. Venekeelsete vastajate hinnangud nõukogude ajale olid tunduvalt 
positiivsemad, vt lähemalt peatükk 2.2. 

Varasemates MeeMa küsitlustes (alates aastast 2005) saadud tulemused ei erine 
märkimisväärselt tabelis 5.5.4 toodutest, hinnangumustrid on püsinud sarnastena. 
Väikeseks erandiks on väide „ENSV ajal elas enamik inimesi oma tavalist elu, mis 
ei erine oluliselt elust pärast ENSVd*, millega 2014. aastal nõustus veidi enam ini- 
mesi kui aastal 2011. Vastajarühmiti ilmneb hinnangutes siiski huvitavaid erinevusi. 

Nagu näha jooniselt 5.5.4 peatüki lisas ning tabelist 5.5.5, mäletavad nõukogude 
aega erinevalt inimesed, kes olid sel ajal — vanusest ja haridusest tulenevalt — erine- 
vatel positsioonidel ning tegevad erinevates valdkondades. Siingi eristuvad teistest 
kõige selgemalt noorima vastajarühma ning kõrgema haridusega vastajate vastused. 
Sugude vahel statistiliselt olulisi erinevusi ei ilmnenud. 

Sissevaadet sellesse, kuidas mõjutavad nõukogude elu mäletamist vastaja nõu- 
kogudeaegne positsioon ja tegevusvaldkond, võimaldab hariduse mõju vaatlemine 
nõukogude ajal täiskasvanuks saada jõudnute, s.t aastal 1969 ja varem sündinud 
vastajate hulgas. Nagu näeme tabelist 5.5.5, olid kõrgema haridusega vastajate hoia- 
kud nõukogude aja suhtes veidi vähem positiivsed. Erinevus on statistiliselt oluline 
(p<o,05) just kõrgharidusega ning sellest madalama haridusega vastajate vahel, mitte 
aga keskharidusega ning keskharidusest madalama haridusega vastajate vahel.) 

Tabelist 5.5.5 on näha, et hariduse vaates erineb kõige selgemalt vastajate hin- 
nang väitele „Tavalise inimese sissetulek võimaldas ENSV ajal suuremat materiaalset 
heaolu“. Kui keskharidusega ja sellest madalama haridustasemega vastajad kaldusid 
vastusega pigem nõustuma, siis kõrgharidusega vastajad pigem mitte. Sellega, et 
sissetulek võimaldas paremat äraelamist, nõustus kõrgharidusega vastajatest ligi 


[9] MANOVA analüüsiga kontrollides ei ilmnenud sugude võrdluses statistiliselt olulisi erine- 
vusi ka vaadeldud vanuserühma (45-79aastased) sees, olgugi et argielu puudutavate väidete 
puhul võinuks nõukogude aega isiklikult kogenud inimeste seas soolisi kogemuste erinevusi 
oodata. Samuti ei ole selle vanuserühma sees statistiliselt olulist mõju vanusel. 

Tabel 5.5.4. Hinnangud väidetele elu kohta Eesti NSVs 2014 


% eestikeelsetest vastajatest 


Pigem 
Täiesti Üldiselt Raske | eiole | Täiesti 
nõus | nõus | öelda / nõus | vastu 
Inimeste elu oli ENSV ajal turvalisem 12 28 31 22 8 
Tavalise inimese sissetulek võimaldas ENSV ajal 
6 14 26 26 24 10 
suuremat materiaalset heaolu 
ENSV ajas ei olnud midagi head, é Е sa А Р 
mida praegu tasuks taga igatseda Z 4 
ENSV ajal olid inimesed üksteise suhtes hoolivamad ja ausamad 13 31 38 15 4 
ENSV ajal elas enamik inimesi oma tavalist elu, 20 Р 
mis ei erine oluliselt elust pärast ENSVd Е 35 3 2 
Elu ENSVs nõudis vähem pingutust 16 35 27 18 3 
Elu ENSVs oli imelik ja naljakas 9 20 32 30 10 
Elu ENSVs oli õudne ja masendav 10 30 27 19 


Tabel 5.5.5. Hariduse mõju nõukogude ajal täiskasvanuks saanute hoiakutele 


2014 


Nõustumine ENSV aegset elu puudutavate väidetega. Nõustujate % eestikeelsetest vastajatest 


Alla kesk- Kesk- Kõrg- 

hariduse haridus haridus 
Inimeste elu oli ENSV ajal turvalisem* 64 54 46 
60 57 31 
36 18 29 
ENSV ajal olid inimesed üksteise suhtes hoolivamad ja ausamad* 64. 54 47 
ENSV ajal elas enamik inimesi oma tavalist elu, mis ei erine oluliselt 3 Sa 25 

elust pärast ENSVd* 7 


*** p<0,001; * p<0,05 


kolmandik (31%) ning keskharidusega ja vähema kui keskharidusega vastajatest üle 
poole (vastavalt 57% ja 60%). Niisiis võib oletada, et parema haridusega inimesed 
kas võitsid taasiseseisvumisest materiaalselt suhteliselt rohkem või oli neil suhteliselt 
vähem kaotada (nõukogude ajal ei tarvitsenud kõrgem haridus sama kindlalt tagada 
suhteliselt paremat sissetulekut nagu tänapäeval). Mõistetavalt on kõrgema haridu- 
sega inimeste võimalused demokraatia tuleku ja raudse eesriide kadumisega avardu- 
nud ka muus suhteliselt rohkem kui suhteliselt madalama haridusega inimestel – siit 
ka vähesem nõustumine väitega, et inimeste elu nõukogude ajal ei erinenud oluliselt 
praegusest. Kõrgema haridusega inimesed puutusid nõukogude ajal ilmselt rohkem 

kokku koputamise jms järelevalvega (veidi vähesem nõustumine inimeste suurema 
hoolivuse ja elu turvalisuse suhtes); nende jaoks oli suhteliselt veidi vähem tähtis 
materiaalne toimetulek, milles inimeste vastastikune toetus rohkem avaldus. Võib 
oletada, et nad olid teadlikumad probleemidest, millest avalikult ei räägitud (nt kuri- 
tegevuse ja õnnetuste varjamine – veidi vähesem nõustumine väitega turvalisuse 
kohta), analüütilisema eluhoiakuga ning läbinägelikumad n-ö varjatud struktuuride 
suhtes. Samuti tajusid kõrgema hariduse ja suuremate ambitsioonidega inimesed 
paremini nõukogude süsteemi loodud piiranguid (sõna- jm eneseväljendusvabadu- 
sele, reisimisvõimalustele jne). 

Hariduserühmade hinnangud väidetele ,,Elu ENSVs nõudis vähem pingutust“; 

»Elu ENSVs oli imelik ja naljakas“ ning „Elu ENSV-s oli õudne ja masendav“ statis- 
tiliselt ei erinenud. 

Faktoranalüüsis moodustasid kaks viimati nimetatud väidet omaette faktori koos 
väitega “ENSV ajas ei olnud midagi head, mida praegu tasuks taga igatseda”. See 
kinnitab, et kuigi esmapilgul võivad „imelik ja naljakas“ ning „õudne ja masendav“ 
tunduda vastandväidetena („imelik ja naljakas“ kui midagi toredat ja ohutut), siis 
vastajate tajus need seda pigem ei olnud. „Imelik ja naljakas“ ei tähenda „tore“, vaid 
pigem ,,kummaline ja võõristust tekitav“ ning miski, mida siiski tagasi ei tahaks. Ehk 
teisisõnu näib, et ,,imelike ja naljakate“ elementide esiletoomine muudab pildi nõu- 
kogude ajast pigem masendavalt absurdseks kui nostalgiliseks, armsaks või rõõm- 
saks — vrd selle aja esitusega nt propagandateoses „Absurdi impeerium“ (Vahtre, 
2007). 

Mis puutub vanuserühmade erinevustesse (joonis 5.5.4 peatüki lisas), siis ilmselt 
kalduvad nõukogude aega isiklikult kogenud inimeste hinnangud olema pragmaa- 
tilisemad, st nad nõustuvad suhteliselt vähem emotsionaalsete hinnangutega (,,ime- 
lik ja naljakas“, „бидпе ja masendav“). Nagu eespool mainitud, on kvalitatiivsed 
uuringud näidanud, et nooremate põlvkondade jaoks on nn küps nõukogude aeg 
tähtsam ja lähedasem kui varasemate põlvkondade jaoks. Eriti ilmne näib see ole- 
vat 1970ndatel sündinute puhul, kes ei jõudnudki nõukogude ajal eriti (või üldse) 
täiskasvanuks saada. Seda põlvkonda ühendavad veidrad ja värvikad lapsepõlve- 
mälestused, olles kohati suisa põlvkondliku identiteediloome aluseks (Grünberg, 
2009; Jõesalu, 2010; Jõesalu ja Kõresaar, 2013; Jõesalu ja Nugin, 2012; Nugin, 2010). 
Kuidas on aga väitega, et tegu oli ,,imeliku ja naljaka“ perioodiga? Samuti võiks 
küsida, kas viimase aja kunstilised käsitlused, nagu film , Disko ja tuumasõda“ ja 
teleseriaal „ЕМЅУ“, hulk ilmunud mälestusi ja anekdoote ning kujunev irooniline 
suhe selle ajaga (vrd Jõesalu ja Kõresaar, 2013; Grünberg, 2009) ei ole ENSV ajast 
jätmas muljet kui imelikust ja naljakast. Jooniselt 5.5.4 peatüki lisas paistab siiski, et 

»imelik ja naljakas“-representatsioon, mida esindavad nt Jaak Kilmi ja Kiur Aarma 
film „Disko ja tuumasõda“ (2009) ning alates 2010. aastast Eesti Televisioonis eetris 
olev teleseriaal , ENSVS, ei ole üheski vanuserühmas erilist omaksvõttu leidnud. 
Võimalik, et selline mäletamisviis on jäänud n-ö loomingulise eliidi pärusmaaks. 
Või siis on tegemist situatiivse tajumisviisiga, mis ei aktualiseeru tõsist teaduslikku 
ankeeti täites. Võrreldes teiste vanuserühmadega nõustub 20—44aastaste rühm väi- 
tega „imelik ja naljakas“ küll pisut enam, kuid veelgi noorematele, s.t kooliealistele 
ei näi „Diskos ja tuumasõjas“ või „ENSVs“ loodav kuvand mingit nostalgiasuunalist 
mõju avaldanud olevat. Vastupidi, päris noored nõustuvad pigem ,,õudne ja masen- 
дау“ tõlgendusviisiga. Ju kuulub nõukogude aeg nende jaoks ka argitasandil pigem 
suure ja kauge ,pärisajaloo“ hulka. 

Tõsi, siinkohal tuleb arvestada, et kõige nooremast vanuserühmast andis nõu- 
kogude aega puudutavatele väidetele nõustuva või mittenõustuva hinnangu (s.t 
ei valinud vastusevarianti „газке öelda“) üldse vaid 31-57% vastajatest (vt joonist 5.5.5 
peatüki lisas), s.o 20-30 inimest. Seega ei pruugi saadud tulemus olla vanuserühma 
suhtes eriti esinduslik. Näiteks väitele „Elu ENSVs oli õudne ja masendav“ andis 
nõustuva või mittenõustuva hinnangu kokku vaid 24 noort, kusjuures vastused jagu- 
nesid pooleks: 12 noort pigem või täiesti nõustus ning 12 oli pigem või täiesti vastu. 

Kokkuvõttes kinnitab nõukogude aega puudutavate väidetega nõustumise ana- 
lüüs, eriti vanemate vastajate hinnangute tasakaalukus ning tavaelus positiivse näge- 
mine, et peatüki esimeses pooles ilmnenud Hruštšovi ja Brežnevi aja suhteliselt 
vähesem lähedus ja huvitavus ei väljenda mitte niivõrd negatiivset suhtumist kuivõrd 
tolle aja käsitlemist pigem isikliku elu kui ajaloo võtmes. 


-5.8. „RASKE ÖELDA“ VASTUSED VANUSERUHMADES 
5:5 


Nõukogude aega puudutavate väidete puhul on hinnangute eripäraks suur vastuste 

„raske öelda“ osakaal – see ulatub eestikeelses valimis veerandist kahe viiendikuni 
vastajaskonnast. Joonis 5.5.5 peatüki lisas annab ülevaate vastuste „raske öelda“ osa- 
kaaludest vanuserühmiti. 

Vastuste „Raske öelda“ jagunemine vanuserühmade kaupa ei too välja selget kee- 
rulisemate ja lihtsamate väidete trendi — mis ühes vanuserühmas pälvib suhteliselt 
enam , raske öelda“ vastuseid, ei pruugi seda pälvida teise vastuserühma puhul. Küll 
aga eristuvad vanuserühmad ilmekalt üksteisest. Kõige ebakindlamad on kaks noo- 
remat rühma, kõike teadlikumad kolm vanimat, nende vahele jääb üleminekurühm: 
2014. aastal 30—44aastased, kes mäletavad nõukogude aega varasest lapsepõlvest kuni 
noorusest. Nagu ka väidetega nõustumises-mittenõustumises (joonis 5.5.4 peatüki 

lisas) sarnanevad nad nõukogude ajaga suhestumisel pigem endast vanemate kui 
noorematega (vrd Nugin, 2010). 15—19aastastest, kelle hinnangud erinesid vanema- 
test vastajarühmadest kõige enam, andis selle ploki väidetele nõustuvaid või mitte- 
nõustuvaid hinnanguid (s.t ei valinud vastusevarianti „raske öelda“) üldse vaid 17-31 
vastajat (31-57% vastajatest, kokku täitis sellest vanuserühmast ankeedi 54 inimest). 

Inimesed tuginevad nõukogude aja hindamisel niisiis pigem isiklikule kogemu- 
sele kui üldistele diskursustele: pädevana tunnevad ennast need, kellel on mingigi 
isiklik kokkupuude, olgu või lapsena." Ühelt poolt kinnitab joonisel esitatu n-ö 
diskursiivset ebakindlust nõukogude aja tõlgendamisel. Teisalt osutab vastuste 

»raske öelda“ osakaal isikliku kogemuse mitmekesisusele, ühese hinnangu andmise 
keerukusele. 

Nõukogudeaegset elu puudutavatele väidetele antud hinnanguid vaadeldes võib 
küsida, kuivõrd väljendavad need inimese praegust sotsiaalset positsiooni võrrel- 
des n-ö puhta mälestusega nõukogude ajast. Vastajate positiivsetes hoiakutes Nõu- 
kogude Eesti elu suhtes võib näha n-ö trotsimälu: väljendades positiivset hinnangut 
nõukogude ajale, väljendab vastaja selle oletuse kohaselt protesti praeguse poliitika 
suhtes. Samas tuleb aga silmas pidada, et puhast mälestust ei olegi olemas – Ка 
trotsihoiak on aus mälestus. Lisaks, nagu näitab Kõresaare (2005) analüüs, ei pruugi 
vähemalt eestlaste puhul protest praeguse poliitika vastu avalduda nõukogude aja 
positiivses kujutamises, kaasaja vastukaaluks võib olla ka Pätsu-aeg. 


5.5.9. KOKKUVÕTE 


MeeMa ankeedi täitjate hinnangud Eesti ajaloo sündmustele ja perioodidele näita- 
vad, et ajaloosündmuste tähtsustamise seisukohalt paiknevad erinevad demograa- 
filised rühmad samas vaimses ruumis: hinnanguprofiilid ehk suhestumine hinda- 
miseks etteantud „looga“ oli üldjoontes sarnane nii vanuse, soo kui ka hariduse 
vaates. Pöördelisi ning rahvuse loo seisukohalt tähtsaid sündmusi, eriti kui need on 
ühtlasi aktuaalsed meedias ja kultuurivaldkonnas, hinnatigi kõrgemalt kui vähem 
diskuteeritavaid ja rahulikuma arengu perioode. 

Ajalookultuur kui omaette ruum või väli ühiskonnas areneb omaette tempos: 
ühekordsed diskussioonid, mis ühe või teise sündmuse või perioodi tähtsust korraks 


[10] MANOVAga hariduse ja vanuse vastastikmõju kontrollimisel ilmneb, et haridusel statis- 
tiliselt olulist mõju „газке öelda“ vastustele ei ole, vanusel on selline mõju aga olemas kõigi 
väidete puhul. 

aktualiseerivad, ei paista üldisi profiile nii kiiresti muutvat. Näiteks – kuigi muistse 
vabadusvõitluse küsimus oli suhteliselt hiljuti olnud üsna laia ühiskondliku arutelu 
objektiks, sai Jüriöö ülestõus, mille tähtpäeva järjepidevalt tähistatakse, veidi kõr- 
gema olulisushinnangu osaliseks. Samuti ei ole ENSV tajumine „imeliku ja naljakana“ 
mitmesugustele viimase aja nostalgiailmingutele vaatamata laialt maad võtnud. Tõsi, 
vaadeldud andmed olid vaid ühe ajahetke tulemus, 2014. aastal kogutud vastused. 

See, et viimased 100 aastat on inimeste jaoks üldiselt märksa huvitavamad ja lähe- 
dasemad kui varasem aeg, pole tingimata ühiskondlikult aktuaalsete arutelude ega/ 
või meedia teene, s.t mingit ühepoolset mõju ei saa siit otsida — pigem on tegemist 
vastastikmõjuga. Ka meedia käsitleb ja arutab seda, mis on inimeste jaoks (sh aja- 
kirjanikele) emotsionaalselt tähenduslik. Faktoranalüüsi kohaselt on murrangu- 
punktiks olulisuses ajavahemik 1917—1920: Vene revolutsioon, Vabadussõda, Eesti 
Vabariigi sünd; vastajate jaoks oletatavasti eelkõige kaks viimast. Selle ja edasiste 
aastatega seotud märksõnade vastu tunnevad inimesed rohkem huvi kui varasemate 
vastu, kusjuures mida vanem vastajarühm, seda enam. Seega võib Eesti riigi loomist 
pidada teatud pöördepunktiks, millest algab „lähiajalugu“. Just 1917nda ja järgne- 
vate aastate puhul on vanuserühmade hinnanguprofiilid väga sarnased, kuid mida 
vanemad vastajad, seda suuremaks hindasid nad oma huvi nende sündmuste vastu. 

Ühtlasi, mida selgem oli Eesti ajaloos katkestus, seda suhteliselt kõrgem oli ka 
respondentide hinnang selle isiklikule lähedusele ja huvitavusele. See aitab selgitada 
sõjajärgse Stalini aja (küüditamised, kolhoosikord) ning aastate 1991-1992 (iseseis- 
vuse taastamine, omandireform) veidi kõrgemaid hinnanguid võrreldes varasemate 
ja hilisemate märksõnadega (nt Teise maailmasõja aeg). Hruštšovi ja Brežnevi aega 
ehk nn küpset nõukogude aega hinnatakse seda ääristavatest katkestustest vähem 
huvitavaks, olenemata sellest, kuhu langeb vanuserühma noorpõlv: ka need, kes on 
sündinud 1954. ja 1969. aasta vahel, ei taju Hruštšovi ja Brežnevi aega lähedasema ega 
tähtsamana kui Eesti Vabariiki enne Teist maailmasõda. Nn küpsele nõukogude ajale 
antud suhteliselt madala hinnangu selgituseks võib oletada mitut põhjust: suhteliselt 
vähesem diskuteeritus avalikus ruumis; pöördeliste sündmuste nappus võrreldes 
varasemate ja hilisemate märksõnadega; suure ajaloo ja elatud aja lahusolek. 

Seda, et nõukogude aja suhteliselt vähesem huvipakkuvus ei tähenda tingimata 
negatiivseid mälestusi oma elust sel ajal, näitavad inimeste vastused väiteplokile 
elu kohta Eesti NSVs. Need hinnangud osutavad, et tavalist elu nn küpsel nõu- 
kogude perioodil mäletatakse pigem neutraalselt ja teatud aspektides ka positiivselt. 
Inimesed tuginevad nõukogude aja hindamisel pigem isiklikule kogemusele kui 
üldistele diskursustele — pädevana tunnevad ennast need, kellel on mingigi isiklik 
kokkupuude, olgu või lapsena. Vastuste „газке öelda“ suur osakaal nõukogude aega 

puudutavate väidete puhul kinnitab ühest küljest n-ö diskursiivset ebakindlust nõu- 
kogude aja tõlgendamisel. Teisalt osutab vastuste „raske öelda“ suur osakaal isikliku 
kogemuse mitmekesisusele, ühese hinnangu andmise keerukusele. 

Joonis 5.5.4. Nõustumine väidetega elu kohta ENSVs vanuserühmades 2014 


Eestikeelsete vastajate vanuserühma hinnangute keskmised пе ара ке! skaalal (4 — „nõustun 
täielikult; 1—,olen täiesti vastu“). Ankeedis sisaldunud мапап! „газке öelda” eemaldatud 


4 
34 
2 
1 
Inimesed Elu 
Elu nõudis | hooliva- Suurem suhteliselt | Polnud 
vähem mad, Elu oli materiaal- | Imelikja | sama, mis | midagi | Õudne ја 
pingutust | ausamad | turvalisem пе heaolu | naljakas praegu head masendav 
— 15-19 2,24 2,47 2,23 2,30 2,19 2,05 2,17 2,54 
—— 20-29 2,77 2,75 2,29 2,33 2,55 2,24 2,38 2,20 
— 30-44 2,95 2,70 2,52 2,50 2,50 2,30 2,37 2,06 
— 45-59 2,89 2,80 2,66 2,63 2,32 2,25 2,19 1,90 
— 60-69 2,99 3,11 3,00 2,77 2,38 2,49 2,21 1,88 
—— 70-79 2,94 2,99 2,70 2,79 2,31 2,44 2,42 1,86 


Joonis 5.5.5.,,Raske öelda“ vastuste osakaal elu Eesti NSVs puudutavate 
väidetega nõustumise suhtes vanuserühmades 2014 


% eestikeelsete vastajate vanuserühmast 


75 
50 
25 
о 
Inimesed Elu 
Elu nõudis | hooliva- Suurem suhteliselt Polnud Й 
маћет mad, Elu oli materiaal- | Imelikja | sama, mis | midagi | Õudne ја 
pingutust | ausamad | turvalisem пе heaolu | naljakas praegu head masendav 
— 15-19 57 54 43 51 52 69 56 55 
— 20-29 51 56 52 43 54 49 55 58 
— 30-44 29 42 35 26 32 34 27 30 
— 45-59 15 32 23 18 22 26 16 18 
— 60-69 12 28 19 17 18 35 18 13 
— 70-79 15 23 14 19 24 19 = i7 

Ühiskonna sidusus muutuvas sotsiaalses aegruumis 


6.1. EESTI RUUMILINE AVANEMINE: 
GEOGRAAFILISED KONTAKTID, RUUMI TAJUMINE JA 
VÄLJARÄNDESOOVID 


Anu Masso ja Signe Opermann 


6.1.1. SISSEJUHATUS 


Keskendume peatükis Eesti elanike personaalsete ruumiliste kogemuste analüüsimi- 
sele. Lähtume eeldusest, et individuaalsed ruumilised kogemused ja ruumi tajumine 
on oma olemuselt pigem kultuurilis-kommunikatiivsed nähtused ega ole seetõttu 
vaadeldavad üksnes sotsiaalsete muutuste demograafiliste või majanduslike väljen- 
dustena. Ruumiliste kogemuste ulatus ja struktuur ning kogemusi toetavad ressursid 
võimaldavad avada üht peamist aspekti Eesti aegruumilises kokkusurumises, mis 
on nüüdisajale omane nähtus. 

Aegruumilise kokkusurumisena (Harvey, 2006) käsitleme geopoliitiliste, sot- 
siaal-majanduslike ja tehnoloogiliste muutuste tulemusel tekkinud spetsiifilisi per- 
sonaalseid aegruume, mis avalduvad indiviidide igapäevaste tegevuste ja kordu- 
vate tegevuste rütmides (Lefebvre, 2009). Selline aegruumiline kokkusurumine ei 
pruugi indiviidide elu ühtmoodi positiivselt mõjutada, vaid ühendab inimesi ja 
kohti ebaühtlaselt, arvestades võimu ja interaktsioonide pidevas muutumises oleva 
mitmekesisusega (Massey, 1993). Varasematele analüüsidele tuginedes (Masso, 2007, 
2008b) oletame, et personaalsete ruumiliste väljenduste struktuursed erinevused 
võivad ühiskondlike muutuste käigus väheneda. Samas ei eelda me, et ühiskonnas 
toimunud muutuste tõttu saaks täielikult kaduda ruumi struktureeriv mõju indi- 
viduaalsete praktikate kujunemisele, nii et selle asemel hakkaksid domineerima 

ajalised, nt põlvkondlikud erisused. Lähtume pigem eeldusest, et indiviidide rüh- 
mades võivad domineerida erinevad personaalsed aegruumilised strateegiad. 

Enesekohaste geograafiliste kogemuste, ruumitaju ning väljarändesoovide ana- 
lüüs võimaldab uurida Eesti elanike kohanemist viimastel kümnenditel toimunud 
geopoliitiliste muutustega, sh globaliseerumisega, aga ka tõlgendada siirdekultuurile 
omaseid protsesse. 


6.1.2. TEOREETILISED KÄSITLUSED 


Ruumiliste suhete uurijate seas võib personaalsetele aspektidele keskendudes eris- 
tada kolme peamist suunda. Esimest nimetame tinglikult tehnoloogilis-determi- 
nistlikuks ning seda lähenemist esindavad eelkõige aegruumiliste suhete algsed 
kontseptsioonid. Selle suuna esindajad lähtusid geograafiast ning keskendusid kau- 
guse mõju ideele (ingl distance friction", distance decay, vt nt Eldridge ja Jones, 1991), 
eelkõige olid fookuses kõrgetest transpordihindadest tingitud piirangud ruumilisele 
liikuvusele ning sellega seotuna ka interaktsioonidele. Lähenemise pooldaja Janelle 
(1969) võttis kasutusele mõiste aegruumi koondumine (ingl convergence), mida ta 
mõistab asukohtade üksteisele lähemale tõmbumisena aja jooksul; viimane on 
toimunud seoses transporditehnoloogia arengu ja liikumiskiiruse kasvuga. Kuigi 
aegruumilise koondumise tulemusena on absoluutsed vahemaad jäänud samaks, 
on vähenenud suhtelised, tajutavad ruumilised kaugused ehk vähenenud on ühest 
kohast teise liikumisele kuluv aeg. Varasematele uuringutele (vt nt Ahas, 2010) tugi- 
nedes on nimetatud lähenemine sobiv eelkõige info- ja kommunikatsioonitehnoloo- 
gilistes ning transpordiuuringutes, mis keskenduvad tehnoloogiliste võimalustega 
seotud aegruumilise mobiilsuse analüüsimisele. 

Teist lähenemist nimetame struktuurilis-majanduslikuks. Ühest küljest esindab 
seda suunda strukturalistlik geograafia, mille järgi kapitalismi terviklik toimimine 
eeldab ruumilisuse tootmist ehk kaupade levikut üle riigipiiride ning indiviidide 
valmisolekut selliseks muutuseks (Harvey, 2006; Lefebvre, 1991), kus lisaks kau- 
padele on muutunud liikuvaks ka informatsioon ja inimesed ise (Castells, 2010). 
Teisalt esindab suunda Giddens (1989) oma strukturalisatsiooni ideega, mille järgi 
aega ja ruumi ning nende erinevaid teisendusi loovad inimesed oma igapäevastes 
tegevustes. Kahele lähenemisele — Giddensi strukturalisatsioonile ning Harvey ja 


[1] Geograafilise mõiste distance decay asemel eelistame sotsioloogilist mõistet distance 
friction. 

Lefebvre'i strukturalistlikule geograafiale — on ühtmoodi iseloomulik keskendumine 
makrotasandi sotsiaalses ruumis toimuvatele protsessidele. Kuid erinevalt Harvey 
jäigast ülevalt alla suunatud lähenemisest näeb Giddens aegruumi tihendamise (ingl 
compression) protsessis aktiivset rolli indiviididel, kes arvestavad oma tegevustes 
erinevate soodsate juhuste, võimaluste ja piirangutega. 

Kolmas ehk kommunikatsioonigeograafiline suund keskendub eelnevate lähe- 
nemiste fookuses olnud absoluutsete või suhteliste ruumisuhete asemel pigem ruu- 
milistele vastastikmõjudele ja nende arengutele. Suuna üheks ellukutsujaks võib 
tinglikult pidada Marshall McLuhanit (1962), kes analüüsis arengut eelindustriaalse- 
tele ühiskondadele omasest suulisest kommunikatsioonist ja sellega seotud piiratud 
ruumilisusest modernsetele ühiskondadele omaste kaugsidevahendite ja globaalsete 
võrgustikeni. Sarnaselt McLuhaniga on ka Harvey oma hilisemates töödes keskendu- 
nud ruumi kommunikatiivsetele omadustele, kuigi tema lähenemine on mõnevõrra 
vähema tehnoloogilise rõhuasetusega. Kui Lefebvre on ruumisuhete selgitamisel 
oluliseks pidanud indiviidi kogemusi, siis nimetatud käsitlust edasi arendades on 
Harvey keskendunud ruumilisele sündmusele kui teatud kommunikatsiooniaktile. 
Selgemalt on kommunikatsioonigeograafia eraldiseisva empiirilise uurimissuunana 
määratlenud Jansson ja Adams (Jansson ja Adams, 2012; Adams, 2010), kelle aru- 
saama kohaselt peitub komplekssete ühiskondade analüüsimise võti just meedia ja 
kommunikatsiooni ning geograafia ühendamise käigus tekkivas interdistsiplinaarses 
lähenemises. Ühe lahendusena on Adams (2010) soovitanud empiirilises analüüsis 
ületada vastandus kesksete ruumiliste (koht, ruum) ja kommunikatsiooniteoreetiliste 
mõistete (kontekst, sisu) vahel ning analüüsida eri kontseptsioonide omavahelisi seo- 
seid (nt kuidas eri sotsiaalsete ruumide sisse- ja väljaarvamise kriteeriumid võivad 
avalduda erinevate kohtade tajumise eripärades). 

Kuigi kasutame analüüsis ka mõningaid elemente kahest esimesest suunast (teh- 
noloogilis-deterministlikust ja struktuurilis-majanduslikust), lähtume varasemate 
personaalse ruumi muutustele keskenduvate uuringute eeskujul (Masso, 2008b) 
siiski eelkõige kommunikatsioonigeograafilisest perspektiivist. Peatükk tegeleb järg- 
miste uurimisküsimustega. 

(1) Kas ühiskondlike muutuste käigus toimuv tajutud ruumiliste kauguste vähene- 
mine võib viia ka ruumiliste suhete ümberstruktureerimiseni? 

(2) Millised personaalsed ressursid sellist tajutud kauguste vähenemist ja ümber- 
struktureerimist toetavad? 

Personaalset ruumi analüüsime peamiselt ruumiliste kontaktide, tajutud ruumiliste 

kauguste ning väljarändesoovide abil. Tegemist on indikaatoritega, mis võimaldavad 

uurida individuaalseid reaktsioone ühiskondlikele, geopoliitilistele (Euroopa Liiduga 
liitumine, majanduskriis) ja kultuurilistele muutustele. 


6.1.3. PERSONAALSE RUUMI LAIENEMINE 


Ühiskondlike transformatsioonide analüüsimisel keskendume indiviidi kohanemi- 
sele sotsiaalse ruumi muutustega ehk personaalsele sotsiaalsele ruumile. Seejuures 

lähtume varasematest uuringutest (Adams, 2005), mille järgi sotsiaalses ruumis 

toimuvate muutustega kohanemine eeldab nn laienemisvõimelise (ingl extensible) 

indiviidi arengut, mis tähendab, et indiviid suudab kommunikatiivset võimekust 
kasutades kohaneda füüsiliselt kaugete paikade ja (uute) kultuuriliste konteksti- 
dega. Personaalse ruumi kontseptsiooni sõnastamisel ja kasutamisel lähtume David 

Harvey teooriast (2002) ja selle põhjal sõnastatud teoreetilisest mudelist! (Masso, 
2008b), mis soovitab analüüsis keskenduda kolmele omavahel seotud komponen- 
dile: ruumi kättesaadavus ja distantseeritus; ruumi hõlvamine ja kohandamine ning 

ruumi domineerimine ja kontrollimine. Järgnevas analüüsis uurimegi neid perso- 
naalse ruumi kolme dimensiooni. Esimese, ruumi kättesaadavuse ja distantseerituse 

all peame silmas indiviidide interaktsioonide ruumiliste piirangute ja võimalustega 

kohanemise määra, teisisõnu ruumilisi kontakte ja kogemusi. Teine dimensioon, 
ruumi hõlvamine ja kohandamine, väljendub maailma tähenduslikus struktureeri- 
mises, mida oleme analüüsinud tajutud kultuuriliste vahemaade kaudu. Kolmanda 

dimensiooni, ruumi domineerimise ja kontrollimise all mõistame materiaalseid ja 

sümbolilisi ressursse, mis võivad toetada ruumiliste kontaktide ning vahemaade 

taju muutusi. 


Ruumilised kogemused ja kontaktid”! 


Ruumilisi kogemusi ja kontakte oleme analüüsinud kolme indikaatori kaudu: 
(1) huvi maailmas toimuva vastu (välisriikide kohta käivate meediauudiste jälgi- 
mine); (2) mobiilsus (lühiajalised, ühekordsed ning korduvad välisriikide külastused, 


[2] Selles peatükis kasutatud personaalse sotsiaalse ruumi teoreetiline mudel ja selle empiiri- 
line sisu on välja töötatud Anu Masso poolt (2008b). 

[3] Oleme analüüsinud eelkõige territooriumiüleseid kontakte ja liikuvust väljaspool Eestit, 
mida MeeMa küsitlusega uuriti 2002-2014, erinevalt Eesti-sisese liikuvuse andmetest, mida 
koguti vaid 2002. ja 2014. a. 

pikemaajaline viibimine välismaal); (3) isiklikud (perekondlikud, sõprussidemed) ja 
tööalased kontaktid väljaspool Eestit. Järgnevalt esitatud analüüs hõlmab uuringu- 
andmeid, mis on kogutud perioodil 1991—2014 (vt tabel 6.1.1). 


HUVI VÄLISUUDISTE VASTU. Küsitluses „Mina. Maailm. Meedia“ paluti vastajatel 
märkida, millistest riikidest ja piirkondadest tulevaid uudiseid nad meedia vahendu- 
sel jälgivad (loetelus oli toodud 17—19 riiki või piirkonda), ja hinnata, kas nende huvi 
selle koha vastu on vähene või suur. Uudistehuvile keskendunud küsitlustulemuste 
võrdlus 14 aasta vaates, mil küsimus on olnud küsitlusankeeti lisatud, näitab ootus- 
päraselt Eesti elanike ülekaalukat huvi just lähinaabruses asuvate riikide vastu. 
Iseäranis stabiilselt suurt huvi on üles näidatud Venemaalt tulevate uudiste vastu 
(Ше 80%, 2ooondatel on see isegi pisut kasvanud). Viimast saab seletada Venemaa 
suure mõjuga nii poliitilises kui ka majanduslikus plaanis, lisaks on elanikel säili- 
nud seal isiklikke ja tekkinud tööalaseid (sh ettevõtlusalaseid) sidemeid. Uuringud 
(Vihalemm, 2007, 2015) näitavad selgesti ka Venemaalt tulevate uudiste proport- 
sionaalselt suurt ülekaalu välisuudiste voos. Meedia konkurentsitu huvi Venemaal 
toimuva vastu on aastatel 2014—2015 kulmineerunud, seda eeskätt kriitiliste poliitilis- 
majanduslike sündmuste ja probleemide tõttu (Venemaa interventsioon Ukrainas, 
julgeolekuoht, piiriküsimused, majandussanktsioonid jne). 

Uudisehuvi edetabeli tipus troonivad ka teised geograafiliselt lähemad naabrid 
Läti ja Leedu, kus toimuvast on stabiilselt huvitatud enam kui kolmveerand Eesti 
elanikest. Samas on huvi Leedus toimuva vastu mõnevõrra vähenenud (teiselt kohalt 
seitsmendaks), mis võib tuleneda riikidevaheliste sidemete mõningasest nõrgenemi- 
sest (Vihalemm, 2015). Aastate jooksul on märkimisväärselt kasvanud huvi Soome ja 
Rootsi uudiste vastu (pingereas vastavalt teisel ja kolmandal kohal). Lisaks ajaloolis- 
tele, kultuurilistele ja majanduslikele sidemetele Soome ja Rootsiga on Eesti elanike 
huvi suuremat majanduslikku heaolu pakkuvate riikide vastu kasvanud töörände 
tõttu, mida selgitab nõudluse-pakkumise seos. Ühelt poolt valitseb Soomes süvenev 
tööjõupuudus ning teiselt poolt soovivad Eesti elanikud kõrgemalt tasustatud töö 
ja paremate töötingimiste kaudu oma heaolu suurendada. Erinevatel andmetel on 
alates iseseisvuse taastamisest Soome lahkunud üle 40 ооо inimese (Soome Sta- 
tistikakeskuse andmetel oli 2014. aasta aprilliks eestikeelsete elanike arv Soomes 
kasvanud 44 oooni, mis on võrreldes 2008. aastaga kaks korda rohkem). Nagu on 
välja toonud rahvastikuteadlane Ene-Margit Tiit (2015: 64), toetavad Soome kui 
ahvatleva sihtriigi staatust kolm peamist tegurit, milleks on (1) kõrgem elatustase ja 
suuremad sissetulekud, (2) geograafiline lähedus Eestile ja hea ühendus, (3) kultuu- 
riline ja keeleline lähedus, mis eestlastel seal hõlpsamalt toime aitab tulla. Tiit (2015) 

Tabel 6.1.1. Huvi välisuudiste vastu ja kontaktid teiste maadega 1991-2014 


Maade järjestus 1–21, sulgudes % koguvalimist. Tühjad lahtrid tabelis näitavad, et konkreetsel aastal 
kontakte selle riigiga ei küsitud 


Huvi uudiste vastu eri maadest Käinud vähemalt korra 
1991* | 1994* | 2002 | 2005 | 1994 | 2002 | 2005 | 2008 2011 2014 
Venemaa 1.(82) | 1.(80) | 1.(88) | 1.(88) | 1.(70) | 2.(56) | 2.(61) | 2.(75) | 5.(33) | 5.(33) 
Soome 6.(50) | 4.(58) | 2.(82) | 2.(84) | 5.(20) | 4.(39) | 4.(46) | 4.(59) | 4.(35) | 4.(37) 
Läti 7:75) | 7:68) | 5.(77) | 5.(78) | 2.(63) | 1.(65) | 1.(67) | 1.(79) | 1.(52) | 1.(49) 
Leedu 2.(76) | 3.(67) | 7:75) | 7:75) | 3.653) | 3.(52) | 3.(52) | 3.(64) | 3.(48) | 2.(42) 
Rootsi 8.(41) | 6.452) | 4.(77) | 3.(79) | 8.) | 6.(28) | 5.(35) | 5.(42) | 2.(50) | 3.(37) 
Saksamaa 7445) | 7:45) | 5.477) | 5.78) | 7.(12) | 7.424) | 726) | 7.027) | 7.21) | 8.022) 
Ukraina, Valgevene 4.457) | 8.(42) | 13.(55) | 12.(59) | 4.(39) | 5.(31) | 6.(33) | 6.(38) | 9.(17) | 10.(15) 
Vahemere-maad** 11.(58) | 11.(62) 11.(9) | ө.(17) | 9.(21) | 8.(18) | 6.(23) 
Taani, Norra 10.(26) | 10.(32) | 8.(68) | 9.(70) 9.(5) 9.(14) | 10.(16) | 10.(19) | 10.(15) | 9.(16) 
Prantsusmaa 10.(62) | 10.(68) 10.(9) | 11.(12) | 11.(13) | 11.(12) | 12.(14) 
Holland, Belgia 14.(55) | 14.(58) 12.(8) | 12.(10) | 13.(11) | 13.(11) | 14.(11) 
Suurbritannia, lirimaa 9.(33) | 9.(35) | 9.(66) | 8.(71) | 10.(2) | 13.(7) | 13.(9) | 12.(12) | 12-(11) | 15.(11) 
Poola, Ungari, Tšehhi 11.(26) | 11.(22) | 17.(51) | 17.(52) | 6.(16) | 8.(22) | 8.(23) | 8.(25) | 6.(22) | 7.(22) 
USA, Kanada 5.(55)  5.(57) | 6.(76) | 6.(75) | 11.(1) | 14.(5) | 14.(5) | 14.5) | 15.(3) | 17.(5) 
Lähis-Ida 15.(55) | 15.(56) 16.(2) | 16.(2) | 16.(3) | 16.(3) | 18.(4) 
Aafrika 20.(42) | 20.(42) 15.(3) | 15.(4) | 15.(5) | 14.(5) | 16.(6) 
Ladina-Ameerika 18.(48) | 18.(46) 18.(1) 18.(1) | 18.(<1) | 18.(<1) | 21.(<1) 
Aasia 12.(57) | 13.(58) 17.(2) | 1742) | 17.(3) | 17.(3) | 19.(3) 
Austraalia, Uus- Meremaa 16.(53) | 16.(52) 19.(1) 19.(1) | 19.(<1) | 19.(1) | 20.(<1) 
Endised Nõukogude Liidu 
liikmesriigid 11.(15) 
Balkani riigid 19.(46) | 19. (43) 13.(12) 


* 1991. ja 1994. aasta andmed pärinevad Balticomi uuringuprojektist (Vihalemm, 1997). 

** Tabelis on esitatud riikide nimekiri selliselt, nagu need uuringu ankeedis olid respondentidele esitatud. Et tagada 
võrreldavus varasemate empiiriliste uuringutega (Vihalemm, 1997, 2004), on tabelis osal juhtudel arvuliselt harvem külas- 
tatavad riigid rühmitatud piirkondlikesse kategooriatesse (nt juhul kui ühel aastal oli küsitud eraldi Jaapani, Hiina kohta, 
teisel aastal Aasia kohta tervikuna) või on kasutatud maailmajagude nimetusi (nt Aasia). Muudel juhtudel on säilitatud 
uuringuankeedis kasutatud sõnastus. 


möönab, et kui 2004. aastani jäi Soome saabujate arv alla 1000 inimese aasta kohta, 
siis viimasel kümnel aastal ulatus see keskmiselt 3500 inimeseni aastas. Maksimum 
sellesuunalises rändes saavutati perioodil 2011-2013, mil Soome rändas keskmiselt 
üle 5000 inimese aastas. 

Siinkohal tuleb rõhutada, et 2014. aastal väljarände juurdekasv pidurdus (Tiit, 
2015: 64) ning Eestisse tagasipöördujate osakaal on hakanud vähehaaval suurenema. 
Siiski jääb naasjate protsent veel lahkujate omale alla. Kuigi registreeritud andmed 

Käinud korduvalt, Töö- ja ärikontaktid 
viibinud pikemalt Sugulased ja sõbrad erimaades eri maades 


2002 2011 2014 2002 2005 2008 2011 2014 2002 2011 2014 


1.(28) | 1.(17) | 2.(16) | 1.(31) | 1.(33) | 1.(35) | 1-(24) | 1.(23) | 2.(4) | 4.(2) 5.(2) | Venemaa 


3.(12) | 2.(16) | 1.(19) | 2.(15) | 2.(29) | 2.(33) | 2.(17) | 2.(20) | 1.(5) 1.(4) 1.(5) | Soome 


2.(17) | 3-(14) | 3-(16) | 7.(8) | 7-(13) | 9.(12) | 10.(4) 1о.(4) | 3.(3) | 3-(2) | 2-(2) | Läti 


4.(11) | 5.(7) 5.(8) | 11.(4) | 10.(7) | 12.(7) | 12.(2) | 12.(3) | 6.(2) 6.(2) | 4.(2) | Leedu 


6.(6) | 4.(7) 4-(9) | 6.(9) | 5.(16) | 4.(18) | 6.(9) | 6.(7) | 4.(3) | 2.(2) | 6.(2) | Rootsi 


7-(5) | 6.(5) | 7-(4) | 5-(11) | 3.17)  3-(22) | 7.8) | 7:7) | 5-(3) | 5-(2) | 3-(2) | Saksamaa 


5.(8) | 7.(4) | 6.(5) | 4.(13) | 6.(15) | 5-(17) | 4.(11) | 3-(11) | 14.(1) | 11.(4,1) | 13.(1) | Ukraina, Valgevene 


12.(1) | 8.(4) | 8.(4) | 16.(1) | 14.(4) | 6.(16) | 11.(4) | 11.(3) | 12.(1) | 12.(1) | 9.(1) | Vahemere-maad** 


8.(3) | 10.(3) | 9.(4) | 9.(4) | 9.(8) | 11.(8) | 8.(7) | 9.(5) | 7-(1) | 7-(13) | 7-(2) | Taani, Norra 


10.(2) | 11.(2) | 13.(2) | 12.(2) | 15-(4) | 16.(4) | 13.(2)  13.(2) | 13.(1) | 13.(1) | 10.(1) | Prantsusmaa 


13.(1) | 12.(1) | 14.(2) | 14.(2) | 16.(4) | 14.(5) | 14.(2) | 21.(2) | 9.(2) 9.(1) | 11.(1) | Holland, Belgia 


14.(,9) | 13.(3) | 10.(3) | 8.(5) | 8.(12) | 7-(15) | 3-(11) | 4.(9) 8.(1) 8.(1) 8.(2) | Suurbritannia, lirimaa 


9.(2) | 14.(2) | 11.(3) | 13-(2) | 13-(4) | 15.-(4) | 16.(1) | 18.(1) | 11.(1) | 10.(1) | 14.(<1) | Poola, Ungari, Tšehhi 


15.(<1) 15.(2) | 16.(1) | з.(13) | 4-(17) | 8.(14) | 5.(10) | 5.(7) | 10.(1) | 16.(<1) | 12.(1) | USA, Kanada 


17.(<1) | 151) | 1742) | 17.(3) | 18.(<1) | 14.(2) | 17.(<1) | 18.(<1) | 16.(<1) | Lähis-Ida 


18.(<1) | 20.(<1) | 21.(<1) | 20.(1) | 20.(<1) | 16.(<1) | 21.(<1) | 19.(<1) | 20.(<1) | Aafrika 


) 
) 
19.(0<1) 20.(1) | 21.(1) | 21.(<1) 17.(1) | 18.(<1) | 21.(<1) | 21.(<1) | Ladina-Ameerika 
20.(<1) | 17.(1) | 18.(2) | 19.(1) | 19.(<1) | 20.(<1) | 15.(<1) | 17.(<1) | 18.(<1) | Aasia 


19.(<1) | 10.(4) | 11.(6) | 13.(5) | 9.(6) | 8.(6) |20.(<1) | 20.(<1) | 19.(<1) | Austraalia, Uus- Meremaa 


Endised Nõukogude Liidu 


12.(2) | 18.(1) | 12.(5) | 10.(9) | 15.(2) | 15.(2) | 19.(<1) | 14.(<1) | 15.(<1) liikmesriigid 


15.(1) [21.(0<1)| 19.(2) | 18.(2) 17.(<1) | 19.(<1) | 16.(<1) | 15.(<1) | 17.(<1 


Balkani riigid 


on mõnevõrra ebatäpsed, sest neis ei kajastu aktuaalne registreerimata liikuvus, on 
leitud, et hinnanguliselt hõlmab tagasiränne kolmandiku registreeritud väljarände 
mahust (Tiit, 2015: 65). 

Maailma riikidest on küsitletavad kõrgendatud huvi üles näidanud ka teiste Eesti 
jaoks mitmel moel oluliste riikide vastu, nende seas Ameerika Ühendriigid (huvi 
kasv ligi kümne aastaga 55%-lt 75%-le), Saksamaa, Inglismaa, Prantsusmaa (huvi 
on väljendanud keskmiselt ligi 70% vastanutest). Uudistehuvi pingerea lõppu on 
vastajad paigutanud endised NLi liikmesvabariigid (v.a Venemaa ja Balti riigid), 
Balkani maad ning Ladina-Ameerika riigid. Need piirkonnad pakkusid mõningast 
huvi vähematele kui pooltele. 

Koondtulemuste põhjal võib öelda, et Eesti elanike huvi väljaspool toimuva vastu 
on mõõdukas, kuid see varieerub märgatavalt. Kui 2005. aastal huvitus Venemaa 
uudistest 88% elanikest, siis Aafrika piirkonda puudutavatest uudistest vaid 42%. 

Kui tõlgendada uudistehuvi „kauguse mõju“ teesi valguses (vt artikli teoreetilist 
sissejuhatust), mille järgi distantsi kasvades asukohtade kokkupuuted vähenevad, 
siis pakuvad tulemused eeltoodud väidetele tuge. Kõrgendatud huvi Balti riikide ja 
Soome vastu on kantud nii geograafilisest kui ka kultuurilisest lähedusest, samas 
väiksem huvi Aasia, Aafrika jt geograafiliselt kaugete piirkondade vastu on seletatav 
kultuuride võõrapärasusega. Kultuurilist kaugust ei ole märkimisväärselt vähen- 
danud ka riigipiiride avanemine Eesti iseseisvuse taastamise järel ning eri maade 
suurenenud kättesaadavus. Distantsi ja kultuurilist kaugust süvendavad ka vähesed 
või puuduvad isiklikud kontaktid. Teisalt võivad nimetatud näitajate taga olla tead- 
likud ja fokuseeritud valikud, mida indiviidid infoühiskonnale omase inforohkuse 
tingimustes on sunnitud (ja õppinud) tegema. 


ISIKLIKUD KONTAKTID ERI MAADEGA. Isiklikest kontaktidest on kõige suurema 
muutuse läbi teinud kokkupuuted Venemaa ja Rootsiga (vt tabelis 6.1.1 toodud and- 
meid). Esiteks on küsitletute seas märgata lühiajaliste Venemaa-visiitide arvu drasti- 
list vähenemist. See-eest on Rootsit külastanud inimeste protsent kümnendi jooksul 
märkimisväärselt kasvanud, mis näitab, et see riik on muutunud üheks olulisimaks 
välisturismi sihtkohaks. Korduvkülastuste ja pikaajalise viibimise esirinnas on siiski 
Venemaa, Läti ja Soome. Analüüsitavate andmete alusel mahuvad enim külastatud 
riikide esikümnesse veel geograafiliselt mõnevõrra kaugemal paiknevad Vahemere 
maad, mitu Kesk-Euroopa riiki ning Ukraina ja Valgevene. 

Nagu nähtub tabelist 6.1.1, elab Soomes sugulasi ja/või sõpru ligi viiendikul küsit- 
letutest. Tihedate tööalaste kontaktidega riigiks on Soome kõrvale tõusnud Rootsi, 
mille kannul on stabiilselt Läti ja Leedu ning Saksamaa ja Taani-Norra. Lisaks tuleb 
kasvavat haridus- ja töörännet silmas pidades nimetada Suurbritanniat ja Iirimaad, 
kus ligi kümnendikul leidub isiklikke kontakte. Rahvastikuregistri andmetel on vii- 
mastel aastatel Suurbritanniasse ja Iirimaale liikunud üha enam Eesti elanikke. Kui 
2012. aastal registreeriti neis riikides kokku üle 3500 Eesti kodaniku, siis 2015. aastaks 
oli nende arv kasvanud enam kui poole võrra (Tiit, 2015: 61). Selle geograafiliseltki 
mitte väga kaugel asuva piirkonna kasuks räägib mitu asjaolu, millest põhilisim 
on keeleline aspekt — inglise keel on noorte seas emakeele kõrval tõusnud iga päev 
kasutatavaks suhtluskeeleks (Tammemägi ja Ehala, 2012). Teiseks nooremaealiste 
inimeste Suurbritanniasse siirdumise põhjuseks on hariduse omandamine sealsetes 

maailmamainega ülikoolides ja võimalused rahvusvahelise haardega ettevõtluse 
edendamiseks (nt iduettevõtete tegevus). 

Viimaks, nagu võib näha tabelist 6.1.1, on Eesti elanikel olulisel määral isiklikke 
kontakte ka mõnevõrra kaugemates riikides, nagu Ameerika Ühendriigid ja Kanada, 
kuid ka Austraalia, kus aga ei esine veel samaväärsel hulgal toimivaid äri- või tööala- 
seid sidemeid kui nt Skandinaavias. Isiklike (sh perekondlike) kontaktide olemasolu 
ja järjepidevus peegeldab küllap ka teise maailmasõja aegset väljarännet, mille käigus 
lahkus aastatel 1939—1944 pagulasena vähemalt paarsada tuhat eestlast (Tammaru 
jt, 2010; Tiit, 2014). Esialgu suunduti lähematesse riikidesse (Rootsi ja Saksamaa), 
kust aga hiljem liiguti edasi Ameerikasse, Kanadasse, Austraaliasse ja mujale. Eesti 
kodanike diasporaa Soomes oli poliitilistel põhjustel välistatud (Tiit, 2015: 64). 

Kokkuvõtteks: analüüsisime alapeatükis, millised muutused on Eesti elanikkonna 
ruumilistes kontaktides ja võrgustikes toimunud ehk teisisõnu muutusi ruumi kätte- 
saadavuses. Tulemused näitasid, et seoses kultuuriliste kontaktide mitmekesistu- 
misega, eelkõige geograafiliselt kaugemal paiknevate maade puhul, on ruumilised 
kaugused vähenenud ning kättesaadavus kasvanud. 


6.1.4. RUUMI TAJUMINE 


Järgnevalt analüüsime peatüki teoreetilises sissejuhatuses sõnastatud teist perso- 
naalse ruumi dimensiooni ehk ruumi hõlvamist ja kohandumist. Kui eelnev ruumi 
kättesaadavuse ja distantseerituse analüüs keskendus ruumiliste kontaktide ja võrgus- 
tike muutustele, siis selles alapeatükis huvitab meid, kuivõrd sellise füüsilise ruumi 
kättesaadavuse muutusega on teisenenud ka viisid, kuidas Eesti elanikud ümbritsevat 
ruumi subjektiivselt tajuvad. Muutused, nt ruumi füüsilises kättesaadavuses kon- 
taktide ja võrgustike mitmekesistumise kujul, eeldavad teatud kohandumist selliste 
kultuuriliste muutustega ja hoiakulist valmisolekut selleks ehk ruumi subjektiivset 
hõlvatavust, personaalsete tajustruktuuride laienemisvõimelisust. Siiski eeldame, et 
ruumi kättesaadavus ja ruumi tajumine ei pruugi alati üksüheselt, lineaarselt seotud 
olla — lisaks ruumilistele kontaktidele mängivad ümbritseva ruumi tajumisel olulist 
rolli vahendatud kogemused (nt meedia; eri maade, kultuuride kohta loetu; sõprade- 
tuttavate räägitu), ajalooline mälu jms. 

Ruumiliste tajude struktuuri uurimiseks küsisime ankeedis respondentidelt: „Кш- 
võrd lähedased (huvipakkuvad, ligitõmbavad) on Teile nimetatud maad?“ Uuritava- 
tele esitati nimekiri maadest ning paluti etteantud skaalal hinnata, kuivõrd lähedase 
või kaugena esitatud maid tajutakse (4 — „väga lähedane“, 3 – „küllaltki lähedane“, 

Joonis 6.1.1. Tajutud kultuuriliste kauguste struktuur ja selle muutumine 


2002-2011 
Multidimensionaalne skaleerimine 

2 — „veidi, mõnevõrra lähedane“, 1 — „ei ole lähedane“). Analüüsisime Eesti elanike 
ruumilise taju struktuure multidimensionaalse skaleerimise meetodi (MDS) abil. 
MDS-meetod võimaldab meil analüüsida Eesti elanike ruumilise taju struktuure 
ehk rühmitada ankeedis esitatud riike vastavalt nende tajumise viisidele. Joonisel 
6.1.1 esitatud tulemuste tõlgendamisel tuleb arvestada, et eri maade asukohad ei 
peegelda mitte riikide omavahelisi füüsilisi, vaid indiviidide subjektiivselt tajutud 
kaugusi. Seega ei ole esitatud joonis mitte niivõrd füüsiline kaart, vaid subjektiivne 
mentaalne kaart. Näiteks geograafiliselt naabruses asuvad Soome ja Venemaa võivad 
inimeste tunnetuslikus sfääris paikneda üksteisest kaugel, isegi eri ,,kontinentidel“, 
arvestades inimeste erinevaid kogemusi, vahetuid kokkupuuteid maadega või mee- 
dia vahendatud kontakte, mis kõik indiviidide kultuurilist taju võivad kujundada. 
Selgituseks tuleb öelda, et joonisel üksteisele lähedal paiknevaid riike ja piirkondi 
on tajutud sarnaselt ehk teisisõnu, konkreetsed tunnused on omavahel statistiliselt 
korreleeritud. Vastupidisel juhul tajutakse joonisel üksteisest kaugemal paiknevaid 
maid erinevalt ehk kahe mõõdetava tunnuse vahel korrelatsioon puudub või on nõrk. 

Joonisel on esitatud tulemused kolme, 2002., 2008. ja 2011. aasta kohta. Konk- 
reetse maa positsiooni muutumist mitmedimensionaalses ruumis võib tõlgendada 
kui muutust personaalses tajus. Joonisel oleme analüüsinud personaalse taju struk- 
tuuri ehk maade tajutud läheduse astme põhjal moodustunud maaderühmi. Tulemu- 
sed joonisel näitavad, et need tajutavad mentaalsed kontinendid pole aastate jooksul 
samaks jäänud: kui osa riike on olnud suhteliselt püsiva positsiooniga võrreldava 
ajaperioodi jooksul, siis osa on teinud läbi suurema nihke. Joonisel esitatud maade 
läheduse ja kauguse taju põhjal eristuvad laias laastus neli veerandit. 

Esimest veerandit võime tinglikult nimetada oma ruumiks: selle moodustavad 
riigid, mida eestlased on tajunud kultuuriliselt suhteliselt lähedasena. Selle Eesti 
inimestele kõige lähedasema ja omasemana tajutud kontinendi tuuma moodus- 
tavad riigid, mis on aastate jooksul selles veerandis kõige stabiilsemana püsinud, 
ehk Soome ja Rootsi. Tegemist on riikidega, millega Eesti inimestel on isiklikud 


[4] 2002. aastal ankeedis kasutatud skaala erines mõnevõrra 2008.—2014. aasta ankeedi sõnas- 
tusest (4 — „suurel määral“, 3 — „mõnevõrra“ 2 — „üldse mitte“, 1 – „ei oska öelda“). Käesolevas 
analüüsis on eri aastate andmete võrreldavuse tagamiseks 2002. aasta uuringu andmetest 
jäetud välja variandid „ei oska öelda“ ning 2008.-2014. aasta andmetes on kokku liidetud 
sarnase tähendusega skaalapunktid (s.t „küllaltki lähedane“ ja „veidi, mõnevõrra lähedane“). 
Kuna uuringu eri aastatel on veidi erinenud ka maade nimekiri, mille suhtes lähedust ja 
kaugust on palutud hinnata, siis oleme nüüd kasutanud vaid kümmet otseselt aastate kaupa 
võrreldavat maad või riikide rühma. 

kontaktid ning mida on eri aastatel tajutud suhteliselt sarnaselt lähedasena (vt ka 
joonis 6.1.2). Lisaks neile stabiilsematele tuumikriikidele kuuluvad siia ruumi ka 
ingliskeelsed maad USA ja Inglismaa (kuid vaid 2011. aastal) ning Saksamaa (2002. 
aastal). Kuna 2011. aastal Soome ja Rootsi enam selles veerandis ei paikne, tähistab 
see veerand Eesti elanike tajustruktuurides teatud nihet, kus fookus on liikunud 
ajalooliste ja kultuuriliste sidemetega Põhja- ja Kesk-Euroopa asemel keelelis-kul- 
tuuriliste hegemooniate suunas. 

Teise MDSi veerandi oleme sinna paigutuvate maade põhjal nimetanud soovi- 
tud mentaalseks ruumiks. Riikide koosseisu poolest on see veerand olnud kõige 
stabiilsem, kuna vähemalt kahel aastal on siia veerandisse kuulunud kolm riiki ehk 
nii Saksamaa (2008, 2011), Inglismaa kui ka USA (mõlemad 2002, 2008). Veerandis 
on tegemist riikidega, mille puhul pole analüüsitud aastate jooksul toimunud olulist 
muutust kontaktides ja võrgustikes, küll aga nende riikide lähedasena tajumises – 
märgitud aastatel on riike tajutud teiste perioodidega võrreldes lähedasemana. 2011. 
aastal on siia kuulunud ka Soome ja Rootsi, millega isiklikud kontaktid on vähene- 
nud, kuid läheduse tajumisel on riigid Eesti elanikele endiselt olulisel kohal. Kuna 
tajustruktuurides toimunud muutus on võrreldes reaalsete kontaktidega teatud ajali- 
ses nihkes, oleme seda MDSi ruumiveerandit nimetanud soovitud ruumiks. Lefebvre 
on (1991) olukorda, kus ruumilised representatsioonid domineerivad ruumiliste 
praktikate üle, nimetanud kultuurilise jätkusuutlikkuse ja ruumilise arengu seisu- 
kohalt problemaatiliseks. Eelkõige Soome ja Rootsi puhul võivad saadud tulemused 
tekitada küsimuse, kuivõrd elujõulised on vähenevate kontaktide tingimustes vara- 
semad kultuurilised sümbolid (nt ajalooline mälu „kuldsest“ Rootsi ajast, Soome 
olulisus Eesti elanikele tarbimisühiskonna võimaluste tutvustajana, keeleline lähedus 
jms) Eesti elanike jaoks Põhjala identiteedi edasikandmisel. 

Kolmandat MDSi ruumiveerandit ehk mentaalset kontinenti võime vastupidi 
eelnevale tinglikult nimetada võõraks ruumiks, selles paiknevate nn tuumik- ja 
perifeersete riikide põhjal. Rühma stabiilsema tuumiku moodustavad riigid, mida 
Eesti elanikud on tajunud kultuuriliselt suhteliselt kaugetena (vt ka joonis 6.1.2): 
Ladina-Ameerika riigid ja Prantsusmaa. Kuigi mõlemat riiki / riikide rühma on 
seoses üldise personaalse ruumitaju laienemisega 2011. aastal tajutud varasemast 
veidi lähedasemana (2011. aastal on lähedusetaju kasvanud kõigi analüüsitud kultuu- 
ride puhul, vt joonis 6.1.2), on nende positsioon üldises ruumitajus jäänud endiselt 
suhteliselt perifeerseks. 2011. aastal kuulusid sellesse MDSi ruumiveerandisse ka 
Venemaa ning Läti, mille suhteline lähedusetaju võrrelduna teiste riikidega on veidi 
vähenenud. Eelnevas alapeatükis esitatud kontaktide ja võrgustiku analüüsi tule- 
muste põhjal võib nimetatud maade mõningast marginaliseerumist selgitada teatud 

Joonis 6.1.2. Kultuuriliselt lähedasena tajutud maad 2002-2014 
ig 


Vastusevariandid „suurel määra 
% koguvalimist 


+, veidi, mõnevõrra lähedane“ + „küllaltki lähedane“. 


Soome (69 – 73 – 85 – 82) 
Läti (58 – 77 – 82 – 79) 
75 


Rootsi (54 – 61 – 79 – 69) 


Мепетаа (79 – 67 – 76 – 63) 


Saksamaa (63 – 47 – 72 – 52) 
Valgevene, Ukraina (36 – 49 – 59 – 48) 
Suurbritannia (59 – 36 – 64 – 45) 
Prantsusmaa (45 – 32 – 60 –42) 


50 


USA, Kanada (52 – 23 – 51 – 31) 


25 


Ladina-Ameerika (25 – 8 — 24 – 12) 


T T T 
2002 2008 2011 2014 


kontaktide vähenemisega (nt sugulus- ја sõprussidemete vähenemine Läti puhul, 
Venemaaga töö- ja ärisidemete vähenemine ning Venemaal käimise vähenemine). 
Seega võib oma ja võõra veerandi analüüsi põhjal öelda, et kui 1990ndate alguses 
Eesti ühiskonnas toimunud geopoliitilist muutust on nimetatud tagasipöördumiseks 
läände (Lauristin ja Vihalemm, 1997), siis uued tajustruktuuride analüüsi tulemused 
annavad tunnistust selle tendentsi jätkumisest ja globaalsest edasipürgimisest. 

Kolmanda veerandiga suhteliselt sarnane on ka neljas veerand, kuhu kuuluvad 
riigid, mille positsioon kultuurilises tajus ja kontaktide poolest on olnud samuti 
suhteliselt marginaalne: kõige püsivamalt Valgevene ja Ukraina puhul (2002—2011), 
mõnevõrra ka Läti (2002), Prantsusmaa (2011) ja Ladina-Ameerika riikide puhul 
(2011). 

6.1.5. RUUMILIST LAIENEMIST TOETAVAD TEGURID 


Analüüsimaks personaalse ruumi laienemist toetavaid ressursse, oleme analüüsi- 
tud indikaatorite põhjal arvutanud kaks koondindeksit: kontaktide mitmekesisuse 
ja tajutud kultuurilise läheduse indeksi. Kontaktide mitmekesisuse koondindeksi 
oleme arvutanud selliselt, et oleme kokku liitnud inimese poolt külastatud riigid 
(käinud korduvalt või vaid korra). Tajutud kultuurilise läheduse indeksi puhul oleme 
omakorda iga indiviidi puhul liitnud kokku riigid, mida tuntakse lähedasena (väga 
või mõnevõrra lähedasena). Seejärel oleme analüüsinud arvutatud koondindeksite 
seost erinevate taustatunnustega, mis sisaldavad nii individuaalseid struktuurseid 
näitajaid, kultuurilist ja majanduslikku kapitaliseeritust kui ka võimalikke institutsio- 
naalseid ressursse. Seoseid oleme analüüsinud Crameri V kordaja ja selle statistilise 
olulisuse abil (suurem kordaja väärtus näitab tugevamat seost tunnuste vahel). 

Varasemad uuringud (Masso, 2008a) on näidanud, et personaalne sotsiaalne 
ruum ehk individuaalne võime kohaneda sotsiaalses ruumis toimunud muutustega 
on Eesti elanikel, nagu ka teistes endistes NLi riikides, erinevate sotsiaal-demograa- 
filiste rühmade vaates jaotunud ebavõrdselt. Käesolev analüüs võimaldab mh hin- 
nata, kuivõrd selline ebavõrdsus on siirdeperioodi jooksul muutunud. Tabelis 6.1.2 
esitatud analüüs näitab, et võrreldavate aastate jooksul on ruumiliste kontaktide 
mitmekesisuses ja tajutud kultuurilises läheduses toimunud teatud individuaalsed 
struktuursed muutused. Etnolingvistiline kuuluvus on olnud statistiliselt oluline, 
kuid aastate kaupa mõnevõrra erinenud ruumiliste kontaktide ja läheduse taju mõju- 
tajana: 2008. aastal oli mõnevõrra kasvanud eesti- ja venekeelsete elanike erinevus eri 
maade läheduse tajumises, kuid see-eest vähenenud lahknevus kontaktide mitme- 
kesisuses. 2011. aastal oli kontaktide ja kultuurilise läheduse taju rahvusrühmade 
kaupa jällegi 2002. aastaga sarnasel tasemel (2014. aastal sarnane tendents jätkus). 
Varasemad uuringud (Masso, 2011) on etnilisi erisusi maade läheduse tajus seletanud 
ruumilise katkestusega ehk indiviidide raskusega kohaneda sotsiaalses ruumis toi- 
munud muutustega; analüüsid näitavad, et nimetatud katkestus võib põlvkondade 
vahetusega isegi mingil määral süveneda (vt ptk 6.5 selles raamatus). Teisalt võib 
praegusi analüüsitulemusi tõlgendada sellega, et siirdeperioodi jooksul on ka vene- 
keelse elanikkonna hulgas kasvanud reisimiseks vajalikud majanduslikud ressursid, 
mistõttu sotsiaalne ruum on muutunud võrdselt kättesaadavaks mõlemale keele- 
rühmale; samas eestlastele järelejõudmine ruumilistes kontaktides peatus mõnevõrra 
seoses 2008. aastal alanud majanduskriisiga. 

Sugu sotsiaal-demograafilise tunnusena ei mängi ruumiliste kontaktide ja 
ruumi lähedasena tajumise puhul olulist rolli (vt statistiliselt ebaolulised seosed 

Tabel 6.1.2. Kontaktide ja tajutud distantside indeksid taustatunnuste kaupa 
2002-2011 


Статен V 
Kontaktide mitmekesisus eri maadega Tajutud kultuuriline lahedus 
2002 2008 2011 
Ankeedi keel 
Sugu 0,083 
Vanus 0,092 0,093 
Haridus omi 0,114** 
Majanduslik jõukus 0,107** 
Sotsiaalne kiht 


Võõrkeelte oskus 
Võõrkeelte kasutamine 


Huvi välisuudiste vastu 


*** p<0,001; ** р<0,01; * р<0,05 


tabelis 6.1.2). Pisut teistsugune on lugu vanusega, mis ei erista küll ruumi läheda- 
sena tajumist, kuid toob esile siirdeperioodi jooksul üha süvenevad põlvkondlikud 
erinevused ruumilistes kontaktides (vt tabel 6.1.2, seosekordaja kasv kontaktide 
mitmekesisuse indeksi puhul). Tabelist ilmneb nooremate põlvkondade kõrgem ja 
vanemate põlvkondade madalam aktiivsus riigipiiriüleste kontaktide loomisel. Ting- 
likult joonistub välja kaks suuremat gruppi: globaliseerunute rühm ja ülejäänud, kes 
tunnevad üleilmastumise ja geokultuuriliste muutuste suhtes mõningast ebakindlust. 
Varasemad uuringud on näidanud (Kalmus, Masso ja Lauristin, 2013), et lisaks näost 
näkku toimuvatele kontaktidele mängivad sellise personaalse globaliseerumise lõhe 
kujunemises olulist rolli ka meedia (mh digitaalse meedia) jälgimise harjumused. 
Nii võib digitaalses maailmas hästi toimetulevatel noortel olla ka rohkem võimalusi 
kontaktideks ning sellest tulenevalt ka suurem motivatsioon ruumiliseks liikuvuseks. 
Uuringud on näidanud sedagi (Masso, 2011), et ruumiline taju võib olla korre- 
leeritud indiviidi majandusliku jõukusega. Käesolev analüüs toob välja, et siirde- 
perioodi jooksul ning majandusliku ebastabiilsuse tõttu on ka majandusliku jõu- 
kuse roll riigipiiriüleste kontaktide toetamisel olnud ebapüsiv (seos oli tugevam 
majandusliku languse perioodil). Subjektiivse sotsiaalsesse kihti kuulumise seos 
kontaktide mitmekesisusega on aga olnud vastupidine, s.t enne majanduslangust olid 
piiriülesed kontaktid oluline osa kõrgema sotsiaalse kihi sotsiaalsetest praktikatest. 
Siirdeperioodi jooksul nõrgenenud seos tajutud kultuurilise läheduse ning sotsiaal- 
sesse kihti kuulumise vahel näitab, et üha enam tõuseb esile alternatiivseid infoalli- 
kaid ruumilise taju kujundajana, lisaks varem olulistele majanduslikele allikatele, mis 

on võimaldanud näost näkku piiriüleseid kontakte. Seetõttu on avaram kultuuriline 
taju erinevate sotsiaalsete kihtide hulgas rohkem levinud ning ei pruugi enam olla 
üksnes kõrgematele sotsiaalsetele kihtidele omane ressurss. 

Võimalikest ruumiliste kontaktide kättesaadavust ja ruumilise taju kujunemist 
toetavatest ressurssidest vaatlesime käesolevas peatükis ka võõrkeelte oskust ja kasu- 
tust ning meedia jälgimise harjumusi. Varasemad uuringud on andnud tunnistust 
võõrkeelte olulisest rollist nii ruumiliste distantside tajumise (Masso ja Tender, 2008) 
kui ka geokultuurilise mobiilsuse mustrite kujunemisel (Masso ja Tender, 2007). 
Teisalt näitavad uuringud (Masso, 2008b), et siirdeperioodi jooksul võib võõrkeelte 
roll muutuda. Sotsiaalsete muutuste alguses on keelteoskus küll kontakte toetav 
instrumentaalne ressurss, kuid muutub hiljem ühise kultuurilise lähedustunde kand- 
jaks. Tabelis 6.1.2 esitatud seoseanalüüs näitab, et kui võõrkeelte roll on aja jooksul 
muutunud üha olulisemaks ruumiliste kontaktide toetamisel, siis maade lähedasena 
tajumisel on võõrkeelte roll vastupidi nõrgenenud. Sellised tulemused näitavad, et 
lisaks võõrkeeltele on tekkimas teisi individuaalseid või institutsionaalseid vahen- 
deid (nt meedia, turism), mis aitavad toime tulla kontaktide rohkusest tingitud kul- 
tuurilise ebakindluse tundega. 

Võõrkeelte oskusega sarnased tendentsid on märgatavad ka teise analüüsitud 
kultuurilise ressursi puhul, milleks on huvi välismaiste uudiste vastu. Varasemad 
uuringud (Masso, 2007) on näidanud, et siirdeühiskonna tingimustes on Eesti per- 
sonaalset ruumilisust kujundanud peamiselt institutsionaalsed faktorid (nt meedia, 
majandus), erinevalt nt stabiilsemast Rootsi ühiskonnast, kus personaalse ruumi 
loomine on põhinenud mitmekülgsetel allikatel ning sõltub seetõttu meediast mõne- 
võrra vähem. Meie analüüs näitab, et ruumiliste kontaktide puhul on välismeedia 
jälgimine ühe institutsionaalse toetava ressursina olnud oluline eelkõige majandus- 
kriisi aastatel (nt majanduslike võimaluste tõttu piiratud näost näkku kontakte võisid 
osaliselt toetada vahendatud meediakontaktid). Samas on välismeedia jälgimine eri 
maadega lähedustunde kujunemisel olnud aastate vältel üha vähem oluline. Sellised 
tulemused näitavad, et ruumiline taju muutub üha autonoomsemaks, seda nii indi- 
viduaalsete struktuursete kui ka institutsionaalsete ressursside suhtes. 


6.1.6. VÄLJARÄNNE JA RÄNDESOOVID 


Kolmas siirdeühiskonnale iseloomulik ruumiline praktika, mida lisaks muutunud 
kontaktidele ja ruumi tajumisele analüüsime, on väljaränne Eestist ning lahkumise 
soovid. Tugineme arusaamale (Giddens, 1989), et mobiilsuse kasv on globaliseerumi- 
sega seotud ja paratamatu nähtus. Teisalt võib globaliseerumist vaadelda omakorda 


514 


6.1. RUUMILINE KÄITUMINE JA TAJU 


kasvava liikuvuse (sh inimeste, informatsiooni, asjade mobiilsuse) tulemusena. 
Varasemad Eestis läbiviidud uuringud (Tammaru jt, 2010; Kulu ja Tammaru, 2000) 
näitavad, et lisaks väljarände mahu kasvule on viimastel kümnenditel väljarändes 
toimunud olemuslikud muutused: alalise elukoha vahetuse asemel domineerib aju- 
tine tööalane mobiilsus. Ka avalikkuses on väljaränne olnud viimase kümne aasta 
jooksul oluline aruteluteema (Oja, 2005; Rosin, 2013), kuid ka siin on rõhuasetused 
muutunud – väljarändega seotud hirmude ning majanduslike selgituste kõrvale on 
kerkinud kultuurilised ning sotsiaalsed põhjendused. 

Varasemaid teoreetilisi lähenemisi migratsiooni käsitlemisel on sageli kritiseeri- 
tud (Castles, 2010), sest need on olnud liialt eraldatud kaasaegsetest ühiskonnateoo- 
riatest. Lahendusena on soovitatud kasutada sotsiaalse transformatsiooni teoreetilist 
raamistikku (nt Polanyi, 1967), mille järgi võib väljarännet vaadelda siirdeprotsesside 
lahutamatu osana. Mõistame väljarännet kui sotsiaalsele transformatsioonile omast 

»kahekordset liikumist“: reaktsioonina majanduslikele muutustele püüavad indivii- 
did arendada erinevaid agentsuse ehk aktiivseid tegevuse ning vastupanu vorme, 
mida vahendavad kohalikud ajaloolised ja kultuurilised mustrid. Empiiriliselt ana- 
lüüsime selles alapeatükis väljarände üldtendentse (nii praktikaid kui ka väljarände- 
soove), teisalt analüüsime Eestist väljapoole liikumist iseloomustavaid struktuurseid 
ja kultuurilisi eripärasid. Samuti võimaldab analüüs uurida, millised individuaalsed 
ja institutsionaalsed ressursid kujundavad Eestist lahkumise soove, ning seeläbi hin- 
nata, kuivõrd väljendab väljaränne mehaanilist vastupanu toimunud majanduslikele 
muutustele ning kuivõrd on tegemist teatud uudse kohanemiskultuuriga. 


Väljarände üldtendentsid ja -soovid 


Joonisel 6.1.3 on näha Statistikaameti kogutud andmeid väljarände üldtendentside 
kohta, mis annavad tunnistust kasvavast püsivast elukohavahetusest vahemikus 
2004—2014. Mõningast tõusu saab selgitada vähenenud institutsionaalsete piirangu- 
tega Euroopa Liiduga liitumise järel (2004—2006, kuigi vaid osa riike — Suurbritannia, 
Iirimaa ja Rootsi — avasid oma tööjõuturu uutele liikmesriikidele juba 2004, teised 
kas järk-järgult või alles pärast 2006. aastat), aga ka 2008/2009 alanud üleilmse 
majandussurutisega. 

Ka tabelis 6.1.3 esitatud MeeMa küsitlustulemuste andmed näitavad, et Eestist 
püsivalt lahkuda soovijate hulk oli aastate vaates kuni 2011. aastani suhteliselt sta- 
biilne: keskmiselt 48% elanikest ei soovinud emigreeruda, 25% oli oma vastustes 
ebakindel, 21% soovis vaid teatud ajaks Eestist lahkuda ning 6% soovis alatiseks 
Eestist lahkuda. Vaadeldava perioodi lõpus toimus aga märgatav muutus: suurenes 

Joonis 6.1.3. Väljaränne Eestist peamiste sihtriikide kaupa 2004-2014 
Väljarännanute arv aastas 


7500 


6740 


5000 


Riigid väljaspoolt 


Euroopat? 
2004 2005 2006 2007 2008 2009 2010 2011 2012 2013 2014 
2004 2005 2006 2007 2008 2009 2010 2011 2012 2013 2014 
Suurbritannia 45 87 125 164 409 409 260 779 365 394 366 
Saksamaa 136 148 145 206 203 214 231 282 185 213 196 
Venemaa 350 353 276 221 211 270 246 245 167 157 188 
Rootsi 70 59 78 108 152 139 105 167 110 152 169 


Allikas: Statistikaamet 


Tabel 6.1.3. Väljarändesoovid ning sõprade-tuttavate väljaränne 2005-2014 
% koguvalimist 


Soov lahkuda Eestist 2005 2008 2011 2014 
Sooviksin lahkuda püsivalt 5 5 8 5 
Sooviksin lahkuda ajutiselt, aga mitte püsivalt 27 17 20 13 
Raske öelda, võib-olla kunagi 20 28 25 26 
Kindlasti mitte 47 49 47 56 

Sõbrad või sugulased lahkunud Eestist viimase kümne aasta jooksul 
Jah, paljud 14 8 17 15 
Jah, mõned 45 41 44 43 
Mitte keegi 41 51 38 43 


oluliselt nende inimeste hulk, kes Eestist lahkuda ei soovi. Eestist lahkumise soovid 
on seotud mh sotsiaalse võrgustiku olemasoluga välismaal: väljarändesoovi on väl- 
jendanud enam need, kellel ka sõbrad või tuttavad on viimase kümne aasta jooksul 

Tabel 6.1.4. Väljarände eelistatud sihtriigid 2005-2014 
Maade järjestus, 1. — kõige olulisem, 11. — kõige vähem oluline 


2005 2008 2011 2014 
Soome Ai Б: al: 1. 
Rootsi 5 7. 3. 2; 
USA 3 З: 4. 3.-4. 
Inglismaa 4 2. 5. 3.-4. 
Hispaania 8. 4. 10. 5. 
Venemaa 9 1. 7: 6. 
Norra 7 9. 2. 7. 
Prantsusmaa 10. 1. 11. 8. 
Austraalia, Uus- Meremaa 6. 8. 8. 9. 
Saksamaa 2. 6. 6. 10. 
Капада 11. 10. 9. 11. 


Eestist lahkunud (Crameri V = 0,240; p<0,001). Ka sõprade ja tuttavate hulgas on 
Eestist lahkunute osakaal olnud aastate jooksul suhteliselt stabiilne; vaid 2008. aastal 
oli märgatud väiksemat Eestist lahkumist sõprade ja tuttavate hulgas (samas kui 
enda võimaliku lahkumise asjus oldi siis enam kahtleval seisukohal). Tulemuste 
tõlgendamisel tuleb siin aga arvestada ka asjaoluga, et küsitlusuuringu käigus antud 
subjektiivne hinnang väljarändele väljendab pigem tajutud ühiskondlikku seotust, 
mitte aga reaalseid väljarände praktikaid. 

Tabelis 6.1.4 toodud andmetest ilmneb, et eelistatuim väljarände sihtriik on 
naabermaa Soome. Siiski on eelistused aastate jooksul veidi muutunud ning esile 
on kerkinud ka teised Põhjamaad (nt Norra ja Rootsi), seda eelkõige Kesk-Euroopa 
riikide (nt Saksamaa) arvel. Sarnaselt on olnud suhteliselt ebastabiilne ka Vene- 
maa positsioon väljarände sihtriigina. Kui vaadata 2008. aasta andmeid, võib Vene- 
maa tähtsuse kasvu seletada rahvustevaheliste suhete pingestumisega 2007. aastal 
(pronksiöö sündmuste tõttu). Ka Statistikaameti andmed (joonis 6.1.3) väljarände 
reaalsete tendentside kohta näitavad, et peamised sihtriigid on olnud ELi maad, 
mille hulgas domineerib Soome. Kuigi vahepealsetel aastatel oli mõnevõrra kasva- 
nud Suurbritannia atraktiivsus (seda nii MeeMa uuringu kui ka Statistikaameti and- 
metel), on teistesse riikidesse minejate (mh Venemaa, Ukraina, Saksamaa) üldarv 
Soomega võrreldes olnud siiski tagasihoidlik. Ka varasemad uuringud (vt Tammaru 
jt, 2010) on näidanud Soome, Saksamaa ja teiste ELi liikmesriikide olulisust Eestist 
lahkumise sihtriikidena. 

Tabelist 6.1.5 ilmneb, et väljarände peamised põhjused on majanduslikku laadi 
(soov saada paremat tööd ja suuremat palka, tööpuudus Eestis), aga esiplaanil on 

Tabel 6.1.5. Väljarände põhjendused taustatunnuste lõikes 2012 
Crameri V 


Uued Perekonnaga 

Tööga seotud kogemused, Elukvaliteet ja Sihtriigi seotud 

põhjendused | enesetäiendus sissetulek meeldivus põhjendused 
Rahvus 0,079" 0,003 0,038 0,047 0,022 
Ankeedi keel 0,074* 0,020 0,029 0,030 0,006 
Vanus O2 0,161** 0,164** 0,198** 0,098* 
Haridus 0150 0,074. 0,074 0,110* 0,087 
Kodakondsus 0,067 0,036 0,047 0,053 0,01 
Piirkond 0,162** 0,252** 0,207** (0723188 0,165** 
Riigikeele oskus 0,116 0,052 0,064 0,079 0,042 
Osakaal valimis 27 38 46 27 17 
** p<o,01; * р<0,05 Allikas: Eesti ühiskonna integratsiooni monitooring 2011, Tartu Ülikool, Praxis, EMOR 


ka eneseteostusega seotud ambitsioonid (silmaringi avardamine, uute kogemuste 

saamine). Mõnevõrra vähem tulevad esile sihtriigi meeldivusega seotud ning pere- 
kondlikud faktorid (vt ka Masso, Kirss ja Kriger, 2012). Naised on mõnevõrra sage- 
damini toonud lahkumise põhjuseks isiklikke ja perekondlikke asjaolusid, aga ka 

silmaringi avardamisega seotud motivatsiooni, samal ajal kui meestele on olulisem 

soov majanduslikku elujärge parandada. Seoseanalüüs ankeedi keele järgi näitab, et 
kui eestlastele on omased teatud eneseteostuslikud motiivid (nt silmaringi laienda- 
mine, uute kogemuste saamine), siis venekeelne elanikkond on väljendanud pigem 
nn ilmajäetusest (nt tööalaste võimaluste vähesus) tulenevaid põhjendusi. Mõne- 
võrra avatumad on välismaale minemise suhtes olnud Tallinna elanikud, sõltumata 
konkreetsetest lahkumise motivatsioonidest. Seosed teiste sotsiaal-demograafiliste 
taustatunnustega on arvuliselt nõrgemad või pole statistiliselt olulised. 


Rändesoovide struktuur ja kultuur 


Järgnevalt analüüsime Eestist lahkumise soove erinevate taustatunnuste kaupa, et 
uurida täpsemalt väljarände tagamaid. Väljarändesoovide analüüs struktuursete 
taustatunnuste vaates (tabel 6.1.6) näitab, et kui avalikkuses rõhutatakse eelkõige 
väljarände majanduslikke tagamaid, siis indiviidide rändesoovide empiiriline ana- 
lüüs seda ei kinnita: seos sissetuleku ning Eestist lahkumise vahel puudub või on 
väga nõrk (seos puudub või on nõrk ka haridusega ja sotsiaalsesse kihti kuulumi- 
sega). Majanduslike motiivide rõhutamine varasemates uuringutes (Masso, Kirss ja 
Kriger, 2012) ei pruugi väljendada otseselt Eestist lahkumise isiklikke põhjendusi, 

Tabel 6.1.6. Väljarändesoovid sotsiaal-demograafiliste tunnuste lõikes 
2002-2014 


Crameri V 

2002 2005 2008 2011 2014 
Ankeedi keel (TE ons – 
Sissetulek 0,092** 
Vanus 
Piirkond 0,057 
Haridus 0,059* 0,044 0,065* 0,057 0,088** 
Sotsiaalne kiht 0,088 0,068 0,087** 
Sugu 0,007 0,071 0,046 0,044 0,050 


*** p<0,001; ** рсо,от; * р<0,05 


vaid voib ka tunnistust anda majanduse dominantsest positsioonist avalikus diskur- 
suses. Kuigi uuringud osutavad (Masso, 2008b) naiste mõningal määral kõrgemale 

kultuurilise avatuse määrale (mh ühiskonnas toimunud kiirete muutustega koha- 
nemise võime), siis praegune väljarändesoovi analüüs ei anna tunnistust soolistest 

erinevustest. See-eest on aga vanus üks domineerivaid struktuurseid indikaato- 
reid — Eestist soovivad välja rännata eelkõige nooremate põlvkondade esindajad 

ning see erisus on 2014. aastal veelgi süvenenud. Ka teised uuringud (Tammaru jt, 
2010) on andnud tunnistust Eesti diasporaa elujõulisusest eelkõige selle suhteliselt 
noore vanuseprofiili tõttu. Teine oluline indikaator väljarände soovide selgitamisel 

on etnolingvistiline kuuluvus: venekeelne elanikkond väljendab eestikeelsega võrrel- 
des suuremat valmisolekut väljarändeks. Väljarändesoovi hüppeline kasv 2008. aastal 
venekeelse elanikkonna hulgas võib mh anda tunnistust mõnevõrra pingestunud 
rahvustevahelistest suhetest nimetatud perioodil. Rahvusrühmade erinevuste vähe- 
nemine väljarändesoovides 2014. aastal võib omakorda anda tunnistust ühiskondliku 
seotuse kasvust venekeelsete elanike hulgas. 

Kuivõrd varasemad uuringud (Masso, 2008b) annavad alust arvata, et riigipiiri- 
üleste kultuuriliste kontaktide loomine eeldab teatud kultuurilisi ressursse (nt võõr- 
keelte oskus, teatud meediakanalite jälgimine jne), oleme ka käesolevas alapeatükis 
nimetatud seoseid analüüsinud. Tabel 6.1.7 toob ära regressioonanalüüsi tulemused, 
millest selgub, et ainukeseks sotsiaal-demograafiliseks tunnuseks, mis on rände- 
soovide selgitamisel oluline, osutus vanus (ka eelnevalt näidatud mõningast seost 
ankeedi keelega saab selgitada vanuse kaudu). Ühiskondlik seotus, mida oleme siin 
mõõtnud riiklike institutsioonide usaldamise abil, osutus rändesoovide selgitamisel 
tugevamaks indikaatoriks võrreldes enesehinnangulise majandusliku jõukusega. 

Tabel 6.1.7. Väljarändesoovide seosed struktuursete ja kultuuriliste teguritega 
2011 
Regressioonanalüüs 


Standardiseeritud 

regressioonikordaja T-test 
0,214 9,178 

-0,255 -9,355 

-0,135 -5,752 

0,080 3,297 

0,181 6,283 

-0,107 -4,342 


*** p<0,001; * р<0,05 


Seega ei pruugi Eestist lahkumine väljendada mitte niivõrd majanduslikku ilma- 
jäetust, vaid vähest tajutud seotust Eesti ühiskonnaga. 

Indiviidide kultuuriline avatus, mida oleme mõõtnud eri maade kontaktide, lääne 
meediakanalite jälgimise ja tajutud kultuurilise lähedusega, pole rändesoovide välja- 
selgitamisel olnud statistiliselt oluline. Rändesoovide tegurite hulgas on sotsiaalse 
võrgustiku olemasolu välismaal olulisem majanduslikest ja ühiskondlikest põhjen- 
dustest. Sellised tendentsid näitavad, et kui inimesel on mõnel muul maal olemas 
sõbrad või tuttavad, võib kasvada soov neile järgneda. Sarnaselt ruumiliste kontak- 
tidega ja eri maade tajumisega eeldasime ka siin, et meediaruum (harjumused eri 
meediakanalite jälgimisel) võib olla oluline informatsiooniline ressurss teise riiki 
elama asumisel. Analüüs näitab, et väljarändesoovid on suuremad aktiivsema inter- 
netikasutuse korral (internetti on selles kontekstis vaadeldud eelkõige suhtlemis- 
vahendina), mis annab tunnistust, et noorematele põlvkondadele kättesaadavad 
informatsioonilised ressursid võivad toetada teise riiki elama asumist. 


6.1.7. KOKKUVÕTE 


Analüüs näitab, et enam kui kümne vaadeldava aasta jooksul (2002—2014) on eri 
maade kättesaadavus Eesti elanike jaoks üldiselt kasvanud, seda eelkõige teatud geo- 
graafiliselt üsna lähedaste ning kultuuriliselt tuttavamate maade puhul (nt Saksamaa, 
Taani, Norra), samas kui geograafiliselt kaugemad piirkonnad on jäänud endiselt 
suhteliselt kättesaamatuks. Lähinaabritega on näost näkku kontaktid asendunud 
meedia vahendatud kontaktidega (nt Venemaa puhul) või vastupidi, lääneriikide 

puhul on meediakontaktide kõrval sagenenud isiklikud ja vahetud kontaktid 
(nt Põhjamaad, Suurbritannia). 

Kokkuvõtlikult saab väita, et ruumilises tajus on toimunud selge nihe idast läände, 
millest annab tunnistust Venemaa „kaugenemine“ ning USA „lähenemine“ indivii- 
dide mentaalses ruumis. Mõningane nihkumine tsentrist eemale on indiviidide tajus 
toimunud ka Soome puhul. Siirdeperioodile on olnud iseloomulik, et ühiskondlike 
muutustega kohanemisel on mentaalsete ruumiliste struktuuride kõrvale kerkinud 
ajalised ehk põlvkondlikud eristused. Üksteise kõrval eksisteerivad erinevad perso- 
naalsed aegruumilised strateegiad. 

Kui erinevad individuaalsed ja institutsionaalsed ressursid (nt võõrkeelte valda- 
mine) on vahetute kontaktide ja liikumisvõimaluste kujunemisel jätkuvalt olulised, 
siis ruumilise taju kujunemisel on tekkimas mitmesuguseid alternatiivseid vahen- 
deid (nt meedia), mis toetavad kultuurilise ebakindlusega toimetulekut. Teisalt 
on sotsiaalse ruumi taju ehk indiviidi mentaalne ruumiline laienemisvõimelisus 
(Adams, 2005) muutumas üha autonoomsemaks individuaalsetest ja institutsio- 
naalsetest ressurssidest, mis olid siirdeperioodi alguses postkommunistlikes riikides 
olulised (Masso, 2009). 

Suurenenud ajutise mobiilsuse (välisriikide külastamise) kõrval on Eesti elanike 
ühiskondlike muutustega kohanemise strateegiaks ning Eesti ühiskonnaga sidususe 
(või selle puudumise) üheks indikaatoriks muutunud püsiv mobiilsus ehk Eestist 
lahkumine, mida on näidanud ka varasemad uuringud (Rosin, 2013). Avalikku- 
ses rõhutatud väljarändesoovide majanduslikest ja kultuurilistest põhjendustest 
(nt venekeelsete noorte suuremad väljarände-eelistused) osutusid käesolevas analüü- 
sis olulisemaks vanuselised ning võrgustikulised motivatsioonid. Eestist lahkumise 
soov ei pruugi seega olla vaid majandusliku või interkultuurilise kommunikatsiooni 
defitsiidi väljendus, vaid noorema elanikkonna hulgas levinud ning globaliseerumi- 
sele omase eneseväljenduse võimalus. 

Anu Masso ja Piia Tammpuu 


6.2.1. SISSEJUHATUS 


Käesolevas peatükis käsitleme eesti- ja venekeelse elanikkonna ruumisuhteid, nende 
struktuuri ja dünaamikat, hõlmates taasiseisvumise järel kujunenud Eesti-sisest ja 
-välist ruumi. Analüüsis lähtume strukturatsiooniteooriast (Giddens, 1984) ning vara- 
semate uuringute eeldusest (De Haas, 2010; Harvey, 1994), mille järgi personaalsed 
ruumisuhted ja praktikad kujunevad dünaamilises seoses ühiskonna sotsiaalsetes 
struktuurides toimuvate muutustega. Keskendume „Mina. Maailm. Meedia“ and- 

metele tuginedes muutustele, mis on toimunud ajavahemikus 2002—2014. 

Eestis on personaalsete ruumisuhete kujunemine ja teisenemine toimunud 
mitme laiema geopoliitilise, kultuurilise ja sotsiaal-majandusliku, sh tehnoloogilise 
protsessi mõjul, nt Eesti iseseisvuse taastamise järgne läänesuunaline integratsioon; 
Euroopa Liidu ja Schengeni viisaruumiga ühinemine; kultuuriline ja majanduslik 
globaliseerumine; info- ja kommunikatsioonitehnoloogia rakenduste üha laialdasem 
levik ja sellega seotuna elektrooniliste suhtlemisvõimaluste laienemine ja virtuaalsete 
ruumide teke; elanikkonna sotsiaal- majanduslik kihistumine; linnastumine ja regio- 
naalsete erinevuste süvenemine jm. Käsitluses eeldame, et erineva sotsiokultuurilise 
lähtepositsiooni tõttu võivad rahvusrühmad sotsiaalses ruumis toimunud muutus- 
tega kohaneda erinevalt. Varasemates teoreetilistes lähenemistes on sellist sotsiokul- 
tuurilist lähtepositsiooni käsitletud nt habituse (Bourdieu, 1984) kaudu. Bourdieu 
järgi on habitus ümbritsevate sotsiaalsete struktuuride mõjul kujunev indiviidile 

omane kognitiivse-mentaalse struktuuri ja subjektiivsete sättumuste (ingl disposi- 
tion) süsteem, mis koondab arusaamu ja uskumusi, väärtusi ja eelistusi, huvisid ja 
ootusi ning kujundab ühtlasi personaalseid praktikaid ja nende taju. Nii taasloob 
individuaalne habitus omakorda ühiskonna sotsiaalseid struktuure. Oma analüüsis 
näeme habitus't seotuna personaalsete ruumisuhetega, sh inimeste asetumisega 
ümbritsevasse ruumi ja suhetega selles ning ruumi tajumise ja kasutamise viisidega. 

Bourdieu'le tuginedes eeldame, et kuigi individuaalsetele lähtepositsioonidele 
on sotsiokultuuriliste muutuste suhtelise inertsuse tõttu iseloomulik teatud stabiil- 
sus, võivad ka individuaalsed lähtepositsioonid seoses kasvava piiriülese ruumilise 
mobiilsuse ja hargmaisusega eelduslikult mitmekesisemaks muutuda. Transnat- 
sionaalsust (vt nt Guarnizo, 1997; Mau, 2010; Vertovec, 2004) ja laiemalt trans- või 
multilokaalsust (Gielis, 2009) puudutavates uurimustes ja teoreetilistes kasitlustes 
(Appadurai, 2003; Faist, 2010; Greiner ja Sakdapolrak, 2013) on osutatud ruumiliste 
praktikate ja kogemuste internaliseerumisele ehk nende muutumisele inimese n-6 
sisemise mina osaks, avaldudes inimese võimes kogeda ühtaegu sotsiaalseid suhteid, 
mis pole seotud mitte ainult tema füüsilise asukohaga, vaid ka muude piiriüleste 
või -siseste kohtadega (nn translokaalne habitus). Selline erinev sotsiaal-ruumiline 
kontekst on Eesti puhul oluline, pidades silmas rahvusrühmade erinevaid sotsio- 
kultuurilisi võrgustikke, aga ka Eesti-sisest sotsiaalset ja geograafilist rahvuslikku 
segregatsiooni. 

Eesti venekeelse elanikkonna välispäritolu arvestades on eesti- ja venekeelse ela- 
nikkonna ruumisuhete kujunemist juba ajalooliselt mõjutanud erinev sotsiokultuu- 
riline kontekst. Nii on venekeelse elanikkonna ruumiliste kontaktide ja ruumilise 
taju kujunemisel eeldatavasti oluline roll piiriülestel sidemetel päritoluriikide ja 
nende ühiskondadega ning sealsete kohalike kontekstide ja võrgustikega. Samas 
on venekeelse elanikkonna kolmanda põlvkonna puhul, kes ise ja kelle (mõlemad) 
vanemad on sündinud Eestis, sotsiodemograafilises mõttes tegemist põlis-, mitte 
välispäritolu rahvastikuga.” Meie analüüsi seisukohalt pakub seega huvi küsimus, 
kuidas sünnikoha põlvkondlik eristumine avaldub ühtlasi venekeelse elanikkonna 
eri põlvkondade ruumisuhetes ja -kogemustes. 

Eesti- ja venekeelse elanikkonna ruumisuhetele on samuti iseloomulik etni- 
lis-ruumiline segregatsioon, kus venekeelne elanikkond on ajalooliselt koondu- 
nud teatud Eesti piirkondadesse (Ida-Virumaa suuremad linnad, Tallinn), aga ka 


[1] Rahvusvaheliselt tunnustatud ja kasutatava määratluse kohaselt loetakse välispäritolu 
rahvastikuks need elanikud, kes ise ja kelle (mõlemad) vanemad on sündinud välisriigis. 

suuremates linnades teatud linnaosadesse (Tallinnas nt Lasnamäe). Nagu näitavad 
rahvusrühmade rännet käsitlevad uurimused, on etnilis-ruumiline segregatsioon 
olnud sealjuures suhteliselt püsiv (Krusell, 2009; Mägi, 2013; Tammaru ja Kontaly, 
2011). Samuti on varasemad uuringud näidanud etnilisi erinevusi inimeste üldi- 
ses mobiilsuses ja ruumikasutuses. Näiteks on ilmnenud, et igapäevase füüsilise 
tegevusruumi ulatus on venekeelsetel tallinlastel väiksem kui eestikeelsetel ning 
väljaspool igapäevast tegevusruumi külastatud kohad on venekeelsetel tallinlastel 
seotud eeskätt piirkondadega, kus on suhteliselt suurem venekeelne asustus (Järv, 
Müürisepp, Ahas, Derudder ja Witlox, 2015; Silm ja Ahas, 2014). Need uurimused 
osutavad seega asjaolule, et personaalsed ruumipraktikad ja -kasutus on suuresti seo- 
tud inimeste sotsiaalsete võrgustikega, mis on eesti- ja venekeelse elanikkonna puhul 
piiritletud peamiselt oma rahvus- ja keelerühmaga. Kuna ruumiline paiknemine ja 
sellest tulenevad struktuursed erisused mõjutavad eelduslikult inimeste ruumilisi 
kontakte, nende ulatust ja sagedust ning diferentseerivad ka individuaalset ruumi- 
taju, huvitavad meid eesti- ja venekeelse elanikkonna puhul seetõttu ka elukoha ja 
ruumisuhete vahelised seosed. 

Lisaks on eesti- ja venekeelse elanikkonna ruumisuhete ja -praktikate seisu- 
kohalt oluline arvestada ka venekeelsete elanike erinevat kodakondsusstaatust. 2011. 
aasta rahvaloenduse andmetel olid venekeelsest vähemusest 54%-1 Eesti (ja ühtlasi 
Euroopa Liidu) kodakondsus, 24%-l Venemaa kodakondsus ning 21%-l määratle- 
mata kodakondsus (Kallas ja Kivistik, 2015). Võib oletada, et venekeelse elanikkonna 
erinev kodakondsusstaatus ning sellest tulenevad erinevad õigused, võimalused ja 
piirangud kajastuvad eeskätt piiriüleses mobiilsuses. 

Tuginedes varasematele uuringutele (Kaufmann, Bergman ja Joye, 2004), eel- 
dame, et ruumilised kontaktid ja liikuvus toimivad teatud liiki personaalse ressur- 
sina. Kaufmann jt (2004) käsitlevad mobiilsust — nii tegelikku kui ka potentsiaalset 
mobiilsust ehk võimekust olla mobiilne — kui teatud kapitali, võimet olla liikuv, mis 
on seotud teiste kapitalidega ja mida saab nende vastu vahetada. Nn motiilsuse ehk 
mobiilsuskapitali määravad omavahel seotud tegurid, mis hõlmavad ligipääsu eri- 
nevat laadi ja erineva ulatusega mobiilsusele, liikuvuseks vajalikku võimekust ja eri- 
nevat laadi oskusi ning nende ligipääsuvõimaluste, võimekuse ja oskuste kasutamist 
või mittekasutamist. Seega kujuneb mobiilsuskapital individuaalse toimija ja tema 
ressursside, sotsiokultuurilise konteksti ning ümbritsevate sotsiaalsete struktuu- 
ride vahelises interaktsioonis. Arvestades, et erinevate kapitalide struktuur määrab 
kokkuvõttes subjekti positsiooni sotsiaalses ruumis teiste subjektide suhtes, võib 
mobiilsuse erinevat määra siduda ühiskondliku kihistumise ja ebavõrdsusega (Schel- 
ler ja Urry, 2006). Mõistame mobiilsuskapitali suhteliselt laialt, nii et see ei sisalda 

mitte ainult füüsilist liikuvust ruumis, vaid ka võimet liikuda ja seda toetavaid per- 
sonaalseid ressursse (mh ruumilisi kontakte ja kultuurilist avatust kui liikuvusega 
tihedalt seotut).?! 

Mobiilsuskapitali olulisus väljendub eelkõige selle transformeeritavuses teisteks 
kapitali liikideks, nii majanduslikuks, sotsiaalseks (sotsiaalsed suhted, sidemed, võr- 
gustikud), kultuuriliseks (haridus, keel) kui ka sümboliliseks kapitaliks (sotsiaalne 
tunnustus ja väärtustamine) (Bourdieu, 1984; Kaufmann jt, 2004). Varasematest 
uuringutest nähtub, et ruumiline kapital on ühiskondliku sidususe kujunemisel 
oluline ressurss. Näiteks kohanesid etniliselt homogeenses keskkonnas elavad vene- 
keelsed elanikud üleminekuaja muutustega oluliselt halvemini, võrreldes etniliselt 
segunenud keskkonnas elavate inimestega (Tammaru, 1999). Nii võib etniliste grup- 
pide ruumiline seotus olla üks sotsiaalse lõimumise eeldusi (nt sotsiaalset identiteeti 
toetavate võrgustike vormis), ruumiline eraldatus seevastu sotsiaalset tõrjutust ja 
segregatsiooni võimendav tegur. 

Analüüsime mobiilsuskapitali peamiselt kahe indikaatorite rühma abil: ruumi- 
liste praktikate ja kontaktide ning tajutud ruumiliste distantside vormis. Varasemates 
teoreetilistes lähenemistes (vt nt Bourdieu, 1984; Lefebvre, 1994) on ruumiliste prak- 
tikate all enamasti silmas peetud reaalseid ruumis toimuvaid liikumisi või ruumilisi 
kontakte. Käsitleme inimeste liikuvust mõnevõrra laiemas tähenduses, arvestades 
inimese enda füüsilise ühest kohast teise liikumise kõrval ka tema võrgustikulist lii- 
kuvust, mida võib samuti vaadelda võrgustikulise ressursi ehk sotsiaalse kapitali ühe 
aspektina. Ruumi taju ja tajutud distantse on varem analüüsitud erinevaid mõisteid 
kasutades: ruumilised representatsioonid (Lefebvre, 1994), sotsiaalsed distantsid (vt nt 
Ethington, 2011) või mõtteline ruum (Anderson, 2006). Selles peatükis ei mõista me 
tajutud distantse mitte niivõrd geograafilise ruumi kuivõrd individuaalselt tähen- 
duslike suhtevõrgustike ja elaviku tähenduses. 

Võrdleme selles peatükis eesti- ja venekeelsete elanike Eesti-siseseid ja piiriüleseid 
geograafilisi ruumisuhteid, keskendudes nii ruumilistele praktikatele (analüüsime 
empiiriliselt liikuvust ruumis ja kontakte) kui ka ümbritseva ruumi tajumisele (ana- 
lüüsime empiiriliselt eri maade tajutud lähedust ja kaugust). Sealjuures pöörame 


[2] Eelistame kasutada geograafiaalases kirjanduses levinud mõiste „liikuvus“ asemel (mis 
viitab empiirilises uuringus asukoha muutusele füüsilises ruumis) sotsiaalteadustes üldlevinud 
mõistet „mobiilsus“ (vrd sotsiaalne mobiilsus). Viidatud motiilsuse ehk mobiilsuskapitali 
mõiste ühendab nii füüsilise liikuvuse ruumis kui ka sotsiaalse liikuvuse ühiskondlikus 
positsioonis. 

tähelepanu vanuselistele-põlvkondlikele, piirkondlikele ning kodakondsusstaatusega 

seotud erisustele, mis kirjeldavad individuaalsete ressursside, sotsiokultuurilise kon- 

teksti ja struktuursete teguritega seotud aspekte. Empiiriliselt analüüsime ruumilisi 

praktikaid kogemuste ja eri maadega olnud/olevate kontaktide kaudu ning ruumis 

liikuvuse abil; ruumilist taju analüüsime erinevate maade tajutud läheduse ja kau- 

guse kaudu. Analüüsi aluseks on uuringu ,, Mina. Maailm. Meedia“ 2002., 2011. ja 

2014. aasta andmed."! Analüüsis otsime vastust järgmistele küsimustele. 

1. Kuivõrd on personaalsed ruumisuhted eesti- ja venekeelse elanikkonna näitel 
etniliselt diferentseeritud? 

2. Kas eesti- ja venekeelse elanikkonna ruumisuhete dünaamika on olnud ühiskonna 
ruumiliste muutuste kontekstis etnilisi erinevusi tasandav, säilitav või võimendav? 


6.2.2. EESTI-SISESED RUUMILISED KONTAKTID JA MOBIILSUS 


Eesti- ja venekeelsete elanike Eesti-siseseid ruumilisi kontakte analüüsime Eesti 
erinevate linnade ja piirkondadega vahetute kokkupuudete kaudu, mis põhinevad 
kas seal elamisel või seal käimisel.“ Mobiilsuse puhul vaatame, kuidas hinnatakse 
enda isiklike Eesti-siseste liikumisvõimaluste muutumist ajas. Ruumiliste kontaktide 
ja liikumisvõimaluste dünaamikat ning struktuurseid muutusi selgitame 2002. ja 
2014. aasta võrdluse põhjal. 


EESTI-SISESED RUUMILISED KONTAKTID. Eesti- ja venekeelse elanikkonna Eesti- 
siseseid ruumilisi kontakte ja nende muutumist kirjeldab 2002. ja 2014. aasta põhjal 
tabel 6.2.1. Aasta 2014 tulemustest on näha, et eestikeelsetest elanikest on enam kui 
80% kõigi uuringus väljatoodud Eesti linnade ja piirkondadega kas seal elamise või 
seal käimise kaudu vahetult kokku puutunud. Ainsaks erandiks on Ida-Virumaa 


[3] Selleks et tagada erinevate aastate võrreldavus, on võrdlustes 2002. aastaga jäetud 2014. 
aasta andmetest vaatluse alt välja kõige vanem, 75+ vanusrühm, keda 2002. aasta uuringu 
valim ei hõlmanud. Aastate 2011 ja 2014 võrdlustes on vaadeldud elanikkonda vanuses 15—79. 
[4] Elamise puhul lähtuti empiirilises uuringus praegusest elukohast, käimise puhul aga 
vaadeldi eraldi nii uuringu läbiviimise aastat kui ka varasemaid aastaid. Käimise puhul 
ei täpsustatud uuringus selle laadi ega põhjust. Kokkuvõttes võimaldas uuring selles loetletud 
linnade, kohtade ja piirkondade puhul eristada, kas vastaja a) elab seal; b) on käinud seal 
uuringu aastal (sh missuguse sagedusega); c) on käinud seal mõnel varasemal aastal; d) ei ole 
seal kunagi käinud. Käesolevas analüüsis on nende variantide põhjal vaadeldud üksnes seda, 
kas vastajal on või ei ole linna/koha/piirkonnaga isiklikku vahetut kokkupuudet. 

Tabel 6.2.1. Eesti-sisesed ruumilised kontaktid 
eesti- ja venekeelses elanikkonnas 2002 ja 2014 


Eesti- ja venekeelsete vastajate %, kes nimetatud kohtades-piirkondades elavad või on seal (kunagi) 
käinud; р<о,оот 


2002 2014 
Eesti Vene Crameri V Eesti Vene Crameri V 
Tallinn, selle lähiümbrus 100 98 0,212 100 98 0,221 
Tartu, selle lähiümbrus 97 81 0,350 99 92 0,325 
Pärnu 95 66 0,434 99 89 0,309 
Viljandi 94 52 0,520 96 63 0,497 
Paide, Türi, Rapla 90 44 0,511 94 54 0,535 
Haapsalu 84 47 0,390 93 65 0,405 
Rakvere 87 61 0,303 92 72 0,293 
Valga, Võru, Põlva 89 49 0,456 92 58 0,436 
Saaremaa, Hiiumaa jt saared 84 35 0,512 90 61 0,374 
Eo а бе Мај я 45 0,367 82 Ki 9456 
Vales Vera E käivaid 85 a 0,464 88 39 0,538 
a ad 83 36 9436 36 35 0,555 
Väiksemad linnad, külad 63 57 aa 84 РА 01528 
Lääne- ja Pärnumaal 

Narva, Sillamäe 73 80 0,445 82 90 0,466 
Kohtla-Järve, Jõhvi 74 73 0,344 82 85 0,376 
о 7 сан | 58 оз 


väiksemad linnad ја külad, millega оп vahetuid kokkupuuteid olnud mõnevõrra 
väiksemal osal eestikeelsetest elanikest. Samal ajal on venekeelsest elanikkonnast 
sama suur osa ehk üle 80% vahetult kokku puutunud vaid Tallinna ja Tartu ning 
nende lähiümbruse, Pärnu ja Ida-Virumaa suuremate linnadega. Arvestades, et suu- 
remad vähemusrahvused, sh venekeelne elanikkond, on Eestis koondunud peamiselt 
nelja maakonda ehk Harju, Tartu, Ida-Viru ja Pärnu maakonda ning nende suure- 
matesse linnadesse (Tõnurist, 2013), näitavad meie analüüsitulemused venekeelse 
elanikkonna tagasihoidlikku Eesti-sisest liikuvust väljaspool oma elukoha piirkonda. 
Sealjuures pole enam kui pooled venekeelsetest elanikest Eesti väiksemates maa- 
konnalinnades ja külades (v.a Ida-Viru maakonnas) kunagi käinud. Ida-Virumaa 
näitel on ühtlasi näha, et elukoht maakonna mõnes suuremas linnas ei tähenda 
venekeelse elanikkonna puhul tingimata kokkupuuteid sama maakonna väiksemate 

linnade ja küladega. Nii on eestlaste seas venekeelsete elanikega võrreldes tegelikult 
oluliselt enam neid, kes on Ida-Virumaa väiksemates linnades ja külades käinud. 

Kui vaadata ruumilisi kontakte aastate kaupa, siis on nii eesti- kui ka venekeelsete 
elanike kontaktid mitme Eesti paigaga 2002. ja 2014. aasta võrdluses kasvanud. Suu- 
remad muutused on toimunud just venekeelsete elanike ruumilistes kontaktides, kus 
põhiliselt on kasvanud kokkupuuted Eesti suuremate linnade ja maakonnakeskus- 
tega – enim sealjuures Pärnu ja Haapsaluga, ent samas ka Eesti saartega (Saaremaa, 
Hiiumaa). Seevastu venekeelsete elanike kokkupuuted Eesti väiksemate linnade ja 
küladega on jäänud kas endisele tasemele või mõnevõrra isegi vähenenud. Muutu- 
sele vaatamata on eesti- ja venekeelse elanikkonna ruumiliste kontaktide struktuuris 
säilinud aga selged, statistiliselt olulised etnilised erinevused. 

Tulemustest nähtub seega, et ehkki eesti- ja venekeelse elanikkonna vahetutel 
kontaktidel põhinev nn kogemuslik geograafiline ruum on oma ulatuselt tervikuna 
kasvanud ja laienenud, on Eesti-sisestele ruumilistele kogemustele iseloomulikud 
etnilised erinevused ajas suhteliselt püsivad. Selles mõttes toob käesolev uuring välja 
sarnased tendentsid Eesti rahvastiku taasiseseisvumisjärgset rännet ja mobiilsust 
käsitlevate uurimustega, mille järgi on Eesti elanike rändepraktikad ja ruumikasutus 
etniliselt diferentseeritud ning sealjuures ajas etnilisi erisusi pigem kinnistavad ja 
taastootvad (Järv jt, 2015; Krusell, 2009; Mägi, 2013; Silm ja Ahas, 2014; Tammaru 
ja Kontaly, 2011). Ehkki venekeelse elanikkonna ruumilised kontaktid on mõnede 
linnade ja paikade puhul (nt Haapsalu, Pärnu ja saared kui populaarsed puhkuse- 
paigad) laienenud, iseloomustab venekeelsete elanike ruumilist kogemust tervikuna 
siiski suurel määral elukohapõhisus. See tähendab, et kontaktid on seotud põhiliselt 
kohtade ja piirkondadega, kuhu venekeelne elanikkond on elukoha mõttes peamiselt 
koondunud. 


HINNANGUD EESTI-SISESTELE LIIKUMISVÕIMALUSTELE. Ruumilistes kontaktides 
ilmnenud dünaamika tõstatab küsimuse eesti- ja venekeelse elanikkonna üldisest 
Eesti-sisesest liikuvusest ja selle muutumisest. Käesolev uuring võimaldabki siin- 
kohal individuaalsete ruumipraktikate ja -kogemuste kõrval selgitada ka isiklikes 
liikumisvõimalustes tajutavaid muutusi võrreldes siirdeperioodile eelnenud ajaga. 
Siinkohal tuleb aga arvestada, et ajalisi hinnanguid ei mõjuta üksnes ühiskondliku 
konteksti teisenemine, vaid ka inimese elukaare muutused. 

Eesti- ja venekeelse elanikkonna hinnangud oma liikumisvõimaluste muutumi- 
sele võrreldes Eesti taasiseiseisvumise eelse ajaga on esitatud tabelis 6.2.2. Hinnan- 
gutest on näha, et suurem osa nii eesti- kui ka venekeelsest elanikkonnast on taasise- 
seisvumise-eelse ajaga võrreldes kogenud isiklike liikumisvõimaluste suurenemist: 

Tabel 6.2.2. Eesti- ja venekeelse elanikkonna hinnangud 
oma Eesti-siseste liikumisvõimaluste muutumisele 
Eesti taasiseseisvumise eelse ajaga võrreldes 2002 ja 2014 


% eesti- ja venekeelsetest vastajatest 


2002 2014 
Eesti | Мепе Eesti | Мепе 

Väga palju suurenenud 23 | 13 35 | 18 
Mõnevõrra suurenenud 22 | 15 32 | 32 
Jäänud samaks 28 | 45 20 | 36 
Mõnevõrra vähenenud 13 | 13 | 6 
Väga palju vähenenud 14 | 14 | 

Crameri V (p<0,001) 0,192 0,239 


vastavalt kaks kolmandikku eestlastest ja pooled venekeelsetest elanikest. Liikumis- 
võimaluste kasvu tunnetavate inimeste osakaal on võrreldes 2002. aastaga sealjuures 

mõlemas rahvusrühmas kasvanud. Samas on võimaluste kasvu kogenute osakaal 

venekeelses elanikkonnas eestikeelsega võrreldes siiski oluliselt väiksem. Selle võrra 

on venekeelses elanikkonnas olnud jällegi enam neid, kelle hinnangul on nende 

liikumisvõimalused võrreldes taasiseisvumisele eelnenud ajaga jäänud endiseks. 
Liikumisvõimaluste vähenemist tunnetavate inimeste osakaal on aga tähelepanu- 
väärselt eesti- ja venekeelses elanikkonnas suhteliselt ühesugune ning on aja jooksul 

mõlemas rühmas vähenenud. 

Eesti-sisestele liikumisvõimalustele antud hinnangute seos vanusega, kus noo- 
remad vanusrühmad on vanemaealistega võrreldes kogenud suhteliselt sagedamini 
oma liikumisvõimaluste kasvu, on 2014. aasta näitel sealjuures mõnevõrra tugevam 
eestikeelses (Crameri V = 0,149; р<0,001) kui venekeelses elanikkonnas (Crameri 
V = 0,139; р<0,05). Kui vaadata venekeelse elanikkonna puhul täiendavalt ka seost 
elukohaga (Tallinn, Ida-Virumaa ja muu Eesti), siis ilmneb, et Tallinnas elavad 
venekeelsed elanikud tunnetavad suhteliselt sagedamini oma Eesti-siseste liikumis- 
võimaluste kasvu ning Ida-Virumaal elavad inimesed jällegi suhteliselt sagedamini 
oma liikumisvõimaluste vähenemist (Crameri V = 0,145; p=0,056). Siinkohal tuleb 
arvestada, et hinnangud ja nendega seotud erisused ei pruugi kajastada niivõrd 
individuaalsetes liikumisvõimalustes aset leidnud objektiivselt mõõdetavaid muutusi, 
kuivõrd väljendada erinevat ühiskondlike muutustega kohanemist ning muutuste 
subjektiivset tunnetamist. 

Samuti võib eesti- ja venekeelse elanikkonna hinnangute eristumine olla seo- 
tud lisaks sotsiodemograafilistele ja sotsiokultuurilisest keskkonnast tulenevatele 

teguritele ka eesti- ja venekeelsele elanikkonnale iseloomulike ruumipraktikate eri- 
nevustega ning geograafiliste ruumide erineva tähenduslikkusega. Olukorras, kus 
ühiskondlikud muutused teevad võimalikuks teatud laadi ruumipraktikad (nt kasvõi 
teatud Eesti piirkondade külastatavuse, kuhu mõukogude perioodil puudus ligi- 
pääs), sõltub see, kuidas tekkinud võimalusi hinnatakse, ruumipraktikatele omis- 
tatud tähendusest ja olulisest (nt kuivõrd oluliseks, tähenduslikuks peetakse neid 
piirkondi ja nende külastatavust). Seega ei pruugi küsimus olla vaid liikumisvõima- 
luste ühesuguses või erinevas n-ö kättesaadavuses ning võimete ja oskustega seotud 
suutlikkuses olla mobiilne, vaid ka olemasolevate võimaluste erinevas kasutamises 
sõltuvalt väärtustest, huvidest jm (Kaufmann jt, 2004). 

Kokkuvõttes võib ruumilisi kontakte ja Eesti-sisest liikuvust puudutava analüüsi 
põhjal tõdeda, et nii inimeste tegelik kui ka potentsiaalne mobiilsus on vahetute 
ruumilis-geograafiliste kontaktide ning isiklike liikumisvõimaluste tunnetuse mõttes 
eesti- ja venekeelses elanikkonnas kasvanud. Samas on eesti- ja venekeelse elanik- 
konna liikumispraktikad ja -suunad ruumilis-geograafiliste kontaktide näitel etni- 
liselt selgelt eristuvad ning sellistena ajas suhteliselt püsivad. Erisused ruumiliste 
kontaktide mitmekesisuses ja ulatuses ning isiklikele liikumisvõimalustele antud 
hinnangutes osutavad sealjuures eesti- ja venekeelsete elanike suhteliselt ebavõrdsele 
mobiilsuskapitalile. 


6.2.3. PIIRIULESED KONTAKTID JA MOBIILSUS 


RUUMILISED KONTAKTID ERI MAADEGA. Eesti-ja venekeelse elanikkonna ruumilisi 
kontakte vaatleme ühelt poolt eri maade külastamise kogemuste ning teiselt poolt 
isiklike ja tööalaste sidemete näitel. Seega eeldame, et ruumilised kontaktid ei teki 
üksnes ruumiliste praktikate — konkreetsetes maades käimise — kaudu, vaid ka ruu- 
miliselt paiknevate võrgustike kaudu. Piiriüleste kontaktide puhul võrdleme eeskätt 
2011. ja 2014. aasta uuringu tulemusi.) 

Eesti- ja venekeelse elanikkonna piiriüleseid kontakte kirjeldab tabel 6.2.3. Tule- 
mustest näeme, et ootuspäraselt on eestikeelsel elanikkonnal enim vahetuid kokku- 
puuteid Eesti lähiriikidega — Põhjamaadega (sh peamiselt Soome ja Rootsiga, vähe- 
mal määral Taani ja Norraga) ning teiste Balti riikidega, samuti Venemaaga. Isiklikke 
ja tööalaseid sidemeid on sealjuures enam Põhjamaades, eeskätt Soomes. Venekeelse 


[5] Küsimuste metoodiliste erinevuste tõttu pole võrdlus varasema 2002. aasta uuringuga 
kõigis vaadeldavates aspektides kahjuks võimalik. 

elanikkonna puhul tuleb Põhjamaade ja Balti riikide kõrval samas selgelt esile seo- 
tus Venemaa, Ukraina, Valgevene ning teiste endiste NLi vabariikidega ehk oma 
ajalooliste päritoluriikidega, mis väljendub viimati nimetatud riikiderühma puhul 
nii sõprus- ja sugulussidemetes sealses piirkonnas kui ka nende riikide suhteliselt 
sagedasemas külastamises. Seega tulevad eesti- ja venekeelse elanikkonna peamistes 
piiriülestes ruumilistes kontaktides esile nii geograafilised (füüsiline lähedus, kau- 
gus) kui ka sotsiokultuurilised tegurid (sotsiokultuuriline lähedus, päritolu). 

Kontaktid endiste nn idabloki riikidega (sh Poola, Ungari, Tšehhi) piirduvad nii 
eesti- kui ka venekeelse elanikkonna puhul peamiselt nende riikide külastamisega. 
Seevastu kokkupuuted Lääne-Euroopa riikidega põhinevad lisaks nende külastami- 
sele ka isiklikel sidemetel seal elavate sõprade, tuttavate ja sugulastega. Personaalsete 
võrgustike olemasolu poolest eristuvad nii eesti- kui ka venekeelse elanikkonna 
puhul just Saksamaa ning Suurbritannia ja Iirimaa. Riikide külastamise mõttes on 
eesti- ja venekeelsetel elanikel Lääne-Euroopa riikidest enim vahetuid kokkupuuteid 
Saksamaa ja Vahemere maadega (Hispaania, Portugal, Itaalia, Türgi, Kreeka) kui 
eelduslikult populaarsete puhkusereisi sihtpunktidega. 

Geograafiselt kaugemate riikide ja piirkondadega on nii eesti- kui ka venekeel- 
setel elanikel üldiselt vähem vahetuid kokkupuuteid. Samas saab osa kaugemate 
riikide või riikide rühmade puhul välja tuua seotust sõprus- ja sugulussidemete 
kaudu. Nii nt hakkab eestikeelsete elanike puhul silma sõprade-sugulaste olemas- 
olu Austraalias, venekeelsete puhul aga Lähis-Ida (sh Iisrael) riikides. Ka USA-s 
ja Kanadas on sõprus- ja sugulussidemeid suhteliselt suurel osal nii eesti- kui ka 
venekeelsetest elanikest. 

Käesoleva uuringu tulemused langevad üldiselt kokku 2011. aastal Euroopa rii- 
kides'*! läbiviidud rahvaloenduse tulemustega, mille järgi elas Eestis sündinud ini- 
mesi arvuliselt enim Soomes, Rootsis, Saksamaal ja Suurbritannias, ning samuti 
peamiste taasiseseisvumise järgsete väljarändesuundadega (Tiit, 2015). Ühtlasi on 
eestikeelse elanikkonna võrgustike puhul näha seoseid teise maailmasõja järel kuju- 
nenud eestlaste diasporaadega USAs, Kanadas, Rootsis ja Austraalias (Tammaru, 
Kumer-Haukanõmm ja Anniste, 2010). 

Eesti- ja venekeelse elanikkonna kontaktidest teiste maadega on näha, et eesti- 
keelsetel elanikel on tervikuna rohkem vahetuid kokkupuuteid enamiku uurin- 
gus vaadeldud riikide ja riikide rühmadega. Erandiks on üksnes nn idapoolsed 


[6] Sh Euroopa Liitu ja Euroopa Vabakaubanduse Assotsiatsiooni (EFTA — European Free 
Trade Association) kuuluvad riigid. 

Tabel 6.2.3. Piiriülesed kontaktid ja võrgustik 
eesti- ja venekeelses elanikkonnas 2014 


Maade* järjestus 1-21, sulgudes % eesti- ja venekeelsetest vastajatest. Tühjad lahtrid tähendavad, et 
antud riigi või riikide rühma kohta polnud konkreetsel aastal uuringus küsitud 


Käinud mitu korda, Käinud Seal on sugulased,| Seal on töö- ја 
viibinud pikemalt kord või paar sõbrad ärisidemed 
Eesti Vene Eesti Vene Eesti Vene Eesti Vene 
Soome 1. (24) 3. (7) 4.(38) | 2.(33) | 1.(24) 3. (13) 1. (5) 2. (3) 
Läti 2. (21) 4. (6) 1. (53) 1. (41) 10. (3) 7. (6) 2. (3) 6. (2) 
Мепетаа 3. (14) 1. (21) 5. (37) 5. (23) 7. (6) 1. (61) 12. (1) 1. (4) 
Rootsi 4. (13) 8. (2) 3.(42) | 4.(27) 4. (9) 11. (3) 4. (2) 8. (1) 
Leedu 5. (11) 6. (3) 2. (46) | 3.(33) 15. (1) 9. (5) 3. (2) 5. (2) 
Saksamaa 6. (5) 7. (2) 8. (24) | 9.(17) 6. (6) 4. (7) 5. (2) 3. (3) 
Vahemere maad 6. (5) 9. (2) 7. (25) 6. (20) 9. (3) 13. (2) 10. (1) 8. (1) 
Taani, Norra 8. (5) 12. (2) 9. (21) 13. (7) 8. (6) 12. (3) 8. (1) 4. (2) 
Suurbritannia, lirimaa 9. (4) 9. (2) 12. (13) 14. (6) 2. (10) 5. (7) 5. (2) 10. (1) 
Valgevene, Ukraina 10. (3) 2. (10) 13. (13) 7. (20) 11. (2) 2. (31) 13. (1) 7. (2) 
Poola, Ungari, Tšehhi 11. (2) 11. (2) 6. (25) 10. (14) 16. (1) 15. (1) 13. (1) 13. (1) 
Holland, Belgia 12. (2) 19. (2) 11. (14) 17. (3) 13. (2) 17. (1) 10. (1) 10. (1) 
Endised NLi vabariigid 13 (2) 5. (3) 14. (13) 8. (18) 19. (1) 10. (5) 15. (1) 10. (1) 
Prantsusmaa 14. (2) 13. (1) 10. (16) 12. (8) 12. (2) 13. (2) 9. (1) 13. (1) 
Balkani riigid 14. (2) 14. (1) 15. (13) 11. (11) 17. (1) 17. (1) 17. (<1) 15. (1) 
USA, Kanada 16. (2) 16. (<1) 17. (6) 18. (2) 5. (8) 6. (7) 7. (2) 19. (<1) 
Lähis-Ida riigid 17. (1) 15. (1) 18. (4) 15. (4) 20. (<1) 8. (5) 15. (1) 16. (1) 
Aafrika riigid 18. (1) 17. (<1) 16. (7) 16. (4) 21. (<1) 21. (<1) | 19. (<1) 
Austraalia, Uus-Meremaa | 19. (<1) 20. (1) 20. (1) 3. (9) 15. (1) 17. (<1) 17. (<1) 
Aasia riigid 20. (<1) 19. (4) 19. (1) 17. (1) 20. (<1) | 17.(<1) | 17.(<1) 
Ladina-Ameerika riigid 21. (1) 21. (<1) 14. (2) 19. (1) 17. (<1) | 19. (<1) 


* Tabelis on esitatud riikide nimekiri selliselt, nagu need uuringu ankeedis olid respondentidele esitatud. Võr- 
reldavuse tagamiseks varasemate empiiriliste uuringutega (Kalmus, Lauristin ja Pruulmann-Vengerfeldt, 2004) 
on arvuliselt harvem külastatavad riigid rühmitatud piirkondlikesse kategooriatesse (nt Vahemere maad) või on 
kasutatud maailmajagude nimetusi (nt Aasia). 


riigid – Ukraina-Valgevene ja endised МИ vabariigid –, kus venekeelsed elanikud 
on käinud sagedamini. Venekeelse elanikkonna seotust idapoolsete riikidega kin- 
nistavad ühtlasi seal asuvad personaalsed võrgustikud, s.t sõbrad ja sugulased. Eest- 
laste kogemuslik piiriülene geograafiline ruum on seega kontaktide ulatuselt laiem 
ja mitmekesisem, venekeelsel elanikkonnal seevastu piiratum ja ühekülgsem ning 
suuremal määral personaalsete võrgustikega seonduv. Tulemused haakuvad eesti- 
ja venekeelsete elanike piiriülestes ruumipraktikates ilmnevate erinevustega, kus 

eestikeelsete elanike piiriülene mobiilsus on ka oma põhjustelt ja laadilt mitme- 
külgsem kui venekeelsetel. 


PIIRIÜLENE MOBIILSUS. Piiriülese mobiilsuse ja ruumipraktikate puhul analüüsime 
isiklikku piiriülest liikuvust, selle laadi ja sagedust ning põhjusi, samuti oma perso- 
naalsetes liikumisvõimalustes tajutud muutusi võrreldes Eesti taasiseisvumisajaga. 

Isiklikult välismaal käinute osakaal oli eesti- ja venekeelses elanikkonnas 2014. 
aasta uuringu andmetel sarnane — vähemalt korra oli ise uuringule eelnenud viie 
aasta jooksul mõnes välisriigis käinud u 70% elanikest. Võrdluseks — 2002. aastal oli 
eelnenud viie aasta jooksul välismaal käinud 61% eestlastest ja 64% venekeelsetest 
elanikest, mis näitab, et piiriüleselt liikunute osakaal on mõnevõrra kasvanud nii 
eesti- kui ka venekeelses elanikkonnas. Ajalises võrdluses ilmnevad muutused ka 
piiriülese mobiilsuse intensiivsuses. Nii on välismaal käimine muutunud nii eesti- 
kui ka venekeelses elanikkonnas tervikuna sagedasemaks ning vähenenud on nende 
hulk, kelle välismaal käimine uuringus vaadeldud perioodi jooksul on piirdunud 
mõne üksiku korraga. 

Eestist väljaspool oli 2014. aasta uuringu tulemuste järgi eelnenud viie aasta 
jooksul elanud 8% eesti- ja venekeelsetest elanikest. Sealjuures suurem osa neist on 
elanud välismaal lühiajaliselt. N-ö hargmaiseid, samal ajal Eestis ja mõnes välis- 
riigis elanuid või põhiliselt üksnes välisriigis elanuid on välismaal elanute seas antud 
uuringu põhjal vähem. 

Mõningane erisus ilmneb eesti- ja venekeelse elanikkonna personaalsete võr- 
gustikega seotud piiriüleses liikuvuses. Nii on eestikeelsete elanike seas suhteliselt 
enam neid, kelle sugulastest ja sõpradest on keegi viimastel aastatel välismaale elama 
asunud – eestikeelsetest elanikest on välismaale asunud sõpru-tuttavaid 60%-l, vene- 
keelsetest elanikest aga pooltel (Crameri У = 0,101; р<0,01). 


PIIRIÜLESE MOBIILSUSE PÕHJUSED. Kui piiriüleselt mobiilsete (ja mittemobiil- 
sete) inimeste osakaal on eesti- ja venekeelse elanikkonna hulgas olnud ühesugune, 
siis erinevused ilmnevad eesti- ja venekeelse elanikkonna piiriülese mobiilsuse 
laadis. Piiriülese liikuvuse põhjuseid analüüsides selgub (vt joonis 6.2.1), et välis- 
maal käimine on eestikeelse elanikkonna puhul olnud kõige sagedamini seotud 


[7] Siinkohal tuleb kindlasti arvestada, et kahe viimati nimetatud grupi ehk samal ajal mitmes 
riigis või põhiliselt teises riigis elavate inimeste tõenäosus sattuda käesoleva uuringu valimisse 
on ka väiksem või välistatud. 

Joonis 6.2.1. Piiriülese mobiilsuse põhjused eesti- ja venekeelses elanikkonnas 
2014 
% eesti- ja venekeelsetest vastajatest 


Puhkus 56 Eestikeelsed vastajad 


turismireis või omal käel reisimine) 47 А 
( ) Venekeelsed vastajad 


Sugulaste või sõprade külastamine, 29 
perekondlikud asjaolud 51 


Sisseostude tegemine, 20 
šoppamine 11 


Ametireis 19 
(töö- või äriasjad, konverentsid jms) 11 


Töö tegemine, 13 
rahateenimine 12 


Enesetäiendus ™ 
(õpingud, kursused, koolitus) 4 


Kultuurisündmustest osasaamine ™ 
(kontserdid, näitused) 5 


Spordivõistlustel osalemine 


puhkusereiside ja turismiga, mida tõi välja 56% välismaal käinud eestikeelsetest 
elanikest (seos statistiliselt oluline, Crameri V = 0,147; p<0,001). Venekeelse elanik- 
konna hulgas oli enim märgitud põhjuseks sõprade ja sugulaste külastamine, mida 
tõid põhjusena välja pooled välismaal käinud venekeelsetest elanikest (nimetatud 
põhjuse puhul on ka erinevused rahvusrühmade vahel suurimad, Crameri V = 0,235; 
р<0,001). Eestikeelsetest elanikest tõi oma välismaal käimise põhjusena sõprade 
ja sugulaste külastamist välja 29%. Seevastu on eestikeelse elanikkonna piiriülene 
liikumine olnud sagedamini seotud nii tööalaste ametireisidega kui ka õpingute 
ja enesetäiendamisega (seosekordajad siin mõnevõrra nõrgemad, vastavalt Cra- 
meri V = 0,163 ja Crameri V = 0,195; p<0,001). Ka välismaal ostureisil käinute ja 
kultuurisündmusi külastanute osakaal on eestikeelses elanikkonnas suurem kui 
venekeelses elanikkonnas (seosekordajad vastavalt Crameri V = 0,203 ja Crameri V = 
0,164; р<0,001). Samas töö tegemise ja rahateenimise eesmärgil välismaal käinute 
osakaal on eesti- ja venekeelses elanikkonnas peaaegu ühesugune, vastavalt 13% ja 
12%. 

Seega võib eestikeelse- ja venekeelse elanikkonna piiriülese mobiilsuse kohta 
üldistavalt tõdeda, et venekeelse elanikkonna puhul on see oluliselt sagedamini 

seotud väljaspool Eestit asuvate isiklike võrgustikega, eestikeelse elanikkonna puhul 
sagedamini aga nii vaba aja veetmisega kui ka ametialase ning haridus- ja enese- 
täiendusalase mobiilsusega. Selles mõttes avaldub piiriülene mobiilsus eesti- ja 
venekeelsete elanike puhul suhteliselt erinevat laadi praktikates. Erisusi võib jällegi 
selgitada venekeelse elanikkonna välispäritolu ja sellest tulenevate sidemetega pärit- 
oluriikides ning suhteliselt suurearvulise venekeelse diasporaaga erinevates Euroopa 
riikides ja USAs. Eestikeelse elanikkonna piiriülese mobiilsuse mitmekesisem laad, 
sh just sagedasem ametiülesannetega ning enesetäienduse ja õpingutega seotud 
mobiilsus võib mh olla mõjutatud eesti- ja venekeelse elanikkonna ametistruktuuri 
teatud erinevustest (Krusell, 2009), aga ka erinevast sotsiokultuurilisest kogemus- 
ruumist ja ühiskondlike muutuste erinevast tajumisest (vt ka väljarände motivat- 
sioonide erinevusi käesolevas peatükis). 


HINNANGUD PIIRIÜLESTE LIIKUMISVÕIMALUSTE MUUTUMISE KOHTA. Ehkki välis- 
maal käinuid on eesti- ja venekeelses elanikkonnas tervikuna ühepalju, hinnatakse 
oma liikumisvõimaluste muutust ajas erinevalt. 2014. aasta uuringu andmetel leidis 
84% eestikeelsetest ja 71% venekeelsetest elanikest, et nende Eestist väljapoole liiku- 
mise võimalused on võrreldes Eesti taasiseseisvumise eelse ajaga kasvanud. Neid, kes 
hindasid, et nende liikumisvõimalused on jäänud samaks, oli eestikeelsete elanike 
seas 6% ja venekeelsete seas ligi kaks korda enam – 13%. Samasugused erinevused 
ilmnesid ka nende seas, kelle jaoks Eestist väljapoole liikumise võimalused on aja 
jooksul pigem vähenenud: eestikeelsetest elanikest leidis nii 9%, venekeelsetest 17%. 
Seega neid, kelle piiriülesed liikumisvõimalused pole enesehinnanguliselt taasiseseis- 
vumisjärgses ühiskonna ruumilise avanemise kontekstis kasvanud, on venekeelses 
elanikkonnas tervikuna kaks korda enam kui eestikeelses elanikkonnas — vastavalt 
30% ja 15% (vt tabel 6.2.4). Erisuste puhul tuleb arvestada, et venekeelsete elanike 
piiriüleses mobiilsuses ja kontaktides on olnud oluline roll nn idapoolsetel pärit- 
oluriikidel, sh Venemaa, Ukraina, Valgevene jt endised МИ vabariigid (vt eespool 
toodud ruumilised kontaktid eri maadega), samas kui ühiskonna ruumiline ava- 
nemine on olnud seotud eeskätt Eesti läänesuunalise sotsiaalmajandusliku ja polii- 
tilise integratsiooniga, sh tööjõu vaba liikumise ning kultuurilise ja majandusliku 
globaliseerumisega. 

Võrdlustest 2002. aasta uuringu tulemustega näeme, et suurimad muutused ilm- 
nevad just venekeelses elanikkonnas, kus on märkimisväärselt kasvanud nende osa- 
kaal, kes tajuvad piiriüleste liikumisvõimaluste kasvu. Eestikeelses elanikkonnas on 
muutused samasuunalised, ent mõnevõrra väiksema ulatusega. Seega on rahvuste- 
vahelised erinevused tajutud liikumisvõimalustes vähenenud eelkõige seetõttu, et 

Tabel 6.2.4. Eesti- ja venekeelse elanikkonna hinnangud 
oma piiriüleste liikumisvõimaluste muutumisele 

Eesti taasiseseisvumise eelse ajaga võrreldes 2002 ja 2014 
% eesti- ja venekeelsetest vastajatest 


2002 2014 

Eesti | Мепе Eesti | Vene 
Väga palju suurenenud 42 | 21 бо | 45 
Mõnevõrra suurenenud 21 | 12 24 | 26 
Jäänud samaks 13 | 6 6 | 13 
Mõnevõrra vähenenud 6 | 16 3 | 8 
Väga palju vähenenud 19 | 44 6 | 
Crameri V (p<0,001) 0,353 0,183 


venekeelsed vastajad on eestikeelsetele oma ruumitaju poolest „lähemale liikunud“. 
Selliseid tulemusi võib tõlgendada asjaolu kaudu, et kuna venekeelsel elanikkonnal 
on ühiskondlike muutustega kohanemine olnud suurema ulatusega, hõlmates enam 
ühiskondliku elu erinevaid aspekte (nt sisaldades staatuse muutust — enamusrahvu- 
sest vähemuseks), on ka ruumilise avanemisega ja muude ühiskondlike muutustega 
kohanemine võtnud ajaliselt kauem aega ehk toimunud teatud inertsiga. 

Piiriülestele liikumisvõimalustele antud hinnangute seos vanusega on eesti- ja 
venekeelses elanikkonnas ühesugune: kui nooremad elanikud on suhteliselt sageda- 
mini kogenud võimaluste suurenemist, siis vanemad elanikud seevastu suhteliselt 
sagedamini nende vähenemist (seosekordaja Crameri V väärtus vanuse ja piiriüles- 
tele liikumisvõimalustele antud hinnangute vahel mõlemal juhul ligi 0,15). 

Sarnaselt Eesti-sisestele liikumisvõimalustele antud hinnangutega näitab vene- 
keelse elanikkonna võrdlus elukoha alusel (Tallinn, Ida-Virumaa ja muu Eesti), et 
piiriüleste liikumisvõimaluste kasvu tunnetavad suhteliselt sagedamini tallinlased; 
nende vähenemist seevastu aga Ida-Virumaal ja mujal Eestis elavad venekeelsed 
elanikud (seosekordaja elukoha ja Eestist väljapoole liikumise võimalustele antud 
hinnangute vahel 2014. aasta andmetel Crameri У = 0,167; р<0,01). Kui Tallinnas 
elavatest venekeelsetest elanikest oli kogenud oma piiriüleste liikumisvõimaluste 
kasvu 80%, siis Ida-Virumaal ja mujal Eestis elavatest venekeelsetest elanikest vasta- 
valt 63% ja 62% ehk suhteliselt vähem. 

Venekeelseid elanikke kodakondsuse alusel võrreldes on Eesti kodanike (ja üht- 
lasi Euroopa Liidu kodanike) hulgas ootuspäraselt suhteliselt enam neid, kelle jaoks 
piiriülesed liikumisvõimalused on kasvanud; Vene kodakondsusega ja määratlemata 
kodakondsusega inimeste seas aga neid, kelle jaoks piiriülesed liikumisvõimalused 

on pigem vähenenud (seosekordaja kodakondsuse ja Eestist väljapoole liikumise või- 
malustele antud hinnangute vahel 2014. aasta andmetel Crameri V = 0,180; р<0,001). 
Kui Eesti kodakondsusega elanikest oli piiriüleste liikumisvõimaluste kasvu kogenud 
78%, siis Vene kodakondsusega inimestest 55% ja määratlemata kodakondsusega 
inimestest 69%. Liikumisvõimaluste vähenemist tõi välja 7% Eesti kodanikest, 28% 
Venemaa kodanikest ja 25% kodakondsuseta isikutest. 

Piiriülese mobiilsuse puhul näeme seega, et ühiskonna ruumilise avanemise tin- 
gimustes on etnilised erinevused küll säilinud, ent siiski oluliselt vähenenud. Samas 
on subjektiivselt tajutud piiriülese mobiilsuse võimalused venekeelse elanikkonna 
sees diferentseeritud nii vanuse, elukoha kui ka kodakondsuse alusel, mis osutab 
individuaalsete ressursside, struktuursete aspektide ning sotsiokultuurilise konteks- 
tiga seotud tegurite rollile individuaalse mobiilsuskapitali kujunemisel. 


EESTI-SISESE JA PIIRIÜLESE MOBIILSUSE VAHELISED SEOSED. Arvestades, et Eesti- 
siseste ja piiriüleste liikumisvõimaluste muutumisele antud hinnangud on etniliselt 
eristuvad ja kummagi rahvusrühma sees omakorda sarnaselt struktureeritud, hin- 
dasime, kuivõrd on muutuste kogemine piirisiseste ja -üleste liikumisvõimaluste 
puhul omavahel seotud. Ilmneb, et Eesti-siseste ja piiriüleste liikumisvõimaluste 
muutustele antud hinnangute vahel eksisteerib statistiliselt oluline seos nii eesti- kui 
ka venekeelses elanikkonnas, see on ühtlasi tugevam venekeelse elanikkonna puhul 
(seosekordaja eestikeelsete elanike puhul Crameri V = 0,328; р<0,001, venekeelse 
elanikkonna puhul Crameri V = 0,445; p<0,001). See tähendab, et need, kes on 
tunnetanud Eesti-siseste liikumisvõimaluste kasvu, on kogenud tõenäolisemalt ka 
piiriüleste liikumisvõimaluste oma, ja vastupidi. Sellised tulemused näitavad, et indi- 
viduaalne mobiilsus ei sõltu mitte niipalju liikuvuse laadist (Eesti-sisene vs. Eestist 
väljapoole), vaid tegemist on personaalse ressursiga, mis on erinevate rahvusrüh- 
made sees ebavõrdselt jaotunud. 


6.2.4. RUUMI TAJUMINE 


Eelnevates alapeatükkides analüüsisime eesti- ja venekeelse elanikkonna ruumilisi 
praktikaid ja kogemusi ehk ruumilist liikuvust, kontakte ning viimastel kümnenditel 
tajutud muutusi liikuvuses. Selles alapeatükis keskendume täpsemalt ruumilistele 
tajudele ehk analüüsime viise, kuidas eesti- ja venekeelsed vastajad ümbritsevat 
ruumi tajuvad. Ankeedis küsisime respondentidelt: „Kuivõrd lähedased (huvipakku- 
vad, ligitõmbavad) on Teile kaartidel nimetatud maad?“ Ruumilise taju struktuure 
oleme analüüsinud, kasutades mitmedimensionaalse skaleerimise (MDS) meetodit. 

MDS-meetod võimaldab meil analüüsida ruumiliste tajude struktuuri ehk rüh- 
mitada maid, tuginedes nende lähedasena või kaugena tajumisele. Joonistel 6.2.2— 
6.2.4 esitatud tulemusi tuleb tõlgendada selliselt, et mitmedimensionaalses ruumis 
üksteisele lähestikku paiknevaid maid tajutakse sarnaselt ehk teisisõnu, kui ühte 
riiki on tajutud enda jaoks lähedasena (kaugena), on ka teist riiki tajutud sarnaselt 
lähedasena (kaugena), s.t tunnused on omavahel tugevalt korreleeritud. See-eest 
joonisel üksteisest kaugemal asetsevaid riike on tajutud üksteisest erinevalt, nt kui 
ühte riiki on tunnetatud enda jaoks lähedasena, siis teist riiki on tajutud kaugena, 
s.t tunnused on omavahel nõrgalt korreleeritud, korrelatsioon puudub või on nega- 
tiivne. Analüüsitavad ruumilised struktuurid pole üksüheselt võrreldavad reaalse 
füüsilise ruumiga, vaid tegemist on indiviidide subjektiivselt tajutud arusaamadega 
maailmast ehk mõtteliste kaartidega. Selliselt ei peegelda ka erinevate maade posit- 
sioon MDS-analüüsis mitte nende füüsilisi kaugusi, vaid viise, kuidas inimesed neid 
maid oma kogemustele tuginedes tajuvad. Näiteks paiknevad Soome ja Venemaa 
maakaardil Eestile, aga ka üksteisele füüsiliselt lähedal. Meie isiklikes tajudes võivad 
neil riikidel olla aga väga erinevad tähendused ning seetõttu paiknevad nad MDSi 
ruumis erinevalt. Seega, kui maakaardil on Soome ja Venemaa naaberriigid, siis 
meie mõttelisel kaardil võivad need paikneda eri maailmajagudes. 

Alljärgnevas analüüsis keskendume eesti- ja venekeelse elanikkonna ruumilise 
taju struktuuride võrdlusele, vaadeldes täpsemalt venekeelse elanikkonna ruumitaju 
vanuselisi ja piirkondlikke eripärasid. 


EESTI- JA VENEKEELSETE ELANIKE RUUMITAJU. Joonisel 6.2.2 esitatud tulemustest 
nähtub, et maade läheduse ja kauguse taju poolest eristub eesti- ja venekeelsete 
vastajate hulgas kõige sarnasemalt nn postsovetlik kontinent ehk joonisel märgi- 
tud III veerand. Mõlema keelerühma jaoks paigutuvad siia sarnaselt Valgevene ja 
Ukraina (lisaks Rootsile on nimetatud maad ainukesed, mis paiknevad eesti- ja 
venekeelse elanikkonna ruumilises tajus sarnaselt). Kui eestikeelsed elanikud taju- 
vad nimetatud maadega sarnaselt ka Venemaad, siis venekeelse elanikkonna jaoks 
on sarnase tähendusega pigem Läti. Nii ei pruugi Lätil olla venekeelse elanikkonna 
jaoks otseselt positiivseid, samastumisvõimalusi pakkuvaid tähendusi. Eestlaste 
Venemaaga seotud konnotatsioonid (mineviku ideoloogiliste tähenduste kandjana) 
on varasemate uuringute tulemustega (Masso, 2011) võrreldes olnud eri aastatel 
suhteliselt püsivad. Kui venekeelne elanikkond tajub Lätit sarnasena teiste post- 
kommunistlike riikidega, siis eestlaste jaoks on Läti positsioon ruumitajus sarnane 
Saksamaa ja Prantsusmaa positsiooniga venekeelsete vastajate jaoks (vt joonisel 

Joonis 6.2.2. Tajutud kultuuriliste distantside struktuur 
eesti- ja venekeelses elanikkonnas 2011 


BelUkr – Valgevene, Ukraina GB – Suurbritannia LAT – Läti USA – Ameerika Ühendriigid 
FIN – Soome GER – Saksamaa RUS – Venemaa 
FRA – Prantsusmaa LatAm – Ladina-Ameerika SWE – Rootsi 
@ Eestikeelsed vastajad 1,0 7 
@ Venekeelsed vastajad | 
М меегапа | l veerand 
GB| 
ө 
USA 051 
T FIN GB 
е е LatAm 
T GER г 
| • FIN 
FRA 
LatAm • SWE 
ө ә SWE 
| + + + + + + + + + + + + + + © + + + Џ 
-1,0 5 LAT 0,5 USA 1,0 
e + ө 
FRA 
T ө 
СЕВ LAT 
BelUkr BelUkr ost © • 
• , 
RUS | 
• ne 
lll veerand T || veerand 


II veerand) – tegemist on riikidega, millega on mõningased kokkupuutepunktid 
olemas, kuid seosed pole kuigi tihedad. 

Eestikeelsed elanikud on suhteliselt sarnaselt ja enda jaoks lähedasena tajunud 
Saksamaad, Rootsit ja Soomet (vt joonisel I veerand), venekeelse elanikkonna jaoks 
on ruumilises tajus suhteliselt sarnase positsiooniga ja tähendusega (ehk samas 


541 


VI OSA. ÜHISKONNA SIDUSUS 


I veerandis või selle lähedal) Suurbritannia ja USA (aga ka Ladina-Ameerika). 
Selline suhteliselt erinevate maade paiknemine samas veerandis MDSi joonisel 
annab tunnistust eesti- ja venekeelsete elanike suhteliselt erinevast ruumitajust: kui 
eestlaste ruumilise taju struktuurides on jätkuvalt olulised kultuurilis-ajaloolised 
sidemed (st Soome, Rootsi ja Saksamaaga seotud ajalooline ja kultuuriline mälu), siis 
venekeelne elanikkond võib lähtuda mõnevõrra enam (keelelistest) võimusuhetest 
(s.t USA ja Inglismaa kui lingua franca esindajad). 

Maad, mis paigutuvad MDSi ruumis IV veerandisse, väljendavad ruumitajus 
teatud regionaalset mõõdet – venekeelne elanikkond tajub Venemaad ja Soomet 
enda jaoks suhteliselt sarnaselt lähedasena. Sellised ruumilise taju struktuurid võivad 
tunnistust anda venekeelse elanikkonna hulgas kujunevast kultuurilisest enesemää- 
ratlusest, kus slaavi ning soome-ugri kultuurilised referentsid (tuginedes isiklikele 
kokkupuudetele) eksisteerivad suhteliselt rahumeelselt üksteise kõrval. Soome ja 
Venemaa lähedus mitmedimensionaalses ruumis võib olla selgitatav nendes riikides 
oleva arvuka (Eesti) venekeelse diasporaa ning sellega seotud isiklike võrgustikega. 
Sealjuures on Soome olnud venekeelse elanikkonna jaoks Venemaa jt nõukogulikku 
päritolu riikide (Ukraina, Valgevene) kõrval oluline väljarände sihtriik. Arvestamata 
ei saa jätta ka Soome ja Venemaa koostööle ja heade suhetele orienteeritud naabrus- 
poliitikat. Eestlaste jaoks paigutuvad samasse veerandisse USA (aga ka Suurbritannia, 
Ladina-Ameerika ja Prantsusmaa), mis on eestlastele oluline piirkond vahendatud 
meediarepresentatsioonide kaudu, aga ka isiklike kogemuste põhjal (olnud oluline 
väljarände riik, kontaktid väliseestlastega jms). 


VENEKEELSE ELANIKKONNA PÕLVKONDLIK RUUMITAJU. Joonisel 6.2.3 on samal 
viisil analüüsitud venekeelse elanikkonna ruumitaju, keskendudes põlvkondlikele 
eripäradele. Joonisel esitatud tulemustest ilmnevad teatud põlvkondliku ruumitaju 
mustrid venekeelse elanikkonna hulgas. 

Kõige nooremal rühmal ehk 15—29-aastastel eristuvad MDSi ruumis ja seega 
mentaalses ruumitajus järgmised maade rühmad: postsovetlikud maad (joonisel 
IV veerand ehk Venemaa, suhteliselt lähedal ka Läti, Valgevene ja Ukraina), Põhja- 
maad (III veerand ehk Soome ja Rootsi) ning geograafiliselt kaugemal paiknevad 
ja Kesk-Euroopa maad (1 veerand Suurbritannia, Ladina-Ameerika ja Prantsusmaa 
ning II veerand USA ja Saksamaa). Need tulemused näitavad, et võrreldes teiste 
vanuserühmadega on noorema vanuserühma ruumitajus eripärane eelkõige selgelt 
eristuv Põhjamaade dimensioon, mis on arvatavasti omandatud eelkõige sotsiali- 
seerumise käigus ning territoriaalse ja kultuurilise samastumise kaudu Eesti kui 
Põhjamaadega mitmekülgselt seotud riigiga. 

Joonis 6.2.3. Tajutud ruumiliste kauguste struktuur venekeelse elanikkonna 


vanuserühmades 2011 
BelUkr – Valgevene, Ukraina GB – Suurbritannia LAT – Läti USA – Ameerika Ühendriigid 
FIN — Soome GER – Saksamaa RUS – Venemaa 
FRA – Prantsusmaa LatAm – Ladina-Ameerika SWE - Rootsi 

Teisel vaadeldud vanuserühmal ehk 30—44-aastastel eristuvad ruumitajus järg- 
mised piirkonnad: siirdeperioodil olulised referentsmaad (II veerand joonisel ehk 
Venemaa, Saksamaa, Soome), postsovetlikud riigid (I veerand ehk Valgevene, Läti), 
keelelised ja kultuurilised hegemooniad (III veerandis paiknevad USA, Suurbritan- 
nia) ning Kesk-Euroopa ja geograafiliselt kaugemal asetsevad riigid (TV veerand 

ehk Ladina-Ameerika, Saksamaa, Prantsusmaa). Sellist Kesk-Euroopa riikide mar- 
ginaalsust ning positsioneerimist sarnaselt teiste geograafiliselt kaugete riikidega 
(millega omatakse ka vähe isiklikke kokkupuuteid) väljendavad oma ruumitajus ka 
teised analüüsitud vanuserühmad. Samas on 30-44-aastastele olnud teiste vanuse- 
rühmadega võrreldes iseloomulik, et mentaalses tajus kajastuvad selgelt 1990. aastate 
alguses olulised olnud ruumistruktuurid (s.t mainitud II veerand, Venemaa, Saksa- 
maa ja Soome), mis lubab oletada, et sellele põlvkonnale on iseloomulikud teatud 
personaalne aeglustus ruumisuhete mõtestamisel. 

Kolmas vanuserühm ehk 45-59-aastased on eri maade läheduse ja kauguse taju 
põhjal väljendanud järgnevaid eristuvate maade rühmi: kultuuriliselt ja georaafiliselt 
olulised postsovetlikud maad (joonisel IV veerand, Venemaa, Läti), regionaalselt 
suhteliselt lähedased ning ajalooliselt Eestiga seotud (või sarnase ajalooga) riigid 
(Ш veerand ehk Soome, Valgevene ja Ukraina, ава ka joonisel neile riikidele suhte- 
liselt lähedal paiknev Rootsi) ning geograafiliselt kauged ja Kesk-Euroopa riigid (I ja 
II veerand ehk Saksamaa, Suurbritannia, Ladina-Ameerika, USA, Prantsusmaa). 
Võib öelda, et see vanuserühm on eri maade positsioneerimises, erinevalt teistest 
vanuserühmadest, lähtunud mõnevõrra enam teatud regionaalsest ning ajaloolise 
ühisosa mõõtmest. 

Vanimal ehk 60-74-aastaste vanuserühmal eristuvad ruumilises tajus sarnaselt 
45-59-aastaste rühmaga kultuuriliselt lähedased postsovetlikud maad (Venemaa ја 
Läti, vt joonisel II veerand), teisesed geograafiliselt lähedased ja ajalooliselt olulised 
maad (Valgevene, Ukraina, Soome ehk IV veerand) ning suhteliselt eraldi, kuid 
üksteisest hajali paiknevad Kesk-Euroopa ja geograafiliselt kaugemad maad. Võrrel- 
des teiste vanuserühmadega on vanima põlvkonna ruumitajule iseloomulik selge 
Venemaa eristumine (eraldi paiknemine joonisel); sellise positsioneerimise poolest 
on rühm mõnevõrra sarnane 30—44-aastastega ehk nn üleminekupõlvkonnaga (kes 
on isiklikult kogenud nii Eesti iseseisvusele eelnevat aega kui ka üleminekut ühest 
riigikorrast teise). Arvatavalt võib vanema põlvkonna sellise ruumilise positsio- 
neerimise aluseks olla pikem isiklik kogemus erinevate riigikordadega, mistõttu 
Venemaa eristumine annab tunnistust, et see põlvkond on ajaloolise mälu kandja. 
See-eest 30—44-aastaste puhul võib Venemaa mõningane eristumine üldises ruu- 
mitajus tuleneda isikliku NLi ja Eesti Vabariigi kogemuse võrdlemisest ning olla 
selgitatav Venemaa kui selge referentsriigi eristumisega. 


VENEKEELSE ELANIKKONNA RUUMITAJU PIIRKONDLIKUD ERIPÄRAD. Sarnaselt 


vanusega analüüsime venekeelse elanikkonna ruumitaju erisusi lähtuvalt elukohast. 
Analüüsis eeldame, tuginedes varasematele uuringutele, et füüsiline paiknemine ning 

Joonis 6.2.4. Kultuuriliste distantside struktuur venekeelse elanikkonna 


elukoha lõikes 2011 


BelUkr – Valgevene, Ukraina GB – Suurbritannia LAT – Läti USA – Ameerika Ühendriigid 

eelkõige sellest tulenev igapäevane etnolingvistiline ja sotsiaalmajanduslik keskkond 
võib olla oluline sotsialiseerija ja seeläbi toimunud (ühiskondlike, hariduslike jms) 
muutuste tõlgendamise üks võimalikke lähtepositsioone. Joonisel 6.2.4 on esitatud 
MDS-meetodi abil ruumilise taju struktuurid kolme piirkonna, Tallinna, Ida-Viru- 


maa ja muu Eesti kohta. 

Tallinn esindab käesolevas analüüsis kakskeelse ehk eesti- ja venekeelse igapäe- 
vase olmekeskkonnaga piirkonda. Tallinnas elava venekeelse elanikkonna ruumili- 
ses tajus eristuvad ehk paiknevad MDSi ruumis eraldi järgmised piirkonnad: post- 
sovetlikud riigid (II veerandis paiknevad Läti, Valgevene, Ukraina), Venemaa ja 
Põhjamaade ruum (1 veerand, Soome, Rootsi) ning ülejäänud riigid ehk geograafili- 
selt kauged ja Kesk-Euroopa riigid. Sellele rühmale ehk kakskeelses ja sotsiaalmajan- 
duslikus mõttes mitmekesisemate võimalustega keskkonnas elavatele eestivenelastele 
on teistega võrreldes iseloomulik avar ruumitaju, mida väljendab MDSi joonisel 
suhteliselt suur maade paiknemise ulatus. Rühmale iseloomulik Põhjamaade ning 
Venemaa tajumine suhteliselt eraldiseisva ruumina on selgitatav Tallinna geograa- 
filise lähedusega Põhjamaadele, mida paljud transpordivõimalused võimendavad, 
samuti Vene kultuuriruumi kohaloleku kaudu (reaalse igapäevase võrgustiku või 
meedia vahendatud kontaktide tõttu). Teise eripärase joonena iseloomustab Tallin- 
nas elavat rühma Valgevene ja Ukraina paiknemine MDSi ruumis suhteliselt eraldi 
ning olulisel positsioonil, mis võib tuleneda isiklikest kontaktidest nende riikidega. 

Teisele analüüsitavale rühmale ehk Ida-Virumaal elavatele eestivenelastele on 
iseloomulik elamine domineerivalt homogeenses venekeelses igapäevases olmekesk- 
konnas. Selle rühma ruumitajule on võrreldes Tallinna ja ülejäänud Eestiga kõige 
iseloomulikum Venemaa eristumine teistest riikidest (paikneb eraldi IV veerandis), 
mida võib selgitada nii piirkonna keelelise dominandi kui ka tihedate isiklike ja 
meedia vahendatud Venemaa-kontaktidega. Eraldiseisva referentsi ruumilises tajus 
moodustavad ka postsovetlikud riigid (Läti, Valgevene ja Ukraina) ning Soome 
(paiknevad koos III veerandis). Viimane väljendab oletatavalt seost nendes riikides 
oleva suurearvulise etnilise diasporaa ja isiklike võrgustikega; samuti võib sellise geo- 
graafilise mõõtme eristumine (s.t nende riikide Venemaast kui vahetust piiriülesest 
riigist eraldi paiknemine) anda tunnistust teatud regionaalse mõõtme olemasolust 
idavirulaste ruumitajus – ümbritseva ruumi tajumine Venemaa-Soome teljest kui 
naaberriikidest tulenevalt. Ka kvalitatiivuuringud (Soll, Salvet ja Masso, 2014) on 
näidanud regionaalse identiteedi esilekerkimist etnokultuuriliste jt sotsiaalsete iden- 
titeetide kõrval. Ülejäänud riigid ehk geograafiliselt kauged ja Kesk-Euroopa riigid 
paiknevad suhteliselt hajusalt ning selgelt eraldiseisvaid rühmi moodustamata I ja 
II veerandis. 

Kolmas rühm ehk muudes Eesti piirkondades elavate venekeelsete elanike iga- 
päevane olmekeskkond on eelduslikult valdavalt eestikeelne. Joonisel 6.2.4 esitatud 
MDS-analüüsist nähtub selle rühma teatud sarnasus eelnevalt analüüsitud tallin- 
laste rühmaga. Sarnaselt tallinlastega nähakse Venemaad Soomega suhteliselt sar- 
naselt (IV veerand joonisel). Samuti eristuvad pealinlaste ruumitajuga sarnaselt 

eraldi struktuurina postsovetlikud maad (Läti, Valgevene, Ukraina, III veerandis) 
ning ülejäänud geograafiliselt kaugemad ja Kesk-Euroopa riigid (1 ja II veerand). 
Võrreldes teistes piirkondades elavate eestivenelastega on sellele rühmale iseloomu- 
lik ruumilise taju mõnevõrra väiksem ulatus (maad paiknevad joonisel mõnevõrra 
kompaktsemalt). 


6.2.5. VÄLJARÄNDEKAVATSUSED 


Viimase aspektina eesti- ja venekeelse elanikkonna ruumisuhetes analüüsime Eestist 
väljarände kavatsusi. Varasemad väljarännet puudutavad analüüsid (Krusell, 2013; 
Tarum, 2014) on Eesti puhul käsitlenud peamiselt tööealise elanikkonna väljarännet 
ja selle potentsiaali. Need on mh näidanud, et majanduskriisi järel on välismaal 
töötada soovivate eestlaste ja mitte-eestlaste osakaal olnud suhteliselt ühesugune 
(v.a noorte seas, kus mitte-eestlastest noored on välismaal töötamisest enam huvi- 
tatud), ent samas on eestlaste ettevalmistus välismaale tööle asumiseks olnud parem 
(Tarum, 2014). Samuti on uuritud hariduse omandamisega seotud rände motivat- 
siooni õpilaste seas, kus uurimused on näidanud venekeelsete õpilaste suuremat 
huvi välismaal õppimise vastu (Mägi ja Nestor, 2012; Pungas, Täht, Realo ja Tamm- 
aru, 2015). Käesolevas analüüsis vaatleme kogu eesti- ja venekeelset elanikkonda, 
pöörates samas tähelepanu ka vanuselistele ja piirkondlikele erisustele. Eeldame, et 
väljarändekavatsused pole vaid n-ö ratsionaalselt motiveeritud, vaid väljendavad 
üldisemalt ühiskondlikku seotust ja muutustega kohanemist. 

Sarnaselt varasemate uuringutega näitavad ka meie uuringu tulemused, et vene- 
keelses elanikkonnas on väljarändesooviga elanike osakaal mõnevõrra suurem kui 
eestikeelses elanikkonnas, ehkki erinevused on ajas pigem vähenenud (vt tabel 
6.2.5). Kindel püsivalt mujale asumise soov on 4%-1 eestikeelsetest ja 7%-l venekeel- 
setest elanikest. Tervikuna on ühel või teisel viisil väljarändele mõelnud aga 42% 
eestikeelsetest ja 48% venekeelsetest elanikest. Suurima osa nendest moodustavad 
aga mõlemas rahvusrühmas nn ebakindla kavatsusega inimesed (,,Ei oska praegu 
öelda, kunagi võib-olla“). Võrdlus 2011. aastaga näitab, et Eestist mujale elama asuda 
soovijate osakaal on nii eesti- kui ka venekeelses elanikkonnas 2014. aastal pigem 
vähenenud. Sealjuures on eestikeelse elanikkonna hulgas väljarändele mõtlejate 
seas vähenenud eeskätt nende osakaal, kes on kaalunud mõneks ajaks, ent mitte 
alatiseks Eestist lahkuda. Venekeelses elanikkonnas puudutab suurem muutus just 
kindlalt ja püsivalt lahkuda soovijate osakaalu vähenemist. Tervikuna osutavad eesti- 
ja venekeelse elanikkonna väljarändekavatsustes ilmnevad muutused aga etniliste 
erinevuste vähenemisele. 

Tabel 6.2.5. Väljarändekavatsused eesti- ja venekeelses elanikkonnas 
2011 ja 2014 


% eesti- ja venekeelsetest vastajatest 


2011 2014 

Eesti | Мепе Eesti Vene 
Tahaksin päriselt ära minna 5 | 13 4 7 
Mõneks ajaks küll, aga mitte päriselt 23 | 12 14 10 
Ei oska praegu öelda, kunagi võib-olla 21 | 32 24 32 
Kindlasti mitte 51 | 42 58 52 
Crameri V (p<0,001) 0,218 0,106 


Tabel 6.2.6 Väljarändekavatsused eesti- ja venekeelse elanikkonna 
vanuserühmades 2014 


% eesti- ja venekeelsete vastajate vanuserühmast; р<о,оот. 
Eestikeelsed vastajad – Crameri V = 0,322; venekeelsed vastajad – Crameri V = 0,293 


Tahaksin päriselt Mõneks ajaks küll, | Ei oska praegu öelda, 
ära minna aga mitte päriselt kunagi võib-olla Kindlasti mitte 
Eesti Vene Eesti Vene Eesti Vene Eesti Vene 
15-19 21 1 15 33 39 41 24 15 
20-29 6 20 30 16 42 48 22 16 
30-44 5 1 13 14 35 46 47 30 
45-54 3 5 17 7 18 36 63 53 
55-64 1 1 7 14 23 80 68 
65-74 1 4 4 6 7 17 87 74 
75-79 о о 8 о 2 16 91 82 


Tabel 6.2.6 näitab väljarände soove mõlemas keelerühmas vanuse vaates. Sellest 
nähtub, et mõlemas keelerühmas on väljarände soovid vanuseti suhteliselt sarna- 
selt diferentseeritud. Kuigi ühes varasemas kvalitatiivses uuringus (Masso, Kello ja 
Jakobson, 2013) väljendasid venekeelsed noored suhteliselt sageli väljarände soove, 
siis käesolev analüüs sellist tendentsi otseselt ei kinnita: eestikeelsete 15—29-aastaste 
noorte hulgas on päriselt Eestist lahkuda soovijaid isegi mõnevõrra enam. 

Teine varasem uuring (Soll, Salvet ja Masso, 2015) on näidanud väljarände moti- 
vatsioonide diferentseeritust venekeelsete noorte hulgas tulenevalt etnokultuurili- 
sest enesemääratlusest. Pikemas perspektiivis tulevikusoovidest rääkides pidasid 
nimetatud uuringus kõik abituriendid võimalikuks Eestist lahkumist, seda nii kindla 
etnokultuurilise vene identiteedi, ebakindla eesti-vene-identiteedi kui ka ambi- 
valentsete, etnokultuurilisele identiteedile alternatiivsete sotsiaalsete identiteetidega 

Joonis 6.2.5. Väljarändekavatsuse põhjused eesti- ja venekeelses elanikkonnas 
2014 
% nendest, kes kavatsevad päriselt või mõneks ajaks Eestist ära minna 


64 Eestikeelsed vastajad 


Soov saada suuremat palka с 


Venekeelsed vastajad 


Soov oma silmaringi avardada, 61 
saada uusi kogemusi 35 


56 


Parem elukvaliteet välisriigis 54 


Oskan keeli ja 48 
tuleksin seal eluga toime 31 


Olen seal käinud, 43 
mulle meeldiks seal elada 41 


Mul on seal lähedased, 49 
sõbrad, sugulased, tuttavad 43 


Seal on ilus loodus ja hea kliima 


Olen Eesti elus pettunud, 29 
tahan lihtsalt ära minna 33 


Soov saada erialast tööd 


Soov saada töökohta, 26 
tööpuudus Eestis 31 


Soov ennast erialaselt täiendada, 23 
omandada haridust 26 


Olen Eesti inimestes pettunud 16 
(ebasõbralikkus, sallimatus, kadedus jms) 16 


Isiklikud/perekondlikud põhjused 
Soov tagada lastele parem haridus 


Stabiilsem geopoliitiline olukord 10 
välisriigis 14 


noorte hulgas. Samas erinesid väljarändesoovid identiteedirühmiti oluliselt lühe- 
mast perspektiivist rääkides — Eestist lahkumise soovi väljendasid eelkõige vene 
etnokultuurilise enesemääratlusega noored (ennekõike soov lahkuda Venemaale), 

samal ajal eesti-vene kaksikidentiteediga noored eelistasid lähiajal jääda õppima 
või tööle Eestisse. 

Ühtlasi hakkab käesolevas analüüsis silma, et kui eestikeelses elanikkonnas on 
venekeelsete elanikega võrreldes suhteliselt enam neid, kes kindlasti mujale elama 
asuda ei kavatse, siis venekeelses elanikkonnas on seevastu enam neid, kes ei välista 
lahkumist ja peavad seda tulevikus võimalikuks (,,Ei oska praegu öelda, kunagi võib- 
olla”). Sellises hoiakulises erinevuses võib väljarändekavatsuste taga näha eesti- ja 
venekeelse elanikkonna erinevat Eesti ühiskonnaga suhestumist, kus venekeelsed 
elanikud väljendavad ebakindlamat ning eestikeelsed elanikud püsivamat ja kind- 
lamat seotust Eestiga. 

Vaadates Eestist välismaale lahkumise ajendeid (vt joonis 6.2.5), siis mõlemas 
elanikkonnarühmas on sagedamini nimetatud pohjusteks'*! kõrgemat palka ja pare- 
mat elukvaliteeti, mida tõid nii eesti- kui ka venekeelses elanikkonnas välja enam 
kui pooled Eestist päriselt või mõneks ajaks lahkuda kavatsejatest. Samas nimetas 
töö puudumist põhjusena oluliselt väiksem osa, vastavalt 26% eestikeelsetest ja 31% 
venekeelsetest elanikest. Soovi leida erialast tööd märkis 26% eestikeelsetest ja 18% 
venekeelsetest elanikest. 

Ühe peamise väljarände põhjusena eristub eestlaste puhul soov avardada oma 
silmaringi ja saada uusi kogemusi, mida tõi välja koguni 61%; samas venekeelsetest 
elanikest mainis seda 35% (Crameri V= 0,239; p<0,001). Kitsamas mõttes erialase 
enesetäiendamise ja hariduse omandamise soovi märkis samal ajal umbes veerand 
ehk oluliselt väiksem osa eestikeelsetest ja venekeelsetest elanikest. Sellist erinevust 
väljarändesoovides keelerühmade kaupa on näidanud ka varasemad uuringud (Lau- 
ristin jt, 2012), mille järgi venekeelsed elanikud on väljendanud eelkõige ilmajäetu- 
sega seotud väljarände motivatsioone, samal ajal kui eestikeelsetele on olulisemad 
olnud eneseteostuslikud põhjendused. 

Eeltoodud põhjuste kõrval on mõlemas elanikkonnarühmas sagedamini välja- 
toodud asjaoludeks ka vahetud kokkupuuted teiste riikidega („Olen käinud, meel- 
diks seal elada“) ning personaalse võrgustiku olemasolu (sõbrad-tuttavad ja sugu- 
lased), mida nimetas u 40% nii eesti- kui ka venekeelsetest elanikest. Kindlus mujal 
hakkama saada (,,Oskan keelt, tuleksin seal toime“) on sagedamini ajendiks eestlaste 
jaoks, seda on maininud vastavalt 48% eestikeelsetest ja 32% venekeelsetest elanikest 
(Crameri V = 0,151; p<0,05). 


[8] Väljarändepõhjuste puhul said vastajad empiirilises uuringus märkida kõik vastusevarian- 
did, mis nende puhul kehtisid. 

Nn tõmbejõudude kõrval on välja- Tabel 6.2.7. Eelistatud väljaränderiigid 
rände üheks nn tõukejõuks pettumine eesti- ja venekeelses elanikkonnas 
Eesti elus, mida nimetas põhjusena 29% 2974 
eestikeelsetest ja 33% venekeelsetest ela- Maade järjestus, sulgudes % 


nikest. Konkreetsemalt Eesti inimestes | Eelistatud väljaränderiigid Eesti | Vene 
pettumist toodi välja oluliselt harvem | Soome 1.(41) | 1. (36) 
(nimetanud 16% eesti- ja venekeelsest USA 2. (23) | 9:(6) 
elanikkonnast). Rootsi Е ЕЈ 
s : z ЛЕ Ні і А .(8 
Uheks oluliseks erinevuseks eesti- ja Брзата 409) | 7.8) 
i Ki Inglismaa 5. (16) 3. (17) 
venekeelse elanikkonna motiivides on | Norra sü | 356) 
laste tuleviku kindlustamine. Venekeel- таапі 7.(9) | 16.(3) 
setest elanikest sidus oma väljarände- | Prantsusmaa 7:09) 8.) 
kavatsuse sooviga tagada oma lastele ^vstraalia 9:46). | 13-44) 
A . Tadzikistan 10. (4) 
parem haridus 36%, samas eestikeelse- aali 
À : aalia 11. (3) 5. (13) 
test elanikest 14% (Crameri V = 0,246; | Austria 6) 
р<0,001). Erisus illustreerib ruumilise | Küpros 11. (3) 
ja sotsiaalse mobiilsuse seotust, kus eba- | Portugal 14. (2) 
kindlus järeltuleva põlvkonna hariduse —_Uus-Meremaa 14- (2) 
Sa : 5 õi Venemaa 14. (2) 2. (26) 
kui ühe olulisema sotsiaalset mobiilsust 
ри . о. Saksamaa 6. (11) 
mõjutava teguri suhtes suurendab välja- | Valgevene 2. (6) 
rändekavatsuse kujul piiriülese liikuvuse Leedu 12. (5) 
tõenäosust. Võrdsete haridusvõimaluste Капада 13. (4) 
puudumise tajumist venekeelses elanik- 755 13: (4) 
Belgia 16. (3) 


konnas, eeskätt kõrghariduses, on näi- 
danud ka integratsioonimonitooringu 
tulemused (Kallas jt, 2015). 

Kui kõrvutada käesoleva uuringu tulemusi 2011. aastal läbiviidud Eesti ühiskonna 
integratsioonimonitooringu tulemustega (Lauristin jt, 2012), kus samal viisil vaa- 
deldi väljarände kavatsusi ja põhjuseid, siis ilmneb, et nii eesti- kui ka venekeelsete 
elanike seas on kasvanud nende osakaal, kes tunnevad kindlust välismaal hakka- 
mise saamise suhtes, tuginevad oma varasematele välismaal käimise kogemustele ja 
välismaal olevale lähivõrgustikule. Samal ajal on põhjustena mõnevõrra vähenenud 
töö puudumine Eestis ning soov end erialaselt täiendada. Samas eestlaste seas on 
just erialase töö leidmise soov põhjusena kasvanud. Eestis pettunute osakaal on 
kasvanud mõnevõrra venekeelsete elanike seas. 

Enim eelistatud väljarände sihtriigiks päriselt Eestist lahkuda soovivate eesti- ja 
venekeelsete elanike jaoks!” on Soome, mis on ka ühtlasi suurim väljaränderiik (Tiit, 
2015). Sagedamini mainitud riikideks eestikeelses elanikkonnas osutusid veel USA, 
Rootsi, Hispaania, Inglismaa, Norra, Taani, Prantsusmaa ja Austraalia. Venekeelses 
elanikkonnas osutus Soome järel enim eelistatud väljaränderiigiks Venemaa. Sage- 
damini toodi venekeelses elanikkonnas välja veel Põhja-Euroopa riike (Inglismaa, 
Rootsi, Norra) ning suuremaid Kesk- (Saksamaa, Prantsusmaa) ja Lõuna-Euroopa 
riike (Itaalia, Hispaania). 

Tulemustest on näha, et väljaränderiikide eelistused on selgelt seotud eesti- ja 
venekeelse elanikkonna ruumiliste kontaktide ja sidemetega (vt eespool). 


6.2.6. KOKKUVÕTE 


Analüüsisime peatükis Eesti elanike Eesti-siseses ja piiriüleses mobiilsuses, ruumilis- 
tes kontaktides ja ruumilises tajus ilmnevaid etnilisi erinevusi ning nende erinevuste 
dünaamikat ühiskondlike muutuste kontekstis. 

Analüüsi tulemustest näeme, et eesti- ja venekeelsete elanike individuaalsed ruu- 
milised kogemused eristuvad nii geograafiliste kontaktide, ruumiliste praktikate kui 
ka ümbritseva ruumi tajumise mõttes. Eestikeelsete elanike Eesti-sisene ja piiri- 
ülene nn kogemuslik ruum on geograafilistelt kontaktidelt märksa mitmekesisem 
kui venekeelsel elanikkonnal, kelle piirisisesed ja -ülesed kontaktid on suhteliselt 
ühekülgsemad. Venekeelse elanikkonna Eesti-sisesed kontaktid on paljuski elukoha- 
kesksed. Tulenevalt venekeelse elanikkonna ruumilisest koondumisest teatud Eesti 
piirkondadesse ja linnadesse tähendab see, tuginedes meie läbiviidud analüüsile, 
ühtlasi geograafilises mõttes n-ö kokkusurutumat kogemuslikku ruumi. Samas on 
oluline välja tuua, et venekeelsete elanike Eesti-sisesed ruumilised kontaktid on ana- 
lüüsis vaadeldaval perioodil teatud linnade ja piirkondade näitel siiski mõnevõrra 
mitmekesistunud. Sarnaselt eristuvad venekeelse elanikkonna piiriülestes kontak- 
tides riigid, millega inimesi seob ajalooline päritolu, keelelis-kultuuriline lähedus ja 
isiklikud võrgustikud. Eestikeelsete elanike piiriülene mobiilsus on oma põhjustelt 


[9] Uuringus said vastajad, kes kavatsevad päriselt Eestist lahkuda, nimetada kaks välja- 
ränderiigi eelistust. Riikide valik ei olnud sealjuures vastajale ette antud. Analüüsis on vaadel- 
dud koos esimesena ja teisena märgitud eelistust. Tulemuste tõlgendamisel tuleb arvestada, 
et Eestist päriselt lahkuda kavatsevate inimeste hulk eesti- ja venekeelses elanikkonnas oli 
suhteliselt väike ning võimaldab seetõttu teha järeldusi pigem konkreetsete vastajate, mitte 
elanikkonnarühma kohta laiemalt. 

ja laadilt mitmekülgsem, seostudes sagedamini erinevate igapäevaste praktikatega 
(sh näiteks töö, hariduse, vaba aja ja meelelahutusega seotud praktikad). Venekeel- 
sete elanike piiriülene mobiilsus on seevastu sagedamini seotud isiklike etniliste 
võrgustikega (sõprade-sugulaste külastamine) ja harvemini muude võimalike põh- 
justega. Need aspektid osutavad eestikeelsete elanike tervikuna mitmekülgsemale 
ја ulatuslikumale isiklikule ruumilisele kogemusele ning selles mõttes suuremale 
mobiilsuskapitalile võrreldes venekeelsete elanikega. 

Ruumitaju struktuuride analüüs näitas, et venekeelne elanikkond on sisemiselt 
eristunud piirkondliku kuuluvuse ja sellest tuleneva erineva sotsiokultuurilise kon- 
teksti alusel. Venekeelse igapäevase olmekeskkonnaga idavirulaste ruumitajus eris- 
tub selgelt regionaalne mõõde (üksikute lähiriikide – Soome, Venemaa – eristumine 
referentsidena ruumitajus). Põhjamaade kui olulise ruumilise referentsi eristumine 
Tallinna venekeelse elanikkonna ruumitajus võib olla selgitatav mh vanuse kaudu: 
nimetatud mõõde on olulisem venekeelse elanikkonna noorimale vanuserühmale. 
Teatud personaalsest aegruumilistest kogemustest tulenevalt eristuvad ka teised 
vanuserühmad venekeelse elanikkonna hulgas: 30—44-aastased kasutavad oma olu- 
lisima sotsialiseerumisperioodi ehk 1990ndate alguse põhilisi ruumilisi referentse 
(Venemaa, Soome, Saksamaa), 45—54-aastastele on olulised regionaalse ja ajaloolise 
ühisosaga riigid (nt Soome, Rootsi, endised NLi riigid) ning 60—74-aastastel eristub 
selgelt teatud ajaloolise mälu dimensioon (Venemaa selge eristumine referentsriigina 
ruumilises tajus). 

Eesti- ja venekeelse elanikkonna ruumisuhete dünaamika põhjal võib üldistavalt 
tõdeda, et ehkki liikuvusega seotud muutused on eesti- ja venekeelses elanikkonnas 
üldjuhul samasuunalised ning venekeelse elanikkonna puhul kohati isegi suurema 
ulatusega, ei saa rääkida etniliste erinevuste kadumisest. Pigem on need säilinud, 
kuigi teatud määral tasandunud. Kui võrrelda piiriülese liikumise võimalustes toimu- 
nud muutuste tajumist 2014. aastal Euroopa Liiduga liitumisele ja Schengeni viisa- 
ruumi rakendumisele eelnenud 2002. aastaga, on piiriüleste personaalsete liikumis- 
võimaluste kasvu tunnetavate venekeelsete elanike osakaal peaaegu kahekordistunud 
ning samas liikumisvõimaluse vähenemist märkinud venekeelsete vastajate osakaal 
ligi neli korda vähenenud. Sellele vaatamata on eestikeelses elanikkonnas võrreldes 
venekeelsete vastajatega ikkagi suhteliselt rohkem neid, kelle arvates nende isiklikud 
piiriülese mobiilsuse võimalused on aja jooksul kasvanud. Samuti on säilinud selged 
etnilised erinevused Eesti-sisese ruumilise kogemuse struktuuris, olgugi et nn koge- 
muslik geograafiline ruum on nii eesti- kui ka venekeelses elanikkonnas kontaktide 
mõttes laienenenud. Eesti- ja venekeelse elanikkonna ruumisuhete dünaamikas ja 
struktuuris kajastub seega rahvusrühmade erinev sotsiokultuuriline lähtepositsioon 

(habitus) ja sellest tulenev erinev kohandumine ühiskonna ruumiliste muutustega. 
Venekeelse elanikkonna keerulisemale kohandumisele osutavad ka eesti-ja vene- 
keelse elanikkonna väljarändekavatsustes ilmnenud erisused, kus venekeelseid ela- 
nikke iseloomustab sõltumata vanusest suhteliselt ebakindlam ja ambivalentsem 
positsioon võimaliku väljarände ja mujale elama asumise ning püsiva Eestisse jää- 
mise võimaluse vahel. 


KASUTATUD KIRJANDUS 


Anderson, B. (2006). Imagined Communities: Reflections on the Origin and Spread of National- 
ism. Revised ed. London & New York: Verso. 

Appadurai, A. (2003). Modernity at Large: Cultural Dimensions of Globalization. Minneapolis: 
University of Minnesota Press. 

Bourdieu, P. (1984). Distinction: A Social Critigue of the Judgement of Taste. Cambridge, Mas- 
sachusetts: Harvard University Press. 

De Haas, H. (2010). The Internal Dynamics of Migration Processes: A Theoretical Inguiry. 
Journal of Ethnic and Migration Studies, 36(10), 1587—1617. 

Ethington, P. J. (2011). The Intellectual Construction of „Social Distance“: Toward a Recovery 
of Georg Simmel’s Social Geometry. Cybergeo. Leitav aadressilt: http://doi.org/10.4000/ 
cybergeo.227. 

Faist, T. (2010). Towards Transnational Studies: World Theories, Transnationalisation and 
Changing Institutions. Journal of Ethnic & Migration Studies, 36(10), 1665-1687. 

Giddens, A. (1984). The Constitution of Society: Outline of the Theory of Structuration. Cam- 
bridge: Polity. 

Gielis, R. (2009). A Global Sense of Migrant Places: Towards a Place Perspective in the Study 
of Migrant Transnationalism. Global Networks, 9 (2), 271-287. 

Greiner, C. ja Sakdapolrak, P. (2013). Translocality: Concepts, Applications and Emerging 
Research Perspectives. Geography Compass, 7(5), 373-384. Leitav aadressilt: http://doi. 
org/10.1111/gec3.12048. 

Guarnizo, L. E. (1997). The Emergence of a Transnational Social Formation and the Mirage of 
Return Migration among Dominican Transmigrants. Identities, 4(2), 281-322. 

Harvey, D. (1994). The Condition of Postmodernity: An Enquiry into the Origins of Cultural 
Change. Cambridge ja Oxford: Blackwell. 

Järv, O., Müürisepp, K., Ahas, R., Derudder, B. ja Witlox, Е (2015). Ethnic Differences in Acti- 
vity Spaces as a Characteristic of Segregation: A Study Based on Mobile Phone Usage in 
Tallinn, Estonia. Urban Studies, 52 (14), 2680-2698. 

Kallas, K. ja Kivistik, K. (2015). Kodakondsus, poliitiline епезетаагапо ја osalus. K. Kallas jt 
(Toim). Eesti ühiskonna integratsiooni monitooring 2015 (lk 6-23).Tallinn: Kultuuriminis- 
teerium, Balti Uuringute Instituut, Tallinna Ülikool, SA Poliitikauuringute Keskus Praxis. 
Leitav aadressilt: http://www.kul.ee/sites/kulminn/files/1peatykk.pdf. 


554 


6.2. EESTI- JA VENEKEELSETE ELANIKE RUUMISUHTED 


Kallas, K., Vetik, R., Kruusvall, Ј., Saar, E., Helemäe, J., Kirss, L., Leppik, C., Seppel, K., Kivistik, K. 
ja Ubakivi-Hadachi, P. (2015). Eesti ühiskonna integratsiooni monitooring 2015. Tallinn: Kul- 
tuuriministeerium, Balti Uuringute Instituut, Tallinna Ülikool, SA Poliitikauuringute Keskus 
Praxis. Leitav aadressilt: http://www.kul.ee/et/eesti-uhiskonna-loimumismonitooring-2015. 

Kalmus, V., Lauristin, M. ja Pruulmann-Vengerfeldt, P. (Toim) (2004). Eesti elavik 21. sajandi 
algul: ülevaade uurimuse Mina. Maailm. Meedia tulemustest. Tartu: Tartu Ülikooli Kirjastus. 

Kaufmann, V., Bergman, M. M. ja Joye, D. (2004). Motility: Mobility as Capital. International 
Journal of Urban and Regional Research, 28(4), 745-756. 

Krusell, 5. (2009). Põlis- ja immigrantrahvastiku positsioonid tööturul. Immigrantrahvastik 
Eestis (1k 63-74). Tallinn: Eesti Statistika. 

Krusell, S. (2013). Eesti elanike töötamine välismaal. Pilte rahvaloendusest (Ik 129-146). Tallinn: 
Eesti Statistika. 

Lauristin, M., Kaal, E., Kirss, L., Kriger, T., Masso, A., Nurmela, K., Seppel, K., Tammaru, T., 
Uus, M., Vihalemm, P ja Vihalemm, T. (2012). Integratsiooni monitooring 2011. Tallinn: Kul- 
tuuriministeerium, TNS Emor, SA Poliitikauuringute Keskus Praxis, Tartu Ülikool. Leitav 
aadressilt: http://www.kul.ee/sites/kulminn/files/kum. integratsiooni monitooring 2011. 
pdf. 

Lefebvre, Н. (1994). The Production of Space. Oxford ja Cambridge: Blackwell. 

Masso, A. ja Soll, M. (2014). Change in Language of Instruction in Russian Medium Schools: 
Multilevel Analysis of Attitudes and Language Proficiency. Journal of Baltic Studies, 45(4), 
517-544. i 

Masso, A., Kello, K. ja Jakobson, V. (2013). Üleminek eestikeelsele gümnaasiumiõppele: vilist- 
laste seisukohtade O-metodoloogiline diskursusanalüüs. Eesti Rakenduslingvistika Ühingu 
Aastaraamat, 9, 161–179. 

Masso, A. (2011). Rethinking of Social Space: Generational and ethnic differences in Estonia. 
Geopolitics, 16(4), 902—925. 

Mau, S. (2010). Social Transnationalism. Lifeworlds Beyond the Nation-State. London ja New 
York: Routledge. 

Mägi, K. (2013). Elukohasegregatsiooni mõju rahvusrühmade rände sihtkohtadele: perioodil 
2000-2010 toimunud Tallinnast väljarände näitel. Magistritöö. Tartu Ülikool, loodus- ja 
tehnoloogiateaduskond, ökoloogia ja maateaduste instituut, geograafia osakond. 

Mägi, E. ja Nestor, M. (2012). Koolilõpetajad ja nende karjäärivalikud. Keskharidusastme 
lõpetajate valikute uuringu lõpparuanne. Tartu: SA Archimedes. 

Pungas, E., Täht, K., Realo, A. ja Tammaru, T. (2015). Does Ethnicity Matter in Intentions to 
Study Abroad? Analysis of High School Students in Estonia. Journal of Ethnic and Migration 
Studies, 41(13), 1-20. 

Scheller, M. ja Urry, J. (2006). The New Mobilities Paradigm. Environment and Planning, 38, 
207-226. 

Silm, S. ja Ahas, R. (2014). Ethnic Differences in Activity Spaces: A Study of Out-of-Home 
Nonemployment Activies with Mobile Phone Data. Annals of the Association of American 
Geographers, 104(3), 542-559. 

Soll, M., Salvet, S. ja Masso, А. (2014). Oppekeele roll Eesti venekeelsete õpilaste etnokultuu- 
rilise identiteedi kujunemisel. Eesti Haridusteaduste Ajakiri, 2, 200-236. 


555 


VI OSA. ÜHISKONNA SIDUSUS 


Soll, M., Salvet, S. ja Masso, A. (2015). Changes in Language Policy in Estonia: Self-Descriptions 
of Russian-Speaking Students. Trames, 19(3), 221–247. 

Tammaru, T. (1999). Venelased Eestis: ränne ja kohanemine. Tallinn: Sisekaitseakadeemia. 

Tammaru, T. ja Kontaly, T. (2011). Selectivity and Destinations of Ethnic Minorities Leaving 
the Main Gateway Cities of Estonia. Population, Space and Place, 17(5), 674-688. 

Tammaru, T., Kumer-Haukanõmm, K. ja Anniste, K. (2010). The Formation and Development 
of the Estonian Diaspora. Journal of Ethnic and Migration Studies, 36(7), 1157-1174. 

Tarum, H. (2014). Eesti tööealise elanikkonna väljarändepotentsiaal aastal 2013. Sotsiaalminis- 
teeriumi toimetised 2. Tallinn: Sotsiaalministeerium. 

Tiit, E-M. (2015). Eesti viimase veerandsaja välisränne. Statistiline hinnang. Rahvastiku areng 
(Ik 56—75). Tallinn: Eesti Statistika. 

Tõnurist, A. (2013). Rahvuskoosseis. Väiksed rahvusrühmad. Pilte rahvaloendusest (lk 43-58). 
Tallinn: Eesti Statistika. 

Vertovec, S. (2004). Trends and Impacts of Migrant Transnationalism. Centre on Migration, 
Policy and Society Working Paper No 3. Oxford: University of Oxford. 


556 


6.3. EESTI VENEKEELSE ELANIKKONNA 
LÕIMUMISE VIISID JA 
MUUTUSTEGA KOHANEMISE PRAKTIKAD 


Triin Vihalemm ja Marianne Leppik 


Käesoleva analüüsi eesmärgiks on mõtestada venekeelse elanikkonna identiteedi- 
orientatsioone ning lõimumist Eesti ühiskonna poliitilise ja majanduseluga. Vaat- 
leme, millised on ideoloogilised ja materiaalsed ühiskondlikud struktuurid, mis 
inimeste igapäevaelu praktikaid kujundavad, ja milliste praktikate kaudu inimesed 
omakorda kehtivaid struktuure kinnistavad või muudavad. Analüüsi aluseks on 
unikaalsed lõimklastrid ehk erinevat laadi ühiskondlikku tegevust iseloomustavate 
tunnuste alusel moodustatud rühmad. Venekeelseid elanikke võrreldakse omavahel, 
mitte terve Eesti elanikkonna kohta moodustatud tunnustega. Küsime, millised 
tegurid ja kuidas venekeelse elanikkonna sees eristumist loovad, ühiskondliku osa- 
luse ja muutustele reageerimise praktikaid polariseerivad, tihendavad või hõren- 
davad, võimalikke pingeid õhutavad või leevendavad. Küsime ka, kuivõrd lõimu- 
mise viis mõjutab inimeste igapäevaelus toimetulekut, õnnetunnet ja elukvaliteeti. 
Analüüsis on vahelduse mõttes kasutatud sõnu ,lõimklastrid“, ,,lõimumismustrid' 
ja »lõimumisviisid“ samatähenduslikena. Analüüs on jaotatud kolme ossa: siirde- 
perioodi kohanemisvajaduse teoreetiline mõtestus, lõimumismustrite ülevaade ning 
lõimumisviiside seosed argielu praktikate ja mentaalsete struktuuridega. 


с 

6.3.1. VENEKEELSE ELANIKKONNA SEISUND JA KOHANEMINE MUUTUSTEGA 


Suurem osa Eesti venekeelsest elanikkonnast"! on siia elama asunud nõukogude 
perioodil (aastatel 1945-1991) ja toonase rändepoliitika tulemusena. 1991. aastal toi- 
munud Eesti vabariigi taasiseseisvumine tõi venekeelsete inimeste jaoks kaasa olulise 
rollimuutuse: seni privilegeeritud grupist, kelle heaolu tagasid elamufond, emakeelne 
infrastruktuur ja töövõimalused, sai rahvusvähemus taasiseseisvunud rahvusriigis. 
Eestlaste ja vene keelt emakeelena või peamise keelena kõnelevate inimeste vahe- 
line eristumine, mis nõukogude perioodil alguse sai, süvenes 1990ndate alguses 
veelgi seoses nende endi õigusliku staatuse muutuse ning tööturu, meediasüsteemi 
jt ühiskondlike struktuuride üldise muutustega ega ole tänaseni kuhugi kadunud. 
Venekeelse elanikkonna eesti keele oskus on — vaatamata parenemistendentsile — 
piiratud (Kruusvall, 2015a); kontaktid ja suhtlus eestlastega piirduvad enamasti 
kindlate elusfääridega (Seppel, 2011; Kruusvall, 2015b) ja ideoloogilist eraldatust 
loovad ka kodakondsusega seonduvad probleemid (Lauristin, 2011; Kallas ja Kivis- 
tik, 2015). Eesti keele oskus, Eesti kodakondsus ja kõrgharidus on andnud väikesele 
osale vähemusrahvusest ühiskonnas kõrgema positsiooni (Pettai ja Hallik, 2002) 
ning erinevalt Lätist on Eesti keelepoliitika toonud kõrvalmõjuna kaasa venekeelse 
elanikkonna sisemise polariseerumise (Siiner jt, 2011; Vihalemm ja Hogan-Brun, 
2013). Eestlaste n-ö igapäevane strateegia on olnud vaikiv eraldielamine (ingl silent 
separation, vt Heidmets, 1998), mida kasutati nii nõukogude aja lõpus kui ka taas- 
iseseisvumise alguses ja mis on aktuaalne tänaselgi päeval. Vene keelt emakeelena 
kõnelevaid inimesi ei saa samas käsitleda ühtse grupina: neid iseloomustavad erinev 
võimekus ja motivatsioon Eestis elavate inimeste ja ühiskondlike struktuuridega 
sidustuda, samuti erinevad identiteedid. Nende poliitiline, majanduslik ja kultuu- 
riline taaslõimumine Eesti ühiskonna struktuuridesse toimub vahendatud harg- 
maisuse ja n-ö siirdejärgse ajalise nihke tingimustes, millest tuleb lähemalt juttu 
järgmises alapeatükis. 


[1] Venekeelse elanikkonnana mõistetakse tekstis Eestisse nõukogude perioodil sisse rännanud 
endiste Nõukogude Liidu liiduvabariikide inimesi ja nende järeltulijaid, kelle suhtluskeeleks 
on vene keel (sh venelased, ukrainlased, valgevenelased, tatarlased jne). Sünonüümidena on 
kasutatud ka ,,randetaustaga rahvastik“ ja ,,valisparitolu rahvastik“. 

6.3.2. LÕIMUMINE AJALISE JA RUUMILISE VAHEPEALSUSE KONTEKSTIS 


Ehkki ühiskonna institutsioonid, reeglid ja ressursijaotus eeldavad enamasti, et sisse- 
rändajad lõimuvad ühiskonda ja lähtuvad oma toimimises kohalikest reeglitest ja 
ressurssidest, näitavad uuringud, et ühe rahvusriikliku keskpunktiga kohanemis- 
mustrit esineb harva ning sisserändajad ja nende järeltulijad on sotsioruumilises 
mõttes pigem hargmaised inimesed. Hargmaistena on määratletud inimesed, kelle 
igapäevaelu sõltub püsivalt mitmest piiriülesest seosest ja kelle avalik identiteet 
kujuneb suhtes mitme rahvusriigiga (Basch, Glick Schiller ja Blanc-Szanton, 1994: 
48). Inimesed on seotud enda ja/või oma lähedaste lähteriigi ning väljarännumaaga 
perekondlike, tööalaste, hariduslike, poliitiliste, religioossete, meelelahutuslike jt 
(virtuaalsete) võrgustike kaudu. Selliste inimeste ootusi, norme, väärtusi ja tradit- 
sioone on kujundanud kaks või enam sotsiaal-poliitilist ja majanduslikku süsteemi 
(Levitt, 2011). 

Lõimumine ei tähenda sel juhul mitte järkjärgulist ühest süsteemist teise liikumist, 
vaid pigem mitme süsteemi vahel pendeldamist, rööbitiste suhete ja normide vahelist 
võitlust, kooseksisteerimist ja ka segunemist. Ühiskonnaelu eri sfäärid võimalda- 
vad n-ö sopistumisi: nt võidakse majanduslikus mõttes lõimuda, luues kohalikega 
tööalaseid suhteid ning õppides ära kohalikud kirjutatud ja kirjutamata ärireeglid, 
poliitilistes praktikates aga lähtuda hoopis teise riigi normidest ja võimalustest nt 
hääletada, jälgida poliitilisi uudiseid, osaleda sotsiaalmeediakampaaniates jne. 

Kuidas võiks selliste rööbitiste suhete puhul areneda identiteet? Uurijad (nt Ang, 
2001; Levitt, 2003; Sreberny, 2003) räägivad vahepealsusest (ingl in-between-ness), 
mille puhul identiteedi üle peetakse nii iseenda kui ka teistega pidevaid läbirääkimisi 
(nt Mandaville, 2003; Georgiou, 2001; Ibrahim, 2008; Elias ja Zeltser-Shorer, 2006)". 

Meie analüüs toob esile sotsiokultuurilise rööpsuse ja vahepealsuse mitte üksnes 
kui ruumilise fenomeni, „ühe jalaga siin ja teisega seal“ elamise (Vertovec, 2004), 
vaid ka kui ajalise vahepealsuse ehk elamise korraga nii mineviku kui ka oleviku 
normide ja praktikate kohaselt, mis tuleneb ühiskonna enda väga kiirest muutumi- 
sest. Selgitame seda allpool lähemalt. 

Eesti venekeelsest elanikkonnast on 31% siin sündinud ehk nad on teise põlvkonna 
sisserännanud, 17%-l on ka vanemad siin sündinud ја nad kuuluvad kolmandasse 


[2] Osa uurijaid arvab, et hargmaisus ja pidev identiteedi üle läbirääkimine viib lõpuks uute 
hübriidsete identiteetide tekkeni (nt Nederveen Pieterse, 2003; Glick Schiller ja Salazar, 2013), 
osa uurijaid on selle perspektiivi suhtes skeptilisem. 

põlvkonda, keda rahvusvahelise hea tava kohaselt sisserändajaks ei nimetata, vaid 
kelle puhul kasutatakse nt terminit ,,randetaustaga elanikud“. Lõimumisprobleeme 
füüsilise paiknemise ja sünniriigi järgi analüüsida oleks Eesti puhul aga lihtsus- 
tav, kuna ühiskonnas on toimunud väga põhimõttelised poliitilise ja majandusliku 
ülesehituse muutused, nagu ELi ja globaalsesse süsteemi siirdumine, mis paiskas 
segi senised võimusuhted, tööturutrajektoorid, haridus- ja sotsiaalkaitse süsteemid 
jne. Venekeelse elanikkonna muutustega kohanemise surve oli 1990ndatel mitme- 
kordne, sest enamikul neist tuli hakata õppima eesti keelt ja teha läbi naturalisat- 
siooniprotsess kodakondsuse saamiseks või siis leida viisid ilma selleta läbi ajada 
(mis omakorda nt koormas suhtevõrgustikke ja nõudis muid sotsiaal-materiaalseid 
investeeringuid). Lisaks kodakondsus- ja keelepoliitikast tulenevatele nõuetele tuli 
kohaneda ka tööturul, hariduses jm toimuvate muutustega. Kuna Eestis rakendati 
väga kiireid ja järske poliitilisi ja majanduslikke reforme, tekkis siin selgesti tajutav 
ja ka empiirilistes uuringutes mõõdetav siirdekultuur (vt nt Vihalemm ja Kalmus, 
2010, samuti peatükk 2.1 käesolevas kogumikus), kus Piotr Sztompka (1991, 1993, 
2000) käsitluse kohaselt eksisteerivad rööbiti vana ja uus normaalsus. Sztompka 
järgi kulgevad sotsiaalse muutuse protsessid kultuuriliselt päritud keskkonnas, kus 
ühiskonna liikmed jagavad kultuurilisi vahendeid muutuvate sotsiaalsete praktikate 
tähistamiseks: ühiskonnas levinud valmisvorme (šabloone), millega sümbolisee- 
rida, raamistada ja jutustada käibivaid tegemisviise (Sztompka, 1991). Poliitilised 
ja majanduslikud reformid toovad kaasa uusi praktikaid ja ka kultuurilisi šabloone 
nende mõtestamiseks. Ühiskonnas tekib rööbitine struktuur, kus käibel on nii uued 
kui ka vanad praktikad ja nende tähistamise viisid, mis võitlevad omavahel võimu 
pärast. Kuigi 1990ndate alguses olid igapäevaelus muutuste surve all nii eestlased 
kui ka teistest rahvustest inimesed ja ühiskonnas varem kehtinud rahvarühmade 
omavahelise eristumise viisid paiskusid segi (tekkis ühiskondlik turbulents), eri- 
nes just eestlaste ja venekeelse elanikkonna puhul oma kogemuse tähistamise ja 
mõtestamise võimaluste repertuaar siiski olulisel määral!!. Näiteks tööturu väga 
ulatuslik pöördumine tööstuselt ja põllumajanduselt teenindusele-vahendusele ning 
rahvusriikliku avaliku sektori tööturu väljakujunemine lõi vene emakeelega inimeste 
jaoks uued professionaalsed ja keelepõhised valikud — uutel n-ö valgekraetöökohta- 
del töötamine nõudis väga head eesti (hiljem ka inglise) keele oskust. Tagantjärele 
analüüs näitab, et need venekeelsed inimesed, kelle töökohad nõukogude süsteemi 


[3] Ka kõigi eestlaste jaoks ei olnud võimalused sarnased, kuid neid ühendas rahvusriigi üles- 
ehituse teema. 

loodud tööturul kadusid ja kes sisenesid tugevasti muutunud tööturule eestikeel- 
ses valgekraede sektoris, pidid vastu võtma töökohad, mis asusid nende tunnetu- 
ses varasemast madalamal (Leppik ja Vihalemm, 2015). Need venekeelsed, kes jäid 
vabatahtlikult või sundvalikuna venekeelsetesse tööturusektoritesse, subjektiivselt 
staatuse langust ei tunnetanud, kuna nende argipraktikad jäid suures osas samaks, 
kuigi muutus kogu tööturu taustsüsteem (Leppik ja Vihalemm, 2015). Selle kohta, 
kuidas võis toimuda ühiskonna mängureeglite ja oma positsiooni mõtestamine eri- 
nevate kogemuste taustal, nende protsesside toimumise hetkel kogutud materjali 
eriti ei оје!!. Seega saab inimeste muutustega kohanemise viise analüüsida valdavalt 
tagantjärele, püüdes seletada praeguseks kujunenud suhteid, veendumusi, sotsiaalset 
positsiooni ja tegevusi ajas tagasiviitavalt. Kuigi kvalitatiivne materjal (nt Nugin ja 
Hachaturyan, 2011) võimaldab nüansseeritumat käsitlust, oleme siin ülevaatlikkuse 
eesmärgil rakendanud kvantitatiivset analüüsi MeeMa küsitlusandmete põhjal. 
Järgnevas analüüsis oleme küsitlusandmeid tõlgendades kasutanud väga suure 
üldistusastmega teoreetilist raamistikku, mis seob inimeste igapäevaseid tegevusi ja 
abstraktsemaid ideoloogilisi arusaamu: Anthony Giddensi 1984. aastal sõnastatud 
praktilise teadvuse ja diskursiivse teadvuse kontseptsiooni ja sellest inspireeritud 
sotsiaalsete muutuste toimumise mudelit, mille on välja pakkunud Lizardo ja Strand 
(2010). Giddens (1984) selgitab individuaalsete tegutsejate kaasatust ühiskondliku 
muutuse protsessi kolme nähtuse kaudu: enese ja ümbruse seire (reflexive monito- 
ring), praktiline teadvus (practical consciousness) ja diskursiivne teadvus (discursive 
consciousness). Ta väidab, et igapäevase tegutsemise käigus seiratakse oma vahetut 
tegevuskeskkonda ja tehakse kiireid poolautomaatseid otsustusi tegutsemise kon- 
teksti, piirangute ja võimaluste kohta, kasutades nii praktilist kui ka diskursiivset 
teadvust (Giddens, 1984: xxiii). Kui praktiline teadvus salvestab vaikimisi automaat- 
seid ja kehasse kätketud oskusi ja harjumusi, mida on verbaalselt raske väljendada, 
siis diskursiivne teadvus on olemuselt verbaliseeritav, hõlmates veendumusi, aru- 
saamu ja seletusi ning võimaldades oma tegevusi põhjendada, kavatsusi selgitada ja 
probleeme analüüsida (Giddens, 1984: 49). Eeldame, et diskursiivne teadvus peaks 
seetõttu olema tugevasti mõjutatud — vastanduvalt või omaksvõtvalt — avalikus ruu- 
mis ringlevatest tähendustest, mida siirdekultuuri uurija Piotr Sztompka (1991) nime- 
tab kultuurilisteks šabloonideks (cultural templates). Suurte ühiskondlike muutuste 
ja Sztompka kirjeldatud ,,siirdeaja rööpkultuuri“ tingimustes võivad nihestumised 


[4] Kvalitatiivset materjali sisaldab ka Vihalemm, 1997. 

praktilises teadvuses kinnistunud kehaliste, poolautomaatsete ,,elamisoskuste“ ning 
verbaalselt väljendatava diskursiivse teadvuse vahel olla võrdlemisi suured. 
Lizardo ja Strand (2010) on pakkunud teoreetilise mudeli, kuidas neid kont- 
septsioone analüüsida, kasutades sotsiaalse muutuse vastastikmõju protsessi agendi 
ja struktuuri tasandil. Nad eeldavad, et stabiilses ühiskonnakorralduses valitseb 
praktilise ja diskursiivse teadvuse ning välise struktuuri vahel kooskõla, nii et 
poliitiliste, juriidiliste ja majanduslike „ettekirjutuste“ järgimist ei tunnetata – seda, 
mida ühiskonnas õigeks peetakse, peab ka individuaalne tegutseja õigeks. Kui ühis- 
konna poliitiline, õiguslik ja majanduslik korraldus muutub, siis Lizardo ja Strandi 
järgi kohanevad individuaalsed toimijad eeskätt improviseerides, muutes spontaan- 
selt, pikalt järele mõtlemata oma kehalis-tegevuslikke sooritusi, kuid mitte nende 
verbaalseid seletusi-põhjendusi, sest nende diskursiivne teadvus toetub vanadele 
institutsionaliseeritud tähendustele, mis pakuvad seletusi ja põhjendusi. Sellist dis- 
kursiivse ja praktilise teadvuse nihestumust ei pruugita aga tunnetada häiriva või 
ärevusse ajavana (Keller ja Vihalemm, 2015). Kui muutunud tingimustes tuleb ette 
ebaõnnestumisi, siis püütakse neid esmalt seletada vanade tähenduste-seletuste abil. 
Näiteks valitses Eesti venekeelses elanikkonnas 1990ndatel arusaam, et kui on tutvusi 
või oled hea spetsialist, siis saad hea töökoha ka eesti keelt oskamata (Siiner jt, 2011). 
Kui keskkonnas toimides jätkuvalt probleeme tekib, siis hakatakse seda keskkonda 
tähelepanelikumalt ja teadlikumalt seirama, praktilisest ja diskursiivsest teadvusest 
tulevat infot vahetu vaatluse kogemusega kõrvutama, ning õpitakse uued oskused, 
luuakse uued harjumused või kujundatakse ümber tulevikuootused, pöördudes 
otsima uusi ideoloogiaid (Lizardo ja Strand, 2010). Käsitluse autorid väidavad, et 
seetõttu võib ka suurte ühiskondlike muutustega kaasneda teatav inerts, kus muu- 
tuste toimumise hetkel ei olda valmis uute ideoloogiatega kohe kaasa minema. 
Eesti puhul on samuti räägitud kultuurilisest inertsist, mis institutsionaalsete 
muutuste ühiskondlikku mõju puhverdab (Lauristin ja Vihalemm, 1997, 2009). 
Eesti ja Läti elanike väärtusi ja identiteete vanuserühmiti võrreldes on selgesti esile 
tulnud, kuidas nooremad on laialdasemalt omaks võtnud uusi väärtusi ja identi- 
teete, samas kui vanemates põlvkondades jäädakse sagedamini traditsioonilisemate 
mõtteviiside juurde; samuti on analüüs esile toonud, et mõtteviiside muutuse prot- 
sessid toimuvad venekeelses elanikkonnas teatava ajalise viivitusega (Vihalemm 
ja Kalmus, 2010). Venekeelse elanikkonna puhul võib lisaks komplitseeritumatele 


[5] Üksikud tegevused, nt riigikeele õppimine ilma selle kasutuseta, ei tekita praktilise ja dis- 
kursiivse teadvuse kooskõla, keelt kasutamata ei teki poolautomaatset kultuuripädevust. 

kohanemisväljakutsetele (mille lahendamine-mõtestamine võtab kauem aega) prot- 
sesse pidurdada ka nende meedia kaudu toetatud hargmaisus (lähemalt järgmises 
peatükis 6.4) ja nõukogude aja nostalgia (Vogt, 2005). Olukord, kus elatakse ruu- 
milises ja/või ajalises mõttes kahes ühiskonnas korraga, loob soodsa pinnase pika- 
ajaliseks praktilise ja diskursiivse teadvuse nihestuseks: soorituslikke ebaõnnestu- 
misi ühes ühiskonnas võidakse seletada teise ühiskonna sümbolite ja jutustuste abil 
n-ö loogiliste hälvetena (nt ei hakata keeleoskust arendama, kuna tööturuvõimaluste 
piiratust seletatakse seeläbi, et venelasi diskrimineeritakse Eesti tööturul nagunii, 
vt Vihalemm ja Kalmus, 2010). Selline ideoloogiline inerts puhverdab ja teatud mää- 
ral moonutab ühiskonna reaktsioone poliitilis-institutsionaalsetele reformidele ja 
muudab avaliku (ratsionaalse) arutelu raskeks, jättes halvasti verbaliseeritavad, pin- 
geid loovad praktikad puutumata ning koondades poliitilise tähelepanu ajenditega, 
mitte põhjustega tegelemiseks. Selle käsitluse järgi väljendub lõimitus eeskätt prakti- 
lise ja diskursiivse teadvuse kooskõlas, oma soorituste seires ja paindlikes reaktsioo- 
nides muutustele, sh kiires n-ö ideoloogiavahetuses. Idee asukohariigi ideoloogia 
suhtes püsivalt lojaalsetest rändetaustaga elanikest kui lõimumise musternäidetest 
ei peaks selle käsitluse puhul paika, kuna ideoloogiline inerts takistaks neid poliiti- 
listele ja institutsionaalsetele sekkumistele (enese)tõhusalt reageerimast. 

Eesti valitsuse neoliberaalne, eneseseire ja enesejuhtimise oskustele suunatud 
poliitika (vt ka nt ptk 4.1) võiks näha ideaalse sihtrühmana individualistlikele (saa- 
vutus)väärtustele orienteeritud ja suure institutsioonide usalduse määraga koda- 
nik-tarbijaid. Samas, üldine pingeline rahvusvaheline olukord, eriti Ukraina kriisi 
ning Venemaa ja ELi/USA vastuolud muudavad aktuaalseks pigem Eesti-keskse 
territoriaal-poliitilise lojaalsuse säilitamise ja kasvatamise eesmärgi, mis on välja 
toodud ka riiklikes lõimumiskavades (Lõimumiskava 2008; Lõimuv ... 2014). (Rah- 
vus)riikliku patriotismiga seonduvad arusaamad ja praktikad tuginevad üldjuhul 
aga traditsioonilisematele, kollektivistlikumatele ning ka riigi suuremat hoolitsust ja 
regulatsiooni eeldavatele ideoloogilistele ,tellingutele“. Väga süsteemseid eesmärke 
venekeelse elanikkonna lõimumiseks poliitikadokumentidest ei leia, keskendutakse 
pigem üksikutele näitajatele; ka on riiklike lõimumisprogrammide haare aja jooksul 
kitsenenud. Vähemuste ja riigi suhete regulatsiooni põhimõtted on sisemiselt vastu- 
olulised: lähtudes minimaalse riigi printsiibist – jättes nt kultuuride ja identiteetide 
arendamise individuaalse valiku küsimuseks ja kolmanda sektori hooleks —, eelda- 
takse samas eesti keele ja kultuuri kui kollektiivse hüve väärtustamist (Kõuts, 2002: 
22) ning riigiidentiteeti mõõdetakse traditsiooniliste, kollektiivsete kriteeriumide 
järgi (Kruusvall, 2015c). 

Järgnevas empiirilises analüüsis küsime, kas ja kuidas inimesed oma igapäevaelu 
elades on nende vastuoluliste poliitiliste hoovuste keskkonnas toiminud ja kuidas 
erinevad võimalikud lõimumisviisid inimeste elupraktikas kajastuvad. 


6.3.3. ÜHISKONDA LÕIMUMISE VIISID EESTI VENEKEELSES ELANIKKONNAS 


Kuna sisserännanute ja nende järeltulijate muutustega kohanemise, ühiskonda lõi- 
mumise ja rööpsete ajalis-ruumiliste suhete kombinatsioonid on keerukad, tuleb ka 
nende empiirilisel analüüsil lähtuda mitme tunnuse kombinatsioonist, selgitades 
välja olulisemad seosed nende vahel. „Integratsiooni monitooringus 2011“ töötas 
Marju Lauristin välja klasteranalüüsi metoodika (k-keskmiste meetodil) ning kirjel- 
das viit venekeelse elanikkonna sidustumise mustrite klastrit. Klastrid moodustusid 
viie indekstunnuse vahel, mis kirjeldasid keelelist, poliitilist ja sotsiaalset lõimumist 
(Lauristin, 2011). Järgnevates riigi tellitud lõimumismonitooringutes on Lauristini 
loodud algse süstematiseeringu alusel loodud lähedased, kuid koondatud ja lihtsus- 
tatud dimensioonidega lõimumisrühmitused, mis järgivad riikliku lõimumispolii- 
tika huvipunkte keele ja poliitilise osaluse suhtes (Kruusvall, 2013; Kruusvall 2015c). 
Käesolev analüüs, mis põhineb uuringu MeeMa 2014 andmetel, haarab senistest 
analüüsidest enam ühiskondliku seotuse viise, tehes seda erinevate indekstunnuste 
abil. Indekseid oli kokku seitse: poliitiline sidusus kodanikuna, alternatiivne poliiti- 
line aktiivsus, kodanikuühendustes osalemine, institutsioonide usaldamine, avalikus 
ruumis osalemine, majanduslik sidustatus, eestistumine (eesti keele kasutamine ja 
eestikeelse meedia tarbimine) ja etnokultuurilise identiteedi (n-ö vene identiteedi) 
tugevus. 

Indeks „poliitiline sidusus kodanikuna“ kätkeb kodakondsuse tunnust ning 
valimisega seonduvat (osalemine Riigikogu, kohalike omavalitsuste ja Euroopa 
parlamendi valimistel), samuti ühtekuuluvustunnet teiste sama kodakondsusega 
inimestega. Indeks ,,kodanikuühendustes osalemine“ koondab tunnused, mis on 
seotud vabaühenduste usaldamise ja neis osalemisega (nt kas ollakse valitud esindus- 
kogusse, osaletakse vabaühendustes, usaldatakse vabaühendusi, osaletakse talgutel, 
heategevuses ja vabatahtlikus töös). Indeksisse , institutsioonide usaldamine“ on 
liidetud tunnused selliste Eesti Vabariigi institutsioonide nagu Riigikogu, valitsus, 
politsei, kohtud jne usaldamise kohta. Indeks „alternatiivne poliitiline aktiivsus“ 
koondab poliitiliselt aktiivne olemise viise nagu osavõtt avalikest koosolekutest, 
meeleavaldustest, poliitilistest aruteludest, poliitilise sisuga märgi/lindi kandmine 
ning toetus/protestikampaaniaga liitumine, samuti internetis allkirjade kogunemisel 
osalemine. Indeks „avalikus ruumis osaluse aktiivsus“ koondab tunnused, mis on 

Joonis 6.3.1. Venekeelse elanikkonna ühiskondlik lõimitus eri eluvaldkondades 
2014 


Lõimituse indeksite jaotumine, % venekeelsetest vastajatest 


IN Tugev Keskmine Puudub, погк 


Majanduslik sidustatus E 22 65 
Poliitiline sidusus kodanikuna 268 14 бо 


Kodanikuühendustesse kuulumine E 32 53 
Institutsioonide usaldamine a 29 49 
Alternatiivne poliitiline aktiivsus ЈЕ 17 76 


N 


47 


Eestistumine a 3 
Etnokultuuriline identiteet EE 29 54 


Muu avalikus ruumis osalemise aktiivsus EI 51 20 
| Џ 


seotud uudiste jälgimise ja nendega kursis olemisega (vähemalt Кога päevas uudiste 
jälgimine, hea kursisolek Eesti ja kohalike uudistega, uudistega kursisolemise olu- 
liseks pidamine), samuti aktsioonides kaasalöömisega (osalemine avalikel aktsioo- 
nidel, rahvaüritustel ning avalikel tähtpäevaüritustel). „Majandusliku sidustatuse“ 
indeks hõlmab majandusliku tegevuse määra ja tugevust, nt ettevõtte omanikuks/ 
osanikuks olemist, täiendusõppes ja ELi projektides osalemist, kinnisvara omamist 
ning rahalist jõukust. Indeks ,,eestistumine“ on seotud eesti keele oskuse ja selle 
kasutamise, samuti eestikeelse meedia jälgimisega ning enda samastamisega eestlas- 
tega. Viimasena eristasime „уепе etnokultuurilise identiteedi“ indeksi, mis sisaldas 
rahvuskultuuri ühendustesse kuulumist, vene pühade tähistamist, religioossust!! 


[6] Ankeedis oli küsimus tähtpäevade tähistamise kohta (vt ptk 5.4) ja venekeelses ankeedis 
sisaldus ka õigeusu kirikupühi (lihavõtted, õigeusu jõulud), vene kiriku / rahvakalendri pühi 
(maslenitsa, troitsa) ja Vene Föderatsiooni riigipühi (23.veebruar, isamaa kaitsjate päev, 9. mai, 
võidupüha). Indeks moodustati nende tähtpäevade isikliku tähistamise sageduse põhjal. 

[7] Varasemates analüüsides (Vihalemm, 2011; Vihalemm ja Kaplan, 2017) on esile tulnud, et 
religioossus, side õigeusu kirikuga on tugevasti seotud vene etnokultuurilise identiteediga 
Eestis. 

Joonis 6.3.2. Venekeelse elanikkonna lõimklastrite üldiseloomustus 
moodustajatunnuste alusel 2014 


Indeksite keskmised viiepallisel skaalal 


IM Aktiivsusklaster 
Kodanikuklaster 
IM Diasporaaklaster 


IM Passiivsusklaster 


Eestistumine 3,4 
27 
2,0 
2,2 


Majanduslik 3,1 
sidustatus 2,5 


Poliitiline 3,1 Etno- 27 
sidusus 3,1 kultuuriline 22 


kodanikuna 1,8 identiteet 5, 

1,6 2,0 
Kodaniku- 33 Muu avalikus 2,3 
ühendustesse 1,8 ruumis 21 


kuulumine 3,0 osalemise 2,2 
akvtiivsus 16 
о 


1 2 ЕЈ 4 


Institutsioonide 2,2 
usaldamine 3,1 


Alternatiivne 17 
poliitiline 11 
aktiivsus 14 


ning enese samastamist venelastega. Saadud indeksite esialgsed jaotused ühenda- 
sime lühendamisel kolmeks rühmaks: „puudub“ või „nõrk“, „keskmine“ ja „tugev“. 
Ülalkirjeldatud kaheksat ühiskondliku sidususe indekstunnust kombineerides 

moodustati neli klastrit, kasutades selleks k-keskmiste meetodit. Klasteranalüüs 

võimaldab etteantud tunnuste põhjal eristada sarnaselt käituvate isikute rühmi, nii 

et rühmadevaheline erinevus oleks võimalikult suur. Nelja klastriga lahend oli kõige 

tugevamalt vastajaid eristav ning sisuliselt enim sarnane integratsiooni monitoo- 
ringus 2011 (Lauristin, 2011) ja selle hilisemas edasiarenduses (Vihalemm ja Leppik, 
2014) moodustunud klastritega. Klastrite jaotus moodustajaindeksite kaupa on välja 

toodud joonisel 6.3.2. 

PASSIIVSUSKLASTRI liikmed on kohaliku ühiskonnaelu kõigis sfäärides institut- 
sionaalsel tasandil väga vähesel määral kaasatud (vt ka joonis 6.3.3). Rühma nimes 
kasutatud sõna ,,passiivsus“'*! peaks viitama ühtaegu nii tahtlikule mitteosalusele 
kui ka institutsionaalsetest takistustest või klastriliikmete endi ressursipuudusest 
tingitud mittetegutsemisele. Integratsiooni monitooringus 2011 on nendega väga 
sarnane vähelõimunute rühm (Lauristin, 2011). Sarnaselt esimese klastri liikmetega 
ei ole ka kolmanda klastri liikmed majanduslikult sidustunud ega jõukad, kuid osa 
neist on siiski ühiskonda sidustunud turustruktuuride ja tarbimispraktikate kaudu 
(vt joonis 6.3.3), ning keskendunud pigem igapäevasele toimetulekule (Vihalemm ja 
Leppik, 2014). Nagu hilisem analüüs viitab, on mitteosalemise n-ö tahtlik ja tahtmatu 
komponent omavahel seotud ja tingivad teineteist. Tabelist 6.3.1 nähtub, et klastris 
on mehi ja naisi enam-vähem võrdselt. Ligi pooled neist on vanemad inimesed, 
45—64-aastased, neil on kas määratlemata või Vene kodakondsus. Nende eesti keele 
oskus on halb, suhteliselt suur on väljaspool Eestit sündinute osakaal. Klaster koon- 
dab Eesti venekeelsest elanikkonnast veidi alla neljandiku (joonis 6.3.3.). 

DIASPORAAKLASTRI liikmeid iseloomustab tugev etnokultuuriline identiteet ja 
religioossus ning venekeelse elanikkonna suhtelises võrdluses keskmisel tasemel 
kodanikuühendustes ja avalikus ruumis osalemine ning institutsioonide usaldamine. 
Sellesse klastrisse kuulujatele on omane nõrk poliitilise sidustatus kodanikuna, kuna 
suurel osal rühma liikmetest puudub kodakondsus ja nad saavad osaleda vaid koha- 
likel valimistel. Klastrisse kuulujad osalevad avalikes ettevõtmistes ja vabakonnas, 
olles venekeelse elanikkonna suhtelisel skaalal vägagi aktiivsed (tabel 6.3.3). Nende 
ühiskondlikku lõimumist kujundab teistest klastritest olulisemal määral ka religioon: 
49% klastri liikmetest väidab, et on usklik ja käib kirikus ning järgib teisi tavasid, 
s.t on suhestunud kiriku (koguduse) kui institutsiooniga (venekeelse elanikkonna 
keskmine on 25%). Kuigi klastri liikmed ei ole majandussfääri sidustunud nt ette- 
võtte, projektide vm majanduslike tegevuste kaudu ega ei ole ka eriti jõukad, on 
märkimisväärne osa neist siiski ühiskonda sidustunud eeskätt tarbijana (ligi 40% 
neist kuulub peatükis 4.3 kirjeldatud ühiskondliku sidustumise viiside tüpoloo- 
gia järgi „tarbijana sidustunute“ tüüpi), s.t nad mõtestavad ühiskonnas toimuvat ja 
ka enda seisundit tarbimisvõimaluste kaudu. Kuna 90% klastri liikmetest ei oska 
eesti keelt, siis ei jälgi nad ka eestikeelset meediat ega kasuta eesti keelt suhtluses. 


[8] Kaalusime ka variante ,,kõrvalejäetud“ ja ,, mitteosalev“, kuid leidsime, et esimene rõhutab 
liialt seisundi tahtmatuid komponente ning teine on liialt absoluutne, sest ka klastriliikmed 
osalevad ühiskonnaelus, kuigi märkimisväärselt väiksema intensiivsusega. 

Joonis 6.3.3. Venekeelse elanikkonna jaotumine lõimklastritesse 2014 
% venekeelsest elanikkonnast 


Aktiivsusklaster Kodanikuklaster Diasporaaklaster Passiivsusklaster 
19% 35% 26% 21% 


Klastrisse kuulujatest on 60% naised, ligi pooled vanuses 45—64 ja veerand vane- 
mad kui 65 eluaastat (tabel 6.3.1). Kuigi ligemale iga teine neist on Eestis sündinud, 
on rühmaliikmetest üle 40%-l Vene kodakondsus ning kolmandikul määratlemata 
kodakondsus ehk hall pass. 2011. a integratsiooni monitooringu tulemuste põhjal 
oli selle klastriga sarnaseim vene orientatsiooniga vähelõimunute klaster (Lauris- 
tin, 2011). Kuna nende meediakasutuses (vt lähemalt peatükis 6.4) ja vabakondliku 
osaluse praktikates on siiski olemas ka selge kohalik mõõde, siis võiks nende lõimi- 
tuse määra mõttelisel skaalal hinnata mõõdukaks, vaatamata selgele diasporaalisele 
identiteediorientatsioonile. Nende osakaal venekeelses elanikkonnas on 26%. Koos 
eespool kirjeldatud passiivsusklastriga, kes on oma ideoloogiliselt orientatsioonilt 
võrdlemisi lähedane diasporaaklastrile, moodustavad nad märkimisväärse osa Eesti 
venekeelsest elanikkonnast, kelle poliitiline lõimimine pole õnnestunud. 
KODANIKUKLASTER koondab inimesed, kelle sidustatus kodanikuna on tugev: 
ligi 80% neist on Eesti kodanikud (tabel 6.3.1) ning käivad aktiivselt valimas. Nad 
usaldavad ühiskonna põhilisi poliitilisi institutsioone, jälgivad uudiseid ja osalevad 
avalikel üritustel vähemasti keskmise aktiivsusega (joonis 6.3.1). Ka peatükis 4.3 
kirjeldatud Eesti ühiskonna üldiste sotsiaalse sidususe makromustrite järgi kuulub 
enamik neist ,,valijana sidustatute“ tüüpi. Samas piirdubki klastri liikmete kodaniku- 
osalus institutsionaliseeritud traditsiooniliste vormidega, nad on Daltoni (2008) 
määratluses kohusetundlikud kodanikud (duty citizens); alternatiivse poliitilise 
aktiivsuse tegevustes ja haaratuses kodanikuühendustesse on nad diasporaaklast- 
riga võrreldes märgatavalt passiivsemad (joonis 6.3.1, tabel 6.3.3). Kodanikuklastri 
majanduslik sidustatus ja etnokultuurilise identiteedi tugevus on teiste klastritega 
võrreldes keskmisel tasemel. Sotsiaal-demograafiliselt iseloomustab klastrit sooline 
proportsionaalsus (tabel 6.3.1) ja nooremapoolne vanusprofiil — veidi alla poole on 
15—45-aastased. Eesti keele oskajaid ja eestikeelse meedia (mõningal määral) jälgijaid 
on klastris veidi üle 40% (lähemalt peatükis 6.4). Eesti keele oskust soodustavad tõe- 
näoliselt asjaolud, et kaks kolmandikku rühma liikmetest on Eestis sündinud, suhte- 
liselt noored ning elavad keskmisest sagedamini eestlastega asustatud piirkondades 

(tabel 6.3.1). Rühma liikmetest on veidi vähem kui kolmandikul kõrgharidus. 2011. a 
integratsiooni monitooringus kirjeldatud venekeelsete Eesti patriootide rühm on 
sellele rühmale suhteliselt lähedane, kuid märgatavalt vanem. Üldiselt iseloomus- 
tab kodanikuklastrit samuti pigem mõõdukas kui tugev lõimitus Eesti ühiskonna 
erinevatesse struktuuridesse. Selle rühma osakaal Eesti venekeelses elanikkonnas 
on võrdlemisi suur, ulatudes veidi üle ühe kolmandiku (joonis 6.3.3). Seega võib 
öelda, et kohalikust territoriaalsest identiteedist ja institutsionaalsest kuulekusest 
lähtuv kohanemisstrateegia ületab mõnevõrra kogukondlikest praktikatest lähtuvat 
diasporaalist kohanemisstrateegiat. 

AKTIIVUSKLASTRI liikmed on kõrge majandusliku ja poliitilise sidustatusega, nad 
käivad valimas (enamik on Eesti kodanikud), osalevad kodanikuühendustes, jälgi- 
vad uudiseid ja võtavad osa avalikest üritustest (joonis 6.3.1 ja tabel 6.3.3). Samas on 
nad umbusklikud institutsioonide suhtes (joonis 6.3.1). Klastriliikmetel on rohkem 
kogemusi demonstratsioonide, allkirjakampaaniate jms eneseväljenduse vormidega 
kui teiste klastrite liikmetel (tabel 6.3.3). Selles rühmas on suhteliselt palju eesti 
keele oskajaid (tabel 6.3.1) ja eestikeelsete meediakanalite jälgijaid. Ühiskonnaga 
sidustunud ollakse seega erinevate struktuuride kaudu ning üldjuhul ka mitme- 
kesisel moel (joonis 6.3.3). Tabelist 6.3.1 nähtub, et rühmas domineerivad naised (ligi 
70%), vanuseliselt on rühm võrdlemisi mitmekesine. Valdavalt on klastri liikmed 
Eestis sündinud ning iga kolmas neist elab piirkonnas, kus eestlased on ülekaalus. 
Selles klastris on suurim kõrgharitute osakaal, mis ilmselt on ka nende eripalge- 
list ühiskondlikku sidusust toetav tegur. Klastri liikmed on vaatamata keskmiselt 
tugevale etnokultuurilisele identiteedile küllaltki avatud erinevatele kultuurilistele 
rühmadele ja identiteetidele ehk siis küllalt tugeva kosmopoliitse orientatsiooniga. 
Neid iseloomustab ka võimekus kasutada, samuti mõjutada ühiskonna ressursse ja 
reegleid, mis muudab nad ühtaegu ka eneseteadlikumaks, kriitilisemaks ja vähem 
lojaalseks poliitiliste institutsioonide suhtes. Seega võib rühma nimetada ka kül- 
laltki emantsipeerunuks. Klastri osakaal Eesti venekeelses elanikkonnas on teiste 
klastritega võrreldes väiksem, veidi alla viiendiku (joonis 6.3.3). Selline lõimumis- 
viis nõuab üsna suuri ressursse, mis osalt sõltuvad indiviidist endast, osalt aga on 
mõjutatud keskkondlikest teguritest, mis ei pruugi sellist aktiivset ja mitmekülgset 
sidustumist soosida. Samuti viitab kodanikuklastri ja aktiivsusklastri eristumine 
analüüsis (selmet oleks moodustunud üks klaster), et lõimumispoliitika dokumen- 
tides kokkupandud individualistlik mobiilsus ja Eesti patriotism ei ole reaalses elus 
kuigi hästi ühitatavad. 

Üldiselt võib klastrite osakaalu järgi hinnata, et Eesti ühiskonda on oma majan- 
duslike, poliitiliste jt avalikus elus osaluse praktikate kaudu lõimunud umbes 

Tabel 6.3.1. Lõimklastrite sotsiaal-demograafiline profiil 2014 
% klastrist 


Aktiivsusklaster | Kodanikuklaster | Diasporaaklaster | Passiivsusklaster 

Sugu 

Mehed 33 51 41 52 

Naised 67 49 59 48 
Vanus 

15-25 1 т 12 п 

25-45 33 32 17 23 

45-65 43 35 46 46 

65+ 14 22 26 20 
Kodakondsus 

Eesti 83 78 27 15 

Vene 10 12 43 41 

Määratlemata 8 10 29 43 
Sünniriik 

Eesti 72 69 53 60 

Väljaspool Eestit 28 31 48 40 
Keeleoskus 

Ei oska eesti keelt 40 57 87 83 

Oskab eesti keelt 60 43 13 17 
Haridus 

Põhiharidus 7 8 20 15 

Keskharidus 45 59 63 72 

Kõrgharidus 48 34 18 13 
Elukoht 

Tallinn 41 54 38 48 

Ida-Viru linnad 27 20 35 33 

Muu Eesti 32 26 27 19 
Tööalane staatus 

Ettevõtja, juht 18 7 2 2 

Haritlane, spetsialist 26 20 8 5 

Ametnik, teenindaja 15 9 12 17 

Tööline 17 24 28 27 

(Üli)õpilane 6 7 8 5 

Pensionär 14 25 33 32 

Töötu, kodune 4 8 9 12 


kolmveerand venekeelsest elanikkonnast, kellega on olemas võimalus luua sidet, 
nendega kaudses või otseses mõttes suhelda — selleks on ühiskonnas olemas teatud 
institutsionaalsed viisid ja kanalid kas siis kodanikuorganisatsioonide ja avalike 
ürituste, valimiste ja kaasnevate poliitiliste praktikate või tööturu jt majanduslike 

Tabel 6.3.2. Töö iseloom tööturul aktiivsete inimeste seas lõimklastrites 2014 


% klastrist. Põhitegevused, mida töökohal iga päev tehakse. Küsimuses võis valida mitu vastuse- 
varianti, seetõttu ei ole vastuste summa 100%, sarnased tegevused on kokku liidetud 


Aktiivsus- Kodaniku- Diasporaa- Passiivsus- 
klaster klaster klaster klaster 
Rutiinne töö masinate, seadmetega 11 16 27 22 
Rutiinne töö dokumentidega 10 5 12 8 
Klientide teenindamine 35 28 32 39 
Tehnilised, majanduslikud arvestused, 5 Я в 
IKT ја infoedastus ** Е 3 3 
Teiste inimeste kuulamine, õpetamine, 3 5, 6 
nõustamine, lepitamine ** И и 
Teiste inimeste juhtimine, korraldamine ** 27 9 5 4 
Analüüs, loovtöö ** 21 7 3 4 


** p<0,01 


meetmete kaudu. (Loomulikult on oluline ka kaasatus ühiskonnaellu massimeedia 
vahendusel, mida käsitleme raamatu järgmises peatükis 6.4). Samas pole ligi kol- 
mandik venekeelsest elanikkonnast ühiskonnaga märkimisväärselt seotud ühelgi 
ülalnimetatud viisil ning nad on seetõttu avaliku kommunikatsiooni ja poliitikate 
kaudu raskesti püütavad. Nende passiivsus on ühtaegu nii lõimumist takistav prob- 
leem kui ka selgesuunaliseks protestiks ja oma huvide kaitseks koondumist takistav 
puhver (mis aga ei takista irratsionaalsemat laadi ängide väljaelamist killustunud 
mikrokonfliktides). 


6.3.4. KUIDAS ON LÕIMUMISMUSTRID SEOTUD ARGIELUGA? 


Kuna klastrites on tugev eristaja tööalane staatus, siis alustame егі lõimumismustri- 
tega kaasneva argielu tutvustamist töö iseloomu profiilidest. Tabelist 6.3.2 ilmneb, 
et passiivsusklastri ja diasporaaklastri liikmete töö iseloom on valdavalt rutiinne: 
teenindus või masinate-seadmete opereerimine, veidi ka raamatupidamislikku ning 
tehnilist arvestust. Kodanikuklastri liikmete töö sisaldab sageli suhtlemist teiste ini- 
mestega, nii teenindavas kui ka nõustavas-õpetavas rollis. Aktiivsusklastri liikmete 
töös on märkimisväärne juhtimislike, töö koordineerimise ning ka esindamisega 
seotud tegevuste osakaal (tabel 6.3.3). Seega võib öelda, et mida tugevam lõimumise 
aste, seda suurem on ka toimimisvabadus ja -vastutus töösfääris ning vastupidi. 
Kui töö iseloom mõjutab paljuski ühiskonna majandussfääris osalemise võima- 
lusi, siis vabaühenduste ja kodanikuaktsioonide kaudu on võimalused avatud ka 

Tabel 6.3.3. Osalus vabakondlikes tegevustes ja kodanikeühendustes, 
alternatiivne poliitiline aktiivsus lõimklastrites 2014 
% klastrist 


Aktiivsus- Kodaniku- Diasporaa- Passiivsus- 
klaster klaster klaster klaster 

Osalenud talgutel 55 24 42 12 
Teinud muud vabatahtlikku tööd 24 10 2 1 
Osalenud kiriku korraldatud perepäevadel, | 23 

muudel üritustel 7 Ц 2 
Annetanud raha, riideid, toitu 52 12 48 5 
Osalenud aastapäeva-, mälestusüritustel 36 18 38 14 
Osalenud avalikul rahvakoosolekul 34 9 18 2 
Kandnud poliitilise sõnumiga linti, märki 37 15 32 12 
Andnud internetis, sotsiaalvõrgustikes 

паана x 27 5 12 6 

allkirja mõnele kampaaniale 
On esindaja, ühiskondliku ülesande täitja 17 12 4 o 
On ühe või mitme kodanikuühenduse liige 82 29 82 18 


neile, kelle töö eeldab rohkem teiste antud korralduste täitmist ja kel pole majan- 
duslikke ressursse oma elulaadi kujundada. Tabelis 6.3.3 on lõimklastrite kaupa esi- 
tatud vabakondlik kaasatus ja ühiskonnaelus osalemise aktiivsus.’ Diasporaaklastri 
liikmed osalevad avalikel üritustel ja vabaühendustes peaaegu sama aktiivselt kui 
institutsionaalses mõttes tugevalt lõimunud aktiivsusklastri liikmed (joonis 6.3.2 
ja tabel 6.3.3). Diasporaaklastri liikmete osalus avalikus elus sõltub informaalsete 
suhtevõrgustike olemasolust ja tugevusest ning on olemuselt spontaansem, oma 
laadilt kogukondlik — nad osalevad talgutel, annetavad, on haaratud kiriku vahen- 
datud heategevusse, käivad avalikel tähtpäevaüritustel ja on valmis oma solidaarsust 
väliselt väljendama (lindid, märgid). Samas on nende osalus rahvakoosolekutel, all- 
kirjade kogumises jm alternatiivse poliitilise aktiivsuse tegevustes (mis iseloomustab 
aktiivsusklastri liikmeid) tagasihoidlikum. 


Elukorralduslikele muutustele reageerimine 


Järgnevalt analüüsime muutumisvajadusele reageerimise praktikaid lõimklastrite 
kaupa. Tabelis 6.3.4 on toodud lõimklastrite liikmete vastused viimase kümne aasta 
jooksul toimunud elumuutuste kohta, mis on seotud vähem isikliku elukaare ja 


[9] Neid tunnuseid on kasutatud ka klastrite moodustamisel. 

Tabel 6.3.4. Igapäevaelu muutused lõimklastrites 2014 
% klastrist 


Toimunud elumuutused Aktiivsus- | Kodaniku- | Diasporaa- | Passiivsus- 
viimase kümne aasta jooksul klaster klaster klaster klaster 
Teie või mõne pereliikme elama asumine (teise) linna, 
14 12 18 10 
maakohta 


Teie või mõne pereliikme elama, tööle, õppima 


asumine teise riiki Ы 9 E 6 
Enda või mõne pereliikme töötuks jäämine ** 28 22 35 44 
Enda või mõne pereliikme eriala, elukutse, töökoha, 

ametikoha muutus * = 22 Би 24 
Äriprojekti alustamine, oma ettevõtte loomine vm 

suurema projekti alustamine Е 4 3 | 
Korteri, maja, suvekodu ostmine või ehitamine 19 14 10 9 
Mis on ajendanud muutma oma igapäevast elukorraldust ja elustiili viimastel aastatel? 

Transpordi, haridus- ja sotsiaalelu kohalik korraldus 14 9 14 13 
Seadusemuudatused (maksud jm) ** 12 2 9 2 
Hinnatõus ja rahalised probleemid 43 44 53 61 
Oma väärtuste ja tõekspidamiste ümberhindamine * 30 1 18 20 


Ei ole oma elustiili ja elukorraldust 


viimase paari-kolme aasta jooksul üldse muutnud * 32 a 20 24 


** p<0,01; * р<0,05 


suhetega (kooselu, õpingud, sünnid-surmad) ning rohkem tööturu, seaduste, koha- 
like taristute arenduste ja üldisema majandusliku olukorraga. 

Taristu (transport, haridus, sotsiaalhoolekanne) ja seaduste põhjustatud tajutud 
muutusi elukorralduses on ootuspäraselt vähe (kui need otseseid probleeme ei põh- 
justa, siis enamasti inimesed ei tunneta neid ega raporteeri seetõttu ka küsitlustes). 
Lõimklastrite liikmed on nendest muutustest puudutatud enam-vähem võrdselt, 
erandiks on aktiivsusklastri liikmed, kelle elukorraldust on seadused sagedamini 
puudutanud (tabel 6.3.4). Seda eristust võib seletada nende aktiivsusega eri sfääri- 
des: nad tegelevad sagedamini mitmesuguste projektide ja ettevõtlusega, osalevad 
poliitilistes jt avalikus ruumis toimuvates algatustes, mille puhul juriidiline regulat- 
sioon võib oma rolli mängida. Samuti kuulub klastrisse oluliselt rohkem noori ja 
mobiilseid inimesi, kelle kõrgkooliõpinguid, töö- ja elukohakohavalikuid jms võivad 
seadused samuti puudutada. 

Peamised elukorralduslike muutuste ajendid on töökoht ja sellega tugevasti seo- 
tult rahalised probleemid. Kõigi klastrite liikmed on enda või oma pereliikmete 
kaudu kokku puutunud tööturu volatiilsusega — töökoha kaotus, uue töö või ameti- 
eriala taotlemine. Mobiilsus nii Eestis sees kui väljaspool on suhteliselt väike. 

Tabelist 6.3.4 nähtub, et kõige stabiilsem on elu kodanikuklastri liikmetel — nemad 
on enda hinnangul pidanud kõige harvemini oma elukorraldust muutma (Väliste) 
sekkuvate tegurite, nt töökoha kaotuse tõttu, veelgi harvemini on nad oma väärtusi 
ja põhimõtteid ümber hinnanud. Näiteks need klastriliikmed, kes on maininud 
elukorralduse muutusi seoses rahaliste probleemide kogemisega, on väga harva 
maininud elupõhimõtete ümberhindamist. Selle klastri liikmed on väga paiksed. 
Kui nt teistes klastrites on töökoha kaotamisega koos mainitud lisaks uuele tööle 
asumisele ka elukohavahetust, siis töökoha kaotusega kokkupuutunud kodaniku- 
klastri liikmed elukohavahetuse toimumist peaaegu ei maini. 

Aktiivsusklastri liikmete elukorraldust on muutused mõjutanud suhteliselt sageli. 
Nende töösuhted ei tundu olevat kuigi stabiilsed (tabel 6.3.1). Tundub, et ühe töö- 
suhte lõppedes otsitakse uut töökohta samas paigas, kuid liigutakse ka mujale. Elu- 
stiili ja elukorraldust muudavad klastriliikmed sageli ka seoses oma elupõhimõtete ja 
väärtuste ümberhindamisega, kusjuures oma rolli mängivad siin ilmselt ka rahalised 
probleemid. 

Passiivsusklastrit on välised sekkumised enim mõjutanud. Töökoha kaotus ja 
kaasnevad rahaprobleemid sunnivad neid oma igapäevast elukorraldust muutma, 
kuid nende puhul on uuele töökohale asumist või uude elupaika liikumist mainitud 
märgatavalt harvemini kui nt aktiivsusklastri liikmete puhul. Tõenäoliselt on neil 
vähem võimalusi materiaalse kitsikuse probleeme mobiilsuse või uue töökoha otsin- 
gutega lahendada, kuna märkimisväärne osa neist on vanemad inimesed, nende eesti 
keel oskus on halb ja haridustase madalam. Seetõttu võib elustiili n-ö lihtsustamine 
ja piiramine olla ainus käepärane lahendus. 

Diasporaaklastri liikmed on samuti majanduslikest ajenditest põhjustatuna sageli 
oma elukorraldust muutnud, olles samas n-ö ideoloogiliselt üsna inertsed – oma 
elupõhimõtteid ja väärtusi hinnatakse ümber suhteliselt harva. Võrreldes paiksete 
kodanikuklastri liikmetega on nemad või nende pereliikmed sagedamini Eesti sees 
elukohta vahetanud. Võimalik, et mobiilsus oleks klastri liikmete jaoks veelgi enam 
rakendatav majandusliku kohanemise strateegia, kui neil oleks suuremad võima- 
lused kinnisvaratehinguid sooritada. Näiteks (kohaliku) üüripoliitika programmid 
võiks leevendada klastriliikmete vähesest majanduslikust võimekusest tekkivaid 
sundvalikuid ning nendega omakorda seotud sotsiaalset rahulolematust. 

Igapäevase elukorralduse muutused on oluline aspekt, mille kaudu analüüsida 
inimeste reaktsioone muutustele üldiselt, sest need on tunnetatavad vahetult ja 
nende kohta vastamine küsitlusuuringus on ideoloogiavaba, s.t neutraalsem kui 
nt ühiskondlike hoiakute puhul. Seetõttu pühendame siinkohal erilist tähelepanu 
küsitlustulemuste teoreetilisele mõtestamisele. Peatüki alguses toodud Lizardo 

ja Strandi käsitlus ühiskonnas toimuvate muutustega kohanemisest aitab — vähe- 
masti osaliselt — seletada ka lõimklastrite eripärasid. Tabelist 6.3.4 nähtub, et töö- 
turg ühiskonna struktuurina mõjutab lõimklastrite liikmete elukorraldust olulisel 
määral, kuid reageerimisviisid on klastriti mõnevõrra erinevad. Töökohast ja raha- 
probleemidest tingitud probleemide praktiline lahendamine toob aktiivsusklastris 
kaasmõjuna kaasa selle, et oma väärtushinnangud vaadatakse ümber, s.t toimub 
muutus diskursiivses teadvuses ehk ideoloogiline muutus. Seega haarab reaktsioon 
väliskeskkonnast tulevatele probleemisignaalidele nii praktilist (midagi tehakse 
teisiti) kui ka diskursiivset teadvust (vaadatakse üle väärtused). Teiste klastrite liik- 
mete puhul ei kaasne praktilise tasandi probleemide lahendamisega nii sageli uute 
ideoloogiate otsinguid ehk diskursiivset muutust. Tinglikult võib öelda, et kuigi 
praktiline elukorraldus muutub, lähtutakse muutuse seletamisel ja põhjendami- 
sel „vanadest“ ideoloogilistest struktuursetest korraldustest. Võimalik, et niihästi 
diasporaaorientatsioon kui ka kohalik kodanikuidentiteet aitab toimuvat mõtestada 
ega innusta pöörduma uusi ideoloogilisi seletusi otsima. 


Ideoloogilised hinnangud ja arusaamad 


Järgmisena vaatleme lähemalt, millised on lõimklastrite erinevused arusaamades 
toimunud ühiskondlikest muutustest ja suhtumises neisse. Joonisel 6.3.4 on kokku 
pandud suhtumine Eestis toimunud muutustesse üldse — arusaam turumajandus- 
like reformide tempost ja radikaalsusest ning suhtumine ENSV aega kui indikaator 
vanade ideoloogiate jätkusuutlikkuse kohta. Siinkohal on välja on toodud väitega 
nõustunute osakaal ka kogu venekeelse elanikkonna ja eestlaste seas, et saada teada 
üldisemad ühiskonnas valitsevad veendumused ning rahvuslikud ideoloogilised 
eripärad, raamistamaks klastritevahelisi võrdlusi. 

Jooniselt 6.3.4 nähtub, et eestlased hindavad Eestis toimunud muutusi valdavalt 
positiivselt, kuigi turumajandusele ülemineku kiirust ja radikaalsust nad eriti heaks 
ei kiida. Venekeelse elanikkonna suhtumine Eestis toimunud muutustesse on val- 
davalt negatiivne ja väga suuri eristusi lõimklastrite vaates ei ilmne. Nõukogude 
ajal nähakse olevat positiivseid jooni mõlemas rahvusrühmas — enamik arvab, et 
ENSVs oli midagi, mida täna taga igatseda. Näiteks nõustub enamik, et elu ENSVs 
nõudis vähem pingutust, mida väliselt tugevasti korraldatud ja piiratud elukorraldus 
tõenäoliselt tõesti võimaldas (küsimus ei ole püstitatud hinnangulisena). Samas on 
eestlased oluliselt skeptilisemad nõukogudeaegse palgarikkuse-vaesuse küsimuses 
(väitega, et tavalise inimese sissetulek võimaldas paremat materiaalset heaolu, pole 
nõustunud ligikaudu pooled) ning samuti ei jaga nad nii laialdaselt kui venekeelsed 

Joonis 6.3.4. Hinnangud Eesti majanduspoliitilistele arengutele ja ENSV ajale 
lõimklastrites 2014 


Väitega nõustujate % klastrist või rahvarühmast 


IM Aktiivsusklaster 
Kodanikuklaster 


ПЛ Diasporaaklaster ENSV ajas ei olnud 13 
a midagihead, 4 

IM Passiivsusklaster mida praegu. а 
I kogu venekeelne elanikkond tasuks taga igatseda 2 
I Eestlased 5 
24 

ENSV ajal elas 12 Kasulik on olnud 26 

enamik inimesi 27 kiire erastamine ja 23 

oma tavalist elu, 27 avatud turumajandus 22 

mis ei erine oluliselt о Eestile 4, 
elust pärast ENSVd > РА 

24 41 

Elu ENSV-s nõudis 55 Kahjulik on olnud 41 
vähem pingutust 75 kiire erastamine ја 22 

66 avatud turumajandus зз 

60 Eestile ә 

66 30 

52 24 

ENSV ajal olid inimesed Kurvastavad 35 

= üksteise suhtes muutused Eesti elus 18 
hoolivamad ja ausamad viimase 10 aasta jooksul зо 
48 

32 

19 

Tavalise inimese Rõõmustavad 36 
sissetulek võimaldas muutused Eesti elus 37 
ENSV ajal suuremat viimase 10 aasta jooksul 27 
materiaalset heaolu 18 

31 


elanikud veendumust inimsuhete paremas kvaliteedis nõukogude ajal (joonis 6.3.4). 
Venekeelse elanikkonna lõimklastrite erisused on kõnekamad, kui vaadata erinevate 
väidetega nõustumise-mittenõustumise mustreid tervikuna ühe klastri piires. 
Aktiivsusklastri liikmed — kellest märkimisväärne osa on hõivatud tööturu n-ö 
kõrgematel astmetel — on oma hinnangutes Eestis toimunud muutustele ja turu- 
majandusele üleminekule polariseerunud: kui kolmandiku jaoks on need rõõmusta- 
vad, siis sama suur on selles klastris muutuste üle kurvastajate osakaal (joonis 6.3.4). 
Majandussüsteemi radikaalse reformi õigsuse kohta on arvamused samuti polaarsed, 

kuid arvamust, et kiired reformid ja avatud turumajandus on olnud Eestile kahjulik, 
jagab mõnevõrra suurem hulk klastri liikmetest. Eeldus, et sotsiaal-majanduslikult 
kõrgemal positsioonil olevad indiviidid peaksid ka kehtiva majandussüsteemi suh- 
tes olema positiivsemalt meelestatud, kehtib siin seega vaid osaliselt. See tulemus 
viitab, et kuigi praktilisel tasandil tullakse ühiskonnas valitsevate reeglitega võrdle- 
misi hästi toime, siis diskursiivses teadvuses on kinnistunud teistsugused ideaalid, 
mis ei võimalda kehtivat süsteemi positiivselt väärtustada. Kvalitatiivsed uuringud 
suurte sotsiaal-majanduslike muutustega (nt eurole üleminek) argitasandil toime- 
tulekust viitavad, et veendumus, et ollakse tubli ja saadakse hakkama süsteemile 
vaatamata, võib aidata argielu väljakutsetega küllaltki hästi toime tulla ning vastuolu 
praktilise ja diskursiivse teadvuse vahel enese mobiliseerumist isegi toetada (Keller 
ja Vihalemm, 2015). Aktiivsusklastri liikmete majanduspoliitilised ideaalid võivad 
tõenäoliselt lähtuda pigem globaalsetest ideedest, mitte minevikust, kuna paljudel 
neist ei ole oma nooruse tõttu isiklikku kogemust. Kuigi nad jagavad ülejäänud 
venekeelse elanikkonnaga sarnaselt positiivsete inimsuhte ja pingutustevaba elu 
diskursust, on nad pigem eestlastega sarnaselt skeptilised nõukogudeaegse palga- 
rikkuse küsimuses. Aktiivsusklastri liikmetele on iseloomulik mineviku ja oleviku 
selge eristamine (nende seas on kõige laialdasem eitus väitele, et ka tänasel päeval 
saavad n-ö tavalised inimesed elada nii, nagu nad elasid nõukogude ajal) ning võib 
oletada, et nad ei lähtu oma argikogemuste diskursiivsel mõtestamisel nõukogud 
aja nostalgiast (osa neist on veendunud, et nõukogude ajas pole midagi head, mida 
taga igatseda, mis ületab ühiskonnas üldiselt valitseva normi). 

Kodanikuklastrit iseloomustab Eestis toimunud muutuste üle rõõmustajate suh- 
teline ülekaal negatiivsete hinnangutega võrreldes ning laialdasem heakskiit turu- 
majanduslikele reformidele (mis veidi ületab eestlaste keskmise). Klastriliikmete 
seas on levinud igatsus lihtsa, pingutustevaba elu ja hoolivate inimsuhete järele nõu- 
kogude ajal, kuigi samas on nad skeptilisemad nõukogudeaegse suhteliselt suurema 
materiaalse heaolu väite suhtes. Selles rühmas valitsevad tugevad statistilised seosed 
majanduspoliitiliste veendumuste vahel: mida enam usaldatakse Eesti riiki, seda 
vähem arvatakse, et turumajanduslikud reformid on toonud Eestile kahju (Pearsoni 
korrelatsioonikordaja 0,400 olulisustasemel р<оол), ning mida enam rõõmustavad 
Eestis toimunud muutused, seda vähem arvatakse, et ENSV ajal võimaldas sissetulek 
suuremat materiaalset heaolu (Pearsoni korrelatsioonikordaja 0,286 olulisustase- 
mel p=001). Seega võib öelda, et üldiselt on diskursiivse teadvuse tasandil omaks 
võetud süsteemi uuendamist legitimeerivad narratiivid, ning kuigi veidi rohkem 
kui iga neljas on nõus väitega, et tavaliste inimeste elu nõukogude ajal ja praegu on 

ѕагпаѕей!!, näitab rühmaliikmete enamiku mittenõustumine siiski seda, et vanad 
argipraktikad üldjuhul uude süsteemi ülekandmiseks ei sobi. Seega võib öelda, et 
kohaliku kodanikuidentiteediga ning mõõdukalt lõimunute klastrit iseloomustab 
pigem harmooniline, muutumist legitimeeriv suhe diskursiivse ja praktilise teadvuse 
tasandil. 

Diasporaaklastri liikmed hindavad Eestis toimunud muutusi valdavalt nega- 
tiivseks ning peavad turumajanduslikke reforme kahjulikuks. Nende seas on levi- 
nud ka arusaam, et lihtsate inimeste sissetulek võimaldas nõukogude ajal paremat 
materiaalset heaolu, nii et nende igatsusel nõukogude aja järele on nii majanduslik 
kui ka sotsiaalne mõõde (inimsuhete kvaliteet). Klastri sees väidetega nõustumiste 
vaheliste seoste analüüs näitab, et võrdlemisi tugevad seosed on veendumuse vahel, 
et turumajandusele üleminek on Eestile kahjulik olnud, ning veendumuse, et nõu- 
kogude aeg võimaldas inimestele palgarikkust (Pearsoni korrelatsioonikordaja 0,277; 
p=002). See veendumus põhineb isiklikel mälestustel (korrelatsioon vanusega on 
0,264; p=004). Seetõttu on ka loogiline, et enamik klastri liikmetest ei eelda, et täna- 
ses olukorras saaks edasi kasutada nõukogudeaegseid (argi)praktikaid, kuna need 
ei võimalda säilitada elukvaliteeti, ilma et peaks otsima kõrvalist abi (klastris on üle 
poole liikmetest võtnud lühiajalist tarbimislaenu). Erinevalt kodanikuklastri liikme- 
test ei ole diasporaaklastri liikmete jaoks ühiskonna tasandil toimunud muutused 
legitiimsed, kuna neid tajutakse inimeste elukvaliteeti halvendavana, ning seetõttu 
tekitab nende reeglite järgi toimimine teatava konflikti praktilise teadvusega (koge- 
mus varasematest, heaolu mõttes tõhusamatest praktikatest), mis pärsib puuduva 
keeleoskuse, kodakondsuse, hariduse jm riigispetsiifilise kapitali tõttu niigi piiratud 
toimimist, eriti majandussfääris. Poliitiline ja kodanikuosalus on diasporaaklastris 
seevastu aktiivsem kui kodanikuklastris, vt tabel 6.3.3. 

Passiivsusklastri veendumused ja nendevahelised seosed on sarnased diasporaa- 
orientatsiooniga klastri omadega, nende suhtumine toimunud muutustesse on veelgi 
negatiivsem ning seosed negatiivsete hinnangute vahel Eestis toimunule ja nõukogu- 
deaegsete paremate materiaalsete võimaluste vahel veelgi tugevamad (0,349; р=ооо). 


[10] Vanuse ja veendumuse vahel, et tavalise inimese elu nõukogude ajal ja praegu ei erine, ei ole 
statistiliselt olulist seost, mis näitab, et ka nende seas, kes seda veendumust jagavad, ei põhine 
see mitte niivõrd isiklikul kogemusel (mida püütakse uude süsteemi üle kanda), vaid tegu on 
pigem vahendatud kogemusega (nt vanemate kogemus, nähtud nõukogudeteemalised filmis, 
nostalgiakaubad jms). 

Joonis 6.3.5. Kas Teil on tunne, et elu nõuab Teilt pidevalt uusi ideid ja avatust 
muutustele? Vastused lõimklastrites 2014 
% klastrist 


Üldse mitte või väga harva Mõnikord 8 Sageli 

Aktiivsusklaster |6 56 

| | 
Kodanikuklaster | 31 53 

| | | 
Diasporaaklaster | 34 47 

| | | 
Passiivsusklaster | 45 38 

Џ Џ 1 

о 25 50 75 100 


Joonis 6.3.6. Kas Teie enda ја Teie реге elu on viimase kümne aasta jooksul 
läinud üldiselt kiiremaks või aeglasemaks? Vastused lõimklastrites 2014 
% klastrist 


Elutempo on läinud 


IN Elutempo on jäänud 


Elutempo on läinud 


Ei tea 


kiiremaks samaks aeglasemaks 
| 
Aktiivsusklaster | 77 EH 8 
Kodanikuklaster | 55 18 |з 
| 
Diasporaaklaster | 47 21 
Passiivsusklaster | 41 32 |4 
Џ ї 
о 25 50 75 100 


Elutempo ја arengusurve tunnetamine 


Seega võib üldistatult ja lihtsustavalt öelda, et kodanikuklastri liikmed reageerivad 
ühiskonnamuutustele kõige harmoonilisemalt — praktilise teadvuse tasandil toi- 
munud muutused toestatakse ka uute ideoloogiliste seletustega. Aktiivsusklastri 
liikmete seas on praktiline teadvus ja diskursiivne teadvus tõenäoliselt sagedasti 
ka omavahelises konfliktis, kuna praktiline toimimine ei leia kohe rahuldavat ideo- 
loogilist selgitust soorituste õnnestumise või ebaõnnestumise kohta ja seega käivad 
selle lõimumisviisiga kaasas ka emantsipeerumine (ühtaegu kasutatakse ühiskonna 
reegleid ja ressursse, teisalt ei lähtuta nende kommunikeeritavatest tähendustest oma 
toimingute mõtestamisel) ning oma tõekspidamiste ja väärtuste kiire vahetamise 

Joonis 6.3.7. Kas olete oma eluga rahul? Vastused lõimklastrites 2014 
% klastrist 


Täesti rahul või üldiselt rahul i: Raske öelda Mitte eriti rahul või üldse mitte rahul 

Aktiivsusklaster | 56 9 35 

Kodanikuklaster | 56 10 34 
awe | | 

Diasporaaklaster | 39 8 53 

Passiivsusklaster | 30 EN бо 
(7 et Џ Џ 

о 25 50 75 100 


Joonis 6.3.8. Kas Те võite oma elule mõeldes öelda, et olete õnnelik? 
Vastused lõimklastrites 2014 


% klastrist 
Väga õnnelik või pigem õnnelik | | Raske öelda Mitte eriti õnnelik või üldse mitte õnnelik 
| | en 
Aktiivsusklaster | 66 4 30 
| Е ___ 
Kodanikuklaster | 61 8 30 
| Е | 
Diasporaaklaster | 56 5 39 
=== [ee | 
Passiivsusklaster | 36 12 52 
e Е Џ Џ 


о 25 50 75 100 


valmidus elustiili muutudes. Joonised 6.3.5 ja 6.3.6 näitavad, et just aktiivsusklastri 
liikmed tunnetavad elutempot ja pidevat muutumisvajadust kõige tugevamalt, see- 
vastu ühiskondliku kaasatuse vähenedes elutempo ja muutustesurve tunnetamine 
ka raugeb. 

Baastasandil osaluse või passiivsuse puhul on konflikt diskursiivse ja praktilise 
teadvuse vahel pigem vastupidine – ollakse kinni vana süsteemi selgitustes, ning 
kuigi mööndakse nende sobimatust uude süsteemi, ei püüta tundma õppida uues 
süsteemis heaolu suurendamise võimalusi. 

Subjektiivne heaolu ja õnnetunne 


Oleme eespool analüüsinud ühiskonna institutsioonide kaudu kaasatust ja reakt- 
sioone välistest teguritest tingitud muutustele. Kas ja kuidas aga mõjutavad ühis- 
konda lõimitus ja kollektiivne identiteet eluga rahulolu ja õnnetunnet? 

Joonised 6.3.7 ja 6.3.8 näitavad, et eluga rohkem rahul ja õnnelikumad on sage- 
damini kodanikuklastri ja aktiivsusklastri liikmed. Diasporaaklastri liikmetest ei ole 
pooled eluga rahul, kuid neid, kes end õnnelikuks ei pea, on vähem. Lisaanalüüs 
klastri sees näitas, et eluga rahulolematutest klastri liikmetest viiendik (märkimis- 
väärselt suurem osa võrreldes teiste lõimklastritega) väidab end samal ajal olevat 
õnnelik. See võib viidata niihästi asjaolule, et õnne ja eluga rahulolu kriteeriumid 
on erinevad (õnn kui midagi igapäevaelust eemalseisvat?), või siis lähtutakse eluga 
rahulolu hindamisel pigem teatud üldisemast normist (nt võrreldakse oma elu- 
standardit mõne teise rühmaga), mis aga ei takista õnnelik olemast. Uurijad on 
varem täheldanud venekeelse elanikkonna majanduslike võimaluste hinnangutes 
kollektiivsest negatiivsest kuvandist lähtumist (Helemäe, 2008). Kodanikuidentiteedi 
ja kosmopoliitse orientatsiooniga rühmades selliseid vastuolusid ei leidu. Hinnan- 
gud on sisemiselt n-ö loogilise struktuuriga — ollakse sagedamini õnnelikud ja eluga 
rahul. Seega on kõige komplitseeritum ja vähem mõõtmiste kaudu seletatav dia- 
sporaaorientatsiooniga, baastasandil lõimunute klaster, teiste puhul võib sedastada 
rahulolu ja õnnetunde tugevat seost ühiskonna eri sfäärides osaluse määraga. 


6.4.5. MILLISED TEGURID ENNUSTAVAD LÕIMKLASTRISSE KUULUMIST? 


Olles kirjeldanud nelja lõimklastri eripärasid, vaatleme lõpuks, millised sotsiaal- 
demograafilised ja riigispetsiifilise kapitali tegurid ennustavad kuuluvust ühte või 
teise klastrisse. Selleks et tuua välja otsesed seosed lõimklastrisse kuulumise ja teatud 
sotsiaal-demograafilise tunnuse vahel, ei piisa kirjeldavast analüüsist (tabel 6.3.1). 
Mitu tunnust võib olla hoopis teiste tunnuste poolt vahendatud, nt alla 20-aastaste 
noorte suure osakaaluga grupis on paratamatult ka kõrgharidusega inimesi vähem, 
kuna noored pole selle omandamiseni lihtsalt veel jõudnud. Selgitada otsest seost 
kahe tunnuse vahel võimaldab regressioonanalüüs, mida oleme alljärgnevalt kasu- 
tanud selleks, et prognoosida erinevate sotsiaal-demograafiliste tegurite mõju teatud 
lõimklastrisse kuulumise tõenäosusele. Tabelis 6.3.5 on seosed välja toodud liht- 
sustatud kujul, s.t seosed on märgitud plussmärkidega põhimõttel, mida tugevam 
seos, seda rohkem on plussmärke. Negatiivne seos, s.t kui teatud tunnus hoopis 

vähendab klastrisse kuulumise tõenäosust, on välja toodud miinusmärgi abil™. Kui 
mõne tunnuse – nt Eesti kodakondsuse puhul – esineb ühtede lõimklastrite puhul 
(nt diasporaaklaster ja passiivsusklaster) mitme miinusmärgiga seos ning teiste klast- 
rite (kodanikuklaster ja aktiivsusklaster) puhul mitme plussmärgiga seos, siis see 
viitab, et Eesti kodakondsus on väga tugev lõimumisviise mõjutav tegur: selle puu- 
dumine tähistab keskmisest 2,5 korda suuremat tõenäosust reageerida muutustele 
diasporaastumise või ühiskondliku kapseldumise (passiivsuse) kaudu ning vastupidi, 
Eesti kodakondsuse omamine suurendab kohaliku kodanikuidentiteedi ja vastavate 
praktikate kujunemist või kuulumist kosmopoliitse orientatsiooniga, ühiskonnas 
aktiivselt osalevasse, kuid sõltumatusele püüdlevasse rühma (vt tabel 6.3.5). Mitme 
tunnuse oluline mõju viitab teatud tegurite kombinatsioonile, mis soodustavad või 
vastupidi, vähendavad tõenäosust, et vastavaid iseloomulikke jooni kandvad indivii- 
did kuuluvad teatud lõimklastrisse. Nii on nt suurem oht ühiskondlikult passiivsesse 
ja väheosalevasse seisundisse (passiivsusklaster) jääda meestel (tõenäosus 1,5 korda 
suurem kui naistel) ning noortel, 15—24-aastastel, eriti juhul, kui nende haridustee 
lõpeb keskhariduse omandamisega (vt tabel 6.3.5). Keeleoskus passiivsusklastrisse 
(mitte)kuulumist ei mõjuta, s.t eesti keele kehv oskus võib olla pigem muude tegurite 
koosmõjul tekkinud ühiskondliku passiivsuse tagajärg, mitte selle otsene põhjustaja. 

Diasporaaklastrisse kuulumist soodustavaks teguriks on lisaks määratlemata 
kodakondsusele ka eesti keele mitteoskamine. Määratlemata kodakondsusega ja 
eesti keelt mitteoskavad inimesed on diasporaalise orientatsiooniga umbes 2,5—3 
korda suurema tõenäosusega kui Eesti kodanikud ja eesti keelt oskavad inimesed, 
eriti veel juhul, kui neil on madalam haridustase (vt tabel 6.3.5). 

Kodanikuklastrisse kuulumist mõjutab mitu sotsiaal-demograafilist tunnust, 
nagu vanus, sugu ja elukoht. Kohalik kodanikuidentiteet on välja kujunenud suu- 
rema tõenäosusega just meeste ja vanemate, üle 65-aastaste inimeste puhul. See 
lõimumisviis on kujunenud muude tegurite koosmõjul suurema tõenäosusega Tal- 
linnas (tabel 6.3.5). Naiste seas, eriti juhul, kui nad on kõrgharidusega, on tõenäoli- 
sem kuulumine aktiivsusklastrisse, mida iseloomustab kosmopoliitne orientatsioon 
ning tugevam struktuurne lõimumine (tabel 6.3.5). 


[11] Multinominaalne logistiline regressioonanalüüs võimaldab hinnata mitme sõltumatu 
tunnuse mõju (ühele) uuritavale tunnusele ning hoida vahendavate tunnuste mõju kontrolli 
all. Regressioonmudelite puhul võrreldakse omavahel kaasatud tunnuste mõju uuritavasse 
sihtrühma kuulumise tõenäosusele. Regressioonmudelid tehti läbi iga klastri puhul eraldi, 
võrreldes klastrisse kuulujaid kõigi teiste vastanutega, kes kuulusid kolme ülejäänud klastrisse. 

Tabel 6.3.5. Lõimklastrisse kuulumise seos sotsiaal-demograafiliste tunnuste, 
keeleoskuse ja kodakondsusega 2014 

Regressioonanalüüsi tulemused. Pluss- ja miinusmärgid ning koloreeritud taust näitavad seose sta- 
tistilist olulisust (+++/- – – р<0,001; ++/– – р<0,01; +/– р<0,05), tühi lahter märgib statistiliselt oluli- 
se seose puudumist. Referentskategooriaks on kõik ülejäänud klastrid 


Aktiivsus- Kodaniku- | Diasporaa- | Passiivsus- 
klaster klaster klaster klaster 

Sugu 

Mehed võrreldes naistega -- ++ + 
Vanus 

15-24-aastased võrreldes 65+ - ++ 

25-44-aastased võrreldes 65+ 

45-64-aastased võrreldes 65+ -- 


Kodakondsus 


Eesti kodanikud vorreldes 
määratlemata kodakondsusega 


Vene kodanikud võrreldes 
määratlemata kodakondsusega 


Eesti keele oskus 
Eesti keele mitteoskajad võrreldes oskajatega ШЕНИН ЕЕС Iz 
Нагіаиѕ 
Põhiharidus võrreldes kõrgharidusega - 
Keskharidus võrreldes kõrgharidusega apap 
Elukoht 
Tallinn võrreldes 
muude Eesti linnade/piirkondadega 
Ida-Virumaa linnad võrreldes 
muude Eesti linnade/piirkondadega 


++ + 


Üldiselt võib öelda, et lõimumise protsesse mõjutavad kõige tugevamini koda- 
kondsus ja haridus, mis erinevates kombinatsioonides muude tunnustega kujun- 
davad venekeelse elanikkonna lõimumise viise Eesti ühiskonnas. Seega on koda- 
kondsus- ja hariduspoliitika olnud arvatavalt suurima ühiskondliku mõjuga. Ana- 
lüüs viitab, et piirkondlik paiknemine ei kujunda inimeste saatust sedavõrd, kui 
rahvasuus arvatakse: nt Ida-Virumaa ei eristu mingi konkreetse lõimumisviisi 
»taastootjana“. Vanus lõimumise piirajana, nt eesti keele õppimisel, on ilmselt toi- 
minud küll. Kodanikuidentiteedi kujunemine ja võimalus saada Eesti kodakondsus 
kas siis olemasoleva eesti keele oskuse või põlvnemissidemete kaudu on omavahel 
ilmselt vastastikku võimendavas seoses. Märkimisväärne on, et küllaltki suur risk 
ühiskonna äärealale jääda on ka noortel, seda just eriti haridusteed mittejätkavate 
noormeeste seas. Seega peaks just vähemusrahvusest, koolis mitte eriti hästi edasi 


583 


VI OSA. ÜHISKONNA SIDUSUS 


jõudvad noored mehed olema lõimumispoliitika üks võtmesihtrühmi, piiramaks 
vähemusrahvuse jätkuvat ühiskondlikku marginaliseerumist. 


6.4.6. KOKKUVÕTE 


Analüüsis oleme klasterdamist kasutades analüütiliselt konstrueerinud neli Eesti 
venekeelse elanikkonna majanduslik-poliitiliste muutustega kohanemise ja ühis- 
konda lõimumise viisi, mis kirjeldavad inimeste suhet tööturu, avaliku sfääri ja 
erinevate (võimuj)institutsioonidega ning nende identiteediorientatsioone. Oleme 
analüüsinud nelja lõimklastri liikmete hinnanguid Eesti ühiskonnas toimunud suur- 
tele muutustele ja arusaamu neist, samuti võrrelnud nende igapäevaelus toimuvaid 
muutusi. Võttes aluseks peatüki sissejuhatuses tutvustatud käsitluse rööpsuhetest, 
mille puhul elatakse ruumilises ja/või ajalises mõttes mitmes ühiskonnas korraga, 
ning käsitluse reageerimisest muutustele praktilise ja diskursiivse teadvuse tasan- 
dil, esitame üldisemad hüpoteetilised toimimisstrateegiad lõimklastrite kaupa. Kui 
ühiskonda kaasatust hinnata ühtaegu nii majanduslikus, poliitilises kui ka avalikus 
sfääris osaluse mõõtmes, siis saab Eesti venekeelse elanikkonna puhul laias laastus 
eristada neli lõimumise ja muutustega kohanemise viisi, mida analüüsis esindavad 
ideaaltüüpidena lõimklastrid. 

Esiteks, paindlik reageerimine ühiskonna muutustele, mille käigus arendatakse 
välja mitte üksnes uued praktikad, vaid ka otsitakse aktiivselt uusi tähendusi, püüdes 
leida oma elukorralduse ja plaanide seadmiseks-teostamiseks sobilikke teadmisi, 
oskusi, suhteid ja sümboleid. Seda esindab analüüsis nn aktiivsusklaster. Kiiret ja 
paindliku reageerimist muutustele võimaldavad hea haridus, suuremat otsustus- ja 
suhtlusvabadust pakkuv töökoht, eesti keele oskus, Eesti kodakondsus, aktiivsus 
eestikeelse meedia jälgimisel ja osalus kodanikuaktsioonides ja -ühendustes. Tege- 
mist on vastastikku võimendavate seostega, s.t kiire reaktsioon ühiskonna muutus- 
tele võimaldab ülalloetletud ressursse omakorda säilitada ja suurendada. Aktiivsus- 
klaster ei ole venekeelses elanikkonnas eriti arvukas, moodustades sellest ligikaudu 
viiendiku. Seda ühiskondliku lõimumise viisi on võimalik toetada eeskätt kvali- 
teetse haridusega, kuna sellesse lõimumisklastrisse kuulumist mõjutavad tegurid 
ongi kõrgem haridus koos Eesti kodakondsuse ja eesti keele oskusega. Samas pole 
klastri liikmed ideoloogilises mõttes eriti kiindunud riigi institutsioonidesse ning 
ka rahvusriiklik ideoloogia jääb neile kaugeks. Olles ise identiteediorientatsioo- 
nilt pigem kosmopoliitsed, võivad nad moodustada ajutisemaid liite ka diasporaa- 
klastri liikmetega, kuna mõlema rühma liikmed on aktiivsed kodanikeühendustes ja 
avalikel üritustel osalejad. Aktiivsusklaster esindab Eesti venekeelses elanikkonnas 

individuaalse ressursimobilisatsiooni kaudu muutustega kohanemise viisi, mida 
lõimumispoliitika on ka ideaaliks seadnud. Sellist kohanemisviisi kandvad inimesed 
arendavad suuremates ühiskondlikes muutustes kiiresti välja uusi praktikaid ning 
võtavad omaks ja levitavad uusi kultuurilisi šabloone. Nende kaudu on ühiskond 
dünaamiline, kuid ka teatud mõttes haavatav, kuna nende ideoloogiavahetus on kiire 
ning juhul kui muutused ületavad nende jaoks eduka sooritusvõime piirid, võivad 
nad omaks võtta protestiideoloogiad. 

Stabiilsuseks vajab ühiskond ka teatavat inertsi, mis puhverdaks osa ühiskonna- 
rühmade heaolu ja turvatunde languse suuremate reformide ajal. Seda inertsi kan- 
navad Eesti venekeelses elanikkonnas kolm rühma, millesse kuulub ülejäänud neli 
viiendikku venekeelsetest elanikest. Sotsiaalseid muutusi aeglustavad strateegiad on 
seega arvulises ülekaalus muutusi kiirendavate jõudude üle. Eesti lõimumispoliitika 
eesmärgile toetada Eesti kultuuri, keelt ja rahvusriiki väärtustava, kuid samas suh- 
teliselt eralditoimivate indiviidide koosluse väljakujunemist vastab kõige paremini 
kodanikuklaster, mis haarab Eesti venekeelsest elanikkonnast veidi alla kolmandiku. 
Kodanikuklastri liikmete majanduslik ja hariduslik kapital on piisav, et puhverdada 
tööturu jt ühiskondlikest muutustest tulenevad probleemid ning omandada osalt 
uued praktikad ilma arusaamade ja väärtuste kohese muutuseta. Vanad normid ja 
ideoloogiad vaadatakse üle järk-järgult juhul, kui need ei võimalda uusi sooritusi 
mõtestada. Kui aktiivsusklastri liikmed püüavad eri süsteemide ,,vahepeal-olemise“ 
seisundit hoida võimalikult lühiaegsena ning liikuda kiiresti edasi uute süsteemide 
ja ideoloogiate juurde, siis kodanikuklastri liikmed lahendavad süsteemide kiire 
muutumisega tekkiva ,vahepealsuse“ probleemi neutraliteedi ja suhete säilitamisega: 
uute kultuuriliste šabloonide puhul ei olda poolt, aga ei olda ka vastu, mineviku 
šabloone respekteeritakse, kuid ollakse samas ka kriitilised juhul, kui need ei seleta 
tänapäevaseid sooritusi või nende ebaõnnestumist piisaval määral. Kodanikuklastri 
liikmeid iseloomustavad kindel positsioon tööturul, piisav, kuigi mitte tingimata hea 
keeleoskus ja Eesti kodakondsuse olemasolu ehk siis riigispetsiifiline kapital, mis 
võimaldab institutsionaalselt kehtestatud lävepaku ületada. Nende elukorralduses 
on olulised sotsiaalsed suhted (sh suhtlemise ning teiste inimeste aitamise-toeta- 
misega seotud ametid), mis koosmõjus üldisema strateegiaga hoida ideoloogilises 
plaanis pigem jahedat ning kaalutletud joont võimaldavad muutustesurvet leeven- 
dada, tempot maha võtta. Sellise lõimrühma suurem osakaal ühiskonnas loob sta- 
biilsust ja seda oleks mõistlik kasvatada. Paraku kipub see rühm Eesti ühiskonnas 
pigem vananema. Kodanikuklaster on nõukogude perioodi n-ö positiivne pärand: 
nõukogude ajal väljarännanud inimesed, kes Balti riikide elulaadi väärtustasid ja 
siin suhtevõrgustikud lõid ning kel oli samas piisav ning universaalsem haridus, et 

kaotatud töökohtade asemel majandusstruktuuri muutudes uued nišid leida (õpe- 
tajad, insenerid). 

Teist aeglase reaktsiooni tüüpi, mille puhul ajaline ja ruumiline ,,vahepealsuse“ 
seisund avaldub kõige tugevamini, esindab diasporaaklaster. Klastri liikmed on 
seotud Venemaaga poliitilise kodakondsuse ja meediatarbimise kaudu (viimasest 
lähemalt järgmises peatükis) ning nõukogude minevikuga ideoloogiliste veendu- 
muste mõttes. Kuigi nn nõukogudenostalgia on omane tervele venekeelsele elanik- 
konnale ja teatud osas ka eestlastele, on see diasporaaklastri liikmete puhul eriti 
tugev. Klastriliikmete sotsiaal-majanduslik positsioon on suhteliselt haavatav ning 
haridus ja halb eesti keele oskus ei võimalda neil ka uut töökohta otsida (selleks 
ka elukohta vahetades). Majanduslikud probleemid survestavad igapäevaelu, kuid 
eluviisi ümber korraldades ei muudeta arusaamu ja väärtusi. Diasporaaklastri eri- 
päraks on liikmete laialdane osalus vabaühendustes ja haaratus kodanikuühiskonna 
traditsioonilisematesse, kogukondlikumatesse vormidesse talgute, heategevuse ja 
kiriku kaudu. Nii kogukondlik tegevus kui ka kogemus avaliku eneseväljendusega 
(lindid, märgid, tähtpäevaüritused) annavad klastri liikmetele poliitilist toimevõime- 
kust juurde. Religioossus, kollektiivne mobiliseeritavus ühendatuna majandusliku 
haavatavuse ja tugevalt vastanduvate veendumustega (Eesti majanduslik-poliitilised 
arengud on negatiivsed; positiivsed kogemused on jäänud nõukogude aega) muu- 
dab nad altiks auditooriumiks erinevatele kollektiivsetele õigustele apelleerivate 
ideoloogiatele. Diasporaaklastri liikmetega poliitilisel tasandil dialoogi pidamine 
on väga keeruline, kuid materiaalsete küsimustega seonduvad sekkumised võiks 
olla tulemuslikud ja pingeid leevendada (nt Eesti-sisese mobiilsuse suurendamine 
üürikorterite pakkumise kaudu, mis ei sunniks inimesi kidura tööturuga kohtadesse 
paigale). Uue ühiskondliku süsteemi struktuuride, nt vabakondlike praktikatega on 
diasporaaklastri liikmed hästi kohanenud ja otsivad ka uusi ideoloogilisi tähendusi 
(nt religioon, vene tähtpäevad), samas kui majanduslikku lõimitust piirab riigi- 
spetsiifilise kapitali nappus. Klastrile iseloomulikku lõimumisviisi võibki nimetada 
sopistunud lõimumiseks, kus aeglustus tekib pigem seetõttu, et teatud kommuni- 
katsioonikanalid (poliitikameetmed, avalik kommunikatsioon) ummistuvad ning 
seetõttu ei teki ka survet uute ideoloogiate ja kultuuriliste šabloonide kaudu oma 
tegevusi ümber mõtestada. 

Kolmandat tüüpi aeglustamisstrateegia on eemaletõmbumine avalikust sfäärist, 
piirdumine eksistentsiaalselt vajaliku institutsionaalse osalusega. See kohanemisviis 
on iseloomulik passiivsusklastrile, mille liikmed on majanduslikus mõttes kõige haa- 
vatavamad ning kõige väiksema toimimisvõimekusega. Võib oletada, et passiivsus- 
klastri liikmed on kollektiivselt üsna raskesti mobiliseeritavad, kuna neil on vähe 

kogemust avalikus sfääris osaluseks, puuduvad kogukondlikud suhtevõrgustikud 
ning nad suhtuvad leigemalt sotsiaalsust turgutavatesse ideoloogiatesse (nagu nt 
religioon diasporaaklastril). Samas ei ole kollektiivne mobiliseerumine passiivsus- 
klastri liikmete puhul välistatud, kuna nende sotsiaal-majanduslik seisund on halb 
ja sellest tekkiv rahulolematus suur, samuti on suur tõenäosus klastrisse kuuluda 
(põhiharidusega) noormeestel, kes on tavaliselt altimad riskikäitumisele. Seega on 
just koolis mitte eriti hästi edasi jõudvad noored venekeelsed mehed lõimumis- 
poliitika üks võtmesihtrühmi, piiramaks vähemusrahvuse jätkuvat ühiskondlikku 
marginaliseerumist. 

Üldiselt võib öelda, et klastrid kinnitavad peatüki alguses püstitatud hüpoteesi, 
et individualistlikele (saavutus)väärtustele orienteeritud ja suure institutsioonide 
usalduse määraga kodanik-tarbijate ning samas Eesti suhtes territoriaal-poliitilise 
lojaalsuse säilitamise ja kasvatamise eesmärgid pole omavahel hästi ühitatavad ning 
Eesti venekeelse elanikkonna puhul võib täheldada kummagi poliitikasuuna sot- 
siaalseid kehastumusi, vastavalt aktiivsusklastri ja kodanikuklastrina. Samas pole 
lõimumis- jt poliitikad ning nendega seotud avalik kommunikatsioon iga teise vene- 
keelse elaniku puhul suutnud luua soovitud diskursiivseid ,,tellinguid™ (igapäeva) 
elu muutuste toetavaks mõtestamiseks ning neid praegu luua on keeruline, pigem 
tuleks arendada neid struktuure, mille kaudu on võimalik igapäevaseid mõtlemis- ja 
toimimisharjumusi muuta. Niihästi diasporaaklastri aktiivsus kodanikeühendustes 
ja avalikus ruumis toimuvates aktsioonides, kodanikuklastri aktiivsus valijana ja 
respekt ühiskondlike institutsioonide suhtes kui ka aktiivsusklastri majanduslik ja 
alternatiivne poliitiline aktiivsus tagab teatud sildade ja läbirääkimiskanalite olemas- 
olu rahvusvähemuse ja valitseva eliidi vahel. 

6.4. VENEKEELSE ELANIKKONNA 
HARGMAISUS JA MEEDIAKASUTUS 


Marianne Leppik ja Triin Vihalemm 


Eestikeelses avalikkuses on levinud seisukoht, et Eestimaa venekeelne elanikkond 
on Venemaa meedia mõju all. See pole päris täpne. Tarbides nii kohalikku vene- ja 
vähesel määral ka eestikeelset! meediat rööbiti Venemaa ja ka lääne omaga, on Eesti 
venekeelse elanikkonna meediaelu hargmaine, s.t toimub mitmel maal, mitmes nor- 
mide ja väärtuse süsteemis korraga. Hargmaisus tähendab seisundit, kus inimesed 
on seotud vähemalt kahe ühiskonnaga (enamasti enda ja/või oma lähedaste lähteriigi 
ning väljarännumaaga) perekondlike, tööalaste, hariduslike, poliitiliste, religioossete, 
meelelahutuslike jm (virtuaalsete) võrgustike kaudu. 

Järgnev peatükk keskendubki eesti venekeelse elanikkonna meediakasutuse prak- 
tikatele, mida analüüsime nii nende kohalikku ühiskonda lõimumise mustrite (vt ptk 
6.3) kaupa kui ka lähtudes eri maade meediakanalite kasutamisest. Kuna varasemates 
meediakasutust analüüsivates peatükkides 3.2. ja 3.3. ei ole eraldi käsitletud vene- 
keelse elanikkonna meediatarbimist, siis anname kõigepealt üldisema ülevaate Eesti 
venekeelse elanikkonna meediakasutuse tendentsidest. 


[1] Kohalik meediasisu ei hõlma loomulikult üksnes kohalikke sündmusi. Ka ajakirjanduslikke 
praktikaid saab vaadelda hargmaistena. Enamiku poliitiliste sündmuste meediakajastus 
on üles ehitatud eeskätt suhestatuna teiste riikide poolt kajastatuga. Tähenduslik on ka see, 
kus asuvad korrespondendid, sest ka nemad loovad institutsionaalsel tasandil hargmaisust. 
Eesti ajakirjandusväljaannetel on Moskvas, Washingtonis ja Brüsselis korrespondendid, kes 
liiguvad vajadusel ka teistesse sündmuste tulipunktidesse. 

6.4.1. EESTI VENEKEELSE ELANIKKONNA MEEDIATARBIMISE 
ÜLDISED TRENDID 


Enne kui hakkame võrdlevalt analüüsima meediakasutust erinevate ühiskondliku 

sidustumise mustrite ja hargmaisuse tüüpide puhul, anname ülevaate selle kohta, 
millised üldisemad muutused on toimunud meediasisu ja -vormide pakkumises ja 

nõudluses. Eesti elanikele kättesaadavate meediakanalite hulk on viimase 15—20 aasta 

jooksul tugevasti kasvanud (vt ka ptk 3.2). Kommunikatsioonivahendid on muu- 
tunud personaalseks ning meediasisu jälgimine on üha enam lahus kodusest kesk- 
konnast, kuna soovitava sisu jälgimist ei määra kindel aeg, koht ega vastuvõtuseade 

(vt ptk 3.2). Märgatavalt on tõusnud internetiühendusega majapidamiste arv: 19%-lt 
aastal 2002 73%-ni aastal 2014. Telerivaatajate osakaal on aastate jooksul püsinud 

küll stabiilsena, kuid lisandunud on uute meediumide, tahvelarvutite ja nutitelefo- 
nide kasutajaid (joonis 6.4.15 peatüki lisas). Eesti taasiseseisvumine tõi kaasa riikli- 
kult reguleeritud meediasüsteemi asendumise vaba turuga, mis andis teed rahvus- 
vahelistele ja ka hargmaistele audiovisuaalsetele turgudele, mis said kättesaadavaks 

satelliittehnoloogia abil (Vihalemm ja Hogan-Brun, 2013). See omakorda tegi ka 

venekeelse, nagu teisteski keeltes meedia hõlpsasti kättesaadavaks. See asjaolu ning 

ka meedia aina süvenev personaliseerumine võib ka osaliselt olla põhjuseks, miks 

eesti keele igapäevane kasutamine on muu emakeelega inimeste seas harvemaks 

muutunud: eesti keele igapäevaste kasutajate arv on langenud ,, Mina. Maailm. Mee- 
dia“ (MeeMa) küsitlusuuringu andmeil 54%-lt 2002. aastal 34%-ni 2014. aastal. Selle 

tendentsi põhjused võivad loomulikult olla peidus selles, kuidas inimesed neid ümb- 
ritsevat keskkonda tunnetavad ja kui kriitilised nad enda keelekasutuse suhtes on 

(ning selle kriitilisuse pinnalt ka küsitlusele vastavad), aga ka soovis hoida vestlustes 

vene keelt (vt ka Vihalemm, 2012), muu materiaalse keskkonna muutumises (vene- 
keelsete siltide, juhendite jms hulga suurenemine avalikus ruumis). Kahtlemata 

mängib ka meediakanalite killustumine ja individualiseerumine vene keele mõjuala 

laienemises igapäevase (tarbe)keelena oma rolli. 

Tehnoloogia areng ei ole olulisel määral vähendanud venekeelse elanikkonna 
lemmikmeediumi teleri vaatamist. Kantar Emori mõõdetav telerivaatamisele kuluta- 
tav aeg on olnud võrdlemisi stabiilselt ligi 4 tundi ööpäevas alates 2000. aastast, kuigi 
nt alates 2010. aastast on see veidi vähenenud (joonis 6.4.1). Raadiokuulamine on 
võrreldes 2000. aastaga veidi suurenenud, viimastel aastatel püsinud suhteliselt sta- 
biilsena. Hulk traditsioonilisi meediume on kolinud internetti ning info hankimise 
allikana on ajalehe digitaalne versioon või veebiportaal venekeelse elanikkonna seas 
üha sagedasem. Internetis veedetud aeg ja arvuti kasutamine üldiselt on kasvanud: 

Joonis 6.4.1. Televaatamise ja raadiokuulamise aeg venekeelses elanikkonnas 

2000-2015 

Tundides ööpäevas @——® _Televaatamine 
ен Raadiokuulamine 


2:30 2:56 __2:55 


T T T T T T T T T T T T 
2000 2001 2002 2003 2004 2005 2006 2007 2008 2009 2010 2011 2012 2013 2014. 2015 


Allikas: Kantar Emor 


2000. aastal kasutas Kantar Emori andmetel internetti 18%, ent 2014. aastal juba 80% 
venekeelsest elanikkonnast. Paberajalehtede tiraažid aga on langustrendis, lisaks 
on nii mõnedki väljaanded kas lõpetanud ilmumise või ei ilmu iga päev. Kui 2000. 
aastal luges ajalehti regulaarselt 65% venekeelsest elanikkonnast, siis 2015. aastal oli 
regulaarseid lugejaid 46%. Suhteliselt suurema lugejaskonnaga on Postimees ja Den 
za dnjom ning MK Estonia, samuti kohalikud lehed, nagu Pealinn ning Linnaleht 
(vt tabel 6.4.2 peatüki lisas). Ehkki üha enam väljaandeid on läinud üle digitaalsele 
platvormile ning on loetavad ka interneti vahendusel, loeb ligi 40% venekeelsest 
elanikkonnast ajalehti paberil. Veidi vähem kui 30% loeb nii digitaalseid kui ka 
paberväljaandeid ning vaid 15% loeb ainult võrguväljaandeid, sh 7% iga päev. 

Kantar Emori 2016. aasta veebruari andmetel on venekeelse elanikkonna televii- 
sori vaatamisele kulunud aeg enamjaolt jagatud kolme kanali, PBK (16% vaatamis- 
ajast), NTV Miri (15%) ning RTR Planeta (13%) vahel. Kantar Emori teleauditoo- 
riumi ülevaadete põhjal selgub, et viimase viie aasta jooksul on Venemaa kanalite 
vaadatavus üldkokkuvõttes pigem langustrendis. Märgatavalt on kahanenud lisaks 
Venemaa toodangule ka kohalikke Eesti originaaluudiseid edastava PBK vaadatavus, 
samal ajal kui kohaliku uudisplokita NTV Miri ning RTR Planeta vaadatavus on 
vähesel määral kasvanud. See tendents viitab kas kohalike uudiste olulisuse kaha- 
nemisele meediamenüü koostamisel või muude kohalike uudiste allikate (sh ETV +) 
olulisuse suurenemisele — või mõlemale protsessile ühtaegu. 

Kantar Emori andmetel jälgib vene- 
keelne auditoorium üldiselt eestikeel- 


Joonis 6.4.2. Kolme enimvaadatava 
telekanali jälgimine venekeelses 


elanikkonnas 2012-2016 


seid telekanaleid üsnagi tagasihoidlikult. 
% venekeelsest elanikkonnast 


Mõningase muutuse harjumuspärases 
vaadatavuses on aga kaasa toonud vene- 3° 
keelsele televaatajale suunatud kanali 24 
ETV+ loomine. Jõesaar (2015) on ana- 
lüüsinud Eesti rahvusringhäälingu kana- 

lite vaadatavust muu emakeelega elanike 
seas nii enne kui ka pärast kanali ETV+ o 
eetrisse minekut (ETV+ kanal jõu- 8 
dis eetrisse 28.09.2015). Kui perioodil 
29.09.2014–09.11.2014 oli Rahvusring- RER 
häälingu kanalite nädalane ulatuvus veebr 
(nädala jooksul neid vähemalt 15 minuti 

jooksul jälginute osakaal) venekeelse 
elanikkonna seas 19%, siis aasta hiljem, 
perioodil 28.09.2015-08.11.2015 juba 31%. 

MeeMa andmetel on alates 2005. aastast venekeelse elanikkonna meediatarbi- 
mise harjumused mõnevõrra muutunud”! (vt joonis 6.4.3). Märgatavalt on kahane- 
nud eestikeelsete meediakanalite regulaarsete jälgijate hulk, seevastu on kohalike 
venekeelsete kanalite jälgijate osakaal veidi kasvanud. Venemaa ja rahvusvaheliste 
meediakanalite jälgitavuses ei ole märkimisväärseid muudatusi toimunud. Vene- 
keelne elanikkond jälgib enam-vähem võrdses mahus nii kohalikke venekeelseid 
kanaleid, Venemaa kanaleid kui ka rahvusvahelisi meediakanaleid. 

Üldiselt on Festi venekeelse elanikkonna meediaruum avardunud: uudisvood on 
mitmekesisemad ja omavahel kohati ka võistlevad, mis võimaldab saadud infot kõr- 
vutada ning ka põhjalikumalt analüüsida. Samas, võrreldes eestlastega on venekeelse 
elanikkonna meediauudiste tarbimine sporaadilisem ja vähem rutiinne (vt joonis 
6.4.4). Eestlastest jälgis uudismeediat MeeMa 2014 andmetel iga päev 61%, teiste 
rahvuste esindajatest 45%. 2005. aastaga võrreldes on nii eestlaste kui ka venekeel- 
sete vastajate hulgas kasvanud nende osakaal, kes uudismeediat suhteliselt harva 

[2] Joonisel 6.4.3 on toodud vastavate meediakanalite keskmiste või aktiivsete jälgijate osakaal 
indeksite põhjal. Indeksite koosseis 2014. aastal on toodud raamatu lisas 2, 2005. ja 2011. aasta 
indeksid moodustati samal viisil. 

Joonis 6.4.3. Venekeelse elanikkonna meediatarbimise harjumused 2005-2014 
Kanalite jälgimine venekeelse elanikkonna keskmisel või sellest suuremal määral, % 


Eestikeelsete 67 2005 


meediakanalite jälgimine 56 2011 


M 2014 


Eesti venekeelsete 66 
meediakanalite jälgimine 69 


Venemaa 67 
meediakanalite jälgimine 64 


Lääne 68 
meediakanalite jälgimine 68 


о 25 50 75 
Joonis 6.4.4. Uudiste jälgimise sagedus eesti- ја venekeelses elanikkonnas 
2005-2014 
% eestlastest ja venekeelsetest elanikest 


Eestlased Venekeelsed elanikud 
100 
8 9 14 15 15 24 29 19 
22 22 »— Harva 
28 24 31 


75 


31 
32 
= Mitte іда päev 


Kord päevas 
25 

Mitu korda päevas 
о 


2005 2008 2011 2014 2005 2008 2011 2014 


jälgivad, ning kahanenud on uudiste regulaarsete jälgijate osakaal. Vahepealsetel 
aastatel, 2008 ja 2011, kahanes uudiste igapäevaste jälgijate osakaal nii eestlaste kui 
ka venekeelsete vastajate hulgas, kuid see tendents on 2014. aastal pidurdunud ja 
pööranud taas uudiste jälgimise väikesele kasvule. Võimalik, et sõda Ukrainas ja 

poliitilised pinged on inimesi taas rohkem uudiseid jälgima mõjutanud. Seda oletust 
kinnitab ka Seppel (2015), kes on integratsiooni monitooringus märkinud, et lisaks 
uudismeedia sagedasemale jälgimisele on Ukraina kriis kaasa toonud ka uudiste 
kommenteerimise kasvu. Teisalt aga on kriis veelgi suurendanud erinevusi eestlaste 
ja teisest rahvusest Eesti elanike meediatarbimises. 

Peatükis 6.3 kirjeldatud lõimumisklastrite liikmete meediakasutust võrreldes 
ilmneb, et kõige regulaarsemalt jälgivad uudiseid aktiivsusklastri liikmed, kelle 
uudismeedia harjumused sarnanevad eestlaste omadega. Seevastu passiivsusklastri 
liikmetest pole kahel kolmandikul igapäevast uudistejälgimise harjumust. Ühis- 
konda mõõdukalt lõimunud, kuid erinevate identiteediorientatsioonidega rühmad 
jäävad kahe äärmuse vahepeale. Kodanikuklastri liikmetest jälgib valdav enamik 
uudiseid siiski regulaarselt, olles seetõttu kursis sellega, mis on parajasti ,,avalikkuse 
päevakorras“. Diasporaaklaster on uudiste tarbimise harjumustelt veidi polarisee- 
runum – eristub nii igapäevaste jälgijate osa kui ka need, kes saavad päevauudised 
teada juhuslikult või teiste käest vahendatuna. Seega on päevauudiste jälgimise pide- 
vus ja ühiskonda lõimitus teatavas seoses (joonis 6.4.5). 

Kõige mitmekesisem ja intensiivsem on erinevate meediakanalite jälgimine 
aktiivsusklastris (tabel 6.4.2 peatüki lisas). Trükimeedia jälgimine on kõigi lõim- 
klastrite puhul võrdlemisi tagasihoidlik, kuid veidi aktiivsemad ajalehtede lugejad 
on aktiivsusklastri liikmed ja seda ilmselt just seetõttu, et üle kolmandiku neist jälgib 
regulaarselt võrguväljaandeid internetist. Teiste klastrite liikmed seevastu loevad 
ajalehti valdavalt paberil, mis on kallim ja kohmakam viis. 

Aktiivsusklastri liikmed jälgivad ka teistest sagedamini uudisteportaale, sh eesti- 
keelseid. Üldiselt pole venekeelne elanikkond eriti agar portaalide ja trükimeedia 
kasutaja ning nende meediarepertuaaris valitsevad audiovisuaalsed kanalid (vt tabel 
6.4.2 peatüki lisas). 

Eelistatumateks raadiojaamadeks on venekeelsed, eriti Raadio 4, mis on üht- 
lasi ainus omataoline laiema kandepinnaga avaõiguslik meedium, samuti Russkoje 
Radio, veidi vähesemal määral ka Radio 100FM (Narodnoje Radio). Veelgi laialda- 
sem ja rutiinsem on telerivaatamine. Jälgitavas teletoodangus domineerivad võimsalt 
Venemaa telejaamad: PBK, RTR, NTV (neid jälgib regulaarselt ligi 85% kõigist vene- 
keelsetest elanikest) ning RTVi (millel regulaarseid vaatajaid kokku 47%). Ligi 40% 
venekeelsest elanikkonnast jälgib aga ka rahvusvahelisi uudistekanaleid. Siinkohal 
tasub silmas pidada olulist metoodilist erinevust venemaiste kanalite populaarsuse 
hindamisel: kui joonisel 6.4.2 kajastati Kantar Emori teleauditooriumi ülevaadet, 
mille tarbeks mõõdetakse telerivaatamist otseselt telemõõdikute abil, siis MeeMa 
tulemused on rohkem subjektiivset laadi, põhinevad inimeste hinnangutel oma 

Joonis 6.4.5. Uudiste jälgimise sagedus lõimklastrites 2014 
% klastrist 


Ebaregulaarselt, harva Regulaarselt, aga mitte iga päev В Vähemalt kord päevas 
| 
Aktiivsusklaster | 11 37 
| 
Kodanikuklaster | 14 4 
| 
Diasporaaklaster | 20 28 
| 
Passiivsusklaster | 35 28 
| 
о 25 


telerivaatamise harjumuste kohta. Olulisi klastritevahelisi eristusi Venemaa kanalite 
jälgimises ei ole, eestikeelseid telesaateid jälgitakse mõnevõrra vaid aktiivsusklastris, 
seevastu venekeelne TV3+ on populaarne kõigis, sh ka ühiskondlikult passiivsete 
rühmas (vt tabel 6.4.2 peatüki lisas). 


6.4.2. HARGMAINE MEEDIAKASUTUS 


Hargmaisuse ja diasporaastumise kujunemisel ning püsimisel on olulisel kohal 
meediatarbimine. Tehnoloogiliste võimaluste avardumine on teinud hõlpsaks mujal 
elavate inimeste sidepidamise endise kodumaaga ning sealses meediaruumis ope- 
reerimise, mis omakorda võimaldab inimestel olla virtuaalselt kohal mitmes paigas 
korraga, säilitada ja luua mitmetasandilisi suhteid erinevate kohtade vahel. Selline 
erinevate meediumide kaudu erinevate ühiskondade vaheline opereerimine justkui 
„venitab“ sotsiaalsed suhted ruumis üle geopoliitiliste piiride (Vathi, 2013). Uurijad 
on leidnud, et pidevad rutiinsed topeltsidemed on üsna ajamahukad ning väsitavad, 
mistõttu inimesed harrastavad nende eri liike erineva sageduse ning intensiivsusega. 
Iga päev võidakse suhelda lähisugulaste ja sõpradega ning kontaktide ringi laien- 
datakse ajutiselt, teatud perioodidel, nt looduskatastroofide või poliitiliste kriiside 
korral. Guarnizo (2000) on selliste sidemete omamist nimetanud püsivaks ning 
laiendatud hargmaisuseks (core and expanded transnationalism). Eesti venekeelse 
elanikkonna puhul saab rääkida suhteliselt püsivast hargmaisusest, sest ligi poolel 
Eesti venekeelsest elanikkonnast on MeeMa andmetel kontakte Venemaal, ligi vee- 
randil Valgevenes ja Ukrainas ning valdav enamik jälgib iga päev Venemaa telesaa- 
teid ja internetiportaale. 

Üheks hargmaisuse tõukejõuks on uurijad pidanud soovi kompenseerida sotsio- 
kultuurilise järjepidevuse abil füüsilisest ümberpaiknemisest johtuvaid muutusi 
elukeskkonnas (Robins ja Aksoy, 2005). Eesti venekeelse elanikkonna puhul on 
järjepidevuse kandjaks läbi siirdeaastate olnud Venemaa meedia jälgimine, seda 
eriti kohaliku venekeelse meediasüsteemi heitliku arengu aegadel (vt Vihalemm ja 
Hogan-Brun, 2013; Jakobson, 2004; Jõesaar, Rannu ja Jufereva, 2013). Samas ei ole see 
järjepidevus enamasti kantud nostalgiast vanade aegade järele või igatsusest ajaloo- 
lisele kodumaale tagasi pöörduda. Migrantide ja nende järeltulijate meediatarbimist 
uurinud autorid väidavad, et meedia ei „transpordi“ rändetaustaga inimesi tagasi 
endisele emamaale, pigem viiakse meedia nendeni uues asukohas ning omakeelse ja 
omakultuurilise meedia tarbimine on uue asukohamaa kontekstis tarbitav olmehüve, 
nii nagu muudki hüved: rahvuslikud söögikohad, kontserdid, rõivad, religioossed 
rituaalid jms (Robins ja Aksoy, 2005). Vaadates nt (kunagise) emamaa teletoodangut, 
ei tõlgendata nähtut analoogiliselt paiksete inimestega — igapäevaelu kogemused 
ning sotsiaalsed vajadused on erinevad (Robins ja Aksoy, 2005). Väljarännumaa 
meediatoodangu tarbimine ja mõtestamine toimub ikkagi uue asukohamaa kon- 
tekstis, luues vastastikku mõjutava tõlgendusraami, mis haarab lisaks meediasisule 
ka vahetute kontaktide, praktilise igapäevaelu ja virtuaalse suhtluse mõjutusi. Auto- 
rid on toonitanud, et hargmaised praktikad ei kujune mingis ,,kolmandas ruumis“ 
(Soja, 1996), mis peaks paiknema justkui rahvusriikide vahel. Hargmaised praktikad 
on ikkagi seotud konkreetsete inimestega konkreetsetel territooriumidel ja nende 
kogetava igapäevareaalsusega, mis annab piiriülestest allikatest tulevatele sõnumitele 
oma tõlgendusviisi. Tinglikult võib hargmaisusest rääkida kui n-ö mitmekihilisest 
ja pidevast tõlgenduse aktsentide nihestusest, mis tehnoloogia arenedes muutub 
allikate mõttes üha mitmekesisemaks. Mitu autorit (Guarnizo, 1997; Golbert, 2001; 
Vertovec, 2004) on välja toonud, kuidas hargmaine auditoorium säilitab kahekordse 
referentsraamistiku, misläbi nad pidevalt võrdlevad situatsiooni ajaloolisel kodumaal 
olukorraga olevikuühiskonnas/oma käesolevas elukohariigis; nende igapäevases 
elavikus ristuvad riikidevahelisi piire lõhkuvad ideed, suhted, identiteedid. 

Eesti-Vene kontekstis on meedia mõjumehhanismid komplitseeritud, kuna tea- 
tud valdkondades on meedia esitatavad sõnumid vastandlikud. Ka Eesti venekeelse 
elanikkonna puhul sõltub Venemaa meediasisu vastuvõtt kohaliku auditooriumi 
elukogemusest, vajakajäämiste ja normaalsuste tunnetusest ning vastupidi, Venemaa 
meediasisu loob kohaliku elu tõlgenduseks teatavad raamid. Füüsilistest piiridest sõl- 
tumatu suhtlusmeedia laialdane kasutamine võimaldab inimestel eri riikides ise infot 
luua ja vahetada, seda usaldatakse sageli enam kui ametlikku meediasisu (Vihalemm 
ja Leppik, 2014). Erinevaid kogukondi uurinud teadlased on võrdlemisi üksmeelselt 

leidnud, et massimeedia toimib kogukonnas sidususe loojana (vt nt Dayan, 1999) 
ja mobiliseerijana juhul, kui kohalikud olud muutuvad pingeliseks. Võib tekkida 
uusi hübriidseid mentaalseid ja sotsiomateriaalseid struktuure (nt virtuaalsed kogu- 
konnad), uusi koduterritooriume (Morley, 2000). Osa autoreid tõlgendab sedalaadi 
struktuuridele viidates hargmaisust vabastava ja indiviidide agentsust suurendava 
protsessina (Levitt, 2011), teine osa väidab, et see toimib üksnes koosmõjus kohaliku 
agentsusega (Smith, 2001; Krotz, 2008; Andersson, 2013; Diminescu, 2008). 

Käesolev peatükk ei keskendu tõlgenduste kvalitatiivsele sisule, vaid seab eesmär- 
giks kirjeldada meediatarbimise, hargmaisuse ja kohalikku ühiskonda sidustatuse 
omavahelisi suhteid, luues sellega üldisema raami erinevate tõlgendusvõimaluste 
üle arutlemiseks. 


6.4.3. HARGMAISUS EESTI VENEKEELSE ELANIKKONNA SEAS 


Hargmaine elu tähendab vahetute ja vahendatud kontaktide, praktilise igapäeva- 
elu ja virtuaalse sotsiaalse osaluse komplitseeritud suhteid. Eespool väljatoodud 
meediatarbimise muutuste analüüs viitas meediaruumi laienemisele ajas. Avardunud 
ja mitmekesine meediaruum peaks omakorda olema soodne pinnas hargmaiste 
käitumismustrite levikule ning ka selles analüüsis lähtume juba teoreetilises osas 
väljatoodud eeldusest, et inimeste hargmaised praktikad on suuresti koondunud 
meediatarbimise ümber (paranenud sidepidamise võimalused, kodustatud ja per- 
sonaalne meedia jne). 

Vastavalt peatükis 6.2 väljatoodule võib väita, et Eesti venekeelse elanikkonna 
puhul on tegemist tugevasti hargmaise rahvastikurühmaga: ligi poolel venekeelsest 
elanikkonnast Eestis on suhteid ja kontakte võõrsil, nad jälgivad regulaarselt või aeg- 
ajalt välismeediat (nii Venemaa kui ka lääne kanaleid). Kuna hargmaisus on siinse 
analüüsi keskne termin, konstrueerisime selle paremaks selgitamiseks ning nüans- 
seeritumaks uurimiseks hargmaisuse indeksi. Selleks koondasime MeeMa 2014. 
aasta uuringust (kasutades venekeelse elanikkonna alavalimit, N=453) tunnused, 
mis puudutasid sõprade ja tuttavate külastamist võõrsil, sõprade-sugulaste võõrsile 
elama asumist, (lähemaid) kokkupuuteid teiste riikidega ning Venemaa ja rahvus- 
vaheliste meediakanalite kasutamist/jälgimist. Tulemusena moodustus indeks, mille 
jälgimise hõlbustamiseks jagasime venekeelsed vastajad kolme rühma: ,,hargmaisus 
puudub või nõrk“, ,,hargmaisus keskmine“ ja ,,hargmaisus tugev“. Tugev hargmaisus 
tähistab tihedaid kontakte ja kokkupuuteid erinevate riikidega, sõprade-tuttavate 
elamist välismaal ja nende tihedamat külastamist ning sagedast rahvusvaheliste ja 
Venemaa meediakanalite jälgimist. Nõrk või puuduv hargmaisus seevastu tähistab 

harvu kokkupuuteid-kontakte ning väheldast või puuduvat rahvusvaheliste ja vene- 
maiste telekanalite jälgimist. Keskmine hargmaisus asetseb kahe eelmainitu vahepeal. 
Alljärgnevalt vaatlemegi selle indeksi põhjal hargmaisust venekeelses elanikkonnas 

ja selle seost meediakasutusega, samuti inimeste üldisemaid hoiakuid ajakirjanduse 

kui demokraatliku ühiskondliku institutsiooni suhtes (sh venekeelse elanikkonna 

kriitilisust ja usalduslikkust meedia suhtes). 

Joonis 6.4.6 annab ülevaate hargmaisuse avaldumisest erinevate sotsiaal- 
demograafiliste rühmade kaupa. Vanusrühmadest on hargmaisuse indeksi väärtus 
kõrge 25—44-aastaste seas, kes on ka kõige liikuvama elustiiliga. Nõrgalt avaldub 
hargmaisus 65-aastaste ja vanemate seas, kes on eeskätt esimese põlvkonna sisse- 
rännanud ning kellest märkimisväärne osa kuulub diasporaa-orientatsiooniga lõim- 
klastrisse. Võib oletada, et kõrge venekeelse elanikkonna osakaaluga piirkondades 
elamine pigem toetab diasporaa kujunemist ja/või püsimist ning mitme paiga vahel 
seose loomiseks oleks vaja n-ö tavakontekstist väljapoole asuda. Seda oletust toetab 
mõningal määral ka joonisel väljatoodu – hargmaisuse indeksi kõrgemad väärtused 
esinevad pigem väljaspool Tallinna ja Ida-Virumaa tööstuslinnu. 

Kodakondsuse puhul on tegemist riigispetsiifilise inimkapitaliga, mis ühtlasi 
soodustab veidi enam vastuvõtja-ühiskonda sulandumist (seda eeskätt esimese 
põlvkonna puhul). Eeldades, et sidemed ajaloolise kodumaaga eksisteerivad nii või 
teisiti, võib Eesti kodakondsuse olemasolu näha hargmaisust toetava faktorina. Eesti 
kodakondsuse omajad on meie analüüsis hargmaisemad kui Vene või määratlemata 
kodakondsusega vene keelt emakeelena kõnelevad inimesed. Oluline riigispetsiifilise 
kapitali element on riigikeele ehk eesti keele oskus, mis võiks seostuda nt mitme- 
kesisema meediamenüü ja ka suhtlusringkonnaga ning seeläbi toetada hargmaisust. 
Indeksi keskmiste analüüs osutas, et nende seas, kes eesti keelt valdavad, on harg- 
maisuse indeksi väärtused kõrgemad kui eesti keele mitteoskajate seas. Teatav trend 
joonistub välja ka siis, kui jälgida indeksi keskmiste muutust haridustasemeti: mida 
kõrgem on haridus, seda suurem ka indeksi väärtus, kõrgharidusega venekeelsed 
elanikud on oma igapäevaelus rohkem hargmaised kui nende kesk- või põhihari- 
dusega rahvuskaaslased. 

Kirjeldava statistika põhjal on selge, et hargmaisus ja sotsiaaldemograafilised 
näitajad, nagu vanus, elukoht, haridus, riigikeele oskus ja kodakondsus, on omavahel 
seotud (nende näitajate ja hargmaisuse indeksi vahelise seosekordaja Crameri V 
väärtus on keskmiselt 0,2). Seega ei ole hargmaisus ise- ja eraldiseisev fenomen, 
vaid seda on mõjutanud mitu tegurit ja see avaldub eri ühiskonnagruppides erine- 
valt. Erineval moel ja määral Eesti ühiskonda sidustunud venekeelse elanikkonna 
lõimklastrite vahel on hargmaisuse indeksi väärtustes üsna suured erinevused 

Joonis 6.4.6. Hargmaisus venekeelse elanikkonna 
sotsiaal-demograafilistes rühmades 2014 


% venekeelsest rahvarühmast 

(vt joonis 6.4.7). Nii on ühiskondlikult passiivsete rühm loid ka mitmetasandiliste 
suhete hoidmisel (sh välismaise meedia jälgimisel), kosmopoliitide rühm on aga 
tegus nii Eestis kui ka võõrsil, tema meediajälgimise harjumused on pigem mitme- 
kesised ja kontaktide võrgustik laiem. Kodanikuklastri ja diasporaaklastri liikmed 
oma suhtlusharjumuste hargmaisuse poolest teineteisest oluliselt ei erine, umbes 

Joonis 6.4.7. Hargmaisus lõimklastrites 2014 
% klastrist 


Puuduv või nõrk hargmaisus Keskmine hargmaisus Ш Tugev hargmaisus 
Aktiivsusklaster | 13 12 
Kodanikuklaster | 34 

Diasporaaklaster | 34 


Passiivsusklaster | 52 


2/3 juhtudest on nendegi puhul täheldatav kas keskmine või tugevalt juurdunud 
hargmaine orientatsioon. 

Hargmaisus on seotud ka üldise ühiskondliku sidustatusega. Mis puudutab 
lõimklastrite moodustajatunnuseid (vt ptk 6.3), siis tugevamad seosed avalduvad 
hargmaisuse ja majandusliku sidustatuse (Crameri V = 0,185), poliitikahuvi ja aktiiv- 
suse (poliitiline osalus kodanikuna, Crameri V = 0,183) ning kodanikuühendustes 
osalemise (Crameri V = 0,182) vahel. Etnokultuurilise identiteedi ja institutsioonide 
usaldamise ning hargmaisuse vahel statistiliselt olulist seost ei ole, teiste näitajate 
puhul on seos nõrk. Seega võib öelda, et hargmaisus on seotud niihästi traditsiooni- 
lisema, kodakondsuse ja valimiste kaudu toimiva kui ka laiema, kodanikuühenduste 
kaudu toimiva poliitikaosaluse ja majandusliku osalusega. 

Vaatamaks täpsemalt, kuidas hargmaisus ja klassikalised sotsiaal-demograafilised 
tegurid (nagu sugu, vanus, haridus jne) eri dimensioonides ühiskondlikku sidustu- 
mist (poliitiline osalus, kodanikuaktiivsus ning majanduslik sidustatus) mõjutavad, 
viisime läbi regressioonanalüüsi. Tabelis 6.4.1 on välja toodud peamised tulemused, 
mille põhjal nähtub, et poliitilise osaluse juures on võtmetegureiks eesti keele oskus 
ja haridus: kõrgem haridustase ja parem eesti keele oskus seostuvad suurema polii- 
tikahuvi ja aktiivsusega ühiskonnas. Selle mudeli põhjal hargmaisus poliitilisele 
osalusele kodanikuna statistiliselt olulist mõju ei avalda. Mis puudutab (tugevat) 
kodanikuaktiivsust (kodanikuühendustesse kuulumist), siis siinkohal mängivad 
olulisemat rolli sugu, vanus, kõrgem haridus ning tugevam hargmaisus – kodaniku- 
ühendustes on aktiivsed pigem keskealised naised, kelle aktiivsust toetavad väljas- 
pool Eestis asuvad kontaktid. Kolmandas, majanduslikus dimensioonis sidustunud 
on pigem noored ning keskealised, kõrghariduse ja eesti keele oskusega venekeelsed 
elanikud. Hargmaisus käitub siin pigem toetava faktorina: kui hargmaiseid kontakte 

Tabel 6.4.1. Venekeelse elanikkonna kolmes dimensioonis sidustumise 
regressioonmudel 2014 


Kodanikuühendustes 


Poliitiline sidusus osalemine Majanduslik sidustatus 
Tugev Nõrk Tugev Nõrk Tugev Nõrk 
Mees (vrd naine) o6 11 0,9 


15-24-aastased (vrd 65+) 0,9 12 0,8 
25-44-aastased (vrd 65+) 0,9 0,6 0,9 0,7 
45-64-ааѕїаѕеа (vrd 65+) 1,2 0,8 02. 
Eesti kodakondsus 
x X 17 о,8 1,0 0,8 


(vrd määramata) 


Vene kodakondsus 
(vrd määramata) 


Ei oska eesti keelt (vrd oskab) 
Põhiharidus (vrd kõrgharidus) 
Keskharidus (vrd kõrgharidus) 


Puuduv või nõrk hargmaisus 
(vrd tugev) 


Keskmine hargmaisus (vrd 


tugev) 0,8 13 0,6 1,4 0,5 


= = = 
- ~ о 
* 


-2 log likelihood | 194,9 230,1 197,1 284,3 185,2 314,8 


*** р<0,001; ** р<0,01; * р<0,05. 
x Kodakondsus oli poliitilise sidustatuse klastri moodustajatunnus, seetõttu jäi välja regressioonanalüüsist. 


(ja ka infovälja) ei ole, siis on tõenäosus olla nõrgalt sidustunud suur. Kokkuvõtvalt 
võib regressioonimudeli põhjal öelda, et hargmaisus tugevdab kohapealset agentsust 
nii vabakondliku kodanikuosaluse kui ka majandusliku sidustumise plaanis (majan- 
duslikult ka läänesuunaliste kontaktide kaudu). Ühte konkreetset mõjutegurit või 
tõmbetunnust siin ühise nimetajana välja tuua on raske. 


6.4.4. HARGMAINE MEEDIATARBIMINE, MEEDIAKRIITILISUS JA 
USALDUSVÄÄRSUS, INFOVÄLI 


Tugeva ja nõrga hargmaisusega rühmad eristuvad oma meediakanalite eelistustelt 
nii kvalitatiivselt kui ka kvantitatiivselt. Tugeva hargmaisusega rühmas on tarbita- 
vad kanalid mitmekesisemad: erisugused telekanalid, nii eesti- kui ka muukeelsed 
portaalid ja teleprogrammid. Nõrga või puuduva hargmaisusega rühmas on popu- 
laarsed eeskätt Raadio 4 ja Venemaa telekanalid, eestikeelseid kanaleid peaaegu ei 
jälgita (joonis 6.4.8). 

Joonis 6.4.8. Meedia sagedane jälgimine hargmaisuse rühmades 2014 
% hargmaisuse rühmast 


Puuduv või nõrk hargmaisus 


Keskmine hargmaisus Eestikeelsed 17 
IN Tugev hargmaisus telekanalid 20 
2, НИ 
Rahvusvahelised ajalehed 1 Venekeelne Postimees 18 
1 24 
| 20 __ 
Venemaa ajalehed 1 Venekeelsed portaalid 26 
6 37 
sE 54 | 
Eestikeelsed ajalehed 4 TV3+ 29 
9 37 
ај НА 
Venemaa portaalid 9 Rahvusvahelised 41 
15 telekanalid 54 
~ ___ s, _____ 
Eestikeelsed portaalid 9 Venekeelsed raadiod 53 
15 59 
А АСС 
Eestikeelsed raadiod 10 Raadio 4 53 
21 51 
є В 1 _____ 
Venekeelsed ajalehed 15 Venemaa telekanalid 88 
24 93 
з И 9 НИ 
о 25 о 25 50 75 100 


Pelk kanalite kasutuse kirjeldus ei ütle meile palju selle kohta, kuidas meedias 
kajastatut tõlgendatakse. Küsitlusuuringu teel seda kahjuks selgitada ei saagi, selleks 
on vaja kvalitatiivseid uuringuid (vt nt Vihalemm ja Leppik, 2014). Küll aga on või- 
malik selgitada küsitluse teel inimeste üldisemaid kogemusi ja veendumusi ajakirjan- 
duse kui demokraatliku ühiskondliku institutsiooni olemuse suhtes. MeeMa küsitlus 
võimaldas kaudselt analüüsida inimeste kriitilisust meediatarbijana kogemusliku 
küsimusega „Kas Eesti ajakirjanduses on palju sellist, mis Teid häirib, mille peale Те 
vihastate?“. Küsimus mõõdab rangelt võttes küll pelgalt kogemust kohalikke meedia- 
väljaandeid jälgides, kuid kaudsemalt peegeldab ilmselt inimeste üldist kriitilisust 
nähtu-kuuldu-loetu suhtes. Küsimus on esitatud üsna tugevate emotsioonide kohta, 
seega võiks vastajaile meenutada ka reaalseid olukordi, kus nad on esitatule mõttes 
selgelt vastu vaielnud. Seega võiks eeldada, et vastused kajastavad ka konkreetseid 

Joonis 6.4.9. Kas Eesti ajakirjanduses on palju sellist, mis Teid häirib, 
mille peale Te vihastate? Vastused lõimklastrites 2014 
% klastrist 


Üldse mitte, mind ei häiri midagi Üsna vähe Mõni asi paneb vahel vihastama Ё Üsna palju 


Kogu venekeelne elanikkond 


Aktiivsusklaster 


Kodanikuklaster 


Diasporaaklaster 


Passiivsusklaster 


kogemusi, mitte pelgalt üldisi hoiakuid. Jooniselt 6.4.9 selgub, et venekeelne elanik- 
kond on võrdlemisi vähekriitiline ja vähe vastuvaidlev auditoorium: viiendik on häi- 
ritust märkimisväärselt palju kogenud; rohkem kui kolmandikku (37%) ei ole mitte 
miski Eesti ajakirjanduses häirinud. Vaid aktiivsusklastri liikmetest (kes sagedamini 
ka eestikeelset meediat jälgivad) möönab 34%, et ajakirjanduses on üsna palju sellist, 
mis neid häirib, ning 45% vihastab aeg-ajalt nähtu-kuuldu-loetu peale. 

Selgitamaks seoseid eestikeelse meedia tarbimise ja kriitilisuse vahel, koondasime 
kõik eestikeelsed meediumid (portaalid, ajalehed, TV, raadio) ühte tunnusesse ning 
viisime läbi seoseanalüüsi — ilmnes statistiliselt nõrk seos. 52% neist, kes eestikeelset 
meediat ei jälgi, ei häiri üldse, mida ajakirjanduses kirjutatakse. Neist, kes eesti- 
keelseid meediume sageli jälgivad, on 65% ka seal avaldatu suhtes kriitilised. Kas 
see kriitilisus tuleneb sellest, et neid häirib teatud teemade käsitlusviis, või pingest, 
mis tekib, jälgides paralleelselt eesti- ja venekeelset ajakirjandust, või on kriitilisem 
hoiak üldisem kõrgema ühiskondliku agentsusega kaasnev nähtus, ei ole olemas- 
olevate andmete põhjal kahjuks võimalik öelda. Tõenäoliselt on mõjud vastastikku 
kumuleeruvad. Hargmaisuse ja meediakriitilisuse vahel olulisi seoseid ei ilmnenud. 

Usaldus meedia vastu on nõrgalt seotud ka meediakriitilisusega: need vene keelt 
emakeelena kõnelevad inimesed, kes on Eesti ajakirjanduse suhtes kriitilisemad, 
usaldavad ka meediat vähem ning vastupidi. Üldiselt on venekeelne elanikkond 
tervikuna eestikeelse meedia suhtes umbusklik ja eri lõimklastritesse kuulujad selles 
oluliselt üksteisest ei erine. Teistest umbusklikumad on passiivsusklastrisse kuulujad 
(vt joonis 6.4.10). 

Joonis 6.4.10. Eestikeelsete meediakanalite usaldamine lõimklastrites 2014 
% klastrist 


Puudub, vähene Keskmine IK Tugev 
| | 
Aktiivsusklaster | 53 29 

| | 
Kodanikuklaster | 39 41 

| | 
Diasporaaklaster | 43 37 

| | 
Passiivsusklaster | 69 


Joonis 6.4.11. Eestikeelsete meediakanalite usaldamine hargmaisuse rühmades 
2014 
% hargmaisuse rühmast 


Puudub, vähene Keskmine IN Tugev 
| 
Puuduv või nõrk hargmaisus | 59 28 
| | | 
Keskmine hargmaisus |49 33 
Tugev hargmaisus | 42 39 
| ї I 
о 25 50 75 100 


Kui kõrvutada lõimklastreid hargmaisusega, siis mida suurem on hargmaisuse 
indeksi väärtus konkreetses rühmas, siis seda rohkem selle rühma liikmed Eesti 
meediat usaldavad. Näiteks tugeva hargmaise orientatsiooniga inimestest enam kui 
pooled usaldavad Eesti meediat kas mõõdukalt või palju. Nõrga või puuduva harg- 
maisusega vastajad on seevastu umbusklikumad – ligi 60% ei ilmuta Eesti meedia- 
kanalite suhtes usaldust. Selle põhjal võib oletada, et lai meediaspekter (kus on esin- 
datud ka rahvusvahelised meediakanalid) võiks olla kõrgema üldise usalduse aluseks. 


6.4.5. HINNANGUD ENDA INFORMEERITUSELE 


MeeMa uuringus käsitleti ka n-ö informatsioonilist turvatunnet, küsides inimestelt, 
kuivõrd informeerituks peavad nad end kohalikest, üleriigilistest ja rahvusvahe- 
listest sündmustest. Üldiselt on viimase 12 aasta jooksul venekeelse elanikkonna 
informeeritus Eestis toimuvast kasvanud: võrreldes 2002. aastaga on nende osakaal, 
kes on enda hinnangul Eestis toimuvast hästi või väga hästi informeeritud, tõusnud 

53%-lt 70%-ni. Toimub teatav polariseerumine, kuna 8% võrra on suurenenud Ка 
nende inimeste hulk, kes enda hinnangul Eestis toimuvate sündmustega kursis ei ole 
(2002. a. 20%, 2014. a. 28%). 

Uuringus paluti vastajatel hinnata oma informeeritust kohalikest ja välismaistest 
sündmustest neljapallisel skaalal, kus 4 tähendas väga head ja 1 väga halba informee- 
ritust. Jooniselt 6.4.12 nähtub, et oma kodukohas ja Eestis toimuvaga on eestlased 
veidi enam kursis kui venekeelne elanikkond, samas kui tugevasti lõimunud, kosmo- 
poliitse orientatsiooniga rühma liikmed on eestlastele lähedaste näitajatega. Vene- 
maal ja Ukrainas toimuvast peavad venekeelsed elanikud end paremini informeeri- 
tuks. Võrreldes informeerituse hinnanguid venekeelse elanikkonna sees lõimklastrite 
kaupa, nähtub, et mida kohalikuma tasandi infoga on tegemist, seda tugevamini 
polariseeruvad tugevasti ja nõrgalt lõimunud rühmade näitajad. Ootuspärane oleks 
pigem vastupidine tulemus – et ka ühiskondlikult passiivsed inimesed huvituvad 
ja peavad end informeerituks oma vahetus lähiümbruses toimuvast (igapäevaelu 
ja suhetega seotud teemad) ning sarnasus teiste rühmadega on suurem, samas kui 
ruumiliselt kaugemale liikudes vahed suurenevad. Joonis 6.4.12 näitab aga sarnaseid 
informeerituse enesehinnanguid just Venemaa ja Ukraina sündmuste puhul. Ting- 
likult võib öelda, et 2014. aasta suvel Venemaal ja Ukrainas toimunu kahtlemata 
kasvatas seal toimuva vastu huvi. Seda võib pidada sarnaseks seisundiks Guarnizo 
(2000) kirjeldatud laiendatud, erakorralise hargmaisusega (expanded transnatio- 
nalism), mis teatud mõttes ühtlustas ja sünkroniseeris meediajälgimise praktikaid. 

Hargmaine meediatarbija elab (teadlikult) mitmes meediaruumis ja pigem infor- 
matsioonikülluses ning seetõttu võiks vaadata, kuidas erineva ulatusega hargmaisus 
seostub üldise informeeritusega. Nii nagu eri lõimklastritesse kuulujad on erineval 
määral informeeritud oma lähi- ja kaugemas ümbruskonnas toimuvast, on erine- 
val moel informeeritud ka erineva hargmaisuse ulatusega venekeelsed elanikud. 
Käärid tulevad eeskätt esile seoses informeeritusega lähemas ümbruses toimuvast: 
madalamat hargmaisuse indeksi väärtust iseloomustab madalam informeerituse tase. 
Erinevused aga ei torka silma kodukohas, Eestis tervikuna või Venemaal/Ukrainas 
toimuvaga kursisolemise osas. 


6.4.6. TEGEVUSED INTERNETIS, 
INTERNET KUI ÜHISKONDLIKU AKTIIVSUSE JA SIDUSUSE LOOJA 


Küsitlustulemused osutavad aina suurenevale interneti kasutamisele (nt on viimase 
kümne aasta jooksul märgatavalt tõusnud netiühendusega majapidamiste arv, inter- 
netiportaale kasutatakse üsna agaralt). Internet on praeguseks inimeste igapäevaelu 

Joonis 6.4.12. Enesehinnanguline informeeritus 
Eestis ja väljaspool Eestit toimuvatest sündmustest lõimklastrite vaates 2014 


Vastuste keskmised viiepallisel skaalal (о = „еі taha sellest midagi teada”, 4 = ,olen väga hästi infor- 
meeritud”) 


Aktiivsusklaster 2,87 IM Teie lähiümbruses, tööl, koolis 
Teie kodukohas (linnas, vallas, maakonnas) 
Eestis 


Kodanikuklaster 2,45 Venemaal, Ukrainas 


Diasporaaklaster 2,34 


Venekeelsed 241 
vastajad 2,66 


Eestlased 2,98 


Passiivsusklaster 1,97 re 


orgaaniline osa, võimaldades saada ja jagada infot ning seeläbi nt tugevdada gruppi- 
kuuluvust (vt Krotz, 2008) ja kahandada riigisisest või riikidevahelist eraldatust. 
Interneti võimaluste kasutamise eelduseks on arvuti (või mõne muu seadme) 
vastavate funktsioonide kasutamise oskus. Üldised arvutioskused on Eesti venekeel- 
sel elanikkonnal suhteliselt head. Nii on nt neid, kes arvutit üldse kasutada ei oska, 
kokku 19% (võrdlusena, kogu rahvastikus on selliseid inimesi 15%). Seega ülejäänud 
ligi 80% oskavad mingil määral arvutit kasutada. Kahjuks ei ole meil andmeid selle 
kohta, milline on välispäritolu rahvastiku arvuti kasutamise oskus naaberriikides, 
küll aga saab välja tuua mõningast üldist statistikat. Lätis näiteks oskas 2012. aasta 
seisuga arvutit mingil määral kasutada 64% rahvastikust, Euroopa Liidus keskmi- 
selt oli see näitaja toona 67% (Digital Agenda Scoreboard, 2013). Pidades silmas 
lõimklastreid, siis parema arvutikasutuse oskusega paistavad silma aktiivsusklastri 

Joonis 6.4.13. Internetis meedia jälgimiseks ja suhtlemiseks kuluv aeg 
lõimklastrites 2014 
% klastrist 


[О Ei kasuta selleks arvutit Kuni 30 min з1-бо тіп P Rohkem kui 1 tund 


Aktiivsusklaster Meedia jälgimine | 30 29 18 


Suhtlemine | 12 38 26 


Suhtlemine | зо 28 16 


Diasporaaklaster Meedia jälgimine | 55 a8 


Kodanikuklaster Meedia jälgimine | 44 20 16 ez 
> E 


Suhtlemine |46 19 16 


Passiivsusklaster Meedia jälgimine | 65 15 8 ЈЕ 
Suhtlemine | 54 15 14 EE 
T T Џ 
о 25 50 75 100 


liikmed, seda võib seostada ka klastrisse kuulujate noorema vanuse ja kõrgema 
haridusega. Kehvemate (enesehinnanguliste) oskustega on aga diasporaaklastri ja 
passiivsusklastri liikmed. Kui esimeste puhul võib kehvemat arvutioskust seostada 
vanemaealiste suurema osakaaluga, siis passiivsusklastri liikmete seas on suhteliselt 
palju noori inimesi ning seal tingivad oskuste madalat taset ilmselt muud tegurid 
(kättesaadavus, haridus, keelteoskus jms). 

Arvutit, eeskätt internetti kasutatakse mitmeks meediaga seotud tegevuseks. 
Joonis 6.4.13 näitab, et arvutis veedetakse rohkem aega teistega suheldes (kas sot- 
siaalmeedias või Skype'is), eri meediakanaleid jälgitakse arvuti vahendusel harve- 
mini. Suhteliselt kõige rohkem aega veedavad internetis nii suhtlemise kui meedia 
jälgimise eesmärgil aktiivsusklastri ja kodanikuklastri liikmed, tunduvalt vähem 
passiivusklastri ja diasporaaklastri liikmed, mis on kooskõlas nii arvutikasutusos- 
kustega kui üldise lõimumistasemega. 

Internetti kasutatakse seega enamjaolt suhtlemiseks, milleks on mitu moodust. 
Venekeelse elanikkonna seas on foorumites sõna võtmine on üsna tagasihoidlik: ligi 
kaks kolmandikku venekeelsetest elanikest ei tee seda üldse, mõningal määral osale- 
vad foorumites aktiivsusklastri ja kodanikuklastri liikmed. Sotsiaalmeediat kasutab 

72% venekeelsetest internetikasutajatest ning ka internetis aset leidva puhul domi- 
neerivad sotsiaalmeediaga seotud tegevused, nt sõpru-tuttavaid jälgivad suhtlus- 
meedias ligi pooled vene keelt kõnelevatest internetikasutajatest vähemalt kord 
nädalas ja ligi 15% paar korda kuus (vt joonis 6.4.14.). Sotsiaalmeediat kasutavad 
ühtmoodi palju nii tugeva kui ka nõrga hargmaise orientatsiooniga inimesed. Enim 
väisavad suhtlusportaale tugevasti lõimunud internetikasutajad kosmopoliitsest rüh- 
mast, kellest ligi 60% teeb seda vähemalt mitu korda nädalas. Ühiskondlikult pas- 
siivsete internetikasutajate rühmast umbes 40% ei kasuta sotsiaalmeediat üldse ja 
15% teeb seda väga harva. Suhtlemiseks võivad nad kasutada muid virtuaalkanaleid, 
kuna nende ajakulu suhtlemisele internetis oli suhteliselt suur. 

Sotsiaalmeedia portaalidest on eelistatuimad Facebook (eelkõige kohaliku 
kodanikuidentiteediga mõõdukalt lõimunud ja kosmopoliitse orientatsiooniga, tuge- 
valt lõimunud inimeste seas), samuti Odnoklassniki ja V kontakte. Diasporaa-orien- 
tatsiooniga rühm kasutab nii Facebooki kui ka portaali Odnoklassniki võrdselt ning 
ühiskondlikult passiivsete rühm kasutab rohkem Odnoklassniki portaali. Võrdlemisi 
palju kasutatakse ka YouTube'i keskkonda – ligi 40% venekeelsest elanikkonnast 
kasutab seda paar korda nädalas. 

2014. aastal olid igal neljandal venekeelsel elanikul on umbes pooled sotsiaal- 
võrgustike kontaktidest väljaspool Eestit (võrdluseks, 2011. aastal olid vähemalt poo- 
led kontaktid võõrsil ühel kolmandikul). Eesti-väliste kontaktide suhteliselt suurema 
hulgaga paistavad silma just diasporaaklastrisse ja passiivsusklastrisse kuulujad 
(40%-l on enamik sotsiaalvõrgustike kontaktidest väljaspool Eestit). Kuna nendes 
klastrites on üldine sotsiaalmeedia kasutusaktiivsus väiksem, siis võib oletada, et 
muidu nad ehk suhtlusmeediat ei kasutakski, kuid kuna see pakub tasuta suhtlusvõi- 
malust Eestis väljaspool elavate sugulaste-tuttavatega, siis on nad sotsiaalmeediaga 
ära harjunud ning kasutavad internetti ka sel otstarbel. 

Sotsiaalmeedia postituste kaudu jõuavad inimesteni ka info ja uudised, mida 
jälgitakse seetõttu, et keegi on selle edasi saatnud või seda soovitanud. Iga kolmas 
(35%) venekeelne vastanu nõustus väitega „Suure osa uudistest selle kohta, mis maa- 
ilmas juhtub, saan sotsiaalvõrgustikesse saadetud linkide, soovituste ja kommentaa- 
ride vahendusel“. Sotsiaalmeedia postituste kaudu võib jõuda inimeste vaatevälja 
ka selline info, mida nad muidu ei tarbiks. Seega on sotsiaalvõrgustikud oluliseks 


[3] Lisaks sotsiaalmeediale kasutakse suhtluseks loomulikult ka teisi kanaleid (sh reisimine). 
Kontaktide arvukus ja ulatus on aktiivsusklastri liikmete seas veidi suurem, kuigi nende 
sotsiaalmeedia kontaktides domineerivad pigem kohalikud inimesed. 

Joonis 6.4.14. Traditsioonilise eestikeelse meedia ja sotsiaalmeedia usaldamine 
lõimklastrites 2014 


% klastrist, „pigem usaldan” vs. „pigem ei usalda”, joonisel ei kajastu n-ö keskmine usaldus 


Aktiivsusklaster Pigem ei usalda Pigem usaldab 


Traditsiooniline eestikeelne meedia 


Facebook jm sotsiaalmeedia | 42 24 


Kodanikuklaster 


Traditsiooniline eestikeelne meedia B (E 


Facebook jm sotsiaalmeedia | 38 19 


Diasporaaklaster 


Traditsiooniline eestikeelne meedia el (Ei 


Facebook jm sotsiaalmeedia |44 22 


Passiivsusklaster 
Traditsiooniline eestikeelne meedia ja | l 


Facebook jm sotsiaalmeedia | 60 7 


Kogu venekeelne elanikkond 
Traditsiooniline eestikeelne meedia 


Facebook jm sotsiaalmeedia 


meediasisu kujundajaks. Uurijad on üldiselt leidnud, et sotsiaalmeedia võib olla 
ka sotsialiseeriva mõjuga – mitteformaalsetes diskussioonides sõna võtmine võib 
julgustada või soodustada ühiskondlikku aktiivsust (vt Bode, 2012; Conroy, Feezell 
ja Guerrero, 2012). Eesti venekeelse elanikkonna kontekstis tundub sotsiaalmeedia 
uudiste ja info kanalina olevat suhteliselt rohkem mõjukas kodanikuklastri liik- 
mete seas (43% saab olulise osa infost sotsiaalmeediast, teistes klastrites on osakaal 
29—33%). Suur osa (2/3) venekeelsest elanikkonnast arvab, et tänu sotsiaalmeediale 
on maailm kättesaadavamaks muutunud. 

Varasematest kvalitatiivuuringutest on selgunud, et osa venekeelsest elanik- 
konnast armastab kasutada n-ö pusle-strateegiat, kujundades oma arvamuse mingi 
teema kohta väga erinevatest (ja kohati konfliktsetest) allikatest pärit infotükkidest 
(Vihalemm ja Hogan-Brun, 2013; Vihalemm ja Leppik, 2014). Sellises pusle kokku- 
paneku praktikas usaldatakse vähemasti väidete tasandil väga siiralt sotsiaalmeediat 

kui infoallikat, nähes seda rohujuuretasandi kanalina, kuhu siirad inimesed postita- 
vad oma vahetuid kogemusi ning kus infot pole riiklike ja äristruktuuride huvides 

moonutatud (Vihalemm ja Leppik, 2014). MeeMa uuring aga näitas, et sotsiaal- 
meediat usaldatakse n-ö traditsiooniliste meediakanalitega võrreldes vähem: kui 

venekeelsest elanikkonnast tervikuna usaldas eestikeelseid meediakanaleid (nii era- 
kui ka avaõiguslikud kanalid, v.a internetiportaalid) kokku umbes 40%, siis sotsiaal- 
meedia puhul on see protsent 18. Sama tendents esineb ka lõimklastrite puhul (vt 

joonis 6.4.14), samuti ei olene ei sotsiaal- ega traditsioonilise meedia usaldamise pro- 
portsioonid hargmaisusest. Fakt, et traditsioonilist meediat usaldatakse enam, läheb 

vastuollu kvalitatiivuuringuis ilmnenuga, kus usaldusväärse info allikana nähakse 

pigem sotsiaalmeediat (ja seal olevaid sõprade-tuttavate postitusi) (vt Vihalemm ja 

Leppik, 2014). See omakorda võib viidata sotsiaalmeedia üldise kuvandi ning konk- 
reetsete postituste erinevale tunnetusele. Küll on aga sotsiaalmeedia puhul täheldatav 

asjaolu, et need, kes seda rohkem usaldavad, saavad ka suurema osa infost sealsetest 

postitustest (ligi 50%). 


6.4.7. KOKKUVÕTE 


Peatüki eesmärgiks oli anda ülevaade venekeelse elanikkonna meediatarbimise pea- 
mistest trendidest. Meediakasutust analüüsiti ühelt poolt seoses Eesti ühiskonda lõi- 
mumise ulatuse ja identiteediorientatsioonidega, kasutades peatükis 6.3 kirjeldatud 
lõimumise mustreid ehk lõimklastreid. Teisalt võeti võrdluste aluseks hargmaisus: 
mitmes ühiskonnas korraga erinevat laadi sidemete omamine ning seeläbi ka vas- 
tavate normide-väärtuse süsteemiga suhestumine. 

Üldiselt on Eesti venekeelse elanikkonna enim eelistatud meedium endiselt tele- 
visioon, peamiselt tarbitakse Venemaa telejaamade teletoodangut, kusjuures huvi 
kohalikke originaaluudiseid sisaldavate programmide (nt PBK) vastu on kahanenud. 
Eestikeelsete meediakanalite jälgimine on venekeelse elanikkonna seas jäänud võrd- 
lemisi tagasihoidlikuks, kuid suhteliselt laialdaselt jälgitakse kohalikke venekeelseid 
kanaleid, nagu TV3+ ja Raadio 4. Üha marginaalsemaks muutub venekeelse audi- 
tooriumi meediamenüüs trükimeedia, samuti pole igapäevauudiste allikana eriti 
laialdaselt kasutusel internetiportaalid. Sotsiaalvõrgustike kasutamine on aga üsnagi 
levinud. Sotsiaalmeedia on ka koht, kust veidi enam kui kolmandik venekeelsetest 
inimestest saab kätte info maailmas toimuva kohta, sh ka sellise info, mis muidu 
temani ei jõuaks. 

Meediatarbimise individualiseeritus ning eri meediumide kaasaskantavus, või- 
malused audiovisuaalselt ja virtuaalselt rännata ühest ruumist teise on venekeelse 

elanikkonna inforuumi viimasel aastakümnel oluliselt laiendanud. Venekeelne 
elanikkond on oma meediakasutuse- ja suhtluspraktikate põhjal valdavalt hargmaine, 
kuid suhete intensiivsus ja laad elanikkonna sees varieerub tugevast hargmaisu- 
sest nõrgani (vt joonis 6.4.6). Tugevalt hargmaises rühmas on tarbitavad meedia- 
kanalid mitmekesisemad: nii eesti- kui ka venekeelsed internetiportaalid, erinevad 
telekanalid, nii eesti- kui ka muukeelsed portaalid; nõrgalt hargmaises rühmas on 
populaarsed eeskätt Raadio 4 ja Venemaa telekanalid, eestikeelseid kanaleid peaaegu 
ei jälgita ning lääne kanaleid jälgitakse harva. 

Analüüs kinnitas üldiselt, et hargmaisus on sotsiaalse agentsusega positiivselt seo- 
tud: tugevam hargmaisus käib koos poliitilise ja majandusliku lõimitusega kohalikku 
ühiskonda ning vastupidi, mida lõimunum on inimene kohalikku ühiskonda, seda 
aktiivsem ja ruumilises mõttes mitmekülgsem on meediatarbimine (vt aktiivsus- 
klastri liikmed). Ühiskondlikult passiivses rühmas ehka passiivsusklastris jälgitakse 
traditsioonilist meediat ebaregulaarsemalt ja vähem intensiivselt, jälgides peamiselt 
kohalikke venekeelseid raadiojaamu ning Venemaa telekanaleid, vähesemal määral 
ka TV3+ kanalit. Harv traditsioonilise meedia jälgimine mõnes mõttes kompensee- 
ritakse tegevustega internetis. Meediatarbimise üldine muster ei eristanud mõõdu- 
kalt sidustunud, kuid erineva identiteediorientatsiooniga rühmi: diasporaaklastri 
liikmeid ehk Venemaa-suunalise orienteeritusega inimesi ning kodanikuklastri liik- 
meid ehk neid, kes on loonud enda jaoks unikaalse kohaliku, poliitilist ja etnilist 
komponenti ,,lepitava“ identiteedi. Nimetatud kahe rühma telekanalite jälgimise ja 
ajalehtede lugemise eelistused on sarnased, mis viitab, et sisu tõlgendus võib olla 
erinev, ning kanalite eristamise tasandil jääb küsitlustulemuste analüüs liiga kitsaks 
(on vajadus kvalitatiivsete uuringute järele). Oluliseks eristajaks on aga see, et nii 
aktiivsusklastris kui ka kodanikuklastris jälgitakse uudiseid regulaarsemalt, iga päev, 
seevastu diasporaaklastris ning passiivsusklastris on uudiste jälgimine juhuslikumat 
laadi. Samal ajal on kõigi nelja klastri liikmete enesehinnanguline informeeritus 
suhteliselt sarnane. Seda tulemust on oluline vaadelda üldisemate tendentside taustal. 
Üldiselt võib venekeelse elanikkonna meediatarbimist iseloomustada kahe tendentsi 
abil: uudisteallikate ruumilise ulatuse laienemine (nii Eesti, Venemaa kui ka lääne 
kanalid) ja ajaline fragmenteerumine. Uudiseid ei jälgi paljud inimesed enam iga- 
päevase voona, vaid juhuslikult, seega ei tea nad ka avalikus päevakorras olevate 
probleemide kujunemislugu ja konteksti, vaid piltlikult öeldes jälgivad mingit hetke 
tervikprotsessist ning lahkuvad taas infovoost. Samal ajal on võimalus saada selles 
ühes ,,kontaktihetkes“ infot mitmest erinevast allikast ja seda omavahel võrrelda. 
Päevauudiste jälgimise pidevus on oluline ühiskonda lõimituse tunnus ja tegur: 
ühiskondlikult passiivsete rühmas on suur hulk neid, kes saavad infot ümberringi 

toimuvast juhuslikult või teiste käest vahendatuna, kuna neil endal pidev uudiste- 
jälgimise harjumus puudub. Kuna tugevama kohalikku ühiskonda lõimumise ja/ 
või kohaliku identiteedi arenguga on seotud just uudistejälgimise regulaarsus, mitte 
tarbitavate kanalite valik, võib püstitada hüpoteesi, et just diakroonilist laadi harg- 
maisus — pidevas infovoos olemine, mis võimaldab jälgida sündmuste-protsesside 
lahtirullumist ajas — toetab ühiskonda sidustumist ja selles osalust ning vastupidi. 
Ajas katkendlik meediatarbimine toidab diasporaalist hargmaisust või ka ühiskon- 
naelust kõrvalejäämist. 

Lõimitus kohalikku ühiskonda avaldub ilmekalt ka enesehinnangulise infor- 
meerituse näitel: just enesehinnanguline kursisolek kodukohas toimuvaga eristab 
tugevalt ja nõrgalt lõimitud rühmi, seevastu enesehinnanguline informeeritus Vene- 
maal ja Ukrainas toimuvast on rühmiti hoopis ühtlasem. Ühelt poolt on selle taga 
päevapoliitiline mõõde, ent tinglikult võib ka öelda, et kasvanud Venemaa-suuna- 
line huvi potentsiaalselt ühendab venekeelset elanikkonda – see on väli, kus nende 
igapäevase elaviku eristuvus avaldub vähem, võimaldades end seeläbi sarnasema ja 
ühtsemana tunda. Seega võib nõustuda autoritega (Aksoy ja Robins, 2002; Robins 
ja Aksoy, 2005), kes ütlevad, et hargmaisus on olemuselt kompensatoorne. 

Hargmaisust toetab kindlasti sotsiaalmeedia kasutus. Analüüs tõi välja, et just 
diasporaa-orientatsiooniga ja ühiskondlikult passiivsete rühmas on ligi pooltel liik- 
metest enamik sotsiaalvõrgustike kontaktidest väljaspool Eestit ja nad kasutavadki 
internetti peamiselt sugulaste-tuttavatega suhtlemiseks. Tasuta suhtlusvõimalust 
kasutades jõuavad inimesteni ka info ja uudised, mida jälgitakse seetõttu, et keegi on 
midagi saatnud või soovitanud, oma tavapärases uudismeedia menüüs nad sellega 
kokku ei puutuks. Seega loovad kontaktid väljaspool Eestit juurde ka „pealesunnitud 
sissepõikeid“ Venemaa ühiskonnaellu, mida aga seetõttu, et uudisvoos järjepidevalt 
ei viibita, ei pruugita osata suhestada teiste sündmuste ning üldisema kontekstiga. 
Mõõdukalt sidustunud, kohaliku kodanikuidentiteediga rühmas möönavad peaaegu 
pooled, et saavad olulise osa infost ümberringi toimuva kohta sotsiaalmeediast, kuid 
kuna nad ka ise keskmisest regulaarsemalt uudiseid jälgivad, siis on nende kujunev 
tõlgendus samadele sündmustele tõenäoliselt erinev. Seega tasub tulevikus uurida 
suhtlusmeedia mõjukust inforepertuaari kujunemisel just suhtes üldise uudistejäl- 
gimise regulaarsusega. 

Lisaks regulaarsusele ja infokanalite mitmekesisusele iseloomustab meedia- 
tarbimist ka üldisem, hinnanguline suhestumine meedia kui infotootja suhtes – 
meedia kui institutsiooni usaldamine ning kriitilisus meediasisu suhtes. Üldiselt on 
venekeelne auditoorium meediasisu suhtes pigem vähekriitiline, samas kui umbusk 
vähemasti eestikeelsete meediainstitutsioonide vastu on suur. Võrreldes usaldust ja 

kriitilisust lõimrühmades ning tugeva ja nõrga hargmaisusega rühmades, ilmneb, 
et usaldamine ja kriitilisus on pöördseoses. Eesti ajakirjanduses avaldatu suhtes on 
kriitilisemad need venekeelsed elanikud, kes seda ka regulaarselt jälgivad, kes on 
tugevamini ühiskonda lõimunud ja tugevalt hargmaiste praktikatega. Samal ajal 
nad ka usaldavad eesti meediainstitutsioone keskmisest rohkem. Arvestades, et 
tugevamini lõimunud ja hargmaisemad inimesed on ka mitmekesisema meedia- 
repertuaariga ja regulaarsemad uudistejälgijad, pole see üllatav, kuna neil on ka 
rohkem võrdlusvõimalusi erinevates allikates antavate käsitluste kohta ning ka teatav 
»sündmuste mälu“. Ühiskondlikult passiivsemad ja nõrgemalt hargmaised inimesed 
seevastu on üldiselt Eesti meediainstitutsioonide suhtes umbusklikumad, kuigi neil 
pole enamasti isiklikku kogemust ,,Eesti ajakirjanduses avaldatu peale vihastamisest“. 
Seega on üldisemad hoiakud meedia kui institutsiooni suhtes vähem seotud konk- 
reetse meediasisu kogemusega ning rohkem seotud üldisema sotsiaalse usalduslik- 
kusega ja suhtega ühiskondlikesse institutsioonidesse. Väga lihtsustatult öeldes on 
seega inimeste identiteedivalikutes määrav nende kohalik elukogemus ja üldisemad 
arusaamad, tarbitav meediasisu kontekstualiseerub nende mõjul. 

Teisalt aga osutas analüüs sotsiaalmeedia vaieldavale usaldatavusele ja pigem 
traditsiooniliste eestikeelsete meediakanalite (v.a netiportaalid) suuremale usaldata- 
vusele. Traditsioonilise meedia usaldamine võib olla seotud paljuski n-ö respektiga 
institutsioonide suhtes per se ja tugineda vähem emotsioonile või hinnangule konk- 
reetsete ajakirjanike professionaalse soorituse suhtes. Sotsiaalmeediat on kvalitatii- 
vuuringuis nähtud kui infotoojat ja -vahendajat, sellele antava usalduskrediidi taga 
võivad aga olla hoopiski varjatumad mehhanismid. 

Hargmaised praktikad on omasemad noorematele vanusrühmadele, kes on valda- 
valt teise ja kolmanda põlvkonna sisserännanud. Esimese põlvkonna sisserännanute 
kontaktid ja meediatarbimine ulatuvad harvemini üle asukohamaa piiride. Seega 
võib öelda, et hargmaisus on pigem diskursiivse ja vahendatud päritolumaakoge- 
muse looja, mitte lähteriigiga suhte säilitaja funktsioonis. Ka elamine venekeelsetes 
piirkondades ei toeta hargmaistumist: mitme paiga vahel seose loomiseks on vaja 
tuttavlikust kontekstist väljapoole asuda. Ka Eesti kodakondsuse olemasolu toi- 
mib pigem hargmaisust toetava faktorina, samuti riigikeele oskus, mis aitab muuta 
meediamenüüd ja suhtlusringkonda mitmekesisemaks. Nende tunnuste baasil on 
ootuspärane, et hargmaisus käib käsikäes kohalikku ühiskonda lõimitusega — mida 
lõimunum, seda tugevamad on ka hargmaised seosed. Hargmaisus seostub ka opti- 
mistlikuma eluhoiakuga, positiivsete ootustega maailma tuleviku suhtes, samuti 
avatusega muutustele. Nõrkade või puuduvate hargmaiste seostega inimesed on 
ka sagedamini kohalikust ühiskonnaelust kõrvale jäänud. Seega ei saa inimeste 

marginaliseerumises „süüdistada“ nende seoseid ajaloolise kodumaaga, vaid pigem 
tuleb otsida põhjusi üldiselt hõredatest sotsiaalsest sidemetest ja kapseldumist soo- 
sivatest praktikatest. 

Tabel 6.4.2. Meediakanalite regulaarne jälgimine lõimklastrites 2014 


% klastrist. Paksus kirjas ja koloreeritud taustal suured erinevused venekeelse elanikkonna keskmi- 
sest (sinine — keskmisest suurem, punane – keskmisest väiksem) 


Aktiivsus- | Kodaniku- | Diasporaa- Раѕѕііуѕиѕ- | Venekeelne 
klaster klaster klaster klaster elanikkond 
Ajalehed 
Postimees vene keeles 26 10 23 17 20 
Den za dnjom 21 6 12 13 13 
MK Estonia 32 14. 15 18 19 
Muud kohalikud venekeelsed lehed 25 18 18 28 32 
Linnaleht 22 19 1 = 15 
Pealinn 25 34 22 24 26 
Eestikeelsed ajalehed 13 1 4 2 
Venemaal väljaantavad ajalehed 10 1 2 5 4 
Rahvusvahelised lehed 4 о о 5 1 
Ajalehtede võrguväljaanded ја internetiportaalid 
Postimees eesti keeles 14 1 6 5 6 
Postimees vene keeles 36 11 22 9 20 
Delfi eesti keeles 23 3 12 4 10 
Delfi vene keeles 61 22 45 22 38 
ERR vene keeles 22 7 17 4 13 
ERR eesti keeles 13 о 5 2 5 
Venemaa portaalid 32 10 20 12 18 
Raadiojaamad 
Eesti uudisteraadiod 21 6 10 3 10 
Eesti muusikaraadiod 24 9 12 6 12 
Raadio 4 58 46 53 41 50 
Russkoje Radio 64 48 50 30 48 
Raadio 100FM 42 41 39 22 36 
Venemaa raadiojaamad 1 3 1 1 1 
Televisioon 
ETV, ETV2 30 13 18 16 19 
TV3 jt eestikeelsed kanalid 25 6 13 7 13 
TV 3+ 39 36 30 23 31 
PBK 86 83 83 87 85 
RTV 55 44 43 47 47 
RTR, NTV jt 78 86 85 83 84 
Rahvusvahelised uudistekanalid 51 26 44 32 39 

LISA 


Joonis 6.4.15. Kommunikatsioonivahendite olemasolu venekeelse elanikkonna 


kodudes 2002-2014 
% venekeelsetest kodudest 


97 97 99 99 


100 e—a Televiisor 


Internetiühendus 


Lauaarvuti 
Sülearvuti 


Nutitelefon 


Tahvelarvuti 


T T 

Allikas: МееМа 2002-2014 


6.5. PÕLVKONDADE ERISTUMINE 
MUUTUVAS ÜHISKONNAS 


Veronika Kalmus, Anu Masso ja Marju Lauristin 


6.5.1. SISSEJUHATUS 


Eesti keeles on juurdunud mõisted „sõjajärgne põlvkond“, ,,6ondate põlvkond“, ,võit- 
jate põlvkond“. Nende mõistetega seonduvad sotsiaalselt jagatud, ent teatud määral 
varieeruvad ettekujutused rühmadest, mida kasutatud nimetused tähistavad. Põlv- 
kond on seega oluline sotsiaalne kategooria. See on võimas identiteeditähis, ühtaegu 
nii jäik kui ka paindlik piiritleja, mille abil paigutame ennast ja teisi sotsiaalsesse 
aega või laiemalt — sotsiaal-ajaloolisse struktuuri. Põlvkondliku kuuluvuse suhtelise 
jäikuse, subjektist sõltumatuse ja seega struktuurse määratuse tingib inimese võime- 
tus valida oma sünnihetke. Põlvkondlikule identiteedile lisab paindlikkust sotsiaalse 
aja suhtelisus — sotsiaalne nähtus, mille kohaselt „kõik samal ajal elavad inimesed 
ei jaga tingimata sama ajalugu“ (Troll, 1970). Nii ei moodusta kaugeltki mitte kõik 
ajateljel lähestikku paiknevate sünnidaatumitega inimesed ehk demograafilised 
sünnikohordid põlvkondi, mida saaks tähistada omaette mõistega — põlvkonda- 
dena sotsiaalses ja kultuurilises tähenduses või sotsioloogilises mõistes sotsiaalsete 
põlvkondadena (Pilcher, 1994). 

Tõenäoliselt tuntuima põlvkonnateoreetiku, sotsioloogiaklassik Karl Mannheimi 
(1927/1952) järgi ei tähenda üksteise kaasaegseks olemine pelgalt teatud ajal koos- 
eksisteerimist, vaid ka samade ajalooliste mõjude subjektiivset kogemist. Sotsiaalse 
põlvkonna liikmetel mitte üksnes ei ole midagi ühist, vaid nad jagavad ka tunnet 
või teatud laadi teadmist faktist, et neil on midagi ühist (Bude, 1997). See intuitiivne 

refleksioon on osa kollektiivse aja jagamise tundest – taju, mis muudab ,,minu aja“ 
„meie ajaks“ või „minu põlvkonna ajaks“ (Corsten, 1999). Põlvkondi eristavast aja- 
vahemikust saab seega subjektiivselt kogetav aeg (Mannheim, 1927/1952), mis oma- 
korda tingib selle, et erinevad sotsiaalsed põlvkonnad katavad erineva pikkusega aja- 
vahemikke. Mannheim on ühtlasi väitnud, et põlvkonnad tekivad märkimisväärsete 

ja kiirete ühiskondlike muutuste ajal, mil kujunemiseas noored puutuvad värskelt 

kokku uute nähtustega ning loovad nende põhjal oma vanuserühmale ainuomased 

tõlgendusmallid ja käitumispraktikad. 

Põlvkondliku sildistuse pälvimise ehk põlvkonna diskursiivse konstrueerimise 
eelduseks on samades ühiskondlikes tingimustes ilmavalgust näinud ja kujunenud 
inimeste selge eristumine teistest, nii noorematest kui ka vanematest earühmadest. 
Mõistagi ei ole põlvkondade määratlemine ja sildistamine väärtusneutraalne. Lisaks 
paiknemisele sotsiaalse protsessi ajaloolisel teljel osutab põlvkondlik kuuluvus ka 
earühma asendile sotsiaalses hierarhias. Mannheimi järgi sarnaneb põlvkond kui 
sotsiaalne kategooria sotsiaalse klassiga — mõlemad tähistavad indiviidi või grupi 
paiknemist sotsiaalses struktuuris. Tugevate weberiaanlike ja fenomenoloogiliste 
sugemete tõttu pakub Mannheimi põlvkondade sotsioloogia elujõulist ja mitme- 
kihilist alternatiivi või täiendust marksistlikele käsitlustele sotsiaalse kihistumise 
mõistmisel. Kui sotsiaalseid klasse marksistlikus tähenduses eristab majanduslik 
positsioon, siis põlvkonnad erinevad suhestumises sotsiaalse, kultuurilise ja ajaloo- 
lise ajaga (Corsten, 2011) ning vastavate elustiilidega, milles omakorda väljendub 
sotsiaalne staatus ja sellel põhinev kihistumine. Bourdieu'likus mõistes on võimalik 
kõnelda ka põlvkondlikust kapitaliseeritusest, habitusest ja kultuurimaitsest. 

Põlvkondadel on sotsiaalse kihistumise ja sotsiaal-kultuurilise eristumise analüü- 
sis ja tõlgitsemises märkimisväärne tähtsus ühiskondades, kus klassisüsteem pole 
saanud sotsiaalsete katkestuste tõttu loomulikult kujuneda ega kristalliseeruda ja/ 
või kus kiire(neva)d muutused mõjutavad erinevate põlvkondade kohanemist ja 
toimetulekut erisugustel viisidel ja erineva tempoga. Mõlemad parameetrid iseloo- 
mustavad ka Eestit kui (järel)siirde- ja infostuvat ühiskonda. Seega võib eeldada, et 
Eesti ühiskonnas esineb põlvkondade vahel muutustega kaasaminekus asünkroonsus 
(Giesen, 2004): tulenevalt erinevast paiknemisest elukaarel ei jõua mõned põlvkon- 
nad transformatsioonis tempot hoida, teised aga lasevad end kanda selle laineharjal. 

Peatükis vaatleme põlvkondlikke erisusi ja nende dünaamikat Eestis aastatel 
2002—2014, keskendudes põlvkondlikule identiteedile, sotsiaalsele ja kultuurilisele 
ruumile, meediakasutusele ning ühiskondlik-poliitilisele aktiivsusele ja asendile 
ühiskonnas. Seega uurime põlvkondi elaviku kõigis põhidimensioonides – põlv- 
kondlikku sotsiaalset tunnetust kui teatud mentaalset struktuuri, ruumimõõdet nii 

sotsiaal-kultuurilise ruumi kui ka strukturatsiooni tähenduses ning põlvkondade 
suhestumist infotehnoloogia arenguga ja sellega seotud sotsiaalse aja kiirenemisega. 

Peatükk tugineb Mannheimi klassikalises essees ,, Põlvkondade probleem“ 
(1927/1952) arendatud sotsioloogilisele põlvkonnakäsitlusele, mille kohaselt bio- 
loogiline struktuur (inimeste elukaar, täiskasvanuks saamine ja vananemine) on 
oluline, kuid seda tuleb vaadelda sotsiaalse ja ajaloolise protsessi raamistikus. Ühtlasi 
lähtume kultuurilisest vaatest sotsiaalsele ja info- või digitaalsele kihistumisele, mis 
käsitleb ebavõrdsust paljudimensioonilisena, nähes seda seotuna nii klassiposit- 
siooni kui ka staatuserinevustega, seega ka elustiili ja (meedia)tarbimisega (Witte 
ja Mannon, 2009). Nende kontseptsioonidega haakub hästi meediapõlvkondade 
kultuuriline käsitlus (Aroldi ja Colombo, 2007; Vittadini, Siibak, Bilandzic ja Car- 
pentier Reifovä, 2013), mille kohaselt ei saa tähtsustada ainuüksi meediatehnoloo- 
giate arengut ega inimeste vanust. (Meedia)põlvkondi kui sotsiaalset kategooriat 
tuleb nagu ebavõrdsustki näha paljudimensioonilisena, võttes arvesse ka elukaarel 
paiknemist, põlvkonnakaaslastega jagatud väärtusi, meediasüsteemi arengut, mee- 
diatehnoloogiate ja -toodete ,,kodustamist“ ja igapäevaellu integreerimist ning laie- 
maid sotsiaal-ajaloolisi ja kultuurilisi muutusi (Aroldi ja Colombo, 2007; Westlund 
ja Weibull, 2013). 

Sotsiaalseid põlvkondi on nende sügavalt kvalitatiivse olemuse tõttu keeruline 
kvantitatiivselt piiritleda ja empiiriliselt mõõta. Samas pakuvad üksnes suurevalimi- 
lised elanikkonna uurimused võimaluse teha earühmade erinevuste kohta statisti- 
liselt usaldusväärseid üldistusi. Analüüs põhineb pooltteist tuhandet Eesti elanikku 
esinduslikult hõlmava küsitluse „Mina. Maailm. Meedia“ (MeeMa) 2002., 2011. ja 
2014. aasta etappide andmetel. Kuna põlvkondade kujunemine on hoomatav pike- 
mas ajalises perspektiivis, pidasime otstarbekaks võrrelda 2002. a kogutud andmeid 
neist ajas võimalikult kaugele jäävate andmetega, jättes seetõttu 2005. ja 2008. a and- 
mestikud vaatluse alt välja. Sõltuvalt küsitlusetapi valimist (15—74- vs. 15-79-aastased 
vastajad), analüüsi eesmärgist (suurem või väiksem ülevaatlikkus ja üldistusaste) 
ning meetodist (nt väiksemaid rühmi lubav protsentjaotuste võrdlus või suuremaid 
rühmi eeldav regressioonanalüüs) kasutame alapeatükkides mõnevõrra erinevat 
põlvkondlike rühmade moodustamise alusloogikat. Spitzeri (1973) nõuannetele tugi- 
nedes eeldame, et kui vanusest tulenevad erinevused on sotsiaal-ajaloolises plaanis 
olulised, ilmnevad need sõltumata sellest, kuhu täpselt sünniaastate kontiinuumil 
eraldusjooned tõmmatakse. Mööname, et meie poolt statistilise analüüsi käigus 
konstrueeritud rühmad ei vasta sotsiaalsetele põlvkondadele Mannheimi tähendu- 
ses, vaid esindavad vanusekohorte, mis kannavad teatud määral põlvkondlikkuse 
tunnuseid. 

Tabel 6.5.1. Põlvkondliku kuuluvuse tunnetamine vanuserühmades 2014 


% vanuserühmast. Iga rea kõrgeim väärtus on paksus kirjas ja koloreeritud taustal, järgmine pool- 
paksus kirjas ja heledamal koloreeritud taustal 


Tunneb kuulu- Mitu aastat vanemaid/nooremaid peab endaga samasse põlvkonda kuuluvaks 
vust kindlasse Мапетаа**/ Ei oska 
Vanus | põlvkonda* | nooremad*** Kuni1a Китза | Kuni5a |Kuni 10 a Kuni 15 a Кипі2оа öelda 
Kogu- Vanemad 3 15 36 28 6 3 10 
A 75 
valim Nooremad 5 18 34 25 5 3 10 
Vanemad 7 38 34 2 1 11 
15-20 7 
Nooremad 20 41 19 2 2 1 
Vanemad 5 23 43 16 2 1 1 
21-30 70 
Nooremad 9 28 36 12 3 1 12 
Vanemad о 13 39 26 7 4 12 
31-40 64 
Nooremad 2 20 40 22 4 1 п 
Vanemad 2 6 37 33 6 6 10 
41-50 69 
Nooremad 3 n 35 32 7 4 9 
Vanemad 2 12 35 31 6 3 10 
51-60 75 
Nooremad 2 14 36 27 8 3 10 
Vanemad 3 12 30 33 10 3 п 
61-70 83 
Nooremad 3 12 29 36 5 5 10 
Vanemad 1 7 35 41 8 2 7 
71-79 92 
Nooremad о n 37 34 2 7 


* Crameri V = 0,145; р<0,001; ** Crameri V = 0,144; p<0,001; *** Crameri V = 0,171; p<0,001 


6.5.2. PÕLVKONDLIK IDENTITEET 


Põlvkondlikku enesemääratlust saame vaadelda, tuginedes 2014. a andmestikule, 
mis sisaldab spetsiaalselt selleks uurimiseesmärgiks koostatud originaalindikaatorite 
plokki. 

Põlvkondade teemat sissejuhatavale küsimusele „Kas Te tunnete, et kuulute 
kindlasse põlvkonda?“ vastas jaatavalt (,,Jah, kindlasti“ või „Pigem tunnen“) tervelt 
kolm neljandikku vastajaist (tabel 6.5.1). Põlvkondlikku kuuluvust tunnetasid enim 
vanemaealised (71–79- ja 61-70-aastased), vähimal määral aga nooremad keskealised 
(31-40-aastased). 

Suurim rühm vastajaid peab endaga samasse põlvkonda kuuluvaks kuni viis aas- 
tat vanemaid (36%) ja/või nooremaid (34%), suuruselt järgmine rühm kuni kümme 
aastat vanemaid (28%) ja/või nooremaid (25%) inimesi. Sellest lähtuvalt oleme põlv- 
kondliku identiteedi analüüsiks konstrueerinud vanuserühmad valdavalt kümne 
aasta pikkuste vahemikena (vt tabel 6.5.1). 

Tabel 6.5.2. Põlvkondliku identiteedi kategooriad vanuserühmades 2014 
Järjestus olulisuse järgi 1.—27., sulgudes keskmised neljapallisel skaalal 


Kogu- 
valim 15-20 | 21-30 | 31-40 41-50 | 51-60 | 61-70 | 71-79 
eyed t ba = 1. 4. 1. 1. 1. 1. 1. 1. 
Samade aegade läbielamine, mäletamine* 
9 (2,96) | (2,83) | (2,87) | (3,04) | (2,92) | (2,97) | (2,98) (3,08) 
SA 7 5 2. 5. 4. 3: 2. 2. 2: 2. 
Sarnased väärtushinnangud ја vaated elule* 
3990 (2,86) | (2,78) | (2,76) (2,82) | (2,84) | (2,89) | (2,92) | (3,00) 
фри eee 3; 2. 2. 2. 35 3. (3. 35 
Sama või lähedane sünniaasta 
(2,79) | (2,89) | (2,86) | (2,84) (2,71) | (2,74) | 2,80) | (2,74) 
4. 1. 3: 4. 4. 4. 4. 4.-5. 
(2,70) | (2,96) | (2,81) | (2,80) (2,62) | (2,63) | (2,57) | (2,73) 
ee УРА у 5. 11.—12. 7. 6. 5. 5. 5.-6. | 4.-5. 
Teatud isikud ja sündmused, mida tuntakse** 
J É (2,49) | (2,40) | (2,41) | (2,50) | (2,39) | (2,48) | (2,53) | (2,73) 
6. 5 (5. Б. 6. 7. 7. 9. 
(2,47) | (2,85) | 2,55) | (2,56) (2,38) (2,36) | (2,48) (2,30) 
РАТА AE 2 7. 6. 6. 7. 7. 6. 5.-6. 6. 
Sarnane elustiil ja tarbimisharjumused** 
Н і | | ) а (2,44) | (2,68) | (2,44) | (2,36) | (2,33) | (2,39) | (2,53) | (2,43) 
а б АРТА 8. 8. |10.-12. 8.-9. 8.-9. 8. 12. 16. 
K 
unine sonavara voi konepruuk (2,24) | (2,50) | (2,20) | (2,27) (2,20) | (2,26) | (2,21) | (2,14) 
r 7 a 9. 13. 17. 8.-9. 8.-9. 11. 9.-10.| 7.-8. 
Teatud filmid, mida on nähtud* 
(2,23) | (2,38) | (2,11) | (2,27) (2,20) | (217) | (2,26) | (2,33) 
A AA : А 10. | 11.—12. 14. 16. 14. 9. 11. 13.-14. 
Sarnased maneerid, käitumisharjumused* 
J (2,19) | (2,40) | (2,16) | (2,09) | (2,10) | (2,21) | (2,25) | (2,16) 
Sarnane suhtumine oma füüsilise vormi hoid-) 11. |9.-10.) 8. 15. 12. | 17.-18.| 16.-17.| 15. 
misse ja välimuse eest hoolitsemisse** (2,17) | (2,44) | (2,27) | (212) | (213) | (2,09) | (2,11) | (2,15) 
sl пала у 12.-14. 19. 13. 12, 15.-16. 12. 13.-14. 12; 
Samal ajal tööle asumine 
J (2,16) | (2,20) | (2,17) | (2,24) (2,09) | (2,14) | (2,15) | (2,22) 
Sarnane suhtumine meeste ja naiste 12.—14.| 20. |18.-19. 14. 10. 10. 15. 10. 
rollidesse (2,16) | (2,19) | (2,07) | (2,16) | (2,17) | (2,18) | (2,13) | (2,26) 
12.—14. 7. |10.-12. 10.–—11. 17. 14. |18.–19. 19. 
(2,16) | (2,56) | (2,20) | (2,25) | (2,04) | (2,11) | (2,10) | (2,08) 
228 Н 15; 14.—15. | 18.—19.) 18. 11. 13. 9.-10. 17. 
Samade võõrkeelte oskamine* 
(2,15) | (2,34) | (2,07) | (2,01) | (2,14) | (2,13) | (2,26) | (2,13) 
5 у 16. 22, 9. 10.-11. 13. 15.—16. | 16.—17. | 13.-14. 
samal ajal pere loomine (214) | (2,03) | (221) | (225) | (211) (слој (ол) | (2,16) 
17. 23. |21.–22. 17: 15.—16. | 15.-16. 8. 7.-8. 
(2,13) | (2,01) (1,98) | (2,04) (2,09) | (2,10) (2,29) | (2,33) 
18. 16. | 21.-22. 19. 20. |17.–18. | 18.—19. 11. 
(2,08) | (2,31) | (1,98) | (2,00) | (1,99) | (2,09) | (2,10) | (2,24) 
Р | 19. 21. 23. 20. 18. 19. | 13.—14.) 18. 
Sarnane suhtumine teistesse rahvustesse 
(2,04) | (2,06) | (1,97) | (1,99) | (2,02) (1,99) | (2,15) | (2,09) 
20. 17; 15. 13. 19. 20. 21. |23.—24. 
(2,03) | (2,29) | (2,15) | (2,17) | (2,01) | (1,93) | (1,95) | (1,87) 
21. 18. 20. 23. 21. 21. 25. 25. 
(1,93) | (2,27) | (2,00) | (1,89) | (1,84) | (1,92) | (1,90) | (1,86) 


Jätkub... 

JÄRG: Tabel 6.5.2. Põlvkondliku identiteedi kategooriad vanuserühmades 2014 


Kogu- 


valim | 15720 21-30 31-40 41-50 | 51-60 | 61-70 | 71-79 


22.-23.| 9.—10. 16. | 21-22.) 22. (25.—26.| 26.—27. 27. 
(1,92) | (2,44) | (2,14) | (1,95) | (1,83) | (1,77) | (179) | (1,75) 
22.-23.| 14.—15.  10.—12.| 21.-22. 23. 27 26.-27.| 26. 


(1,92) | (2,34) | (2,20) | (1,95) | (1,80) | (1,73) | (179) | (1,78) 
24. 25. 25. 26. 26. 22. 20. 20. 

(1,87) | (1,92) | (1,72) | (1,75) | (1,66) | (1,90) | (2,07) | (2,03) 
7 Ес E 25. 24. 24. 24. 24. 23. |22.-23. 21. 

Sarnased alkoholitarbimise harjumused aso) maa | G79) | aas) | G79) asi | asd | (ea) 
26. 27. 26. 25. 25. 24. |22.-23.. 22. 

(1,78) | (1,60) | (1,58) | (1,76) | (172) | (1,85) | (1,93) | (1,88) 

27. 26. 27. 27: 27. 25.-26. 24. 23.—24. 


(1,73) | (172) | (1,53) | (1,64) | (1,64) | (177) | (1,92) | (1,87) 


*** p<0,001; ** p<0,01; * р<0,05 


Põlvkondliku ühtekuuluvuse ajaline ulatus ehk sotsiaalse põlvkonna „pikkus“ 
suureneb indiviidide vanuse kasvades. Näiteks 15—20-aastastest peab suurim osa 
endaga samasse põlvkonda kuuluvaks kuni kolm aastat vanemaid ja/või nooremaid 
ning tervelt viiendik üksnes kuni aasta nooremaid inimesi. Vanuses 21-30 on levi- 
numateks põlvkondliku ühtekuuluvuse kategooriateks endast kuni viis ja kuni kolm 
aastat vanemad/nooremad, vanuses 31-60 aga juba kuni viis ja kuni kümme aastat 
vanemad/nooremad. Vanimas rühmas (71-79-aastaste seas) on suurim osa neid, kes 
peavad endaga samasse põlvkonda kuuluvaks kuni kümme aastat vanemaid (41%). 
Tõenäoliselt on siin tegemist nii indiviidi personaalse ajalise horisondi muutusega 
vanuse suurenedes (vrd Carstensen, 2006) kui ka sotsiaalsete põlvkondade vahe- 
tumise tempo kasvuga vastavalt ühiskondlike ja tehnoloogiliste muutuste kiirene- 
misele — uued, eriomaste tunnustega sotsiaalsed põlvkonnad kerkivad varasemaga 
võrreldes kiiremini esile (Edmunds ja Turner, 2002; Spurk, 2004). 

Põlvkondliku identiteedi sisulist olemust mõõtvate tunnuste loomisel toetusime 
mitmele teoreetilisele kontseptsioonile ja mõistele. Lähtusime Mannheimi käsit- 
lusest, mille kohaselt põlvkondi iseloomustab esiteks põlvkondlik asukoht (Lage- 
rung) – paiknemine sotsiaalses struktuuris vastavalt põlvkonna suhestumisele sot- 
siaalse, kultuurilise ja ajaloolise ajaga (Corsten, 2011), millest tuleneb põlvkonna 

»potentsiaalsete kogemuste ulatus“ (Mannheim, 1927/1952: 291) — ja teiseks põlv- 
kondlik tegelikkus (Generationszusammenhang) – reaalne osalemine ,,ühiskonnale 
ja ajajärgule iseloomulikes sotsiaalsetes ja intellektuaalsetes hoovustes“ (Mannheim, 
1927/1952: 304) ehk „praktikate kogum, milles avalduvad põlvkondlikud kogemused“ 

(Edmunds ja Turner, 2002: 16). Viimase kategooriaga haakub tihedalt ka Bourdieu” 
kultuurisotsioloogiast lähtuv põlvkondliku habitus'e mõiste ning sellega omakorda 
põlvkondlik semantika ja diskursiivne praktika — sõnavara ja kõnepruuk ning tead- 
mised, kogemused, mõtte- ja tõlgendusmustrid (Corsten, 1999). Põlvkondlikku tege- 
likkust loovad ka meediapõlvkondade kujunemise aluseks olevad ühised meedia- 
kogemused ning mälestused meediatehnoloogiatest ja nende tähendusest elaviku 
konstrueerimisel (Bolin ja Westlund, 2009; Volkmer, 2006). 

Mõnevõrra lihtsustatult võib väita, et varem on põlvkondade sotsiaalteaduslikul 
eristamisel kasutatud peamiselt struktuurseid vs. immateriaalseid tunnuseid (Nugin, 
2010), võime ka öelda: mõõdetavaid, kvantitatiivseid vs. mõõdetamatuid, kvalitatiiv- 
seid omadusi. Esimeste alla kuuluvad sotsiaalsed ja demograafilised struktuurid (kar- 
jäärivõimalused, sissetulek, demograafiline käitumine, tööellu siirdumine, omaette 
elama asumine, lapsevanemaks saamine jne), teiste alla põlvkondlikku eneseteadvust 
kandvad nähtused (mälu, elulood, diskursused jne). Seda dihhotoomiat laiendades ja 
edasi arendades tõi Raili Nugin (2010) oma kvalitatiivuuringus välja kolm kategoo- 
riat, mis eristasid 1970ndatel sündinud eestlaste põlvkonda teistest: struktuursed ја 
sotsiaalse võrgustiku tunnused (haridusvõimalused, strateegilised eelised, tehnoloo- 
gia poolt loodud tingimused, reisimisvõimalused, soorollid); diskursiivsed tunnused 
(mälestused teatud sündmustest, nostalgia, lood ja narratiivid, meediakogemused, 
sh multifilmid) ja väärtusorientatsioonidel põhinevad tunnused (nt pragmaatilisus). 

Põlvkondliku identiteedi operatsionaliseerimiseks elanikkonnaküsitluses konst- 
rueerisime kategooriate loendi, mis hõlmaks võimalikult suurt osa teoreetilises kir- 
janduses ja varasemates uurimustes esinevatest mõistetest ja tunnustest. Küsitluse 
suulise intervjuu osas palusime inimestel vastata küsimusele „Palun mõelge oma 
põlvkonnale. Millised nähtused või sündmused on Teie arvates olulised Teie põlv- 
konnakaaslastele, et tunda end erinevana teistest põlvkondadest?“. Kategooriate 
loend sisaldab 27 tunnust (vt tabel 6.5.2), millele oli võimalik vastata neljapallisel 
skaalal (4 — „Ел oluline“ ... 1 — „Täiesti ebaoluline“) ning mis on mõtteliselt jao- 
tatavad viide alaplokki (struktuursed tunnused; kogemused ja mälestused; habitus, 
sh semantika; meediakasutusharjumused; väärtushinnangud ja maailmavaated). 
Põlvkondliku identiteedi kategooriate plokki katsetasime kognitiivses prooviuurin- 
gus, milles osalenud kaks intervjueeritut vastasid küsimustele kahel erineval viisil 
(nii suuliselt neljapallisel skaalal kui ka identiteedikategooriate kaardikesi olulisuse 
alusel sorteerides) ning reflekteerisid oma valikuid. 

Tabel 6.5.2 esitab põlvkondliku identiteedi kategooriate keskmised hinnangud 
ja nende põhjal moodustatud pingeread vanuserühmades, järjestatuna koguvalimi 
pingerea alusel. Näeme, et üldise pingerea tipus, esikümnes, esineb nii põlvkondliku 

mälu ja kogemustega seotud kategooriaid kui ka väärtushinnangutele, struktuur- 
setele võimalustele ja habitusele viitavaid tunnuseid. Meediakasutuse harjumused 
jäävad koos alkoholitarbimise harjumuste ja religioosse maailmavaatega üldise 
pingerea lõppu. 

Vanuserühmade võrdluses erinevad enamiku (21) põlvkondliku identiteedi kate- 
gooriate keskmised hinnangud statistiliselt olulisel määral. Kõige silmatorkavamalt 
eristub teistest noorim, 15-20-aastaste põlvkond, kelle jaoks on olulisim kategooria 

„Samal ajal koolis käimine“ ning tähtsuselt kolmandal kohal „Sarnased haridus- 
võimalused“, samas kui teiste vanuserühmade jaoks olulised jagatud põlvkondlike 
kogemuste kategooriad „Теа та isikud ja sündmused, mida tuntakse” ja „Теа ша 
filmid, mida on nähtud“ ei mahu nende esikümnesse. Noorimate vastajate põlvkond- 
likus enesemääratluses on eristuvalt olulisel kohal ka „Sarnased muusikaeelistused", 
„Sarnased interneti kasutamise harjumused“ ja „Sarnane suhtumine oma füüsilise 
vormi hoidmisesse ja välimuse eest hoolitsemisse“. Viimane tunnus on eripäraselt 
oluline ka vanuselt järgmisele, 21-30-aastaste põlvkonnale, kes on ühtlasi ainus, kelle 
esikümnesse mahub kategooria ,,Sarnased sotsiaalmeedia kasutamise harjumused“. 

Märkimisväärselt kõnekas on veel mõne põlvkondliku identiteedi kategooria 
vanuseline dünaamika. Struktuurne tunnus ,,Samal ajal pere loomine“ on pingereas 
väga olulisel kohal just pereloomiseas vastajate — 21-30- ja 31-40-aastaste – jaoks. 
Maailmavaatelistest tunnustest eristub „Sarnane suhtumine meeste ja naiste rolli- 
desse“, mis on olulisemal kohal vanema- ja keskealiste — 71-79-, 51-60- ja 41–50-аа5- 
taste — inimeste pingeridades. Jagatud kultuurikogemuste puhul mängivad raamatud 
olulist rolli üksnes vanemate põlvkondade (61-79-aastaste) jaoks ning filmid kesk- ja 
vanemaealiste (31–50- ja 61-79-aastaste) puhul, samas kui nooremate põlvkondade 
(15—40-aastaste) kultuurihorisondil on olulise koha hõivanud muusika. 

Üldistavalt võib väita, et vanuserühmad samastuvad tugevamini nende põlvkond- 
liku identiteedi kategooriatega, mis on nende elavikus olulisemad ja/või aktuaalse- 
mad; põlvkondliku eneseteadvuse konstrueerimist eitavas tähenduses („meie oleme 
mitte-see-põlvkond*) ei esine. 

Põlvkondliku identiteeditaju tugevuse ja mitmekülgsuse summaarseks hindami- 
seks moodustasime indeksi, milles iga identiteedikategooria pidamine ,eriti oluli- 
seks“ andis vastajale kaks punkti, vastus „küllaltki oluline“ aga ühe punkti (indeksi 
maksimumväärtus on seega 54). Indeksi reliaablus osutus märkimisväärselt kõrgeks 
(Cronbachi alfa = 0,92). 

Vanuserühmade võrdluses (joonis 6.5.1) eristub selgelt noorim, 15—20-aastaste 
põlvkond, kelle enesemääratluses mängib olulist rolli suurim arv põlvkondliku 
identiteedi kategooriaid. Põlvkondliku identiteeditaju tugevus ja mitmekülgsus on 

keskmisest märkimisväärselt kõrgem ka 
71-79aastastel, samas kui 41-50-aastaste 
rühmas jääb see keskmisest oluliselt 
madalamaks. 


Joonis 6.5.1. Põlvkondliku 
identiteeditaju tugevus ja 
mitmekülgsus vanuserühmades 2014 


Lühendamata indeksi keskmised; F=4,451; 
p<0,001 


Põlvkondliku identiteedi struktuuri 


uurimiseks kasutasime faktoranalüüsi Koguvalim 1,8 
peakomponentide meetodit koos vari- 15-20 142 
maks pööramisega, kuna see meetod 21-30 119 
sobitab faktoranalüüsi alglahendi mak- 31-40 119 
simaalselt kokku algtunnuste seoste 41-50 103 
tegeliku struktuuriga ning toob selge- ee i 
malt esile omavahel tihedamini seo- ee ie 
| l 


tud algtunnuste grupid (Saarniit, 1995). М 5 Ra ie 
Faktorgraafilisel meetodil (vt samas) 

kõrvutasime kahe- kuni kaheksafakto- 

rilisi lahendeid. Lisatunnuste vähesuse kriteeriumi kohaselt osutusid puhtaimateks 
kahe- ja kaheksafaktorilised mudelid (vastavalt üheksa ja kümme lisatunnust, s.t alg- 
tunnust, millel on suurima absoluutväärtusega laadung mingis teises faktoris, kuid 
mis on ka selles faktoris esindatud piisavalt suure laadungiga), kuid neid ei saanud 
lugeda optimaalseks tõlgendatavust ja edasise analüüsi eesmärke silmas pidades. 

Vahepealse arvu faktoritega lahenditest oli puhtaim neljafaktoriline mudel (13 lisa- 
tunnust, summaarne kirjeldusvõime 52,5%; vt joonis 6.5.2). Selle lahendi esimene ja 
suurima tunnuste arvuga faktor koondab meediakasutus- ja tarbimisharjumustele, 
põlvkondlikule habitusele, semantikale ja elustiilile viitavad tunnused, mistõttu 
nimetasime selle faktori meediakasutuseks ja habitus’eks. Lisatunnustena kuulu- 
vad esimese faktori juurde sarnasele kultuurimaitsele, välimuse väärtustamisele ja 
reisimisvõimalustele osutavad kategooriad, mida võib samuti pidada põlvkondliku 
habituse ja elustiili indikaatoriteks. Tasub mainida, et kaheksafaktorilises lahendis 
eristuvad iseseisvate faktoritena uue meedia (interneti ja sotsiaalvõrgustike) kasu- 
tamise harjumused, traditsioonilise meedia kasutamise harjumused (televaatamine 
ja lehelugemine) ning habituse kategooriad (v.a võõrkeelte oskamine). 

Teine faktor ühendab jagatud mälestustele ja elamustele, sh kultuurilistele koge- 
mustele ja eelistustele viitavad tunnused, mistõttu andsime faktorile nimeks kultuu- 
riline horisont. Põlvkondlikule kultuurile ja vaimsusele osutavana kuuluvad faktori 
juurde lisatunnusena ka sarnased väärtushinnangud. 


628 


6.5. PÕLVKONNAD 


Joonis 6.5.2. Põlvkondliku identiteedi faktoranalüüsi neljafaktorilise lahendi 


faktorgraaf 2014 


Peakomponentide meetod, varimaks pööramine, faktorlaadungid. 
Paksu kirjaga on esile tõstetud faktori tuumtunnused (esinevad ühe ja sama faktori põhitunnustena kahe- kuni 
kaheksafaktorilistes lahendites); * — tunnused, mis liiguvad suuremafaktorilistes lahendites teise faktorisse, ent 
püsivad koos kuni kaheksafaktorilistes lahendites; faktoreid markeerivate värviliste ristkülikute all on toodud 
faktori lisatunnused 


Teatud filmid, mida on nähtud 0,36 
Teatud raamatud, mida on loetud 0,32 
Samad lemmiknäitlejad, -lauljad 0,45 
Sarnased muusikaeelistused 0,50 
Sarnane suhtumine oma füüsilise vormi hoidmisesse ja välimuse eest hoolitsemisse 0,42 
Samasugused reisimisvõimalused 0,35 
F2 Kultuuriline horisont | 
Teatud isikud ja sündmused, keda/mida tuntakse 077 
Teatud filmid, mida on nähtud 074 
Teatud raamatud, mida on loetud 0,69 
Samad lemmiknäitlejad, -lauljad 0,63 
Sarnased muusikaeelistused 0,58 
Samade aegade läbielamine, mäletamine 0,57 
Sarnased väärtushinnangud ja vaated elule 0,43 

Sarnased maneerid, käitumisharjumused 0,31 
Sarnased alkoholitarbimise harjumused 0,33 
Samade võõrkeelte oskamine 0,39 
Ühine sõnavara või kõnepruuk 0,35 
Sarnane elustiil ja tarbimisharjumused 0,41 
Jätkub... 

JÄRG: Joonis 6.5.2. Põlvkondliku identiteedi faktoranalüüsi neljafaktorilise 
lahendi faktorgraaf 2014 


F4 Elusündmused ja struktuursed võimalused 

Samal ajal koolis käimine 0,73 
Samal ajal tööle asumine 0,72 
Samal ajal pere loomine 0,64 
Sarnased haridusvõimalused* 0,57 
Samasugused reisimisvõimalused 0,53 
Sama või lähedane sünniaasta* 0,53 
Samade aegade läbielamine, mäletamine 0,36 


Kolmas faktor, maailmavaade ja väärtushinnangud, koondab selgelt vastavad 
algtunnused, sh füüsilise vormi ja välimuse väärtustamise. Faktoriga on lisatunnuste 
plokina seotud ka viis põlvkondliku habituse kategooriat. 

Neljandasse faktorisse kuuluvad samal ajal toimunud elusündmused ning sarna- 
sed haridus- ja reisimisvõimalused, mistõttu andsime faktorile nimeks elusündmu- 
sed ja struktuursed võimalused. Lisatunnusena selle faktoriga seonduv „Samade 
aegade läbielamine, mäletamine” viitab samuti teatud määral põlvkonna paiknemi- 
sele sotsiaal-ajaloolises struktuuris. 

Järgmisena vaatleme põlvkondliku identiteedi komponentide omaksvõttu 
vanuserühmades, kasutades selleks faktorkaalude keskväärtuste võrdlust (vt joonis 
6.5.3). Kõik neli faktorit eristavad vanuserühmi statistilise olulisuse nivool p<o,001. 
Meediakasutuse ja habitus’e komponent on eriti silmapaistvalt oluline noorima, 
mõnevõrra ka 21-30-aastaste generatsiooni põlvkondlikus enesemääratluses, mängi- 
des nii kesk- kui ka vanemaealiste põlvkondlikus identiteedis suhteliselt vähetähtsat 
rolli. Seevastu on jagatud kultuuriline horisont ning maailmavaated ja väärtus- 
hinnangud keskmisest olulisemad vanemaealiste, eriti 61-79-aastaste põlvkondli- 
kus eneseteadvuses, olles noorimate generatsioonide jaoks keskmisest märgatavalt 
vähem tähtsad. Elusündmused ja struktuursed võimalused on üle keskmise olu- 
lised kolme noorima earühma põlvkondlikus enesemääratluses. 

Kokkuvõtteks võime tõdeda, et nii Karl Mannheimi kui ka teiste teoreetikute 
põlvkonnakontseptsioone ja põlvkondliku eneseteadvuse kategooriaid on võima- 
lik kvantitatiivse elanikkonnaküsitluse jaoks operatsionaliseerida. Põlvkondliku 
identiteedi empiiriline struktuur on üldiselt kooskõlas teoreetilise mõistestikuga 
ning pakub teatud aspektides lisateavet põlvkondliku enesemääratluse konstrukt- 
siooni mõistmiseks. Nimelt moodustavad sarnased meediakasutusharjumused koos 
põlvkondliku semantika ja habituse kategooriatega vanuserühmi selgelt eristava 

Joonis 6.5.3. Põlvkondliku identiteedi faktorid vanuserühmades 2014 
Keskmised faktorkaalud 


IN Fi Meediakasutus ja = [7] F2 Kultuuriline В F3Maailmavaadeja В Ед Elusündmused ја 
habitus horisont väärtushinnangud struktuursed võimalused 


15-20 21-30 31-40 41-50 51-60 61-70 71-79 


„Ал 
0,4 


0,3 


26 25 


0,2 


15 


ол 


,04 
,02. 


-0,1 -,08 


-,12 


-0,2 


72324 


70,3 

identiteedikomponendi, mis osutab ajajärguomastele elustiilidele ja staatuspõhisele 
sotsiaalsele kihistumisele. Jagatud kultuurikogemused, väärtusorientatsioonid ja 
struktuursed tunnused moodustavad samuti selgelt eristuvad ning earühmi eristavad 
identiteedikomponendid. 

Võrreldes vanemate earühmadega on nooremate põlvkondade jaoks märksa olu- 
lisemad struktuursed ning elustiili ja sotsiaalse staatusega seonduvad komponendid, 
samas kui vaimsed ja kultuurilised faktorid on silmapaistvalt vähem tähtsad. Ühe- 
kordse läbilõikeuurimuse andmete põhjal pole võimalik veenvalt vastata, kas tege- 
mist on elukaare-efekti, kultuurilisele muutusele osutava ajajärgu- ja kohordiefekti 
või nende koosmõjuga. Üksikkategooriate analüüsi tulemused lubavad siiski oletada, 
et nooremate earühmade põlvkondliku identiteedi kujunemisel vähem kultuuri- ja 
väärtustekeskseks mängib rolli traditsioonilisema kultuurikogemuse (ilukirjandus, 
filmi- ja teatrikunst, traditsiooniline meedia) fragmenteerumine ning maailma- 
vaadete pluraliseerumine. Lisaks võib arvata, et noorimad earühmad on teatud mää- 
ral omaks võtnud avalikul teabeväljal asetleidva diskursiivse põlvkonnaloome, pida- 
des ennast interneti- ja sotsiaalmeedia põlvkonnaks ehk „digitaalseks põlvkonnaks“. 

6.5.3. PÕLVKOND KUI KULTUURILINE RUUM 


Põlvkondlik teadvus iseloomustab põlvkonda ka kui teatud kultuurilist ruumi, mida 
avame Mannheimi (1927/1952) kollektiivse kogemusruumi mõiste toel. 

Mannheimi mõistet kollektiivne kogemusruum on mitu autorit (nt Corsten, 1999) 
mõistnud kui põlvkonna elavikku. Mõiste elavik keskendub ühest küljest indiviidile: 
elavik on indiviidide poolt subjektiivselt tajutud reaalsus, milles inimene tegutseb, 
aga mida ta saab ka ise muuta (Schütz ja Luckmann, 2003). Teisalt võib elaviku 
mõiste keskenduda süsteemile – Habermasi lähenemine (1989) vaatleb elavikku 
kui indiviidi seost sotsiaalse süsteemiga. Eeldame, et siirdeühiskondades võib 
indiviidide võime tegutseda erinevates kogemusruumides (nt suutlikkus mõista 
nii oma põlvkonna kui ka teiste generatsioonide kogemusruume) toimida olulise, 
ühiskondlike muutustega kohanemist toetava ressursina. Samas lähtume indiviidi 
aktiivsest positsioonist ja võimalusest valida elavikku (vt nt Bauman, 1997), mis on 
tekkinud eelkõige erinevate struktuursete muutuste tõttu, nt seoses uute kommu- 
nikatsioonitehnoloogiate esilekerkimise ning territooriumiüleste ruumiliste prak- 
tikatega. Siirdeühiskondades avaldub põlvkondlik kogemusruum komplekssemalt, 
sisaldades nii sotsialiseerumise käigus omandatud põlvkondlikke kogemusmustreid 
kui ka läbielatud ühiskondlikke muutusi, mille taustal need kollektiivsed elavikud 
kujunevad, põimides sel moel omavahel nii elaviku stabiilsemaid kui valitavaid/ 
muudetavaid struktuure. 

Ühiskondlikul tasandil on muutused Eestis toimunud suhteliselt sünkroonselt. 
Kui Nõukogude Liidu ajal mängis eestikeelne infokeskkond olulist rolli vastupanu 
osutamisel totalitaarsele režiimile, siis postkommunistliku siirde algses faasis oli 
meedial aktiivne roll indiviidide mobiliseerimisel ja rahvuslike väärtuste integree- 
rimisel (Opermann, 2013; Vihalemm, 2006). Nii vahetud kui ka vahendatud kon- 
taktid muutusid ühekülgsest riiklikult kontrollitud vormist mitmekesisemaks ja 
mustritelt fragmenteerunumaks. Riigipiirid ja infoväli ei avanenud sujuvalt — endise 
politiseeritud arusaama kõrval eksisteerisid paralleelselt kommertsialiseerumise 
tendentsid. Indiviidi tasandil on muutused see-eest toimunud ebaühtlasemalt ja 
erineva kiirusega. Siirdeühiskonna üheks suuremaks muutuseks on olnud kasvav 
mobiilsus, mis on suurendanud nii individuaalsete praktikate kui ka ruumi taju 
ulatust. Varasemad uuringud (Masso, 2008a; vt ka peatükk 6.1) on näidanud, et 
siirdeperioodi jooksul on vähenenud ruumilised distantsid, seda eelkõige noorema 
põlvkonna hulgas (Masso, 2011), kes on enam suutnud kasutada globaalsete kom- 
munikatsioonitehnoloogiate võimalusi. 

Varasematele uuringutele (Kaufmann, Bergman ja Joye, 2004) tuginedes eeldame, 
et erinevad põlvkonnad võivad tulenevalt oma konkreetsest aegruumilisest sotsia- 
liseerumise kontekstist olla varustatud erineva mobiilsuskapitali ehk motiilsusega 
(ingl motility). Kaufmann püüab motiilsuse mõistes ühendada kaks varem kasutatud 
terminit: (1) geograafilise mobiilsuse, mis keskendub füüsilisele liikuvusele ruumis, 
ning (2) sotsiaalse mobiilsuse, mida on enamasti kirjeldatud kui indiviidide või 
indiviidide rühmade ressursside või sotsiaalse positsiooni muutust olemasoleva 
sotsiaalse struktuuri või võrgustike piires. Ühendmõistet ,,motiilsus* defineerib 
Kaufmann kui (nt kaupade, informatsiooni või inimeste) reaalset või potentsiaalset 
võimet olla mobiilne nii sotsiaalses kui ka geograafilises ruumis (Kaufmann jt, 2004: 
750). Sellega lisab Kaufmann ruumilise mobiilsuse mõistele põlvkondliku dimen- 
siooni: motiilsus sisaldab sarnaselt sotsiaalse mobiilsusega põlvkondadevahelist 
mobiilsust ehk põlvest põlve edasi antud liikuvuspraktikate muutust, aga ka põlv- 
kondadesisest mobiilsust, s.t muutust indiviidide liikuvuses teatud perioodi jook- 
sul. Selliseid motiilsuse muutuseid oleme siinkohal varasemate uuringute eeskujul 
nimetanud laienemisvõimelisuseks (ingl extensibility; Adams, 2005) ehk võimeks 
ületada olemasolevate kogemusruumide piire. 

Analüüsime selles alapeatükis ruumilist mobiilsust laiemas sotsiaalses kontekstis 
ehk keskendudes põlvkondadevahelistele ja -sisemistele eripäradele ning ajalistele 
muutustele, otsides vastust küsimustele, kuivõrd on siirdeperioodi jooksul kasvav 
ruumiline mobiilsus omane vaid üksikutele indiviidide rühmadele ja kuivõrd on tege- 
mist põlvkondlikult omandatud kollektiivse ressursiga. Selliselt võimaldab motiilsuse 
mõiste uurida rahvarühmade ebavõrdsust ühiskondlike muutuste kontekstis. Põlv- 
kondlikku motiilsust analüüsime peamiselt kolme indikaatorite rühma abil: (1) kon- 
taktid eri maadega, (2) ruumilise taju ulatus (s.t lähedasena või kaugena tajutud 
maad) ning (3) võõrkeelte oskus ja kasutamine kui ruumilisi kontakte ja ruumitaju 
toetav oluline kultuuriline ressurss (vt Masso ja Tender, 2008). Varasemate uurin- 
gute kohaselt (Masso, 2008b) võimaldavad nimetatud kolm indikaatorite rühma 
analüüsida erinevate aegruumiliste elavike kättesaadavust ja ulatust eri põlvkonda- 
des. Siirdeühiskondades loovad nii kultuuriline globaliseerumine kui ka muutunud 
geo-poliitilised kuuluvused indiviidide hulgas teatud võistlevaid ruumilisi eelistusi. 
Neile üldistele sotsiaalsetele muutustele keskendudes eeldame, et Eesti elanikkonna 
eri põlvkondade ruumilised orientatsioonid ei eristu mitte üksnes vanusega seondu- 
valt, vaid ka tulenevalt indiviidide sotsialiseerumisest ning hariduse omandamisest 
erinevate poliitiliste süsteemide ajal. 

Empiiriliselt oleme analüüsinud nimetatud kolme indikaatorite rühma – ruu- 
milisi kontakte, ruumilist taju ning võõrkeelte oskust ja kasutamist kui ruumilist 

Tabel 6.5.3. Kontaktid eri maadega vanuserühmades 2002 ja 2011 
Indeksi keskmised viiepallisel skaalal; p<0,001 


2002* 2011** 
Keskmine Standardhälve Keskmine Standardhälve 
15—24 2,31 2,09 3,93 3,05 
25—34 3,18 2,69 4,48 3,42 
35—44 3,46 3,10 5,24 3,69 
45-54 3,41 2,92 4,76 3,92 
55-64 2,89 2,94 4,76 4,00 
65-74 2,51 3,13 3,52 3,97 
Koguvalim 2,98 2,83 4,49 3,70 


* F=7,085; ** F=6,73 


avanemist toetavat kultuurilist ressurssi —, kasutades peamiselt MeeMa 2002. ја 
2011. andmete võrdlust (2014. a andmed oleme võrdlusena esitanud vaid seal, kus 
varasemate aastatega võrreldes on toimunud olulisemad põlvkondlikud muutused). 
Ankeedis uuriti ruumilist taju ja kontakte eri maadega uuritavatele esitatud riikide 
nimekirja abil: respondendid pidid vastavalt märkima, kui lähedase või kaugena 
nimetatud maid tunnetatakse (ruumilise taju küsimuse korral) ning kui sagedased 
on kontaktid eri maadega (ruumiliste kontaktide küsimuse korral). Siin oleme ruu- 
milist taju ja kontaktide mitmekesisust analüüsinud arvutuslike summaindeksite abil 
(vt indeksite kirjeldust raamatu lisas 2). 

Tabelis 6.5.3 on esmalt esitatud kontaktide mitmekesisuse indeksi keskväärtused 
vanuse vaates. Indeksi koostamisel oleme iga indiviidi korral kokku liitnud üksikud 
maad, mida inimene on vähemalt korra külastanud. Nii väljendab tabelis esitatud 
suurem keskväärtus selles vanuserühmas suuremat arvu maid, millega kontakte 
omatakse, ning seega suuremat ruumiliste kontaktide mitmekesisust. 

Tulemustest tabelis 6.5.3 nähtub, et üheksa aasta jooksul on ruumiliste kontaktide 
mitmekesisus mõnevõrra kasvanud, seda kõigis kuues vaadeldavas vanuserühmas. 
See-eest on nimetatud perioodi jooksul kasvanud nii vanuserühmadevahelised kui 
ka -sisesed erinevused (vt vanuse ning aastatega kasvav standardhälve tabelis 6.5.3: 
suurim standardhälve on iseloomulik 35—44-aastastele, 2014. a ka 45—55-aastastele). 
Sellised tulemused näitavad, et kuigi siirdeperioodi jooksul võib sotsiaalse ruumi 
diferentseeritus individuaalsete ja institutsionaalsete ressursside vaates väheneda 
(vt ptk 6.1), võivad kiirete ühiskondlike muutuste tulemusena põlvkondlikud erisu- 
sed süveneda. Kuigi mõlemal vaadeldaval aastal paistab kõige suurema kontaktide 
arvuga silma noorem keskiga ehk 35—44-aastased, on ühekülgsete kontaktidega 

Tabel 6.5.4. Eestist lahkumise soov vanuserühmades 2002, 2011 ja 2014 
Vanuserühma osakaal lahkuda soovijatest ja mittesoovijatest; р<о,оот 


2002* 2011** 2014*** 
Jah, Jah, Jah, 

kindlasti | Võib-olla Ei kindlasti | Võib-olla Ei kindlasti | Võib-olla Ei 
15-24 44 32 10 28 27 7 45 24 
25-34 25 26 16 25 22 1 21 25 9 
35-44 15 17 17 20 21 16 12 16 10 
45-54 8 14 20 15 17 21 1 16 19 
55-64 6 8 18 9 9 23 3 10 25 
65-74 2 2 18 3 3 23 8 8 31 
Kokku 100 100 100 100 100 100 100 100 100 


* Crameri V = 0,286; ** Crameri V = 0,319; *** Crameri V = 0,345 


rühm perioodi jooksul muutunud: 2002. a oli selleks kõige noorem ehk 15—24-aas- 
taste rühm ning perioodi lõpus vanimad ehk 65-74-aastased (2014. a väljendasid 
mõlemad vanuserühmad küllaltki sarnaselt eelnevate perioodidega tagasihoidlikke 
ruumilisi kontakte). Selliselt on mitmekesistunud infokeskkonna ja individuaalse 
kapitaliseerituse (nii riigipiiriüleste kontaktide loomiseks vajalike majanduslike kui 
ka kultuuriliste ressursside) erineva jaotumise tõttu ruumiliste ressursside kese nih- 
kumas noorematele põlvkondadele. Samas, kasvav heterogeensus vanuserühmade 
sees näitab, et personaalse ruumi laienemise võime (Adams, 2005) ehk suutlikkus 
kaasa minna ühiskondlike muutuste loodud kiirendustega pole enam vaid põlv- 
kondlikult diferentseeritud. 

Nooremate vanuserühmade ruunilisest kapitalist ehk motiilsusest annab tunnis- 
tust ka kasvav Eestist lahkuda soovijate arv (vt tabel 6.5.4): aastate 2002, 2011 ja 2014 
võrdluses on vanuselised erinevused veelgi süvenenud (vt suurenev seosekordaja 
Crameri V väärtus). Kui vahepealsel 2011. aastal on rändesoove suhteliselt võrdselt 
väljendanud esimesed kolm vanuserühma (15-24, 25-34 ја 35-44), siis 2002. ja 2014. 
a paistavad esmapilgul küllaltki sarnastena — väljarände soove on eelkõige väljenda- 
nud noorim ehk 15—24-aastaste vanuserühm. Samas on aastatega eri vanuserühmade 
seisukohad väljarände suhtes selgemalt polariseerunud: kui noorim vanuserühm on 
väljendanud kindlasõnalisemalt soovi Eestist lahkuda (s.t valinud vastusevariandi 

»Jah, kindlasti“), siis vanemad vanuserühmad on selgemalt väljarände vastu. 

Tabelis 6.5.5 on esitatud seoseanalüüs kultuurilise läheduse taju ja vanuse- 
rühmade vahel. Kultuurilise läheduse taju indeksi arvutamisel oleme iga indiviidi 
puhul kokku liitnud need maad, mida on tajutud kas „väga lähedasena“ või „küllaltki 

Tabel 6.5.5. Eri maade kultuuriline lähedus vanuserühmades 2002 ja 2011 
Indeksi keskmine lühendamata skaalal 


2002* 2011** 
Keskmine Standardhälve Keskmine Standardhälve 
15—24 5,64 3,03 6,78 2,87 
25-34 5,60 3,04 6,96 2,89 
35-44 5,65 3,34 6,92 2,76 
45-54 5,85 3,26 6,94 2,75 
55-64 4,97 3,38 6,87 2,77 
65-74 4,57 3,43 6,29 3,07 
Koguvalim 5,44 3,25 6,82 2,85 


* F=4,966; p<o,001; ** F=1,597; p=0,16. 


või veidi, mõnevõrra lähedasena“. Selliselt väljendab nimetatud indeks kultuuriliselt 
lähedasena tajutud ruumi ulatust: mida suurem on keskväärtus tabelis, seda enam 
riike on enda jaoks kultuuriliselt lähedaseks peetud. 

Tabelis 6.5.5 toodud andmed näitavad, et sarnaselt näost näkku kontaktidega on 
üheksa aasta jooksul kasvanud keskmine maade hulk, mida kultuuriliselt läheda- 
sena tajutakse. Selliseid tulemusi võib tõlgendada tajutud mentaalse ruumi kasvuna 
seoses Eesti geopoliitilise ja kultuurilise avanemisega. Samas, erinevalt kontaktidest 
on kultuurilise läheduse taju muutunud vanuserühmiti homogeensemaks, s.t nii 
vanuserühmade vahel kui ka sees on erinevused aastatega vähenenud (homoge- 
niseerumise tendents on jätkunud ka 2014. a). Viimane näitab, et siirdeperioodi 
jooksul on lisaks näost näkku kontaktidele tekkimas täiendavaid infoallikaid globa- 
liseerumisega seotud kultuurilise ebakindluse vähendamiseks. Kultuuriliselt mõne- 
võrra ettevaatlikumaks on jäänud vanim ehk 65—74-aastaste põlvkond (madalamad 
keskväärtused sarnaselt eelnevalt analüüsitud kontaktidega), samas on neile teiste 
vanuserühmadega võrreldes iseloomulik suurim rühmasisene heterogeensus (suu- 
rem standardhälve). Seega võib öelda, et kui 2002 olid Eesti elanikud kultuurilise 
läheduse/ebakindluse tunnetamises jaotunud nn personaalselt globaliseerunud rüh- 
maks ning rühmaks, kes tundis ebakindlust ruumilise avanemisega seoses (erista- 
jaks olid individuaalsed kultuurilised ressursid, nt vanusest tulenevalt), siis üheksa 
aastat hiljem on selline vanuseline polariseerumine ruumilise taju puhul kadunud 
(vt tabelis näidatud statistiliselt mitteoluline seos 2011. a, mis on sarnane 2014. aastal). 

Tabelites 6.5.6, 6.5.7 ja 6.5.8 oleme analüüsinud võõrkeelte oskust ja kasutamist 
kui ühte võimalikku ruumilisi kontakte soodustavat ja kultuurilise ebakindluse 
vähendamisel olulist personaalset ressurssi. Võõrkeelte kui personaalse kultuurilise 

Tabel 6.5.6. Võõrkeelte oskus ja kasutamine vanuserühmades 2002 


% vanuserühmast 


15—24 25-34 35-44 45-54 55-64 65-74 Kogu- 
(s 1978-87) (s 1968-77) (5 1958-67) (5 1948-57) (5 1938-47) (5 1928-37)| valim 
Ei oska / kasuta ühtki võõrkeelt 3 6 6 8 15 21 9 
Oskab/kasutab 1 võõrkeelt 13 19 32 36 47 40 30 
Oskab/kasutab 2 võõrkeelt 43 35 30 32 20 24 31 
Oskab/kasutab 3 või enamat 3 5 А Е Р о 
võõrkeelt С 39 3 4 5 У 


Сгатегі V = 0,209; р<0,001 


Tabel 6.5.7. Võõrkeelte oskus ја kasutamine vanuserühmades 2011 
% vanuserühmast 


15-24 25-34 35-44 | 45-54 55-64 65-74 | Kogu- 

(s 1987-96) (5 1977-86) (5 1967-76) (5 1957-66) (5 1947-56) (s 1937–46)| valim 
Ei oska / kasuta ühtki võõrkeelt 4 10 9 12 12 21 1 
Oskab/kasutab 1 võõrkeelt 21 14 16 30 35 38 25 
Oskab/kasutab 2 võõrkeelt 49 41 39 33 27 28 37 
н зубі епатаї Р m 36 5 26 #8 Ба 


Crameri V = 0,17; p<0,001 


ressursi analüüsimiseks oleme arvutanud keeleoskuse ja -kasutamise summaindeksi, 
võttes arvesse ankeedis sisaldunud nelja võõrkeele (eesti/vene, soome, inglise, saksa) 
valdamist ja kasutamist (vältimaks keeleoskuse hinnangute subjektiivsust). Tabelites 
6.5.6 ja 6.5.7 on esitatud seoseanalüüs võõrkeelte oskuse ja kasutamise ning vanuse 
vahel. Tulemused näitavad, et üheksa aasta jooksul on võõrkeelte oskus ja kasuta- 
mine põlvkondi diferentseeriva tegurina mõnevõrra vähenenud (vt seosekordaja 
Crameri V nõrgenev väärtus; sarnane tendents on jätkunud ka 2014. a). Sellised 
tulemused lubavad oletada, et põlvkondlikud erinevused keelelises kapitalis kui 
kultuurilises ressursis on siirdeperioodi jooksul ühtlustumas. Samas tuleb tulemuste 
analüüsimisel arvestada asjaoluga, et tegemist on enesehinnangulise keeleoskuse 
hinnanguga, mistõttu andmed ei pruugi väljendada reaalset muutust võõrkeelte 
õppimises. Näiteks pensionile jäämise ning tööalaste kontaktide vähenemise tõttu 
võivad vanemates vanuserühmades puududa võimalused oma keeleoskust hinnata, 
mistõttu on suurenenud nende hulk, kes oma hinnangul ei oska ühtegi võõrkeelt 
(vrd 2002. a andmete 55—64-aastaseid 2011. a andmete 65—74-aastastega). 


637 


VI OSA. ÜHISKONNA SIDUSUS 


Tabel 6.5.8. Võõrkeelte oskuse ja kasutamise, kultuurilise läheduse ja 
kontaktide mitmekesisuse korrelatsioonid vanuserühmades 2002 ja 2011 


2002 2011 
Kontaktide Kontaktide 
Võõr- Kultuuriline mitme- Võõr- Kultuuriline mitme- 
keeled lähedus kesisus keeled lähedus kesisus 
15-24 
Võõrkeeled 1 1 
Kultuuriline lähedus о“ 1 0,092 1 
Kontaktide mitmekesisus 0,291** 0,234** 1 0717555 0:202: 1 
25-34 
Võõrkeeled 1 1 
Kultuuriline lähedus 0,161** 1 -0,013 1 
Kontaktide mitmekesisus 0,160** 0,2390"" 1 0263“ 0,112 1 
35-44 
Võõrkeeled 1 1 
Kultuuriline lähedus 0,269** 1 0,060 1 
Kontaktide mitmekesisus 0351" 0207 1 0201 0,156** 1 
45-54 
Võõrkeeled 1 1 
Kultuuriline lähedus 0,384** 1 0205“ 1 
Kontaktide mitmekesisus 0,349** 0,305** 1 0,378** 0242 1 
55-64 
Võõrkeeled 1 1 
Kultuuriline lähedus 0,287“ 1 0,087 1 
Kontaktide mitmekesisus 0,446** 0,424** 1 0,441** 0267" 1 
65-74 
Võõrkeeled 1 1 
Kultuuriline lähedus 0,429** 1 0,112 1 
Kontaktide mitmekesisus 8247 6301 1 045244 0,115 1 
Koguvalim 
Võðrkeeled 1 1 
Kultuuriline lähedus 0,307** 1 0,099** 1 
Kontaktide mitmekesisus 0,286** 03035 1 0,348“ 0195" 1 


** р<0,01 


Tabelis 6.5.8 oleme analüüsinud seoseid kõigi nimetatud indeksite – kontaktide 
mitmekesisuse, kultuurilise läheduse ning võõrkeelte oskuse ja kasutamise — vahel. 
Seoseanalüüs võimaldab täpsemalt uurida, millist rolli on võõrkeeled siirdeperioodi 
jooksul mänginud ruumiliste distantside vähendajana ja ruumilise taju ulatuse 
suurenemisel. Analüüs näitab, et võõrkeelte oskuse ja kasutamise roll kultuurilise 

läheduse loomisel on üheksa aastaga muutunud peaaegu olematuks: korrelatsioon 
oli 2002. a 0,307, 2011. a 0,099 ja 2014. a 0,103. 2002. a oli võõrkeelte roll kultuurilist 
lähedust ja kontaktide mitmekesisust toetava ressursina oluline eelkõige vanemates 
vanuserühmades (keskealistel eelkõige kontaktide, vanemates põlvkondades kul- 
tuurilise läheduse soodustajana). Võõrkeelte kahanev roll kultuurilise ebakindluse 
vähendamisel väljendub kõigis analüüsitud vanuserühmades. Ka varasemad uurin- 
gud (Masso, 2007) on näidanud, et erinevate institutsionaalsete ja individuaalsete 
toetavate ressursside roll (nt võõrkeelte oskus) kultuurilise ebakindluse vähendami- 
sel võib siirdeperioodil väheneda. Põhjuseks võib olla asjaolu, et seoses ruumilise 
avanemise ja mobiilsuse kasvuga on tekkinud täiendavaid ressursse, mis aitavad 
vähendada kultuurilise ebakindluse tunnet ning mida indiviidid sõltuvalt perso- 
naalsetest ressurssidest ja eelistustest kasutavad (nt institutsionaalselt organiseeritud 
turism, meedia vahendatud pildid erinevatest etnilistest rühmadest, maadest jms). 

Samuti on üheksa aasta jooksul nõrgenenud korrelatsioon kultuurilise läheduse 
ja kontaktide mitmekesisuse vahel. Seega on siirdeperioodil oluliselt mitmekesistu- 
nud kultuurilise läheduse loomise allikad (lisaks isiklikele kontaktidele); teisalt, arva- 
tavasti ei looda ruumilisi kontakte enam ainuüksi kultuurilisest lähedusest lähtuvatel 
põhimõtetel. See-eest on siirdeajal isegi veidi kasvanud võõrkeelte roll riigipiiriüleste 
kontaktide loomisel (vt tabelis kasvanud korrelatsioon 0,286-lt 0,352-le; 2014. a on 
nimetatud tendents jätkunud, korrelatsioon on 0,410), seda eelkõige vanemates 
vanuserühmades. Nimetatud tendentsi saab tõlgendada üldise kontaktide arvu kas- 
vuga, mis eeldab ka mitmekesisemate toetavate kultuuriliste ressursside olemasolu. 

Kokkuvõtlikult võime öelda, et ruumilised kontaktid, kultuuriline lähedus ja 
võõrkeelte oskus/kasutamine on sobivad indikaatorid motiilsuse ehk ruumilise 
mobiilsuse kui ressursi analüüsiks. Tulemused näitasid, et elavik Schützi tähendu- 
ses on siirdeperioodi jooksul laienenud, seda kõigis vanuserühmades ning eelkõige 
ruumiliste kontaktide puhul. Samas on ruumiliste kontaktide heterogeensus vanuse- 
rühmade sees kasvanud, mis näitab, et olemasoleva ruumilise kogemusruumi laie- 
nemise võime pole enam omane mitte ainult noorematele põlvkondadele, kes tänu 
oma aegruumilisele sotsialiseerumiskeskkonnale on harjunud avatud riigipiiride 
ning mitmekesiste ruumiliste võimalustega (nt riigipiiriülesed kontaktid, väljarände 
soovid), vaid on põlvkonnasiseselt diferentseeritud: kõigis vanuserühmades eristu- 
vad nii kõrge kui ka madala motiilsuse ehk ruumilise kapitaliga indiviidid. 

Teisalt andis analüüs tunnistust, et siirde jooksul on teisenenud ka indiviidide 
seos sotsiaalse süsteemiga (Habermasi vaade elavikule), millest annab tunnistust 
asjaolu, et kultuurilise ebakindluse vähendamisel on varem olulise keelelise kapitali 
roll vähenenud, arvatavasti teiste toetavate institutsionaalsete ressursside (nt meedia) 

lisandumise tõttu. Mitmekesistunud infokeskkonnast vms tulenevalt on sotsiaalsest 
ruumist kui personaalsest ressursist enam osa saanud siiski nooremad põlvkonnad. 
Vanemates vanuserühmades on keeleline kapital ruumiliste kontaktide loomisel 
endiselt oluline. Analüüsi tulemused näitavad seega, et siirdeperioodi jooksul on 
ühest küljest toimunud põlvkondadesisene mobiilsuskapitali ehk motiilsuse kasv 
(s.t viimase kümmekonna aasta jooksul on kõigis vanuserühmades kasvanud liiku- 
vus ja kontaktide võrgustik ning laienenud kultuuriliselt lähedasena tajutud maade 
hulk). Teisalt on täheldatav põlvkondadevaheline mobiilsuskapitali muutus (ligi 
kümne aasta jooksul on mobiilsuskapitali ebavõrdsus vanemates vanuserühmades 
veelgi süvenenud). 


6.5.4. MEEDIAPÕLVKONNAD 


Tänapäevases infost küllastunud ühiskonnas on olulised sotsiaalsed ja kultuurilised 
muutused sageli seotud meediatehnoloogia arenguga. Eeldus, et noored, viimastel 
kümnenditel ka lapsed, on eriti agarad võtma kasutusele ja , kodustama“ uusimaid 
meediatehnoloogiaid, millega neil tekib eriline suhe kogu eluks, on pannud aluse 
meediapõlvkonna mõistele. Nii räägivad meediauurijad raadio-, (mustvalge) tele- 
visiooni- ja internetipõlvkondadest (Volkmer, 2006), digitaalsest (Papert, 1996) 
ja mobiilipõlvkonnast (Bolin ja Westlund, 2009), mõnikord konkreetsemalt ka 
Google'i- ja Facebooki-põlvkondadest. 

Pelgalt inimeste sünniaastavahemikku ja sel perioodil esilekerkinud meedia- 
tehnoloogiat arvestav lähenemine jääb siiski liialt kitsaks ja tehnoloogilisest deter- 
minismist kantuks. Avaramaid tõlgendusvõimalusi pakub meediapõlvkondade 
kultuuriline käsitlus, mille kohaselt piiritlevad meediapõlvkonda kuulumist sama 
vanus ja sama kultuurilise panoraamiga silmitsi seismine (Aroldi ja Colombo, 2007). 
Seega tuleb meediapõlvkondade kontseptualiseerimisel lisaks kujunemisaastail valit- 
senud meediatehnoloogiatele ja nende peamistele kasutusviisidele võtta arvesse 
nüansirikkamat, ,,meediarepertuaare“ (Hasebrink ja Popp, 2006) või ,, meediadieete“ 
(Aroldi ja Colombo, 2007) kirjeldavat pilti. 

Sotsiaalsed rühmad, eriti vanusegrupid, erinevad suutlikkuselt kohaneda kiire- 
nevate ühiskondlike ja tehnoloogiliste muutustega. Tänapäevases ühiskonnas, mille 
kõigis sfäärides jätkub infotehnoloogia võidukäik, ilmnevad kapitalide ja habituse 
erinevused üha enam lahknevates praktikates, mis põhinevad ebavõrdsel ligipääsul 
digitaalsetele toodetele ja teenustele ning nende erinevates kasutusviisides. Kujunev 
digitaalne kihistumine rajaneb sotsiaalsele stratifikatsioonile, taastoodab seda, ent 
loob ka uusi mustreid, eristades reljeefselt just vanemaid ja nooremaid põlvkondi. 

Nii omandavad uue meedia kasutamise eriomased harjumused põlvkondade sot- 
sioloogias kasvavat tähtsust. 

Vaatleme selles alapeatükis meediapõlvkondade ja digitaalse stratifikatsiooni kul- 
tuurilistest ja paljudimensioonilistest käsitlustest lähtudes nii struktuurseid ehk ver- 
tikaalset kihistumist näitavaid kui ka elustiiliga seotud ehk horisontaalset eristumist 
esiletoovaid (uue) meedia kasutuse tunnuseid. Seejuures ei piirdu me meediatehno- 
loogiate, -kanalite ja formaadieelistuste analüüsimisel meediapõlvkondade uurimusi 
tavapäraselt iseloomustava kirjeldava tasandiga, vaid käsitame meediakasutust kui 
majandusliku, poliitilise ja sotsiaalse osaluse võimaldajat ning seeläbi põlvkondliku 
rühma sotsiaalse positsiooni ja aktiivsuse või agentsuse näitajat. Kuna varasemates 
analüüsides (Kalmus, 2004, 2006) oleme täheldanud soolist infokihistumist — mär- 
kimisväärseid sugudevahelisi erinevusi infotehnoloogia omamises ja kasutamises 
ning olulise info valdamises —, pöörame tähelepanu ka meeste ja naiste erinevustele 
ja nende dünaamikale põlvkonnarühmades. 


Struktuursete trendide põlvkondlik dünaamika 


Kahe küsitlusetapi andmed võimaldavad jälgida suhtelist kiirust, millega põlvkond- 
likud rühmad ,,kodustavad“ uusi meediatehnoloogiaid ja haaravad nende pakutava- 
test võimalustest osaleda poliitika- ja majandussfääris. Valim on jagatud kuude küm- 
met sünniaastat katvasse vanuserühma – see lubab vaadelda ligilähedaselt samade 
sünnikohortide üksteise suhtes positsioneerumise dünaamikat üheksa aasta jooksul 
(2002—2011). Indikaatoriteks on valitud digitaalse kihistumise sotsiaalselt kriitilised 
aspektid, mis eeldatavasti on olulisel määral tingitud olemasolevast sotsiaalsest eba- 
võrdsusest ja/või mängivad olulist rolli selles, milliseks kujuneb indiviidi sotsiaalne 
staatus infoühiskonnas (Kalmus, 2004). Trendide väljatoomiseks on kasutatud nii 
üksiktunnuseid kui ka indekseid (vt tabel 6.5.9). 

Digitaalse lõhe kõige fundamentaalsema näitaja, internetikasutajate osakaalu 
puhul ilmnevad põlvkondlike rühmade vahelised erinevused lineaarse trendina. 
Ehkki mõlemal aastal olid juhtpositsioonil 15—24-aastased, kahanesid kolme noo- 
rima earühma omavahelised erinevused 2011. aastaks väga väikesteks. Kõige aegla- 
semalt lisandus internetikasutajaid 1938—1947 sünnikohordis. 

Infokihistumise struktuurseks baasnäitajaks võib pidada ka kodust ligipääsu 
(uutele) meediatehnoloogiatele, sh nende isiklikus kasutuses olemist. MeeMa and- 
mestik võimaldab võrrelda kodust ligipääsu meediatehnoloogiatele 2002. ja 2011. 
aastal kahe tunnuse abil, milleks on koduse internetiühenduse olemasolu ja kodu 
varustatus kommunikatsioonivahenditega (analüüsis on keskmiste võrdluseks 

Tabel 6.5.9. Uue meedia kasutamise struktuursed tunnused vanuserühmades 
2002 ja 2011 


Sama sünnikohorti märkivad ruudud on tähistatud sama värvitooniga. Igas reas on kaks kõrgeimat 
väärtust paksus kirjas. 

2014. a andmestiku võrreldavate tunnustega (internetikasutajate osakaal, internetiühendus kodus, kodu varus- 
tatus kommunikatsioonivahenditega ja arvutikasutuse oskuste enesehinnang) teostatud analüüsis ei ilmnenud 
võrreldes 2011. a näitajatega märkimisväärseid muutusi; sünnikohortide üksteise suhtes positsioneerumine on 
jäänud samaks 


Kogu- 
Aasta] valim | 15-24 25-34 | 35-44 45-54 | 55-64 | 65-74 
A 2002 1928-87 | 1978-87 1968-77 | 1958-67 | 1948-57 1938-47 1928-37 
Sünniaastad 
2011 1937-96 |1987-96 1977-86 1967-76 1957-66 1947-56 1937–46 
N 2002 | 1470 268 304 264 232 213 189 
2011 1510 261 259 273 285 251 181 
В i 2002 43 78 56 46 37 18 4 
Internetikasutajad (%) 
2011 85 100 98 96 86 72 40 
a 2002 24 37 26 33 25 14 3 
Internetiühendus kodus (%) 
2011 82 95 94 94 82 71 41 
Kodu varustatus kommunikat- 2002 3,18 3,55 3,33 3,51 3,17 2,81 2,36 
sioonivahenditega (max=5) 2011 | 3,07 | 357 327 | 336 | 3,02 2,71 2,12 
Arvutikasutusoskuste enesehinnang 2002 | 3,20 3,51 3,13 3,15 2,88 2,95 2,32 
(1 - ei oska üldse, 5 – väga hea) 2011 | 3,12 | 3,99 3,8 335 | 287 | 239 1,78 
Interneti õppimiseks, erialainfoks 2002 о 0,65 0,23 0,05 -0,22 -0,40 -0,62 
kasutamise indeks* 2011 о 0,55 0,36 0,26 -0,06 -0,53 -0,97 
Interneti poliitika- ја majandus- 2002 о 0,25 0,33 0,19 70,14 -0,34 -0,56 
alaseks infoks kasutamise indeks* 2011 о 0,04 0,33 0,44 0,04 -0,33 -0,85 
Interneti poliitika- ја majandussfää- | 2002 о 0,32 0,34 0,18 -0,13 -0,39 -0,62 
ris osalemiseks kasutamise indeks* 2011 о 0,34 0,44 0,34 -0,02 -0,45 -1,07 


* Indeksi Z-skooride keskmised 


kasutatud normaaljaotuse lähedaselt lühendatud indekseid skaalal 1 – väga vähene 
... 5 – Väga suur). 

Ehkki üheksa aasta jooksul on kodune ligipääs internetile mitmekordistunud nii 
koguvalimis kui ka kõigis vanuserühmades, ei ole põlvkondadevahelised statistiliselt 
olulised erinevused kadunud. Nii 2002. kui 2011. aastal oli koduse netiühenduse 
omajate osakaal kõrgeim noorimas, 15—24-aastaste vanuserühmas; ka lapsevanemate 
põlvkonnas (35—44-aastaste seas) ületas koduse ligipääsu määr märkimisväärselt 
valimi keskmist. 2011. aastaks olid kolme noorema earühma vahelised erinevused 
taandunud peaaegu olematuks, samas torkab silma järsk lõhe pensioniikka jõudnute 
(65—74-aastaste) ja eelmise vanuserühma vahel. 

Sarnased tendentsid ilmnevad kodu kommunikatsioonivahenditega varustatuse 
puhul: siingi oli mõlemal aastal juhtpositsioonil noorim earühm ja nende vanemate 
põlvkond. Tõenäoliselt tuleneb see paljuski elukaarel paiknemisest: hilisteismelised 
ja tudengiealised noored on esirinnas uusimate meediatehnoloogiate kasutusele- 
võtmises ja ,,kodustamises“ ärgitades oma vanemaid selleks ressursse eraldama, 
samas kui 25-34-aastaste noorte täiskasvanute tarbimisprioriteedid on mõnevõrra 
teistsugused, osaliselt tulenevalt laste nooremast vanusest. 

Torkab silma, et kodu kommunikatsioonivahenditega varustatuse puhul on noo- 
rima earühma suhteline edumaa kõigi vanemate põlvkondade ees 2011. aastaks kas- 
vanud, ühtlasi on üheksa aastaga oluliselt langenud 1958—1967 ja varem sündinud 
kohortide keskmine indeksi väärtus. Tõenäoliselt tuleneb põlvkondliku eristumise 
kiirenemine tormilistest muutustest meediatehnoloogilises keskkonnas ja kaasnenud 
vajadusest kohandada mõõtmisinstrumenti: kommunikatsioonivahendite omamise 
indeks sisaldab 2011. a ankeedis rohkem uue meedia kasutamise vahendeid, nagu 
DVD-mängija, MP3-mängija, AAC-mängija, iPod, nutitelefon, sülearvuti, tahvel- 
arvuti, e-luger ja skanner. 

Arvutikasutuse oskuste enesehinnangu poolest oli mõlemal aastal kindlal juht- 
positsioonil noorim rühm, vanuse kasvades vähenevad enesehinnangulised oskused 
peaaegu lineaarselt (2002. aastal esinevad lineaarses mustris väikesed kõrvalekalded). 
Väärib märkimist, et 1978—1987 ja 1968—1977 sündinute hinnangul on nende kog- 
nitiivsed ressursid üheksa aastaga suurenenud, samal ajal kui kõik vanemad põlv- 
konnad hindasid nõudmiste suurenemise tõttu oma arvutikasutusoskusi 2011. aastal 
madalamaks kui üheksa aastat varem. 

Interneti õppimiseks või erialainfo otsinguks kasutamise põlvkondlik muster 
järgib mõlemal aastal täiel määral lineaarset trendi: vanuse kasvades kasutusaktiivsus 
kahaneb. Siiski võime täheldada, et 2011. aastaks on erinevused noorimate vasta- 
jate ja kolme järgmise vanuserühma vahel vähenenud. Samas on suurenenud kahe 
vanima rühma suhteline mahajäämus. 

Otsesemalt poliitika- ja majandusväljal osalemisega seotud infootsingus (töö- 
kohtade, eluaseme-, õigus- või poliitikaalase info otsimises) asusid mõlemal aastal 
juhtpositsioonil 1968-1977 sündinud, neile järgnes 1978-1987 kohort. Noorimate, 
1987—1996 sündinute indeksiskoor ületas ainult vähesel määral valimi keskmist. 
Osaliselt (kuid mitte ainult) tuleneb see väiksemast vajadusest seda laadi info järele 
elukaare sel etapil. Sellegi näitaja puhul tuleb tõdeda, et 1958—1967 või varem sündi- 
nute suhteline mahajäämus on üheksa aastaga võimendunud. 

Interneti vahendusel poliitika- ja majandusväljal osalemises (nt foorumites 
sõnavõtmises, e-ostlemises, internetipanga ja e-teenuste kasutamises) ilmnevad 

poliitika- ja majandusalase info otsimisega sarnased trendid. Siingi näitasid mõle- 
mal aastal suurimat aktiivsust 1978—1987 ja 1968—1977 sündinud. Noorim, 1987—1996 
sünnikohort, jagas oma vanemate põlvkonnaga võrdselt teist positsiooni. 

Kokkuvõtlikult võime öelda vanuserühmade kohta järgmist. Noorim, aastatel 
1987—1996 sündinute põlvkond oli 2011. aastal infotehnoloogiliste ressurssidega kõige 
paremini varustatud, hindas kõrgeimalt ka oma arvutikasutuse oskusi (kui kognitiiv- 
set ressurssi) ning kasutas seda kapitali kõige aktiivsemalt õpinguteks ja/või tööks. 
Interneti kasutamises poliitika- ja majandusväljal osalemiseks polnud noorimad 
siiski juhtpositsioonil, mis tuleneb osaliselt paiknemisest elukaarel — 15—24-aastaste 
jaoks ei pruugi näiteks töö- või eluaseme otsimine olla igapäevane online-tegevus. 
Tööle ja infootsingule orienteeritud netikasutuse kõverjoonelist, elukaart järgivat 
seost vanusega oleme põhjalikumalt näidanud ka MeeMa 2008. a andmete põhjal 
(Kalmus, Realo ja Siibak, 2011). 

Vanuselt järgmine, 1978—1987 sündinute põlvkond, näitas 2002. aastal 15—24-aas- 
tastena väga sarnast suhtelist kapitaliseeritust ja osalusaktiivsust. Üheksa aastaga 
suutis see põlvkondlik rühm tõsta enamiku näitajate taset ning säilitada interneti- 
põhisel poliitika- ja majandusväljal privilegeeritud positsiooni, tõustes online-osa- 
lemises selgelt juhtkohale. 

Ligilähedaselt samad tendentsid kehtivad 1968—1977 sünnikohordi kohta: nende 
ressursside ja aktiivsuse tasemed olid aastal 2011 märkimisväärselt üle keskmise ning 
35—44-aastastena paigutusid nad poliitika- ja majandusväljal osalemises esimesele 
kohale. 

Aastatel 1958—1967 või varem sündinud põlvkondade puhul kasvasid üheksa 
aastaga oluliselt nii internetikasutajate osakaal kui ka koduskasutamise võimalu- 
sed, kuid nende vanuserühmade suhteline kasutusoskuste ja -aktiivsuse kesisus on 
nooremate taustal paraku võimendunud. 

Vertikaalse digitaalse kihistumise ning internetipõhisel poliitika- ja majandus- 
väljal osalemise puhul jookseb jõuline eraldusjoon seega 1968-1996 sündinute ja 
neist vanemate kohortide vahel. 


Sooliste erinevuste dünaamika 


Digitaalse lõhe fundamentaalnäitajas, internetikasutajate osakaalus on sugupoolte 
vaates toimunud oluline muutus: kui 2002. aastal oli netikasutajaid meeste seas oluli- 
selt rohkem (47% naiste 39% vastu; p<0,01), siis 2011. aastaks oli erinevus kadunud – 
naiste hulgas oli internetikasutajaid isegi veidi rohkem (86% meeste 84% vastu; vt 
tabel 6.5.12 peatüki lisas). Märkimisväärne nihe on aset leidnud 1958—1967 sündinute 

põlvkonnas: 2002. aastal oli erinevus olulisel määral 35—44-aastaste meeste kasuks 
(52% naiste 40% vastu; р<0,05), ent üheksa aastaga on netikasutajate osakaal kesk- 
ealiste naiste rühmas kerkinud 90 protsendini, samavanuste meeste seas aga üksnes 
80 protsendini (p<o,05). 

Koduse võrguühenduse olemasolus ilmnes 2002. aastal koguvalimi tasandil olu- 
line sooline ebavõrdsus: kodune ligipääsuvõimalus oli ligikaudu igal kolmandal 
mehel ja vaid igal viiendal naisel, mis oli suuresti tingitud erinevusest noorimas, 
1978-1987 sündinute rühmas (15—24-aastastest noormeestest oli kodune netiühendus 
43%-l, neidudest 31%-l; р<0,05). 2011. aastaks oli koduse võrguühenduse omamine 
sooliselt võrdsustunud, tõustes nii meeste kui naiste seas 82 protsendini. Tööturul 
aktiivsemates põlvkondades (25-54-aastaste seas) ületasid naiste koduse ligipääsu 
võimalused statistiliselt mitteolulisel määral meeste omi. 

Mõnevõrra erinevad tendentsid ilmnevad kodu varustatuses kommunikatsiooni- 
vahenditega: 2002. aastal olid mehed oluliselt paremini varustatud (p<o,001), mär- 
kimisvääre sooline lõhe oli seejuures kahes vanemas earühmas. Üheksa aastaga on 
olukord märgatavalt teisenenud: koguvalimi tasandil on meeste parem varustatus 
muutunud statistiliselt mitteoluliseks, 1977—1986 sündinute rühmas on noorte naiste 
käsutuses mõnevõrra rohkem kommunikatsioonivahendeid kui samaealistel meestel 
(p<0,05), 2002. aastal domineerinud soolise ebavõrdsuse muster on olulisel määral 
säilinud üksnes vanimas põlvkonnas (р<0,01). 

Arvutikasutuse oskuste enesehinnang on infokihistumise näitaja, mida lisaks 
tegelikele vilumustele mõjutavad ka soostereotüüpsed arvamused (Kalmus, 2004). 
2002. aastal ilmnesid stereotüüpidele vastavad erinevused (meeste kõrgem hinnang 
oma oskustele) statistiliselt olulisel määral (р<0,05) nii koguvalimi tasandil kui ka 
1978-1987 ja 1958-1967 sündinute seas. Üheksa aastaga on selleski vallas aset leidnud 
märkimisväärne võrdsustumine: oluline erinevus (р<0,05) on säilinud vaid 1978- 
1987 sünnikohordis. Ehkki selles põlvkonnas on märgatavalt kerkinud nii noorte 
meeste kui ka naiste hinnangud oma arvutikasutusoskustele, on enesehinnangu 
tõus noormeeste seas olnud oluliselt järsem. 

Kõnekaimad soolise infokihistumise muutustrendid ilmnevad interneti kasu- 
tamises otsesemalt poliitika- ja majandusväljal osalemiseks. Interneti kasutamises 
õppimiseks või erialainfo otsinguks ei ilmnenud 2002. aastal suuri soolisi erinevusi: 
meestega võrreldes olid olulisel määral passiivsemad üksnes pensionieas, 65—74-aas- 
tased naised; kahes noorimas earühmas ja 45—54-aastaste seas oli naiste aktiivsus 
meeste omast veidi kõrgem. Üheksa aastaga on naised saavutanud koguvalimi tasan- 
dil statistiliselt olulise edemuse (р<0,05) – seda paljuski 15-24- ja 45—54-aastaste 
naiste märkimisväärselt kõrgema aktiivsuse tõttu omaealiste meestega võrreldes. 

Veelgi radikaalsem sooline pööre on toimunud interneti kasutamises poliitika- ja 
majandusalase info otsimiseks ning poliitika- ja majandussfääris osalemiseks. 2002. 
aastal olid mõlemat liiki tegevuste alal aktiivsemad mehed (koguvalimi tasandil 
р<0,001): infootsingu vallas ilmnesid statistiliselt olulised erinevused meeste kasuks 
35—44-, online-osaluses 15—24-, 35-44- ja 65—74-aastaste seas. 2011. aastaks muutus 
mõlema indeksi puhul suhe vastupidiseks: koguvalimi tasandil jõudsid naised sta- 
tistiliselt olulise edemuseni (infootsingu osas p<o,o1, online-osalemises р<0,05). 
Märkimisväärseim nihe on aset leidnud keskealiste, 1958-1967 sündinute põlvkonnas, 
kus naiste aktiivsus mõlemas vallas on kasvanud, samal ajal kui meeste aktiivsus 
suhtelisel skaalal on langenud. 

Kokkuvõttes võime tõdeda, et varasemates analüüsides prognoositud põlvkond- 
likud muutustrendid sooliselt tasakaalustatuma infoühiskonna suunas – „tüdrukute 
järelejõudmine poistele“ (Kalmus, 2004) ja ,,vanaemade-vanaisade väiksem eba- 
võrdsus“ (Kalmus, 2006) – on paljuski teostunud. Mõnevõrra üllatuslikult on info- 
kihistumise sotsiaalselt olulisemates aspektides — interneti kasutamises poliitika- ja 
majandusväljal osalemiseks – tekkinud vastupidised soolised erinevused, seda just 
1958—1967 sündinute põlvkonnas. Paljuski on see seletatav naiste, eriti aktiivses töö- 
ja pereelueas naiste pragmaatilisema ja asjalikuma, meestega võrreldes suuremal 
määral tööle, õppimisele ja praktilise info otsingule suunatud netikasutusega, mida 
oleme üksikasjalikumalt näidanud 2008. a MeeMa andmete põhjal (Kalmus jt, 2011). 


Meediapõlvkondade eristumine 


Meediakasutuses valjenduvat põlvkondlikku elustiili ja habitus’t saame võrreldavate 

näitajate alusel vaadelda 2011. ja 2014. a andmetel. Parema ülevaatlikkuse eesmärgil 

on 2011. a küsitlusetapi vastajad jagatud nelja vanuserühma (vt ka Kalmus, Masso 

ja Lauristin, 2013): 

• 15—29-aastased (п=424), sündinud 1982-1996, kelle kujunemisaastad jäävad Eesti 
taasiseseisvusperioodi; 

• 30—44-aastased (n=398), sündinud 1967-1981, kes kogesid kujunemisaastail erine- 
vaid ühiskondlikke tingimusi; 

• 45-59-aastased (n=399), sündinud 1952-1966, kelle sotsialiseerumine leidis aset 
nõukogude ajal; 

• 60—74-aastased (n=289), sündinud 1937—1951, kelle kujunemisaastad jäävad samuti 
nõukogude aega. 

2014. aasta küsitlusetapi valimis vaatleme võrreldavuse eesmärgil kolme aasta võrra 

vanemaid earühmi (18—32-, 33-47-, 48-62- ja 63-77-aastaseid). 


646 


6.5. PÕLVKONNAD 


Nelja earühma meediasuhte analüüs tehnoloogiate ja kanalite kasutamise, tele- 
formaatide jälgimise ning interneti eeliste ja riskide tajumise seisukohast toob esile 
selged põlvkondlikud erinevused (vt joonis 6.5.4 ja 6.5.5). Traditsiooniliste meedia- 
kanalite (ajalehtede, raadio ja TV) kasutamises on vanuserühmade vahed väiksemad, 
ent siiski statistiliselt olulised. Ainus formaat, mida kõik neli vanuserühma tarbivad 
peaaegu võrdsel määral ning mis põlvkondi meediakasutuse kaudu ühendab, on TV 
meelelahutussaated (2011. a andmetel). Ilmselt pakub see formaat, hõlmates Eesti 
ja välismaiseid pereseriaale, seebikaid, krimisarju ja tõsielusaateid ning komöödia-, 
põnevus- ja armastusfilme, oma mitmekesisuses midagi nii noorematele kui ka vane- 
matele. Olulisi põlvkondlikke erinevusi ei ilmne ka kodukohas, Eestis ja maailmas 
toimuvast informeeritud olemise enesehinnangulistes koondnäitajates, mida võib 
pidada üheks kultuurilise kapitali indikaatoriks. 

Uue meedia kasutuse indeksites kärisevad põlvkondlikud lõhed silmanähtavalt 
suuremaks. Kõige märkimisväärsemad erinevused ilmnevad arvuti- ja interneti- 
kasutuse mitmekülgsuses, netikasutusvahendite, sh nutiseadmete kasutamise mit- 
mekülgsuses, interneti kasutamises suhtlemiseks ja eneseväljenduseks ning sotsiaal- 
meedia kasutamises (sageduses, funktsionaalses mitmekülgsuses ja erinevate kana- 
lite arvus) – kõik need näitajad langevad vanuse lisandudes järsult. 

Põlvkondlikud erinevused kanali- ja formaadieelistustes, mida võib nimetada ka 
horisontaalseks eristumiseks, avalduvad seega suures osas jõuliste lineaarsete tren- 
didena. Huvitav on tõdeda, et need meediamaitse või -dieedi eripärad ei vii olu- 
liste põlvkondlike lõhedeni informeerituse enesehinnangus kui kultuurilise kapitali 
indikaatoris ja personaalses ressursis (ehkki noorim earühm on 2014. a andmetel 
võrreldes teistega mõnevõrra vähem kursis lähiümbruses ja Eestis toimuvaga). 

Joonistel 6.5.4 ja 6.5.5 toodud trendid portreteerivad nelja vanuserühma piisavalt 
reljeefselt, lubamaks kõnelda meediapõlvkondadest. 

Noorimad vastajad (sündinud 1982-1996), on olnud uute meediatehnoloogiate 
kodustamises kõige nobedamad. Nende käsutuses on enim uusi vahendeid — mobiil- 
ja nutitelefone, süle- ja tahvelarvuteid —, nad on aktiivseimad netikasutajad, tajuvad 
kõige selgemini uue meediumi eeliseid ega lase end kuigivõrd häirida interneti- 
riskidest. Võrreldes vanemate rühmadega on noorima põlvkonna edumaa uue mee- 
dia kasutuselevõtus suurim just uusima platvormi – sotsiaalmeedia — hõivamises 
ning loomingulises ja suhtlemiskeskses veebikasutuses. Samas on noorimad vastajad 
kõige tagasihoidlikumad traditsioonilise meedia, eriti raadio, ajalehtede, teleuudiste, 
arutlus- ja dokumentaalsaadete tarbijad. Võimalik, et nende infovajaduse rahuldab 
suurel määral internet, sh sotsiaalmeedia. 

Joonis 6.5.4. Meediakasutus vanuserühmades 2011 
Indeksite keskmised viiepallisel skaalal 


15-29 (5 1982-96) 
30-44 (s 1967-81) 
IM 45-59 (s 1952-66) 
M 60-74 (s 1937-51) 


о 
> 
N 
w 
о 
= 
N 
w 


Internetikasutuse 2,68 
mitmekülgsus 2,43 | 


Regulaarselt 1,57 
loetavate 2,09 
ajalehtede arv 2,7 
2,23 


Lehelugemine 171 Võrgu-uudised 274 


2,14 2,23 

2,19 1,77 

2,03 0,96 

Raadio- 2,61 Veebisuhtlus- 2,76 
kuulamine 3,17 eneseväljendus 2,25 
3,28 1,52 


2,97 


Televaatamine 2,92 
3:12 
3,13 
2,89 


Sotsiaalmeedia 2,48 


TV-uudised 239 
2,89 
3,17 
3,39 


Interneti eelised 2,92 


TV-doksaated 235 Interneti riskid 1,96 


3,00 2,12 
3,31 2,02 

3,47 17,3 

TV- 2,90 Informeeritus 1,93 
meelelahutus 3,01 2,06 


3,05 
2,95 


AATAL 


Vanuselt järgmine põlvkond (sündinud 1967—1981) paistab silma nii traditsiooni- 
lise kui ka uue meedia küllaltki aktiivse ja mitmekesise kasutuse poolest. See vanuse- 
rühm oli 2011. aastal kõige agaram võrguväljaannete ja uudisteportaalide lugeja, mis 
tõenäoliselt seletab nende madalamat teleuudiste ja dokumentaalsaadete tarbimist 
võrreldes kahe vanema põlvkonnaga. 2014. a jäävad 33—47-aastased võrguväljaannete 
kasutamises siiski alla noorimale earühmale, kes, olles 2011. a küsitlusetapiga võrrel- 
des kolm aastat vanemad, tunnevad ilmselt suuremat vajadust (võrgu)uudiste järele. 

Joonis 6.5.5. Meediakasutus vanuserühmades 2014 
Indeksite keskmised viiepallisel skaalal 


18-32 (5 1982-96) 


33-47 (s 1967-81) о 1 2 3 
IM 48-62 (s 1952-66) Nutiseadmete 2,81 
ВЕ 63-77 (5 1937-51) kasutamise 2,05 
ЕВА mitmekülgsus 138 
о 1 2 3 113 
Ajalehtede arv 2,49 Võrguvälja- 3,11 
3,05 anded- 2,93 


3,22 portaalid 2,43 


3,36 


Veebisuhtlus- 373 


Lehelugemine 2,69 
eneseväljendus 2,90 


3,05 
375 
3,12 


Raadio- 2,97 Sotsiaalmeedia- 3,50 
kuulamine 3,25 kanalid 2,40 


3,30 173 
3,10 130 


Televaatamine 271 Sotsiaalmeedia 3,43 
2,96 funktsionaalne 2,38 
3,10 mitmekülgsus 1,83 
2,97 


Arvutikasutuse 3,61 
mimekülgsus 3,13 
2,54 

1,93 


Informeeritus 1,96 
Eestis 2,15 
toimuvast 2,15 


Informeeritus 2,22 
teistes maades 2,35 
toimuvast 2,34 


Netivahendite 3,37 
mitmekülgsus 2,95 | 
2,30 
173 


TELLEG 


2011. aastal tunnetasid 30-44-aastased kõige selgemini internetiga seonduvaid riske 
ning märkimisväärselt ka uue meediumi eeliseid. Seletus peitub ilmselt selles, et 
vanuserühmas on suur osakaal lapsevanematel, kes seisavad silmitsi väljakutsega 
vahendada sotsiaalselt – juhendada või piirata – oma laste netikasutust. 

Kahe noorema vanuserühma taustal on 1952-1966 sündinute põlvkond aktiiv- 
sem traditsioonilise meedia tarbija, kuid jääb selgelt maha uue meedia kasutamises. 
Internetiga seonduvaid eeliseid ja riske tajuvad nad võrdsel määral. 

Vanim, 1937-1951 sündinute rühm paistab silma traditsioonilise meedia aktiivse 
tarbimise, eriti regulaarselt loetavate ajalehtede arvu ning tõsisemate teleformaa- 
tide jälgimise poolest. Võrreldes nooremate põlvkondadega on nad tunduvalt 

passiivsemad uue meedia kasutajad, teadvustades vähem ka interneti eripära, ees- 
kätt meediumi eeliseid. 

Niisiis on kaks vanimat vanuserühma jäänud truuks traditsioonilistele kanalitele, 
mida nad harjusid kasutama oma lapse- ja nooruspõlves, ning ilmutavad teatud 
inertsi uute tehnoloogiate ,,kodustamises“. Kahtlemata kannavad aastatel 1937-1951 
ja 1952-1966 sündinud Eesti inimesed endas Rootsi meediauurijate Göran Bolini 
ja Oscar Westlundi (2009) poolt vastavalt raadio/trükimeediapõlvkonnaks ja TV- 
põlvkonnaks tituleeritud rühmade tunnusjooni. Samas on Eesti kahe vanima rühma 
omavaheline sarnasus ja ühine eristumine kahest nooremast vanuserühmast seda- 
võrd silmatorkav, et õigustada nende nimetamist traditsioonilise meedia põlvkonnaks. 

Noorim, aastatel 1982-1996 sündinute rühm ilmutab mitut erialakirjanduses digi- 
taalsele või internetipõlvkonnale omistatavat joont, eeskätt ulatuslikku veebikasutust 
(võrgustiku)suhtluseks ja eneseväljenduseks. Kuna eelmisest põlvkonnast eristab 
neid eelkõige silmanähtavalt aktiivsem sotsiaalvõrgustike kasutus, võime noorimat 
earühma tinglikult nimetada ka sotsiaalmeediapõlvkonnaks. 

Aastatel 1967—1981 sündinud kannavad endas nii traditsioonilise meedia põlv- 
konnale kui ka digitaalsele põlvkonnale iseloomulikke omadusi, jäädes mitme uue 
meedia kasutuse tunnuse puhul selgelt vahepealsele positsioonile. Seetõttu võime 
seda vanuserühma pidada n-ö puhverpõlvkonnaks. 

Kokkuvõtteks võime tõdeda, et üldjoontes langevad meediatehnoloogiate 
kasutuse põlvkondlikud erinevused Eestis kokku Lääne- ja Põhja-Euroopa riikide 
omadega. Vanemate earühmade taustal on noorte nimetamine digitaalseks põlv- 
konnaks teatud määral õigustatud, samas jäävad selle põlvkonna piirid ähmaseks, 
ulatudes mõne näitaja kohaselt 196ondate lõpus sündinuteni. Meedia rolli sotsiaal- 
sete põlvkondade kujunemises ehk põlvkonnastumises tasub seega näha sujuva 
kultuurilise protsessina — käesoleval sajandil meediapõlvkondade järkjärgulise 
digitaliseerumisena. 


6.5.5. PÕLVKONDADE AKTIIVSUS JA ASEND ÜHISKONNAS 


Vastupidi stereotüüpsele arvamusele, et aktiivsus vanemas eas väheneb, on siirde- 
ühiskondlikus Eestis märgatav tendents, mille kohaselt osalus poliitikas ja ühiskond- 
likes arutlustes on kõrgemas eas elavam kui noorte ja keskealiste seas. Nii näiteks 
on valimisaktiivsus noorte, kuni 30-aastaste eestlaste hulgas püsinud alates 1990. 
aasta Ülemnõukogu valimistest ja esimestest, 1992. aasta Riigikogu valimistest suh- 
teliselt madalal, samas kõige vanemate earühmade aktiivsus on olnud kõige kõrgem 
(vt joonis 6.5.6). Joonis näitab ka kõige eakamate ja nooremate rühmade erinevuse 

Joonis 6.5.6. Valimistest osavõtt vanuserühmades 1990–2014 


% vanuserühmast 


20-29 

30-39 

M 40-49 

M 50-59 

MH 60-69 

H 70-74 
1990.a 3 


Ülemnõukogu 24 
valimised 

1999. a Riigikogu 
valimised 


2003. a Riigikogu 
valimised 


1990. а 2004. a Euroopa 
Eesti kongressi parlamendi 
valimised valimised 


1992. a Riigikogu 
ja presidendi 
valimised 


1995. a Riigikogu 
valimised 


2011. a Riigikogu 
valimised 


2014. a Euroopa 
parlamendi 


valimised 


mõningast vähenemist alates 2011. aasta Riigikogu valimistest ning kõige vanema 
rühma taandumist esimeselt kohalt teisele 2014. aasta Euroopa Parlamendi valimistel, 
samas kui kuni 30aastaste põlvkond on oma aktiivsuselt edestanud 40—49-aastaste 
rühma. Seega võib oletada, et valimisaktiivsuse esialgne, eakate poole kallutatud 
muster võib hakata muutuma keskealiste ja nooremate valijate kasuks. Ometi võib 
väita, et läbi taasiseseisvumise järgse kahe aastakümne on nooremad põlvkonnad 
olnud Eesti valijaskonnas alaesindatud. 

Vanemate põlvkondade kõrgema valimisaktiivsusega kaasneb ka elavam huvi 
poliitikas toimuva vastu: jooniselt 6.5.7 on näha, kuivõrd on erinevad vanuserühmad 
pidanud oma vaateid lähedaseks mõnele erakonnale; joonis 6.5.8 näitab, et vanemaid 

Joonis 6.5.7. Valimisaktiivsus Joonis 6.5.8. Huvitatus ühiskonna- ja 
ja erakondlik määratletus poliitikateemalistest aruteludest 
vanuserühmades 2014 meedias vanuserühmades 2014 
% vanuserühmast Indeksite keskmised viiepallisel skaalal 
IM Osalenud valimistel IN Huvi ühiskondlike arutluste vastu trükisõnas, internetis 
End erakondlikult määratlenud TV arutlussaadete vaatmine 

15-20 - 15-20 256 (III 

42 2,30 
21-30 25 __ 21-30 267 _____ 

53 2,34 
31-40 от _____ 31-40 276 _____ 

65 2,79 
41-50 45 | NN 41-50 224 | 

63 2,86 
51-60 45 ____ 51-60 257 [II 

65 3,28 
61-70 sa | ИУ 61-70 зло ______ 

75 3,47 
71-79 54 II 71-79 3,27 | 

78 | | 1 mint Џ 1 

о 25 50 75 1 2 3 4 5 


põlvkondi iseloomustab suurem huvitatus ühiskonna- ja poliitikateemalistest aru- 
teludest meedias. 

Siiski ei tohiks ennatlikult väita, nagu osaleksid nooremad põlvkonnad üldi- 
selt vähem ühiskondlikus elus või neil puuduks tahe asjade käiku mõjutada. Võttes 
kokku erinevad poliitikas osalemise vormid ühte suurde poliitikahuvi ja -aktiiv- 
suse indeksisse ja võrreldes selle ealist dünaamikat kodanikuühiskonnas osalemise 
aktiivsuse tasemega earühmades (joonis 6.5.9), näeme, et põlvkondadevahelised 
erinevused osalusaktiivsuses ühtlustuvad, kusjuures osalemine vahetutes kodaniku- 
aktsioonides, enesekaitseline aktiivsus ja ka liikmesus kodanikeühendustes on noorte 
ja keskealiste seas üldiselt kõrgem kui vanemas eas. Võime oletada, et 6oaastaste ja 
vanemate earühmade kõrgendatud valimisaktiivsus ja meediakeskne poliitikahuvi 
on jälg nende noorus- ja keskea-aegsest nõukogulikust kogemusest ja laulva revo- 
lutsiooniga kaasnenud aktiivsuse tõusulainest. Iseseisvas Eestis sündinud ja kas- 
vanud uuele põlvkonnale on traditsioonilise meedia jälgimise ja institutsionaalse 
aktiivsuse asemel omasem pigem tegutsemine kodanikuühiskonna võrgustikes ja 
spontaansetes aktsioonides. 

Joonis 6.5.9. Kodanikuaktiivsus ja poliitikahuvi vanuserühmades 2014 
Indeksite keskmised viiepallisel skaalal 


y ` 15-20 
Nõustumine arvamusega, 3,00 5 
ettavakodanike hääl maksab 2,85 21-30 
2,78 
2,51 M 41-50 
2,35 
2,35 51-60 
В 61-70 
Kodanikuaktsioonides osalemine 3,15 
2,92 E 71-79 


2,80 
2,79 
2,80 


2,61 
2,77 
2:72 
2,73 
2,74 
2,74 


Aktiivsus enda kaitsmisel 2,30 
ohtude ja riskide eest 2,86 
3,12 

3,12 

2,82 

2,70 

2,69 


2,57 
2,53 
Üldine poliitikahuvi ja aktiivsus 1,65 


Kui võrrelda erinevate põlvkondade suhtumist muutustesse, on murdepunktiks 
41-soaastased, kellest alates väheneb avatus muutustele, suureneb häiritus muutus- 
test (joonis 6.5.10) ja hakkab kujunema valdavaks negatiivne hinnang muutustele 
ühiskonnas (joonis 6.5.11). Eakamate põlvkondade negatiivsem hinnang Eesti ühis- 
konna muutumisele on püsinud küllaltki sarnasel tasemel kogu vaadeldava 12aastase 
perioodi jooksul, mis annab põhjust oletada, et seda ei põhjusta mitte ainult toimu- 
nud muutuste objektiivsed tagajärjed, vaid ka teatavad eakatele omased isiksuslikud 
iseärasused (suurem häiritus mistahes muutustest, üldine pessimistlik eluhoiak). 

Põlvkondliku ühiskondliku aktiivsuse erinevusi kajastab kokkuvõtlikult tabel 
6.5.10. 

Joonis 6.5.10. Hinnang ühiskonnas toimunud muutustele vanuserühmades 


2014 
% vanuserühmast 
M Muutused kurvastavad 


о 
N 
л 
л 
о 
~ 
ул 
= 
о 
о 


Joonis 6.5.11. Suhtumine muutustesse ja eluhoiak vanuserühmades 2014 


Indeksite keskmised viiepallisel skaalal 


Optimistlik eluhoiak 378 
3,16 
2,88 
2,53 
2,25 
2,04 
2,08 


Muutustele vastuseismine 2,78 
2,64 
2,92 
2,86 
3,15 
3,29 
3,31 


Häiritus muutustest 2,28 
2,90 
3,32 
3,15 
3,35 
2,95 
2,81 

Raske öelda | Muutused rõõmustavad 


15-20 
| 21-30 
M 31-40 
M 41-50 

| 51-60 
ЮВ 61-70 
В 7-79 

Tabel 6.5.10. Vanuserühmade aktiivsusindeksite erinevus valimi keskmisest 2014 


Valge taust — indeks koguvalimi keskmisest kõrgem/madalam kuni 0,04; helesinine/-punane taust – 
kõrgem/madalam 0,05-0,14; sinine/punane taust – kõrgem/madalam vähemalt 0,15. p<0,001 


Vanuserühmad 
Aktiivsusindeksid 15-20 | 21-30 | 31-40 41-50 | 51-60 | 61-70 | 71-79 
Valimisaktiivsus -136 | -0,33 | 0,29 | 0,09 | 0,15 | 0,30 | 0,27 
Erakondlikkus -0,47 | -017 | 0,01 | 0,02 | 0,05 | 018 | 0,18 
Avatus muutustele 0,49 | 0,37 | 0,23 | 0,12 | -0,16 | -0,33 | -0,48 
Huvi ühiskondlike arutluste vastu trükisõnas, internetis | -0,36 | -0,24 | -0,15 | -0,07 0,06 O27 | озо 
Kodanikuaktsioonides osalemine 0,38 0,15 | 0,03 | 0,02 | 0,03 | -0,20 | -0,24 
Usaldus riiklike institutsioonide vastu 0,31 | 0,01 | 0,10 |-0,09 |-0,08 | -0,14 | 0,17 
Üldine poliitikahuvi ja aktiivsus -0,98 | -0,02 | 0,14 | 0,09 | 0,09 0,11 0,11 


Ühiskondliku aktiivsuse klastrid 


Võttes aluseks erinevad poliitilise aktiivsuse ja osaluse aspektid (valimisaktiivsus, 
vabakondlik aktiivsus, poliitikahuvi, ühiskondlik optimism/pessimism, hinnang 
ühiskondlikele muutustele), koostasime klasteranalüüsi abil ühiskondliku osaluse 
tüpoloogia, eristades viis tüüpi". 

A. Aktiivne, informeeritud, muutustesse kriitiliselt suhtuv tüüp (kriitiline aktivist) 

B. Aktiivne, informeeritud, optimistlik, muutustesse positiivselt suhtuv tüüp (posi- 
tiivne aktivist) 

C. Väheosalev, kuid huvitatud ja informeeritud tüüp (informeeritud kõrvaltvaataja) 

D. Passiivne, ükskõikne, rahulolev tüüp (rahulolev passiivne) 

E. Passiivne, väheinformeeritud, rahulolematu tüüp (rahulolematu tõrjutud) 
Earühmadele iseloomulikku jaotumist nendesse tüüpidesse näitab joonis 6.5.12. 
Aktiivsete osalustüüpide (A+B) osakaal on eri põlvkondade suhteliselt samal 

tasemel, veidi väiksem (26%) kõige nooremas ja kõige vanemas vanuserühmas. 

Silmatorkavaim erinevus noorte ja vanade põlvkondade vahel on nii oma elu kui ka 

ühiskonnas toimuvaga rahul oleva passiivse tüübi (D) märkimisväärselt suur osakaal 

kuni 30aastaste noorte seas, mis alates sondatest eluaastatest asendub rahulolematu 

tõrjutud häälestusega (tüüp E). 


[1] Sellele küllalt lähedane on poliitilise agentsuse tüpoloogia, mille puhul veidi erinev 
moodustajatunnuste koosseis viis siiski mõnevõrra erinevate tulemusteni (vt ptk 2.3). 


655 


VI OSA. ÜHISKONNA SIDUSUS 


Joonis 6.5.12. Ühiskondliku osaluse tüübid vanuserühmades 2014 


% vanuserühmast 


IM A. Kriitiline B. Positiivne В С. Informeeritud D. Passiivne E. Rahulolematu 
aktivist aktivist kõrvaltvaataja rahulolev tõrjutud 


| 
з e више ° 
21-30 ja 26 33 16 


22 26 


9 44 


Џ 


Џ 
25 50 75 100 


Vanemate põlvkondade negatiivsem suhtumine ühiskonnas toimunud muutus- 
tesse ja optimismi asendumine üldise pessimistlikuma eluhoiakuga viiendasse elu- 
kümnendisse jõudmisel avaldub ka nende madalamas sotsiaalses enesehinnangus. 
Vaatamata suhteliselt elavale osalusele nii ühiskonnas kui ka kultuurielus (vt ptk 2.3 
ja 3.1) süveneb küpsemasse ikka jõudmisel tunne, et vananedes kuulutakse Eesti 
ühiskonnas pigem keskmisest madalamasse kui kõrgemasse ühiskonnakihti. Seda 
väljendab earühmade enesehinnanguline asetumine kujuteldaval kümneastmelisel 
ühiskonnaredelil ehk subjektiivne kihtikuuluvus (vt joonis 6.5.13). 

Ühiskonnas loob vertikaalset kihistumist ressursside ebavõrdne jaotumine. Väga 
vähene materiaalne kindlustatus pensionieas ning sellest tulenevad kesisemad tarbi- 
misvõimalused (juba sellise perspektiivi lähemalejõudmine vanuses 50+; vt joonis 
6.5.14) on tõenäoliselt eakamate hulgas levinud madala enesehinnangulise kihti- 
kuuluvuse olulisimaid põhjusi. 

Lisaks rahale on oluliseks piiratud ressursiks aeg. Objektiivse suurusena on iga- 
ühel võrdselt 24 tundi ööpäevas, kuid aeg subjektiivse tingimusena (Immanuel Kanti 
tähenduses) ja erinevad võimalused aega kindlatel eesmärkidel kasutada loovad 
ajalise ebavõrdsuse – nii ajarikkuse kui ka ajavaesuse. Ajarikkuse kui elukvaliteedi 
ühe komponendi oluliseks mõõdupuuks on aja hulk, mida inimene saab täiesti 
vabalt enda äranägemisel kasutada, ehk indiviidi „епда aeg“ (Mückenberger, 2011). 
Joonis 6.5.15 näitab, et kõige ajavaesemad on aktiivselt töö- ja pereeluga hõivatud 

Joonis 6.5.13. Enesehinnangulised sotsiaalsed kihid vanuserühmades 2014 

% vanuserühmast. Enesehinnang kümneastmelisel skaalal 


IN Madalkiht 
(astmed 1-3) 


| 


21-30 


31-40 


41-50 


51-60 


61-70 


71-79 


Joonis 6.5.14. Rahaline jõukus vanuserühmades 2014 

IM мада suur 


vanuserühmad – 21–50-, eriti aga 31-50-aastased, kõige ajarikkamad aga kooli- ја 
pensioniealised rühmad. 

Ajaressursi ja -kasutuse indeksite keskmiste võrdlus toob samuti esile statistiliselt 
olulised erinevused vanuserühmade vahel (joonis 6.5.16). Aja ülejäägi poolest (kui 

Joonis 6.5.15. Vabalt kasutatav aeg päevas vanuserühmades 2014 
% vanuserühmast 


[| Enamasti polegi Kuni 2 tundi 3-4tundi IM Ülestunni 
31-40 |4| 28 35 


61-70 | 7 | 35 27 


| | 


ajaga pole midagi peale hakata) paistavad eelkõige silma 15—20-aastased. Samas on 
noorimal rühmal ka suurimad võimalused kulutada aega nii hobidele kui ka tööle 
ja enesetäiendusele. Ületöötamine on enim omane 31-40-aastastele, aga ka neist 
kümnendi võrra nooremale ja vanemale rühmale; need kolm earühma tunnetavad 
ühtlasi kõige teravamalt ajapuudust. Kõige tarmukamalt on sotsiaalse aja kiirene- 
misega kohanenud nooremad põlvkonnarühmad (15—40-aastased), kes harrastavad 
vanemate rühmadega võrreldes märgatavalt enam rööprähklemist ning püüavad 
aktiivselt oma ajakasutust ümber korraldada. 

Vaadates lähemalt, millised piiratud ressurssidega seotud tegurid osutuvad mää- 
ravaks enesehinnangulise kihtikuuluvuse kujunemisel, on rahaline jõukus selgesti 
juhtival kohal — seda nii koguvalimis kui ka eraldi suuremates vanuserühmades 
teostatud regressioonanalüüsi põhjal (vt tabel 6.5.11 ja ptk 6.6). Seega ei korva eakate 
suurem kultuuriline ja sotsiaalne aktiivsus nende materiaalse tarbimise võimaluste 
ahenemisest tulenevat ühiskondliku tõrjutuse tunnet – Eesti siirdeühiskonna kultuu- 
ris keskne edumõiste seostub väga selgesti konsumeristlike väärtuste ja praktikatega, 
mis on noorte seas oluliselt levinumad kui vanemates earühmades. 

Kõik regressioonanalüüsi lülitatud ajakasutusindeksid (tabel 6.5.11) on kihti- 
kuuluvuse enesehinnanguga statistiliselt olulisel määral korreleeritud. Seejuures keh- 
tib tendents: mida hõivatum on inimene (töö ja enesetäienduse ning hobidega) ning 
mida enam ta tunnetab ajapuudust ja püüab sellega rööpräheldes või ajakasutust 

Joonis 6.5.16. Ajaressurss ja ajakasutus vanuserühmades 2014 
Indeksite keskmised viiepallisel skaalal 


15-20 

21-30 
M 31-40 Ületöötamise 199 
E 450 määr 2,82 
2,97 
51-60 2,81 
E 61-70 
H 7-79 135 
Aja ülejääk 2,32 Tunnetatud 2,78 


ajapuudus 3,22 
3,45 
3,21 
2,86 
2,31 
1,91 


Ajakulu 3,70 Rööprähklemine 3,57 
huvialadele, 3,08 3,69 


hobidele 2,82 | 3,48 
2,91 310 
| 


kh 


2,94 
2,40 
2,18 


Ajakulu 3,17 
tööle ja enese- 2,83 
täiendusele 2,62 


Püüdlused 3,17 
ajakasutust 3,10 
ümber korraldada 3,06 


2,63 2,90 
2,38 2,88 
1,88 2,54 
1,61 2,41 

Tabel 6.5.11. Kihtikuuluvuse enesehinnangu seosed erinevate indeksitega 
vanuserühmades 2014 

Regressioonanalüüsi tulemused. Pluss- ja miinusmärgid ning koloreeritud taust näitavad seose 
statistilist olulisust (+++/- – – p<o,001; ++/– – p<0,01; +/– p<o,05), tühi lahter märgib statistiliselt 
olulise seose puudumist 


Koguvalim 45-59 


Rahaline jõukus 

Ajakulu huvialadele, hobidele 
Rööprähklemine 
Ületöötamine 


Tunnetatud ajapuudus ar 
Aja ülejääk - - 

ümber korraldades toime tulla, seda kõrgemale asetab ta ennast kujuteldaval ühis- 
konnaredelil. Ja vastupidi: mida enam on inimesel aega, mida pole millegagi täita, 
seda madalamal sotsiaalsel positsioonil olevana ta end tajub. 

Regressioonanalüüsis osutusid ajakasutusindeksite seas olulisimateks kihtikuulu- 
vuse enesehinnangut ennustavateks tunnusteks ajakulu huvialadele, hobidele ning 
rööprähklemine, mis võib olla osaliselt seletatav sellega, et nii huvitegevus kui ka 
infotehnoloogiliste vahendite abil mitme asjaga samaaegne tegelemine nõuab üld- 
juhul ka materiaalsete ressursside piisavust. Noorimas earühmas mõjutab kõrgemat 
enesehinnangulist sotsiaalset staatust ka tunnetatud ajapuudus, mida oleme nime- 
tanud ka krooniliseks ajavaeguseks. Aktiivses töö- ja lastekasvatamiseas rühmades 
(30-59-aastased) on oluliseks madalamat kihihinnangut tingivaks teguriks aja üle- 
jääk; 45-59-aastaste seas ennustab kõrgemat staatust ületöötamine. Vanimas rühmas 
ei mängi ajakasutusindeksid rahalise jõukuse kõrval enam olulist rolli. 

Niisiis ei tunnetata ajapuudust sotsiaalse aja kiirenemisest haaratud Eesti siirde- 
ühiskonnas otsese ajavaesuse ega deprivatsiooni tegurina. Vastupidi: pidev hõivatus, 
kiirustamine ja rööprähklemine tõstavad sotsiaalset staatust, samas kui alahõivatus 
ja sisuka tegevusega täitmata aeg seda madaldab. Raha on piiratud ressursina olu- 
lisem kui aeg, seda kõikide põlvkondade jaoks. Ka otsesele küsimusele „Kui Teil 
oleks valida, kas teha rohkem tööd ja saada kõrgemat palka või teha vähem tööd 
ja saada rohkem vaba aega, siis kumba Te eelistaksite?“ vastamisel kaldus vaekauss 
kõikides vanuserühmades selgelt kõrgema palga eelistajate kasuks. Tõenäoliselt tin- 
givad sedavõrd üksmeelselt jagatud orientatsiooni nii rahaliste ressursside suhteline 
kasinus siirdeühiskonnas kui ka neoliberaalsest ideoloogiast uut elujõudu ammutav 
protestantlik eetika. Ühtlasi toimib ajapuuduse kui sotsiaalset staatust tõstva teguri 
väärtustamine põlvkondade kiirenevas ajas kulgemist sünkroniseeriva jõuna, olles 
üks väga vähestest põlvkondi ühendavatest joontest. 

Kokkuvõttes võib tänases Eestis märgata siirdeühiskonnale iseloomulikku vastu- 
olu vanemate põlvkondade suhteliselt kõrge ühiskondlik-poliitilise ja kultuurilise 
aktiivsuse taseme ning teisalt madalamate majanduslike võimaluste ja ühiskondliku 
seisundi vahel. Samas võib mitteformaalse kodanikuosaluse kasv koos nooremate 
põlvkondade rolli suurenemisega valijaskonnas kaasa tuua suurema mitmekesisuse 
poliitilise aktiivsuse avaldumises ja selliseid muutusi kodanike suhetes ühiskonnaga, 
mida saab seostada ka industriaalajastust pärinevate individuaalse ja sotsiaalse aja 
sünkroniseerimise institutsionaalsete mehhanismide nõrgenemisega. Selle mõjul 
muutuvad erinevate põlvkondade ühiskondliku osalemise vormid väga erinevaks, 
nii et nende võrdlemine lineaarsel aktiivsuse-passiivsuse skaalal kaotab tähenduse. 

6.5.6. KOKKUVÕTE 


Üldkokkuvõttes võime tõdeda, et vanuselisel ja/või põlvkondlikul kuuluvusel on 
Eesti ühiskonnas väga tugev eristav jõud, seda nii vertikaalses sotsiaalses struktuu- 
ris paiknemise ja kapitaliseerituse kui ka horisontaalse – elustiililise ja habitus liku 
diferentseerumise mõttes. Teatud nüansid, nt silmatorkav kaht nooremat põlvkonda 
kahest vanemast eristav lahknevus uue meedia kasutuselevõtus, osutavad, et põlv- 
kondlikud erinevused ei tulene üksnes sellest, milliste nähtustega (nt uute meedia- 
tehnoloogiatega) vastuvõtlikus eas kokku puututakse. Lisaks elukaarel paiknemisele 
mängib rolli muutuvas keskkonnas kohanemise võime, mis näib olevat eriti kõrge 
praegustel noorematel keskealistel (meediapõlvkondade klassifikatsioonis puhver- 
põlvkonnal), kes kogesid kujunemisaastail erinevaid ühiskondlikke tingimusi ja või- 
vad seetõttu olla võrdlemisi avatud igat laadi innovatsioonidele. 

Üldiselt on nooremad põlvkonnad suutnud kohaneda kiirete ühiskondlike muu- 
tustega – eriti infostumise ja sotsiaalse aja kiirenemisega – nõtkemalt, kiiremini ја 
suuremal määral, samal ajal kui vanemate generatsioonide esindajad on jäänud 
paljuski truuks noorpõlves omandatud harjumustele ja eelistustele. Teatud aspekti- 
des (nt institutsionaalne poliitiline osalus, kultuuriline aktiivsus, informeeritus) on 
vanemate earühmade suurem inertsus aidanud neil säilitada kapitaliseerituse taset; 
paljudes teistes eluvaldkondades (nt laienev sotsiaalne ruum personaalse ressur- 
sina, digipädevus, internetipõhisel poliitika- ja majandusväljal osalemine, tarbimis- 
võimalused) on aga nooremad vanuserühmad saavutanud märkimisväärse edumaa, 
mis kokkuvõttes mõjutab enesehinnangulise sotsiaalse staatuse diferentsi oluliselt 
nooremate põlvkondade kasuks. Niisiis täidavad põlvkonnad ühiskonna kui terviku 
suhtes eelkõige nii vertikaalselt kui ka horisontaalselt struktureerivat ning sotsiaalses 
ajas kulgemist desünkroniseerivat rolli. 

LISA 


Tabel 6.5.12. Uue meedia kasutamise struktuursed tunnused vanuserühmades 
sugupoole vaates 2002 ja 2011 


Sama sünnikohorti märkivad ruudud on tähistatud sama värvitooniga 


Aasta | Koguvalim 15-24 25-34 35-44 45-54 55-64 65-74 
Internetiühendus kodus (%) 
А 2002 21% 31% 26 29 21 
Naised 
2011 82 93 97 94 85 
2002 29*** 43* 26 36 29 
Mehed 
2011 82 98 92 92 78 
Kasutab internetti (%) 
: 2002 39% 78 54 40% 39 
Naised 
2011 86 99 99 96 90* 
2002 bid 8 8 52* 34 
Mehed a Д z 
2011 84 100 97 96 80* 68 
Kodu varustatus kommunikatsioonivahenditega (1 – мада маћепе; 5 – мада suur; keskmised) 
. 2002 3,05*** 3,44 3,33 3,43 3,07 
Naised 
2011 3,02 3,54 3,41“ 3,32 3,00 
2002 33*** ,66 Е 3,59 3,30 
Mehed 3,33 3 3,34 
2011 3,12 3,60 3,13 3,41 3,04 
Arvutikasutuse oskuste enesehinnang (1 – ei oska üldse; 5 – väga hea) 
Р 2002 312" 3,39" 3,14 2,93" 2,88 
Naised 
2011 3,09 3,92 3,68* 3,36 2,94 
2002 ,28* ,63* 13 3,33* 2,88 
Mehed = 203 E 
2011 315 4,07 3,91* 3,33 2,78 
Interneti õppimiseks, erialainfoks kasutamise indeks (Z-skooride keskmised) 
| 2002 -0,40 0,67 0,25 -0,07 -0,18 -0,64** 
Naised 
2011 0,06* 0,68* 0,40 0,35 0,08** -0,45 
2002 0,40 0,64 0,20 0,16 -0,28 -0,56** 
Mehed 2 : 
2011 -0,07* 0,43“ 0,33 0,14 -0,25** -0,62 
Interneti poliitika- ja majandusalaseks infoks kasutamise indeks (Z-skooride keskmised) 
А 2002 -0,08*** 0,19 0,28 0,00** -0,13 
Naised 
2011 0,09*** 0,17* 0,38 0,53" (ае 
2002 0,09*** 0,32 о, 0,367“ -0,16 
Мећеа 2 3 22 
2011 -0,10*** -0,08* 0,29 0,31* 020% -0,38 
Interneti poliitika- ја majandussfääris osalemiseks kasutamise indeks (Z-skooride keskmised) 
Р 2002 -0,09*** 0,18* 0,34 СООЛ 2 
Naised 
2011 0,05* 0,34 0,54“ 0,40 Mai 
2002 0,10*** 0,46* 0,34 Ops -0,14 
Mehed 
2011 -0,06* 0,33 0,34“ 0,27 -0,19* -0,54 


Kohordisisene sooline erinevus on statistiliselt oluline nivool: *** p<o0,001; ** р<0,01; * p<o,05. 

6.6. EESTI ELANIKKONNA 
SUBJEKTIIVNE KIHISTUMINE 


Marju Lauristin 


6.6.1. SOTSIAALNE KIHT VERSUS POLIITILINE KLASS: 
KIHISTUMISE SOTSIOLOOGILINE JA IDEOLOOGILINE KÄSITLEMINE 


Kihistumist analüüsides peab meil olema selge, millist käsitlusviisi silmas peetakse, 
kui räägitakse ühiskondliku kihistumise olemusest ja sellega seotud probleemidest. 
Marksistlikust analüüsitraditsioonist ja nn weberiaanlikust analüüsitraditsioonist 
tulenevad sotsiaalse klassi vs. kihi mõisted on oluliselt erinevad. Marksistlik käsit- 
lus tuletab klassikuuluvuse tootmisvahendite omamisest või mitteomamisest ning 
sellel põhinevast rõhuja või rõhutu seisundist ühiskonnas. Selline lähenemine seos- 
tab sotsiaalsete kihtide temaatika otseselt poliitilise klassiteadvuse ja võimuvõitlu- 
sega, nähes klassivõitluses revolutsiooniliste ühiskondlike muutuste peamist tegurit 
(vt nt Bottero, 2005: 34-38). Seevastu weberiaanlik traditsioon käsitleb sotsiaalsete 
kihtide dünaamikat kui ühiskonnas toimuva evolutsioonilise strukturatsiooni- 
protsessi ilmingut, mis on iseendast poliitiliselt ja ideoloogiliselt neutraalne ning 
võimu temaatikaga seostatav vaid ühe võimaliku sotsiaalse konflikti tüübina, mitte 
ühiskondlike muutuste kogu paljusust seletava põhivastuoluna (Weber, 1922/1978). 
Siit ka tänapäeva sotsioloogia vastumeelsus kasutada kihistumistemaatikat käsit- 
ledes klassi mõistet mujal kui poliitilises kontekstis. Nii on nt mõistete „keskklass“ 
või ,,tddlisklass“ sisu omandanud pigem poliitilise ideoloogia kui sotsioloogilise 
kirjelduse tähenduse. 

MeeMa uuringus oleme eelistanud käsitleda kihtikuuluvust sotsiaalse konst- 
ruktivismi võtmes kui sotsiaalsete subjektide suhtelist asetumist sotsiaalses ruumis. 
Kui kirjeldada sotsiaalse ruumi dünaamikat Bourdieu järgi subjektide pideva posit- 
sioneerumisena majanduslikul, kultuurilisel ja poliitilisel väljal (Bourdieu, 2003), 
siis representeerib kihistumisprotsess nende väljade jaoks iseloomulike kapitalide 
kättesaadavust, kasutamist ja vastastikust konverteerimist. 


6.6.2. KIHISTUMINE KUI 
SIIRDEÜHISKONNA SOTSIAALSE (RE)STRUKTURATSIOONI PROTSESS 


Kihistumine postkommunistlikus siirdeühiskonnas on eriline seetõttu, et see on 
toimunud väga kokkusurutud ja kiirendatud ajas, mil kiirete reformide tõttu muu- 
tusid ühtaegu nii majandus- kui ka poliitikavälja reeglid, nagu ka neid legitimee- 
rivad väärtushinnangud. Claus Offe on seda kiiret üheaegset muutust nimetanud 
kolmekordseks siirdeks, mille sisuks on „disainitud kapitalismi“ kujunemine (Offe, 
1991, 1996). Kiirel liikumisel riiklikult determineeritud sotsialistlikust elukorraldusest 
kapitalistlikku turumajandusse kaotasid eelmises ühiskonnakorralduslikus süstee- 
mis väljakujunenud kapitalide ja positsioonide jagunemise põhimõtted oma väärtuse 
ning inimesed olid sunnitud kiiresti kohanema uute ühiskondlikke suhteid definee- 
rivate reeglitega. Kohati algas lausa tormijooks uute positsioonide hõivamiseks nii 
tööturul, sotsiaalse prestiiži redelil kui ka poliitikas. Seda sotsiaalset ümberposit- 
sioneerumist on transitsioonikirjanduses nimetatud ka siirde võitjate ja kaotajate 
selgumiseks (vt Rychard, 1996). 

See ümberpaiknemine siirdeühiskonna algperioodil ei kujutanud endast veel 
uut püsivat sotsiaalse ruumi struktuuri, küll aga viitas uute positsioonide ilmumi- 
sele nii majanduslikule kui ka poliitilisele väljale. Sellised protsessid nagu omandi 
tagastamine ja erastamine, aga samuti lustratsioon ja piiride avanemine läände on 
tõlgendatavad ka sotsiaalset ruumi ümberkujundavate võimaluste ja piirangutena, 
mängureeglitena uue sotsiaalse, majandusliku ja poliitilise kapitali kujunemisel. Nii 
näiteks on nn endiste fenomeni seostatud nõukogude süsteemis kogutud poliitilise 
kapitali konverteerimisena turumajanduslikuks algkapitaliks, mistõttu on mitu järel- 
marksistlikku transitsiooniuurijat rõhutanud uue kapitalistide klassi või ka tervikuna 
siirdeühiskonna uue eliidi pärinemist nõukoguliku riigikapitalismi rüpest, sh otse- 
selt nomenklatuurist (vt nt Hanley, 2000; Matonyte ja Mink, 2003). Vastukaaluks 
võeti postkommunistlikes maades ette spetsiaalseid samme, nagu nt vautšerite eest 
erastamine (meil tuntud kollaste kaartidena) ja varade tagastamine endistele omani- 
kele või lustratsiooni tulemusel rakendatavad ametikeelud neile, kes olid nõukogude 

Tabel 6.6.1. Kokkupuude repressioonidega ja suhe omandi tagastamisse 2005 
% rahvarühmast 


Eestikeelne Venekeelne Koguvalim 
elanikkond elanikkond 
Kas Teie peres, lähedaste hulgas on keegi olnud represseeritud nõukogude ajal 
(arreteeritud, küüditatud, tapetud, kaotanud oma kodu või vara)? 
Jah 63 26 52 
Ei 24 63 36 
Ei tea 13 1 12 
Kas Teie või Teie lähedased on omandireformi käigus 
saanud tagasi kinnisvara, maad või kompensatsiooni selle eest? 
Jah 49 6 36 
Ei 50 93 63 
Kas Teie või Teie lähedased on omandireformi tõttu pidanud vahetama elukohta, 
muutunud sundüürnikuks? 
Jah 9 10 9 
Ei 90 90 90 
Suhtumine restitutsiooni 
Omandi tagastamine oli väär 31 42 34 
Puudub seisukoht 19 30 22 
Omandi tagastamine oli õige 51 28 44 


süsteemis osalenud repressiivorganite tegevuses. Nende meetmete sihiks oli aidata 
kaasa ajaloolisele õiglusele, et oma kaotatud võimalused saaksid tagasi saada need 
inimesed, kes olid nõukogude süsteemis kannatanud natsionaliseerimise, repressioo- 
nide ning teatud ühiskondlike kihtide ja ametirühmade ühiskonnast väljatõukamise 
ja allasurumise tõttu. 2005. aasta MeeMa küsitluses püüdsime sellise ilmajäetuse 
sotsiaalset tausta ja ulatust hinnata, küsides vastajate endi, nende pere või lähedaste 
inimeste repressioonikogemuse kohta. Probleemide ulatust ning eestlaste ja vene- 
keelsete vastajate kogemuse erinevust näeme tabelist 6.6.1. 

Tabel illustreerib ilmekalt Eesti ühiskonda 1990ndatel paljude jaoks ootamatult 
lõhestanud omandiprobleeme, aga ka vaid osaliselt teostunud lootusi heastada nõu- 
kogude ajal osaks saanud ebaõiglust. 1990ndate omandireformil oli suur mõju Eesti 
ühiskonna sotsiaalsele ja poliitilisele ümberstruktureerumisele. Teatud määral suu- 
deti kompenseerida represseeritute ja ka Eestist pagulastena lahkunute ilmajäetust 
varanduslikest ja sotsiaalsetest võimalustest, kuid samas tekitasid need reformid 
ka uusi, tänaseni lahendamata vastuolusid ja kibestumist. Kihistumise seisukohalt 
kõige laiema ulatusega oli järsult suurenenud majandusliku ebavõrdsuse kõrval ka 
nõukogude ajal kogutud sotsiaalse ja kultuurilise kapitali devalveerumine, nii ,,tava- 
lise tööinimeseS haritlase kui ka põllumehe ja pensionäri sümboolse ühiskondliku 

positsiooni järsk langus. Postkommunistlikus siirdekultuuris tõusis materiaalne edu- 
kus esiplaanile kui ühiskondliku staatuse tähtsaim mõõdupuu (vt Kennedy, 2002). 

Sotsiaalse kihistumise tendentse taasiseseisvunud Eestis ongi eeskätt analüüsitud 
majandusliku toimetuleku, vaesuse ja rikkuse vaatevinklist (vt Kutsar ja Trumm, 
1999; Narusk ja Hansson, 1999; Titma, 1999; Einasto, 2002; Saar, 2002; Tiit, 2002). 
Samuti on tähelepanu all olnud selle nähtuse hindamine sotsiaalse õigluse, võrd- 
suse ja ebavõrdsuse seisukohalt (Plotnik, 2008). Vähem on sotsioloogiliselt käsitle- 
tud kihistumise sotsiaalpsühholoogilist ja sümboolset mõju inimeste enesetundele 
ühiskonna liikmetena. Isegi käsitlustes, mis tegelevad nn subjektiivse kihistumisega, 
inimeste enesehinnangulise asetumisega ühiskonnakihtidesse, on esiplaanil olnud 
materiaalne ebavõrdsus (vt Pettai, 2002; Lindemann, 2011) 

MeeMa uuringud on keskendunud just subjektiivsele kihistumisele (s.t sellele, 
kuidas inimesed ise hindavad oma asendit ühiskonnas), võttes fookusesse selle kuju- 
nemise nii majanduslikud kui ka sotsiaalsed ja kultuurilised tegurid. 

Erinevalt objektiivsest kihistumisest, mida saab täpselt mõõta rahanumbrite või 
vara omamisega, on subjektiivse kihistumise aluseks inimeste endi arusaam oma 
kohast ühiskonnas, võrreldes oma võimalusi ja positsiooni teistega. Tavaliselt ei ole 
sellise võrdluse taustaks abstraktne või statistiline „kogu ühiskond“, vaid inimesele 
tuttav referentsgrupp, ettekujutus tavalisest olukorrast, mille suhtes ta ennast peab 
keskmiseks, paremaks või halvemaks. Seetõttu võib ka n-ö objektiivselt vaene ini- 
mene tunda end keskmisest paremana ja vastupidi, rikkur kannatada teadmise all, 
et talle pole siiski kõik soovitu kättesaadav. Huvitav on seetõttu võrrelda subjektiivse 
ja objektiivse kihistumise pilte erinevates ühiskondades (vt nt Lindemann, 2011), 
et näha, kui suured käärid võivad valitseda objektiivse ja subjektiivse heaolu vahel. 

Nende kääride olemust aitab mõista Bourdieu käsitlus ühiskonna väljade ja neile 
vastavate kapitalide ebasümmeetriast (Bourdieu, 2003). Sellest käsitlusest lähtudes 
oletasime, et inimeste hinnang oma positsioonile ühiskonnas sõltub inimese enda 
arusaamadest ja ka kultuuris valitsevast suhtumisest, millist kapitali pidada enda 
ühiskondliku seisundi hindamisel olulisemaks, kas majanduslikku (raha ja vara), 
kultuurilist (teadmisi ja haritust, maitset ja loovust), sotsiaalset (usaldust ja suhte- 
võrgustikke) või sümboolset (tunnustatust, reputatsiooni). Kui aeglaselt kujune- 
nud ühiskondlikus struktuuris on need eri kapitalid aja jooksul sünkroniseerunud, 
nii et varakamad on tendentsina ka haritumad ja ühiskondlikult mõjukamad, siis 
postkommunistlikule ühiskonnale pidasime omaseks pigem kapitalide kogunemise 
asünkrooniat, teatud pinget vaimsete väärtuste ja majandusliku edukuse vahel, aga ka 
sotsiaalsete väärtuste alahindamist rahaliste või poliitiliste kaalustuste kõrval. Sestap 
on ka meie uuringus püütud subjektiivse kihistumise tegureid uurides leida vastust 

küsimusele, millised tegurid määravad inimeste subjektiivset ettekujutust oma 
kohast ühiskonnas, kuidas kujuneb arusaam ,,edasijõudmisest“ või ,,allajäämisest“. 

Subjektiivse kihistumise mõõtmiseks oleme igas uuringus palunud vastajatel end 
asetada mõtteliselt kümneastmelisele ühiskonnaredelile, mida on iseloomustatud 
kui inimeste erinevat kohta ühiskonnas sõltuvalt nende rikkusest ja mõjukusest. 
Seejuures on kümnendat astet iseloomustatud kui ühiskonna tippu, kus asuvad kõige 
rikkamad ja mõjukamad, ja esimest astet kui kõige madalamat, kus asuvad need, kes 
tunnevad end ühiskonnast täielikult väljatõrjutuna (vt lähemalt Lauristin, 2004)". 
Analüüsi käigus moodustasime viiepallise skaala, liitsime hõredalt asustatud esime- 
sed kolm astet (1., 2., 3.) ja vaatlesime seda madalkihina, samuti viimased neli astet 
(7., 8., 9., 10.), vaadeldes neid kõrgkihina. Vahepealsed kolm astet jäid eraldi, 4. aste 
kui madal-keskkiht, 5. aste kui keskkiht ja 6. aste kui kõrg-keskkiht. Sarnast jaotust 
on kasutatud ka varasemates kihistumise uuringutes (Pettai, 2002; Lindemann, 2011). 
2002. aastal väljaantud kogumikus ,,Kaks Eestit“ esitas liris Pettai oma analüüsi Eesti 
elanike subjektiivsest kihtikuuluvusest, mis toetus 2001. aastal tehtud küsitlusele, 
kus sarnaselt meie uuringuga paluti vastajatel end asetada kümneastmelisele rede- 
lile. Ka selle küsitluse tulemused taandati viiepallisele skaalale täpselt sama valemi 
järgi. Tulemus oli aga meie omast tugevasti erinev: kõige madalamale asetas end 
31%, keskmisest veidi madalamale, neljandale astmele 22% (meil vastavalt 11% ja 
22%), keskele 23% (meil 32%) ja keskmisest kõrgematele astmetele kokku vaid 24% 
(meil 34%). Küsimuse sõnastus oli Pettail teistsugune, inimese sotsiaalse positsiooni 
mõõdupuuna nimetati konkreetseid (objektiivselt hinnatavaid) kriteeriume — varan- 
dust, sissetulekut, haridust, tööalast positsiooni — ning inimesel paluti määratleda, 
millisel positsioonil ta (nendest kriteeriumidest tulenevalt) asub. Meie sõnastasime 
oma küsimuse üldisemalt, paludes vastajail kujutleda ühiskonda redelina, mille 
kõige kõrgemal astmel on kõige jõukamad ja mõjukamad ning kõige alumisel need, 
kes on kõige vaesemad ja tõrjutumad. Arvasime, et selline küsimuse asetus andis 
vastajaile võimaluse hoida oma positsiooni subjektiivse võrdluse alusena tasakaalus 


[1] Samasugust kümneastmelist skaalat ja selle hilisemat lühendamist viieastmeliseks on kasu- 
tanud ka Pettai ja Lindemann, kuid nende astmete tähenduse kirjeldus on olnud mõnevõrra 
erinev, Pettai on loetlenud küsimuses kõrgemat või madalamat positsiooni „sõltuvalt inimese 
varandusest, sissetulekutest, haridusest, tööalasest positsioonist jms“ (Pettai, 2002: 119), 
Lindemann on aga piirdunud lihtsa selgitusega selle kohta, et inimeste sotsiaalne positsioon 
võib olla kõrgem või madalam, iseloomustamata lähemalt kõrge (aste 10) või madala (aste 1) 
tähendust ja paludes inimestel märkida skaalal oma asend kõrge ja madala vahel (Lindemann, 
2011: 488-489). 

materiaalseid ja mittemateriaalseid aspekte. Uurides sellise enesehinnangulise 

kihimääratluse seoseid ühelt poolt struktuursete rahvastikunäitajatega, nagu sugu, 

vanus, elukoht, haridus ja sissetulek, teisalt aga vastajate majandusliku, kultuurilise, 

sotsiaalse ja poliitilise aktiivsuse iseloomuga, püüame leida vastuseid järgmistele 

küsimustele. 

1. Milline oli Eesti elanikkonna kihistumismuster ja selle dünaamika aastatel 
2002-2014? 

2. Millised struktuursed ja käitumuslikud tegurid määrasid inimeste subjektiivset 
pilti oma asendist Eesti ühiskonnas? 

3. Kas need tegurid muutusid 12 aasta jooksul? 

4. Kuidas oli subjektiivne kihitunnetus seotud inimeste aktiivsusega, eneseväljendu- 
sega erinevates valdkondades? 

5. Kuidas oli subjektiivne kihitunnetus seotud inimeste hoiakute ja poliitiliste 
valikutega? 


6.6.3. EESTI ÜHISKONNA 
SUBJEKTIIVSE KIHISTUMISE MUSTRI MUUTUMINE 2002—2014 


Vastajate jagunemine püsis kõigil viiel küsitlusaastal lähedasena sümmeetrilisele 
jaotusele, kus kõige suurem osa paigutas ennast skaala keskele (joonis 6.6.1). Tege- 
mist on üldisema tendentsiga, mis johtub sellest, et iga inimene ei hinda oma posit- 
siooni mitte objektiivsete teadmiste põhjal ühiskonnast tervikuna, vaid lähtudes 
talle tuttavamast ümbruskonnast või referentsgruppidest, kellega ta samastub (vt ka 
Lindemann, 2011: 483). Samas on 12 aastaga see keskmine osa järjekindlalt vähene- 
nud, mis viitab ühiskonnas toimuvale selgemale polariseerumisele madalamate ja 
kõrgemate kihtide vahel. Ennast keskmisest madalamale asetanute hulk on olnud 
väga muutlik, end täielikku põhja, madalkihti paigutanute osa kõikus 11% ja 21% 
vahel. Samas kasvas mõnevõrra end ühiskonnas keskmisest kõrgemale asetanute osa, 
ulatudes majandusbuumi lõpul 2008. aastal 42%-ni. Kõrvutades keskmisest kõrge- 
mal ja keskmisest madalamal olijate osakaalu (joonis 6.6.1), näeme, kuidas pärast 
Euroopa Liiduga liitumist tekkis ühiskonnas ilmsesti šokk masendavast võrdlusest 
Eesti arengutaseme ja Euroopa Liidu keskmise taseme vahel. 2005. a küsitluses oli 
2002. aastaga võrreldes tunduvalt suurem nende arv, kes end ühiskonnas keskmisest 
madalamale astmele asetasid (vastavalt 40% ja 31%), samas kui järgnevate aastate 
kiire majanduskasv tõstis rahva enesetunnet niivõrd, et 2008. aastal tundis tervelt 
42% end keskmisest paremale positsioonile jõudnuna. Majandusmulli lõhkemine tõi 
liiga optimistlikud maa peale tagasi, 2011. aastal kahanes end keskmisest kõrgemale 

Joonis 6.6.1. Enesehinnang kihiskaalal 2002–2014 

% koguvalimist 

H 2002 
E 2005 


E 2008 


2011 


20 + 2014 
10 + 
о 


Madalkiht Madal-keskkiht Keskkiht Kõrg-keskkiht Kõrgkiht 


asetanute hulk taas kolmandikule, kust ta 2014. aastal taas tagasihoidlikult tõusma 
hakkas. Samas on oluline märgata, et kriisi mõjul tõusis järsult subjektiivse madal- 
kihi osakaal ja vähenes keskkiht. 

Kui aga vaatleme eraldi muutusi eesti- ja venekeelsete vastajate enesehinnangutes, 
näeme mõnevõrra teistsugust pilti (joonis 6.6.2). 

Enne majanduskriisi oli eestlaste ja venekeelse elanikkonna enesehinnang kül- 
laltki sarnane: 2005. aastal, pärast Euroopa Liiduga ühinemist, võrdselt madal ja 
majanduskriisi alguses, 2008. aastal, oli see märgatavalt tõusnud. Kriisi mõjul langes 
venekeelsete elanike sotsiaalne enesehinnang palju tugevamini kui eestlastel ning 
kriisieelne olukord ei olnud ka viimase küsitluse ajaks taastunud. Venekeelse elanik- 
konna kihistumishinnangute kõver oli 2011. ja 2014. aastal vajunud silmanähtavalt 
keskmisest madalamale, samas kui kriisist väljatulek tõstis tugevalt eestlaste enese- 
hinnangut. Kui võrrelda eesti- ja venekeelsete vastajate jaotumist meie esimeses 
(2002) ja viimases (2014) küsitluslaines (joonis 6.6.3), siis näeme, et eestlaste seas 
oli 2002. ja 2014. a võrdluses end keskmisest madalamale asetanud ligilähedaselt 
sama suur osa vastajatest, vähenenud oli end keskmisele astmele asetanute hulk ja 
tõusnud keskmisest kõrgema sotsiaalse enesehinnanguga vastajate osa. Venekeelsete 
vastajate seas on tänaseks end ühiskonna alamatesse kihtidesse paigutanute osakaal 
järsult kasvanud (34% 2002. a ja 49% 2014. a) ning sama palju vähenenud nende osa, 
kelle subjektiivne asend on olnud ühiskonnaredeli keskmistel astmetel või sellest 
veidi kõrgemal (55% 2002. a ja 36% 2014. a). Küll on aga natuke kasvanud nende 
venekeelsete (noorte) vastajate osakaal, kes asetasid end sarnaselt eesti eakaaslastega 

Joonis 6.6.2. Eesti- ja venekeelse elanikkonna enesehinnang 
10-astmelisel kihiskaalal 2002-2014 
% eesti- ja venekeelsest elanikkonnast 


49 2002 eesti 


2002 vene 
2005 eesti 

2008 vene 

2011 vene 
2014 eesti 


epee rte td 


2014 vene 


redeli kõrgematele astmetele. Seega näeme venekeelses kogukonnas viimasel kümnel 

aastal subjektiivse sotsiaalse enesepositsioneeringu jätkuvat langust ja samas terav- 
nevat sotsiaalset polariseerumist väikesearvulise eliidi ja ülejäänud kogukonna vahel. 
Subjektiivse kihistumise niisugune rahvuslikult eristunud pilt viitab tunnetusliku 

etnilise alamklassi kujunemise tendentsile, mida võib pidada ühiskonna stabiilsusele 

väga ohtlikuks, võimalikuks konfliktsuse allikaks. 

Seevastu ei ole palju kõneainet pakkuv sooline palgalõhe esile kutsunud võrrelda- 
valt teravat erinevust naiste ja meeste sotsiaalses enesehinnangus (joonis 6.6.4). Siin 
ilmselt korvab majandusliku kapitali ebavõrdsust naiste hariduslik üleolek: teada- 
olevalt on naiste haridustase Eestis meeste omast väga tuntavalt kõrgem. Võrreldes 
2002. ja 2014. aastat näeme, et nii naiste kui ka meeste seas on märgata suuremat 
polariseerumist: keskaste väheneb, mõlemad kihistumisskaala otsad aga täituvad 
senisest rohkem. Siiski on ka siin märgata naiste positsiooni mõningast halvenemist: 
kui meeste hulgas kasvab end kõige paremal sotsiaalsel positsioonil tundjate osakaal, 
siis naiste seas on paraku endisest rohkem neid, kes asetavad end kihistumisredeli 
kõige madalamatele astmetele (11% 2002. a ja 19% 2014. a). 

Üsna drastiline on olnud haridusrühmade sotsiaalse positsiooni muutumine 
(vt joonis 6.6.5). Võrreldes 2002. aastaga on subjektiivse kihistumise muster tuge- 
vasti liikunud kõrghariduse sotsiaalse väärtuse rõhutamise suunas. 2014. aastal pidas 
52% kõrgharidusega inimestest end keskmisest kõrgemasse kihti kuuluvaks, samas 
kui keskharidusega vastajatest asetas end samale tasemele 33% ja põhiharidusega 

Joonis 6.6.3. Eesti- ja venekeelse elanikkonna enesehinnang kihiskaalal 
2002 ja 2014 

% eesti- ja venekeelsest elanikkonnast 

49 [1] 2002 eesti 

[MM 2002 vene 

=А— 2014 eesti 

lm 2014 Vene 

Joonis 6.6.4. Meeste ja naiste enesehinnang kihiskaalal 2002 ja 2014 
% meestest ja naistest 


ki 2002 mehed 
[DD 2002 naised 

vastajatest 29%. 2002. aastal võis põhiharidus veel olla piisav, et tunda end ühiskon- 
nas kesktasemel või sellest kõrgemalgi olevana (65% vähema kui keskharidusega 
küsitletutest asetas end sellele tasemele), 2014. aastaks oli nende hulk tublisti vähene- 
nud (53%). Teiste kihtidega võrreldes oli vähema kui keskharidusega inimeste hulgas 
2014. aastal kõige rohkem neid, kes asetasid end madalkihti (27%, 2002. aastal 16%). 
Kõige dünaamilisem, isegi dramaatilisem on ühiskondliku enesehinnangu muu- 
tumine vanuse kasvades, see teeb läbi kaks järsku kukkumist, pärast 45ndat ja pärast 
6sndat eluaastat (joonis 6.6.6). Aastatega võime täheldada sotsiaalse polariseeru- 
mise suurenemist noorte ja vanade vahel. 2014. aastal oli kõige enam (32%) end 

Joonis 6.6.5. Haridusrühmade enesehinnang kihiskaalal 2002 ja 2014 
% haridusrühmast 

Joonis 6.6.6. Vanuserühmade enesehinnang kihiskaalal 2002 ја 2014 
% vanuserühmast 


40 

ühiskonna tipus (kõrgkihis) tundjaid 15—19-aastaste seas, samal tasemel (29%) ka 
järgmises vanuserühmas, 20—29-aastaste hulgas. Samas juba 45-54-aastaste seas 
ehk n-ö kuldses keskeas arvas end seal olevat vaid 13% ja 65—74-aastaste hulgas 7%. 
2002. a ja 2014. a võrdluses on kesk- ja vanemaealiste seas tugevnenud ühiskondliku 
enesehinnangu langustendents. Vanemate kui 65-aastaste hulgas oli juba üle poole 
neid, kes tunnevad end ühiskonnas keskmisest madalamal astmel asuvat. 

Võime öelda, et inimeste kujutlusele oma asendist Eesti ühiskonnas seab juba ette 
teatud raamid sotsiaaldemograafiline taust, sh eriti kuulumine rahvusvähemusse või 

Tabel 6.6.2. Kihistumise tegurid: MeeMa regressioonanalüüsi tulemused 
2002-2014 


Lineaarne regressioon, tunnuste sammhaaval eemaldamine 
xxx — kohad 1.-3. regressiooni mudelis; xx — kohad 4.-7.; x – kohad 8.—12.; tühjad lahtrid – tagapool 12. kohta 


Rahaline jõukus 

Konsumerism 

Optimistlik hoiak, eluga rahulolu 

Hinnang muutustele XX XX хх x 

Sissetulek XX XX X 

Kontaktid läänemaadega XX x 

Vanus XX Po 
Kodu varustatus kommunikatsioonivahenditega X ZI X 
Sugu xX x 

Elukoht XX x XX 
Rahvus, keel XX x 

Haridus XX XX 
Ettevõtlikkus XX XX 
Arvutikasutuse mitmekülgsus XX 

Liberaalne orientatsioon x x 

Üldine usalduslikkus XX sõ 
Vabakondlik aktiivsus XX x 


vanemasse earühma. Need on struktuursed piirajad, mis võivad muudel ebasood- 
satel tingimustel ka inimeste agentsust pärssida. 

Üldise ülevaate sellest, kuidas oli muutunud erinevate sotsiaaldemograafiliste 
rühmade paigutus kihistumismustris, kui võrrelda 2002. a ja 2014. a küsitlusi, annab 
tabel 6.6.6 peatüki lisas. 


6.6.4. KIHISTUMISE TEGURID 


Kihistumistegurite analüüs põhineb kihtikuuluvusindeksi korrelatsioonseostel teiste 
vastajate sotsiaalset seisundit, tegevusi ja hoiakuid väljendavate indeksite ja tun- 
nustega. Selleks vaatasime iga küsitluse andmebaasis kõigepealt, millisted tunnuste 
jaotused on kihtikuuluvusindeksi väärtustega olulisel määral (p<o,o1) seotud, see- 
järel teostasime nimetatud tunnuste alusel regressioonanalüüsi, et eristada kõige 
olulisemad, teistest tunnustest sõltumatud kihihinnangu mõjutegurid (vt tabel 6.6.2). 

Sissetulek ja kihistumine 


Regressioonanalüüsi tulemustest selgub, et läbi kõikide küsitlusaastate oli dominee- 
riv tegur ühiskondliku kihtikuuluvuse hindamisel vastajate kogemus tarbijana. Seda 

kogemust väljendab pidevalt esimese tegurina välja tulnud rahalise jõukuse indeks, 
millesse on kokku võetud kõik jaatavad vastused küsimusele raha jätkumise kohta 

nii materiaalsete kui ka sotsiaalsete ja kultuuriliste vajaduste rahuldamiseks, alates 

toidu ja rõivaste muretsemisest kuni laste huviringide ja spordivõistluste külasta- 
miseni. On pikemata selge, et materiaalse jõukusega on otseselt seotud inimeste 

sissetulekute suurus keskmisega võrreldes. Eri sissetulekugruppide kihtikuuluvuse 

mustrit illustreerib joonise 6.6.7 ülemine osa. Me näeme, et sissetuleku tõus tun- 
tavalt üle keskmise soodustab kõrgemat enesehinnangut, samas kui sissetulek alla 

keskmise ei too sama kindlalt kaasa madalat enesehinnangut. 

Võrreldes 2014. a pilti 2002. a tulemustega võime täheldada olulist muutust kesk- 
mise peresissetulekuga seotud kihistumishinnangutes: kui 2002. aastal oli ka kesk- 
misest madalama sissetulekuga inimeste seas, rääkimata nendest, kelle sissetulek oli 
keskmisel tasemel, küllalt palju neid, kes tundsid end ühiskonnas suhteliselt kindlalt 
ja paigutasid end keskmisele või kõrgemalegi ühiskonnaredeli astmele, siis 2014. aas- 
taks olid nad pigem paigutanud end allapoole keskmist taset (vt joonis 6.6.7). Näib, 
et alles keskmisest oluliselt kõrgem netosissetulek pereliikme kohta tagab keskkihile 
omase psühholoogilise kindlustunde, samas kui juba alla 600-eurose sissetulekuga 
pereliikme kohta tundis kolmandik end madalamal keskmisest tasemest ning kesk- 
mise taseme puhul ei olnudki suurt erinevust neist, kellele ka keskmine polnud kät- 
tesaadav. Seega võime tõdeda keskmise sissetulekutaseme sotsiaalse väärtuse langust 
ning erineva sissetulekuga perede suurenenud polariseerumist ühiskonnaredelil. 

Vaadeldes sissetulekurühmade jaotust kihistumisredelil 2014. aastal (joonis 6.6.7), 
näeme, et kuni sissetulekuni 250—400 eurot pereliikme kohta kuus (mis küsitluse ajal 
vastas Eesti keskmisele) oli vastajate kihihinnang suhteliselt sarnane. Ka vaesuspiiril 
või selle lähedal olles oli veerand vastajatest end märkinud keskkihti kuuluvaks ja 
viiendik koguni sellest kõrgemale. Samas pidas sissetuleku puhul üle 600 euro pere- 
liikme kohta 70% küsitletutest end keskmisest kõrgemale ühiskonna redeli astmele 
kuuluvaks. Selline jaotus on iseloomulik suhteliselt vaesele ühiskonnale, kus kesk- 
mine sissetulek ei taga veel keskklassile omast normaalset kindlustatust ja stabiilset 
positsiooni ühiskonnas. Tähelepanuväärne on asjaolu, et enda määratlemine kesk- 
misest madalamasse ühiskonnakihti oli keskmise ja sellest madalama sissetulekuga 
rühmades 2014. aastaks võrreldes 2002. aastaga oluliselt kasvanud. 

Joonis 6.6.7. Sissetulekurühmade enesehinnang kihiskaalal 2002 ja 2014 
% sissetulekurühmast; sissetulek pereliikme kohta 


IN Madalkiht Madal-keskkiht | Keskkiht Ш Kõrg-keskkiht = IM Kõrgkiht 


4001-6000 krooni з т 


2501-4000 krooni 


EE 


1501-2500 krooni 


N 
E 


Kuni 1500 krooni 


К 


2014 Üle 600 euro 


л 


401-600 eurot 


251-400 eurot 


N 
о 


N 
N 


8 


N 
~ 


151–250 eurot 


Kuni 150 eurot 


о 
N 
uw 
мл 
о 
~ 
л 


1 


о 
о 


Joonis 6.6.8. Tööalarühmade enesehinnang kihiskaalal 2014 
% tööalarühmast 


IN Madalkiht Madal-keskkiht ` Keskkiht Ш Kõrg-keskkiht Ш Korgkiht 


Omanik, juht | 12 


Нагі апе, spetsialist 
Abispetsialist, teenindaja 
Tööline 


Õppur 


Mittetöötaja 


100 

Tööalarühmade asend ühiskonnas (joonis 6.6.8) on mõjutatud siirdeaja väärtus- 
hinnangutest, mis väärtustavad omaniku ja spetsialisti staatust ning tekitavad õppi- 
vates noortes väga optimistlikke ootusi oma tulevase karjääri suhtes, millele on 
peletavaks kontrastiks teenindaja või töölise suhteliselt madal enesehinnang ühis- 
kondlikul redelil. 

Iga inimese sotsiaalse enesepositsioneerimise määrab lisaks materiaalsele eduku- 
sele terve kimp nii subjektiivseid kui ka objektiivseid tegureid, mida allpool lähemalt 
vaatleme. 


Kihistumine ja hinnang muutustele 


Ühiskonda sotsiaalselt polariseeriva mittemateriaalse tegurina tõusis kolmes esi- 
meses küsitlusvoorus esile võimekus kaasa minna ühiskonnas toimuvate kiirete 
muutustega, mis väljendas siirdeajale omast kohanemisvõimet ühiskondliku kesk- 
konna pideva uuenemisega. Seda, kuidas suhtumine muutustesse jagas eestlased 
siirdeaegsel ühiskonnaredelil praktiliselt kahte lehte, tekitades nendel, kes muutus- 
tega meelsasti kaasa ei läinud, sotsiaalse alaväärsuse tunnet, näeme joonisel 6.6.9. 

Siirdeaja lõpufaasis muutus see tunnus vähem oluliseks, kadudes regressioon- 
analüüsi mudelites viimasel aastal hoopis (kuigi eristades endiselt tugevasti kihte 
omavahel — vt tabel 6.6.3). Siiski püsis läbi kogu siirdeaja kõrgema sotsiaalse enese- 
hinnangu seos valmisolekuga muutusteks ning positiivsema suhtumisega Eesti ühis- 
konnas toimuvasse (tabel 6.6.3). Seda väljendab ka regressioonimudelites olulisena 
esile tulev optimistlikku häälestust väljendav indeks. 

Arvestades tiigrihüppe edukust ja e-riigi kuvandi populaarsust, on Eesti elanike 
sotsiaalset enesehinnangut turgutanud ka arvutikasutuse muutmine igapäevase elu 
osaks, mida peegeldab arvutikasutuse aktiivsuse ja mitmekülgsuse indeks (vt joonis 
6.6.10). 

Kokkuvõtlikult võib öelda, et regressioonanalüüs toob subjektiivse kihistumise 
põhiteguritena järjest enam esile pigem agentsust (inimeste võimekust ning viisi 
ennast teostada tarbijatena või kodanikena) kui struktuurset kuuluvust mingisse 
kindlasse ühiskonnagruppi. Siiski mängivad esimestes küsitlusvoorudes vastajate 
ühiskondlikus enesehinnangus suhteliselt olulisemat rolli sellised ressurssidele 
ligipääsu väljendavad näitajad nagu sissetulek, elukoht, kontaktid läänemaadega, 
vanus, rahvus, sugu. Hilisemates voorudes tulevad aga nende kõrval esile isiku enda 
aktiivsust ning kultuurilise ja sotsiaalse kapitali omamist rõhutavad tunnused, nagu 
haridus, ettevõtlikkus, usalduslikkus, liberaalne orientatsioon. 

Joonis 6.6.9. Ühiskondlike muutuste üle kurvastavate ja rõõmustavate 
eestlaste enesehinnang kihiskaalal 2002 


% kurvastajatest ja rõõmustajatest eestlaste hulgas 


M Madalkiht 


Muutused rõõmustavad 
Muutused kurvastavad 


Koguvalim 


о 


Madal-keskkiht 


19 


Keskkiht 


IM Kérg-keskkiht 


75 


IM Korgkiht 


100 


Tabel 6.6.3. Kihtikuuluvuse seos suhtumisega ühiskonnas toimuvatesse 


muutustesse 2014 


% kihist. Paksus kirjas ja koloreeritud taustal suured erinevused koguvalimist 


Madal- Kõrg- 
Madalkiht keskkiht Keskkiht keskkiht Kõrgkiht | Koguvalim 

Avatus muutustele 

Puudub 36 39 33 31 15 30 

Vähene 34 30 32 33 35 32 

Märkimisväärne 26 25 30 32 40 31 
Hinnang muutustele 

Kurvastavad 38 24 18 12 9 19 

Raske öelda 23 24 23 14 18 20 

Rõõmustavad 39 51 59 74 73 61 


Joonis 6.6.10. Arvutikasutuse rühmade enesehinnang kihiskaalal 2014 


% arvutikasutuse rühmast 


IN Madalkiht 
Väga aktiivne kasutaja 
Aktiivne kasutaja 
Keskmine kasutaja 
Vähene kasutaja 


Mittekasutaja 


Madal-keskkiht 


Keskkiht 

Joonis 6.6.11. Venekeelse elanikkonna kodakondsusrühmade 
enesehinnang kihiskaalal 2014 
% kodakondsusrühmast 


IM Madalkiht Madal-keskkiht Keskkiht = JM Körg-keskkiht 8 Korgkiht 


Eesti kodanikud 


Venemaa kodanikud 


Kodakondsuseta 


Kõik venekeelsed 


50 75 100 


Arvestades, et objektiivse kihistumise struktuursed tegurid (sissetulek, juhtiv 
positsioon omandi-, töö- ning ikka veel ka peresuhetes) soosivad eestlaste ja meeste 
tugevamat positsiooni Eesti ühiskonnas, on huvitav naiste ja meeste ning eesti- ja 
venekeelsete vastajate kihihinnangutegurite detailsem võrdlemine. Nüansirikkama 
pildi rahvusrühmade ning meeste ja naiste kihtikuuluvushinnangute taustast vii- 
masel küsitlusaastal pakub nende kihihinnangute korrelatsioonseoste analüüs teiste 
indeksitega, mida esitab peatüki lisas toodud tabel 6.6.7. 

Võrreldes eestikeelsete ja venekeelsete vastajate kihihinnangutega tugevamini 
seostunud tunnuseid (vt tabel 6.6.7 peatüki lisas), torkab silma venekeelste vastajate 
kihihinnangute tugevam seos agentsust väljendavate tunnustega, milles määravat 
rolli mängib ülesaamine sotsiaalse tõrjutuse barjäärist. Nii näiteks toetab venekeel- 
sete vastajate enesemäärangut kihistumisredelil tugevamalt terve rida selliseid elu- 
stiili uuenemisele viitavaid kriteeriume nagu kommunikatsioonivahendite omamine 
kodus, konsumerism, arvutikasutuse mitmekülgsus, aga ka teadlikule ühiskonna- 
redelil ülespoole rühkimisele viitavad jooned, nagu soov osaleda koolitustes ning 
ajakasutuse orienteeritus tööle ja enesetäiendamisele, rööptegutsemine, ka stressiga 
piirnev ületöötamine. Samas näitavad meie andmed, et venekeelse elanikkonna 
subjektiivne asend Eesti ühiskonnas on selgesti seotud nende kodakondsusega: 
kõige enam on end madalkihti asetanud kodakondsuseta isikud, samas kui Eesti 
Vabariigi kodakondsusega venekeelsete vastajate jaotus subjektiivsetesse kihtidesse, 
kus keskmisest kõrgemale on end hinnanud 40%, on väga sarnane eestlaste omaga 
(vt joonis 6.6.11). 

Võrreldes naiste ja meeste kihihinnanguid (vt tabel 6.6.7 peatüki lisas) on märgatav 
meeste enesehinnangu suurem seotus eduka tööga, ettevõtlusega, välismaareisidega 

ja ka sümboolse tarbimisega, samas kui naiste enesemääratlus ühiskondlikul redelil 
sõltub olulisemal määral rahulolust ja emotsionaalsest seotusest nii vahetu keskkon- 
naga kui ka Eesti riigiga, aga samavõrd ka suhtlusaktiivsusest internetis ja kaasa- 
löömisest vabakondlikes aktsioonides. Samuti on naiste puhul kõrgem kihihinnang 
seotud väiksema nostalgilisusega ja nõrgema sotsiaalse orientatsiooniga, ehk teisi- 
sõnu, suurema kooskõlaga siirdeaja Eestis domineeriva ideoloogiaga. 


6.6.5. KIHISTUMINE JA AGENTSUS 


Eespool analüüsitud subjektiivse kihihinnangu tegurite seas ilmnesid kõrvuti jõu- 
kuse ja objektiivsete struktuursete tunnustega (nagu vanus, rahvus, sugu, haridus, 
amet) olulist rolli mängivat sotsiaalset agentsust ehk eneseteostuslikku aktiivsust 
peegeldavad tunnused. Vaadelgem lähemalt, milline on subjektiivse kihihinnangu 
seos poliitilise agentsuse, kultuurilise aktiivsuse ja ajakasutuse klasteranalüüside 
tulemustega (vt vastavate klastrite tutvustusi peatükkides 2.3, 3.1 ja 5.3). Alljärgne- 
valt on iseloomustatud sotsiaalsete kihtide sisemist jaotumist (koosseisu) nende 
klastrite vaates. 


Kihistumine ja poliitiline agentsus 


Eeldades, et enese positsioneerimine ühiskonna mõttelisel vertikaalil seostub vasta- 
jatel kujutlusega poliitikast, võimusuhetest, enese mõjukusest ühiskonnaliikmena, 
võiksime oletada, et kõrgem subjektiivne kihihinnang iseloomustabki neid, kes on 
ühiskonnas mõjukamad, poliitiliselt aktiivsemad. Millised ühiskondliku aktiivsuse 
mustrid iseloomustavad eri sotsiaalseid kihte, näeme jooniselt 6.6.12, mis näitab 
sotsiaalsete kihtide esindajate kuulumist erinevatesse poliitilise agentsuse tüüpidesse. 
Kõige selgem seaduspärasus paistab silma madalkihi koosseisus: kolm neljandikku 
nendest, kes tajusid end asuvat ühiskonnas kõige madalamal (kümneastmelise redeli 
esimesel kolmel astmel), on sisuliselt ühiskonnaelust võõrdunud või tõrjutud, nad 
ei huvitu informatsioonist poliitika kohta, ei võta osa ei formaalsest poliitilisest 
elust (ei käi valimas, ei suhtle ametiisikutega) ega ka mitteametlikest aktsioonidest. 
Ootuspäraselt on neile omased ka pessimistlik hoiak nii oma osalemisvõimaluste kui 
ka üldiselt ühiskonnas toimuva suhtes. Samas oli ka oma ühiskondlikku positsiooni 
kõige madalamaks hinnanud vastajate seas neid, kes on ühiskondlikult aktiivsed 
ja positiivselt häälestatud. Järgmises, nn madal-keskkihis on võõrdunud ja tõrju- 
tud inimesed peaaegu võrdselt esindatud positiivselt häälestatud inimestega. Kui 
aga võrrelda neid, kes tunnevad end olevat ühiskonnas keskmisest tasemest allpool, 

Joonis 6.6.12. Poliitilise agentsuse klastrite osakaal sotsiaalsetes kihtides 2014 
% kihist 


IM A. Positiivne B. Kriitiline = JJ С. Optimistlik D. Pessimistlik E. Võõrdunud 
aktivist aktivist kõrvaltvaataja kõrvaltvaataja nostalgiline 
| 
Kõrgkiht 5 E : E 
Kõrg-keskkiht 24 8 20 
| | 
Keskkiht 28 15 23 
| | 
Madal-keskkiht 20 | | 15 38 
| | 
Madalkiht 12 E 19 55 
25 À 


о 


50 


75 


100 


Joonis 6.6.13. Poliitilise agentsuse klastrite osakaal 
eesti- ja venekeelse elanikkonna sotsiaalsetes kihtides 2014 
% kihist 

nendega, kes on end pannud keskmisele astmele, nn tavainimese positsioonile, siis 
keskmise ühiskondliku staatusega inimeste hulgas on ühiskonna asjadest aktiivselt 
huvitatud ja positiivselt häälestatud inimesed ilmses ülekaalus ja negatiivse, võõrdu- 
nud hoiaku kandjad selges vähemuses. Seejuures on just keskkihis kõigist kihtidest 
kõige rohkem neid, kes kuuluvad kriitiliste aktivistide klastrisse. Nende seas aga, 
kes panid end ühiskonnaredelil keskmisest kasvõi ühe astme ülespoole, väheneb 
järsult võõrandunud, nostalgiline ja pessimistlik hoiak, samas kui hüppeliselt kasvab 
aktivistide kõrval positiivsete kõrvaltvaatajate osakaal. 

Seda pilti vaadates ei maksa unustada, et küsitlus toimus varasügisel 2014, kui 
mõne kuu eest oli ametisse astunud Rõivase esimene valitsus, kes alles nautis polii- 
tilisi mesinädalaid. 

Väga ilmekalt on poliitilist agentsust iseloomustavate klastrite jaotuses näha eesti- 
ja venekeelse vastajaskonna kihistumismustri erinevusi (joonis 6.6.13). Nagu näha, 
on võõrdunud nostalgilise agentsuse klaster eestlaste seas iseloomulik ainult kõige 
madalamale kihile. Kõigis ülejäänud kihtides, alates juba madal-keskkihist, domi- 
neerib rahulolev, seejuures valdavalt passiivne, kõrvaltvaatav häälestus. 

Venekeelsete vastajate seas on aga kõigis kihtides väga laialt levinud võõrdunud 
nostalgiline hoiak, ka kõige kõrgemas kihis haarab see peaaegu kolmandiku, kõige 
madalamas kihis aga peaaegu kaks kolmandikku. Isegi end kõrgemasse kihti pai- 
gutanud venekeelsete vastajate seas on aktiivsete klastrite osakaal vaid kolmandik, 
samas kui end kõrgkihti asetanud eestikeelsete vastajate seas kuuluvad rohkem kui 
pooled poliitikaväljal aktiivselt tegutsejate klastritesse. 

Positiivse, rahuloleva häälestuse ja kõrgema sotsiaalse positsiooni korrelatsioon 
ning kriitilise aktiivsuse vähenemine ühiskonnaredelil ülespool positsioneerumi- 
sel on ühiskonnakorra stabiilsuse seisukohalt positiivne, kuid kriitilise aktiivsuse 
samaaegne vähenemine ülakihtides viitab demokraatliku kriitilise diskussiooni 
vähesusele, ühiskonna arengu erinevate visioonide nõrgale esindatusele avalikus 
ruumis. Veelgi murettekitavam on nii drastiline rahvuslik erinevus keskmiste ja 
end keskmisest kõrgemale asetanud vastajate aktiivsustaseme ning ühiskondlike 
hoiakute sisu vahel. 


Kihistumine ja kultuuriline agentsus 


Kultuuriaktiivsuse klasteranalüüs tõi kultuuriaktiivsuse tüüpide ühe olulise eris- 
tajana esile traditsiooniliste vs. digitaalsete kultuuris osalemise vormide eelista- 
mise (vt ptk 3.1). Teisalt tuli ka kihistumishinnangu tegurite regressioonanalüüsis 
esile arvutikasutuse oluline roll inimeste sotsiaalse enesehinnangu kujunemisel. 

Joonis 6.6.14. Kultuuriaktiivsuse klastrite osakaal sotsiaalsetes kihtides 2014 
% kihist 


IM A.Multiaktiivne JM B. Uusaktiivne С. Mõõdukas D. Kultuurihuvita E. Passiivne 
traditsiooniline internetikeskne, traditsiooniline, internetikeskne 
digiaktiivne lugemisaktiivne 


Kõrgkiht 


al 


Kõrg-keskkiht 


Keskkiht 18 
| 
Madal-keskkiht 29 
| 
Madalkiht 43 
75 100 


Analoogiline seos valitseb Ка kihistumismustri ning kultuuriaktiivuse mustri vahel 
(vt joonis 6.6.14). Esiteks ilmneb juba poliitilise agentsuse klastrite ja kihistumis- 
mustri võrdlusest tuttav järeldus, et ühiskonna kõige madalamaid kihte iseloomustab 
eeskätt passiivsus, võõrdumus – mitte ainult poliitikast, vaid ka kultuurist. Teiseks, 
traditsioonilistele kultuurimeediumidele digitaalsete vormide eelistamist tõukab 
tagant ka ühiskondliku prestiiži mehhanism: mida kõrgemal positsioonil vastaja end 
ühiskonnaredelil tajus olevat, seda enam eelistas ta, sõltumata sisust, traditsiooni- 
listele kultuuris osalemise vormidele digitaalseid. Siiski on väga positiivne, et kõige 
kõrgema ühiskondliku enesehinnanguga rühmas, nn kõrgkihis, oli ülekaal neil vas- 
tajatel, kes ühendavad digitaalsed oskused tõsisema kultuurihuviga (nn uusaktiivne 
internetikeskne kultuuritarbimise klaster, vt joonis 6.6.15). Kokku kuulus kõrgkihist 
51% ja kesk-kõrgkihist 44% kõrge kultuuriaktiivsusega klastritesse. 

Siirdeühiskonna kultuurisituatsioonile on aga iseloomulik, et kõige madalamale 
ühiskonnaredeli astmele on end paigutanud ka need, kes küllalt aktiivselt osalevad 
traditsioonilistes kultuuriharrastustes, raamatute lugemisest ja televiisori vaatamisest 
käsitöö ja koorilauluni. Traditsioonilistes kultuurivormides aktiivselt või mõõdukalt 
osalejaid on madalaimas kihis tubli kolmandik, kusjuures see osa on venekeelsete 
vastajate seas eestlastega võrreldes suuremgi. Aktiivne kultuuritarbimine on nende 
puhul nähtavasti seotud tugevama kompensatoorse rolliga. 

Joonis 6.6.15. Ajakasutusklastrite osakaal sotsiaalsetes kihtides 2014 


% kihist 
И Edukas Rahulolematu [B virtuaal- В Ajastressis Ajastressivaba Kõrvale- 
rööptegutseja rööptegutseja rähkleja töörügaja harrastaja tõmbunu 
Kõrgkiht п 13 10 
Kõrg-keskkiht 47 20 9 
Keskkiht 14 | 26 | 18 
Madal-keskkiht 12 22 | 33 
Мада ће 6 19 | | 46 


о 25 50 75 100 


Ajakasutusklastrid ja kihistumine 


Mõnevõrra üllatav ja ootamatult (s.t ankeedi koostamise ajal mitte-eeldatult) selge 
ja tugev seos ilmnes 2014. aasta küsitluses vastajate ühiskondliku positsiooni tunne- 
tuse ja ajakasutuse tüübi vahel (vt joonis 6.6.15). Osutus, et kõrgem kihihinnang on 
lineaarselt seotud nn rööptegutsemise indeksiga, ehk teisisõnu need, kes tunnevad 
end asetsevat ühiskonnaredeli kõrgeimatel astmetel, on samal ajal hõivatud korraga 
mitme tegevusega, mille vahel nad oma aega ja tähelepanu energiliselt ja edukalt 
jagavad — tundmata kunagi igavust, kannatades pideva ajapuudusest tingitud stressi 
all ning samas seda olukorda ja toimetulekut mitme kohustuse ja ahvatlusega ava- 
meelselt nautides. Samas on madalkihile, kellest enamik ei tööta, iseloomulik aja 
ülejääk ja sellest tulenev igavus. 

Oluline tegur enese tajumiseks ühiskonnas keskmisest veidi madalamal on tunne, 
et aeg tormab nii kiiresti, et ei jõua enam muutustega kaasas käia. Siit tuleneb soov 
aega pidurdada, kiirustamisest loobuda, leida oma tegevustele sobiv tempo. Sellega 
saab hakkama umbes viiendik vastajaid, kusjuures kõige enam on neid teadlikke 
aeglustajaid keskkihis. 

Kokkuvõtlikult võib tõdeda, et kihistumise selge seos ajakasutuse klastritega näi- 
tab ajakasutuspädevuse ning sellega seotud digipädevuse muutumist väga oluliseks 
ressursiks muutustega toimetuleku vahendina ja eduka eneseteostuse kapitalina. 

6.6.6. SUBJEKTIIVNE KIHIHINNANG KUI HABITUS Е REPRESENTATSIOON 


Erinevalt laialt levinud käsitlusest, mis näeb subjektiivsetes kihtikuuluvushinnan- 
gutes eeskätt ühiskonna objektiivse sotsiaalse hierarhia vastupeegeldust (vt nt Linde- 
mann, 2011), lubab MeeMa küsimustiku põhjal tehtud seoste analüüs subjektiivse 
kihihinnangu seotusest erinevate käitumispraktikatega ja elustiilidega tõlgendada 
inimeste hinnangut oma asendile ühiskonnaredelil kui nende üldisemat disposit- 
siooni toimida teatud viisil, olenevalt enda kasutuses olevatest ressurssidest (eri- 
nevatest kapitalidest) ja konkreetse valdkonna ehk välja reeglitest ja normidest. 
Subjekti sotsiaalse positsiooni eneserefleksioon väljendab tema olukorra ja võima- 
luste seoseid temale omaste praktikatega ning on seega oma olemuselt lähedane 
Bourdieu habituse mõistele (Bourdieu, 2003: 24-25). Bourdieu ja tema ideid aren- 
danud uurijate arvates on habitus sotsiaalse päritoluga käitumismudel, mille kuju- 
nemisel peetakse otsustavaks varajase sotsialiseerimise ja eriti hariduse rolli. Bour- 
dieu ise nägi teatud ühiskonnagruppe teistest eristava habituse kujunemises olulist 
ühiskonnastruktuuride, väljaomaste reeglite ja positsioneeringute taasloomise, kul- 
tuurilise reproduktsiooni mehhanismi, sotsiaalse kohanemise grammatikat (Bour- 
dieu ja Passeron, 1990: 233-235). Siirdeühiskonnas, kus lühikese aja jooksul toimub 
seniste reeglite murranguline muutumine ja ühiskonnaliikmete ümberkohanemine, 
resotsialiseerimine, võib oletada ka siirdespetsiifiliste habitus'te kujunemist sot- 
siaalse ümberõppimise käigus, mille põhisisuks on genereerida muutustega toime- 
tuleku strateegiaid. Sellise vaatenurga alt lähenedes väljendab end keskmisest kõrge- 
male seadmine dispositsiooni, milles väljendub ambitsioonikus ja eduootus; enese 
seadmine keskmisele positsioonile viitab turvalisele kohanemisele keskkonnaga, 
keskmisest madalamale positsioonile asetumine aga annab märku ebaõnnestumise 
kartusest, üle jõu käivatele normidele ja reeglitele alla vandumisest või nende eirami- 
sest. Seejuures on bourdieu'liku eristumise (distinction) märgiks just enese seadmine 
keskmisest („tavalisest“) alla- või ülespoole. Ainult sellest eristamisest eristumine 
annab ka silmapaistmatule ,,keskmisele“ positsioonile tähenduse, aitab aru saada, 
mis on „tavaline“ (vrd kihte eristavaid tunnuseid nende väärtuste keskmisest eri- 
nevuste alusel joonisel 6.6.16). 

Nagu jooniselt näeme, on kõrgkihile iseloomulik optimistlik eluhoiak ja nii 
huvide kui ka tegevuste keskmisest suurem intensiivsus, sh eriti kõrgendatud hin- 
nang oma tarbimisteadlikkusele, ettevõtlikkusele, jõukusele, arvutikasutusele ja 
tööga hõivatusele. Keskmisest tunduvalt madalam on aga orienteeritus sotsiaalsetele 
väärtustele ning nostalgiline suhtumine nõukogudeaegsesse ellu. Ka kõrg-keskkihti 
iseloomustab optimistlik eluhoiak, suurem intensiivsus ja haaratus mitmesugustesse 

Tabel 6.6.4. Sotsiaalsete kihtide jagunemine aktiivsusklastritesse 2014 
% kihist. Paksus kirjas ja koloreeritud taustal suured erinevused koguvalimist 


Madal- Madal- Kesk- Kõrg- Kõrg- Kogu- 
kiht keskkiht kiht keskkiht kiht valim 


Kultuuriklastrid 


A. Multiaktiivne traditsiooniline 6 15 19 23 22 17 
B. Uusaktiivne internetikeskne 5 9 14 21 29 16 
C. Mõõdukas traditsiooniline 28 25 22 17 10 21 
D. Kultuurihuvita internetikeskne 18 23 26 27 30 25 
E. Passiivne 43 29 18 1 9 21 


Poliitilise agentsuse klastrid 


A. Positiivne aktivist 6 1 17 25 25 17 
B. Kriitiline aktivist 12 20 28 24 25 22 
C. Optimistlik kõrvaltvaataja 8 16 17 24 28 19 
D. Pessimistlik kõrvaltvaataja 19 15 14 8 9 13 
E. Võõrdunud nostalgiline 55 38 23 20 13 29 
Ajakasutusklastrid 
A. Edukas rööptegutseja 5 т 14 24 36 18 
В. Rahulolematu rööptegutseja 6 12 14 16 1 12 
C. Ajastressis töörügaja 13 1 13 16 14 13 
D. Konsumeristlik virtuaalrähkleja 1 10 14 15 17 14 
E. Ajastressivaba harrastaja 19 22 26 20 13 21 
F. Kõrvaletõmbunu 46 33 18 9 10 23 


tegevustesse, seejuures on tal kõrgkihist veidi kõrgemgi poliitiline aktiivsus ja har- 
rastuslikkus, samas aga kõrgkihist madalam ettevõtlikkus, konsumerism ja interneti- 
aktiivsus. Eriti silmatorkav on aga teatav alalhoidlikkus, mida väljendab kõrgkihi 

entusiastlikust hoiakust erinev, vaid elanikkonna keskmisel tasemel olev avatus muu- 
tustele. Sarnaselt kõrgkihiga on ka kõrg-keskkihil keskmisest nõrgem sotsiaalne 

orientatsioon ning väiksem nõukogude aja nostalgia. Inimesed, kes asetasid end 

ühiskonnaredelil keskele ehk teisisõnu pidasid end n-ö keskmiste tavakodanike 

hulka kuuluvaks, on tõepoolest ka muudes aspektides sarnased vastajate keskmisega, 
olles siiski sellest veidi optimistlikumad, usalduslikumad, ettevõtlikumad ja liikuva- 
mad. Keskmisest vaid veidi madalam on nende puhul tarbijalikkus ja arvutikasutuse 

aktiivsus, samuti sotsiaalne orientatsioon ja nõukogude nostalgia. 

Võime öelda, et keskkihi elulaad ja hoiakud on mingis mõttes kõrgemate kihtide 

nõrk kaja, nad on muutustega ettevaatlikult kaasa läinud, olles üldjoontes positiivse, 
ehkki alalhoidlikuma ja poliitilistes hinnangutes kriitilisema suhtumisega. Sellest 

Joonis 6.6.16. Indeksite erinevused koguvalimi keskmisest kihtides 2014 
Indeksid viiepallisel skaalal 


M Kõrgkiht 
IM Kõrg-keskkiht 
merism 0,8 Е i 
Konsu = кезка 
0,38 
-0,08 Madal-keskkiht 
-0,39 IN мада ће 
______Е: 
Rahaline jõukus 0,81 Kogemus ja 0,43 
0,48 kontaktid 0,36 
0,15 Põhjamaades 0,01 
-0,41 -0,15 
N -*: ____Е- 
Ettevõtlikkus 0,46 Võõrkeelte 0,42 
0,31 kasutamise ulatus 0,39 
0,04 -0,03 
-0,23 -0,34 
©: E s 
Optimistlik 0,60 Kultuuritarbimise 0,41 
eluhoiak 0,54 mitmekülgsus 0,23 
0,03 | 0,05 |. 
-0,41 -0,18 
0 Ri 050 
Arvutikasutuse 0,56 Ajakulu tööle ja 0,38 
aktiivsus ja 0,39 enesetäiendusele 0,28 
mitmekülgsus |-0,07 0,00 
-0,18 -0,23 
ЕЕЕ Ер 
Erinevate 0,49 Üldine 0,33 
sotsiaalmeedia 0,29 usalduslikkus 0,19 
kanalite kasutamine T -0,04 013) 
-0,21 -0,11 
мн = L 
Kodu varustatus 0,47 Ajakulu 0,25 
kommunikatsiooni- 0,25 huvialadele, 0,27 
vahenditega 0,14 hobidele 0,08 
-0,21 -0,21 
E o ЕУ 
Eesti-sisene liikuvus 0,47 Üldine 0,05 
0,31 poliitikahuvi ja 0,14 
0,08 | aktiivsus 0,11 
-0,29 -0,04 
ЕЕЕ LK 
Orientatsioon tööle 0,46 Positiivne -0,35 
ja enesetäiendusele 0,31 hinnang -0,22 
0,04 nõukogude ajale -0,10 
-0,23 0,27 
0 Ў олс ____ 
Avatus muutustele 0,45 Sotsiaalne -0,37 
0,01 orientatsioon -0,20 
-0,03 -0,08 
-0,13 0,23 
E = озо JI 
ia | -0,5 о +0,5 -0,5 о +0,5 

sootuks erinev on nende inimeste hoiak, kes on end asetanud ühiskonnaredelil 
keskmisest allapoole. 

Jooniselt on näha ka et madal-keskkihi ja madalkihi hoiakute ja tegevusaktiivsuse 
profiil toimib negatiivse peegelpildina keskmisest kõrgema sotsiaalse enesehinnan- 
guga vastajate omale. Eriti terav on vastandumine konsumerismi, jõukuse, ette- 
võtlikkuse ja optimismi skaaladel, teisalt on keskmisest madalamale kihihinnangule 
omane keskmisest tugevam sotsiaalne orientatsioon ning nostalgiline suhtumine 
nõukogude aega. Seega võime seda osa vastajatest (ja elanikkonnast), kes asetab end 
subjektiivselt sotsiaalse kihistumise skaala madalaimasse otsa, iseloomustada kui 
üsna pessimistlikku, väheusaldavat, ressursivaest, passiivset, uuendustest heitunud, 
sotsiaalselt võõrdunud ja minevikunostalgilist nišši Eesti ühiskonnas. 

Üsna suuri erisusi on märgata ka nende vahel, kes on end asetanud keskmi- 
sest vaid ühe astme võrra madalamale, võrreldes selle rühmaga, kes tunneb end 
asuvat Eesti ühiskonna kõige madalamatel astmetel. Erinevus väljendub madal- 
keskkihi suuremas läheduses elanikkonna keskmisele, eriti usalduse ning poliitilise 
ja kultuurilise osaluse aktiivsuse poolest. Ehkki see rühm tunneb end tarbijalikus, 
materiaalsele jõukusele orienteeritud keskkonnas vähem kindlalt, ei ole ta erinevalt 
madalkihist minetanud kontakti ümbritsevaga ega lootust olukorda endale sobiva- 
maks muuta. 

Üldistades ülaltoodud pilti, võime tõdeda, et asetades end kujuteldaval ühiskonna- 
redelil keskele, sellest kõrgemale või madalamale, hindasid vastajad üldistavalt ja 
intuitiivselt eeskätt oma võimekust ja tulemuslikkust siirdeühiskonnas toimetulekul 
ja uue tehnoloogilise pöörde väljakutsetele vastamisel. 


6.6.7. SUBJEKTIIVSE KIHISTUMISE SOTSIAAL-DEMOGRAAFILINE TAUST 


Juba peatüki eelnevas osas on korduvalt viidatud subjektiivse kihistumise mitme- 
dimensioonilisusele, erinevat laadi tegurite koosmõjule kihihinnangu kujunemisel. 
On nimetatud vanuse, soo ja rahvuse rolli. Nüüd, kus on veidi täpsemalt välja joonis- 
tunud kihistumismustrit iseloomustavad jooned, püüame esitada süstemaatilisema 
pildi sotsiaaldemograafiliset taustast, millele üksikute kihtide iseloomulikud jooned 
projitseeruvad. Uurime selleks lähemalt kihtide sotsiaaldemograafilist koosseisu 
(vt tabel 6.6.5). 

Näeme, et rahvusel on tugevaim eristav tähendus nii keskmisest madalamale kui 
kõrgemale asetumisel, kusjuures üldtendents on eestlaste kasuks kaldu (vt joonis 
6.6.2). Et see tendents on süvenenud just pärast 2007. aastat, võib olla nii 2007. aasta 
aprillikriisi kui ka 2008. aasta majanduskriisi järelmõju, kuna mõlema kriisi puhul 

jäi venekeelne elanikkond n-ö hammasrataste vahele, mis süvendas nende seas nii 
protestiidentiteeti kui ka kollektiivset tõrjutuse ja võõrdumise tunnet. 

On oluline märgata, et sooline eristumine töötab samas suunas rahvusliku eristu- 
misega, ehkki mitte nii teravalt. Selgesti ilmneb naiste nõrgem positsioon vaid skaala 
otstes, kus madalkihis on keskmisest rohkem naisi ja kõrgeimas kihis suhteliselt 
rohkem mehi. 

Väga selgesuunaliselt tähendab kõrgem haridustase kõrgemat ja madalam 
haridustase madalamat tajutud sotsiaalset positsiooni. Regressioonianalüüs näitas 
selle tendentsi tugevnemist võrreldes 2002. aastaga. 

Meie andmed kinnitavad ka seda arusaama, et siirdeühiskond soosib noorust. 
42% Eesti ühiskonna kõrgeimast kihist moodustavad alla 30-aastased, seevastu 55% 
madalaimast kihist on üle 55 aasta vanad. Pensionäride kehv majanduslik olukord 
ja järsult langenud eakate inimeste sümboolne kapital, mis on väga erinev, võrreldes 
lääne heaoluriikidega, on siirdeajal kujunenud tõsiseks sotsiaalse rahulolematuse 
allikaks, mis on oluliselt mõjutanud ka Eesti poliitilist maastikku. 

Traditsiooniliselt on sotsiaalse kihistumise objektiivsete alustena käsitletud töö- 
ala ning sissetulekut. Siirdeühiskonnas on aga nende mõlema struktuurse eristaja 
mõju seesmiselt vastuoluline iga päev kättesaadava võrdluse tõttu põhjanaabrite 
meist mitu korda erinevate palkadega sama tööala puhul. Kui Soomes tähendab 
keskmine palk kuulumist soliidsesse keskklassi, siis Eestis paigutasid 2014. aastal 
keskmise sissetulekuga perede esindajatest ligi pooled end keskmisest madalamale 
(vt tabel 6.6.5. Küsitluse ajal vastas keskmisele pere sissetulekule vahemik 250-400 
eurot pereliikme kohta). Tööala ja kihiteadvuse seos on aga meilgi väga ühemõtte- 
line: haritlased, spetsialistid, juhid, omanikud määratlevad end kõrgkihti kuuluvaks, 
samas töölised moodustavad keskklassi tuuma. Keskmisest madalamatele kihtidele 
annavad aga näo need, kes tööturule ei kuulu: pensionärid, töötud, koduperenaised. 
Mittetöötava elanikkonna madalast staatusest aga on täiesti erinev õppurite väga 
kõrge sotsiaalne enesehinnang, nende esindatus on kõrgeimas kihis suuremgi kui 
juhtidel. See, et õppida on palju prestiižikam kui töötada, eriti kuna spetsialistide 
palgad paljudel erialadel jäävad ka Eesti keskmisest tasemest madalamale, tekitab 
Eesti ühiskonnas tõsiseid probleeme noorte sisenemisel tööturule ja põhjustab pal- 
judel ülikoolilõpetajatel soovi otsida paremaid eneseteostusvõimalusi välismaal. 

Elukoha vaates on madalama enesehinnangu taga sagedamini Tallinna või Narva 
ja Kohtla-Järve elukogemus, kõrgema enesehinnangu taustana aga tegutsemine Tar- 
tus ja teistes väiksemates linnades, aga ka maapiirkonnas. Selle tendentsi põhjusena 
võib lisaks rahvuslikule koosseisule oletada, et sotsiaalsed kontrastid mõjutavad 

Tabel 6.6.5. Rahvarühmade osakaal sotsiaalsetes kihtides 2014 
% kihist. Paksus kirjas ja koloreeritud taustal suured erinevused koguvalimist 


Madal- Madal- Kesk- Kõrg- Kõrg- Kogu- 
kiht keskkiht kiht keskkiht kiht valim 
Rahvus 
Eestlased 52 61 74 76 73 68 
Venekeelsed vastajad 48 39 26 24 27 32 
Sugu 
Mehed 41 47 46 49 52 47 
Naised 59 53 54 51 48 53 
Haridus 
Alla keskhariduse 27 20 16 12 14 17 
Keskharidus 58 55 59 49 43 53 
Kõrgharidus 16 26 25 39 43 29 
Vanus 
15-19 5 4 5 7 11 6 
20-29 8 3 18 24 31 19 
30-44 т 14 17 23 24 18 
45-54 20 18 19 18 13 18 
55-64 22 21 18 17 13 18 
65-74 33 30 22 12 8 21 
Todala 
Omanik, juht 1 6 9 14 15 9 
Haritlane, spetsialist 5 13 17 26 27 18 
Abispetsialist, teenindaja 10 10 11 8 14 11 
Tööline 18 19 28 20 17 21 
Õppur 5 5 7 1 16 9 
Pensionär, töötu 61 46 27 21 12 33 
Sissetulek pereliikme kohta 
Kuni 150 eurot 10 8 6 4 2 6 
151–250 eurot 20 13 10 7 5 11 
251-400 eurot 50 45 40 29 22 37 
401-600 eurot 14 27 26 27 29 25 
Üle 600 euro 4 5 15 31 38 18 
Elukoht 
Tallinn 41 34 28 27 25 31 
Tartu, Pärnu 7 7 11 13 22 12 
Tallinna, Tartu ja Pärnu ümbrus 3 8 10 11 9 9 
Narva, Kohtla-Järve, Jõhvi, 
Sillamäe 13 1 6 10 12 10 
Väikelinnad 25 22 28 20 21 23 
Maapiirkonnad т 17 16 20 1 15 

inimeste enesekuvandit rohkem suurlinnas, väiksemates kohtades aga pääsevad 
rohkem mõjule iga inimese individuaalsed omadused ja püüdlused 


6.6.8. KIHTIDE SOTSIAALSED PORTREED 


Allpool esitame enesehinnanguliste sotsiaalsete kihtide kokkuvõtlikud kirjeldused. 
Et saada ettekujutust nende erinevate sotsiaalse enesehinnanguga rühmade levikust, 
lisame diagrammid, mis piltlikult näitavad need kihtide osakaalu eestlaste ja teiste 
rahvuste seas (joonis 6.6.17) Nagu näeme, on eestikeelses elanikkonnas selges üle- 
kaalus need, kes enda meelest asuvad keskmisel või sellest kõrgemal ühiskondlikul 
astmel, samal ajal kui venekeelse elanikkonna seas paigutavad pooled end keskmisest 
madalamale positsioonile. 
Vaatleme neid kihte lähemalt. 


A. ENESEHINNANGULINE KORGKIHT. Sellesse kihti kuuluja on ennast paigutanud 
ühiskonnaredeli 8., 9. või 10. astmele. Aktiivne tegutseja. Omab ja kasutab keskmisest 
rohkem nii materiaalseid kui ka tehnoloogilisi võimalusi, on aktiivselt suunitletud 
töisele eneseteostusele ja enesetäiendamisele. Hästi kohanenud kõrge elutempoga, 
naudib tegutsemist tihenenenud ajas ja globaalselt avatud ruumis. Kõige uue suhtes 
positiivselt, sageli ka ebakriitiliselt häälestatud, on muutuste eestvedaja või nendega 
hoogne kaasamineja. Usaldab riiki ja hindab positiivselt Eesti arenguid, valdab uusi 
info- ja kommunikatsioonitehnoloogiaid ning eelistab saada nii teavet kui ka ela- 
musi nutiseadmete vahendusel, kuid kasutab aktiivselt ka kultuuriharrastustes ja 
üritustes osalemise traditsioonilisi võimalusi. Sotsiaalselt võimekas, tal on suur sõp- 
rade ring, osaleb seltskondlikes ja vabakondlikes ettevõtmistes. Huvitub tehnikast, 
ärist ja spordist, humanitaarsed ja sotsiaalsed huvid jäävad pigem tagaplaanile. Teeb 
edukat karjääri või alles valmistub selleks, õppides gümnaasiumis või kõrgkoolis. 
Hindab kõrgharidust, saab või tahab saada keskmisest kõrgemat sissetulekut. Valdab 
keeli, liigub palju ringi nii Eestis kui ka välismaal. Selle kihi iseloomulik esindaja 
on noor, Tallinnas ja ka Tartus, Pärnus või maakonnalinnades elav kõrgharidusega, 
keskmisest kõrgema sissetulekuga ettevõtja, spetsialist või õppur. Vaadetelt pigem 
parempoolne, erakondadest olnud enim Reformierakonna pooldaja. Venekeelse 
elanikkonna seas end kõrgeimale ühiskondliku redeli astmele paigutanud paista- 
vad aga silma vähese poliitikahuviga, olles samal ajal eriti tugeva konsumeristliku 
hoiakuga. Ka nende toetus Keskerakonnale on suhteliselt väiksem, selle asemel on 
aastate jooksul hakanud tugevnema sotsiaaldemokraatide pooldajaskond. 

B. ENESEHINNANGULINE KÕRG-KESK- Joonis 6.6.17. Eesti- ja venekeelse 
KIHT. Siia kuuluvad vastajad asetasid end elanikkonna enesehinnang 

vaid veidi kõrgemale keskmisest, 6ndale kihiskaalal 2014 

redeliastmele. Demograafiliselt koos- % eesti- ja venekeelsest elanikkonnast 

seisult on see rühm eelmisega võrreldes 8 Madalkiht 

veidi küpsemas vanuses, rohkem on Madal-keskkiht Keskkiht JM Kõrg-keskkiht 
keskealisi kui verinoori, rahvuselt ker- 8 körgkiht 

gelt kaldu eestlaste ja maaelanike poole, 
sooliselt jaotub vastavalt elanikkonna 


29 
keskmisele, staatuselt nagu kõrgkihiski ,, om 
tunduvalt rohkem kõrgharidusega ini- a 
mesi, majanduslikult paremini toime- ,, 
tulevaid omanikke, juhte ja spetsialiste. | | 
Kõrgkihiga sarnaselt on ühiskondlikus 


elus aktiivne kaasalööja, eriti kohalikul Eestlased Venekeelne 

M elanikkond 
tasemel. Muutustega rahul, suhtub väga 
positiivselt Eesti riiki. Kui aga võrrelda 
seda samuti väga aktiivse ja mitmekülgse eluviisiga rühma nendega, kes end julgelt 
kõige kõrgematele astmetele asetasid, paistab silma väiksem (ehkki üle keskmise) 
tarbijalikkus, samuti veidi väiksem kaasahaaratus digimaailma, püüd elada stressi- 
vabalt, tegeleda traditsioonilisemate harrastustega ja leida vähem stressirohkeid viise 
digimaailmas toimetamiseks kui pidev rööptegutsemine. Kogu rühma iseloomustab 
tasakaalukam, ehkki aktiivne ja optimistlik hoiak, suurem ettevaatlikkus ja kriitilisus 
nii tehnoloogiliste kui ühiskondlike muutuste suhtes. Poliitiliselt olid kõrg-keskkihi 
seas võrdselt esindatud nii sotsiaaldemokraatide kui Reformierakonna pooldajad, 
jättes kolmandaks IRLi. Kuna venekeelse elanikkonna osakaal on siin keskmisest 
väiksem, on ka toetus Keskerakonnale keskmisest nõrgem. 

C. ENESEHINNANGULINE KESKKIHT. Kõige arvukam, vanuselt ja hariduselt keskmi- 
sega sarnase jaotusega, veidi kaldu eestlaste ja väikelinnade elanike poole, keskmisest 
rohkem tavaliste tööinimeste hulka kuuluvate vastajate rühm, kelle hoiakud ja huvid 
on samuti vastajate keskmise lähedased. Kogukondlik, tasakaalukas, üldiselt posi- 
tiivse ellusuhtumisega, vajadusel ka kriitiline. Oma hoiakutelt väheambitsioonikas, 
alalhoidlik, uuenduste suhtes ettevaatlik. Poliitilised eelistused jagunevad rahvusest 
sõltuvalt eeskätt sotsiaaldemokraatide ja Keskerakonna vahel, kuid ei puudu ka 
IRLi ja Reformierakonna toetajad. Elulaadilt ja harrastustelt kodu- ja perekeskne, 
praktiline, mõõduka aktiivsusega kultuuritarbija. Madalama enesehinnanguga 

kihtide taustal paistab silma suurema osalusega vabakondlikes võrgustikes, samas 
on sotsiaalselt ja poliitiliselt kriitilisem ja ajakasutuses stressivabam kui kõrgematel 
ühiskondliku redeli astmetel asujad. 


D. ENESEHINNANGULINE MADAL-KESKKIHT. Ehkki kõikide indeksite alusel keskmi- 
sest väiksema aktiivsusega ja veidi negatiivsemate hoiakutega, on selle klastri profiil 
siiski sarnasem keskkihiga kui end ühiskonna kõige alumistele astmetele asetanute 
omaga. Klastri koosseisus on üle poole vanemad kui 55-aastased, keskmisest rohkem 
on siin ka venekeelseid vastajaid, samuti pensionäre ja madalapalgalisi töötajaid või 
töötuid. Samas on klastri hariduslik jaotus keskmisega küllaltki sarnane, kõrghari- 
dusega on siin üle veerandi ja viiendik on koguni spetsialisti või juhi ametis. Madal- 
keskkihis on võõrdunud ja tõrjutud inimesed esindatud peaaegu võrdselt aktiivselt ja 
kriitiliselt häälestatud inimestega, kes võtavad jõudumööda osa kogukonna elust nii 
valijate kui ka kodanikuaktivistidena ja on huvitatud oma ümbruses toimuvast. Selle 
kihi eluviis on tagasihoidlik, kodukeskne, uute oludega raskesti kohanev. Eelistab 
poliitiliselt Keskerakonda või sotsiaaldemokraate, kuid on valijana suhteliselt pas- 
siivne. Oma hoiakutes on kiht keskmisega võrreldes pigem pessimistlik ja kriitiline, 
ühiskonnaelust ja kultuurist võtab osa peamiselt traditsiooniliste meediakanalite ja 
lähikogukonna kaudu. Seda seltskonda võib üldiselt iseloomustada kui muutustest 
häiritud või pettunud, kuid siiski väärikat toimetuleku taset säilitada püüdvat osa 
elanikkonnast. Tüüpiline selle rühma esindaja on hiljuti pensionile jäänud, väikese 
sissetulekuga hakkama saada püüdev endine oskustööline, teenindaja või valgekrae. 


E. ENESEHINNAGULINE MADALKIHT. Need on inimesed, kes tunnevad end asuvat 
ühiskonnaredeli kõige madalamatel astmetel. Selle kihi üldiseloomustuseks on linlik 
elulaad, vaesus, võõrdumus ja tõrjutus, sageli ka halb tervis. Oma koosseisult on ta 
keskmisest oluliselt vanem, pool selle koosseisust on venekeelne, samuti on selles 
madalkihis keskmisest rohkem naisi. Need on inimesed, kes ei tule toime kiiresti 
muutuvas keskkonnas ja on tõrjutud ühiskonna ääremaale. Nad on umbusklikud 
Eesti riigi vastu ja pessimistlikud oma tuleviku suhtes ning ei ole eriti huvitatud 
ühiskondlikust elust. Enamik neist tuleb vaevaliselt ots otsaga kokku. 61% on neist 
pensionärid või töötud. Poliitilistes valikutes eelistab see kiht kindlalt Keskerakonda. 
Seega võib öelda, et kõige tüüpilisem madalkihi esindaja on Tallinnas elav vene keelt 
kõnelev keskmisest madalama haridusega naispensionär. Kuid oluline on teadvus- 
tada, et selles kõige pessimistlikumas ja end Eesti ühiskonnas tõrjutuna tundvas 
elanikkonna rühma hulgas on pooled eestlased ning 44% sellest kihist moodustavad 
mõlemast rahvusest alla 45-aastased inimesed. 

6.6.9. KOKKUVÕTE 


Eesti ühiskonnas on siirdeperioodil välja kujunenud tarbimisühiskonna väärtusi, 
tehnoloogilisi võimalusi ning individualistlikku enesekehtestamist soosiv subjek- 
tiivse kihistumise mudel, millele on viimastel aasatel hakanud lisanduma post- 
materialistlikke haritust, vabakondlikku aktiivsust ja usalduslikkust rõhutavaid 
enesepositsioneerimise kriteeriume. See mudel on püsinud suhteliselt muutumatuna 
viimase kahe kümnendi jooksul, kujundades liberaalse demokraatia ja parempoolse 
maailmavaate hegemoonia. Sellele mudelile on üheselt olnud orienteeritud ka Eesti 
riigivalitsemine, mis on olnud sihitud eeskätt muutustest huvitatud, kiire arengu- 
tempoga raskusteta kaasaminevate kihtide toetusele ning jätnud otsutusprotsessides 
tagaplaanile muutuste keerises end kaotajatena tundvad, nende suhtes kriitilisemalt 
häälestatud kesk- ja alamkihid. 

Eesti elanikkond on nende ühesuunaliselt juhitud muutuste protsessis polarisee- 
runud sotsiaalselt, poliitiliselt ja etniliselt. Juba aastaid laiutab sügav veelahe eestlaste 
ja venekeelse elanikonna sotsiaalses enesetundes ning suhtumises Eesti riiki. Samas 
on ka edukate ja kiirete ning vähem edukate ja aeglasemalt muutustega kohanevate 
eestlaste vahel süvenenud samalaadne veelahe heaolus, ajakasutuses, liikuvuses. Selle 
tulemuseks on vähene solidaarsus, struktuurne sotsiaalne mahajäämus, uuenduste 
pidurdumine. 

Selle veelahkme ületamiseks on vajalik Eesti riigi sihipärane poliitika, et peatada 
etniline, sotsiaalne ja ruumiline getostumine ja üle saada heitunute pessimismist. 
Kindlasti saab mõndagi ära teha hädasolevate kogukondade efektiivsem järele- 
aitamine, nii materiaalne kui ka tehniline ja kultuuriline toetamine mahajäämusest 
ülesaamiseks, sh Tallinna teatud piirkondade, Ida-Viru ja Kagu-Eesti ruumilise iso- 
latsiooni vähendamine. 

Kuid veelgi olulisem kui nõrgemaid toetav administratiivne tegevus on pikaajalise 
kultuurilise ja psühholoogilise mõjuga muutus ühiskondlikes hoiakutes, mis aitaks 
Eestil vaimselt vabaneda materiaalse edu ja konkurentsikeskse siirdekultuuri kam- 
mitsaist ja hierarhilisest võimuparadigmast ning luua ühiskondlik keskkond, mis 
soosib omanäolisust, arvestab erinevate elurütmide ja eneseteostusviisidega inimeste 
vajadusi ning suudab positiivselt ära kasutada väikese ühiskonna kvalitatiivseid 
eeliseid. Eesti kogukond on väga väike ja hõlmatav, samas meie kodanikuühiskond 
on juba piisavalt tugev ning kodanikud ise küllalt hästi kohanenud infoühiskonna 
võimalustega, et viia ühiskonna juhtimisprotsess ja ideoloogiline mõtestamine koos- 
kõlla võrguühiskonna horisontaalse toimimise põhimõtetega. Viimased eeldavad 
iga tasandi poliitikamaastikul mitte vastastikku konkureerivaid ja üksteise panust 

välistavaid, vaid toetavaid ja sünergiat loovaid subjekte. Selle asemel et süvendada 
vertikaalset kihistumist, kus pool elanikkonda tunneb end ühiskondlikus võidu- 
jooksus allajääjatena, oleks Eestile sobivam horisontaalseid sidemeid tugevdav, ka 
väikeste eripäraste ühiskonnarühmade panust positiivselt arvestav ühiskonnamudel, 
mis parimal viisil kasutaks ära meie kaks tugevat külge, mis praegu on üksteisele 
ka sotsiaalselt vastandunud: ühelt poolt lennukate edasitormajate innovatiivsuse ja 
teiselt poolt kohalike kultuurihoidjate kogukonnatunde. 

Tabel 6.6.6. Sotsiaalsete kihtide osakaal rahvarühmades 2002 ja 2014 


% rahvarühmast. Paksus kirjas ja koloreeritud taustal suured erinevused rühmade vahel (sinine – 
keskmisest suurem, punane – keskmisest väiksem) 


Madalkiht | Madal-keskkiht Keskkiht Kõrg-keskkiht Kõrgkiht 
2002 | 2014 | 2002 | 2014 | 2002 | 2014 | 2002 | 2014 | 2002 | 2014 

Koguvalim 1 17 20 18 32 26 22 21 14 17 
Sugu 

Mehed 1 15 19 18 31 25 24 21 15 19 

Naised 1 19 21 18 34 26 21 20 13 16 
Rahvus 

Eestlased 10 13 20 16 31 28 23 23 15 19 

Venekeelsed vastajad 12 26 21 23 6 21 20 16 1 14 
Vanus 

15—19 3 14 10 11 27 21 32 21 28 32 

20-29 6 7 19 13 32 25 26 26 18 29 

30-44 8 10 21 14 35 25 22 27 13 24 

45-54 12 19 23 19 31 28 21 21 12 13 

55-64 17 20 22 22 33 26 17 19 1 13 

65-74 23 26 22 27 34 27 17 12 4 7 
Haridus 

Alla keskhariduse 16 27 19 20 34 24 20 15 1 14 

Keskharidus 1 19 23 19 33 29 22 19 1 14 

Kõrgharidus 6 9 13 16 32 22 27 27 22 25 
Sissetulek pereliikme kohta (2002 kroonides > 2014 eurodes) 

Kuni 1500 > kuni 150 17 32 27 24 33 25 16 14 7 5 

1501-2500 > 151-250 13 32 21 23 34 23 22 14 10 8 

2501–4000 > 251–400 6 23 16 22 38 28 26 16 14 10 

4001-6000 > 401–600 3 10 1 20 27 27 30 23 29 20 

Üle 6000 > üle 600 3 4 5 5 19 21 31 34 42 35 

Tabel 6.6.7. Kihtikuuluvushinnangu korrelatsioonid eri indeksitega 
rahvuse ja soo vaates 2014 
Pearsoni korrelatsioonikordajad; p<o,oo1. Paksus kirjas suured erinevused rühmade vahel 


Kogu- Venekeelne 
valim | Eestlased elanikkond! Mehed Naised 
Rahaline jõukus 0,513 0,512 0,471 0,473 0,543 
Oma eluga rahulolu 0,452 0,438 0,422 0,439 0,464 
Optimistlik eluhoiak 0,446 0,416 0,440 0,421 0,470 
Ettevõtlikkus 0,350 0,325 0,347 0,393 0,298 
Kodu varustatus kommunikatsioonivahenditega | 0,345 0,289 0,397 0,330 0,358 
Arvutikasutuse aktiivsus ja mitmekülgsus 0,330 0,315 0,379 0,348 0,318 
Tööala -0,329 -0,304 -0,340 -0,363 -0,314 
Konsumerism 0,318 0,322 0,342 0,346 0,301 
Keelteoskus 0,304 0,249 0,300 0,315 0,294 
Isiklik läänemaade kogemus 0,302 0,278 0,269 0,330 0,275 
Muutused rõõmustavad 0,298 0,258 0,296 0,311 0,289 
Eesti-sisene liikuvus 0,291 0,222 0,317 0,298 0,283 
Orienteeritus tööle ja enesetäiendusele 0,280 0,239 0,309 0,296 0,269 
Vanus -0,278 -0,248 -0,310 -0,290 -0,227 
Eneseväljenduslik ja suhtlemiskeskne interneti- 
kasutus 0,265 0,237 0,269 0,246 0,282 
Tunne, et on ajast maha jäänud -0,260 -0,241 -0,364 -0,257 -0,291 
Kultuuritarbimise mitmekülgsus 0,247 0,213 0,257 0,252 0,270 
Tarbimislik ükskõiksus, vajaduste vähesus -0,244 -0,206 -0,268 -0,256 -0,237 
Positiivne hinnang nõukogude aja suhtes -0,240 -0,186 -0,214 -0,177 -0,291 
Üldine usalduslikkus 0,233 0,202 0,197 0,262 0,209 
Soov osaleda koolitustel, täiendõppes 0,225 0,184 0,269 0,220 0,237 
Kinnisvara omamine 0,223 0,238 0,192 0,248 0,195 
Rööprähklemine 0,219 0,175 0,248 0,220 0,229 
Ajakulu tööle ja enesetäiendusele 0,206 0,171 0,249 0,194 0,214 
Positiivsed tunded Eesti riigi suhtes 0,205 0,162 0,158 0,144 0,258 
Sotsiaalne orientatsioon -0,200 -0,184 -0,175 -0,173 -0,217 
Haridus 0,192 0,238 0,115 0,199 0,203 
Liberaalne orientatsioon 0,180 0,155 0,169 0,166 0,182 
Ületöötamise määr (tööhooliklus) 0,174 0,128 0,258 0,187 0,153 
Kodanikuaktsioonides osalemine 0,171 0,150 0,112 0,169 0,190 
Perekonnaseis -0,147 -0,151 -0,139 -0,112 -0,158 
Häiritus muutustest -0,133 -0,120 -0,206 -0,136 -0,120 
Elukoht 0,110 -0,143 0,251 -0,051 0,067 

EESTI ÜHISKONDA KUJUNDAVAD PROTSESSID JA 
TULEVIKUARENGUD 


Marju Lauristin, Veronika Kalmus, Margit Keller, Maie Kiisel, 
Anu Masso, Signe Opermann, Peeter Vihalemm, Triin Vihalemm 


Oleme selles raamatus vaadelnud Eesti ühiskonna arengut viimasel kahel aasta- 
kümnel sellisena, nagu seda peegeldavad meie uurimisprojekti „Mina. Maailm. 
Meedia“ (lühinimega MeeMa) raames aastatel 2002—2014 kogutud ja analüüsitud 
andmed. Meie esimese küsitluse ajaks, mis toimus 2002. aasta sügisel, oli Eesti ühis- 
kond juba hakanud stabiliseeruma, toibudes iseseisvuse taastamise järgsete kiirete 
poliitiliste, majanduslike ja sotsiaalsete muutuste vapustusest. Eesti oli välja jõudmas 
postkommunistlikust siirdeühiskonnast ja sisenemas üleilmsesse geopoliitilistest 
muutustest ja infotehnoloogilistest arengutest kannustatud transformatsiooni- 
lainesse. Nüüd liigume koos muu maailmaga uue ühiskonnatüübi poole, mida sageli 
nimetatakse infoühiskonnaks või võrgustunud ühiskonnaks. 

Koos ühiskonna arenguga muutusid ka meie uurimistöö sihiseaded. MeeMa 
uuring algas kui postkommunistliku siirde- ja järelsiirdeaja uuring, kuid viima- 
sel viiel aastal üha selgemini ilmnenud globaalne tehnoloogiline, kultuuriline ja 
majanduspoliitiline transformatsioon on püstitanud meie ette küsimusi ja avanud 
tõlgendusvõimalusi ka üldisemate muutuste kohta inimeste maailma- ja enese- 
tunnetuse, nn elaviku ehk eluilma (ingl life-world) põhidimensioonides, sotsiaalse 
aja ja ruumi ning sotsiaalse tunnetuse iseloomus. Koos sellega on teisenenud ka 
meie analüüsi teoreetiline taust, mis esialgu lähtus pigem siirdeühiskonna käsitlus- 
test, üldsotsioloogilistest ühiskonna struktuuride mudelitest ning meedia ja kom- 
munikatsiooni teooriatest, kuid on viimastel aastatel järjest enam keskendunud 

hilismodernse ühiskonna jaoks iseloomulikele protsessidele ning sotsiaalse aja ja 
ruumi teoreetilistele käsitlustele (vt peatükid 2.3, 4.1, 4.3, 5.1, 5.3, 6.6). 

Meie uurimisprojekti alguseks oli juba selgunud nende siirdeteoreetiliste teoo- 
riate piiratus, mis käsitlesid postkommunistlike ühiskondade arenguid ühesuunalise 
liikumisena lääneliku modernsuse normatiivse mudeli poole. Uuringut kavandades 
lähtusime Karl Polanyi (1944/1957) ideest, mille kohaselt igasugune suur sotsiaalne 
transformatsioon, mille käigus inimesed rebitakse lahti senisest eluviisist, tekitab 
ühiskonnas paratamatult kahesuunalise liikumise või toimejõu (double movement), 
millest üks on suunatud muutuste toetamisele, veelgi suuremale kiirenemisele, ja 
teine selle vastu. Osal inimestest kujuneb muutuste suhtes positiivne agentsus, mis 
on suunatud muutuste kiirenemisele või saavutatu hoidmisele. Teine, vastupidise 
suunitlusega agentsus on aga kujunenud nende inimeste reaktsioonist, kelle jaoks 
muutused on valulised ja toonud kaasa liiga suuri pingeid või kaotusi ning kes püüa- 
vad muutuste protsessi pidurdada, ümber suunata, säilitada muutuste põhivoolule 
vastuseisvaid struktuure või kooslusi. 

Erinevalt ühesuunalise siirde teooriatest ei ole Polanyi kontseptsiooni kohaselt 
riigil võimalik neid vastandlikke protsesse poliitilisele tahtele allutada, ühiskonda 
ülalt alla „disainida“. Riigil on kaks võimalust. Ta võib püüda protsesse tunneta- 
des ühiskonda tasakaalustada, võttes arvesse kahesuunaliste toimejõudude vahelist 
pinget, seda leevendada ja tasandada, võimaldades nendel inimestel, kes on siirde- 
muutustes haavata saanud, oma positsiooni parandada. Seda võime ühiskonna 
arengu seisukohalt vaadelda kui positiivset ümberrivistumist, restruktureerumist. 
Võib aga juhtuda ka vastupidine olukord, kus riik taandub ühiskonnas toimuva 
mõjutamisest ega kasuta võimalusi vastandlikke protsesse tasakaalustada, võimenda- 
des sellega polariseerumist ja pingeid, mis võivad pärssida kogu ühiskonna aren- 
gut. Võrreldes viimasel ajal postkommunistlikes ühiskondades toimunud protsesse, 
võime näha, et esialgsest küllaltki sarnasest stardipositsioonist alguse saanud ühis- 
kondlikud arengud on omandanud erineva, koguni vastandliku iseloomu. Eestit on 
rahvusvahelises võrdluses ikka esile tõstetud positiivse siirde näitena. Samas teame, 
kui vastuolulised ja kriitilised on olnud reageeringud neile välistele hinnangutele 
Eestis endas. 

Siit lähtuvadki küsimused, millele meie uuring aitab vastata. Mis on toimunud 
Eesti ühiskonnas? Millised on tänaseks 1990ndatel aastatel alanud uute ühiskondlike 
struktuuride kujunemise tulemused? Kas ühiskonnas on valdav edukas kohanemine 
muutustega ning mahajäänute kaasamine ja sidustamine või on tegemist seiskunud 
ühiskonnaga, mille arengut takistab negatiivse status guo kujunemine erisuunaliste 
toimejõudude vahel? Kuivõrd tuntav on Eesti oludes kiirenevale sotsiaalsele ajale 

(Hartmut Rosa järgi) iseloomulik desünkroniseerumine, ühise ajamõõdu kadumine 
ja millised mehhanismid soodustavad sünkroniseerimist, tagavad ühiskonna tervik- 
liku, ühises ajaraamis toimimise? Kuhu suundub Eesti ühiskond pärast kõiki neid 
muutusi ning millised sotsiaalsed toimejõud ehk agentsused (Anthony Giddensi ja 
Margaret Archeri teooriate mõttes) neid tulevikusuundumusi mõjutavad? 


7.1. MIS ON EESTI ÜHISKONNAS VIIMASEL AASTAKÜMNEL TOIMUNUD? 


Ühiskonnarühmade süvenev eristumine 


Uuringu ühe põhijäreldusena võime suurel üldistustasandil tõdeda, et ühiskonna- 
rühmade eristumine on süvenenud ning Polanyi kirjeldatud vastassuunaliste agent- 
suste toime Eesti ühiskonna arengule on selgesti välja joonistunud. Meie uurimuse 
andmed võimaldasid kirjeldada vaimsete struktuuride, väärtuste ja identiteetide 
koondumist suhteliselt püsivaks mustriks. See muster eristab, kohati lausa vastandab 
neid kandvate sotsiaalsete rühmade – eelkõige eestlaste vs. venekeelse elanikkonna, 
noorte vs. vanade, aga ka meeste vs. naiste – eluilmasid (vt peatükid 2.1, 4.3, 6.3, 6.5). 
Need vaimsed ja tegevuslikud struktuurid on seotud eri rahvarühmade kardinaal- 
selt erineva elukogemusega, erineva asetumisega ühiskonnas, erineva võimekusega 
ennast teostada või ka lihtsalt muutunud keskkonnas eluga toime tulla. See tähendab 
ka, et nad vajavad erinevaid võimekusi ja vahendeid muutustega toimetulekuks ning 
ootavad ka riigilt erinevaid poliitikaid (vt peatükid 2.3, 4.3, 5.3, 6.3). 

Eesti ühiskonna sisemises eristumises toome esile kuus dimensiooni: sotsiaalne 
kihistumine, põlvkondlik dünaamika, etniline eraldumine, ajaline asünkroonsus, 
erinev meediatarbimine ja erinev sotsiaalse sidustumise viis. 


Sotsiaalne kihistumine 


Oluline muutus on toimumas ühiskonna jaotumises, selle vertikaalses ja horison- 
taalses mõõtmes. Vertikaalse mõõtme võrdkujuks on ühiskondlik kihistumine, 
kus kõrgematel positsioonidel on kasutada rohkem ressursse ja mõjuvõimalusi (vt 
ptk 1.1). See on iseloomulik hierarhiliselt organiseeritud ühiskondadele. Horison- 
taalne mõõde on elulaadiline või elukaareline, mille puhul ei ole kõrgemaid ja mada- 
lamaid positsioone. Liikumine modernsusest hilismodernsusse peaks teoreetiliste 
ootuste kohaselt (Beck ja Beck-Gernsheim, 2002; Giddens, 1991) tähendama verti- 
kaalse mõõtme tähtsuse vähenemist, ühiskonna hierarhilise ülesehituse asendumist 
vähem hierarhilisega, kihtide eristumist horisontaalses, mitte vertikaalses mõõtmes. 

Selleks ajaks, kui Eestis postkommunistlik siire algas, oli Euroopa jõudnud juba 
hilismodernsesse või postmodernsesse järku, kus horisontaalne mitmekesistumine 
oli muutunud väga tugevaks. Postkommunistlikus ühiskonnas tähendasid muutused 
aga eeskätt vertikaalset restruktureerimist, sotsiaalse hierarhia ümberkujunemist. 
Ühiskondlik areng keerles ümber sotsiaalse edu mõiste, milles oli tugev vertikaalne 
dimensioon, ülesrühkimine või allajäämine. 

Meie uurimistulemused annavad tunnistust, et praeguseks on Eesti ühiskon- 
nas vertikaalne ümberrivistumine põhiosas toimunud ja kihid stabiliseerunud 
(vt ptk 6.6.). Ehkki kihistumise põhiteguriks on eeskätt materiaalsete võimaluste 
ebavõrdne jaotus, kaasneb sellega tegelikult mitmesuguste suhete keerukas põiming. 
Nii võib teatud kultuurides ja ajastutel materiaalne edukus olla pigem negatiivse 
tähendusvarjundiga, võrreldes nt haritusega või voorusliku eluga, ka võib poliiti- 
line mõjuvõim olla mõnes ühiskonnas rikkusega otseselt seotud, teises aga sellest 
sõltumatu(m). Seepärast pakub lisaks n-ö objektiivsele kihistumisele, mis väljendub 
rahaliste sissetulekute ja ametipositsioonide hierarhiana, sotsioloogiliselt huvi ka 
subjektiivne kihistumine, mille aluseks on inimeste eneste hinnang oma kohale 
ühiskonnas. 

Subjektiivne kihtikuuluvuse hinnang osutus meie uuringute põhjal väga mahu- 
kaks indiviidide ja ühiskondlike suhete vahekorda iseloomustavaks näitajaks, mil- 
les peegeldusid nii nende ambitsioonide ja ressursside vahekord, ühiskondlike ja 
tehnoloogiliste muutustega kaasaminek või neile vastandumine kui ka arusaamad 
ühiskonnas ja oma sotsiaalses ümbruses olulistest väärtuskriteeriumidest. 

Andmete analüüs näitas, et vastajate ühiskondliku asetuse subjektiivset hinnangut 
võib selle paljusid eri aspekte kokkuvõtva iseloomu tõttu võrrelda Bourdieu kirjelda- 
tud isiksuse üldise eluhoiaku/käitumismustri tüübiga, nn habitusega. MeeMa raames 
tehtud analüüs subjektiivse kihihinnangu seotusest hoiakute ja elustiilidega lubab 
tõlgendada inimeste hinnangut oma asendile ühiskonnaredelil kui nende üldisemat 
kalduvust või valmidust (dispositsiooni) toimida ja arvata ühiskonna asjadest teatud 
viisil. Siirdeühiskonnas, kus lühikese aja jooksul toimus seniste reeglite murrangu- 
line muutumine ja ühiskonnaliikmete ümberkohanemine (resotsialiseerumine), 
peegeldab enese positsioneerimine ühiskonnas ka muutustega toimetulekut. Viie 
küsitluslaine võrdlevast analüüsist ilmnes inimeste kohanemine tarbijalikke väärtusi, 
konkurentsi ja infotehnoloogilist arengut väärtustava mõtteviisiga. End ühiskonna 
keskmisest, n-ö tavakodanikust kõrgemale seadnud inimesi iseloomustas ambit- 
sioonikus, optimistlik eluhoiak, edule suunatus ja teadlikkus oma võimekusest muu- 
tustega toime tulla. Sellistest hoiakutest lähtub ka positiivne hinnang ühiskonnas 
toimuvale ning tahe muutusi veelgi edasi viia. Samas on huvitav märgata, kuidas 

eristub see kõige optimistlikum, muutuste suhtes eriti entusiastlik kõrgkiht samuti 
end keskmisest kõrgemal tundvast, kuid veidi tagasihoidlikuma enesehinnanguga 
kõrg-keskkihist, kes on küll samuti optimistlik ja edukas, kuid oma hoiakutes ühis- 
konna arengu suhtes mõõdukam ja kriitilisem. Enese seadmine keskmise kodaniku 
positsioonile viitas enam-vähem turvalisele kohanemisele muutustega, suhtelisele 
toimetulekule uueneva keskkonna nõuetega, kuid väiksemale rahulolule ja opti- 
mismile tuleviku suhtes. Ka oli keskkihis märgata tendentsi muutusi eirata või ka 
materiaalset ebaedu mõnel muul viisil kompenseerida (kultuuritarbimine, koda- 
nikuühendustes osalemine, interneti kasutamine eneseväljenduseks). Keskmisest 
madalamale positsioonile asetunuid iseloomustab keskmisele lähedane ressursside 
omamine ja kohati ka samalaadne alternatiivseid võimalusi kasutav käitumismuster, 
kuid keskmisega võrreldes negatiivsem muutuste kogemus, ebaõnnestumise kartus, 
üle jõu käivatele uutele nõudmistele ja reeglitele allavandumine. Kõige madalamas 
kihis asuvad aga Eesti ühiskonnas oma subjektiivse tunde järgi need inimesed, keda 
iseloomustas ressursivaegus ja passiivsus, millega kaasnes tugev vastuseis muutustele 
ja pessimistlik, väheusaldav hoiak Eesti riigi suhtes. Võime väita, et subjektiivne 
alamkiht (kuhu võib kuuluda ka inimesi, kellel on olemas nii korralik palk kui ka 
amet) moodustus valdavalt uuendustest heitunud, sotsiaalselt võõrdunud ja nõu- 
kogude mineviku suhtes nostalgilisest elanikkonna osast. 

Kihistumismustri kaudu väljendus seega ühelt poolt materiaalse ja tehnoloogilise 
mõõtme olulisus edu kriteeriumina Eesti ühiskonnas, teisalt aga ilmnes kultuuri- 
tarbimise ja kodanikuaktiivsuse tasakaalustav ja kompenseeriv roll eduvõidujooksus 
allajääjate jaoks, seda eriti vanemate põlvkondade ja vähemuste seas. Huvitav oli 
märgata, et subjektiivse kihipositsiooni tõustes kasvab kriitilisus muutuste suhtes ja 
elavneb taotlus leida alternatiivseid ühiskondliku eneseteostuse ressursse (v.a kõige 
kõrgemas kihis). Võib arvata, et sedamööda, kuidas ammendab ennast materiaalse 
edu keskne siirdekultuur, suureneb ühiskonnas horisontaalse eristumise olulisus, 
mitmekesisuse tunnistamine muutub loomulikuks, eristutakse mitte niivõrd mate- 
riaalselt rikkuselt kui elulaadi ja eelistuste mitmekesisuselt. Ühiskonnas tähendab 
see inimeste elavike paljususe ja agentsuste mitmekesisuse kasvu. 

See järeldus võiks sobituda Giddensi ja Becki teoreetilise eeldusega (Beck ja Beck- 
Gernsheim, 2002; Giddens, 1991), et erinevalt ühemõõtmelisest sissetuleku skaalast 
on elustiilide mitmekesisuse arengul ühiskonnas indiviide võrdsustav mõju. Meie 
uurimus näitab, et elustiililine eristumine, erinevate toimetulekustrateegiate tead- 
mine ja kasutuselevõtt seletab muutustega kaasaliikumist paremini kui majandusliku 
kihistumise näitajad. Võib öelda, et oma elustiili edendamine väljendab inimeste 
toimimisvõimekust ühiskonda ühtlustavate struktuuride suhtes. Paraku on näha, 

et ka elustiilivõimekus on käesoleval sajandil jaganud toimetulekueeliseid eeskätt 
neile, kelle sotsiaalne asetus ühiskonna struktuuris oli hästi kindlustatud juba sajandi 
algul (vt ptk 4.3). 


Eristumine sotsiaalse sidustumise mõõtmes 


Sotsiaalse sidustumise analüüs (ptk 4.3) näitab, et inimesed, kes juba siirdeperioodi 
lõpus 2002. aastal tegutsesid aktiivselt ühiselu valdkondades (poliitiliselt, ühiskond- 
likult, tarbimislikult, kultuuriliselt, seltsieluliselt), on kasvatanud oma võimekust 
veel täiendavateski eluvaldkondades, nt tööelu kujundamises, ökopraktikate arengus, 
meediakasutuse mitmekesisuses ja oskustes. Vahe mitmekülgselt aktiivsete ja eri 
valdkondade kaudu ühisellu sidustunute ning vähem/ühekülgsematelt aktiivsete 
vahel suureneb. Tegevuslikult mitmekülgselt sidustunud inimesed juhivad muutusi 
ise, sest muutuse loomine on nende argipraktikate märkamatu osa. On loomulik, 
et selline elukogemus võimaldab neil muutustesse jaatavalt suhtuda. Mitmekülgselt 
sidustunute võrdlemisi väikestele gruppidele vastanduvad statistiliselt suuremad, 
vastandlikuma elukogemusega inimrühmad, kelle argipraktikad ei ole ajas pea- 
aegu muutunud. Üha kiiremalt tihenev ühiskondlik struktuur loob paraku sellistele 
toimijatele takistusi, eeldades neilt kapitale, oskusi ja tõlgendusviise, mis jäävad 
vähem sidustunutele kättesaamatuks, kasvatades struktuurset kaugenemist veelgi. 
See olukord ärgitab rohkem tagasivaatamist, vanast kinnihoidmist, ettevõtlikkusest 
hoidumist. Esimese grupi aktiivsed püüdlused ajaga kaasas käia ja ka enese uutest 
elustiililistest valikutest veedelda laskmine on oluliselt tõstnud edukalt sidustu- 
nute elutempot. Kaasnevad valikud isikliku aja kokkuhoiu nimel on säilitanud ja 
tihendanud suhteid mitmekülgselt sidustunute vahel ja kahandanud kokkupuuteid 
mitmekülgselt sidustunute ja vähe sidustunute vahel, tuues kaasa eri elustiiliga rüh- 
made elavike omavahelise tugevama eristumise ja kaugenemise. Lihtsalt öeldes: eri 
rühmad ei saaks teineteisest aru, isegi kui nad omavahel suhtleksid. 


Eristumine ressursirikkuse mõõtmes 


Pinge poliitiliste, majanduslike ja kultuuriliste ressursside omajate ja mitteomajate, 
ressursirikaste ja ressursivaeste vahel on kasvanud. Elanikkonnas on edasiste muu- 
tustega edukaks kaasaminekuks ressursse viiendikul. Samas on mõnevõrra rohkemgi 
neid, kelle jaoks muutused on olnud liiga kiired – MeeMa 2014 andmetel 28% kogu 
elanikkonnast. 

Need, kes edasipürgimise hoovuses endale kohta ei leia, ei ole mitte ainult vähe- 
semate kapitalide ja ühekülgsema sotsiaalse võrgustikuga vanemad ja vähem hari- 
tud, vaid ka need, kes muutusi omaks ei võta, kes ei taha rühkida ega konkureerida, 
kellel on teistsugune elavik. Nende seas on palju inimesi vanuses üle 55 eluaasta, 
haritud, vabakondlikult aktiivseid ja sotsiaalse orientatsiooniga inimesi, kellel ei ole 
materiaalse ega välise edu motivatsiooni. Võime öelda, et lõhe agentsete ja vähem 
agentsete vahel on kasvanud, see väljendub ka ühiskondlikes hoiakutes, samuti aja 
jooksul üha kasvava selgusega (partei)poliitilistes eelistustes ja poliitikaga suhestu- 
mises laiemalt (vt ptk 2.3). 

Niisiis on siirdeperioodi alguse strukturatsioon sotsiaalsed suhted n-ö paika lok- 
sutanud ning ühiskonnas jätkub tugev eristumine, kohati lausa polariseerumine 
(vt peatükid 2.2, 2.3, 2.4, 4.1, 4.3, 6.1, 6.3, 6,5. 6.6), mida hoogustab sotsiaalse empaatia 
vähesus rahvarühmade vahel (nt ptk 2.1 kirjeldatud etnilise identiteedi kujunemine 
eristuval alusel, ptk 4.2 käsitletud tervisepüüdluste polariseerumine). 


Meedia- ja infokeskkonna muutustega seotud eristumine 


Info- ja suhtlusvõrgustike muutus on toetanud kahekiiruselise ühiskonna teket. 
Ühelt poolt leiab inimesi, kes pigem juhivad ise oma elu, kujundavad ise oma 
meediatarbimist, pigem otsivad, kui jälgivad infot, loovad ise uut informatsiooni, 
ühendavad eri praktikates mitu eesmärki (nt meediakasutuses, milles töö, tarbimine, 
hobid ja meelelahutus saavad olla integreeritud), hoiavad seega ka aega kokku ja saa- 
vad selle kasutust ise kujundada. Nad põimivad kokku väga mitmekesistest rahvus- 
vahelistest ja kodumaistest kanalitest saadud teadmise, mida toetab hargmaistele 
suundumustele avatud kosmopoliitne identiteet, mis võimaldab kultuuride ja elu- 
viiside erisusi nautida ning toodab neid juurde. Selline eluviis saab olla võimalik tänu 
infotehnoloogilistele ja võrgustavatele arengutele ja ilmselt samapalju ka tingib ja 
toetab neid arenguid. See kiiresti muutuvale keskkonnale, suurenevale infohulgale ja 
paljude kanalite valikulisele kasutamisele orienteeritud osa ühiskonnast saab infor- 
matsiooni üha enam isiklikest valikuist lähtudes. Piirideta, voolavat infoliikumist 
edendava info- ja meediakanalite süsteemi ümber kujunevad suhted kujundavad 
ümber ka ühiskonna struktuuri. Teiselt poolt kujundavad Eesti meediakeskkonda 
need elanikkonna rühmad, kelle jaoks on väga tähtsad traditsioonilised info- ja 
meediakanalid. Ühiskonna selle osa info- ja meediakanalite kasutus on harjumus- 
pärane ja pigem väheneb, selles domineerib mõni kindel kanal. 

Eesti venekeelse elanikkonna nooremal ja ühiskondlikult sidustunumal osal on 
Eesti piirest väljaulatuv suhtlusringkond ja nad jälgivad välismeedia kanaleid, olles 

mentaalselt pigem hargmaine ja kosmopoliitne (ptk 6.4). Hargmaisus on sotsiaalse 
agentsusega teineteist võimestavalt seotud. Venekeelse elanikkonna lõimumise ja 
meediakasutuse harjumuste analüüs näitab, et kohaliku tugeva agentsuse loomisel ja 
säilitamisel on oluline niihästi infotarbimise ajaline järjepidevus (diakroonsus) kui 
ka info tõlgendamise konteksti ruumiline ulatus ning võimalus saada infot korraga 
mitmest allikast ja seda omavahel võrrelda (sünkroonsus). 

Sotsiaalselt vähem sidustunud ning traditsioonilisema meediakasutusega rüh- 
mad, kelle argielu ei ole täis lükitud tegevusi ja neid ühiskonna kangasse lõimivaid 
suhteid, jäävad kõrvale kõrge agentsusega muutuseloojate mänguväljalt, sulguvad 
omamoodi kapslisse. Nende sellele väljale sisenemise barjäär tõenäoliselt üha kasvab 
ja võimalus muutustes osaleda kahaneb. 


Aja kiirenemisega seotud eristumine 


Sotsiaalse ja personaalse aja kiirenemise ja individualiseerumise protsess on olnud 
Eesti ühiskonda polariseeriva iseloomuga: ühtede rahvarühmade jaoks aeg kiireneb, 
teiste jaoks aeglustub. Ühiskonnaliikmete erinevat elutempot ja varieeruvaid elu- 
rütme näitab ilmekalt tähtpäevade tähistamine: n-ö eurütmiline seisund, kus suur 
osa ühiskonnaliikmetest argiaskeldustest pausi peab, tekib Eesti ühiskonnas mõnel 
üksikul päeval aastas (vt ptk 5.4). Enamasti on aga tähtpäevad (ka need, millega 
kaasneb vaba päev) sellised, kus üks osa ühiskonnaliikmetest peab pausi, samas kui 
teiste elu tiksub tavalises argirütmis. Siit võib ka järeldada, et ühiskonnas kaotavad 
oma mõju institutsioonid, mille kaudu oleks võimalik kõigi ühiskonnaliikmete per- 
sonaalset aegruumi ühitada (sünkroniseerida). 

Tõendamist leidis raamatu sissejuhatuses püstitatud hüpotees, et elutempo tõus ja 
sotsiaalse aja kiirenemine on seotud kihistumisega: aja kiirenemine ja kihistumine 
võimendavad teineteist vastastikku. Eri analüüsides leiab kinnitust, et ajapuudus 
(„mul on kogu aeg kiire, näen vaeva, et kõigega toime tulla“) on tihedas seoses 
tunnetatud sotsiaalse staatusega: mida kõrgemale inimene end ühiskondlikul rede- 
lil paigutab, seda vähem tajub ta endal aega olevat. Ajakasutuse tunnuste põhjal 
tehtud klasteranalüüs (ptk 5.3) kinnitas, et kõige olulisemaks uut ajakasutustüüpi 
iseloomustavaks ilminguks on rööptegutsemine, vilumus ja harjumus olla korraga 
hõivatud eri praktikatega nii virtuaalses kui ka reaalses keskkonnas. Ühtpidi pakub 
see lihtsat positiivset tõlgendust, et tegusad inimesed, kes palju teevad, jõuavad 
ühiskonnas edasi – ,,kes teeb, see jõuab“. Sotsiaalteaduslikes terminites saame aga 
sedastada, et tihedam, intensiivsem ajakasutus võimaldab tõhusamalt säilitada ja 
kasvatada isiklikke ressursse — nii majanduslikku, kultuurilist kui ka sotsiaalset 

kapitali. Ilmselt paljuski seetõttu ei tunneta sotsiaalse aja kiirenemisest haaratud 
Eesti ühiskonna liikmed isiklikku ajapuudust otsese ajavaesuse ega ilmajäetusena, 
vaid vastupidi, soodsama sotsiaalse positsiooni näitajana. Hõivatus, kiire elutempo ja 
rööptegutsemine toetavad seda, samas kui alahõivatus ja sisuka tegevusega täitmata 
aeg kahandavad. Tõenäoliselt tugevdab personaalse aja kiirenemise ja tihenemise 
ning tajutud sotsiaalse staatuse vahelist seost ka neoliberaalsest ideoloogiast uut 
elujõudu ammutav protestantlik eetika (vrd Wajcman, 2015). 

Tajutud ajapuudusest tingitud pingete maandamisel on muutunud üha kätte- 
saadavamaks lahenduseks mitmesugused tarbimispraktikad. Selline lahendus on 
oma olemuselt egalitaarne, sest kuigi tarbimisvalikuid piirab sissetulekute erinevus, 
võimaldab elustiilide mitmekesisus neid piiranguid ületada (ptk 4.1). 

Samas tekib küsimus, kus on kiirenduse talumise lävi ja kas ühiskonnas edasi- 
pürgimine toob kaasa pideva survestatud oleku ja psühholoogilise stressi ning agent- 
suse n-ö küllastumise. Millised piirid on muutusevõimekate ja hästi sidustunud, kuid 
pideva ajasurve all oleva vähemuse vabadel valikutel ja agentsusel? Ajakasutuse klast- 
rite analüüs (ptk 5.3) viitas selliste piiride olulisusele, eristades kõrge sotsiaalse enese- 
hinnanguga eduka rööptegutseja tüübi rahulolematust, ajastressis rööptegutseja 
tüübist. Ajaline pressing muutustevõimekate argieludele tugevneb, mis omakorda 
pakib nende isikliku aegruumi tihedalt täis, mistõttu sinna ei pruugi enam uusi suuri 
muutusi mahtuda. Status guo ehk väikeste täienduste ja pisimuutuste katkematu 
muster hakkab end üha kindlamini taastootma, võimaldamata põhjapanevamaid 
käigu- või kursivahetusi, mida ühiskonna tasakaalustatud areng võiks vajada. 


Põlvkondlike erinevuste suurenemine 


Paljudes valdkondades (nt meediakasutuses, kultuuris osalemises, elulaadis, vaim- 
suses ja mõttemustrites) tulevad üha selgemini esile põlvkondlikud erinevused. 
Kui nooremad põlvkonnad kannavad suhteliselt mitmepalgelist väärtus- ja 
identiteedistruktuuride paletti, siis vanemad põlvkonnad on selgelt koondunud 
vähesemate, traditsioonilisemate mõttemustrite ümber (vt ptk 2.1). See annab tun- 
nistust teatud aeglustumisest, isegi tardumusest vanemas põlvkonnas. Teisalt on 
põlvkondliku identiteedi kujunemisel nooremate põlvkondade jaoks märksa oluli- 
semad struktuursed ning tarbimisliku elustiiliga ja sotsiaalse staatusega seonduvad 
komponendid, samas kui vaimsed ja kultuurilised tegurid on silmapaistvalt vähem 
tähtsad (vt ptk 6.5). Ka traditsiooniliste kultuuriliste suursündmuste – laulupidude 
kultuuriline tähendus on nooremate põlvkondade jaoks muutunud, selle asemel on 
kujunenud ühendajaks rahvusvahelised, sageli globaalsed meelelahutussündmused. 

Samal ajal on nooremate põlvkondade mõnedes alarühmades, nn põlvkondlikes 
üksustes (vrd Mannheim, 1927/1952), endiselt säilinud tugevad traditsioonilise kul- 
tuuri praktikad, traditsioonilise meedia domineeriv positsioon (vt peatükid 3.1 ja 3.2). 
Seega võime väita, et nooremate earühmade põlvkondliku identiteedi kujunemisel 
vähem kultuuri- ja väärtustekeskseks mängib tõenäoliselt rolli traditsioonilisemate 
kultuurikogemuste (ilukirjanduse, filmi- ja teatrikunsti, traditsioonilise meedia tar- 
bimise) fragmenteerumine ning maailmavaadete pluraliseerumine. 

Internetil põhinev meediakasutus on suurendanud kujuteldavat osalemist eri 
maades ja eri valdkondades toimuvas, loonud uued aegruumilised ja tunnetusli- 
kud võimalused. Nooremate põlvkondade elavikus on internetil domineeriv, sageli 
keskne roll. Vanemate earühmade taustal on noorte nimetamine digitaalseks põlv- 
konnaks seega õigustatud, samas jäävad selle põlvkonna piirid ähmaseks, ulatudes 
mõne näitaja kohaselt 196ondate lõpus sündinuteni. 

Üldiselt võime tõdeda, et nooremad põlvkonnad on suutnud kiirete ühiskondlike 
muutustega – eriti infostumise ja sotsiaalse aja kiirenemisega — kohaneda nõtkemalt, 
kiiremini ja suuremal määral, samal ajal kui vanemate generatsioonide esindajad on 
jäänud paljuski truuks noorpõlves omandatud harjumustele ja eelistustele. Teatud 
aspektides (nt institutsionaalne poliitiline osalus, kultuuriline aktiivsus, informee- 
ritus) on vanemate earühmade suurem inertsus aidanud neil säilitada kapitaliseeri- 
tuse taset, paljudes teistes eluvaldkondades (nt laienev sotsiaalne ruum personaalse 
ressursina, digipädevused, internetipõhisel poliitika- ja majandusväljal osalemine, 
tarbimisvõimalused) on aga nooremad vanuserühmad saavutanud märkimisväärse 
edumaa, mis kokkuvõttes mõjutab enesehinnangulise sotsiaalse staatuse erinevust 
oluliselt nooremate põlvkondade kasuks. Niisiis täidavad põlvkonnad ühiskonna 
kui terviku suhtes nii vertikaalselt kui ka horisontaalselt struktureerivat rolli ning 
desünkroniseerivad vastavate ühiskonnarühmade kulgemist sotsiaalses aegruumis. 

Üldiselt täheldatav eristumise suurenemine ei haara kõiki konkreetse põlvkond- 
liku rühma liikmeid kaugeltki võrdselt. Erinevused pole suured mitte ainult põlv- 
kondade vahel, vaid ka põlvkondade sees, mis kinnitab samuti selgelt põlvkondlike 
üksuste olemasolu (vrd Mannheim, 1927/1952). Näiteks on vanemad põlvkonnad 
oma ruumilise mobiilsuse ja avatuse poolest väga heterogeensed, nn mobiilsemad 
vanemaealised on isegi sarnased nooremate earühmadega, kelle puhul võib eel- 
dada, et neil on põlvkondlikult teatud eelised (üleskasvamine avatud ühiskonnas, 
keelteoskus jms). 

Teatud aspektides võime aga märgata põlvkondlike üksuste erinevuste vähene- 
mist. Varasemates analüüsides prognoositud põlvkondlikud muutustrendid soo- 
liselt tasakaalustatuma infoühiskonna suunas on paljuski teostunud - „tüdrukute 

järelejõudmine poistele“ (Kalmus, 2004) ja , vanaemade-vanaisade väiksem ebavõrd- 
sus“ (Kalmus, 2006). Samas on infokihistumise sotsiaalselt olulisemates aspektides, 
interneti kasutamises poliitika- ja majandusväljal osalemiseks tekkinud varasemaga 
võrreldes äraspidised soolised erinevused, s.t naiste suurem aktiivsus, seda just aas- 
tatel 1958-1967 sündinute põlvkonnas (vt ptk 6.5). Võime öelda, et kiiresti muutu- 
vas ühiskonnas on põlvkondlikud üksused ebapüsivad ja ühiskonna struktuursete 
telgede suhtes teatud määral dünaamilised. 

Lisaks võime täheldada mõningaid põlvkondadevahelisi sarnasusi. Näiteks toi- 
mivad TV meelelahutussaadete vaatamine ning ajapuuduse kui sotsiaalset staatust 
tõstva teguri väärtustamine (olles väheseid põlvkondi ühendavaid tunnuseid) põlv- 
kondade kiirenevas ajas kulgemist sünkroniseeriva jõuna (ptk 6.5). Ka konsumerist- 
liku elustiili leviku poolest ja sotsiaalselt sidustumiselt on noorte ja vanade vahelised 
erinevused oluliselt tasandunud, andes maad pigem eagrupisisestele erinevustele. 


Erinevuste süvenemine etniliste rühmade vahel 


Eesti rahvusriigi ülesehituse loogika on kaasa toonud etnilise kuuluvuse täht- 
sustumise ühiskondlikes suhetes. Meie uuring kinnitab, et sellega on kaasnenud 
rahvusvähemuste, eeskätt venekeelse vähemusrühma rahvusliku enesemääratluse 
tugevnemine (etniseerumine). Seejuures on oluline märgata, et kuigi etnilisel pinnal 
põhinev polariseerumine on pärast 2007. aasta pronksiöö sündmusi süvenenud, 
ei rajane Eesti venekeelse vähemuse rahvuslik identiteet niivõrd poliitilistele kuivõrd 
kultuurilis-religioossetele sümbolitele, väärtustele ja praktikatele, mille kaudu püü- 
takse ka ületada tunnetatud madalamat sotsiaalset staatust jm negatiivseid kogemusi. 
Uuringust ilmneb, et negatiivsetena tajutud arengutele ühiskonnas on venekeelses 
elanikkonnas reaktsioonina välja kujunenud tugev etnokultuuriline, religioossete 
juurtega väärtusorientatsioon, mis ühendab vähemusrühma eri põlvkondi ning 
toimib nendevahelise sünkroniseeriva mehhanismina. Samas toimib see mõttemuster 
aga eesti- ja venekeelsete noorte sotsiaalse ja kultuurilise aegruumi kõrvutuses nende 
rühmade kulgemise desünkroniseerijana (vt ptk 2.1). 

Venekeelse elanikkonna jaoks on eestlastega võrreldes tugevama sünkroniseeriva 
toimega ka meedia, kuna peaaegu kogu venekeelne auditoorium jälgib Venemaa 
meediakanaleid kas peamise infoallikana või koos kohaliku (venekeelse) meedia 
ning harvem ka koos läänemaise välismeediaga (vt ptk 6.4). Venekeelne elanikkond 
on kohanenud muutustega ajaliste ja ruumiliste rööpsuhete pinnal, neil on suhteid 
nii Eestis kui ka Venemaal ja teistes riikides ning nad kasutavad nii oleviku kui ka 
mineviku kultuurilisi šabloone (Sztompka, 1991). Nende rööpsete suhete raames on 

venekeelne elanikkond sisemiselt eristunud nii seotuselt poliitiliste, majanduslike 
kui kultuuriliste institutsioonidega kui ka identiteedi suunitluse poolest. Venekeelse 
elanikkonna puhul ilmneb n-ö lõimumise paradoks — mida tugevam ja mitme- 
kesisem on institutsionaalne seotus ja ühiskondlik lõimitus, seda kosmopoliitsem 
ja autonoomset arengut väärtustavam on identiteediorientatsioon. Seega pole täpne 
rääkida eriliselt just Eesti ühiskonda tugevalt lõimitud rühmast. Pigem esindavad 
»hästilõimunud“ venekeelsed kiireid ühiskondlike muutustega kohanejaid, kes 
arendavad suhteid ja praktiseerivad osalusi nii Eestis kui ka mujal. Teisiti öeldes, 
Eesti ühiskondlike struktuuridega sidustumine on osa nende personaalse aegruumi 
avatuse strateegiast. Eesti rahvusriigi ideaalile võiks isegi paremini vastata kiiresti 
vananev tugeva institutsionaalse lojaalsuse ja mõõduka majandusliku seotusega 
rühm, kes püüab hoida kultuurilises ja ideoloogilises mõttes neutraalset joont ja 
on kodanikuühiskonnas passiivne. Ideoloogiliselt orientatsioonilt rohkem Vene- 
maa suunda hoidev ning väga piiratud majanduslike ja ka hariduslike võimalustega 
rühm on samas (taas)omandanud religioossed või moodsamad kodanikuühiskonna 
osalus- ja avaliku eneseväljenduse praktikad, mis annavad poliitilist toimevõime- 
kust juurde. See muudab nad ka eestlastele paremini nähtavaks, kujundades tänast 
„venelase prototüüpi“. 

Ajalis-ruumiline hargmaisus (nõukogude nostalgia ja Venemaa meedia jälgi- 
mine) on Eesti venekeelse elanikkonna puhul valdavalt kompenseeriva toimega. 
Seda pole vaja mitte niivõrd igapäevaste soorituste toetuseks (mis on sagedane värs- 
kelt väljarännanute puhul), vaid pigem teatavat tervikliku ja väärika vaimse maailma 
loomiseks. 

Teine laialdaselt kasutatav kompensatoorne praktikatekogum on seotud 
tarbimiskultuuriga. 

Üldiselt on venekeelne elanikkond kõigil vaadeldud aastatel olnud konsumeristli- 
kum, s.t rohkem orienteeritud eneseväljenduslikule ja identiteeti loovale tarbimisele. 
Konsumerismi näitaja on teinud just venekeelses valimis suure hüppe (2002. aastal 
oli kõrge või väga kõrge konsumerismi tasemega inimeste osakaal eestlaste seas 
11%, venekeelsete vastajate seas 14%, 2014. aastal vastavalt 29% ja 41%). See sunnib 
järeldama, et tarbimislik lõimitus ühiskonda on vene keelt kõnelevatele inimestele 
kättesaadavam kultuurilisest või poliitilisest lõimitusest. Teisisõnu, elukondlikus 
mõttes on erinevused eestlaste ja kohalike venelaste vahel üldiselt tasandunud, kuid 
ühiskondliku osaluse, arusaamade ja hoiakute poolest pigem suurenenud. Oman- 
datakse praktilised, uute tehnoloogiate, (avalike) teenuste kaudu või muul moel 
vahendatud oskused-arusaamad, kuid ei kujundata ümber väärtusi, identiteete ja 
ideoloogilisi arusaamu (ptk 6.3). 

Seejuures ei ole venekeelne osa ühiskonnast ühiskondlike hoiakute ja agentsuse 
mõttes kaugeltki ühtne. Venekeelse kogukonna sees kasvab sisemine polariseeru- 
mine, kus üks osa rööptegutseb eestlastega võidu, on ületöötanud ja rühib pideva 
enesetäienduse poole, olles isegi eestlastest enam tarbimisele ja edule orienteeeritud, 
teine osa aga kaldub passiivsusele ja võõrdumusele. Eesti venekeelse elanikkonna 
lõimumise viisid, ühiskondlikud veendumused ja argipraktikad toetavad valdavalt 
ühiskondlike muutuste aeglustamist, mitte kiirendamist (peatükid 4.3, 6.3.). Oma 
hariduslikku ja majanduslikku kapitali kasutades ja suhtevõrgustikku rakendades 
suudab ühiskondlike muutustega kaasa minna, uusi ideoloogiaid rakendada ja 
neile vastavaid igapäevapraktikaid kiiresti arendada ligikaudu viiendik venekeelsest 
elanikkonnast. Neli viiendikku seevastu rakendavad erinevaid aeglustusstrateegiaid, 
püüdes säilitada vanu praktikaid ja ideoloogiaid, neid tasapisi muutes. Esimene, 
tugevama agentsusega viiendik on võtnud omaks uued ühiskondlike protsesside 
mõtestamise viisid ning levitab neid oma kogukonnas, panustades sel moel ka kogu 
Eesti ühiskonna muutumisse. See rühm on dünaamiline, kuid ka teatud mõttes haa- 
vatav, ebastabiilsust tekitav, sest kui muutused ületavad nende jaoks eduka sooritus- 
võime piirid, võivad nad omaks võtta ka protestiideoloogia. Ülejäänud venekeelne 
elanikkond kasutab erinevaid ideoloogiaid ja elamisviise, mis kõik paraku suuren- 
davad sotsiaalset inertsi, kuid on senini ka teatud määral pehmendanud heaolu ja 
turvatunde kahanemist (neutraalsus, diasporaastumine, kogukondlikkus, eemale- 
tõmbumine avalikust sfäärist, piirdumine eksistentsiaalselt vajaliku institutsionaalse 
osalusega). Tempot võetakse maha ka avalikust sfäärist erasfääri põgenemise ja 
sotsiaalse kapseldumise abil. Juhul kui pere majanduslik ja hariduslik kapital on 
piisav, et igapäevamured lahendada, püütakse hoida sotsiaalseid suhteid ja säilitada 
neutraalsust niihästi uue kui ka vana süsteemi suhtes. Väheste sotsiaal-materiaalsete 
võimaluste korral aga jäädakse mentaalselt pigem minevikku ja klammerdutakse 
seda toetavatesse eneseväljenduslikesse praktikatesse. 

Vene noor kõrgkiht on eestlaste omaga sarnane, aga mitte eestlastega solidaarne. 
Neid iseloomustab lahtirebitus ümbritsevast ja refleksiivsus, püüd ennast kohalikust 
kontekstist lahti haakida. Vene madalkiht on aga palju enam heitunud ja deprivee- 
ritud kui eesti madalkiht. Ühiskonna restrukturatsiooni tajuvad nad väga tugevalt 
sotsiaalses struktuuris allapoole langemise ja ilmajäetusena (vt peatükid 2.3, 4.3, 6.6). 


Ühiskonnaelu sünkroonsus nõrgeneb 


Siirdeperioodil sünkroniseerisid ühiskonna arenguid poliitilised ja majandus- 
likud reformid, kõik olid korraga uues olukorras. Praegu on nende reformide 

sünkroniseeriv mõju hajumas. Individuaalsed elu- ja tegevuse rajad on välja kuju- 
nenud ja muutumas domineerivaks. 

Seniste kultuuriliste sünkroniseerijate mõju on vähenenud. Traditsioonilised 
kultuurivormid, nt kõigi jaoks tuntud kirjandusteosed, ühised tähtpäevarituaalid, 
üldtuntud ajaloosündmused, on kaotanud oma tähtsust sotsiaalse tunnetuse üht- 
lustajatena ning liidavad nüüd väiksemaid ja teistsuguste omadustega kogukondi. 
Meediasüsteemi fragmenteerumine ning internetipõhiste kanalite ja sotsiaalmeedia 
kasutuse individualiseerumine koos kasutusvõimaluste ja info kättesaadavuse tormi- 
lise suurenemisega on olnud tugeva desünkroniseeriva mõjuga nii sotsiaalsel kui ka 
individuaalsel tasandil. Traditsioonilise meedia tähtsus inimeste ööpäevase aktiiv- 
suse rütmistajana on langenud. Samuti on vähenenud institutsionaalsete struktuu- 
ride (meedia, töökoht, kool) roll personaalse sotsiaalse ruumi laiendajana (vt ptk 5.1). 

Meie uuring näitab, et eri rahvarühmad, elustiilikogukonnad, kihid ja põlv- 
konnad elavad erinevates aegruumides, mis on vaid osaliselt omavahel sünkroonsed. 
Osal inimestest on nende aegruum ette ära seadistatud, osa saab seda ise seadistada – 
need, kelle sotsiaalne agentsus on suurem. Personaalse aegruumi seadistamise võime 
ja võimalus tähendab suuremat kontrolli oma maailma üle, oma suhete üle kesk- 
konna ja ühiskonnaga. Ühiskonnas on hakanud kujunema uued sünkroniseerivad 
ja desünkroniseerivad praktikad: töösuhetes (projektide taotlemise ja realiseerimise 
tähtajad), sotsiaalmeedia kasutuses (saripostitused, laikimine, enda laikide seire kui 
uus ,,kellavaatamine“), mobiilsuses (nt lasteaia sulgemise ajad, reisimise ajad, mis 
tööl või koolis veedetava ajaga üha rohkem nihkesse jäävad), uudiste jälgimises. 
Töösfäär on suures osas säilitanud oma sünkroniseeriva tähenduse, kuigi suurtoot- 
mise vähenemine ja tööaja paindlikkuse suurenemine on seda tublisti vähendanud. 
Haridusinstitutsioonid, eriti alus- ja põhihariduse tasanditel, täidavad aga jätkuvalt 
selgelt rütmistatud ja lastega perede igapäevast elukorraldust rangelt sünkroniseeri- 
vat funktsiooni, mis läheb kohati vastuollu uute nõudmistega töökohtadel, mis eelda- 
vad üliintensiivseid tööperioode, pidevat kättesaadavust, tööd väljaspool tavapärast 
tööaega jne. Niisiis võivad igapäevaelus oluliste institutsioonide erinev rütmistatus 
ja tempo toimida üksikisikute elavikupraktikaid desünkroniseerivalt ja pingestavalt. 

Desünkroniseerivalt mõjub sotsiaalsetele suhetele ka jätkuv elustiililine (hori- 
sontaalne) mitmekesistumine, mis on osaliselt tingitud ka tehnoloogilisest arengust. 
Näiteks ei pea tarbimismaailmas osalemiseks enam kaubanduskeskusse minema, 
vaid piisab koduarvutist ja internetiühendusest. Võimalus väga paindlikult ja glo- 
baalse turu valikutest osa saades tarbida loob ühtpidi suure valikute ruumi, teistpidi 
suurendab indiviidi valikusurvet veelgi (Giddens, 1991). Elustiilipraktikatega kaasnev 
ajakasutus eeldab indiviididelt üha enam ka valikuid eri tegevuste vahel, mistõttu 

erinevused inimeste elulistes vajadustes suurendavad aja- ja ruumikasutuslikke eri- 
nevusi. Samas ei saa siin rääkida üksnes indiviidi piiramatust valikust kui vabaduse 
ilmingust, vaid ka valikute sunnitusest ning eri elustiilide komponentideks olevate 
argipraktikate ahvatlusest. Üks tegevus ja elukorralduslik otsus tingib oma raja- 
sõltuvuse ja nõuete tõttu teise. Näiteks tulenevad laste kooliskäimisest mitmesugused 
vajadused või teatud hobiga tegelemisest kindlad tarbimissundused. Sünkronisat- 
sioon toimub elupraktikate ja elustiilide fragmentide raames, omaette küsimus on, 
kui kaua kestab stabiilsus ja millal algab fragmendisisene desünkronisatsioon ja 
lagunemine. Sotsiaalse aja kiirenemise teesist lähtuvalt võib eeldada, et need prot- 
sessid toimuvad üha tempokamalt, kuid nõrgenevad nn suured sünkroniseerijad. 


7.2. KUJUNEVAD UUED SOTSIAALSED TOIMEJÕUD 


Üks viimasel kahel kümnendil ühiskonnas uute võimaluste ja suhete kujunemise 
põhitegureid on lisaks poliitilistele ja majanduslikele reformidele olnud ka kiire 
tehnoloogiline areng, mida meie uuringus esindab eeskätt internetiseerumine ja 
digitaliseerumine meedias ja ka kõigis eluvaldkondades. Tehnoloogiline areng andis 
lisavõimalusi neile, kes siirdeperioodil kujunesid ressursirikkamateks, eriti noortele, 
kes digitaalse ja globaalse maailmaga palju kiiremini kohanesid. Kujunemas on uus 
sotsiaalne agentsus, uued sotsiaalsed toimejõud, mille puhul edu ja ebaedu meh- 
hanismid sõltuvad olulisel määral eri praktikate ja ressursside õigeaegsest rakenda- 
misest ning eri elusfääride tempode ja ajaliste nõudmiste oskuslikust ühitamisest. 
Tegutsemist mõjutab korraga palju sisendeid, keskseks kujuneb suutlikkus nendega 
opereerida. Olulised välised muutuste allikad on ka hoogustunud üleilmastumine, 
Eesti poliitiline ja majanduslik sulandumine rahvusvahelistesse struktuuridesse ning 
hargmaisuse ja rahvusvahelise võrgustumise mõju kasvav levik nii kultuuris, majan- 
duses kui ka inimeste töö- ja eluviisis. 

Kui kunagi räägiti kahest Eestist rikkuse ja vaesuse, mitte tõrjutuse ja kaasatuse 
mõttes, siis nüüd võime rääkida süvenevast elavikulisest eristumisest. Eristuvad 
selgesti ressursirikkad, kelle jaoks on avanenud uued võimalused, kelle aegruumi 
struktuur ja ajakasutus on muutunud, ning teised, kes elavad traditsioonilises, 
väheste võimalustega, jäigalt määratud vertikaalsete võimusuhetega maailmas (vt nt 
mobiilsuskapitali poolest suhteliselt rikkad nooremad vs. vaesed, kuigi sisemiselt 
heterogeensemad vanemad põlvkonnad, ptk 6.5). Ressursirikkaid iseloomustab 
enesekindlus, positiivne ellusuhtumine, valikute paljusus, polüvariantsus ja ruu- 
miline avatus. Oluline uus sotsiaalne eristaja kogu maailmas on mitmekesisuse ja 
komplekssusega toimetulek, mis avaldub nii ühiskondlik-poliitilises aktiivsuses 

kui ka tööelus ja inimestevahelistes suhetes, perekonna ja kooselu tüübis, aga ka 
tarbimisharjumustes. 

Ressursirikkus väljendub ka tarbimislikus polariseerumises: ühelt poolt kasvab 
elustiilide mitmekesistumise survel tarbimislik mitmekesisus (nooremad, haritumad 
ja jõukamad), teisalt tarbimislikult ükskõiksete hulk, kelle kulutused toote- ja tee- 
nustegruppidele on ühekülgsemad ning kes end tarbimismaailmast välja lülitavad 
(vanemaealised, vähem kindlustatud ning vähem haritud) (ptk 4.1). 

Muu hulgas võime pagulaskriisi ja kooseluseadusega seondunud tugevat pola- 
riseerumist Eesti ühiskonnas samuti vaadelda kui tunnistust selle kohta, et üha 
suuremat rolli omandavad uued sotsiaalse eristumise kategooriad, mis ei tugine 
sotsiaalmajanduslikele alustele, vaid häälestusele rahvusvahelise avatuse ja kultuu- 
rilise mitmekesisuse suhtes. 


7.3. UUS AGENTSUS MÄÄRAB TULEVIKUARENGUD 


Mitmes valdkonnas tehtud klasteranalüüs eri tunnuste põhjal ja eri aastate and- 
meid kasutades tõi esile üsna samalaadsed agentsuse mustrid. Küllaltki sarnane 
aktiivsuse ja eelistuste struktuur ilmnes nii üldises sidustatuses ühiskonnaga ja aja- 
kasutusmustrites kui ka kõigis analüüsitud valdkondades: kultuuris osalemises ja 
meediatarbimises, poliitilises aktiivsuses, suhtumises riskidesse ning valmiduses end 
tulevikuohtude eest kaitsta. See annab tunnistust eri valdkondi läbistava isomorfse 
struktuuri olemasolust, mida võib oletuslikult seostada elaviku struktuuriga, õige- 
mini selle muutumisega, mida iseloomustab kaks põhidimensiooni: esiteks, suurema 
aktiivsusega seotud ressursirohkus vs. vähese aktiivsusega seotud ressursivaesus, 
ja teiseks kaasaminek muutustega, uuenduslikkus vs. alalhoidlikkus (vt joonis 7.1). 
Passiivsus vs. aktiivsus on n-ö universaalne põhitelg, mis tuleb esile klasteranalüüsi 
loogika tõttu kõigi selliste küsitlustulemuste töötlemisel, kus on uuritud inimeste 
osalemist mistahes tegevustes. Aktiivsuse ja pasiivsuse telg on seostatud ka erinevate 
ressursside, Bourdieu mõistes eri kapitalide (materiaalse, sotsiaalse, kultuurilise) 
ebavõrdse valdamisega. Saadud mustrid muudab sisuliselt erinevaks ja huvitavaks 
hajumine teisel, horisontaalsel teljel, kus üht poolust iseloomustab traditsionaalsus, 
järjepidevuse hindamine, ajalooliselt väljakujunenud institutsionaalse struktuuri 
hoidmine, teist poolust aga kaasaminek digitaalse maailmaga, avatus nüüdisaja 
mitmekesisusele, vanade struktuuride ja mustrite hülgamine. 

Joonisel 7.1 on kirjeldatud telgedest tekkinud neljale väljale paigutatud eelnevates 
peatükkides esitatud klasteranalüüside tulemusel loodud ja kogu 2014. a valimit eri 
vaatenurkadest kirjeldavad aktiivsusmustrid. Nagu eespool selgitatud, käsitleme 

Joonis 7.1. Eesti ühiskonna agentsusmudel 2014 


Eri peatükkides analüüsitud aktiivsusklastrite kujuteldav paiknemine aktiivsuse-passiivsuse ja alal- 
hoidlikkuse-uuenduslikkuse teljestikul. Klastrite puhul on märgitud nende osakaal koguvalimis, 
nende vastastikuse asendi puhul on arvestatud peatüki lisastabelis 7.1 toodud ühisosa suurust. 
Klastrite asetumine teljestikul põhineb autorite kvalitatiivsel eksperthinnangul 


Sotsiaalse sidususe @ Poliitilise agentsuse Kultuuriaktiivsuse & Ajakapitali 
klastrid klastrid klastrid klastrid 
MTS – mitmekülgselt ja PA – poliitiline aktivist MA – multiaktiivne ER – edukas rööptegutseja 
tugevalt sidustunud KA – kriitiline aktivist DA ~ digiaktiivne RR – rahulolematu 
MMS – mitmekilgselt ja OK – optimistlik ML – mõõdukalt rööptegutseja 
mõõdukalt sidustunud kõrvaltvaataja lugemisaktiivne VR – virtuaalrähkleja 
TS – tarbijana sidustunud PK – pessimistlik KI — kultuurihuvita AT – ajastressis töörügaja 
VS – valijana sidustunud kõrvaltvaataja internetikeskne AH – ajastressivaba 
NS – nõrgalt sidustunud VN – võõrdunud РК – passiivne harrastaja 
nostalgiline kultuuritarbija KT – kõrvaletõmbunu 
Aktiivsus 
AEGLUSTAJAD KIIRENDAJAD 


Alal- 
hoidlikkus < 


c 


uendus- 
likkus 


MAHAJÄÄJAD y KAASAJOOKSJAD 


Passiivsus 

neid klastreid teatud suunitluse ja tugevusega sotsiaalsete toimejõudude (agentsuste) 
tüüpidena. 

Nende väljade üldisteks nimetajateks sobivad Hartmut Rosa sotsiaalse aja kiire- 
nemise teooriast tulenevad ja ka Polanyi suure transformatsiooni teooriaga koos- 
kõlas olevad mõisted: muutuste, sotsiaalse aja kiirendajad ja või aeglustajad joonise 
ülemisse poolde asetatud tugeva agentsusega aktiivsete tüüpide puhul ning sellele 
vastavalt passiivsed mahajääjad või kaasajooksjad joonise alumises pooles olevate 
passiivsete, nõrga agentsusega tüüpide puhul. 

Joonise vertikaalse telje tipus asetsevad mitmekülgsete aktiivsete kultuuris osa- 
lejate, tugevalt sidustunud ühiskonnaliikmete klastrid, kes suudavad säilitada sidet 
klassikaliste kultuurivormidega. 

Joonise vasakul poolel asuvad need, keda kiired muutused häirivad, kes aktiiv- 
semalt või passiivsemalt hoiavad ja oma praktikates taastoodavad traditsioonilisi 
institutsionaalseid struktuure, ajaloolisi identiteete ja väärtusi, hoiavad sotsiaalset 
mälu, otsivad võimalusi ja loovad nišše, milles kiiret ajavoolu peatada. Vasakpoolses 
ülemises osas asetsevad kriitilised aktivistid, kes vastustavad liiga kiireid muutusi 
ja otsivad aktiivselt alternatiive, et kaitsta traditsioonilisi väärtusi. Sellise püüdluse 
näiteks on kultuuriaktivistide pingutused peatada Rail Balticu rajamist kavandatud 
trassil. Joonise vasakpoolse osa aktiivsetest liidrirühmadest veidi allpool asetsevad 
kodule ja lähikogukonnale keskendunud rahuliku elurütmi ja traditsioonilise elu- 
laadi säilitajad. Nimetame sellist sotsiaalset agentsust diakroonseks, ajaloolist mälu 
ja jätkuvust säilitavaks agentsuseks. 

Joonise paremas servas on ülal muutuste riskijulged eestvedajad, tehnoloogiliste 
uuenduste pioneerid ja reformide entusiastlikud elluviijad. Neist allpool, keskjoonele 
lähemal paiknevad uute võimaluste tarbijatena nautijad ja katsetajad või ka lihtsalt 
moega või sotsiaalse ümbruse survel digikeskkonnaga kohanejad. Sarnaselt inno- 
vatiivsetele liidrirühmadele on ka neile uuenduslikele tarbijatele omane tugev sünk- 
roniseerumine globaalsete võrgustike ja nüüdisaegsete infohoovustega ning vähene 
mineviku väärtustamine. Nimetame seda agentsuse laadi sünkroonseks, olevikulisele 
ajatasapinnale laotunuks. 

Joonise keskpunktis, telgede ristumiskohal оп küllalt suured suhteliselt inert- 
sed rühmad inimesi, kes on ühiskonna- ja kultuurieluga nõrgalt sünkroniseeritud, 
kas ainult formaalselt osaledes näiteks valimistel või mõnede üldiste tähtpäevade 
tähistamises, või ükskõikselt surfates virtuaalses uudisruumis. Joonise keskjoonel 
asetsevate mõõdukalt aktiivsete rühmade seas moodustavad omaette nähtuse väike- 
sed, suhteliselt kapseldunud ning muutuste stressi ja sunnitud rööptegutsemise all 
kannatavad klastrid. 

Joonise alumisse vasakusse nurka on aga kogunenud erinevates klasteranalüü- 
sides üsna sarnase profiiliga ilmnenud passiivsed, ressursivaesed, muutustest häi- 
ritud ja ühiskonna elust kõrvale tõmbunud rühmad, kuhu kuulub ligi kolmandik 
elanikkonnast. 

See joonis kujutab teatud mõttes mudelit, mis peaks aitama mõista sotsiaalse 
agentsuse dünaamikat muutustest haaratud ühiskonnas. Seda dünaamikat kujunda- 
vad pinged traditsioonilise institutsionaalse struktuuri ning seda taastootva tugeva, 
traditsioonikeskse sotsiaalse agentsuse vahel ühelt poolt ja uutest võimalustest 
sündivate uute ühiskondlike toimejõudude, struktuurseid muutusi aktiivselt tagant 
tõukavate sotsiaalsete agentsuste vahel teiselt poolt. Eesti ühiskonna üheks arengu- 
mootoriks võibki pidada kahe tugeva toimejõu vastastikust mõju: uuendusi kiiren- 
dava ning neid aeglustava, ehk sünkroonse ja diakroonse fookusega toimejõudude 
konkurentsi nii kultuuris, majanduses kui ka poliitikas. Nendevahelisel keskjoonel 
asuvad kohanejad või sildajad, kellest osa on küll muutustest kaasa rebitud, kuid 
samal ajal neist ka häiritud ja kes otsivad mitmesuguseid võimalusi kiirendusega 
turvaliseks toimetulekuks, muutustega vormiliseks kaasaminekuks rutiinseid prak- 
tikaid muutmata ja ajaseoseid katkestamata. Teised, aktiivsemad pingutavad aga 
oma uue ja vana, nt infotehnoloogia ja kultuurimälu, rahvusluse ja globaliseerumise 
sidumiseks, uute ühendavate praktikate loomiseks. 

Oma analüüsides oleme põgusalt vaadanud tarbimisharjumuste ja elukorralduse 
muutumise ja muutmise potentsiaali (ptk 4.1). Giddensi strukturatsioonikäsitlusest 
(1984) lähtudes võiks väita, et ühiskonna edasine muutumine sõltub kahe vastand- 
liku, uuendustele orienteeritud ja olemasoleva säilitamisele orienteeritud toimija- 
grupi dualistlikest suhetest ühiskonna struktuuriga. Giddensi peamine oponent 
Archer (2013) leiab, et ühiskonna struktuuride muutumises mängivad otsustavat rolli 
protsessid, milles ühiskonna struktuurid (nt tehnoloogia ja haridus) satuvad üksteise 
mõjuvälja. Archeri arvates arenebki uuendustele ja sotsiaalsele sidususele orientee- 
ritud nn metarefleksiivne agentsus struktuuriliste ebakõlade kogemise tagajärjel 
(sarnaselt peatükis 4.3 kirjeldatud mitmekülgselt sidustatutega). , Mahukas aeg“ ja 
„mahukas hing“ (mille kosmopoliitse identiteedi ja uuenduslike praktikatega võivad 
kenasti kokku sobida ka alalhoidlike institutsioonide tunnistamine, nt tähtpäevade 
pidamine, põlvnemisel järjepidevuse otsimine jne) väljendavad ehk hoopis püüdu 
siduda uueks tervikuks ühiskonna lahknevaid struktuure, neis leiduvat ühitama- 
tust ja pingeid. Seega ei pruugi ühiskonna edasine struktuurimuutus sõltuda mitte 
ainult mitmekülgselt sidustunud indiviidide minevikukogemustest, teadmistest ja 
traditsioonilistest institutsionaalsetest hierarhiatest, vaid erinevate mittehierarhiliste 
agentsuste kujundatud samaaegsete, sageli erinevatest kultuuridest ja keskkondadest 

pärinevate sisendite konfiguratsioonist, sh nt suurandmetepõhistest analüüsidest, 
mille tõlgenduses mängivad senisest suuremas rollis kaasa intuitiivsed kujutlused, 
sotsiaalsed uskumused, emotsioonidel põhinevad visuaalsed kujundid või sõnalised 
metafoorid, mitte põhjuslikke seaduspärasusi („tõde“) peegeldavad teadmised ја 
minevikukogemused. Meediumid, mis organiseerivad inimeste aja- ja ruumikoge- 
must, muutuvad. Ajastruktuurid (enne-pärast järgnevus, lineaarsus, mälu, narratiiv- 
sus) hakkavad sotsiaalsete muutuse kujundajana nõrgenema ja ruumistruktuurid 
(ringid, tsüklid, mõjusfäärid) tugevnema. 

Nendest pingetest võib sündida kogu ühiskonda muutusteks ergastavaid või 
ärritavaid konfliktsituatsioone (nt kooseluseaduse arutelu või konflikt presidendi 
ja kiriku vahel). Pinged tekivad ka muutustele erineva kiirusega reageerivate, nen- 
dega kergemini või raskemini kaasaminevate ressursivaesemate ja ressursirikkamate 
agentsuste vahel. Toimub muutus ka õppimisviisis: diakroonne õppimine, mis toetub 
teadmiste ajaloolisusele, varasema kogemuse edasiandmisele ning põhjuse-tagajärje 
seostele, asendub sünkroonse, rahvusvahelistel mudelitel ning parimatel praktikatel 
põhineva ja neid jäljendava, mustrite äratundmisel põhineva õppimisega, mida toeta- 
vad globaalsed infovõrgustikud. Sellest johtub diakroonsete taastootmisstruktuuride, 
haridus- ja kultuuriinstitutsioonide suur sisemine pinge, nende toimetulematus oma 
institutsionaalse rolliga uue põlvkonna sotsialiseerijana. Pinget süvendab põlvkond- 
like rühmade kogemuste asünkroonsus (ajaline ühitamatus) sotsiaalses ja (tehno)- 
kultuurilises aegruumis, nooremate põlvkondade esindajate kohatine ettejõudmine 
vanematest (vt ka ptk 6.5), mis esitab tõsise väljakutse seni kehtinud autoriteedi- ja 
võimusuhetele perekonna- ja haridusinstitutsioonides ning sunnib nii institutsioone 
kui ka indiviide kohanema teistsuguste sotsialiseerimisviisidega (nt põlvkondade 
vastastikuse või äraspidise sotsialiseerimisega). Venekeelse elanikkonna analüüs 
(peatükid 6.2, 6.3, 6.4) viitab, et tugeva ühiskondliku agentsuse loomisel ja säilitami- 
sel on oluline niihästi diakroonne, elavikust lähtuv kogemus kui ka ruumiline sünk- 
roonsus, mis väljendub eeskätt mitmekesises meediatarbimises ja suhtlusvõrgustikes. 
Seega võib n-ö diakroonse režiimi asendumine ühekülgselt sünkroonsega etnilisi 
pingeid ja kapseldumist juurde tuua ning nt lõimumispoliitikas oleks oluline tugev- 
dada ning arendada elavikupõhiseid info ja sündmuste tõlgendusvõimalusi. 

Teisalt võib täheldada ka uuendustele suunatud ressursirikka võrgustikulise 
agentsuse püüdeid leida lahendusi ressursivaeste, ühiskonnast tõrjutud või oma 
muredega üksi jäetud inimeste probleemide lahendamiseks, mille tulemusena sün- 
nivad mitmesugused vabakondlikud, heategevuslikud või kogukondlikud algatused 
väljaspool olemasolevaid sotsiaalkaitse struktuure. 

Kokkuvõttes võime tõdeda, et esimene siirdeaegne ja -järgne vastuolude süvene- 
mise laine, kus ühed jäid ressurssidest ilma ja teised neid said, hakkab Eestis üldise 
heaolu tõusu mõjul vähehaaval taanduma. Samas toovad globaalne tehnoloogiline 
ja kultuuriline muutus, rahvuskonflikte teravdavad migratsioonikriisid, vägivalla 
tõus ja terrorism kaasa uusi vastuolusid ja väljakutseid, mis kajastuvad ka Eesti 
ühiskonnas. Ühelt poolt aktiveeruvad need, kes on hirmul muutuste ees ja püüavad 
kaitsta traditsioonilist institutsionaalset korda vanade struktuuride kindlustamise 
abiga, teisalt ilmutab end järjest enam uus agentsus, mis pole suunatud mitte domi- 
neerimisele, vaid mitmekesisusele, mitte sulgumisele, vaid julgele avatusele. Senised, 
vertikaalsele võimusuhtele vastavad institutsionaalsed raamid ei rahulda sageli enam 
tugeva metarefleksiivse või autonoomse agentsusega, globaalse ja mobiilse orientat- 
siooniga inimesi, hakates neid ahistama. Nad eelistavad teisel viisil sünkroniseeritud 
maailma, mis põhineb horisontaalsetel suhetel, on salliv ja avatud. See võib viia Eesti 
ühiskonna institutsionaalse arengu otsustava valikuni: kas muuta ühiskondlikku 
raamistikku avatumaks, mitmekesisust sallivamaks, või lahkub järjest enam kosmo- 
poliitse agentsusega inimesi Eestist otsima keskkonda, mis neile paremini sobib. 
Põhiküsimus mitte ainult Eesti jaoks, vaid kogu praeguse Euroopa ja maailma jaoks 
seisneb selles, kas osatakse uut tehnoloogilist ressurssi kasutada ühiskonna toimimist 
positiivselt ümberkujundava tegurina, mis võimaldab maksimaalselt end teostada 
uuel agentsusel, mis suudab inimkonna arengu viia uuele, katastroofe ja vägivaldseid 
konflikte ennetavale rajale ja ka politilistest vastasseisudest loominguliselt üle saada, 
või ootab ees järjekordne allakäik ja häving, nagu seda on ajaloos juhtunud varemgi. 

Väikese Eesti jaoks tõusevad siit eksistentsiaalsed küsimused. Milline on Eesti kui 
rahvusriigi perspektiiv? Kas terrorismioht koos rahvuspopulismiga lükkab arengu 
sulgumisrajale? Millised uued institutsionaalsed struktuurid kujunevad arengut 
määravaks? Millist rolli mängivad selles arengus uued (võrgu)kogukonnad? Kas ja 
kuidas kujuneb digitaalkeskkonnas sotsiaalsus, milliseks kujuneb inimkogemuse ja 
inimliku tahte (sh poliitika) roll robootika ja suurandmete ajastul? 

Tabel 7.1. Klastrite ühisosa suhteline suurus 2014 


Tabelis on igas lahtris toodud vastava klastrite paari ühisosa suhteline suurus, mis on arvutatud 
mõlemasse klastrissse üheaegselt kuuluvate vastajate protsendina kummassegi klastrisse eraldi 
kuulunud vastajate summast. Koloreeritud taustal on suhteliselt suuremad ühisosad. 

Tabel on aluseks klastrite vastastikuse asendi määramisel joonisel 7.1 


Edukas _ JAjastressivaba, Virtuaal- (Rahulolematu, Ajastressis Kõrvale- 

rööptegutseja _ harrastaja rähkleja = (rööptegutseja – töörügaja tõmbunu 
Multiaktiivne 20 19 4 8 6 о 
Digiaktiivne 40 1 1 11 1 о 
Mõõdukalt - - 
lugemisaktiivne 2 ae 1 = а 19 
Kultuurihuvita 26 35 5 A 

internetikasutaja 4 4 | | 

Passiivne о 6 2 о 13 49 

ШО ПАУН Tarbijana Valijana Nõrgalt 
ja tugevalt ja mõõdukalt у а E d id d 
TNT РЕ sidustunu sidustunu sidustunu 
Multiaktiivne 24 25 10 5 1 
Digiaktiivne 16 12 26 3 2 
Mõõdukalt 
lugemisaktiivne a S “ Ы С 
Kultuurihuvita A ä А E 
internetikasutaja > Ё 
Passiivne о 1 2 20 31 
Jätkub... 

JÄRG: Tabel 7.1. Klastrite ühisosa suhteline suurus 2014 


Positiivne Kriitiline Optimistlik Pessimistlik Võõrdunud 
aktivist aktivist kõrvaltvaataja | kõrvaltvaataja | nostalgiline 
Multiaktiivne 7 3 4 
Digiaktiivne 14 9 4 4 
Mõõdukalt 6 i 8 
lugemisaktiivne Ы а 
Kultuurihuvita 8 42 A 
internetikasutaja и 4 
Passiivne 1 4 10 14 
Positiivne Kriitiline Optimistlik Pessimistlik Võõrdunud 
aktivist aktivist kõrvaltvaataja | kõrvaltvaataja | nostalgiline 
Mitmekülgselt ja tuge- >. А 5 А 
valt sidustunud 
Mitmekülgselt ja mõõ- 6 
dukalt sidustunud 2 i 
Tarbijana sidustunud 9 10 6 п 
Valijana sidustunud 10 12 16 11 
Nõrgalt sidustunud 2 5 13 
Aja- Rahul- 
Edukas stressivaba Virtuaal- olematu Ajastressis Kõrvale- 
rööptegutseja| harrastaja rähkleja rööptegutseja töörügaja tõmbunu 
Mitmekülgselt ja tuge- a а б 
valt sidustunud 2 Ы 
Mitmekülgselt ја тод- 
dukalt sidustunud 6 A 5 | 
Tarbijana sidustunud 7 13 6 8 2 
Valijana sidustunud 2 15 9 13 
Nõrgalt sidustunud 1 5 14 8 12 
Aja- Rahul- 
Edukas stressivaba Virtuaal- olematu Ajastressis Kõrvale- 
гӧӧрќедиїѕеја| harrastaja rähkleja = rööptegutseja töörügaja tõmbunu 
Positiivne aktivist 13 1 3 1 
Kriitiline aktivist 1 13 6 1 
Optimistlik 
kõrvaltvaataja 4 5 $ ji У 
Pessimistlik 
kõrvaltvaataja Е $ 19 Е 13 B 
Võõrdunud а 5 т E 
nostalgiline с У" 

Lisa 2. 
Indeksite loend ja koosseis 2014. a uuringus 


Ilma tärnideta indeksid on tehtud esimest korda. 

* – indeksid on tehtud täpselt nii nagu varasemates küsitlustes (eeskätt 2011). 

** — põhimõtteline sarnasus, aga uues ankeedis mõningaid erinevusi, eeskätt erineb 
algtunnuste arv. 


A. ÜLDINE HÄÄLESTUS 


1. Optimistlik eluhoiak* 
Tunnus 1: kood 4 või 5=1p; T 2: kood 4 või 5=1p; T 3 : kood 3=1p; max 3 
2. Pessimistlik eluhoiak*, max 3 
T1:1või2=1p; T 2:1 või 2=1p; T 3 : 1=1p; max 3 
3. Positiivne hinnang nõukogude aja suhtes** 
Т 16, 17, 19, 20 : 5=2p, 4=1p; T 18, 23 : 1=2p, 2=1p; max 12 
4. Venekeelse ankeedi põhjal: Positiivne hoiak nõukogulike tähtpäevade suhtes 
T 125, 128, 130: 5=2p, 4=1p; max 6 
5. Eestikeelse ankeedi põhjal: Huvi varasemate ajalooperioodide vastu (enne 1940. а) 
T 151-164: 4=2р, 3=1p; max 28 
6. Eestikeelse ankeedi pohjal: Huvi lahiajaloo vastu (alates 1940. a) 
T 165-172 : 4=2p, 3=1p; max 16 
7. Sotsiaalne orientatsioon** 
Т 24, 25, 27 : 5=2p, 4=1p; max 6 
8. Liberaalne orientatsioon** 
T 24, 25, 27 : 1=2p, 2=1p; max 6 
9. Positiivsed ootused maailma tuleviku suhtes** 
T 364, 365, 366, 371: 4=2p, 3=1p; max 8 
10. Negatiivsed ootused maailma tuleviku suhtes** 
T 367, 368, 369, 370 : 4=2p, 3=1p; max 8 
11. Sagedane mõtlemine oma tuleviku peale 
Т 357, 358, 359, 360, 361, 362 : 4=2p, 3=1р; тах 12 
12. Optimistlik hoiak oma tuleviku suhtes 
Т 408, 409, 410 : 5=2p, 4=1р; T 411 : 1=2p, 2=1p ; max 8 

13. Aktiivsus enda kaitsmisel ohtude ja riskide eest 
T 352-356 : 4=2p, 3=1p; max 10 


B. OSALUS, SOTSIAALNE KAPITAL 


14. Üldine poliitikahuvi ja aktiivsus** 

T 105, 106, 107, 108, 109, 110, 111 : 4=2p, 3=1p; T 119, 120, 121 : 3=1p; тах 17 
15. Poliitiline apaatia, ükskõiksus** 

T 78 : 9=1p; T 79 : 9=1p; T 119, 120, 121: 1=1p, max 5 
16. Üldine usalduslikkus** 

T 55-77 : 5=4p, 4=3р, 3=2p, 2=1р; max 92 
17. Usaldus riiklike institutsioonide vastu* 

T 55, 56, 57, 58, 59, 61, 62, 63 : 5=4р, 4=3р, 3=2p, 2=1р; max 32 
18. Usaldus meedia vastu** 

Т 65-71 : 5=4p, 4=3р, 3=2p, 2=1p; max 28 
19. Positiivsed tunded Eesti riigi suhtes 

T 81, 84 :1=3p, 2=2p, 3=1p; T 87, 92 : 7=3p, 6=2p, 5=1p; max 12 
20. Negatiivsed tunded Eesti riigi suhtes 

T 81, 84: 7=3р, 6=2p, 5=1р; T 87, 92 : 1=3p, 2=2p, 3=1p; max 12 
21. Kodanikeühendustes osalemine** 

T 96, iga märgitud koodarv 1-20=1р, max 20 
22. Kodanikuaktsioonides osalemine** 

T 98-104 : 2=1p; max 7 
23. Osalemine kultuuri ja spordi suuriiritustel* 

T 307, 308, 309, 310 : 3=2p, 2=1p; max 8 
24. Arvamus, et tavakodanike hääl maksab 

Т 115, 116, 117, 118 : 5=2p, 4=1p; max 8 


C. SOTSIAALNE RUUM 


25. Eesti-sisene liikuvus* 
Т 222-237 : 2=4р, 3=3р, 4=2p, 5=1р; max 64 

26. Kogemuse puudumine Eesti teistest paikadest* 
T 222-237 : 7=1p; max 16 

27. Lühiajaline käimine teistes maades* 
T 201—221 : 2=1p, max 21 

28. Korduv käimine teistes maades, pikem viibimine* 
T 201-221: 3=1p, max 21 
29. Isiklik endise N. Liidu kogemus* 
T 201-205 : 2=1p, 3=2 p; max 10 
30. Kogemus ulatus väljaspool endist N. Liitu (kui paljudes maades käinud)* 
T 206-221: 2 või 3=1p, max 16 
31. Isiklik läänemaade kogemus* 
T 206, 207, 208, 211—215, 218 : 2=1p, 3=2p; max 18 
32. Sugulased, sõbrad teistes maades* 
T 201—221 : 4=1p, тах 21 
33. Töö- ja ärisidemed teistes maades* 
T 201—221 : 5=1p, тах 21 
34. Kogemus ja kontaktid endises N. Liidus* 
T 201-205 : 2 Үбі 3=1p ja 4=1 ja 5=1р; max 15 
35. Kogemus ja kontaktid Põhjamaades* 
T 206, 207, 208 : 2 või 3=1p ja 4=1 ja 5=1p; max 9 
36. Kogemus ja kontaktid arenenud Lääne-Euroopas* 
T 211–214 : 2 Või 3=1p ја 4=1 ја 5=1p; max 12 
37. Endise Nõukogude Liidu emotsionaalne lähedus* 
T 718—722 : 4=3p, 3=2p, 2=1p; max 15 
38. Põhjamaade emotsionaalne lähedus* 
Т 723, 724, 725 : 4=3р, 3=2p, 2=1р; max 9 
39. Lääne-Euroopa emotsionaalne lähedus* 
T 728—731 : 4=3p, 3=2p, 2=1p; тах 12 
40. Lähis-Ida, Aasia, Aafrika, Ladina-Ameerika lähedus* 
T 733, 734, 736, 737 : 4=3р, 3=2p, 2=1p; max 12 
41. Informeeritus teistes maades toimuvast* 
T 487—494 : 4=2p, 3=1p; max 16 
42. Ükskõiksus teistes maades toimuva suhtes* 
Т 487-494 : о=1р; max 8 
43. Informeeritus lähiümbruses ja Eestis toimuvast 
T 484, 485, 486 : 4=2p, 3=1p; max 6 
44. Esivanemaid erinevates Eesti piirkondades 
T 691 koodarvude 1-4 märkimine, igaüks neist =1p; max 4 
45. Esivanemaid endise N. Liidu aladel 
T 691 koodarvude 5—12 märkimine, igaüks neist =1p; max 8 

46. Esivanemaid läänemaades 
T 691 koodarvude 13-19 märkimine, igaüks neist =1p; max 7 


D. ELULAAD, AJAKASUTUS 


47. Seltsielu, uus meedia, sport** 
Т 246, 248, 253 : 5=4р, 4=3p, 3=2p, 2=1p; Т 699, 703, 704, 707, 713 : 3=1p; 
T 717 koodarvude 8, 12, 13, 16, 22 märkimine =1p; max 22 
48. Töö ja enesetäiendus** 
T 240, 241 : 5=4p, 4=3р, 3=2p, 2=1р; T 595 : 3=2p, 2=1p; T 694, 705 : 3=1p; 
T 717 koodarvude 3, 14 märkimine =1p; max 14 
49. Soov osaleda koolitustel, täiendõppes 
Т 596-601 : 3=2p, 2=1p; max 12 
50. Lugemine, tubased harrastused** 
T 247, 249, 250, 251: 5=4р, 4=3p, 3=2p, 2=1p; T 708, 710 : 3=1p; 
T 717 koodarvude 17, 19 markimine =1p; max 20 
51. Kodused praktilised tegevused** 
T 242, 243 : 5=4p, 4=3p, 3=2p, 2=1р; T 695, 706, 712 : 3=1p; 
T 717 koodarvude 4, 15, 21 markimine =1p; max 14 
52. Uldine ajapuudus 
T 692-716 : 3=1; max 25 
53. Ajapuudusest tingitud ühise tegevuse raskused 
T 281-284: 5=4р, 4=3р, 3=2p, 2=1р; max 16 
54. Muutuste hulk pere elus viimasel 10 aastal 
T 660 : iga koodarvu markimine 1-12 annab 1p; max 12 


E. KULTUURILINE KAPITAL 


55. Kultuuriaktiivsus (kultuuritarbimise mitmekülgsus)** 
T 300-306 : 4=3p, 3=2p, 2=1p; T 313 : 5=4p, 4=3р, з=2р, 2=1р; max 25 
56. Kirjandushuvi intensiivsus ja mitmekesisus** 
T 820–826 : 4=3р, 3=2p, 2=1p; max 21 
57. Keelteoskus* 
T 176-180 : 5=4р, 4=3р, 3=2p, 2=1р, max 20 
58. Võõrkeelte kasutamise ша из“ 
T 181-185 : 4=3p, 3=2p, 2=1p, тах 15 

F. TARBIMINE, KESKKONNATEADVUS 


59. Konsumerism** 
T 326 : 1=1p, T 327 : 2=1p, Т 328, 329, 330, 331, 332, 333 : l1=1p; max 8 
60. Säästev tarbimine** 
T 342 : 3=2p, 2=1p; T 343 :1 ja 2 ja 3 ja 4 ja 5 =1p (iga nimetatud vastus annab 1р); 
T 344: iga märgitud koodarv 1-8 annab 1p; max 15 
61. Mahepõllumajanduse tarbimine 
T 335—341 : 3=2p, 2=1p; max 14 
62. Ükskõiksus keskkonna suhtes** 
Т 335-341 : o=1p; T 342:1 või o=1p; T 343: 6=1p; T 344 : 9=1p; max 10 
63. Tervislikud eluviisid** 
Т 253 : 5=4р, 4=3p, 3=2p, 2=1p; T 348: 3=2p, 2=1р; 
T 349 : koodarvude 1-8 märkimine =1р igaüks; max 14 


G. MEEDIA 


64. Kodu varustatus kommunikatsioonivahenditega** 
T 412-428 : 3=2p, 2=1p; max 34 
65. Ajalehtede lugemise aktiivsus ja mitmekülgsus* 
Т 429-441: 5=4р, 4=3р, 3=2p, 2=1p; max 52 
66. Regulaarselt loetavate ajalehtede arv* 
T 429-441: 5 või 4=1p; max 13 
67. Vorguvaljaannete ja portaalide jalgimine** 
T 444-450 : 5=4р, 4=3p, 3=2p, 2=1 р; max 28 
68. Raadiokuulamise aktiivsus ja mitmekiilgsus** 
Т 456-465 : 5=4p, 4=3р, 3=2p, 2=1p; max 40 
69. Televaatamise aktiivsus ја mitmekülgsus** 
T 466-475 : 5=4p, 4=3p, 3=2p, 2=1p; max 40 
70. Huvi uudiste vastu ajalehtedes, internetis 
Т 787-792 : 4=2p, 3=1р; max 12 
71. Huvi ühiskondlike arutluste vastu trükisõnas, internetis 
T 793, 794, 795, 802, 806, 807, 808, 810 : 4=2p, 3=1p; max 16 
72. Huvi igapäevaelu, pere, tervise vastu trükisõnas, internetis 
T 797 798, 799, 800 : 4=2p, 3=1p; max 8 

NB! Järgnevad meediakasutuse indeksid on moodustatud eesti- ja venekeelsete vas- 


tajate hulgas eraldi. 


Eestikeelne ankeet 


73. Venekeelsete meediakanalite 
jälgimine* 
T 439, 440, 449, 464, 472, 473 : 5=4p, 
4=3p, 3=2p, 2=1p; max 24 

74. Lääne meediakanalite jälgimine** 
T 441, 450, 465, 471, 474, 475 : 5=4P, 
4=3p, 3=2p, 2=1p; max 24 

75. Eesti telekanalite jälgimine** 
T 466-470 : 5=4р, 4=3р, 3=2p, 2=1р; 
max 20 

76. Avalik-õiguslike kanalite jälgimine* 
Т 456, 457, 458, 466, 467 : 5=4p, 4=3р, 
3=2p, 2=1p; max 20 

77. Teleuudiste jalgimine** 
Т 474, 739, 740, 741 : 5=4p, 4=3р, 3=2p, 
2=1р; Т 478: 3=2p, 2=1p; тах 18 

78. ТУ аги из- ја doksaadete 
jälgimine** 
Т 744-749 : 5=4р, 4=3р, 3=2p, 2=1р; 
Т 479:3=2р, 2=1р; тах 26 

79. TV kultuurisaadete jälgimine 
Т 751-755 : 5=4р, 4=3р, 3=2р, 2=1р; 
Т 480 : 3=2p, 2=1р; тах 22 

80. ТУ meelelahutussaadete jälgimine** 
T 756-761 : 5=4р, 4=3p, 3=2p, 2=1p; 
T 477, 481: 3=2p, 2=1p; max 28 

81. TV loodus- ja teadussaadete 
vaatamine 
T 762-765 : 5=4р, 4=3р, 3=2p, 2=1p; 
max 16 

82. Kultuuriväljaannete jälgimine** 
T 771-786 : 4=3p, 3=2p, 2=1p; max 48 


Venekeelne ankeet 


83. Eesti venekeelsete meediakanalite 
jälgimine** 
T 429-432, 434-438, 445, 447, 448, 
458-462, 468 : 5=4р, 4=3р, 3=2p, 2=1р; 
max 72 

84. Eesti venekeelsete ajalehtede ja 
portaalide lugemine** 
T 429-432, 434-438, 445, 447, 448 : 
5=4р, 4=3р, 3=2p, 2=1р; max 48 

85. Eestikeelsete meediakanalite 
jälgimine** 
T 439, 444, 446, 449, 456, 457, 466, 
467 : 5=4p, 4=3р, 3=2p, 2=1р; max 32 

86. Venemaa meediakanalite jälgimine** 
T 440, 450, 464, 469—472 : 5=4p, 4=3p, 
3=2p, 2=1p; max 28 

87. Lääne meediakanalite jälgimine** 
T 441, 465, 473, 474 : 5=4р, 4=3p, 3=2p, 
2=1p; max 16 

88. TV arutlussaadete, dokfilmide 
vaatamine 
T 740, 750, 751, 752 : 5=4р, 4=3p, 3=>р, 
2=1p; T 479 : 3=2p, 2=1p; max 18 

89. TV meelelahutussaadete jälgimine** 
Т 742-48 : 5=4р, 4=3р, 3=2p, 2=1р; 
Т 477, 481: 3=2p, 2=1р; тах 32 

H. ARVUTI JA INTERNET (SILT EDASI KUNI LÕPUNI KÕIK VASTAJAD) 


90. Arvutikasutuse aktiivsus ja mitmekülgsus** 
T 500-504 : 7=6p, 6=5p, 5=4p, 4=3p, 3=2p, 2=1р; max зо 
91. Interneti kasutamise vahendite mitmekülgsus 
T 506-511 : 3=2p, 2=1p; max 12 
92. Internet tahvelarvuti ja nutitelefoni abil: aktiivsus ja mitmekülgsus 
T 512-516 : 7=6p, 6=5р, 5=4р, 4=3р, 3=2p, 2=1p; max зо 
93. Eneseväljenduslik ja suhtlemiskeskne internetikasutus** 
T 518—525 : 6=5p, 5=4р, 4=3p, 3=2p, 2=1p; max 40 
94. Erinevate sotsiaalmeedia kanalite kasutamine** 
T 527-536 : 5=4p, 4=3р, 3=2p, 2=1p; max 40 
95. Sõpraderingi mitmekesisus Facebookis 
T 537—548 : 4=3p, 3=2p, 2=1p; max 36 
96. Privaatsuse rikkumine interneti või sotsiaalmeedia kaudu 
T 550-558 : 5=4р, 4=3p, з=2р, 2=1p; max 36 
97. Häiritus mobiil- või nutitelefoni kasutamisest ümbruskonnas 
T 575-579 : 4=3p, 3=2p, 2=1p; max 15 
98. Sotsiaalmeedia kasutamise funktsionaalne mitmekülgsus 
Т 827-841: 4=3p, 3=2p, 2=1p; max 45 
99. Mobiil- või nuti telefoni väljalülitamine 
T 863—867 : 4=3p, 3=2p, 2=1p; max 15 


I. MAJANDUSLIK KAPITAL 


100. Ettevõtlikkus* 
T 580 : 4=2p, 3=1p; T 581-584 : 2=1p; T 585 : 3=2p, 2=1p; T 604 : 4=3p, 3=2p, 2=1р; 
max 11 

101. Rahaline jõukus* 
T 615—637 : 3=2p, 2=1p; max 46 

102. Rahapuudus (loobumine vajalikust)* 
T 615—637 : 1=1p; max 23 

103. Tarbimislik ükskõiksus (mittevajamine)* 
T 615-637 : O=1p; max 23 

104. Kinnisvara omamine* 
Т 638 :1 ja 2 ја 3 ja 4 ja 5 ja 6 =1p; max 6 

105. Põlvkondliku identiteeditaju tugevus ja mitmekülgsus 
Т 663-689 : 4=2p, 3=1p; max 54 


J. AJATUNNETUS JA AJAKORRALDUSE STRATEEGIAD 


106. Tunnetatud ajapuudus („krooniline ajavaegus“) 
Т 258 : 1=2p, 2=1р; T 262 : 5=3p, 4=2p, 3=1p; T 263, 265 : 1=2p, 2=1р; 
T 273 : 5=2p, 4=1p; T 280 : 3=1p; max 13 
107. Aja ülejääk (kui ajaga pole midagi peale hakata) 
T 272 : 1=3p, 2=2p, 3=1p; T 273: 1=2p, 2=1 p; max 5 
108. Ületöötamise määr (,,tööhooliklus“) 
T 147 : 4=3p, 3=2p, 2=1р; T 240 : 5=3p, 4=2p, 3=1p; Т 259 : 8=3p, 7=2p, 6=1p; 
Т 587 : 4=1p; T 592 : 1=2p, 2=1р; max 12 
109. Rööptegutsemine (rööprähklemine) 
T 261 : 5=4p, 4=3p, 3=>р, 2=1p; T 274 : 5=2p, 4=1p; max 6 
110. Püüdlused ajakasutust ümber korraldada 
T 717, iga märgitud vastus 1–25 annab 1 punkti, max 25 
111. Puhkamine, lõdvestumine 
T 145: 4=3p, 3=2p, 2=1p; Т 254 : 5=3p, 4=2p, 3=1p; Т 257 : 5=2p, 4=1р, max 8 


K. HINNANGULINE AJAKULU ERINEVATELE TEGEVUSTELE 


112. Ajakulu tööle ja enesetäiendusele 

Т 240, 241 : 5=4р, 4=3р, 3=2p, 2=1p; max 8 
113. Ajakulu kodustele toimetustele: 

Т 242, 243, 245 : 5=4P, 4=3р, 3=2p, 2=1p; max 12 
114. Ajakulu meediatarbimisele 

T247, 248, 249 : 5=4p, 4=3р, з=2р, 2=1p; max 12 
115. Ajakulu raamatute lugemisele 

T 250, 251: 5=4p, 4=3p, 3=2p, 2=1p; max 8 
116. Ajakulu huvialadele, hobidele 

T 252, 253 : 5=4p, 4=3р, 3=2p, 2=1р; max 8 


L. SUHESTUMINE MUUTUSTEGA 


117. Väliste elustiilimõjutajate rohkus 
T 661, iga märgitud vastus 1-7 annab 1 punkti, max 7 

118. Tööga seotud muutuste tajumine 
T 588 : 4=2p, 3=1p; T 589 : 5=2p, 4=1p; Т 590 : 4=2p, 3=1p; max 6 
119. Avatus muutustele 
T 4:5=2p, 4=1p; T 8 : 4=2p, 3=1p; Т 277 : 1=2p, 2=1p; max 6 
120. Muutustele vastuseismine 
T 8: 1=2p, 2=1p; T 12, 14, 15 : 4=2p, 3=1p; max 8 
121. Häiritus muutustest 
T 4:1=2p, 2=1р; T 7 : 5=4p, 4=3р, 3=2p, 2=1p; T 591: 4=3p, 3=2p, 2=1р; 
T 662: 4=3р, 3=2p, 2=1р; max 12 


M. TAHTPAEVADE TAHISTAMINE 


122. Euriitmiliste tähtpäevade tähistamine 
NB! Siin on eesti- ja venekeelsetes ankeetides erinevad tunnuse numbrid! 
T 122 Е:5=1р; T 125. E : 5=1p; T 126_E: 5=1p; T 128_E : 5=1p; T 129_E : 5=1p; 
Т 130_E: 5=1p; Т 135. E: 5=1p; T 122 У kuni Т 123_V : 5=1p; T 126 V : 5=1p; 
T 128 У kuni T 129. У: 5=1р; T 131 V : 5=1p; Т 133. V : 5=1p; max 7 
123. Polürütmiliste tähtpäevade tähistamine 
NB! Siin on eesti- ja venekeelsetes ankeetides erinevad tunnuse numbrid! 
Т 123 E:s=ip; T 124 Е:5=1р; T 127. E: 5=1p; T 131 E: 5=1p; T 132 E: 5=1p; 
Т 133. E: 5=1p; Т 134_E : 5=1p; T 124 У :5=1р; Т 125_V : 5=1p; T 127. V : 5=1p; 
T 130. V:5=1p; T 132_V : 5=1p; T 134 V:5=1p; Т 135. V : 5=1p; max 7 
124. Tähtpäevade üldine tähistamine 
T 122 Ekuni Т 135. E: 5=1p; Т 122 У kuni T 135. У : 5=1p; max 14 
125. Koduse elurütmi muutus tähtpäevadel 
T 136 : 4=3p, 3=2p, 2=1р; T 137 : 4=3p, 3=2p, 2=1p; T 144 : 4=3p, 3=2p, 2=1p; max 9 
126. Osalemine avalikel tähtpäevaüritustel 
T 139 : 4=3p, 3=2p, 2=1p; T 140 : 4=3p, 3=2p, 2=1p; T 143 : 4=3p, 3=2p, 2=1р; max 9 

